
MATEO 





I c'aba' tac i ñojte'el Jesucristo 
(Lc. 3.23-38) 
Jiñach jun ba! ts'ijbubil i 
c'aba! tac i ñojte!el Jesucristo. 
Jesucristo loq'uem ti! p'olbal 
David yic'ot ti! p'olbal Abraham. 
2I yalobil Abraham jiñach Isaac. 
I yalobil Isaac jiñach Jacob. I 
yalobilob Jacob jiñobach Judá yic'ot 
i yerañob. 31 yalobilob Judá yic'ot 
xTamar i yijñam Judá, jiñobach 
Fares yic'ot Zara. I yalobil Fares 
jiñach Esrom. I yalobil Esrom 
jiñach Aram. 4I yalobil Aram jiñach 
Aminadab. I yalobil Aminadab 
jiñach Naasón. I yalobil Naasón 
jiñach Salmón. 5I yalobil Salmón 
yic'ot xRahab, jiñach Booz. Jini 
xRahab i yijñam Salmón. I yalobil 
Booz yic'ot xRut jiñach Obed. Jini 
xRut i yijñam Booz. I yalobil Obed 
jiñach Isaí. 
êI yalobil Isaí jiñach David jini 
ñuc ba yumal. Salomón jiñach i 
yalobil David yic'ot i yijňam yamba 
winic i c'aba' Urías. 7I yalobil 
Salomón jiñAch Roboam. I yalobil 
Roboam jiñach Abías. I yalobil 
Abías jiñach Asa. 81 yalobil Asa 
jiñach Josafat. I yalobil Josafat 
jiñach Joram. I yalobil Joram 


jiñach Ozías. 91 yalobil Ozías jiñach 
Jotam. I yalobil Jotam jiñach Acaz. 
I yalobil Acaz jiñach Ezequías. 101 
yalobil Ezequías jiñach Manasés. 
I yalobil Manasés jiñach Amón. I 
yalobil Amón jiñach Josías. 111 
yalobil Josías jiñach Jeconías yic'ot 
i yijts'iñob ti! yorajlel che! ba tsa! 
wersa pAjyiyob majlel ti Babilonia. 
12Che' ba pajyemobix majlel ti 
Babilonia, tsi' yila pañimil i yalobil 
Jeconías, jiñach Salatiel. I yalobil 
Salatiel jiñach Zorobabel. 131 
yalobil Zorobabel jiñach Abiud. I 
yalobil Abiud jiñach Eliaquim. I 
yalobil Eliaquim jiñach Azor. 141 
yalobil Azor jiñach Sadoc. I yalobil 
Sadoc jiñach Aquim. I yalobil 
Aquim jiñach Eliud. 15I yalobil 
Eliud jiñach Eleazar. I yalobil 
Eleazar jiñach Matán. I yalobil 
Matán jiñach Jacob. 161I yalobil 
Jacob jiñach José i ñoxi'al María, 
tsa! DA i yac'a ti pañimil alal i c'aba! 
Jesús, jiñach Cristo. 

17 Che' jini, ti pejtelel i ñojte'elob 
Cristo c'alal ti' yorajlel Abraham 
c'alal ti David an chanlujunlajm 
(14) i ñojte'el. C'alal ti! yorajlel 
David c'alal che! ba tsa! 
pajyiyob majlel ti Babilonia an 
chanlujunlajm i ñojte'el. C'alal 

che! bA tsa! pajyiyob majlel ti 
Babilonia c'alal ti! yorajlel Cristo an 
chanlujunlajm i ñojte'el. 


Tsi' yila pañimil Jesucristo 
(Lc. 2.1-7) 

18Che' bajche' jini tsi! yila pañimil 
Jesucristo. C'ajtibilix María, i ña' 
Jesús, i cha'an José. Che' maxto 
anic tsi! pi'leyob i bA, cantabil 
i cha'an alal cha'an Ch'ujul ba 
Espíritu. 19 Toj i pusic'al jini José, i 
ñoxi'al María. Mach yomic i yac! 
ti quisin. Jini cha'an tsi' ña'ta i 
mucu cay. 20Che! bA woli' ña'tan 
ti' pusic'al, awilan, tsa' tsictiyi i 
yángel lac Yum ti' ñajal. Jini ángel 
tsi' yala: José i yalobilet ba David, 
mach ma! bac'ñan a pay María 
chalan a wijñam, come jiñach 
Ch'ujul bA Espíritu tsa! bA i yaq'ue i 
yalobil María mu! bA caj ti tsictiyel. 
21Mi caj i yac! ti pañimil ala ch'iton. 
Yom ma! wotsAben i c'aba' Jesús, 
come jini mi caj i coltan winicob 
x'ixicob i cha'año' ba cha'an mi' 
loq'uelob ti' p'atalel i mul. Che' tsi' 
yala jini ángel. 

22Che'ach tsa! ujti cha'an mi' 
ts'actiyel i t'an lac Yum tsa! ba i 
yala ti! yej x'alt'an: ?3“Awilan, mi 
caj i cantan alal juntiquil xch'oc 
maxto ba pi'lebilic. Mi caj i yac' ti 
pañimil ch'iton ba i yalobil. Mi caj i 
yotsAbentel i c'aba' Emanuel”. An i 
sujmlel Emanuel ti lac t'an: Jiñach 
Dios la quic'ot. 

24Che! ba ch'ojyemix ti wayel, 
José tsi! cha'le che! bajche! tsi' sube 
ti mandar i yángel lac Yum. Tsi' 
paya i yijñam. 25Pero ma'anic tsi' 
pi'le jinto tsi' yila pañimil ch'iton ba 
i yalobil. Tsi' yotsabe i c'aba' Jesús. 


Tsajni winicob año' ba 
cabal i ña'tabal 

Che' ba tsi' yila pañimil Jesús 

ya! ti Belén ti Judea*, che! 
yumal jini Herodes, awilan, tsa' 
tiliyob ti Jerusalén winicob año' 
ba cabal i ña'tabal, ch'oyolo' ba ti' 
pasibal q'uin. ?Tsi' yalayob: ¿Baqui 
an i yum judíojob tsa' ba i yila 
pañimil? Come tsaj q'uele lojon i 
yec! ti! pasibal q'uin. Tsa' tiliyon 
lojon cha'an mic ch'ujutesan lojon, 
che'ob. 3Jini yumal Herodes che' 
ba tsi' yubi, tsi' mele i pusic'al 
yic'ot pejtelel winicob x'ixicob 
ti Jerusalén. 4Che' ba tsi' tempa 
pejtelel ñuc ba motomajob* yic'ot 
sts'ijbayajob, tsi' c'ajtibeyob baqui 
mi caj i yilan pañimil jini Cristo. 
STsi! jac'beyob: Ya! ti Belén ti Judea. 
Come che'ach ts'ijbubil i cha'an 
x'alt'an: 6“Jixcu jatetla añet ba la 
ti Belén ya' ti' lumal Judá, mach 
yoque ch'o'ch'o'queticla ti' tojlel i 
yumob Judá. Come ti la' tojlel mi' 
caj ti loq'uel juntiquil yumal mu! bA 
caj i cantan israelob c cha'año' ba”. 

7 Jini Herodes mucul jach tsi! paya 

tilel jini winicob año' ba cabal i 
ña'tabal. Tsi' c'ajtibeyob jinto tsi' 
na'ta baqui ora tsa! tsictiyi jini ec'. 
8'Tsi' chocoyob majlel ti Belén. Tsi' 
yala: Cucula. Wersa sajcanla jini 
alal. Che! mi la! taj, yom mi la! cha' 
tilel la! subeñon cha'an mic majlel 
c ch'ujutesan ja'el, che'en Herodes. 
9Che! ba tsa! ujti i yubiñob i t'an tsa! 
majliyob. Awilan, jini ec! tsa! ba i 
q'ueleyob ti' pasibal q'uin tsi' cha'le 
xAmbal majlel ti! wutob. Tsi' caya 
i xambal ec! ya! ti! chañelal ba'an 
jini alal. 10Che! ba tsi! q'ueleyob 

jini ec', c'ax tijicña jax i pusic'al 

tsi' yubiyob. 11Che' ba tsa' caji i 
yochelob ti otot, tsi' q'ueleyob alal 
yic'ot María i ña'. Tsi ñocchocoyob i 
ba. Tsi' ch'ujutesayob. Tsi' jamayob 
caxate'. Tsi yaq'ueyob i majtan: oro, 
yic'ot xojocña bA pom, yic'ot mirra*. 
12Subebilobix jini winicob ti' ñajal 
cha'an ma'anic mi' chan ñumelob 
ba'an Herodes, tsa' sujtiyob majlel 
ti' lumal ti yamba bij. 


Tsa' tsansantiyob alalob 
(Lc. 2.39-40) 

13Che! sujtemobix jini winicob, 
awilan, tsa! tsictiyi i yángel lac 
Yum ti! ñajal José. Jini ángel tsi' 
yala: Ch'ojyen. Paya majlel jini 
alal yic'ot i ña'. Puts'en ti Egipto. 
CAlejen yati jinto mic subeñet, come 
Herodes mi caj i sajcan alal cha'an 
mi' tsansan, che'en. 14Tsa' ch'ojyi 
José. Tsi' paya majlel alal yic'ot i ña' 
ti ac'alel. Tsa' majli ti Egipto. 1*Ya'i 
tsa! cale jinto tsa! chami Herodes. 
Che'ach tsa! ujti cha'an mi! ts'actiyel 
i t'an lac Yum tsa! ba i yala ti! yej 
x'alt'an: “Tsac paya loq'uel calobil ti 
Egipto”, che'en. 

16Tsa' caji ti cabal mich'ajel jini 
Herodes che' ba tsi' ña'ta tsa'ix 
lotinti cha'an jini winicob año' ba 
cabal i ña'tabal. Tsi' yac'a mandar 
cha'an mi' tsansantelob pejtelel 
ala ch'itoñob maxto ba ts'acalic 
cha'p'ejl i jabilel ya! bA añob ti 
Belén yic'ot ti! joytilel. Ña'tabilix 
i cha'an Herodes jayp'ejl i jabilel 
jini alal, come tsa' subenti cha'an 
jini winicob cabal ba i ña'tabal. 
17 Che' jini tsa! ts'actiyi i t'an jini 
x'alt'an Jeremías tsa! bA i yala: 
18“Tsa' ubinti c'am ba t'an ya! ti 


MATEO 2, 3 


Ramá, cabal uq'uel yic'ot we'ecña 
ba uq'uel. xRaquel woli' chan 
uc'tan i yalobilob. Ma'anic tsi! jac'a 
i ñach'chocontel i pusic'al come tsa! 
jiliyob i yalobil”. Che' tsi' yala jini 
x'alt'an. 

19Che' ba tsa! chami Herodes, 
awilan ya! ti Egipto tsa! tsictiyi 
i yángel lac Yum ti! ñajal José. 
20Tsi' yala: Ch'ojyen. Paya majlel 
jini alal yic'ot i ña'. Cucu ti! lumal 
Israel come chAmeñobix jini yomo! 
ba i tsansan alal, che'en. ?1 Jini 
tsa' ch'ojyi. Tsi' paya majlel alal 
yic'ot i ña!. Ya! tsa! c'oti ti' lumal 
Israel. 22 José tsi! bac'ña majlel 
ya! ti Judea, come tsi! yubi woli 
ti yumantel Arquelao i yalobil 
Herodes. Jini Arquelao tsi' ch'ambe 
i ye'tel i tat. Jini cha'an tsa' majli 
ti' lumal Galilea* che' bajche' 
subebilix ti! ñajal. 23'Tsa! c'oti ti 
chumtal ti jump'ejl tejclum i c'aba' 
Nazaret cha'an mi! ts'actiyel i t'an 
jini x'altañob: “Mi caj i sujbel ti 
nazareno, che'ob”. 


I subal Juan tsa' bA i yac'a ch'amja' 
(Mr. 1.1-8; Lc. 3.1-9, 15-17; Jn. 1.19-28) 
Ti jim ba ora tsa' tili Juan 
tsa! ba i yac'a ch'amja'. Woli' 
cha'len subt'an ti jochol ba lum 
ti Judea. ?Tsi' yala: Cayax la! mul 
come lac'alix i yumantel jini am bA 
ti panchan, che'en. 3Come jiñach 
jini Juan tsa' ba tajle ti' t'an jini 
x'alt'an Isaías che' ba tsi' yala: “I 
t'an juntiquil winic mu' ba i cha'len 
c'am ba t'an ti jochol ba lum: 
Chajpanla i bijlel lac Yum. Patala 
majlel mucubij i cha'an”, che'en. 
4Jini Juan lapal i cha'an i pachalel 
camello*. An i cajchiñac' melbil ba 

ti pachi. Juan tsi! c'uxu sajc! yic'ot 
te'lechab. 5Tsa! loq'uiyob tilel ba'an 
Juan jini ch'oyolo! bA ti Jerusalén 
yic'ot ti pejtelel Judea yic'ot 

ti' joytilel Jordán ja'. Juan tsi' 
yaq'ueyob ch'amja' ya! ti Jordán ja'. 
Jini winicob x'ixicob tsi' subuyob i 
mul. 

TChe' ba tsi! q'uele woli' tilelob 
cabal fariseojob* yic'ot saduceojob 
cha'an mi! ch'amob ja', Juan tsi' 
subeyob: I yalobiletla xc'añañej. 
¿Majqui tsi' subeyetla cha'an mi 
la' puts'tan jini tojmulil mu! bA 
i tilel? 8Melela toj ba la' melbal 
mi woli la! cay la! mul. 9?°Mach mi 
la' wal ti la' pusic'al: “C tat lojon 
jiñach Abraham”, che'etla. Come 
mic subeñetla, Dios mi mejlel i 
pantesan jini xajlel tac ti' yalobilob 
Abraham. 10WAle ac'bil hacha ti' 
yebal te'. Mi' sejq'uel pejtelel jini 
te! mach ba anic mi! yac' wen ba i 
wut. Mi! chojquel ti c'ajc. 11Joñon 
mi caq'ueñetla ch'amja! cha'an 
mi la! cay la! mul. Tal to tic pat 
ñumen ptal bA. Joñon mach 
yoque ñuconic cha'an mic yeben 
majlel i xAñAb. JiñAch mu! bA caj 
i yaq'ueñetla la! ch'am Ch'ujul bA 
Espíritu yic'ot c'ajc. 12 An i wejlajib 
ti' c'ab. Mi! wen wejlan i yajñib 
trigo. Mi' lot jini trigo ti! yotlel. Mi 
caj i pulben i sujl ti c'ajc mach bA 
yujilic yajpel. Che! tsi! yala Juan. 


Tsi' ch'ama ja' Jesús 
(Mr. 1.9-11; Lc. 3.21-22) 
13Tsa' loq'ui tilel Jesús ti Galilea. 
Tsa' c'oti ti Jordán ja! ba'an Juan 
cha'an mi' ch'am ja! ti' c'ab Juan. 
14 Juan tsi! ñopo i tic!. Tsi! yala: 
Yom ma! waq'ueñon ch'amja! jatet. 

¿Mu' ba a tilel a ch'am ja! ba! añon? 
che'en. 15 Jesús tsi! sube Juan: La! 
aq'uenticon ch'amja' wale. Come 
che' yom mi lac cha'len cha'an 

mi lac ts'actesan pejtelel chuqui 
toj, che'en. Tsi' jac'a i yaq'uen 

che' bajche' tsi' yala. 16Che' ba 
tsa'ix i ch'ama ja' Jesús tsa' loq'ui 
tija". Awilan, tsa! cajli panchan. 
Tsi' q'uele i yEspíritu Dios woli' 
jubel tilel che! bajche' x'ujcuts. 

Tsa! t'uchle ti Jesús. 1 Awilan, tsa! 
loq'ui tilel t'an ti panchan. Tsi' yala: 
Jiñach Calobil mu' ba j c'uxbin. 
Wen uts'at mij q'uel, che'en. 


I yilabentel i pusic'al Jesús 
(Mr. 1.12-13; Lc. 4.1-13) 

Jini Espíritu tsi' paya majlel 

Jesús ti colem ba i tiquiñal 
lum cha'an mi' yilabentel i pusic'al 
ti xiba. ?Ma'anic chuqui tsi! c'uxu 
cha'c'al q'uin cha'c'al ac'alel. Tsa' 
caji i yubin wi'ñal. 3Tsa! tili jini 
xpAy mulil ya! ba'an Jesús. Tsi' 
sube: Mi i Yalobilet Dios, suben 
jini xajlel tac cha'an mi! pantayel 
ti waj, che'en. 4Jesús tsi! sube: 
Ts'ijbubil: “Mach cuxulobic winicob 
x'ixicob cha'an jach waj pero ti 
jujump'ejl t'an mu' ba i loq'uel ti' 
yej Dios”, che'en. Jini xiba tsa' 
caji i pay majlel Jesús ti ch'ujul 
ba tejclum. Ya! tsi! paya ti wa'tal 
ti' pam i jol Templo. ŝTsi' sube: Mi 
i Yalobilet Dios, choco jubel a ba 
come ts'ijbubil: “Mi caj i subeñob 
i yángelob cha'an mi' cantañet. Mi 
caj i chuquet ti' c'ab, ame a jats' a 
woc ti xajlel”, che'en. 7 Jesús tsi' 
yala: Ts'ijbubil ja'el: “Mach yomic 
ma' wilaben i pusic'al a Yum Dios”, 
che'en. 


8'Ti wi'il jini xiba tsi' paya majlel 
ti wen chan ba wits. Tsi' laj pasbe 
pejtelel i yumantel tac jini yumalob 
ti pañimil yic'ot i ñuclel. 9 Tsi' 
sube: Muq'uic a ñocchocon a bA 
a ch'ujutesañon, mi caq'ueñet ti 
pejtelel, che'en. 10 Jesús tsi! sube: 
Cucu, Satanás, come ts!ijbubil: 
“Yom ma! ch'ujutesan a Yum Dios. 
Cojach jini yom ma! yuman”, che'en. 
11 Jini xiba tsi! caya Jesús. Awilan, 
tsa! tili ángelob i coltañob Jesús. 


I tejchibal i ye'tel Jesús wa' ti 
pañimil 

(Mr. 1.14-20; Lc. 4.14-15; 5.1-11; 6.17-19) 

12Che! ba tsi! yubi ya'an Juan 
ti majquibal, Jesús tsa' majli ti 
Galilea. 13Che! ba tsa! loq'ui ti 
Nazaret tsa' majli ti chumtal ti 
Capernaum am ba ti! ti' colem 
ñajb lac'al ti Zabulón yic'ot ti 
Neftalí. 14Che' jini tsa! ts'actiyi 
jini tsa' ba i yala jini x'alt'an 
Isaías: 15“Jini winicob x'ixicob 
año' ba ti' lumal Zabulón, yic'ot 
ya! ti' lumal Neftalí, yic'ot ya! ti' 
ti' colem ñajb, yic'ot ya! ti junwejl 
Jordán ja', yic'ot ti Galilea i lumal 
gentilob*, 16jini winicob x'ixicob 
año! ba ti ic'ch'ipan ba pañimil tsi' 
q'ueleyob colem ba i saclel pañimil. 
Tsa' caji ti tilel i saclel pañimil 
ba'an jini año' ba ti ac'alel woli 
ba i chamelob”, che'en. 1Ti jim 
ba ora tsa' caji ti subt'an Jesús. Tsi' 
yala: CAyAx la! mul come lac'alix 
i yumantel jini am ba ti panchan, 
che'en. 

18Che' woli ti xambal ti' ti' ñajb 
i c'aba' Galilea, Jesús tsi' q'uele 
cha'tiquil winicob, Simón am ba i 
cha'chajplel i c'aba' Pedro, yic'ot i 

yijts'in Simón i c'aba' Andrés. Woli' 
chocob ochel i chimo'chay ya! ti 
ñajb, come xchuc chayob. 19 Tsi' 
subeyob: La'la tsajcañon. Mi caj c 
meletla ti xchuc winicob, che'en. 
20Tsi' bac' cayayob i chimo'chay. Tsi' 
tsajcayob majlel Jesús. 21Che! bA 
woli to i ts'ita' xan majlel Jesús, tsi' 
q'uele yamba cha'tiquilob, Jacobo 

i yalobil Zebedeo, yic'ot i yijts'in 
Jacobo i c'aba' Juan. Ya' añob ti 
barco yic'ot i tat i c'aba' Zebedeo. 
Woli' cha! ts'isob i chimo'chay. 
Jesús tsi! payayob. ??Tsi' bac! 
cayayob i tat yic'ot jini barco. Tsi' 
tsajcayob majlel. ?3 Jesús tsa! ñumi 
majlel ti pejtelel Galilea. Tsi' cha'le 
cantesa ti' sinagoga tac judíojob. 
Tsi' subu jini wen t'an cha'an i 
yumantel Dios. Tsi' lu' lajmesa 
pejtelel c'amajel yic'ot chamel tsa! 
ba i yubiyob winicob x'ixicob. 24Ya! 
ti pejtelel Siria tsa! caji i yubiñob 
ñuc ba i melbal Jesús. Tsi' payayob 
tilel pejtelel xc'amajelob woli ba i 
yubiñob leco tac ba i chamel, yic'ot 
cabal i wocol yic'ot jini am ba i 
xibajlel yic'ot juquin chamel, yic'ot 
jini mach bA añobic i c'ajñibal 

i yoc i c'ab. Tsi' lu' lajmesayob. 
25Tsi' tsajcayob majlel Jesús cabal 
winicob x'ixicob ch'oyolo' ba ti 
Galilea, ti Decápolis, ti Jerusalén, 
ti Judea yic'ot jini ch'oyolo! ba ti 
junwejl Jordán ja". 


I cantesa Jesús ti bujtal: Jini am ba i 
tijicñayel 
(Lc. 6.20-23) 
Che' ba tsi' q'uele tempabilo' 
ba winicob x'ixicob, Jesús tsa! 
letsi majlel ti bujtal. Che' buchulix 
Jesús, tsa! tiliyob xcant'añob i 

cha'an ba'an. ?Tsa' caji ti t'an. Tsa' 
caji i cantesañob. Tsi' subeyob: 
ŝ3Tijicña jini mu' ba i ña'tañob 
ma'anic i bajñel wenlel ti! pusic'al, 
come i cha'añob i yumantel jini am 
ba ti panchan. 

4Tijicñayob jini woliyo' ba ti uq'uel, 
come mugq'uix i ñuq'uesAbentelob i 
pusic'al. 

STijicñayob jini pec! ba mi! melob 
i bA, come mi caj i yaq'uentelob 
pañimil. 

êTijicñayob jini año! ba i wi'ñal 

i pusic'al yic'ot i tiquin ti' 

cha'an chuqui toj, come mi caj i 
bujt'esantelob i pusic'al. 
TTijicñãayob mu! ba i cha'leñob 
p'untaya, come mi caj i 
p'untantelob. 

8'Tijicñayob jini sac ba i pusic'al, 
come mi caj i q'uelob Dios. 
9Tijicñayob jini mu! ba i 
ñach'chocoñob xleto, come mi caj i 
sujbelob ti' yalobil Dios. 
10Tijicñayob jini mu! ba i 
tic'lantelob cha'an chuqui toj, come 
i cha'añob i yumantel jini am ba ti 
panchan. 

11Tijicñayetla che! mi! ts'a'leñetla 
winicob che! mi' tic'lañetla, che! 
mi! paq'uetla ti jujunchajp jontolil 
cha'an tsa! la! ñopoyon. 

12La' ñuc'ac la! pusic'al. Melela 

ti tijicña la! pusic'al, come ñuc la! 
chobejtabal ti panchan, come che! 
ja'el tsi' tic'layob x'alt'añob wajali. 


I yats'mil pañimil 
(Mr. 9.50; Lc.14.34-35) 
13Jatetla i yats'miletla pañimil. 
Mi tsa! sajti i tsajel ats'am, ¿bajche! 
mi caj i cha! tsaj'esantel? Ma'anix 
i c'ajñibal. Mi lac choc ba! mi! 

t'uchtañob majlel winicob. 14Jatetla 
i sAcleletla pañimil. Mach mejlic ti 
majquel tejclum wa'chocobil ba ti! 
jol wits. 15Che! mi lac tsuc' candil 
ma'anic mi lac ñup' ti chiquib. Mi 
lac joc'chocon ti' joc'lib cha'an 

mi! pasbeñob i saclel pejtelel año! 
ba ti! mal otot. 16Che' yom mi la!' 
pasbeñob winicob x'ixicob la! saclel 
yic'ot wen ba la' we'tel. Che' mi' 
q'uelob mi caj i tsictesañob i ñuclel 
la' Tat am ba ti panchan. 


I cantesa Jesús cha'an jini mandar 


17 Mach mila! wal ti la! pusic'al 
tsa! tiliyon cha'an mic jisan ts'ijbubil 
ba mandar yic'ot i t'an x'alt'añob. 
Ma'anic tsa! tiliyon cha'an mic jisan. 
Tsa' tiliyon cha'an mic ts'actesan i 
sujmlel. 18 Come isujm mic subeñetla, 
mach mejlic ti sujcuntel loq'uel 
mi jump'ejlic jota mi jump'ejlic 
punto ti jini mandar c'AlAl ti! jilibal 
pañimil yic'ot panchan, c'alal jinto 
mi! ts'actiyel pejtelel i subal. 19 Jini 
cha'an mi an majch mi' ñusan 
jump'ejl ch'o'ch'oc ba mandar, mi 
tsi' cantesa winicob cha'an mi' 
ñusañob ja'el, ma'anic mi caj i taj i 
ñuclel ti' yumantel panchan. Pero 
jini mu! ba i jac' jini mandar, mu! 
ba i cantesañob cha'an mi' jac'ob, 
mi caj i taj i ñuclel ti' yumantel 
jini am ba ti panchan. 20Come mic 
subeñetla, mi mach ñumen tojic la' 
pusic'al bajche' sts'ijbayajob yic'ot 
fariseojob, ma'anic mi caj la' wochel 
ti' yumantel jini am ba ti panchan. 


I cantesa Jesús cha'an tsansa 
(Lc. 12.57-59) 
21Tsa'ix la! wubi jini tsa! ba 
subentiyob winicob ti wajali. Tsa' 

subentiyob: “Mach mi la! cha'len 
tsansa. Jini mu! ba i cha'len tsansa 
mi caj i taj i mul ti' wut año' ba i 
ye'tel”. 22pero joñon mic subeñetla, 
pejtel mu! ba i mich'leñob i ba mi 
caj i tajob i mul ti' wut año! ba i 
ye'tel. Jini mu! ba i wajlen i pi'al, 
mi caj i taj i mul ti' wut año' ba i 
ye'tel. Jini mu' ba i suben sojquem 
i jol, mi caj i toj i mul ti c'ajc. 
23Che' wola' waq'uen i majtan Dios 
ti! yajñib, mi tsa! c'ajtiyi a cha'an 
an chuqui tsa! cha'le ti! contra a 
pi'al, ?4caya i majtan Dios ti! t'ejl 

i yajñib. Cucu, ñaxan mele a ba a 
wic'ot a pi'al. Ti wiil la' aq'uen i 
majtan Dios ti! yajñib. 25Yom ma! 
bac' pejcan ti uts'at jini woli ba i 
contrajiñet che! wola! majlel ba'an 
melobajal ame cajic i yaq'uet ti! c'ab 
xmel mulil. Jini xmel mulil mi caj i 
yaq'uet ti' c'ab xcanta cárcel. Mi caj 
a wochel ti majquibal. 261sujm mic 
subeñet ma'anic mi caj a loq'uel 
ya'i jinto ma! toj. Ma'anic mi caj a 
cAybentel mi jump'ejlic centavo. 


I cantesa Jesús cha'an ts'i'lel 
27Tsa'ix la! wubi tsa! ba ajli: 

“Mach ma! cha'len ts'i'lel”. 28 pero 
joñon mic subeñetla, majqui 
jach mi! q'uel x'ixic ti! colosojlel 
i pusic'al tsa'ix i cha'le ts'i'lel ti' 
pusic'al yic'ot. ??Mi woli! yasañet 
ti mulil jini a wut am ba ti a ñoj, 
loc'san. Choco. Uts'at mi tsa' sajti 
jump'ejl a wut. Mach uts'atic mi 
tsa! chojquiyet ti c'ajc che! ts'acal a 
bac'tal. 30 Mi woli' yasañet ti mulil 
a c'Ab am ba ti a ñoj, tsepe loq'uel. 
Choco. Uts'at mi tsa! sajti a c'ab. 
Mach uts'atic mi tsa' chojquiyet ti 
c'ajc che! ts'acal a bac'tal. 

I cantesa Jesús cha'an che! mi! cay i 
yijñam winic 
(Mt. 19.9; Mr. 10.11-12; Lc. 16.18) 
31Tsa' ajli ja'el: “Che! an majqui 
yom i cay i yijñam, la! i yaq'uen 
i juñilel cha'an tsiquil caybilix i 
cha'an”. 32Pero joñon mic subeñetla 
majqui jach mi' to'o cay i yijñam 
che! ma'anic tsi! cha'le ts'i'lel yic'ot 
yamba winic, woli' bajñel ac! i 
yijñam ti ts'i'lel. Che! ja'el, majqui 
mi! pAy cAybil bA x'ixic cha'an i 
yijñam woli' cha'len ts'i'lel yic'ot. 


Che' mi' wa'chocon i t'an winic 

33Tsa'ix la! wubi chuqui tsa! 
subenti winicob ti wajali: “Mach 
ma! lon tajben i c'aba' Dios cha'an 
ma! wa'chocon a t'an. Mele ti ts'acal 
chuqui ma! wal ti! tojlel Dios”. 
34pero joñon mic subeñetla mach 
yomic ma! lon wa'chocon a t'an. 
Mach ma! lon taj ti t'an panchan 
come jiñach i buchlib Dios. 35Mach 
ma' lon taj ti t'an pañimil come 
jiñach i yajñib i yoc Dios, mi i 
c'aba'ic Jerusalén come i tejclumach 
jini ñuc ba yumal. 36Che! ja'el mach 
ma! lon taj ti t'an a jol cha'an ma! 
wa'chocon a t'an, come mach mejlic 
ma! sAq'uesan ma! wiq'uesan mi 
junt'ujmic. 37 Che! ma! cha'len t'an, 
mi isujmach, “isujm cu”, che'et. Che! 
mach isujmic, “mach isujmic”, che'et. 
Mi tsa! wala yamba t'an cha'an ma! 
wa!chocon, ch'oyolach ti jontolil. 


I cantesa Jesús cha'an i q'uextantel 
jontolil 
(Lc. 6.27-30) 
38'Tsa!ix la! wubi tsa! ba ajli: “Wutal 
i q'uexol wutal, i baquel ejal i q'uexol 

i baquel ejal”. 39Pero joñon mic 
subeñetla: Mach mi la! q'uextan 
jontolil. Che! an majqui mi' jats'et ti 
ñoj bA a choj pasben yamba a choj. 
40Che! an majqui mi! payet ba'an 

am ba i ye'tel chalan mi! chilbeñet 

a bujc, aq'uen a chaqueta ja'el. “Mi 
an majqui mi' wersa payet ti cuchijel 
jump'ejl legua, cucu a wic'ot cha'p'ejl 
legua. 4 Aq'uen chuqui mi! c'ajtibeñet. 
Che' an chuqui mi' c'ajtibeñet ti 
majan, mach ma! to'o ac! ti sujtel. 


Mi laj c'uxbin laj contrajob 
(Lc. 6.32-36) 
43Tsa'ix la! wubi tsa! ba ajli: 
“C'uxbin a pi'Alob, ts'a'len a contra”. 
44Pero joñon mic subeñetla: C'uxbin 
la' contrajob. Tajala ti oración jini mu' 
ba i contrajiñetla yic'ot jini mu! ba i 
tic'lañetla. 45Che! jini mi! tsictiyel i 
yalobiletla la' Tat am ba ti panchan. 
Come Dios woli' chan ac' ti pasel 
q'uin ti' tojlel jini tojo' ba i pusic'al 
yic'ot jontolo! ba ja'el. Che! ja'el woli' 
chan chocbeñob tilel ja'al jini tojo' ba 
i pusic'al yic'ot jontolo' ba. 46Come 
mi jini jach c'ux woli la' wubin jini 
c'ux ba mi! yubiñetla, ċuts'at ba ma! 
q'uejlel che! jini? ¿Mach ba che'ic 
mi' melob xch'am tojoñelob ja'el? 
4T Mi jini jach mi la! waq'uen cortesía 
la' wermanojob,¿ñumen toj ba mi 
la' mel bajche' yaño' ba? ¿Mach ba 
che'ic mi' cha'leñob gentilob ja'el? 
48 Jini cha'an yom ts'acal i yutslel la' 
pusic'al che! bajche' ts'acal i yutslel i 
pusic'al la' Tat am ba ti panchan. 


Bajche' mi' yaq'uentel 
chuba'añal p'ump'uño' bA 
Chaca q'uele la' ba cha'an mi 
la' mel chuqui toj, pero mach 


cojic jach ti' wut la' pi'alob cha'an 
mi' q'ueletla, come che' jini ma'anic 
mi! yaq'ueñetla la! chobejtabal la! 
Tat am ba ti panchan. 2Che! mi la! 
waq'uen la! chuba'an p'ump'uño' 
bA, mach mi la! wac! ti wustal 
majlel trompeta ti! tojel la! wut che! 
bajche! mi! cha'leñob ti sinagoga 
tac yic'ot ti calle tac jini cha'p'ejax 
bA i pusic'al cha'an mi! q'uejlelob ti 
ñuc ti! wut winicob x'ixicob. Isujm 
mic subeñetla tsa'ix i tajayob i 
chobejtabal. 3Che! ma! waq'uen a 
chuba'an p'ump'uño! bA, mach ma! 
wac' ti q'uejlel jini woli bA a wac'. 
4Ti mucul yom ma! wac! a chuba'an. 
Jini a Tat woli ba i q'uel pejtelel 
mucul tac ba mi caj i yaq'ueñet a 
chobejtabal ti jamal. 


I cantesa Jesús cha'an oración 
(Lc. 11.2-4) 


5Che' ma' cha'len oración, mach 
a cha'len che' bajche' jini cha'chajp 
jax ba i pusic'al mu' ba i mulan 
i cha'leñob oración che' wa'alob 
ti sinagoga tac yic'ot ti' xujc 
calle cha'an mi' q'uejlelob. Isujm 
mic subeñetla tsa'ix i tajayob i 
chobejtabal. ŝPero jatet, che! ma! 
cha'len oración, ochen ti' mal a 
wotot. Maca i ti! a wotot. Pejcan a 
Tat am ba ti mucul. Jini a Tat woli 
ba i q'uel pejtelel mucul tac bA mi 
caj i yaq'ueñet a chobejtabal ti 
jamal. 7Che' mi la! cha'len oración, 
mach mi la' chan taj lajal ba t'an 
cha'an ma' tam'esan a woración che' 
bajche! mi! cha'leñob gentilob. Mi' 
lon ña'tañob mi! yubintel i yoración 
cha'an cabal i t'an. 8Mach mi la! 
cha'len lajal bajche' jini gentilob, 
come yujil la' Tat chuqui anto yom 

la! cha'an che! maxto anic tsa! la!' 
c'ajtibe. 

9Cha'lenla oración che! bajche' 
jini: C Tat lojon añet bA ti panchan, 
la! ch'ujutesantic a c'aba'. 10La' 
tilic a yumantel. La! mejlic chuqui 
a wom ti pañimil che! bajche! ti 
panchan. 11Aq'ueñon lojon c waj 
cha'an ili q'uin. 1 Ñusabeñon lojon 
c mul che' bajche' mic ñusabeñob 
i mul c pi'alob lojon. 13 Mach ma' 
waclon lojon ba! mic pajyel lojon ti 
mulil. CAntañon lojon ame yajlicon 
lojon ti jontolil. Come a cha'añach 
a yumantel yic'ot a p'atalel yic'ot 
a ñuclel ti pejtelel ora. Amén. Che! 
yom mi la! mel oración. 14Come mi 
woli la! ñusaben i mul la! pi'alob, 
la! Tat ti panchan mi! ñusabeñetla 
la! mul. 15Pero mi mach mi la! 
ñusabeñob i mul la! pi'alob, ma'anic 
mi' ñusabeñetla la' mul la' Tat ja'el. 


I cantesa Jesús cha'an ch'ajb 

16Che' ja'el che' woliyetla ti ch'ajb, 
mach mi la' mel ti ch'ijiyem la' wut 
che! bajche' jini cha'chajp jax ba i 
pusic'al. Leco mi' melob i wut cha'an 
mi' q'uejlelob che' woliyob ti ch'ajb. 
Isujm mic subeñetla, tsa'ix i tajayob 
i chobejtabal. 17 Pero jatet, che! 
woliyet ti ch'ajb boño a jol. Poco a 
wut. 18Che' jini ma'anic mi' tsictiyel 
ti' wut winicob x'ixicob mi woliyet ti 
ch'ajb. Pero mi' tsictiyel ti' wut a Tat 
am ba ti mucul. Jini a Tat, mu' ba i 
q'uel pejtelel mucul tac bA, mi caj i 
yaq'ueñet a chobejtabal ti jamal. 


Chuba'añaAl ti panchan 
(Lc.12.32-34) 
19Mach mi la! tempan la! chuba'an 
ti pañimil ba! mi! jisan motso', ba! 


MATEO 6 


mi! caj ti ta', ba! mi! yochelob xujch!' 
i xujch'iñob loq'uel. 20Tempan la! 
chuba'!an ti panchan ba! ma'anic mi! 
Jisan motso', ba! ma!anic mi! caj ti 
ta!, ba! ma'anic mi! yochelob xujch!' 

i xujch'iñob loq'uel. 21Baqui jach 
tempabil la! chuba'an, mi la! teñe ac! 
tila! pusic'al. 


Lámpara cha'an lac bac'tal 
(Lc. 11.33-36) 


22 Jini lac wut lámparajach cha'an 
lac bac'tal. Mi weñach la' wut, mi 
la! wen q'uel i saclel pañimil. 23Mi 
mach wenic la' wut, añet jach la 
ti ac'alel. Mi i'ic' jax mi la' q'uel i 
saclel pañimil, añetla ti ic'yoch'an 
ba pañimil. 


Dios yic'ot chuba'añal 
(Lc. 16.13;12.22-31) 

24Ma'anic x'e'tel mu! ba mejlel i 
yuman cha'tiquil yumal. Mi' ts'a'len 
juntiquil yumal, mi' c'uxbin yamba. 
Mi' jac'ben i t'an juntiquil, mi' 
ñusaben i t'an yamba. Mach mejlic 
la! yuman Dios che! woli la! yuman 
chuba'añal. 

25 Jini cha'an mic subeñetla mach 
mi la! mel la! pusic'al cha'an la! 
cuxtAlel wa! ti pañimil, mi cha'an 
chuqui mi la! c'ux, mi cha'an 
chuqui mi la! jap, mi cha'an chuqui 
mi la! xoj. ¿Mach ba ñumenic 
i c'ajñibal la! cuxtalel bajche' i 
bal la! ñac'? ¿Mach ba ñumenic i 
c'ajñibal la! bac'tal bajche! la! pislel? 
26Q'uelela jini te'lemut. Ma'anic 
mi' cha'len pac' mi c'ajbal. Ma'anic 
mi' tempan i buc'bal ti' yotlel. 

La' Tat ti panchan mi' yaq'uen i 
buc'bal te'lemut. ¿Mach ba ñumenic 
la! c'ajñibal bajche' te'lemut? 

27 ¿Majqui mi! mejlel ti colel mi 
junxuc'ubayem cha'an ti cabal mel 
pusic'al? 

28 ¿Chucoch mi la' mel la' pusic'al 
cha'an la' pislel? Ña'tanla bajche' 
mi' colel jini sasac ba i nich pimel 
am ba ti jamil. Ma'anic mi' cha'len 
e'tel mi ñoq'uijel. 2°Pero mic 
subeñetla, mach yoque i t'ojolic i 
pislel Salomón ti pejtelel i ñuclel 
bajche' jini sasac ba i nich pimel. 
301 t'ojol jax mi! mel pimel Dios, 
jini pimel cuxul ba wale mu' ba 
i chojquel ti c'ajc ti yijc'alal. Mi 
che'ach mi' mel, ¿mach ba muq'uic 
i yaq'ueñetla chuqui mi la! xoj 
jatetla mach ba anic mi la' ñop ti 
pejtelel la! pusic'al? 31 Jini cha'an 
mach mi la' mel la' pusic'al. Mach 
mi la' wal: “¿Chuqui mi caj laj c'ux? 
¿Chuqui mi caj lac jap? ¿Chuqui mi 
caj lac xoj?” Mach che'ic yom mi 
la! wal. 32Come pejtelel ili tac mi' 
sAclañob gentilob. Come la! Tat ti 
panchan yujil pejtelel chuqui tac 
yom la! cha'an. 33Ñaxan sajcanla 
i yumantel Dios yic'ot i tojel. Che! 
jini mi caj la! waq'uentel pejtelel 
chuqui tac anto yom la! cha'an. 
34Mach mi la! mel la! pusic'al 
cha'an jini mu! to ba i yujtel ijc'al. 
Ya'to tsiquil chuqui mi' yujtel ijc'Al. 
Jasal jach mi lac ña'tan ili wocol 
am ba wale. 


Che' an majch mi' lon al ti' pusic'al 
an i mul i pi'alob 
(Lc. 6.37-38, 41-42) 
Mach mi la' wal ti la' pusic'al 
mi an i mul la' pi'alob. Che' 
jini, ma'anic mi caj i yalob ti' 

pusic'al mi an la! mul. 2Come che! 
mi la! wal ti la! pusic'al mi an i 
mul la! pi'alob, mi caj i yAlob ti' 
pusic'al mi an la! mul. Che! bajche! 
mi la! p'isben winicob, che'ach mi 
caj la! waq'uentel ja'el. 3¿Chucoch 
ma! q'uel ya wistAl sajte' am ba ti! 
wut a pi'al, pero ma!anic ma! q'uel 
cucujl am ba ti a wut? 4¿Bajche! 
mi mejlel a suben a pi'Al: “La! c 
loc'san sajte! ti a wut”, che'et, pero 
awilan an cucujl ti a wut? 5Jatet 
cha'chajp jax ba a pusic'al, ñaxan 
loc'san jini cucujl am ba ti a wut. Ti 
wi'il mi mejlel a wen q'uel cha'an 
ma' loc'san jini sajte' am ba ti' wut 
a pi'al. Mach mi la! waq'uen ts'i' 
chuqui tac ch'ujul. Mach mi la! 
wejtuben chitam la! perlaJiñach tac 
ame mi' t'uchtan, ame mi! sutq'uin i 
bA i lowetla. 


C'ajtinla, saclanla, pejcanla 
(Lc. 11.9-13;6.31) 

TC'ajtinla. Mi caj la! waq'uentel. 
Sajcanla. Mi caj la! taj. Pejcanla 
i yum otot. Mi caj la! jambentel. 
8Come majqui jach mi! c'ajtin mi 
caj i yaq'uentel. Jini mu! ba i sajcan 
mi! taj. Jini mu! ba i pejcan i yum 
otot mi caj i jambentel. 9¿Am ba 
juntiquil winic ti a tojlel mu! bA 
caj i yaq'uen xajlel i yalobil mi tsi' 
c'ajtibe waj? 10Mi tsi! c'ajtibe chay, 
¿mu! ba i yaq'uen lucum? 11 Anquese 
jontoletla la' wujil la' waq'uen la' 
walobilob chuqui uts'at. ¿Mach 
ba ñumenic yujil la! Tat am ba ti 
panchan? Mi! yaq'ueñob chuqui 
uts'at jini mu! ba i c'ajtibeñob. 
12 Melela chuqui uts'at ti! tojlel la' 





Jiñach wen it'ojol ba ujal letsem ba i tojol. 

pi'alob mi la! wom chuqui uts'at ti 
la' tojlel. Come jiñach jini mandar 
yic'ot i subal jini x'alt'añob. 


Ch'o'ch'oc bA i ti' otot 
(Lc. 13.24) 

13Ochenla ti ch'o'ch'oc ba i ti', 
come colem i ti', ñuc i bijlel mu' 
bA i majlel ti tojmulil. CabAlob mi' 
yochelob ya'i. 14Come ch'o'ch'oc i 
ti', ch'o'ch'oc i bijlel ba! mi la! taj 
la' cuxtalel. Ts'ita' jax jini mu' ba i 
yochelob i taj i cuxtalel. 


Ti' wut mi' cajñel te' 
(Lc. 6.43-45; 13.25-27) 

15Chaca q'uele la! ba cha'an lot bA 
x'alt'añob mu! bA i tilelob ba! añetla 
lapal i cha'añob i tsutsel tiñAme! 
yilal, pero ti! pusic'al lajalob bajche' 
jontol ba bate'el ts'i'. 16¿Mu' ba i 
tujq'uel ts'usub ti ch'ixol, mi i wut 
te' i c'aba' higo ti ts'ababol? Ti' wut 
jach mi la' can lot ba x'alt'añob. 
17Che' jini, pejtelel uts'at bA te! mi' 
yac' uts'at ba i wut. Jini mach bA 
wenic ba te! mi! yac! leco tac bA i 
wut. 18Mach mejlic i yac' leco bA 
i wut jini uts'at ba te'. Che' ja'el, 
ma'anic mi' yac' uts'at ba i wut jini 
te! mach ba wenic. 1°Pejtelel jini 
te' mach ba anic mi' yac' uts'at ba 
i wut mi' sejq'uel. Mi' chojquel ti 
c'ajc. 20Che! jini, ti' wut jach mi 
la! cañob. 21Mach ti pejtelobic mu! 
bA i pejcañoñob ti! yum mi caj i 
yochelob ti! yumantel jini am ba ti 
panchan. Jini jach mu' ba i melob 
bajche' yom c Tat ti panchan mi 
caj i yochelob. ??Ti jini q'uin cabal 
mi caj i subeñoñob: “C Yum, c Yum, 
¿mach ba anic tsac cha'le lojon 
subt'an ti a c'aba!? Ti a c'aba! tsac 


MATEO 7, 8 


choco lojon loq'uel xibajob. Ti a 
c'aba' tsac cha'le lojon cabal ñuc 
ba c melbal”. Che' mi caj i yalob. 
23Che' jini mi caj c subeñob: “Mach 
j cañayeticla. Loq'uenla tic tojlel 
jatetla mu! ba la! cha'len jontolil”. 


Cha'p'ejl i c'aclib otot 
(Lc. 6.46-49) 
24Ti jujuntiquil mu' ba i 
yubibeñon c t'an, mu' ba i 
jac'beñon, lajalach bajche' winic 
am ba cabal i ña'tabal. Tsi' mele i 
yotot ti' pam xajlel. 25Tsa! yajli ja'al. 
Tsa' tili but'ja'. Tsa' ñumi cabal ic'. 
Tsi' jats'a jini otot. Pero ma'anic tsa! 
bujchi come wen wa'chocobil jini 
otot ti' pam xajlel. 26Jini mu! ba i 
yubibeñon c t'an pero ma'anic mi' 
jac'beñon, lajalach bajche' winic 
mach ba anic i ña'tabal. Tsi' mele 
i yotot ti! pam ji'. 27Tsa! yajli ja'al. 
Tsa' tili but'ja'. Tsa' ñumi cabal ic'. 
Tsi' jats'a jini otot. Tsa' bujchi. Tsa' 
lu! jejmi. Che! tsi! yala Jesús. 28 Che! 
ba tsa! ujti i sub jini t'an Jesús, 
tsa' toj sajtiyob i pusic'al winicob 
x'ixicob cha'an i cantesabal. 
29Come yic'ot i p'atalel i ye'tel tsi' 
cantesayob, mach che'ic bajche' 
sts'ijbayajob. 


Jesús tsi' lajmesa winic am ba leco 
ba tsoy 
(Mr. 1.40-45; Lc. 5.12-16) 


Che' ba tsa' jubi tilel Jesús 

ti bujtal, tsa' caji i tsajcañob 
majlel cabal winicob x'ixicob. 
2 Awilan, tsa! tili juntiquil winic 
am ba leco ba i tsoy. Tsi' ch'ujutesa 
Jesús. Tsi' yala: C Yum, mi a wom, 
mi mejlel a lajmesañon, che'en. 
3Jesús tsi! sats'a i c'ab. Tsi' tala. Tsi' 

yala: Com cu. La! lajmiquet, che'en. 
Tsa' bac' lajmi leco ba i tsoy. 4Jesús 
tsi' sube: Chaca q'uele a ba. Mach 
ma! suben mi juntiquilic winic. 
Cucu pasa a ba ba'an motomaj. 
Aq'uen i majtan Dios che' bajche' tsi' 
yala Moisés ti mandar cha'an mi' 
q'uelob saq'uesabilet, che'en Jesús. 


Jesús tsi' lajmesa x'e'tel i cha'an jini 
am baA i ye'tel 
(Lc. 7.1-10) 


5Che' ba tsa' c'oti Jesús ti 
Capernaum, tsa! tili i yaj capitán 
jo'c'al soldadojob. Tsi' c'ajtibe wocol 
t'an. STsi! yala: C Yum, ya! ñolol 
juntiquil x'e'tel c cha'an ti cotot. 
Ma'anic i c'ajñibal i yoc i c'ab. Wen 
cabal woli' yubin wocol, che'en. 
7 Jesús tsi! sube: Mic majlel c 
lajmesan, che'en. 8Jini i yaj capitán 
jo'c'al soldadojob tsi' sube: C Yum, 
mach uts'aticon cha'an ma! wochel 
ti cotot. Jini jach yom ma! waAc! 
a t'an. Che' jini mi' caj ti lajmel 
jini x'e'tel c cha'an. 9Come joñon 
añon ti' wenta yamba winic. An tic 
wenta cabal soldadojob. Mic suben 
juntiquil: “Cucu”, cho'on. Mi' majlel. 
Yamba mic suben: “La!”, cho'on. 
Mi' tilel. Mic suben c winic: “Mele 
jini”, cho'on. Mi' mel, che'en jini 
capitán. 10 Jesús uts'at tsi! yubibe i 
t'an jini capitán. Tsi! subeyob jini 
woli bA i tsajcañob majlel: Isujm 
mic subeñetla ma'anic ba! tsac 
taja ti pejtelel Israel mi juntiquilic 
winic mu! ba i ñopon bajche' jini. 
11 Mic subeñetla, mi caj i tilelob 
cabal ch'oyolo' ba ti' pasibal q'uin 
yic'ot ti' bajlibal q'uin. Ya' mi caj 
i buchtalob yic'ot Abraham yic'ot 
Isaac yic'ot Jacob ti' yumantel jini 

am ba ti panchan. 12Jini tsa! ba 
pajyiyob ti' yumantel Dios mach 
ba anic mi' yumañob Dios mi' caj 
ti chojquelob ochel ti ic'ch'ipan bA 
pañimil. Ya! mi! cajelob ti uq'uel 
yic'ot quech'ecña bA i baquel i yej, 
che'en Jesús. 13 Jesús tsi! sube i 
yaj capitán soldadojob: Cucux. La! 
aq'uentiquet che! bajche! tsa! ñopo 
ti a pusic'al, che'en. Ti jini jach bA 
ora tsa' lajmi jini x'e'tel i cha'an. 


Jesús tsi! lajmesa x'ixic bA i ñij'al 
Pedro 
(Mr. 1.29-34; Lc. 4.38-41) 


14Che! ba tsa! ochi Jesús ti! yotot 
Pedro, tsi! q'uele ya! ñolol x'ixic, 
i ñij'al Pedro. Woli! yubin c'!ajc. 
15Tsi' talbe i c'ab. Tsa! bac! lajmi 
c'ajc. Tsa' ch'ojyi. Tsa' caji i bac! 
we'sañob. 16Che' yomix ic'an, tsi' 
pAyAyob tilel ba'an Jesús cabal año! 
ba i xibajlel. Ti! t'an jach Jesús tsi' 
choco loq'uel jini xibajob. Tsi' lu' 
lajmesa xc'amajelob. 17 Che'ach tsa! 
ujti cha'an mi! ts'actiyel i t'an jini 
x'alt'an Isaías tsa' ba i yala: “Jini tsi' 
ch'ama lac chamel. Tsi' cuchu laj 
c'amajel”, che'en. 


Jini yomo' bA i tsajcan Jesús 
(Lc. 9.57-62) 

18Che' ba tsi' q'uele cabal 
winicob x'ixicob ti' joytilel, Jesús 
tsi' yaq'ueyob mandar xcant'añob 
cha'an mi' bajñel c'axelob ti 
junwejl ñajb. 19Tsa' tili juntiquil 
sts'ijbaya. Tsi' sube: Maestro, mi caj 
c tsajcañet baqui jach ma' majlel, 
che'en. 20 Jesús tsi! sube: An i 
met wax. An i c'u' te'lemut, pero 
ma'anic ba' mi' ñoltal *i Yalobil 
Winic cha'an mi' c'aj i yo, che'en. 

21Yamba xcant'an tsi! sube: C Yum, 
ac'ayon ti ñaxan majlel c muc c tat, 
che'en. 22 Jesús tsi! sube: Tsajcañon. 
La! i mucob chAmeño! bA jini 
chameño' ba i pi'alob, che'en. 


Jesús tsi' tiq'ui p'atal ba ic' 
(Mr. 4.35-41; Lc. 8.22-25) 

23Che' ba tsa' ochi Jesús ti barco, 
tsi' tsajcayob ochel xcant'añob i 
cha'an. ?4Awilan, tsa! tili p'atal 
bA ic! ti ñajb. Tsa' caji i wec'ulan i 
bA ja! c'alal ti' pam barco. Wayal 
Jesús. 25'Tsa! tiliyob xcant'añob i 
cha'an cha'an mi! ñijcañob ch'ojyel. 
Tsi' yalayob: C Yum, coltañon lojon, 
wolic jilel lojon, che'ob. 26 Jesús 
tsi' subeyob: ¿Chucoch woliyetla ti 
baq'uen, jatetla mach ba anic mi la! 
ñop ti pejtelel la! pusic'al? che'en. 
Tsa' ch'ojyi. Tsi' tiq'ui jini ic! yic'ot 
ñajb. ÑAch'acña tsa! lajmi. 27 Tsa' 
toj sajtiyob i pusic'al winicob. Tsi' 
yalayob: ¿Majqui jini winic? Come 
jini ic' yic'ot ñajb mi' jac'ben i t'an, 
che'ob. 


Jini año! ba i xibajlel ti' lumal 
gadareñob 
(Mr. 5.1-20; Lc. 8.26-39) 

28Che' ba tsa' c'oti ti junwejl ñajb, 
ti' lumal gadareñob, tsa! tiliyob 
ba'an Jesús cha'tiquil winicob año! 
ba i xibAjlel. Ya! tsa! loq'uiyob ti' 
yotlel tac ch'ujlelal. C'ax jontolob. 
Jini cha'an ma'anic majch tsa! mejli 
ti ñumel ti ili bij. 29 Awilan, c'am tsi' 
cha'leyob t'an. Tsi' yalayob: ¿Chuqui 
i ye'tel ma! tilel ba! añon lojon jatet 
i Yalobilet ba Dios? ¿Tsa' ba tiliyet 
cha'an ma! tic'lañon lojon che! 
maxto i yorajlelic? che'ob. 30 Mero 
ñajt woli ti buc'bal bajc'al chitam. 

31Tsi' c'ajtibeyob Jesús ti wocol t'an 
jini xibajob: Mi a wom a chocon 
lojon loq'uel, subeñon lojon ochel ti 
chitam, che'ob. 32 Jesús tsi! subeyob: 
Cucula, che'en. Che' ba loq'uemobix 
xibajob tsa' ochiyob ti chitam. 
Awilan, ti pejtelel jini chitam ti 
ajñel tsa! jubi ti xitil ba wits. Tsi' 

lu' choco ochel i ba ti ñajb. Tsa' laj 
chami ti ja'. 33 Jini xcanta chitamob 
ajñel tsa! majliyob ti tejclum. Tsi' 

laj subuyob chuqui tsa! ujti yic'ot 
chuqui tsa! tumbentiyob jini am bA 
i xibajlel. 34 Awilan jini xtejclumob 
tsa! laj loq'uiyob cha'an mi! q'uelob 
Jesús ya! ti bij. Che! ba tsi! tajayob, 
tsa! caji i c'ajtibeñob Jesús ti wocol 
t'an cha'an mi' loq'uel ti! lumal. 


Jesús tsi! lajmesa winic mach ba anic 
i c'ajñibal i yoc i c'ab 
(Mr. 2.1-12; Lc. 5.17-26) 

Tsa' ochi Jesús ti barco. Tsa! 

c'axi ti colem ñajb. Tsa! c'oti 
ti! tejclum. 2Awilan, tsi' ch'amayob 
majlel juntiquil winic mach bA 
anic i c'ajñibal i yoc i c'ab. Ñolol ti' 
wayib. Che' ba tsi' ña'ta Jesús mi 
woli' ñopob jini winicob, tsi' sube 
jini mach ba anic i c'ajñibal i yoc i 
c'ab: Calobil, tijicñãesan a pusic'al. 
Ñusabilix a mul, che'en. 3Awilan, 
cha'tiquil uxtiquil sts'ijbayajob 
tsi' yalayob ti' pusic'al: Jini winic 
woli' p'aj Dios, che'ob. 4Ña'tabil i 
cha'an Jesús chuqui woli' yalob ti' 
pusic'al. Tsi' yala: ¿Chucoch woli la' 
cha'len jontol ba t'an ti la' pusic'al? 
5¿Baqui ba ñumen wocol? ¿Jim ba 
wocol che' mic suben: “Ñusabilix 
a mul?” o ¿jim ba wocol che' mic 
suben: “Ch'ojyen, cha'len xambal”? 
Subula. ĉPero cha'an mi la! ña'tan 

an i p'atalel i Yalobil Winic ilayi ti 
pañimil cha'an mi! ñusan mulil (tsi! 
sube jini mach ba anic i c'ajñibal i 
yoc i c'ab): Ch'ojyen. Teche a wayib. 
Cucu ti a wotot, che'en Jesús. 7 Tsa! 
ch'ojyi. Tsa' majli ti! yotot. 8Tsa' 
cajiyob ti baq'uen jini winicob 
x'ixicob che! bA tsi! q'ueleyob. Tsi' 
tsictesAbeyob i ñuclel Dios tsa! bA i 
yaq'ueyob winicob ñuc ba i p'atalel. 


Tsa' pajyi Mateo 
(Mr. 2.13-17; Lc. 5.27-32) 

9Che! woli ti xAmbal majlel Jesús, 
tsi! q'uele juntiquil winic i c'aba' 
Mateo, buchul ya' ba' mi' ch'ajmel 
tojoñel. Jesús tsi! sube: Tsajcañon, 
che'en. Mateo tsa! wa'le. Tsa' caji i 
tsajcan majlel. 

10Che' buchul Jesús ti! t'ejl mesa 
ti otot, awilan, tsa' tiliyob cabal 
xch'am tojoñelob yic'ot xmulilob. 
Tsa' buchleyob yic'ot Jesús yic'ot 
xcant'añob i cha'an. 11Che' bA 
tsi' q'ueleyob jini fariseojob, tsi' 
c'ajtibeyob xcant'añob i cha'an 
Jesús: ¿Chucoch woli' pi'len ti we'el 
jini xch'am tojoñelob yic'ot xmulilob 
la! maestro? che'ob. 12Che! ba tsi' 
yubi Jesús, tsi' subeyob: Jini c'oc'o' 
ba mach yomobic ts'acantel, jini 
jach jini c'amo! ba. 13Cucula. Ñopola 
i sujmlel jini t'an: “Com mi la' 
cha'len p'untaya, mach comic mi la! 
waq'ueñon c majtan”. Come ma'anic 
tsa! tili c pay jini tojo' ba i pusic'al. 
Tsa! tili c pay xmulilob cha'an mi' 
cAyob i mul. Che! tsi! yala Jesús. 


C'ajtibal cha'an ch'ajb 
(Mr. 2.18-22; Lc. 5.33-39) 
14Tsa' tiliyob xcant'añob i cha'an 
Juan ba'an Jesús. Tsi' yalayob: 

Cabal mic cha'len lojon ch'ajb. 
Che' ja'el fariseojob. ¿Chucoch 
ma'anic mi' cha'leñob ch'ajb 
xcant'añob a cha'an? che'ob. 
15Jesús tsi! jac'beyob: ¿Mejl ba i 
cha'leñob ch'ajb jini xmel q'uiñob 
che' temel añob yic'ot winic woli 
ba ti ñujpuñijel? Pero tal i yorajlel 
che' mi caj i pajyel majlel jini 
winic woli ba ti ñujpuñijel. Ti jini 
q'uin tac mi' cajelob ti ch'ajb xmel 
q'uiñob. 16Ma'anic majqui mi' c'an 
tsijib pisil cha'an mi' law tsucul 
bA i pislel, come mu! jach i cha! 
tsijlel loq'uel, jinto ñumen colem 

i tsijlemal. 1 Che! ja'el, ma'anic 
majqui mi' yotsan tsijib vino ti 
tsucul ba i yajñib melbil ba ti pachi. 
Mi che'ach tsi' mele, mi' tojmel i 
yajñib, mi! bejq'uel vino, mi jilel i 
yajñib. Pero mi! yotsañob tsijib vino 
ti tsijib to bA i yajñib. Che! jini, mi' 
jalijel i yajñib yic'ot jini vino ja'el. 


I yalobil Jairo yic'ot jini x'ixic tsa! bA 
i talbe i bujc Jesús 
(Mr. 5.21-43; Lc. 8.40-56) 

18Che' woli' subeñob jini t'an, 
awilan, tsa' tili juntiquil yumal. Tsi' 
ch'ujutesa Jesús. Tsi' yala: Poj ujtel 
i chamel xch'oc ba calobil. La', ac'A 
a c'ab ti jini xch'oc cha'an mi! cha! 
cuxtiyel, che'en. 19 Jesús tsa! wa'le. 
Tsi' tsajca majlel yic'ot xcant'añob 
i cha'an. 20 Awilan, ma'anic tsa! wis 
tijq'ui i bec' i ch'ich'el juntiquil 
x'ixic lajchamp'ejl jab. Tsa! tili ti' 
pat Jesús. Tsi' talbe i yoc i pislel. 
21Come tsi' yala ti' pusic'al: Mi tsa' 
jach c talbe i pislel, mi caj j c'oc'an, 
che'en jini x'ixic. ?? Jesús tsi! sutq'ui 
i ba. Che' ba tsi' q'uele tsi' sube: 
Calobil, tijicñesan a pusic'al. Tsa' 

coltAntiyet cha'an tsa! ñopoyon, 
che'en. Tsa' bac' lajmi jini x'ixic. 
23Che' ba tsa' ochi Jesús ti' yotot 
jini yumal, tsi! q'uele jini x'amayob 
yic'ot jini winicob x'ixicob 
ju'ucñayob ti uq'uel. ?4 Jesús 
tsi' subeyob: Loq'uenla. Mach 
chamenic jini xch'oc. Woli jach ti 
wayel, che'en. Tsi' wajleyob. 25Che! 
loq'uemobix winicob x'ixicob tsa! 
ochi Jesús. Tsi' chucbe i c'ab xch'oc. 
Tsa' ch'ojyi jini xch'oc. 26Tsa! pujqui 
t'an ti pejtelel lum cha'an jini tsa! 
bA ujti. 


Tsa' c'otiyob i wut cha'tiquil xpots' 

27Che' ba tsa! majli Jesús, tsi' 
tsajcayob majlel cha'tiquil xpots'. 
C'am tsi' yalayob: I Yalobil David, 
p'untañon lojon, che'ob. 28 Che! ba 
tsa' c'oti ti otot, tsa' tiliyob jini 
xpots'ob ba'an Jesús. Jesús tsi' 
subeyob: ¿Mu' ba la' ñop mi mejlel 
c mel jini? che'en. Tsi' jac'beyob: 
Mu! cu, c Yum, che'ob. 29 Jesús 
tsi' talbeyob i wut. Tsi' yala: La! 
melbentiquetla che! bajche' tsa! la' 
ñopo, che'en. 30'Tsa! c'otiyob i wut. 
Jesús tsi! wersa subeyob: Chaca 
q'uele la! ba cha'an ma'anic mi! 
yubin winic mi juntiquilic, che'en. 
31Pero che! ba tsa! sujtiyob, tsi' 
pucuyob t'an ti pejtelel lum cha'an 
ñuc ba i melbal Jesús. 


Tsa' caji ti t'an juntiquil x'uma' 

32Che' ba tsa' majliyob, awilan, 
tsa! pajyi tilel ba'an Jesús juntiquil 
x'uma! winic am ba i xibajlel. 33Che' 
bA tsa'ix chojqui loq'uel i xibajlel, 
tsa! caji ti t'an jini x'uma'!. Tsa' toj 
sajtiyob i pusic'al jini winicob 
x'ixicob. Tsi' yalayob: Ma'anic ba! 

tsa' laj q'uele che' bajche' jini ti 
Israel, che'ob. 34Jini fariseojob tsi' 
yalayob: Ti' p'atalel i yum xibajob, 
mi' choc loq'uel xibajob, che'ob. 


Wen cabal c'ajbal 

35 Jesús tsa! ñumi ti pejtelel 
tejclum tac yic'ot ti pejtelel 
xchumtal tac. Tsi' cha'le cantesa 
ti' sinagoga tac judíojob. Tsi' subu 
jini wen t'an cha'an i yumantel 
Dios. Tsi' lu' lajmesa c'amajel 
tac yic'ot chAmel tac. 36Che! bA 
tsi! q'uele tempabilob winicob 
x'ixicob, tsa! bujt'i i pusic'al Jesús 
ti p'untaya, come tsi' q'uele c'uñob 
jax, pujquemob jax che! bajche' 
tiñame' mach ba anic xcantaya 
i cha'an. 37Tsi' sube xcant'añob i 
cha'an: Isujm, wen cabal c'ajbal 
pero ma'anic cabal x'e'telob. 38 Jini 
cha'an c'ajtibenla i Yum c'ajbal ti 
wocol t'an cha'an mi' choc majlel 
x'e'telob ti' c'ajbal, che'en. 


Tsa' aq'uentiyob i ye'tel jini 
lajchantiquil 
(Mr. 3.13-19; 6.7-13; Lc. 6.12-16; 9.1-6) 
1 0 Jesús tsi! paya tilel jini 
lajchantiquil xcant'añob i 
cha'an. Tsi' yaq'ueyob i p'atalel ti' 
contra xibajob cha'an mi' chocob 
loq'uel, cha'an ja'el mi' lu' lajmesan 
c'amajel tac yic'ot chamel tac. 
2Jiñach i c'aba' jini lajchantiquil 
xcant'añob tsa' ba chojquiyob 
majlel ti subt'an: Ñaxan Simón 
i cha'p'ejlel i c'aba' Pedro, yic'ot 
Andrés i yijts'in Pedro, Jacobo 
i yalobil Zebedeo, yic'ot Juan i 
yijts'in Jacobo, 3Felipe, Bartolomé, 
Tomás, Mateo jini xch'am tojoñel, 
Jacobo i yalobil Alfeo, yic'ot Lebeo, 

jini am bA i jol i c'aba' Tadeo, 
4Simón jini cananista, yic'ot Judas 
Iscariote, jini tsa! ba i yac'a Jesús ti! 
c'ab i contra. 

5Jesús tsi' choco majlel jini 
lajchantiquil. Tsi' yaq'ueyob 
mandar: Mach mi la' majlel ba'an 
gentilob. Mach mi la' wochel 
mi ti jump'ejlic i tejclum jini 
samaritanojob. ĉPero ya! yom 
mi la' majlel ba'an sajtemo' ba 
tiñame' i p'olbalo' ba Israel. 
TChe! woli la! majlel, subula jini 
wen t'an: “Lac'Alix i yumantel 
jini am ba ti panchan”, che'etla. 
8Lajmesanla xc'amajelob. Techela 
ch'ojyel chameño' bA. Lajmesanla 
año! bA leco bA i tsoy. Chocola 
loq'uel xibajob. A majtan jach tsa! 
aq'uentiyetla. I majtan jach mi la! 
waq'ueñob ja'el. 9?Mach mi la! ch'am 
majlel mi oro mi plata mi tsucu 
taq'uin ti! yajñib la! taq'uin. 10°Mach 
mi la! ch'am majlel ti bij mi chim, 
mi cha'p'ejl la! bujc, mi xañabal, mi 
te! cha'an xambal. Come yom mi' 
yaq'uentel i bal i ñAc! x'e'tel. 

11Baqui jach mi la' wochel mi 
ti tejclum, mi ti xchumtal, yom 
mi la' c'ajtibeñob mi an uts'at ba i 
pusic'al. Ya' yom mi la' jijlel jinto 
mi la! loq'uel majlel ti jini tejclum. 
12Che! mi la! wochel ti jump'ejl otot, 
aq'ueñob cortesía. 13Mi uts'atob jini 
año' ba ti otot, aq'ueñob i yutslel 
la! t'an cha'an mi! tajob i ñach'tilel 
i pusic'al. Mi mach uts'atobic 
ma'anic mi caj i tajob i ñach'tilel i 
pusic'al. 14Che' ma'anic majch mi' 
payetla ochel ti! yotot, che! ma'anic 
mi' ñich'tabeñetla la' t'an, tijcanla 
loq'uel i ts'ubeñal la' woc. Cayala 
jini otot yic'ot jini tejclum. 15Isujm 

mic subeñetla, ñumen mi caj i 
yubiñob wocol ti' q'uiñilel tojmulil 
jini winicob x'ixicob año' ba ti jini 
tejclum che' bajche' jini año' ba ti 
Sodoma yic'ot ti Gomorra. 


Lac tic'lantel mu! to ba la cubin 
(Mr. 13.9-13; Lc. 12.2-9, 49-53; 14.26-27) 


16 Awilan, wolic choquetla majlel 
che' bajche' tiñame' joyol ba ti 
bate'el ts'i'. Yom p'ip'etla che! 
bajche' lucum. Yom utsetla che! 
bajche! x'ujcuts. 1 Chaca q'uele la! 
ba cha'an winicob, come mi caj i 
payetla ba'an año! bA i ye'tel. Mi 
caj i jats'etla ti asiyal ti sinagoga. 
18Mi caj la! pajyel ti! tojlel yumalob 
yic'ot ti! tojlel reyob cha'an tij 
c'aba', cha'an mi la! wac'on ti 
cAjñel ti! tojlelob yic'ot ti! tojlel 
gentilob. 19 Che! mi! yaq'uetla ti' 
c'Ab yumalob, mach mi la! mel la! 
pusic'al cha'an bajche! mi' caj ti 
loq'uel la! t'an mi chuqui mi caj la' 
sub. Come ti jim bA ora mi caj la' 
waq'uentel t'an mu! bA caj la! sub. 
20Come mach jateticla muq'uetla ti 
t'an, pero i yEspíritu la! Tat mi! c'an 
la! wej ti t'an. 

21Winicob mi caj i yac'ob ti 
chamel i yerañob. Tatal mi caj i yac! 
ti chamel i yalobil. Winicob x'ixicob 
mi caj i contrajiñob i tat i ña'. Mi 
caj i yac'ob ti tsansantel. 22Mi caj la! 
ts'a'lentel cha'an pejtelel winicob 
x'ixicob cha'an tij c'aba'. Pero 
jini mu! ba i cuch i wocol c'alal 
ti' jilibal mi caj i coltantel. 23Che! 
mi' ts'a'leñetla ti jump'ejl tejclum, 
puts'enla majlel ti yamba tejclum. 
Come isujm mic subeñetla, che! 
maxto lu! ñumeñeticla ti pejtelel i 
tejclum tac israelob, mi caj i tilel 

i Yalobil Winic. 24Mach ñuquic 
xcant'an bajche' i maestro. Mach 
ñuquic x'e'tel bajche' i yum. 25La! 
ajnic jini xcant'an che! bajche' i 
maestro. La! ajnic jini x'e'tel che! 
bajche' i yum. Mi tsa! pejcanti i 
yum otot ti Beelzebub, ¿mach ba 
ñumen lecojic mi caj i pejeantelob 
jini año' ba ti' yotot? 

26 Jini cha'an mach mi la! 
bac'ñañob, come ma'anic mosol 
tac ba mach ba anic mi caj i pastal. 
Ma'anic mucul tac ba mach bA 
anic mi caj i ña'tantel. 27 Jini mu! 
ba c mucul subeñetla subula ti 
jamal. Jini mu! ba la! mucul ubin 
pam subula ti pejtelel otot tac. 

28 Mach mi la! bac'ñan jini mu! bA 
i tsansañob la' bac'tal, come mach 
mejlic i tajob la' ch'ujlel. Yom mi 
la' bac'ñan jini mu' ba mejlel i 
jisan la! ch'ujlel yic'ot la! bac'tal ti 
c'ajc. 239 ¿Mach ba anic mi! chojñel 
cha'cojt xpuruwoc ti jump'ejl 
taq'uin? Pero mi mach yomic la! 
Tat, ma'anic mi' yajlel ti lum mi 
juncojtic. 3° Laj tsicbil i tsutsel 

la! jol. 31 Jini cha'an, mach mi la' 
cha'len baq'uen. Come ñumen an la! 
c'ajñibal bajche' cabal xpuruwoc. 

32 Majqui jach mi! suben winicob 
cha'an tsi! cañayon, joñon ja'el mi 
caj c sub ya! ti! tojlel c Tat am bA 
ti panchan cha'an tsa'ix j caña jini 
winic. 33Majqui jach mi' suben 
winicob x'ixicob mach i cañayonic, 
joñon ja'el mi caj c sub ya! ti! tojlel 
c Tat am bA ti panchan mach j 
canayic jini winic. 

34Mach mi la! lon ña'tan ti la! 
pusic'al tsa! tiliyon cha'an mic 
ñach'chocon jini año! ba ti pañimil. 
Ma'anic tsa! tili c ñach'chocoñob, 

pero cha'an mi caq'ueñob espada, 
cha'an mi! contrajiñob i ba. 35Tsa' 
tiliyon cha'an mi caq'ueñob i t'oxob 
i ba, winic ti' contra i tat, x'ixic ti' 
contra i ña', a'libal ti! contra i ya'lib. 
36Winicob mi caj i tajob i ts'a'lentel 
ti' tojlel i pi'Alob ti! yotot. 37 Jini mu! 
ba i ñumen c'uxbin i tat i ña! bajche! 
mi' c'uxbiñon mach uts'atic mij 
q'uel. Jini mu! ba i ñumen c'uxbin i 
yalobil bajche' mi! c'uxbiñon mach 
uts'atic mij q'uel. 38Jini mach bA 
anic mi! ch'am i cruz i tsajcañon 
mach uts'atic mij q'uel. 39Jini mu! 
ba i bajñel cantan i cuxtalel mi caj 
i sat. Majqui jach mi! yac' i cuxtalel 
cha'añon mi caj i taj. 

40 Jini mu! bA i payetla ochel ti' 
yotot mi! payon ochel. Jini mu! bA 
i payon ochel mi' pay ochel jini tsa! 
ba i chocoyon tilel. 41 Jini mu! bA 
i pay ochel x'alt'an cha'an mero 
x'alt'añach mi caj i yaq'uentel i 
chobejtabal x'alt'an. Jini mu' ba i 
pay ochel juntiquil toj ba i pusic'al 
cha'an tojach i pusic'al mi caj i 
yaq'uentel i chobejtabal jini toj ba i 
pusic'al. 42 Majqui jach mi! yaq'uen 
mi jump'ejlic vaso tsani ja' juntiquil 
ch'o'ch'oc ba cha'an xcant'añach, 
isujm mic subeñetla, mi caj i 
yaq'uentel i chobejtabal. Che' tsi' 
yala Jesús. 


Jini winicob chocbilo' ba tilel i 
cha'an Juan 
(Lc. 7.18-35) 


1 Che' ba tsa' ujti i cantesan 
jini lajchantiquil xcant'añob 

i cha'an, Jesús tsa! loq'ui ya'i. Tsa' 

ñumi majlel ti cantesa ti subt'an 

ti' tejclum tac Galilea. 2Ñup'ul 

Juan ti majquibal. Che ba tsi! yubi 

chuqui woli' cha'len Cristo, tsi! 
choco majlel t'an yic'ot xcant'añob 
i cha'an. ĉTsi' c'ajtibeyob Jesús: 
¿Jatet ba jini mu! ba i tilel? ¿Yom 
ba mic pijtan lojon yamba? che'ob. 
4 Jesús tsi! subeyob: Cucula. Subenla 
Juan chuqui woli la! wubin yic'ot 
chuqui woli la! q'uel, che'en. 5Wolix 
ti c'otel i wut xpots'ob. Woliyobix 
ti xambal jini mach bA añobic i 
c'ajñibal i yoc. Lajmesabilob jini 
año! bA leco bA i tsoy. Jini xcojcob 
wolix i yubiñob t'an. Woli' tejchelob 
ch'ojyel jini chAmeño! ba. Jini 
p'umpuño! bA woli' subentelob jini 
wen t'an. ŝTijicña jini mach ba anic 
mi' lon tejchel tile bixel ba i pusic'al 
cha'an c melbal, che'en Jesús. 

1Che! majlemobix jini cha'tiquil, 
Jesús tsa! caji i suben tempabilo' bA 
winicob x'ixicob bajche' yilal Juan: 
¿Chuqui tsajni la! q'uel ti jochol bA 
lum? ¿Jim ba jini chiquib jam woli 
ba i yujcun ic!? 8 ¿Majqui tsajni la! 
q'uel? ¿Jim ba juntiquil winic wen i 
t'ojol ba i pislel? La! wilan jini uts'at 
ba i pislel añob ti' yotlel reyob. 
9¿Majqui tsajni la' q'uel? ¿Mu' ba 
la' ña'tan jiñach x'alt'an? Isujm mic 
subeñetla jiñachi, pero ñumen ñuc i 
ye'tel Juan bajche' x'alt'an. 10Come 
tsa! ña'tanti Juan ti jini t'an tsa! bA 
ts'ijbunti: “Awilan, mic ñaxan choc 
majlel subt'an mu! ba i chajpan a 
bijlel”. 11Isujm mic subeñetla: Ti 
pejtelel i yalobilob x'ixicob ma'anic 
yamba ñuc ba bajche' Juan tsa! bA 
i yac'a ch'amja'. Pero ñumen an 
i ñuclel jini c'ax ch'o'ch'oc ba ti' 
yumantel panchan bajche' Juan. 
12Ti' yorajlel Juan tsa! bA i yac'a 
ch'amja' c'alal wale cabal winicob 
x'ixicob woli' tilelob ti pejtelel i 

pusic'al cha'an wersa yomob ochel 
ti' yumantel panchan. Jini mu' ba 
i cha'leñob wersa mi' yochelob. 
13Come ti pejtelel x'alt'añob yic'ot 
ts'ijbubil ba mandar c'alal ti' 
yorajlel Juan tsi' wan subuyob jini 
woli ba ti ujtel. 14Mi la! wom la! 
ñop, jiñach Elías tsa' ba ajli mi caj i 
tilel. 15Jini am ba i chiquin cha'an 
mi' yubin, la' i yubin. 

16¿Bajche' mic lajin jini winicob 
año' ba ti pañimil wale? Lajalob 
bajche' alobob buchulo' ba ba'an 
choñoñibal tac woli ba i payob i 
pi'alob ti alas. 17 Mi! yalob: “Tsac 
wusu lojon amay, ma'anic tsa! 
la' cha'le son. Tsa cuc'tabeyetla 
ch'ujlelal, ma'anic tsa! la! jats'a la! 
c'ab”, che'ob. 18Come tsa! tili Juan. 
Ma'anic chuqui tsi' c'uxu. Ma'anic 
chuqui tsi' japa. Woli' yalob: “An 
i xibajlel”, che'ob. 19 Tsa! tili *i 
Yalobil Winic. An chuqui tsi! c'uxu. 
An chuqui tsi! japa. Woli yAlob: 
“Q'uele jini xwo'lel, jini xjap vino. 
Mi' pi'len ti xambal jini xch'am 
tojoñelob yic'ot xmulilob”, che'ob. 
I ña'tabal Dios mi' tsictiyel ti' 
yalobilob, che'en Jesús. 


I tic'ol tejclumob 
(Lc. 10.13-16) 

20Tsa' caji i ya'len jini tejclum 
tac ba' tsi' mele ñuc tac ba i ye'tel, 
come ma'anic tsi' cayayob i mul. Tsi' 
yala: ?1Mi caj la' taj wocol añet ba 
la ti Corazín. Mi caj la' taj wocol 
añet ba la ti Betsaida. Come tsa'ic 
mejli ñuc ba e'tel ti Tiro yic'ot 
Sidón che' bajche' tsa' mejli ba' 
añetla, wajalix tsi' cayayob i mul. 
Tsa'ic ujti bajche' jini, tsi! xojoyob 
pisil melbil ba ti' tsutsel chivo, tsi' 

boñoyob i ba ja'el ti! tAñil c'ajc. 

22 Jini cha'an mic subeñetla: Ñumen 
wocol mi caj la! wubin ti! q'uiñilel 
tojmulil bajche' mi caj i yubiñob 
jini tsa! ba chAmiyob ti Tiro yic'ot 
Sidón. 23Jixcu jatet Capernaum, 
mu! bA a q'uel a bA ti ñuc che! 
bajche' i chanlel panchan, mi caj a 
chojquel jubel ti c'ajc. Tsa'ic mejli 
ya! ti Sodoma jini ñuc ba e'tel tsa! 
ba mejli ba! añet, c'alal anto wale. 
24 Jini cha'an mic subeñetla: Ñumen 
wocol mi caj la' wubin ti' q'uiñilel 
tojmulil bajche' mi caj i yubiñob 
jini tsa' ba jiliyob ti Sodoma, che'en 
Jesús. 


La' ba! añon. C'aja la! wo 
(Lc. 10.21-22) 

25Ti jim ba ora Jesús tsi yala: Mic 
subeñet a ñuclel, c Tat, i Yumet 
Panchan yic'ot Pañimil. Come 
tsa! mucbeyob a t'an jini año! bA 
cabal i ña'tAbal yic'ot jini p'ip'o' 
ba i pusic'al, pero tsa' waq'ueyob 
i ch'ambeñob isujm alalob. 
26Uts'atach, c Tat, come che! yom 
a pusic'al. 27Pejtelel chuqui tac an, 
aq'uebilon i cha'an c Tat. Ma'anic 
majqui mi! cañon, cojach c Tat. Che! 
ja'el ma'anic majqui mi! can c Tat, 
cojach joñon yic'ot majqui jach mi 
cAq'uen i can, come i Yalobilon. 
28La' ba! añon pejteletla woliyet 
ba la ti wocol e'tel, al ba la! cuch. 
Joñon mi caq'ueñetla la! c'aj la! wo. 
29Yu'u a bic! cha'an ma! wochel 
wa! tij q'uech. Ñopoyon come 
utson. Pec! mic mel c bA. Muq'uix 
caj la! taj c'aj o cha'an la! pusic'al. 
30Come jini j q'uech mach wocolic 
ti q'uechol. Sejb a cuch mu! bA 
cAq'ueñet, che'en Jesús. 

Xcant'añob tsi' tuc'uyob i wut jam ti' 
q'uiñilel c'aj o 

(Mr. 2.23-28; Lc. 6.1-5) 
1 Che' ti! q'uiñilel c'aj o, tsa! 

ñumi Jesús ti jamil. Tsi' 
yubiyob wi'ñal xcant'añob i cha'an. 
Tsa' caji i tuc'ob jini c'uxbil ba i 
wut jam cha'an mi' c'uxob. 2Jini 
fariseojob che! ba tsi! q'ueleyob, 
tsi! subeyob Jesús: Awilan, jini 
xcant'añob a cha'an woli' melob 
ti' yorajlel c'aj o chuqui tic'bil ti 
mandar, che'ob. 3Jesús tsi! subeyob: 
¿Mach ba anic tsa! la! q'uele ti jun 
chuqui tsi! cha'le David che! ba tsi! 
yubi wi'ñal yic'ot i pi'alob? 4Tsa! 
ochi ti' yotot Dios, tsi' c'uxu jini 
waj tsa' ba ajq'ui ti mesa*, anquese 
tic'bil mi' c'uxob winicob. Cojach 
jini motomajob mi mejlel i c'uxob. 
5¿Mach ba anic tsa' la' q'uele ti 
mandar bajche' mi' cha'leñob e'tel 
ti Templo jini motomajob che' ti' 
yorajlel c'aj o? pero mach mulilic 
che! jini. Mic subeñetla, wa'an 
ñumen ñuc ba bajche' jini Templo. 
TCom i yutslel la! pusic'al, mach 
comic tsansabil bA c majtan. Tsa'ic 
la! ch'ambe isujm, ma'anic tsa! la! 
subu ti xmulil jini mach bA añobic 
i mul. 8 Come i Yalobil Winic i 
Yumach jini q'uin che! mi laj c'aj la 
co. Che! tsi! yala Jesús. 


Winic am ba tiquin bA i c'ab 
(Mr. 3.1-6; Lc. 6.6-11) 
9Che! ba tsi! cAyayob, tsa! majli ti 

ochel ti sinagoga. 10 Awilan, ya'an 
juntiquil winic tiquin ba i c'ab. 
Cha'an yomob i jop'beñob i mul 
tsi' c'ajtibeyob Jesús: ¿ Tic'bil ba 
lajmesaya che! ti! yorajlel c'aj o? 

che'ob. 11Jesús tsi! subeyob: Mi an a 
cha'an tiñame', mi tsa! yajli ti ch'en 
ti! yorajlel c'aj o, ¿mach ba muq'uic 
a chuc loq'uel? 12Ñumen ñuc i 
c'ajñibal winic bajche' tiñAme'. Jini 
cha'an mach tic'bilic ti mandar i 
melol chuqui uts'at ti' yorajlel c'aj o, 
che'en. 13Jesús tsi! sube jini winic: 
Sats'a a c'ab, che'en. Tsi' sats'a. Tsa! 
cha! wen'a. Lajal tsa! majli bajche! 
yamba i c'ab. 14Jini fariseojob 

tsa! majliyob. Tsi! pejcayob i bA 
cha'an mi' ña'tañob bajche' mi caj i 
tsansañob Jesús. 


Yajcabil ba x'e'tel 
15Che' ba tsi' ña'ta Jesús tsa' 

loq'ui majlel. Cabal winicob 
x'ixicob tsi' tsajcayob majlel. Tsi' 
lu! lajmesayob. 16-17 Jesús tsi' 
subeyob cha'an ma'anic mi' yac'ob 
ti cAjñel, cha'an mi' ts'actiyel i t'an 
jini x'alt'an Isaías tsa! DA i yala: 
18“Q'uelela x'e'tel c cha'an tsa! bA c 
yajca, jini mu! ba j c'uxbin. Tijicña c 
pusic'al mij q'uel. Mi caj c bujt'esan 
ti quEspíritu. Jini mi caj i subeñob 
gentilob chuqui toj. !9Ma'!anic mi 
caj i cha'len leto, mi c'am ba t'an. 
Ma'anic majqui mi caj i yubin i 
t'an ti calle tac. 20 Ma!anic mi caj i 
c'as jini pets' t'uchtabil ba chiquib 
jam. Ma'anic mi caj i junyajlel yap 
unjax ba ya wistal i c'ac'al i pislel 
cas jinto mi' yujtel ti uts'at toj ba i 
meloñel. ?1 Jini gentilob ti! xuc'tilel 
i pusic'al mi caj i cha!leñob pijt ti' 
c'aba!”, che'en. 
P'ajoñel ti' contra Ch'ujul ba Espíritu 

(Mr. 3.20-30; Lc. 11.14-23; 12.10) 


22Tsa' pajyi tilel ba'an Jesús 
juntiquil x'uma' xpots' am ba i 

xibajlel. Che! ba tsi! lajmesa jini 
x'uma' xpots' tsi! cha'le t'an. Tsa! 
c'oti i wut. ?3Tsa' toj sajtiyob i 
pusic'al pejtelel winicob x'ixicob. 
Tsi' yalayob: ¿Jim ba i Yalobil 
David? che'ob. 24Che! ba tsi' 
yubiyob fariseojob tsi' yalayob: 

Ti! p'atalel jach Beelzebú, i yum 
xibajob, mi' choc loq'uel xibajob 
jini winic, che'ob. 25Yujil Jesús 
chuqui woli' yAlob ti! pusic'al. Tsi' 
subeyob: Mi tsi! t'oxoyob i bA ti leto 
i winicob juntiquil yumal, mi caj i 
jisabeñob i yumantel. Ma'anic mi' 
caj ti jalijel jump'ejl tejclum mi otot 
ba! mi! t'oxob i ba ti leto. 26Mi woli' 
bajñel choc loq'uel i ba Satanás, 
woli jach i bajñel contrajin i bA. 
Che' jini ¿bajche' mi' mejlel ti jalijel 
i yumantel? 27Mi wolic choc loq'uel 
xiba ti' p'atalel Beelzebú, ¿baqui mi' 
tajob i p'atalel la' walobilob cha'an 
mi' chocob loq'uel? Jini cha'an 

la' walobilob mi caj i tsictesañob 

la! mul. 28 Mi wolic choc loq'uel 
xibajob ti! p'atalel i yEspíritu Dios, 
isujmach tsa'ix juli i yumantel Dios 
ba' añetla. 

29 ¿Bajche' mi mejlel ti ochel 
juntiquil ti' yotot jini p'atal ba 
winic cha'an mi' chilben loq'uel 
i chuba'an, mi ma'anic tsi! ñaxan 
cacha jini p'atal bA winic? Che! mi' 
yujtel i cach mi mejlel i chilben 
i chuba'an. 30Jini mach ba anic 
quic'ot woli' contrajiñon. Jini mach 
ba anic mi' pay tilel tiñame' quic'ot 
woli jach i pam puc. 31 Jini cha'an 
mic subeñetla, pejtelel mulil yic'ot 
p'ajoñel mi mejlel i ñusabentel 
winicob x'ixicob. Cojach jini 
p'ajoñel ti! contra Espíritu mach 
mejlic ti ñusAbentel. 32Majqui 

jach mi! cha'len t'an ti! contra i 
Yalobil Winic mi caj i ñusabentel i 
mul. Majqui jach mi' cha'len t'an 
ti' contra Ch'ujul ba Espíritu mach 
mejlic i taj i ñusAbentel i mul, mi 
wale ti ili pañimil, mi ti yamba 
pañimil mu' ba i tilel. 


Jini te' yic'ot i wut 
(Lc. 6.43-45) 
33Che! c'oc' jini te!, mi la! wal c'oc! 
i wut ja'el. Mi mach wenic jini te', 
mi la' wal mach wenic i wut. Come 
mi' cajñel jini te! ti! wut. 34Jatetla 
i yalobiletla xc'añañej. ¿Bajche' mi 
mejlel la' cha'len t'an ti toj che' 
jontoletla? Come chuqui jach but'ul 
ti lac pusic'al mi' tsictiyel ti lac t'an 
mu! bA i loq'uel ti la quej. 35Jini 
uts'at ba winic mi' loc'san uts'at 
tac ba ti uts'at ba i pusic'al. Jini 
jontol ba winic mi' loc'san jontol 
tac ba ti jontol ba i pusic'al. 36Pero 
mic subeñetla, mi caj i melob i 
ba winicob x'ixicob ti' q'uiñilel 
tojmulil cha'an jujump'ejl t'an 
tsa' ba i yalayob mach ba anic i 
c'ajñibal. 37Mi uts'at a t'an mi caj a 
sujbel ti toj. Mi mach uts'atic a t'an 
mi caj a sujbel ti xmulil. Che! tsi' 
yAlA Jesús. 


Yomob i q'uel i yejtal i p'atalel Jesús 
(Lc. 11.24-26, 29-32) 

38 Cha'tiquil uxtiquil sts'ijbayajob 
yic'ot fariseojob tsi' subeyob: 
Maestro, com lojon j q'uel i yejtal 
a p'atAlel, che'ob. 39 Jesús tsi! 
subeyob: Jini jontolo' ba cabalo' 
ba i ts'i'lel, woli' wersa c'ajtiñob i 
q'uel i yejtal c p'atalel. Ma'anic mi 
caj i yaq'uentelob i q'uel, jini jach 
i yejtal c p'AtAlel tsa! ba pasle ti 


MATEO 12 


Jonás, jini x'alt'an. 40Che! bajche' 
tsa! cale Jonás uxp'ejl q'uin uxp'ejl 
ac'alel ti' ñac' colem chay, che' ja'el 
mi caj i caytal i Yalobil Winic ti' 
mal lum uxp'ejl q'uin uxp'ejl ac'alel. 
“Jini winicob ch'oyolo' ba ti Nínive 
mi caj i wa'talob ti' q'uiñilel melo' 
muulil yic'ot jini winicob x'ixicob 
año' ba wale. Mi caj i subeñob i 
mul. Come tsi! cayayob i mul che! 
ba tsi' cha'le subt'an Jonás. Awilan, 
umba'an ñumen ñuc ba bajche! 
Jonás. 42Jini x'ixic tsa! ba i cha'le 
yumal ya! ti sur mi caj i wa'tal 

ti' q'uiñilel melo! mulil yic'ot jini 
winicob x'ixicob año! bA wale. Mi 
caj i subeñob i mul. Come jini x'ixic 
tsa! tili ti ñajtal cha'an mi! yubin i 
ña'tabal Salomón. Awilan, umba'an 
ñumen ñuc bA bajche' Salomón. 


I xibajlel winic 
(Lc. 11.24-26) 
43Che! mi' loq'uel i xibajlel ti' 

pusic'al winic, mi! cha'len xambal 
ba'an tiquin pañimil. Mi! sajcan ba! mi' 
c'aj i yo. Ma'anic mi' taj. 44Jini cha'an 
mi' yal: “Muq'uix c cha' majlel ti cotot 
ba' tsa' loq'uiyon”, che'en. Che' mi' 
c'otel, jocholix mi' taj. Wen misubilix. 
Wen chajpabilix. 45Mi! cha! majlel i 
pay tilel yamba wuctiquil espíritujob 
ñumen jontolo' ba. Mi' yochelob. Ya' 
mi' cajelob ti chumtal. Ñumen leco 
mi' caj ti ajñel jini winic ti wi'il bajche' 
ti ñaxan. Lajal mi caj i yujtelob jini 
jontolo' ba winicob x'ixicob año' ba ti 
pañimil wale, che'en Jesús. 


I ña', i yijts'iñob Jesús 
(Mr. 3.31-35; Lc. 8.19-21) 


46Che! woli' pejcan winicob 
x'ixicob, awilan ya! wa'alob ti! pat 

otot i ña! yic'ot i yijts'iñob. Woli' 
c'ajtiñob cha'an mi! pejcañob. 

47 Juntiquil tsi! sube Jesús: Awilan, 
ya! wa'alob a ña! yic'ot a wijts'iñob 
ti' pat otot. Yomob i pejcañet, 
che'en. 48 Jesús tsi! sube jini tsa! ba 
ujti ti t'an: ¿Majqui c ña'? ¿Majqui 
quijts'iñob? che'en. 49Tsi' jamts'u 

i c'ab ba'an xcant'añob i cha'an. 
Tsi' yala: WA! añob c ña! yic'ot 
quijts'iñob. 50Come majqui jach mi' 
cha'len chuqui yom c Tat am ba ti 
panchan jiñach quijts'in, quijti'an 
yic'ot c ña!, che'en Jesús. 


Lajiya cha'an xwejch'uya pac' 
(Mr. 4.1-12; Lc. 8.4-8; 10.23-24) 
1 Ti ili q'uin Jesús tsa' loq'ui 
ti otot. Tsa' buchle ti' 
t'ejl colem ñajb. ?Bajc'al winicob 
x'ixicob tsa! caji i tempañob i 
bA ba'an. Jini cha'an tsa! ochi ti 
buchtal Jesús ti barco. Tsa! caleyob 
ti' ti' ja! pejtel winicob x'ixicob. 
3An cabal chuqui tsi! subeyob ti 
lajiya tac. Tsi' yala: Awilan, tsa! 
majli juntiquil winic ti wejch'uya 
pac'. 4Che! woli! wejch'un majlel 
tsa! yajli ts'ita' ti! ti' bij. Tsa! tili 
te'lemut. Tsi' c'uxu. 5Yamba tsa! 
yajli ti xajlelol ba' ma'anic cabal 
lum. Tsa' bac' pasi come mach 
tamic i lumil. 6Che' ba tsa! chan'a 
q'uin, c'ux tsi! yubi. Tsa' tiqui come 
ma'anic i wi'. Yamba tsa! yajli 
ti ch'ixol. Tsa' coli jini ch'ix. Tsi' 
tsansa. 8 Yamba tsa! yajli ti wen 
ba lum. Tsi' yac'a i wut ti jo'c'al, ti 
uxc'al, ti lujump'ejl i cha'c'al. 9 Jini 
am ba i chiquin cha'an mi' yubin, 
la' i yubin, che'en Jesús. 
10Tsa' tiliyob xcant'añob ba'an 
Jesús. Tsi' yalayob: ¿Chucoch ma! 

pejcañob ti lajiya? che'ob. 11 Jesús 
tsi' subeyob: Come aq'uebiletla 
cha'an mi la' can i sujmlel cha'an 

i yumantel panchan mach bA 
tsictiyemic ti yamba ora. Pero 
mach aq'uebilobic. 12Come majqui 
jach an i chalan mi caj i yaq'uentel 
yamba jinto mi! wen oñ'an. Majqui 
jach ma'anic i cha'an mi caj i lu' 
chilbentel chuqui an i cha'an. 13Jini 
cha'an mic chan pejcañob ti lajiya 
come mi' q'uelob, pero ma'anic mi' 
c'otelob i wut. Mi' yubiñob, pero 
ma'anic mi! yochel ti! chiquin. 
Ma'anic mi' ch'ambeñob isujm, 
che'en Jesús. 14Cheli tsa! ts'actiyi 

i t'an Isaías tsa! bA i yala: “Mi caj 
la! wubin t'an pero ma'anic mi 

caj la! ch'amben isujm. Mi caj la' 
q'uel pero ma'anic mi caj i c'otel 

la! wut. 15Come tsa! ochi ti tonto 

i pusic'al jini winicob x'ixicob. 
Mach yomic i chan ubiñob t'an. Tsi' 
muts'uyob i wut ame i q'uelob ti' 
wut, ame i yubiñob ti' chiquin, ame 
i ch'ambeñob isujm ti' pusic'al, ame 
i cha' sutq'uiñob i ba cha'an mic 
lajmesañob”, che'en. 16Tijicñayetla 
come mi' c'otel la' wut. Mi la' 
wubin t'an ti la! chiquin. 1 Isujm 
mic subeñetla cabal x'alt'añob yic'ot 
winicob toj ba i pusic'alob wersa 
yomob i q'uel jini woli ba la' q'uel 
pero ma'anic tsi' q'ueleyob. Yomob 
i yubin jini woli ba la' wubin pero 
ma'anic tsi' yubiyob. 


I sujmlel jini lajiya cha'an 
xwejch'uya pac' 

(Mr. 4.13-20; Lc. 8.11-15) 
18Ubinla i sujmlel jini lajiya 
cha'an jini winic tsa' ba majli ti 
wejch'uya pac'. 19Che' an majqui 


23 


mi! yubin jini wen t'an cha'an 

i yumantel Dios, mi ma'anic tsi! 
ch'ambe isujm, ora mi' tilel jini 
xjontolil i chilben loq'uel jini 

pac' ti' pusic'al. Jiñach i sujmlel 
jini wejch'ubil ba ti! ti! bij. 2° Jini 
wejch'ubil ba ti xajlelol jiñach mu' 
ba i yubin jini wen t'an. Tijicña 

i pusic'al mi! bac' jac'. 21 Ma'anic 

i wi' ti' pusic'al. Ts'ita jach mi' 
jalijel. Che' mi' yubin wocol yic'ot i 
tic'lantel cha'an jini wen t'an, ti ora 
mi' tejchel tile bixel ba i pusic'al. 

22 Jini wejch'ubil ba ti ch'ixol jiñach 
mu! bA i jac' jini wen t'an. Cabal 

i c'ojo'ol cha'an pañimil yic'ot 

i lotintel cha'an chuba'añal. Mi' 
c'unte' jisan jini wen t'an ti! pusic'al 
cha'an ma'anic mi' yac' i wut. ?3 Jini 
wejch'ubil ba ti wen ba lum jiñach 
mu! bA i yubin jini wen t'an, mu! 

ba i ch'amben isujm. Mi' yac' i wut 
ti jo'c'al, ti uxc'al, ti lujump'ejl i 
cha'c'al. Che! tsi! yala Jesús. 


Lajiya cha'an mach bA wenic ba jam 


24Tsi' subeyob yamba t'an ti lajiya. 


Tsi' yala: I yumantel jini am ba ti 
panchan lajalach bajche' juntiquil 
winic tsa! ba i wejch'u wen bA 

pac' ti! lum. 25Che! bA wayalob 
winicob, tsa! tili juntiquil i contra. 
Tsi' wejch'u mach bA wenic bA pac! 
ba! wejch'ubil jini trigo. Tsa! majli. 
26Tsa' caji ti pasel i yopol. Tsa! caji 
i yac' i wut jini jam. Tsa' caji ti 
pasel jini mach ba wenic ba pac' 
ja'el. 27Tsa! tiliyob x'e'telob i cha'an 
i yum otot. Tsi' subeyob: “C Yum, 
¿mach ba wenic jini pac' tsa! ba a 
wejch'u ti a lum? ¿Baqui ch'oyol jini 
mach ba wenic woli ba ti pasel?” 
che'ob. 28'Tsi' subeyob: “Juntiquil 

xcontra tsi! cha'le jini”, che'en. Jini 
x'e'telob tsi' c'ajtibeyob: “¿A wom 
ba mic majlel c boc lojon loq'uel 
jini mach ba wenic ba jam?” che'ob. 
291 yum tsi! yala: “Mach comic, 
ame bojquic jini trigo che! mi la! 
boc loq'uel jini mach bA wenic. 
30La' to tem colic jinto mi' lojtel 
trigo. Ti' yorajlel c'ajbal che' mi lac 
lot mi caj c suben x'e!telob cha'an 
mi' ñaxan tempañob jini mach ba 
wenic. Mi caj i tempañob cha'an mi' 
pulel. Pero jini trigo mi caj i cuchob 
tilel ti' yotlel”, che'en i yum otot. 
Che' tsi' yala Jesús. 


Lajiya cha'an i pac' mostaza yic'ot 
levadura 
(Mr. 4.30-34; Lc. 13.18-21) 


31Tsi' subeyob yamba t'an ti 
lajiya. Tsi' yala: I yumantel jini am 
ba ti panchan lajalach bajche' i 
bac' pimel i c'aba' mostaza tsa! bA 
i ch'ama winic. Tsi' wejch'u ti lum. 
32Ma'anic yamba pac' ñumen biq'uit 
ba bajche' jini. Che' mi' colel mi' 
ñusan jini pimel. Mi! colel bajche! 
te!. Mi! tilel te'lemut, mi! mel i c'u' 
ti' c'ab jini te', che'en Jesús. 

33Tsi' subeyob yamba t'an ti 
lajiya: I yumantel jini am ba ti 
panchan lajalach bajche' levadura*. 
Tsi' ch'ama juntiquil x'ixic. Tsi' 
yotsa ti uxp'is harina jinto tsi' xaxa 
ti pejtelel, che'en. 

34 Jesús tsi' subeyob tempabilo' 
ba winicob x'ixicob pejtelel jini 
t'an ti lajiya tac. Cojach ti lajiya tsi' 
pejcayob 35cha'!an mi' ts'actiyel i 
t'an jini x'alt'an tsa' ba i yala: “Mi 
caj c cha'len t'an ti lajiya tac. Mi caj 
c sub jini maxto ba anic tsa! tsictiyi 
c'alal ti! cajibal pañimil”, che'en. 

I sujmlel jini jam mach bA wenic 
36Che! ba tsi! choco majlel jini 


tempabilo' bA, Jesús tsa! ochi ti otot. 


Tsa' tiliyob xcant'añob i cha'an 
ba'an Jesús. Tsi' yalayob: Subeñon 
lojon i sujmlel jini lajiya. ¿Chuqui 
jini jam mach ba wenic ya' ti jamil? 
che'ob. 37 Jesús tsi subeyob: Jini 
winic mu! ba i wejch'un wen ba pac! 
jiñach *i Yalobil Winic. 38Jini jamil 
jiñach pañimil. Jini wen bA pac! 
jiñach i yalobilob i yumantel Dios. 
Jini jam mach ba wenic jiñach 

i yalobilob jini xjontolil. 3° Jini 
xcontra tsa! ba i wejch'u pac! mach 
ba wenic jiñach xiba. I yorajlel 
c'ajbal che' mi' lojtel jini jam jiñach 
i jilibal pañimil. Jini x'e'telob 
jiñach ángelob. 40Che! bajche! mi' 
tempayel jini mach bA wenic ba jam 
cha'an mi' pulel, che'ach mi' caj i 
yujtel ti! jilibal ili ora. AI Yalobil 
Winic mi caj i choc tilel i yángelob. 
Mi caj i tempañob loq'uel ti' 
yumantel pejtelel mu! ba i yasañob 
ti mulil i pi'alob yic'ot jini mu! ba i 
cha'leñob jontolil. 42Mi caj i chocob 
ochel ti c'ajc. Ya! mi! cajelob ti 
cabal uq'uel yic'ot quech'ecña bA 

i baquel i yej. 43Ti jim ba ora mi' 
caj ti tsictiyel i saclel jini tojo' ba 

i pusic'al che! bajche' q'uin ya! ti' 
yumantel i Tat. Jini am ba i chiquin 
cha'an mi' yubin, la' i yubin. 


Jini mucul ba chuba'añal yic'ot 
letsem ba i tojol perla 
44Che' yilal ja'el i yumantel jini 

am ba ti panchan bajche! jump'ejl 
chuba'añal wen letsem ba i tojol, 
mucul ba ti jamil. Tsi' taja juntiquil 
winic. Tsi' cha! mucu. Wen tijicña 

i pusic'al tsa! majli i chon pejtelel i 
chubs'an. Tsi' maña jini jamil. 

45Che' yilal ja'el i yumantel 
panchan bajche' juntiquil xmañoñel 
woli ba i sajcan wen ba perla tac. 
46Che' ba tsi' taja jump'ejl wen 
letsem ba i tojol, tsa' majli i laj 
chon pejtelel i chuba'an. Tsi' maña 
jini perla. 


Chimo'chay 

47 Che! yilal ja'el i yumantel 
jini am ba ti panchan bajche! 
chimo'chay tsa! bA chojqui ochel ti 
colem ñajb. Tsi' much'qui cabal chay 
ti chajp ti chajp. 48 Che' but'ulix tsi' 
tujc'ayob loq'uel winicob ti' ti' ñajb. 
Tsa' buchleyob. Tsi' yajcayob ochel 
wen ba chay ti chiquib tac. Tsi' 
chocoyob jini mach bA wenic. 49Che' 
ja'el mi' caj ti ujtel ti' jilibal ili ora. 
Jini ángelob mi caj i tilelob. Parte 
mi caj i yac'ob jini tojo' ba. Parte 
mi caj i yac'ob jini jontolo' bA. 5°Mi 
caj i chocob ochel ti c'ajc. Ya! mi' 
cajelob ti uq'uel, yic'ot quech'ecña 
ba i baquel i yej, che'en Jesús. 


Tsiji' ba chuba'añal yic'ot tsucul ba 


51 Jesús tsi! subeyob: ¿Tsa! ba la' 
wen ch'ambe isujm ti pejtelel? che'en. 
Tsi' jac'beyob: Tsa' cu, c Yum, che'ob. 
52 Jesús tsi' cha' subeyob: Jini cha'an 
jujuntiquil sts'ijbaya cantesabil bA 
ti' sujmlel i yumantel jini am ba ti 
panchan lajalach bajche! i yum otot 
mu! bA i loc'san ti! yajñib i chuba'an 
tsijib tac bA yic'ot oñiyix ba, che'en. 


Tsa' ts'a'lenti Jesús ya' ti Nazaret 
(Mr. 6.1-6; Lc. 4.16-30) 
53Che' ba tsa' ujti ti lajiya tac, 
Jesús tsa! loq'ui majlel ya'i. 54Che! 

bA tsa! c'oti Jesús ti! lumal, tsi' 
cha'le cAntesa ti! sinagoga judíojob. 
Tsa' toj sajtiyob i pusic'al winicob. 
Tsi' yalayob: ¿Baqui tsi' taja i 
ña'tabal yic'ot i p'atalel cha'an 
ñuc ba i melbal? 55 ¿Mach ba 

jinic i yalobil jini xjuc'te'? ¿Mach 
ba jinic María i ña'? ¿Mach ba i 
yijts'iñobic Jesús jini Jacobo, yic'ot 
José, Simón yic'ot Judas? 56¿Mach 
ba i yijti'añobic ili año' ba la 
quic'ot? ¿Baqui tsi' taja pejtelel i 
ña'tabal? Che! tsi! yalayob. 57 Tsa! 
caji i mich'leñob Jesús. Jesús tsi' 
subeyob: Mi' q'uejlel ti ñuc pejtel 
x'alt'an, pero ya' ti' lumal yic'ot 

ti' yotot ma'anic mi' q'uejlel ti ñuc, 
che'en. 58 Jesús ma'anic tsa! mejli 

i cha'len cabal ñuc ba i ye'tel yati, 
come ma'anic tsi' ñopoyob jini 
winicob x'ixicob. 


Tsa' tsansanti Juan tsa! bA i yAc'A 
ch'amja' 
(Mr. 6.14-29; Lc. 9.7-9) 
1 Ti jim ba ora jini yumal 
Herodes tsa' caji i yubin 

t'an cha'an ñuc ba i melbal Jesús. 
2Herodes tsi! sube x'e'telob i 
cha'an: Jiñach Juan tsa! bA i yac'a 
ch'amja!. Tsa' cha! tejchi ch'ojyel 
ba'an chameño' ba. Jini cha'an 
woli' pastal ñuc ba i melbal, che'en. 
3Come anix ora Herodes tsi' chucu 
Juan. Tsi' cacha. Tsi' yotsa ti 
majquibAl cha'an ti! t'an Herodías, i 
yijñam Felipe. Jini Felipe i yijts'in 
Herodes. 4Come Juan tsi! sube 
Herodes: Tic'bil ti mandar ma! 
pAyben i yijñam a wijts'in, che'en. 
SHerodes yom i tsansan Juan pero 
tsi' bac'ña winicob x'ixicob, come 
woli' yAlob x'alt'añach jini Juan. 

6Che' ti! q'uiñilel i jabilel Herodes, 
tsi' cha'le son xch'oc ba i yalobil 
Herodías ti yojlil xq'uiñijelob. Wen 
uts'at tsi! q'uele Herodes. 7Tsi' 
wersa wa'choco i t'an. Tsi' yala mi 
caj i yaq'uen jini xch'oc pejtelel 
mu! bA i c'ajtiben. 8Xic'bil cha'an i 
ña! jini xch'oc tsi! yala: Aq'ueñon ti 
colem latu i jol Juan tsa! DA i yac'a 
ch'amja', che'en. 9Jini rey tsi! mele 
i pusic'al. Pero wa'chocobilix i t'an 
ti! tojlel xq'uiñijelob. Jini cha'an 
Herodes tsi' yac'a mandar cha'an 
mi' yaq'uentel jini woli ba i c'ajtin. 
10Tsi' choco majlel winic cha'an 
mi' set' t'ojben loq'uel i bic' Juan 
ya! ti cárcel. 11Tsa' pit ch'ajmi tilel i 
jol Juan ti colem latu. Tsa' aq'uenti 
jini xch'oc. Jini xch'oc tsi' yaq'ue 
i ña'. 12Tsa' tiliyob xcant'añob i 
cha'an Juan. Tsi' ch'ambeyob majlel 
i bac'tal. Tsi' mucuyob. Tsa' majli i 
subeñob Jesús. 


Tsa' we'santiyob jo'p'ejl mil 
(Mr. 6.30-44; Lc. 9.10-17; Jn. 6.1-14) 
13Che! ba tsi! yubi Jesús, tsa! majli 
ti barco ti colem ba itiquiñal lum 
ti' bajñelil. Che! bA tsi' yubiyob 
winicob x'!ixicob, jomocña tsa! 
loq'uiyob ti tejclum tac cha'an mi' 
tsajcañob majlel ti lum. 14Jesús 
tsa! tili. Tsi! q'uele bajc'al winicob 
x'ixicob. Tsi! p'untayob. Tsi! lajmesa 
jini xc'amajelob. 
15Che! wolix ti bajlel q'uin, tsa! 
tiliyob ba'an Jesús xcant'añob i 
cha'an. Tsi' yalayob: Jiñach colem 
ba i tiquiñal pañimil. Tsa'ix ñumi 
q'uin. Subeñob majlel winicob 
x'ixicob ti tejclum tac cha'an mi' 
mañob i bal i ñac', che'ob. 16 Jesús 
tsi' subeyob: Mach wersajic mi' 

sujtelob. Aq'ueñob jatetla chuqui 
mi! c'uxob, che'en. 17 Tsi! subeyob: 
Cojach an jo'q'uejl waj yic'ot 
cha'cojt chay, che'ob. 18 Jesús tsi' 
subeyob: Ch'amala tilel ba' añon, 
che'en. 19 Jesús tsi! sube winicob 
x'ixicob cha'an mi! buchtalob ti 
jam. Tsi' ch'ama jini jo'q'uejl waj 
yic'ot cha'cojt chay. Tsi' letsa i wut 
ti panchan. Tsi' cha'le oración. Tsi' 
xet'e jini waj. Tsi' yaq'ue xcant'añob 
i cha'an. Jini xcant'añob tsi! 
pucbeyob winicob x'ixicob. 20Tsi' 
c'uxuyob ti pejtelelob. Tsa' ñaj'ayob. 
Tsi' lotoyob lajchamp'ejl chiquib 
but'ul ti! xujt'il tsa! bA colobaji. 
21Che! bajche' jo'p'ejl mil winicob 
tsi! c'uxuyob waj. Ya'an ja'el 
x'ixicob yic'ot alobob mach ba anic 
tsa' tsijquiyob. 


Jesús tsi' cha'le xambal ti! pam ñajb 
(Mr. 6.45-52; Jn. 6.15-21) 


22 Jesús tsi' subeyob ochel ti 
barco xcant'añob i cha'an, cha'an 
mi' ñaxan c'axelob ti junwejl colem 
ñajb. I bajñel tsa' cale i subeñob 
sujtel jini winicob x'ixicob. 23Che! 
ba tsa! ujti i subeñob sujtel, tsa! letsi 
majlel ti! bajñelil ti bujtal cha'an mi' 
cha'len oración. Che! ti ic'ajel ya'an 
ti' bajñelil. ?4Ya'an jini barco ti ojlil 
colem ñajb. Woli' xewulan i ba ti ja'. 
Come woli' jats' jini ic'. 

25Che' yomix sac'an tsa' tili Jesús. 
Woli ti xAmbal ti pam ja'. ?6 Jini 
xcant'añob che' ba tsi' q'ueleyob 
woli ti xambal ti pam ja', tsa! wen 
cajiyob ti baq'uen. Tsi' yalayob: I 
ch'ujlel jach winic, che'ob. Wen 
c'am tsi' cha'leyob oñel cha'an 
baq'uen. 27 Jesús tsi! bac' pejcayob. 
Tsi' subeyob: Tijicñesan la! pusic'al 

come joñoñach. Mach mi la! cha'len 
baq'uen, che'en. 28pedro tsi! sube: 
C Yum mi jatetach, subeñon tilel ba! 
añet ti! pam ja!, che'en. 29 Jesús tsi! 
sube: La!, che!en. Che! ba tsa! loq'ui 
Pedro ti barco, tsa! caji ti xambal 
ti pam ja! cha'an mi! majlel ba'an 
Jesús. 30Che! bA tsi! q'uele ic! tsa! 
caji ti baq'uen. Tsa! caji ti ochel 
majlel ti ja'. C'am tsi' cha'le t'an. 
Tsi' yala: C Yum, coltañon, che'en. 
31 Jesús tsi' bac' choco majlel i c'ab. 
Tsi' chucu Pedro. Tsi' sube: Jatet 
mach ba anic ma! ñop ti pejtelel a 
pusic'al, ¿chucoch tsa! tejchi tile 
bixel ba a pusic'al? che'en. 32Che! 
bA tsa! ochiyob ti barco tsa' lajmi 
ic!. 33Jini año! ba ti! mal barco tsa! 
tiliyob. Tsi! ch'ujutesayob Jesús. 
Tsi' yalayob: Isujm i Yalobilet Dios, 
che'ob. 


Jesús tsi! lajmesa xc'amajelob ya! ti 
Genesaret 
(Mr. 6.53-56) 
34Che' ba tsa! c'axiyob, tsa! 
c'otiyob ti! lumal Genesaret. 
35Jini winicob yati che! ba tsi! 
cAñaAyob Jesús, tsa! caji i pucob 
majlel t'an ti pejtelel i lumal. Tsi' 
pAyAyob tilel ba'an Jesús pejtelel 
xc'amajelob. 36'Tsi! c'ajtibeyob 
cha'an mi' talbeñob i yoc i pislel. 
Tsa' lu! c'oq'uesantiyob jini tsa! ba i 
talbeyob i pislel. 


Jini mu' ba i bibesan winic 


(Mr. 7.1-23) 
1 5 Jini sts'ijbayajob yic'ot 
fariseojob ch'oyolo' ba ti 
Jerusalén tsa' tiliyob ba'an Jesús. Tsi 
yalayob: 2¿Chucoch mi' ñusañob i 
subal lac ñojte'el jini xcant'añob a 

cha'an? Come ma'!anic mi! pocob 
i c'ab che! mi! cajelob ti c'ux waj, 
che'ob. 3Jesús tsi! subeyob: ¿Chucoch 
mi la! ñusan i mandar Dios cha'an 
i subal la! ñojte'el? 4Come Dios tsi! 
yala ti mandar: “Q'uele ti ñuc a tat 
a ña!”. Tsi yala ja'el: “Jini mu ba i 
p'aj i tat i ña! la! wersa chamic”. 
5An winicob mu' ba i subeñob i 
tat i ña' ma'anix chuqui mi mejlel i 
yaq'ueñob, come tsa'ix i subeyob i 
cha'añach Dios. ĉJatetla mi la! lon 
al mach i wentajobic cha'an mi' 
coltañob i tat i ña'. Che! jini tsa'ix la' 
jisabe i c'ajñibal i mandar Dios ti la' 
pusic'al cha'an mi la' jac'ben i subal 
la! ñojte'el. 7 Cha'p'ejl jax la! pusic'al. 
Isujmach bajche' tsi! tajayetla ti 
t'an Isaías che! bA tsi! yala: 8“Ti' yej 
jach mi! subob c ñuclel jini winicob 
x'ixicob, pero ti! pusic'al mi! cayoñob. 
9Lolom jach mi' ch'ujutesañoñob, 
come jiñach i mandar tac winicob 
woli bA i cantesañob”, che'en Jesús. 

10 Jesús tsi' paya tilel winicob 
x'ixicob. Tsi' subeyob: Ñich'tanla. 
Ch'ambenla isujm. 11 Chuqui tac 
mi' yochel ti' yej winic, ma'anic mi' 
bibesan. Pero chuqui tac mi' loquel 
ti' yej, jiñach mu' ba i bibesan, 
che'en. 12Tsa! tiliyob xcant'añob. 
Tsi' subeyob: ¿Ña'tabil ba a cha'an 
tsa' mich'ayob fariseojob che' ba 
tsi! yubiyob a t'an? che'ob. 13 Jesús 
tsi' subeyob: Pejtelel pimel mach 
ba pac'bilic cha'an c Tat am ba ti 
panchan mi' caj ti bojquel. 14La' to 
ajnicob. Xpots'ob jini xpas bijob. Mi 
xpots! jini mu! bA i toj'esan majlel 
xpots', ti' cha!ticlelob mi! yajlelob ti 
ch'en, che'en Jesús. 

15Pedro tsi' sube: Subeñon lojon 
i sujmlel jini lajiya, che'en. 16 Jesús 

tsi' yala: Jixcu jatetla ja'el, ¿maxto 
ba anic mi la' ch'amben isujm? 

17 ¿Mach ba la! wujilic, jini mu! ba 

i yochel ti la quej mi' majlel ti lac 
ñac!'? Ñumel jach mi! ñumel. 18Pero 
jini mu! bA i loq'uel ti! yej winic 
ch'oyolach ti! pusic'al. Jiñach mu! 
ba i bibesan. 1°Come ch'oyol ti' 
pusic'al winic mi' tilel jontol bA i 
ña'tabal, yic'ot tsansa, yic'ot ts'i'lel, 
yic'ot jam otot,yic'ot xujch', yic'ot 
jop't'an, yic'ot p'ajoñel. 2° Jiñach 
mu! bA i bibesan winic. Ma'anic mi! 
bibesAntel winic che! mi! c'ux waj 
che! mach pocolic i c'ab, che'en. 


X'ixic loq'uem ba ti Canaán tsi! ñopo 
Jesús 
(Mr. Z24-30) 

21Jesús tsa! loq'ui ya'i. Tsa! majli 
ti' lumal Tiro yic'ot ti! lumal Sidón. 
22 Awilan tsa! tili x'ixic cananea ya! 
ba chumul. C'am tsi! cha'le t'an. Tsi 
yala: P'untañon, c Yum, i Yalobilet 
David. C'ax cabal woli' tic'lantel 
xch'oc bA calobil cha'an ti! xibajlel, 
che'en. ?3Pero Jesús ma'anic chuqui 
tsi! sube mi jump'ejlic t'an. Tsa! tili 
xcant'añob i cha'an. Ti wocol t'an 
tsi! yalayob: Subenix majlel jini 
x'ixic come woli' cha'len c'am bA 
t'an ti lac pat, che'ob. ?4Jesús tsi' 
subeyob: Chocbilon tilel cha'an jach 
jini sajtemo' ba tiñame' ti Israel, 
che'en. 25Jini x'ixic tsa! cha! tili. Tsi' 
ñocchoco i ba ba'an Jesús. Tsi' yala: 
C Yum, coltañon, che'en. 26 Jesús tsi! 
sube: Mach wenic mi lac chilben i 
waj alobob cha'an mi lac chocben 
ala ts'i', che'en. 27 Jini x'ixic tsi! 
yala: Isujm, c Yum. Pero jini ala ts'i' 
mi! c'ux i xejt'il mu! ba i p'ajtel ti 
yebal i mesa i yum, che'en. ?8 Jesús 

tsi' sube: X'ixic, tsa'ix a ñopo ti 
pejtelel a pusic'al. La' aq'uentiquet 
che! bajche' a wom, che'en. Tsa' bac! 
lajmi i yalobil. 


Tsi' lajmesa cabalob 

29 Jesús tsa! loq'ui ya'i. Tsa! ñumi 
majlel ti! ti' colem ñajb i c'aba! 
Galilea. Tsa! letsi majlel ti bujtal. 
Yai tsa! caji ti buchtal. 3°Bajc'al 
winicob x'ixicob tsa! tiliyob 
ba'an. Tsi' payayob tilel jini mach 
ba añobic i c'ajñibal i yoc, yic'ot 
jini xpots'ob, yic'ot jini x'uma'ob, 
yic'ot jini xc'ascujelob, yic'ot cabal 
yaño! ba. Ya! tsi! yac'ayob ba! wa'al 
Jesús. Tsi' lajmesayob. 31Jini 
cha'an tsa! toj sajtiyob i pusic'al 
che! bA tsi! q'ueleyob woliyob ti 
t'an x'uma'ob, lajmeñobix jini 
xc'ascujelob, woliyob ti xambal jini 
mach ba añobic i c'ajñibal i yoc, 
woli' c'otelob i wut jini xpots'ob. Tsi' 
tsictesayob i ñuclel i Dios israelob. 


Tsi' we'sa champ'ejl mil 
(Mr. 8.1-10) 

32 Jesús tsi' paya tilel xcant'añob 
i cha'an. Tsi' yala: Mic p'untan 
jini winicob x'ixicob, come i 
yuxp'ejlelix q'uin wA! añob quic'ot. 
Ma'anic i bal i ñac'. Mach comic 
c subeñob sujtel che! wi'ñayobix 
ame c'uñ'acob ti bij, che'en. 
33 Jini xcant'añob i cha'an tsi! 
subeyob: ¿Baqui mic taj lojon 
waj ilayi ti jochol ba lum cha'an 
mi' c'uxob? come cabalob jini 
winicob x'ixicob, che'ob. 34 Jesús 
tsi' subeyob: ¿Jayq'uejl waj an! 
la' cha'an? che'en. Tsi' yalayob: 
Wucq'uejl yic'ot cha'cojt ala chay, 
che'ob. 35 Jesús tsi! sube winicob 

x'ixicob cha'an mi' buchtalob ti 
lum. 36Tsi! ch'ama jini wucq'uejl 
waj yic'ot jini chay. Che! ba tsa! 
ujti i suben Dios wocolix i yala 
tsi! xet'e. Tsi' yaq'ue xcant'añob 

i cha'an. Jini xcant'añob tsi' 
pucbeyob winicob x'ixicob. 

37Ti pejtelel tsi! c'uxuyob. Tsa! 
ñaj'ayob. Tsi' lotoyob wucp'ejl 
colem chiquib but'ul ti! xujt'il tac 
tsa! bA colobaji. 38Che! bajche' 
lujumbajc! winicob tsi! c'uxuyob. 
An x'ixicob yic'ot alobob mach bA 
tsicbilobic. 39 Jesús tsi' subeyob 
sujtel winicob x'ixicob. Tsa' ochi 
ti barco. Tsa' majli ti lum i c'aba' 
Magdala. 


Yomob i q'uel i yejtal i p'atalel Jesús 
(Mr. 8.11-13; Lc. 12.54-56) 
1 Tsa' tiliyob fariseojob 
yic'ot saduceojob cha'an 
mi' yilabeñob i pusic'al Jesús. Tsi' 
c'ajtibeyob cha'an mi' pasbeñob 
i yejtal i p'atalel ti panchan. 
2 Jesús tsi! subeyob: Che! woli ti 
bAjlel q'uin mi la! wal: “Jamal 
pañimil ijc'al come chachac i 
yebal panchan”, che'etla. 3Ti 
sac'ajel mi la! wal: “Talix ja'al 
come chachaquix i yebal panchan. 
Wolix i majquel”, che'etla. 
iCha'p'ejl jax la' pusic'al! Mi la' 
ña'taben i sujmlel chuqui tac mi 
la! q'uel ti panchan. iPero mach la! 
wujilic chuqui woli' yujtel wale! 
4Jini jontolo' ba winicob x'ixicob 
but'ulo' ba ti' ts'i'lel woli' sajcañob 
i yejtal c p'atalel. Ma'anic mi caj 
i yaq'uentelob i q'uel, jini jach i 
yejtal c p'atalel tsa' ba pasle ti 
Jonás jini x'alt'an, che'en Jesús. 
Tsi' cayayob. Tsa' majli. 

Ilevadura fariseojob yic'ot 
saduceojob 
(Mr. 8.14-21) 

STsa! c'otiyob xcant'añob i cha'an 
ti junwej]l ja'. Tsa' ñajayi ti! pusic'al i 
ch'amob tilel caxlan waj. Jesús tsi' 
subeyob: Chaca q'uele la! ba cha'an 
i levadura jini fariseojob yic'ot 
saduceojob, che'en. 7Tsa' caji i 
pejcañob i ba. Tsi' yalayob: Ma'anic 
tsa' lac ch'ama tilel caxlan waj, 
che'ob. 8 Ña'tabilix i cha'an Jesús 
tsi' subeyob: Winicob mach ba anic 
mi la' ñop ti pejtelel la' pusic'al, 
¿chucoch woli la! calax pejcan la! 
bA cha'an ma'anic la! caxlan waj? 
9¿Maxto ba anic mi la! ch'amben 
isujm? ¿Mach ba c'ajalic la! cha'an 
jini jo'q'uejl waj cha'an jo'p'ejl 
mil winicob? ¿Mach ba c'ajalic la! 
cha'an jayp'ejl chiquib tsa' la' loto? 
10 Jixcu jini wucq'uejl waj cha'an 
jini champ'ejl mil winicob, ¿mach 
ba c'ajalic la' cha'an jayp'ejl colem 
chiquib tsa! la! loto? 11 ¿Chucoch 
ma'anic mi! la! ch'amben isujm? 
Mach jiniqui caxlan waj tsac ña'ta 
che! bA tsac subeyetla cha'an mi la! 
chaca q'uel la! ba cha'an i levadura 
fariseojob yic'ot saduceojob, che'en 
Jesús. 1?Tsi' ch'ambeyob isujm 
yom mi' chaca q'uelob i ba cha'an 
i cantesabal fariseojob yic'ot 
saduceojob, mach cha'anic jini 
levadura am ba ti caxlan waj. 


Pedro tsi! yala: Jatet Cristojet 
(Mr. 8.27-30; Lc. 9.18-21) 
13Che! ba tsa! ochi Jesús ya! ti' 
lumal Cesarea Filipo, tsi! c'ajtibe 
xcant'añob i cha'an: ¿Majqui i 
Yalobil Winic mi' yalob winicob 


MATFO 16 


x'ixicob? che'en. 14Tsi' yalayob: 
Cha'tiquil uxtiquil mi' yalob jatet 
Juanet tsa! bA i yac'a ch'amja!'. 
Yaño! bA mi! yAlob Elíaset. Yaño! 
ba mi! yalob Jeremíaset. Yaño! 

ba mi' yalob juntiquil x'alt'añet, 
che'ob. 15Jesús tsi! c'ajtibeyob: 
Jixcu jatetla, ¿Majquiyon mi la! 
wal? che'en. 16Simón Pedro tsi' 
jac'a: Jatet Cristojet, jini yajcAbil 
ba. I Yalobilet jini cuxul ba Dios, 
che'en. 1 Jesús tsi! jac'a: Tijicña 

a pusic'al Simón, i yalobilet 

ba Jonás, come mach tilemic ti 
winicob a ña'tabal, pero c Tat am 
ba ti panchan tsi! cantesayet. 18Mic 
subeñet Pedrojet. Ti' pam jini xajlel 
mi caj c wa'chocon xñopt'añob 

c cha'an. Jini mu! ba i yac'ob ti 
chamel mach mejlic i jisañob. 19 Mi 
caj caq'ueñet i llavejlel i yumantel 
jini am ba ti panchan. Pejtelel 
majqui ma' jamben ti pañimil mi 
caj i jambentel ti panchan. Pejtelel 
majqui ma' ñup'ben ti pañimil mi 
caj i ñup'bentel ti panchan, che'en 
Jesús. ?? Jesús tsi! tiq'ui xcant'añob 
cha'an ma'anic mi' subeñob i 
pi'alob mi juntiquilic mi jiñach 
Cristo, jini yajcAbil bA. 


Jesús tsi' subu bajche' mi caj i 
chamel 
(Mr. 8.31—9.1; Lc. 9.22-27) 

21Ti jim ba ora, Jesús tsa' caji i 
cAntesan xcAnt'añob i cha'an. Tsi' 
yala wersa mi! majlel ti Jerusalén 
i yubin cabal wocol ti! c'ab xñoxob 
año! ba i ye'tel yic'ot ñuc bA 
motomajob yic'ot sts'ijbayajob. 
Wersa mi' caj ti tsansantel. Mi caj 
i cha' tejchel ch'ojyel ti yuxp'ejlel 
q'uin. 22pedro tsa! caji i pay Jesús 

ti' bajñelil cha'an mi' tic'. Tsi' yala: 
C Yum, la' i p'untañet Dios. Mach 
che'ic mi caj a wujtel, che'en. 

23 Jesús tsi' sutq'ui i ba. Tsi' sube 


Pedro: Tats'a a ba ba! añon, Satanás. 


Jatet xmactayajet tic tojlel. Ma'anic 
ma' ch'amben isujm chuqui yom 
Dios. Che' jach ma' ch'amben isujm 
chuqui yom winicob, che'en. 

24 Jesús tsi' sube xcant'añob 
i cha'an: Mi an majqui yom i 
tsajcañon, la' i cay chuqui yom ti' 
bajñel pusic'al. La! i ch'am i cruz. 
La! i tsajcañon. ?5Come majqui jach 
yom i bajñel cantan i ch'ujlel mi caj 
i sat. Majqui jach mi' yac' i ch'ujlel 


cha'an mi' tsajcañon mi caj i cantan. 


26Come ¿chuqui mi' taj winic mi 
tsi! lon ch'ama pejtelel pañimil pero 
mi tsa! sajti i ch'ujlel? Mi tsa! sajti 
i ch'ujlel winic, ¿chuqui mi mejlel i 
yac! cha'an mi! cha! taj? 27 Come mi 
caj i tilel i Yalobil Winic ti! ñuclel 

i Tat yic'ot i yángelob. Mi caj i 
yaq'ueñob i tojol winicob x'ixicob 
ti jujuntiquil cha'an chuqui tac tsi' 
meleyob. 281sujm mic subeñetla: 
Lamiltal ili wa'alo' bA ma'anic 

mi caj i chamelob jinto tsa'ix i 
q'ueleyob i Yalobil Winic che' mi' 
tilel ti' yumantel, che'en Jesús. 


Tsa' yajñi Jesús 
(Mr. 9.2-13; Lc. 9.28-36) 
1 Che! ñumenix wacp'ejl 
q'uin, Jesús tsi! paya majlel 
Pedro yic'ot Jacobo yic'ot Juan i 


yijts'in Jacobo c'alal ti chan bA wits. 


2Tsa' yAjñi Jesús ti' wutob. Ts'aylaw 
i wut che! lajal bajche! q'uin. Wen 
sasac tsa! ajni i pislel lajal bajche' 

i saclel pañimil. 3Awilan, tsa! 
tsictiyi Moisés yic'ot Elías. Tsi' 

cha'leyob t'an yic'ot Jesús. 4Pedro 
tsi' sube Jesús: C Yum, uts'at mi 
laj caytal ilayi. Mi a wom, mi caj 
c mel uxp'ejl lejchempat, jump'ejl 
a cha'an, jump'ejl i cha'an Moisés, 
jump'ejl i cha'an Elías. 5SChe! woli 
to ti t'an, awilan, tsi' mosoyob 
wen sasac ba tocal. Tsa' loq'ui t'an 
ti tocal. Tsi' yala: Jiñach Calobil 
mu! ba j c'uxbin. Tijicña c pusic'al 
mij q'uel. Ubinla i t'an, che'en. 
6Che! ba tsi! yubiyob xcant'añob, 
tsa! ñuc yajliyob ti lum. Woliyob ti 
cabal baq'uen. 7 Tsa! tili Jesús. Tsi' 
talayob. Tsi' yala: Ch'ojyenla. Mach 
mi la! cha'len baq'uen, che'en. êChe' 
ba tsi' letsayob i wut tsi' q'ueleyob 
ma'anix majqui ya'an, jini jach 
Jesús ti! bajñelil. 

9Che! woli' jubelob tilel ti wits, Jesús 
tsi' wersa tiq'uiyob: Mach mi la' suben 
winic mi juntiquilic chuqui tsa! la! 
q'uele jinto mi! cha! ch'ojyel i Yalobil 
Winic ba'an chameño' bA, che'en. 10Jini 
xcant'añob i cha'an tsi' c'ajtibeyob: 
¿Chucoch mi' yalob sts'ijbayajob ñaxan 
yom mi  tilel Elías? che'ob. 11 Jesús tsi' 
subeyob: Isujmach, ñaxan mi tilel Elías 
cha'an mi' cha! toj'esan pejtelel chuqui 
an. 12pero mic subeñetla, tsa'ix tili Elías. 
Ma'anic tsi! cAñAyob, pero tsi! tic'layob 
bajche' jach yomob. Che' ja'el, mi caj i 
yubin wocol i Yalobil Winic ti! c'abob, 
che'en Jesús. 13Jini xcant'añob tsa! caji 
i ch'ambeñob isujm jiñach Juan tsa! ba i 
yac'a ch'amja! tsa! ba tili che! bajche' tsi' 
yala Jesús. 


Jesús tsi! lajmesa ch'iton am ba i 
juquin chamel 
(Mr. 9.14-29; Lc. 9.37-43) 
14Che' ba tsa! c'otiyob ba! 
tempabilob winicob x'ixicob, tsa! 


31 


tili winic. Tsi' ñocchoco i ba ba'an 
Jesús. !5Tsi' yala: C Yum, p'untan 
calobil. Come an i juquin chamel. 
Wen woli ti wocol. Cabal mi' yajlel 
ti c'ajc. Cabal mi' yajlel ti ja'. 16'Tsac 
paya tilel ba'an xcant'añob a cha'an, 
pero ma'anic tsa' mejli i lajmesañob, 
che'en. 1 Jesús tsi! jac'a: Winicob 
x'ixicob año' ba wale, mach ba anic 
mi la' ñop, sojquemetla. ¿Jayp'ejl to 
q'uin wa' añon la' wic'ot? ¿Jayp'ejl 
to q'uin mi caj j cuchbeñetla la! 
sajtemal? PayaAla tilel wA! ba! añon, 
che'en. 18 Jesús tsi! tic!be i xibajlel. 
Tsa! loq'ui ti! pusic'al. Tsa' bac! 
lajmi jini ch'iton. 

19Tsa' tiliyob xcant'añob cha'an 
mi' bajñel pejcañob Jesús. Tsi' 
yalayob: ¿Chucoch ma'anic tsa! 
mejli c choc lojon loq'uel? che'ob. 
20 Jesús tsi' subeyob: Come ma'anic 
mi la' ñop ti pejtelel la' pusic'al. 
Come isujm mic subeñetla, mi 
tsa! la! ñopo ti la! pusic'al mi che! 
jach ya wistal che! bajche' i bac! 
mostaza, che! jini muq'uix mejlel la! 
suben jini wits cha'an mi' tats' i bA 
ti yamba i yajñib. Mi caj i tats' i bA. 
Ma'anic chuqui mach bA mejlic la! 
cha'an. 21Pero jini xibajob ma'anic 
mi' to'ol loq'uelob, che' jach mi' 
loq'uelob ti oración yic'ot ti ch'ajb, 
che'en Jesús. 


Jesús tsi' cha' subu bajche' mi caj i 
chamel 
(Mr. 9.30-32; Lc. 9.43-45) 
22Che! ya! añob ti Galilea Jesús 
tsi! subeyob: I Yalobil Winic mi 
caj i yajq'uel ti' c'ab winicob. 

23Jini winicob mi caj i tsansañob. 
Ti yuxp'ejlel q'uin mi caj i cha! 
tejchel ch'ojyel, che'en Jesús. Wen 
ch'ijiyem tsi! yubiyob xcant'añob. 


Tsi' tojoyob tojoñel cha'an Templo 

24Che! ba tsa! c'otiyob ti 
Capernaum, jini xch'am tojoñelob 
tsa' tiliyob ba'an Pedro. Tsi' 
yalayob: ¿Mach ba anic mi' yAc! 
cha'p'ejl dracma'iñach tojoñel a 
Maestro? che'ob. 25Pedro tsi! yala: 
Mu! cu, che'en. Che! ba tsa! ochi 
Pedro ti otot, Jesús tsa! ñaxan caji 
i pejcan. Tsi! yala: ¿Bajche! ma! 
wal, Simón? ¿Majqui mi! yaq'ueñob 
tojoñel yumalob ti pañimil? ¿Jim 
ba i yalobilob o yaño! ba? che'en. 
26pedro tsi! sube: Jini yaño! bA, 
che'en. Jesús tsi! sube: Che! jini, 
mach i wentajic i yalobilob cha'an 
mi! yac'ob tojoñel. 27Pero cucu ti 
colem ñajb ame mi lac techbeñob 
i mich'ajel. Choco ochel luquijib. 
Ch'ama jini ñaxan bA chay mu! bA a 
chuc. Che! ma! cawben i yej mi caj 
a taj jump'ejl estatero.Jiñiach Ch'ama 
majlel. Aq'ueñob cha'añon cha'añet. 
Che' tsi' yala Jesús. 


¿Majqui ñumen ñuc ti' yumantel 
Dios? 

(Mr. 9.33-42; Lc. 9.46-48; 17.1-2) 

1 Ti jim ba ora tsa! tiliyob 

xcAnt'añob ba'an Jesús. 

Tsi' c'ajtibeyob: ¿Majqui ñumen 
ñuc ti' yumantel panchan? che'ob. 
2 Jesús tsi' paya tilel juntiquil alob. 
Tsi' yac'a ya! ti ojlil ba! añob. 3Tsi' 
subeyob: Isujm, mic subeñetla, mi 


Jiñach taq'uin. Jump'ejl dracma i tojol jump'ejl q'uin e'tel. 
Jiñach taq'uin. Jump'ejl estatero lajal bajche! champ'ejl q'uin e'tel. 

ma'anic mi la! sutq'uin la! ba cha'an 
lajaletla bajche! alobob, ma'anic 

mi caj la! wochel ti! yumantel 
panchan. 4Majqui jach mi! mel i bA 
ti pec' che' bajche' jini alob, c'ax 
ñuc mi caj i yajñel ti' yumantel 
panchan. 5Majqui jach mi' coltan tij 
c'aba' juntiquil alob, mi' coltañon. 
6Majqui jach mi! yasan ti mulil 
juntiquil ch'o'ch'oc ba woli ba i 
ñopon mach uts'atic. Ñumen uts'at 
tsa'ic ñaxan cajchi na'atun ti' bic! 
jini winic cha'an mi' chojquel ochel 
ti chamel ti ñajb. 


Jini mu' ba i yasañonla ti mulil 
(Mr. 9.43-48) 

TMi caj i tajob wocol jini año! 
ba ti pañimil mu' bA i yasañob 
ti mulil winicob x'ixicob. Wersa 
mi! tilelob jini mu! bA i yasañob ti 
mulil, pero mi caj i tojob i mul. 8Mi 
woli' yasañet ti mulil a c'ab mi a 
woc, tsepe loq'uel. Choco. Uts'at mi 
tsa' taja a cuxtalel che' xbor c'abet, 
che' xbor oquet. Mach uts'atic mi 
tsa! chojquiyet ti c'ajc mach ba anic 
mi' jilel che! cha'ts'ijt a c'ab a woc. 
9Che' ja'el, mi woli! yasañet ti mulil 
a wut, loc'san. Choco. Uts'at mi tsa! 
taja a cuxtAlel che! jump'ejl a wut. 
Mach uts'atic mi tsa' chojquiyet ti 
infierno ti c'ajc che! an cha'p'ejl a 
wut. 


Sajtem ba tiñAme! 
(Lc. 15.3-7) 


10Chaca q'uele la! ba cha'an 
ma'anic mi la' ts'a'len mi juntiquilic 
ch'o'ch'oc bA, come mic subeñetla, 
ya! ti panchan i yángelob jini 
ch'o'ch'oco' bA ti pejtelel ora mi' 
q'uelbeñob i wut c Tat am ba ti 


32 


panchan. 1! Come tsa! tili i Yalobil 
Winic cha'an mi! coltan sajtemo! 
ba. 12 ¿Bajche! mi la! wal? Mi an 
juntiquil winic am ba jo'c'al i 
tiñAme! mi tsa! sajti juncojt, ¿mach 
ba anic mi! cay jini bolonlujuncojt i 
jo'c'al cha'an mi! majlel i sajcan jini 
sajtem ba ya! ti bujtal? 13Mi tsi! taja, 
isujm mic subeñetla, ñumen tijicña 
i pusic'al mi! q'uel jini juncojt 
bajche' jini bolonlujuncojt i jo'c'al 
mach ba anic tsa! sajtiyob. 14Che! 
ja'el, la' Tat am ba ti panchan mach 
yomic mi' sajtel mi juntiquilic jini 
ch'o'ch'oco' bA. 


Mi lac ñusaben i mul la quermano 
(Lc. 17.3-4) 


15Mi tsi! cha'le mulil ti a contra 
a wermano, cucu, bajñel suben 
i mul. Mi tsi' jac'beyet tsa'ix a 
taja a wermano. 16Mi ma'anic mi' 
jac'beñet, paya majlel juntiquil 
cha'tiquil a wic'ot cha'an mi' 
tsictiyel ti' tojlel cha'tiquil uxtiquil 
testigo jujump'ejl t'an tsa! ba ajli. 
17 Mi mach yomic i jac'ben, subeñob 
xñopt'añob mu! ba i tempañob i bA. 
Mi ma'!anic mi! jac'ben xñopt'añob 
jini winic, la'ix ajnic che! lajal 
bajche! gentil yic'ot xch'am tojoñel. 

181sujm mic subeñetla, chuqui 
jach mi la! cach ti pañimil cachbil 
ti panchan. Chuqui jach mi la! jit 
ti pañimil jitbil ti panchan. 19 Mic 
subeñetla ja'el, mi an cha'tiquilob 
ti pañimil mu! ba i temob i t'an 
cha'an chuqui mi' c'ajtiñob, che! 
jini mi caj i yaq'uentelob cha'an 
c Tat am ba ti panchan. 2°Come 
baqui jach an cha'tiquil uxtiquil 
tempabilo' ba cha'an tij c'aba' 
ya'ach añon quic'otob, che'en Jesús. 

21Tsa' tili Pedro ba'an Jesús. Tsi' 
yala: C Yum, ¿jayyajl yom mic 
ñusaben i mul quermano che' an 
chuqui mi' cha'len tij contra? ¿Yom 
ba c'alal ti' wucyajlel mic ñusaben 
i mul? che'en. ?? Jesús tsi' sube: 
Mic subeñet, mach jasalic che' ti 
wucyajl jach, pero yom c'alal ti 
lujump'ejl i chanc'al ti wucyajlel 
(77). 


Cha'tiquil año' ba i bet 

23 Jini cha'an, i yumantel 
jini am ba ti panchan lajalach 
bajche' juntiquil yumAl woli ba i 
ña'tabeñob i bet x'e'telob i cha'an. 
24Che! ba tsa! caji i ña'tabeñob 
i bet jini x'e'telob, tsi' paya tilel 
juntiquil am ba i bet lujump'ejl mil 
talento.Jiñach 25Ma'anic tsa! mejli 
i toj i bet. Jini cha'an i yum tsi' 
yac'a mandar cha'an mi' chojñel 
jini winic yic'ot i yijñam yic'ot i 
yalobilob yic'ot pejtelel i chuba'an 
cha'an mi' toj i bet. ?6 Jini x'e'tel tsi' 
ñocchoco i ba. Tsi' c'ajti ti wocol 
t'an: “C yum, pijtan to. Mu' to caj c 
tojbeñet ti pejtelelľ”, che'en. 27 Jini 
cha'an i yum tsi' p'unta jini x'e'tel. 
Tsi' colo. 

28Che' woli ti sujtel jini x'e'tel 
tsi! taja juntiquil i pi'Al ti e'tel 
am bA i bet jo'c'al denario*. Tsi' 
chucu ti' bic'. Tsi' yala: “Tojbeñon 
a bet”, che'en. ?9 Jini i pi'al t i 
e'tel tsi' ñocchoco i ba. Ti wocol 
t'an tsi! yala: “Pijtan to. Mu! to c 
tojbeñet ti pejtelel”, che'en. 30Jini 
x'e'tel ma!anic tsi! jac'a. Tsa! majli 
i yotsan ti majquibal jinto mi! toj i 
bet. 31I pi'alob ti e'tel tsi! q'ueleyob 

chuqui tsa' ujti. Tsa' caji i melob i 
pusic'al. Tsa' majli i subeñob i yum 
pejtelel chuqui tsa! ujti. 32Jini i 
yum tsi! paya tilel. Tsi' sube: “Jontol 
ba x'e'telet, tsac ñusabeyet a bet 
come ti wocol t'an tsa' c'ajtibeyon. 
33 ¿Mach ba yomic ma! p'untan 

a pi'Al ti e'tel, che! bajche' tsac 
p'untayet?” che'en. 341 yum tsa! 
caji ti mich'ajel. Tsi! yac'a ti! c'ab 
año' ba i ye'tel ti majquibal jinto 
mi' lu! toj i bet. 35Che! ja'el mi 

caj i meletla c Tat ti panchan ti 
jujuntiquiletla, mi ma'anic mi 

la' ñusaben i mul la' wermano ti 
jump'ejl la' pusic'al, che'en Jesús. 


Che! mi' cay i yijñam winic 
(Mr. 10.1-12; Lc. 16.18) 
1 Che' ba tsa' ujti Jesús ti 
ili cantesa, tsa' loq'ui ti 
Galilea. Tsa' majli ti lum i c'aba! 
Judea ti junwejl Jordán ja'. ?Bajc'al 
winicob x'ixicob tsi' tsajcayob 
majlel. Ya'i tsi! lajmesayob. 
ŝTsa' tiliyob fariseojob ba'an 
Jesús, come yomob i yilaben 
i pusic'al. Jini fariseojob tsi' 
c'ajtibeyob: ¿Tic'bil ba winic ti 
mandar cha'an mi' choc loq'uel 
i yijñam che! mach tijicñayic mi' 
q'uel? che'ob. 4Jesús tsi' subeyob: 
¿Mach ba anic tsa' la' q'uele ti 
jun: “Dios tsa' ba i meleyob ti 
ñaxan tsi' mele winic yic'ot x'ixic”? 
che'en. STsi! yala: “Jini cha'an mi' 
cay i tat i ña! winic, mi! ñochtan i 
yijñam. Jini cha'tiquil mi! yochelob 
ti juntiquil jach”. 6Mach chan 
cha'tiquilix. Juntiquil jach. Jini 
cha'an mach i cha! t'ox winic 





Jiñach taq'uin. Jump'ejl talento i tojol bolonlujump'ejl jab e'tel. 

chuqui tsi! tempa Dios, che'en 
Jesús. TTsi! c'ajtibeyob: ¿Chucoch, 
che! jini, tsi! cha'le mandar Moisés 
cha'an mi la caq'uen la quijñam 

i juñilel ba! ts'ijbubil mi tsa'ix laj 
caya? Tsi' yac'a mandar cha'an mi 
lac junyajlel cay, che'ob. 8 Jesús 

tsi! jac'beyob: Cha'an i tsatslel la' 
pusic'al Moisés tsi! yaq'ueyetla t'an 
cha'an mi mejlel la! choc loq'uel la' 


wijñam che! mi la! waq'uen i juñilel. 


Pero mach chelic ti! cajibal pañimil. 
9Mic subeñetla majqui jach mi! to'o 
cay i yijñam che! ma'anic i ts'i'lel 
cha'an mi' pay yamba, woli' cha'len 
ts'i'lel, che'en Jesús. 

10 Jini xcant'añob i cha'an tsi' 
subeyob: Mi wersa yom mi' yajñel 
winic yic'ot i yijñam, tic'al mi mach 
wenic mi! payob i yijñam winicob, 
che'ob. 11Jesús tsi! subeyob: 

An winicob mach ba mejlic i 
ch'ambeñob isujm jini t'an, cojach 
jini mu! ba i coltantelob. 12An 
winicob mach ba mejlic i payob i 
yijñam, come che'ach tsi! q'ueleyob 
pañimil. Yaño' ba tic'bilob cha'an 
winicob. Yaño' ba che' jach mi' to'ol 
ajñelob cha'an i ye'tel ti' yumantel 
panchan. Majqui jach mi mejlel 

i ch'amben isujm, la' i ch'amben 
isujm, che'en Jesús. 


Jesús tsi! yac'4 i c'ab ti alobob 
(Mr. 10.13-16; Lc. 18.15-17) 
13Tsa' pajyiyob tilel alobob 

ba'an Jesús cha'an mi' yac! i c'ab 
ti jini alobob yic'ot cha'an mi' 
cha'len oración. Jini xcant'añob 
tsi! tiq'uiyob. 14Jesús tsi! yala: La! 
tilicob alobob ba! añon. Mach mi 
la! tic'ob, come pejtelel mu! ba i 
tilelob bajche' jini mi caj i yochelob 

ti' yumantel jini am ba ti panchan, 
che'en. 15Che! ba tsa! ujti i yac' i 
c'ab ti jini alobob tsa' caji ti majlel 
Jesús. 


Jini wen chumul ba yumal 
(Mr. 10.17-31; Lc. 18.18-30) 

16 Awilan, tsa' tili juntiquil ba'an 
Jesús. Tsi' yala: Wen ba Maestro, 
¿chuqui yom mic cha'len cha'an 
mic taj j cuxtalel mach ba anic 
mi' jilel? che'en. 1 Jesús tsi! sube: 
¿Chucoch ma! pejcañon ti wen bA? 
An juntiquil jach wen ba, jiñach 
Dios. Mi a wom a taj a cuxtalel 
mach ba anic mi' jilel, jac'ben i 
mandar, che'en. 18Jini winic tsi' 
c'ajtibe: ¿Chuqui ti mandar? che'en. 
Jesús tsi' sube: Mach a cha'len 
tsansa. Mach a cha'len ts'i'lel. Mach 
a cha'len xujch'. Mach a cha'len 
jop't'an. '9Q'uele ti ñuc a tat a ña!. 
C'uxbin a pi'alob che! bajche! ma! 
bajñel c'uxbin a bA, che'en. 20Jini 
ch'iton winic tsi! sube: Pejtel jini 
mandar tsac jac'a c'alal che! alobon 
to. ¿Chuqui to yom mic cha'len? 
che'en. ?1 Jesús tsi' sube: Mi a wom 
ts'acal ba i yutslel a pusic'al, cucu, 
choño a chuba'an. Aq'uen jini 
mach ba añobic i chuba'an. Che! 
jini mi caj a taj cabal a chuba'an 
ti panchan. La' tsajcañon, che'en 
Jesús. 22Che! ba tsi! yubi jini t'an, 
tsa' caji ti majlel. Wen ch'ijiyem i 
pusic'al come an cabal i chuba'an. 

23 Jesús tsi' sube xcant'añob i 
cha'an: Isujm mic subeñetla, wen 
wocol mi! yochel ti' yumantel 
panchan wen chumul ba winic. 
24Che' ja'el mic subeñetla, wocol 
mi' ñumel camello ti' yarcayojlel 
acuxan. Ñumen wocol mi' yochel 

ti' yumantel Dios wen chumul bA 
winic, che'en Jesús. 25Che! ba tsi! 
yubiyob xcant'añob i cha'an, tsa! 

toj sajtiyob i pusic'al. Tsi' yalayob: 
¿Majqui mi mejlel i coltantel che! 
jini? che'ob. 26 Jesús tsi! q'ueleyob. 
Tsi' subeyob: Mach mejlicob 
winicob pero Dios mi mejlel i mel ti 
pejtelel, che'en. 

27 Pedro tsi! jac'a: Awilan, tsaj 
caya lojon pejtelel chuqui an c 
cha'an lojon cha'an mic tsajcañet 
lojon. ¿Chuqui mi caj c taj lojon? 
che'en. ?8 Jesús tsi' subeyob: Isujm 
mic subeñetla, ti tsiji' ba pañimil 
che' buchul i Yalobil Winic ti' 
yumantel ti' ñuclel, jatetla tsa' ba 
la' tsajcayon mi caj la' buchtal ti 
lajchamp'ejl buchlibal cha'an mi 
la' mel jini lajchanmojt i p'olbal 
Israel. ?9 Jujuntiquil tsa! ba i caya i 
yotot, mi i yascuñob, mi i yijts'iñob, 
mi i tat, mi i ña', mi i yalobilob, mi 
i lumal, cha'an tij c'aba' mi caj i 
taj yamba jo'c'al i umel bajche' 
jini tsa' ba i caya. Mi caj i taj ja'el 
i cuxtalel mach ba anic mi' jilel. 
30Cabal jini ñaxaño' ba mi caj 
i caytalob ti wi'ipat. Cabal jini 
wi'ilobix ba mi caj i c'axelob majlel 


ti ñaxan, che'en Jesús. 
2 I yumantel jini am ba ti 
panchan lajalach bajche' 
yumal tsa' ba majli ti sac'ajel 
cha'an mi' saclan x'e'telob cha'an 
i ts'usubil. ?Tsi' mele trato cha'an 
mi! tojtalob x'e'telob ti jujump'ejl 
denario ti jujump'ejl q'uin. Jini 
yumal tsi' chocoyob majlel ti' 
ts'usubil. 3Che! ti uch'ijib q'uin tsa!' 
cha! majli jini yumal. Tsi' q'uele 


X'e'telob ti ts'usubil 

yamba winicob to'o wa'alob jach 
ba'an choñoñibal tac. 4Tsi' subeyob: 
“Cucula ja'el tic ts'usubil. Mic tojetla 
ti uts'at”, che'en. Tsa' majliyob ti' 
ye'tel. 5Che! ja'el, tsa! cha! majli ti 
xinq'uiñil yic'ot ti och'ajel q'uin. 
Lajal tsi' mele. 6Che' yomix bajlel 
q'uin tsi! taja yamba to'o wa'alo' 
ba. Tsi' subeyob: “¿Chucoch to'o 
wa'aletla ilayi c'alal mi' ñumel 
q'uin?” che'en. 7Tsi' jac'beyob: 
“Come ma'anic majqui tsi' payayon 
lojon ti e'tel”, che'ob. Jini yumal tsi' 
subeyob: “Cucula ja'el tic ts'usubil”, 
che'en. 

8Che' iq'uix cajel, i yum ts'usubil 
tsi' sube xq'uel e'tel i cha'an: 
“Paya tilel x'e'telob. Aq'ueñob i 
tojol. Ñaxan ma! toj jini wi'ilix 
ba tsa! juliyob. Ti wi'il ma! toj 
jini ñaxan ba tsa' juliyob”, che'en. 
9Jini winicob tsa! ba tiliyob ti 
e'tel che! bA wolix ti bajlel q'uin 
tsa! aq'uentiyob jujump'ejl denario 
i tojol ti jujuntiquil. 10 Che! ba 
tsa! tiliyob jini tsa! ba ñaxan 
cajiyob ti e'tel, tsi! lon ña'tayob 
ñumen mi caj i ch'amob. Tsa! 
aq'uentiyob jujump'ejl denario i 
tojol ti jujuntiquil ja'el. 11 Che! ba 
tsi' ch'amayob i tojol, tsa! cajiyob 
ti wulwul t'an ti' contra i yum 
ts'usubil. 12Tsi! yalayob: “Jini 
wililobix ba tsi! cha'leyob e'tel 
jump'ejl jach ora. Joñon lojon, tsa 
cubi lojon cabal ticwal c'alal tsa' 
ñumi q'uin. Wola' ña'tan lajalon 
lojon quic'otob”, che'ob. 13 Jini 
yumal tsi' sube juntiquil: “Ma'anic 
chuqui tsac challe ti a contra. 
¿Mach ba anic tsa' cha'le trato 
cha'an jump'ejl denario a tojol? 
14Ch'ama a tojol. Cucux. Com c toj 

jini wi'ilobix bA lajal bajche! mic 
tojetla. 15¿Mach ba anic mi mejlel 
c cha'len chuqui jach com yic'ot c 
chuba'an? ¿Am ba i ts'i'lel la! wut 
cha'an chuba'añal come p'ewon?” 
che'en. 16Che' jini, jini wi'ilobix ba 
mi caj i c'axelob majlel ti ñaxan. 
Jini ñaxaño' ba mi caj i caytalob ti 
wi'ipat, che'en Jesús. 


Jesús tsi' cha' subu bajche' mi caj i 
chamel 
(Mr. 10.32-34; Lc. 18.31-34) 


17 Che' ba woli ti letsel majlel 
ti Jerusalén, Jesús tsi' paya jini 
lajchantiquil xcant'añob ti' bajñel. 
Ya! ti bij tsi' subeyob: 18Ña'tanla, 
woli lac letsel majlel ti Jerusalén. 
I Yalobil Winic mi caj i yajq'uel 
ti' c'ab ñuc ba motomajob yic'ot 
sts'ijbayajob. Mi caj i yac'ob ti 
chamel. 19Mi caj i yac'ob ti! c'ab 
gentilob cha'an mi! wajleñob. Mi 
caj i jats'ob ti asiyal. Mi caj i ch'ijob 
ti cruz. Mi caj i cha' ch'ojyel ti' 
yuxp'ejlel q'uin, che'en. 


I c'ajtibal Santiago yic'ot Juan 
(Mr. 10.35-45) 
20Tsa' tili i yijñam Zebedeo 

yic'ot i yalobilob ba'an Jesús. Tsi' 
ñocchoco i ba ti' tojel. An chuqui tsi' 
c'ajtibe. ?1 Jesús tsi' sube: ¿Chuqui 
a wom? che'en. Jini x'ixic tsi' sube: 
Ac'4 a t'an cha'an mi! buchtalob jini 
cha'tiquil calobilob juntiquil ti a ñoj, 
juntiquil ti a ts'ej, ti a yumantel, 
che'en. 22 Jesús tsi! sube: Mach 
la! wujilic chuqui woli la! c'ajtin. 
¿Mejl ba mi la' ñusan jini jach ba 
wocol mu' ba c ñusan? che'en. Tsi' 
jac'beyob. Mu' cu mejlel, che'ob. 
23 Jesús tsi' subeyob: Isujm mi caj la' 

ñusan jini jach ba wocol mu' ba c 
ñusan. Pero mach c wentajic cha'an 
mic sub majqui mi! caj ti buchtAl 
tic ñoj yic'ot tic ts'ej. Ya'i mi caj i 
buchchocontel jini yajcAbilo! ba i 
cha'an c Tat, che'en Jesús. 24Che! 
bA tsi! yubiyob jini lujuntiquil, tsa' 
caji i mich'leñob jini cha'tiquil. 

25 Jesús tsi! payayob tilel. Tsi' yala: 
La! wujil c'ax ñuc mi! pasob i ba i 
yumob gentilob ti! tojlelob i pi'Alob. 
Tsats mi! yac'ob i t'an. 26Mach 
che'ic yom mi' la' cha'len jatetla. 
Majqui jach yom i taj i ñuclel ti la' 
tojlel la! i coltañetla. 27 Majqui jach 
yom i yajñel ti c'ax ñuc ti la! tojlel 
la! i coltañetla che! bajche' la! winic. 
28Che'ach mi! mel i Yalobil Winic. 
Come ma'anic tsa! tili cha'an mi' 
coltantel. Tsa! tili cha'an mi! coltan 
winicob x'ixicob, cha'an mi' yac' i 
ba ti chamel cha'an i tojol i mul 
cabalob. Che' tsi' yala Jesús. 


Tsa' c'otiyob i wut cha'tiquil xpots' 
(Mr. 10.46-52; Lc. 18.35-43) 
29Che' ba tsa! loq'uiyob majlel 
ti Jericó, bajc'al winicob x'ixicob 
tsi! tsajcayob majlel Jesús. 39 Ya! 
añob cha'tiquil xpots' buchulob 
ti' ti' bij. Che! bA tsi! yubiyob woli 
ti ñumel Jesús, c'am tsi! cha'leyob 
t'an. Tsi' yalayob: C Yum, i Yalobilet 
ba David, p'untañon lojon, che'ob. 
31 Jini winicob x'ixicob tsi! tiq'uiyob 
cha'an mi' cayob i t'an. Tsa' utsi 
cajiyob ti c'am ba t'an jini xpots'ob. 
Tsi' yalayob: C Yum, i Yalobilet 
ba David, p'untañon lojon, che'ob. 
32 Jesús tsi! caya i xAmbal. Tsi' 
pAyAyob tilel. Tsi' yala: ¿Chuqui 
la' wom mic tumbeñetla? che'en. 
33Tsi' subeyob: C Yum, com lojon 


37 


mi' c'otel c wut, che'ob. 34Cha'an 

ti! p'untaya Jesús tsi! talbeyob i wut 
xpots'. Tsa! bAc! c'otiyob i wut. Tsi' 
tsajcayob majlel. 


Che' ba tsa' ochi ti Jerusalén 
(Mr. 11.1-11; Lc. 19.28-40; Jn. 12.12-19) 


2 Che' lac'alix añob ti 
Jerusalén, tsa! c'otiyob ya' 

ti Betfagé ti Olivo wits. Jesús tsi' 
choco majlel cha'tiquil xcant'añob. 
2Tsi' subeyob: Cucula ti tejclum ya! 
ti' tojel la' wut. Ya' cachal mi caj 
la' bac' taj juncojt ña' burro. Ya'an 
yic'ot i yal. Jitila tilel ba! añon. 3Mi 
an majqui mi' pejcañetla yom mi 
la! suben: “Yom i c'an lac Yum”, 
che'etla. Mi caj i bac' choc tilel 
yic'ot i yal, che'en Jesús. 4Che'ach 
tsa' ujti cha'an mi' ts'actiyel i t'an 
x'alt'an tsa! ba i yala: S“Subenla 
x'ixicob ya! ti Sion, awilan, la! 
Yum woli' tilel ba! añetla. Pec! mi! 
mel bA. C'achal ti burro woli' 
tilel, c'achal ti! yal burro yujil bA 
cuchijel”, che'en. 

8Jini xcant'añob tsa! majliyob. Tsi' 
cha'leyob che' bajche' tsi' subeyob 
Jesús. 7Tsi' payayob tilel jini burro 
yic'ot i yal. Jini xcant'añob tsi! 
tasibeyob i pat burro yic'ot i yal 
ti' pislelob. Jesús tsi' buchta pisil. 
8Cabal winicob x'ixicob tsi' tasiyob 
majlel jini bij ti' pislel. Yaño' ba tsi' 
tsepeyob jubel i c'ab te'. Tsa' caji 
i lijlij ac'ob majlel ya! ti bij. ° Jini 
winicob x'ixicob woli ba i majlelob 
ti' tojel Jesús yic'ot jini woli ba i 
tilelob ti' pat c'am tsi' yalayob: 
iCotañet i Yalobilet ba David! iLa' 
sujbic a ñuclel, jatet mu' ba a tilel 
ti' c'aba' lac Yum! iCotañet añet 
ba ti chan! che'ob. 10Che' ba tsa! 

ochi ti Jerusalén Jesús, ti pejtelel 
winicob x'ixicob tsa' cajiyob ti t'an. 
Tsi' yalayob: ¿Majqui jini? che'ob. 
11 Jini winicob x'ixicob tsi! yalayob: 
Jiñach Jesús jini x'alt'an ch'oyol ba 
ti Nazaret ti Galilea, che'ob. 


Jesús tsi' chocoyob loq'uel ti Templo 
(Mr. 11.15-19; Lc. 19.45-48; Jn. 2.13-22) 


12 Jesús tsa! ochi ti Templo. Tsa! 
caji i choc loq'uel jini woliyo' ba ti 
choñoñel yic'ot mAñoñel ti Templo. 
Jesús tsi' ch'a' chocobeyob i mesa 
tac xq'uex taq'uiñob yic'ot i buchlib 
tac jini woli ba i choñob x'ujcuts. 

13 Jesús tsi! subeyob: Ts'ijbubil ti 
jun: “Mi' caj ti ajlel cotot ti' yotlel 
oración”. Pero jatetla wolix la! 
sutq'uin ti! ch'eñal xujch'ob, che'en. 
14Tsa' tiliyob xpots'ob yic'ot jini 
mach ba weñobic i yoc ba'an Jesús 
ti' mal Templo. Tsi' lajmesayob. 
15Tsa' cajiyob ti mich'ajel ñuc bA 
motomajob yic'ot sts'ijbayajob che! 
ba tsi' q'ueleyob ñuc ba i ye'tel 
Jesús, che' ba tsi' yubibeyob i t'an 
jini alobob woliyo' ba ti c'am bA 
t'an ti Templo: Cotañet i Yalobilet 
ba David, che'ob. 16Tsi' subeyob 
Jesús: ¿Mach ba wolic a wubin 
chuqui woli' yalob? che'ob. Jesús 
tsi' jac'beyob: Woli cu cubin. ¿Mach 
ba tsa'ic la! q'uele ti jun: “Ya! ti! yej 
alobob yic'ot ti! yej jini woliyo! ba ti 
chu', tsi! wen tsictesa i ñuclel Dios”? 
che'en. 17 Jesús tsi! cayayob. Tsa! 
loq'ui majlel ti tejclum. Tsa! c'oti ya! 
ti Betania. Ya! tsa! jijli. 

Tsi' tiq'ui higuera te' 

(Mr. 11.12-14, 20-26) 


18Ti sac'ajel che! woli! cha! 
majlel ti tejclum, Jesús tsi! yubi 

wi'ñal. 19Che! bA tsi! q'uele te! i 
c'aba! higuera ya! lac'al ti! ti! bij 
tsa! majli ba'an. Ma'anic chuqui 
tsi! taja. I yopol jach ya'an. Jesús 
tsi! sube: Mach ma! chan ac! a wut 
ti pejtelel ora, che'en. Ora jach 
tsa! caji ti tiquin jini te'. 20Che! ba 
tsi! q'ueleyob jini xcant'añob, tsa! 
toj sajtiyob i pusic'al. Tsi' yalayob: 
¿Bajche! tsa! bac! tiqui jini higuera 
te!? che'ob. ?1 Jesús tsi! subeyob: 
Isujm mic subeñetla, mi mux la! 
ñop, mi ma'anic tile bixel ba la' 
pusic'al, mach che'ic jach mi caj 
la' cha'len che' bajche' tsac melbe 
jini higuera te'. Mi mux la' ñop mi 
caj la' suben jini wits cha'an mi' 
ch'ujyel letsel cha'an mi' chojquel 
ochel ti colem ñajb. Che'ach mi' caj 
ti ujtel. 22Mi mux la! ñop mi caj la! 
waq'uentel pejtelel chuqui tac mi la! 
c'ajtin ti oración, che'en Jesús. 


Tsi' c'ajtibeyob Jesús baqui tsi' taja 
i ye'tel 
(Mr. 11.27-33; Lc. 20.1-8) 
23Che! ba tsa! ochi Jesús ti 

Templo, jini ñuc ba motomajob 
yic'ot jini xñoxob año! ba i ye'tel tsa!' 
tiliyob ba! woli' cha'len cantesa. Tsi' 
c'ajtibeyob: ¿Baqui tsa' taja a we'tel 
cha'an ma' cha'len jini? ¿Majqui 
tsi' yaq'ueyet a we'tel? che'ob. 
24 Jesús tsi' subeyob: An chuqui 
mij c'ajtibeñetla ja'el. Mi muc'ach 
la' jac'beñon, joñon ja'el mi caj c 
subeñetla baqui tsac taja que'tel 
cha'an jini mu! ba c mel. 25¿Baqui 
ch'oyol i ye'tel Juan tsa! DA i yac'a 
ch'amja!? ¿Ch'oyol ba ti panchan o 
ch'oyol ba ti winicob? che'en Jesús. 
Tsa' caji i bajñel pejcañob i bA. Tsi' 
yalayob: Mi tsa' lac sube: “Ch'oyol 

ti panchan”, mi cho'onla, muq'uix 

i cha! c'ajtibeñonla: “¿Chucoch che! 
jini, ma'anic tsa! la! ñopbe i t'an?” 
Che! mi caj i yal. 26Mi tsa! lac sube: 
“Ch'oyol ti winic”, mi cho'onla, woli 
lac bac'ñan winicob x'ixicob, come 
ti pejtelelob mi' yalob x'alt'añach 
jini Juan, che'ob. ?” Jini cha'an tsi! 
yalayob: Mach cujilic lojon, che'ob. 
Jesús tsi' subeyob ja'el: Che' ja'el, 
joñon ma'anic mic subeñetla baqui 
tsac taja que'tel cha'an jini mu! bA c 
mel, che'en. 


Lajiya cha'an cha'tiquil 
i yalobil winic 
28 ¿Bajche' mi la! wal? An 
juntiquil winic am ba cha'tiquil i 
yalobil. Tsa' tili ba'an ñaxan ba i 
yalobil. Tsi' sube: “Calobil, cucu 
wale ti e'tel tic ts'usubil”, che'en. 
291 yalobil tsi! sube: “Ma'anic mi caj 
c majlel”, che'en. Wi'il tsi! q'uexta 
i pusic'al. Tsa' majli. 30Jini winic 
tsa! tili ba'an yamba i yalobil. Lajal 
tsi! pejca. Jini i yalobil tsi! yala: 
“Muc'ach c majlel, c tat”, che'en. 
Pero ma'!anic tsa! majli. 31 ¿Majqui 
tsi! mero mele bajche! yom i tat? 
¿Jim ba ñaxan ba o jim ba wi'ilix 
ba? che'en Jesús. Tsi' subeyob: 
“Jini ñaxan bs”, che'ob. Jesús 
tsi' subeyob ñuc ba motomajob 
yic'ot xñoxob año! ba i ye'tel: 
Isujm mic subeñetla, jini xch'am 
tojoñelob yic'ot xmojajob mi caj 
i yochelob ti' yumantel Dios che! 
mach ochemeticla. 32Come Juan 
tsa! tili ba! añetla. Tsa' ajni ti toj 
ba bij. Ma'anic tsa' la' ñopbe i t'an. 
Pero jini xch'am tojoñelob yic'ot 
jini xmojajob tsi' ñopbeyob i t'an. 
Jatetla anquese q'uelelix la' cha'an 

bajche! tsi' cayayob i mul, ma'anic 
tsa! la! caya la! mul cha'an mi la! 
ñopben i tan, che'en Jesús. 


Jontol ba xcanta ts'usubilob 
(Mr. 12.1-12; Lc. 20.9-19) 

33Ubinla yamba t'an ti lajiya: 
Juntiquil i yum otot tsi! pac'a 
ts'usubil. Tsi' joy maca ti corral. Tsi' 
piqui jini lum ba' mi' t'uchtaben 
loq'uel i ya'lel ts'usub. Tsi' mele 
chan ba q'ueloñib. Tsi' yaq'ueyob 
ti' wenta xcAnta ts'usubilob. Tsa' 
majli ti yamba lum. 34Che' lac'alix 
i yorajlel mi' cajel ti wut, tsi' 
choco majlel yamba x'e'telob i 
cha'an. Tsa' majliyob ba'an xcanta 
ts'usubilob cha'an mi! ch'ambeñob 
tilel i wut. 35Jini xcanta ts'usubilob 
tsi' chucuyob jini x'e'telob i 
cha'an. Tsi' lowoyob juntiquil. Tsi' 
tsansayob yamba. Tsi' juluyob 
yamba ti xajlel. 361 yum ts'usubil 
tsi' cha' chocbeyob majlel yamba 
x'e'telob ñumen cabalob bajche! 
ti ñaxan. Jini xcanta ts'usubilob 
lajal tsi! tic'layob. 37Ti wi'il i yum 
ts'usubil tsi' choco majlel i yalobil 
ba! añob. Tsi' yala: “Mi caj i q'uelob 
calobil ti ñuc”, che'en. 38Che! ba tsi' 
q'ueleyob i yalobil jini yumal, jini 
xcanta ts'usubilob tsi! subeyob i bA: 
‘Jiñach mu! ba caj i yochel ti yumal. 
Conla lac tsansan. La' lac chilben 
pejtelel i chuba'an”, che'ob. 39Tsi' 
chucuyob. Tsi' chocoyob loq'uel ti 
ts'usubil. Tsi' tsansayob. 

40Che! mi' tilel i yum ts'usubil, 
¿chuqui mi caj i tumben xcanta 
ts'usubilob? che'en Jesús. “Jini ñuc 
ba motomajob yic'ot xñoxob año! bA 
i ye'tel tsi' subeyob Jesús: Mi caj i 
wersa jisan jini jontolo' ba winicob. 

Mi caj i yac' i ts'usubil ti' wenta 
yaño' ba xcanta ts'usubilob mu' ba 
caj i yaq'ueñob i wut ti' yorajlel, 
che'ob. 4? Jesús tsi' subeyob: ¿Mach 
ba anic tsa' la' q'uele jini t'an ti' 
Ts'ijbujel Dios?: “Jini jach ba xajlel 
tsa' ba i chocoyob xmel ototob 
tsa'ix otsanti ti ñaxan ba i xujc otot. 
JiñAch i melbal lac Yum. Uts'atax 
mi laj q'uel”, che'en Jesús. 

43 Jini cha'an mic subeñetla mi 
caj la' chilbentel i yumantel Dios. 
Mi caj i yaq'uentelob jini winicob 
x'ixicob mu! ba i yac'ob wen bA i 
wut. 44Jini mu! ba i yajlel ti' pam 
jini xajlel mi caj i c'ascujel. Jini 
mu! bA i tejñel ti jini xajlel mi caj i 
lu! bic'tiyel, che'en Jesús. 45Che! bA 
tsi! yubibeyob i lajiya tac Jesús, jini 
ñuc bA motomajob yic'ot fariseojob 
tsi! ña'tayob woli' tajtalob ti t'an. 
46Che! bA woli' ña'tañob bajche' mi 
mejlel i chucob Jesús, tsi' bac'ñayob 
winicob x'ixicob come woli' yalob 
x'alt'añach. 


I q'uiñilel ñujpuñijel 
(Lc. 14.15-24) 

2 Jesús tsi! cha! pejcayob 

ti lajiya. Tsi' yala: 21 
yumantel jini am ba ti panchan 
lajalach bajche' juntiquil rey tsa! bA 
i mele q'uin che' ba tsa' ñujpuni i 
yalobil. ĉTsi' choco majlel x'e'telob 
i cha'an cha'an mi' payob tilel jini 
paybilo' ba cha'an mi! melbeñob i 
q'uiñilel ñujpuñijel. Mach yomobic 
tilel. 4Tsi' cha' choco majlel yamba 
x'e'telob. Tsi' yala: Subenla jini 
paybilo' ba: “Awilan, tsa'ix c 
chajpa c we'el. Tsansabilix jini tat 
wacax yic'ot jujp'em ba alac'al. Laj 
chajpabilix. La'ix cu la cha'an mi 

la' melben i q'uiñilel ñujpuñijel”, 
che'en. *Tsa' jach i tse'tayob. Tsa’ 
majliyob, juntiquil ti' chol, yamba ti' 
choñoñel. 5Yaño! ba tsi' chucuyob 
x'e'telob i cha'an. Leco tsi! tic'layob. 
Tsi' tsansayob. 7? Mich! jini rey, 
tsi! choco majlel i soldadojob tsa' 
bA i jisayob jini stsansajob. Tsi' 
pulbeyob i tejclum. 8Tsi! sube 
x'e'telob i cha'an: “Chajpabilix i 
q'uiñilel ñujpuñijel. Mach uts'atobic 
jini paybilo' ba. °Cucula che! jini, 
ti pejtelel bij. Ti pejtelel mu! ba la' 
taj, payala tilel cha'an mi' melob i 
q'uiñilel ñujpuñijel”, che'en. 10 Che! 
jini tsa! majliyob x'e'telob ti pejtelel 
bij. Tsi' tempayob tilel pejtelel jini 
tsa! bA i tajayob, jontolo! bA yic'ot 
uts'ato' bA i pusic'al. Che! jini tsa! 
bujt'i i yotot ti xmel q'uiñob. 

11Che' ba tsa' ochi jini rey i 
q'uel jini xmel q'uiñob, tsi' q'uele 
juntiquil winic mach ba xojolic 
i cha'an wen ba i bujc cha'an 
ñujpuñijel. 1?Tsi' sube: “¿Bajche' 
tsa' mejli a wochel ilayi che' mach 
xojolic a cha'an wen bA a bujc 
cha'an ñujpuñijel?” che!en. Ma'anic 
chuqui tsa! mejli i yal. 13Jini rey tsi' 
sube x'e'telob i cha'an: “Cachala ti' 
c'ab ti' yoc. Chocola ba'an ic'ch'ipan 
ba pañimil. Ya'i mi' cajelob ti uq'uel 
yic'ot quech'ecña i baquel i yej”, 
che'en. 14Come an cabal paybilo' bA, 
ma'anic jaytiquil yajcabilo' bA. Che! 
tsi yala Jesús. 


C'ajtibal cha'an tojoñel 
(Mr. 12.13-17; Lc. 20.20-26) 
15Tsa' majliyob fariseojob. Tsi' 
pejcayob i ba cha'an mi' ña'tañob 
bajche' mi caj i tajbeñob i mul 
Jesús ti! subal. 16 Jini fariseojob 

tsi' chocoyob majlel xcant'añob 

i cha'an yic'ot herodiañob ba'an 
Jesús. Tsi' yalayob: Maestro, cujil 
lojon isujmet. Wola' cantesañonla i 
bijlel Dios ti isujm. Ma'anic majch 
ma! bac'ñan. Junlajal ma! q'uel 
winicob mi an i ye'tel mi ma'anic 

i ye'tel. 1 Subeñon lojon che! jini. 
¿Bajche' ma' wal? ¿Mu' ba i yal 

ti mandar yom mi la caq'uen 

César jini tojoñel o ma'anic? 
che'ob. 18 Jesús tsi! ña!ta jontolob i 
pusic'al. Tsi! yala: ¿Chucoch mi la! 
wilAbeñon c pusic'al? Cha'chajp jax 
la! pusic'al. 19Pasbeñon jini taq'uin 
cha'an tojoñel, che'en Jesús. Tsi' 
ch'ambeyob tilel jump'ejl denario. 
20 Jesús tsi' subeyob: ¿Majqui i 
cha'an ili i yejtal yic'ot i ts'ijbal 

ti' pam? che'en. ?1Tsi' jac'beyob: 

I cha'an César, che'ob. Jesús tsi' 
subeyob: Jini cha'an aq'uenla César 
i cha'an ba César. Aq'uenla Dios i 
cha'an ba Dios, che'en Jesús. 22 Tsa! 
toj sajtiyob i pusic'al che! ba tsi' 
yubibeyob i t'an. Tsi' cayayob Jesús. 
Tsa' majliyob. 


C'ajtibal cha'an che' mi' tejchelob 
ch'ojyel 
(Mr. 12.18-27; Lc. 20.27-40) 

23Ti jim ba q'uin tsa! tiliyob 
saduceojob ba'an Jesús. Jiñobach 
mu' ba i yalob ma'anic mi' tejchelob 
ch'ojyel chameño' ba. An chuqui 
tsi' c'ajtibeyob Jesús. ?4Tsi' yalayob: 
Maestro, Moisés tsi' yala: “Mi 
tsa' chami winic che' maxto anic 
i yalobil, wersa yom jini ijts'iñal 
ba mi' payben i yijñam i yascun 
cha'an mi' techben i p'olbal i 
yascun”, che'ob. 25An quic'ot lojon 
wuctiquil winicob i yerañob i bA. 

Jini ñaxan ba tsi! cha'le ñujpuñijel. 
Tsa' chami. Ma'anic i yalobil. Tsa' 
cale i yijñam jini ascuñal bA. Tsi' 
paya jini ijts'iñal bA. 26Che! ja'el i 
cha'ticlel, yic'ot i yuxticlel, c'alal 
ti' wucticlel. ?7Ti wi'il tsa! chami 
jini x'ixic ja'el. 28'Ti! yorajlel che! mi' 
tejchelob ch'ojyel, ¿baqui ba winic 
i ñoxi'al jini x'ixic? Come ti pejtelel 
jini wuctiquil tsi! payayob cha'an i 
yijñam, che'ob. 

29 Jesús tsi! subeyob: Cabal 
la! sajtemal come mach cañalic 
la! cha'an i Ts'ijbujel Dios mi i 
p'atalel Dios. 30 Come ti! yorajlel 
che! mi! tejchelob ch'ojyel, ma'anic 
mi! pAyob i pi'al, ma'anic mi' 
sijintelob. Come lajalob bajche' i 
yángelob Dios ti panchan. 31 ¿Mach 
ba anic tsa' la' q'uele jini tsa' ba i 
subeyetla Dios cha'an i sujmlel jini 
chameño' ba mu' ba i tejchelob 
ch'ojiyel? 32Tsi' yala: “Joñon I 
Dioson Abraham, I Dioson Isaac, 
I Dioson Jacob”, che'en. mach i 
Diosic chameño' ba, pero i Diosach 
cuxulo! bA, che'en Jesús. 33Che! 
bA tsi! yubiyob winicob x'ixicob, 
tsa! toj sajtiyob i pusic'al cha'an i 
cantesabal Jesús. 


Ñumen ñuc ba mandar 
(Mr. 12.28-34) 

34Che' ba tsi! yubiyob bajche' 
Jesús tsi! ñach'tesayob ti t'an 
saduceojob, jini fariseojob 
tsi' tempayob i bA. 35Juntiquil 
xcAntesa mandar tsa! caji i pejcan 
Jesús. Yom i yilaben i pusic'al. 
36Tsi' c'ajtibe: Maestro, ¿chuqui ti 
mandar c'ax ñuc ti' mandar Dios? 
che'en. 37 Jesús tsi! sube: “C'uxbin 
a Yum Dios ti pejtelel a pusic'al, 

ti pejtelel a ch'ujlel, ti pejtelel a 
ña'tabal”. 38Jiñach jini ñaxan ba 
mandar, jini c'ax ñuc ba. 39Lajal 
jini wi'ilix ba mandar: “C'uxbin a 
pi'alob che! bajche ma! c'uxbin a bA 
ti a bajñelil”. 40 Ti jini cha'p'ejl ñuc 
ba mandar tsa! laj loq'ui pejtelel 
ts'ijbubil ba mandar yic'ot i subal 
x'alt'añob, che'en Jesús. 


Cristo i Yalobil David 
(Mr. 12.35-37; Lc. 20.41-44) 


41 Che' tempabilobix fariseojob, 
Jesús tsi! c'ajtibeyob: 42 ¿Majqui jini 
Cristo mi la! wA]? ¿Majqui i Tat? 
che'en. Tsi! subeyob: I yalobilach 
David jini Cristo, che'ob. 43Jesús 
tsi! subeyob: ¿Bajche' isujm tsi' 
pejca Cristo ti' Yum jini David 
che! cantesabil cha'an Espíritu? 
44David tsi! yala: “Jini lac Yum tsi! 
sube c Yum: Buchi' tic ñoj jinto mi 
caq'ueñet a t'uchtan a contrajob”, 
che'en Jesús. 45Mi tsi! pejca Cristo 
ti' Yum jini David, ¿bajche! isujm 
mi i yalobilach David jini Cristo? 
che'en Jesús. 46Ma'!anic majqui tsa! 
mejli i wis jac'ben i t'an. Che! ja'el 
ma'anix majqui tsi! chan ñopo i 
c'ajtiben yan tac ba cha'an baq'uen. 


Jesús tsi' tiq'ui sts'ijbayajob yic'ot 
fariseojob 
(Mr. 12.38-40; Lc. 11.37-54; 20.45-47) 
2 Jesús tsa' caji i pejcan 
tempabilo' ba winicob 

x'ixicob yic'ot xcant'añob i cha'an. 
2Tsi' yala: Jini sts'ijbayajob yic'ot 
fariseojob tsa' ochiyob ti cantesa 
mandar ti! q'uexol Moisés. 3Jini 
cha'an jac'benla i t'an. Melela 
chuqui jach mi' subeñetla. Pero 
mach mi la' tsajcan i melbalob. 

Come mi' lon cha'leñob subt'an. 
Ma'!anic mi! melob chuqui mi' 
yAlob. 4Mi' p'atob wen al bA 
cuchal wocol ba ti q'uechol. Mi! 
c'acchocobeñob ti! quejlab yaño! bA 
winicob. Pero i bajñelob ma'anic 
mi! wis tAlob jini cuchal mi ti 
junts'ijtic i yal i c'ab. STi pejtelel 
i melbal tac mi' cha'leñob cha'an 
mi' q'uejlelob ti ñuc ti winicob. 
Mi' cachob ti' jol yic'ot ti' c'ab 
mero ñuc ba i yajñib ts'ijbubil ba 
i t'an Dios. Mi! melob wen tam bA 
i ch'ajlib rebozo mu' ba i xojob ti 
oración. ĉMi' mulañob ñaxan bA 
buchlibal ti q'uiñijel, yic'ot jini 
ñaxan ba buchlibal ti sinagoga. 7Mi' 
mulañob i yaq'uentelob cortesía 
ba'an choñoñibal. Mi! mulañob che! 
mi! pejcantelob ti maestro cha'an 
winicob. 8Jatetla, mach yomic mi 
la! pejcantel ti maestro come an 
juntiquil jach la! maestro, jiñach 
Cristo. Ti pejteletla la! wermano la! 
ba. 9Mach mi la! tatin yamba winic 
ti pañimil, come juntiquil jach la! 
Tat, jiñach am ba ti panchan. 10Che! 
ja'el mach yomic mi la! pejcantel ti 
yumal come juntiquil jach la! yum, 
jiñach Cristo. 11Jini ñumen ñuc bA 
winic ti la! tojlel, la! i coltañetla. 
12Majqui jach chan mi! mel i ba mi 
caj i peq'uesAntel. Majqui jach pec! 
mi' mel i ba, mi caj i chañ'esantel. 
13iMi caj la! taj wocol sts'ijbayajob 
yic'ot fariseojob! iCha'p'ejl jax la' 
pusic'al! Come woli la' mactabeñob 
winicob x'ixicob i ti' ba' mi' 
yochelob ti! yumantel jini am bA 
ti panchan. Jatetla ma'anic mi la! 
wochel. Che! ja'el, ma'anic mi la! 
waclob ti ochel jini yomo' ba ochel. 
14iMi caj la' taj wocol sts'ijbayajob 

yic'ot fariseojob! iCha'p'ejl jax la' 
pusic'al! Mi la' chilbeñob i yototob 
meba' x'ixicob. Mi la! mel tam bA 
oración cha'an mi' la' lon q'uejlel 
ti uts'at. Jini cha'an ñumen cabal 
mi caj la! taj tojmulil. 15iMi caj 
la! taj wocol sts'ijbayajob yic'ot 
fariseojob! iCha'p'ejl jax la! pusic'al! 
Mi la' ñumel ti xambal ti lum 
yic'ot ti ñajb cha'an mi' sutq'uin i 
ba juntiquil winic. Che' ba tsa'ix 
i sutq'ui i ba, mi la' wutsi xic'ben 
ti jontolil jinto ñumen an i jontolil 
bajche' la! jontolil. 

16iMi caj la! taj wocol xpots! bA 
xpas bijetla! Mi la! lon al che! an 
majch mi' taj ti t'an jini Templo 
cha'an mi' wa'chocon i t'an, mach 
wersajic mi' mel chuqui tsi' yala. 
Mi tsi' taja ti t'an jini oro am ba ti 
Templo, mi la' wal wersa yom mi' 
mel chuqui tsi! yala. 17 iTontojetla! 
iXpots'etla! ¿Baqui ba ñumen 
ñuc ma' wal? ¿Jim ba jini oro? 
¿Mach ba jinic Templo ba' mi' taj 
i c'ajñibal jini oro ti' ye'tel Dios? 
18Che' ja'el, mi la' wal che' an 
majch mi' taj ti t'an jini pulantib 
che! mi! wa!chocon i t'an, mach 
wersajic mi! mel chuqui tsi! yAlA. 
Pero che! mi! taj ti t'an i majtan 
Dios am ba ti pulantib, mi la! wal 
wersa yom mi! mel chuqui tsi! yAlA. 
19iTontojetla! iXpots'etla! ¿Baqui 
ba ñumen ñuc? ¿Jim ba i majtan 
Dios o jim ba pulantib ba' mi' taj 
i c'ajñibal i majtan Dios? 20Majqui 
jach mi' taj ti t'an jini pulantib 
cha'an mi' wa'chocon i t'an, mi' taj 
ti t'an jini pulantib yic'ot pejtelel 
chuqui tac an ti! pam. 21Majqui 
jach mi! taj ti t'an jini Templo che! 
mi! wa'chocon i t'an, mi! taj ti t'an 

Templo yic'ot jini am ba ti! mal 
Templo. 22Majqui jach mi! taj ti t'an 
jini panchan che' mi' wa'chocon 

i t'an mi' taj ti t'an i buchlib Dios 
yic'ot jini ya' ba buchul. 

23 iMi caj la! taj wocol sts'ijbayajob 
yic'ot fariseojob! iCha'p'ejl jax 
la' pusic'al! Come mi la' loc'san i 
diezmojlel jini pimel i c'aba menta 
yic'ot yamba i c'aba' enelto yic'ot 
yamba i c'aba' comino. Pero mi la! 
ñusan ñumen ñuc tac ba i mandar 
Dios, jiñach toj bA meloñel yic'ot 
p'untaya yic'ot chuqui yom ñopol. 
Yom mi la' jac' ili mandar. Mach 
yomic mi la' cay la' waq'uen i 
diezmojlel la! chuba'an. ?4iXpots' 
ba xpas bijetla, mi la' chic loq'uel 
jini us pero mi la' masan camello*! 
25 Mi caj la! taj wocol, sts'ijbayajob 
yic'ot fariseojob! iCha'p'ejl jax la! 
pusic'al! Mi' la' wen pocben i pat 
jini vaso yic'ot latu. Ya! ti' mal 
but'ul ti xujch' yic'ot cabal jontolil. 
26iXpots' ba fariseojet, ñaxan poco 
i mal jini vaso yic'ot latu cha'an sac 
mi' yajñel i pat ja'el! 

27 iMi caj la! taj wocol sts'ijbayajob 
yic'ot fariseojob! i Cha'p'ejl jax la' 
pusic'al! Lajaletla bajche' i yotlel 
tac ch'ujlelal bombil ba ti tan. Wen 
i t'ojol jax yilal ti' pat pero ti' mal 
but'ul ti' baquel chameño' ba yic'ot 
pejtelel i bibi'lel. 28 Che! ja'el jatetla, 
toj mi la' pas la' ba ti' wut winicob, 
pero ti la' mal but'uletla ti cabal lot 
yic'ot jontolil. 

29 iMi caj la! taj wocol, sts'ibayajob 
yic'ot fariseojob! i Cha'p'ejl jax la' 
pusic'al! Come mi la' melbeñob i 
yotlel ch'ujlelal jini x'alt'añob. Mi la! 
ch'al i yejtal tac ba' mucul jini tojo' 
ba i pusic'al. 30Mi la! lon ña'tan 

mach lajaleticla bajche' la' ñojte'el 
tsa! ba i bec'beyob i ch'ich'el 
x'altañob. Mi la' wal: “Cuxulonicla 
ti jim bA ora, mach che'ic tsa! lac 
mele”, lon che'etla. 31Woli la! bajñel 
contrajin la' ba ti la' t'an che' mi 
la! sub la! bA ti! yalobilob jini tsa' 
bA i tsansayob x'alt'añob. 32 Wolix 
la! chan mel che! bajche! tsa! caji' 
melob la! ñojte'el. 33iLucumetla, i 
yalobiletla xc'añañej! ¿Bajche' mi 
mejlel la! puts'tan tojmulil ti c'ajc? 
34Jini cha'an la! wilan, mi caj c 
chocbeñetla tilel x'alt'añob yic'ot 
winicob am ba cabal i ña'tabal, 
yic'ot sts'ijbayajob. Ojlil mi caj la' 
tsansañob. Mi caj la! ch'ijob ti cruz. 
Ojlil mi caj la! jats!ob ti asiyal ti 

la! sinagoga. Mi caj la! tic'lañob ti 
cabal tejclum. 35-36Jini cha'an mi 
caj la! tojbeñob i mul jini tsa! bA 

i tsansayob jini x'alt'añob c'alal 
che' ba tsa' tsansanti Abel, jini toj 
ba i pusic'al, c'alal tsa' tsansanti 
Zacarías (i yalobil Berequías). 
Zacarías tsa' tsansanti ti' tojel 
pulantib ya' ti' t'ejl Templo. Isujm 
mic subeñetla, pejtel i mul mi caj i 
yotsabentelob ti' wenta jini winicob 
x'ixicob año' ba ti pañimil wale. Mi 
caj i tojob pejtel ili mulil. 


Jesús tsi' cha'le uq'uel che' ba tsi' 
q'uele Jerusalén 
(Lc. 13.34-35) 


37 jJerusalén, Jerusalén, jatet mu! 
ba a tsansan x'alt'añob! iMa' jul 
ti xajlel jini chocbilo' ba tilel ba' 
añetla! iAnix jayyajl com c tempan 
la! walobilob che! bajche' mi! luts' 
i yal jini ña! mut! iPero mach la' 
womic! 38La! wilan, jochol mi caj 
i caytal la! wotot. 33 Come mic 

subeñetla, ma'anic mi caj la! cha! 
q'uelon jinto mi la! wal: “La! sujbic 
i ñuclel jini woli bA i tile] ti' c'aba' 
lac Yum”, che'etla. Che! tsi! subeyob 
sts'ijbayajob yic'ot fariseojob Jesús. 


Jesús tsi! wan ala bajche' 

mi caj i jilel Templo 
2 Jesús tsa' loq'ui ti Templo. 

Tsa' caji ti majlel. Tsa' 
tiliyob xcant'añob i cha'an, cha'an 
mi! pasbeñob jini wa!chocobil tac 
cha'an Templo. ? Jesús tsi! subeyob: 
¿Woli ba la' q'uel ti pejtelel jini? 
Isujm mic subeñetla, ma'anic mi 
caj i caytal mi jump'ejlic xajlel ti' 
pam yamba mach ba anic mi caj i 
chojquel jubel, che'en. 


I yejtal tac i jilibal 
(Mr. 13.3-23; Lc. 17.22-24; 21.7-24) 

3Che' buchul Jesús ti' pam Olivo 
wits, tsa! tiliyob xcant'añob i 
pejcañob ti' bajñelil. Tsi' yalayob: 
Subeñon lojon, ¿baqui ora mi' caj 
ti ujtel pejtelel jini? ¿Chuqui mi 
caj c pasbentel lojon che' lac'al i 
yorajlel ma' cha' tilel yic'ot che' ti' 
jilibal pañimil? che'ob. 4Jesús tsi' 
subeyob: Chaca q'uele la! ba ame 
anic majqui mi! soquetla. Come 
talob cabal tij c'aba'. Mi caj i lon 
cuyob i ba ti Cristo. Mi caj i socob 
cabalob. Mi caj la' wubin an cabal 
guerra yic'ot cabal t'an cha'an tal 


guerra. Mach mi la' cha'len baq'uen. 


Come wersa mi tilel pejtelel jini, 
pero maxto tilemic i jilibal. Come 
jini año' ba ti jumpejt lum mi caj i 
techob guerra ti' contra año' ba ti 
yamba lum. Jini año! ba ti! wenta 
juntiquil yumal mi caj i techob 
guerra ti' contra jini año' ba ti' 


44 


wenta yamba yumal. Tal wocol 
yic'ot cabal wi'ñal yic'ot i yujquel 
lum ti cabal lum. 8Ti pejtelel iliyi i 
cajibal jach wocol. 

9Mi cajelob i yaq'uetla ti tic'lantel. 
Mi cajelob i tsansañetla. Mi caj 
la' ts'a'lentel ti pejtelel lum cha'an 
tij c'aba'. 10Ti jim ba ora mi caj 
i tejchel tile bixelo' ba i pusic'al 
cabalob. Mi caj i yac'ob i pi'alob ti' 
c'ab i contra. Mi caj i ts'a'leñob i 
ba. 11Mi caj i tejchelob cabal lot bA 
x'alt'añob mu' ba caj i socob cabal 
winicob x'ixicob. 1?Cabal mi' caj ti 
p'ojlel jontolil. Jini cha'an mi' caj ti 
lajmel i c'uxbiya cabalob. 13Jini mu! 
bA i cuch i wocol c'alal ti! jilibal 
mi caj i coltantel. 14Jini wen t'an 
cha'an i yumantel Dios mi caj i 
sujbel ti pejtelel pañimil cha'an mi' 
yubintel ti pejtelel pañimil. Ti jim 
ba ora mi caj i tilel i jilibal. 

15Mi caj la' q'uel wa'alix ti ch'ujul 
ba ajñibal jini c'ax bibi' jax ba 
mu! bA i jisan cabal chuqui tac an, 
jini tsa' ba ajli cha'an jini x'alt'an 
Daniel. (Jini mu' ba i q'uel jini jun, 
la! i ch'amben isujm.) 16Che' mi 
la' q'uel jini, la' puts'icob majlel 
ti wits jini año! ba ti Judea. 1 Jini 
am ba ti' jol otot mach jubic ochel 
cha'an mi' loc'san i chuba'an ti' 
yotot. 18Jini am ba ti cholel mach 
chan sujtic cha'an mi' lot i pislel. 
19Ti jim ba ora obolob jax i ba jini 
cantabilo' ba i cha'an alal yic'ot jini 
woli ba i tsu'sañob alal. 2° Cha'lenla 
oración cha'an mach ti' yorajlelic 
tsAñal mi la! puts'el mi ti jini q'uin 
che! mi laj c'aj la co. 24 Come ti jim 
ba ora mi caj i tilel cabal wocol, 
ñumen bajche' tsa! ñumi c'alal ti' 
cajibal pañimil c'alal wale, c'alal ti 

pejtelel ora. 22Machic tsi! wan ña'ta 
i com'esan i yorajlel wocol, ma'anic 
majqui mi! coltAntel mi juntiquilic. 
Pero cha'an i coltantel jini yajcAbilo! 
ba mi caj i com'esantel i yorajlel 
wocol. 

23Mi an majqui mi' subeñetla: 
“Awilan, wa'an Cristo”, che'en, o 
mi an majqui mi' subeñetla: “Ya'an 
Cristo ya'i”, mi che'en, mach mi la! 
ñopben i t'an. ?4Mi caj i tejchelob 
lot ba x'alt'añob yic'ot xlotob mu' 
ba i cuyob i ba ti Cristo. Mi caj 
i pasob ñuc ba i yejtal i p'atalel, 
yic'ot babaq'uen tac ba cha'an 
mi! socob jini yajcAbilo! ba mi 
tsa! mejli. 25 Awilan, tsa'ix c wan 
subeyetla. ?6 Jini cha'an mi tsa! caji 
i subeñetla: “Awilan, ya'an Cristo ti 
colem ba i tiquiñal lum”, mi che'ob, 
mach mi la' majlel. Mi tsi' yalayob: 
“Awilan, ya'an Cristo ti' mal otot”, 
mi che'ob, mach mi la! ñopbeñob i 
t'an. 27Come che! lajal bajche' mi' 
tsictiyel i c'ac'al chajc ti! pasibal 
q'uin c'alal ti! bajlibal q'uin, che! 
ja'el mi! caj ti tsictiyel i Yalobil 
Winic che! mi tilel. 28Baqui jach an 
chamen ba, ya! mi caj i tempañob i 
bA xta'jol. 


Che! mi' tilel i Yalobil Winic 
(Mr. 13.24-37;Lc. 12.41-48; 
17.25-36; 21.25-36) 

29Ti jim ba ora che! mi! yujtel 
jini wocol, mi caj i yiq'uesantel 
jini q'uin. Ma'anic mi caj i yac' i 
c'ac'al uw. Mi' caj ti yajlel jubel 
ec' ti panchan. Jini p'atal tac ba ti 
panchan mi caj i wersa ñijcantel. 
30Ti jim ba ora i Yalobil Winic 
mi caj i pas i yejtal i p'atalel ti 
panchan. Mi' cajelob ti cabal uq'uel 

pejtelel winicob x'ixicob ti pañimil. 
Mi caj i q'uelob i Yalobil Winic 

che' mi' tilel ti tocal ti panchan ti' 
p'atAlel yic'ot ti! ñuclel. 31Mi caj i 
choc tilel i yángelob yic'ot c'am ba 
i t'an trompeta. Mi caj i tempañob 
tilel ti chanwejlel pañimil jini 
yajcabilo' bA i cha'an ti junwejl 
panchan c'alal ti yamba junwejl. 

32 Ñopola jini lajiya cha'an 
higuera te'. Che! c'unix i c'ab che! 
woli' pasel i yopol, la! wujil lac'alix 
i yorajlel ticwal. 33Che' ja'el, che! 
mi la' q'uel pejtelel jini, ña'tanla 
lac'alix i tilel i Yalobil Winic. Mero 
wolix i julel. 34Isujm mic subeñetla, 
mi' caj ti ujtel ti pejtelel che! 
cuxulob to jini winicob x'ixicob año! 
ba wale. 35Mi' caj ti jilel pañimil 
yic'ot panchan pero mach jilic c 
t'an. 


Mach tsiquilic baqui ba ora 
(Mr. 13.32-37; Lc. 17.26-30, 34-36) 

36Ma'anic majch yujil baqui bA 
q'uin baqui ba ora mi caj i yujtel 
jini, mi ángelob ti panchan, mi i 
Yalobil Dios. Jini jach c Tat yujil. 
37Che' bajche! ti! yorajlel Noé, che! 
lajal mi caj i yujtel che' mi' tilel i 
Yalobil Winic. 38Che' maxto anic 
tsa! tili but'ja', tsi' cha'leyob we'el, 
tsi' cha'leyob uch'el, tsi' cha'leyob 
ñujpuñijel, tsi' sijiyob i yalobil, jinto 
ti jini q'uin che' ba tsa' ochi Noé 
ti barco. 39Ma'anic tsi! ña'tayob 
mi an chuqui mi' caj ti ujtel jinto 
tsa! tili but'ja'. Tsi' lu! jisayob. Che' 
ja'el mi' caj ti ujtel che' mi' tilel i 
Yalobil Winic. 40Mi caj i yajñelob 
cha'tiquil winic ti cholel. Mi' pajyel 
majlel juntiquil. Yamba mi' caytal. 
4AMi! cajelob ti juch'bal cha'tiquil 

x'ixic. Juntiquil mi! pajyel majlel. 
Yamba mi' caytal. 42Jini cha'an 
chaca q'uele la' ba, come mach 
ña'tabilic la! cha'an baqui bA q'uin 
mil tilel la! Yum. 43Ña'tanla jini, 
tsaic i ña'ta i yum otot baqui ora 
mi! tilel xujch', tsi! chaca q'uele 

i yotot cha'an ma'anic mi' toc 
jamben i yotot xujch'. 44 Jini cha'an 
yom chajpabiletla ja'el, come tal i 
Yalobil Winic ti' yorajlel che' mach 
yAxAlic la! wo. 


¿Majqui xuc'ul? 
(Lc. 12.41-48) 

45¿Majqui lajal bajche' jini xuc'ul 
ba x'e'tel am ba cabal i ña'tabal? 
Jini x'e'tel tsa' aq'uenti i ye'tel ti' 
yum cha'an mi' yaq'ueñob i bal i 
ñac' jini año' ba ti' yotot che' ti' 
yorajlel. 46Tijicña jini x'e'tel uts'at 
ba woli' mel i ye'tel che' mi' c'otel i 
taj i yum. “Isujm mic subeñetla, mi 
caj i yaq'uen ñuc ba i ye'tel cha'an 
pejtelel i chuba'an. 48Mi tsi! yala 
ti' pusic'al jini jontol ba x'e'tel: “Jal 
to tal c yum”, mi che'en, 49mi tsa! 
caji i jats! i pi'Alob ti e'tel, mi tsi' 
cha'le we'el, mi tsi' cha'le uch'el 
yic'ot xyac'ajelob, 50che! jini mi caj 
i julel i yum jini x'e'tel ti jump'ejl 
q'uin che! mach yaxalic i yo, che! 
ti' yorajlel mach ña'tabilic i cha'an. 
51Mi caj i yac! ti tojmulil. Mi caj i 
yotsan ba! añob jini cha'chajp jax bA 
i pusic'al. Ya'i mi! cajelob ti uq'uel 
yic'ot quech'ecña i baquel i yej. Che! 
tsi! yala Jesús. 


Lajiya cha'an lujuntiquil xch'oc 
2 Iyumantel jini am ba ti 
panchan mi caj i lajintel 

che! bajche' lujuntiquil xch'oc tsa! 

bA i ch'amayob majlel candil. Tsa! 
majli i tajob xñujpuñijel. ?Jo'tiquil 
añob i ña'tabal. Jo'tiquil ma'añobic 
i ña'tabal. 3Jini mach ba añobic 
i ña'tabal tsi' ch'amayob majlel 
candil. Ma'anic tsi' ch'amayob 
majlel cas. 4Jini año' ba i ña'tabal 
tsi' ch'amayob majlel cas ti' buxil 
yic'ot i candil. 5Che!' ba tsa! jale 
xñujpuñijel, tsi' cha'leyob ñAcAb. 
Tsa' cajiyob ti wayel. 

Ti ojlil ac'alel tsi' yubiyob t'an: 
“Ubix tilel xñujpuñijel. Cucula, 
tajala”, che'en. 7? Che! jini tsa! lu! 
ch'ojyiyob jini xch'oc. Tsi' ts'ita' 
wilts'ubeyob loq'uel i pislel candil. 
8Jini mach ba añobic i ña'tabal tsi' 
subeyob i pi'alob: “Aq'ueñon lojon 
ts'ita' a cas, come yomix yajpel j 
candil lojon”, che'ob. 9Jini año! ba 
i ña'tabal tsi' yalayob: “Ma'anic, 
ame mach jasalic cha'añon lojon 
cha'añetla ja'el. Cucula ba'an xchon 
casob. Maña la! cha'an”, che'ob. 
10Che' woliyob ti mañoñel tsa' tili 
xñujpuñijel. Jini chajpabilobix bA 
tsa! ochiyob yic'ot xñujpuñijel ba! 
woliyob ti ñujpuñijel. Tsa' majqui 
i ti! otot. 11 Wi'il tsa! c'otiyob ja'el 
jini yamba xch'ocob. Tsi' yalayob: 
“C Yum, c Yum, jambeñon lojon”, 
che'ob. 12 Jini Yumal tsi! subeyob: 
“Isujm mic subeñetla, mach j 
cAñayeticla”, che'en. 13Chaca q'uele 
la! ba che! jini, come mach la! 
wujilic baqui bA q'uin baqui bA ora 
mi tilel i Yalobil Winic. 


Lajiya cha'an uxtiquil x'e'telob 
(Lc. 19.11-27) 
14Come i yumantel jini am ba ti 
panchan lajalach bajche' juntiquil 
winic mu! ba caj i majlel ti ñajt 

bA lum. Tsi! pAyA tilel x'e!telob i 
cha'an. Tsi! yotsAbeyob ti! wenta 

i chuba'an. 15Tsi' yaq'ue juntiquil 
jo'p'ejl talento. Tsi' yaq'ue yamba 
cha'p'ejl talento. Tsi' yaq'ue yamba 
jump'ejl talento. Ti jujuntiquil tsa' 
aq'uentiyob che' bajche' añob i 
c'ajñibal. Tsa' majli ti ñajtal. 16 Jini 
tsa! bA i ch'ama jo'p'ejl talento tsa' 
bac' majli. Tsi' wen c'aña ti ganar. 
Tsi' cha'le ti ganar yamba jo'p'ejl 
talento. 17 Che! ja'el, jini tsa! ba i 
ch'ama cha'p'ejl talento tsi! cha'le 
ti ganar yamba cha'p'ejl talento. 
18Pero jini tsa' ba i ch'ama jump'ejl 
talento tsa' majli i pic lum. Ya' tsi' 
mucu i taq'uin i yum. 

19Che! bA tsa! ñumi cabal ora, tsa! 

cha! tili i yum jini x'e'telob cha'an 
mi! q'uel bajche' tsi! c'añayob jini 
taq'uin. ?°Tsa' tili jini tsa! ba aq'uenti 
jo'p'ejl talento. Tsi' ch'ama tilel 
yamba jo'p'ejl talento. Tsi! yala: “C 
yum, tsa' waq'ueyon jo'p'ejl talento. 
Umba'an. Tsac cha'le ti ganar yamba 
jo'p'ejl”, che'en. ?1I yum tsi! sube: 
“Uts'at bajche' tsa' cha'le. Uts'atet 
xuc'ul ba x'e'telet. Xuc'ul tsa' mele 
che! an ts'ita' ti a wenta. Cabal mi caj 
cotsAbeñet ti a wenta. Tijicñesan a 
pusic'al che' bajche' tijicña i pusic'al 
a yum”, che'en. ??Che' ja'el, tsa! tili 
jini tsa! ba aq'uenti cha'p'ejl talento. 
Tsi' sube: “C yum, tsa! waq'ueyon 
cha'p'ejl talento. Umba'an. Tsac 
cha'le ti ganar yamba cha'p'ejl”, 
che'en. 231 yum tsi! sube: “Uts'at 
bajche' tsa' cha'le. Uts'atet xuc'ul 

ba x'e'telet. Xuc'ul tsa! mele che! 

an ts'ita' ti a wenta. Cabal mi caj 
cotsAbeñet ti a wenta. Tijicñesan a 
pusic'al che! bajche' tijicña i pusic'al 
a yum”, che'en. 


MATFO 25 


24Tsa' tili jini tsa! ba aq'uenti 
jump'ejl talento. Tsi' yala: “C yum, 
tsac ña'ta bac'ñabilet. Ma! tsep 
jini jam ba' ma'anic tsa' wejch'u. 
Ma' lotben i wut ba' ma'anic 
tsa! wejlabe loq'uel i sujl. 25'Tsac 
cha'le baq'uen. Tsa' majli c muc 
a taq'uin ti mal lum. Umba'an, a 
cha'añach”, che'en. 261 yum tsi! 
sube: “Jontolet, ts'ub bA x'e'telet. 
Awujil mic tsep jam ba' ma'anic 
tsac wejch'u. Mic lotben i wut ba! 
ma'anic tsac wejlabe loq'uel i sujl. 
27 ¿Chucoch ma'anic tsa! wAC'A c 
taq'uin ba' mi' c'ajñel ti ganar? 
Actan che'ic jini, tsa' mejli c cha' 
ch'am c taq'uin yic'ot i jol che! bA 
tsa! juliyon. 28 Jini cha'an chilbenla 
jini taq'uin. Aq'uenla jini am bA 
lujump'ejl i talento. 23Come jini 
am ba i cha'an mi caj i yaq'uentel 
yamba. Che! jini wen on i cha'an. 
Majqui jach ma'anic i cha'an mi 
caj i lu' chilbentel pejtelel chuqui 
an i cha'an. 30Chocola jini x'e'tel 
mach ba anic i c'ajñibal ti ic'ch'ipan 
ba pañimil ya! ti jumpat. Ya! mi' 
cajelob ti uq'uel yic'ot quech'ecña i 
baquel i yej”, che'en. 


Che' mi' melob i ba pejtelel 
winicob x'ixicob 

31Che' mi' tilel i Yalobil Winic 
ti' ñuclel yic'ot pejtelel i yángelob 
mi! caj ti buchtal ti' yumantel 
yic'ot i ñuclel. 32Ti! tojel i wut mi 
caj i tempantelob pejtelel winicob 
x'ixicob loq'uemo' ba ti pejtelel 
lum. Jini Xcanta tiñAme! mi caj i 
t'oxob. Parte mi! yac! chivo, parte 
mi! yac! tiñAme!. 33Mi' yac! tiñame' 
ti' ñoj. Mi! yac! chivo ti! ts'ej. 34Jini 
Rey mi caj i suben jini año! ba ti' 

ñoj: “La! cu la, ochemet ba la ti' 
yutslel c Tat. Ch'ama la! yumantel 
chajpabebiletla c'alal ti! cajibal 
pañimil. 35Come che! bA tsa cubi 
wi'ñal, tsa! la! waq'ueyon i bal c 
ñac'. Che! ba tsa cubi tiquin ti', tsa! 
la! waq'ueyon chuqui mic jap. Che! 
mach cAmbilonic la! cha'an, tsa! 

la! payayon ochel. 36Che' pits'ilon, 
tsa' la' waq'ueyon chuqui mic xoj. 
Che! c'amon, tsa! la! jula'tayon. Che! 
añon ti cárcel, tsa! tili la! q'uelon”, 
che'en. 37 Jini tojo! bA i pusic'al mi 
caj i subeñob: “C Yum, ¿am ba ba! 
tsaj q'ueleyet lojon che! wi'ñayet? 
¿Tsa' ba caq'ueyet lojon i bal a 
ñac!? Che! an a tiquin ti', ¿tsa' ba 
caq'ueyet lojon chuqui ma' jap? 

38 ¿Am ba ba! tsaj q'ueleyet lojon 
che' mach j cañayetic? ¿Tsa' ba 

c payayet lojon ochel? ¿Tsa' ba 
caq'ueyet lojon chuqui ma! xoj che! 
pits'ilet? 39¿Am ba ba! tsaj q'ueleyet 
lojon che! c'amet? ¿Am ba ba! tsac 
jula'tayet lojon che! añet ti cárcel?” 
che'ob. 40Jini Rey mi caj i subeñob: 
“Isujm mic subeñetla, che! ba tsa! la!' 
colta juntiquil quermano, anquese 
mach ñuquic, tsa! la! coltayon ja'el”, 
che'en. 

41 Che' ja'el, mi caj i subeñob año! 
ba ti! ts'ej: “Cucula, chojquemet bA 
la ti Dios. Ochenla ti c'ajc mach bA 
anic mi! jilel, jini c'ajc chajpabil 
ba cha'an xiba yic'ot i yángelob. 
42Come che' ba tsa cubi wi'ñal, 
ma'anic tsa' la' waq'ueyon i bal 
c ñac!. Che! ba tsa cubi tiquin ti', 
ma'anic tsa! la! waq'ueyon chuqui 
mic jap. 43Che! mach cambilonic 
la! cha'an ma'anic tsa! la! payayon 
ochel. Che! pits'ilon ma'anic tsa! 
la! waq'ueyon chuqui mic xoj. Che! 

c'amon, che! añon ti cárcel, ma'anic 
tsa! la! jula'tayon”, che'en. 44Mi 

caj i subeñob: “C Yum, ¿am ba ba! 
tsaj q'ueleyet lojon che! wi!ñayet, 
mi che! an a tiquin ti!, mi che! 
pits'ilet, mi che! c'amet, mi che! 
añet ti cárcel? ¿Am ba ba! ma'anic 
tsaj coltayet lojon?” che'ob. 45Che! 
jini, mi caj i subeñob: “Isujm mic 
subeñetla, che' ba ma'anic tsa' la' 
colta juntiquil c cha'an ba anquese 
mach ñuquic, ma'anic tsa! la! 
coltayon”, che'en. 46Jini cha'an mi 
caj i majlelob ti tojmulil mach bA 
anic mi! jilel. Jini tojo' ba i pusic'al 
mi caj i majlelob ba' ma'anic mi' 
jilel i cuxtAlel, che'en Jesús. 


Tsi' pejcayob i ba bajche' yom i 
chucob Jesús 

(Mr. 14.1-2; Lc. 22.1-2; Jn. 11.45-53) 

2 Che' ba tsa' ujti Jesús i sub 
pejtel jini t'an, tsi' sube 

xcant'añob i cha'an: 2La! wujil uxi i 
q'uiñilelix Pascua*. I Yalobil Winic 
mi caj i yajq'uel ti! c'ab jini mu! ba i 
ch'ijob ti cruz, che'en. 3Jini ñuc bA 
motomajob yic'ot sts'ijbayajob yic'ot 
xñoxob año! ba i ye'tel ti tejclum tsi' 
tempayob i ba ti' pam i yotot jini 
ñuc ba motomaj i c'aba' Caifás. 4Tsi' 
temeyob i t'an cha'an mi' chucob 
Jesús ti mucul cha'an mi' tsansañob. 
S'Tsi' yalayob: Mach ti' yorajlelic 
q'uiñijel ame tejchicob ti cabal 
a'leya winicob x'ixicob, che'ob. 


Tsi' mulu ts'ac ti Jesús ya' ti Betania 
(Mr. 14.3-9; Jn. 12.1-8) 


6Che! ya'an Jesús ti Betania ti' 
yotot jini Simón tsa! ba lajmesabenti 
leco ba i tsoy, T tsa! tili juntiquil 
x'ixic ba'an Jesús. An i limetej melbil 

ba ti xajlel but'ul ti xojocña ba ts'ac, 
wen letsem ba i tojol. Tsi' mulbe ti' 
jol Jesús che' buchul ti' t'ejl mesa. 
8Che! ba tsi! q'ueleyob xcant'añob i 
cha'an, tsa' cajiyob ti mich'ajel. Tsi' 
yalayob: ¿Chuqui i ye'tel tsi' lon jisa 
jini ts'ac? 9Come letsem i tojol. Tsa'ic 
i choño jini ts'ac tsa' mejli i yaq'uen 
p'ump'uño! ba, che'ob. 10 Ña'tabilix i 
cha'an Jesús chuqui tsi' yalayob. Tsi' 
subeyob: ¿Chucoch mi la' techben 

i ch'ijiyemlel i pusic'al jini x'ixic? 

I t'ojol jax chuqui tsi' melbeyon. 
11Come ti pejtelel ora an jini 
p'ump'uño' ba la' wic'ot, pero mach 
ti pejtelelic ora wa! añon la! wic'ot. 
12Come tsi! mulu jini ts'ac tic bac'tal 
cha'an mi' chajpan c bac'tal cha'an 
mic mujquel. 131sujm mic subeñetla, 
baqui jach mi' sujbel jini wen t'an 

ti pejtelel pañimil, muq'uix i sujbel 
ja'el jini tsa! ba i mele jini x'ixic, 
cha'an mi' ña'tantel, che'en Jesús. 


Judas tsi' laja i t'an yic'ot i contrajob 
Jesús 
(Mr. 14. 10-11; Lc. 22.3-6) 

14 Juntiquil i pi'al jini junlujuntiquil, 
i c'aba' Judas Iscariote, tsa' majli 
ba'an ñuc ba motomajob. 15Tsi' 
subeyob: ¿Chuqui mi caj la! 
waq'ueñon cha'an mi cac! Jesús ti la! 
c'ab? che'en. Tsi! tojoyob lujump'ejl i 
cha'c'al sasac taq'uin. 16Ti jim ba ora 
Judas Iscariote tsa! caji i chajpan i bA 
chalan mi! yac! Jesús. 


Jesús tsi! c'uxu Pascua yic'ot 
xcant'añob 
(Mr. 14.12-25; Lc. 22.7-23; 
Jn. 13.21-30; 1 Co. 11.23-26) 
17Ti jini ñaxan ba q'uin che' ti' 
q'uiñilel che' mi' c'uxob caxlan 

waj mach ba anic i levadurajlel, 
jini xcant'añob tsa! tiliyob ba'an 
Jesús. Tsi' yalayob: ¿Baqui a wom 
mic chajpan lojon cha'an ma! c'ux 
we'elal che' ti Pascua? che'ob. 
18 Jesús tsi! yala: Cucula ti tejclum 
ba' mi caj la' q'uel juntiquil winic. 
Subenla: “Lac Maestro woli' yal: 
I yorajlelix mic majlel. Muq'uix 
c cha'len Pascua ti a wotot yic'ot 
xcant'añob c cha'an”. Che! yom 
mi la! suben, che'en Jesús. 19Jini 
xcant'añob tsi' jac'beyob i t'an 
Jesús. Tsi' chajpayob Pascua. 
20Che' wolix i yic'an, tsa' buchle 
Jesús yic'ot jini lajchantiquil 
xcant'añob ti! t'ejl mesa. ?1Che' 
woli' c'uxob we'elal, Jesús tsi! yala: 
Isujm mic subeñetla, juntiquil ti la' 
tojlel mi caj i yac'on ti' c'ab j contra, 
che'en. 22Wen ch'ijiyem i pusic'al 
tsa! caji i yubiñob. Quepecña tsa! 
caji' yalob ti junjuntiquil: C Yum, 
¿joñon ba? che'ob. 23 Jesús tsi! 
subeyob: Jini tsa! bA i yotsa i c'Ab ti 
latu quic'ot mi caj i yac'on ti! c'ab 
j contra. ?4I Yalobil Winic mi caj 
i majlel che' bajche' ts'ijbubil. Mi 
caj i taj wocol jini winic mu! ba i 
yac' i Yalobil Winic ti! c'ab i contra. 
Uts'at machic tsi' yila pañimil jini 
winic, che'en. 25Jini Judas, tsa! ba i 
yac'a Jesús ti! c'ab i contra, tsi! yala: 
Maestro, ¿joñon ba? che'en. Jesús 
tsi! sube: Jatet cu, che'en. 


Jini Ch'ujul ba Waj 
(Mr. 14.22-26; Lc. 22.15-20; 1 Co. 11.23-25) 
26Che' ba woliyob ti we'el, Jesús 
tsi' ch'ama waj. Tsi' cha'le oración. 
Tsi' xet'e. Tsi' yaq'ue xcant'añob i 
cha'an. Tsi' yala: Ch'amala. C'uxula. 
Jiñach c bac'tal, che'en. ?7Che' ja'el 

tsi' ch'ama vaso. Che! bA tsi! sube 
Dios wocolix i yAlA, tsi! yaq'ueyob. 
Tsi' yala: Japala ti pejteletla. 

28 Jiñach c ch'ich'el cha'an jini 
xuc'ul* ba t'an mu! ba i bejq'uel 
cha'an cabalob cha'an i ñusantel 
mulil. 29pero mic subeñetla, 
ma'anix mic chan jap i ya'lel 
ts'usub jinto che' temel quic'otetla 
mic jap jini tsiji' ba ti' yumantel c 
Tat, che'en Jesús. 


Pedro mi caj i yal mach i cañayic 
Jesús 

(Mr. 14.26-31; Lc. 22.31-34; Jn. 13.36-38) 

30Che' ba tsa! ujti i c'ayiñob 
jump'ejl c'ay, tsa' majliyob ti Olivo 
wits. 31 Jesús tsi! subeyob: Ti ili 
ac'alel mi' caj ti tejchel tile bixel 
ba la' pusic'al ti la' pejtelel cha'an 
chuqui mi caj c tumbentel, come 
ts'ijbubil: “Mi caj c low xcanta 
tiñame'. Jini tiñame' mi caj i 
pam pujquel”. 32Che! tejchemoñix 
ch'ojyel, mic majlel c pijtañetla ti 
Galilea, che'en Jesús. 33Pedro tsi' 
sube Jesús: Mi tsa! tejchi tile bixel bA 
i pusic'al yaño' bA cha'an chuqui mi 
caj a tumbentel, ma'anic ba' ora mi 
caj i tejchel tile bixel ba c pusic'al, 
che'en. 34Jesús tsi! sube: Isujm mic 
subeñet, ti ili ac'Alel che! maxto anic 
tsi' cha'le uq'uel tat mut, uxyajl mi 
caj a wal mach a cañayonic, che'en. 
35Pedro tsi' sube: Mi wersa yom mic 
chamel quic'otet, ma'anic mi caj cal 
mach j cAñayetic, che'en. Che'i tsi' 
yalayob pejtelel xcant'añob. 


Jesús tsi' cha'le oración ti pac'abal 
(Mr. 14.32-42; Lc. 22.40-46) 
36 Jesús tsi' pi'leyob majlel ti 
pac'abal i c'aba' Getsemaní. Tsi' 

sube xcant'añob i cha'an: Buchi'la 
ilayi che' mic majlel c cha'len 
oración yati, che'en. 37Tsi' pAyA 
majlel Pedro yic'ot cha'tiquil i 
yalobil Zebedeo. Ch'ijiyem tsa' caji 
i yubin. Tsi' wen mele i pusic'al. 
38 Jesús tsi! subeyob: Wen ch'ijiyem 
jax c pusic'al. Comix chamel ti' 
ch'ijiyemlel c pusic'al. Pijtanla wati. 
Yom yaxal la' wo quic'ot, che'en. 
39Tsa' to i ts'ita' xaña majlel. Tsi' 
pacchoco i ba. Tsi' cha'le oración. 
Tsi' yala: C Tat mi che'ach yom, 
tats'beñon ili wocol. Pero mach 
a mel che! bajche' com. Mele che! 
bajche! yom a pusic'al, che'en Jesús. 
40Tsa' tili ba'an xcant'añob i cha'an. 
Wayalob tsi' tajayob. Tsi' sube Pedro: 
¿Mach ba anic tsa! mejli la! tic! la! wayel 
mi jump'ejlic ora? “Yom yaxal la! wo. 
Cha'lenla oración cha'an ma'anic mi 
la! jac' la! payol ti mulil. Come ch'ejl 
la! pusic'al, pero c'uñatax la! bac'tal, 
che'en Jesús. 42Ti! cha'yajlel tsa' majli 
Jesús i cha'len oración. Tsi! yala: C 
Tat mi mach mejlic ti tajts'el ili wocol, 
mi wersa yom mij cuch, mele bajche' 
yom a pusic'al, che'en. #Tsa' cha! tili. 
Wayalob tsi' cha' tajayob come suts'ob 
jax i wut. 44'Tsi! cha! cayayob. Tsa! cha! 
majli. Ti' yuxyajlel tsi' cha'le oración 
ti lajal ba t'an. 45Tsa! cha! tili ba'an 
xcant'añob i cha'an. Tsi' subeyob: 
Cha'lenla wayel. C'aja la' wo. Awilan, 
tsa'ix c'oti i yorajlel, i Yalobil Winic woli' 
yajq'uel ti! c'ab xmulilob. 46Ch'ojyenla. 
Conixla. Awilan, lac'al an jini mu! ba i 
yac'on ti! c'ab j contra, che'en. 


Tsa' chujqui Jesús 
(Mr. 14.43-50; Lc. 22.47-53; Jn. 18.2-11) 
4T Che! ba woli to ti t'an Jesús, 
awilan tsa! tili jini Judas, i pi'al jini 

junlujuntiquil. Tsa' tili yic'ot cabal año' 
ba i machit yic'ot i te' tac, chocbilo' 
ba tilel i cha'an ñuc ba motomajob 
yic'ot xñoxob año! ba i ye'tel ti 
tejclum. 48Jini Judas tsa! bA i yac'a 
Jesús ti' c'ab i contra tsi' wan subeyob 
bajche' mi caj i cañob. Tsi' yala: Jini 
mu! ba c ts'ujts'un, jiñach. Chucula, 
che'en. 49Tsa! bac' tili ba'an Jesús. Tsi' 
yala: Cotañet Maestro, che'en. Tsi' 
ts'ujts'u. 5° Jesús tsi! pejca Judas ti' 
pi'al. Tsi' sube: ¿Chucoch tsa! tiliyet 
ilayi? che'en. Ti ora tsa' tiliyob ba'an 
Jesús. Tsi' chucuyob. Tsi' payayob 
majlel. 5! Awilan, juntiquil ya! ba an 
yic'ot Jesús tsi! chucu i machit. Tsi' 
bots'o. Tsi' lowo jini x'e'tel i cha'an jini 
c'ax ñuc bA motomaj. Tsi' wel tsepbe 
loq'uel i chiquin. 52Jesús tsi! sube: Cha! 
otsan a machit ti! yotot come jini mu! 
ba i chucob machit mi caj i jilelob ti 
machit. 53Mi tsaj c'ajtibe c Tat, ¿mach 
ba anic ma' ña'tan mi' bac' chocbeñon 
tilel ñumen ti bolompic ángelob? 
54Pero che' jini, ¿bajche' mi' ts'actiyel 
i Ts'ijbujel Dios mu! ba i yal wersa mi' 
yujtel pejtelel jini? che'en Jesús. 

55Ti jim ba ora Jesús tsi! sube jini 
winicob: ¿Tsa' ba tiliyetla cha'an mi la! 
chucon che! bajche' mi la! chuc xujch' 
ti machit yic'ot ti te!? Tsa! buchleyon ti 
cantesa quic'otetla ti jujump'ejl q'uin 
ti Templo. Ma'anic tsa' la' chucuyon. 
56Pero che'ach woli' yujtel cha'an 
mi' laj ts'actiyel i Ts'ijbujel x'alt'añob, 
che'en Jesús. Ti pejtelel xcant'añob tsi' 
cAyAyob Jesús. Tsa' puts'iyob. 


Jesús ti' tojlel jini año' ba i ye'tel 
(Mr. 14.53-65; Lc. 22.54, 63-71; 
Jn. 18.12-14, 19-24) 


5 Jini tsa! ba i chucuyob Jesús tsi' 
payayob majlel ba'an Caifás jini c'ax 

ñuc ba motomaj, ba! tsi' tempayob 
i bA sts'ijbayajob yic'ot xñoxob año! 
ba i ye'tel. 58Pedro tsi! ñajti tsajca 
majlel Jesús c'alal ti pam i yotot 
c'ax ñuc bA motomaj. Tsa' ochi. Tsa! 
buchle yic'ot xcantayajob cha'an mi' 
q'uel bajche' mi caj i yujtel. 5° Jini 
ñuc bA motomajob yic'ot xñoxob 
año! ba i ye'tel yic'ot pejtelel año! 
ba i ye'tel tsi' sajcayob jini mu' ba 
i cha'leñob jop't'an ti' contra Jesús 
cha'an mi' yac'ob ti chamel. 60Tsa' 
tiliyob cabal xjop't'añob, pero 
ma'anic tsa! mejli i tajbeñob i mul 
Jesús. Ti wi'il tsa' tiliyob yamba 
cha'tiquil. 81Tsi! yalayob: Jini Jesús 
tsi! yala: “Mi mejlel c jisan jini 
Templo i cha'an Dios. Mi mejlel c 
cha' wa'chocon ti uxp'ejl q'uin”. 
Che' tsi' yala, che'ob. 

62Tsa' wa'le jini c'ax ñuc bA 
motomaj. Tsi' sube Jesús: ¿Mach ba 
anic chuqui ma' jac'? ¿Chuqui jini 
mu' ba i subob winicob ti a contra? 
che'en. 63 Ma'anic chuqui tsi! yala 
Jesús. Jini c'ax ñuc bA motomaj 
tsi' sube: Mic subeñet ti' c'aba' jini 
cuxul ba Dios cha'an ma! subeñon 
lojon mi Cristojet. Subeñon lojon mi 
i Yalobilet Dios, che'en. 84Jesús tsi' 
sube: Joñon cu. Pero mic subeñetla, 
wale c'alal ti pejtelel ora i Yalobil 
Winic mi' caj ti buchtal ti' ñoj jini 
P'AtA] ba Dios. Mi caj la! q'uel che! 
mi' tilel ti tocal ti panchan, che'en. 
65Jini c'ax ñuc ba motomaj tsi' tsili 
i pislel. Tsi' yala: Tsa!ix i cha'le 
p'ajoñel. ¿Chuqui to i c'Ajñibal 
xtoj'esa t'añob? Awilan, tsa'ix la! 
wubi i p'ajoñel. 66¿Bajche! yom 
mi lac mel mi la' wal? che'en jini 
c'ax ñuc bA motomaj. Tsi' jac'ayob: 
Yom mi! yajq'uel ti chamel, che'ob. 

67'Tsa! caji i tujbabeñob i wut. Tsi' 
jats'ayob. Tsi' poch'iyob. 68Tsi' 
yalayob: Mi Cristojet subeñon lojon, 
¿majqui tsi' jats'ayet? che'ob. 


Pedro tsi' yala mach i cañayic Jesús 
(Mr. 14.66-72; Lc. 22.55-62; 
Jn. 15-18, 25-27) 

69Ya' buchul Pedro ti jumpat ti 
pam otot. Tsa' tili juntiquil xch'oc. 
Tsi' yala: Jatet ja'el tsa' pi'le ñumel 
jini Jesús ch'oyol ba ti Galilea, 
che'en. 70Ya! ti! tojel pejtelelob 
Pedro tsi! yala mach isujmic. Tsi' 
yala: Mach cujilic chuqui wola' 
wal, che'en. 71Che' ba tsa! majli ti 
corredor, yamba xch'oc tsi' q'uele. 
Tsi' sube ya' ba añob: Jini ja'el tsi' 
pi'le ñumel jini Jesús ch'oyol ba ti 
Nazaret, che'en. 7?Pedro tsi! taja 
yamba t'an cha'an mi! wa'chocon i 
t'an. Tsi' yala: Mach j cAñayic jini 
winic, che'en. 73 Jumuc' jach tsa! 
tiliyob jini lac'al ba wa'alob. Tsi' 
subeyob: Isujm jatet ja'el xcant'añet 
i cha'an, come tsiquil ti a t'an, 
che'ob. pedro tsa! caji i bajñel 
ch'ac i ba. Tsi' wersa wa'choco i 
t'an. Tsi' yala: Mach j cAñayic jini 
winic, che'en. Ti ora tsi' cha'le 
uq'uel tat mut. 75 Tsa! c'ajtiyi ti' 
pusic'al Pedro i t'an Jesús tsa! ba i 
sube: “Che! maxto anic mi! cha'len 
uq'uel tat mut, uxyajl mi caj a wal 
mach a cañayonic”. Tsa' loq'ui 
majlel. Tsats tsa' caji ti uq'uel. 


Jesús ti' tojlel Pilato 
(Mr. 15.1; Lc. 23.1-2; Jn. 18.28-32) 
27 Ti sac'ajel pejtelel ñuc 
ba motomajob yic'ot 


xñoxob año' ba i ye'tel ti tejclum 
tsi' temeyob i t'an ti' contra Jesús 

cha'an mi! tsansañob. 2Che! bA 
tsa'ix i cachayob tsi! payayob majlel. 
Tsi' yac'ayob ti' c'ab jini gobernador 
i c'aba' Pilato. 


Tsi' tsansa i ba Judas 
(Hch. 1.18-19) 

3Jini Judas, tsa' ba i yac'a Jesús 
ti' c'ab i contra, tsi' mele i pusic'al 
che' ba tsi' q'uele mux caj i yajq'uel 
ti chamel Jesús. Tsi' cha' sutq'ui 
jini lujump'ejl i cha'c'al sasac 
taq'uin ba'an ñuc ba motomajob 
yic'ot xñoxob año' ba i ye'tel. 4Tsi' 
yala: Tsa'ix c cha'le mulil che' 
ba tsa cAc'!A ti la! c'ab jini mach 
ba anic i mul, che'en Judas. Tsi' 
subeyob: Mach c wentajic lojon. 
Bajñel q'uele a bA, che'ob. 5Judas 
tsi' choco jini taq'uin ti Templo. 
Tsa' loq'ui majlel. Tsa' majli i jich' 
i ba. 5Jini ñuc ba motomajob tsi' 
ch'amayob jini taq'uin. Tsi' yalayob: 
Tic'bil ti mandar mi la cotsan 
ti' yajñib ofrenda, come jiñach i 
tojol i ch'ich'el winic, che'ob. 7 Tsi' 
pejcayob i ba bajche' mi caj i c'añob 
jini taq'uin. Tsi' mañayob jamil i 
cha'an xmel p'ejt cha'an ya'i mi' 
mucob jini ch'oyolo' ba ti yan tac 
ba lum. 8Jini cha'an, an i c'aba' jini 
jamil c'alal wale: Jamil mambil 
ti' tojol i ch'ich'el winic, che'ach 
i c'aba'. 9°Che' jini tsa! ts'actiyi i 
t'an jini x'alt'an Jeremías tsa' ba i 
yala: “Tsi' ch'amayob jini lujump'ejl 
i cha'c'al sasac taq'uin i tojol 
juntiquil winic. Come che'ach i tojol 
jini winic tsi' yalayob i yalobilob 
Israel. 10'Tsi! yac'ayob jini taq'uin 
cha'an i tojol i jamil xmel p'ejt che! 
bajche' tsi' subeyon lac Yum”. Che! 
ts'ijbubil. 

Pilato tsi' pejca Jesús 
(Mr. 15.2-5; Lc. 23.3-5; Jn. 18.33-38) 
11Ya' wa'al Jesús ti! wut jini 
gobernador. Jini gobernador tsi' 
c'ajtibe: ¿Jatet ba i Reyet judíojob? 
che'en. Jesús tsi' sube: Joñon cu, 
che'en. 12Che! ba tsi! pac'ayob ti 
mulil Jesús jini ñuc ba motomajob 
yic'ot xñoxob año! ba i ye'tel, 
ma'anic chuqui tsi' yala Jesús. 
13Pilato tsi' sube: ¿Mach ba wolic 
a wubin jaychajp woli' yalob ti a 
contra? che'en. 14 Jesús ma'anic 
chuqui tsi' jac'be mi junyajlic 
ti pejtelel chuqui tsi' yalayob ti' 
contra. Jini cha'an tsa' toj sajti i 
pusic'al jini gobernador. 


Jesús o Barrabás 

(Mr. 15.6-15; Lc. 23.13-25; Jn. 18.38—19.16) 

15Che' ti' yorajlel q'uiñijel, i 
tilelach jini gobernador mi! yac' 
ti colel juntiquil xñujp'el majqui 
jach c'ajtibil i cha'an winicob. 
16Ya' ñup'ul juntiquil winic i c'aba!' 
Barrabás, wen cañal i cha'an 
winicob. 1 Che! ba tsi! tempayob i ba 
winicob, Pilato tsi' subeyob: ¿Majqui 
la! wom mi cac! ti colel? ¿Jim ba 
Barrabás, o jim ba Jesús mu! ba i 
pejcAntel ti Cristo? che'en. 18 Come 
yujil Pilato tsa' jach i yac'ayob 
Cristo ti' c'ab cha'an tsaytsayñayob 
jax i pusic'al cha'an i ñuclel Cristo. 
19Che' ja'el, che' buchul Pilato ti 
meloñibal, i yijñam tsi! chocbe tilel 
t'an. Tsi' yala: Mach yomic chuqui 
ma' tumben jini toj ba winic, come 
sajmal tsa cubi cabal wocol tic ñajal 
cha'an jini winic, che'en. 

20 Jini ñuc bA motomaj yic'ot 
xñoxob año! bA i ye'tel tsi! wersa 

xic'beyob winicob cha'an mi' 
yac'ob ti colel Barrabás cha'an 

mi! tsansantel Jesús. 21 Jini 
gobernador tsi! c'ajtibeyob: ¿Baqui 
ba la! wom mi cac! ti colel? che'en. 
Tsi' jac'ayob: Barrabás, che'ob. 
22pilato tsi! subeyob: ¿Chuqui la' 
wom mic tumben jini Jesús mu! 
ba ipejcantel ti Cristo? che'en. Ti 
pejtelel tsi' subeyob: La! ch'ijlec 

ti cruz, che'ob. 23Jini gobernador 
tsi! subeyob: ¿Chucoch? ¿Chuqui ti 
jontolil tsi! cha'le? che'en. Tsa' utsi 
cajiyob ti c'am ba t'an. Tsi' yalayob: 
La! chtijlec ti cruz, che'ob. 24pilato 
tsi' ña'ta ma'anic chuqui tsa' mejli 
i cha'an, come woli' tejchelob ti 
cabal leto. Jini cha'an tsi' ch'ama 
ja'. Tsi' poco i c'ab ti' tojlelob. Tsi' 
yala: Ma'anic c mul joñon cha'an 

i ch'ich'el jini toj ba winic. Anix 

ti la wenta, che'en. 25Tsi! jac'ayob 
winicob x'ixicob: La! c toj lojon 
quic'ot lojon calobilob i ch'ich'el 
jini winic, che'ob. 26Che! jini tsi' 
colbeyob Barrabás. Che' ba tsa' ujti 
i jats! Jesús ti asiyal, tsi! yac'a ti! 
c'ab soldadojob cha'an mi' ch'ijob 
ti cruz. 


Tsi' ts'a'leyob Jesús soldadojob 
(Mr. 15.16-20; Jn. 19.1-3) 

27 Jini soldadojob i cha'an jini 
gobernador tsi' payayob majlel 
Jesús ti yamba colem ba i mal 
otot. Tsi' tempayob tilel soldadojob 
ti' joytilel Jesús. ?8Tsi' jochbeyob 
loq'uel i pislel. Tsi' lapbeyob 
chacts'eran ba pal ba bujcAl. 
29Che! ba tsi! xot jalayob ch'ix, 
tsi' joy ñet'eyob ti' jol Jesús. Tsi' 
yaq'ueyob bastón ti ñoj ba i c'ab. 
Tsi' ñocchocoyob i ba ti' tojlel. Tsi' 

wajleyob. Tsi' yalayob: Cotañet 

i Reyet judíojob, che'ob. 30 Tsi' 
tujbayob. Tsi' cha! ch'ambeyob 
jini bastón. Tsi' jats'beyob i jol. 
31Che' ba tsa! ujti i wajleñob, tsi' 
jochbeyob jini pal bA bujcal. Tsi' 
cha! lapbeyob i pislel. Tsi' payayob 
majlel cha'an mi' ch'ijob ti cruz. 


Tsa' chami ti cruz Jesús 
(Mr. 15.21-41; Lc. 23.26-49; Jn. 19.17-30) 


32Che! ba woli! majlelob, tsi' 
tajayob juntiquil winic ch'oyol bA 
ti Cirene, i c'aba! Simón. Wersa tsi! 
yAq'ueyob i q'uech majlel i cruz 
Jesús. 33Tsa! c'otiyob ti jump'ejl 
bujtal i c'aba' Gólgota. Mi! yal ti 
lac t'an: che! yilal jini lum bajche' 
i baquel jolal. 34'Tsi! yaq'ueyob 
vinagredJiñach xabal yic'ot ch'aj bA 
cha'an mi' jap. Che' ba tsi' mits'ti'a, 
ma'anic tsi! japa. 3°Tsi' ch'ijiyob 
ti cruz. Tsi' pucbeyob i ba i pislel 
Jesús. Tsi' cha'leyob yajcaya ti 
alas cha'an mi' ña'tañob majqui 
mi caj i ch'am. 36'Tsa! buchleyob 
ba! mi! q'uelob. 37 Tsi! ch'ijiyob te' 
ti' chañelal i jol Jesús ba! ts'ijbubil 
t'an ti! contra: JIÑACH JESÚS, I 
REY JUDIOJOB. 38Tsi' ch'ijiyob 
cha'tiquil xujch! yic'ot Jesús, 
juntiquil ti! ñoj, juntiquil ti! ts!ej. 

39Jini woliyo' ba ti ñumel tsi' 
p'ajayob Jesús. Tsi' ñijcayob i jol. 
40Tsi' yalayob: Jatet mu! ba a jisan 
Templo, mu' ba a cha' wa'chocon 
ti uxp'ejl q'uin, coltan a ba. Mi i 
Yalobilet Dios, juben ti cruz, che'ob. 
4 Che' ja'el ñuc ba motomajob tsi' 
wajleyob yic'ot sts'ijbayajob, yic'ot 
fariseojob yic'ot xñoxob año! bA 

i ye'tel. 42Tsi' yalayob: Tsi' colta 
yaño! ba. Mach mejlic i coltan i bA. 
Jiñach i Rey Israel mi' yal. La' jubic 
ti cruz. Che' jini mi caj lac ñop. 
43Tsi' ñopo Dios. La' i coltan wale 
mi yom. Come tsi' yala: “Joñon i 
Yalobilon Dios”, che'en. Che! tsi! 
yalayob. 44Jini xujch'ob ja'el, tsa! ba 
ch'ijleyob ti cruz yic'ot Jesús, lajal 
tsi! wajleyob. 

45Ti xinq'uiñil tsa! ic'a pejtelel 
pañimil c'alal ti och'ajel q'uin. 
46Che! yom itaj och'ajel q'uin, 
Jesús tsi! cha'le c'am ba t'an. Tsi' 
yala: Elí, Elí, lama sabactani, 
che'en. Mi' yal ti lac t'an: C Dios, C 
Dios, ¿chucoch tsa! cayayon? 47Che! 
bA tsi! yubiyob jini lac'al bA wa'alob, 
lamital tsi' yalayob: Woli' pay tilel 
Elías, che'ob. 48 Juntiquil tsa! bac! 
majli ti ajñel. Tsi' ch'ama chayo! ja'. 
Tsi' yac'a i chay vinagre. Tsi' yac'a ti! 
ñi! te!. Tsi' yaq'ue Jesús cha'an mi! 
ts'ujts'un. 49 Yaño! ba tsi! yalayob: 
Pijtanla. La! laj q'uel mi tal Elías 
i coltan, che'ob. 50 Che! bA tsi! cha! 
cha'le c'am ba t'an, Jesús tsi! yAac'A 
ti majlel i ch'ujlel. 

51 Awilan, jini pisil joc'ol ba ti 
Templo tsa' tsijli ti ojlil ya' ti' jol 
c'alal ti! yoc. Tsa! tili i yujquel lum. 
Tsa' tojp'i xajlel tac. 52Tsa! jajmi i ti' 
tac i yotlel ch'ujlelal. Tsa' tejchiyob 
ch'ojyel cabal i cha'año' ba Dios 
tsa! ba chAmiyob. 53Tsa! loq'uiyob 
ti mucoñibal. Che! ba tejchemix 
ch'ojyel Jesús, tsa! majliyob ti jini 
ch'ujul bA tejclum. Tsa! tsictiyiyob 
ti' wut cabal winicob x'ixicob. 

54] yaj capitán jo'c'al soldadojob 
yic'ot i soldadojob ya' ba añob 





Jiñach wen paj ba. Mi' c'añob cha'an i ts'acal we'elal. 

woli! q'uelob Jesús. Tsi' cha'leyob 
baq'uen che! bA tsi! q'ueleyob i 
yujquel lum yic'ot pejtelel tsa! ba 
ujti. Tsi' yalayob: Isujm jiñach i 
Yalobil Dios, che'ob. 55Ya! añob 
cabal x'ixicob ja'el woli' ñajtA 
q'uelob. Jiñobach tsa' ba i we'sayob 
majlel Jesús c'alal che' ba tsa' loq'ui 
majlel ti Galilea. 56Ya'an María 
ch'ojol ba ti Magdala yic'ot i ña! i 
yalobilob Zebedeo yic'ot María i ña' 
Jacobo. Jiñach i ña' José ja'el. 


Tsi' yotsayob ti mucoñibal 

(Mr. 15.42-47; Lc. 23.50-56; Jn. 19.38-42) 

5 Che' bajlemix q'uin, tsa! tili 
wen chumul ba winic i c'aba' José, 
ch'oyol ba ti Arimatea. Jiñach ja'el 
xcant'an i cha'an Jesús. 58'Tsa! majli 
ba'an Pilato. Tsi' c'ajtibe i bac'tal 
Jesús. Pilato tsi' yac'a mandar 
cha'an mi! yaq'uentel. 59Jini 
José che! bA tsi! ch'ama i bac'tal 
Jesús, tsi! bAc!'A ti sac ba i bajq'uil. 
60Tsi' ñolchoco ti tsiji' ba i yotlel 
ch'ujlelal tocbil ba i mal xajlel. 
Tsi' selc'uyob majlel colem xajlel 
ti! ti' i yotlel ch'ujlelal. Tsa! sujti 
majlel. 61Ya' añob María ch'oyol ba 
ti Magdala yic'ot jini yamba María 
buchulob ti' tojel i yotlel ch'ujlelal. 

62Ti yijc'alal che' ba tsa' ñumi i 
q'uiñilel chajpaya, tsi' tempayob 
i ba ñuc ba motomajob yic'ot 
fariseojob ba'an Pilato. 6°Tsi' 
yalayob: C yum, wolic ña'tan lojon 
chuqui tsi' yala jini xlot che' cuxul 
to. Tsi' yala: “Ti' yuxp'ejlel q'uin 
mic cha! ch'ojyel”, che'en. 64Cha'len 
mandar, che' jini, cha'an mi' wen 
q'uejlel i yotlel ch'ujlelal c'alal 
ti yuxp'ejlel q'uin, ame majlicob 
xcant'añob i cha'an ti ac'alel i 

xujch'iñob majlel i bac'tal. Che' jini 
mi caj i subeñob winicob x'ixicob: 
“Tsa' cha! ch'ojyi ba! mucul”. Che! 
mi caj i yalob. Ñumen leco mi' 
majlel jini lot bajche' ti ñaxan, 
che'ob. 65Pilato tsi' subeyob: An 

ti la' wenta xcantayajob. Cucula. 
Wen ñup'ula, che'en. 66Che' jini 

tsa' majliyob. Tsi' wen ñup'uyob i 
yotlel ch'ujlelal che! ba tsi' yotsayob 
i sellojlel xajlel. Tsi' subeyob 
xcAntayajob cha'an mi! wen q'uelob. 


Tsa' cha' ch'ojyi Jesús 

(Mr. 16.1-8; Lc. 24.1-12; Jn. 20.1-10) 

2 Che! bA tsa! ñumi jini q'uin 
che! mi! c'ajob i yo, che! 

yomix sac'an jini ñaxan ba q'uin 
ti semana, tsa! majli María ch'oyol 
ba ti Magdala yic'ot jini yamba 
María cha'an mi' q'uelob i yotlel 
ch'ujlelal. 2Awilan, tsats tsa! ñumi i 
yujquel lum, come i yángel lac Yum 
tsa' jubi tilel ti panchan. Tsi' selc'u 
loq'uel jini xajlel jini ángel. Ya! tsa' 
buchle ti! pam xajlel. 3Che'ach yilal 
bajche' i c'ac'al chajc. C'ax sASAc 
i pislel che' bajche' i ña'al tsañal. 
4Jini xcantayajob tsiltsilña tsi' 
bac'ñayob ángel. Lajalob tsa' majli 
bajche! chameño' ba. 5Jini ángel tsi' 
sube x'ixicob: Mach mi la' cha'len 
baq'uen. Cujil woli la! sajcan 
Jesús tsa! ba ch'ijle ti cruz. SMach 
wa'ix an. Come tsa'ix ch'ojyi che! 
bajche! tsi! yala. La'la. Q'uelela i 
yajñib ba! tsa! ñolchoconti lac Yum. 
TCucula ti ora. Subenla xcant'añob 
i chalan: “Tsa'ix ch'ojyi Jesús ba'an 
chameño' bA. Awilan, woli' majlel 
i pijtañetla ti Galilea. Ya! mi caj la' 
q'ue]”. Awilan, tsa'ix c subeyetla, 
che'en. 8Tsa! loq'uiyob ba'an i yotlel 

ch'ujlelAl jini x'ixicob. Woliyob ti 
baq'uen. Wen tijicñayob i pusic'al. 
Ti ajñel tsa! majli i subeñob 
xcant'añob i cha'an Jesús. 

9Awilan, Jesús tsi! tajayob. 
Tsi' yala: Cotañet, che'en. Tsa! 
tili i chucbeñob i yoc Jesús. Tsi' 
ch'ujutesayob. 10 Jesús tsi! subeyob: 
Mach mi la! cha'len baq'uen. 
Cucula. Subenla quermanojob 
cha'an mi! majlelob ti Galilea. Ya! 
mi caj i q'ueloñob, che'en. 11 Che! 
woliyob ti majlel, cha'tiquil uxtiquil 
xcAntayajob tsa! c'otiyob ti tejclum. 
Tsi' subeyob ñuc bA motomajob 
pejtelel chuqui tsa! ujti. 12Che! bA 
tsi! tempayob i ba yic'ot xñoxob año! 
ba i ye'tel, tsi' temeyob i t'an. Tsi' 
yaq'ueyob soldadojob cabal taq'uin. 
13Tsi' yalayob: Subeñob winicob 
x'ixicob: “Tsa' tili xcant'añob i 
cha'an ti ac'alel. Tsi' xujch'iyob 
loq'uel i bac'tal che' wayalon lojon”. 
Che' yom mi la' subeñob, che'ob. 
14Mi tsi' yubi jini gobernador, mi 
caj c wen pejcan lojon cha'an 
ma'anic mi la! taj la! mul, che'ob. 

15Tsi' ch'amayob jini taq'uin jini 
soldadojob. Tsi' cha'leyob che' 
bajche' tsa' subentiyob. Tsa' pujqui 
jini t'an ba'an judíojob c'alal wale. 


Jesús tsi' subeyob majlel xcant'añob 
ti subt'an 

(Mr. 16.14-18; Lc. 24.36-49; Jn. 20.19-23) 

16Jini junlujuntiquil xcant'añob 
tsa' majliyob ti Galilea ti wits 
che! bajche' tsi! subeyob Jesús. 
17Che! ba tsi! q'ueleyob Jesús, tsi' 
ch'ujutesayob. Yaño' ba tile bixelob 
jax i pusic'al. 18 Jesús tsa! tili. Tsi' 
subeyob: Aq'uebilon c p'atAlel 
cha'an mic mel pejtelel chuqui 
com ti panchan yic'ot ti pañimil. 
19Cucula che! jini. Sutq'uiñob ti 
xcAnt'añob winicob x'ixicob ti 
pejtelel pañimil. Aq'uenla ch'amja' 
ti' c'aba' lac Tat, ti! c'aba' i Yalobil, 
ti' c'aba' Ch'ujul ba Espíritu. 
20CAntesanla cha'an mi' laj 
ch'ujbiñob pejtelel chuqui tac tsac 
subeyetla. Awilan, añon quic'otetla 
ti pejtelel ora c'alal ti' jilibal 
pañimil. Che! tsi! yala Jesús. 

I subal Juan tsa' bA i yac'a ch'amja' 
(Mt. 3.1-12; Lc. 3.1-9, 15-17; Jn. 1.19-28) 
Jiñach i cajibal jini wen 
t'an mu! ba i yac' ti cajñel 

Jesucristo i Yalobil Dios. ?Come 
ts'ijbubil ti! jun jini x'alt'an Isaías: 
“Awilan, mic ñaxan choc majlel 
c winic ti! tojel a wut cha'an mi! 
chajpan a bijlel. 3Jiñach i t'an 
juntiquil mu! ba i cha'len c'am bA 
t'an: Chajpanla i bijlel lac Yum, 
patala majlel mucu bij i cha'an”, 
che'en. 

4Juan tsi! yac'a ch'amja! ti jochol 
ba lum. Tsi' subu t'an cha'an 
mi' ch'amob ja' winicob x'ixicob 
che' mi' cayob i mul cha'an mi' 
ñusabentelob. *Tsa' loq'uiyob 
tilel ba'an Juan jini ch'oyolo' ba 
ti' lumal Judea, yic'ot ti Jerusalén. 
Tsi' ch'amayob ja! ti! c'ab Juan 
ya! ti Jordán ja'. Tsi' subuyob i 
mul. SLApAl i cha'an Juan i tsutsel 
camello*. An i cajchiñac' melbil 
ba ti pachi. Jini Juan tsi' c'uxu 
xc'ajba sajc'. Tsi' japa te'lechab. si! 
cha'le subt'an. Tsi' yala: Tal tic pat 
jini ñumen p'atal ba bajche' joñon. 
Mach ñucoñic cha'an mic wutstal 
c ticben i ch'ajñal i xañab. 8Isujm 
joñon tsa caq'ueyetla ch'amja!. 


Jini mi caj i yaq'ueñetla la! ch'am 
Ch'ujul ba Espíritu, che'en Juan. 


Tsi' ch'ama ja! Jesús 
(Mt. 3.13-17; Lc. 3.21-22) 

Ti jim bA ora tsa! tili Jesús 
loq'uem ba ti Nazaret ya! ti Galilea. 
Tsi' ch'ama ja! ti! c'ab Juan ya! ti 
Jordán ja'. 10Che! ba tsa! loq'ui ti 
ja!, tsi' bac' q'uele tsa! cajli panchan. 
Jini Espíritu tsa! jubi tilel ti! tojlel 
Jesús che! bajche! x'ujcuts. 11Tsa' 
loq'ui tilel t'an ti panchan tsa! ba i 
yala: Calobilet, mij c'uxbiñet, wen 
uts'at mij q'uelet, che'en. 


I yilabentel i pusic'al Jesús 
(Mt. 4.1-11; Lc. 4.1-13) 

12Ti ora jini Espíritu tsi' wersa 
choco majlel Jesús ti jochol ba lum. 
13Tsa' ajni cha'c'al q'uin ya! ti colem 
ba i tiquiñal lum. Tsa' ilabenti i 
pusic'al cha'an Satanás. Ya'an yic'ot 
bate'el. Jini ángelob tsi' coltayob 
Jesús. 


Jesús tsi' payayob chantiquil xchuc 
chayob 
(Mt. 4.12-22; Lc. 4.14-15; 5.1-11) 
14Ti wi'il che! ñup'ul Juan ti 
cárcel tsa! tili Jesús ti Galilea. 
Tsi' subu jini wen t'an Dios. 15Tsi' 

yala: Tsalix c'oti i yorajlel, lac'alix 

i yumantel Dios. Caya la' mul. 
Ñopola jini wen t'an, che'en Jesús. 
16Che' woli ti xambal ti' ti' ñajb 

i c'aba' Galilea, tsi' q'uele Simón 
yic'ot Andrés i yijts'in Simón. Woli' 
chocob ochel chimo'chay ti ñajb, 
come xchuc chayob. 17 Jesús tsi! 
subeyob:La! tsajcañon. Joñon mi caj 
c meletla ti xchuc winicob, che'en. 
18Tsi' bac' cayayob i chimo'chay. Tsi' 
tsajcayob majlel Jesús. 19Che' ba tsi' 
xAñA majlel ts'ita', Jesús tsi' q'uele 
Jacobo i yalobil Zebedeo yic'ot 
Juan i yijts'in Jacobo. Woli' ts'isob 
chimo'chay ti! mal barco. 20Ti ora 
Jesús tsi! payayob. Tsi! cayayob i tat 
i c'aba' Zebedeo ya' ti' mal barco 
yic'ot xganarob. Tsi' tsajcayob 
majlel Jesús. 


Winic am ba i xibajlel 
(Lc. 4.31-37) 

21Tsa' ochiyob ti Capernaum. Tsa' 
ochi Jesús ti sinagoga ti jini q'uin 
tac che' mi' c'ajob i yo. Tsi' cha'le 
cantesa. ??Tsa' toj sajtiyob i pusic'al 
cha'an i cantesabal Jesús, come 
tsi' cantesayob ti' p'atalel i ye'tel, 
mach che'ic bajche! sts'ijbayajob. 
23Tsa' bac' ochi ti sinagoga 
juntiquil winic am ba i xibajlel. 
Tsi' cha'le c'am ba t'an. ?4Tsi' 
yala: ¿Chuqui i ye'tel tsa' tiliyet 
ba' añon lojon, Jesús ch'oyolet ba 
ti Nazaret? ¿Tsa' ba tiliyet cha'an 
ma' jisañon lojon? Cujil majquiyet. 
Jatet jini ch'ujulet ba ch'oyol ba ti 
Dios, che'en. ?5 Jesús tsi! tiq'ui. Tsi' 
sube: Ñajch'en, loq'uen ti! pusic'al, 
che'en. 26Jini xiba tsi! yac'a ti wersa 
juquin chamel. Wen c'am tsi' cha'le 
oñel. Tsa' loq'ui ti' pusic'al jini 

winic. ?”Tsa' toj sajtiyob i pusic'al 
ti pejtelelob. Tsi! c'ajtibeyob i ba: 
¿Chuqui jini? ¿Mach ba tsijibic i 
cAntesAbal? Come ti! p'atalel cha'an 
i ye!tel mi! subeñob loq'uel xibajob. 
Mi! jac'beñob i t'an, che'ob. 28'Tsa! 
bac' pujqui majlel t'an ti pejtelel 
lum ya! ti! joytilel Galilea cha'an 
ñuc bA i melbal Jesús. 


Jesús tsi! lajmesa cabalob 
(Mt. 8.14-17; Lc. 4.38-41) 

29Tsa' bac' loq'ui ti sinagoga. 
Tsa' tili yic'ot Jacobo yic'ot Juan 
ti' yotot Simón ba' chumul Andrés 
ja'el. 30 Ñolol ti c'amajel x'ixic ba 
i ñij'al Simón. Woli' yubin c'ajc. 
Tsi' bac' subeyob Jesús c'am jini 
x'ixic. 31Tsa' tili Jesús. Tsi' chucbe 
i c'ab, tsi' teche ch'ojyel. Tsa' bac' 
lajmi jini c'ajc. Jini x'ixic tsa! caji i 
we'sañob. 

32Ti ic'ajel, che! bajlemix 
q'uin, jini winicob x'ixicob tsi! 
pAyAyob tilel ba'an Jesús pejtelel 
xc'amajelob yic'ot winicob chucbilo! 
ba cha'an cabal xibajob. 33Ti 
pejtelelob tsi' tempayob i ba ti' 
ti! otot. 34 Jesús tsi! lajmesa cabal 
xcl'amajelob leco tac ba i chamel. 
Tsi' choco loq'uel cabal xibajob. 
Tsi' tiq'uiyob cha'an ma'anic mi' 
cajelob ti t'an, come jini xibajob tsi' 
cañayob Jesús. 


Jesús tsa' ñumi ti Galilea ti subt'an 
(Lc. 4.42-44) 


35Che' ba ñumenix ojlil ac'alel 
che' jal to mi' sac'an, tsa' ch'ojiyi 
Jesús. Tsa' loq'ui majlel ti jochol 
ba lum. Yati tsi! cha'le oración. 
36Simón yic'ot i pi'alob tsi' sajcayob. 
37Tsi' tajayob. Tsi' subeyob: Ti 

pejtelelob woli' sajcañet, che'ob. 

38 Jesús tsi! subeyob: Conla ti yan 
tac bA tejclum ba! lac'al cha'an yati 
mic sub t'an ja'el, come jini cha'an 
tsa! loq'uiyon tilel, che'en. 39Tsi' 
subu t'an ti sinagoga tac ti pejtelel 
Galilea. Tsi' choco loq'uel xibajob. 


Jesús tsi' lajmesa winic am ba leco 
ba i tsoy 
(Mt. 8.1-4; Lc. 5.12-16) 


40 Juntiquil winic am ba leco ba i 
tsoy tsa! tili ba'an Jesús. Tsa' ñocle. 
Tsi' c'ajtibe ti wocol t'an: Mi a wom 
mi mejlel a lajmesañon, che'en. 
“Jesús tsi! p'unta jini winic. Tsi' 
sats'a i c'ab. Tsi' tala. Tsi' sube: Com 
cu. La! lajmiquet, che'en. 42Che! bA 
tsa! ujti ti t'an, tsa! bac' lajmi leco 
ba i tsoy. Tsa' saq'uesanti jini winic. 
43 Jesús tsi' wersa sube bajche' yom 
mi' mel. Tsi' bac' choco majlel. 

44 Jesús tsi' sube: Chaca q'uele a ba 
cha'an ma'anic majqui ma' suben 
chuqui tsa! ujti. Cucu. Pasa a DA 
ba'an motomaj. Ac'a chuqui tsi' subu 
Moisés ti mandar cha'an mi' q'uelob 
winicob x'ixicob saq'esabilet, che'en 
Jesús. 45'Tsa! majli jini winic tsa! 

ba lajmesanti. Cabal tsa! caji i sub 
chuqui tsa' ujti. Tsi' pucu majlel jini 
t'an. Jini cha'an ma'anic tsa' mejli ti 
ochel Jesús ti tejclum che! ba woli' 
q'uelob winicob x'ixicob. Ya! jach tsa! 
ajni ti colem ba i tiquiñal pañimil. 
Tsa' tiliyob ba'an Jesús winicob 
x'ixicob ch'oyolo' ba ti pejtelel lum. 


Jesús tsi! lajmesa winic mach ba anic 
i c'ajñibal i yoc i c'ab 
(Mt. 9.1-8; Lc. 5.17-26) 
Che! ba tsa! ñumi cha'p'ejl 
uxp'ejl q'uin, tsa! cha! 

ochi Jesús ti Capernaum. Tsa! 
ubinti ya'an ti otot. 2CabAlob tsi' 
tempayob i bA c'alal che! mach 
jocholix ba! mi! yochelob mi ti' 
ti! otot. Jesús tsi! subeyob i t'an 
Dios. ĉTsa' tiliyob winicob woli bA 
i payob tilel ba'an Jesús juntiquil 
winic mach ba anix i c'ajñibal i yoc 
i c'ab. Woli! ch'uyob tilel chantiquil 
winicob. 4Che' ba ma'anic tsa! mejli 
i c'otelob ba'an Jesús cha'an cabal 
winicob, tsi' toc jamayob i jol otot 
ti' chañelal Jesús. Che! ba tsa'ix i 
jamayob tsi! ju'sayob i wayib ba! 
ñolol jini mach bA anix i c'ajñibal 
i yoc i c'ab. 5SCome Jesús tsi! ña'ta 
wolix i ñopob winicob, tsi' sube jini 
mach ba anix i c'ajñibal i yoc i c'ab: 
Calobil ñusabilix a mul, che'en. 
6Ya' buchulob cha'tiquil 
uxtiquil sts'ijbayajob. Woliyob ti 
t'an ti' pusic'al: 7 ¿Chucoch che'i 
mi' cha'len t'an jini winic? Woli 
ti p'ajoñel. ¿Majqui mi mejlel i 
ñusan mulil? Jini jach Dios. Che! 
tsi! yalayob ti! pusic'al. 8 Jesús 
tsi! bac' ña!ta ti! pusic'al chuqui 
woli' ña'tañob. Tsi! subeyob: 
¿Chucoch che'i mi la! cha'len t'an 
tila! pusic'al? che'en. 3 ¿Baqui bA 
ñumen wocol mic suben jini c'am 
ba? ¿Ñumen wocol ba mic suben: 
“Ñusabilix a mul” o ñumen wocol 
ba mic suben: “Ch'ojyen, teche a 
wayib, cha'len xambal”? 10 Pero 
cha'an mi la! ña'tan an i p'atalel *i 
Yalobil Winic ilayi ti pañimil cha'an 
mi' ñusan mulil (tsi' sube jini c'am 
ba): 11Mic subeñet: Ch'ojyen, teche 
a wayib, cucu ti a wotot. Che! tsi! 
yala Jesús. 1?Tsa' bac' ch'ojyi. Tsi' 
teche i wayib. Tsa' loq'ui majlel 
ti' wut pejtelelob. Che! jini, tsa' 

toj sajtiyob i pusic'al ti pejtelelob. 
Tsi' tsictesayob i ñuclel Dios. Tsi' 
yalayob: Ma'anic ba! tsa! laj q'uele 
bajche' jini, che'ob. 


Tsa' pajyi Leví 
(Mt. 9.9-13; Lc. 5.27-32) 
13Che' ba tsa! loq'ui Jesús tsa! 
cha' majli ti' ti' colem ñajb. Pejtelel 
winicob tsi' tempayob i ba ba'an 
Jesús. Tsi' cantesayob. 14Che' woli 
ti xambal majlel tsi! q'uele Leví, 
i yalobil Alfeo, buchul ba! mi' 
ch'ajmel tojoñel. Jesús tsi! sube: 
Tsajcañon, che'en. Tsa' wa'le Leví. 
Tsi' tsajca majlel Jesús. 1 Jesús tsa! 
majli ti' yotot Leví. Tsa' buchle ti' 


t'ejl mesa yic'ot xcant'añob i cha'an. 


Ya! buchulob ja'el cabal xch'am 
tojoñelob yic'ot xmulilob. Come 
cabal winicob tsi! tsajcayob tilel. 
16 Jini fariseojob yic'ot xcantesa 
mandarob tsi! q'ueleyob woli ti 
we'el Jesús yic'ot xch'am tojoñelob 
yic'ot xmulilob. Tsi' c'ajtibeyob 
xcant'añob i cha'an: ¿Chucoch 

mi' cha'len we'el uch'el yic'ot 
xch'am tojoñelob yic'ot xmulilob? 
che'ob. 17 Che! ba tsi! yubi Jesús 
tsi! subeyob: Jini c'oc'o' ba mach 
yomobic ts'acantel, cojach jini 
c'amo' bA. Ma'anic tsa! tiliyon 
cha'an mic pay jini toj ba winicob. 


Tsa' tiliyon cha'an mic pay xmulilob. 


C'ajtibal cha'an ch'ajb 
(Mt. 9.14-17; Lc. 5.33-39) 
18 woliyob ti ch'ajb jini xcant'añob 

i cha'an Juan yic'ot i cha'año' bA 
fariseojob. Tsa' tili i c'ajtibeñob 
Jesús: ¿Chucoch mi' cha'leñob 
ch'ajb jini xcant'añob i cha'an Juan 
yic'ot i cha'año' ba fariseojob? 

¿Chucoch ma'anic mi' cha'leñob 
ch'ajb xcant'añob a cha'an? che'ob. 
19 Jesús tsi' subeyob: ¿Mu' ba mejlel 
i cha'leñob ch'ajb xmel q'uiñob che! 
ya!to añob yic'ot jini winic woli 

ba ti ñujpuñijel? Che! ya! to an jini 
winic woli ba ti ñujpuñijel mach 
mejlicob ti ch'ajb. 20Tal to i yorajlel 
che' mi caj i pajyel majlel xñujpuñel. 
Ti jim ba ora mi caj i cha'leñob 
ch'ajb. ?1Ma'anic majqui mi! c'an 
tsijib pisil cha'an mi' law tsucul ba 
i pislel. Mi che! tsi! mele mi' tsijlel 
majlel tsucul ba pisil ba'an jini 

tsiji' ba i lajwil jinto ñumen colem 

i tsijlemal. 22Che! ja'el ma'anic 
majqui mi' yotsan tsijib vino ti 
tsucul ba i yajñib melbil ba i pachi. 
Mi tsi' yotsa jini vino mi' tojmel i 
yajñib. Mi' jilel jini vino, che! ja'el 
mi! jilel i yajñib. Yom mi' yotsantel 
tsijib vino ti tsiji' ba i yajñib, che'en 
Jesús. 


Xcant'añob tsi' tuc'uyob i wut jam ti' 
q'uiñilel c'aj o 
(Mt. 12.1-8; Lc. 6.1-5) 

23Ti jump'ejl q'uin che' mi' c'ajob i 
yo, tsa! umi majlel Jesús ba! pac'bil 
jam c'uxbil ba i wut. Che! woliyob 
ti xambal majlel jini xcant'añob i 
cha'an, tsa! caji i tuc'beñob c'uxbil 
ba i wut jam. ?4 Jini fariseojob tsi' 
subeyob Jesús: Awilan, ¿chucoch 
mi' cha'leñob chuqui tic'bil ti jini 
q'uin che' mi laj c'aj la co? che'ob. 
25 Jesús tsi' subeyob: ¿Mach ba 
anic tsa' la' q'uele ti jun chuqui tsi' 
cha'le David che' ba tsi' yubi wocol? 
Tsi' yubi wi'ñal yic'ot i pi'alob. 26Tsa! 
ochi ti' yotot Dios che' ya'an Abiatar 
ti' ye'tel ti c'ax ñuc ba motomaj. 
David tsi! c'uxu jini waj tsa! bA 

ajq'ui ti mesa*. Tic'bil ti mandar 
cha'an ma!anic mi! c'uxob. Cojach 
motomajob mi mejlel i c'uxob. 
David tsi! yaq'ueyob i c'ux i pi'alob 
ja'el, che'en. 27 Jesús tsi! subeyob 
ja'el: Aq'uebilob winicob x'ixicob 
jini q'uin che' mi laj c'aj la co. Jini 
q'uin cha'añach i wenlel winicob 
x'ixicob. Mach melbilobic winicob 
x'ixicob cha'an mi' yaq'ueñob i 
ñuclel i q'uiñilel c'aj o. 28 Jini cha'an 
i Yalobil Winic i Yumach ja'el i 
q'uiñilel c'aj o, che'en. 


Winic am ba tiquin ba i c'ab 
(Mt. 12.9-14; Lc. 6.6-11) 

Tsa' cha' ochi Jesús ti sinagoga. 

Ya'an juntiquil winic tiquin ba 
i c'ab. 2Woli! wen q'uelob cha'an mi' 
ña'tañob mi muc'ach i lajmesan jini 
winic ti jini q'uin che' mi' c'ajob i yo, 
come yomob i jop'ben i mul. 3 Jesús 
tsi' sube jini winic tiquin ba i c'ab: 
La' ilayi. Ch'ojyen, ochen ilayi ti 
ojlil, che'en. 4Jesús tsi! c'ajtibeyob: 
¿Baqui ba tic'bil ti melol ti jini 
q'uin che' mi laj c'aj la co? ¿Jim 
ba chuqui uts'at? ¿O jim ba chuqui 
jontol? ¿Tic'bil ba coltaya cha'an 
jini woli ba ti chamel? ¿O tic'bil ba 
tsansa? che'en. Ñach'al tsa' caleyob. 
5Mich' tsi! joy q'ueleyob Jesús, come 
ch'ijiyem tsi! yubi cha'an i tsatslelob 
i pusic'al. Tsi' sube jini winic: 
Sats'a a c'ab, che'en. Tsi' sats'a. Tsa! 
wen'esanti i c'ab. ŠTsa! loq'uiyob 
majlel fariseojob. Tsi' temeyob i 
t'an yic'ot jini herodiañob ti' contra 
Jesús cha'an yomob i tsansan. 


Bajc'Al winicob x'ixicob ti! ti' ñajb 


T Jesús tsi! tats'a i bA. Tsa! majli 
ti colem ñajb yic'ot xcant'añob i 

cha'an. Bajc'A] winicob x'ixicob 
ch'oyolo! bA ti Galilea tsi! tsajcayob. 
8Bajc'al ch'oyolo' ba ti Judea, yic'ot 
ti Jerusalén, yic'ot ti Idumea, yic'ot 
ti junwejl Jordán ja', yic'ot ti' 
joytilel Tiro yic'ot Sidón, tsa! tiliyob 
ba'an Jesús che' ba tsi' yubiyob 
pejtelel chuqui tsi! mele. ’Tsi' sube 
xcant'añob cha'an mi' chajpabeñob 
barco cha'an ma'anic mi' ñet'ob, 
come cabalob. 10Come Jesús tsa'ix 
i lajmesa cabalob. Jini cha'an 
pejtelel año! ba i c'amsjel tsi! wersa 
lac'tesayob i bA, come yomob i tal. 
11 Jini xibajob che! ba tsi! q'ueleyob, 
tsi! pac chocoyob i ba ti! tojel Jesús. 
Ti c'am ba t'an tsi! yalayob: Jatet i 
Yalobilet Dios, che'ob. 12 Jesús tsi' 
wersa tiq'ui xibajob cha'an ma'anic 
mi! yac'ob ti cAjñel. 


Tsi' yajca lajchantiquil 
(Mt. 10.1-4; Lc. 6.12-16) 

13Ti wi'il Jesús tsa' letsi majlel ti 
wits. Tsi' payayob tilel majqui yom 
i pay. Tsa! tiliyob ba'an. 14 Jesús 
tsi' wa'choco lajchantiquil cha'an 
mi' yajñelob yic'ot, cha'an ja'el 
mi! chocob majlel ti subt'an. 15Tsi' 
yaq'ueyob i p'atAlel cha'an mi' 
lajmesañob xc'amajelob, cha'an mi' 
chocob loq'uel xibajob. 16Jiñach i 
c'aba'ob jini lajchantiquil: Simón 
tsa! ba otsAbenti i c'aba' Pedro; 
17 Jacobo i yalobil Zebedeo, Juan 
i yijts'in Jacobo tsa! bA otsAbenti 
i cha'chajplel i c'aba' Boanerges, 
am ba i sujmlel: “Winicob mu! bA 
i cha'leñob c'am ba t'an bajche! 
chaje”; 18 Andrés, yic'ot Felipe, 
yic'ot Bartolomé, yic'ot Mateo, 
yic'ot Tomás, yic'ot Jacobo i yalobil 
Alfeo; yic'ot Tadeo, yic'ot Simón jini 

cananista, !9yic!ot Judas Iscariote, 
jini tsa! ba i yac'a Jesús ti! c'ab i 
contra. Tsa' sujtiyob ti otot. 


P'ajoñel ti' contra Ch'ujul ba Espíritu 
(Mt. 12.22-30; Lc. 11.14-23; 12.10) 
20Tsi' cha' tempayob i ba cabal 
winicob x'ixicob. Ma'anic tsa! 
mejliyob ti c'ux waj. 21Che! bA 
tsi! yubiyob i pi'alob Jesús, tsa! 
tiliyob cha'an mi! chucob come 
tsi! yalayob: Sojquem i jol, che'ob. 
22 Pero jini sts'ijbayajob loq'uemo! 
ba ti Jerusalén tsi' yalayob: Ochem 
Beelzebú ti' pusic'al. Ti' p'atalel 
i yum xibajob mi' choc loq'uel 
xibajob, che'ob. ?3Jini cha'an Jesús 
tsi! payayob tilel. Tsi' pejcayob ti 
lajiya tac. Tsi' yala: ¿Bajche' mi 
mejlel i choc loq'uel i ba Satanás? 
24Mi tsi' t'oxoyob i ba ti leto jini 
año' ba ti' wenta juntiquil yumal, 
mach mejlic ti jalijel i yumantel. 
25Mi tsi! t'oxoyob i ba ti leto jini 
chumulo' ba ti jump'ejl otot, mach 
mejlicob ti jalijel. 26Che'i ja'el mi tsi' 
bajñel contraji i ba Satanás ti leto 
mach mejlic ti jalijel. Che' jini mux 
i jilel. 27 Ma!'anic majqui mi' mejlel ti 
ochel ti' yotot p'atal ba winic cha'an 
mi' chilben loq'uel i chuba'an mi 
ma'anic tsi' ñaxan cacha jini p'atal 
ba winic. Che' mi' yujtel i cach mi 
mejlel i chilben loq'uel i chuba'an. 
28[sujm mic subeñetla mi caj i 
ñusabentelob pejtelel i mul winicob 
yic'ot pejtelel mu' ba i subob ti 
p'ajoñel. 29Pero majqui jach mi' 
cha'len p'ajoñel ti' contra jini 
Ch'ujul ba Espíritu ma'anic ba' ora 
mi caj i ñusabentel i mul. An i mul 
ti pejtelel ora, che'en Jesús. 30 Come 
tsi! yalayob: An i xibajlel, che'ob. 

I ña' yic'ot i yijts'iñob Jesús 
(Mt. 12.46-50; Lc. 8.19-21) 
31Tsa' tiliyob i yijts'iñob Jesús 
yic'ot i ña'. Ya! wa'alob ti jumpat. 
Tsi' chocoyob majlel t'an ba'an 
Jesús cha'an mi' payob loq'uel. 
32Ya' buchulob winicob x'ixicob 
ti' joytilel Jesús. Tsi' subeyob: 
Awilan, ya'an a ña! ti jumpat yic'ot 
a wijts'iñob. Woli! payetob, che'ob. 
33 Jesús tsi! subeyob: ¿Majqui c ña'? 
¿Majqui quijts'iñob? che'en. 34Che! 
bA tsi! joy q'uele jini buchulo' ba ti' 
joytilel, Jesús tsi' subeyob: Awilan, 
c ña'etla quijts'iñetla. 35Come 
majqui jach mi' cha'len chuqui 
yom Dios, jiñach quijts'in, quijti'an, 
yic'ot c ña!, che'en. 


Lajiya cha'an xwejch'uya pac' 
(Mt.13.1-15, 18-23; Lc. 8.4-15) 
Jesús tsa! cha! caji ti cantesa ti' 
ti' colem ñajb. Tsi! tempayob 
i bA bajc'al winicob x'ixicob ba'an. 
Jini cha'an tsa! ochi Jesús ti buchtal 
ti barco am ba ti colem ñajb. Ya' 
añob ti lum winicob x'ixicob ti' 
t'ejl colem ñajb. 2An cabal chuqui 
tsi! cantesayob ti lajiya tac. Tsi' 
subeyob ti cAntesa: 3Ubinla: Awilan, 
jini xpac! tsa! majli i wejch'un 
pac'. 4Che' woli i wejch'un majlel 
tsa! yajli ts'ita' ti bij. Tsa' tili 
te'lemut. Tsi' c'uxu. 5Yamba tsa! 
yajli ti xajlelol ba' ma'anic cabal 
lum. Ti ora tsa' pasi come ma'anic 
i lumil. 6Che' ba tsa! chañ'a jini 
q'uin, ticaw q'uin tsi! yubi. Tsa’ 
tiqui come ma'anic i wi'. Yamba 
tsa! yajli ti ch'ixol. Che! ba tsa! 
coli jini ch'ix, tsi! tsansa. Ma'anic 
tsi! yac'a i wut. 8 Yamba tsa! yajli 

ti wen ba lum. Tsa' pasi, tsa! coli. 
Tsi! yac'a i wut. Jujump'ejl pac! tsi' 
yac'a i wut ti lujump'ejl i cha'c'al, ti 
uxc'al, ti joc'al, che'en Jesús. ° Jesús 
tsi' subeyob: Jini am ba i chiquin 
cha'an mi' yubin, la' i yubin, che'en. 
10Baqui ora an ti' bajñelil, jini año' 
ba ti' joytilel yic'ot jini lajchantiquil 
tsi' c'ajtibeyob i sujmlel jini 
lajiya. 11 Jesús tsi' subeyob: Tsa'ix 
aq'uentiyetla la' can i sujmlel 
cha'an i yumantel Dios mach bA 
tsictiyemic ti yamba ora. Pero mic 
lu' subeñob ti lajiya tac jini mach 
ba ochemobic, 12?cha'an ma'anic mi' 
c'otel i wut jini woli ba i q'uelob, 
cha'an ma'anic mi' ch'ambeñob 
isujm jini woli ba i yubiñob, ame i 
sutq'uiñob i ba, ame ñusabenticob i 
mul, che'en. 

13 Jesús tsi' subeyob: ¿Mach ba 
anic mi la' ch'amben isujm jini 
lajiya? ¿Bajche' che' jini, mi mejlel 
la! ch'amben isujm pejtelel lajiya 
tac? che!en. 14Jini xwejch'uya 
pac', jiñach mu! ba i puc jini t'an. 
15Jini año! ba ti' ti! bij jiñobach 
jini otsabil ba jini t'an ti' pusic'al. 
Che' mi' yubiñob jini t'an, ti ora 
mi' tilel Satanás i chilbeñob loq'uel 
jini t'an tsa' ba ochi ti' pusic'al. 
16Che' ja'el, jini wejch'ubil ba ti 
xajlelol jiñobach mu! ba i yubiñob 
jini t'an. Tijicñayob mi' bac' jac'ob. 
17 Pero ma'anic i wi! ti! pusic'al. 

Jini cha'an ts'i'ta jach mi! jalijelob. 
Come che' mi' tilel wocol yic'ot i 
tic'lantel cha'an jini t'an, ti ora mi' 
tejchel tile bixel ba i pusic'al. 18Jini 
wejch'ubil ba ti ch'ixol jiñobach mu' 
ba i yubiñob jini t'an. 19Pero i ye'tel 
ti jini pañimil, yic'ot i mulantel 
chuba'añal, yic'ot i mulantel chuqui 

tac yomob, mi' yochel ti' pusic'al. 
Mi' jisan jini t'an cha'an ma'anic 
mi' yac' i wut. 2° Jini wejch'ubil 
ba ti wen ba lum jiñobach mu' ba 
i yubiñob jini t'an. Mi' jac'ob. Mi' 
yac'ob i wut ti lujump'ejl i cha'c'al, 
ti uxc'al, ti jo'c'al. Che' tsi' yala 
Jesús. 


Jini mucul tac mi' caj ti pastal 
(Lc. 8.16-18) 

21Che' ja'el tsi' subeyob: ¿Mu! ba 
la! ch'am tilel candil cha'an mi la! 
ñup' ti chiquib mi ti' yebal ch'ac? 
¿Mach ba anic mi la' joc'chocon ti' 
joc'lib? 22Come ma'anic mucul tac 
ba mach ba anic mi' caj ti pastal. 
Pejtelel jini mach ba tsictiyemic 
mi caj i yajq'uel ti tsictiyel. 23Mi 
an majqui an i chiquin cha'an mi' 
yubin, la! i yubin, che'en. ?4 Jesús 
tsi' subeyob ja'el: Chaca q'uele 
la' ba cha'an jini mu' ba la' wubin. 
Che' bajche' mi la' p'isben winicob 
che'ach mi caj la' waq'uentel. 
Ñumen cabal mi caj la' p'isbentel 
jatetla mu! ba la! wubin. 25Come 
jini am bA i cha'an mu! to caj i 
yaq'uentel yamba. Jini mach bA 
anic i cha'an mi caj i lu' chilbentel 
chuqui an i cha'an, che'en. 


Lajiya cha'an pac' 

26 Jesús tsi' yala: Lajalach i 
yumantel Dios bajche' winic mu! bA 
i wejch'un pac' ti lum. ?7Mi' cha'len 
wayel. Mi' ch'ojyel. Che'ach mi' 
ñumel ac'alel yic'ot q'uiñil. Jini pac! 
mi' bots'an, mi' colel. Jini winic 
ma'anic mi' ña'tan bajche' mi' colel. 
28Come jini lum mi' yac' ti colel jini 
pac! ti' bajñel, ñaxan i yopol, wi'il 
i te'el, wi'il colem bA i wut ti! te'el. 

29Che! c'añix i wut, ti ora jini winic 
mi' tsep ti machit che' i yorajlelix 
mi' lojtel i wut, che'en Jesús. 


Lajiya cha'an i pac' mostaza 
(Mt. 13.31-35; Lc. 13.18-19) 

30 Jesús tsi' yala: ¿Chuqui yic'ot 
mi mejlel lac lajin i yumantel 
Dios? ¿Chuqui ti lajiya yom mi 
lac sub? 31Lajalach bajche' i bac' 
mostaza. Ma'anic yamba pac' ti 
pañimil ñumen biq'uit ba bajche' 
jini mu! bA i wejch'untel ti lum. 
32Che! wejch'ubilix, mi! colel jinto 
mi! ñusan i chanlel pejtelel yan tac 
ba pimel. Mi! yac! colem tac i c'ab. 
Jini cha'an te'lemut mi! mel i c'u' 
ti' yaxñalel, che'en. 33Tsi' subeyob 
i t'an Dios ti cabal lajiya tac che' 
bajche' jini. I p'isol jach tsi' subeyob 
bajche' tsa' mejli i yubiñob. 34Jini 
jach ti lajiya tsi' pejcayob. Che' 
añob ti' bajñel yic'ot xcant'añob i 


cha'an tsi' subeyob pejtelel i sujmlel. 


Jesús tsi' tiq'ui p'atal ba ic' 
(Mt. 8.23-27; Lc. 8.22-25) 
35Ti jini jach ba q'uin ti ic'ajel 
Jesús tsi' subeyob: La' c'axiconla 
ti junwejl ñajb, che'en. 36Tsi' 
subeyob majlel winicob x'ixicob. Tsi' 
payayob majlel Jesús che! ya'to an 
ti barco. Ya'an ja'el yamba barco 
tac yic'ot. 37Tsa! tejchi wen p'atal 
ba ic'. Tsa' caji i wec'ulan ochel 
ja! ti barco jinto wolix ti bujt'el. 
38 Wayalix Jesús ti c'anjol ti wi'ipat 
ti' mal barco. Tsa' tili i ñijcañob. 
Tsi' subeyob: Maestro, ¿mach ba 
wolic a p'is ti wenta mi caj lac 
jilel? che'ob. 39Tsa' ch'ojyi Jesús. 
Tsi' tiq'ui ic'. Tsi' sube colem ñajb: 
Ñajch'en, lajmen, che'en. Tsa' lajmi 

ic'. Ñach'acña pañimil. 40 Jesús tsi' 
subeyob: ¿Chucoch woliyetla ti 
baq'uen? ¿Chucoch ma'anic mi la! 
ñop? che!en. 44Wen cabal woliyob 
ti baq'uen. Tsi' c'ajtibeyob i ba: 
¿Majqui jini? come jini ic! ja'el 
yic'ot jini colem ñajb mi' jac'ben i 
t'an, che'ob. 


Jini am ba i xibasjlel ti' lumal 
geraseñob 
(Mt. 8.28-34; Lc. 8.26-39) 


Tsa' c'otiyob ti junwejl colem 

ñajb ti' lumal jini geraseñob. 
2Che! ba tsa! loq'ui Jesús ti barco, 
juntiquil winic am ba i xibajlel tsa! 
loq'ui ba'an i yotlel tac ch'ujlelal. 
Tsa! tili i taj Jesús. 3Jini winic tsa' 
chumle ba'an i yotlel tac ch'ujlelAl. 
Ma'anix majqui tsa! mejli i wen 
cach mi ti cadena. 4Come cabal tsa! 
wen cajchi i yoc i c'ab ti cadena 
yic'ot ti' ñejt'ib. Ti ora tsi' bic'ti 
ts'oco jini cadena. Tsi' top'o i ñejt'ib. 
Ma'anic majch tsa! mejli i chan tic'. 
STi pejtelel ora, ti q'uiñil ti ac'alel, 
woli ti oñel ya! ti wits yic'ot ya! 
ba'an i yotlel ch'ujlelal tac. Cabal 
tsi' lowo i ba ti xajlel. 

6Che! ba tsi! ñajti q'uele Jesús, 

tsa! tili ti ajñel. Tsi' ch'ujutesa. 
TWen c'am tsi! cha'le t'an ti oñel. 
Tsi' yala: ¿Chuqui i ye'tel ma' tilel 
ba' añon Jesús, i Yalobilet ba Dios 
jini C'ax Ñuc ba? Mij c'ajtibeñet 
ti wocol t'an ti' c'aba' Dios mach 
a tic'lañon, che'en. 8Come Jesús 
tsi' sube: Loq'uen ti jini winic, xiba, 
che'en. °Jesús tsi! c'ajtibe: ¿Chuqui 
a c'aba!? che'en. Tsi' jac'a: J c'aba' 
Legión come cabalon lojon, che'en. 
10 Jini xiba tsi! c'ajtibe ti wocol t'an 
cha'an ma'anic mi' chocob loq'uel 

ti! lumal. 11 Ya! ti wits woliyob ti 
buc'bal bajc'al chitam. 1?Pejtelel jini 
xibajob tsi' c'ajtibeyob ti wocol t'an: 
Subeñon lojon majlel ba'an chitam. 
La' ochicon lojon ti' mal, che'ob. 
13 Jesús tsi! bac' ac'a i t'an cha'an mi' 
yochel. Jini xibajob tsa' loq'uiyob. 
Tsa' ochiyob ti chitam. Ti ajñel jini 
chitam tsa' laj jubi ti xitil ba wits. 
Tsa' ochi ti colem ñajb. Tsa' laj chami 
tija'. An che! bajche' jo'bajc' chitam. 
14 Jini xcanta chitamob ti ajñel 
tsa! majliyob ya! ti tejclum yic'ot ti 
xchumtal tac. Tsi' subuyob chuqui 
tsa! ujti. Tsa! loq'uiyob tilel winicob 
x'ixicob chalan mi! q'uelob chuqui 
tsa! ujti. 15Tsa! tiliyob ba'an Jesús. 
Tsi' q'ueleyob jini tsa! ba tic'lanti 
cha'an xiba che' chucbil i cha'an 
cabal xibajob. Ya' buchul, lapal i bujc, 
anix i pusic'al. Tsi' cha'leyob baq'uen. 
16 Jini winicob tsa! ba i q'ueleyob tsi' 
subeyob chuqui tsa' tumbenti jini 
chucbil ba i cha'an xibajob yic'ot jini 
chitam tac. 1Tsa' caji i c'ajtibeñob 
Jesús ti wocol t'an cha'an mi' loq'uel 
majlel Jesús ti' lumalob. 18Che' ba 
tsa! ochi Jesús ti barco, jini winic tsa! 
ba tic'lanti cha'an xibajob tsi' c'ajtibe 
wocol t'an come yom ajñel yic'ot 
Jesús. 19 Jesús ma'anic tsi! paya. Tsi' 
sube: Cucu ti a wotot ba'an a pi'alob. 
Subeñob chuqui tac ñuc tsi' melbeyet 
a Yum. Subeñob bajche' tsi! p'untayet, 
che'en. 20Tsa! majli jini winic. Tsa! 
caji i puc t'an ya! ti Decápolis. Tsi' 
subu chuqui tac ñuc tsi' melbe Jesús. 
Tsa' toj sajtiyob i pusic'al ti pejtelelob. 


Jairo tsi' c'ajti i coltantel i yalobil 
(Mt. 9.18-20; Lc. 8.40-42) 
21Che' ba tsa' cha' c'axi Jesús ti 
junwejl ja! ti barco, tsi' tempayob i 

ba cabal winicob x'ixicob ti' joytilel. 
Ya'an Jesús ti! ti' colem ñajb. 22Tsa! 
tili juntiquil i yum sinagoga, i 
c'aba' Jairo. Che' ba tsi' q'uele 
Jesús, Jairo tsi! ñocchoco i ba ba'an. 
23Tsi' c'ajtibe wocol t'an. Tsi' sube: 
Wolix ti chamel xch'oc ba calobil. 
La! ac'a a c'ab ti! tojlel jini xch'oc 
cha'an mi' lajmel cha'an mi' colel, 
che'en. 24 Jesús tsa! majli yic'ot. 
Cabal winicob x'ixicob tsi' tsajcayob 
majlel. Tsi' joy ñet'eyob. 


Tsi' tala i bujc Jesús juntiquil x'ixic 
(Mt. 9.20-22; Lc. 8.43-48) 

25Pero an juntiquil x'ixic mach ba 
anic tsa! wis tijq'ui i bec! i ch'ich'el 
lajchamp'ejl jab. 26 Cabal wocol tsi! 
yubi cha'an cabal sts'acayajob. Tsi' 
laj jisa pejtelel i chuba'an cha'an i 
tojol i ts'acantel. Ma'anic tsa! wis 
c'oc'a, pero tsa! utsi caji i c'amajel. 
27Che' ba tsi' yubi chuqui tsi' mele 
Jesús, tsa! tili jini x'ixic ti! pat Jesús 
ba' tempabilob winicob. Tsi' talbe 
i pislel. 28 Jini x'ixic tsi! yala ti' 
pusic'al: Mi tsa jach c talbe i pislel, 
mi caj j c'oc'an, che'en. ?9Ti ora 
jach tsa' tijq'ui i bec' i ch'ich'el. Tsi' 
yubi ti! bac'tal lajmenix i c'amsjel. 

30Yujil Jesús tsa! c'ajñi i p'atalel. 
Tsi' bac' sutq'ui i ba ba' joyol 
i cha'an winicob x'ixicob. Tsi' 
c'ajtibeyob: ¿Majqui tsi! tala c 
pislel? che'en. 31Jini xcant'añob i 
cha'an tsi' jac'ayob: Awilan woli' joy 
ñet'et winicob x'ixicob. ¿Chucoch 
ma' c'ajtibeñon lojon majqui tsi' 
talayet? che'ob. 32 Jesús tsi! can 
q'uele winicob x'ixicob cha'an mi' 
q'uel majqui tsi! tala. 33Tsa' tili jini 
x'ixic, tsiltsilña ti baq'uen, come 
yujil chuqui tsi! mele Jesús ti' tojlel. 

Tsi! ñocchoco i ba ti! tojel Jesús. Tsi' 
sube pejtelel i sujmlel. 34 Jesús tsi' 
sube: Calobil, tsa! lajmiyet cha'an 
tsa! ñopoyon. Cucu ti! ñach'tilel a 
pusic'al. Ajñen ti a c!'oc!lel, che'en. 


Tsi' teche ch'ojyel i yalobil Jairo 
(Mt.9.23-26; Lc. 8.49-56) 

35Che! woli to ti t'an, tsa! tili 
cha'tiquil uxtiquil winicob 
loq'uemo! ba ti! yotot i yum 
sinagoga. Tsi' yalayob: Chamenix 
xch'oc ba a walobil. ¿Chucoch 
wola' chan macben q'uin jini 
Maestro? che'ob. 36Pero che! bA 
tsi! yubi Jesús chuqui tsi! yalayob, 
tsi! sube i yum sinagoga: Mach a 
cha'len baq'uen, chan ñopo ti a 
pusic'al, che'en. 37 Jesús tsi' tiq'ui 
winicob x'ixicob cha'an ma'anic 
mi' tsajcañob majlel. Jini jach tsi' 
paya majlel Pedro yic'ot Jacobo 
yic'ot Juan i yijts'in Jacobo. 38'Tsa! 
tili ti' yotot i yum sinagoga. Tsi' 
q'uele ju'ucñayob ti uq'uel winicob 
x'ixicob. C'am woliyob ti uq'uel. 
39Che! ba tsa! ochi, tsi! c'ajtibeyob: 
¿Chucoch ju'ucñayetla? ¿Chucoch 
woliyetla ti uq'uel? Jini xch'oc 
mach chamenic. Woli ti wayel, 
che'en. 4# Jini winicob x'ixicob 
tsi' tse'tayob. Pero Jesús tsi' 
chocoyob loq'uel ti pejtelel. Tsi' 
pAyA itat i ña! jini xch'oc yic'ot 
jini año! bA yic'ot. Tsa' ochi ba! 
ñolol jini xch'oc. 41Tsi! chucbe i 
c'ab xch'oc. Tsi! sube: Talita cumi, 
che!en. Mi' yal ti lac t'an: Xch'oc, 
mic subeñet, ch'ojyen. 42Ti ora 
tsa! ch'ojyi jini xch'oc. Tsi' cha'le 
xAmbal come anix lajchamp'ejl i 
jabilel. Ti junyajlel tsa' toj sajtiyob 
i pusic'al ti pejtelelob. 43 Jesús tsi' 

wersa subeyob cha'an ma'anic mi' 
subeñob i pi'alob mi juntiquilic. Tsi' 
subeyob cha'an mi' we'sañob jini 
xch'oc. 


Tsa' ts'a'lenti Jesús ya' ti Nazaret 
(Mt. 13.53-58; Lc. 4.16-30) 
Jesús tsa' loq'ui ya'i. Tsa' tili 
ti! lumal. Jini xcant'añob i 
cha'an tsi! tsajcayob majlel. ?Ti' 
q'uiñilel c'aj o Jesús tsa! caji 
ti cantesa ti sinagoga. Tsa' toj 
sajti i pusic'al cabalob che! bA 
tsi' yubibeyob i t'an. Tsi' yalayob: 
¿Baqui tsi' taja pejtelel jini? 
¿Chuqui i ña'tabal tsa' ba aq'uenti? 
Wen ñuc i ye'tel mu! ba i mel ti! c'ab. 
3¿Mach ba jinic xjuc'te', i yalobil 
María, i yascun Jacobo yic'ot José 
yic'ot Judas yic'ot Simón? ¿Mach 
ba watic an i yijti'añob la quic'ot? 
che'ob. Tsa' caji i mich'leñob. 
4 Jesús tsi! subeyob: Mi! q'uejlel ti 
ñuc pejtel x'alt'an. Pero ma'anic mi! 
q'uejlel ti ñuc ya! ti! lumal yic'ot ti! 
tojlel i pi'alob yic'ot ti! yotot, che'en. 
5Ma'anic tsa! mejli i mel ñuc ba i 
ye'tel ya'i. Tsa jach i yac'a i c'ab ti 
cha'tiquil uxtiquil xc'amajelob. Tsi' 
lajmesayob. 5Ch'ijiyem i pusic'al 
Jesús come ma'anic tsi! ñopoyob. 
Tsa' ñumi majlel ti tejclum tac ti 
cantesa. 


Tsa' chojquiyob majlel ti subt'an 
lajchantiquil 
(Mt. 10.5-15; Lc. 9.1-6) 

TTsi' paya tilel jini lajchantiquil. 
Tsa' caji i chocob majlel ti 
cha'cha'tiquil. Tsi' yaq'ueyob i 
p'atalel ti! contra xibajob. 8Tsi' 
yaq'ueyob mandar cha'an mach 
yomic chuqui mi' ch'amob majlel ti 

bij, cojach i te! ti xambal. Ma'anic 
mi! ch'amob majlel chim, mi waj, 
mi taq'uin. °Tsi' subeyob cha'an 
mi' lapob i cacte'. Mach yomic 

mi! lapob cha'p'ejl i buje. 10Tsi' 
subeyob: Baqui jach mi la' wochel ti 
otot, jijlenla ya'i jinto mi la' loq'uel 
majlel ti jini tejclum. 11Baqui jach 
ma'anic mi' payetla ochel, mi 
ma'anic mi' jac'beñetla, tijcanla 
loq'uel i ts'ubeñal la! woc che! mi 
la! majlel, cha'an mi! q'uelob mach 
wenic bajche! tsi' meleyob. Isujm 
mic subeñetla, ñumen wocol mi caj 
i yubiñob winicob x'ixicob ti jini 
tejclum ti! yorajlel tojmulil bajche' 
jini ch'oyolo' ba ti Sodoma yic'ot ti 
Gomorra, che'en. 12'Tsa! majliyob 
jini xcant'añob. Tsi' subuyob t'an 
cha'an mi' cayob i mul winicob 
x'ixicob. 13Tsi' chocoyob loq'uel 
cabal xibajob. Tsi' bombeyob aceite 
cabal xc'amajelob. Tsi' lajmesayob. 


Tsa' tsansanti Juan tsa! bA i yAc'A 
ch'amja' 
(Mt. 14.1-12; Lc. 9.7-9) 

14 Jini rey Herodes tsi! yubi t'an 
cha'an Jesús, come tsa' wen cajni 
i c'aba' Jesús. Woli' yalob: Tsa'ix 
tejchi ch'ojyel ba'an chameño' bA 
jini Juan tsa! ba i yac'a ch'amja!. 
Jini cha'an cabal mi' tsictiyel i 
p'atAlel ti! ye'tel, che'ob. 15°Yaño' bA 
tsi! lon alayob: Jiñach Elías, che'ob. 
Yaño! ba tsi! lon alayob: Jiñach 
x'alt'an che! bajche' x'alt'añob ti 
wajali, che'ob. 16Che! ba tsi! yubi 
jini t'an Herodes tsi! yala: Jiñach 
Juan tsa' ba c set' t'ojbe loq'uel 
i bic!. Tsa'ix ch'ojyi loq'uel ba'an 
chameño' ba, che'en. 1 Come 
Herodes tsi' choco majlel winic 

cha'an mi' chuc Juan. Tsi' yotsa 
Juan ti cárcel cha'an ti' t'an 
Herodías, i yijñam Felipe, come 
Herodes tsi! paybe i yijñam i yijts'in. 
18 Juan tsi! sube Herodes: Tic'bil 
ti mandar ma! payben i yijñam a 
wijts'in. 19Jini cha'an Herodías tsi' 
loto i mich'ajel ti' pusic'al ti' contra 
Juan. Yom i tsansan. Ma'anic tsa! 
mejli. 2? Come Herodes tsi! bac'ña 
Juan come yujil tojach, yujil 
ch'ujulach. Tsi' canta ti uts'at. Che! 
ba tsi' yubibe i t'an Juan cabal tsa' 
caji ti t'an i pusic'al Herodes, pero 
yom i yubiben i t'an Juan. 

21Tsa' tili i yorajlel cha'an mi' mel 
q'uin Herodes ti' q'uiñilel i jabil. Tsi' 
paya tilel yumalob yic'ot capitañob 
yic'ot jini wen chumulo! bA ya! ti 
Galilea. 22Che! ba tsa! ochi i yalobil 
Herodías, tsi! cha'le son. Tsa! toj 
ñuc'a i pusic'al Herodes yic'ot jini 
año! ba ti mesa. Jini rey tsi! sube 
jini xch'oc: C'ajtibeñon chuqui jach 
a wom. Mi caj caq'ueñet, che'en. 
23Tsi' wersa wa'choco i t'an. Tsi' 
sube: Chuqui jach ma! c'ajtibeñon 
mi caj caq'ueñet c'alal ti yojlil c 
yumantel, che'en. ?4Tsa' loq'ui 
majlel xch'oc, tsi! c'ajtibe i ña!: 
¿Chuqui yom mij c'ajtiben? che'en. 
I ña! tsi! sube: I jol Juan mu! ba i 
yac' ch'amja!, che'en. 25Tsa! bac! 
ochi ba'an jini rey. Tsi' sube: Ti jini 
jach ba ora com ma' pit aq'ueñon 
ti colem latu i jol Juan mu' ba 
i yac! ch'amja', che'en. 26 Wen 
ch'ijiyem i pusic'al jini rey, come 
mach yomic i bajñel ñusan i t'an 
cha'an tsa'ix i wersa wa'choco i 
t'an ti' tojlel xq'uiñijelob ti mesa. 
2?7Ti ora jini rey tsi' choco majlel 
soldado. Tsi' yac'a mandar cha'an 

mi! ch'ajmel tilel i jol Juan. ?8Tsa' 
majli jini soldado. Tsi' set' t'ojbe 
loq'uel i bic' Juan ya! ti cárcel. 

Tsi' pit ch'ama tilel i jol ti colem 
latu. Tsi' yaq'ue jini xch'oc. Jini 
xch'oc tsi! yaq'ue i ña!. 23Che! ba 
tsi' yubiyob xcant'añob i cha'an 
Juan, tsa' tiliyob, tsi' ch'amayob 
majlel i bac'tal. Tsi' ñolchocoyob ti 
mucoñibal. 


Tsi' we'sa jo'p'ejl mil 
(Mt. 14.13-21; Lc. 9.10-17; Jn. 6.1-14) 

30 Jini chocbilo' ba majlel ti 
subt'an tsa' cha' tiliyob ba'an Jesús. 
Tsi' subeyob pejtelel chuqui tsi' 
cha'leyob yic'ot pejtelel chuqui tsi' 
cantesayob. 31 Jesús tsi! subeyob: 
Conla ti lac bajñelil ti jochol ba lum 


cha'an mi laj c'aj la co ts'ita', che'en. 


Come an cabal tilel ñumelob jax 
ba. Ma'anic tsi' tajbeyob i q'uiñilel 
cha'an mi' cha'leñob we'el. 32'Tsa! 
majliyob ti barco c'alal ti jochol ba 
lum ti' bajñelilob. 

33Cabal winicob x'ixicob tsi' 
q'ueleyob Jesús yic'ot xcant'añob 
che! bA tsa! majliyob. Tsi' cAñAyob. 
Jini cha'an ti ajñel tsa! majliyob ti' 
yoc, ch'oyolo! bA ti pejtelel tejclum 
tac ti! joytilel. Ñaxan tsa! c'otiyob. 
34Tsa' loq'ui ti barco Jesús. Tsi' 
q'uele bajc'al winicob x'ixicob. Tsi' 
p'untayob come lajalob bajche! 
tiñAme! mach ba anic xcantaya i 
cha'añob. An cabal chuqui tsa! caji 
i cantesañob. 35Che! wolix ti bajlel 
q'uin, tsa! tiliyob jini xcant'añob 
i cha'an ba'an Jesús. Tsi' yalayob: 
Jochol jini lum. Wolix ti bajlel 
q'uin. 36Chocoyob majlel cha'an 
mi! majlelob ti xchumtaAl tac yic'ot 
ti tejclum tac ti' joytilel cha'an mi' 

mañob waj, come ma'anic chuqui 
mi' c'uxob, che'ob. 37 Jesús tsi' 
subeyob: Aq'ueñob jatetla chuqui 
mi' c'uxob, che'en. Tsi' c'ajtibeyob: 
¿A wom ba mic majlel lojon cha'an 
mic man lojon lujunc'al denario 

waj cha'an mi la caq'ueñob i c'ux? 
che'ob. 38 Jesús tsi! c'ajtibeyob: 
¿Jayq'uejl waj an la! cha'an? Cucula, 
q'uelela, che'en. Che! yujilob, tsi' 
subeyob: Jo'q'uejl yic'ot cha'cojt 
chay, che'ob. 39 Jesús tsi! yaq'ueyob 
mandar cha'an mi! subeñob 

buchtal ti pejtelelob ti jujunmojt 

ti yajyax ba jam. 40'Tsa! buchleyob 
ti jujunmojt ti jo'jo'c'al tac yic'ot 

ti lujump'ejl i yuxc'al tac. 4 Jesús 
tsi! ch'ama jini jo'q'uejl waj yic'ot 
cha'cojt chay. Che! ba tsi! letsa i wut 
ti panchan tsi' cha'le oración. Tsi' 
xet'e jini waj. Tsi' yaq'ue xcant'añob 
i cha'an, cha'an mi' pucbeñob 
winicob x'ixicob. Tsi' xut'u ja'el 

jini cha'cojt chay cha'an mi' laj 
aq'uentelob. 42Ti pejtelelob tsi' 
cha'leyob we'el. Tsa' ñaj'ayob. 43Tsi' 
lotoyob lajchamp'ejl chiquib but'ul 
ti! xejt'il waj yic'ot chay. 44 Jo'p'ejl 
mil winicob tsi' c'uxuyob waj. 


Jesús tsi! cha'le xambal ti pam ñajb 
(Mt. 14.22-33; Jn. 6.15-21) 


45 Jesús tsi' bac' sube ochel 
xcant'añob i cha'an ti barco cha'an 
ñaxan mi' majlelob ti Betsaida 
ti junwejl ja'. Tsa' bajñel cale i 
subeñob sujtel winicob x'ixicob. 
46Che! ba tsa! ujti i chocob majlel, 
tsa' letsi majlel ti bujtal cha'an mi' 
pejcan Dios. 4 Che! ti ic'ajel, ya'an 
barco ti ojlil colem ñajb. Ya'an 
Jesús ti lum ti' bajñelil. 48Tsi' q'uele 
wocol woli' nijcañob majlel barco 

jini xcant'añob come jini ic! woli' 
cujob. Che' yomix sac'an tsa' tili 
Jesús ba! añob. Woli ti xambal 

tilel ti pam ja'. Tsi' ña'ta Jesús i 
ñusañob. 49Che! ba tsi! q'ueleyob 
woli ti xAmbal Jesús ti pam ja! 

jini xcant'añob tsi! lon ña'tayob 

i ch'ujlel jach winic. C'am tsi' 
cha'leyob oñel. 50 Come ti pejtelel 
xcant'añob tsi' q'ueleyob. Tsi' wen 
cha'leyob baq'uen. Pero Jesús 

tsi' bac' pejcayob. Tsi! subeyob: 
Tijicñesan la! pusic'al. Come 
joñoñaAch, mach la! cha'len baq'uen, 
che'en. 51Tsa! ochi Jesús ba' añob 
ti barco. Tsa' lajmi ic'. Ti junyajlel 
tsa! toj sajtiyob i pusic'al xcant'oñob 
cha'an baq'uen. 52Come maxto anic 
tsi' ch'ambeyob isujm chuqui tsa! 
pasbentiyob ti waj, come tsatsob i 
pusic'al. 


Jesús tsi! lajmesa xc'amajelob ya! ti 
Genesaret 
(Mt. 14. 34-36) 
53Che' ba tsa! c'axiyob ti junwejl 

ja!, tsa! c'otiyob ti lum ya! ti 
Genesaret. Tsi! cachayob barco. 
54Che ba tsa! loq'ui Jesús ti barco, 
ti ora tsi! cañayob jini winicob 
x'ixicob. 55Ti ajñel tsa! majliyob ti 
pejtelel lum ti! joytilel. Baqui jach 
tsa! ñumi Jesús tsi! ch'uyuyob tilel 
xc'amAjelob ti! wayib che! ba tsi' 
yubiyob ya'an Jesús. 56Baqui jach 
tsa! ochi, mi ti ala tejclum mi ti 
colem tejclum mi ti xchumtal tac, 
tsa! tiliyob winicob i ñolchocoñob 
xc'amajelob ti calle. Tsi! c'ajtibeyob 
ti wocol t'an, come yomob i talben 
anquese jini jach i ti! i pislel 
Jesús. Pejtelel tsa! ba i talayob tsa! 
c'oc'ayob. 

Jini mu' ba i bibesan winic 
(Mt. 15.1-20) 

Tsi' tempayob i ba fariseojob 

yic'ot cha'tiquil uxtiquil 
sts'ijbayajob ch'oyolo' ba ti 
Jerusalén. Tsa' tiliyob ba'an Jesús. 
2Tsi' q'ueleyob an xcant'añob i 
cha'an mu! ba i c'uxob waj che! 
mach pocbilic i c'ab. Tsi! ts'a'leyob. 
3Come fariseojob yic'ot pejtelel 
judíojob mi' yesmañob i subal i 
ñojte'el. Jini cha'an, ma'anic mi' 
cha'leñob we'el mi ma'anic mi' 
pocob i c'ab. 4Che' mi' sujtelob 
ti choñonibal tac, mi ma'anic mi' 
pocob i ba, ma'anic mi' cha'leñob 
we'el. An to cabal i subal i ñojte'el 
mu' ba i bej esmañob. I tilelach mi' 
pocob tsima yic'ot p'ejt, yic'ot latu 
melbil ba ti tsucu taq'uin. 

5Jini fariseojob yic'ot sts'ijbayajob 

tsi' c'ajtibeyob: ¿Chucoch mi' 
ñusabeñob i subal lac ñojte'el jini 
xcant'añob a cha'an? ¿Chucoch 
mi' cha'leñob we'el che' bibi'ob i 
c'ab? che'ob. 8 Jesús tsi' subeyob: 
Cha'p'ejax la' pusic'al. Isujm chuqui 
tsi' subu Isaías che' ba tsi' tajayetla 
ti t'an che' bajche' ts'ijbubil: “Ti' 
yej jach mi' subob c ñuclel jini 
winicob x'ixicob, pero ti' pusic'al 
ma'anic mi' lac'oñoñob. 7 Lolom 
jach mi' ch'ujutesañoñob, come 
jiñach i mandar tac winicob woli 
ba i cantesañob”, che'en Jesús. 
8Come mi la' cayben i mandar 
Dios. Mi la' wen ñop i subal la' 
ñojte'el. 9Mi la! wal uts'at mi la! 
ñusaben i mandar Dios cha'an 
mi la' wen ñop i subal la' ñojte'el. 
10Moisés tsi' yala: “Q'uele ti ñuc 
a tat a ña!. Jini mu! ba i p'aj i tat i 

ña! mi caj i wersa chAme]”, che'en. 
11pero jatetla mi la! wal uts'at mi 
subeñob i tat i ña! ma'anic chuqui 
mi mejlel i yaq'ueñob cha'an mi' 
coltañob, come Corbán i chuba'an 
mi! yAlob. (Jini Corbán mi' yal ti 
lac t'an: Jiñach mu! bA caq'uen 
Dios.) 12Che! jini, ma'anic mi la' 
waq'ueñob i coltan i tat i ña'. 13 Mi 
la' jisaben i c'ajñibal i t'an Dios 
cha'an jach i subal la' ñojte'el mu' 
ba la' cha' suben la' walobilob. An 
cabal chuqui leco mi la' cha'len che' 
bajche' jini, che'en. 

14 Jesús tsi! cha! paya tilel 
pejtelel winicob x'ixicob. Tsi' 
subeyob: Ñich'tañon ti la' pejtelel. 
Ch'ambenla isujm, che'en. 15-16 Ti 
pañimil ma'anic chuqui c'uxbil 
ba mu! ba i bibesAben i pusic'al 
winicob. Jini mu' ba i loq'uel ti' 
pusic'al winic, jiñach mu' ba i 
bibesan. Majqui jach an i chiquin 
cha'an mi yubin, la! i yubin. Che! 
tsi! yala Jesús. 17 Jesús tsi! cAyA 
winicob x'ixicob. Che! bA tsa! ochi 
ti otot, jini xcant'añob i cha'an 
tsi' c'ajtibeyob i sujmlel jini lajiya. 
18 Jesús tsi! c'ajtibeyob: ¿Jatetla 
ja'el, mach ba anic mi la! ch'amben 
isujm? ¿Mach ba anic mi la! ña'tan 
ma'anic mi' bibesan winic jini mu' 
tac bA i yochel ti' mal? 19Come 
ma'anic mi' yochel ti' pusic'al, 
jini jach ti! ñac'. Ñumel jach mi' 
ñumel, che'en Jesús. Che'ach tsi' 
cantesayob sac pejtelel i bal lac 
ñac!. 20 Jesús tsi! yala: Jini mu! ba i 
loq'uel ti winic mi' bibesan winic. 
21Come ch'oyol ti' pusic'al winicob 
x'ixicob mi' tilel cabal jontol ba i 
ña!tAbal, yic'ot i ts'i'lel, yic'ot i tajol 
i yixic, yic'ot tsansa, 22yic'ot xujch', 

yic'ot i mulantel chuba'añal, yic'ot 
jontolil, yic'ot lotiya, yic'ot i bibi'lel, 
yic'ot tsaytsayna ba i pusic'al 
cha'an i wenlel yaño' ba, yic'ot 
p'ajoñel, yic'ot i p'isol i ba ti ñuc 
yic'ot i tontojlel. 23Come ch'oyol ti' 
pusic'al winicob mi' tilel pejtelel 
jini jontolil. Mi' bibesan winicob 
x'ixicob, che'en Jesús. 


X'ixic ch'oyol ba ti Sirofenicia 
(Mt. 15.21-28) 
24Tsa' wa'le Jesús, tsa' loq'ui 

majlel c'alal ti' lumal Tiro. Tsa' ochi 
ti otot. Mach yomic mi' ña'tañob mi 
ya'an, pero ma'anic ba' tsa' mejli 
ti mucul ajñel. 25Juntiquil xch'oc 
an i xibajlel. I ña! jini xch'oc tsi' 
yubi ya'an Jesús. Tsa' bac' tili i 
ñocchocon i ba ti! tojel. 26Jini x'ixic 
griega, ch'oyol ti Sirofenicia. Tsi' 
c'ajtibe wocol t'an cha'an mi' choc 
loq'uel xiba ti! yalobil. ?” Jesús tsi' 
sube: La' ñaxan we'santic alobob, 
come mach uts'atic mi lac chilben 
i waj alobob cha'an mi lac chocben 
ts'i!, che'en. 28Jini x'ixic tsi! jac'a: 
Melelach c Yum. Pero jini ts'i' ti' 
yebal mesa mi' c'ux i xujt'il i waj 
alobob, che'en. 29 Jesús tsi! sube: 
Cha'an jini t'an tsa' ba a subeyon 
mi mejlel a majlel. Tsa'ix loq'ui xiba 
ti a walobil, che'en. 30Che' ba tsa! 
c'oti x'ixic ti! yotot tsi! taja i yalobil 
ñolol ti' wayib. Loq'uemix jini xiba. 


Jesús tsi! lajmesa x'uma' winic 
31 Jesús tsa! cha! loq'ui ti lum i 
c'aba! Tiro. Che! bA tsa! ñumi ti 
Sidón, tsa! c'oti ti Galilea ñajb. Woli' 
xAn ñumel Decápolis. 32Winicob 
x'ixicob tsi! payayob tilel juntiquil 
xcojc. Wocol mi' cha'len t'an. Tsi' 

c'ajtibeyob cha'an mi! yac' i c'ab 
ti' jini winic. 33 Jesús tsi! paya tilel 


ti' bajñel, parte an winicob x'ixicob. 


Tsi' yotsa i yal i c'ab ti' chiquin. 
Tsi' cha'le tujb. Tsi' talbe i yac'. 

34 Jesús tsi! letsa i wut ti panchan, 
c'am tsi! jac'a i yo. Tsi' sube: Efata, 
che'en, mu! ba i yal ti lac t'an: La' 
jajmic. 35Tsa! jajmi i chiquin winic. 
Tsa' jijti i yac!. Toj tsa! loq'ui i t'an. 
36 Jesús tsi' wersa subeyob cha'an 
ma'anic mi! subeñob yaño' ba mi 
juntiquilic. Ti jujunyajl che! bA 

tsi! tiq'uiyob, ñumen tsi! pucuyob 
t'an. 37C'ax cabal tsa! toj sajtiyob 

i pusic'al winicob x'ixicob. Tsi' 
yalayob: Uts'at pejtelel chuqui tac 
tsi' mele. Mi' yaq'uen i yubin t'an 
jini xcojc. Mi! yaq'uen i cha'len t'an 
jini x'uma', che'ob. 


Tsi' we'sa champ'ejl mil 
(Mt. 15.32-39) 

Ti yamba q'uin, che! cha! 

tempabil bajc'al winicob 
x'ixicob, che' ma'anic chuqui 
mi' c'uxob, Jesús tsi' paya tilel 
xcant'añob i cha'an. Tsi' subeyob: 
2Mic p'untan jini winicob x'ixicob, 
come uxp'ejlix q'uin wA! añob 
quic'ot. Ma'anic chuqui mi' c'uxob. 
3Muq'uic c chocob majlel ti! yotot 
che! wi!ñayobix, mi! c'un'añob ti 
bij, come ojlil ch'oyolob ti ñajtAl, 
che'en. 4Jini xcant'añob i cha'an 
tsi' c'ajtibeyob: ¿Baqui mi mejlel 
i tajtal waj ilayi ti jochol ba lum 
cha'an mi' we'santelob? che'ob. 
SJesús tsi! c'ajtibeyob: ¿Jayq'uejl 
waj an la! cha'an? che'en. Tsi' 
subeyob: Wucq'uejl, che'ob. 8 Jesús 
tsi' sube winicob x'ixicob cha'an 
mi! buchtalob ti lum. Tsi' ch'ama 

jini wucq'uejl waj. Che! ba tsi! sube 
Dios wocolix i yala, tsi! xet'e. Tsi' 
yaq'ue xcant'añob i cha'an, cha'an 
mi' pucbeñob winicob x'ixicob. Jini 
xcant'añob tsi! yaq'ueyob. 7An i 
cha'añob ja'el ts'ita' chay. Jesús tsi' 
cha'le oración. Tsi' subeyob cha'an 
mi yaq'ueñob ja'el. 8Tsi! cha'leyob 
we'el. Tsa' ñaj'ayob. Tsi! lotoyob 

i xujt'il, wucp'ejl colem chiquib 
but'ul. 9An che! bajche' champ'ejl 
mil tsa' ba i c'uxuyob. Ti wi'il Jesús 
tsi' subeyob majlel. 10Tsa! bac' ochi 
ti barco yic'ot xcant'añob i cha'an. 
Tsa' majli ya' ti Dalmanuta. 


Yomob i q'uel i yejtal i p'atalel Jesús 
(Mt. 16.1-4; Lc. 12.54-56) 

11 Jini fariseojob tsa! ba tiliyob 
tsa' caji i contrajiñob ti t'an. 
Tsi' c'ajtibeyob Jesús cha'an mi' 
pasbeñob i yejtal i p'atalel ti 
panchan. Che'i tsi' yilabeyob i 
pusic'al. 1?C'am tsi! jac'a i yo Jesús. 
Tsi' yala: ¿Chucoch yomob i q'uel 
i yejtal c p'atalel jini año' ba ti 
pañimil wale? Isujm mic subeñetla, 
ma'anic mi caj i yaq'uentelob i q'uel 
i yejtal c p'atalel jini winicob año' 
ba ti pañimil wale, che'en. 13 Jesús 
tsi' cayayob. Tsa' cha' ochi ti barco. 
Tsa' c'axi ti junwejl ja'. 


I levadura fariseojob 
(Mt. 16.5-12) 

14Tsa' ñajayi i ch'amob tilel waj. 
Ya' junq'uejl jach an i waj ti barco. 
15 Jesús tsi! subeyob: Chaca q'uele 
la' ba cha'an i levadura fariseojob 
yic'ot i levadura Herodes, che'en. 
16Tsa' caji i pejcañob i ba. Tsi' 
yalayob: Ma'anic lac waj, che'ob. 
17 Yujil Jesús chuqui woli' yalob. Tsi' 

subeyob: ¿Chucoch woliyetla ti t'an 
cha'an ma'anic la! waj? ¿Mach ba 
anic mi la! ña'tan? ¿Mach ba anic 
mi la! ch'amben isujm? ¿Tsats to ba 
la! pusic'al? 18An la! wut. ¿Mach 

ba anic mi la' q'uel? An la' chiquin. 
¿Mach ba anic mi la' wubin? ¿Mach 
ba c'ajalic la! cha'an? 19Che! ba tsac 
xet'e jini jo'q'uejl waj cha'an jo'p'ejl 
mil, ¿jayp'ejl chiquib but'ul ti' xujt'il 
tsa' la' loto? che'en. Tsi' subeyob: 
Lajchamp'ejl, che'ob. 2°Che' 
wucq'uejl waj cha'an champ'ejl 
mil, ¿jayp'ejl colem chiquib but'ul 
ti' xujt'il tsa' la' loto? che'en. Tsi' 
subeyob: Wucp'ejl, che'ob. ?1 Jesús 
tsi' subeyob: ¿Maxto ba anic mi la' 
ch'amben isujm? che'en. 


Tsi' lajmesa xpots' ya' ti Betsaida 

22Yą! tsa! c'oti Jesús ti Betsaida. 
Winicob tsi' payayob tilel xpots' 
ba'an Jesús. Tsi' c'ajtibeyob ti 
wocol t'an cha'an mi' tal jini xpots'!. 
23 Jesús tsi' chucbe i c'ab jini xpots'. 
Tsi' paya loq'uel ti tejclum. Tsi' 
tujbabe i wut. Tsi' yac'a i c'ab ti jini 
xpots'!. Tsi' c'ajtibe mi an chuqui 
woli' q'uel. 24 Jini xpots! tsi! letsa 
i wut. Tsi! sube: Mij q'uel winicob 
che! yilalob bajche' te', woliyob ti 
xAmbal, che'en. 25-26 Jesús tsi! cha! 
ac!A i c'ab ti' wut. Tulul i wut tsa! 
caji i q'uel pañimil. Cha' c'oq'uix. 
Ñajt tsa' c'oti i wut. Wen tsiquil 
tsi' queleyob ti pejtelelob. Jesús 
tsi' choco majlel ti' yotot. Tsi' sube: 
Mach ma! wochel ti tejclum, che'en. 


Pedro tsi' yala: Jatet Cristojet 
(Mt. 16.13-20; Lc. 9.18-21) 
27 Tsa' majli Jesús yic'ot 
xcant'añob i cha'an. Tsa' ñumiyob 

ti tejclum tac ya' ti Cesarea Filipo. 
Che' añob to ti bij, Jesús tsi' c'ajtibe 
xcant'añob i cha'an: ¿Majquiyon 
mi! yalob winicob? che'en. ?8Tsi' 
subeyob: Ojlil mi' yalob Juanet 

tsa! ba i yac'a ch'amja'. Yaño' bA 

mi' yalob Elíaset. Yaño' ba mi' 
yalob juntiquil x'alt'añet, che'ob. 

29 Jesús tsi! c'ajtibeyob: Jixcu jatetla, 
¿majquiyon mi la! wal? che'en. 
Pedro tsi! sube: Jatet Cristojet, jini 
yajcabil ba, che'en. 30Pero Jesús tsi' 
wersa tiq'uiyob cha'an ma'anic mi' 
subeñob winicob mi juntiquilic. 


Jesús tsi' subu bajche' mi caj i 
chamel 
(Mt. 16.21-28; Lc. 9.22-27) 


31 Jesús tsa! caji i cantesañob. Tsi' 
yala wersa mi' yubin cabal wocol *i 
Yalobil Winic, mi' ts'a'lentel cha'an 
xñoxob año! ba i ye'tel yic'ot ñuc bA 
motomajob yic'ot sts'ijbayajob. Mi' 
tsansantel. Mi' ch'ojyel ti yuxp'ejlel 
q'uin. 32Wen tsiquil i sujmlel i t'an 
Jesús tsa' ba i subeyob. Jini cha'an 
Pedro tsi! paya majlel. Tsa' caji i tic'. 
33Pero Jesús tsi' sutq'ui i ba i q'uel 
xcant'añob i cha'an. Tsa' caji i tic! 
Pedro. Jesús tsi! sube: Tats'a a bA 
ba! añon Satanás, come ma'anic ma! 
ch'amben isujm chuqui yom Dios, 
cojach ma! ch'amben isujm chuqui 
yom winicob, che'en. 34Jesús tsi! 
paya tilel tempabilo' bA winicob 
x'ixicob yic'ot xcAnt'añob i cha'an. 
Tsi' subeyob: Mi an majqui yom i 
tsajcañon, la! i len cay chuqui yom 
i bajñel pusic'al. La! i ch'am i cruz. 
La! i tsajcañon. 35Majqui jach yom 
i bajñel cantan i ch'ujlel mi caj 
i sat. Jini mu! ba i yac' i ch'ujlel 
cha'añon yic'ot cha'an jini wen t'an 

mi caj i cantan. 36¿Come chuqui 
mi! taj winic mi tsi! lon ch'amA 
pejtelel pañimil pero mi tsi! sAtA i 
ch'ujlel? 37 ¿Chuqui mi mejlel i yac! 
winic cha'an mi' cha! taj i ch'ujlel 
che! tsa'ix i sata? 38Majqui jach 
mi' cha'len quisin cha'añon yic'ot 
cha'an c t'an ti' tojlel winicob 
x'ixicob año! ba i ts'i'lel yic'ot i 
jontolil, i Yalobil Winic ja'el mi caj 
i cha'len quisin cha'an jini winic 
che' mi' tilel ti' ñuclel i Tat yic'ot 
jini ch'ujul ba ángelob. Che' tsi' yala 
Jesús. 

Jesús tsi' subeyob: Isujm mic 

subeñetla, lamital ili wa'alo' 
ba ma'anic mi caj i chamelob jinto 
mi! q'uelob i yumantel Dios che! mi' 
tilel ti' p'atalel, che'en. 


Tsa' yajñi Jesús 
(Mt. 17.1-13; Lc. 9.28-36) 

2Che! ñumenix wacp'ejl q'uin 
Jesús tsi' paya majlel Pedro yic'ot 
Jacobo yic'ot Juan. Tsi' toj'esayob 
majlel ti! bajñelob c'alal ti chan 
bA wits. Tsa! yAjñi Jesús ti' wutob i 
pi'alob. 3Tsa! sac'a i pislel, ts'aylaw 
i saclel che! bajche' i ña'al tsañal. 
Ma'anic ti pañimil chuqui mi 
mejlel i saq'uesan bajche' jini. 4Tsa' 
tsictiyiyob Elías yic'ot Moisés. 
Woliyob ti t'an yic'ot Jesús. *Pedro 
tsi' sube Jesús: Maestro, uts'at 
che! wa! añonla ilayi. La! c mel 
lojon uxp'ejl lejchempat, jump'ejl 
cha'añet, jump'ejl cha'an Moisés, 
jump'ejl cha'an Elías, che'en. 
Come Pedro mach yujilic chuqui 
woli' yal, come woliyob ti cabal 
baq'uen. 7 Tsa! tili tocal. Tsi' 
mosoyob. Tsa! tili t'an ti tocal. Tsi' 
yala: JiñAch calobil, c'ux bA mi 

cubin. Ñich'tanla, che'en. 8Jini 
xcant'añob che! ba tsi! joy q'ueleyob 
pañimil, tsi! q'ueleyob ma'anix 
majqui ya'an yic'otob, i bajñel jach 
Jesús. 

9Che! woli' jubelob tilel ti 
wits, Jesús tsi! tiq'uiyob cha'an 
ma'anic mi! subeñob winicob mi 
juntiquilic chuqui tsi! q'ueleyob 
jinto mi' cha! ch'ojyel i Yalobil 
Winic ba'an chameño' ba. 10Jini 
xcant'añob tsi' cantayob jini t'an 
ti' pusic'al. Tsi' c'ajtibeyob i ba 
chuqui i sujmlel jini t'an “mi! cha! 
ch'ojyel ba'an chameño' ba”. 11Tsi' 
c'ajtibeyob: ¿Chucoch mi' yalob 
sts'ijbayajob wersa mi' ñaxan tilel 
Elías? che'ob. 1? Jesús tsi! subeyob: 
Isujmach ñaxan tal Elías. Mi caj 
i cha' toj'esan pejtelel chuqui an. 
¿Mach ba ts'ijbubilic: “Wersa mi' 
ñusan cabal wocol i Yalobil Winic, 
wersa mi ts'a'lentel ja'el”? 13Mic 
subeñetla tsa'ix tili Elías. Winicob 
x'ixicob tsi' tic'layob bajche' jach 
yomob che' bajche' ts'ijbubil, che'en. 


Jesús tsi! lajmesa ch'iton am bA i 
juquin chamel 
(Mt. 17. 14-21; Lc. 9. 37-43) 
14Che' ba tsa! tili ba'an 
xcant'añob, tsi' q'uele bajc'al 
winicob x'ixicob ti' joytilel. Jini 
sts'ijbayajob woliyob ti cabal t'an 
yic'otob. 15Ti ora tsa! toj sajtiyob 
i pusic'al pejtelel jini winicob 
x'ixicob che! bA tsi! q'ueleyob 
Jesús. Ti ajñel tsa! tiliyob ba'an. 
Tsi' yaq'ueyob cortesía. 16 Jesús tsi' 
c'ajtibeyob: ¿Chucoch woliyetla ti 
cabal t'an? che'en. 17 Juntiquil ya! 
ba an yic'otob tsi! sube: Maestro, 
tsac paya tilel calobil ba! añet. 

An i xibajlel mu! bA i yotsan ti 
x'uma!. 18Baqui jach mi' chuc, 

mi' choc jubel. Mi' loq'uel i lojc i 
yej. Quech'ecña mi' mel i baquel 
i yej. Mi' tsats'an i c'ab i yoc. Tsac 
sube xcant'añob a cha'an, cha'an 
mi! chocob loq'uel. Ma'anic tsa! 
mejliyob, che'en. 

19 Jesús tsi' subeyob: iWinicob 
x'ixicob año! ba wale mach ba anic 
mi la! ñop! ¿Jayp'ejl to q'uin wa! 
añon la! wic'ot? ¿Jayp'ejl to q'uin 
mic wersa cuchbeñetla la! sajtemal? 
Payala tilel ba! añon, che'en. 20Tsi' 
payayob tilel jini ch'iton ba'an 
Jesús. Jini xiba che! ba tsi! q'uele 
Jesús, tsi! bac' ac'a jini ch'iton ti 
juquin chamel. Tsa! yajli jini ch'iton 
ti lum. Tsi' pachti i ba. Tsa' loq'ui 
i loje i yej. ?1 Jesús tsi! c'ajtibe i 
tat: ¿Jayp'ejlix jab tsa' caji jini? 
che'en. I tat tsi' sube: C'alal che' 
alal to, che'en. 22CabAl tsi! choco 
ochel ti c!'ajc yic'ot ti ja! cha'an mi' 
tsansan. Mi an chuqui mi mejlel 
a mel, p'untañon lojon, coltañon 
lojon, che'en. ?3 Jesús tsi! sube: Mi 
tsa! mejli a ñop, jini mu! ba i ñop mi 
mejlel ti melbentel pejtelel chuqui 
tac yom, che'en. ?4Ti ora i tat jini 
ch'iton tsi! cha'le c'am ba t'an. Tsi' 
yala: Mic ñop. Chocbeñon loq'uel 
tile bixel ba c pusic'al, che'en. 

25 Jesús tsi! tiq'ui xiba che! ba tsi! 
q'uele woli' tempañob i ba cabal 
winicob x'ixicob. Tsi' sube xiba: Mic 
subeñet xiba, mu ba a wotsan jini 
ch'iton ti x'uma! ti xcojc, loq'uen 
ti jini ch'iton. Mach ma! chan 
ochel ti pejtelel ora, che'en. 26'Tsi! 
cha'le oñel xiba. Tsi' cha! ac'a ti 
juquin chamel jini ch'iton che' ba 
tsa! loq'ui ti' pusical. Che! bajche' 

chamen tsa! cale jini ch'iton. Jini 
cha'an cabal tsi' yalayob: Chamenix, 
che'ob. 27 Jesús tsi' chucbe i c'ab 
jini ch'iton. Tsi' teche. Tsa' ch'ojyi 
jini ch'iton. 28 Jesús tsa! ochi ti otot. 
Jini xcant'añob i cha'an tsi' bajñel 
c'ajtibeyob: ¿Chucoch ma'anic tsa! 
mejli c choc lojon loq'uel? che'ob. 
29 Jesús tsi' subeyob: Mach mejlic ti 
chojquel loq'uel jini xiba, cojach ti 
oración, che'en. 


Jesús tsi' cha' subu bajche' mi caj i 
chamel 
(Mt. 17.22-23; Lc. 9.43-45) 

30Tsa' loq'uiyob majlel ya'i. Tsa' 
ñumiyob ti Galilea. Mach yomic 
Jesús mi' ña'tañob mi ya'an. 
31Come woli' cantesan majlel 
xcant'añob i cha'an. Tsi' subeyob: 
Mi caj i yajq'uel i Yalobil Winic ti' 
c'ab winicob mu! ba caj i tsansañob. 
Che! chamenix mi caj i cha! 
ch'ojyel ti! yuxp'ejlel q'uin, che'en. 
32Ma'anic tsi' ch'ambeyob isujm 
jini t'an. Ma'anic tsi' c'ajtibeyob i 
sujmlel come woliyob ti baq'uen. 


¿Majqui ñumen ñuc ti' yumantel 
Dios? 
(Mt. 18.1-5; Lc. 9.46-48) 

33Tsa' c'oti ya' ti Capernaum. 
Che! ba tsa! ochi ti otot, tsi! 
c'ajtibeyob: ¿Chuqui ti t'an tsa! 
la! wala ti bij? che'en. 34Ma'anic 
chuqui tsi' jac'ayob, come tsi' calax 
pejcayob i ba ti bij cha'an woli' 
bajñel yajcañob majqui ñumen ñuc 
mi' caj ti ajñel ti! tojlelob. 35Tsa! 
buchle Jesús. Tsi! pAyA tilel jini 
lajchantiquil. Tsi' subeyob: Majqui 
yom ajñel ti c'ax ñuc ti la! tojlel 
wersa mi! mel i ba ti c'ax ch'o'ch'oc. 

Wersa mi' coltañetla ti pejteleletla. 
36Tsi' paya tilel juntiquil alob. Tsi' 
yAC!A ti ojlil ba! añob. Che! ba tsi! 
meq'ue, tsi! subeyob: 37 Majqui jach 
mi' c'uxbin tij c'aba' juntiquil alal 
che' bajche' jini, mi' c'uxbiñon. Jini 
mu! bA i c'uxbiñon mach joñonic 
jach mi! c'uxbin. Mi! c'uxbin ja'el c 
Tat tsa! ba i chocoyon tilel, che'en. 


Jini mach bA anic mi! contrajiñonla 
woli' coltañonla 
(Lc. 9.49-50; Mt. 10.42) 


38Juan tsi! sube: Maestro, tsaj 
q'uele lojon juntiquil mu! ba i 
choc loq'uel xibajob ti a c'aba', 
pero ma'anic mi! tsajcañon lojon. 
Tsac tiq'ui lojon come ma'anic mi' 
tsajcañon lojon, che'en. 39Pero 
Jesús tsi! sube: Mach mi la! tic! 
come ma'anic majch mi' cha'len 
p'AtAl] bA e'tel tij c'aba! mu! ba i 
p'ajon ti ora. 40 Come jini mach 
bA anic mi! contrajiñonla, mi' 
coltañonla. 44 Come majqui jach 
mi! yaq'ueñetla jump'ejl tsima ja! 
tij c'aba! come i cha'añetla Cristo, 
isujm mic subeñetla, ma'anic mi caj 
i sat i chobejtabal. 


Jini mu' ba i yasañonla ti mulil 
(Mt. 18.6-9; Lc. 17.1-2; 
Mt. 5.13; Lc. 14.34-35) 
42Majqui jach mi' yasan ti mulil 
juntiquil ch'o'ch'oc ba mu' ba i 
ñopon, mach uts'atic mi caj i 
yujtel. Ñumen uts'at tsa'ic ñaxan 
cajchi ña'atun ti' bic' jini winic 
cha'an mi' chojquel ochel ti ñajb. 
43Mi woli' yasañet ti mulil a c'ab, 
tsepe loq'uel. Uts'at mi tsa' taja 
a cuxtalel che! xbor c'abet. Mach 
uts'atic mi ti cha'tstijt a c'ab ma! 

majlel ti infierno, ti jini c'ajc mach 
ba yujilic yajpel, 44ba! ma'anic mi' 
chamel i motso'lel, ba' ma'anic 

mi' yajpel jini c'ajc ti pejtelel ora. 
45Mi woli' yasañet ti mulil a woc, 
tsepe loq'uel. Uts'at mi tsa' taja 

a cuxtAlel che! xbor oquet. Mach 
uts'atic mi ti cha'ts'ijt a woc ma! 
chojquel ochel ti c'ajc 46ba! ma'anic 
mi! chamel i motso'lel, ba! ma'anic 
mi' yajpel c'ajc ti pejtelel ora. “Mi 
woli' yasañet ti mulil a wut, loc'san. 
Uts'at che' ma' wochel ti' yumantel 
Dios yic'ot jump'ejl jach a wut. 
Mach uts'atic che' cha'p'ejl a wut 
ma! chojquel ochel ti c'ajc, 48ba!' 
ma'anic mi' chamel i motso'lel, ba' 
ma'anic mi' yajpel c'ajc ti pejtelel 
ora. 49Come ti pejtelel pañimil mi 
caj i yotsAbentelob i yats!mil che! 
mi! ñusañob wocol. Come pejtelel 
majtanal mu! ba i tsansantel 

mi caj i yotsAbentel i yats'mil ti 
ats'am. 5°Uts'at ats'am. Pero mi 
tsa' sajti i tsajel, ¿bajche' mi mejlel 
la! cha! tsaj'esan? Yom chan tsaj la! 
wats!mil. Tem ajñenla ti! ñach'tilel 
la! pusic'al, che'en. 


Tic'bil mi! cay i yijñam winic 
(Mt. 19.1-12; Lc. 16.18) 
1 Jesús tsa! loq'ui majlel ya'i. 
Tsa! tili ti Judea ti junwejl 

Jordán ja'. Tsi! cha! tempayob i bA 
cabal winicob x'ixicob ba'an Jesús. 
Tsi' cha' cantesayob come i tilelach. 
2Tsa' tiliyob fariseojob ba'an Jesús 
cha'an mi! yilabeñob i pusic'al. Tsi' 
c'ajtibeyob: ¿Tic'bil ba winic ti 
mandar cha'an mi' choc loq'uel i 
yijñam? che'ob. 3Jesús tsi! c'ajtibeyob: 
¿Chuqui tsi! subeyetla Moisés ti 
mandar? che'en. 4Tsi' subeyob: Moisés 

tsi! yaq'ue i t'an winicob cha'an mi! 
ts'ijbuñob jun ba! mil tsictiyel tsa'ix i 
caya i yijñam ti junyajlel, che'ob. 
5Jesús tsi' subeyob: Cha'an jach i 
tsatslel la' pusic'al tsi' ts'ijbubeyetla 
jini mandar. ŝPero ti! cajibal che' 
ba tsi' mele pañimil Dios, tsi' mele 
winic x'ixic. "Jini cha'an la! i cay i tat 
i ña! winic cha'an mi! yajñel yic'ot i 
yijñam. 8Jini cha'tiquil mi! yochelob 
ti juntiquil jach i bac'tal. Mach chan 
cha'tiquilix. Juntiquil jach i bac'tal. 
9Jini cha'an, mach i t'ox winic jini 
mu! bA i tempan Dios. Che! tsi! yala 
Jesús. 10Ti mal otot jini xcant'añob 
tsi! cha! c'ajtibeyob i sujmlel jini t'an. 
11 Jesús tsi! subeyob: Majqui jach mi' 
cay i yijñam, mi tsi! paya yamba i 
yijňam, mi' cha'len ts'i'lel ti' contra. 
12 Jini x'ixic mu! ba i cay i ñoxi'al, mi 
tsi' jac'a i payol ti yamba winic, mi' 
cha'len ts'i'lel, che'en Jesús. 


Jesús tsi! yac'4 i c'ab ti alobob 
(Mt. 19.13-15; Lc. 18.15-17) 


13Tsi' payayob tilel alobob ba'an 
Jesús cha'an mi' mec'ob. Jini 
xcant'añob tsi' tiq'uiyob jini tsa' ba i 
payayob tilel. 14 Jesús tsa! mich'a che! 
ba tsi! q'uele. Tsi' subeyob: La! tilicob 
alobob ba! añon. Mach mi la! tic'ob, 
come i cha'añob i yumantel Dios. 
15Isujm mic subeñetla, jini mach ba 
anic mi! yochel ti' yumantel Dios che! 
bajche' alal ma'anic mi caj i yochel, 
che'en. 16Tsi' meq'ueyob. Tsi' yac'a 
i c'ab ti jini alobob. Tsi' yaq'ueyob i 
yutslel i t'an. 


Jini wen chumul ba yumal 
(Mt. 19.16-30; Lc. 18.18-30) 
17Che' ba tsa! loq'ui majlel ti bij, 
tsa' tili winic ti ajñel. Tsa' ñocle 

ba'an Jesús. Tsi' c'ajtibe: Wen bA 
Maestro, ¿chuqui yom mic cha'len 
cha'an mic taj j cuxtalel mach bA 
anic mi jilel? che'en. 18 Jesús tsi' 
sube: ¿Chucoch ma' wal mi weñon? 
Ma'anic majqui wen, cojach Dios. 
19A wujil jini mandar: “Mach a 
cha'len ts'i'lel, mach a cha'len 
tsansa, mach a cha'len xujch/', 
mach a cha'len jop't'an, mach a 
xujch'iben i chuba'an a pi'al ti lot, 
q'uele ti ñuc a tat a ña!”, che'en 
Jesús. 20Jini winic tsi! jac'a: 
Maestro, pejtelel jini mandar tsac 
jac'a c'alal che! alobon to, che'en. 
21 Jesús tsi! q'uele. Tsi! c'uxbi. Tsi' 
sube: An to yom ma! mel yambA 
junchajp. Cucu, choño pejtelel a 
chuba'an, aq'uen jini mach bA anic 
i chuba'an. Che! jini, mi caj a taj 
cabal a chuba'an ti panchan. La', 
ch'ama a cruz, tsajcañon, che'en. 
22 Jini winic tsi! mele i pusic'al 
cha'an jini t'an. Ch'ijiyem tsa! majli 
come an cabal i chuba'an. 

23-24 Jesús tsi! sutq'ui i wut 
ba'an xcant'añob i cha'an. Tsi' 
subeyob: Wocol mi caj i yochelob 
ti' yumantel Dios jini wen chumulo' 
ba, che'en. Tsa' toj sajtiyob i 
pusic'al jini xcant'añob cha'an 
i t'an. Jesús tsi' cha' subeyob: 
iAlobob, wocol mi' yochelob ti' 
yumantel Dios! ?5Wocol mi! ñumel 
camello ti' yarcayojlel acuxan. 
Ñumen wocol mi' yochel jini wen 
chumul ba winic ti' yumantel 
Dios, che'en. 26 Ñumen tsa! toj 
sajtiyob i pusic'al cha'an jini t'an. 
Tsi' subeyob: ¿Majqui che' jini mi 
mejlel i coltantel? che'ob. ?7 Jesús 
tsi' q'ueleyob. Tsi' subeyob: Mach 
mejlicob winicob. Mi mejlel Dios. 

Ti pejtelel chuqui tac jach yom, mi 
mejlel i mel Dios, che'en Jesús. 
28pedro tsa! caji i suben: Awilan, 
tsaj cAyA lojon pejtelel chuqui an 
cha'an mic tsajcañet lojon, che'en. 
29 Jesús tsi' subeyob: Isujm mic 
subeñetla, majqui jach mi! cay i 
yotot mi i yascun, mi i chich, mi 
i yijts'in, mi i tat, mi i ña', mi 
i yijñam, mi i yalobilob, mi i 
lumal cha'an joñon cha'an jini 
wen t'an, 30mi! taj wale ti ili ora 
yamba jo'c'al i ñumel i yotot tac, i 
yascuñob, i chichob, i yijts'iñob, i 
ña'ob, i yalobilob, i lum, yic'ot i 
tic'lantel. Ti jini tal to ba ora mi 
caj i taj i cuxtalel mach ba anic 
mi' jilel. 31Cabal jini ñaxaño! ba mi 
caj i caytalob ti wi'ipat. Cabal jini 
wi'ilobix ba mi caj i c'axelob majlel 
ti ñaxan, che'en Jesús. 


Jesús tsi' cha' ala bajche' mi caj i 
chamel 
(Mt. 20.17-19; Lc. 18.31-34) 


32Woli' letselob majlel ti bij ti 
Jerusalén. Ñaxan tsa' majli Jesús 
ti bij. Tsa' toj sajtiyob i pusic'al 
xcant'añob ti baq'uen che! ba tsi! 
tsajcayob majlel. Jesús tsi! cha! 
paya tile] jini lajchantiquil. Tsa' 
caji i subeñob chuqui tac mi caj i 
tumbentel i Yalobil Winic. 33 Awilan, 
woli lac letsel majlel ti Jerusalén. 
I Yalobil Winic mi caj i yajq'uel 
ti' c'ab ñuc ba motomajob yic'ot 
sts'ijbayajob mu' ba caj i yac'ob 
ti chamel. Mi caj i yac'ob ti' c'ab 
gentilob. 34Mi caj i wajleñob. Mi caj 
i jats'ob ti asiyal. Mi caj i tujbañob. 
Mi caj i tsansañob. Ti yuxp'ejlel 
q'uin mi caj i cha' ch'ojyel, che'en 
Jesús. 

I c'ajtibal Jacobo yic'ot Juan 
(Mt. 20.20-28) 


35 Jacobo yic'ot Juan i yalobilob 
Zebedeo, tsa' c'otiyob ba'an Jesús. 
Tsi' subeyob: Maestro, com lojon ma! 
melbeñon lojon chuqui mij c'ajtibeñet, 
che'ob. 36 Jesús tsi! c'ajtibeyob: ¿Chuqui 
la! wom mic melbeñetla? che'en. 37Tsi' 
subeyob: Com lojon ma' wac'on lojon 
ti buchtal, juntiquil ti a ñoj juntiquil 
ti a ts'ej ti a ñuclel, che'ob. 38 Jesús tsi' 
subeyob: Mach la! wujilic chuqui woli la' 
c'ajtin. ¿Mejl ba mi la' ñusan jini wocol 
mu! ba c ñusan? che'en. 39Tsi' subeyob: 
Muc'ach c mejlel lojon, che'ob. Jesús 
tsi! subeyob: Isujmach, jatetla mi caj 
la! ñusan jini wocol mu! ba caj c ñusan. 
40pero mach c wentajic cha'an mic sub 
majqui mi caj i buchtal tic ñoj yic'ot tic 
ts'ej. Mi caj i yajq'uelob ti buchtal jini 
tsa! ba chajpAbentiyob, che'en. 

4 Che! yujilobix jini lujuntiquil, tsa! 
caji i mich'leñob Jacobo yic'ot Juan. 
42 Jesús tsi! payayob tilel. Tsi' subeyob: 
La! wujil c'ax ñuc mi! pasob i ba jini 
gentilob mu! ba i yumantelob. Jini ñuco' 
ba ti! tojlelob, tsats mi! yac'ob i t'an. 
43Mach che'ic yom mi la' cha'len jatetla. 
Majqui jach yom i taj i ñuclel ti la' tojlel, 
la' i coltañetla. 44Majqui jach yom ajñel 
ti c'ax ñuc ti la! tojlel, la! i coltañetla 
che! bajche' la! winic ti la! pejtelel. 
45Come tsa! tili i Yalobil Winic mach 
cha'anic mi! coltAñtel, pero cha'an 
mi! coltan winicob x'ixicob, cha'an mi' 
yac! i ba ti chamel cha'an i tojol i mul 
cabalob. Che' tsi' yala Jesús. 


Tsi' lajmesa xpots' i c'aba' Bartimeo 
(Mt. 20.29-34; Lc. 18.35-43) 
46Tsa' tiliyob ti Jericó. Che! ba 
tsa' loq'ui majlel ti Jericó yic'ot 

xcAnt'añob i cha'an yic'ot cabal 
winicob x'ixicob, tsi! taja jini xpots! 
Bartimeo i yalobil Timoteo, buchul 
ti' ti' bij. Woli! c'ajtin taq'uin. 47 Che' 
ba tsi! yubi ya'an Jesús ch'oyol bA 
ti Nazaret, tsa' caji ti c'am ba t'an. 
Tsi' yala: Jesús i Yalobilet David, 
p'untañon, che'en. 48Cabalob tsi' 
tiq'uiyob cha'an mi' cay i t'an. Tsa’ 
utsi caji ti c'am ba t'an: I Yalobilet 
David, p'untañon, che'en. 49 Jesús 
tsi! caya i xAmbal. Tsi' yala: PAyAla 
tilel, che'en. Che! ba tsi! payayob 
tilel jini xpots', tsi' subeyob: 
Tijicñesan a pusic'al. Ch'ojyen. 
Woli' payet Jesús, che'ob. 5° Jini 
xpots' tsi' welchoco i mosil. Tsa' 
ch'ojyi. Tsa! tili ba'an Jesús. 51 Jesús 
tsi' sube: ¿Chuqui a wom mic 
tumbeñet? che'en. Jini xpots' tsi! 
sube: Maestro, com mi! cha! c'otel c 
wut, che'en. 52 Jesús tsi! sube: Cucu, 
tsa'ix coltantiyet cha'an tsa' ñopo, 
che'en. Ti ora tsa' cha' c'oti i wut. 
Tsi' tsajca majlel Jesús ti bij. 


I subentel i ñuclel che' ba tsa' ochi ti 
Jerusalén 
(Mt. 21.1-11; Lc. 19.28-40; Jn. 12.12-19) 


1 Che' ba lac'alix añob ti 

Jerusalén,lAc'Al ti Betfagé 
yic'ot Betania ya! ti! tojel Olivo wits, 
Jesús tsi' choco majlel cha'tiquil 
xcant'añob i cha'an. 2Tsi! subeyob: 
Cucula ti tejclum ya' ti' tojel la' wut. 
Che' mi la' wochel, ya' cachal mi 
caj la' taj tsiji' burro, mach ba anic 
majch tsi' c'achta. Jitila. Payala 
tilel. 3Mi an majch mi' subeñetla: 
“¿Chucoch che! mi la! mel jini?” 
subenla: “Yom i c'an lac Yum. Ti 
ora mi caj i cha! sutq'uibeñet”. Che! 
yom mi la! suben, che'en Jesús. 

4Tsa' majliyob jini xcant'añob. Tsi' 
tajayob jini burro cachal ti' ti' otot 
ya! ti calle. Tsi' jitiyob. 5Jini ya! ba 
waľ'alob tsi! subeyob: ¿Chuqui woli la' 
cha'len? ¿Chucoch woli la' jit burro? 
che'ob. ŝJini xcant'añob tsi! subeyob 
chuqui tsi' yala Jesús. Jini winicob 
tsi' chocoyob majlel. 7 Jini xcant'añob 
tsi' payayob tilel jini tsijib burro 
ba'an Jesús. Tsi' tasibeyob i pat burro 
ti! pislelob. Jesús tsi' buchta. SAn 
cabal tsa' ba i tasiyob majlel jini bij ti' 
pislelob. Yaño! ba tsa! caji i lijlij ac'ob 
majlel ti bij i c'ab te! am bA i yopol tsa! 
bA i tsepeyob. 9Jini woli ba i majlelob 
ti' tojel Jesús yic'ot jini woli ba i tilelob 
ti' pat c'am tsi! yalayob: Cotañet. La' 
sujbic a ñuclel jatet mu' ba a tilel ti' 
c'aba! lac Yum. 1La' sujbic i ñuclel i 
yumantel lac tat David woli ba i cajel. 
Cotañet añet ba ti chan, che'ob. 11Tsa' 
ochi Jesús ti Jerusalén ba' tsa' majlel 
ti Templo*. Che! ba tsa'ix i joy q'uele 
pejtelel chuqui tac an, che! ba yomix 
ic'an, tsa! majli ti Betania yic'ot jini 
lajchantiquil. 


Tsi' tiq'ui higuera te' 
(Mt. 21.18-19) 

12Ti yijc'Alal che! loq'uemobix ti 
Betania, tsi! yubi wi'ñal. 13Ñajt tsi' 
q'uele higuera te! am bA i yopol. Tsa' 
majli i q'uel mi an chuqui mi! taj. Che' 
ba tsa! c'oti ba'an te', i yopol jach tsi! taja 
come maxto i yorajlelic i wut. 14 Jesús 
tsi! sube jini te': Mach i chan c'ux a wut 
winicob x'ixicob ti pejtelel ora, che'en. 
Jini xcant'añob i cha'an tsi' yubiyob. 


Jesús tsi' chocoyob loq'uel ti Templo 
(Mt. 21.12-17; Lc. 19.45-48; Jn. 2.13-22) 
15Tsa' tiliyob ti Jerusalén. Jesús 

tsa' ochi ti Templo. Tsa' caji i 

choc loq'uel jini woliyo' ba ti 
choñoñel yic'ot woliyo! ba ti 
mañoñel ti Templo. Jesús tsi! ch'a! 
chocobeyob i mesa tac xq'uex 
taq'uiñob, yic'ot i buchlib tac 

jini woli ba i choñob x'ujcuts. 
16Tsi' tiq'uiyob cha'an ma'anic 
chuqui mi' ch'amob ñumel ti' mal 
Templo mi juntiquilic. 1 Jesús tsi' 
cantesayob. Tsi' subeyob: Ts'ijbubil 
ti jun: “Mi' caj ti ajlel cotot ti! yotlel 
oración cha'an winicob x'ixicob 

ti pejtelel lum tac”. Pero jatetla 
tsa'ix la! wotsa ti! ch'eñal xujch/', 
che'en. 18Jini sts'ijbayajob yic'ot 
jini ñuc ba motomajob tsi! yubiyob. 
Tsi' sajcayob bajche' mi mejlel i 
tsansañob come tsi' bac'ñayob 
Jesús. Come tsa! toj ñuc'ayob i 
pusic'al pejtelel winicob x'ixicob 
cha'an i cantesabal. 1°Che' wolix i 
yic'an tsa' loq'ui majlel ti tejclum 
Jesús yic'ot jini xcant'añob. 


Tsa' tiqui higuera te! 
(Mt. 21.19-22) 

20Ti sac'ajel che! ba tsa! cha! 
ñumiyob, tsi! q'ueleyob higuera te! 
tiquinix c'alal ti! wi'. 21 Tsa! c'ajtiyi 
i cha'an Pedro. Tsi! sube: Maestro, 
q'uele tsa'ix tiqui jini higuera te! 
tsa! bA a ch'aca, che'en. 22 Jesús 
tsi! jac'a: Ñopola Dios. 23Come 
isujm mic subeñetla: Majqui jach 
mi! suben jini wits cha'an mi' 
ch'ujyel letsel cha'an mi' chojquel 
ochel ti colem ñajb, mi mach tile 
bixelic i pusic'al wolix i ñop, mi 
caj i yujtel bajche' mi' yal, che'ach 
mi caj i melbentel. ?4 Jini cha'an 
mic subeñetla: Pejtelel chuqui mi 
la' c'ajtiben Dios ti oración, ñopola 
mi caj la' waq'uentel. Che' jini mi 

caj la! waq'uentel. 25Che! woliyetla 
ti oración, mi an chuqui lotol ti la' 
pusic'al ti' contra juntiquil, ñusaben 
i mul cha'an mi' ñusabeñetla 

la' mul la' Tat am ba ti panchan. 
26Come mi ma'anic mi la' ñusaben 
i mul, ma'anic mi caj i ñusabeñetla 
la' mul ja'el la' Tat am ba ti 
panchan, che'en Jesús. 


Tsi' c'ajtibeyob Jesús baqui tsi' taja 
i ye'tel 
(Mt. 21.23-27; Lc. 20.1-8) 

27 Tsa' cha! tiliyob ti Jerusalén. 
Che' ba tsi' cha'le xambal Jesús 
ti mal Templo, tsa! tiliyob ñuc bA 
motomajob yic'ot sts'ijbayajob 
yic'ot xñoxob año! ba i ye'tel. ?8Tsi' 
subeyob: ¿Baqui tsa' taja a we'tel 
cha'an ma! cha'len jini? ¿Majqui 
tsi! yaq'ueyet a we'tel cha'an ma! 
mel chuqui tac ma! mel? che'ob. 
29 Jesús tsi! subeyob: An chuqui 
mij c'ajtibeñetla ja'el. Subeñon. 
Che! jini joñon mi caj c subeñetla 
baqui tsac taja que'tel cha'an jini 
mu! ba c mel. 30 ¿Baqui ch'oyol i 
ye'tel Juan cha'an mi! yac' ch'amja!? 
¿Ch'oyol ba ti panchan o ch'oyol 
ba ti winicob? Subeñon, che'en 
Jesús. 31Tsa' caji i bajñel pejcañob 
i ba. Tsi' yalayob: Mi tsa' lac sube 
ch'oyol ti panchan, mi cho'onla, 
mi caj i yal: “¿Chucoch, che! jini, 
ma'anic tsa! la! ñopbe i t'an?” Che! 
mi caj i yal, che'ob. 32 ¿Yom ba mi 
lac suben ch'oyol ti winicob? che'ob. 
Pero tsi! bac'ñayob winicob x'ixicob 
come ti pejtelelob tsi' yalayob mero 
x'alt'añach jini Juan. 33Jini cha'an 
tsi! subeyob: Mach cujilic lojon, 
che'ob. Jesús tsi! subeyob: Joñon 
ja'el, ma'anic mic subeñetla baqui 

tsac taja que'tel cha'an jini mu! bA c 
mel, che'en. 


Jontol bA xcanta ts'usubilob 
(Mt. 21.33-46; Lc. 20. 9-19) 
1 Jesús tsa! caji i pejcañob 
ti lajiya tac: Juntiquil 
winic tsi! pAc!'A ts'usubil, che'en. 
Tsi' joy maca ti corral, tsi! piqui 
lum ba' mi' t'uchtaben loq'uel i 
ya'lel ts'usub. Tsi' mele chan ba 
q'ueloñib. Tsi' yac'a ti' wenta xcanta 
ts'usubilob. Tsa' majli ti yamba 
lum. 2Che! ba tsa! tili i yorajlel, tsi' 
choco majlel x'e'tel ba'an xcanta 
ts'usubilob cha'an mi' ch'am i 
wut ts'usubil ti! c'abob. 3Pero jini 
xcanta ts'usubilob tsi' chucuyob jini 
x'e'tel. Tsi' lowoyob. To'o che' jach 
tsi' chocoyob sujtel. 41 yum tsi! cha! 
choco majlel yamba x'e'tel ba' añob. 
Tsi' juluyob ti xajlel, tsi' lowbeyob i 
jol. Che! ja'el leco tsi! tic'layob che! 
ba tsi! cha! chocoyob sujtel. 51 yum 
tsi' cha! choco majlel yamba. Jini 
xcanta ts'usubilob tsi' tsansayob. 
Che' ja'el, cabal yaño' ba x'e'telob, 
ojlil tsi! lowoyob, ojlil tsi! tsansayob. 
Ya! to tsa! cale juntiquil yic'ot jini 
yumal, jiñach i yalobil tsa! ba i wen 
c'uxbi. Tsi' choco majlel i yalobil 
ja'el ya' ba' añob. Tsi' yala: “Mux 
caj i q'uelob calobil ti ñuc”, che'en. 
7 Jini xcanta ts'usubilob tsi' subeyob 
i ba: “JiñAch mu! ba caj i yochel ti 
yumal. Conla, la! lac tsansan. Che! 
jini, mux la cochel ti! yum pejtel i 
chuba'an”, che'ob. 8Tsi! chucuyob. 
Tsi' tsansayob. Tsi' chocoyob loq'uel 
ti ts'usubil. 
9 ¿Chuqui mi caj i cha'len i yum 
ts'usubil che' jini? Mi caj i tilel. Mi 
caj i jisan xcanta ts'usubilob. Mi 

caj i yac' i ts'usubil ti! c'ab yaño! bA. 
10 ¿Mach ba anic tsa! la! q'uele jini 
t'an ti! ts'ijbujel Dios?: “Jini jach 

ba xajlel tsa' ba i chocoyob xmel 
ototob, tsa'ix otsAnti ti ñaxan bA i 
xujc otot. 11Jiñach i melbal lac Yum. 
Uts'atax mi laj q'uel”, che'en Jesús. 
12 Jini ñuc ba motomajob yic'ot 
sts'ijbayajob tsi' ña'tayob bajche' mi 
mejlel i chucob Jesús, come yujilob 
tsi' cha'le t'an ti lajiya ti' contrajob. 
Pero tsi' bac'ñayob winicob x'ixicob. 
Jini cha'an tsi! cayayob Jesús. Tsa' 
majliyob. 


C'ajtibal cha'an tojoñel 
(Mt. 22.15-22; Lc. 20.20-26) 
13Tsi' chocoyob majlel 

cha'tiquil uxtiquil fariseojob 
yic'ot herodiañob ya' ba'an Jesús 
cha'an mi' tajbeñob i mul Jesús 
ti' t'an. 14Che! ba tsa! tiliyob ba'an 
Jesús, tsi' subeyob: Maestro, cujil 
lojon isujmet. Ma'anic majqui ma' 
bac'ñan. Junlajal jach ma! q'uel 
winicob mi an i ye'tel mi ma'anic 
i ye'tel. Wola' cha'len cantesa ti 
isujm cha'an i bijlel Dios. ¿Mu' ba i 
yal ti mandar cha'an mi la caq'uen 
César jini tojoñel o ma'anic? ¿Yom 
ba mi la caq'uen o mach yomic? 
che'ob. 15 Jesús yujil cha'chajp jax 
i pusic'al jini winicob. Jini cha'an 
tsi! subeyob: ¿Chucoch mi la! 
wilabeñon c pusic'al? Ch'ambeñon 
tilel junq'uejl taq'uin cha'an mij 
q'uel, che'en. 16Tsi' ch'ambeyob 
tilel. Jesús tsi' c'ajtibeyob: ¿Majqui 
i cha'an ili i yejtal yic'ot i ts'ijbal ti' 
pam? che'en. Tsi' subeyob: I cha'an 
César, che'ob. 17 Jesús tsi' subeyob: 
Aq'uenla César chuqui i cha'an 
César. Aq'uenla Dios chuqui i 

cha'an Dios, che'en. Tsa! toj sajtiyob 
i pusic'al cha'an Jesús. 


Che' mi! tejchelob ch'ojyel 
(Mt. 22.23-33; Lc.20.27-40) 
18'Tsa! tiliyob saduceojob ba'an 
Jesús. Jiñobach mu! bA i yalob 
ma'anic mi! tejchelob ch'ojyel 
chameño' bA. Tsi' c'ajtibeyob: 
19 Maestro, Moisés tsi' ts'ijbubeyonla 
chuqui yom mi! mel winic mi tsa! 
chami i yascun am ba i yijñam 
mach ba anic i yalobil. Jini ijts'iñal 
ba wersa mi! payben i yijñam i 
yascun cha'an mi' techben i p'olbal 
i yascun. 2° An wuctiquil winic i 
yerañob i ba. Jini ascuñal ba tsi' 
paya i yijñam. Tsa' chami. Ma'anic 
i p'olbal. ?1 Jini ijtsiñil ba tsi' paya 
jini x'ixic cha'an i yijñam. Tsa' 
chami ja'el che' ma'anic i yalobil. 
Lajal tsi! mele i yuxticlel. ??Ti' 
wucticlel tsi' paya jini x'ixic cha'an 
i yijñam. Ma'anic i yalobil. Ti wi'il 
tsa! chami ja'el jini x'ixic. ?3Ti' 
yorajlel che' mi' tejchelob ch'ojyel, 
¿baqui ba winic i ñoxi'al jini x'ixic? 
come tsi! payayob cha'an i yijñam 
ti' wucticlel. Che! tsi' yalayob jini 
saduceojob. 

24 Jesús tsi' subeyob: ¿Mach ba 
jinic la' sajtemal? che'en, come 
ma'anic mi la' can i Ts'ijbujel 
Dios yic'ot i p'atalel. 25Che! mi' 
ch'ojyelob ba'an chameño' bA, 
ma'anix mi' chan payob i pi'al, 
ma'anic mi' sijintelob ja'el. Come 
lajalob bajche' ángelob ya' ti 
panchan. 26Cha'an i sujmlel jini 
chameño' bA mu! ba i tejchelob 
ch'ojyel, ¿mach ba anic tsa' la 
q'uele ti' jun Moisés ba' Dios tsi' 
pejca ti ala te!? Dios tsi! sube: 

“Joñon i Dioson Abraham, i Dioson 
Isaac, i Dioson Jacob”. 27 Jini Dios 
mach i Diosic chameño' ba. I 
Diosach cuxulo' ba. Jini cha'an 
cabal la' sajtemal, che'en Jesús. 


Ñumen ñuc ba mandar 
(Mt. 22.34-40; Lc. 10.25-28) 
28Che' lac'al tsa! tili juntiquil 

sts'ijbaya, tsi' yubibeyob i t'an che! 
woli' pejcañob i ba. Jini sts'ijbaya 
tsi! ña'ta uts'at bajche' tsi' cha'le 
t'an Jesús. Jini cha'an tsi' c'ajtibe: 
¿Baqui ba mandar ñumen ñuc ti 
pejtelel? che'en. 29 Jesús tsi! sube: 
Jini ñumen ñuc ba mandar ti 
pejtelel jiñach: “Ñich'tanla israelob, 
jini lac Yum Dios, juntiquil jach. 
30C'uxbin a Yum Dios ti pejtelel 
a pusic'al, ti pejtelel a ch'ujlel, ti 
pejtelel a ña'tabal, ti pejtelel a 
p'atalel”. Jiñach jini umen ñuc bA 
mandar. 31Lajalach jini cha'p'ejlel 
ba mandar: “C'uxbin a pi'Alob che! 
bajche' ma! bajñel c'uxbin a bA”. 
Ma'anic yamba mandar ñumen ñuc 
ba bajche' jini cha'p'ejl mandar, 
che'en Jesús. 32 Jini sts'ijbaya tsi' 
sube: Melelach Maestro, tsa'ix a 
subu chuqui isujm. Dios juntiquil 
jach. Ma'anic yamba. Cojach jini. 
33Mi tsa! laj c'uxbi Dios ti pejtelel 
lac pusic'al, ti pejtelel lac ña'tabal, 
ti pejtelel lac ch'ujlel, ti pejtelel lac 
p'atalel, mi tsa! laj c'uxbi lac pi'alob 
ja'el che' bajche' mi lac bajñel 
c'uxbin lac ba, jiñach ñumen ñuc ba 
bajche' pejtelel pulem ba i majtan 
Dios yic'ot tsansabil bA i majtan 
Dios, che'en. 34 Jesús tsi! ña'ta uts'at 
bajche' tsi! jac'a jini sts'ijbaya. Tsi' 
sube: Ts'ita' jax yom cha'an ma! 
wochel ti' yumantel Dios, che'en. Ti 

wi'il ma'anix majqui tsi' chan ñopo 
i c'ajtiben Jesús yan tac bA cha'an 
baq'uen. 


Cristo i yalobil David 
(Mt. 22.41-46; Lc. 20.41-44) 


35Che! woli ti cantesa ti Templo 
Jesús tsi' yala: ¿Chucoch, mi' yalob 
sts'ijbayajob jini Cristo i yalobilach 
David? 36David tsi! yala yic'ot 
Ch'ujul bA Espíritu: “Jini lac Yum 
tsi! sube c Yum: Buchi' tic ñoj, 
che'en Dios, jinto mi caq'ueñet 
a t'uchtan a contrajob”, che'en. 
37 David tsi! pejca Cristo ti' Yum. 
¿Bajche' isujm, che' jini, mi i 
yalobil? Che' tsi' yala Jesús. Cabal 
tempabilo' ba winicob x'ixicob 
tijicña jax tsi! yubibeyob i t'an. 


Jesús tsi' tiq'ui sts'ijbayajob 
(Mt. 23.1-36; Lc. 11. 37-54; 20. 45-47) 
38 Jesús tsi! subeyob ja'el che! 
woli ti cantesa: Chaca q'uele la! 
ba cha'an sts'ijbayajob mu! ba i 
mulañob i lapob pal ba i buje. Mi' 
mulañob i yaq'uentel cortesía ba'an 
choñoñibal. 39Mi' mulañob jini 
ñaxan ba buchlibal ti sinagoga 
yic'ot ñaxan ba buchlibal ti 
q'uiñijel. 4Mi' chilbeñob i yotot 
tac meba! x'ixicob. Cha'an mi! lon 
q'uejlelob ti uts'at mi' melob tam 
ba oración. Ñumen wocol mi caj i 
tajob tojmulil, che'en Jesús. 


I yofrenda meba' x'ixic 
(Lc. 21.1-4) 

4 Jesús tsa! buchle ti! tojel i yajñib 
ofrenda. Tsi' q'uele winicob x'ixicob 
woli ba i chocob ochel i taq'uin ti' 
yajñib. Cabal wen chumulo! ba tsi' 
chocoyob ochel cabal taq'uin. 4? Tsa' 

tili meba' x'ixic mach ba anic i 
chuba'an. Tsi' choco ochel cha'q'uejl 
taq'uin. Ti' cha'q'uejlel ts'acal mi' 
loq'uel lujump'ejl centavo. 43 Jesús 
tsi' paya tilel xcant'añob i cha'an. 
Tsi' subeyob: Isujm mic subeñetla, 
jini meba' x'ixic mach ba anic 

i chuba'an tsa'ix i choco ochel 
ñumen cabal bajche' pejtelel yaño' 
ba tsa' ba i chocoyob ochel taq'uin 
ti! yajñib. 44Come ti pejtelelob tsi' 
chocoyob ochel jini loc'sabil ba ti' 
yonlel i chubas'an, pero jini meba! 
x'ixic mach ba anic i chuba'an tsi' 
choco ochel pejtelel i tojol i bal i 
ñac!. Che! tsi! yala Jesús. 


Jesús tsi! wan ala bajche' mi caj i 
jilel Templo 

(Mt. 24.1-2; Lc. 21.5-6) 
1 3 Che! wolix ti loq'uel 

Jesús ti Templo, juntiquil 
xcant'an i cha'an tsi! sube: Maestro, 
q'uele wen uts'at tac jini xajlel, wen 
wa'chocobil jini otot tac, che'en. 
2 Jesús tsi! sube: ¿Mu' ba a q'uel jini 
colem tac ba otot? Ma'anic mi caj 
i caytal mi jump'ejlic xajlel ti pam 
yamba. Mi caj i laj chojquel jubel, 
che'en. 


I yejtal tac i jilibal 
(Mt. 24.3-28; Lc. 17. 22-24; 21.7-24) 

3Tsa' buchle ti Olivo wits ti' tojel 
Templo. Pedro yic'ot Jacobo yic'ot 
Juan yic'ot Andrés ti' bajñelilob 
tsi' c'ajtibeyob: 4Subeñon lojon 
baqui ora mi caj i yujtel pejtelel jini. 
¿Chuqui mi' caj ti pastal che! yom 
ujtel pejtelel ili tac? che'ob. 5Jesús 
tsa! caji' subeñob: Chaca q'uele la! 
ba ame anic majch mi' soquetla. 
Come talob cabal tij c'aba! mu! bA 

caj i lon cuyob i ba ti Cristo. Mi 
caj i socob cabalob. 7Ba' ora mi la! 
wubin an cabal guerra che' ja'el 
cabal t'an cha'an guerra, mach la! 
cha'len baq'uen come wersa mi' 
tilel, pero maxto i jilibalic. 8Come 
jini año' ba ti jumpejt lum mi caj i 
techob guerra ti' contra año' ba ti 
yamba lum. Jini año! ba ti' wenta 
juntiquil yumal mi caj i techob 
guerra ti' contra jini año' ba ti' 
wenta yamba yumal. Tal i yujquel 
lum ti cabal lum. Tal cabal wi'ñal 
yic'ot leto. Jiñach i cajibal wocol. 
Chaca q'uele la! ba come mi 
caj i yaq'uetla ti! c'ab jini año! bA 
i ye'tel. Mi caj la! bajbentel ti 
sinagoga tac. Mi caj la! pajyel tilel 
ti! tojlel yumaAlob, ti! tojlel reyob 
cha'añon cha'an mi' tsictiyel c 
t'an ti! tojlelob. 1°Wersa mi' ñaxan 
subentelob jini wen t'an ti pejtelel 
lum. 1Ba' ora mi! chuquetla majlel 
ti meloñel cha'an mi' yaq'uetla 
ti' c'ab yumalob, mach mi la' wan 
mel la' pusic'al cha'an chuqui mi 
caj la! sub yic'ot chuqui mi caj la' 
ña!tan. Subula jini t'an mu! bA caj 
la! waq'uentel ti jini jach bA ora. 
Mach jateticla mi la! caj ti t'an pero 
mu! ti t'an jini Ch'ujul bA Espíritu. 
12Winicob mi caj i yac'ob ti chamel 
i yascun yic'ot i yijts'in. Jini tatal 
mi caj i yac' ti chamel i yalobil, jini 
i yalobilob mi caj i contrajiñob i tat 
i ña', mi caj i tsansañob. 13Mi caj la! 
ts'a'lentel ti pejtelel pañimil cha'an 
tij c'aba'. Jini mu! ba i cuch i wocol 
c'alal ti' jilibal mi caj i coltantel. 
14Mi caj la' q'uel jini c'ax bibi' jax 
ba wa'al ba' tic'bil, mu' ba i jisan 
cabal chuqui an che! bajche' tsi' 
wan subu jini x'alt'an Daniel. (Jini 

mu! bA i q'uel jini jun la! i ch'amben 
isujm.) Che! mi la! q'uel jini, la' 
puts'icob majlel ti wits jini año! bA 
ti Judea. 15Jini am ba ti! jol i yotot 
mach chan jubic cha'an mi' loc'san 
i chuba'an ti! yotot. 16Jini am bA 

ti cholel mach chan sujtic cha'an 
mi' lot i pislel. 17 Obol jax i ba jini 
cantabilo' ba i cha'an alal yic'ot 
jini woli ba i tsu'sañob alal ti jim 
ba ora. 18Cha'lenla oración cha'an 
mach ti! yorajlelic tsañal mi la! 
puts'el. 19 Come ti jim bA ora mi caj 
i tilel cabal wocol, ñumen bajche!' 
tsa! ñumi c'alal ti! cajibal jini 
pañimil tsa! ba i mele Dios, c'alal 
wale, c'alal ti pejtelel ora. 2°Che' ti' 
yorajlel jini wocol, mi ma'anic tsi' 
com'esa i yorajlel wocol lac Yum, 
ma'anic majqui mi' coltantel mi 
juntiquilic. Cha'an mi' coltan jini 
yajcAbilo! ba i cha'an tsi! com'esa 

i yorajlel wocol. 21 Ti jini jach ba 
ora mi an majch mi' subeñetla: 
“Awilan, wa'an jini Cristo”, o mi an 
majch mi' subeñetla: “Awilan, ya'an 
Cristo”, mi che'en, mach mi la' ñop. 
22 Come mi caj i tejchelob jini mu' 
ba i cuyob i ba ti Cristo yic'ot lot 
ba x'alt'añob. Mi caj i pasob cabal i 
yejtal i p'atalel yic'ot babaq'uen tac 
ba cha'an mi' socob jini yajcAbilo! 
ba mi tsa! mejli. ?23Chaca q'uele la' 
ba. Tsa'ix c wan subeyetla ti pejtelel 
jini. 


Che' mi' tilel i Yalobil Winic 
(Mt. 24.29-44; Lc. 21.25-36) 
24Ti jim ba ora che' mi' yujtel 
jini wocol mi caj i yiq'uesantel 
jini q'uin. Ma'anic mi caj i yac' i 
c'ac'al uw. 25Mi caj i yajlel tac jini 
ec! ti panchan. Jini p'atal tac bA 

ti panchan mi caj i ñijcantel. 26 Ti 
wi'il mi caj i q'uelob i Yalobil Winic 
che! mi! tilel ti tocal yic'ot cabal 

i p'atAlel yic'ot i ñuclel. 27 Mi caj 

i choc majlel i yángelob cha'an 

mi! tempañob tilel ti' chanwejlel 
pañimil jini yajcAbilo! ba i cha'an 
ch'oyolo! ba ti! ñajtlel pañimil c'alal 
ti' ñajtlel panchan. 

28 Ñopola jini lajiya cha'an jini 
higuera te'. Che! c'unix i c'ab che! 
woli' pasel i yopol, la! wujil lac'alix 
i yorajlel ticwal. ?9Che' ja'el jatetla, 
che' mi la' q'uel wolix i yujtel jini, 
ña'tanla lac'alix i tilel i Yalobil 
Winic. Mero wolix i julel. 3°Isujm 
mic subeñetla, ti pejtelel jini mi' 
caj ti ujtel che! wA! to an ti pañimil 
jini winicob x'ixicob año! bA wale. 
31Mi caj i jilel jini panchan yic'ot 
pañimil, pero mach jilic c t'an. 


Mach tsiquilic baqui ba ora 
(Mt. 24.36-44) 

32Ma'anic majch yujil baqui ba 
q'uin baqui ba ora mi' caj ti ujtel 
jini, mi ángelob ti panchan, mi i 
Yalobil Dios. Jini jach c Tat yujil. 
33Chaca q'uele la' ba. Yom yaxal 
la! wo, come mach la! wujilic 
baqui ora mi caj i c'otel i yorajlel. 
34Lajalach bajche' winic tsa! bA 
majli ti ñajtal. Che! bA tsi! CAyA 
i yotot tsi! yaq'ueyob i ye'tel i 
winicob. Ti jujuntiquil tsi' subeyob 
chuqui yom mi' melob. Tsi' sube 
xcantaya cha'an mi' q'uel i ti' otot. 
35Yom yaxal la' wo, che' jini, come 
mach la! wujilic baqui ora tal i yum 
otot, mi ti ic'ajel, mi ti ojlil ac'alel, 
mi che' wolix ti uq'uel mut, mi ti 
sac'ajel. 35 Ame bac' julic i tajetla 
che! wayaletla. 37 Jini mu! bA c 

subeñetla mic subeñob ti pejtelelob. 
Yom yaxal la! wo. Che! tsi! yala 
Jesús. 


Tsi' temeyob i t'an cha'an mi' chucob 
Jesús 

(Mt. 26.1-5; Lc. 22.1-2; Jn. 11.45-53) 

1 Yom to cha'p'ejl q'uin 
cha'an i q'uiñilel Pascua* 

che' mi' c'uxob caxlan waj mach 
bA anic i levadurajlel. Jini ñuc bA 
motomajob yic'ot sts'ijbayajob tsi' 
pejcayob i ba cha'an bajche' mi 
mejlel i chucob Jesús ti lot cha'an 
mi! tsansañob. ?Tsi' yalayob: Mach 
ti' yorajlelic q'uiñijel ame tejchicob 
ti cabal a'leya winicob x'ixicob, 
che'ob. 


Jesús tsa' mujli ti ts'ac 
(Mt. 26.6-13; Jn. 12.1-8) 
3Che' ya'an Jesús ti Betania 

ti' yotot jini Simón tsa' ba 
lajmesabenti leco ba i tsoy, che! 
buchul ti' t'ejl mesa, tsa' tili x'ixic 
am ba i limetej melbil ba ti xajlel, 
but'ul ti xojocña ba ts'ac wen 
letsem ba i tojol. Tsi' ts'ita' top'o jini 
limetej. Tsi' mulbe ti! jol Jesús. 4Ya' 
añob winicob tsa' ba mich'ayob. Tsi' 
yalayob: ¿Chucoch tsa' lon jisanti 
jini ts'ac? che'ob. 5Come tsa'ic 
chojñi jini ts'ac an i tojol ñumen ti 
jo'lujunc'al (300) denario cha'an 
mi! yaq'uentelob jini p'ump'uño! 
ba, che'ob. Tsi' ya'leyob jini x'ixic. 
ê Jesús tsi! subeyob: Cayax la! 
wa'len. ¿Chucoch mi la' techben i 
ch'ijiyemlel i pusic'al? I t'ojol jax 
jini tsa! ba i melbeyon. 7? Come ti 
pejtelel ora an jini p'ump'uño! ba la! 
wic'ot. Ba! ora la! wom mi mejlel la! 
coltañob. Mach ti pejtelelic ora wA! 

añon la! wic'ot. 8Jini x'ixic tsi! mele 
chuqui tsa! mejli i mel. Tsi' wan 
boño c bac'tal cha'an mic mujquel. 
9Isujm mic subeñetla, baqui jach 
mi' sujbel jini wen t'an ti pejtelel 
pañimil, mi caj i sujbel ja'el chuqui 
tsi' mele jini x'ixic cha'an mi' 
ña'tantel, che'en Jesús. 


Judas tsi' choño Jesús ti' c'ab i 
contra 
(Mt. 26.14-16; Lc. 22.3-6) 

10 Judas Iscariote, i pi'al jini 
junlujuntiquil, tsa' majli ba'an 
ñuc ba motomajob cha'an mi! yac' 
Jesús ti' c'ab. 11Che' ba tsi' yubiyob, 
tijicñhayob i pusic'al motomajob. Tsi' 
yac'ayob i t'an cha'an mi' yaq'ueñob 
taq'uin Judas. Che' jini tsa' caji i 
chajpan i pusic'al cha'an mi! yac! 
Jesús. 


Jesús tsi' c'uxu Pascua yic'ot 
xcant'añob 
(Mt. 26.17-29; Lc. 22.7-23; 
Jn. 13.21-30; 1Co. 11.23-26) 
12Ti ñaxan ba q'uin che! mi' 

c'uxob caxlan waj mach ba anic 
i levadurajlel* che' mi' tsansañob 
tiñame' cha'an Pascua, jini 
xcant'añob i cha'an tsi' subeyob: 
¿Baqui a wom mic majlel lojon c 
chajpan cha'an ma! c'ux we'elal 
che! ti Pascua? che'ob. 13 Jesús tsi' 
choco majlel cha'tiquil xcant'añob 
i cha'an. Tsi' subeyob: Cucula ti 
tejclum. Mi caj i tajetla winic woli 
ba i q'uech majlel uc'um. Tsajcanla 
majlel. 14Baqui jach mi! yochel, 
subenla i yum otot: “Jini Maestro 
mi' yal: ¿Baqui an jump'ejl i mal 
otot ba' mi mejlel j c'ux we'elal 
cha'an Pascua yic'ot xcant'añob 


MARCOS 14 


c cha'an?” 15Jini winic mi caj i 
pasbeñetla colem ba i mal otot 

ti chan, chajpabilix ba. An i bal. 
Chajpabeñonla chuqui tac yom, 
che'en Jesús. 16Tsa! majliyob jini 
xcant'añob i cha'an. Tsa' ochiyob 
ti tejclum. Tsi' tajayob jini otot che! 
bajche' tsi! subeyob. Tsi! chajpayob 
we'elal cha'an Pascua. 

17 Che ba wolix i yic'an, tsa! tili 
Jesús yic'ot jini lajchantiquil. 18Che! 
buchulob ti' t'ejl mesa che' woliyob 
ti we'el, Jesús tsi' subeyob: Isujm 
mic subeñetla, juntiquil woli bA i 
c'ux waj quic'ot mi caj i yac'on ti' 
c'ab j contra, che'en. 19Chtijiyem tsa! 
caji i yubiñob. Quepecña tsa! caji 
i yalob ti jujuntiquil: ¿Joñon ba? 
che'ob. 20Tsi! subeyob: Jiñach i pi'al 
jini junlujuntiquil woli ba i ts'aj i 
waj ti ch'ejew quic'ot. 21MelelAch, 

i Yalobil Winic mi caj i majlel che! 
bajche' ts'ijbubil. Jini winic mu! bA 
i yac' i Yalobil Winic ti! c'ab i contra 
mi caj i taj wocol. Uts'at machic tsi' 
yila pañimil jini winic, che'en. 


Jini Ch'ujul ba Waj 

(Mt. 26.26-29; Lc. 22.15-20; 1Co. 11.23-25) 

22Che! ba tsi! cha'leyob we'el, 
Jesús tsi' ch'ama waj. Tsi' cha'le 
oración. Tsi' xet'e. Tsi' yaq'ueyob. 
Tsi' yala: Ch'amala, jiñach c bac'tal, 
che'en. 23Tsi! ch'ama vaso. Che! 
ba tsi! sube Dios wocolix i yala tsi! 
yaq'ueyob. Tsi' japayob ti jujuntiquil. 
24 Jesús tsi' subeyob: Jiñach c 
ch'ich'el cha'an jini trato ba t'an 
mu! bA i bejq'uel cha'an cabalob. 
251sujm mic subeñetla, ma'anic mic 
chan jap i ya'lel ts'usub jinto mi' 
tilel jini q'uin che' mic jap jini tsiji' 
ba ti' yumantel Dios, che'en Jesús. 

Pedro mi caj i yal mach i cañayic 
Jesús 
(Mt. 26.30-35; Lc. 22.31-34, 
39; Jn. 13.36-38) 

26Che' ba tsa' ujti i c'ayiñob 
jump'ejl c'ay, tsa' majliyob ti Olivo 
wits. 27 Jesús tsi! subeyob: Mi caj 
i tejchel tile bixel ba la' pusic'al 
ti la' pejtelel cha'añon ti jini jach 
ba ac'alel, come ts'ijbubil: “Mi caj 
c low xcantaya, che'en Dios. Jini 
tiñame' mi caj i pam pujquel”. 
28Che! tejchemonix ch'ojyel, mic 
majlel c pijtañetla ti Galilea, che'en 
Jesús. 29Pedro tsi! sube Jesús: Mi 
tsa! tejchi tile bixel bA i pusic'al 
pejtelelob, mach joñonic, che'en. 
30 Jesús tsi! sube: Isujm mic subeñet, 
ti ili ac'Alel che! maxto cha'yajlic 
tsi! cha'le uq'uel mut, mi caj a wal 
mach a cAñayonic, che'en. 31 pedro 
tsi' wersa sube: Anquese wersa mic 
chamel quic'otet, ma'anic mi caj cal 
mach j cañayetic, che'en. Che! ja'el, 
tsi' yalayob ti pejtelelob. 


Jesús tsi' cha'le oración ti pac'abal 
(Mt. 26.36-46; Lc. 22.40-46) 

32Tsa' tiliyob ti pac'abal i 
c'aba' Getsemaní. Jesús tsi! sube 
xcant'añob i cha'an: Buchi'la ilayi 
che' mic cha'len oración, che'en. 
33Tsi' paya majlel Pedro yic'ot 
Jacobo yic'ot Juan. Ch'ijiyem tsa' 
caji i yubin Jesús. Tsi' wen mele 
i pusic'al. 34Tsi' subeyob: Wen 
ch'ijiyem c pusic'al, comix chamel 
ti' ch'ijiyemlel c pusic'al. Pijtanla 
wati. Yom yaxal la! wo, che'en. 
35Tsa' to i ts'ita' xaña majlel. Tsi' 
pacchoco i ba ti lum. Tsi' c'ajtibe 
Dios cha'an ma'anic mi' c'otel i 

yorajlel jini wocol mi tsa' mejli ti 
tijq'uel. 36Jesús tsi! yala: Papa, c 
Tat, ti pejtelel mi mejlel a mel. 
Loc'sabeñon ili wocol, pero mach 
ma! mel chuqui com, mele chuqui 
yom a pusic'al, che'en. 

37Tsa' tili Jesús, tsi! taja wayalob. 
Tsi' sube Pedro: ¿Simón, wayalet 
ba? ¿Mach ba anic tsa' mejli a tic' 
a wayel mi jump'ejlic ora? 33Yom 
yaxal la! wo. Cha'lenla oración 
cha'an ma'anic mi la' jac' la' payol ti 
mulil. Come la' wom la' mel chuqui 
uts'at, pero c'uñatax la' bac'tal, 
che'en Jesús. 3°Tsa' cha! majli. Tsi' 
cha'le oración. Lajal tsi' cha'le t'an. 
40Tsa' cha' tili. Tsi' cha' tajayob, 
waAyAlob come suts'ob jax i wut. 
Ma'anic chuqui tsa! mejli i yAlob. 
4Ti' yuxyajlel tsa! tili Jesús. Tsi' 
subeyob: Cha'lenixla wayel, c'ajax la' 
wo. JasAlix. I yorajlelix wale. Awilan, 
i Yalobil Winic woli' yajq'uel ti' c'ab 
xmulilob. 42Ch'ojyenla. Conixla. 
Awilan, lac'al an jini mu! ba i yac'on 
ti' c'ab j contra, che'en Jesús. 


Tsa' chujqui Jesús 

(Mt. 26.47-56; Lc. 22.47-53; Jn. 18.2-11) 

43Che! ba woli to ti t'an tsa! bac! 
tili Judas, i pi'al jini junlujuntiquil. 
Tsa' tili yic'ot cabal año' ba i 
yespada yic'ot te' tac chocbilo' ba 
tilel i cha'an ñuc ba motomajob 
yic'ot sts'ijbayajob yic'ot xñoxob 
año' ba i ye'tel. 44Jini Judas tsa' ba 
i yac'a Jesús ti' c'ab i contra tsi' wan 
subeyob bajche' mi caj i cañob: Jini 
mu! bA c ts'ujts'un, jiñach. Chucula, 
pAyAla majlel ti uts'at. Che! tsi! yala 
Judas. 

45Che! ba tsa! tili ba'an Jesús tsi' 
bac' lac'tesa i bA. Tsi' yala: Maestro, 

Maestro, che'en. Tsi! ts'ujts'u. 46Tsi' 
chucuyob. Tsi' payayob majlel. 
47 Juntiquil ya! ba an tsi! bots'o 
i yespada. Tsi' lowo jini x'e'tel i 
cha'an jini c'ax ñuc ba motomaj. Tsi' 
wel tsepbe loq'uel i chiquin. 48 Jesús 
tsi' subeyob: ¿Tsa' ba tiliyetla 
cha'an mi la! chucon che! bajche' mi 
la! chuc xujch' yic'ot espada yic'ot 
te!'? 493 Añon la! wic'ot ti jujump'ejl 
q'uin ti Templo. Tsac cha'le cantesa. 
Ma'anic tsa! la! chucuyon. Pero 
che'ach woli' yujtel cha'an mi' 
ts'actiyel i Ts'ijbujel Dios, che'en 
Jesús. 50°Ti pejtelel xcant'añob tsi' 
cayayob Jesús. Tsa' puts'iyob. 

51 Juntiquil ch'iton winic tsa! bA 
i bac'a i ba ti pisil tsi! tsajca majlel 
Jesús. Winicob tsi' chucuyob jini 
ch'iton. 52Jini tsi! caya jini pisil. 
Pits'ilix tsa! puts'i. 


Jesús ti' tojlel jini año' ba i ye'tel 
(Mt. 26.57-68; Lc. 22.54, 63-71; 
Jn. 18.12-14, 19-24) 
53Tsi' payayob majlel Jesús 

ba'an jini c'ax ñuc ba motomaj. 
Pejtelel ñuc ba motomajob yic'ot 
jini xñoxob am ba i ye'tel yic'ot 
sts'ijbayajob tsi' tempayob i ba 
yai. 54pedro tsi! ñajti tsajca majlel 
Jesús. Tsa' ochi ti! pam i yotot jini 
c'ax ñuc ba motomaj. Tsa' buchle 
yic'ot xcantayajob. Tsi' q'uixñesa i 
ba ti c'ajc. 55 Jini ñuc ba motomajob 
yic'ot pejtelel año' ba i ye'tel tsi' 
sajcayob mu! ba i cha'leñob jop'tan 
ti' contra Jesús cha'an mi' yac'ob 
ti chamel. Ma'anic tsi' tajayob. 
56 Come cabalob tsi' jop'oyob t'an ti' 
contra Jesús. Mach junlajalic i t'an. 
57 Tsa' wa'leyob winicob tsa! ba i 
jop'oyob t'an ti' contra. Tsi' yalayob: 

58Tsa cubi lojon che' ba tsi' yala: 
“Mi caj c jisan jini Templo melbil bA 
ti c'abal. Ti uxp'ejl q'uin mi caj c 
wa'chocon yamba mach melbilic ti 
c'abal”. Che' tsi' yala Jesús, che'ob. 
59Pero mach junlajalic i t'an tsa! bA 
i subuyob. 

60 Jini c'ax ñuc ba motomaj tsa! 
wa'le ti ojlil. Tsi' c'ajtibe Jesús: 
¿Mach ba anic chuqui ma! jac'? 
¿Chuqui jini mu' ba i subob winicob 
ti a contra? che'en. 61 Ñach'al tsa! 
cale. Ma'anic chuqui tsi! jac'a. 

Jini c'ax ñuc ba motomaj tsi' cha' 
c'ajtibe: ¿Jatet ba Cristojet, jini 
Yajcabil bA, i Yalobilet ba jini Uts'at 
BA? che'en. 62 Jesús tsi! sube: Joñon 
cu. Mi caj la! q'uel i Yalobil Winic 
buchul ti! ñoj jini p'atal bA Dios. Mi 
caj la! q'uel che! mi' tilel ti tocal ti 
panchan, che'en. 3Jini c'ax ñuc 

ba motomaj tsi! tsili i pislel. Tsi' 
yala: ¿Chuqui to i c'ajñibal xtoj'esa 
t'añob? ĉ4Tsa'ix la! wubi i p'ajoñel. 
¿Chuqui mi la' wal? che'en jini 

c'ax ñuc bA motomaj. Ti pejtelel tsi' 
yalayob wersa yom mi' yajq'uel ti 
chamel cha'an i mul. SŠ5An tsa! bA 
caji i tujbañob Jesús. Tsi' mosbeyob 
i wut. Tsi' jats'ayob. Tsi' subeyob: 
Pasbeñon lojon mi x'alt'añet, che'ob. 
Jini xcantayajob tsi! poch'iyob. 


Pedro tsi! yala mach i cañayic Jesús 
(Mt. 26.69-75; Lc. 22.55-62; 
Jn. 18.15-18, 25-27) 


66Che! ya'to an Pedro ti ental ti 
pam otot, tsa! tili juntiquil i criada 
jini c'ax ñuc bA motomaj. 57 Che! 
ba tsi! q'uele woli! q'uixñesan i bA 
Pedro, tsi! wen q'uele. Tsi' yala: 
Jatet ja'el añet yic'ot Jesús ch'oyol 
ba ti Nazaret, che'en. 8 pedro tsi' 

yala mach isujmic. Tsi' yala: Mach 
cujilic chuqui ma' wal. Ma'anic mic 
ch'amben isujm, che'en. Tsa' majli 
ti' ti' corredor. Tsi' cha'le jun'uq'uel 


tat mut. 89Jini criada tsi! cha! q'uele. 


Tsa' caji i suben jini lac'al bA añob: 
Jini winic jiñach xcant'an i cha'an, 
che'en. Pedro tsi! cha! ala mach 
isujmic. Ti jumuc! jach jini lac'al 

ba añob tsi' cha' subeyob Pedro: 
Isujm jatet xcant'añet i cha'an come 
ch'oyolet ti Galilea. Lajal a t'an che! 
bajche' i t'an, che'ob. 71Pedro tsa! 
caji i bajñel ch'ac i bA. Tsi! wersa 
wa'choco i t'an. Tsi' yala: Ma'anic 
mij can jini winic mu! ba la! taj 

ti t'an, che'en. 7?Tsi' cha' cha'le 
uq'uel mut cha'yajlelix. Tsa' c'ajtiyi 
ti' pusic'al Pedro i t'an Jesús tsa! ba 
i sube: “Che' maxto i cha'yajlic mi' 
cha'len uq'uel tat mut, uxyajl mi caj 
a wal mach a cAñayonic”. Che! bA 
tsi! ña'ta Pedro, tsi! cha'le uq'uel. 


Jesús ti! tojlel Pilato 
(Mt. 27.1-2, 11-14; Lc. 23.1-5; Jn. 18.28-38) 

1 Ti sac'ajel tsi! tempayob 

i ba ti t'an jini ñuc bA 
motomajob yic'ot jini xñoxob am 
ba i ye'tel yic'ot sts'ijbayajob yic'ot 
pejtelel año' ba i ye'tel. Cachal 
tsi' payayob majlel Jesús. Tsi' 
yac'ayob ti' c'ab Pilato. ?Pilato tsi' 
c'ajtibe: ¿Jatet ba i Reyet judíojob? 
che'en. Jesús tsi' sube: Isujm 
bajche! ma! wal, che'en. 3Jini ñuc 
ba motomajob cabal tsi! pac'ayob 
ti mulil Jesús. 4Pilato tsi! cha! 
c'ajtibe: ¿Mach ba anic chuqui ma! 
jac'? Ubin jaychajp woli' yAlob ti a 
contra, che'en. 5Ma'anic tsi' chan 
jac'a Jesús. Jini cha'an tsa! toj sajti i 
pusic'al Pilato. 

Jesús o Barrabás 
(Mt. 27.15-26; Lc. 23.13-25; Jn. 18.38-40) 


ŠI tilelach jini gobernador mi' yac' 
ti colel juntiquil xñujp'el majqui 
jach c'ajtibil i cha'an winicob che' 
woli! melob q'uin. 7? Ya! ñup'ulob 
winicob tsa! ba i cha'leyob tsansa 
che' ba tsi' contrajiyob gobierno. 
Juntiquil i c'aba' Barrabás. 8 Che! 
bA tsa! tiliyob winicob tsa! caji i 
c'ajtibeñob Pilato cha'an mi! cha'len 
che! bajche' i tilel. 9Pilato tsi' 
jac'beyob: ¿La! wom ba mi cac! ti 
colel i Rey judíojob? che'en. 10 Come 
Pilato yujil tsa! jach i yac'ayob 
Jesús ti! c'ab cha'an tsaytsayñayob 
i pusic'al jini ñuc ba motomajob 
cha'an i ñuclel Jesús. 11 Jini ñuc 
ba motomajob tsi' xic'beyob 
winicob cha'an mi' c'ajtiñob ti 
colel Barrabás. 1?Pilato tsi! cha' 
c'ajtibeyob: ¿Chuqui la' wom mic 
tumben jini mu' ba la' pejcan ti' 
Rey judíojob? che'en. 13Tsa' cha! 
cajiyob ti c'am ba t'an: iChtiji ti 
cruz! che'ob. 14Pilato tsi' subeyob: 
¿Chuqui ti jontolil tsi' cha'le? che'en. 
Tsa' utsi cajiyob ti c'am ba t'an: 
iChtiji ti cruz! che'ob. 15Pilato yom 
i mel bajche' yomob winicob. Jini 
cha'an tsi! yac'a ti colel Barrabás. 
Che! ba tsa! ujti i jats' Jesús ti asiyal, 
tsi! yac'a ti! c'ab soldadojob cha'an 
mi! ch'ijob ti cruz. 


Soldadojob tsi' ts'a'leyob Jesús 
(Mt. 27.27-31; Jn. 19.1-3) 
16Jini soldadojob tsi' payayob 
majlel. Tsa' ochiyob ti jump'ejl i 
mal colem otot i c'aba' pretorio. Tsi' 
payayob tilel pejtelel soldadojob 
ti junmojtlel. 1 Tsi' lapbeyob 

chacchojan ba i pislel. Che! bA 

tsi! xot jalayob ch'ix, tsi! joy 
ñet'beyob ti' jol Jesús. 18 Tsa! caji i 
yAq'ueñob cortesía: Cotañet i Reyet 
judíojob, che'ob. 19 Tsi! jatstbeyob 

i jol ti sic'Ab. Tsi! tujbayob. Tsi' 
ñocchocoyob i ba che' bajche' woli' 
ch'ujutesañob yilal. 2°Che' ba 

tsa' ujti i wajleñob, tsi' jochbeyob 
jini chaccojan ba bujcAl. Tsi' cha! 
lapbeyob i pislel. Tsi' payayob 
majlel cha'an mi' ch'ijob ti cruz. 


Tsa' chami ti cruz Jesús 
(Mt. 27.32-56; Lc. 23.26-49; Jn. 19.16-30) 


21Simón ch'oyol ba ti Cirene 
woli' ñumel majlel, loq'uemix tilel 
ti xchumtal. Jiñach i tat Alejandro 
yic'ot Rufo. Wersa tsi' yaq'ueyob i 
q'uechben majlel i cruz Jesús. ??Tsi' 
payayob majlel c'alal ti bujtal i 
c'aba' Gólgota, mi' yal ti lac t'an 
che' yilal bajche' i baquel jolal. 
23Tsi' yaq'ueyob vino xabal yic'ot 
mirra cha'an mi' jap. Ma'anic tsi' 
ch'ama. 24Tsi! ch'ijiyob ti cruz. Tsi' 
pucbeyob i ba i pislel Jesús. Tsi' 
cha'leyob yajcaya ti alas cha'an mi' 
ña'tañob baqui ba mi' ch'amob ti 
jujuntiquil. 

25Yom to uxp'ejl ora cha'an 
xinq'uiñil che! bA tsi! ch'ijiyob ti 
cruz. 26Jiñach jini ts'ijbubil ba 
ti' contra Jesús: I REY JUDIOJOB. 
27Tsi' ch'ijiyob ti cruz cha'tiquil 
xujch' yic'ot Jesús, juntiquil ti! ñoj, 
juntiquil ti! ts'ej. 28'Tsa! ts'actiyi 
i Ts'ijbujel Dios mu! ba i yal: Tsa' 
tsijqui yic'ot xmulilob. 29Jini 
woliyo! bA ti ñumel tsi! p'ajayob. 
Tsi! ñijcayob i jol. Tsi' subeyob: Aja. 
Jatet, mu! bA a Jisan i Templo Dios 
mu! bA a cha! wa'chocon ti uxp'ejl 

q'uin. 30Coltan a ba, juben ti cruz, 
che'ob. 

31Che' ja'el ñuc ba motomajob 
tsi' wajleyob yic'ot jini sts'ijbayajob. 
Tsi' subeyob i ba: Tsi' colta yaño! 
ba. Mach mejlic i coltan i ba. 32La' 
jubic ti cruz jini Cristo, i Rey Israel, 
cha'an mi laj q'uel, cha'an mi lac 
ñop, che'ob. Jini tsa! ba ch'ijleyob ti 
cruz yic'ot Jesús tsi! wajleyob ja'el. 

33Ti xinq'uiñil tsa! ic'a pejtelel 
pañimil c'alal ti och'ajel q'uin. 34Ti 
och'ajel q'uin wen c'am tsi! cha'le 
t'an Jesús. Tsi' yala: Eloi, Eloi, 
¿lama sabactani? che'en. Mi' yal ti 
lac t'an: C Dios, c Dios, ¿chucoch 
tsa! cayayon? 35Che! ba tsi! yubiyob 
jini lac'al bA añob, lamital tsi' 
yalayob: Awilan, woli' pay tilel 
Elías, che'ob. 36Juntiquil tsa! majli 
ti ajñel cha'an mi! yac! chayo!ja! i 
chay vinagre. Tsi' yac'a ti! ñi! te!. 
Tsi! yaq'ue cha'an mi! ts'ujts'un. 
Tsi' yala: Pijtanla. La! laj q'uel mi 
tal Elías cha'an mi' ju'san, che'en. 
37 Jesús wen c'am tsi' cha'le t'an. 
Tsa' chami. 

38 Jini pisil joc'ol ba ti Templo 
tsa' tsijli jubel ti' jol c'alal ti 
yoc. 39Ya'an i yaj capitán jo'c'al 
soldadojob ti' tojel i wut Jesús. 
Che! ba tsi! q'uele woli ti t'an che! 
ba tsa' chami, tsi' yala: Isujmach i 
Yalobilach Dios jini winic, che'en. 
40Ya' añob x'ixicob ja'el woli' ñajti 
q'uelob. Ya'an María ch'oyol ba ti 
Magdala yic'ot Salomé yic'ot María 
i ña' José, yic'ot Jacobo jini ijts'iñil 
ba. 41 Jiñob tsi! tsajcayob Jesús che! 
an to ti Galilea. Tsi' we'sayob majlel. 
Ya! añob yic'ot cabal x'ixicob tsa! 
ba letsiyob tilel ti Jerusalén yic'ot 
Jesús. 

Tsi' yotsayob Jesús ti mucoñibal 

(Mt. 2Z57-61; Lc. 23.50-56; Jn. 19. 38-42) 

42] q'uiñilelach chajpaya come 
ti yijc'Alal mi' c'ajob i yo. Tsa' bajli 
q'uin. 43'Tsa! tili José ch'oyol ba 
ti Arimatea, am bA ñuc ba i ye'tel, 
yic'ot yaño ba. Jini ja'el woli' pijtan 
i yumantel Dios. Ch'ejl i pusic'al 
tsa' ochi ba'an Pilato. Tsi' c'ajtibe 
i bac'tal Jesús. 44pilato ma'anic 
tsi' ñopo mi tsa'ix chami Jesús. 
Tsi' paya tilel juntiquil capitán. 
Tsi' c'ajtibe mi chamenix Jesús. 
45Che' yujlix cha'an ti' t'an capitán 
chamenix Jesús, Pilato tsi! yaq'ue 
José i bac'tal. 46 José tsi' mambe i 
bajq'uil. Tsi' ju'sabe i bac'tal Jesús. 
Tsi' bac'a ti' bajq'uil. Tsi' ñolchoco 
ti! yotlel ch'ujlelal tocbil ba i mal 
xajlel. Tsi' selc'u majlel xajlel ti' ti' i 
yotlel ch'ujlelal. 47 María ch'oyol bA 
ti Magdala yic'ot María i ña' José 
tsi! q'ueleyob ba! tsa! ñolchoconti. 


Tsa' cha' ch'ojyi Jesús 
(Mt. 28.1-8; Lc. 24.1-12; Jn. 20.1-10) 
1 Che! bA tsa! ñumi jini 
q'uin che! mi! c'ajob i yo, 
María ch'oyol ba ti Magdala, yic'ot 
Salomé, yic'ot María i ña! Jacobo, 
tsi' mAñayob xojocña ba ts'ac 
cha'an mi' majlel i boñob. 2Wen seb 
to ti jini ñaxan ba q'uin ti semana 
tsa! majliyob ti! yotlel ch'ujlelA1 
che! pasemix q'uin. 3Tsi! pejcayob i 
ba: ¿Majqui mi caj i selc'ubeñonla 
loq'uel xajlel am ba ti! ti! i yotlel 
ch'ujlelal? che'ob. 
4Che' ba tsi! yilayob, tsi! q'ueleyob 
selc'ubilix loq'uel jini xajlel. Wen 
colem jini xajlel. 5Che! ba tsa! 
ochiyob ti! yotlel ch'ujlelAl, tsi' 

q'ueleyob ch'iton winic buchul ti' 
ñoj, lapal i cha'an tam ba i pislel 
wen sasac ba. Tsa' toj sajtiyob i 
pusic'al. Jini winic tsi! subeyob: 
Mach la' cha'len baq'uen. Woli la' 
sajcan Jesús ch'oyol ba ti Nazaret 
jini tsa! ba ch'ijle ti cruz. Tsa'ix 
ch'ojyi. Mach wa'ix an. Q'uelela i 
yajñib ba! tsi! ñolchocoyob. 7 Cucula, 
subenla xcant'añob i cha'an yic'ot 
Pedro woli' majlel Jesús i pijtañetla 
ti Galilea. Ya'i mi caj la! q'uel che! 
bajche! tsi! subeyetla, che'en. 8Jini 
x'ixicob tsa! loq'uiyob majlel ti 
ajñel ba'an i yotlel ch'ujlelal come 
tsiltsilñayob ti baq'uen. Ma'anic 
chuqui tsi' subeyob yaño' ba come 
woliyob ti baq'uen. 


Jesús tsa! tsictiyi ti' wut María 
ch'oyol ba ti Magdala 
(Mt. 28.9-10; Jn. 20.11-18) 
9Che! ba tsa! ch'ojyi Jesús ti 
sac'ajel ti ñaxan ba q'uin ti semana, 
tsa! ñaxan tsictiyi ti' wut María 
ch'oyol ba ti Magdala. Jiñach tsa! 
ba chocbenti loq'uel wuctiquil 
xiba ti! pusic'al ti! p'atalel Jesús. 
10Jini María tsa! majli i suben jini 
xcAnt'añob tsa! bA i pi'leyob ti 
xAmbal Jesús. Woliyob ti uq'uel, 
ch'ijiyemob i pusic'al. 1! Che! bA 
tsi' yubiyob cha! cuxulix Jesús, 
q'uelelix i cha'an jini x'ixic, ma'anic 
tsi' ñopbeyob i t'an. 


Cha'tiquil xcant'añob tsi! q'ueleyob 
Jesús 
(Lc.24.13-35) 
12Ti wi'il tsa! tsictiyi Jesús ti' 
wut cha'tiquil woli ba i cha'leñob 
xAmbal majlel ti bij. Mach che'ic 
tsi! pasa i ba bajche' ti ñaxan. 13Jini 

cha'tiquil tsa! majli i subeñob 
yaño! ba winicob, pero ma'anic tsi! 
ñopbeyob i t'an ja'el. 


Jesús tsi' subeyob majlel ti subt'an 
xcant'añob 
(Mt. 28.16-20; Lc. 24.36-49; 
Jn. 20. 19-23; Hch. 1.6-8) 
14Ti wi'il tsa! tsictiyi Jesús ti' wut 
jini junlujuntiquil che' buchulob 
ti' t'ejl mesa. Jesús tsi' ya'leyob 
cha'an i tsatslelob i pusic'al 
cha'an ma'anic tsi' ñopoyob. Come 
ma'anic tsi' ñopbeyob i t'an jini 
tsa! ba i q'ueleyob Jesús che! bA 
tejchemix ch'ojyel. 15 Jesús tsi' 
subeyob: Cucula ti pejtelel pañimil. 
Subenla jini wen t'an pejtelel 
winicob x'ixicob. 16Jini mu! ba i 
ñop mu! ba i ch'am ja! mi caj i 
coltantel. Jini mach ba anic mi' 
ñop mi caj i yajq'uel ti tojmulil. 

17Mi' caj ti tsictiyel i yejtal c 
p'atalel ti jini mu! bA i ñopob: 

Tij c'aba' mi caj i chocob loq'uel 
xibajob. Mi' cajelob ti t'an ti yan 
tac ba t'an. 18Mi caj i chucob 
lucum. Mi an chuqui tac mi' japob 
am ba i venenojlel, ma'anic mi caj 
i yubiñob wocol. Mi caj i yac'ob 

i c'ab ti xc'amajelob. Mi caj i 
lajmelob. Che' tsi' yala Jesús. 


Tsa' pajyi letsel ti panchan Jesús 
(Lc. 24.50-53; Hch. 1.9-11) 


19Lac Yum Jesús che' ba tsa' ujti 
i subeñob jini t'an, tsa! pajyi letsel 
ti panchan. Tsa' buchle ti' ñoj Dios. 
20 Jini junlujuntiquil tsa! majliyob. 
Tsi' cha'leyob subt'an ti pejtelel 
lum. Lac Yum tsi' tem cha'le e'tel 
yic'otob. Tsi' pasa i yejtal tac i 
p'atAlel ti! tojlelob che! ba tsi' 
cha'leyob sub t'an. 


LUCAS 





Jun cha'an Teófilo 


CabaAlob tsi' ts'ijbayob chuqui 

tac tsa! ts'actiyi ti isujm ti lac 
tojlel. 2Lajal tsi! ts'ijbayob bajche' 
tsi! cantesayonla jini tsa! bA i 
q'ueleyob c'alal ti! cajibal. Jiñobach 
mu! bA i subob jini t'an. 3Jini 
cha'an che' ba tsa' ujti c ña'tan 
ti toj i sujmlel pejtelel chuqui tsa! 
ujti c'alal ti! cajibal, joñon ja'el 
tsac ña'ta uts'at mic ts'ijbubeñet ti 
quepecña, uts'at ba Teófilo. 4Wolic 
ts'ijbubeñet ili jun cha'an ma' wen 
can i sujmlel jini tsa' ba subentiyet. 


Angel tsi' wan ala mi caj 
i yilan pañimil Juan 

STi! yorajlel Herodes, jini rey ti 
Judea, an motomaj i c'aba' Zacarías 
lajal ba i ye'tel bajche' Abías. An 
i yijñam Zacarías i c'aba' Elisabet, 
loq'uem ba ti! p'olbal Aarón. ŠTojob 
ti! tojlel Dios ti cha'ticlel. Ts'acal 
tsi! jac'ayob pejtelel i subal lac 
Yum yic'ot i mandar. ? Ma!lañobic 
i yalobil, come to'o wa'al jach bA 
x'ixic jini Elisabet. Cabalix i jabilel 
ti cha'ticlel. 

8Zacarías tsi! cha'le i ye'tel ti 
motomaj ti! tojlel Dios che! an ti! 
wenta. 9Come i tilel mi! cha'leñob 


yajcaya che! mi! q'uexob i ba jini 
motomajob. Tsa' ochi ti! wenta 
Zacarías cha'an mi' yochel ti' 
Templo lac Yum cha'an mi' pul pom. 
10Pejtelel winicob x'ixicob añob 
ti jumpat. Woli' pejcañob Dios ti' 
yorajlel che' mi' pulel pom. 

11Tsa' tsictiyi ti' wut Zacarías i 
yángel lac Yum, wa'al ti! ñoj ba'an i 
pulantib pom. 1?Tsiltsilña Zacarías 
che' ba tsi' q'uele. Tsa' wen caji 
ti baq'uen. 13Jini ángel tsi! sube: 
Mach a cha'len baq'uen Zacarías, 
come tsa' ubinti a woración. Mi caj i 
tsictiyel i yalobil a wijñam Elisabet. 
Mi caj i yilan pañimil ch'iton bA a 
walobil. Mi caj a wotsaben i c'aba' 
Juan. 14Tijicña mi caj a wubin. Mi 
caj i ñuc'an a pusic'al. Tijicña jax mi 
caj i yubiñob cabalob che' mi yilan 
pañimil a walobil. 15Come ñuc 
mi caj i q'uejlel a walobil ti' tojlel 
Dios. Ma'anic mi caj i jap vino mi 
lembal. C'alal che! cantabil, but'ul 
ti Ch'ujul bA Espíritu mi caj i yajñel. 
16Mi caj i yaq'ueñob i sutq'uin i bA 
cabal israelob cha'an mi' ñopob 
i Yum Dios. Mi caj i majlel a 
walobil ñaxan ti' tojlel Lac Yum. 
Lajal i ye'tel yic'ot i p'atalel bajche! 
Elías. Mi caj i yaq'ueñob i pusic'al 
tatalob cha'an mi' c'uxbiñob i 

yalobil. Mi caj i yaq'ueñob i pusic'al 
xñusa mandarob cha'an mi' tajob 

i ña'tabal lajal bajche! jini tojo' bA. 
Che' jini mi caj i yaq'ueñob winicob 
x'ixicob i chajpañob i pusic'al 
cha'an lac Yum. Che' tsi' yala jini 
ángel. 

18 Zacarías tsi! sube jini ángel: 
¿Bajche' mi caj c ña'tan mi isujm 
jini? Joñon ñoxonix. Anix cabal i 
jabilel quijñam ja'el, che'en. 19 Jini 
ángel tsi! sube: Joñon Gabrielon. 
Añon ti! tojlel Dios. Chocbilon tilel 
cha'an mic pejcañet chalan mic 
subeñet jini wen t'an. 20 Awilan, 

mi caj a wochel ti uma'. Ma'anic 

mi caj a mejlel ti t'an c'alal ti jini 
q'uin che! mi! yujtel jini tsa! bA c 
subeyet. Come ma'!anic tsa! ñopo c 
t'an cha'an jini mu! ba caj ti ujtel 
che' ti' yorajlel, che'en jini ángel. 
21Che' ba woli' chan pijtañob 
Zacarías jini winicob x'ixicob, tsi' 
c'ajtibeyob i ba chucoch tsa' chan 
jale Zacarías ti Templo. 22Che! bA 
tsa! loq'ui tilel Zacarías, ma'anic tsa! 
mejli i pejcañob. Tsi' ña'tayob an 
chuqui tsi' q'uele Zacarías ti Templo 
ch'oyol ba ti panchan. Tsa' jach i 
pejcayob ti! c'ab. Tsa' cale ti x'uma!. 
23Che' ba tsa! ujti i mel i ye'tel, tsa! 
majli Zacarías ti! yotot. 24Ti wi'il 
tsa' caji i cantan i yalobil Elisabet. 
Jo'p'ejl uw ma'anic tsa' majli 

ba'an i pi'alob. 25Tsi! yala: Tsa'ix i 
coltayon c Yum. Tsi' yac'a ti lajmel c 
wajlentel ti! tojlel winicob x'ixicob, 
che'en. 


Angel tsi' wan ala mi caj 
i yilan pañimil Jesús 
26Ti' wacp'ejlel uw Dios tsi! choco 
tilel jini ángel Gabriel ti jump'ejl 

tejclum ya' ti Galilea i c'aba' 
Nazaret. 27 Tsa! tili jini ángel ba'an 
juntiquil tsijib xch'oc c'ajtibil ba i 
cha'an José. Jini José loq'uem ti' 
p'olbal David. I c'aba' jini xch'oc 
María. 28Che! ba tsa! ochi ángel 
ya! ba'an María tsi! sube: Cotañet. 
Uts'at woli! q'uelet Dios. An lac 
Yum a wic'ot. X'ixicob mi caj i 
subob a ñuclel, che'en. 

29 Tsiltsilña jax i pusic'al María 
che! bA tsi! q'uele jini ángel. Tsa' 
caji ti t'an ti' pusic'al cha'an jini 
tsa! ba i yala ángel. 30 Jini ángel 
tsi' sube: Mach ma' cha'len baq'uen, 
María, come uts'at woli' q'uelet 
Dios. 31Mi caj a cantan alal. Mi caj 
i yilan pañimil ch'iton ba a walobil. 
Mi caj a wotsAben i c'aba! Jesús. 
32Mi caj i q'uejlel ti ñuc. Mi caj i 
pejcantel ti! Yalobil jini C'ax Ñuc 
ba. Lac Yum Dios mi caj i yaq'uen 
i ye'tel ti Rey ti' q'uexol i ñojte'el, 

i c'aba' David. 33Mi caj i cha'len i 
ye'tel ti Rey ti' tojlel i p'olbal Jacob 
ti pejtelel ora. Ma'anic mi caj i jilel 
i yumantel, che'en jini ángel. 
34María tsi! sube jini ángel: 
¿Bajche' mi caj i yujtel jini? come 
maxto anic winic quic'ot, che'en. 
35Jini ángel tsi' sube: Mi caj i 
yochel jini Ch'ujul ba Espíritu ti 
a tojlel. I p'atalel jini C'ax Ñuc 
Ba mi caj i moset. Jini cha'an jini 
ch'ujul ba alal mu! ba caj i yilan 
pañimil mux i pejcantel ti' Yalobil 
Dios. 36 Awilan, a pi'al Elisabet ja'el 
wolix i cantan chtiton ba i yalobil, 
anquese cabalix i jabilel. Wacp'ejlix 
uw woli' cantan alal jini tsa' ba ajli 
ti to'o wa'al jach ba x'ixic. 37 Come 
ma'anic chuqui mach mejlic i 
mel Dios. Che! tsi! yala jini ángel. 

38 María tsi! yala: Joñon x'e'telon 
i cha'an lac Yum. La! melbenticon 
che! bajche! tsa! wala, che'en. Tsa! 
loq'ui majlel ángel ba'an María. 


María tsa! majil i jula'tan Elisabet 

39Che! ñumenix cha'p'ejl uxp'ejl 
q'uin tsa! caji ti xambal María. Tsi' 
se!ñu majlel i bA ti wits c'alal ti 
jump'ejl tejclum ya! ti Judá. 40Tsa' 
ochi ti' yotot Zacarías. Tsi' yaq'ue 
cortesía Elisabet. 41Che' ba tsi' 
yubibe i t'an María jini Elisabet, jini 
alal cantabil ba i cha'an Elisabet 
tsats tsi! ñijca i ba ti! ñac' i ña'. Tsa! 
bujt'i Elisabet ti Ch'ujul ba Espíritu. 
42Tsa' caji i cha'len c'am ba t'an: Mi 
caj a sujbel ti ñuc cha'an x'ixicob. 
Mi caj i sujbel ti ñuc jini alal 
cantabil ba a cha'an. 43 ¿Ñucon ba 
cha'an mi' jula'tañon i ña' c Yum? 
44 Awilan che! ba tsa! ochi a t'an 
tic chiquin, jini alal cantabil bA c 
cha'an tsats tsi' ñijca i ba cha'an i 
tijicñayel. 45'Tijicñayet cha'an tsa! 
ñopbe i t'an lac Yum mu' ba caj i 
ts'actiyel, che'en Elisabet. 


I c'ay María 

46María tsi' yala: Mic sub i 
ñuclel lac Yum ti pejtelel c pusic'al. 
4T Tijicña c ch'ujlel cha'an Dios 
Xcoltaya c cha'an. 48Dios tsi! q'uele 
mach ñuquic jini x'e'tel i cha'an. 
Come awilan, winicob x'ixicob 
yic'ot i p'olbalob ti lajm ti lajm 
mi caj i yalob tijicñayon. 49 Come 
jini Am bA i P'atalel tsi! melbeyon 
chuqui tac ñuc. Ch'ujul i c'aba'. 
50Mi! p'untan winicob x'ixicob 
yic'ot i yalobilob mu! ba i bac'ñañob 
Dios. 51Tsalix i pasa i p'atalel i 
c'ab yic'ot ñuc ba i melbal. Tsi' 

pucu majlel jini tsa' ba i q'ueleyob 
i ba ti ñuc ti' bajñel ña'tabal. 

52Tsi' chilbeyob i ye'tel jini tsa! 

ba buchleyob ti ñuc ba i ye'tel. 

Tsi' yaq'ueyob i ñuclel jini mach 

ba ñucobic. 33Tsi' lajmesabeyob i 
wi'ñal jini wi'ñayo' ba yic'ot cabal 
chuqui tac wen. To'ol che jach tsi' 
choco majlel jini wen chumulo' 

bA. 54Tsi' colta israelob, i winicob, 
cha'an c'ajal i cha'an bajche' yom 

i p'untañob, 55che! bajche' tsi' 
pejcayob lac ñojte'el Abraham yic'ot 
pejtelel i p'olbal, che'en María. 
56Ya' to tsa! jalla María che! bajche' 
uxp'ejl uw yic'ot Elisabet. Ti wi'il 
tsa! sujti ti! yotot. 


Tsi' yila pañimil Juan 
tsa' ba i yac'a ch'amja' 

57Tsa' c'oti i yorajlel cha'an mi! 
yilan pañimil i yalobil Elisabet. Tsi' 
yac'a ti pañimil ch'iton ba i yalobil. 
581 pi'alob ti chumtal yic'ot i pi'alob 
Elisabet tsi' yubiyob bajche' Dios tsi' 
p'unta Elisabet. Tijicñayob i pusic'al 
yic'ot Elisabet. 

59Ti' waxacp'ejlel q'uin tsa' 
tiliyob cha'an mi! tsepbentel* i 
pachalel jini alal ch'iton. Yom 
i yotsAbeñob i c'aba' Zacarías ti' 
q'uexol i tat. 6°Pero i ña! jini alal tsi' 
subeyob: Mach che'ic yom. Mi caj 
i yotsabentel i c'aba' Juan, che'en. 
61] pi'alob tsi! subeyob Elisabet: 
Ma'anic a pi'alob am ba i c'aba' ti 
Juan, mi juntiquilic, che'ob. 62Tsa' 
caji i pejcañob Zacarías ti' c'ab 
cha'an mi' c'ajtibeñob bajche' yom 
i yotsaben i c'aba' i yalobil. 6°Tsi' 
c'ajti jun. Tsi' ts'ijba: I c'aba'ach 
Juan. Che' tsi' ts'ijba. Tsa' toj 
sajtiyob i pusic'al ti pejtelob. 64Ti 

ora tsa! cha! caji ti t'an. Tsa' jijti i 


yac! Zacarías. Tsi' subu i ñuclel Dios. 


65'Tsa! cajiyob ti baq'uen pejtelel 

i pi'Alob ti chumtal. Ti pejtelel 

wits ya! ti Judea tsa! caji ti sujbel 
pejtelel ili tsa! bA ujti. 66Pejtelel tsa' 
bA i yubiyob tsi! lotoyob ti! pusic'al. 
Tsi' yalayob: ¿Chuqui mi caj i 
cha'len jini alal? che'ob. Tsa! tsictiyi 
i p'atalel lac Yum yic'ot. 


Tsi' subu t'an Zacarías 
67 Zacarías, i tat jini alal, tsa! 

bujt'i ti Ch'ujul ba Espíritu. Tsa' 
caji ti subt'an. Tsi! yala: S8[La! 
sujbic ti ñuc lac Yum Dios, i Dios 
Israel. Tsa'ix tili ba'an i cha'año! 
ba. Tsa'ix i mAñayob. 6°Tsa'ix i 
yaq'ueyonla p'AtA] ba Xcoltaya 
loq'uem ba ti! p'olbal David, x'e'tel 
ba i cha'an. 7°Che'ach tsi! cha'le 
t'an Dios yic'ot ch'ujul ba x'alt'añob 
i cha'an ti wajali. 71Dios tsi! yala 
mi caj laj coltantel loq'uel ti' c'ab 
laj contrajob yic'ot ti' c'ab pejtelel 
mu! ba i ts'a'leñonla. 7?Che' jini mi 
caj i p'untañonla che' bajche' tsi' 
subeyob lac ñojte'el. Mi caj i ña'tan 
jini ch'ujul ba xuc'ul ba t'an ”°che' 
bajche! tsi! sube lac tat Abraham 
ba! ora tsi! wa'choco i t'an. 4Mi 
caj i yaq'ueñonla lac cha'liben i 
ye!tel che! coltAbilonixla loq'uel ti' 
c'ab laj contrajob. Che! jini ma'anic 
baq'uen mi caj lac cha'liben i 
ye'tel. 75Che! jini ch'ujulonla, 
tojonla ti' wut Dios mi mejlel lac 
melben i ye'tel ti pejtelel q'uin che! 
cuxulon to la. 76Jatet, alal, mi caj 
a pejcAntel ti x'alt'an i cha'an jini 
C'ax Ñuc Ba. Come mi caj a majlel 
ñaxan ti' wut lac Yum cha'an 
ma! chajpaben i bijlel. 7 Mi caj a 

waq'ueñob winicob x'ixicob i can 
bajche' mi caj i coltantelob che' mi' 
ñusabentelob i mul. 78Come cabal 
tsi' p'untayonla lac Dios. Mi caj i 
chocbeñonla tilel i saclel pañimil 
ch'oyol ba ti chan. 7°Che' jini mi 
caj i yaq'ueñob i saclel pañimil 

jini chumulo' ba ti ic'ch'ipan ba 
pañimil, jini mach ba jalic mi caj 

i chamelob. Mi caj i toj'esañonla 
majlel ba! ñach'al mi la cajñel. Che' 
tsi! yala Zacarías. 8°Tsa' coli jini ala 
Juan. Tsi' taja i p'atalel i pusic'al. 
Tsa' ajni ti colem ba i tiquiñal 
pañimil jinto tsa' pasle ba'an 
israelob. 


Tsi' yila pañimil Jesús 
(Mt. 1.18-25) 

Ti jim ba ora tsi' cha'le 
mandar Augusto César 
cha'an mi' yac'ob tojoñel winicob 

ti pejtelel lum. ?Tsi' yac'ayob 
tojoñel ñaxan che! woli' cha'len i 
ye'tel ti gobernador ya' ti Siria jini 
Cirenio. 3Ti pejtelelob tsa! letsiyob 
majlel ti tejclum tac ba! chucbil i 
c'aba' i tat i ña! cha'an mi! yac'ob 
tojoñel. 

4Tsa' loq'ui José ti Nazaret ya! ti 
Galilea. Tsa' letsi majlel ti Judea ti' 
tejclum David i c'aba' Belén, come 
loq'uem ti' p'olbal David jini José. 
SYa! tsa! majli José cha'an mi' yac! 
tojoñel yic'ot i yijňam i c'aba' María 
tsa' ba i c'ajti. Cantabil i cha'an 
alal. 6Che' ya! añob tsa! c'oti i 
yorajlel cha'an mi! yilan pañimili 
yalobil. 7Tsi! yac'a ti pañimil ch'iton 
ba yax alal. Tsi' bac'a ti! majts. Tsi' 
ñolchoco ti! buc'ujib alac'al, come 
ma'anic tsi! taja i yajñib ti! yotlel 
wayibal. 

Tsa' tiliyob ángelob ba'an 
xcAnta tiñAme'ob 

8'Ti jini jach ba lum an xcanta 
tiñame'ob ti jamil. Woli' cantañob 
i tiñame' ti ac'alel. 9 Awilan, tsa! 
tsictiyi i yángel lac Yum ba' añob. 
I ñuclel Dios tsi! yac'a i c'ac'al 
ti' joytilelob. Tsa' cajiyob ti cabal 
baq'uen. 10Jini ángel tsi! subeyob: 
Mach mi la! cha'len baq'uen come 
awilan, tsac ch'ambeyetla tilel wen 
t'an cha'an pejtelel winicob x'ixicob, 
mu! ba caj i yaq'ueñetla cabal 
i tijicñayel la! pusic'al. t Come 
sajmAl ti! tejclum David tsi! yila 
pañimil la! waj Coltaya, jiñach 
Cristo lac Yum. 12Mi caj la! can 
che! bajche! jini. Mi caj la! taj jini 
alal bac'al ti majts, ñolol ti' buc'ujib 
alac'al, che'en jini ángel. 

13Ti ora tsa' tsictiyi yic'ot jini 
ángel wen cabalob ch'oyolo' ba ti 
panchan, woli ba i subob i ñuclel 
Dios. 14Tsi' yalayob: Wen ñuc Dios 
am ba ti panchan. Wa' ti pañimil 
woli' yaq'uentelob i ñach'tilel i 
pusic'al winicob x'ixicob mu! ba i 
q'uejlelob ti uts'at ti Dios, che'ob. 
15Che! ba tsa! cha! majliyob ángelob 
ti panchan, jini xcanta tiñAme!ob 
tsi! subeyob i ba: Conixla ti Belén 
cha'an mi laj q'uel ili tsa! bA ujti 
tsa! bA subentiyonla cha'an lac Yum, 
che'ob. 

16Tsa' majliyob ti ora. Tsi' tajayob 
María yic'ot José yic'ot jini alal 
ñolol ti! buc'ujib alac'al. 17 Che! bA 
tsa! ujti i q'uelob, tsa! caji i subeñob 
pejtelel winicob x'ixicob. 18Pejtelel 
tsa! bA i yubiyob jini t'an tsa! toj 
sajtiyob i pusic'al cha'an chuqui 
tac tsa' subentiyob cha'an xcanta 

tiñame'ob. 19Pero María ma'anic 
chuqui tsi' sube yamba. Tsa' jach i 
chan ña'ta ti! pusic'al pejtel chuqui 
tsi! yubi. 20 Tsa! sujtiyob xcanta 
tiñame'ob. Tsi! chan tsictesayob i 
ñuclel Dios. Tsi' subuyob i ñuclel 
Dios cha'an pejtelel chuqui tsi' 
yubiyob yic'ot chuqui tsi' q'ueleyob 
che' bajche' tsa' subentiyob. 


Tsi' payayob majlel ala 
Jesús ti Templo 

21Che' ba tsa! ñumi waxacp'ejl 
q'uin che' ba tsa' tsepbenti i 
pachalel ala ch'iton, tsi! yotsabeyob 
i c'aba' Jesús. Jiñach i c'aba' tsa! 
ba i wan otsabe jini ángel che! 
maxto cantabilic. 22Che! ba tsa! 
ts'actiyi cha'c'al q'uin cha'an mi' 
saq'uesañob i ba che' bajche' mi' 
yal ti' mandar Moisés, tsi' payayob 
majlel alal ti Jerusalén cha'an mi' 
yaq'ueñob lac Yum. 23Che! bajche' 
ts'ijbubil ti' mandar lac Yum: 
“Mux caj la' ña'tan i cha'añach 
lac Yum pejtelel ch'iton bA yAx 
alalob”. 24'Tsa! majliyob cha'an 
mi! yaq'ueñob Dios i majtan ja'el 
che! bajche! tsi! yac'a mandar lac 
Yum: “Aq'uen cha!cojt xmucuy o mi 
cha'cojt x'ujcuts”. Che'ach ts'ijbubil. 

25Ya'an winic ti Jerusalén i c'aba' 
Simeón, toj ba i pusic'al, mu' ba i 
ch'ujutesan Dios. Tsi' pijta jini Mesías 
mu' ba caj i ñuq'uesabeñob i pusic'al 
israelob. Jini Ch'ujul ba Espíritu an ti' 
pusic'al. 26 Jini Ch'ujul ba Espíritu tsi' 
sube Simeón ma'anic mi' caj ti chamel 
jinto che' q'uelbilix i cha'an jini 
Yajcabil ba cha'an lac Yum. 27ÑijcAbil 
cha'an Espíritu tsa' ochi ti Templo*. 
I tat i ña' Jesús tsi' payayob ochel 
jini ala Jesús ti Templo cha'an mi' 

melbeñob bajche! mi! yal ti mandar. 
28Simeón tsi! meq'ue jini alal. Tsi' 
subu i ñuclel Dios. Tsi' yala: 29°C Yum, 
x'e'telon a cha'an. La! pajyicon majlel 
ti' ñach'talel c pusic'al che! bajche!' 
tsa! wala. 30Come wale tsa'ix j q'uele 
tic wut jini Xcoltaya tsa! bA a WAC'!A, 
31 chocbil ba tilel ti! tojlel pejtelel 
winicob x'ixicob. 32Jiñach isaclel 
pañimil mu! bA caj i pAstAl ti! wut 
gentilob. Jiñach i ñuclel a cha'año! ba 
ti Israel, che'en Simeón. 

33Tsa' toj sajtiyob i pusic'al José yic'ot 
María, i ña! Jesús, che! ba tsi! yubiyob 
jini t'an cha'an i yalobil. 34Simeón 
tsi' yaq'ueyob i yutslel i t'an. Tsi' sube 
María, i ña' alal: Awilan, wa'chocobilix 
a walobil ti' tojlel cabal israelob. 
Lamital mi caj i yajlelob, lamital mi 
caj i xuc!chocontelob. CabAlob mi caj 
i cha'leñob t'an ti' contra che' mi' pas 
i ba. 35Wen ch'ijiyem a pusic'al mi caj 
a wubin che! mi' tsictiyel bajche! woli' 
ña'tañob ti! pusic'al cabAlob, che'en 
Simeón. 36Yalan x'ixic ba x'alt'an 
ja'el i c'aba' Ana (i yalobil Fanuel i 
p'olbal Aser). Wen cabal i jabilel. Che' 
xch'oc to tsa' chumle yic'ot i ñoxi'al 
wucp'ejl jab. 37C'alal mebatix che! ba 
tsi' taja champ'ejl i jo'c'al (84) i jabilel. 
Ma'anic tsi' wis caya i ba ti Templo ba' 
tsi' melbe i ye'tel Dios ti q'uiñil yic'ot 
ti ac'alel yic'ot ch'ajb yic'ot oración. 
38 Ti jini jach ba ora tsa! tili Ana ba'an 
alal. Tsi' sube wocolix i yala Dios. Tsi' 
subeyob i sujmlel jini alal ti' tojlel 
pejtel año! ba ti Jerusalén woli ba i 
pijtañob i coltantel. 


Tsa' cha' majliyob ti Nazaret 
(Mt. 2.19-23) 
39Che' ba tsa' ujti i melob pejtelel 
chuqui tac mi' yal i mandar lac 

Yum, tsa' sujtiyob ya' ti Galilea 
María yic'ot José. Tsa! c'otiyob ti' 
tejclum i c'aba' Nazaret. 40°Tsa' coli 
jini alal. Tsa' p'ata. Tsa' bujt'i ti' 
ña'tabal. Tsa' q'uejli ti uts'at ti' wut 
Dios. 


Ch'iton Jesús ti Templo 

“Ti jujump'ejl jab i tat i ña' 
tsa' majliyob ti Jerusalén cha'an 
i q'uiñilel Pascua*. 42Che! anix 
lajchamp'ejl i jabilel Jesús, tsa! 
majliyob ti q'uiñijel che' bajche 
i tilel. 43Che! ba tsa! ujti i melob 
q'uin, tsa! cajiyob ti sujtel. Ya! tsa' 
cale ti Jerusalén jini ch'iton Jesús. 
Mach yujilobic José yic'ot i ña! 
Jesús. 44Tsi' lon ña'tayob ti! pusic'al 
woli' sujtel i yalobil ja'el yic'ot 
motocña ba i pi'alob. Tsi' xañayob 
majlel jump'ejl q'uin. Tsa' caji i 
sAclañob ba'an i pi'alob yic'ot ba'an 
i cañayo' bA. 45Che! ma'anic tsi! 
tajayob i yalobil, tsa! cha! majliyob 
ti Jerusalén cha'an mi! saclañob. 
46Che' ñumenix uxp'ejl q'uin tsi' 
tajayob ti Templo buchul ti' tojlel 
jini xcantesa mandarob. Woli' 
ñich'tabeñob i t'an. Woli' yotsan i 
c'ajtibal tac ja'el. 47Tsa! toj sajtiyob 
i pusic'al pejtelel jini tsa' ba i 
yubibeyob i t'an jini ch'iton, come 
cabal i ña'tabal. Uts'at bajche' tsi' 
jac'beyob i t'an. 48Tsa! toj sajtiyob 
i pusic'al i tat i ña! che! ba tsi' 
q'ueleyob. María tsi' sube: Calobil, 
¿chucoch che! tsa! melbeyon lojon? 
Awilan, jini a tat yic'ot joñon ti' 
ch'ijiyemlel lojon c pusic'al tsac 
saclayet lojon, che'en. 

49 Jesús tsi! subeyob: ¿Chucoch tsa! 
la! saclayon? ¿Mach ba la! wujilic 
yom mic melben i ye'tel c Tat? 

che'en. 50 Ma!anic tsi' ch'ambeyob 
isujm i t'an Jesús tsa! bA i subeyob. 
51Tsa' jubi majlel Jesús yic'otob. Tsa' 
c'oti ti Nazaret. Tsi' wen ch'ujbibe 

i t'an i tat i ña'. Jini i ña! tsi! mucu 
ti' pusic'al pejtelel tsa! ba ujti. 52'Tsa! 
p'ojli i ña'tabal Jesús. Tsa! chañ'a. 
Tsa' p'ojli i yutslel i pusic'al ti' wut 
Dios yic'ot ti' wut winicob. 


I subal Juan tsa! ba i yac'a ch'amja' 
(Mt. 3.1-12; Mr. 1.1-8; Jn. 1.19-28) 


Che' ba tsi' cha'le yumal 

jo'lujump'ejl jab Tiberio 
César, an i ye'tel ti gobernador 
Poncio Pilato ya' ti Judea. Woli' 
yumantel Herodes ya! ti Galilea. 
I yijts'in Herodes i c'aba' Felipe, 
woli' cha'len yumal ya! ti Iturea 
yic'ot ya' ti Traconite. Lisanias woli' 
cha'len yumal ya' ti Abilinia. ?Jini 
ñuc ba motomajob jiñobach Anás 
yic'ot Caifás. Tsa' tili i t'an Dios 
ba'an Juan ya' ti jochol ba lum. Jini 
Juan i yalobil Zacarías. 3'Tsa! ñumi 
Juan ti subt'an ti pejtelel lum ya! ti' 
joytilel Jordán ja'. Tsi' sube winicob 
x'ixicob cha'an mi! ch'amob ja! 
che' mi' cayob i mul cha'an mi' 
ñusabentelob i mul, 4che' bajche' 
ts'ijbubil ti' juñilel i t'an jini x'alt'an 
Isaías. Tsi' yala: “I t'an juntiquil 
winic mu! ba i cha'len c'am ba t'an 
ti jochol ba lum: Chajpanla i bijlel 
lac Yum. Patala majlel mucubij i 
cha'an, che'en. 5Pejtelel jini c'omol 
tac ba lum mi' caj ti bujt'intel. 
Pejtelel wits yic'ot bujbujtal mi' 
cajel ti jubel. Jini xoyol tac ba bij 
mi caj i toj'an. Pejtelel jini bulul 
bexel ba bij pamacña mi caj i majlel. 
êPejtelel winicob x'ixicob mi caj i 
yubiñob bajche' mi' coltantelob ti 

Dios”. Che'ach ts'ijbubil ti' juñilel 
Isaías. 

7 Juan tsa! caji i subeñob winicob 
x'ixicob tsa' ba loq'uiyob tilel 
cha'an mi' ch'amob ja': I yalobiletla 
xc'añañej. ¿Majqui tsi! subeyetla 
cha'an mi la! puts'tan jini tojmulil 
mu! bA i tilel? 8 Melela toj ba la! 
melbal mi woli la! cay la! mul. 
Mach mi la! wal ti la! pusic'al: 

“JiñAch c tat lojon Abraham”. Mach 
che'ic yom mi la! wal. Come mic 
subeñetla, Dios mi mejlel i pantesan 
jini xajlel tac ti' yalobilob Abraham. 
9WaAle ac'bil hacha ti! yebal te'. 
Pejtelel jini te' mach ba anic mi! 
yAc! wen ba i wut mi' sejq'uel. Mi' 
chojquel ti c'ajc, che'en Juan. 

10 Jini winicob x'ixicob tsi' 
c'ajtiyob: ¿Chuqui yom mic mel 
lojon? che'ob. 11 Juan tsi! jac'a: Jini 
am bA i cha'an cha'p'ejl i buje la! i 
yaq'uen jump'ejl jini mach ba anic 
i cha'an. Jini am ba i we'el che'ach 
yom mi' mel ja'el, che'en. 1?Tsa' 
tiliyob cha'tiquil uxtiquil xch'am 
tojoñelob ja'el cha'an mi! ch'amob 
ja'. Tsi' c'ajtibeyob: Maestro, 
¿chuqui yom mic mel lojon? 
che'ob. 13 Juan tsi! subeyob: Mach 
yomic mi la! c'ajtin tojoñel umen 
bajche tsa' subentiyetla, che'en. 
14Cha'tiquil uxtiquil soldadojob 
ja'el tsi! c'ajtibeyob: Jixcu joñon 
lojon, ¿chuqui yom mic mel lojon? 
che'ob. Juan tsi' subeyob: Mach 
mi la' chilben i taq'uin winic mi 
juntiquilic. Mach mi la! pac' ti mulil 
mi juntiquilic. Yom contentojetla 
yic'ot i tojol la' we'tel, che'en. 

15Che' woliyob to ti pijt, pejtelel 
winicob x'ixicob woli' pejcañob i 
ba: ¿Jim ba Cristo jini Juan? che'ob. 

16Juan tsi! subeyob ti pejtelelob: 
Joñon ti isujm mi caq'ueñetla 
ch'amja!, pero tal jini ñumen 
p'AtA] bA bajche'on. Mach ñuconic 
cha'an mic ticben i ch'ajñal i xAñAb. 
Jiñach mu! bA caj i yaq'ueñetla la! 
ch'am Ch'ujul ba Espíritu yic'ot 
c'ajc. 1 An i wejlajib ti! c'ab. Mi 
caj i wen wejlan i yajñib trigo. Mi 
caj i lot jini trigo ti' yotlel. Mi caj 
i pulben i sujl ti c'ajc mach bA 
yujilic yajpel ti pejtelel ora. Che! tsi' 
yala Juan. 18Che! bA tsi! subeyob 
winicob x'ixicob jini wen t'an, tsi' 
xiq'uiyob cha'an mi' jac'ob. 19 Juan 
tsi! sube i mul jini Herodes am bA 
i ye'tel ti yumal. Come Herodes 
tsi' paya Herodías i yijñam Felipe 
i yijts'in. Juan tsi' sube pejtelel i 
jontolil tsa' ba i cha'le Herodes. 

20 An to yamba jontolil tsa' ba i 
mele Herodes. Tsi' maca Juan ti 
majquibal. 


Tsi' ch'ama ja' Jesús 
(Mt. 3.13-17; Mr. 1.9-11) 
21Che! ba tsi! ch'amayob ja! 

pejtelel winicob x'!ixicob, tsi' ch'ama 
ja! ja'el Jesús. Che! woli! pejcan 
Dios ti oración, tsa! cajli panchan. 
22'Tsa! jubi tilel jini Ch'ujul ba 
Espíritu ba'an Jesús. Che! yilal che! 
bajche' x'ujcuts. Tsa' tili t'an ch'oyol 
ba ti panchan. Tsi' subu: Jatet 
Calobilet mu' ba j c'uxbin. Wen 
uts'at mij q'uelet, che'en. 


I c'aba' tac i ñojte'el Jesús 
(Mt. 1.1-17) 

23 An che! bajche' lujump'ejl i 
cha'c'al i jabilel Jesús che' ba tsi' 
teche i ye'tel. Jini Jesús i yalobilach 
José, che' mi' lon alob winicob. 

José i ñij'al Elí. 24] tat Elí jiñach 
Matat, i tat Matat jiñach Leví, i tat 
Leví jiñach Melqui, i tat Melqui 
jiñach Jana, i tat Jana jiñach José, 
25i tat José jiñach Matatías, i tat 
Matatías jiñach Amós, i tat Amós 
jiñach Nahum, i tat Nahum jiñach 
Esli, i tat Esli jiñach Nagai, 26i tat 
Nagai jiñach Maat, i tat Maat jiñach 
Matatías, i tat Matatías jiñach 
Semei, i tat Semei jiñach José, i 
tat José jiñach Judá, 7i tat Judá 
jiñach Joana, i tat Joana jiñach 
Resa, i tat Resa jiñach Zorobabel, 

i tat Zorobabel jiñach Salatiel, i 

tat Salatiel jiñach Neri, 28i tat 

Neri jiñach Melqui, i tat Melqui 
jiñach Adi, i tat Adi jiñach Cosam, 
i tat Cosam jiñach Elmodam, i 

tat Elmodam jiñach Fr, 29i tat Er 
jiñach Josué, i tat Josué jiñach 
Eliezer, i tat Eliezer jiñach Jorim, i 
tat Jorim jiñach Matat, 30i tat Matat 
jiñach Leví, i tat Leví jiñach Simeón 
i tat Simeón jiñach Judá, i tat Judá 
jiñach José, i tat José jiñach Jonán, 
i tat Jonán jiñach Eliaquim, 31i tat 
Eliaquim jiñach Melea, i tat Melea 
jiñach Mainán, i tat Mainán jiñach 
Matata, i tat Matata jiñach Natán, 
32i tat Natán jiñach David, i tat 
David jiñach Isaí, i tat Isaí jiñach 
Obed, i tat Obed jiñach Booz, i tat 
Booz jiñAch Salmón, i tat Salmón 
jiñach Naasón, 33i tat Naasón 
jiñach Aminadab, i tat Aminadab 
jiñach Aram, i tat Aram jiñach 
Esrom, i tat Esrom jiñach Fares, i 
tat Fares jiñach Judá, 34i tat Judá 
jiñach Jacob, i tat Jacob jiñach 
Isaac, i tat Isaac jiñach Abraham, i 
tat Abraham jiñach Taré, i tat Taré 
jiñach Nacor, 35i tat Nacor jiñach 

Serug, i tat Serug jiñach Ragau, i 
tat Ragau jiñach Peleg, i tat Peleg 
jiñach Heber, i tat Heber jiñach 
Sala, 36i tat Sala jiñach Cainán, i 
tat Cainán jiñach Arfaxad, i tat 
Arfaxad jiñach Sem, i tat Sem 
jiñach Noé, i tat Noé jiñach Lamec, 
37i tat Lamec jiñach Matusalén, i 
tat Matusalén jiñach Enoc, i tat 
Enoc jiñach Jared, i tat Jared 
jiñach Mahalaleel, i tat Mahalaleel 
jiñach Cainán, 38i tat Cainán jiñach 
Enós, i tat Enós jiñach Set, i tat Set 
jiñach Adán, Adán jiñach i yalobil 
Dios. 


I yilabentel i pusic'al Jesús 
(Mt. 4.1-11; Mr. 1.12-13) 

Jesús, but'ul ti jini Ch'ujul 

ba Espíritu, tsi' caya Jordán 
ja'. Tsa' pajyi majlel cha'an Espíritu 
c'alal ti colem ba i tiquiñal lum. 
2Cha'c'al q'uin ya'an. Tsa' ilabenti i 
pusic'al cha'an xiba. Cha'c'al q'uin 
ma'anic chuqui tsi! wis c'uxu. Che! 
ñumenix, an i wi'ñal Jesús. 3Jini 
xiba tsi' sube Jesús: Mi i Yalobilet 
Dios suben ili xajlel cha'an mi' 
pantayel ti waj, che'en. 4Jesús tsi' 
sube: Ts'ijbubil: “Mach ti wajic jach 
cuxulob winicob x'ixicob, pero 
ti pejtelel t'an ch'oyol ba ti Dios”, 
che'en. 5Jini xiba tsi! paya majlel ti 
chan ba wits. Ti poj jumuc! jach tsi' 
laj pasbe Jesús i yumantel tac jini 
yumalob ti pañimil. Jini xiba tsi' 
sube Jesús: Mi caj caq'ueñet pejtel 
iliyi yic'ot i p'atalel yic'ot i ñuclel, 
come laj aq'uebilon tic wenta. Mi 
caq'uen majqui com. 7Muq'uic a 
ñocchocon a ba a ch'ujutesañon, 
a cha'añach mi' majlel ti pejtelel, 
che'en jini xiba. 8 Jesús tsi! sube: 

Cucu ti loq'uel wa' ba' añon, 
Satanás, come ts'ijbubil: “Yom ma! 
ch'ujutesan a Yum Dios. Cojach jini 
yom ma' yuman”, che'en. 

9Jini xiba tsi! paya majlel Jesús 
ya' ti Jerusalén. Ya' tsi' paya majlel 
ti wa'tal ti' pam i jol Templo. Tsi' 
sube: Mi i Yalobilet Dios, choco 
jubel a ba. 10Come ts'ijbubil: “Mi 
caj i subeñob i yángelob cha'an mi' 
cantañet. 11Mi caj i chuquet ti! c'ab, 
ame a jats' a woc ti xajlel”, che'en 
xiba. 1? Jesús tsi! sube: Albilix jini 
t'an: “Mach yomic ma' wilaben i 
pusic'al a Yum Dios”, che'en. 13Che! 
bA tsa! ujti i yilaben i pusic'al Jesús, 
jini xiba tsi! caya cha'p'ejl uxp'ejl 
q'uin. 


I techibal i ye'tel Jesús wa! ti 
pañimil 
(Mt. 4.12-17; Mr. 1.14-15) 

14 Jesús tsa! cha! majli ti Galilea. 
An i p'atalel jini Espíritu yic'ot. 
Tsa' pujqui t'an ti pejtelel lum 
ti' joytilel Galilea cha'an ñuc ba i 
melbal Jesús. 15 Jesús tsi! cha'le 
cantesa ti sinagoga tac i cha'an 
judíojob. Pejtelel winicob x'ixicob 
tsi' tsictesayob i ñuclel Jesús. 


Tsa' ts'a'lenti Jesús ya' ti Nazaret 
(Mt. 13.53-58; Mr. 6.1-6) 

16Tsa' majli Jesús ya! ti Nazaret 
ba' tsa' coli. Tsa' ochi ti sinagoga 
ti! q'uiñilel c'aj o che! bajche! i 
tilel. Tsa' wa'le cha'an mi! q'uel jun. 
17Tsa' aq'uenti i jun jini x'alt'an 
Isaías. Che' ba tsi' tili jini balbil 
bA jun tsi! taja ba! ts'ijbubil ili 
t'an: 18“An i yEspíritu lac Yum tic 
pusic'al. Tsi' yajcayon cha'an mic 
subeñob jini wen t'an p'umpuño' 

bA. Tsi' chocoyon tilel cha'an mic 
lajmesAbeñob i ch'ijiyemlel jini 
ch'ijiyemo! bA, cha'an mic subeñob 
loq'uel jini ñup'ulo! bA, cha'an mij 
cl'oq'uesAbeñob i wut jini xpots'ob, 
cha'an mi cAc! ti colel jini tic'labilo' 
ba. 19Tsi' chocoyon tilel cha'an 
mic sub jiñach i jabilel i yutslel 
i pusic'al lac Yum”. Che'ach tsi' 
pejcAbeyob i Ts'ijbujel Dios jini 
Jesús. 

20Tsi' cha' bala jini jun Jesús. 
Tsi' cha' aq'ue jini am ba i ye'tel 
ti sinagoga. Tsa' buchle. Pejtelel 
año! ba ti sinagoga tsi! ch'ujch'uj 
q'ueleyob Jesús. ?1 Jesús tsa! caji 
i subeñob: Ts'actiyemix wale i 
ts'ijbujel Dios, tsa' ba la' wubi, 
che'en. ??Ti pejtelelob uts'at 
tsi' tajayob ti t'an Jesús. Tsa' toj 
sajtiyob i pusic'al cha'an uts'at i t'an 
Jesús. Tsi' yalayob: ¿Mach ba jinic 
i yalobil José? che'ob. 23 Jesús tsi' 
subeyob: Isujm mi caj la' subeñon 
jini t'an mu' ba i c'añob ti lajiya: 
“Sts'acaya, ts'acan a bs”, che'en. Mi 
caj la! subeñon c mel wa! tic lumal 
chuqui tsac mele ya! ti Capernaum 
che! bajche' tsa'ix la! wubi. che'en. 
24 Jesús tsi' yala ja'el: Ti isujm mic 
subeñetla, ma'anic x'alt'an mu' ba i 
q'uejlel ti ñuc ti! lumal. 

25Ti isujm mic subeñetla an cabal 
meba! x'ixicob ti Israel ti! q'uiñilel 
Elías che! wen jamal pañimil ojlil i 
champ'ejl jab, che! ba tsa! tili cabal 
wi'ñal ti pejtelel lum. 26Ma!anic 
tsa' chojqui majlel Elías ba' añob. 
Tsa' jach chojqui majlel ti Sarepta 
ya! ti Sidón ba'an juntiquil meba! 
x'ixic. 27 An ja'el cabal israelob año! 
ba leco ba i tsoy che! ti! yorajlel 
jini x'alt'an Eliseo. Ma'anic majqui 

tsa! lajmesanti, jini jach Naamán, 
ch'oyol ba ti Siria. Che' tsi' yala 
Jesús. 28Che! ba tsi! yubiyob ili 
t'an, tsa! laj cajiyob ti mich'ajel ya! 
ti sinagoga. 29 Tsa! wa'leyob. Tsi' 
payayob loq'uel Jesús ti' ti' tejclum 
wa'chocobil ba ti wits. Tsi' payayob 
majlel ba' jamal wits cha'an mi' xit 
chocob jubel. 30° Jesús tsa! ñumi ti 
ojlil ba' añob. Tsa' majli. 


Winic am ba i xibajlel 
(Mr. 1.21-28) 

31Tsa' jubi majlel Jesús ti jump'ejl 
tejclum ya' ti Galilea i c'aba' 
Capernaum. Tsi' cantesayob ti' q'uiñilel 
tac c'aj o. 32'Tsa! toj sajtiyob i pusic'al 
cha'an i cantesa come tsi' cha'le t'an 
Jesús yic'ot i p'atalel i ye!tel. 33Ya' ti 
sinagoga an winic am ba i xibAjlel. 
C'am tsi! cha'le t'an. 34Tsi' yala: 
Cayayon lojon. ¿Chuqui i ye'tel tsa' 
tiliyet ba' añon lojon, Jesús ch'oyolet ba 
ti Nazaret? ¿Tsa' ba tiliyet cha'an ma' 
jisañon lojon? Cujil majquiyet. Jatet jini 
Ch'ujulet Ba ch'oyol ba ti Dios, che'ob. 
35 Jesús tsi! tiq'ui. Tsi' sube: Ch'abix. 
Loq'uen ti' pusic'al, che'en. Jini xiba 
tsi' choco jini winic ti lum ti' yojlilob. 
Tsa' loq'ui xiba. Ma'anic tsi' wis lowo 
jini winic. 36Tsa! toj sajtiyob i pusic'al 
ti pejtelelob. Tsa! caji i pejcañob i 
ba. Tsi' yalayob: ¿Baqui tilem i t'an? 
Come ti! p'atalel yic'ot i ye'tel mi! choc 
loq'uel i xibajlel winic. Mi' loq'uelob, 
che'ob. 37Tsa' pujqui t'an ti pejtelel jini 
lum yic'ot ti yan tac ba lum ti' joytilel 
cha'an ñuc ba i melbal Jesús. 


Jesús tsi! lajmesa cabalob 
(Mt. 8.14-17; Mr. 1.29-34) 
38Tsa' wa'le Jesús. Tsa' loq'ui ti 
sinagoga. Tsa' ochi ti! yotot Simón 

ba! woli! wen ubin c'ajc x'ixic bA i 
ñij'al Simón. Tsi' c'ajtibeyob Jesús 
ti wocol t'an cha'an mi! lajmesan. 
39 Ñuc wa'al Jesús ti! t'ejl x'ixic, 

tsi! tiq'ui jini c'ajc. Jini x'ixic tsa! 
lajmi. Tsa' ch'ojyi ti ora. Tsa! caji 

i we'sañob. 40Che! woli ti bajlel 
q'uin tsi' payayob majlel ba'an 
Jesús pejtel xc'amajelob leco tac 
bA i chamel. Jesús tsi! yAc'A i c'ab 
ti junjuntiquilob. Tsi' lajmesayob. 
4Tsa' loq'uiyob xibajob ti! pusic'al 
cabalob. Tsi' cha'leyob c'am ba t'an. 
Tsi' yalayob: Jatet i Yalobilet Dios, 
che'ob. Jesús tsi' tiq'uiyob. Ma'anic 
tsi' yaq'ueyob i cha'len t'an, come 
cañal i cha'añob jiñach Cristo. 


Jesús tsi' cha'le subt'an ti Galilea 
(Mr. 1.35-39) 

42Che' ba tsa! sac'a pañimil tsa! 
loq'ui majlel Jesús. Tsa' majli ti 
jochol ba lum. Winicob x'ixicob tsi' 
sAclayob. Tsa' majliyob ba'an. Tsi' 
ñopoyob i jalitesan Jesús cha'an 
ya jach mi! caytal yic'otob. 43 Jesús 
tsi' subeyob: Wersa mic sub jini 
wen t'an cha'an i yumantel Dios ti 
yamba tejclum tac ja'el, come jini 
cha'an chocbilon tilel, che'en. 44Tsi' 
cha'le subt'an ti sinagoga tac ya! ti 
Judea. 


Tsi' chucuyob cabal chay 
(Mt. 4.18-22; Mr. 1.16-20) 

Che' ya'an Jesús ti' t'ejl 

ñajb i c'aba' Genesaret, jini 
winicob x'ixicob tsi' jom ñet'eyob 
i ba ba' wa'al Jesús cha'an mi' 
ñich'tañob i t'an Dios. ?Tsi' q'uele 
cha'p'ejl barco lac'al ti' ti' jini ñajb. 
Loq'uemobix ti barco jini xchuc 
chayob, woli' sac'ob i chimo!chay. 

37Tsa! ochi Jesús ti jump'ejl barco 
i cha'an Simón. Tsi' sube Simón 
cha'an mi' ts'ita' ñijcan majlel jini 
barco ya! ti! ti! ja'. Tsa' buchle Jesús 
ti barco. Ya! tsa! caji i cantesan jini 
tempabilo' ba. 4Che' ba tsa! ujti ti 
t'an, Jesús tsi' sube Simón: Ñijcan 
majlel jini barco ba' tam jini ñajb. 
Choco ochel a chimo'chasy, che'en. 
5Simón tsi! jac'a: Maestro, tsa'ix c 
cha'le lojon e'tel ti pejtelel ac'alel. 
Ma'anic chuqui tsac chucu lojon. 
Pero cha'an ti a t'an mic choc ochel 
chimo'chay, che'en. Che! ba tsi! 
yotsayob tsi! chucuyob cabal chay. 
Tsa' caji ti ts'ojquel jini chimo'chay. 
TTsi' payayob ti! c'ab i pi'alob año! 
ba ti yamba barco cha'an mi' tilelob 
i coltan. Tsa' tiliyob. Tsi' but'uyob 
jini cha'p'ejl barco jinto che' yomix 
junyajlel ochel ti ja' jini barco tac. 
8Che' ba tsi' q'uele Simón Pedro, 
tsi' ñocchoco i ba ba'an Jesús. Tsi' 
sube: Loq'uen tic tojlel c Yum, 
come xmulilon, che'en. 9 Come tsa! 
wen caji ti baq'uen Pedro yic'ot 
pejtelel ya! ba añob, come oñatax 
tsi' chucuyob chay. 10Chel! ja'el, tsa! 
cajiyob ti baq'uen Jacobo yic'ot Juan, 
i yalobilob Zebedeo, i pi'alobach 
Simón ti e'tel. Jesús tsi! sube Simón: 
Mach a cha'len baq'uen. Wale, 
mux a wochel ti xchuc winicob, 
che'en. 11Che' ba tsa! ujti i ñijcañob 
majlel barco tac ti' ti' ñajb, jini 
xchuc chayob tsi! cayayob pejtelel i 
chuba'!an. Tsi' tsajcayob majlel Jesús. 


Jesús tsi! lajmesa jini am ba leco bA 
i tsoy 
(Mt. 8.1-4; Mr. 1.40-45) 
12Che' ya'an Jesús ti jump'ejl 
tejclum, awilan, tsa! tili winic 

wen pacal leco ba i tsoy. Che! bA 
tsi' q'uele Jesús, tsi' pacchoco i 

ba ti lum. Tsi' c'ajtibe ti wocol 
t'an: C Yum, mi a wom mi mejlel 
a lajmesañon, che'en. 13 Jesús tsi' 
sats'a i c'ab. Tsi' tala. Tsi' yala: 
Com cu. La! lajmiquet, che'en. Tsa! 
bac' lajmi leco ba i tsoy. 14Jesús 
tsi' tiq'ui cha'an ma'anic mi' suben 
mi juntiquilic. Cucu, che'en, pASA 
a ba ba'an motomaj. Ac'a chuqui 
tsi' subu Moisés ti mandar cha'an 
mi' ña'tañob winicob x'ixicob 
saq'uesabilet, che'en Jesús. 
15Ñumen cabal tsa! pujqui t'an 
cha'an ñuc ba i melbal Jesús. Tsi' 
tempayob i ba bajc'alob cha'an 
mi' ñich'tabeñob i t'an Jesús yic'ot 
cha'an mi' lajmelob ti pejtelel i 
chamel. 16 Jesús tsi! cayayob. Tsa! 
majli ti jochol ba lum. Tsi' pejca 
Dios. 


Jesús tsi! lajmesa winic mach ba anic 
i c'ajñibal i yoc i c'ab 
(Mt. 9.1-8; Mr. 2.1-12) 
17 Ti jump'ejl q'uin che! woli 
ti cantesa Jesús, ya' buchulob 
fariseojob yic'ot xcantesa mandarob 
ch'oyolo' ba ti pejtelel tejclum 
ti Galilea yic'ot ti Judea yic'ot ti 
Jerusalén. An i p'atalel lac Yum 
yic'ot Jesús cha'an mi' lajmesañob. 
18 Awilan, cha'tiquil uxtiquil 
winicob tsi' payayob tilel winic 
mach ba anic i c'ajñibal i yoc i 
c'ab, ñolol ti! wayib. Tsi' ñopoyob i 
yotsan ti otot cha'an mi! yac'ob ti' 
tojel Jesús. !9Ma!anic ba! tsa! mejli 
i yotsañob, come teñecña winicob 
x'ixicob. Tsa! letsiyob ti! jol otot ba! 
tsi! toc jamayob teja. Tsi! ju'sayob 
ti' wayib ti yojlil ba'an Jesús. 20 Che! 

ba tsi! ña'ta Jesús woli! ñopob jini 
winicob, tsi! sube jini c'am ba: 
Winic ñusabilix a mul, che'en. 

21 Jini fariseojob yic'ot 
sts'ijbayajob tsa' caji i yalob ti' 
pusic'al: ¿Chuqui i ye'tel jini winic 
mu! bA i p'aj Dios? ¿Majqui mi 
mejlel i ñusan mulil? ¿Mach ba 
cojic jach Dios? che'ob. 22 Ña!tAbil 
i cha'an Jesús chuqui woli' yalob 
ti' pusic'al. Tsi' subeyob: ¿Chucoch 
woli la' cha'len t'an ti la' pusic'al? 
23 ¿Baqui bA ñumen wocol? ¿Wocol 
ba che! mic suben: “Ñusabilix a 
mul”, o jimba wocol che! mic suben: 
“Ch'oyen, cha'len xambal”? 24pero 
cha'an mi la! ña'tan an i p'atalel 
*i Yalobil Winic ilayi ti pañimil 
cha'an mi! ñusan mulil, (tsi' sube 
jini mach ba anic i c'ajñibal i yoc i 
c'ab): Mic subeñet ch'ojyen, teche 
a wayib, cucu ti a wotot, che'en 
Jesús. ?5Ti ora tsa! ch'ojyi jini winic 
ti' tojel i wutob. Tsi' teche i wayib 
ba' tsa' ñole. Tsa' majli ti' yotot. 
Tsi' tsictesa i ñuclel Dios. ?6Tsa' toj 
sajtiyob i pusic'al ti pejtelelob. Tsi' 
tsictesabeyob i ñuclel Dios. Tsi' wen 
cha'leyob baq'uen. Tsi' yalayob: 
Tsa'ix laj q'uele babaq'uen tac bA, 
che'ob. 


Tsa' pajyi Leví 
(Mt. 9.9-13; Mr. 2.13-17) 

2?7Ti wiil tsa! loq'ui majlel Jesús. 
Tsi' q'uele xch'am tojoñel, i c'aba' 
Leví, ya' buchul ba' mi' ch'ajmel 
tojoñel. Jesús tsi! sube: Tsajcañon, 
che'en. 28Leví tsi! caya pejtelel 
i chuba'an. Tsa' wa'le. Tsa' caji i 
tsajcan majlel Jesús. 29Leví tsi' mele 
q'uin ti' yotot. Ya' tem buchulob 
cabal xch'am tojoñelob yic'ot 

yaño! ba. 30Jini sts'ijbayajob yic'ot 
fariseojob tsa! cajiyob ti wAlwal t'an 
ti' contra jini xcant'añob i cha'an 
Jesús. Tsi' subeyob: ¿Chucoch woli 
la! pi'len ti we'el uch'el jini xch'am 
tojoñelob yic'ot xmulilob? che'ob. 
31Jesús tsi! jac'beyob: Jini c'oc'o' 
ba mach yomobic ts'acantel, cojach 
jini c'amo! ba. 32?Ma'anic tsa! tili c 
pay jini tojo' ba, jini jach xmulilob, 
cha'an mi' cayob i mul, che'en. 


C'ajtibal cha'an ch'ajb 
(Mt. 9.14-17; Mr. 2.18-22) 

33Winicob tsa' caji i subeñob: 
Cabal mi' cha'leñob ch'ajb yic'ot 
oración jini xcant'añob i cha'an 
Juan. Che'ach mi' melob ja'el jini 
xcant'añob i cha'an fariseojob. 
Pero jini xcant'añob a cha'an mi' 
cha'leñob we'el uch'el, che'ob. 
34 Jesús tsi! subeyob: ¿Mejl ba la' 
suben jini xmel q'uiñob wersa mi' 
cha'leñob ch'ajb che' ya'to an jini 
xñujpuñijel yic'otob? 35Pero tal i 
yorajlel che' mi caj i pajyel majlel 
jini woli ba ti ñujpuñijel. Ti jini 
q'uin tac mi' cajelob ti ch'ajb xmel 
q'uiñob, che'en. 

36Tsi' subeyob ja'el jini lajiya: 
Ma'anic majch mi' c'an tsijib pisil 
cha'an mi' law tsucul ba i pislel. Mi 
che'ach mi' mel, mi' tsijlel majlel 
tsucul ba pisil ba'an jini tsiji' ba i 
lajwil. Mach i t'ojolic tsiji' ba pisil 
yic'ot tsucul ba pisil. 37 Che! ja'el, 
ma'anic majch mi' yotsan tsiji' ba 
vino ti tsucul ba i yajñib melbil ba 
ti pachi. Mi tsi' yotsa jini vino mi' 
tojmel. Mi' bejq'uel vino. Mi' jilel i 
yajñib. 38Pero mi! yotsañob tsiji' ba 
vino ti tsiji' ba i yajñib. Che' jini mi' 


jalijel jini pachi yic'ot jini vino ja'el. 

39Jini mu! ba i jap wajalix ba vino 
ma'anic mi' mulan i jap jini tsiji' ba 
ti wi'il, come mi' yal ñumen uts'at 
jini wajalix ba. Che' tsi' yala Jesús. 


Xcant'añob tsi' tuc'uyob i wut jam ti' 
q'uiñilel c'aj o 
(Mt. 12.1-8; Mr. 2.23-28) 

Ti! q'uiñilel c'aj o Jesús tsa! 

ñumi ti jamil. Jini xcant'añob 
i cha'an tsi' tuc'uyob majlel jini 
c'uxbil ba i wut jam. Tsi' bilt'uyob 
ti' c'ab. Tsi' c'uxuyob. 2Cha'tiquil 
uxtiquil fariseojob tsi' c'ajtibeyob: 
¿Chucoch mi la' cha'len chuqui 
tic'bil ti' q'uiñilel c'aj o? che'ob. 
3 Jesús tsi' subeyob: ¿Mach ba 
anic tsa! la! q'uele ti jun chuqui tsi' 
cha'le David che' ba tsi' yubi wi'ñal 
yic'ot i pi'alob? 4Tsa' ochi ti' yotot 
Dios. Tsi' ch'ama jini waj tsa! bA 
ajq'ui ti mesa. Tsi' c'uxu. Tsi! yaq'ue 
i pi'alob ja'el. Tic'bil ti mandar mi' 
c'uxob winicob. Cojach motomajob 
mi mejlel i c'ux jini waj, che'en 
Jesús. Jesús tsi! subeyob: I Yalobil 
Winic i Yumach jini q'uin che' mi 
laj c'aj la co, che'en. 


Winic am ba tiquin ba i c'ab 
(Mt. 12.9-14; Mr. 3.1-6) 

Ti yamba i q'uiñilel c'aj o tsa' 
ochi Jesús ti sinagoga. Tsa' caji ti 
cantesa. Ya'an winic tiquin ba ñoj 
bA i c'ab. "Jini sts'ijbayajob yic'ot 
fariseojob tsi' wen q'ueleyob Jesús 
cha'an mi' jop'beñob i mul mi tsi' 
lajmesa jini winic che' ti' yorajlel 
c'aj o. 8Yujil Jesús chuqui woli' 
yalob ti' pusic'al. Tsi' sube jini 
winic tiquim ba i c'ab: Ch'ojyen. 
Wa'i' ti ojlil, che'en. Tsa' ch'ojyi 
jini winic. Tsa' wa'le. ° Jesús tsi' 


105 


subeyob: Jini jach mij c'ajtibeñetla: 
¿Baqui ba tic'bil ti melol ti jini 
q'uin che' mi laj c'aj la co? ¿Tic'bil 
ba chuqui uts'at o jim ba chuqui 
jontol? ¿Tic'bil ba coltaya o tic'bil 
ba tsansa? che'en. 10 Jesús tsi! joy 
q'ueleyob ti pejtelel. Tsi' sube jini 
winic: Sats'a a c'ab, che'en. Tsi' 
sats'a. Jini i c'ab tsa! cha! wen'a. 
11Cabal tsa' mich'ayob. Tsa' caji i 
pejcañob i ba cha'an mi' ña'tañob 
chuqui mi caj i tumbeñob Jesús. 


Tsi' yajca lajchantiquil 
(Mt. 10.1-4; Mr. 3.13-19) 

12Ti ili q'uin tac tsa! letsi majlel 
Jesús ti wits cha'an mi' mel oración. 
Ti pejtelel ac'alel tsi' pejca Dios. 
13Che' ba tsa! sac'a, Jesús tsi! pAyA 
tilel xcant'añob i cha'an. Tsi' yajca 
lajchantiquil. Tsi' yotsabeyob i 
c'aba' ti apóstolob. 14'Tsi! yajca 
Simón jini am ba i cha'chajplel i 
c'aba' Pedro, yic'ot Andrés i yijts'in 
Pedro; Jacobo yic'ot Juan, Felipe 
yic'ot Bartolomé, 15Mateo yic'ot 
Tomás, Jacobo i yalobil Alfeo; yic'ot 
Simón jini Zelote; 16 Judas i yijts'in 
Jacobo; yic'ot Judas Iscariote tsa' ba 
i yac'a Jesús ti! c'ab i contra. 


I cantesa Jesús ti bujtal 
(Mt. 4.23-25) 

17 Jesús tsa' jubi majlel yic'ot jini 
xcant'añob. Tsa' wa'le ya! ti joctal 
yic'ot xcant'añob i cha'an yic'ot 
bajc'al winicob x'ixicob ch'oyolo' 
ba ti pejtelel Judea, ti Jerusalén, 
yic'ot ti' ti' ñajb ya' ti Tiro yic'ot 
ti Sidón. Tsa' tiliyob cha'an mi' 
yubibeñob i t'an Jesús yic'ot cha'an 
mi! lajmesAbentelob i chamel. 

18 Jini tic'lAbilo! ba cha'an xibajob 

tsa! lajmesantiyob. 19 Ti pejtelel 
winicob x'ixicob yomob i tal Jesús 
come tsa! tsictiyi i p'atalel cha'an 
mi! c'oq'uesañob ti pejtelel. 


Jini am bA i tijicñayel 
(Mt. 5.1-12) 

20 Jesús tsa! caji i q'uel xcant'añob 
i cha'an. Tsi' yala: 
Tijicñayetla mach ba anic la! 
chuba'!an, come la! cha'añach i 
yumantel Dios. 
21Tijicñayetla mu! ba la! wubin 
wi'ñal wale, come mi caj la! ñaj'an. 
Tijicñayetla mu! ba la! cha'len uq'uel, 
come mi caj la! cha'len tse'ñal. 
22 Tijicñayetla che! mi! ts'a'leñetla 
winicob, che' mi' choquetla, che' mi 
wajleñetla, che! mi! p'ajob la! c'aba' 
cha'an tsa! la! ñopo i Yalobil Winic. 
23Ti jimba ora la! ñuc'ac la! pusic'al. 
Yom tijicñayetla come awilan, ñuc 
la! chobejtAbal ya! ti panchan, come 
la! ñojte'elob lajal tsi! tic'layob 
x'alt'añob ti oñiyi. 
24Mi caj la! taj wocol wen chumulet 
ba la, come tsa'ix la! taja la! 
chobejtabal. 
25Mi caj la' taj wocol ñajetix ba la, 
come mi caj la' wubin wi'ñal. 
Mi caj la' taj wocol mu' ba la' cha'len 
tse'ñal wale, come mi caj la! tsic la! 
pusic'al. Mi caj la! cha'len uq'uel. 
26Mi caj la! taj wocol che! uts'at 
mi! tajetla ti t'an pejtelel winicob 
x'ixicob, come che'ach tsi! tajayob ti 
t'an jini lot ba x'alt'añob ti oñiyi. 


I cantesa Jesús cha'an i q'uextantel 
jontolil 
(Mt. 5.38-42; 7.12) 


27 Pero mic subeñetla mu! ba la! 
wubin c tan: C'uxbin la' contrajob, 

melbenla chuqui uts'at jini mu! bA 
i ts'a'leñetla. 28 Aq'ueñob i yutslel 
la' t'an jini mu! ba i p'ajetla. Tajala 
ti oración jini mu! ba i tic'lañetla. 
29Jini mu' ba i jats'et ti junwejl a 
choj, pasben yamba a choj. Jini 
mu! bA i chilbeñet a chaqueta la! i 
ch'am a bujc ja'el. 30 Maqui jach 
mi! c'ajtibeñet, aq'uen chuqui yom. 
Mach a chan c'ajtiben. 3! Melbenla 
chuqui uts'at winicob x'ixicob che! 
bajche' la! wom mi' melbeñetla. 
Mi la' yom mi' melbeñetob chuqui 
uts'at winicob x'ixicob, che' yom mi 
la' melbeñob ja'el. 


Mi laj c'uxbin laj contrajob 
(Mt. 5.43-48) 
32Mi jini jach mi la' c'uxbin jini 
c'ux ba mi! yubiñetla, ċuts'at ba mi 
la' q'uejlel che' jini? Come xmulilob 


ja'el yujilob c'uxbiya che! c'uxbibilob. 


33Mi jini jach mi la' coltan jini mu' 
ba i coltañetla, ¿uts'at ba mi la! 
q'uejlel, che! jini? Ma'anic. Come 
che'ach mi' melob xmulilob ja'el. 
34Mi jini jach mi la' waq'ueñob ti 
majan jini mu! ba caj i sutq'uibeñetla 
i q'uexol, ¿uts'at ba mi la! q'uejlel 
che' jini? Jini xmulilob mi yaq'ueñob 
ti majan yamba xmulilob cha'an 

mi' sutq'uibentelob yic'ot i ñumel. 
35Pero c'uxbinla la' contrajob. 
Melela chuqui wen. Aq'uenla ti 
majan. Mach mi la' cha'len pensar 
cha'an mi la' cha' sutq'uibentel. Che' 
jini mi caj la' ch'am la' chobejtabal. 
Che' jini tsiquil i yalobiletla jini C'ax 
Ñuc BA, come mi' c'uxbin jini mach 
ba añobic i yutslel i pusic'al yic'ot 
jini jontolo' ba. 36P'untan la! pi'alob 
che' bajche' mi' p'untañetla la' Tat 
ja'el. 

Che' an majch mi' lon al ti' pusic'al 
mi an i mul i pi'alob 
(Mt. 7.1-5) 

37 Mach mi la! wal ti la! pusic'al 
an i mul la' pi'alob. Che' jini, 
ma'anic mi caj i yalob ti' pusic'al an 
la' mul. Mach mi la' sub ti xmulil 
la! pi'alob. Che! jini, ma'anic mi la' 
sujbel ti xmulil. Ñusabenla i mul la' 
pi'alob. Che' jini, mi caj i ñusantel 
la' mul. 38 Aq'uenla. Che! jini, mi 
caj la' waq'uentel wen ba i p'isol, 
tsats tejñAbil, chejpabil, che! wolix 
ti wejtuyel. Come che! bajche' mi 
la! p'isben winicob che'ach mi caj 
la! waq'uentel. 39 Jesús tsi! subeyob 
lajiya: Jini xpots' ¿mejl ba i toj'esan 
majlel yamba xpots'? ¿Mach 
ba muq'uic i yajlelob ti ch'en ti 
cha'ticlel? 40Mach ñuquic xcant'an 
bajche! i maestro. Che! tsa'ix i 
laj ñopo, lajal mi yajñel bajche' i 
maestro. 

4 ¿Chucoch ma! q'uel che! ba ya 
wistal sajte! am ba ti! wut a pi'al 
pero ma'anic ma' q'uel cucujl am 
ba ti a wut? 42 ¿Bajche' mi mejlel 
a suben a pi'Al: “C pi'al, la! to c 
loc'san sajte! ti a wut”, che'et, pero 
ma!anic ma! q'uel jini cucujl am bA 
ti a wut? Jatet, cha'chajp jax ba a 
pusic'al, ñaxan loc'san jini cucujl 
am ba ti a wut. Ti wi'il mi mejlel 
a wen q'uel cha'an ma' loc'san jini 
sajte' am ba ti! wut a pi'al. 


Ti' wut mi' cajñel te' 
(Mt. 7.15-20; 12.34-35) 
43Mach wenic jini te' mu' ba i 
yac! leco ba i wut. Mach lecojic 
jini te! mu! ba i yac! uts'at ba i 
wut. 44Jujuntejc te! mi! cajñel ti' 

wut. Ma'anic mi lac tuc! higo ti 
ts'Ababol. Che! ja'el, ma'anic mi 

lac tuc! ts'usub ti ch'ixol. 45Jini 
uts'at bA winic mi! loc'san uts'at 
tac bA ti uts'at bA i pusic'al. Jini 
jontol bA winic mi! loc'san jontol 
tac bA ti jontol bA i pusic'al. Come 
chuqui jach but'ul ti lac pusic'al mi! 
tsictiyel che! mi lac cha'len t'an. 


Cha'p'ejl i c'aclib otot 
(Mt. 724-27) 
46 ¿Chucoch mi la! pejcañon ti 
la' Yum che' ma'anic mi la' mel 
chuqui mic subeñetla? “Mi 
caj j cantesañetla bajche! yilal 
jujuntiquil mu! ba i tilel ba! añon, 
mu! bA i yubibeñon c t'an, mu! ba i 
jac'beñon. 48Lajalach bajche' winic 
tsa! ba i mele otot. Tam tsi! top'o 
lum. Tsi! wa'choco i c'aclib otot ti 
pam xajlel. Tsa' tili but'ja!. Tsats tsi' 
jats'a jini otot. Ma'anic tsa! mejli 
i ñijcan, come wen wa!chocobil 
jini otot. 49Pero jini mu' ba i 
yubibeñon c t'an che' ma'anic mi' 
jac'beñon lajalach bajche' winic tsa' 
ba i wa'choco i yotot ti pam lum. 
Ma'anic tsi! mele i c'aclib. Tsats tsa! 
tili but'ja! i jats' jini otot. Ti ora tsa! 
bujchi. Tsa' lu! jejmi jini otot. Che! 
tsi! yala Jesús. 


Jesús tsi! lajmesa x'e'tel i cha'an jini 
am b4 i ye'tel 
(Mt. 8.5-13; Jn. 4.43-54) 

Che' ba tsa' ujti i sub pejtelel 

jini t'an tsa' ba i yubiyob 
winicob x'ixicob, tsa' ochi Jesús ti 
Capernaum. 2Woli ti c'amajel x'e'tel 
i cha'an juntiquil i yaj capitán joc'al 
soldadojob. Wen c'ux mi' yubin jini 
x'e'tel. Yomix chamel. 3Che! ba tsi' 

yubi jini capitán ya'ach an Jesús, 
tsi' choco majlel ba'an Jesús jini 
xñoxob cha'an judíojob cha'an mi' 
subeñob ti wocol t'an, cha'an mi! 
tilel i lajmesan jini x'e'tel i cha'an. 
4Che' ba tsa' tiliyob ba'an Jesús tsi' 
xiq'uiyob ti wocol t'an. Tsi' yalayob: 
Uts'at i pusic'al jini capitán. Yom 
ma! melben jini woli ba i c'ajtibeñet. 
5Come c'ux mi' yubin lac lumal. 
Tsi' wa'chocobeyon lojon sinagoga, 
che'ob. 
êTsa' majli Jesús yic'otob. Che! 

mach ñajtix añob ti' yotot, jini 
capitán tsi' choco majlel i pi'alob 
ba'an Jesús. Tsi' sube: C Yum, 
mach ma! tic'lan a bA, come mach 
uts'aticon cha'an ma! wochel ti 
cotot. 7! Jini cha'an tsac ña'ta mach 
uts'aticon cha'an mic tile] ba! añet. 
Cojach yom ma! wac! a t'an. Che! 
jini, mi! caj ti lajmel x'e!tel c cha'an. 
8Come joñon ja'el añon ti' wenta 
yamba winic. An tic wenta cabal 
soldadojob. Mic suben juntiquil: 
“Cucu”. Mi' majlel. Yamba mic 
suben: “La!”. Mi! tilel. Mic suben 

c winic: “Cha'len jini”. Mi' mel, 
che'en. ’Jesús uts'at tsi! yubibe i 
t'an jini capitán. Tsi' sutq'ui i bA. 
Tsi' subeyob jini woli ba i tsajcañob 
majlel: Mic subeñetla, ma'anic ba! 
tsac taja ti pejtelel Israel winic mu' 
ba i ñopon bajche' jini, che'en Jesús. 
10Che! ba tsa! sujtiyob ti! yotot jini 
capitán, c'oq'uix tsi' tajayob jini 
x'e'tel tsa! ba i cha'le c'amajel. 


Jesús tsi' teche ch'ojyel chamen 
ba i yalobil meba' x'ixic 
11Ti wi'il tsa! majli Jesús ti 
tejclum i c'aba' Naín. Tsi' pi'leyob 
majlel cabal xcant'añob i cha'an 

yic'ot cabal winicob x'ixicob. 12 Che! 
lac'alix an ti! ti' tejclum, awilan, 
woli' ch'amob majlel ch'ujlelal 
cha'an mi' mucob. Jini winic tsa' 
ba chami cojachix ba i yalobil i ña'. 
Meba'ix i ña!. Tsi' pi'leyob majlel 
cabal winicob x'ixicob loq'uemo! bA 
ti jini tejclum. 13Che! ba tsi! q'uele 


lac Yum, tsi! p'unta jini meba! x'ixic. 


Tsi' sube: Mach ma! cha'len uq'uel, 
che'en. 14Che! ba tsa! tili Jesús ba! 
añob, tsi' tala i c'aclib ch'ujlelal. 
Tsi' cAyAyob i xambal jini woli 

bA i q'uech majlel. Jesús tsi! yala: 
Ch'iton, ch'ojyen, che'en. 15Jini tsa' 
ba chami tsa! buchle. Tsa' caji ti 
t'an. Jesús tsi' cha' aq'ue i yalobil 
jini x'ixic. 16 Tsa! cajiyob ti baq'uen 
ti pejtelelob. Tsi! tsictesayob i ñuclel 
Dios. Tsi' yalayob: Tsa'ix tili ñuc 

ba x'alt'an ba! añonla. Dios tsa'ix 

i jula'ta winicob x'ixicob i cha'an, 
che'ob. 17'Tsa! pujqui t'an cha'an ñuc 
ba i melbal Jesús ti pejtelel Judea 
yic'ot ti pejtelel lum ti' joytilel. 


Jini winicob chocbilo' ba tilel i 
cha'an Juan 
(Mt. 11.2-19) 


18 Jini xcant'añob i cha'an Juan 
tsi' subeyob Juan pejtelel tsa! ba 
ujti. Juan tsi! paya cha'tiquil. 19 Tsi' 
chocoyob majlel ba'an lac Yum 
cha'an mi' c'ajtibeñob: ¿Jatet ba 
woli ba c pijtan lojon, o woli ba c 
pijtan lojon yamba? che'ob. 2°Che' 
ba tsa' tiliyob jini winicob ba'an 
Jesús, tsi' subeyob: Tsi' chocoyon 
lojon tilel jini Juan tsa! DA i yac'a 
ch'amja!. Juan woli' c'ajtin: “¿Jatet 
ba jini mu! bA i tilel o yom ba 
mic pijtan lojon yamba?” che'ob. 
21Ti jim ba ora Jesús tsi' lajmesa 

cabal xc'amajelob año! ba leco tac 
ba i chamel, yic'ot jini año' ba i 
xibAjlel. Tsi' cambeyob i wut cabal 
xpots'ob. ?? Jesús tsi! subeyob: 
Cucula. Subenla Juan chuqui tsa' 
la' q'uele yic'ot chuqui tsa' la' wubi, 
che'en. Wolix ti cha' c'otelob i wut 
jini xpots'ob. Woliyobix ti xambal 
jini mach ba añobic i c'ajñibal i yoc. 
Lajmesabilobix jini año! ba leco bA 
i tsoy. Jini xcojcob wolix i yubiñob 
t'an. Woli' cha' tejchelob ch'ojyel 
jini chameño' bA. Jini p'umpuño! 
ba woli' yubiñob jini wen t'an. 
23Tijicña jini mach ba anic mi' lon 
tejchel tile bixel ba i pusic'al cha'an 
c melbal, che'en Jesús. 

24Che! ba tsa! majliyob jini 
winicob chocbilo' ba tilel cha'an 
Juan, Jesús tsa! caji' suben jini 
tempabilo' ba bajche' yilal Juan: 
¿Chuqui tsajni la' q'uel ti jochol 
ba lum? ¿Jim ba chiquib jam woli 
ba i yujcun ic!? 25¿Chuqui tsajni 
la' q'uel? ¿Jim ba juntiquil winic 
wen i t'ojol ba i pislel? La' wilan 
jini wen chumulo' ba mu' ba i 
lapob weñatax ba pisil añob ti' 
yototob reyob. ?6 ¿Chuqui tsajni la' 
q'uel? ¿Tsajni ba la' q'uel juntiquil 
x'alt'an? Isujm, mic subeñetla, 
ñumen ñuc jini Juan bajche' 
x'alt'an. 27 Come tsa! ña'tanti Juan 
ti jini t'an tsa' ba ts'ijbunti: “Awilan, 
mic ñaxan choc majlel subt'an 
mu! bA i chajpan a bijlel”, che'ach 
ts'ijbubil. 28 Mic subeñetla: Ti 
pejtelel i yalobilob x'ixicob ma'anic 
yamba ñuc ba x'alt'an bajche! jini 
Juan tsa! ba i yac'a ch'amja!. Pero 
jini c'ax ch'o'ch'oc ba ti' yumantel 
Dios ñumen an i ñuclel bajche! 
Juan. Che! tsi yala Jesús. 

29pejtel winicob x'ixicob yic'ot 
xch'am tojoñelob tsi! ña'tayob 
tojAch Dios che! bA tsi! yubibeyob i 
t'an Juan. Tsi' ch'amayob ja! ti! c'ab 
Juan. 30Pero jini fariseojob yic'ot 
xcAntesa mandarob tsi! ñusayob 
i pAyol ti Dios yic'ot i coltAntel. 
Come ma'!anic tsi! ch'amayob ja! ti' 
c'Ab Juan. 

31¿Bajche! mic lajin jini winicob 
x'ixicob año' ba ti pañimil wale? 
¿Bajche' yilalob? 32Lajalob 
bajche' alobob buchulo' ba ba'an 


choñoñibal woli ba i payob i pi'alob. 


Mi' yalob: “Tsac wusu lojon am4y, 
ma'anic tsa! la! cha'le son. Tsa 
cuc'tabeyet lojon ch'ujlelA1, ma'anic 
tsa' la' cha'le uq'uel”, che'ob. 
33Come Juan tsa! ba i yac'a ch'am 
ja' tsa' tili. Ma'anic tsi' c'uxu waj, 
ma'anic tsi' japa vino. Mi la' wal: 
“An i xibajlel”. 341 Yalobil Winic tsa' 
tili. An chuqui mi' c'ux. An chuqui 
mi' jap. Woli la' wal: “Awilan, 
xwo'lel, jini xjap vino. Mi' pi'leñob 
ti xambal jini xch'am tojoñelob 
yic'ot xmulilob”, che'etla. 351 
ña'tabal Dios mi' tsictiyel ti uts'at ti 
pejtel i yalobilob, che'en Jesús. 


Jesús tsa' majli ti' yotot 
juntiquil fariseo 

36 Juntiquil fariseo tsi' sube Jesús 
ti wocol t'an cha'an mi' cha'len 
we'el yic'ot. Tsa' ochi Jesús ti' yotot 
jini fariseo. Tsa' buchle ti' t'ejl 
mesa. 37 Awilan, juntiquil x'ixic 
ti tejclum tsa! bA i cha'le mulil, 
che! ba tsi! ña'ta ya'an Jesús ti' 
t'ejl mesa ti' yotot jini fariseo, tsi' 
ch'ama tilel jump'ejl ala limetej 
melbil ba ti xajlel but'ul ti xojocña 
ba ts'ac. 38Che! ya! wa'al jini x'ixic 

ti' pat Jesús, tsa' caji ti uq'uel. Tsa' 
chajq'ui jubel i ya'lel i wut ti! yoc 
Jesús. Tsi' sujcube ti' tsutsel i jol. 
Tsi' ts'ujts'ube i yoc. Tsi' boño ti jini 
xojocña ba ts'ac. 

39 Jini fariseo tsa! ba i paya tilel 
Jesús ti we'el tsi' q'uele. Tsi' ña'ta ti' 
pusic'al: X'alt'anic jini winic, tsa'ix 
i cAñA ili x'ixic woli bA i tal. Tsa'ix 
i cambe i melbal, come xmulilach 
jini x'ixic, che'en. 40 Jesús tsi! sube 
Simón: Simón, an chuqui mi caj c 
subeñet, che'en. Simón tsi! yala: 
Subeñon, Maestro, che'en. 41 Tsa! 
caji' yal Jesús: Juntiquil winic tsi' 
yaq'ueyob taq'uin ti bet cha'tiquil 
xbetob. Juntiquil an i bet jo'c'al 
i cha'bajc' denario. Yamba an i 
bet lujump'ejl i yuxc'al denario*. 
42Ma'añobic i chuba'an ili xbetob 
cha'an mi' tojob i bet. Jini winic 
tsi! ñusAbeyob i bet ti cha'ticlelob. 
Ti cha'ticlel mi caj i c'uxbiñob jini 
winic tsa! ba i ñusAbeyob i bet. Ala, 
che! jini ¿majqui mi caj i ñumen 
c'uxbin? che'en Jesús. 43'Tsi! yala 
Simón: Mi cal jini tsa' ba ñusabenti 
ñumen on ba i bet, che'en. Jesús tsi! 
cha' sube: Isujm bajche' tsa' ña'ta, 
che'en. 

44 Jesús tsi! sutq'ui i ba i q'uel 
jini x'ixic. Tsi' sube Simón: 

¿Woli ba a q'uel jini x'ixic? Tsa' 
ochiyon ti a wotot. Ma'anic tsa! 
waq'ueyon ja! cha'an coc. Ili x'ixic 
tsa' chajq'ui jubel i ya'lel i wut 

ti coc. Tsi' sujcubeyon ti' tsutsel 

i jol. 45Ma!anic tsa! ts'ujts'uyon. 
Pero ili x'ixic ma'anic tsi! cAyA i 
ts'ujts'ubeñon coc c'alal che! ba tsa! 
ochiyon. 46Ma'anic tsa! boño c jol 
ti aceite. Pero ili x'ixic tsi' boño coc 
ti xojocña ba ts'ac. 4 Jini cha'an 

mic subeñet, anquese cabal i mul 
ñusabilix ti pejtelel. Jini cha'an 
cabal mi! c'uxbiñon. Majqui mi' 
ñusabentel ts'ita' i mul ts'ita' jach 
mi' cha'len c'uxbiya, che'en Jesús. 
48Tsi' sube x'ixic: Ñusabilix a mul, 
che'en. 49Jini buchulo' ba yic'ot 
Jesús ti' t'ejl mesa tsa' caji i yalob ti' 
pusic'al: ¿Ñuc ba jini winic cha'an 
mi! ñusan mulil? che'ob. 5° Jesús 

tsi! sube x'ixic: Coltabilet cha'an tsa! 
ñopo. Cucu ti' ñach'tilel a pusic'al, 
che'en. 


X'ixicob tsa' bA i coltayob Jesús 

Ti wi'il Jesús tsa! ñumi majlel 

ti pejtelel tejclum yic'ot ti 
pejtelel xchumtal. Tsi! subu jini wen 
t'an cha'an i yumantel Dios. Jini 
lajchantiquil xcant'añob i cha'an tsi' 
pi'leyob majlel. ?Tsi' pi'leyob majlel 
ja'el cha'tiquil uxtiquil x'ixicob tsa! 
ba lajmesantiyob cha'an i xibajlel 
yic'ot i chamel. Juntiquil x'ixic i 
c'aba' María, ch'oyol ba ti Magdala. 
Tsa' loq'uiyob wuctiquil xibajob ti' 
pusic'al. 3Ya!an ja'el Juana, i yijñam 
Chuza. Jini Chuza xq'uel e'tel i 
cha'an Herodes. Ya' an ja'el Susana, 
yic'ot cabal yaño! ba x'ixicob tsa! 
ba i c'añayob i chuba'an cha'an mi' 
we'sañob. 


Lajiya cha'an xwejch'uya pac' 
(Mt. 13.1-15, 18-23; Mr. 4.1-20) 
4Tsi' tempayob i ba bajc'al 

winicob x'ixicob. Tsa' tiliyob ba'an 
Jesús loq'uemo' ba ti cabal tejclum 
tac. Jesús tsi! pejcayob ti lajiya. 5Tsi' 
yala: Tsa! majli winic ti wejch'uya 
pac'. Che! woli! wejch'un majlel, tsa! 
yajli ts'ita' ti! ti' bij. Tsi' t'uchtayob 
winicob. Tsi' c'uxuyob te'lemut. 

SYamba tsa! yajli ti xajlelol. Che! ba 
tsa' coli, tsa' tiqui, come ma'anic 
ach'. Yamba tsa! yajli ti ch'ixol. 
Temel tsa! coli yic'ot jini ch'ix. Jini 
ch'ix tsi! tsansa. 8 Yamba tsa! yajli 
ti wen bA lum. Che! ba tsa! coli, tsi' 
yac'a i wut jo'jo'c'al ti jujump'ejl. 
Che' tsi' yala Jesús. Che' ba tsa' ujti 
i sub ili t'an, tsi! yala ti c'am bA 
t'an: Jini am ba i chiquin cha'an mi' 
yubin, la' i yubin, che'en. 
9Jini xcant'añob i cha'an tsi' 
c'ajtibeyob Jesús: ¿Chuqui i sujmlel 
jini lajiya? che'ob. 10 Jesús tsi! yala: 
Aq'uebiletla cha'an mi la' camben 
i sujmlel i yumantel Dios mach 
ba tsictiyemic ti yamba ora. Pero 
jini yaño' ba mic pejcañob ti lajiya 
cha'an mi' q'uelob, pero ma'anic mi' 
c'otelob i wut. Mi' yubiñob, pero 
ma'anic mi' ch'ambeñob isujm. 
11Jiñach i sujmlel jini lajiya: 
Jini pac! jiñach i t'an Dios. 1? Jini 
am ba ti' ti' bij jiñobach mu' ba 
i yubiñob t'an. Mi' tilel xiba. Mi' 
chilben loq'uel jini t'an ti' pusic'al 
cha'an ma'anic mi' ñopob ame 
mi' coltantelob. 13Jini año! ba ti 
xajlelol, jiñobach mu! ba i yubiñob 
jini t'an. Ti' tijicñayel i pusic'al mi' 
bac' jac'ob, pero ma'anic i wi' ti' 
pusic'al. Mi! poj ñopob, pero che! 
mi! yilAbentelob i pusic'al mi! cha! 
cayob. 14Jini tsa! ba yajli ti ch'ixol 
jiñach tsa! bA i yubiyob jini t'an. 
Che! mi! majlelob, cabal i c'ojo'ol 
cha'an pañimil yic'ot chuba'añal 
yic'ot paxyal. Mi' c'unte' jisan 
jini am ba ti' pusic'al. Ma'anic 
mi! yac'ob i wut. 15 Jini tsa! bA 
yajli ti wen ba lum jiñach mu! bA 
i yubiñob jini t'an. Toj i pusic'al. 
Uts'at i pusic'al. Mi' lotob jini t'an 

tsa! ba i yubiyob. Mi' yac'ob i wut ti' 
xuc'tilel i pusic'al. 


Candil ti' yebal chiquib 
(Mr. 4.21-25) 
16Jini mu' ba i tsuc' candil 

ma'anic mi' mac ti p'ejt. Ma'anic mi' 
yac! ti yebal ch'ac. Mi! joc'chocon ti! 
joc'lib cha'an mi' pasbeñob i saclel 
jini mu! ba i yochelob. 17 Ma'anic 
mucul tac ba mach ba anic mi' caj 
ti pastal. Ma'anic mucul tac ba 
mach ba anic mi' caj ti cajñel, come 
mi' caj ti tsictiyel ti' saclel pañimil. 
18Chaca q'uele la! ba cha'an mi la! 
wen ubin jini t'an, come majqui 
jach an i cha'an mi caj i yaq'uentel 
yamba. Majqui jach ma'anic i 
cha'an mi caj i lu' chilbentel chuqui 
tac an i cha'an, che'en Jesús. 


I ña', i yijts'iñob Jesús 
(Mt. 12.46-50; Mr. 3.31-35) 
19Tsa' tiliyob ba'an Jesús i 

ña! yic'ot i yerañob. Ma'anic tsa! 
mejliyob ti ochel ba'an Jesús cha'an 
cabal winicob x'ixicob. 20Tsa! 
subenti Jesús: Ya! wa'alob a ña' a 
wijts'iñob ti! pat otot. Yomob i 
q'uelet, che'ob. 21 Jesús tsi! subeyob: 
Jini mu! ba i yubiñob i t'an Dios 
mu! bA i jac'ob jiñobach c ña! yic'ot 
quijts'iñob, che'en. 


Jesús tsi' tiq'ui p'atal ba ic' 
(Mt. 3.23-27; Mr. 4.35-41) 
22Ti yamba q'uin Jesús tsa' ochi 

ti barco yic'ot jini xcant'añob i 
cha'an. Tsi' subeyob: La' c'axiconla 
ti junwejl ñajb, che'en. Tsa' cajiyob 
ti majlel. 23Che! woliyob ti xambal 
majlel ti ja', tsa' caji ti wayel Jesús. 
Tsa' tili p'atal ba ic! ti ñajb. Yom 

bujt'el ti ja! barco. Babaq'uen mi' 
chamelob. ?4Tsa' tiliyob ba'an Jesús. 
Tsi' ñijcayob ch'ojyel. Tsi' subeyob: 
Maestro, Maestro, wolic jilel lojon, 
che'ob. Tsa! ch'ojyi Jesús. Tsi' tiq'ui 
jini ic' yic'ot jini wamlaw ch'inlaw 
ba ja'. Ñach'acña pañimil. 25Jesús 
tsi' subeyob: ¿Bacan mi la' ñop? 
che'en. Tsi' cha'leyob baq'uen. Tsa' 
toj sajtiyob i pusic'al. Tsi' subeyob i 
ba: ¿Majqui jini? come jini ic' yic'ot 
ñajb mi' jac'ben i mandar, che'ob. 


Jini am ba i xibAjlel ti' lumal 
geraseñob 
(Mt. 8.28-34; Mr. 5.1-20) 

26Tsi' ñijcayob majlel barco c'alal 
ti' lumal geraseñob ya! ti junwejl 
Galilea. 27 Che! ba tsa! c'oti ti lum 
Jesús, tsa! tili winic ch'oyol bA 
ti tejclum. Anix ora an i xibAjlel. 
Ma'anic i pislel. Ma'anic mi' 
yajñel ti otot. Ya jach an ti! yotlel 
ch'ujlelAl. ?8 Jini winic tsi! cha'le 
oñel che' ba tsi' q'uele Jesús. Tsi' 
yala: ¿Chuqui i ye'tel ma! tilel ba' 
añon, Jesús, i Yalobilet ba Dios, jini 
C'ax Ñuc ba? Mic subeñet awocolic 
mach ma! tic'lañon, che'en. 29Come 
Jesús tsi' sube loq'uel jini xiba ti' 
pusic'al winic. Anix ora chucul i 
cha'an. Tsi' cantayob ti cárcel jini 
winic. Tsi' cachayob ti cadena yic'ot 
ti' ñejt'il i c'ab i yoc. Pero jini winic 
tsi' ts'oco jini cadena tac. Jini xiba 
tsi' wersa ñijca majlel ti jochol ba 
lum. 30 Jesús tsi! c'ajtibe: ¿Chuqui 
a c'aba'? che'en. Tsi' yala: J c'aba' 
Legión, che'en, come tsa' ochiyob 
cabal xibajob ti' pusic'al jini winic. 
31Tsi' c'ajtibeyob ti wocol t'an 
cha'an ma'anic mi' chocob jubel ti 
ch'en mach bA anic i yebal. 

32Ya'an bajc'A] chitam. Woli ti 
buc'bal ya' ti wits. Jini xibajob tsi' 
c'ajtibeyob Jesús ti wocol t'an cha'an 
mi' yac'ob ti ochel ti chitam. Jesús 
tsi! yac'a i t'an. 33Jini xibajob tsa' 
loq'uiyob ti jini winic. Tsa! ochiyob 
ti chitam. Ti ajñel tsa! laj jubi chitam 
ti xitil ba wits. Tsa' ochi ti colem 
ñajb. Tsa' laj chami ti ja'. 34Che' bA 
tsi' q'ueleyob chuqui tsa! ujti, ti ajñel 
tsa! majliyob jini xcanta chitamob. 
Ya! ti tejclum yic'ot ti xchumtal tac 
tsi' subuyob chuqui tsa! ujti. 35Tsa! 
loq'uiyob tilel winicob x'ixicob 
cha'an mi! q'uelob jini winic. Tsa' 
tiliyob ba'an Jesús. Ya! tsi! tajayob 
jini winic tsa! ba loq'ui i xibajlel, 
buchul ti' tojlel Jesús. Lapal i buje. 


Anix i pusic'al. Tsi' cha'leyob baq'uen. 


36 Jini tsa! ba i q'ueleyob tsi! subuyob 
bajche! tsa! coltanti jini winic am bA 
i xibajlel. 37 Pejtelel winicob x'ixicob 
ch'oyolo! bA ti! joytilel i lumal 
geraseñob tsi! subeyob Jesús ti wocol 
t'an cha'an mi' loq'uel majlel ya! 

ba! añob. Come tsi! cha'leyob cabal 
baq'uen. Tsa! cha! ochi Jesús ti barco. 
Tsa' cha! majli. 38Jini winic tsa! bA 
chojqui loq'uel i xibAjlel tsi! c'ajtibe 
Jesús ti wocol t'an cha'an mi! yac' i 
t'an cha'an mi yajñel yic'ot. Jesús tsi' 
choco majlel. 39Tsi' sube: Sujten ti 

a wotot. Suben a pi'alob chuqui tac 
ñuc tsi' melbeyet Dios, che'en. Tsa! 
majli jini winic. Tsa' caji i puc t'an 

ti pejtelel tejclum cha'an chuqui tac 
ñuc tsi' melbe Jesús. 


I yalobil Jairo yic'ot jini x'ixic tsa! bA 
i tala i buje Jesús 
(Mt. 9.18-26; Mr. 5.21-43) 
40Che' ba tsa' cha' tili Jesús, 
tijicñayob tsi! q'ueleyob come tsi' 

pijtayob ti pejtelelob. 41 Awilan, 
tsa! tili winic i c'aba' Jairo, i yum 
sinagoga. Tsi! ñocchoco i ba ba'an 
Jesús. Tsi' c'ajtibe ti wocol t'an 
cha'an mi' yochel Jesús ti' yotot. 
42Come an jach juntiquil xch'oc ba 
i yalobil, yomix i taj lajchamp'ejl i 
jabilel. Wolix ti chamel. Che! ba tsa! 
majli Jesús, cabal winicob x'ixicob 
tsi! joy ñet'eyob. 43 An juntiquil 
x'ixic mach ba anic tsa' wis tijq'ui i 
bec! i ch'ich'el lajchamp'ejl jab. Tsi' 
laj jisa pejtelel i chuba'an cha'an i 
tojol i ts'acantel. Ma'anic majch tsa! 
mejli i lajmesan. 44Lac'al tsa! tili 
ti! pat Jesús. Tsi' talbe i yoc i pislel. 
Ti ora tsa! tijq'ui i bec! i ch'ich'el. 
45Jesús tsa! caji' yal: ¿Majqui tsi' 
talayon? che'en. Ti pejtelelob tsi' 
yalayob ma'anic tsi' talayob. Pedro 
tsi' sube: Maestro, an cabal winicob 
x'ixicob ti a joytilel. Mi' ñet'etob, 
che'en. 

46Pero Jesús tsi' yala: An majqui 
tsi' talayon. Ña'tabil c cha'an tsa! 
c'ajni c p'atalel, che'en. 47 Che! 
yujilix jini x'ixic mach mejlix i 
muc iba, tsiltsilña tsa! tili. Tsi' 
pacchoco i ba ti' tojlel i yoc Jesús. 
Tsi' subu ti' tojlel pejtelel winicob 
x'ixicob chucoch tsi' tala. Che' ba 
tsi! tala, tsa! lajmi ti ora. 48 Jesús tsi! 
sube: Calobil, tsa! lajmiyet cha'an 
tsa! ñopoyon. Cucu ti! ñach'tilel a 
pusic'al, che'en. 

49Che! ba woli to ti t'an, tsa! tili 
winic loq'uem ba ti' yotot i yum 
sinagoga. Tsi' yala: Chamenix a 
walobil. Mach a chan macben q'uin 
jini Maestro, che'en. 50Che! ba tsi' 
yubi jini t'an, Jesús tsi' sube jini 
yumal: Mach a cha'len baq'uen. 
Chan ñopo ti a pusic'al. Che! jini, 

mi! caj i coltantel jini xch'oc, che'en. 


51Che' ba tsa! ochi Jesús ti! yotot 
jini yumal, ma'anic tsi! yac'a ti 
ochel yaño' ba, jini jach Pedro 
yic'ot Jacobo yic'ot Juan yic'ot i 

tat i ña! jini xch'oc. 32Woliyob ti 
uq'uel pejtelel winicob x'ixicob. 
Woli' yuc'tañob jini xch'oc. Jesús 
tsi! yala: CAyAx la! wuq'uel. Mach 
chamenic. Woli jach ti wayel, 
che'en. 53Tsi' wajleyob come yujilob 
chamenix jini xch'oc. 54 Jesús tsi' 
chucbe i c'ab jini xch'oc. Tsi' yala 

ti c'am ba t'an: Xch'oc, ch'ojyen, 
che'en. 55Tsa! cha! ochi i ch'ujlel. 
Tsa' ch'ojyi ti ora. Jesús tsi' subeyob 
cha'an mi! we'sañob. 56'Tsa! toj 
sajtiyob i pusic'al i tat i ña' jini 
xch'oc. Jesús tsi' subeyob mach 
yomic mi' subeñob i pi'alob chuqui 
tsa' ujti. 


Tsa' aq'uentiyob i ye'tel jini 
lajchantiquil 
(Mt. 10.5-16; Mr. 6.7-13) 

Jesús tsi' paya tilel jini 

lajchantiquil xcant'añob i 
cha'an. Tsi' yaq'ueyob i ye'tel yic'ot 
i p'atalel ti' contra xibajob, yic'ot 
ti' contra pejtel c'amajel. ?Tsi' 
chocoyob majlel cha'an mi' subob 
jini wen t'an cha'an i yumantel 
Dios, cha'an mi! lajmesañob jini 
xc'amajelob. 3Jesús tsi! subeyob: 
Mach yomic chuqui mi la! ch'am 
majlel ti bij, mi te! cha'an xambal, 
mi chim, mi waj, mi taq'uin. Mach 
mi la! lap cha'p'ejl la! bujc. 4Baqui 
jach bA otot mi la! wochel, ya! yom 
mi la! jijlel c'alal mi la! loq'uel 
majlel ti jini tejclum. 5Che! mi 
la! loq'uel ti tejclum ba! ma'anic 
mi! payetla ochel ti! yotot, tijcanla 

loq'uel i ts'ubeñal la! woc cha'an 
mi! q'uelob, come mach wenic 
bajche' tsi! meleyob. Che! tsi! yala 
Jesús. Š'Tsa! loq'uiyob majlel jini 
xcAnt'añob. Tsi' pucuyob i ba ti 
pejtelel xchumtal tac. Tsi! subuyob 
jini wen t'an. Tsi' cha'leyob 
lajmesaya ti pejtelel lum. 


Tsa' tsansanti Juan tsa' bA i yAc'A 
ch'amja' 
(Mt. 14.1-12; Mr. 6.14-29) 

T'Tsa! caji' yubin jini yumal 
Herodes pejtelel chuqui tac tsi' 
mele Jesús. Cabal tsi! cha'le tsic 
pusic'al, come cha'tiquil uxtiquil 
tsi! yalayob tsa'ix tejchi ch'ojyel 
Juan ba'an chameño' ba. 8 Yaño! 
ba tsi! yalayob tsa'ix cha! tsictiyi 
Elías. Yaño' ba tsi' yalayob tsa'ix 
cha' ch'ojyi juntiquil oñiyi ba 
x'alt'an. 9Tsi' yala Herodes: Joñon 
tsa'ix c set! t'ojbe loq'uel i bic! Juan. 
¿Majqui jini woli ba i mel ñuc ba i 
ye'tel? che'en. Yom i q'uel. 


Tsa' we'santiyob jo'p'ejl mil 
(Mt. 14.13-21; Mr. 6.30-44; Jn. 6.1-14) 
10Che' ba tsa' cha' tiliyob jini 
chocbilo' ba majlel, tsi' subeyob 
Jesús pejtel chuqui tac tsi' cha'leyob. 
Jesús tsi' bajñel payayob majlel ti 
colem ba i tiquiñal lum ti! tojel jini 
tejclum i c'aba' Betsaida. 11Che' ba 
tsi' ña'tayob jini winicob x'ixicob, 
tsi' tsajcayob majlel. Jesús tsi' wen 
pejcayob. Tsi' subeyob t'an cha'an i 
yumantel Dios. Tsi' lajmesa jini año! 
ba i chamel. 
12Che! wolix ti bajlel q'uin, tsa' 
tiliyob ba'an Jesús jini lajchantiquil. 
Tsi' subeyob: Subeñobix majlel ti 
xchumtal tac yic'ot ti tejclum cha'an 


LUCAS 9 


mi' jijlelob ba! mi! tajob i bal i ñac', 
come wa! añonla ti jochol ba lum, 
che'ob. 13 Jesús tsi' subeyob: Aq'ueñob 
jatetla chuqui tac mi' c'uxob, che'en. 
Tsi' subeyob: Cojach an c cha'an 

lojon jo'q'uejl waj yic'ot cha'cojt chay. 
Mach jastayic. Yom mic majlel lojon 

c man i bal ñac'al, che'ob. 14Ya! añob 
jo'p'ejl mil winicob. Jesús tsi' sube 
xcant'añob: Subeñob buchtal ti mojt ti 
mojt, che' bajche' lujuntiquil i yuxc'al 
ti jujunmojt, che'en. 15Che'!ach tsi! 
meleyob bajche! tsi! yala. Tsi' subeyob 
buchtal ti pejtelelob. 16 Jesús tsi! 
ch'ama jini jo'q'uejl waj yic'ot cha'cojt 
chay. Tsi' letsa i wut ti panchan. Tsi' 
cha'le oración. Tsi' xet'e waj. Tsi' 
yaq'ue xcant'añob i cha'an cha'an mi' 


pucbeñob. 17 Tsi! c'uxuyob ti pejtelelob. 


Tsa' ñaj'ayob. Tsi! lotoyob lajchamp'ejl 
chiquib i xujt'il tac. 


Pedro tsi! yala: Jatet Cristojet 
(Mt. 16.13-20; Mr. 8.27-30) 
18Ti yamba q'uin che! ba tsi! bajñel 
pejca Dios Jesús, ya! añob xcant'añob 
yic'ot. Jesús tsi! c'ajtibeyob: 
¿Majquiyon mi' yAlob? che'en. 1° Jini 
xcant'añob tsi' subeyob: Cha'tiquil 
uxtiquil mi' yalob jatet Juanet, jini 
x'ac! ch'amja'. Yaño' bA mi! yalob 
Elíaset. Yaño' bA mi! yalob juntiquil 
oñiyi ba x'alt'añet tsa! ba cha! ch'ojyi, 
che'ob. 20 Jesús tsi! c'ajtibeyob: Jixcu 
jatetla, ¿majquiyon mi la! wal? 
che'en. Pedro tsi! jac'a: Jatet Cristojet, 
yajcabil ba i cha'an Dios, che'en. 


Jesús tsi' subu bajche' mi caj i 
chamel 
(Mt. 16.21-23; Mr. 8.31-33) 
21 Jesús tsi' tiq'uiyob. Tsi' 
yaq'ueyob mandar cha'an ma'anic 

mi' subeñob yamba mi juntiquilic. 
22Tsi' yala: Wersa mi' yubin cabal 
wocol i Yalobil Winic. Wersa mi' 
ts'a'lentel cha'an xñoxob año! bA 

i ye'tel yic'ot ñuc ba motomajob 
yic'ot sts'ijbayajob. Mi caj i 
tsansantel. Mi caj i cha' ch'ojyel ti 
yuxp'ejlel q'uin, che'en. 


Bajche' yom mi lac tsajcan majlel 
Jesús 
(Mt. 16.24-28; Mr. 8.34—9.1) 


23 Jesús tsi' subeyob ti pejtelelob: 
Mi an majqui yom i tsajcañon, la! 
i len cay chuqui yom ti' bajñel 
pusic'al, la' i ch'am i cruz ti 
jujump'ejl q'uin, la' i tsajcañon. 
24Majqui jach yom i bajñel cantan 
i cuxtalel mi caj i sat. Jini mu! bA 
i yac' i cuxtalel cha'añon mi caj 
i cantan. 25¿Come chuqui mi' taj 
winic mi tsi! lon ch'ama pejtelel 
pañimil, mi tsa! sajti i ch'ujlel, mi 
tsi! jisa i ba? 26Majqui jach mi' 
quisniñon yic'ot c t'an, i Yalobil 
Winic ja'el mi caj i quisnin jini 
winic che' mi' tilel ti' ñuclel yic'ot 
i ñuclel i Tat yic'ot i ñuclel jini 
ch'ujul ba ángelob. 27 Ti isujm mic 
subeñetla, lamital ili wa'alo' ba 
ma'anic mi caj i chamelob jinto che! 
mi' q'uelob i yumantel Dios, che'en 
Jesús. 


Tsa' yajñi Jesús 
(Mt. 17.1-8; Mr. 9.2-8) 

28Che! ba tsa! ñumi che! bajche' 
waxacp'ejl q'uin che! ajlemix jini 
t'an, Jesús tsi' paya majlel Pedro 
yic'ot Juan yic'ot Jacobo. Tsa' letsi 
majlel yic'otob ti wits cha'an mi' 
pejcan Dios. 29Che! woli ti oración, 
tsa! yAjñi i wut Jesús. Tsa! sac'a i 

pislel. Ts'aylaw i saclel. 30 Awilan, 
cha'tiquil winicob tsi! pejcayob 
Jesús. Jiñobach Moisés yic'ot Elías. 
31Tsa' tsictiyiyob yic'ot i ñuclel. 
Tsa' caji i subob bajche' mi caj i 
cay pañimil Jesús che' mi' yujtesan 
chuqui mi caj i mel ya' ti Jerusalén. 
32Suts'atax i wut Pedro yic'ot i 
pi'alob cha'an yomob wayel. Che! 
cañal i wut tsi' q'ueleyob i ñuclel 
Jesús yic'ot jini cha'tiquil winicob 
ya! ba añob. 33Che! ba tsa! cajiyob 
ti majlel jini cha'tiquil, Pedro tsi' 
sube Jesús: Maestro, uts'at mi laj 
caytal ilayi. La! c mel lojon uxp'!ejl 
lejchempat, jump'ejl cha'añet, 
jump'ejl cha'an Moisés, jump'ejl 
cha'an Elías, che'en. Ma'anic tsi' 
ña'ta Pedro chuqui woli yal. 

34Che' woli to i yal jini t'an tsa! 
tili jump'ejl tocal. Tsi' mosoyob. Tsi' 
cha'leyob baq'uen jini xcant'añob 
che! ba tsa! mosleyob ti tocal. 35Tsa! 
loq'ui t'an ti tocal. Tsi' yala: Jiñach 
Calobil tsa' ba c yajca. Ubinla i 
t'an, che'en. 36Che! ba tsa! ujti jini 
t'an, ya'ach an Jesús ti! bajñelil. 
Jini xcant'añob ñach'al tsa! cAleyob. 
Cabal q'uin ma'anic tsi' wis subeyob 
yaño! ba chuqui tac tsi! q'ueleyob. 


Jesús tsi! lajmesa ch'iton am bA i 
juquin chamel 
(Mt. 17.14-21; Mr. 9.14-29) 

37Ti yijc'Alal che! ba tsa! jubiyob 
ti wits, cabal winicob x'ixicob 
tsa' tiliyob i taj Jesús. 38 Awilan, 
juntiquil tsa' ba tili tsi' yala ti c'am 
ba t'an: Maestro, mij c'ajtibeñet 
awocolic q'uele calobil, come 
jiñach cojach ba calobil. 39 Awilan, 
jini xiba mi! choc. Mi! bAc! cajel 
ti oñel. Jini xiba mi! yac! ti juquin 

chamel jinto mi' loq'uel i lojc i yej. 
Mi' chan tic'lan. Wocol mi' poj cAy. 
40Tsaj c'ajtibe xcant'añob a cha'an 
ti wocol t'an cha'an mi' chocob 
loq'uel. Ma'anic tsa' mejliyob, 
che'en. “Jesús tsi! jac'a: Winicob 
x'ixicob año' ba wale mach ba anic 
mi la' ñop, sojquemetla. ¿Jayp'ejl 

to q'uin wa' añon la' wic'ot? 
¿Jayp'ejl to q'uin mij cuchbeñetla la! 
sajtemal? Paya tilel a walobil wa! ba' 
añon, che'en. 42Che' woli to i tilel 

i tat jini ch'iton, jini xiba tsi' wersa 
ñijca jini ch'iton. Tsi! yac'a ti juquin 
chamel. Jesús tsi' tiq'ui jini xiba. 
Tsi' lajmesa jini ch'iton. Tsi' cha' 
ac'a ti! wenta i tat. 


Jesús tsi' cha' subu bajche' mi caj i 
chamel 
(Mt. 17.22-23; Mr. 9.30-32) 

43Tsa' toj sajtiyob i pusic'al ti 
pejtelelob che! ba tsi! q'ueleyob i 
ñuclel i p'atalel Dios. Che! bA tsa! 
toj sajtiyob i pusic'al cha'an chuqui 
tac tsi! cha'le Jesús, tsa! caji i suben 
xcant'añob i cha'an: 44La' ochic 
ti la' chiquin jini c t'an, come i 
Yalobil Winic mi caj i yajq'uel ti' 
c'ab winicob, che'en Jesús. 45Pero 
ma'anic tsi' ch'ambeyob isujm jini 
t'an, come mucbil i sujmlel i t'an 
cha'an ma'anic mi' ch'ambeñob 
isujm. Ma'anic tsi' c'ajtiyob i sujmlel 
come woliyob ti baq'uen. 


¿Majqui ñumen ñuc ti' yumantel 
Dios? 
(Mt. 18.1-5; Mr. 9.33-37) 
46Tsa' caji i calax pejcañob i ba 
cha'an mi' bajñel yajcañob majqui 
ñumen ñuc ti! tojlelob. 4 Jesús tsi' 
ña!ta chuqui woli' yAlob ti! pusic'al. 

Tsi! pAyA tilel juntiquil alob. Tsi' 
yAC'A ti! t'ejl. 48Tsi' subeyob: Majqui 
jach mi! c'uxbin jini alob tij c'aba' 
mi! c'uxbiñon. Majqui jach mi' 
c'uxbiñon mi! c'uxbin c Tat tsa! bA 

i chocoyon tilel. Come jini ñumen 
ch'o'ch'oc ba ti la! tojlel jiñach 
ñumen ñuc bA. 


Jini mach bA anic mi! contrajiñonla 
woli' coltañonla 
(Mr. 9.38-40) 
49Juan tsi! sube: Maestro, tsaj 

q'uele lojon juntiquil mu! ba i choc 
loq'uel xibajob ti a c'aba'. Tsac tiq'ui 
lojon come ma'anic mi' tsajcañon 
lojon, che'en. 5° Jesús tsi! sube: 
Mach mi la' tic', come jini mach 

ba anic mi' contrajiñonla woli' 
coltañonla, che'en. 


Jesús tsi' tiq'ui Jacobo yic'ot Juan 
51Che' i yorajlelix che! mux caj i 
pajyel majlel ti panchan, ti jump'ejl 

jach i pusic'al tsa' caji ti majlel 

ti Jerusalén. 52'Tsi' choco majlel 
winicob ti! tojel i wut. Tsa! ochiyob 
ti jump'ejl i tejclum samaritanojob 
cha'an mi' chajpabeñob ba' mi' 
jijlel Jesús. 53Pero jini winicob 
x'ixicob ma'anic tsi' payayob 

ochel come tsiquil wersa yom 
majlel ti Jerusalén. 54-55Che! bA 
tsi! ña'tayob Jacobo yic'ot Juan, 
xcant'añob i cha'an, tsi' subeyob: 
C Yum, ¿a wom ba mic cha'len 
lojon mandar cha'an mi' jubel tilel 
c'ajc ti panchan cha'an mic jisañob 
che' bajche' tsi' mele Elías? che'ob. 
Jesús tsi' sutq'ui i ba i q'uelob. 

Tsi! tiq'uiyob: 56Ma'!anic tsa! tili 

i Yalobil Winic cha'an mi' jisan 
winicob x'ixicob, pero cha'an mi' 

coltañob, che'en. Tsa' majliyob ti 
yamba xchumtal. 


Jini yomo' bA i tsajcañob Jesús 
(Mt. 8.18-22) 

57Che' woli' majlelob ti bij, 
juntiquil winic tsi' sube Jesús: C 
Yum, mi caj c tsajcañet baqui jach 
ma! majlel, che'en. 58 Jesús tsi! sube: 
An i met wax. An i c'u' te'lemut, 
pero ma'anic i yajñib ba' mi' c'aj i 
yo i Yalobil Winic che'en. 59 Jesús 
tsi' sube yamba winic: Tsajcañon, 
che'en. Jini winic tsi' sube: C 
Yum, la! ñaxan majlicon c muc c 
tat, che'en. 0 Jesús tsi! sube: La' i 
mucob chameño' bA jini chameño' 
bA i pi'alob. Pero jatet, cucu, subu 
i yumantel Dios, che'en. 61 Yamba 
winic tsi! sube Jesús: Mi caj c 
tsajcañet, c Yum. Pero la! ñaxan 
majlicon c subeñob jini año! bA ti 
cotot, che'en. 52 Jesús tsi! sube: Jini 
mu! bA i q'uel i pat che! woli! top! 
lum, ma'anic i c'ajñibal ti' yumantel 
Dios, che'en. 


I ye'tel lujuntiquil i chanc'al 

(Mt. 11.20-27; 13.16-17) 
1 Che' ujtemix iliyi, lac Yum 

tsi! yaq'ueyob i ye'tel yamba 
lajchantiquil i chanc'al (72). Tsi' 
chocoyob majlel ti cha'cha'tiquil 
cha'an mi' majlelob ti ñaxan ti 
pejtelel tejclum yic'ot xchumtal 
ba' mi caj i majlel Jesús. ?Tsi' 
subeyob: Isujm, cabal jini c'ajbal 
pero ma'anic jaytiquil x'e'telob. Jini 
cha'an c'ajtibenla i yum c'ajbal 
cha'an mi' choc majlel x'e'telob 
ti c'ajbal. 3Cucula. Awilan, mic 
choquetla majlel che! bajche! 
tiñAme! joyol ba ti bate'el ts'i'. 

4Mach mi la! ch'am majlel i yajñib 
taq'uin, mi chim, mi xañabal. 
Mach mi la! waq'ueñob cortesía 
jini xñumelob ti bij. 5Baqui jach 
mi la' wochel ti otot ñaxan subula: 
La! tilic i ñach'tilel i pusic'al jini 
año! ba ti jini otot. Che! yom mi la! 
sub. Mi ya'an juntiquil yom ba i 
taj i ñach'tilel i pusic'al, aq'uenla 
i yutslel la' t'an cha'an mi' taj 
i ñach'tilel i pusic'al. Mi mach 
yomic, ma'anic mi caj i taj. 7 Ya! 
yom mi la' jijlel ti jini jach ba otot 
ba' paybilet. C'uxula, japala chuqui 
mi la' waq'uentel. Come uts'at mi' 
yaq'uentelob i tojol x'e'telob. Mach 
mi la' c'axel ti jujump'ejl otot. 
8Che' mi la' wochel ti colem 
tejclum ba' uts'at mi' payetla ochel, 
c'uxula chuqui jach mi' yaq'ueñetla. 
9Mi an xc'amajelob ya! ba! mi la' 
wochel, c'oq'uesañob. Subeñob: 
“Tsa'ix juli i yumantel Dios wa' 
ba! añetla”, che'etla. 10Che' mi la! 
wochel ti colem tejclum ba' ma'anic 
mi' payetla ochel, ñumenla ti calle 
tac. Subula jini t'an: 11 “Jini ts'ubejn 
tsa! ba i toybeyon lojon coc ti la' 
tejclum mic tijcan loq'uel cha'an 
i yejtal la' contrajintel. Ña'tanla 
lac'alix i yumantel Dios”. Che! yom 
mi la! sub. 12Mic subeñetla: Ñumen 
wocol mi caj i yubiñob ti jini 
tejclum bajche' jini ch'oyolo! ba ti 
Sodoma che! ti! q'uiñilel tojmulil. 
13Mi caj la! taj wocol añet ba la 
ti Corazín. Mi caj la! taj wocol añet 
ba la ti Betsaida. Come tsa'ic mejli 
ñuc ba e'tel ti Tiro yic'ot Sidón 
che' bajche' tsa' mejli ba' añetla 
tsi' cayayob i mul. Tsa' buchleyob, 
tsi' xojoyob i tsutsel chivo. Tsi' 
mujlayob i bA yic'ot i tañil c'ajc. 

14 Jini cha'an, ñumen wocol mi caj 
i yubiñob ti' q'uiñilel tojmulil jini 
chumulo' ba ti jini tejclum bajche' 
jini ch'oyolo' ba ti Tiro yic'ot Sidón. 
15Jixcu jatet Capernaum, mu' ba 
a q'uel a ba ti ñuc che' bajche' i 
ñuclel panchan, mi caj a chojquel 
jubel ti c'ajc. 16Jini c'ux ba mi 
yubiñetla c'ux mi! yubiñon. Jini 
mu! ba i ts'a'leñetla, mi! ts'a'leñon. 
Jini mu! ba i ts'a'leñon mi! ts'a'len 
jini tsa! ba i chocoyon tilel. Che! tsi' 
yala Jesús. 

17Tsa' cha! tiliyob jini 
lajchantiquil i chanc'al. Tijicñayob, 
tsi' subeyob: C Yum, jini xibajob 
mi' loq'uelob che! mic subeñob 
loq'uel ti a c'aba', che'ob. 18 Jesús 
tsi' subeyob: Tsaj q'uele Satanás 
che! ba tsa! yajli ti panchan che! 
bajche' i xu'il chaje. 1La' wilan, 
mi caq'ueñetla la' p'atalel cha'an 
mi la' t'uchtan lucum yic'ot siñan 
yic'ot pejtelel i p'atalel la! contra. 
Ma'anic chuqui mi caj i tumbeñetla. 
20Mach yomic tijicñayetla cha'an 
woli' loq'uelob xibajob cha'an ti la' 
t'an. Pero yom tijicñayetla cha'an 
ts'ijbubil la' c'aba' ti panchan, 
che'en Jesús. 

21Ti jim ba ora tijicña i pusic'al 
Jesús cha'an jini Espíritu. Tsi' yala: 
Mic subeñet a ñuclel, c Tat, i Yumet 
panchan yic'ot pañimil. Come 
tsa' mucbeyob a t'an jini año' ba 
cabal i ña'tabal yic'ot jini p'ip'o' 
bA i pusic'al, pero tsa! waq'ueyob i 
ch'ambeñob isujm alalob. Uts'atach, 
c Tat, come che'ach yom a pusic'al. 
22 Pejtelel chuqui tac an, aq'uebilon 
i cha'an c Tat. Ma'anic majqui 
mi' cañon cojach c Tat. Che' ja'el, 
ma'anic majqui mi' can c Tat 

cojach joñon come i Yalobilon. Mi' 
cAñob c Tat ja'el majqui jach mi 
caq'uen i can. Che! tsi! yala Jesús. 
23Tsa' caji i suben xcant'añob 

che! i bajñel añob: Tijicñayob jini 
mu! bA i q'uelob chuqui tac mi la! 
q'uel. 24Come mic subeñetla, cabal 
x'alt'añob yic'ot reyob wersa yomob 
i q'uel jini woli ba la! q'uel pero 
ma'anic tsi! q'ueleyob. Yomob i 
yubiñob jini woli bA la! wubin pero 
ma'anic tsi! yubiyob, che'en. 


Uts'at ba samaritano 

25 Awilan, tsa! wa'le juntiquil 
xcAntesa mandar cha'an mi! yilaben 
i pusic'al Jesús. Tsa' caji i c'ajtiben: 
Maestro, ¿chuqui yom mic cha'len 
cha'an mic taj j cuxtilel mach ba 
anic mi' jilel? che'en. ?6 Jesús tsi' 
sube: ¿Chuqui ts'ijbubil ti mandar? 
¿Chuqui ma' q'uel ti jun? che'en. 
27 Tsi' jac'a: “C'uxbin a Yum Dios 
ti pejtelel a pusic'al, ti pejtelel a 
ch'ujlel, ti pejtelel a p'atalel, ti 
pejtelel a ña'tabal. C'uxbin a pi'alob 
che' bajche' ma' bajñel c'uxbin 
a ba”, che'en. ?8 Jesús tsi! sube: 
Weñach bajche' tsa' jac'a. Che'ach 
yom ma' mel. Che' jini, mi caj a taj 
a cuxtalel, che'en. 

29 Jini winic yom i q'uel i ba ti 
toj, jini cha'an tsi' sube: ¿Majqui 
c pi'alob? che'en. 3° Jesús tsi' 
jac'a: Juntiquil winic tsa' loq'ui ti 


Jerusalén cha'an mi' majlel ti Jericó. 


Tsi' chucuyob xujch'ob. Tsi' lu! 
chilbeyob i chuba'an yic'ot i pislel. 
Tsi' lowoyob. Tsa' majliyob. Ts'ita 
jax yom chamel che! ba tsi! cayayob. 
31Tsa' tili juntiquil motomaj ya' 

ti jini bij. Che' ba tsi' q'uele jini 
lojwem ba, tsa! ñumi ti junwejl i 

ti! bij. 32 Che'!ach tsi! mele juntiquil 
leví ja'el che! ba tsa! tili ba'an. Tsa 
jach i q'uele. Tsa' ñumi ti junwejl i 
ti' bij. 33Pero juntiquil samaritano, 
che' woli ti xambal ti bij, tsa' c'oti 
ba'an jini lojwem ba. Che! ba tsi! 
q'uele tsi! p'unta. 34Tsa! tili i pixben 
i lojwel. Tsi! yotsAbe aceite yic'ot 
vino. Tsi! c'achchoco ti' c'achlib. 
Tsi' paya majlel ti! yotlel wayibal 
ba! tsi! canta. 35 i yijc'alal che! 
yomix majlel, tsi! loc'sa cha'p'ejl 
denario. Tsi' yaq'ue i yum otot. Tsi' 
sube. “Cantabeñon jini winic. Mi 
ñumen ma' jisan taq'uin mu! to c 
tojbeñet che' mic cha' tilel”, che'en. 
36 ¿Bajche' ma! wal? che'en Jesús. 
Tsa' ñumiyob uxtiquil winicob. 
¿Majqui tsi! pasa i ba ti! pi'al jini tsa! 
ba chujqui cha'an xujch'ob? che'en 
Jesús. 37 Jini winic tsi! yala: Jini tsa' 
bA i p'unta, che'en. Jesús tsi! sube: 
Cucu. Che'ach yom ma' mel ja'el, 
che'en. 


Jesús ti' yotot Marta yic'ot María 

38Che' ba tsa! majli ti bij, Jesús tsa' 
c'oti ti xchumtal. Juntiquil x'ixic i 
c'aba' Marta tsi! paya ochel ti! yotot. 
39An i yijts'in jini Marta, i c'aba' 
María. María tsa' buchle ti' tojel 
Jesús. Tsi' ñich'tabe i t'an. 40 Marta 
tsa' caji i mel i pusic'al, come cabal i 
ye'tel. Tsa' tili ba'an Jesús. Tsi' yala: 
C Yum, ¿mach ba anic ma' q'uel 
bajche' mi' cayon quijts'in cha'an mic 
bajñel cha'len e'tel? Suben cha'an 
mi! coltañon, che'en. ^1Pero Jesús tsi' 
sube: Marta, Marta, cabal ma! tsic 
a pusic'al, cabal ma' mel a pusic'al 
cha'an a we'tel. 4 Junchajp jach yom. 
María tsi! yajca jini wem bA. Ma'anic 
mi caj i chilbentel, che'en. 

I cantesa Jesús cha'an oración 
(Mt. 6.9-15; Z.7-1) 
1 Tsa' majli Jesús ba! tsi! 
pejca Dios. Che! bA tsa! 
ujti ti oración, juntiquil xcant'an i 
cha'an tsi! sube: C Yum, cantesañon 
lojon bajche' yom mic pejcan lojon 
Dios, che' bajche' Juan tsi' cantesa 
xcant'añob i cha'an ja'el, che'en. 
2 Jesús tsi! subeyob: Che! mi la' 
pejcan Dios, yom mi la' wal: C 
Tat lojon añet ba ti panchan, la! 
ch'ujutesantic a c'aba', la! tilic a 
yumantel, la' mejlic chuqui a wom 
ti pañimil che' bajche' ti panchan. 
3Aq'ueñon lojon wale c waj cha'an 
ili q'uin. 4Ñusabeñon lojon c mul 
che' bajche' mic ñusabeñob i mul 
c pi'alob lojon. Mach ma' wac'on 
lojon ba' mic pajyel lojon ti mulil. 
Cantañon lojon ame yajlicon lojon 
ti jontolil. 
5Jesús tsi' subeyob ja'el: Mi an 
a caña ba, ¿mach ba muq'uic a 
majlel ti ojlil ac'Alel a suben: “C 
pi'al, la! c majñan uxq'uejl a waj? 
Come juntiquil c pi'Al tsa! tili 
i jula'tañon. Ma'anic chuqui mi 
caq'uen i c'ux”, che'et. 7Jini am 
ba ti' mal otot mi' subeñet: “Mach 
a tic'lañon. Ñup'ulix i ti! cotot. 
Wayalonix quic'ot calobilob. Mach 
mejlicon ti ch'ojyel cha'an mi 
caq'ueñet”, che'en. 8Mic subeñetla: 
Anquese cañalet i cha'an, mach 
yomic ch'ojyel i yaq'ueñet jini waj, 
pero che! ma! chan c'ajtiben mi caj 
i ch'ojyel i yaq'ueñet chuqui yom. 
9Joñon mic subeñetla: C'ajtinla, mi 
caj la! waq'uentel. Sajcanla, mi caj 
la! taj. Pejcanla i yum otot, mi caj 
la! jambentel. 10Come jujuntiquil 

mu! bA i c'ajtin mi! yaq'uentel. Jini 
mu! bA i sajcan mi' taj. Jini mu! 

ba i pejcan i yum otot mi caj i 
jambentel. ¿Am ba juntiquil mu! 
ba i yaq'uen xajlel i yalobil che! mi' 
c'ajtiben waj? ¿Mu' ba a waq'uen 
lucum che! mi! c'ajtibeñet chay? 
12¿Mu! ba a waq'uen siñan che! mi' 
c'ajtibeñet tumut? 13Jatetla jontolet 
ba la, la! wujil la! waq'uen la! 
walobil chuqui uts'at. La! Tat am bA 
ti panchan, ¿mach ba ñumen yujilic 
i yaq'ueñob jini Ch'ujul ba Espíritu 
jini mu! bA i c'ajtibeñob? Che! tsi' 
yAlA Jesús. 


Tsi' yalayob mi' cha'len i ye'tel ti' 
p'atalel Satanás 
(Mt. 12.22-30, 43-45; Mr. 3.19-27) 

14Tsa' caji i choc loq'uel ti 
winic juntiquil xiba tsa' ba i 
yotsa winic ti x'uma!. Che! bA 
tsa'ix chojqui loq'uel i xibajlel 
tsa! caji ti t'an jini x'uma'. Tsa' toj 
sajtiyob i pusic'al winicob x'ixicob. 
15Cha'tiquil uxtiquil tsi' yalayob: 
Ti' p'atalel Satanás, i yum xibajob, 
mi' choc loq'uel xibajob, che'ob. 
16Yaño' ba tsi! c'ajtibeyob cha'an 
mi' pasbeñob i yejtal i p'atalel ti 
panchan, cha'an mi' yilabeñob i 
pusic'al. 1 Yujil Jesús chuqui woli' 
yalob ti' pusic'al. Tsi' subeyob: 
Mi tsi' t'oxoyob i ba ti leto i 
winicob juntiquil yumal, mi' jilel 
i yumantel. Mi! jilel jump'ej] otot 
ba! mi! t'oxob i ba ti leto. 18Che! 
ja'el, mi woli' bajñel contrajin i 
ba Satanás, ¿bajche' mi' mejlel 
ti jalijel i yumantel? Come mi 
la' wal wolic choc loq'uel xibajob 
ti' p'atalel Satanás. 19Mi wolic 
choc loq'uel xibajob ti' p'atalel 

Satanás, ¿baqui mi! tajob i p'atalel 
la! walobilob cha'an mi! chocob 
loq'uel? Jini cha'an la! walobilob 
mi caj i tsictesañob la! mul. 20 Mi 
wolic choc loq'uel xibajob ti' 
p'atalel i c'ab Dios, isujm tsa'ix 
juli i yumantel Dios ba! añetla. 
21Che! p'atal i yum otot che! 
chajpabil yic'ot juloñib, ma'anic 
mi! tic'labentel i chuba'an. 
22Che' mi' tilel ñumen p'atal 
ba i chuc i yum otot, mi! majlel 
i cha'an. Mi' chilben i juloñib 
tsa' ba i lon ña'ta i c'an i coltan 
i ba. Mi' puc jini tsa' ba i chili. 
23 Jini mach ba anic quic'ot woli' 
contrajiñon. Jini mach ba anic 
mi' pay tilel tiñame' ba' añon 
woli jach i pam puc. ?4Che' mi' 
loq'uel i xibAjlel ti! pusic'al winic, 
mi' cha'len xambal ba' tiquin 
pañimil. Mi' sajcan ba' mi' c'aj 
i yo. Che' ma'anic mi' taj, mi' 
yal: “Muq'uix c cha' majlel ti 
cotot ba' tsa' loq'uiyon”, che'en. 
25Che' mi' c'otel, misubil mi' taj, 
chajpabilix. 26Mi! majlel i pay 
tilel yamba wuctiquil espíritujob 
ñumen jontolo' ba. Mi' yochelob 
ti chumtal. Ñumen leco mi' caj ti 
ajñel jini winic ti wi'il bajche! ti 
ñaxan. 


Jini mero tijicñayo' bA 

27 Che' ba tsa! ujti i sub ili t'an 
Jesús, juntiquil x'ixic ya! ti! yojlil 
winicob x'ixicob tsi! cha'le c'am 
ba t'an. Tsi' yala: Tijicña jini x'ixic 
tsa! bA i cantayet, tijicña jini tsa! 
bA i tsu'sayet, che'en. ?8 Jesús tsi' 
sube: Ñumen tijicñayob mu! bA 
i yubibeñob i t'an Dios mu! ba i 
jac'ob, che'en. 

Yomob i q'uel i yejtal i p'atalel Jesús 
(Mt. 12.38-42; Mr. 8.12) 

29Che' ba tsi! tempayob i ba 
ba'an Jesús tsa' caji i yal: Jontolob 
jini winicob x'ixicob año! ba wale. 
Woli' saclañob i yejtal c p'atalel. 
Ma'anic mi caj i yaq'uentelob i 
q'uel, jini jach i yejtal c p'atalel 
tsa! ba pasle ti Jonás. 30°Che' bajche' 
tsa' pasbentiyob nínivejob i yejtal 
c p'atalel ti Jonás, che' ja'el mi 
caj i pastal i Yalobil Winic cha'an 
mi' ñopob año' ba ti pañimil wale. 
31 Jini x'ixic tsa! ba i cha'le yumal 
ya! ti Sur mi caj i wa'tal ti! q'uiñilel 
melo!mulil yic'ot jini winicob año! 
ba ti pañimil wale. Mi caj i subeñob 
i mul. Come jini x'ixic tsa! tili ti 
ñajtal cha'an mi! camben i ña'tabal 
Salomón. Awilan, wa'an ñumen ñuc 
ba bajche! Salomón. 32Jini winicob 
ch'oyolo! bA ti Nínive, mi caj i 
wa'talob ti! q'uiñilel melo'mulil 
yic'ot jini año! ba ti pañimil wale. 
Mi caj i subeñob i mul. Come tsi' 
cAyAyob i mul che! ba tsi! cha'le 
subt'an Jonás. Awilan, wa'an 
ñumen ñuc ba bajche' Jonás. 


Lámpara cha'an lac bac'tal 
(Mt. 5.15; 6.22-23) 
33Ma'anic majqui mi' muc candil 

che' tsuc'bilix. Ma'anic mi' ñup' ti 
chiquib. Mi' joc'chocon ti' joc'lib 
cha'an mi' pasbeñob i c'ac'al jini 
mu! ba i yochelob. 34Jini a wut 
lámparajach cha'an a bac'tal. Mi 
weñach a wut ma' wen q'uel i 
saclel pañimil. Mi mach wenic a 
wut añet ti ac'alel. 35Q'uele che! 
jini, ame i'ic'ic ma! q'uel i saclel 
pañimil. 36Mi añet ti! saclel pañimil 

mi mach i cha'añetic ac'alel, puro i 
saclel pañimil ma! pas che! bajche' 
lámpara. Che! tsi! yala Jesús. 


Jesús tsi! tiq'ui fariseojob yic'ot 
sts'ijbayajob 

(Mt. 23.1-36; Mr. 12.38-40; Lc. 20.45-47) 

37 Che! ba tsi! cha'le t'an Jesús, 
juntiquil fariseo tsi' paya cha'an mi' 
cha'len we'el yic'ot. Tsa' ochi Jesús. 
Tsa' buchle ti! t'ejl mesa. 38 Jini 
fariseo leco tsi' q'uele Jesús come 
ma'anic tsi! ñaxan poco i c'ab che! 
ba tsa! caji ti we'el. 39Lac Yum tsi! 
sube: Jatetla, fariseojet ba la, mi 
la' wen pocben i pat jini vaso yic'ot 
latu, pero but'ul la! pusic'al ti xujch! 
yic'ot cabal jontolil. 40Tontojetla. 
Jini tsa! ba i mele la! bac'tal, ¿mach 
ba anic tsi' mele la' pusic'al ja'el? 
41 Aq'ueñob p'ump'uño! ba chuqui 
an la' cha'an, che' jini, sac pejtelel 
chuqui mi caj a q'uel. 4 iMi caj la! 
taj wocol, fariseojob! Mi la' waq'uen 
Dios i diezmojlel jini pimel i c'aba' 
menta, yic'ot ruda, yic'ot jujunchajp 
pimel, pero mi la' junyajlel ñusan 
toj ba meloñel yic'ot i c'uxbiya Dios. 
Mach yomic mi la' cay la' waq'uen 
i diezmojlel tac la' chuba'an, pero 
yom mi la' p'is ti wenta ili ñuc 
tac bA. 43 iMi caj la! taj wocol 
fariseojob! come mi la! mulan 
ñaxan ba buchlibal ti sinagoga. 
Mi la' mulan la' waq'uentel cabal 
cortesía ba'an choñoñibal. 44iMi caj 
la' taj wocol sts'ijbayajob, fariseojob, 
cha'p'ejl jach la' pusic'al! Lajaletla 
bajche! mucoñibal mach ba tsiquilic. 
Winicob mi' cha'leñob xAmbal ti' 
pam che! mach yujilobic, che'en. 

45Juntiquil xcantesa mandar 
tsi' sube Jesús: Maestro, che! ma! 

cha'len t'an bajche' jini wolix a 
wa'leñon lojon ja'el, che'en. 46 Jesús 
tsi' yala: iMi caj la' taj wocol ja'el, 
xcantesa mandaret bala! Mi la' 
waq'ueñob winicob al ba i cuch 
mach ba mejlic i lat'ob. Pero jatetla, 
ma'anic mi la' tal jini cuchal mi ti 
junts'ijtic i yal la! c'ab. 47 iMi caj la! 
taj wocol! Come mi la! melbeñob 

i yotlel ch'ujlelal jini x'alt'añob 
tsAnsAbilo! ba i cha'an la! ñojte'el. 
48Woli la! tsictesan la! ba. Woli la' 
lon ña'tan uts'at bajche' tsi' meleyob 
la' ñojte'el. Come isujm la' ñojte'el 
tsi' tsansayob x'alt'añob. Jatetla 

mi la' melbeñob jini x'alt'añob i 
yotlel ch'ujlelal. 49Jini cha'an, Dios 
ja'el tsa'ix i yala ti! ña'tabal: “Mi 
caj c chocbeñetla majlel x'alt'añob 
yic'ot apóstolob. Ojlil mi caj la' 
tsansañob. Ojlil mi caj la' tic'lañob”, 
che'en. 50-51 Jini cha'an jini año! bA 
ti pañimil wale mi caj i tojbeñob 

i mul jini tsa' ba i tsansayob 
x'alt'añob c'alal ti' cajibal pañimil 
che! bA tsa! tsansanti Abel, c'alal 
tsa! tsansanti Zacarías. Zacarías 
tsa! tsansanti ya! ti! tojel Templo 

ti junwejl jini pulantib. Isujm mic 
subeñetla, jini año! bA ti pañimil 
wale mi caj i tojob. 52iMi caj la! taj 
wocol, xcantesa mandarob! Come 
mach la! womic la! waq'ueñob i 
tajob i ña'tabal. Jatetla, ma'anic 
tsa! ochiyetla. Che' ja'el, tsa! la! 
macta jini woliyo! ba ti ochel. Che! 
tsi! yala Jesús. 53Che! ba tsa! ujti ti 
t'an Jesús, jini sts'ijbayajob yic'ot 
fariseojob, maña jax tsi' pejcayob. 
Cabal chuqui tsa' caji i c'ajtibeñob 
Jesús cha'an mi! yaquiñob ti! t'an. 
54Tsi' chaca ñich'tabeyob i t'an 
cha'an mi' jop'beñob i mul. 

Ilevadura fariseojob 
1 Ti jim bA ora tsi! tempayob 
i ba wen cabal winicob 
x'ixicob jinto che' wolix i 
t'uchtabeñob i ba i yoc. Jesús tsa! 
caji i ñaxan pejcan xcant'añob 
i cha'an. Tsi' yala: Chaca q'uele 
la' ba cha'an i levadura fariseojob, 
jiñach i cha'p'ejlel i pusic'al. ? Come 
ma'anic mosol tac ba mach ba anic 
mi' caj ti pastal. Ma'anic mucul tac 
ba mach ba anic mi' caj ti ña'tantel. 
3Mi caj i yubintel ti jamal chuqui 
tac tsa' la' subu ti mucul. Chuqui 
tac tsa' la' wala mi' caj ti sujbel ti 
pejtelel otot. 


¿Majqui yom mi lac bac'ñan? 
(Mt. 10.26-31) 
4Mic subeñetla, c pi'alob, mach mi 
la' bac'ñan jini mu! ba i tsansan la! 
bac'tal pero ti wi'il ma'anix chuqui 
mi mejlel i tumbeñetla. 5Mi caj c 
wan subeñetla majqui yom mi la! 
bac'ñan. Yom mi la' bac'ñan jini am 
ba i p'atalel cha'an mi' choquetla 
ochel ti c'ajc che! mi! yaq'uetla ti 
chamel. Isujm mic subeñetla, jini 
jach yom mi la! bac'ñan. S¿Mach 
ba mi' chojñel jo'cojt xpuruwoc ti 
cha'p'ejl taq'uin? Mach ñajayemic 
mi juncojtic ti! pusic'al Dios. 7 Che! 
ja'el, tsicbil i tsutsel la! jol. Jini 
cha'an mach mi la' cha'len baq'uen. 
Come jatetla, ñumen an la' c'ajñibal 
bajche' cabal xpuruwoc. 


Yom mi lac subeñob winicob mi tsa' 
lac ñopo Jesús 
(Mt. 10.19-20, 32-33; 12.31-32) 
8 Mic subeñetla: Majqui jach mi' 
sub i ba ti' tojlel winicob x'ixicob 

cha'an i cañayach i Yalobil Winic 
joñon ja'el mi caj c sub ya! ti! tojlel 
i yángel Dios j cañayach jini winic 
ja'el. ?Majqui jach mi! subeñob 
winicob x'ixicob mach i cañayonic, 
mi' caj ti sujbel ya' ti' tojlel i 
yángelob Dios cha'an mach cañalic 
jini winic ja'el. 10 Majqui jach mi' 
cha'len t'an ti! contra i Yalobil 
Winic mi caj i ñusabentel i mul. 
Majqui jach mi' cha'len p'ajoñel 

ti' contra jini Ch'ujul ba Espíritu 
ma'anic mi caj i ñusabentel i mul. 
11Che' mi' payetla majlel ti sinagoga 
tac ti! tojlel yumalob yic'ot año! bA 
i ye!tel, mach la! mel la! pusic'al 
cha'an bajche' mi! caj ti loq'uel la! 
t'an yic'ot bajche' mi caj la! jac', 
yic'ot chuqui mi caj la! sub. 12Come 
jini Ch'ujul ba Espíritu mi caj i 
cAntesañetla ti jim bA ora chuqui 
yom mi la! sub. Che! tsi! yala Jesús. 


Lajiya cha'an wen chumul bA winic 


13Che! motocñayob winicob 
x'ixicob juntiquil tsi! sube Jesús: 
Maestro, suben jini cascun cha'an 
mi! t'oxbeñon i chuba'an c tat, 
che'en. 14Jesús tsi! sube jini winic: 
¿Am ba que'tel ti meloñel cha'an 
mic t'oxbeñetla la! chuba'an? che'en. 
15Tsi' subeyob: Chaca q'uele la! bA 
cha'an ma'anic chuqui tac mi la! 
tsajyun. Mach cuxulobic winicob 
cha'an ti cabal i chuba'an, che'en. 
16 Jesús tsi! subeyob ja'el jini lajiya. 
Tsi! yala: Awilan, tsi! wen ac'4 i 
wut pejtelel chuqui tsi! pac'a ti lum 
juntiquil wen chumul ba winic. 
17 Jini winic tsa! caji i bajñel ña'tan 
ti' pusic'al: “¿Chuqui mi caj c mel? 
Come ma'anix i yotlel ba! mic lot 
i wut c pac'ab. 18 An chuqui mi 

caj c mel. Mi caj c jem i yotlel tac. 
Mi caj c cha! mel ñumen colem 

bA. Ya! mi caj c lot pejtelel i wut c 
pac'ab yic'ot c chuba'an. 19Mi caj 

c bajñel ña'tan tic pusic'al: Cabal 
jax c chuba'an lotbil cha'an mij 

c'an ti cabal jab. La! j c'aj co. La! j 
c'ux c waj. La! c jap chuqui com. La! 
cubin i tijicñayel c pusic'al”. Che! 
tsi! yala jini winic. 20Dios tsi! sube 
jini winic: “Tontojet, ti jini jach bA 
ac'Alel talob i pay majlel a ch'ujlel. 
Che! jini, ¿majqui i cha'an pejtelel 
a chubaA'an tsa! bA a tempa?” che'en. 
21Junlajal jini mu! bA i p'ojlesan 
cabal i chuba'an cha'an mi' bajñel 
c'an, pero ma'anic chuqui mi' taj ti 
Dios, che'en Jesús. 


Mel pusic'al yic'ot tsic pusic'al 
(Mt. 6.19-21, 25-34) 

22 Jesús tsi! sube xcant'añob i 
cha'an: Jini cha'an mic subeñetla, 
mach mi la' mel la' pusic'al cha'an 
la' cuxtalel wa' ti pañimil, mi 
cha'an chuqui mi la' c'ux, mi 
cha'an chuqui mi la! xoj. 23Ñumen i 
c'ajñibal la' bac'tal bajche' la' pislel. 
24Ña'tanla jini xwachin. Ma'anic 
mi' cha'len pac' mi c'ajbal. Ma'anic 
i yotlel ba' mi' tempan i buc'bal. 
Dios mi yaq'uen i buc'bal. ¿Mach 
ba ñumen c'uxbibiletic la bajche' 
te'lemut? 25¿Am ba majch mi mejlel 
i ñumen chan'an cha'an ti cabal 
mel pusic'al? Ma'anic. 26Mach 
mejlic la! mel chuqui tac mach 
ñuquic ti! melol. ¿Chucoch che! jini, 
mi la! mel la! pusic'al cha'an jini 
yan tac ba? 

27 Ña'tanla bajche! mi' colel jini 
sasac ba i nich pimel. Ma'anic mi! 
cha'len e'tel, mi ñoq'uijel. Pero mic 

subeñetla, mach yoque i t'ojolic i 
pislel Salomón ti pejtelel i ñuclel 
bajche' i nich jini pimel. 281 t'ojol 
jax mi' mel pimel Dios, jini pimel 
cuxul bA wale ti jamil mu! ba caj 
i chojquel ti c'ajc ti yijc'Alal. Mi 
che! mi! mel, ¿mach ba muq'uic 
i yaq'ueñetla chuqui mi la! xoj 
jatetla mach ba anic mi la! ñop ti 
pejtelel la! pusic'al? 239Mach la! mel 
la! pusic'al cha'an chuqui mi caj 
la! cu!x mi chuqui mi caj la! jap. 
Mach mi la! tsic la! pusic'al. 309 Come 
pejtelel ili tac mi! saclañob ti 
pañimil. Yujil la! Tat pejtelel chuqui 
tac yom la! cha'an. 31Jini cha'an 
sajcanla i yumantel Dios. Che! jini 
mi caj la! waq'uentel pejtelel chuqui 
tac yom. 

32Mach mi la! cha'len baq'uen 
anquese mach cabaleticla come la! 
Tat tsi' payayetla ti' yumantel, come 
che'ach yom i pusic'al. 33Choño 
la! chuba'an. Aq'uen la! chuba'an 
p'umpuño' ba. Melela i yajñib la' 
taq'uin mach ba anic mi' ñox'an. 
Tempan la! chuba'an ti panchan 
ba! ma'anic mi' jilel, ba! ma'anic 
mi! yochelob xujch', ba! ma'anic mi' 
jisan motso'. 34Baqui jach tempabil 
la! chuba'an ya! mi la! teñe ac! la!' 
pusic'al. 


Xuc'ul ba x'e'tel 


35Yom chajpabiletla. Yom tsuc'bil 
la! lámpara. 36 Ajñenla bajche' 
mi' yajñelob x'e'telob woli ba i 
pijtañob i yum mu! ba i cha! tilel 
ti' yotot che! mi! yujtel i q'uiñilel 
ñujpuñijel. Che! jini, che! mi' c'otel 
i pejcañob ti! yotot, mi! jambeñob 
ti ora. 37 Tijicñayob jini x'e'telob 
woli ba i pijtañob i yum che! mi' 

tilel. Isujm mic subeñetla, i yum 
mi caj i chajpan i bA. Mi caj i 
subeñob buchtal ti c'ux waj jini 
x'e'telob i cha'an. Mi caj i tilel i 
yaq'ueñob i bal i ñac'. 38Mi tsa! tili 
i yum che' yomix i taj ojlil ac'alel 

o mi che! ñumenix ti ojlil ac'alel, 
tijicñayob jini x'e'telob mu' ba i 
tajtalob che! woliyob ti pijt. 39°Pero 
ña!tanla yom yaxal la! wo. Tsa'ic i 
ña!ta i yum otot baqui ora mi' tilel 
xujch', isujm tsi' chaca q'uele i 
yotot cha'an ma'anic mi! jambentel. 
40Yom chajpabiletla ja'el, come tal i 
Yalobil Winic ti! yorajlel che' mach 
yAxAlic la! wo. 


Jontol ba xe'tel 
(Mt. 24.45-51) 

41 pedro tsa! caji i c'ajtiben: C 
Yum, jini t'an mu! ba a sub ti lajiya, 
¿woli ba a subeñon lojon, o woli ba 
a suben pejtelel winicob x'ixicob? 
che'en. 42Lac Yum tsi! yala: ¿Majqui 
jini xuc'ul ba xq'uel e'tel am bA 
cabal i ña'tabal? Jini xq'uel e'tel tsa! 
aq'uenti i ye'tel ti' yum cha'an mi' 
yaq'ueñob i bal i ñac' jini año' ba ti' 
yotot che! ti! yorajlel. 43Tijicña jini 
x'e'tel uts'at ba woli! mel che! mi' 
sujtel i yum. 44[sujm mic subeñetla, 
i yum mi caj i yaq'uen ti! wenta 
pejtelel i chuba'an. 45Mi tsi! yala 
ti! pusic'al jini x'e'tel: “Jal to tal c 
yum”, mi che'en, mi tsa! caji i jats' 
jini x'e'telob, winicob yic'ot x'ixicob, 
mi tsi! bajñel cha'le we'el uch'el, mi 
tsa! caji ti yac'ajel, 46che! jini mi caj 
i c'otel i yum jini x'e'tel ti jump'ejl 
q'uin che! mach yaxalic i yo, che! ti 
yorajlel mach ña'tabilic i cha'an. Mi 
caj i yAc! ti tojmulil. Mi caj i yotsan 
ba! añob jini mach bA xuc'ulobic. 

47Come jini x'e'tel tsi! ña'ta chuqui 
yom i yum, pero ma'anic tsi! chajpa 
i ba cha'an mi! mel. Jini cha'an 
cabal mi caj i jajts'el ti asiyal. 48 Jini 
x'e'tel mach bA cañalic i cha'an 
chuqui yom i yum, mi tsi' mele 
chuqui mach wenic, ts'ita jach mi 
caj i jajts'el ti asiyal. Jini cabal bA 
mi' yaq'uentel ti' majtan, cabal an 
ti' wenta cha'an mi' c'an ti uts'at. 
Che' cabal mi' yaq'uentel ti' wenta, 
ñumen cabal mi caj i c'ajtibentel. 


Mi' t'oxob i ba cha'an Jesús 
(Mt. 10.34-36) 


49Tsa' tiliyon cha'an mic choc tilel 
c'ajc ti pañimil. Tijicñayon tsa'ic 
tsujq'ui. 5°An wocol mu! bA c wersa 
ñusan mu! ba caj i tilel che! bajche' 
but'ja'. Cabal wolic cha'len tsic 
pusic'al jinto mi! yujtel. 51 ¿Woli ba 
la! lon ña'tan tsa! tiliyon cha'an mic 
ñach'chocon jini año' ba ti pañimil? 
Mic subeñetla mach cha'anic jini. 
Tsa' tiliyon cha'an mi caq'ueñob 
i t'oxob i bA. 52WAle, c'alal ti' 
jilibal mi caj i t'oxob i ba año' ba 
ti jujump'ejl otot. Mi an jo'tiquil, 
mi' t'oxob i ba uxtiquil ti' contra 
cha'tiquil, cha'tiquil ti' contra 
uxtiquil. 53Mi caj i t'oxob i ba i 
tat ti' contra i yalobil, i yalobil ti' 
contra i tat, i ña! ti' contra i yixic'al, 
i yixic'al ti' contra i ña!, i ya'lib ti' 
contra i ya'lib, che'en Jesús. 


¿Chucoch ma'anic mi la! na'taben i 
sujmlel jini woli ba ti ujtel? 
(Mt. 16.1-4; Mr. 8.11-13) 
54Tsi' sube winicob x'ixicob ja'el: 
Che' mi la' q'uel jump'ejl tocal mu' 
ba i loq'uel tilel ba' mi' bajlel q'uin, 
ti ora mi la' wal tal ja'al. Isujm, 

che'ach mi! yujtel. 55Che! mi' tilel 
ic! loq'uem ba ti sur, mi la! wal mux 
i tilel ticwal. Che'ach mi yujtel. 

56 iCha'p'ejl jach la! pusic'al! Mi la' 
ña'taben i sujmlel chuqui tac mi la! 
q'uel ti pañimil yic'ot ti panchan. 
¿Chucoch mach mejlic la' ña'taben i 
sujmlel jini woli ba ti ujtel wale? 


Ñopo a mel a ba yic'ot a contra 
(Mt. 5.25-26) 


57 ¿Chucoch ma'anic mi la! ña'tan 
tila! bajñelil chuqui toj? 58 Che' 
ma' majlel ba'an jini am ba i ye'tel, 
ñopo a mel a bA yic'ot a contra che! 
temel añetla ti bij cha'an ma'anic 
mi! wersa payet majlel ba'an xmel 
muulil. Che! jini, jini xmel mulil mi 
caj i yaq'uet ti' c'ab xcanta cárcel. 
Jini xcanta cárcel mi caj i yotsañet 
ti majquibal. 59Mic subeñet, 
ma'anic mi caj a loq'uel yati jinto 
ma! toj. Ma'anic mi caj a caybentel 
mi jump'ejlic centavo. Che! tsi! yala 
Jesús. 


Mi ma'anic mi la! cay la' 
mul mi caj la' jilel 
1 Ti jim ba ora ya' añob 
cha'tiquil uxtiquil tsa! ba 

i subeyob Jesús chuqui tsi' mele 
Pilato che' ba tsi' tsansa galileojob. 
Tsi' xabeyob i ch'ich'el galileojob 
yic'ot i chtich'el jini tsansabil bA 
i majtan tsa' ba i yaq'ueyob Dios. 
2 Jesús tsi! c'ajtibeyob: ¿Mu' ba la' 
wal ñumen cabal i mul ili galileojob 
bajche' i mul pejtelel i pi'alob 
cha'an che'ach tsa! ujtiyob bajche! 
jini? 3Mic subeñetla, ma'anic. Mi 
ma'anic mi la' cay la' mul che'ach 
mi caj la' jilel ja'el ti la' pejtelel. 
4Jixcu jini waxaclujuntiquilob tsa' 

ba chamiyob che' ba tsa' tejñiyob ti 
chan ba ts'ajc che! ba tsa! yajli ya! ti 
Siloé. ¿Mu! ba la! wal ñumen cabal 
i mul bajche' pejtelel chumulo' 

ba ti Jerusalén? 5Mic subeñetla, 
ma'anic. Mi ma'anic mi la! cay la! 
mul che'ach mi caj la! jilel ja'el ti la! 
pejtelel, che'en Jesús. 


Lajiya cha'an higuera te! 
mach ba anic i wut 

êTsi' subeyob ti lajiya: Juntiquil 
winic an i cha'an higuera te' pac'bil 
ti' ts'usubil. Tsa! tili i q'uel mi anix 
i wut. Ma'anic tsi! taja. 7Tsi' sube 
xcanta ts'usubil: “Awilan, uxp'ejlix 
jab wolic tilel cha'an mij q'uel mi 
anix i wut higuera te'. Ma'anic tsac 
tajbe. Seq'uex. ¿Chuqui to i ye'tel 
mi' chan mactan lum?” che'en. 
8Jini xcanta tsi! jac'be i yum: “La! 
to ajñic yamba jab jinto mic joy 
picben i yebal. Mi caj cotsaben ita! 
alac'al. 9Mi tsi! yac'a i wut, uts'at. 
Mi ma'anic mi' yac' i wut, ti wi'il 
mi caj a sec!”. Che! tsi! yala jini 
winic, che'en Jesús. 


Jesús tsi' lajmesa x'ixic 
ti' q'uiñilel c'aj o 

10Ti' q'uinilel c'aj o tsa! caji ti 
cantesa Jesús ti sinagoga. 11 Awilan, 
ya'an x'ixic am bA i c'amsjel. 
Waxaclujump'ejl (18) jab ma'anic 
tsa! mejli i toj'esan i pat cha'an 
i xibajlel. C'uchucña tsi! cha'le 
xambal. 12 Jesús tsi! paya tilel jini 
x'ixic che! ba tsi! q'uele. Tsi' sube: 
X'ixic lajmesabiletix ti a c'amajel, 
che'en. 13Tsi! yac'a i c'ab ti jini 
x'ixic. Ti ora, tsa' toj'esabenti i pat. 
Tsi' tsictesa i ñuclel Dios. 14Tsa' 
mich'a i yum sinagoga, come Jesús 

tsi! cha'le lajmesaya ti! q'uiñilel c'aj 
o. Tsi! subeyob winicob x'ixicob: 
Wacp'ejl q'uin mi lac cha'len 

e'tel. Ti jim bA ora yom mi la! tilel 
cha'an mi la' lajmesantel, mach ti' 
q'uiñilelic c'aj o, che'en. 1SLac Yum 
tsi! sube: Cha'chajp jax la! pusic'al ti 
jujuntiquiletla. ¿Mach ba muq'uic a 
tic jini tat wacax yic'ot a burro ba! 
cachal ti! buc'ujib che! ti! q'uiñilel 
c'aj o cha'an ma! pay majlel ba' 

mi' jap ja'? 16¿Mach ba yomic mi! 
yAjq'uel ti colel ti! q'uiñilel c'aj o ili 
x'ixic, i yalobil Abraham chucbil bA 
i cha'an Satanás waxaclujump'ejl 
jab? che'en. 17 Che! bA tsi! subu ili 
t'an, tsi! cha'leyob quisin pejtelel i 
contrajob. Pejtelel winicob x'ixicob 
tijicña jax tsi! yubiyob cha'an 
pejtelel jini ñuc tac ba i melbal 
Jesús. 


Lajiya cha'an i pac' mostaza yic'ot 
levadura 
(Mt. 13.31-33; Mr. 4.30-32) 

18 Jesús tsi! yala: ¿Bajche! yilal i 
yumantel Dios? ¿Chuqui yic'ot mi 
mejlel c lajin? 1°Lajalach bajche' i 
bac' mostaza tsa! bA i ch'ama winic. 
Tsi' wejch'u ti lum. Tsa! coli. Tsa' 
ochi ti colem te'. Tsa! tili te'lemut. 
Tsi! meleyob i c'u! tac ti! c'ab jini te', 
che'en Jesús. 20Tsi! cha! ala: ¿Chuqui 
yic'ot mi mejlel c lajin i yumantel 
Dios? ?1Lajalach bajche' levadura 
tsa' ba i ch'ama juntiquil x'ixic. Tsi' 
yotsa ti uxp'is harina, jinto tsi' xaxa 
ti pejtelel, che'en Jesús. 


Ch'o'ch'oc bA i ti! otot 
(Mt. 7.13-14, 21-23) 
22Tsa' ñumi majlel Jesús ti pejtelel 
tejclum yic'ot ti xchumtal tac. Tsi' 

cha'le cantesa che! woli! majlel ti 
Jerusalén. 23Juntiquil tsi! sube: C 
Yum, ¿mach ba anic jaytiquilob mu' 
ba i coltantelob? che'en. Jesús tsi' 
subeyob: ?4Cha'lenla wersa cha'an 
mi la! wochel ti ch'o'ch'oc bA i ti'. 
Come mic subeñetla cabalob mi 

caj i ñopob ochel pero ma'anic mi 
caj i mejlelob. 251 yum otot mi caj i 
ch'ojyel i ñup'ben i ti' otot. Ti wi'il 
mi caj la' wa'tal ti' pat otot. Mi caj 
la' pejcan i yum ya' ti' ti' otot. Mi caj 
la' wal: “C Yum, c Yum, jambeñon 
lojon”, che'etla. I yum otot mi caj 

i subeñetla: “Mach cujilic baqui 
ch'oyoletla”, che'en. 26Mi caj la' 
wal: “Tsac cha'le lojon we'el uch'el 
ti a tojlel. Jatet tsa' cha'le cantesa ti 
yojlil c tejclum tac lojon”, che'etla. 
27] yum otot mi caj i subeñetla: 
“Mic subeñetla, mach cujilic baqui 
ch'oyoletla. Loq'uenla tic tojlel 
pejteleletla mu! ba la! cha'len 
jontolil”, che'en. 28 Ya! mi la! caj 

ti cabal uq'uel yic'ot quech'ecña 

i baquel la' wej, che' mi la' q'uel 
Abraham yic'ot Isaac yic'ot Jacob 
yic'ot pejtelel x'alt'añob ti' yumantel 
Dios che! chocbiletixla. 29Mi caj i 
tilelob cabal ch'oyolo' ba ti' pasibal 
q'uin yic'ot ti' bajlibal q'uin yic'ot ti 
norte yic'ot ti sur. Mi caj i buchtalob 
ti! t'ejl mesa ya! ti' yumantel Dios. 
30 Awilan, an wi'ilobix bA mu! bA 
caj i c'axelob majlel ti ñaxan. An 
ñaxaño' ba mu! ba caj i caytalob ti 
wi'ipat, che'en Jesús. 


Tsi' subeyob Jesús chuqui yom i 
cha'len Herodes 
(Mt. 23.37-39) 
31Ti jini jach ba q'uin tsa' tiliyob 
fariseojob. Tsi' subeyob Jesús: 

Cucu, loq'uen wa'i come Herodes 
yom i tsansañet, che'ob. 32 Jesús 
tsi' subeyob: Cucula, subenla jini 
wax: “Awilan, mic choc loq'uel 
xibajob. Mic cha'len lajmesaya wale 
yic'ot ijc'al. Ti yuxp'ejlel q'uin mi 
cujtesan que'tel”. Che'ach yom ma! 
suben. 33Wersa mic cha'len xambal 
wale, yic'ot ijc'al, yic'ot chabi 

come mach mejlic ti tsansantel 
x'altan ti yamba tejclum, ya' jach ti 
Jerusalén. 34Jerusalén, Jerusalén, 
mu! bA a tsansan x'alt'añob, mi la! 
jul ti xajlel jini chocbilo! ba tilel ba' 
añetla. Anix jayyajl com c tempan 
la! walobilob che! bajche' mi' luts' 

i yal jini ña'a mut, pero mach 

la! womic. 35La! wilan, jocholix 
tsa! cAle la! wotot. Mic subeñetla 
ma'anic mi caj la! q'uelon jinto mi' 
tilel i yorajlel che' mi caj la' wal: 
“La' sujbic i ñuclel jini woli ba i tilel 
ti' c'aba' lac Yum”. Che'ach mi caj 
la' wal, che'en Jesús. 


Jesús tsi! lajmesa winic 
sijt'em ba i bac'tal 

1 Ti jump'ejl i q'uiñilel c'aj 

o che! ba tsa! ochi Jesús 
ti c'ux waj ti! yotot fariseo am bA 
i ye'tel ti yumal, jini winicob tsi' 
chaca q'ueleyob. 2Awilan, ya'an 
juntiquil winic ti' tojel Jesús, sijt'em 
i bac'tal. 3 Jesús tsi! sube fariseojob 
yic'ot xcantesa mandarob: ¿Chuqui 
mi' yal mandar? ¿Tic'bil ba 
lajmesaya che! ti! yorajlel c'aj o? 
che'en. 4Ma'anic tsi! jac'ayob. Jesús 
tsi! paya tilel jini winic. Tsi' lajmesa. 


Tsi' sube majlel. 5Jesús tsi! pejcayob. 


Tsi' subeyob: Mi an la' walobil, o 
mi an la! cha'an tat wacax, mi tsa! 
yajli ti ch'en, ¿mach ba muq'uic la' 

bac' chuc loq'uel anquese i yorajlel 
c'aj o? che'en. ĉMa'anic tsa! mejli i 
jac'beñob i t'an. 


Jini paybilo' ba ti mel q'uin 

TChe' ba tsi! q'uele wolix i 
yajcañob ñaxan bA buchlibal ti 
mesa jini paybilo' ba ti q'uiñijel, 
Jesús tsa! caji i subeñob ti lajiya: 
8Che! paybilet majlel ti c'ux waj 
ba! woliyob ti q'uinijel cha'an 
ñujpuñijel, mach ma! buchtal 
ti ñaxan bA buchlibal. Ma'tica 
an yamba paybil bA ñumen ñuc 
bajche'et. 9 Che! mi! tilel i yum 
q'uin tsa! bA i pAyayetla tilel ti la' 
cha'ticlel, mi caj i subeñet cha'an 
ma' waq'uen a buchlib ili winic. 
Che' jini quisintic mi caj a wubin 
che' ma' majlel ti buchtal ti jini 
cojix ba buchlibal. 10Che' paybilet 
majlel ti q'uiñijel, cucu, buchi' ti 
wi'ilix ba buchlibal. Che! julemix 
jini tsa! bA i payayet tilel ti q'uiñijel 
tic'al mi! subeñet: “Queran, la! 
ti buchtal ti ñumen uts'at bA 
buchlibal”, che'en. Che! jini, ñuc mi 
caj a q'uejlel ti' wut jini buchulo' bA 
ti! t'ejl mesa. 11Majqui jach chan 
mi' mel i ba mi caj i peq'uesantel. 
Majqui pec' mi' mel i ba mi caj i 
chañ'esantel. Che' tsi' yala Jesús. 

12 Jesús tsi' sube ja'el jini winic 
tsa! ba i paya tilel ti q'uiñijel: Che! 
ma' mel q'uin, mach ma' pay tilel 
a cañayo' DA, mi a wijts'iñob, mi 
a pi'Alob, mi jini wen chumulo! 
bA, ame i cha! payetob majlel 
ti q'uiñijel. Che! jini ma! cha! 
q'uextAbentel. 13Che! ma! mel q'uin, 
paya tilel jini mach bA añobic i 
chuba'an, yic'ot mach bA weñobic 
i c'Ab, yic'ot mach bA weñobic i 

yoc yic'ot xpots'ob. 14Mi caj a taj 
i tijichAyel a pusic'al come mach 
mejlic i cha! q'uextAbeñet. Mi 

caj a q'uextAbentel che! mi! cha! 


ch'ojyelob jini tojo! bA, che'en Jesús. 


Lajiya cha'an winic tsa! ba i mele 
colem q'uin 
(Mt. 22.1-10) 

15Che' ba tsi' yubi juntiquil 
buchul ba ti! t'ejl mesa ba'an Jesús, 
tsi! sube:Tijicña jini mu! bA i c'ux 
waj ti' yumantel panchan, che'en. 
16 Jesús tsi! sube: Juntiquil winic 
tsi! mele colem q'uin. Tsi! pAyA 
tilel cabAlob. 17 Ti! yorajlel q'uin 
tsi! choco majlel x'e'tel i cha'an 
cha'an mi' suben jini paybilo' bA: 
“La'ix cula. Laj chajpabilix”, che'en. 
18Tsa' cajiyob ti t'an cha'an mach 
yomobic majlel. Jini ñaxan ba tsi' 
yala: “Tsac maña lum. Wersa mic 
majlel j q'uel c lum. Awocolic mach 
mejlicon ti majlel j q'uel q'uin”, 
che'en. 19 Yamba tsi! yala: “Tsac 
mAñA lujuncojt tat wacax. Sami j 
q'uel mi wen yujil e!tel. Awocolic 
mach mejlicon”, che'en. 20YambA 
tsi! yala: “Tsa' ujtiyon ti ñujpuñel. 
Jini cha'an mach mejlicon ti majlel 
j q'uel q'uin”, che'en. 21 sa! sujti 
jini x'e'tel. Tsi' laj sube i yum 
bajche' tsa' ujti. Mich'ix i yum otot, 
tsi' sube x'e'tel i cha'an: “Cucu ti 
ora ti choñoñibal yic'ot ti calle 
ya! ti tejclum. Paya tilel jini mach 
ba añobic i chuba'an, yic'ot mach 
ba weñobic i c'ab, yic'ot mach ba 
weñobic i yoc, yic'ot xpots'ob”, 
che'en. ??Jini x'e'tel tsi! sube i yum: 
“Che'ach tsac cha'le bajche' tsa! 
subeyon. An to jochol ba buchlibal 
tac”, che'en. ?3I yum tsi! sube: 

“Cucu ti colem bij yic'ot ti mucu bij. 
Yom ma! wersa payob tilel cha'an 
mi! bujt'el cotot. 24Come jini ñaxan 
paybilo! ba tilel ti q'uiñijel ma'anic 
mi caj i wis c'uxob jini we'elal tsa! 
ba c mele, mi juntiquilic”, che'en. 
Che! tsi! yala Jesús. 


Jini mu! ba i ch'am i cruz i tsajcan 
Jesús 
(Mt. 10.37-38) 

25Motocñayob tsa! majliyob 
yic'ot Jesús. Tsi! sutq'ui i ba Jesús 
i q'uelob. Tsi! subeyob: 26Mi an 
majqui mi! ñochtañon mach bA anic 
mil ts'a'len i tat, i ña', i yijñam, i 
yalobilob, i yijts'iñob, i yascuñob, i 
chichob, yic'ot i cuxtalel ja'el, mach 
mejlic ti ochel ti xcant'an c cha'an. 
27 Jini mach ba anic mi' ch'am i 
cruz i tsajcañon, mach mejlic ti 
ochel ti xcant'an c cha'an. 

28Mi an majqui yom i mel chan 
ba q'ueloñib, ¿mach ba ñaxanic 
mi' buchtal i tsicben i tojol cha'an 
mi' ña'tan mi jasal i taq'uin cha'an 
mi' yujtel i mel? ?9Mi tsi! mele i 
c'aclib pero mi ma'anic tsa' mejli i 
yujtesan, mi caj i wajleñob pejtelel 
mu! bA i q'uelob. 30Mi caj i yalob: 
“Jini winic tsa' caji i wa'chocon chan 
ba q'ueloñib, pero ma'anic tsa' mejli 
i yujtesan”, che'ob. 

31Che' ja'el mi an juntiquil rey 
mu' ba i majlel ti guerra ti' contra 
yamba rey, ¿mach ba ñaxanic mi! 
buchtal i ña!tan mi jasal lujump'ejl 
mil soldadojob cha'an mi' contrajin 
junc'al mil mu! ba i tilelob ti' 
contra? 32Mi tsi! ña'ta mach mejlic 
i cha'an, mi! choc majlel winic 
ba'an i contrajob che! ñajt to añob. 
Mi' c'ajtibeñob ti wocol t'an cha'an 

ma'anic mi' techob guerra. 33Che! 
ja'el, mi an juntiquil mach bA yomic 
i len cay pejtelel i chuba'an, mach 
mejlic ti ochel ti xcant'an c cha'an. 


Mi tsa' sajti i tsajel ats'am 
(Mt. 5.13; Mr. 9.49-50) 

34Uts'at ats'am. Mi tsa! sajti i 
tsajel ats'am, ¿bajche! mi caj i cha! 
tsaj'esantel? 35Mi tsa! sajti i tsajel 
ma'anic i c'ajñibal cha'an lum, 
mi cha'anic mi! xAbob yic'ot i ta! 
alac'al. Winicob mi! chocob. Jini 
am ba i chiquin cha'an mi' yubin, 
la! i yubin. Che! tsi! yala Jesús. 


Sajtem ba tiñame' 
(Mt. 18.10-14) 

1 Tsa' caji i tilelob pejtelel 

xch'am tojoñelob yic'ot 
xmulilob ba'an Jesús cha'an mi 
yubibeñob i t'an. ?Jini fariseojob 
yic'ot sts'ijbayajob tsa' cajiyob ti 
wulwul a'leya. Tsi' yalayob: Jesús 
mi' pay tilel xmulilob. Mi' c'ux waj 
yic'otob, che'ob. 3 Jesús, tsi! subeyob 
ili t'an ti lajiya: 4Mi an juntiquil 
winic am ba jo'c'al i tiñame', mi tsa! 
sajti juncojt, ¿mach ba muq'uic i cay 
bolonlujuncojt i jo'c'al ti jochol ba lum 
cha'an mi' majlel i sajcan jini sajtem 
ba jinto mi' taj? 5Che! ba tsa'ix i taja, 
tijicña i pusic'al mi! yac' ti' quejlab. 
6Che! mi' c'otel ti! yotot, mi! pay tilel 
i cañayo' ba yic'ot i pi'alob ti chumtal. 
Mi' subeñob: “Yom tijicñayetla quic'ot, 
come tsac taja c tiñAme! tsa! bA 
sajti”, che'en. 7Mic subeñetla, ñumen 
tijicñayob i pusic'al mi! yubiñob jini 
año' ba ti panchan che' mi' cay i 
mul juntiquil xmulil. Ts'ita jach mi' 
yubiñob cha'an bolonlujuntiquil i 
jo'c'al tojo' ba mach ba añobic i mul. 

Lajiya cha'an sajtem ba taq'uin 
8Mi tsi! sata jump'ejl dracma 

juntiquil x'ixic anquese lujump'ejl 
dracma i cha'an, ¿mach ba anic 
mi' tsuc! c'ajc? ¿Mach ba anic mi' 
misun otot? ¿Mach ba anic mi' wen 
saclan jinto mi! taj? 9Che! ba tsa'ix i 
taja mi' pay tilel i cañayo' ba yic'ot 
i pi'alob ti chumtal. Mi' subeñob: 
“Yom tem tijicñayetla quic'ot, come 
tsac taja jini taq'uin tsa! DA c sAtA”, 
che'en. 10Che! ja'el mic subeñetla, 
tijJicñayob i yángelob Dios cha'an 
juntiquil xmulil mu! bA i cay i mul. 
Che! tsi! yala Jesús. 


Ch'iton tsa! ba majli ti ñajtal 
11Tsi' yala ja'el: Juntiquil winic 
an cha'tiquil i yalobil. 12Jini 
ijts'iñal ba tsi' sube i tat: “C tat, 
aq'ueñon a chuba'an che! bajche! 
c'amel yom mic ch'am”, che'en. I 
tat tsi' t'oxbeyob i chuba'an. 13Che' 
ñumenix cha'p'ejl uxp'ejl q'uin, 
jini ijts'iñal ba i yalobil tsi' ch'ama 
pejtelel i chuba'an. Tsa' majli ti ñajt 
ba lum. Yati tsi! lon jisa pejtelel 
i chuba'an. Tsi' to'o ñusa q'uin ti 
mulil. 14Che' lu! jilemix i taq'uin 
tsa' tejchi cabal wi'ñal ti jini lum. 
Tsa' caji i yubin wi'ñal. 15'Tsa! 
majli ti e'tel ba'an juntiquil winic 
ti jini lum. Jini winic tsi' choco 
majlel ti jamil cha'an mi' buc'san 
chitam. 16Jini ch'iton yom i c'uxben 
i buc'bal chitam, come ma'anic 
majqui tsi! yaq'ue i bal i ñAc!. 
17Che' ba tsa! caji i ña'tan pañimil 
tsi! yala: “An x'e'telob ya! ti! yotot c 
tat año! bA cabal i waj. Pero joñon 
wolic chamel ti wi'ñal. 18Mi caj 
c ch'ojyel. Muq'uix c majlel ba'an 

c tat. Mi caj c suben c tat: Tsac 
cha'le mulil ti! contra jini am ba ti 
panchan yic'ot ti a tojlel. !9Mach 
uts'aticon cha'an mic pejcantel 
ti a walobil. Otsañon ti x'e'tel a 
cha'an”. Che' tsi' ña'ta i suben i tat. 
20Tsa' ch'ojyi. Tsa' majli ba'an i tat. 
Che' ñajt to i tilel, i tat tsi' q'uele. 
Tsi' p'unta. Ti ajñel tsa' majli i taj i 
yalobil. Tsi' meq'ue. Tsi' ts'ujts'u. 
21] yalobil tsi! sube: “C tat, tsac 
cha'le mulil ti! contra jini am bA 
ti panchan yic'ot ti a tojlel. Mach 
uts'aticon cha'an mic pejcantel 
ti a walobil”, che'en. 22] tat tsi! 
sube x'e'telob i cha'an: “Ch'amala 
tilel jini ñumen uts'at bA bujcAl. 
Xojbenla. OtsAbenla matc'abal ti' 
c'ab yic'ot xañabal ti! yoc. 23Payala 
tilel jini jujp'em ba ala tat wacax. 
Tsansanla. La' laj c'ux. La' lac mel 
q'uin. 24Come ili calobil chamen 
yubil ti yamba ora, pero wale tsa'ix 
cha' cuxtiyi yubil. Jini sajtem ba 
tsa'ix cha! tajle”, che'en. Tsa' caji i 
yubiñob i tijicňñayel i pusic'al. 
25Ya!an jini ascuñal ba i yalobil ti 
jamil. Che' ba wolix i tilel ti' yotot 
che! lac'alix an, tsi! yubi música 
yic'ot son. 26Tsi! paya juntiquil 
x'e'tel. Tsi! c'ajtibe chuqui woli 
ti ujtel. 27 Jini x'e'tel tsi! sube: 
“Tsa'ix juli a wijts'in. Tsa'ix i 
tsansa jujp'em ba ala wacax a tat 
come c'oc' tsi! cha! taja a wijts'in”, 
che'en. ?8Jini ascuñal ba tsa! caji ti 
mich'ajel. Mach yomic ochel. Jini 
cha'an tsa' loq'ui tilel i tat. Tsi' sube 
ti wocol t'an cha'an mi' yochel. 
29 Jini ascuñal ba tsi! sube i tat: 
“Awilan cabal jab tsac melbeyet a 
we'tel. Ma'anic tsac ñusabeyet a 
t'an. Ma'anic ba' tsa' waq'ueyon 

mi jinic jach ala chivo cha'an mic 
mel q'uin quic'ot c pi'alob. 30Che! 
ba tsa' tili a walobil tsa' ba i 
jisabeyet a chuba'an ti! ts'i'lel yic'ot 
i yixicob, tsa! tsansabe jini jujp'em 
ba ala wacax”, che'en. 311 tat tsi! 
sube: “Calobil, ti pejtelel q'uin wa' 
añet quic'ot. Pejtelel c chuba'an 

a cha'añach. 32Yom mi lac mel 
q'uin. Yom mi la cubin i tijicñayel 
lac pusic'al, come chamen yubil 

a wijts'in ti yamba ora. Wale cha' 
cuxulix yubil. Jini sajtem ba tsa'ix 
cha! tajle”, che'en. Che! tsi! yala 
Jesús. 


Jontol ba i yaj choñoñel 
(Mt. 6.24) 


1 Jesús tsi' sube xcant'añob 

i cha'an ja'el: An wen 
chumul ba winic am ba i cha'an 
juntiquil xq'uel e'tel. Tsa! subenti 
i yum cha'an woli jach i to'o asin 
i chuba'an i yum. 2Jini i yum tsi' 
paya tilel jini i yaj choñoñel. Tsi' 
sube: “¿Chuqui woli a mel? Subeñon 
bajche! tsa! c'AñA jini tsa! bA cotsa ti 
a wenta come mach chan mejlic a 
cha'libeñon que'tel”, che'en. 3Jini i 
yaj choñoñel tsa' caji i yal ti' pusic'al: 
“¿Chuqui mi caj c mel? C yum mi caj i 
loc'sañon ti que'tel. Mach mejlicon ti 
top' lum, mij quisñin j c'ajtin taq'uin. 
4Cujil chuqui mi caj c mel cha'an mi' 
payoñob ochel ti! yotot c pi'Alob ba! 
ora loq'uemonix ti que'tel”, che!en 
jini xchoñoñel ti! pusic'al. 5Tsi' 
paya tilel pejtelel winicob año! bA 
i bet yic'ot i yum. Tsi' sube ñaxan 
ba winic: “¿Bajche' c'amel an a bet 
yic'ot c yum?” che'en. ĉJini winic tsi' 
jac'be: “An c bet jo'c'al barril aceite”, 
che'en. Jini xchoñoñel tsi! sube: 

“Ch'ama i juñilel a bet. Buchi' ti ora. 
Yom ma! cha! ts'ijban ti lujump'ejl 
i yuxc'al”, che'en. "Ti wi'il tsi' sube 
yamba: “Jixcu jatet, ¿bajche' c'amel 
an a bet?” che'en. Tsi' jac'a: “An c bet 
jo'c'al ti p'isMi' jini trigo”, che'en. Jini 
xchoñoñel tsi' sube: “Ch'ama i juñilel 
a bet. Cha! ts'ijban ti chanc'al”, 
che'en. ŝI yum tsa! caji i sub i ñuclel 
jini jontol ba i yaj choñoñel, come 
maña jax bajche' tsi! mele. Come i 
cha'año' ba pañimil ñumen maña 
i melbal ti' tojlel i pi'alob bajche' i 
cha'año! ba i saclel pañimil. 

9Mic subeñetla: C'aña la! chuba'an 
ti pañimil chalan mi' p'ojlelob la! 
cañayo' ba ya! ti panchan, cha'an 
mi' payetla ochel ti' yotot tac mach 
ba anic mi' jilel che! ba tsatix jili 
la! chuba'an. 10Jini mu' ba i c'an i 
chubaan ti xuc'ul che! ts'ita', xuc'ul 
mi caj i c'an che! cabal. Jini mach bA 
tojic mi! c'an che! ts'ita!, mach tojic mi 
caj i c'an cabal. 11Mi mach xuc'ulic mi 
la' c'an i chuba'an pañimil, ¿majqui 
mi caj i yaq'ueñetla jini mero isujm 
ba chuba'añal? 12Mi mach xuc'ulic 
mi la' c'amben i chuba'an yamba 
winic, ¿majqui mi caj i yaq'ueñetla la! 
bajñel cha'an ba? 13Ma'anic x'e'tel mu! 
ba mejlel i yuman cha'tiquil yumal. 
Mi' ts'a'len juntiquil, mi' c'uxbin 
yamba. Mi' jac'ben i t'an juntiquil, mi' 
ñusaben i t'an yamba. Mach mejlic 
la! yuman Dios che! woli la! yuman 
chuba'añal. Che! tsi! yala Jesús. 


Yamba i cantesa Jesús 
(Mt. 11.12-13; 5.31-32; 19.1-12; Mr. 10.1-12) 
14 Jini fariseojob ja'el mu! ba 
i mulañob taq'uin tsi' yubiyob 

pejtelel jini t'an. Tsa' caji i wajleñob. 
15Jesús tsi! subeyob: Jatetla, la' 
wom la! q'uejlel ti toj cha'an 
winicob. Dios mi' can la' pusic'al. 
Chuqui tac mi' q'uelob ti ñuc 
winicob x'ixicob, ts'a' mi' q'uel Dios, 
che'en. 

16Tsa' sujbi mandar yic'ot i t'an 
tac x'alt'añob jinto tsa! tili Juan. 
Wale wolix i sujbel i yumantel 
Dios. Pejtelel winicob x'ixicob 
mi' cha'leñob wersa cha'an mi' 
yochelob. 17 Mi! mejlel ti jilel 
panchan yic'ot pañimil, pero mach 
mejlic ti jilel i c'ajñibal mandar mi 
jump'ejlic punto. 

18 Majqui jach mi' to'o cay i 
yijñam cha'an mi! pay yamba woli' 
cha'len i ts'i'lel. Majqui jach mi! pay 
caybil ba x'ixic woli' cha'len i ts'i'lel 
yic'ot. 


Wen chumul ba winic yic'ot Lázaro 


19 An wen chumul bA winic, lapal 
ba i cha'an chaccojan ba i pislel, 
wen uts'at ba. Ti jujump'ejl q'uin 
tsi' mele ñuc ba q'uiñijel. 20An ja'el 
juntiquil xc'ajtiya taq'uin i c'aba! 
Lázaro tsa' ba ajq'ui ti' ti' i yotot 
jini wen chumul ba. Cabal jax i tsoy. 
21Yom i yaq'uentel i colobal waj tsa! 
ba yajli ti' mesa jini wen chumul 
ba. Tsa! tili cabal ts'i' i lemben i 
tsoy tac. ??Ti wi'il tsa' chami jini 
xc'ajtiya taq'uin. Jini ángelob tsi' 
payayob majlel Lázaro ya! ti! tajn 
Abraham. Tsa' chami ja'el jini wen 
chumul ba winic. Tsa' mujqui. 23 Ya! 
ti' yajñib chameño' bA c'ax cabal 
i wocol. Tsi' letsa i wut. Tsi! q'uele 
Abraham ti ñajtal yic'ot Lázaro ya! 





Mi' p'isob jini c'uxbil ba i wut jam wuccuch ti jujump'is. 

ti' tajn Abraham. 24Tsi! yota. Tsi' 
sube: “Tat Abraham, p'untañon. 
Choco tilel Lázaro cha'an mi' ts'aj 
i ñi' i yal i c'ab ti ja! cha'an mi' 
tsañesabeñon cac! come tic'labilon 
ti wocol ti ili c'ajc”, che'en. 

25 Abraham tsi' sube: “Calobil, 
ña!tan bajche' tsa! taja chuqui tac 
wen che! cuxulet to ti pañimil. 
Lázaro tsi! yubi wocol. WAle 
ñuq'uesabil i pusic'al ilayi. Jatet 
tic'lAbilet ti wocol. 26 Awilan, an 
colem jajp ch'en mu! bA i t'oxonla 
cha'an ma'anic mi! mejlel ti 
ñumel majlel ya! ba! añet jini 
yomo' ba loq'uel ilayi. Jatetla 
ja'el mach mejliquetla ti c'axel 
tilel”, che'en. 27Jini wen chumul 
ba tsi' yala: “Awocolic, tat, choco 
majlel Lázaro ti! yotot c tat. 28šAn 
jo'tiquil quijts'iñob. La! i subeñob 
ame tilicob ja'el quijts'iñob wA! ba! 
añon ti wocol”, che'en jini wen 
chumul ba winic. 29 Abraham tsi' 
sube: “An i cha'añob i jun Moisés 
yic'ot x'alt'añob. La! i yubibeñob i 
t'an”, che'en. 30 Jini winic tsi! yala: 
“Mach jasaAlic, tat Abraham, pero 
mi tsa' majli juntiquil loq'uem 
ba ba'an chameño' ba cha'an mi' 
pejcañob, mux caj i cayob i mul”, 
che'en. 31 Abraham tsi! sube: “Mi 
ma'anic mi' jac'beñob i t'an Moisés 
yic'ot x'alt'añob, mach muq'uic i 
ñopob ja'el anquese mi' ch'ojyel 
loq'uel juntiquil ba'an chameño' bA”, 
che'en. Che' tsi' yala Jesús. 


Jini mu' ba i yasañonla ti mulil 
(Mt. 18.6-7, 21-22; Mr. 9.42) 
1 Jesús tsa' caji i suben 
xcant'añob i cha'an: Wersa 
mi! tilelob jini mu! bA i yasañob 

ti mulil winicob x'ixicob. Pero 

mi caj i tajob wocol. ?Uts'at tsa'ic 
ñaxan cajchi ña'tun ti! bic' cha'an 
mi' chojquel ochel ti chamel ti 
ñajb majqui jach mi' yasan ti mulil 
juntiquil ch'o'ch'oc ba. 3Chaca 
q'uele la' ba. Mi tsi' cha'le mulil 

ti a contra a wermano, tiq'ui. Mi' 
tsi' caya i mul, ñusaben i mul. 

4 Anquese wucyajl ti jujump'ejl 
q'uin mi' cha'len mulil ti a contra, 
ñusaben i mul mi ti jujunyajl 

mi' cha' tilel ba' añet cha'an mi' 
subeñet tsa'ix i mele i pusic'al. Che! 
tsi' yala Jesús. 


Coltañon lojon cha'an 
xuc'ul mic ñop lojon 
5Jini apóstolob tsi' subeyob lac 

Yum: Coltañon lojon cha'an xuc'ul 
mic ñopet lojon, che'ob. Lac 
Yum tsi! yala: Muq'uic la! ñop ti 
la! pusic'al, mi che! jach ya wistal 
bajche' i bac' mostaza, mi mejlel 
la! suben ili sicómoro te!: “La! 
bojquiquet. La! pajq'uiquet ti colem 
ñajb”. Mi caj i jac'beñet la! t'an. 


Jini am ba ti! wenta xe'tel 

TMi an juntiquil x'e'tel a cha'an, 
mi xtop' lum o mi xcanta tiñame', 
mi tsa' sujti ti otot che' loq'uemix ti 
jamil, ¿mu' ba a bac! suben: “La! ti 
buchtal. C'uxu a waj?” ¿Che' ba ma! 
suben? 8¿Mach ba muq'uic a suben: 
“Chajpabeñon i bal c ñac'. Chajpan 
a ba. Aq'ueñon c we'el yic'ot chuqui 
mic jap. Jinto mi cujtel, mi caj a 
cha'len we'el uch'el ja'el”. Che'ach 
ma! suben x'e'tel a cha'an. 9 ¿Mu! 
ba a suben x'e'tel a cha'an wocolix 
i yala, che' mi' yujtel i mel chuqui 
tsa! sube? Mi cal, ma'anic. 10Che' 

ja'el jatetla, che! ba tsa'ix la! mele 
pejtelel chuqui tsac subeyetla, 
subula: “X'e'telon lojon jach. Mach 
cabalic j c'ajñibal. Tsa jach c mele 
lojon jini am ba tic wenta cha'an 
mic mel lojon”. Che'ach yom mi la! 
wal, che'en Jesús. 


Tsi' lajmesa lujuntiquil 
año' ba leco ba i tsoy 
11Che' woli' majlel Jesús ti 
Jerusalén, tsa! ñumi majlel ti yojlil 
Samaria yic'ot ti Galilea. 12Che! bA 
tsa! ochi ti jump'ejl tejclum, awilan 
tsa! tili i tajob Jesús lujuntiquil 
winicob año! ba leco ba i tsoy. 
Ñajt to tsa' wa'leyob. 13C'am tsi' 
yalayob: Jesús, Maestro, p'untañon 
lojon, che'ob. 14 Jesús tsi! q'ueleyob. 
Tsi' subeyob: Cucula, pasa la! bA 
ba'an motomajob, che'en. Che! 
woliyob ti majlel tsa' lamesantiyob. 
15Juntiquil tsa' cha' tili ba'an 
Jesús che! ba tsi! q'uele lajmenix i 
tsoy. C'am tsi! subu i ñuclel Dios. 
16Tsi' pacchoco i ba ti! tojel Jesús. 
Tsi! sube wocolix i yAlA. Ch'oyol 
ti Samaria ili winic. 1 Jesús 
tsi! yala: ¿Mach ba lujuntiquilic 
tsa! ba lajmesantiyob? Jixcu jini 
bolontiquil, ¿baqui añob? 18 Ma'anic 
majqui tsa' cha' tili i sub i ñuclel 
Dios, cojach jini juntiquil ch'oyol 
ba ti yamba lum. 19 Jesús tsi! sube: 
Ch'ojyen. Cucu. Tsa! coltantiyet 
cha'an tsa' ñopoyon, che'en. 


Che' mi! tilel i yumantel Dios 
(Mt. 24.23-28, 36-41; Mr. 13.21-23) 
20 Jini fariseojob tsi' c'ajtibeyob 
Jesús baqui ora mi caj i tilel i 
yumantel Dios. Jesús tsi' subeyob: 
Mach tsiquilic mi caj i tilel i 

yumantel Dios. ?1Ma'anic mi caj 
i yalob: “Q'uele ya'an ya'i”, mi 
“q'uele wa'an ilayi”, come awilan, 
wa'ach an ti la! tojlel i yumantel 
Dios, che'en Jesús. ??Tsi' sube 
xcant'añob: Tal to i yorajlel che! 
mi caj la' pijtan jump'ejl i q'uiñilel 
i Yalobil Winic, pero ma'anic mi 
caj la! q'uel. 23Winicob mi caj i 
subeñetla: “Q'uele wa'an ilayi, 
q'uele ya'an ya'i”, che'ob. Mach 
mi la' majlel. Mach la' tsajcañob. 
24Come che! bache! mi' tsictiyel 
i c'ac'al chajc c'alal ti junwejl 
panchan c'alal ti yamba junwejl, 
che' ja'el mi' caj ti tsictiyel i Yalobil 
Winic che! ti! q'uiñilel. 25Wersa mi' 
ñaxan ubin cabAl wocol i Yalobil 
Winic. Wersa mi! ts'a'lentel cha'an 
winicob x'!ixicob año! ba ti pañimil 
wale. 

26Che! bajche! tsa! ujti ti! yorajlel 
Noé, che! ja'el mi caj i yujtel 
ti' yorajlel i Yalobil Winic. 27 Tsi' 
cha'leyob we'el. Tsi! cha'leyob 
uch'el. Tsi' cha'leyob ñujpuñijel. 
Tsi' sijiyob i yalobilob c'alal ti jini 
q'uin che' ba tsa' ochi Noé ti barco. 
Tsa' tili but'ja'. Tsi' lu! jisayob. 
28Che' ja'el tsa' ujti ti' yorajlel 
Lot. Tsi' cha'leyob we'el uch'el. Tsi' 
cha'leyob mañoñel. Tsi' cha'leyob 
choñoñel. Tsi' cha'leyob pac'!. Tsi' 
wa'chocoyob i yotot. ?9Ti jini jach 
ba q'uin che' ba tsa' loq'ui Lot ti 
Sodoma, tsa! loq'ui tilel c'ajc yic'ot 
azufre ti panchan. Tsi' laj jisayob. 
30Che' ja'el mi! caj ti ujtel ti jini 
q'uin che' mi' tsictiyel i Yalobil 
Winic. 

31Ti jini jach ba q'uin jini am 
ba ti' jol otot mach jubic cha'an 
mi' loc' i chuba'an am ba ti' mal 

otot. Che! ja'el mach sujtic jini am 
ba ti cholel. 32 Ña'tanla i yijñam 
Lot. 33Majqui jach mi' ñop i bajñel 
cantan i cuxtalel mi caj i sat i 
ch'ujlel. Majqui jach mi' yac' i 
cuxtalel cha'añon ma'anic mi caj 

i sat i ch'ujlel. 34Mi' cajelob ti 
wayel cha'tiquil winicob ti jump'ejl 
wayibal ti jim bA ac'alel. Mi caj i 
pajyel majlel juntiquil, yamba mi 
caj i caytal. 35Temel mi! cajelob 

ti juch'bal cha'tiquil x'ixicob. 
Juntiquil mi caj i pajyel majlel, 
yamba mi caj i caytal. 36Cha'tiquil 
winicob mi caj i yajñelob ti cholel. 
Juntiquil mi caj i pajyel majlel, 
yamba mi caj i caytal. Che' tsi' 
yala Jesús. 37 Jini xcant'añob tsi! 
c'ajtibeyob Jesús: ¿Baqui mi caj 

i yujtel, c Yum? che'ob. Jesús tsi' 
subeyob: Baqui jach an i bac'tal 
chamen ba ya! mi caj i tempañob i 
ba xta'jol, che'en. 


Lajiya cha'an meba' x'ixic 

yic'ot jontol ba xmel mulil 
1 Jesús tsi' sube xcant'añob 

jini lajiya ti cantesa cha'an 

mi' cha'leñob oración ti pejtelel 
ora. Mach yomic mi' lujb'añob. ?Tsi' 
yala: An xmel mulil ti jump'ejl 
tejclum. Ma'anic tsi' bac'ña 
Dios. Ma'anic tsi' c'uxbi winicob. 
3Ya'an juntiquil meba! x'ixic ja'el 
ti jini tejclum. Tsa' tili ba'an jini 
xmel mulil. Tsi' yala: “Coltañon. 
Melbeñon i mul jini woli bA i 
contrajiñon”, che'en. 4Tsa' ñumi 
cabal ora cha'an mach yomic i 
coltan jini x'ixic. Ti wi'il tsa' caji i 
bajñel al ti! pusic'al: “Ma'anic mic 
bac'ñan Dios. Ma'anic mij c'uxbin 
winicob. 5Pero jini meba! x'ixic 

cabal woli! mactabeñon q'uin. Jini 
cha'an mux caj c melben i mul i 
contra ame chan tilic jini x'ixic 

i lujbesañon”, che'en jini xmel 
mulil. ŝTsi' yala lac Yum: Ubinla 
chuqui mi' yal jini mach ba tojic 

ba xmel mulil. 7 Jixcu Dios, ¿mach 
ba muq'uic i melben i mul jini mu! 
ba i contrajin jini yajcAbilo! ba i 
cha'an, mu' ba i chan pejcañob ti 
q'uiñil yic'ot ti ac'alel? ¿Jal ba mi' 
jac'beñob? 8Mic subeñetla, ti ora mi 
caj i melbeñob i mul i contra. Che! 
mi' tilel i Yalobil Winic, ¿mu' ba caj 
i taj ti pañimil jini mu' ba i ñopob? 
Che' tsi' yala lac Yum. 


Tsi' cha'leyob oración fariseo 
yic'ot xch'am tojoñel 

9 Jesús tsi! subeyob ili t'an ti 
lajiya jini tsa! ba i ña!tayob toj i 
pusic'al cha'an ti' bajñel p'atalel. 
Pero tsi' lon ña'tayob mach 
tojic i pusic'al yaño! ba. 10 Jesús 
tsi' yala: Cha'tiquil winicob 
tsa' letsiyob majlel ti Templo ti 
oración. Juntiquil fariseo, yamba 
xch'am tojoñel. 11Wa'al jini fariseo 
woli ti oración ti' bajñelil. Tsi' 
yala: “Wocolix a wala Dios, come 
mach lajalonic bajche! yaño' bA. 
Xujch'ob, mach tojobic i pusic'al. Mi! 
cha'leñob i ts'i'lel. Mach lajalonic 
ja'el bajche' jini xch'am tojoñel. 
12Cha'yajl ti semana mic cha'len 
ch'ajb. Mi caq'uen Dios i diezmojlel 
pejtel c chuba'an mu! ba c taj”. Che! 
tsi! yala jini fariseo. 

13Jini xch'am tojoñel ñajt to 
an. Mach yomic i letsan i wut 
ti panchan. Tsi' jats'a i tajn. Tsi' 
yala: “Dios, p'untañon, xmulilon”, 
che'en. 14Mic subeñetla: Dios tsi' 

q'uele ti toj ili winic che! bA tsa! 
jubi majlel ti! yotot. Pero ma'anic 
tsi! q'uele ti toj jini yambA. Come 
majqui jach chan mi! mel i ba mi 
caj i peq'uesAntel. Majqui jach pec! 
mi! mel i bA, mi caj i chan'esantel, 
che'en Jesús. 


Jesús tsi! yAc'A i c'ab ti alobob 
(Mt. 19.13-15; Mr. 10.13-16) 


15Tsi' payayob tilel alalob ba'an 
Jesús cha'an mi' yac' i c'ab ti' jol. 
Jini xcant'añob tsi! tiq'uiyob che! bA 
tsi! q'ueleyob. 16 Jesús tsi' payayob 
tilel. Tsi' subeyob: La! tilicob alalob 
ba' añon. Mach mi la! tic'ob come 
pejtelel mu! ba i tilelob che! bajche! 
alal mi caj i yochelob ti! yumantel 
Dios. 17 Ti isujm mic subeñetla, 
jini mach bA anic mi' yochel ti' 
yumantel Dios che' bajche' alal, 
ma'anic mi caj i yochel, che'en. 


Jini wen chumul ba yumal 
(Mt. 19.16-30; Mr. 10.17-31) 

18 Juntiquil yumal tsi' c'ajtibe: 
Wem ba Maestro, ¿chuqui yom mic 
cha'len cha'an mic taj j cuxtilel 
mach ba anic mi' jilel? che'en. 

19 Jesús tsi' sube: ¿Chucoch ma' wal 
weñon? Ma'anic majch wen, jini 
jach Dios. 2°A cañayach mandar: 
“Mach a cha'len tsansa. Mach a 
cha'len ts'i'lel. Mach a cha'len 
xujch'. Mach a cha'len jop't'an. 
Q'uele ti ñuc a tat a ña!”, che'en 
Jesús. ?1 Jini yumal tsi! jac'a: Ti 
pejtelel jini mandar tsac jac'a c'alal 
che! alobon to, che'en. 22Che! bA 
tsi! yubi jini t'an, Jesús tsi! sube: 
An to yom ma! mel yamba junchajp. 
Choño pejtelel a chuba'an. Aq'uen 
jini mach bA añobic i chuba'an. Che! 

jini, mi caj a taj cabal a chuba'an 
ti panchan. La' tsajcañon, che'en. 
23Che! ba tsi' yubi ili t'an jini 
yumal, wen ch'ijiyem i pusic'al, 
come wen cabal i chuba'an. 

24Che! ba tsi! q'uele Jesús 
ch'ijiyem i pusic'al jini yumal, 
tsi! yala: Wocol mi yochelob ti' 
yumantel Dios jini wen chumulo' 
ba. 25Wocol mi! ñumel camello 
ti' yarcayojlel acuxan. Ñumen 
wocol mi! yochel ti! yumantel 
Dios jini wen chumul ba, che'en 
Jesús. 26 Jini tsa! ba i yubiyob tsi' 
c'ajtibeyob: ¿Majqui mi mejlel i 
coltantel, che! jini? che'ob. 27 Jesús 
tsi' subeyob: Jini mach ba anic mi 
mejlel i mel winicob mi mejlel i 
mel Dios, che'en. 28Pedro tsa! caji 
i suben: Awilan, tsaj caya lojon 
c chuba'an. Tsac tsajcayet lojon, 
che'en Pedro. 29 Jesús tsi! subeyob: 
Isujm mic subeñetla: majqui jach 
mi! cay i yotot, mi i tat, mi i ña', 
mi i yascuñob, mi i yijts'iñob, mi 
i yijñam, mi i yalobilob cha'an i 
yumantel Dios, 30mi caj i taj ñumen 
cabal ti ili ora yic'ot i cuxtalel 
mach ba anic mi' jilel ti jini ora mu' 
ba caj i tilel, che'en. 


Jesús tsi' cha' ala bajche' mi caj i 
chamel 
(Mt. 20.17-19; Mr. 10.32-34) 

31 Jesús tsi! paya tilel jini 
lajchantiquil. Tsi' subeyob: Awilan, 
woli lac letsel majlel ti Jerusalén. 
Mi caj i ts'actiyel pejtelel chuqui tac 
ts'ijbubil i cha'an x'alt'añob cha'an 
i Yalobil Winic. 32?Come mi caj i 
yajq'uel ti' c'ab gentilob. Mi caj i 
wajlentel. Leco mi caj i tic'lantel. 
Mi caj i tujbantel. 33Che' mi! yujtel 

i jats'ob ti asiyal mi caj i tsansañob. 
Pero ti yuxp'ejlel q'uin mi caj i cha' 
ch'ojyel, che'en Jesús. 34Mal!anic tsi' 


ch'ambeyob isujm ili t'an mi ts'ita'ic. 


Ma'anic tsa' aq'uentiyob i ña'tan i 
sujmlel. Ma'anic tsi' ch'ambeyob 
isujm chuqui tac tsi' subeyob Jesús. 


Tsa' c'oti i wut xpots' ya ti Jericó 
(Mt. 20.29-34; Mr. 10.46-52) 
35Che! lac'alix an Jesús ti Jericó, 

ya'an juntiquil xpots' buchul ti' 

ti! bij. Woli' c'ajtin taq'uin. 36Jini 
xpots' che' ba tsi' yubi woliyob 

ti ñumel cabal winicob x'ixicob, 

tsi' c'ajtibeyob chuqui woli' yujtel. 
37Tsi' subeyob: Wolix ti ñumel 
Jesús ch'oyol ba ti Nazaret, che'ob. 
38 C'am tsi! cha'le t'an jini xpots'. 
Tsi' yala: Jesús, i Yalobilet ba David, 
p'untañon, che'en. 39Jini woli ba i 
majlelob ti ñaxan tsi! tiq'uiyob. Tsa' 
utsi caji ti c'am ba t'an jini xpots!: 

I Yalobilet ba David, p'untañon, 
che'en. 4 Jesús tsi! sube i pi'alob 
cha'an mi' payob tilel. Che' ba 

tsa! c'oti xpots!, Jesús tsi! c'ajtibe: 

41 ¿Chuqui a wom mic tumbeñet? 
che'en. Tsi' jac'a xpots!: C Yum, 
com mi' cha' c'otel c wut, che'en. 

42 Jesús tsi! sube: La! c'otic a wut. 
Tsa' coltantiyet cha'an tsa' ñopoyon, 
che'en. #Tsa' bac! c'oti i wut. Tsi' 
tsajca majlel Jesús. Tsi' tsictesa 

i ñuclel Dios. Pejtelel tsa' ba i 
q'ueleyob, tsi' subuyob i ñuclel Dios. 


Jesús yic'ot Zaqueo 
1 Tsa' ochi Jesús ti Jericó. 
Ñumel jach woli. ?Awilan, 
ya'an winic i c'aba' Zaqueo. I 
yumach jini xch'am tojoñelob. Wen 
chumul. ĉ3Tsi' ñopo i q'uel Jesús 

cha'an mi' can. Ma'anic tsa' mejli 
come joyol ti cabal winicob x'ixicob. 
Pec'atax Zaqueo. 4Ti ajñel tsa! majli 
ti ñaxan. Tsa! letsi ti sicómoro te! 
cha'an mi' q'uel Jesús ya' ba' mi' caj 
ti ñumel Jesús ti bij. 5Che! ba tsa! 
c'oti Jesús ba'an Zaqueo, tsi' letsa 

i wut, tsi' q'uele. Tsi' sube: Zaqueo, 
juben ti ora come wersa mic jijlel ti 
a wotot wale, che'en. ĉOra jach tsa! 
jubi Zaqueo. Tijicña i pusic'al tsi! 
paya majlel Jesús ti! yotot. 7Pejtel 
tsa' ba i q'ueleyob tsa' cajiyob ti 
wulwul a'leya. Tsi' yalayob: Tsa'ix 
majli ti jijlel ba'an xmulil, che'ob. 
8Che' wa'al Zaqueo ba'an lac Yum, 
tsi' sube: Awilan, c Yum, mi caj 
caq'ueñob ojlil c chuba'an jini 

mach ba añobic i chuba'an. Mi tsac 
chilbe i chuba'an winic mi caj c cha' 
sutq'uiben uxyajl i ñumel, che'en 
Zaqueo. °Jesús tsi! sube: Wale tsa'ix 
juli i coltantel jini año! ba ti ili otot, 
come jiñach i yalobil Abraham ja'el, 
che'en. 10Come i Yalobil Winic tsa' 
tili i saclan jini sajtem ba. Tsa' tili i 
coltan, che'en. 


Lajiya cha'an x'e'telob tsa' bA i 
c'ambeyob i taq'uin i yam 
(Mt. 25.14-30) 
11Che! ba tsi! yubibeyob i t'an 
Jesús che! lac'alix an ti Jerusalén, 
Jesús tsa! caji i subeñob lajiya, come 
tsi! lon ña'tayob mux caj i tsictiyel i 
yumantel Dios ti ora. 1? Jini cha'an 
Jesús tsi! yala: Juntiquil yumal tsa! 
majli ti ñajt bA lum cha'an ya! mi' 
ch'am i ye'tel ti yumal. Tsi' ña'ta 
sujtel che! ujtel i ch'am. 13'Tsi! paya 
tilel lujuntiquil x'e'telob i cha'an. 
Tsi' t'oxbeyob taq'uin. Tsi' subeyob: 
“C'añala ti ganar jini taq'uin jinto 

mic cha! tilel”, che'en. 14Jini 
xchumtalob ti! lumal jini yumal 
tsi! ts'a'leyob. Tsi! chocoyob majlel 
winicob ti! pat jini yumal cha'an mi' 
subob: “Mach la comic lac yuman 
ili winic”, che'ob. 

15Che' ba tsa! ujti i ch'am i ye'tel 
ti yumal, tsa! cha! sujti ti! yotot. Tsi' 
yac'a mandar cha'an mi' pajyelob 
tilel jini x'e'telob tsa' ba aq'uentiyob 
taq'uin, cha'an mi' q'uel bajche 
tsi' c'añayob ti ganar ti jujuntiquil. 
“C yum tsa cac'a a taq'uin ti ganar. 
Tsac taja yamba lujump'ejl”, che'en. 
17] yum tsi! sube: “Uts'at bajche' 
tsa' cha'le, xuc'ul ba x'e'telet. 
Xuc'ul tsa! mele che! an ts'ita' ti 
a wenta. Mi caj cotsAbeñet ti a 
wenta lujump'ejl tejclum”. 18'Tsa! 
tili yamba x'e'tel. Tsi' sube: “C yum, 
tsaj c'aña a taq'uin ti ganar. Tsac 
taja yamba jo'p'ejl”, che'en. 191 
yum tsi' sube jini x'e'tel ja'el: “Jatet 
ja'el, mi caj cac! ti a wenta jo'p'ejl 
tejclum”, che'en. 20Tsa! tili yamba 
x'e'tel. Tsi' sube: “C yum, wa'ach an 
a taq'uin tsa! bA c pixi ti jump'ejl 
pisil. 241 Come tsac bac'ñayet, come 
bac'ñabilet. Ma! ch'am chuqui tac 
ma'anic tsa! pac'a. Ma! tsep jini 
jam ba! ma'anic tsa! wejch'u pac!”, 
che'en jini x'e'tel. 221 yum tsi! sube: 
“Jontol ba x'e'telet, mi caj c melet 
cha'an ti a t'an tsa! bA a wala. A 
wujil bac'ñabilon. Awujil mic 
ch'am chuqui tac ma'anic tsac pac'h. 
Awujil mic tsep jam ba! ma'anic 
tsac wejch'u. 23 ¿Chucoch che! jini, 
ma'anic tsa! wAc!A c taq'uin ba! 
mi! c'ajñel ti ganar? Che'ic jini tsa! 
mejli c cha' ch'am c taq'uin yic'ot i 
jol che! ba tsa! juliyon”, che'en. 241 

yum tsi' subeyob jini ya' ba añob: 
“Chilbenla jini taq'uin. Aq'uenla 
jini am ba i cha'an lujump'ejl”, 
che'en. 25Tsi! subeyob: “C yum, 
anix i cha'an lujump'ej]”, che'ob. 
26Jini yumal tsi! subeyob: “Joñon 
mic subeñetla: Majqui jach an i 
cha'an mi caj i yaq'uentel yamba. 
Majqui jach ma'anic i cha'an mi 
caj i lu' chilbentel chuqui an i 
cha'an. 27 PAyaAla tilel jini mu! ba i 
contrajiñoñob mach bA yomobic 

i yumañoñob. TsAnsañob wa! tic 
tojel”, che!en. Che! tsi! yala. Jesús. 


Isubentel i ñuclel che' ba tsa! ochi ti 
Jerusalén 
(Mt. 21.1-11; Mr. 11.1-11; Jn. 12.12-19) 

28 Jesús tsa! ujti i sub ili t'an. 
Tsa' caji ti letsel majlel ti ñaxan 
ti Jerusalén. 29Che! ba lac'al an ti 
Betfagé yic'ot ti Betania ti Olivo 
wits, tsi' choco majlel cha'tiquil 
xcant'añob i cha'an. 30Tsi' yala: 
Cucula ti tejclum ya' ti' tojel la' 
wut. Che' mi la' wochel, ya' cachal 
mi caj la' taj tsiji' burro maxto 
ba anic majqui tsi' c'achta. Jitila, 
chucula tilel. 31Mi an majqui mi' 
c'ajtibeñetla: “¿Chucoch woli la' 
jit?” mi che'en, yom mi la' suben: 
“Yom i c'an lac Yum”, che'etla. Che! 
tsi! yala Jesús. 32Tsa' majliyob. Tsi' 
tajayob che' bajche' tsi' yala Jesús. 
33Che' ba tsi! jitiyob jini burro, i 
yum tsa' caji i subeñob: ¿Chucoch 
mi la! jit jini burro? che'en. 34Jini 
xcant'añob tsi' yalayob: Come 
yom i c'an lac Yum, che'ob. 35Tsi' 
payayob tilel ba'an Jesús. Tsi' 
tasibeyob i pat burro ti' pislelob. 
Tsi' c'achchocoyob Jesús ti' pam jini 
pisil. 36Che' ba woli ti majlel Jesús 

tsi! tasiyob majlel jini bij ti' pislelob. 
37 Che! lac'al añob ya! ti yebal 

Olivo wits, tijicñayob i pusic'al 
pejtelel jini motocña ba xcant'añob. 
Tsa' caji i subeñob i ñuclel Dios ti 
c'am ba t'an cha'an ñuc pejtelel i 
melbal Jesús tsa' ba i q'ueleyob. 
38Tsi' yalayob: La! sujbic a ñuclel, 
Reyet mu! bA a tilel ti! c'aba' lac 
Yum. Ñach'al i pusic'al jini am 

ba ti panchan. Ñuc jini am ba ti 
chan, che'ob. 39Cha'tiquil uxtiquil 
fariseojob ya' ba añob ti' tojlelob tsi' 
subeyob Jesús: Maestro, tiq'ui jini 
xcAnt'añob a cha'an, che'ob. 40 Jesús 
tsi! subeyob: Mic subeñetla, mi tsa! 
ñajch'iyob mi' caj ti c'am ba t'an 
jini xajlel tac, che'en. 

4 Che' lac'alix an, che! wolix i 
q'uel jini tejclum, Jesús tsi! cha'le 
uq'uel. 42Tsi! yala: Uts'at tsa'ic 
la' ña'ta bajche' tsa' mejli la' taj i 
ñach'tilel la' pusic'al ti jini jach ba 
ora. Pero ma'anic tsa! la! ña'ta. 43Mi 
caj i tajetla yan tac bA q'uin che! 

mi caj i top'ob lum ti la! joytilel 
la! contrajob. Mi caj i joyetla. Mi 
caj i mactañetla ti jujunwejl. 44Mi 
caj i choquetla jubel ti lum yic'ot 
la' walobilob año' ba ti tejclum. 
Ma'anic mi caj la' caybentel mi 
jump'ejlic xajlel ti' pam yamba, 
come ma'anic tsa' la' ña'ta che' i 
yorajlelix la! coltantel ti Dios. Che! 
tsi! yala Jesús. 


Jesús tsi' chocoyob loq'uel ti templo 
(Mt. 21.12-17; Mr. 11.15-19; Jn. 2.13-22) 


45Tsa' ochi Jesús ti Templo. Tsa' 
caji i choc loq'uel ti Templo pejtelel 
jini woliyo' ba ti choñoñel yic'ot 
mañoñel. 46 Jesús tsi! subeyob: 
Ts'ijbubil: “Mi' caj ti ajlel cotot ti' 

yotlel oración. Pero jatetla tsa'ix la' 
sutq'ui ti' ch'eñal xujch'”, che'en. 

4T Ti jujump'ejl q'uin tsi! cha'le 
cantesa Jesús ti Templo. Jini ñuc 

ba motomajob yic'ot sts'ijbayajob 
yic'ot jini ñuco' ba i ye'tel yomob 

i tsansan Jesús. 48Malanic tsa! 
mejliyob come ti pejtelel tejclum tsi' 
wen ñich'tAbeyob i t'an Jesús. 


Tsi' c'ajtibeyob Jesús baqui tsi' taja 
i ye'tel 
(Mt. 21.23-27; Mr. 11.27-33) 

2 Ti jump'ejl q'uin Jesús 

woli' cantesan jini winicob 
x'ixicob ti Templo. Che' woli' sub 
jini wen t'an, tsa! c'otiyob ñuc bA 
motomajob yic'ot sts'ijbayajob 
yic'ot xñoxob año! ba i ye'tel. 2Tsa! 
caji i pejcañob Jesús: Tsi! yAlAyob: 
Subeñon lojon, ¿baqui tsa' taja 
a we'tel cha'an chuqui ma' mel? 
¿Majqui tsi' yaq'ueyet a we'tel? 
che'ob. 3Jesús tsi! subeyob: An 
chuqui mij c'ajtibeñetla ja'el. 
Subeñonla. 4¿Baqui ch'oyol i ye'tel 
Juan cha'an mi! yac! ch'amja'? 
¿Ch'oyol ba ti panchan o ch'oyol 
ba ti winicob? che'en. *Tsa' caji i 
bajñel pejcañob i ba. Tsi' yalayob: 
Mi tsa' lac sube: “Ch'oyol ti 
panchan”, mi cho'onla, muq'uix 
i cha' c'ajtibeñonla: “¿Chucoch 
ma'anic tsa! la! ñopbe i t'an?” ŝMi 
tsa' lac sube: “Ch'oyol ti winicob”, 
mi cho'onla, pejtelel winicob mi caj 
i julonla ti xajlel, come mi' ña'tañob 
ti isujm x'alt'añach jini Juan, che'ob. 
T'Tsi' yalayob: Mach cujilic lojon 
baqui ch'oyol i ye'tel Juan. 8Jesús 
tsi' subeyob: Joñon ja'el, ma'anic 
mic subeñetla baqui tsac taja que'tel 
cha'an jini mu! ba c mel, che'en. 

Lajiya cha'an jontol bA xcanta 
ts'usubilob 
(Mt. 21.33-44; Mr. 12.1-11) 

9 Jesús tsa! caji i suben winicob 
x'ixicob ili lajiya: Juntiquil winic tsi' 
pAc'A ts'usubil. Tsi! yac'a ti' wenta 
xcAnta ts'usubilob. Tsa' majli ti 
yamba lum. Jal tsa! cale ya'i. 10 Che! 
ba tsa! tili i yorajlel, tsi' choco 
majlel juntiquil x'e'tel i cha'an 
ba'an xcanta ts'usubilob cha'an mi' 
ch'am lamital i wut ts'usubil. Pero 
jini xcanta ts'usubilob tsi! lowoyob 
jini x'e'tel. To'o che jach tsi! cha! 
chocoyob sujtel. 111 yum tsi! cha! 
choco majlel yamba x'e'tel. Jini 
xcAnta ts'usubilob tsi! lowoyob ja'el. 
Leco tsi! tic'layob. To'o che jach 
tsi! cha! chocoyob sujtel. 121 yum 
tsi' cha' choco majlel i yuxticlel. 
Jini xcanta ts'usubilob tsi! lowoyob 
ja'el. Tsi' chocoyob loq'uel. 131 
yum ts'usubil tsi' yala: “¿Chuqui 
yom mic mel? Mi caj c choc majlel 
c'uxbibil ba calobil. Tic'al che' mi' 
q'uelob calobil mi caj i q'uelob 
ti ñuc”, che'en. 14 Jini xcanta 
ts'usubilob che' ba tsi' q'ueleyob i 
yalobil jini yumal, tsi! pejcayob i 
ba. Tsi' yalayob: “Jiñach mu! ba caj 
i yochel ti yumal. La' lac tsansan. 
Che' jini, mux caj la cochel ti' 
yum pejtelel i chuba'an”, che'ob. 
15Tsi' chocoyob loq'uel ti ts'usubil. 
Tsi' tsansayob. ¿Chuqui mi caj i 
tumbeñob xcanta ts'usubilob jini i 
yum? 16Mi caj i tilel. Mi caj i wersa 
jisan jini xcanta ts'usubilob. Mi caj i 
yac! i ts'usubil ti! c'ab yaño' bA. Che! 
tsi! yala Jesús. Che! ba tsi! yubiyob 
ili t'an tsi' yalayob: Mach i sujmic 
mi caj cujtel lojon, che'ob. 

17 Jesús tsi' q'ueleyob. Tsi' 
subeyob: ¿Chuqui i sujmlel ili 
ts'ijbubil ba che' jini? “Jini jach 
ba xajlel tsa' ba i chocoyob xmel 
ototob tsa'ix otsanti ti ñaxan bA 
i xujc otot”. Che'ach ts'ijbubil. 

18 Jujuntiquil mu! ba i yajlel ti' pam 
ili xajlel mi caj i c'ascujel. Jini mu' 
ba i tejñel ti jini xajlel mi caj i lu' 
bic'tiyel, che'en Jesús. 


C'ajtibal cha'an tojoñel 
(Mt. 22.15-22; Mr. 12.12-17) 
19Ti jim ba ora jini ñuc ba 
motomajob yic'ot sts'ijbayajob 
tsa' caji i ña'tañob bajche' mi 
mejlel i chucob Jesús, come 
yujilob tsi! cha'le jini t'an ti lajiya 
ti' contrajob. Pero tsi' bac'ñayob 
winicob. 20Tsi! chaca q'ueleyob 
Jesús. Tsi! chocoyob majlel xñich'ta 
t'añob tsa! ba i lon pasayob i ba ti 
toj. Tsi' chocoyob majlel cha'an mi' 
yaquiñob ti' t'an cha'an mi' yac'ob 
ti melol ti' tojlel jini gobernador. 
21 Jini xñich'ta t'añob tsi' subeyob 
Jesús: Maestro, cujil lojon ma! wal 
chuqui uts'at, ma' cantesan chuqui 
uts'at ja'el. Junlajal jach ma' q'uel 
winicob. Wola' cantesañon lojon ti' 
bijlel Dios ti isujm. 22¿Mu! ba i yal 
ti mandar yom mi la caq'uen César 
jini tojoñel o ma'anic? che'ob. 
23 Jesús tsi! ña'ta maya jax i 

t'an. Tsi' subeyob: ¿Chucoch mi la! 
wilabeñon c pusic'al? 24pasbeñon 
jini taq'uin. ¿Majqui i cha'an 
i yejtal yic'ot i ts'ijbal ti' pam? 
che'en. Tsi' jac'beyob: I cha'an 
César, che'ob. 25 Jesús tsi! subeyob: 
Jini cha'an, aq'uenla César chuqui 
i cha'an César. Aq'uenla Dios 
chuqui i cha'an Dios, che'en Jesús. 

26Ma'anic tsa! mejli i tajbeñob i 
mul Jesús, come toj i t'an ti! tojlel 
winicob x'ixicob. Tsa! toj sajtiyob i 
pusic'al cha'an uts'at tsi! jac'a Jesús. 
Ñach'al tsa! caleyob. 


C'ajtibal cha'an che' mi' tejchelob 
ch'ojyel 
(Mt. 22.23-33; Mr. 12.18-27) 

27 Tsa! tiliyob saduceojob* ba'an 
Jesús. Jiñobach mu! ba i yalob 
ma'anic mi' cha' ch'ojyelob 
chameño' ba. ?8Tsi' c'ajtibeyob 
Jesús: Maestro, Moisés tsi' 
ts'ijbubeyonla: “Mi tsa' chami 
juntiquil ascuñAl bA am ba i yijñam 
mach ba anic i yalobil, che! jini an 
ti' wenta jini ijts'inal ba cha'an mi' 
payben i yijňam i yascun cha'an mi' 
techben i p'olbal i yascun”. ?9 An 
wuctiquil winicob i yerañob i ba. 
Jini ñaxan ba tsi! paya i yijñam. Tsa' 
chami jini winic. Ma'anic i yalobil. 
30 Jini i cha'ticlel winic tsi! paya 
jini x'ixic. Tsa' chami ja'el. Ma'anic 
i yalobil. 31I yuxticlel winic tsi' 
paya. Che! ja'el, tsa! lu! ujtiyob jini 
wuctiquilob. Tsa' laj chamiyob. 
Ma'añobic i yalobil. 32Ti wi'il tsa! 
chami jini x'ixic ja'el. 33Ti' yorajlel 
che' mi' cha' ch'ojyelob, ¿baqui ba 
winic i ñoxi'al jini x'ixic? Come ti' 
wucticlelob tsi' payayob cha'an i 
yijñam, che'ob. 

34 Jesús tsi! subeyob: Jini cuxulo' 
ba ti ili ora mi' payob i pi'al. Mi' 
sijintelob. 35Pero jini mu' ba i 
q'uejlelob ti uts'at cha'an mi' tajob 
i cuxtalel ti jini yamba ora yic'ot 
cha'an mi' cha' ch'ojyelob ba'an 
chameño' ba ma'anic mi' payob 
i pi'al. Ma'anic mi' sijintelob. 

36 Mach chan mejlobix ti chamel, 

come lajalob bajche' ángelob. I 
yalobilobach Dios. Mi tejchelob 
ch'ojyel ba'an chameño' bA. 

37 Jini chameño' ba mi caj i cha' 
ch'ojyelob. Che' tsi' yala Moisés 
che! ba tsi! tsictesa chuqui tsa! 

ujti ti ala te!. Tsi' pejca lac Yum 

ti' Dios Abraham, i Dios Isaac, i 
Dios Jacob. 38Come Dios mach i 
Diosic chAmeño! bA, pero i Diosach 
cuxulo! bA, come laj cuxulob cha'an 
mi! ñuq'uesañob Dios, che'en Jesús. 
39Cha'tiquil uxtiquil sts'ijbayajob 
tsi' subeyob: Maestro, tsa'ix a subu 
chuqui isujm, che'ob. 40Ti wi'il 
ma'anic majch tsi! chan ñopo i 
c'ajtiben yan tac bA cha'an baq'uen. 


Cristo i yalobil David 
(Mt. 22.41-46; Mr. 12. 35-37) 


41 Jesús tsi! subeyob: ¿Chucoch 
mi la! wal i Yalobilach David jini 
Cristo? 42Jini David tsi! yala ti! 
juñilel Salmos: “Lac Yum tsi! sube 
c Yum, buchi' tic ñoj 43jinto mi 
cAq'ueñet a t'uchtan a contrajob”. 
Che! tsi! yala David, che'en Jesús. 
44Tsi' pejca Cristo ti' yum jini David. 
¿Bajche' isujm che' jini mi i yalobil 
David jini Cristo? che'en Jesús. 


Jesús tsi' tiq'ui sts'ijbayajob 

(Mt. 23.1-36; Mr. 12.38-40; Lc. 11.37-54) 

45 Jesús tsi! sube xcant'añob 
i cha'an ili t'an ba' tsa' mejli i 
yubiñob pejtelel winicob x'ixicob: 
46Chaca q'uele la' ba cha'an 
sts'ijbayajob mu' ba i mulañob i 
lapob pal ba i bujc. Mi! mulañob 
i yaq'uentelob cortesía ba'an 
choñoñibal tac. Mi' mulañob jini 
ñaxan ba buchlibal ti sinagoga 
tac, yic'ot ñaxan ba buchlibal ti 

q'uiñijel. 47 Mi! chilbeñob i yotot 
meba! x'ixicob. Mi! melob tam bA 
oración cha'an mi' lon q'uejlelob ti 
uts'at. 


I yofrenda meba' x'ixic 
(Mr. 12.41-44) 

2 Jesús tsi' ts'ita' letsa i 

wut. Tsi' q'uele jini wen 
chumulo' bA che! ba tsi! chocoyob 
ochel ofrenda ti' yajñib. ?Tsi' q'uele 
juntiquil meba' x'ixic mach ba anic 
i chuba'an tsa! bA i choco ochel 
cha'p'ejl taq'uin. 3 Jesús tsi! yala: 
Ti isujm mic subeñetla, jini meba' 
x'ixic mach ba anic i chuba'an 
tsa'ix i choco ochel ñumen cabal 
bajche' pejtelel yaño! ba. 4Come 
ti pejtelelob tsi! yaq'ueyob Dios 
ofrenda loq'uem ba ti! yonlel i 
chuba'an. Jini meba' x'ixic mach 
ba anic i chuba'an tsi' choco ochel 
pejtelel i taq'uin, i tojol i bal i ñac'. 
Che' tsi' yala Jesús. 


Jesús tsi' wan ala mi caj i jilel 
Templo 
(Mt. 24.1-2; Mr. 13.1-2) 
5Cha'tiquil uxtiquil tsa! cajiyob 
ti t'an cha'an wen it'ojol jax jini 
xajlel tac am ba ti templo yic'ot i 
ch'ajlib tsa! ba i yac'ayob winicob 
x'ixicob. STsi! yala Jesús: Ti pejtelel 
ili woli ba la' q'uel mi caj i jilel. 
Tal jini q'uin che' ma'anic mi caj 
i caytal mi jump'ejlic xajlel ti' 
pam yamba mach ba anic mi caj i 
chojquel jubel, che'en. 


I yejtal tac i jilibal 
(Mt. 24.3-22; Mr. 13.3-20) 
TTsi' c'ajtibeyob Jesús: Maestro, 
¿baqui ora mi caj i yujtel pejtelel 

jini? ¿Chuqui mi' caj ti pastal 
che! yom ujtel? che'ob. 8 Jesús tsi' 
yala: Chaca q'uele la' ba ame anic 
majqui mi' soquetla, come talob 
cabal tij c'aba' mu! ba caj i cuyob i 
ba ti Cristo. Mi caj i yalob lac'alix 
i yumantel. Jini cha'an mach mi 
la! tsajcañob majlel. °Ba' ora mi la' 
wubin an cabal guerra yic'ot leto, 
mach mi la! cha'len baq'uen. Come 
wersa mi! ñaxan ujtel pejtelel jini, 
pero maxto i jilibalic. 10 Jesús tsi' 
subeyob: Jini año' ba ti jump'ejl 
lum mi caj i techob guerra ti! contra 
jini año! ba ti yamba lum. Jini año! 
ba ti' wenta juntiquil yumal mi caj 
i techob guerra ti' contra jini año' 
ba ti' wenta yamba. 11Tal p'atal bA 
i yujquel lum. Tal wi'ñal ti cabal 
lum yic'ot c'amajel mu' ba i pam 
pujquel. Tal babaq'uen tac ba yic'ot 
chuqui tac ñuc mu! ba caj i pastal ti 
panchan. 

12Che' maxto ujtemic ili tac 
winicob mi caj i chuquetla. Mi caj 
i tic'lañetla. Mi caj i payetla majlel 
ti sinagoga yic'ot ti cárcel. Muq'uix 
la' pajyel majlel ti' wut reyob yic'ot 
ti' wut gobernadorob cha'an tij 
c'aba!. 13'Ti jim bA ora mi mejlel la' 
wen ac'on ti cajñel. 14Chan ña!tanla 
mach yomic mi la! wan mel la! 
pusic'al cha'an bajche! mi caj la! jac! 
cha'an mi la! coltan la! ba. 1SCome 
joñon mi caj caq'ueñetla t'an mu! 
ba caj la! sub yic'ot la! ña'tabal 
mach ba mejlic i contrajintel. 16La' 
tat, la! wascuñob, la! chichob, la! 
wijts'iñob, la! pi'alob, la! cAñAyo! DA 
mi caj i yaq'uetla ti! c'Ab la! contra. 
Lamitaletla mi caj la! tsansantel. 
17 Mi caj la! ts'a'lentel cha'an 
pejtelel winicob x'ixicob cha'an tij 

c'aba. 18pero ma'anic mi caj i sajtel 
mi junt'ujmic i tsutsel la! jol. 1°Che' 
xuc'ul la! pusic'al ti wocol ma'anic 
mi caj i sajtel la! ch'ujlel. 

20Che! mi la! q'uel Jerusalén joyol 
ba ti soldadojob, ña'tanla che! jini, 
lac'alix i yorajlel i jisantel. 21 Ti jim 
bA ora, la! puts'icob majlel ti wits 
jini año! ba ti Judea. La! loq'uicob 
jini año! ba ti Jerusalén. Jini año! 
bA ti jamil mach chan sujticob ti 
Jerusalén. ??Jiñach q'uin tac che! 
mi caj i q'uextAbentelob i jontolil, 
cha'an mi! yujtel ti pejtelel che! 
bajche' ts'ijbubil. 23Ti jim ba ora 
obolob jax i bA jini cantabilo' bA 
i cha'an alal yic'ot jini woli ba i 
tsu'sañob alal. Tal cabal wocol ti 
pañimil yic'ot i mich'lel Dios ti' 
tojlel ili winicob x'ixicob. ?4Mi caj 
i yajlelob cha'an ti' yej machit. Mi 
caj i chujquelob majlel ti pejtelel 
lum. Jerusalén mi caj i t'uchtantel 
cha'an gentilob c'alal mi' ts'actiyel i 
yorajlel gentilob. 


Che' mi' tilel i Yalobil Winic 
(Mt. 24.29-35, 42-44; Mr. 13.24-37) 

25 An chuqui tac mi' caj ti pastal ti 
q'uin, yic'ot ti uw, yic'ot ti ec'. Jini 
winicob x'ixicob ti pañimil cabal 
mi caj i tsicob i pusic'al. Mi caj i sac 
sojquelob i pusic'al cha'an ju'ucña 
jini colem ñajb, wAlAcña jini ja'. 
26Mi caj i can chamelob winicob 
cha'an baq'uen yic'ot pensar cha'an 
chuqui mi' caj ti ujtel ti pañimil. 
Jini p'atal tac ba ti panchan mi caj 
i wersa ñijcantel. 27 Ti jim ba ora mi 
caj i q'uelob i Yalobil Winic che! mi' 
tilel ti tocal yic'ot i p'atalel yic'ot 
cabal i ñuclel. 28 Che! mi' cajel ti 
ujtel ili tac, letsan la! wut, letsan la! 

jol, come lAc'Alix la! coltantel. Che! 
tsi! yala Jesús. 

29 Jesús tsi! subeyob jini t'an 
ti lajiya: Q'uelela jini higuera te! 
yic'ot pejtelel te! tac. 30°Che' mi 
la' q'uel woli' pasel i yopol te' mi 
la! ña'tan lac'alix i yorajlel ticwal. 
31Che' ja'el, che' mi la' q'uel woli 
ti ujtel ili tac, ña'tanla lac'alix 
i yumantel Dios. 321sujm mic 
subeñetla, ti pejtelel mi! caj ti ujtel 
che! wa' to añob ti pañimil jini 
winicob x'ixicob año! ba wale. 33Mi' 
caj ti jilel panchan yic'ot pañimil. 
Pero mach jilic c t'an. 

34Chaca q'uele la! bA ame tsats'ac 
la! pusic'al cha'an la! wo'lel yic'ot 
yAc'Ajel che! mi la! c'ojo'tan chuqui 
tac an ti pañimil, ame i bac' tajetla 
ili q'uin. 351li q'uin che! bajche yac 
mi caj i taj pejtelel winicob x'ixicob 
chumulo' ba ti' petol pañimil. 
36Yom yAxAl la! wo che! jini. Chan 
cha'lenla oración ti pejtelel ora, 
cha'an mi la! q'uejlel ti uts'at, 
cha'an ma'anic mi' tajetla ili wocol 
mu! bA caj ti ujtel, cha'an uts'at mi 
la! wa'tal ti! tojel i Yalobil Winic, 
che'en Jesús. 37 Ti q'uiñil tsi! cha'le 
cAntesa Jesús ti Templo. Ti ac'alel 
tsa! majli ti wits i c'aba' Olivo. 
38Che' ti sac'ajel tsa! tiliyob pejtelel 
winicob x'ixicob ba'an Jesús ti 
Templo cha'an mi yubibeñob i t'an. 


Judas tsi! yac'4 i t'an ti' contra Jesús 
(Mt. 26.1-5, 14-16; Mr. 14.1-2, 
10-11; Jn. 11.45-53) 
2 Lac'Alix i q'uiñilel Pascua 
che' mi' c'uxob caxlan 
waj mach ba anic i levadurajlel. 
2 Jini ñuc ba motomajob yic'ot 
sts'ijbayajob tsi' temeyob i t'an 

chalan mi! mucul tsansañob Jesús, 
come tsi! bac'ñayob winicob 
x'ixicob. 3Tsa! ochi Satanás ti 
Judas, am ba i cha'chajplel i 

c'aba' Iscariote, i pi'alach jini 
junlujuntiquil. 4Tsa' majli Judas 

i pejcan jini ñuc ba motomajob 
yic'ot xcanta Templojob cha'an mi' 
yac! Jesús ti! c'Abob. 5Tijicñayob 

i pusic'al che! bA tsi! yubiyob. 

Tsi' cha'leyob trato cha'an mi' 
yaq'ueñob taq'uin Judas. 5 Judas tsi' 
yAC!A i t'an. Tsa' caji i wan ña'tan 
baqui ora mi caj i yac' Jesús ti! c'ab 
motomajob che! mach ña'tabilic i 
cha'an winicob x'ixicob. 


Jesús tsi! c'uxu Pascua yic'ot 
xcant'añob 

(Mt. 26.17-19; Mr. 14.12-16; Jn. 13.21-30) 

7Tsa' c'oti ili q'uin che! mi! 
c'uxob caxlan waj mach ba anic 
i levadurajlel. Jiñach i q'uiñilel 
Pascua che' mi' tsansañob 
tiñame'. 8Jesús tsi! choco majlel 
Pedro yic'ot Juan. Tsi' subeyob: 
Cucula. Chajpanla jini we'elal 
cha'an Pascua cha'an mi laj c'ux. 
9'Tsi! c'ajtibeyob Jesús: ¿Baqui a 
wom mic chajpan lojon? che'ob. 
10 Jesús tsi' subeyob: Awilan, che! 
ochemetixla ti tejclum, mi caj i 
tajetla winic woli ba i q'uech majlel 
uc'um but'ul ba ti ja'. Tsajcanla che' 
mi! yochel ti otot. 11Subenla i yum 
otot: “Jini Maestro mi' c'ajtibeñet: 
¿Baqui an jump'ejl i mal otot ba' mi 
mejlel j c'ux we'elal cha'an Pascua 
yic'ot xcant'añob c cha'an?” Che! 
yom mi la' suben, che'en Jesús. 
12Mi caj i pasbeñet colem ba i mal 
otot ti chan am ba i bal. Chajpanla 
ya'i chuqui tac yom, che'en Jesús. 

13Tsa' majliyob. Tsi' tajayob jini 
otot che! bajche! tsi! subeyob Jesús. 
Tsi' chajpayob jini we'elal cha'an 
Pascua. 


Jini Ch'ujul ba Waj 

(Mt. 26.20-29; Mr. 14.17-26; 1 Co. 11.23-26) 

14Che' i yorajlelix, Jesús tsa' 
buchle ti' t'ejl mesa yic'ot jini 
lajchantiquil. 15 Jesús tsi' subeyob: 
Ti pejtelel c pusic'al com j c'ux jini 
we'elal cha'an Pascua quic'otetla 
che' maxto anic woli cubin wocol. 
16Come mic subeñetla, ma'anix 
mi caj c chan c'ux jinto mi lac cha' 
c'ux ti' yumantel Dios. 17 Jesús tsi' 
ch'ama vaso. Tsi' sube wocolix i yala 
Dios. Tsi' yala: Ch'amala. Aq'uen la' 
ba. 18Come mic subeñetla ma'anix 
mic chan jap i ya'lel ts'usub jinto 
mi! tilel i yumantel Dios, che'en. 
19 Jesús tsi' ch'ama waj. Tsi' sube 
wocolix i yala Dios. Tsi' xet'e. Tsi' 
yaq'ueyob. Tsi' yala: Jiñach c bac'tal, 
mu' ba cac' cha'añetla. Che'ach yom 
mi la' mel cha'an c ña'tantel, che'en. 
20Che' ja'el tsi' ch'ama jini vaso che! 
ba tsa' ujtiyob ti we'el. Tsi' yala: Jini 
vaso jiñach tsiji' ba trato cha'an c 
ch'ich'el mu! ba i bejq'uel cha'añetla. 
21 Awilan, wa'ach an quic'ot ti mesa 
jini mu' ba i yac'on ti' c'ab j contra. 
22Ti isujm, i Yalobil Winic mi caj 
i majlel che! bajche' wan ña'tabil. 
Pero cabal mi caj i taj wocol jini 
winic mu! ba i yac' i Yalobil Winic 
ti' c'ab i contra, che'en. ?3Tsa' caji i 
c'ajtibeñob i ba majqui mi caj i yac'. 


Tsi' pejcayob i ba cha'an 
majqui ñumen ñuc 
24Tsa' caji i calax pejcañob i bA 
cha'an woli' bajñel yajcañob majqui 

ñumen ñuc ti! tojlelob. 25Jesús tsi! 
subeyob: I yumob jini tejclumob 
c'ax ñuc mi! pasob i bA ti! tojlelob. 
Jini año! bA i ye'tel ti! tojlelob mi' 
pejcAntelob ti xcanta pañimilob. 
26Mach che'ic yom mi la! mel. Jini 
ñumen ñuc ba ti la' tojlel la' i mel i 
ba bajche' alob. Jini am ba i ye'tel 
la' i mel i ba ti x'e'tel la' cha'an. 

27 Come ¿majqui ñumen ñuc ma! 
wal? ¿Jim ba mu! ba i buchtal ti 
c'ux waj, o jim ba x'e'tel mu' ba i 
ñusaben waj? Pero joñon che'ach 
añon ti la' tojlel bajche' x'e'tel la' 
cha'an. 

28 Jatetla, tsa' chan ajniyetla 
quic'ot che! ti! yorajlel i yilabentel c 
pusic'al. 29Joñon mi caj caq'ueñetla 
Ja! yumantel che! bajche c tat tsi' 
yaq'ueyon c yumantel. 30Che! jini 
mi mejlel la' cha'len we'el uch'el 
tic mesa tic yumantel. Mi caj la' 
buchtal ti la' we'tel cha'an mi la' 
mel jini lajchanmojt i p'olbal Israel. 
Che' tsi' yala Jesús. 


Mi caj i yal Pedro mach i cañayic 
Jesús 

(Mt. 26.31-35; Mr. 14.27-31; Jn. 13.36-38) 

31Lac Yum tsi! yala ja'el: Simón, 
Simón, awilan, Satanás tsi' 
c'ajtiyetla cha'an mi' chijcañetla 
che' bajche' mi' chijcañob loq'uel 
i sujl trigo. 32Joñon tsac tajayet ti 
oración ame a cay a ñopon. Che' 
ma! cha! sutq'uin a bA, p'atesan a 
wermanojob, che'en Jesús. 33Pedro 
tsi' sube: C Yum chajpabilonix 
cha'an mic majlel quic'otet, anquese 
ma! majlel ti majquibal, anquese 
mic chamel awic'ot. 34 Jesús tsi' 
sube: Pedro, mic subeñet, che! 
maxto anic mi! cha'len uq'uel jini 

tat mut ti ili ac'Alel, uxyajl mi caj a 
wal mach a cAñayonic. 


I yajñib taq'uin yic'ot 
chim yic'ot espada 
35 Jesús tsi! subeyob: Che! bA 
tsac chocoyetla majlel ma'anic i 
yajñib la! taq'uin, ma'anic la! chim, 
ma'anic la! xAñAb. ¿Mach ba anic 
tsa! la! taja pejtelel chuqui yom la! 
cha'an? che'en Jesús. Tsi' yalayob: 
Tsa' cu, che'ob. 36 Jesús tsi' subeyob: 
Wale jini am bA i yajñib i taq'uin 
la' i ch'am majlel yic'ot i chim. Jini 
mach ba anic i yespada, la' i chon i 
chaqueta cha'an mi! man. 37Come 
mic subeñetla. Wersa mi caj cujtel 
bajche' mi yal ti' ts'ijbujel Dios. Mi 
yal: “Tsa' tsijqui yic'ot xmulilob”. 
Che'ach ts'ijbubil. Ts'acal mi' caj ti 
ujtel chuqui tac ts'ijbubil cha'añon, 
che'en Jesús. 38Jini xcant'añob 
tsi' yalayob: C Yum, awilan wa'an 
cha'ts'ijt espada, che'ob. Jesús tsi' 
subeyob: Jasal jini, che'en. 


Jesús tsi! cha'le oración ti pac'abal 
(Mt. 26.30, 36-46; Mr. 14.26, 
32-42; Jn. 18.1) 


39 Jesús tsa! loq'ui ti tejclum. Tsa' 
majli ti Olivo wits come i tilel che! 
mi! mel. Xcant'añob i cha'an tsa! 
caji i tsajcañob majlel ja'el. 40 Che! 
ba tsa' c'oti Jesús ya' ba' yom ajñel, 
Jesús tsi! subeyob: Cha'lenla oración 
cha'an ma'anic mi la! jac! la! payol 
ti mulil. 41 Tsi! ts'ita' xaña majlel 
che! i ñajtlel bajche! mi! chojquel 
xajlel. Tsa' ñocle. Tsi! cha'le 
oración. 42Tsi! yala: C Tat, mi a 
wom, loc'sabeñon jini vaso i yejtal 
ba wocol. La' mejlic bajche' yom a 
pusic'al, mach che'ic bajche' com, 

che'en. 4Tsa' tili ángel ch'oyol 

ba ti panchan cha'an mi' p'atesan 
Jesús. 44Che! ba woli ti wocol Jesús, 
ñumen wersa tsa! caji i pejcan Dios. 
Tsa' caji ti bu'lich. Lajal bajche! 
ch'ich! tsa! chac! p'ajti ti lum. 45Che! 
bA tsa! ujti ti oración tsa! ch'ojyi. 
Tsa' cha! tili ba'an xcant'añob i 
cha'an. Tsi! tajayob wayalob cha'an 
i ch'ijiyemlel i pusic'al. 46 Jesús tsi' 
c'ajtibeyob: ¿Chucoch wayaletla? 
Ch'ojyenla. Cha'lenla oración 
cha'an ma'anic mi la' jac' la' payol 
ti mulil, che'en. 


Tsa' chujqui Jesús 

(Mt. 26.47-56; Mr. 14.43-50; Jn. 18.2-11) 

47Che! woli to ti t'an Jesús, 
awilan tsa' tiliyob cabal 
winicob yic'ot Judas, i pi'al jini 
junlujuntiquil. Ñaxan woli' tilel 
Judas. Tsa' c'oti i ts'ujts'un Jesús. 
48 Jesús tsi' sube: Judas, ¿mu' 
ba a wac! i Yalobil Winic yic'ot 
ts'ujts'uya? che'en. 49 Jini año! bA 
yic'ot Jesús che! ba tsi! ña'tayob 
chuqui mi' caj ti ujtel tsi' subeyob: 
C Yum, ¿a wom ba mic bajben 
lojon ti espada? che'ob. 5° Juntiquil 
xcAnt'an tsi! lowo jini x'e'tel i 
cha'an jini c'ax ñuc ba motomaj. 
Tsi' wel tsepbe loq'uel jini ñoj bA 
i chiquin. 51 Jesús tsi! yala: La! to 
ajnic. Cayax, che'en. Tsi' talbe i 
chiquin. Tsi' lajmesa. 5? Jesús tsi' 
sube jini ñuc ba motomajob yic'ot 
xcanta templojob yic'ot xñoxob año! 
ba i ye'tel tsa' ba tiliyob ti' contra: 
¿Tsa' ba tiliyetla cha'an mi la! 
chucon yic'ot espada yic'ot te! che! 
bajche' mi la! chuc xujch'? 53Che! 
ya! añon quic'otetla jujump'ejl 
q'uin ti Templo ma'anic tsa! la' 

chucuyon. Wale la! cha'añach ili 
ora. I yorajlelix mi' pastal i p'atalel 
ic'ch'ipan ba pañimil. Che! tsi! yala 
Jesús. 


Pedro tsi! yala mach i cañayic Jesús 
(Mt. 26.57-58, 69-75; Mr. 14.53-54, 
66-72; Jn. 18.12-18, 25-27) 
54Tsi' chucuyob Jesús. Tsi' payayob 
majlel ti! yotot jini ñuc bA motomaj. 
Pedro tsi! ñajti tsajca majlel. 55Jini 
ya! bA añob tsi! xiq'uiyob c'ajc ti' 
pam otot. Tsa' buchleyob ti! joytilel 
c'ajc ti pejtelelob. Pedro tsa! buchle 
yic'otob. 56Juntiquil xch'oc tsi! q'uele 
Pedro che! buchul ti! t'ejl c'ajc. Tsi' 
ch'ujch'u q'uele. Tsi' yala: Ili winic 
ja'el tsi! pi'le ñumel Jesús, che'en. 
57 Pedro tsi! yala: Mach isujmic. 
X'ixic, mach j cañayic jini winic, 
che'en. 58Ti jumuc' an yamba tsa! bA 
i q'uele Pedro. Tsi' yala: Jatet ja'el i 
pi'alet ili winicob, che'en. Pedro tsi' 
yala: Winic, mach i pi'alonic, che'en. 
59Ñumenix jump'ejl ora yamba 
winic tsi' yala: Isujmach jini winic 
ja'el tsi' pi'le umel Jesús, come 
ch'oyol ti Galilea, che'en. 6°Pedro 
tsi' yala: Winic, mach cujilic chuqui 
wola' wal, che'en. Ti ora che' woli 
to ti t'an Pedro, tsi! cha'le uq'uel tat 
mut. 51Che! ba tsi! sutq'ui i ba lac 
Yum, tsi' q'uele Pedro. Tsa' c'ajtiyi 
ti' pusic'al Pedro i t'an lac Yum tsa! 
ba i wan sube: “Che' maxto anic mi' 
cha'len uq'uel tat mut, uxyajl mi caj 
a wal mach a cañayonic”. 52pedro tsa! 
loq'ui majlel. Tsats tsa' caji ti uq'uel. 


Tsi' ts'a'leyob Jesús. Tsi' jats'ayob 
(Mt. 26.67-68; Mr. 14.65) 
63 Jini winicob woli ba i cantañob 
Jesús tsi! wajleyob. Tsi' jats'ayob. 

64Tsi' mac cachbeyob i wut. Tsi' 
poch'iyob. Tsi' c'ajtibeyob: Subeñon 
lojon, ¿majqui tsi' jats'ayet? che'ob. 
65 Anto cabal chuqui tsi! yalayob ti 


p'ajoñel jini winicob ti' contra Jesús. 


Jesús ti' tojlel jini año' ba i ye'tel 
(Mt. 26.59-66; Mr. 14.55-64; Jn. 18.19-24) 

66Che' ba tsa! sac'a pañimil tsi' 
tempayob i ba xñoxob año' ba i 
ye'tel ti! tojlel i pi'alob yic'ot ñuc 
ba motomajob yic'ot sts'ijbayajob. 
Tsi' payayob majlel Jesús ba'an jini 
año! ba i ye'tel. 57 Tsi' c'ajtibeyob: 
¿Cristojet ba, yajcabilet ba? 
Subeñon lojon, che'ob. Jesús tsi' 
subeyob: Mi tsac subeyetla, mach 
muq'uic la! ñop. S8Che! ja'el mi an 
chuqui mij c'ajtibeñetla, ma'anic 
mi la! jac'beñon. 69Wale yic'ot ti 
pejtelel ora mi' caj ti buchtal i 
Yalobil Winic ti! ñoj jini P'AtA] bA 
Dios, che'en Jesús. 7°Ti pejtelelob 
tsi' subeyob: ¿Jatet ba i Yalobilet 
Dios? che'ob. Jesús tsi' subeyob: 
Joñoñach che! bajche' woli la' 
wal, che'en. 7'Tsi' c'ajtibeyob i ba: 
¿Mach ba jasalic ili t'an cha'an mi' 
tsictiyel i mul? Tsa'ix la cubibe i 
t'an tsa' ba i subu, che'ob. 


Jesús ti' tojlel Pilato 
(Mt. 27.1-2, 11-14; Mr. 15.1-5; Jn. 18.28-38) 
2 Tsa' tejchiyob pejtelel jini 
tempabilo' ba winicob. Tsi' 
payayob majlel Jesús ba'an Pilato. 
2Tsa' caji i jop'beñob i mul. Tsi' 
yalayob: Tsac taja lojon ili winic mu' 
ba i soc pejtelel winicob x'ixicob ti 
lac lumal. Mi' tic'ob winicob cha'an 
ma'anic mi yaq'ueñob César tojoñel. 
Mi' sub i ba ti Cristo. Mi! sub i bA 
ti rey, che'ob. 3Pilato tsi! c'ajtibe 

Jesús: ¿Jatet ba i Reyet judíojob? 
che'en. Jesús tsi! jac'be: Joñon cu, 
che'en. 4Pilato tsi' sube jini ñuc ba 
motomaj yic'ot jini winicob: Joñon 
mi cal ma'anic i mul jini winic, 
che'en. 5Ñumen tsats tsi! yalayob: 
Woli' ñijcan winicob x'ixicob ti 
cabal t'an. Mi! cha'len cantesa ti 
pejtelel Judea c'alal ti Galilea c'alal 
ilayi, che'ob. 


Jesús ti' tojlel Herodes 


6Che! ba tsi! yubi Pilato woli' 
tajob ti t'an Galilea tsi! c'ajtibeyob 
mi ya! ch'oyol Jesús ti Galilea. 
TChe' ba tsi! ña'ta isujm ya! 
ch'oyol Jesús ba! woli ti yumantel 
Herodes, Pilato tsi! choco majlel 
ba'an Herodes. Ya'an Herodes ja'el 
ti Jerusalén ti jim ba ora. 8Wen 
tijicña Herodes che! ba tsi! q'uele 
Jesús, come anix ora yom i q'uel 
come tsa'ix i yubi t'an cha'an Jesús. 
Yom i q'uel i yejtal i p'atalel Jesús. 
9 An cabal chuqui tsi! c'ajtibe Jesús 
jini Herodes. Ma'anic chuqui tsi' 
jac'a Jesús. 10 Ya! wa'alob ñuc bA 
motomajob yic'ot sts'ijbajob. Ti 
wersa tsi! jop'beyob i mul Jesús. 
11 Herodes yic'ot i soldadojob 
tsi' p'ajayob. Tsi' wajleyob. Tsi' 
lapbeyob wen i t'ojol ba i pislel. 
Herodes tsi' cha' choco majlel 
ba'an Pilato. 1?Ti jini jach ba q'uin 
Pilato yic'ot Herodes tsa! caji i cha! 
uts'esañob i bA, come ti yamba ora 
ts'a! woli' q'uelob i bA. 


Jesús o Barrabás 
(Mt. 27.15-26; Mr. 15.6-15; Jn. 18.38-40) 
13Pilato tsi' tempa tilel jini ñuc 
ba motomajob yic'ot jini yumaAlob 
yic'ot winicob x'ixicob. 14Tsi' 

subeyob: Tsa'ix la! paya tilel ili 
winic ba! añon, come mi la! wAl 
woli! soc winicob x'ixicob. Awilan, 
joñon tsa'ix j c'ajtibe ti! la! tojlel 
chuqui tac tsi! mele. Tsac ña'ta 
ma'anic mi junchajpic i mul woli 
ba la' wal ti' contra ili winic. 
15Che' ja'el Herodes, come tsa'ix i 
cha' choco tilel ili winic. Awilan, 
ma'anic chuqui tsi' mele ili winic 
cha'an mi' yajq'uel ti chamel. 16Jini 
cha'an che' mic jats' ti asiyal mi caj 
j col, che'en Pilato. 1 Come wersa 
mi' yac' ti colel juntiquil xñujp'el ti 
jujunyajl che! mi! melob q'uin. 

18Pejtelel jini winicob x'ixicob 
junlajal tsi' yalayob ti c'am ba t'an: 
La! chamic ili winic. Ac!a ti colel 
Barrabás, che'ob. 19 (Jini Barrabás 
jiñach tsa! bA ñujp'i ti cárcel, come 
tsi! ñijca i pi'Alob ti! contra gobierno. 
Tsi' cha'le tsansa ja'el.) 20pilato tsi' 
cha' pejcayob come yom i col Jesús. 
21 Jini winicob tsi! cha! cha'leyob 
c'am ba t'an: Chtiji ti cruz, ch'iji ti 
cruz, che'ob. 22Ti! yuxyajlel Pilato 
tsi! c'ajtibeyob: ¿Chucoch? ¿Chuqui 
ti jontolil tsi! cha'le ili winic? Tsaj 
q'uele ma'anic i mul cha'an mi' 
yajq'uel ti chamel. Mi caj c jats' ti 
asiyal. Mi caj cAc! ti colel, che'en 
Pilato. ?3Tsi' wersa c'ajtibeyob ti 
c'am ba t'an cha'an mi' ch'ijtal ti 
cruz. Tsa! majliyob i cha'an winicob 
yic'ot ñuc ba motomajob. ?4Pilato tsi' 
yAc'A i t'an cha'an mi! yujtel bajche' 
tsi! c'ajtiyob winicob. ?5Tsi' yac'a ti 
colel jini c'ajtibil ba i cha'añob, tsa! 
ba ñujp'i ti cárcel cha'an tsi' ñijca 
winicob ti' contra gobierno. Tsi' 
cha'le tsansa ja'el. Pilato tsi! yAc'A 
Jesús ti' c'ab winicob cha'an mi' 
melbeñob bajche' yomob. 

Tsa' ch'ijle ti cruz Jesús 

(Mt. 27.32-44; Mr. 15.21-32; Jn. 19.16-27) 

26Che! ba tsi! payayob majlel 
tsi! chucuyob winic i c'aba' Simón 
ch'oyol bA ti Cirene. Loq'uem ti 
xchumtal woli' tilel ti tejclum. Tsi' 
yaq'ueyob i q'uech majlel cruz 
ti! pat Jesús. 27 Cabal winicob 
x'ixicob tsi' tsajcayob. X'ixicob woli 
yuc'tañob, ch'ijiyemob i pusic'al. 
28 Jesús tsi' sutq'ui i ba cha'an 
mi' q'uelob. Tsi' subeyob: X'ixicob 
añet ba la ti Jerusalén, mach mi 
la' wuc'tañon. Uc'tan la' ba. Uc'tan 
la! walobilob ja'el. ??Come awilan, 
tal jini q'uin tac che! mi caj i yalob: 
“Tijicñayob jini to'ol wa'al jach bA 
x'ixic yic'ot jini mach ba anic tsi' 
cantayob i yalobil yic'ot jini mach 
ba anic tsi! tsu'sayob alal”. 30Ti 
jim ba ora mi caj i pejcañob wits: 
“Yajlen ti joñon lojon”, che'ob. Mi 
caj i subeñob bujtal: “Mujlañon 
lojon”, che'ob. 31Mi che'ach mi la! 
tic'lañon che! ma'anic c mul, ñumen 
mi caj la! tic'lantel, che'en Jesús. 

32'Tsi! payayob majlel ja'el 
cha'tiquil xjontolilob yic'ot Jesús 
cha'an mi! tsansañob. 33Che! bA 
tsa! c'otiyob ti jini bujtal i c'aba' I 
Baquel JolAl, ya! tsi! ch'ijiyob ti 
cruz Jesús yic'ot jini xjontolilob, 
juntiquil ti' ñoj, yamba ti' ts'ej. 
34 Jesús tsi! yala: C Tat ñusabeñob 
i mul come mach yujilobic chuqui 
woli' cha'leñob, che'en. Tsi' 
pucbeyob i ba i pislel Jesús che! bA 
tsi' cha'leyob yajcaya ti alas. 35Jini 
winicob x'ixicob woli' q'uelob. Jini 
yumalob tsi' wajleyob Jesús. Tsi' 
yalayob: Tsi' colta yaño' ba. La' i 
coltan i ba mi jiñach Cristo, jini 

Yajcabil ba i cha'an Dios, che'ob. 

36 Jini soldadojob ja'el tsi' wajleyob. 
Tsa' tili i yaq'ueñob vinagre che! 
tiquin i ti'. 37 Jini soldadojob tsi' 
yalayob: Mi i Reyet judíojob coltan 
a ba, che'ob. 38An ti' chañelal i jol 
Jesús ili t'an ts'ijbubil ba: JIÑACH I 
REY JUDIOJOB. 

39 Juntiquil xjontolil tsa! ba ch'ijle 
ti cruz yic'ot Jesús tsi' wajle. Tsi' 
yala: Mi Cristojet, coltan a bA. 
Coltañon lojon ja'el, che'en. 40Jini 
yamba xjontolil tsi! tiq'ui. Tsi' yala: 
¿Mach ba anic ma! bac'ñan Dios? 
Come junlajal woli lac chamel ti 
cruz. “Ti isujm che'ach yom mi 


lac chamel cha'an jontol lac melbal. 


Pero ili winic ma'anic chuqui jontol 
tsi! cha'le, che'en. 42 Jini winic 

tsi' sube Jesús: C Yum ña'tañon 
che! ma! tilel ti a yumantel, che'en. 
43 Jesús tsi! sube: Ti isujm mic 
subeñet: Wale mux caj a wochel 
quic'ot ti paraíso*, che'en. 


Tsa' chami Jesús 

(Mt. 27.45-56; Mr. 15.33-41; Jn. 19.28-30) 

44Che' ti xinq'uiñil tsa! ic'a 
pejtelel pañimil c'alal ti och'ajel 
q'uin. 45Come tsa! wen majqui 
q'uin. Jini pisil joc'ol ba ti Templo 
tsa! tsijli ti ojlil. 46Jesús wen c'am 
tsi' cha'le t'an. Tsi' yala: C Tat, mi 
caq'ueñet c ch'ujlel ti a c'ab, che'en. 
Che' ujtemix i yal, tsa' chami. 
41 Che! ba tsi! q'uele chuqui tsa' 
ujti i yaj capitán jo'c'al soldadojob, 
tsi! subu i ñuclel Dios. Tsi' yala: 
Isujm tojach ili winic, che'en. 
48Che! ba tsi! q'ueleyob pejtelel 
winicob x'ixicob ya! bA tempabilob, 
ch'ijiyemob i pusic'al cha'an chuqui 
tsa! ujti. Tsa' sujtiyob. 49Pejtelel i 

cAñayo! ba Jesús yic'ot x'ixicob tsa! 
ba i tsajcayob tilel c'alal che! bA tsa' 
loq'uiyob ti Galilea, ñajt wa'alob 
woli' q'uelob. 


Tsi' yotsayob ti mucoñibal 
(Mt. 27.57-61; Mr. 15.42-47; Jn. 19.38-42) 


50Ya'an José ch'oyol ba ti colem 
tejclum ti Judea i c'aba' Arimatea. 
An ñuc ba i ye'tel ti! tojlel i pi'Alob. 
Weñach jini winic. Toj i pusic'al. 
51Woli' pijtan i yumantel Dios. 
Ma'anic tsi' teme i t'an yic'ot jini 
año! ba i ye'tel tsa! ba i contrajiyob 
Jesús. 52Tsa! majli José ba'an Pilato. 
Tsi' c'ajtibe i bac'tal Jesús. 53'Tsi' 
ju'sabe i bac'tal ti cruz. Tsi' bac'a 
ti wen ba i bajq'uil. Tsi' ñolchoco 
ti' yotlel ch'ujlelal, tocbil ba i mal 
xajlel ba! maxto ac'bilic ch'ujlelA1. 
54Tsa' ujti i mucob ti! q'uiñilel 
chajpaya che! yomix cajel i q'uiñilel 
caj o. 55Jini x'ixicob ja'el tsa! ba i 
tsajcayob majlel Jesús c'alal che! ba 
tsa! loq'ui ti Galilea tsi! q'ueleyob 
bajche! tsa! ñolchoconti i bac'tal 
Jesús ti! yotlel ch'ujlelal. 56Tsa! 
sujtiyob. Tsi' chajpayob xojocña bA 
perfume yic'ot c'o'ol ba ts'ac. Tsi' 
c'ajayob i yo ti! q'uiñilel c'aj o che! 
bajche' mi yal mandar. 


Tsa' cha' ch'ojyi Jesús 
(Mt. 28.1-10; Mr. 16.1-8; Jn. 20.1-10) 
2 Ti ñaxan ba q'uin ti 
semana che' woli' sac'an, 
tsa majliyob x'ixicob ti mucoñibal. 
Tsi' ch'amayob majlel xojocña bA 
perfume tsa! ba i chajpayob. 2Che! 
bA tsa! c'otiyob, selc'ubilix loq'uel 
jini xajlel ti! ti' i yotlel ch'ujlelal. 
ŝTsa' ochiyob ti mal. Ma'anic tsi' 
tajbeyob i bac'tal lac Yum Jesús. 

4Tsa' caji i melob i pusic'al cha'an 
ma'anic tsiquil. Awilan ya' ti' t'ejl 
tsa! wa'leyob cha'tiquil winicob 
ts'aylaw ba i pislel. 5Jini x'ixicob 
tsi' ju'sayob i wut ti lum cha'an 
baq'uen. Jini winicob tsi' subeyob: 
¿Chucoch mi la! sajcan jini cuxul bA 
ba'an chameño' ba? 6Mach wa'ix 
an. Tsa'ix ch'ojyi. Ña'tanla chuqui 
tsi' subeyetla Jesús che' ya'to an 
ti Galilea: 7”“Wersa mi' yajq'uel 
i Yalobil Winic ti' c'ab jontol ba 
winicob. Wersa mi! chtijtal ti cruz. 
Wersa mi' cha! ch'ojyel ti' yuxp'ejlel 
q'uin”, che'ob. 8Tsa! cha! c'ajtiyi i 
cha'añob i t'an Jesús. 

9'Tsi' cayayob mucoñibal. 
Tsa' majli i laj subeñob jini 
junlujuntiquil yic'ot pejtel i pi'alob. 
10 Jiñobach María, ch'oyol ba ti 
Magdala, yic'ot Juana, yic'ot María 
i ña' Jacobo, yic'ot yamba x'ixicob 
tsa! ba i subeyob jini apóstolob 
chuqui tsa! ujti. 11 Jini junlujuntiquil 
tonto jax tsi' yubibeyob i t'an. 
Ma'anic tsi! ñopbeyob. 1?Tsa' wa'le 
Pedro. Ajñel tsa! majli ti mucoñibal. 
Che' ba tsi' q'uele i mal, cojach tsi' 
q'uelbe i bajq'uil Jesús. Tsa' cha! 
majli ti' yotot. Tsa' toj sajti i pusic'al 
cha'an jini tsa! ba Uujti. 


Ti' bijlel Emaús 
(Mr. 16.12-13) 

13 Awilan, ti jini jach ba q'uin 
woli' majlelob cha'tiquil xcant'añob 
ti jump'ejl tejclum i c'aba' Emaús, 
che' bajche' uxp'ejl legua i ñajtlel ti 
Jerusalén. 14Che! woli! majlelob tsi' 
pejcayob i ba cha'an pejtelel chuqui 
tac tsa! ujti. 15Che! woliyob ti t'an, 
che! woli! pejcañob i bA, Jesús tsi! 
lac'tesa i bA. Tsi! pi'leyob majlel. 

16Ma'anic tsa! aq'uentiyob i cañob 
Jesús che! ba tsi! q'ueleyob. 17 Jesús 
tsi! c'ajtibeyob: ¿Chuqui ti t'an woli 
la! wal che! woliyetla ti xambal 
majlel? ¿Chucoch ch'ijiyemetla? 
che'en. 18 Juntiquil i c'aba! Cleofas 
tsi! c'ajtibe: ¿Xjula'et jach ba ti 
Jerusalén? ¿Mach ba anic tsa! wubi 
chuqui tsa! ujti ya!i ti jini q'uin tac? 
che'en. 

19 Jesús tsi! yala: ¿Chuqui jini tsa! 
bA ujti? che'en. Jini xcant'añob tsi' 
subeyob: ¿Mach ba anic tsa' wubi 
bajche' tsa' ujti Jesús ch'oyol ba ti 
Nazaret? X'alt'añach jini Jesús. Tsi' 
pasa i p'atalel ti wen ba i melbal 
yic'ot ti' t'an ti' wut Dios yic'ot 
ti' wut pejtelel winicob x'ixicob. 

20 ¿Mach ba anic tsa! wubi? Jini ñuc 
ba motomajob yic'ot jini yamalob 
lac cha'an tsi' yac'ayob ti' c'ab yaño' 
ba cha'an mi! yajq'uel ti chamel. 
Tsi' ch'ijiyob ti cruz. 21Tsa cala 
lojon jiñach mu' ba caj i coltan 
israelob. Mach cojic jach, pero wale 
i yuxp'ejlelix q'uin. 22An x'ixic bA 

c pi'alob lojon tsa! ba i yAC!A ti toj 
sajtel c pusic'al lojon. Ti sac'ajel tsa! 
majliyob ti mucoñibal. 23Ma'anic 
tsi! tajbeyob i bac'tal Jesús. Tsa' cha! 
tili i subeñon lojon tsi' q'ueleyob 
ángelob tsa' ba i yalayob cuxul 
Jesús. ?4Cha'tiquil uxtiquil c pi'alob 
lojon tsa' majliyob ti mucoñibal. 
Che'ach tsi! tajayob bajche! tsi' 
yalayob x'ixicob. Pero ma'anic tsi! 
q'ueleyob Jesús, che'ob. 

25 Jesús tsi' subeyob: Tontojetla, 
jal mi la' ñop ti la' pusic'al pejtelel 
chuqui tsi' yalayob x'alt'añob. 

26 ¿Mach ba wersajic tsi! ñaxan 
ubi ili wocol jini Cristo cha'an mi 
yochel ti! ñuclel? che!en. 27 Jesús 

tsa! caji i subeñob i sujmlel pejtelel 
i Ts'ijbujel Dios ba! tsa! tajle ti t'an 
c'alal ti! jun Moisés c'alal ti! jun 
pejtelel x'alt'añob. 28Tsa! c'otiyob ti 
ala tejclum ba! woli! majlelob. Che' 
bajche' yom to i xan majlel tsi! mele 
Jesús. 29Pero tsi! wersa subeyob 
caytal. Tsi' yalayob: Calejen quic'ot 
lojon come yomix ic'an. Wolix i 
bajlel q'uin, che'ob. Tsa' ochi ti jijlel 
yic'otob. 

30Che' ba buchul yic'otob ti' t'ejl 
mesa Jesús tsi' ch'ama waj. Tsi' 
sube wocolix i yala Dios. Tsi' xut'u 
jini waj. Tsi' yaq'ueyob. 31Ti ora 
tsa' aq'uentiyob i wen can Jesús. 
Pero Jesús tsi! DAc! sata i ba ti' 
wutob. 32Tsi' subeyob i ba: ¿Mach 
ba uts'atic jax lac pusic'al tsa! la 
cubi che! bA tsi! pejcayonla Jesús ti 
bij, che! ba tsi! subeyonla i sujmlel 
i Ts'ijbujel Dios? che'ob. 33Tsa' 
ch'ojyiyob ti jini jach ba ora. Tsa' 
cha! majliyob ti Jerusalén ba! tsi' 
tajayob jini junlujuntiquil tsa' ba i 
tempayob i ba yic'ot yaño' ba. 34Tsi' 
yalayob: Isujmach tsa'ix cha! ch'ojyi 
lac Yum. Tsa'ix i pasa i ba ba'an 
Simón, che'ob. 35Jini cha'tiquil tsi' 
subeyob chuqui tsa! ujti ti bij. Tsa' 
caji i yalob bajche' tsi! cañayob 
Jesús che' ba tsi' xut'u waj. 


Jesús tsa' wa'le ti yojlil jini 
junlujuntiquil 
(Mt. 28.16-20; Mr. 16.14-18; 
Jn. 20.19-23; Hch. 1.6-8) 


36Che! woliyob ti t'an cha'an 
chuqui tsa' ujti, tsa' wa'le Jesús 
ti ojlil ba! añob. Tsi' subeyob: La' 
ñach'lec la! pusic'al, che'en. 37Tsa' 
toj sajtiyob i pusic'al xcant'añob. 
Tsi' cha'leyob baq'uen. Tsi' lon 

ña'tayob woli' q'uelob espíritu. 
38 Jesús tsi' subeyob: ¿Chucoch 
woli la' mel la' pusic'al? ¿Chucoch 
woli ti t'an la! pusic'al? 39Q'uelela 
j c'ab yic'ot coc. Awilan, joñoñach. 
Talayon. Q'ueleyon. Come ma'anic 
i bac'tal ma'anic i baquel espíritu 
che' bajche' woli la' q'uelon, 
che'en Jesús. 40Che! ba tsa! ujti i 
sub jini t'an, tsi' pasbeyob i c'ab 
i yoc. 41Maxto anic tsa! mejli i 
ñopob mi isujm cha'an i tijicñayel 
i pusic'al. Tsi' c'ajtibeyob i ba 
bajche' isujm. Jesús tsi' c'ajtibeyob: 
¿Am ba chuqui mi laj c'ux? che'en. 
42 Jini xcant'añob tsi' yaq'ueyob 
ts'ita! pojpobil bA chay yic'ot chab. 
43 Jesús tsi' ch'ama. Tsi' c'uxu ti! 
tojel i wut. 

44 Jesús tsi! subeyob: Jiñach tsa! bA 
c subeyetla che! añon to quic'otetla 
chalan wersa mi! yujtel pejtelel 
chuqui tac ts'ijbubil cha'añon 
ti' mandar Moisés yic'ot ti! jun 
x'alt'añob yic'ot ti Salmos, che'en. 
45Che' jini tsi! yaq'ueyob i ña'tabal 
cha'an mi' ch'ambeñob isujm i 
Ts'ijbujel Dios. 46Tsi' subeyob: Wersa 
mi' yubin wocol jini Cristo. Wersa 
mi! cha! ch'ojyel ba'an chAmeño! 
ba ti yuxp'ejlel q'uin che! bajche' 
ts'ijbubil. 4? Wersa mi' subentelob 
winicob x'ixicob ti pejtelel lum 
cha'an mi' cayob i mul ti! c'aba' 
Cristo cha'an mi' ñusabentelob i 
mul. Ya' ti Jerusalén mi caj i tejchel 
ti sujbel jini t'an. 48 Jatetla mi caj 
la' sub chuqui tac tsa' la' q'uele. 
49 Awilan, mi caj c chocbeñetla tilel 
chuqui subebiletla i cha'an c Tat mu! 
bA caj i yaq'ueñetla. Jalijenla wa! ti 
Jerusalén jinto mi la! waq'uentel la! 
p'AtAlel ch'oyol ba ti chan, che'en. 

Tsa' pajyi letsel ti panchan Jesús 
(Mr. 16.19-20) 

50 Jesús tsi! payayob majlel c'alal 
ti Betania. Tsi' letsa i c'ab. Tsi' 
yaq'ueyob i yutslel i t'an. 51Che' 
ba tsa' ujti i yaq'ueñob i yutslel i 

t'an tsi! cayayob. Tsa' pajyi letsel 

ti panchan. 52Jini xcant'añob tsi' 
ch'ujutesayob. Tsa' cha' majliyob ti 
Jerusalén, wen tijicñayob i pusic'al. 
53Tsa' chan majliyob ti Templo. Tsi' 
subuyob i ñuclel Dios. Tsi' yalayob 
uts'at Dios. 


JUAN 





Jini T'an tsi' ch'ama i bac'tal 

Ti' cajibal pañimil an jini T'an. 

Añach jini T'an yic'ot Dios. 
Jini T'an Diosach. ?An yic'ot Dios 
ti' cajibal pañimil. 3Jini T'an tsi' 
mele pejtelel chuqui tac an. Ma'anic 
chuqui mach melbilic i cha'an. 4An 
i p'atalel cha'an mi! yaq'ueñob 
winicob x'ixicob i cuxtalel. I 
cuxtalel mi! yaq'ueñob i yajñel ti' 
saclel pañimil. 5I saclel pañimil 
mi' pas i ba ti ic'ch'ipan ba pañimil. 
Jini ic'ch'ipan ba pañimil ma'anic 
tsi' yapbe i saclel. 

ê An winic chocbil ba tilel i cha'an 
Dios. I c'aba' Juan. 7Tsa' tili Juan i 
sub chuqui isujm. Tsa! tili i yac' ti 
cAjñel i saclel pañimil cha'an mi' 
ñopob pejtelel winicob x'ixicob 
cha'an ti! t'an. 8Mach jinic i saclel 
pañimil Juan. Tsa' jach chojqui 
tilel cha'an mi! yac' ti cajñel i saclel 
pañimil. 9I saclel pañimil jiñach 
Cristo ti isujm. Tsa! tili ti pañimil i 
yAq'ueñob i saclel pañimil pejtelel 
winicob x'ixicob. 

10Cristo tsa' ajni ti pañimil. Jini 
pañimil i melbalach. Jini año' ba ti 
pañimil ma'anic tsi! cañayob. 11Tsa' 
tili ti' tejclum. I pi'alob ma'anic 
tsi! ñopoyob. 12Pejtelel tsa! ba i 


ñopoyob tsa! aq'uentiyob i p'atalel 
ti Cristo ti jujuntiquil cha'an 
mi' yochelob ti' yalobilob Dios. 
Jiñobach tsa! ba i ñopbeyob i c'aba! 
Cristo. 13Tsi' cha! ilayob pañimil, 
come che! yom Dios. Ma'anic tsi! 
cha! ilayob pañimil cha'an ti! tat i 
ña!, mi cha'an yomob itat i ña', mi 
cha'an che'ach yomob ti! bajñel 
pusic'al. 

14Jini T'an tsi! ch'ama i bac'tal. 
Tsa' chumle la quic'ot, but'ul ti' 
yutslel i pusic'al yic'ot i sujmlel. 
Tsaj q'uele lojon i ñuclel tilem ba 
ti' Tat. Jiñach i ñuclel cojach ba i 
Yalobil Dios. 15Juan tsa! tili i yac! 
ti cAjñel Cristo. C'am tsi! cha'le 
t'an. Tsi' yala: JiñAch mu! ba i tilel 
tic pat che bajche' tsac subeyetla. 
Ñumen ñuc bajche' joñon come an 
ti ñaxan, che'en. 

16Ti pejtelonla an chuqui 
tsa' aq'uentiyonla ti' bujt'emal 
Cristo. Jiñach i yutslel mu' ba i 
p'ojlesabeñonla. 17 Come tsa! c'oti 
jini mandar ti! tojlel Moisés. Pero 
ti' caj Jesucristo tsa! tili i yutslel 
i pusic'al Dios yic'ot i sujmlel. 
18Ma'anic majqui tsi! q'uele Dios 
ti pejtelel ora, jini jach cojach ba i 
Yalobil am ba ti! t'ejl i Tat. Jini tsi' 
yAC!A ti cAjñel i Tat. 

I subal Juan tsa' bA i yac'a ch'amja' 
(Mt. 3.11-12; Mr. 1.1-8; Lc. 3.1-18) 


19Jiñach i t'an Juan tsa! bA i 
subu ti isujm che! ba tsa! tiliyob 
motomajob yic'ot levíjob ba'an. 

Jini motomajob yic'ot levíjob tsa! 
chojquiyob majlel cha'an judíojob 
ya! ti Jerusalén. Tsi' c'ajtibeyob: 
¿Majquiyet? che'ob. 2° Juan tsi! subu 
i ba. Ma'anic tsi' mucu i sujmlel. Tsi' 
subeyob ti isujm: Mach Cristojonic, 
che'en. ?1Tsi' c'ajtibeyob: ¿Majquiyet, 
che' jini? ¿Jatet ba Elías? che'ob. 
Juan tsi' yala: Mach joñonic, che'en. 
¿Jatet ba jini x'alt'an? che'ob. 

Juan tsi' subeyob: Ma'anic. ??Tsi' 
c'ajtibeyob: Subu a ba: ¿Majquiyet, 
che' jini? cha'an mi mejlel c suben 
lojon jini tsa' ba i chocoyoñob tilel, 
che'ob. 23 Juan tsi! yala: Joñonach 
mu! ba c cha'len c'am ba t'an ti 
jochol ba lum. “Patala majlel i bijlel 
lac Yum”, cho'on, che' bajche' tsi' 
yala jini x'alt'an Isaías, che'en. 

24 Jini winicob tsa' chojquiyob tilel 
cha'an fariseojob. ?5Tsi' c'ajtibeyob: 
¿Chucoch ma! wac' ch'amja' che! 
jini, mi mach Cristojetic, mi mach 
Elíasetic, mi mach x'alt'añetic? 
che'ob. 26 Juan tsi! jac'beyob: Joñon 
mi cac' ch'amja! ti ja'. An juntiquil 
wa'al ba ba! añetla mach ba anic 
mi la! can. 27 JiñAch am ba ti ñaxan 
mu! bA i tilel tic pat. Mach yoque 
ñuconic cha'an mic ticben i ch'ajñal 
i xañab, che'en. ?8Tsa' ujti iliyi ti 
Betania ti junwejl Jordán ja! ya' ba! 
tsi! yac'a ch'amja! Juan. 


I Tiñame' Dios 


29 Ti yijc'Alal Juan tsi! q'uele 
wolix i tilel Jesús. Tsi' yala: Awilan, 

jiñach i TiñAme Dios mu! ba i 
ch'am majlel i mul pejtel pañimil. 
30 Jiñach tsa! ba c ña'ta che! bA 
tsac subu: “Tal tic pat juntiquil 
winic ñumen ñuc ba bajche' joñon 
come an ti ñaxan”, cho'on. 31Joñon 
ma'anic tsaj caña. Tsa! tili cac' 
ch'amja' cha'an mi caq'ueñob i 
can jini winic jini israelob, che'en. 
32 Juan tsi! subu ti isujm chuqui 
tsi' q'uele. Tsi' yala: Tsaj q'uele 
che! ba tsa! jubi tilel Espíritu che! 
bajche' x'ujcuts loq'uem ba ti 
panchan. Tsa' cale yic'ot. 33Joñon 
ma'anic tsaj caña, che'en Juan. Jini 
tsa' ba i chocoyon tilel cha'an mi 
cac' ch'amja! tsi! subeyon: “Mi caj 
a can che! ma! q'uel Espíritu che! 
mi! jubel tilel ti! jol. Jini mu! ba i 
caytal Espíritu ti! jol jiñach mu! 
ba i yaq'ueñetla la! ch'am Ch'ujul 
ba Espíritu”, che'en. 34Joñon tsaj 
q'uele. Tsac subu che' bajche' tsaj 
q'uele. Jiñach i Yalobil Dios. Che! 
tsi! yala Juan. 


Ñaxan bA xcant'añob 

35Ti yijc'Alal cha! ya'an Juan yic'ot 
cha'tiquil xcant'añob i cha'an. 36Juan 
tsi' q'uele Jesús woli ba ti xambal 
ñumel ti lac'al. Tsi' yala: Q'uelela i 
Tiñame' Dios, che'en. 37 Jini cha'tiquil 
xcant'añob tsi' yubibeyob i t'an Juan. 
Tsi' tsajcayob majlel Jesús. 38 Jesús tsi' 
sutq'ui i ba. Tsi' q'uele woli' tsajcañob 
majlel. Tsi' subeyob: ¿Chuqui woli 
la! sajcan? che'en.Tsi' subeyob: Rabí, 
¿baqui jijlemet? che'ob. (Rabí mi' 
yal ti lac t'an, Maestro.) 39 Jesús tsi' 
subeyob: La! q'uelela, che'en. Tsa' 
tiliyob. Tsi' q'ueleyob baqui jijlem. 
Tsa! ajniyob yic'ot ti jini q'uin, come 
och'ajelix q'uin. 

40Juntiquil tsa! bA i yubibe i t'an 
Juan, i c'aba! Andrés, tsi! tsajca 
majlel Jesús. Andrés jiñach i yijts'in 
Simón Pedro. ^ Andrés tsi! ñaxan 
taja i yascun i c'aba' Simón. Tsi' 
sube: Tsac taja lojon jini Mesías, 
che'en. (Mi' yal ti lac t'an, jini 
Cristo, jini YajcAbil ba.) 22Andrés 
tsi! paya tilel Simón ba'an Jesús. 
Che' ba tsi' q'uele Jesús, tsi' sube: 
Jatet, Simón, i yalobilet Juan. Mi 
caj a wotsAbentel a c'aba' ti Cefas, 
che'en. (Mi' yal ti lac t'an, xajlel.) 


Jesús tsi' paya Felipe yic'ot Natanael 
43Ti yijc'alal Jesús yom majlel ti 
Galilea. Tsi' taja Felipe. Tsi' sube: 
Tsajcañon, che'en. 44Ya' ch'oyol 
Felipe ti Betsaida ti jini tejclum 
ba' ch'oyolob Andrés yic'ot Pedro. 
45Felipe tsi' taja Natanael. Tsi' 
sube: Tsa'ix c taja lojon jini Cristo, 
ña'tabil ba ti jini mandar tsa' ba i 
ts'ijba Moisés, yic'ot ti' ts'ijbujel jini 
x'alt'añob. Jiñach Jesús ch'oyol bA 
ti Nazaret, i yalobil José, che'en. 
46 Natanael tsi! sube: ¿Am ba chuqui 
wen ch'oyol ba ti Nazaret? che'en. 
Felipe tsi' sube: La' q'uele, che'en. 
47 Jesús tsi! q'uele Natanael 
che' wolix i tilel ba'an. Tsi' subu: 
Awilan, isujm jiñach juntiquil 
israel mach ba yujilic lot, che'en 
Jesús. 48 Natanael tsi! sube: ¿Bajche' 
ma' cañon? che'en. Jesús tsi' 
jac'be: Tsaj q'ueleyet che' maxto 
anic tsi' payayet Felipe, che' ya'to 
añet ti yebal higuera te', che'en. 
49Natanael tsi' jac'be: Maestro, i 
Yalobilet Dios, i Reyet Israel, che'en. 
50 Jesús tsi' jac'be: Woli a ñopon 
come tsac subeyet tsaj q'ueleyet 
ti yebal higuera te'. Mu' to caj a 

q'uel ñumen ñuc tac ba bajche' jini, 
che'en. 51 Jesús tsi! sube Natanael: 
Isujm, isujm mic subeñetla, mi caj 
la' q'uel che' jajmenix panchan. Mi 
caj la! q'uel i yángelob Dios che! mi' 
letselob che! mi! jubelob ti! tojlel *i 
Yalobil Winic. 


Ñujpuñijel ya' ti Caná 

Ti yuxp'ejlel q'uin woli' melob 

q'uiñijel cha'an ñujpuñijel 
ya! ti Caná ti Galilea. Ya'an i ña! 
Jesús. ?Tsa' pajyi majlel Jesús ja'el 
yic'ot xcant'añob i cha'an ba' woli' 
melob q'uiñijel. 3Che! ba tsa! jili jini 
vino, i ña' Jesús tsi' sube i yalobil: 
Ma'anix i cha'añob vino, che'en. 
4 Jesús tsi! sube: X'ixic, ¿chuqui i 
ye'tel ma' tilel ba' añon? Max to 
i yorajlelic que'tel, che'en. 51 ña! 
tsi' sube xñusa vinojob: Laj melela 
chuqui mi' subeñetla, che'en. 

SYa!an wacp'ejl colem ba i 

yajñib ja! melbil ba ti xajlel, come 
i tilelach judíojob mi' c'añob ti 
pocoñel. Mi! yochel i bal cha'p'ejl 
uxp'ejl uc'um ti jujump'ejl. 7 Jesús 
tsi' subeyob: Laj but'ula ti ja' jini 
wacp'ejl i yajñib ja', che'en. Tsi' 
but'uyob jinto che! laj pampaña tsa! 
cale. ŝTsi' subeyob: Luchuxla wale. 
Ch'amala majlel ba'an xcantaya 
q'uin, che'en. Tsi' ch'amayob majlel. 
9Jini xcantaya q'uin tsi! mits'ti'a 
jini ja! tsa! bA pantayi ti vino. 
Mach yujilic baqui ch'oyol. Jini 
jach xñusa vinojob yujilob, come 
tsi! luchuyob ja'. Jini xcantaya 
q'uin tsi' paya tilel jini winic woli 
ba ti ñujpuñijel. 10Tsi! sube: I tilel 
mi' yac'ob wen ba vino ti ñaxan. 
Ti wi'il che' ñajobix xq'uiñijelob, 
mi! yaq'ueñob jini mach bA yoque 

sumuquic. Pero jatet mach che'iqui 
tsa' cha'le. Tsa' loto jini wem ba. 
Wola! wac! ti wi'il, che'en. 

11 Jesús tsi' mele jini ñaxan bA 
i yejtal i p'atalel ya' ti Caná ti 
Galilea. Tsi' pasa i ñuclel. Jini 
xcant'añob i cha'an tsi' ñopoyob 
Jesús. 12'Tsa! jubi tilel ti Capernaum 
Jesús yic'ot i ña! yic'ot i yijts'iñob 
yic'ot xcant'añob i cha'an. Ya! tsa' 
jijliyob cha'p'ejl uxp'ejl q'uin. 


Jesús tsi' chocoyob loq'uel ti Templo 
(Mt. 21.12-13; Mr. 11.15-18; Lc. 19.45-46) 


13Lac'alix i q'uiñilel Pascua mu! 
ba i melob judíojob. Jesús tsa! letsi 
majlel ti Jerusalén. 14Tsi! taja 
xq'uex taq'uiñob yic'ot xchoñoñelob 
buchulob ya' ti Templo. Woli' 
choñob tat wacax yic'ot tiñame!' 
yic'ot x'ujcuts. 15Che! ba tsa! ujti i 
paculan lazo cha'an asiyal, Jesús 
tsi! chocoyob loq'uel ti Templo* ti 
pejtelelob yic'ot tiñAme! yic'ot 
tat wacax. Tsi! wejch'ubeyob i 
taq'uin xq'uex taq'uiñob. Tsi! ch'a! 
chocobeyob i mesa tac. 16 Jesús 
tsi' sube jini woli ba i choñob 
x'ujcuts: Ch'amala majlel. Mach mi 
la' sutq'uin ti choñoñibal i yotot 
c Tat, che'en. 1 Jini xcant'añob 
i cha'an tsi' cha' ña'tayob jini 
ts'ijbubil bA mu! ba i yal: “Mi caj c 

jisantel cha'an c bAxlel ti a a wotot”. 


Che'ach ts'ijbubil. 

18 Jini judíojob tsi! c'ajtibeyob: 
¿Chuqui i yejtal a p'atalel mu! bA 
caj a pasbeñon lojon cha'an jini 
e'tel woli ba a mel? che'ob. 19 Jesús 
tsi' jac'beyob: Jemela jini templo. 
Ti uxp'ejl q'uin mi caj c cha! 
wa!chocon, che'en. 20Jini judíojob 
tsi' yalayob: Ti wacp'ejl i yuxc'al 

(46) jab tsa' mejli jini Templo.¿Mu' 
ba caj a cha' wa'chocon ti uxp'ejl 
q'uin? che'ob. ?1 Jesús tsi' laji i 
bac'tal che! bajche! Templo. 22Jini 
cha'an che! bA tsa! tejchi ch'ojyel 
Jesús ba'an chAmeño! ba, jini 
xcant'añob i cha'an tsi! ña'tayob 
jini t'an tsa! ba i yala Jesús. Tsi' 
ñopoyob i Ts'ijbujel Dios yic'ot i 
t'an Jesús tsa! bA i yala. 


Yujil Jesús chuqui an ti' 
pusic'al winicob x'ixicob 
23Che! ya'an Jesús ti Jerusalén 

ti' q'uiñilel Pascua, cabal winicob 
x'ixicob tsi! ñopbeyob i c'aba! che! 
ba tsi' q'ueleyob i yejtal i p'atalel 
tsa! ba i pasa. ?4 Jesús ma'anic tsi! 
q'uele ti ñuc winicob x'ixicob, come 
tsi! laj cambeyob i pusic'al. 25SMach 
wersajic mi' subentel Jesús chuqui 
an ti' pusic'al winicob x'ixicob, 
come yujilach. 


Jesús yic'ot Nicodemo 

An juntiquil fariseo, i c'aba' 

Nicodemo, i yum judíojob. 
2Nicodemo tsa! tili ba'an Jesús ti 
ac'alel. Tsi' sube: Rabí, cujil lojon 
maestrojet, chocbilet tilel i cha'an 
Dios. Come ma'anic majqui mi 
mejlel i pas i yejtal i p'atalel che! 
bajche' jatet mi ma'anic Dios yic'ot, 
che'en. 3Jesús tsi! jac'be Nicodemo: 
Isujm, isujm mic subeñet, jini mach 
ba anic mi' cha! ilan pañimil, mach 
mejlic i q'uel i yumantel Dios, che'en. 
4Nicodemo tsi' sube: ¿Bajche' mi 
mejlel i cha' ilan pañimil winic che! 
ñoxix? ¿Mejl ba i cha! ochel ti! ñac' i 
ña! cha'an mi' yilan pañimil? che'en. 

5Jesús tsi' yala: Isujm, isujm mic 

subeñet, jini mach ba anic mi' yilan 

pañimil yic'ot ja! yic'ot jini Espíritu 
mach mejlic ti ochel ti' yumantel 
Dios. 5Jini mu! ba i yilan pañimil 

ti' ña', mi! yaq'uentel i bac'tal. Jini 
mu! bA i yilan pañimil ti Espíritu, 
mi! yaq'uentel i cuxtalel ti! ch'ujlel. 
TMach yomic mi' toj sajtel a pusic'al 
cha'an tsac subeyet: Wersa yom mi 
la! cha! ilan pañimil. 8Jini ic! mi' 
ñumel majlel baqui jach yom. Jatet 
ma' wubin ic', mach a wujilic baqui 
ch'oyol mi baqui mi! majlel. Che'ach 
ja'el jini Espíritu ti jujuntiquil mu' 
ba i cha' ilan pañimil. Che' tsi' yala 
Jesús. Nicodemo tsi! c'ajtibe Jesús: 
¿Bajche' mi' mejlel jini? che'en. 

10 Jesús tsi' jac'a: Jatet maestrojet 
ti Israel. ¿Mach ba anic ma! 
ch'amben isujm? 11Isujm, isujm 
mic subeñet, mic cha'len lojon t'an 
cha'an chuqui tac cujil lojon. Mic 
sub lojon ti toj chuqui tsaj q'uele 
lojon. Ma'anic mi la' jac'beñon 
lojon c t'an. 1?Mi ma'anic mi la! ñop 
che' mic subeñetla chuqui tac an 
ti pañimil, ¿bajche' mi caj la! ñop 
che! mic subeñetla chuqui tac an ti 
panchan? 13Ma'anic majch tsa! letsi 
ti panchan, cojach jini tsa! bA jubi 
tilel ti panchan, jiñach i Yalobil 
Winic am ba ti panchan. 14Che! 
bajche! Moisés tsi! joc'choco lucum 
ti te! ti jochol ba lum, che! ja'el mi 
caj i wersa letsantel i Yalobil Winic, 
15cha'an ma!anic mi! sajtel majqui 
jach mi! ñop. Mi' taj i cuxtalel mach 
ba anic mi! jilel. 


Dios tsi' c'uxbi jini año' ba ti pañimil 
16Come cheli tsi! wen c'uxbi jini 
año! ba ti pañimil Dios. Tsi' yac!'A 
cojach ba i Yalobil. Majqui jach mi' 
ñop i Yalobil, ma!anic mi' sajtel. 

Mi! taj i cuxtAlel mach bA anic mi' 
jilel. 17 Come Dios ma'anic tsi! choco 
tilel i Yalobil ti pañimil cha'an mi' 
yotsan ti tojmulil. Tsi' choco tilel 
cha'an mi' taj i coltantel ti' Yalobil. 
18 Jini mu! ba i ñop ma'anic mi! 
yochel ti tojmulil. Jini mach bA 
anic mi' ñop, ochemix ti tojmulil, 
come ma'anic tsi' ñopbe i c'aba' jini 
cojach ba i Yalobil Dios. 19Jiñach 
i mul winicob. Tsa' tili i saclel 
pañimil pero winicob tsi' c'uxbiyob 
ic'ch'ipan ba pañimil. Ma'anic tsi' 
c'uxbiyob i saclel pañimil, come 
jontol i melbalob. 20Come pejtelel 
mu! ba i cha'leñob jontolil ts'a' mi' 
q'uelob i saclel pañimil. Ma'anic 
mi' tilelob ba'an i saclel pañimil 
ame tsictiyic i melbal. 21Jini mu! bA 
i mel chuqui isujm, mi! ñochtan i 
sAclel pañimil cha'an mi! tsictiyel 
i melbal come mi! mel ti! p'atalel 
Dios. 


Jesús yic'ot Juan 

22Che! ba tsa! ujti ti t'an, tsa! tili 
Jesús yic'ot xcant'añob i cha'an 
ti Judea ba' tsa' jale yic'otob. Tsi' 
yac'a ch'amja'. 23 Juan ja'el woli' 
yac' ch'amja' ya! ti Enón lac'al ti 
Salim, come ya'an cabal ja'. Tsa' 
tiliyob winicob x'ixicob i ch'amob 
ja'. 24Come maxto otsabilic Juan ti 
majquibal. 

25Tsa' caji i pejcañob i ba judíojob 
yic'ot xcant'añob i cha'an Juan. Ti 
chajp ti chajp woliyob ti t'an cha'an 
bajche' yom mi' pocob i bA. 26'Tsa! 
tiliyob ba'an Juan. Tsi' subeyob: 
Maestro, woli' yac! ch'amja' jini tsa! 
bA tili ba! añet ti junwejl Jordán ja', 
jini tsa! bA a wAc!A ti cajñel che! bA 
tsa! cha'le subt'an. Pejtelel winicob 

x'ixicob mi! tsajcañob, che'ob. 

27 Juan tsi! jac'a: Ma'anic chuqui 
mi! tajob winicob, cojach mu! bA 

i tilel ti Dios am ba ti panchan. 

28 Jatetla tsa'ix la! wubi c t'an. La! 
wujil tsac subu mach Cristojonic. 
Tsa' jach chojquiyon tilel ti ñaxan 
ti' wut Cristo jini YajcAbil bA. 
29Jini mu! ba i pay i yijñam, jiñach 
xñujpuñijel. Wen tijicña i pusic'al 

i caña ba che! an ti! t'ejl jini 
xñujpuñijel che! mi! yubiben i t'an. 
Che! jini woli' ts'actiyel i tijicñayel 
c pusic'al ti! tojlel Cristo. 3°Wersa 
mi' ñuq'uesantel Cristo. Wersa mic 
ch'o'ch'ocayel, che'en Juan. 


Jini ch'oyol ba ti chan 


31 Jini ch'oyol ba ti chan i Yumach 
pejtelel chuqui an. Jini ch'oyol ba ti 
pañimil mu! jach i ña'tan chuqui an 
ti pañimil. Jini ch'oyol ba ti panchan 
lac Yumach ti lac pejtelel. 32Mi! sub 
chuqui tac tsi' q'uele yic'ot chuqui 
tac tsi' yubi. Ma'anic majqui mi' 
ñopben i t'an. 33Jini mu' ba i ñopben 
i t'an mi! sub isujmach Dios. 34Come 
jini tsa! bA chojqui tilel cha'an Dios 
mi! sub i t'an Dios. Ma'anic i p'isol 
bajche! mi! yac! i yEspíritu. 35Lac Tat 
mi! c'uxbin i Yalobil. Tsa'ix i yac'a ti! 
wenta i Yalobil pejtelel chuqui tac 
an. 36Jini mu! bA i ñop i Yalobil Dios, 
an i cha'an i cuxtalel mach ba anic 
mi' jilel. Jini mach ba anic mi' ñop i 
Yalobil Dios mach mejlic i yaq'uentel 
i cuxtalel. Mi! yajñel ti' mich'lel 
Dios. 


Jesús yic'ot jini x'ixic 
ch'oyol bA ti Samaria 


Lac Yum tsi! yubi chuqui 
tsi! yalayob fariseojob. Tsi' 

yalayob: Ñumen woli' yotsan 
winicob ti xcant'añob Jesús 

bajche' Juan. Ñumen woli' yac! 
ch'amja! Jesús bajche' Juan, che'ob. 
2(Anquese ma'anic tsi! yac'a 
ch'amja' Jesús. Jini xcant'añob i 
cha'an tsi! yac'ayob ch'amja!.) 3Jini 
cha'an Jesús tsi! caya Judea. Tsa! 
cha' majli ti Galilea. 4Ya' tsa' caji ti 
ñumel majlel ti Samaria. 

STsa! tili ti jump'ejl tejclum ti 
Samaria, i c'aba' Sicar, lac'al ti' 
lum Jacob tsa' ba i yaq'ue i yalobil, 
i c'aba' José. Ya'an pozo tsa! bA 
i mele Jacob. Lujbeñix Jesús ti 
xAmbal. Jini cha'an tsa! buchle ti! ti' 
pozo. Xinq'uiñilix. 

T'Tsa! tili x'ixic ch'oyol ba ti 
Samaria cha'an mi' luch ja'. Jesús 
tsi' sube: Aq'ueñon cha'an mic 
jap, che'en. 8 Come majlemobix 
xcAnt'añob i cha'an ti tejclum 
cha'an mi! mAñob i bal i ñac'. 9Jini 
x'ixic ch'oyol ba ti Samaria tsi' sube 
Jesús: Jatet judíojet. ¿Chucoch ma! 
c'ajtibeñon ja'? come samaritanojon. 
Judíojob ts'a' mi q'uelob 
samaritanojob, che'en. 10 Jesús 
tsi! jac'be: Tsa'ic a caña a majtan 
ch'oyol ba ti Dios, tsa'ic a caña jini 
woli' ba i c'ajtibeñet ja', tsa'ix a 
c'ajtibeyon ja' cha'an mi caq'ueñet 
cuxul ba ja', che'en. 

11 Jini x'ixic tsi! sube: Maestro, 
ma'anic a lucho' ja'. Tam i ch'eñal 
ja'. ¿Baqui ma! taj jini cuxul bA ja!? 
che'en. 12¿Ñumen ñuquet ba bajche! 
lac tat Jacob tsa! ba i yaq'ueyonla 
jini pozo? WA! tsi! japa ja! Jacob 
yic'ot i yalobilob yic'ot pejtelel i 
yalac', che'en jini x'ixic. 

13 Jesús tsi! jac'be: Majqui jach 
mi' jap jini ja' mi caj i cha' tiquin 

i tit. 14Majqui jach mi' jap ja! mu! 
bA caq'uen, ma'anix mi caj i chan 
tiquin i ti', come jini ja' mu' ba 
caq'uen mi' caj ti ajñel ti! pusic'al 
che' bajche' bulux ja' cha'an mi' 
yaq'uen i cuxtalel mach ba anic mi' 
jilel. Che' tsi' yala Jesús. 

15Jini x'ixic tsi' sube: Maestro, 
aq'ueñon jini ja' cha'an ma'anic mi' 
chan tiquin c ti', cha'an mach mic 
chan tilel ti luch ja' ilayi, che'en. 
16 Jesús tsi! sube: Cucu, paya tilel 
a ñoxi'al, che'en. 1 Jini x'ixic tsi' 
jac'be: Ma'anic c ñoxi'al, che'en. 
Jesús tsi' sube: Melel chuqui ma' 
wal, ma'anic a ñoxi'al. 18Come 
tsa'ix ajniyob a wic'ot jo'tiquil a 
ñoxi'al. Jini winic am ba a wic'ot 
wale mach a ñoxi'alic. Isujm bajche! 
tsa! wala, che'en. 19 Jini x'ixic tsi' 


sube: Maestro, mic ña'tan x'alt'añet. 


20C tat lojon tsi! ch'ujutesayob 
Dios ila ti wits. Jatetla mi la' wal 
ya! yom mi lac ch'ujutesan Dios ti 
Jerusalén, che'en. 

21Jesús tsi! sube: X'ixic, ñopoyon. 
Tal jini ora che! mach watic ti wits 
mi ya!ic ti Jerusalén mi caj la' 
ch'ujutesan lac Tat. 22Jatetla mach 
la' wujilic chuqui mi la' ch'ujutesan. 
Joñon lojon cujil chuqui mic 
ch'ujutesan lojon, come ch'oyol 
i coltantel winicob x'ixicob ti 
judíojob. 23Tal i yorajlel, i yorajlelix 
wale, che' mi caj i ch'ujutesañob 
lac Tat ti' Espíritu che' ja'el ti isujm 
jini mero xch'ujutesayajob. Come 
lac Tat ja'el mi! sajcan jini mu! bA 
i ch'ujutesañob che! bajche' jini. 
24Dios Espíritujach. Jini mu! ba 
i ch'ujutesañob Dios, wersa mi' 
ch'ujutesañob ti espíritu ti isujm. 
Che! tsi! yala Jesús. 25Jini x'ixic tsi' 

sube: Cujil tal jini Mesías, jiñach 
jini Cristo, jini YajcAbil bA. Che! 
tilemix mi caj i subeñonla pejtelel 
chuqui tac an, che'en. ?6 Jesús tsi' 
sube: Joñoñach woli bA c pejcañet, 
che'en. 

27Tsa' tiliyob xcant'añob i 
cha'an. Tsa' toj sajtiyob i pusic'al 
xcant'añob cha'an woli ti t'an Jesús 
yic'ot jini x'ixic. Ma'anic majch tsi' 
c'ajtibe: ¿Chuqui wola' c'ajtiben? 
¿Chucoch woliyet ti t'an yic'ot? 
28 Jini x'ixic tsi! caya i yuc'um. Tsa' 
majli ti tejclum. Tsi' sube winicob 
x'ixicob: ?9La' cu la. Q'uelela winic 
tsa' ba i subeyon pejtel chuqui tac 
tsac mele ti pejtelel q'uin. ¿Mach 
ba jinic jini Cristo, jini YajcAbil 
ba? che'en. 30Tsa! cajiyob ti loq'uel 
majlel ti tejclum. Tsa' tiliyob ba'an 
Jesús. 

31Che' woli' tilelob, jini 
xcant'añob tsi' subeyob Jesús ti 
wocol t'an: Maestro, cha'len we'el, 
che'ob. 32 Jesús tsi' subeyob: An 
c we'el mach ba anic mi la! cañe', 
che'en. 33Jini cha'an jini xcant'añob 
tsi' subeyob i ba: ¿Am ba majch 
tsi' ch'ambe tilel chuqui mi' c'ux? 
che'ob. 34 Jesús tsi! subeyob: Jiñach 
c we'el che! mic mel chuqui yom c 
Tat tsa' ba i chocoyon tilel. Jiñach 
c we'el che! ts'acal mic melben i 
ye'tel. 

35¿Mach ba anic mi la' wal: “Anto 
yom champ'ejl uw cha'an mi' cajel 
c'ajbal?” che'etla. Awilan, mic 
subeñetla: Letsan la' wut, q'uelela 
jini cholel. Come tiquinix. C'ajolix 
yom. 36Jini mu! ba i cha'len 
c'ajbal mi' taj i tojol. Mi' tempan 
i chobejtabal cha'an i cuxtalel 
mach ba anic mi' jilel. Che' jini 

junlajal tijicña mi! yubin jini mu! 
ba i cha'len pac' yic'ot jini mu! bA 
i cha'len c'ajbal. 37T' sujm bajche' 
mi' yalob winicob: “Juntiquil mi' 
cha'len pac', yamba mi' cha'len 
c'ajbal”. 38Tsa'ix c chocoyetla majlel 
cha'an mi la! c'aj ba! ma'anic tsa! la! 
cha'le e'tel. Yaño! ba tsi! cha'leyob 
e'tel. Jatetla wolix la! c'ajben i 
ye'tel. Che! tsi! yala Jesús. 

39Cabal samaritanojob ya! ti Sicar 
tsi! ñopoyob Jesús cha'an i subal 
jini x'ixic che! bA tsi! yala: “Jini 
Winic tsi! subeyon pejtelel chuqui 
tsac mele ti pejtelel q'uin”, che'en. 
40Che! tilemobix samaritanojob 
ba'an Jesús, tsi! c'ajtibeyob ti wocol 
t'an cha'an mi jalijel yic'otob. Ya' 
tsa! cale Jesús cha'p'ejl q'uin. “1 An 
to cabalob tsa' ba i ñopoyob Jesús 
cha'an ti! t'an. 42Tsi! subeyob jini 
x'ixic: Wale mic ñop lojon, mach 
cha'anic jach tsa' subeyon lojon, 
pero cha'an tsa cubi lojon i t'an 
ja'el. Cujil lojon ti isujm jiñach jini 
Cristo, jini YajcAbil bA, i yaj Coltaya 
winicob x'ixicob año' ba ti pañimil, 
che'ob. 
Jesús tsi! lajmesaAbe i yalobil jini am 

ba i ye'tel 
(Mt. 8.5-13; Lc. 7.1-10) 
43 Ñumenix cha'p'ejl q'uin tsa! 


loq'ui Jesús ya'i. Tsa' majli ti Galilea. 


44Come Jesús tsi! yala ma'anic mi' 
c'uxbintel x'alt'an ti! lumal. 45Che! 
bA tsa! tili Jesús ti Galilea, jini 
galileojob tsi' payayob ochel, come 
tsi' q'ueleyob pejtel i melbal Jesús ti 
Jerusalén che' woli' q'uiñijel, come 
tsajniyob ja'el i q'uel q'uiñijel. 
46Tsa' cha' tili Jesús ti Caná ti 
Galilea, ya! ba! tsi' pantesa ja! ti 

vino. Ya! ti Capernaum an juntiquil 
winic am bA i ye!tel. C'am i yalobil 
jini winic. 47 Che! bA tsi! yubi 
loq'uem Jesús ti Judea woli' tilel 
ti Galilea, tsa! majli ba'an Jesús. 
Tsi' c'ajtibe ti wocol t'an cha'an 
mi! tilel i lajmesan i yalobil, come 
yomix chamel. 48 Jesús tsi! sube: 
Mi ma'anic mi la! q'uel i yejtal c 
p'atalel, ma'anic mi caj la! ñop, 
che'en. 49Jini am ba i ye'tel tsi' 
sube: C Yum, conla ti ora ame 
chamic calobil, che'en. 5° Jesús 
tsi! sube: Sujtenix. Cha! c'oq'uix 
a walobil, che'en. Jini winic tsi' 
ñopbe i t'an Jesús. Tsa' sujti majlel. 
51Che' woli ti sujtel, tsa' tili i tajob 
i winicob ti bij. Tsi' subeyob cha! 
c'oq'uix i yalobil. 52Jini am ba i 
ye'tel tsi! c'ajtibeyob baqui ora tsa! 
caji ti c'oc'an. Tsi' subeyob: Ac'bi 
che! ts'ita' ñumen ti xinq'uiñil, tsa! 
lajmi jini c'ajc, che'ob. *3Tsa' caji 
i ña'tan i tat cha'an tsa' c'oc'a i 
yalobil ti jini jach ba ora che' ba tsi' 
sube Jesús: “Cha' cuxul a walobil”. 
Tsi! ñopo Jesús jini winic yic'ot 
pejtelel año' ba ti' yotot. 

54 Jiñach i cha'yajlel i yejtal 
i p'atalel Jesús tsa' ba i pasa ti 
Galilea che' loq'uemix ti Judea. 


Jesús tsi! lajmesa xc'amajel 
ti' t'ejl ts'amibal 

Ti wi'il tsa' caji i melob q'uin 

judíojob. Jesús tsa' letsi majlel 
ti Jerusalén. ?Lac'al ti! yochib 
tiñame' ti Jerusalén an ts'amibal i 
c'aba' Betesda ti! t'an hebreojob. An 
jo'p'ejl corredor ti! joytilel ts'amibal. 
3Ya! ñololob cabal xc'amajelob, 
xpots'ob yic'ot mach ba weñobic i 
yoc, yic'ot jini tiquin ba i c'ab. Woli' 

pijtañob i ñijcantel ja!. 4Come i tilel 
mi! jubel ochel ángel ti ts'amibal 
cha'an mi' ñijcan ja'. Maqui ñaxan 
mi' yochel che' mi' yujtel i ñijcan, 
mi' lajmel pejtelel i chamel. Ya'an 
juntiquil winic am ba i c'amajel 
waxaclujump'ejl i cha'c'al (38) jab. 
6Jesús tsi! q'uele jini xc'amajel. 
Tsi' ña'ta anix cabal ora ya' ñolol. 
Tsi' sube: ¿A wom ba ma' c'oc'an? 
che'en. 

T Jini xc'amajel tsi! sube: C Yum, 
ma'anic majch mi' yotsañon ti 
ts'amibal che! ñijcAbil ja'. Che! woli 
to c ñochtan ja', mi! bac' ochel 
yamba, che'en. 8 Jesús tsi! sube: 
Ch'ojyen, q'ueche a wayib, cha'len 
xAmbal, che'en. 9 Ti ora jini winic 
tsa! c'oq'uesAnti. Tsi' q'ueche i 
wayib. Tsi! cha'le xambal. Jiñach 
jini q'uin che' mi' c'ajob i yo 
judíojob. 10 Jini cha'an jini judíojob 
tsi' subeyob jini tsa' ba lajmesanti: 
Jiñach i q'uiñilel c'aj o. Tic'bil ti 
mandar cha'an ma' q'uech majlel 
a wayib, che'ob. 11Tsi' jac'beyob: 
Jini winic tsa! ba i c'oq'uesayon tsi! 
subeyon: “Q'ueche a wayib, cha'len 
xAmbal”. Che! tsi! subeyon, che'en. 
12Tsi' c'ajtibeyob: ¿Majqui jini winic 
tsa! bA i subeyet: “Q'ueche a wayib, 
cha'len xambal”? che'ob. 13Jini tsa! 
ba lajmesanti mach yujilic majqui, 
come Jesús tsi! tats'a i ba ba! 
tempabilob winicob x'ixicob. 

14Ti wi'il Jesús tsi' taja jini 
winic ti Templo. Tsi' sube: Awilan, 
c'oq'uetix. Mach a chan cha'len 
mulil ame mi' cha' tajet ñumen 
wocol ba, che'en. 15Tsa' majli jini 
winic. Tsi' sube judíojob cha'an 
jiñach Jesús tsa' ba i c'oq'uesa. 
16Jini cha'an jini judíojob tsi' 

tic'layob Jesús. Yomob i tsansan, 
come tsi' cha'le lajmesaya ti' 
q'uiñilel c'aj o. 1 Jesús tsi! subeyob: 
C'alal wale mi' cha'len e'tel c Tat. 
Joñon ja'el mic cha'len e'tel, che'en. 
18 Jini cha'an judíojob ñumen cabal 
tsa' caji i ña'tañob i tsansan Jesús, 
come mach cojic jach tsi' ñusa i 
q'uiñilel c'aj o Jesús, pero tsi' pejca 
Dios ti' tat ja'el. Che' jini tsi' laji i 
ba bajche' Dios. 


I ye'tel i Yalobil Dios 

19 Jesús tsa! caji i subeñob: Isujm, 
isujm mic subeñetla: Ma'anic 
chuqui mi mejlel i bajñel mel i 
Yalobil Dios. Mi' q'uel chuqui tac 
woli' mel i Tat, jiñach chuqui mi' 
mel ja'el. Pejtelel chuqui tac mi' 
mel i Tat, mi! mel i Yalobil. 20 Come 
c Tat mi' c'uxbin i Yalobil. Mi' 
pasbeñon pejtelel chuqui tac mi' 
mel. Mu' to caj i pasbeñon ñumen 
ñuc ba i ye'tel cha'an mi' toj sajtel 
la! pusic'al. 24 Come che! bajche' mi' 
tech ch'ojyel Dios jini chameño' 
ba, che' bajche' mi' yaq'ueñob i 
cuxtalel, che! ja'el i Yalobil mi' 
yaq'uen i cuxtalel majqui yom i 
yaq'uen. 22C Tat ma'anic mi! mel 
winicob. Tsi' yaq'ue i Yalobil i 
p'atalel ti meloñel cha'an mi! melob, 
23cha'an mi' q'uelob ti ñuc i Yalobil 
Dios pejtel winicob x'ixicob che! 
bajche! mi! q'uelob ti ñuc c Tat. 
Jini mach ba anic mi' q'uel ti ñuc i 
Yalobil Dios mach ñuquic mi' q'uel 
c Tat tsa' ba i chocoyon tilel. 

24]sujm,isujm mic subeñetla: Jini 
mu! ba i yubin c t'an, mu! ba i ñop 
jini tsa' ba i chocoyon tilel, anix 
i cuxtalel mach ba anic mi' jilel. 
Ma'anic mi' yajq'uel ti tojmulil, 

come mach chan chamenix. Tsa'ix 
aq'uenti i cuxtalel. 251sujm, isujm 
mic subeñetla: Tal i yorajlel, i 
yorajlelix wale, che! mi caj i 
yubibeñob i t'an i Yalobil Dios 

jini chameño' bA. Pejtelel mu! bA 

i yubiñob mi caj i yaq'uentelob i 
cuxtalel. 26 Come an i p'atAlel c Tat 
cha'an mi! yaq'ueñob i cuxtalel. 
Che' ja'el tsi' yaq'ue i p'atalel 

i Yalobil cha'an mi' yaq'ueñob 

i cuxtalel. 27Dios tsi! yaq'ue 

ja'el i p'atalel ti meloñel come i 
Yalobilach Winic. 28Mach yomic mi' 
toj sajtel la! pusic'al cha'an jini c 
t'an, come tal i yorajlel che' mi caj 
i yubibeñob i t'an i Yalobil Winic 
jini año! ba ti mucoñibal. ?9 Jini 
tsa! ba i cha'leyob chuqui wen mi 
caj i ch'ojyelob loq'uel ti mucoñibal 
cha'an mi' yochelob ti' cuxtalel. 
Jini tsa! ba i cha'leyob jontolil mi 
caj i ch'ojyelob loq'uel ti mucoñibal 
cha'an mi' yochelob ti tojmulil. 


An testigo mu' ba i yac' 
ti cajñel Jesús 

30Tic bajñelil ma'anic chuqui mi 
mejlel c mel. Che' bajche' mi cubin, 
che'i mic cha'len meloñel. Tojach 
c meloñel, come ma'anic mic mel 
chuqui com tic bajñelil. Mic mel 
chuqui yom c Tat tsa' ba i chocoyon 
tilel. 31Mi tsac bajñel subu c bA, 
mach isujmic c t'an. 32An yamba 
mu! bA i yac'on ti cAjñel. Cujil isujm 
i t'an jini mu! ba i yac'on ti cAjñel. 
33 Jatetla tsa! la! choco majlel 
winicob ba'an Juan. Tsi' yac'ayon 
ti cajñel. 34Mach comic j coltantel 
ti winicob. Cojach cha'an mi la' 
coltantel mic subeñetla. 35Lajalach 
Juan bajche' jump'ejl c'ajc woli ba 

ti lejmel mu! ba i yac' i saclel. Poj 
tijicñayetla che! ba tsa! la! q'uele 
i saclel. 3ĉ Anto yan tac ba mu! bA 
i yac'on ti cajñel. Ñumen ñuc jini 
bajche' i t'an Juan. Jiñach que'tel 
tsa' ba i yaq'ueyon c Tat cha'an mic 
mel ti ts'acal. Jini que'tel mu' ba c 
cha'len, mi' yac'on ti cajñel cha'an 
mi la! ña'tan tsi! chocoyon tilel c 
Tat. 37 C Tat ja'el tsa! ba i chocoyon 
tilel tsa'ix i yac'ayon ti cAjñel. 
Jatetla ma'anic tsa! la! wis ubibe i 
t'an ti pejtelel ora. Ma'anic tsa! la! 
q'uele bajche! yilal Dios. 38Ma'anic 
mi! yajñel i t'an ti la! pusic'al, come 
ma'anic mi la! ñopon anquese 
chocbilon tilel i cha'an. 39 CabAl 
woli la! lon q'uel i Ts'ijbujel Dios, 
come ya! mi la! ña'tan la! taj la! 
cuxtAlel mach ba anic mi jilel. Pero 
wen q'uelela come jiñach mu! ba i 
yac'on ti cAjñel. 40Jatetla mach la' 
womic la! tilel ba! añon cha'an mi 
la! taj la! cuxtAlel. 

4AAMach ti winiquic ch'oyol c 
ñuclel. 42Mij cañetla. Ma'anic mi la' 
c'uxbin Dios ti la! pusic'al. 43Joñon 
tsa! tiliyon ti! c'aba' c Tat. Ma'anic 
mi la! ñopon. Mi tsa! tili yamba tij 
c'aba', jini mi caj la! ñop. 44 ¿Bajche' 
mi mejlel la! ñop? Mi la! taj la! 
ñuclel ti winicob. Ma'anic mi la! 
sajcan la! ñuclel ch'oyol ba ti jini 
cojach ba Dios. 45Mach mi la! wal ti 
la! pusic'al mi joñon mi caj c sub la! 
mul ti! tojlel c Tat. Jini Moisés, mu! 
ba la! ñop, jiñAch mu! ba caj i sub 
la' mul. 46Tsa'ic la! ñopo Moisés, tsa! 
la! ñopoyon ja'el, come tsi! tajayon 
ti t'an ti! ts'ijbujel. “Mi ma'anic 
mi la' ñop chuqui tsi' ts'ijba Moisés, 
¿bajche! mi caj la! ñop c t'an? Che! 
tsi! yala Jesús. 

Tsa! we'santiyob jo'p'ejl mil 

(Mt. 14.13-21; Mr. 6.30-44; Lc. 9.10-17) 

Ti wi'il Jesús tsa! c'axi ti 
Galilea ñajb, i c'aba' ja'el 
Tiberias. ?Cabalob tsi! tsajcayob 
majlel Jesús, come tsi! q'ueleyob 
i yejtal i p'atalel tsa! bA i pASA 
ti xc'amajelob. 3Jesús tsa! letsi 
majlel ti wits. Ya'i tsa! buchle yic'ot 
xcant'añob i cha'an. 4Lac'alix i 
q'uiñilel jini Pascua mu' ba i melob 
judíojob. 

5Jesús tsi' ts'ita' letsa i wut. Tsi' 
q'uele cabal winicob x'ixicob woli 
ba i tilelob ba'an. Jesús tsi' sube 
Felipe: ¿Baqui mi mejlel lac man 
waj cha'an mi' c'uxob? che'en. 
êTsi' sube jini t'an cha'an yom i 
q'uelben i pusic'al Felipe, come 
yujil Jesús ti! bajñelil chuqui yom 
i mel. 7 Felipe tsi! jac'be: Mach 
jasalic lujunc'al denario* cha'an 
mic man lojon waj cha'an mi' 
ts'ita' c'uxob ti jujuntiquil, che'en. 
8 Juntiquil xcant'an i c'aba' Andrés, 
i yijts'in Simón Pedro, tsi' sube: 
9Wa'an juntiquil ch'iton am ba i 
cha'an jo'q'uejl waj melbil ba ti 
cebadadiñachyic!ot cha!cojt chay. 
¿Jasal ba che! cabAlonla? che'en. 

10 Jesús tsi! sube: Subenla buchtal 
winicob x'ixicob, che'en. Ya'an jam. 
Tsa' buchleyob ti pejtelelob. Añob 
che' bajche' jo'p'ejl mil winicob. 

11 Jesús tsi! ch'ama jini waj. Che! 

ba tsi' sube wocolix i yal Dios, tsi' 
xet'e. Tsi! yaq'ueyob xcant'añob. 
Jini xcant'añob tsi' pucbeyob jini 
buchulo' ba. Che' ja'el jini chay. 
Tsi' c'uxuyob bajche' c'amel yomob. 

12Che' ñajobix, Jesús tsi' sube 
xcant'añob i cha'an: Laj tempanla 
i xujt'il tac tsa' ba colobaji cha'an 
ma'anic mi' sajtel mi ts'ita'ic. 
13Jini cha'an tsi' tempayob. Tsi' 
bujt'esayob lajchamp'ejl chiquib i 
xujt'il tac jini jo'q'uejl waj tsa' ba 
colobaji che! ba tsa! ujti i c'uxob. 
14Jini winicob tsa! ba i q'ueleyob 
i yejtal i p'atalel tsa! bA i pASA 
Jesús, tsi! yAlAyob: Isujm jiñach jini 
x'alt'an mu! ba i tilel ti pañimil, 
che'ob. 15Che! ba tsi! ña'ta Jesús 
woli' tilel i chucob ti wersa cha'an 
mi' yotsañob ti rey, tsa' cha' majli ti 
wits ti' bajñel. 


Tsi' cha'le xambal Jesús ti pam ñajb 
(Mt. 14.22-27; Mr. 6.45-52) 

16Che! wolix i yic'an, tsa! jubiyob 
majlel xcant'añob i cha'an c'alal ti 
ñajb. 17Tsa! ochiyob ti barco. Tsa' 
ñumiyob ti colem ñajb cha'an yomob 
majlel ti Capernaum. Che' iq'uix, 
maxto tilemic Jesús ba' añob. 18Tsa' 
caji i cabal ñijcan i ba ñajb come 
cabal ic' tsi! wec'ula ja'. 19Che' ba 
tsa'ix i ñijcayob majlel barco tic'al 
mi jump'ejl legua, jini xcant'añob 
tsi' q'ueleyob Jesús. Woli' cha'len 
xAmbal ti pam ja'. Wolix i ñochtan 
tilel barco. Tsi' cha'leyob baq'uen. 
20 Jesús tsi! subeyob: JoñoñaAch. 
Mach la! cha'len baq'uen,che'en. 
21Jini cha'an tijicñayob xcant'añob 
tsi' payayob ochel ti barco. Ti ora tsa! 
c'oti barco ti lum ba! yomob majlel. 


Winicob x'ixicob tsi' sajcayob Jesús 
22Ti yijc'Alal ya! to an winicob 
x'ixicob ti junwejl colem ñajb ba! tsi' 





Jiñach c'uxbil ba i wut jam. 

c'uxuyob waj. Yujilob an jump'ejl 
jach barco ba! tsa! bajñel ochiyob 
jini xcant'añob, come ma'!anic tsa! 
ochi Jesús yic'otob. I bajñelob jach 
tsa! majliyob xcant'añob. 23'Tsa! tili 
barco tac ch'oyol ba ti Tiberias, 
lac'al ba! tsi! c'uxuyob waj che! 

bA tsa! ujti i suben wocolix i yala 
lac Yum. 24Che! bA tsi! q'ueleyob 
winicob mach ya'ic an Jesús, mach 
ya'ic añob xcant'añob i cha'an 
ja'el, tsa! ochiyob ti barco tac. Tsa' 
tiliyob ti Capernaum cha'an mi' 
sajcañob Jesús. 


Jesús jini Waj mu! bA i 
yaq'ueñonla laj cuxtalel 

25Che! ba tsi! tajayob Jesús ti 
junwejl colem ñajb, tsi! c'ajtibeyob: 
Maestro, ¿baqui ora tsa! juliyet 
wati? che'ob. 26 Jesús tsi! jac'beyob: 
Isujm, isujm mic subeñetla, mi la! 
sajcañon cha'an jach tsa! ñaj'ayetla 
ti waj, mach cha'anic tsa! la! q'uele 
i yejtal c p'atalel. 27 Mach mi la! 
cha'len e'tel cha'an jini we'elal 
mu! bA i jilel. Cha'lenla e'tel cha'an 
jini we'elal mu! ba i jalijel cha'an 
mi la' taj la' cuxtalel mach ba anic 
mi' jilel. I Yalobil Winic mi caj i 
yaq'ueñetla jini we'elal, come Dios 
c Tat tsa'ix i yaq'ueyon c p'atalel 
cha'an ili e'tel. Che! tsi! yala Jesús. 
28 Jini tempabilo' ba tsi! c'ajtibeyob: 
¿Chuqui yom mic cha'len lojon 
cha'an mic mel lojon i ye'tel Dios? 
che'ob. 29 Jesús tsi! jac'beyob: 
Jiñach i ye'tel Dios, che' mi la' ñop 
i Yalobil tsa' ba i choco tilel, che'en. 

30Tsi' c'ajtibeyob: ¿Chuqui i 
yejtal a p'atalel ma! pas cha'an 
mij q'uel lojon, cha'an mic ñopet 
lojon? ¿Chuqui a we'tel mu! ba a 

cha'len? 31Lac ñojte'el tsi' c'uxuyob 
maná* ti colem ba i tiquiñal lum 
che' bajche' ts'ijbubil: “Dios tsi' 
yaq'ueyob waj ch'oyol ba ti panchan 
cha'an mi! c'uxob”, che'ob. 32 Jesús 
tsi' subeyob: Isujm, isujm mic 
subeñetla: Jini tsa! ba i yaq'ueyetla 
jini waj ch'oyol ba ti panchan mach 
jinic Moisés. C Tat mi' yaq'ueñetla 
jini isujm ba waj ch'oyol ba ti 
panchan. 33Come jini Waj ch'oyol 
ba ti Dios, jiñach tsa' ba jubi tilel 
ti panchan mu! ba i yaq'ueñob i 
cuxtaAlel jini año! ba ti pañimil, 
che'en Jesús. 34'Tsi' subeyob: C Yum, 
aq'ueñon lojon jini waj ti pejtelel 
ora, che'ob. 35 Jesús tsi! subeyob: 
Joñon Wajon mu' ba i yaq'ueñetla 
la' cuxtalel. Jini mu' ba i tsajcañon 
ma'anic ba' ora mi caj i yubin 
wi'ñal. Jini mu' ba i ñopon ma'anic 
ba' ora mi caj i tiquin i ti'. 

36Pero jatetla, che' bajche' tsac 
subeyetla, ma'anic mi la' ñopon 
anquese tsa! la! q'ueleyon. 37Pejtelel 
winicob x'ixicob mu! ba i yaq'ueñon 
c Tat mi caj i tilelob ba! añon. 
Majqui jach mi' tilel ma'anic mi caj 
c choc sujtel. 38Come tsa! jubiyon 
tilel ti panchan cha'an mic mel 
chuqui yom c Tat tsa' ba i chocoyon 
tilel. Ma'anic tsa' tili c mel chuqui 
com tic bajñel pusic'al. 39Jiñach 
chuqui yom c Tat tsa' ba i chocoyon 
tilel. Yom mic techob ch'ojyel ti 
jini cojix ba q'uin pejtelel winicob 
x'ixicob tsa' ba i yaq'ueyon Dios. 
Mach yomic mi' sajtel mi juntiquilic. 
40 Jiñach chuqui yom c Tat tsa' ba 
i chocoyon tilel. Yom mi' tajob 
i cuxtalel mach ba anic mi' jilel 
pejtelel mu! ba i q'uelob i Yalobil, 
mu' ba i ñopob. Joñon mi caj c 

techob ch'ojyel ti jini cojix bA q'uin, 
che'en Jesús. 41 Jini judíojob tsa' 
cajiyob ti wulwul a'leya come tsi! 
yala Jesús: “Joñon jini Wajon tsa! bA 
jubi tilel ti panchan”. 42'Tsi! yalayob: 
¿Mach ba jinic Jesús? ¿Mach ba i 
yalobilic José? Cambil lac cha'an 
i tat i ña'. ¿Bajche' mi! yal: “Tsa! 
jubiyon tilel ti panchan”? che'ob. 
43 Jini cha'an Jesús tsi! jac'beyob: 
Cayax la' pejcan la' ba ti wulwul 
a'leya. 44Ma'anic majch mi mejlel 
i tilel ba' añon, jini jach mu' ba i 
wersa pajyel tilel cha'an c Tat tsa! 
bA i chocoyon tilel. Joñon mi caj c 
tech ch'ojyel ti jini cojix ba q'uin 
mu! ba caj i tilel. 45Ts'ijbubil ti' jun 
x'alt'añob: “Dios mi caj i cantesan 
pejtelel winicob x'ixicob”. Che'ach 
ts'ijbubil. Che! jini mi! tilelob ba! 
añon pejtel tsa' ba i yubibeyob 
i t'an c Tat, tsa' ba i ñopbeyob i 
cantesabal. 46Ma'anic majch tsi' 
q'uele c Tat mi juntiquilic, jini jach 
jini ch'oyol ba ti Dios. Jini tsa'ix i 
q'uele c Tat. 

471sujm, isujm mic subeñetla, jini 
mu! ba i ñopon, anix i cuxtalel 
mach ba anic mi' jilel. 48 Joñon 
jini Wajon mu! bA caq'ueñetla la! 
cuxtalel. 49La! ñojte'el tsi' c'uxuyob 
maná ti jochol ba lum pero tsa! 
chamiyob. 50Yambayach jini Waj 
mu! bA i jubel tilel ti panchan 
cha'an mi' c'uxob winicob x'ixicob 
cha'an ma'anic mi' chamel majqui 
jach mi! c'ux. 51 Joñon cuxul 
ba Wajon tsa' ba jubiyon tilel ti 
panchan. Mi an majqui mi' c'ux jini 
Waj, chan cuxul ti pejtelel ora. Jini 
Waj mu! ba cac! jiñach c bac'tal mu! 
ba cAc! cha'an i cuxtalel jini año! bA 
ti pañimil. Che! tsi! yala Jesús. 

52Jini cha'an judíojob calax jax 
tsi! pejcayob i bA. Tsi' yalayob: 
¿Bajche' mi mejlel i yaq'ueñonla i 
bac'tal cha'an mi laj c'ux? che'ob. 
53 Jesús tsi' subeyob: Isujm, isujm 
mic subeñetla, mi ma'anic mi la! 
c'uxben i bac'tal i Yalobil Winic, 
mi ma'anic mi la' jap i ch'ich'el, 
ma'anic la! cuxtalel. 54Jini mu' 
bA i c'ux c bac'tal, mu! ba i jap 
c ch'ich'el anix i cuxtalel mach 
ba anic mi! jilel. Joñon mi caj c 
tech ch'ojyel ti jini cojix ba q'uin. 
55Come c bac'tal jiñach mero 
we'elal, c ch'ich'el jiñach mero 
japbil ba. 56 Jini mu! ba i c'ux c 
bac'tal, mu' ba i jap c ch'ich'el, mi' 
yajñel ti joñon. Joñon ja'el mi cajñel 
ti' pusic'al. 57 Che! bajche! cuxul 
c Tat tsa! bA i chocoyon tilel, che! 
bajche! an j cuxtalel tic Tat, che! 
ja'el jini mu! bA i c'uxon mi caj i taj 
i cuxtalel ti joñon. 58Jiñach Waj 
tsa! bA jubi tilel ti panchan. Mach 
che'ic jini maná* tsa! ba i c'uxuyob 
la' ñojte'el tsa' ba chamiyob. Jini 
mu! bA i c'uxob jini Waj mu! bA 
caq'ueñob, chan cuxul mi! yajñelob 
ti pejtelel ora, che'en. 59Che'ach tsi' 
cha'le cantesa Jesús ti sinagoga ya! 
ti Capernaum. 


T'an cha'an laj cuxtalel 
mach ba anic mi' jilel 


60 Cabal xcant'añob i cha'an, 
che' ba tsi' yubiyob jini t'an, tsi' 
yalayob: Leco i cantesabal. ¿Majqui 
mi mejlel i chan ubin? che'ob. 
61Yujil Jesús ti! bajñelil woliyob ti 
wulwul t'an xcant'añob i cha'an 
cha'an i cantesa. Tsi' c'ajtibeyob: 
¿Tile bixel jax ba la' pusic'al 
cha'an c t'an? 82 ¿Chuqui mi caj 


165 


la! wal, che! jini, mi tsa! la! q'uele 

i Yalobil Winic che! mi' letsel 

majlel ya! ba! tsa! chumle ti ñaxan? 
63 Jini Espíritu mi! yaq'ueñonla 

laj cuxtalel. Lac bac'tal ma'anic 
chuqui mi' yaq'ueñonla. Jini c t'an 
tsa' ba c subeyetla i cha'añach la' 
ch'ujlel. Mi' yaq'ueñetla la' cuxtalel. 
64Lamitaletla ma'anic mi la' ñopon, 
che'en. Come c'alal ti' cajibal yujil 


Jesús jini mach ba anic tsi' ñopoyob. 


Yujil majqui mi caj i yac' ti' c'ab i 
contra. 85Tsi! yala: Jini cha'an tsac 
subeyetla, ma'anic majch mi mejlel 
i tilel ba! añon mi ma'anic tsa! 
aq'uenti i p'atalel tic Tat, che'en. 
66CabAl xcant'añob i cha'an 
tsa' caji i tats'ob i ba. Ma'anix 
tsi' chan cha'leyob xambal yic'ot 
Jesús. 7 Jesús tsi! c'ajtibeyob jini 
lajchantiquil: ¿Jatetla la! wom ba la! 
cayon ja'el? che'en. 68Simón Pedro 
tsi! jac'a: C Yum, ¿am ba yamba mu! 
ba mejlel i coltañon lojon? Ma'anic. 
Come jatet jach ma' sub jini t'an 
cha'an mic taj lojon j cuxtalel mach 
ba anic mi' jilel. 89Mic ñopet lojon. 
Cujil lojon jatetach jini Ch'ujul 
ba tilem ba ti Dios, che'en Pedro. 
70 Jesús tsi! jac'be: ¿Mach ba tsaic 
c yajcayetla? Lajchantiquiletla. 
Juntiquil i cha'añach xiba, che'en. 
71 Jesús tsi! taja ti t'an Judas 
Iscariote, i yalobil Simón. Come 
jiñach Judas tsa! DA i yac'a Jesús ti' 
c'ab i contra. Jini Judas i pi'alach 
jini junlujuntiquil. 


I yijts'iñob Jesús ma'anic 
tsi' ñopoyob 
Ti wi'il Jesús tsa' caji ti 
xAmbal ti Galilea. Tsi' cAyA 
i xambal ti Judea, come judíojob 

woli' ña'tañob i chuc cha'an mi' 
tsansañob. 2LAc'Alix i yorajlel che! 
mi' melob q'uin judíojob che' mi' 
melob lejchempat tac. 3Jini cha'an 
i yijts'iñob Jesús tsi! subeyob: 
Loq'uen wa'i. Cucux ti Judea cha'an 
mi! q'uelob a melbal xcant'añob a 
cha'an. 4Ma'anic majch mi! cha'len 
i ye'tel ti mucul che! yom i yac' i 
ba ti cajñel. Mi wolix a mel ili e'tel, 
pasa a ba ti! wut jini año! ba ti 
pañimil, che'ob. Come i yijts'iñob 
ja'el ma'anic tsi' ñopoyob. 

ê Jesús tsi' subeyob: Maxto c'otemic 
i yorajlel cha'an mic majlel. Jatetla ti 
pejtelel ora mi la! mel bajche' jach la! 
wom. 7! Winicob x'ixicob i cha'año bA 
pañimil mach mejlic i ts'a'leñetla. Mi' 
ts'a'leñoñob come mic tsictesabeñob 
jontol ba i melbal. 8Jatetla cucuxla 
ti letsel ba! woli' melob q'uin. Joñon 
maxto anic mic letsel majlel come 
maxto i yorajlelic, che'en Jesús. 
9Che! ba tsa! ujti i yal jini t'an, tsa! 
cale Jesús ti Galilea. 


Tsa' majli Jesús ba' woli' melob q'uin 
10Che' majlemobix i yijts'iñob, 
tsa' letsi majlel Jesús ja'el ba' woli' 
melob q'uin. Mucul jach tsa' majli. 
Ma'anic tsi! pasa i bA. 11Judíojob tsi' 
sajcayob Jesús ba! woli' melob q'uin. 
Tsi' c'ajtibeyob i bA: ¿Baqui an jini 
Jesús? che'ob. 12Cabal tsi! cha'leyob 
wulwul t'an cha'an Jesús, come 
cabal tsi! yalayob: Uts'at i pusic'al, 
che'ob. Yaño' bA tsi! yalayob: Mach 
uts'atic, come woli! soc winicob 
x'ixicob, che'ob. 13Mucul jach 
tsi' tajayob ti t'an Jesús come tsi' 
bac'ñayob judíojob. 
14Che! ojlil to jini q'uiñijel, tsa! letsi 
majlel Jesús ti Templo. Tsa! caji ti 

cantesa. 15'Tsa! toj sajtiyob i pusic'al 
judíojob. Tsi' yalayob: ¿Bajche! tsi' 
ñopo jun jini winic che! mach cabalic 
tsa! cantesanti? che'ob. 16 Jesús tsi' 
jac'beyob: Jini j cantesabal mach c 
cha'anic. I cha'añach c Tat tsa! ba i 
chocoyon tilel. 17 Majqui jach yom i 
mel chuqui yom c Tat, mi caj i ña'tan 
mi ch'oyol j cantesabal ti Dios, o 
mi ch'oyol tic bajñel pusic'al. 18 Jini 
mu! bA i cha'len t'an ch'oyol ba ti' 
bajñel pusic'al mi! saclan i bajñel 
ñuclel. Jini mu! bA itsictesan i ñuclel 
c Tat tsa! ba i chocoyon tilel, jiñach 
isujm bA. Ma'anic chuqui mach 
tojic ti! pusic'al. 19 ¿Mach ba anic tsi' 
yaq'ueyetla mandar Moisés? Pero 
ma'anic mi la! jac' jini mandar mi 
juntiquileticla. ¿Chucoch la! wom la! 
tsansañon? Che! tsi! yala Jesús. 
20Tsi' jac'beyob: An a xibajlel. 
¿Majqui yom i tsansañet? che'ob. 
21 Jesús tsi! yala: Tsa'ix c cha'le 
junchajp que'tel. Mi' toj sajtel 
la! pusic'al ti la! pejtelel. 221sujm, 
Moisés tsi' yaq'ueyetla tsep 
pachalel. Mach ch'oyolic ti Moisés, 
ch'oyol ti la! ñojte'el. Mi la! wac' 
tsep pachalel ti! q'uiñilel c'aj o. 
23Mi uts'at mi! tsepbentel i pachalel 
winic ti! q'uiñilel c'aj o cha'an 
ma'anic mi! ñusantel i mandar 
Moisés, ¿chucoch mi la' mich'leñon 
cha'an tsac lajmesa winic ti pejtelel 
i chamel ti! q'uiñilel c'aj o? 24Mach 
mi la' lon ña'tan woli la' cambeñob 
i pusic'al la! pi'alob cha'an chuqui 
jach mi la' q'uel. Ña'tanla ti toj 
chuqui mi la' ña'tan, che'en. 


¿Mach ba jinic Cristo? 
25Ya! añob ti Jerusalén winicob 
tsa! ba i yalayob: ¿Mach ba jinic 

Jesús? ¿Mach ba yomobic i tsansan 
Jesús jini judíojob? 26Awilan, ya! 
woli ti t'an Jesús ti! wut pejtelel 
winicob. Ma'anic chuqui mi' 
subeñob. Tic'al woli' yalob jini 
yumalob jiñach Cristo ti isujm. 
27 Pero la cujil baqui ch'oyol jini 
winic. Che' mi' tilel jini mero Cristo 
ma'anic majqui yujil baqui ch'oyol, 
che'ob. 

28C'am tsa! caji ti t'an Jesús ti 
Templo. Tsi' cha'le cantesa. Tsi' 
yala: Mi woli la' cañon, la' wujil 
ja'el baqui ch'oyolon. Ma'anic tsac 
bajñel ña'ta tilel. Jini tsa! ba i 
chocoyon tilel isujm Diosach. Pero 
ma'anic mi la! can. 29Joñon mij 
can come ch'oyolon ya' ba'an. Tsi' 
chocoyon tilel, che'en. 3° Jini cha'an 
tsi' ña'tayob i ñup' Jesús. Ma'anic 
majch tsi' chucu come maxto 
c'otemic i yorajlel. 31 Cabal winicob 
x'ixicob tsi' ñopoyob. Tsi' yalayob: 
Jini mero Cristo mu! ba i tilel, ¿mejl 
ba i pas ñumen ñuc bA i yejtal i 
p'AtAlel bajche' tsi' pasa Jesús? 
che'ob. 


Tsi' chocoyob tilel i winicob 
cha'an mi' ñup'ob Jesús 
32Fariseojob tsi' yubiyob jini 
t'an tsa' ba i yalayob winicob. Jini 
cha'an jini ñuc ba motomajob 
yic'ot fariseojob tsi' chocoyob tilel 
i winicob cha'an mi' ñup'ob Jesús. 
33 Jesús tsi! yala: Jumuc' jax wA! 
añon la' wic'ot. Mic cha' majlel 
ya' ba'an jini tsa' ba i chocoyon 
tilel. 34Mi caj la! sajcañon, ma'anic 
mi caj la! tajon. Ya! ba! mic majlel, 
ma'anic mi mejlel la! c'otel, che'en 
Jesús. 35Jini cha'an jini judíojob 
tsi! subeyob i ba: ¿Baqui sami jini 

winic ba! ma'anic mi caj lac taj, mi' 
yA]? ¿Mu! ba caj i majlel ba'an lac 
pi'alob ti! lumal griegojob cha'an 
mi! cantesan griegojob? 36¿Chuqui 

i sujmlel jini t'an tsa! ba i yala 
Jesús?: “Mi caj la! saclañon, ma'anic 
mi caj la' tajon. Ya' ba' mic majlel, 
ma'anic mi mejlel la! c'otel”, che'ob. 


Cuxul ba ja' 

37Che' ti! xojt'ibal q'uin, ti jini ñuc 
ba q'uin, Jesús tsa' wa'le. C'am tsi' 
cha'le t'an. Tsi' yala: Mi an majqui an 
i tiquin ti', la! ba! añon, la! i jap. 38Jini 
mu! ba i ñopon, che! bajche! mi! yal 
i Ts'ijbujel Dios, on mi' caj ti wajlel 
loq'uel cuxul ba ja' ti' pusic'al, che'en. 
39(Jini ja! jiñach jini Espíritu mu! ba 
caj i yaq'uentelob jini mu! ba i ñopob, 
come maxto anic tsa' aq'uentiyob 
Ch'ujul ba Espíritu, come maxto anic 
tsa' aq'uenti i ñuclel Jesús.) 


Cha'chajp tsa' cajiyob ti t'an winicob 

40 Cabal winicob che! ba tsi! 
yubibeyob i t'an, tsi' yalayob: Isujm, 
jiñach jini x'alt'an, che'ob. 41Yaño' 
ba tsi' yalayob: Jiñach jini Cristo, 
jini YajcAbil bA, che'ob. Yaño! bA 
tsi' yalayob: ¿Ch'oyol ba jini Cristo 
ti Galilea? 42¿Mach ba anic tsi' 
yala i Ts'ijbujel Dios tal jini Cristo 
ti' p'olbal David ya' ti Belén, jini 
tejclum ba! tsa! ajni David? che'ob. 
43Che! jini, cha'chajp tsa! cajiyob ti' 
t'an cha'an Jesús. 44Lamital yomob 
i chuc pero ma'anic majch tsi' 
chucu, mi juntiquilic. 


Ma'anic winic ti pejtelel ora tsa' ba 

i cha'le t'an che' bajche' jini winic 

45Jini xcantayajob i cha'an ñuc 
ba motomajob yic'ot fariseojob tsa! 

tiliyob ba'an i yumob. Jini yumaAlob 
tsi! c'ajtibeyob: ¿Chucoch ma'anic 
tsa' la' paya tilel Jesús? che'ob. 

46 Jini xcantayajob tsi! jac'beyob: 
Ma'anic winic ti pejtelel ora mu' 

ba i cha'len t'an che' bajche' jini 
winic, che'ob. 47 Jini fariseojob tsi' 
subeyob: ¿Tsa' ba la! ñopo lot jatetla 
ja'el? 48 ¿Am ba juntiquil yumal 

mi juntiquil fariseo tsa! ba i ñopo 
Jesús? 49 Jini jach mi! ñopob Jesús 
jini winicob mach bA cantesabilobic 
ti mandar. Chocbilobix ti Dios, 
che'ob fariseojob. 

50 Juntiquil yumal i c'aba' 
Nicodemo, jiñach tsajni ba i pejcan 
Jesús ti ac'Alel, tsa! caji i subeñob: 
51 ¿Chuqui mi' yal jini mandar? 
¿Mejl ba mi lac sub mi an i mul 
winic, che' maxto ubibilic i t'an jini 
winic, che' maxto ña'tabilic chuqui 
tsi! cha'le? che'en. 52 Jini fariseojob 
tsi' c'ajtibeyob: ¿Jatet ch'oyolet 
ba ti Galilea ja'el? Q'uele ti uts'at 
jini ts'ijbubil ba. Ma'anic x'alt'an 
ch'oyol ba ti Galilea, che'ob. 53'Tsa! 
sujtiyob ti' yotot tac ti jujuntiquil. 


X'ixic tsa' ba tajle ti! ts'i'lel 
Jesús tsa' majli ti Olivo wits. 
2Ti sac'ajel tsa! cha! majli ti 

Templo. Pejtelel winicob x'ixicob 
tsa' tiliyob ba'an. Tsa' buchle 

Jesús. Tsa' caji i cantesañob. 3Jini 
sts'ijbayajob yic'ot fariseojob tsi' 
payayob tilel juntiquil x'ixic tsa! 

ba tajle ti' ts'i'lel. Tsi' yac'ayob jini 
x'ixic ti ojlil ba! añob. 4Tsi' subeyob: 
Maestro, jini x'ixic tsa! tajle ti mulil 
che! woli! mel i ts'i'lel. Moisés 

tsi' subeyonla ti mandar cha'an mi 
lac jul ti xajlel juntiquil am ba i 
mul che' bajche' jini. ¿Bajche' ma' 

wal jatet? ŠChe'i tsi! cha'leyob t'an 
cha'an mi' q'uelob bajche' mi caj 
i jac' Jesús cha'an mi' tajbeñob i 
mul. Jesús tsa' wutsle ti lum. Tsa' 
caji i ts'ijban lum ti' yal i c'ab. 
TChe' ba tsi! chan c'ajtibeyob Jesús 
jini winicob, tsa' wa'le Jesús. Tsi' 
subeyob: Jini mach ba anic i mul, 
la! i ñaxan jul ti xajlel, che'en. 8Tsa' 
cha' wutsle Jesús. Tsa' cha' caji i 
ts'ijban lum ti' yal i c'ab. 

9Che! ba tsi! yubibeyob i t'an 
Jesús, tsa' loq'uiyob majlel ti 
jujuntiquil, ñaxan jini ñoxobix bA, 
ti wi'il jini ch'iton winicob jinto 
tsa' laj majliyob. Jesús tsa' cale ti' 
bajñel yic'ot jini x'ixic tsa! ba wa'le 
ti ojlil. 10 Jesús tsa! cha! wa'le. Che! 
ba tsi' q'uele i bajñel ya'an jini 
x'ixic, tsi' c'ajtibe: X'ixic, ¿baqui an 
jini tsa' ba i subuyob a mul? ¿Mach 
ba anic majch yom i julet cha'an a 
mul? che'en. 11 Jini x'ixic tsi! sube: 
C Yum, ma'anic mi juntiquilic, 
che'en. Jesús tsi! sube: Joñon ja'el 
ma'anic mic julet cha'an a mul. 
Cucux. Mach ma' chan cha'len 
mulil, che'en. 


Jesús i SAclel Pañimil 


12 Jesús tsi' cha' subeyob: Joñon 
i saclelon pañimil. Jini mu' ba i 
tsajcañon ma!anic mi! caj ti xambal 
ti ic'ch'ipan ba pañimil. An i 
cha'an i saclel pañimil cha'an i 
cuxtalel, che'en. 13Jini fariseojob 
tsi' subeyob: Ti a bajñel t'an jach 
wola! sub a ba. Mach isujmic 
chuqui wola' wal, che'ob. 14Jesús 
tsi' jac'beyob: Anquese mic 
bajñel sub c ba, isujmach c t'an, 
come cujil baqui ch'oyolon, cujil 
baqui mic majlel. Jatetla mach 

la! wujilic baqui ch'oyolon, mi 
baqui mic majlel. 15 Jatetla mi la' 
to'ol ña'tabeñon c pusic'al cha'an 
chuqui jach mi la' q'uel. Joñon 
ma'anic majch mic to'ol ña'taben 

i pusic'al. 16Che' mic ña'tabeñob i 
pusic'al winicob x'ixicob, mij cañob 
ti isujm, come mach tic bajñelic 
mic ña'tabeñob i pusic'al, come 
jump'ejl jach c pusic'al quic'ot c Tat 
tsa! ba i chocoyon tilel. 17 Ts'ijbubil 
ti la' mandar ja'el: “Isujmach jini 
t'an mu' ba i yalob cha'tiquilob”. 
Che'ach ts'ijbubil. 18Joñon mic sub 
c ba cha'an mi la! cañon. C Tat ja'el 
tsa! ba i chocoyon tilel mi! yac'on 
ti cajñel, che'en. 19 Tsi! c'ajtibeyob: 
¿Baqui an a Tat? che'ob. Jesús tsi! 
jac'beyob: Ma'anic mi la! cañon. 
Ma'anic mi la' can c Tat ja'el. Tsa'ic 
la! cañayon tsa! la! caña c Tat 

ja'el, che'en. 20 Jesús tsi! cha'le jini 
t'an ya' ba' mi' yotsañob taq'uin 

ti Templo. Tsi' cha'le cantesa ti 
Templo. Ma'anic majch tsi' chucu 
come maxto tilemic i yorajlel. 


Ya' ba' mic majlel mach 
mejliquetla ti majlel 
21 Jesús tsi' cha' subeyob 

fariseojob: Mic majlel. Mi caj 
la' saclañon. Mi caj la' chamel 
che' añet to la ti la' mul. Ya' ba' 
mic majlel, mach mejliquetla ti 
majlel jatetla, che'en. 22Judíojob 
tsa' caji' c'ajtibeñob i ba: ¿Mu' 
ba caj i tsansan i ba? come mi' 
yal: “Baqui mic majlel mach 
mejliquetla ti majlel”. Che! mi' 
yal, che'ob. ?3 Jesús tsi! subeyob: 
Jatetla ch'oyoletla ti yebal. Joñon 
ch'oyolon ti chan. I cha'añetla jini 
pañimil. Joñon mach i cha'añonic 

jini pañimil. 24Jini cha'an mic 
subeñetla mi caj la! chamel che! 
añet to la ti la! mul. Mi ma'anic 
mi la! ñopon, mi caj la! chamel 
che! añet to la ti la! mul, che'en 
Jesús. 25Judíojob tsi! c'ajtibeyob: 
¿Majquiyet? che'ob. Jesús tsi! 
subeyob: Joñoñach jini mero tsa! 
ba c subeyetla ti ñaxan. 26An to 
cabal chuqui tac mi caj c subeñetla 
cha'an mic tsictesan la! melbal. 
Jini tsa! ba i chocoyon tilel isujm 
Diosach. Joñon mic subeñob ti 
pañimil chuqui tac tsi! subeyon c 
Tat, che'en Jesús. 

27 Ma'anic tsi' ch'ambeyob isujm 
mi woli' taj ti t'an i Tat am ba ti 
panchan. ?8 Jini cha'an Jesús tsi' 
subeyob: Che! ba tsa'ix la! letsa i 
Yalobil Winic, mi caj la' ch'amben 
isujm majquiyon. Mi caj la' 
ch'amben isujm ma'anic chuqui mic 
cha'len tic bajñelil. Chuqui tac tsi' 
cantesayon c Tat, jini jach mic sub. 
29 Jini tsa! ba i chocoyon tilel an 
quic'ot. Ma'anic tsi' cayayon c Tat 
tic bajñelil come ti pejtelel ora mic 
mel chuqui tac mi' mulan, che'en 
Jesús. 30Che! ba tsi! subu jini t'an 
cabal tsi' ñopoyob. 


I sujmlel c t'an mi caj 
i yaq'uetla ti colel 


31 Jini cha'an Jesús tsi' subeyob 
judíojob tsa' ba i ñopoyob: Mi 
ma'anic mi la! cay c t'an, mero 
xcant'añetla c cha'an. 32Mi caj la! 
can i sujmlel c t'an. I sujmlel c t'an 
mi caj i yaq'uetla ti colel, che'en. 

33Tsi' jac'beyob: I p'olbalon lojon 
Abraham. Ma'anic ba! tsa! chojñiyon 
lojon ti e'tel. ¿Chucoch ma! wal mi 
caj cajq'uel lojon ti colel? che'ob. 

34 Jesús tsi! jac'beyob: Isujm, isujm 
mic subeñetla, pejtelel mu' ba i 
cha'leñob mulil, chombilobix ti 
mulil. 35Jini winic chombilix ba ti 
e'tel mach ti pejtelic ora mi! yajñel 
ti' yotot i yum. Jini i yalobil yumal 
mi' yajñel ti pejtelel ora. 36Che! jini, 
mi tsi' yac'ayetla ti colel i Yalobil 
Dios, colbiletla ti isujm. 37 Cujil 

i p'olbaletla Abraham. Anquese 

i p'olbaletla, woli la! ña'tan la! 
tsansañon come ma'!anic mi! yochel 
c t'an ti la! pusic'al. 38Joñon mic 
sub chuqui tac tsaj q'uele quic'ot c 
Tat. Jatetla mi la! cha'len chuqui tac 
tsa! la! wubi ti la! tat, che'en. 


Jatetla i cha'añetla xiba 

39 Jini judíojob tsi! jac'beyob: C 
tat lojon jiñach Abraham, che'ob. 
Jesús tsi' subeyob: I yalobileticla 
Abraham, mux la! tsajcaben i 
melbal Abraham. 40 Woli la! ña'tan 
la! tsansañon, joñon tsa! bA c 
subeyetla chuqui isujm che! bajche' 
tsi! subeyon Dios. Mach che'ic tsi! 
mele Abraham. 41Mi la! cha'len i 
melbal la! tat, che!en Jesús. Jini 
judíojob tsa! caji i subeñob: Joñon 
lojon mach lajalonic lojon bajche' 
jini tsa' ba i yilayob pañimil cha'an 
ti! ts'i'lel winicob. Juntiquil jach c 
tat lojon, jiñach Dios, che'ob. 

42 Jesús tsi! subeyob: La! tatic Dios, 
mux la' c'uxbiñon. Come ch'oyolon 
ti Dios. Ma'anic tsa! tiliyon tic 
bajñel pusic'al. Dios tsi' chocoyon 
tilel. 43 ¿Chucoch ma'anic mi la! 
ch'amben isujm c t'an? Cha'an 
mach la' womic la' wubin c t'an. 

44 Jatetla i cha'añetla xiba. Jiñach 
la' tat. La' wom la' mel chuqui yom 
la' tat. Stsansayajach jini xiba c'alal 


JUAN 8, 9 


ti' cajibal. Ma'anic tsa! chan ajni ti' 
sujmlel Dios, come ma'anic chuqui 
isujm ti' pusic'al xiba. Che' mi' 
cha'len lot i tilelach come xlot. Ya! 
ch'oyol ti xiba pejtelel lot. 45 Joñon 
mic subeñetla chuqui isujm. Jini 
cha'an ma'anic mi la! ñopon. 46¿Am 
ba juntiquil mu' ba mejlel i sub 

an c mul? ¿Chucoch ma'anic mi 

la! ñopon mi tsac subeyetla chuqui 
isujm? ^ Jini i cha'an ba Dios mi! 
yubiben i t'an Dios. Jini cha'an 
ma'anic mi la' wubin come mach i 
cha'añeticla Dios, che'en. 


Che' max to anic Abraham, añon 

48 Jini judíojob tsi' jac'beyob: 
¿Mach ba isujmic tsa' ba c subu 
lojon, samaritanojet? An a xibAjlel, 
che'ob. 49 Jesús tsi! jac'beyob: 
Ma'anic c xibajlel. Joñon mic 
sub i ñuclel c Tat. Jatetla ts'a' mi 
la! q'uelon. 50 Ma'!anic mic bajñel 
sAclan c ñuclel. An juntiquil mu! 
ba i yaq'ueñon c ñuclel, mu! bA caj 
i tsictesan. Jini mi! ña'tan ñucon. 
51Isujm, isujm mic subeñetla, mi 
an majqui mi' ch'ujbibeñon c t'an, 
ma'anic mi' caj ti chamel ti pejtelel 
ora, che'en. 

52 Jini judíojob tsi' subeyob: Wale 
cujilix lojon an a xibajlel. Abraham 
tsa' chami, che' ja'el x'alt'añob. 
Jatet wola' wal mi an majqui mi' 
ch'ujbibeñet a t'an, ma'anic mi' caj 
ti chamel ti pejtelel ora. 53 ¿Ñumen 
ñuquet ba bajche' lac tat Abraham 
tsa! ba chami, yic'ot x'alt'añob ja'el 
tsa! ba chamiyob? ¿Majquiyet ma! 
wal? che'ob. 

54 Jesús tsi' jac'beyob: Mi tsac 
bajñel subu c bA ti ñuc, ma'anic c 
ñuclel. C Tat mi! tsictesan c ñuclel. 

Jiñach c Tat mu! ba la! pejcan ti la! 
Dios. 55Mach cambilic la! cha'an. 
Joñon mij can. Mi tsac subeyetla 
ma'anic mij can Dios, che'ic jini 
xloton, lajalon jach bajche'etla. 
Joñon mij can Dios. Mic jac'ben i 
t'an. 56Tijicña la! tat Abraham che! 
bA tsi! ña'ta j q'uiñilel ti pañimil. 
Abraham tsi! ch'ambe isujm. Tijicña 
tsi! yubi, che'en. 57 Jini judíojob 

tsi' subeyob: Maxto anic lujump'ejl 
i yuxc'al (50) a jabilel. ¿Tsa' ba a 
q'uele Abraham? che'ob. 58 Jesús tsi' 
subeyob: Isujm, isujm mic subeñetla, 
che! maxto anic Abraham añoñix, 
che'en. 59Jini cha'an tsi! lotoyob 
xajlel cha'an mi! julob. Jesús tsi' 
maca i ba. Tsa! loq'ui ti Templo. 
Che' ba tsa' ñumi ti ojlil ba' añob 
tsa' majli. 


Jesús tsi' lajmesa xpots' 


Che' ba tsa' majli Jesús tsi' 
q'uele winic. Xpots' jini winic 

c'alal che! ba tsi! yila pañimil. 
2 Jini xcant'añob i cha'añob tsi' 
c'ajtibeyob: Maestro, ¿chucoch 
xpots' jini winic che' ba tsi' yila 
pañimil? ¿Majqui tsi' cha'le mulil? 
¿Jim ba jini winic? ¿Jim ba i tat i 
ña!? che!ob. 3Jesús tsi! jac'beyob: 
Ma'anic tsi! cha'le mulil jini winic, 
mi i tat, mi i ña!. Xpots'ach cha'an 
mi' tsictiyel i ye'tel Dios ti' bac'tal. 
4Wersa mic cha'len i ye'tel jini tsa' 
ba i chocoyon tilel che' q'uiñil to, 
come tal ac'alel che' ma'anic majch 
mi mejlel i cha'len e'tel. 5Che' wa'to 
añon ti pañimil i saclelon pañimil 
cha'an mi' q'uelob jini año' ba ti 
pañimil, che'en Jesús. 

6Che! ba tsa! ujti i sub jini t'an, 
tsi' tujba lum. Tsi' mele oc'ol yic'ot 

i tujb. Tsi' bombe i wut xpots' ti jini 
oc'ol. 7Tsi' sube: Cucu poco a wut 
ti ts'amibal i c'aba' Siloé, che'en. 
ini Siloé mi' yal ti lac t'an, chocbil 
majlel.) Jini cha'an tsa' majli xpots'. 
Tsi' poco i wut. Che' c'otemix i wut 
tsa! cha! tili. 8I pi'alob ti chumtal 
yic'ot jini tsa! ba i cañayob che! 
xpots' to tsa! caji i yalob: ¿Mach 

ba jinic tsa' ba i c'ajti taq'uin ya' 
ba! buchul? che'ob. 9Lamital tsi' 
yalayob: Jincuyi, che'ob. Yaño' ba 
tsi' yalayob: Mach jiniqui pero 
ts'ita' lajal i wut yic'ot, che'ob. 

Jini xpots! tsi! subeyob: Joñoñach, 
che'en. 10Jini cha'an jini winicob 
tsi! c'ajtibeyob: ¿Bajche' tsa! cajni 

a wut? che'ob. 11Tsi' jac'beyob: 
Juntiquil winic i c'aba' Jesús tsi' 
mele oc'ol. Tsi' bombeyon tic wut. 
Tsi' subeyon majlel cha'an mic poc 
ti ts'amibal i c'aba' Siloé. Tsa'ix 
majli c poc c wut. Wale cañalix, 
che'en. 1?Tsi' c'ajtibeyob: ¿Baqui 
an jini winic? che'ob. Tsi' subeyob: 
Mach cujilic, che'en. 


Fariseojob tsi' c'ajtibeyob 
xpots' bajche' tsa' c'oti i wut 
13Tsi' payayob majlel ba'an 
fariseojob jini mach ba anic 
tsa! c'oti i wut ti yamba ora. 14I 
q'uiñilelach c'aj o che' ba tsi' mele 
oc'ol Jesús, che! ba tsi! cambe i 
wut jini xpots!. 15Jini fariseojob 
tsi! cha! c'ajtibeyob jini xpots! 
bajche! tsa! c'oti i wut. Jini xpots' 
tsi! subeyob: Tsi' bombeyon c wut 
ti oc'ol. Tsac poco. Wale mi' c'otel 
c wut, che'en. 16Jini cha'an jini 
fariseojob tsi' yalayob: Jini Jesús 
mach chocbilic tilel ti Dios, come 
ma'anic mi' ch'ujbin i q'uiñilel c'aj 

o, che'ob. Yaño' ba tsi! yalayob: 
Anic i mul Jesús, ¿mejl ba i pas i 
yejtal i p'atalel che! bajche' mi! pas? 
che'ob. Cha'chajp tsi' cha'leyob t'an 
jini winicob. 

17Tsi' cha! subeyob xpots!: 
¿Chuqui ma' wal jatet? ¿Majqui jini 
tsa' ba i cambeyet a wut? che'ob. 
Jini xpots! tsi! subu: Jiñach x'alt'an, 
che'en. 18 Jini judíojob ma'anic tsi' 
ñopoyob mi xpots'ach che! ba tsa! 
tili Jesús i camben i wut jinto tsi' 
payayob tilel i tat i ña! jini winic 
tsa! ba c'oti i wut. 1°Tsi' c'ajtibeyob: 
¿Jim ba la! walobil, xpots' ba tsi! 
yila pañimil? ¿Bajche! tsa! cajni i 
wut? che'ob. 

201 tat i ña! tsi' subeyob: Cujil 
lojon jiñach calobil xpots' ba tsi' 
yila pañimil. 21 Mach cujilic lojon 
bajche' tsa' caji ti c'otel i wut. Mach 
cujilic lojon majqui tsi' cambe i wut. 
Winiquix calobil. C'ajtibenla. Mi 
mejlel i bajñel sub, che'ob. 22Chel'i 
tsi! cha'leyob t'an i tat i ña! come 
tsi' bac'ñayob judíojob. Come 
jini judíojob tsi' yalayob wersa 
mi' chojquelob loq'uel winicob 
x'ixicob ti sinagoga mi tsi' subuyob 
Cristojach jini Jesús. ?3 Jini cha'an 
tsi! yalayob i tat i ña': “Winiquix. 
C'ajtibenla”. 

24 Jini cha'an jini judíojob tsi' 
cha' payayob tilel jini mach ba 
anic tsa! c'oti i wut ti yamba ora. 
Tsi' subeyob: Subu i ñuclel Dios. 
Cujil lojon xmulilach jini Jesús, 
che'ob. 25Jini winic tsi! subeyob: 
Mach cujilic mi xmulil. Cujil ti 
isujm xpots'on ti yamba ora, wale 
c'otemix c wut, che'en. 26'Tsi! cha! 
c'ajtibeyob: ¿Chuqui tsi' tumbeyet? 
¿Bajche! tsi' cambeyet a wut? 

che'ob. 27 Jini winic tsi! jac'beyob: 
Tsa'ix c subeyetla. Ma'anic tsa! la! 
wubi. ¿Chococh la! wom la! cha' 
ubin? ¿La! wom ba la! sutq'uin la! 
ba ti xcant'an i cha'an ja'el? che'en. 
28'Tsa! caji i wajleñob. Tsi! subeyob: 
Jatet xcant'añet i cha'an. Joñon 
lojon xcant'añon lojon i cha'an 
Moisés. 29Cujil lojon,Dios tsi! pejca 
Moisés. Mach cujilic lojon baqui 
ch'oyol jini Jesús, che'ob. 

30Jini winic tsi! jac'beyob: 
¿Bajche' isujm jini? ¿Chucoch mach 
la! wujilic baqui ch'oyol Jesús? 
Come jini tsi! cambeyon c wut. 31La 
cujil ma'anic mi! yubiben i t'an 
xmulilob Dios. Mi an winic mu! bA 
i bac'nan Dios, mu! ba i cha'len 
chuqui yom Dios, Dios mi' yubiben 
i t'an jini winic. 32C'alal ti! cajibal 
pañimil ma'anic majch tsa' mejli i 
camben i wut xpots! che! xpots' tsi' 
yila pañimil. 33Machic chocbil tilel 
ti Dios jini winic, ma'anic chuqui 
mi mejlel i mel. Che! tsi! yala jini 
tsa! ba c'oti i wut. 34 Jini judíojob tsi' 
jac'beyob: Jatet cabal jax a mul tsa' 
wila pañimil. ¿Mu' ba a cantesañon 
lojon? che'ob. Tsi' chocoyob loq'uel. 


Xpots'ob ti' pusic'al 

35Tsi' yubi Jesús chocbilix 
loq'uel jini winic. Tsa' majli i taj. 
Tsi' sube: ¿Mu' ba a ñop i Yalobil 
Dios? che'en. 36Jini winic tsi! yala: 
Maestro, ¿majqui jini, cha'an mic 
ñop? che'en. 37 Jesús tsi! sube: Tsa'ix 
a q'uele. Jiñach woli ba i pejcañet, 
che'en. 38Jini winic tsi' yala: Mic 
ñopet, c Yum, che'en. Tsi' ch'ujutesa 
Jesús. 

39 Jesús tsi! sube: Tsa! tiliyon 
ti melojel ti pañimil cha'an mi' 

c'otelob i wut jini mach bA weñobic 
i wut, yic'ot cha'an mi' yochelob ti 
xpots! jini weño' ba i wut, che!en 
Jesús. 4 Ya' añob fariseojob 

yic'ot Jesús. Tsi' yubibeyob i t'an. 
Tsi' subeyob: ¿Xpots'on ba lojon 
ja'el? che'ob. 41 Jesús tsi! subeyob: 
Xpots'eticla, ma'anic la' mul. Pero 
mi la' lon al woli' c'otel la' wut. Jini 
cha'an chan an la' mul, che'en. 


Lajiya cha'an corral ba'an tiñame' 

1 Isujm, isujm mic 
subeñetla: Jini mach ba 

anic mi' yochel ti' ti' corral ba'an 
tiñame', jini mu! ba i letsel ochel 
ti pam corral jiñach xujch', jiñach 
xchiloñel. 2Jini mu! ba i yochel 
ti' ti' corral jiñach xcanta tiñame'. 
3Jini xcanta corral mi' jamben 
jini xcanta tiñame'. Jini tiñame' 
mi' yubiben i t'an i yaj cantaya. 
Mi! pejcan i tiñame' ti! c'aba'. Mi' 
pay loq'uel. 4Che' mi' yujtel i pay 
loq'uel mi' majlel ti ñaxan. Jini 
tiñame' mi' tsajcan jini xcanta 
tiñAme! come mi! camben i t'an. 
5Ma'anic mi' tsajcan yamba winic. 
Mi' puts'tan, come ma'anic mi' 
camben i t'an. 6Chel! tsi! cha'le 
t'an Jesús ti lajiya. Jini fariseojob 
ma'anic tsi' ch'ambeyob isujm i t'an. 


Jesús jini wen ba Xcanta tiñame' 


7 Jini cha'an Jesús tsi! cha! 
subeyob: Isujm, isujm mic 
subeñetla: Joñon i Ti'on ba! 

mi! yochel tiñAme!. 8Pejtelel 

tsa! bA tiliyob ti ñaxan xujch'ob, 
xchiloñelob. Jini tiñAme! ma'anic 
tsi! jac'beyob. 9Joñon i Ti'on ba' 
mi! yochel tiñAme!. Jini mu! ba i 
yochel ti joñon mi caj i coltAntel. 

Mi'! caj ti ochel. Mi' caj ti loq'uel. 
Mi caj i taj wen ba jam. 10Mi'l tilel 
xujch' cha'an mi! xujch'in. Mi' tilel 

i tsansan. Mi' tilel i jisan. Joñon tsa! 
tiliyon cha'an mi' tajob i cuxtalel, 
cha'an on mi' tajob pejtelel chuqui 
wen. 

11 Joñon jini wen ba Xcanta 
tiñame'on. Jini wen ba Xcanta 
tiñAme! mi' yac' i ba ti chamel 
cha'an i tiñAme!. 12Jini mu! ba i 
cantan tiñAme! cha'an ganar mach i 
yumic tiñAme!. Ma'anic mi! cantan. 
Che! mi! q'uel bate'el ts'i' mu! ba i 
tilel, mi! cay tiñAme!, mi! cha'len 
puts'el. Jini bate'el ts'i' mi! chuc. 
Mi! pam puc. 13Jini mu! ba i cha'len 
ganar mi' puts'el come woli jach ti 
ganar. Ma'anic mi! c'uxbin tiñame'. 
14 Joñon jini wen ba Xcanta 
tiñame'on. Mij can c tiñame'. C 
tiñame' mi! cañon. 15Che! ja'el mi! 
cañon c Tat. Mij can c Tat. Mi cAc! 
c ba ti chamel cha'an jini tiñame'. 
16 Anto yamba c tiñame' mach ba 
ochemic ti jini corral. Wersa mic 
pay tilel ja'el. Mi caj i yubin c t'an. 
Junmojt jach mi caj i lu! ajñelob 
yic'ot juntiquil Xcanta tiñAme!. 

17 Jini cha'an c Tat mi! c'uxbiñon 
come mi cAc! c ba ti chamel cha'an 
mic cha! cuxtiyel. 18Ma'anic majch 
mi! yac'on ti chamel. Mic bajñel ac' 
c ba ti chamel. An c p'atAlel cha'an 
mi cAc! c bA, an ja'el c p'atalel 
cha'an mic cha! cuxtiyel. Jiñach 
que'tel tsa! ba aq'uentiyon cha'an 
c Tat, che'en Jesús. !9Cha!chajp 
tsa! cha! cajiyob ti t'an cha'an i 
t'an Jesús. 2? Cabal winicob tsi' 
yalayob: An i xibajlel. Sojquem i jol. 
¿Chucoch mi la' chan ubin? che'ob. 
21Yaño! ba tsi! yalayob: Mach che'ic 

mi' cha'len t'an winic am ba i 
xibajlel. ¿Mejl ba i camben i wut 
xpots' jini xiba? che'ob. 


Judíojob tsi' ts'a'leyob Jesús 

22Woli' melob i q'uiñilel Templo 
ya! ti Jerusalén. I yorajlelix tsañal. 
23 Jesús tsa! ñumi ti Templo. Tsa' 
tili ti corredor i melbal ba Salomón. 
24 Jini judíojob tsi' joyoyob Jesús. 
Tsi' c'ajtibeyob: ¿Jayp'ejl to ora mi 
caj la wac'on lojon ti tsic pusic'al? 
Mi Cristojet, jini YajcAbil bA, 
subeñon lojon ti jamal, che'ob. 

25 Jesús tsi! jac'beyob: Tsa'ix c 
subeyetla. Ma'anic mi la' ñop. 
Que'tel mu! bA c cha"len ti! c'aba! c 
Tat mi! yac'on ti cajñel cha'an mi 
la! ña'tan majquiyon. 26Ma!anic 
mi la! ñop, come jatetla mach c 
tiñAmeleticla che! bajche! tsac 
subeyetla. 27 C tiñAme!ob mi! 
yubibeñon c t'an. Joñon mij 
cañob. Mi' tsajcañoñob. 28 Mi 
cAq'ueñob i cuxtAlel mach bA anic 
mi' jilel. Ma'anic mi caj i jilelob ti 
pejtelel ora. Ma'anic majch mi caj 
i chilbeñoñob tij c'ab. ?9Ma'anic 
majch ñumen ñuc bajche' c Tat tsa! 
ba i yaq'ueyoñob. Ma'anic majch 
mi mejlel i chil c tiñame' ti! c'ab c 
Tat. 30 Joñon quic'ot c Tat junlajalon 
lojon, che'en Jesús. 

31 Jini cha'an jini judíojob tsi' 
cha' lotoyob xajlel cha'an mi' 
julob. 32? Jesús tsi! subeyob: Tsac 
pasbeyetla cabal wen ba c melbal 
ch'oyol ba tic Tat. ¿Cha'an ba 
jini wen ba c melbal la! wom la! 
julon? che'en. 33Jini judíojob tsi' 
jac'beyob: Ma'anic mic julet lojon ti 
xajlel cha'an wen ba a melbal, pero 
cha'an tsa' cha'le p'ajoñel. Come ma' 

cuy a ba ti Dios che! winiquet jach, 
che'ob. 

34 Jesús tsi' subeyob: ¿Mach ba 
ts'ijbubilic ti la' mandar: “Tsac 
subu: Jatetla diosetla”? 35Dios 
tsi' pejca ti diosob jini winicob 
tsa' ba i yubibeyob i t'an Dios. 
Melelach mach mejlic ti jejmel i 
Ts'ijbujel Dios. 36Mi che'ach tsi' 
pejca winicob Dios, ¿chucoch, che! 
jini, mi la! wal tsac cha'le p'ajoñel 
cha'an tsac subeyetla i Yalobilon 
Dios? Chocbilon tilel i cha'an c 
Tat. Tsi' yajcayon. 37Mi ma'anic 
mic melben i ye'tel c Tat, mach 
mi la' ñopon. 38Mi wolic melben 
i ye'tel c Tat, anquese ma'anic mi 
la' ñopon, ñopola que'tel cha'an mi 
la' cañon, cha'an mi la' ña'tan ti 
isujm c Tat an ti joñon, joñon añon 
tic Tat, che'en. 39 Jini judíojob tsi' 
cha' ñopoyob i chuc, pero tsa' puts'i 
loq'uel ti' tojlelob. 

40Tsa' cha' majli ti junwejl Jordán 
ja' ba' tsa' caji i yac' ch'amja' Juan. 
Tsa' jale Jesús ya'i. 41 Cabal winicob 
x'ixicob tsa' tiliyob ba'an. Tsi' 
yalayob: Isujm ma'anic tsi! pASA i 
yejtal i p'atalel Juan mi junyajlic. 
Pejtelel chuqui tac tsi! subu Juan 
cha'an Jesús puro isujm, che'ob. 
42Cabal tsi! ñopoyob Jesús ya'i. 


Tsa' chami Lázaro 

1 C'am juntiquil winic i c'aba! 

Lázaro. Ya'an ti Betania, ti' 
tejclum María yic'ot Marta, i chich 
María. 2(JiñAch María tsa! ba i 
boño lac Yum ti perfume, tsa! ba i 
sujcube i yoc ti! tsutsel i jol. C'am 
i yascun.) 3Jini cha'an i yijti'añob 
Lázaro tsi! chocoyob majlel winic 
ba'an Jesús. Tsi' subeyob: C Yum 


174 


awilan, c'am jini mu! bA a c'uxbin, 
che'ob. 4Che! ba tsi! yubi Jesús, tsi' 
yala: Tsa' c'am'a cha'an mi' tsictiyel 
i ñuclel Dios, mach cha'anic mi' 
chamel. Cha'añach mi' tsictiyel i 
ñuclel i Yalobil Dios ti! c'amajel 
Lázaro, che'en. 

5Jesús tsi' c'uxbi Marta yic'ot i 
yijts'in yic'ot Lázaro. êChe' ba tsi! 
yubi c'am Lázaro, tsa' to jale Jesús 
yamba cha'p'ejl q'uin ya' ba'an. 7 Ti 
wi'il Jesús tsi' sube xcant'añob: Cha! 
conla ya! ti Judea, che'en. 8Jini 
xcant'añob tsi' subeyob: Maestro, 
maxto jali tsi' ñopo i juletob ti 
xajlel. ¿Mu' ba a cha' majlel ya'i? 
che'ob. 9 Jesús tsi! jac'beyob: ¿Mach 
ba anic lajchamp'ejl ora ti jump'ejl 
q'uin? Jini mu' ba i cha'len xambal 
ti q'uiñil ma'anic mi' yajlel, come 
mi' q'uel i saclel pañimil. 10Jini mu! 
bA i cha'len xambal ti ac'alel mi' 
yajlel, come ma'anic woli' yajñel ti' 
saclel pañimil, che'en Jesús. 

11Che! ba tsa! ujti i sub jini t'an tsi' 
subeyob: Wayalix lac pi'al Lázaro. Mic 
majlel c ñijcan cha'an mi' ch'oyjel 
ti wayel, che'en. 1? Jini xcant'añob 
i cha'an tsi' subeyob: C Yum, mi 
wayalix mi' caj ti lajmel i chamel, 
che'ob. 13 Jesús tsi! cha'le lajiya 
che! ba tsi! yala wayal Lázaro che! 
chamenix. Jini xcant'añob tsi! lon 
ña'tayob ti' pusic'al wolix i c'aj i yo 
Lázaro ti wayel. 14Jini cha'an Jesús tsi' 
subeyob ti toj cha'an mi' ch'ambeñob 
isujm: Chamenix Lázaro, che'en. 
15Tijicñayon cha'an mach ya'!ic añon, 
come che' jini mi caj la' ñop. Conixla 
ya! ba'an, che'en. 16Tomás, mu! ba i 
pejcantel ti xloj cha'an i pi'Alob, tsa! 
caji i subeñob: Conla ja'el cha'an mi 
lac chamel yic'ot, che'en. 

Jesús Xtech Ch'ujlelal 

17Che' ba tsa! c'oti Jesús, tsi' 
subeyob champ'ejlix q'uin 
mucul Lázaro. 18Lac'al Betania 
ti Jerusalén, che! bajche' jump'ejl 
legua. 19An cabal judíojob tsa! bA 
tiliyob ba'an Marta yic'ot María 
cha'an mi' ñuq'uesabeñob i pusic'al 
che' chamenix Lázaro. 

20Che' ba tsi! yubi Marta woli' 
tilel Jesús, tsa' loq'ui majlel i taj. 
Buchul tsa' cale María ti' yotot. 
21Marta tsi' sube Jesús: C Yum, 
wa'ic añet ma'anic tsa' chami 
cascun. 22Pero cujil mi caj i 
yaq'ueñet Dios pejtelel mu! ba a 
c'ajtiben, che'en. ?3 Jesús tsi! sube: 
Mi caj i cha' ch'ojyel a wascun, 
che'en. ?4Marta tsi' sube: Cujil mi 
caj i cha! ch'ojyel ti jini cojix bA 
q'uin, che'en. 

25 Jesús tsi! sube: Joñon Xtech 
Ch'ujlelalon, i cuxtalelon jini 
año' ba ti pañimil. Jini mu' ba i 
ñopon, anquese mi' chamel, mi caj 
i cha! cuxtiyel. 26pejtelel año! ba i 
cuxtAlel mu! ba i ñopoñob, ma'anic 
mi' cajelob ti chamel ti pejtelel ora. 
¿Mu' ba a ñop jini? che'en Jesús. 
27 Marta tsi! sube: Mu! cu, c Yum. 
Tsa'ix c ñopo Cristojet, i Yalobilet 
Dios tsa! bA tiliyet ti pañimil, 
che'en. 


Tsi' cha'le uq'uel Jesús 
ya' ba' mucul Lázaro 

28Tsa' ujti ti t'an Marta, tsa! majli. 
Tsi' mucul paya majlel María i 
yijts'in. Tsi' sube: Wa'an lac Maestro. 
Woli' payet, che'en. 29Che! ba tsi! 
yubi María, tsa! ch'ojyi ti ora. Tsa' 
majli ba'an Jesús. 30 Maxto ochemic 

Jesús ti tejclum. Ya'to an ba! tsi' 
taja Marta. 31Jini judíojob woli bA 
i ñuq'uesAbeñob i pusic'al María 
ya! ti! yotot tsi' q'ueleyob che! bA 
tsa! bAc! ch'ojyi María, che! bA tsa! 
loq'ui majlel. Tsa! caji í tsajcañob 
majlel come tsi! yAlAayob: Mi! caj ti 
uq'uel ya! ti mucoñibal, che'ob. 
32María tsa! c'oti ba'an Jesús. Che! 
ba tsi! q'uele, tsi! ñocchoco i bA ti' 
tojel Jesús. Tsi! sube: C Yum, watic 
añet ma'anic tsa! chami cascun, 
che'en. 33 Jesús tsi! q'uele woli ti 
uq'uel María, woliyob ti uq'uel 
judíojob ja'el tsa' ba tiliyob yic'ot. 
Tsi' p'unta ti' pusic'al. Tsi' mele i 
pusic'al. 34Jesús tsi! c'ajtibeyob: 
¿Baqui tsa! la! wac'a? che'en. Tsi' 
subeyob: C Yum, la! q'uele, che'ob. 
35Tsi' cha'le uq'uel Jesús. 36Jini 
judíojob tsi! yalayob: La! wilan 
c'uxatax tsi! yubi, che'ob. 37Lamital 
tsi! yalayob: Jini tsa! ba i cambe i 
wut xpots', ¿mach ba anic tsa' mejli 
i coltan Lázaro cha'an ma'anic mi' 
chame]? che'ob. 


Tsa' ch'ojyi Lázaro 

38 Jesús tsi' cha' mele i pusic'al. 
Tsa' tili ti mucoñibal. Ch'en jini 
mucoñibal. An jump'ejl xajlel ñacal 
ti! ti'. 39Jesús tsi' yala: Loc'sanla 
jini xajlel, che'en. Marta, i yijti'an 
jini tsa' ba chami tsi' sube: C Yum, 
tuwix, come champ'ejlix q'uin 
mucul, che'en. 4 Jesús tsi! sube: 
¿Mach ba anic tsac subeyet mu' to 
caj a q'uel i ñuclel Dios mi wola! 
ñop? che'en. 

41Tsi' loc'sayob xajlel ti! ti' ba! tsa! 
ajq'ui chamen ba. Jesús tsi' letsa 
i wut ti chan. Tsi' subu: Wocolix a 
wala c Tat, come tsa' wubibeyon c 

t'an. 42Cujil ma! wubibeñon c t'an 
ti pejtelel ora. Tsa' jach c subeyet 
jini t'an cha'an mi! yubiñob jini año! 
bA tic joytilel, cha'an mi! ñopob 
tsa! chocoyon tilel, che'en Jesús. 
43Che' ba tsa'ix ujti i sub, c'am 

tsi' cha'le t'an Jesús: Lázaro, la' ti 
loq'uel, che'en. 44Jini tsa' ba chami 
tsa' loq'ui tilel, bac'al i c'ab i yoc ti 
pisil. Mosol i wut ti pisil. Jesús tsi' 
subeyob: Tiquila. La' majlic, che'en. 


Tsi' temeyob i t'an cha'an mi' chucob 
Jesús 
(Mt. 26.1-5; Mr. 14.1-2; Lc. 22.1-2) 

45Cabal judíojob tsa' ba tiliyob 
ba'an María tsi' q'ueleyob chuqui 
tsi! cha'le Jesús. Tsi' ñopoyob. 
46Lamital tsa' majli i subeñob 
fariseojob chuqui tsi' mele Jesús. 
47 Jini cha'an tsi! tempayob i ba ñuc 
ba motomajob yic'ot fariseojob. Tsi' 
yalayob: ¿Chuqui yom mi lac mel? 
che'ob. Come cabal mi' pas i yejtal 
i p'atalel jini winic. 48Mi ma'anic 
mi lac tic', mi caj i ñopob pejtelel 
winicob x'ixicob. Mi caj i tilelob 
romanojob, mi caj i chilob la que'tel 
yic'ot lac lumal, che'ob. 

49 Juntiquil motomaj i c'aba' 
Caifás, tsa! ba i cha'le i ye'tel ti 
c'ax ñuc bA motomaj ti jini jach bA 
jabil, tsi' subeyob: Ma'anic chuqui 
la! wujil jatetla. 5°Ma'anic mi la! 
ña!tan uts'at mi! chamel juntiquil 
winic cha'an i q'uexol pejtelel 
winicob x'ixicob cha'an ma'anic 
mi lac laj jilel ti lac lumal, che'en. 
51 Mach tilemic jini t'an ti! bajñel 
pusic'al. Pero cha'an tsi! cha'le i 
ye'tel ti ñuc ba motomaj ti jini jabil, 
jini cha'an tsi' yala mi caj i chamel 
Jesús cha'an i q'uexol winicob 

x'ixicob ti! lumal. 52Come wersa mi' 
chamel Jesús, mach cha'anic jach 
jini año' ba ti' lumal, pero cha'an 
mi! tempañob ti junmojt i yalobilob 
Dios tsa! ba pam pujquiyob. 53Ti 
jini jach bA ora tsa! caji i comol 
pejcañob i ba ti jujump'ejl q'uin 
cha'an mi' ña'tañob bajche' mi 
mejlel i tsansañob Jesús. 

54 Jini cha'an Jesús ma'anic 
tsi' chan cha'le xambal ya' ba'an 
judíojob. Tsa' loq'ui ya'i. Tsa' majli 
ti tejclum i c'aba' Efraín lac'al ti 
jochol ba lum. Yati tsa! ajni yic'ot 
xcant'añob i cha'an. 

SSLAc'Alix i q'uiñilel Pascua mu! 
ba i melob judíojob. Che! maxto 
tilemic jini Pascua, bajc'al winicob 
x'ixicob tsa! loq'uiyob ti! lumal ba! 
chumulob cha'an mi' majlelob ti 
Jerusalén, cha'an mi! pocob i bA 
cha'an Pascua. 56 Jini judíojob tsa! 
caji i saclañob Jesús. Tsi' pejcayob i 
ba che' wa'alob ti Templo: ¿Chuqui 
mi la' wal? ¿Mach ba anic mi caj 
i tilel Jesús i q'uel q'uin? che'ob. 

5’ Jini ñuc bA motomajob yic'ot 
fariseojob tsi' yac'ayob mandar 
cha'an mi' tilel winic i subeñob 
mi an majch yujil baqui an Jesús, 
come yomob i ñup!. 


Tsi' mulu ts'ac ti Jesús ya! ti Betania 
(Mt. 26.6-13; Mr. 14.3-9) 
1 Che! yom to wacp'ejl q'uin 
cha'an mi' cajel i q'uiñilel 
Pascua, Jesús tsa! tili ti Betania 
ba'an jini Lázaro tsa! ba chami, 
tsa' ba cha' tejchi ch'ojyel ba'an 
chameño' ba. ?Yati tsi! melbeyob 
q'uin. Marta tsi! we'sayob. Ya! 
buchul Lázaro yic'ot Jesús yic'ot 
yaño! ba ti! t'ejl mesa. 3María tsi' 

ch'ama ojlil kilo perfume i c'aba' 
nardo wen letsem ba i tojol. Tsi' 
bombe i yoc Jesús. Tsi' sujcube i 
yoc ti' tsutsel i jol. Tsa' wen pujqui 
i yujts'il perfume ti pejtelel i mal 
otot. 

4 Juntiquil xcant'an i cha'an 
Jesús, i c'aba' Judas Iscariote, i 
yalobil Simón, jiñach mu! ba caj i 
yac' Jesús ti! c'ab i contra, tsi! yala: 
5¿Chucoch ma'anic tsa! chojni jini 
perfume ti jo'lujunc'al denario 
cha'an mi la caq'uen taq'uin jini 
mach ba añobic i chuba'an? che'en. 
6Che! tsi! yala Judas. Pero ma'anic 
tsi! p'unta jini mach ba añobic i 
chuba'an. Che! jach tsi' yala come 
xujch'. Cantabil i cha'an jini bolsa 
ba' tsi' yotsayob taq'uin. Tsi' bajñel 
c'aña lamital. 7 Jesús tsi! sube: 
Mach a tic' jini x'ixic. Lotol i cha'an 
jini perfume cha'an i yorajlel che! 
mic mujquel. 8 Come ti pejtelel ora 
añob la! wic'ot jini mach bA añobic 
i chuba'an. Joñon mach ti pejtelelic 
ora wa! añon la! wic'ot, che'en. 

9CabaAl judíojob tsi! yubiyob 
ya'ach an Jesús. Tsa! tiliyob, mach 
cha'anic jach mi! q'uelob Jesús pero 
cha'an mi' q'uelob Lázaro ja'el tsa' 
ba i teche ch'ojyel ba'an chameño' 
ba. 10Jini ñuc ba motomajob tsi' 
comol pejcayob i ba cha'an yomob i 
tsansan Lázaro ja'el. 11Come cabal 
judíojob tsa' ba i q'ueleyob Lázaro 
tsi' caya i tsajcañob jini motomajob. 
Tsi' ñopoyob Jesús. 


I subentel i ñuclel che' ba tsa' ochi ti 
Jerusalén 
(Mt. 21.1-11; Mr. 11.1-11; Lc. 19.28-40) 


12Ti yijc'alal cabalob tsa! tiliyob 
ti q'uiñijel. Tsi' yubiyob wolix i tilel 

Jesús ti Jerusalén. 13'Tsi! ch'amayob 
i yopol ch'ib. Tsa' majli i tajob tilel 
Jesús. C'am tsi' cha'leyob t'an: 
Cotañet. La' sujbic a ñuclel, jatet 
mu! ba a tilel ti' c'aba' lac Yum, i 
Reyet Israel, che'ob. 14 Jesús tsi' 
taja tsiji' ba burro. C'achal tsa' tili 
che! bajche' ts'ijbubil: 15“Mach mi 
la' cha'len baq'uen, x'ixicob ya' ba 
añetla ti Sion. Awilan, tal la' Rey 
c'achal ti tsiji' burro”. Che'ach 
ts'ijbubil. 16Jini xcant'añob i cha'an 
ma'anic tsi' ñaxan ch'ambeyob 
isujm chuqui woli' yujtel. Ti wi'il 
che! ba tsa! aq'uenti i ñuclel Jesús, 
tsi! ña'tayob chuqui tac ts'ijbubil 
cha'an Jesús yic'ot chuqui tac tsa! 
tumbenti ti pañimil. 

17 Cabal winicob tsa! ba i pi'leyob 
majlel Jesús che! ba tsi! paya 
loq'uel Lázaro ti mucoñibAl che! bA 
tsi! teche ch'ojyel ba'an chameño' 
bA, tsa! caji i subob chuqui tsi' 
q'ueleyob. 18 Jini cha'an cabal tsa! 
majliyob i taj tilel Jesús ti bij, come 
tsi' yubiyob bajche' tsi' pasa i yejtal 
i p'atAlel. 19Jini fariseojob tsa! caji 
i subeñob i ba: La! wilan, ma'anic 
chuqui tsa' mejli lac cha'an. Ti 
pejtelel pañimil woli' tsajcañob 
Jesús, che'ob. 


Yomob i q'uel Jesús 

20 An griegojob ja'el tsa' ba tiliyob 
ti q'uiñijel cha'an mi' cha'leñob 
ch'ujutesaya. ?1Tsa' tiliyob ba'an 
Felipe ch'oyol ba ti Betsaida ya' ti 
Galilea. Tsi' subeyob: Maestro, com j 
q'uel lojon Jesús, che'ob. 22'Tsa! majli 
Felipe i suben Andrés. Andrés yic'ot 
Felipe tsa' majli i subeñob Jesús. 

23 Jesús tsi' jac'beyob: I yorajlelix 
mi caj i yaq'uentel i ñuclel i Yalobil 

Winic. 241sujm, isujm mic subeñetla: 


Mi ma'!anic mi! yajlel ti lum i bac' 
trigo, mi ma'anic mi' pajq'uel, to'ol 
che! jach mi! yajñel. Mi tsa! majcuyi 
ti lum, mi' pasel. Mi! yac' cabal i 
wut. 25Jini mu! ba i bajñel c'uxbin 
i cuxtalel mi caj i sat. Jini mu' 
ba i ts'a'len i cuxtalel ti pañimil 
woli' cantan i cuxtalel mach ba 
anic mi' jilel. 26 Majqui jach yom i 
cha'libeñon que'tel, la' i tsajcañon. 
Ya! ba! añon mi caj i yajñel c winic 
ja'el. Mi an majch mi' cha'libeñon 
que'tel, ñuc mi caj i q'uejlel cha'an 
c Tat. 

27 Wen chtijiyem jax woli cubin 
tic pusic'al wale. ¿Chuqui yom 
mic sub? ¿Yom ba mic sub: “C Tat 
coltañon cha'an ma'anic chuqui 
mi' yujtel ti ili ora”? Mach che'iqui 
come tsa! tiliyon cha'an mic chamel 
ti ili ora. 28C Tat, pasa i ñuclel a 
c'aba', che'en Jesús. Jini cha'an tsa! 
tili t'an ch'oyol ba ti panchan. Tsi' 
yala: Tsa'ix c pasa i ñuclel j c'aba!'. 
Mi caj c cha! pas, che'en. 29 Jini 


año! ba yic'ot Jesús tsi! yubiyob t'an. 


Tsi' yalayob: I t'añach chajc, che'ob. 
Yaño' bA tsi! yalayob: Juntiquil 
ángel tsi! pejca Jesús, che'ob. 
30 Jesús tsi! subeyob: Ma'anic tsa! 
tili jini t'an cha'añon, pero tsa! tili 
cha'añetla. 31 WAle mi caj i mejlelob 
winicob x'ixicob ti pañimil cha'an i 
mul. Wale mi caj i chojquel loq'uel i 
yum jini pañimil. 32Joñon che! mic 
letsantel ti pañimil, mi caj c pay 
tilel pejtelel winicob x'ixicob ba! 
añon. 33Tsi! subeyob jini t'an cha'an 
mi' ch'ambeñob isujm bajche' mi' 
caj ti chamel. 

34Jini ya' ba añob tsi' jac'beyob: 
Tsa cubi lojon mi caj i yajñel jini 

Cristo ti pejtelel ora. ¿Chucoch 

ma' wal wersa yom mi' letsantel i 
Yalobil Winic? ¿Majqui jini i Yalobil 
Winic? che'ob. 35 Jesús tsi' subeyob: 
Mach jalix wa'an i saclel pañimil 
la' wic'ot. Cha'lenla xambal che' 
anto i saclel pañimil la' wic'ot 

ame mi' tajet ic'ch'ipan ba pañimil, 
come jini mu' ba i cha'len xambal 
ti ic'ch'ipam ba pañimil mach 
yujilic baqui mi! majlel. 36Che! 
anto i saclel pañimil la! wic'ot, 
ñopola i saclel pañimil. Che' jini, i 
yalobiletla i saclel pañimil. Tsa' ujti 
ti t'an Jesús. Tsa' majli. Tsi' mAcA i 
bA. 


Jini judíojob mach yomobic i ñop 

37 Anquese cabalix i yejtal i 
p'AtAlel tsa! ba i pasa ti! wutob, 
ma'anic tsi! ñopoyob. 38Che' jini, tsa! 
ts'actiyi jini t'an subil ba i cha'an jini 
x'alt'an Isaías: “C Yum, ¿majqui tsi' 
ñopo lac t'an? ¿Majqui tsi' q'uelbe 
i p'atalel lac Yum?”che'en. 39Jini 
cha'an ma'anic tsa' mejli i ñopob, 
come Isaías tsi! subu: 40“Lac Yum tsi! 
yotsayob ti xpots'. Tsi' tsats'esabeyob 
i pusic'al, ame i q'uelob ti' wut, 
ame i ch'ambeñob isujm ti' pusic'al, 
cha'an mi' sutq'uiñob i ba, cha'an 
mic lajmesañob”. 41Che'i tsi! cha'le 
t'an Isaías cha'an tsi! wan q'uelbe i 
ñuclel Jesús. 

42 An yumalob ja'el tsa! ba i 
ñopoyob Jesús. Ma!anic tsi! subuyob 
i bA ame chojquicob loq'uel ti 
sinagoga, come tsi! bac'ñayob 
fariseojob. 43 Come tsa! jach i 
mulayob i ñuclel ti! tojlel winicob. 
Ma'anic tsi! mulayob i ñuclel ti Dios. 

44C'am tsi! cha'le t'an Jesús: Jini 
mu! bA i ñopon, mach cojic jach 

mi! ñopon. Mi' ñop c Tat tsa! bA 
i chocoyon tilel. 45Jini mu! bA i 
q'uelon mi! q'uel c Tat tsa! ba i 
chocoyon tilel. 46Joñon i saclelon 
pañimil. Tsa! tiliyon ti pañimil 
cha'an ma!anic mi! caytal ti 
ic'ch'ipan bA pañimil jini mu! ba i 
ñopon. 

47 Ma'anic mic mel jini mu! bA 
i yubibeñon c t'an mach bA anic 
mi! jac'. Ma'anic tsa! tiliyon cha'an 
mic mel jini año! ba ti pañimil. Tsa! 
tiliyon cha'an mij coltañob. 48Jini 
mach ba yomic i ñopon, mach 
ba anic mi' jac'beñon c t'an, mi 
caj i toj. Jiñach c t'an mu' ba caj 
i tsictesaben i mul ti jini cojix 
ba q'uin. 49Come mach tilemic c 
t'an tic bajñel pusic'al. C Tat tsa! 
bA i chocoyon tilel tsi! yaq'ueyon 
mandar cha'an chuqui yom mic sub. 
50Cujil jiñach i mandar Dios cha'an 
mi caq'ueñob winicob x'ixicob i 
cuxtalel mach ba anic mi' jilel. Jini 
cha'an che'ach mic sub che! bajche! 
tsi! subeyon c Tat, che'en Jesús. 


Jesús tsi' pocbeyob i yoc xcant'añob 


1 Che' maxto tilemic i 
q'uiñilel Pascua, yujilix 
Jesús tsaľ'ix tili i yorajlel cha'an 
mi' cay pañimil, cha'an mi' majlel 
ba'an i Tat. Tsi' c'uxbi i cha'año! 
ba ti pañimil. Ma'anic tsi! caya i 
c'uxbiñob. 2Tsa! ujtiyob ti we'el. 
Jini xiba tsi! ñijcAbe i pusic'al Judas, 
i yalobil Simón Iscariote, cha'an mi' 
yac! Jesús ti! c'ab i contra. 3Yujil 
Jesús anix ti! wenta pejtelel chuqui 
tac an come i Tat tsi! yaq'ue. Yujil 
ja'el tsa! tili ti Dios, yujil ya! mi' 
cha! majlel ba'an Dios. 4Tsa' ch'ojyi 
ti mesa. Tsi' jocho i bujc. Tsi' wel 

cacha sujco! c'abal ti! ñac'. 5Tsi' 
jebe ja! ti poc'. Tsa' caji i pocbenob 
i yoc xcant'añob. Tsi' sujcubeyob ti 
jini pisil tsa! ba i cacha ti! ñac'. 

êTsa' tili Jesús ba'an Simón Pedro. 
Pedro tsi' sube: C Yum, ¿mu' ba' caj 
a pocbeñon coc? che'en. 7 Jesús tsi' 
sube: Jini mu' ba c cha'len, ma'anic 
ma! ch'amben isujm wale. Ti wi'il 
mi caj a ch'amben isujm, che'en. 
8pedro tsi! sube: Ma'anic mi caj 
a pocbeñon coc ti pejtelel ora, 
che'en. Jesús tsi! sube: Mi ma'anic 
mic poquet, mach c cha'añetic, 
che'en. 9Simón Pedro tsi! sube: 
C Yum, mach jinic jach coc yom 
ma! poc. Poco ja'el j c'ab yic'ot c 
jol, che'en. 10Jesús tsi! sube: Jasal 
mi! pocbentel i yoc jini pocbilix bA. 
Che' jini, saquix ti pejtelel. Jatetla 
sAquetla, pero mach pejteleticla, 
che'en Jesús. 11 Come yujil Jesús 
majqui mi caj i yAc! ti! c'ab i 
contra. Jini cha'an tsi! subu: “Mach 
pejteleticla”. 

12Che! ba tsa! ujti i pocbeñob i 
yoc, tsi! cha! ch'ama i bujc. Tsa' cha! 
buchle. Tsi' c'ajtibeyob: ¿La! wujil 
ba chuqui tsac melbeyetla? 13Mi 
la! pejcañon ti la! Maestro yic'ot ti 
la! Yum. Uts'at chuqui mi la! wal, 
come isujm joñonach. 14Mi tsa'ix c 
pocbeyet la! woc joñon, la! Yumon, 
la! Maestrojon, che'ach yom mi 
la! pocben la! bA la! woc. 15Tsac 
pasbeyetla chuqui wen cha'an 
che'ach yom mi la' mel jatetla 
ja'el che' bajche' tsac melbeyetla. 
161sujm, isujm mic subeñetla: Jini 
mu! bA i melben i ye'tel i yum, 
mach ñumen ñuquic bajche' i yum. 
Jini chocbil bA majlel mach ñumen 
ñuquic bajche! jini tsa! ba i choco 

majlel. 17 Mi la! wujilach chuqui 
tsac subeyetla, tijicñayetla che! mi 
la! mel. 

18 Ma'anic mic pejcañetla ti la! 
pejtelel. Cujil majqui tsac yajca 
cha'an mi! ts'actiyel i Ts'ijbujel Dios 
mu! bA i yal: “Jini tsa! bA i c'uxu 
waj quic'ot tsi! contrajiyon”. Che'ach 
ts'ijbubil. !9Tsa!ix c subeyetla che! 
maxto ujtemic. Che! mi! yujtel mi 
caj la! ñop Cristojon. 201sujm, isujm 
mic subeñetla: Jini mu! bA i pay 
ochel c winic mu! bA c choc majlel, 
woli' payon ochel ja'el. Jini mu! bA 
i payon ochel woli' pay ochel c Tat 
ja'el tsa' ba i chocoyon tilel, che'en. 


Jesús tsi' wan ala bajche' mi caj i 
yajq'uel ti' c'ab i contra 

(Mt. 26.21-25; Mr. 14.17-21; Lc. 22.21-23) 

21Che' ba tsa' ujti i sub jini t'an 
Jesús, wen ch'ijiyem tsa! caji i yubin 
ti' pusic'al. Tsi' subu: Isujm, isujm 
mic subeñetla, juntiquil wa! ba an 
la' wic'ot mi caj i yac'on ti' c'ab j 
contra, che'en. 2? Jini xcant'añob 
tsi' q'ueleyob i ba. Mach yujilobic 
majqui. ?3 Jesús c'uxatax tsi! yubi 
juntiquil xcant'an i chalan ya! bA 
buchul, lac'al ti! t'ejl. 24Simón 
Pedro tsi! pAsbe i c'ab jini xcant'an 
buchul ba ti! t'ejl Jesús cha'an mi! 
c'ajtiben majqui jini mu! ba caj i 
yac! ti! c'ab i contra. 25Jini ya! bA 
buchul ti! t'ejl Jesús tsi! sube: C 
Yum, ¿majqui? che'en. 26Jesús 
tsi! jac'be: Jiñach mu! bA caq'uen 
ts'ajbil ba waj, che'en. Che! bA tsa! 
ujti i ts'aj waj, tsi' yaq'ue Judas i 
yalobil Simón Iscariote. 27 Che! bA 
tsi! ch'ama jini ts'ajbil ba waj Judas, 
tsa' ochi Satanás ti' pusic'al. Jesús 
tsi! sube: Jini mu! ba caj a cha'len, 

cha'len ti ora, che'en. 28 Jini año! 
bA ti! t'ejl mesa mi juntiquilic tsi' 
ch'ambe isujm chucoch tsi! sube 
jini t'an. 232Come ojlil tsi' yalayob 
ti' pusic'al, tic'al mi Jesús tsi' sube 
Judas i man chuqui tac yom cha'an 
q'uin, come jini Judas woli' cantan 
jini bolsa. Tsi' cha' ña'tayob, tic'al 
mi tsi' sube i yaq'uen taq'uin jini 
mach ba anic i chuba'an. Che' tsi' 
yalayob ti! pusic'al. 30°Che' ba tsa' 
ujti i ch'am ts'ajbil ba waj Judas, 
tsa' loq'ui ti ora. Ac'alelix. 


Tsiji' ba mandar 


31Che' loq'uemix Judas, Jesús tsi' 
yala: Wale tsa'ix aq'uenti i ñuclel i 
Yalobil Winic. Tsa'ix pasle i ñuclel 
Dios ti! Yalobil. 32Mi tsa'ix pasle 
i ñuclel Dios ti! Yalobil, mi caj i 
pastal i ñuclel i Yalobil ti Dios. Dios 
mi' caj i bAc! tsictesan i ñuclel i 
Yalobil. 33Calobilob, jumuc' jach wa' 
añon la' wic'ot. Mi caj la' sajcañon. 
Che! bajche' tsac sube judíojob, che! 
ja'el mic subeñetla: Ya' ba' mic 
majlel, mach mejlic la! majlel. 34Mi 
caq'ueñetla tsijib mandar: C'uxbin 
la' ba. Che' bajche' tsaj c'uxbiyetla, 
che! yom mi' la! c'uxbin la! bA. 
35Che' jini, pejtelel winicob mi caj i 
ña!tañob xcant'añetla c cha'an che! 
mi la! c'uxbin la! bA, che!en Jesús. 


Pedro mi caj i yal mach i cañayic 
Jesús 

(Mt. 26.31-35; Mr. 14.27-31; Lc. 22.31-34) 

36Simón Pedro tsi' c'ajtibe: C 
Yum, ¿baqui ma' majlel? che'en. 
Jesús tsi! jac'be: Ya! ba! mic majlel 
maxto anic mi mejlel a tsajcañon 
majlel, che'en. 37 Pedro tsi! sube: 
C Yum, ¿chucoch maxto mejlic c 

tsajcañet majlel? Mi caj cAc! c ba ti 
chamel cha'añet, che'en. 38 Jesús tsi' 
sube: ¿Mu' ba a wac! a ba ti chamel 
cha'añon? Isujm, isujm mic subeñet, 
che' maxto anic tsi' cha'le uq'uel 

tat mut, uxyajl mi caj a sub mach a 
cañayonic, che'en. 


Jesús yic'ot i Tat 

1 Mach la' mel la' pusic'al. 

Mi la' ñop Dios. Ñopoyon 
ja'el. ?Ti' yotot c Tat an cabal 
chumlibal. Machic an chumlibal, 
tsac subeyetla, come mic majlel 
c chajpabeñetla la! wajñib. 3Mi 
tsa'ix majli c chajpan la' wajñib, 
cha' talon c payetla majlel ba' añon, 
cha'an ya! ba! añon, ya! añetla ja'el. 
4La' wujil baqui mic majlel. Cañal 
la! cha'an i bijlel, che'en. ’Tomás 
tsi' sube: C Yum, mach cujilic lojon 
baqui ma' majlel. ¿Bajche' mi mejlel 
j can lojon i bijlel? che'en. 8 Jesús 
tsi' sube: Joñon i bijlelon isujmlelon, 
i cuxtalelon. Ma'anic majch mi' 
c'otel ba'an c Tat, jini jach am bA 
tic wenta. 7! Tsa!ic la! cañayon, tsa! 
la! caña c Tat ja'el. Wale cAñAlix 
la' cha'an c Tat. Tsa'ix la! q'uele, 
che'en. 

8Felipe tsi' sube: C Yum, 

pasbeñon lojon a Tat. Jasal mi 
tsa! pasa, che'en. ° Jesús tsi! sube: 
CabaAlix ora wa! añon la! wic'ot. 
¿Mach ba anic tsa! cañayon, Felipe? 
Jini tsa! bA i q'ueleyon, tsa'ix i 
q'uele c Tat. ¿Chucoch ma! wal, 
che! jini: “PAsbeñon lojon a Tat”? 
che'et. 10 ¿Mach ba anic ma! ñop 
añon tic Tat, c Tat an ti joñon? Jini 
t'an mu! bA c subeñetla, ma'anic 
mic sub tic bajñelil. C Tat mu! ba i 
yajñel ti joñon woli! mel jini e'tel 

quic'ot. 11Ñopoyon, añon tic Tat, c 
Tat an ti joñon. Mi ma'anic mi la! 
ñop c t'an, ñopoyon cha'an que'tel. 
121sujm, isujm mic subeñetla, jini 
mu! bA i ñopon, mi caj i cha'len jini 
e'tel mu! ba c cha'len ja'el. Ñumen 
ñuc bajche' tsac cha'le mi caj i 
cha'len, come mic majlel ba'an c 
Tat. 13Pejtelel chuqui tac mi la' 
c'ajtiben c Tat tij c'aba', mi caj c 
cha'len cha'an mi' tsictiyel i ñuclel 
c Tat ti' Yalobil. 14Mi an chuqui mi 
la! c'ajtin tij c'aba', joñon mi caj c 
jac!. 


Jini Ch'ujul ba Espíritu 

15Mi c'ux mi la' wubiñon, mi caj 
la! jac'beñon c mandar. 16 Joñon 
mi caj j c'ajtiben c Tat. Mi caj i 
yaq'ueñetla yamba la' waj Pi'leya, 
cha'an mi' yajñel la! wic'ot ti 
pejtelel ora. 1 Jiñach jini Espíritu 
mu! bA i pas i sujmlel Dios. Jini i 
cha'año' ba pañimil mach mejlic 
i yaq'uentelob, come ma'anic mi' 
q'uelob, ma'anic mi! cañob ja'el. 
Jatetla mi la' can, come mi' yajñel 
la! wic'ot. Mi caj i yajñel ti la' 
pusic'al. 

18Ma'anic mi caj j cayetla ti meba'. 
Cha! talon ba! añetla. !9Jumuc! jach, 
ma'anic mi caj i chan q'ueloñob 
jini año! ba ti pañimil. Jatetla mi la! 
q'uelon. Cha'an cuxulon, mi caj la' 
taj la! cuxtalel ja'el. 20Ti jini jach ba 
q'uin mi caj la' ña'tan añon tic Tat, 
añetla ti joñon, añon ti jatetla. 

21Jini mu! bA i can c mandar, 
mu! bA i jac', jiñach mu! ba i 
c'uxbiñon. Jini mu! ba i c'uxbiñon, 
mi caj i c'uxbintel cha'an c Tat. 
Joñon mi caj j c'uxbin ja'el. Mi caj 
cAq'ueñetla la! wen cañon. Che! 

tsi! yala Jesús. 22YañaAch ba Judas, 
mach jinic Judas Iscariote, tsi! 
sube: C Yum, ¿chucoch mi caj a 
waq'ueñon lojon c wen cAñet, che! 
ma'anic ma' waq'ueñob i cañet 
jini i cha'año' ba pañimil? che'en 
Judas. ?3 Jesús tsi! sube: Jini mu! 
ba i c'uxbiñon mi caj i jac'beñon c 
t'an. Mi caj i c'uxbintel cha'an c Tat. 
Mi caj c tilel lojon ba'an. Mi caj c 
cha'len lojon chumtal quic'ot. ?4Jini 
mach ba anic mi' c'uxbiñon ma'anic 
mi! jac'beñon c t'an. Jini t'an tsa! 
ba la' wubi mach c cha'anic. I 
cha'añach c Tat tsa' ba i chocoyon 
tilel. 

25Tsac subeyetla jini t'an che' 
wa'to añon la! wic'ot. 26C Tat mi caj 
i choc tilel la! waj Pi'leya tij c'aba'. 
Jiñach Ch'ujul ba Espíritu. Jini mi 


caj i cantesañetla pejtelel chuqui an. 


Mi caj i yaq'ueñetla la! cha! ña'tan 
pejtelel chuqui tsac subeyetla. 

27 Mic ñach'chocobeñetla la! 
pusic'al. Jiñach i ñach'tilel c pusic'al 
mu! ba caq'ueñetla. Mach lajalic 
bajche' mi la' taj ti pañimil. Mach 
la' mel la' pusic'al. Mach la' cha'len 
baq'uen. ?8Tsa' la! wubi chuqui tsac 
subeyetla: “Mic majlel, pero mic 
cha' tilel ba' añetla”. Tsa'ic la' wen 
c'uxbiyon, tijicña la! pusic'al cha'an 
tsac subeyetla mic majlel ba'an c Tat, 
come ñumen ñuc c Tat bajche' joñon. 
29WAle tsa'ix c subeyetla che! maxto 
anic tsa! ujti, cha'an mi la! ñopon 
ba! ora mi! yujtel. 39Mach chan 
cabalix mic pejcañetla, come tal i 
yum pañimil. Ma'anic i p'atalel tij 
contra. 31Mic cha'len che! bajche! tsi' 
subeyon c Tat ti mandar cha'an mi! 
ña!tañob ti pejtelel pañimil, c'ux mi 
cubin c Tat. Ch'ojyenla. Conla. 

Jesús jini Isujm ba Ac! 
1 5 Joñon jini Isujm bA Ac'on. 

C Tat jiñach Xpora. 2Jini 
mi! tsep loq'uel pejtelel j c'ab mach 
bA anic mi! yac' i wut. Pejtelel mu' 
bA i yac! i wut, mi caj i porajin 
cha'an ñumen cabal mi' yac' i wut. 
3SAquetixla cha'an jini t'an tsa! bA c 
subeyetla. 4Ajñenla ti joñon. Joñon 
ja'el mi caj cajñel ti jatetla. I c'ab 
ac! ma'anic mi mejlel i yac' i wut 
ti' bajñelil, che' ma'anic mi' yajñel 
ti' yaq'uil. Che! ja'el jatetla mach 
mejlic la! wac! la! wut, che! ma'anic 
mi la! wajñel ti joñon. 

5Joñon jini Ac'on, jatetla j 
c'abetla. Jini mu! ba i yajñel ti 
joñon che! woli cajñel ti jini winic, 
jiñach mu! bA i yac' cabal i wut. 
Ma'anic chuqui mi mejlel la' mel 
mi ma'anic mi la' wajñel ti joñon. 
6Jini mach ba anic mi' yajñel ti 
joñon, mi caj i chojquel loq'uel che! 
bajche! mach bA wenic ba i c'ab ac'. 
Mi! tiquin. Mi caj i tempayel cha'an 
mi! chojquel ti c'ajc. 7 Mi woli la' 
wajñel ti joñon, mi woli! yajñel c 
t'an ti jatetla, c'ajtinla chuqui tac 
jach la' wom, mi caj la' jac'bentel. 
8Mi'! caj ti pastal i ñuclel c Tat, 
che! mi la! wac' cabal la! wut. Che! 
jini, xcant'añetla c cha'an. 9Che! 
bajche! tsi! c'uxbiyon c Tat, che! 
ja'el tsaj c'uxbiyetla. Chan ajñenla 
tij c'uxbiya. 10Mi woli la! jac'beñon 
c mandar, mi caj c chan c'uxbiñetla. 
Che' ja'el tsac jac'be i mandar c Tat. 
Wolic chan c'uxbintel tic Tat. 

11 Jini t'an tsac subeyetla cha'an 
mi! yajñel ti la! pusic'al i tijicñayel 
c pusic'al, cha'an mi' ts'actiyel i 
tijicñayel la! pusic'al. 12Jiñach c 

mandar: C'uxbin la! bA che! bajche! 
tsaj c'uxbiyetla. 13Jiñach ñuc bA 
c'uxbiya che! an majch mi! yac' i bA 
ti chamel cha'an i pi'alob. Ma'anic 
majch ñumen cabal i c'uxbiya 
bajche' jini. 14Jatetla c pi'aletla che! 
mi la' cha'len chuqui mic subeñetla. 
15Ma'anic mic chan pejcañetla 

tic winic, come jini winic am bA 

ti' yum mach yujilic chuqui mi' 
cha'len i yum. Mic pejcañetla tic 
pi'al, come pejtelel chuqui tsa 

cubi tic Tat, tsa'ix caq'ueyetla 

la! ñop. 16Jatetla ma'anic tsa! la 
yajcayon. Joñon tsac yajcayetla. Tsa 
cAq'ueyetla la! we'tel cha'an mi la! 
majlel la! wac' la! wut mu! bA caj i 
jalijel, cha'an mi! yaq'ueñetla c Tat 
pejtelel chuqui mi la! c'ajtiben tij 
c'aba'. 17JiñAch c mandar cha'an mi 
la! chan c'uxbin la! bA. 


Jini año! ba ti pañimil mi' ts'a'leñetla 
18Mi ts'a' mi' q'ueletla jini i 
cha'año' ba pañimil, ña'tanla 
ts'a' tsi' q'ueleyoñob ti ñaxan. 19I 
cha'año' ba pañimil mi' c'uxbiñob 
i ba. I cha'añeticla pañimil, mi' 
c'uxbiñetla. Mach i cha'añeticla 
pañimil, come tsac yajcayetla. 
Jini cha'an jini año' ba ti pañimil 
mil ts'a'leñetla. 20 Ña'tanla jini 
t'an tsa' ba c subeyetla: “Jini mu' 
ba i melben i ye'tel i yum mach 
ñumen ñuquic bajche' i yum”. Mi 
tsi! tic'layoñob, mi caj i tic'lañetla 
ja'el. Mi tsi' jac'ayob c t'an, mi caj i 
jac'ob la! t'an ja'el. ?1Che'ach mi caj 
i melbeñetla i cha'año' ba pañimil 
cha'an ti' caj j c'aba', come ma'anic 
mi' cañob jini tsa' ba i chocoyon 
tilel. ??Machic tsa! tiliyon, machic 
tsac pejcayob, ma!añobic i mul. 

Wale añob i mul. Mach mejlic i 
subob ma'añobic i mul. ?3 Jini mu! 
ba i ts'a'leñon, mi' ts'a'len c Tat 
ja'el. ?4Ma'anic majch tsi! mele 
ñuc bA i ye'tel che! bajche' tsac 
mele ti' tojlelob. Machic tsac mele, 
ma'añobic i mul. Wale tsa'ix i 
q'ueleyob. Mi' ts'a'leñoñob quic'ot 
c Tat ja'el. 25Che! jini, mi! ts'actiyel 
jini t'an ts'ijbubil ba ti mandar: “Tsi' 
ts'a'leyoñob cha'an jach yomob”. 
26Mi caj c chocbeñetla tilel la' waj 
Pi'leya ch'oyol ba tic Tat. Jiñach 
jini Espíritu ch'oyol ba tic Tat mu' 
ba i ts'actesan i sujmlel c t'an. Che! 
mi! tilel mi caj i yac'on ti cAjñel. 
27 Jatetla ja'el mi caj la' wac'on ti 
cAjñel, come añetla quic'ot c'alal ti' 
cajibal j cantesa. 
1 Tsac subeyetla jini t'an 
cha'an ma'anic mi' tejchel 
tile bixel ba la! pusic'al. 2Jini 
judíojob mi caj i choquetla loq'uel 
ti sinagoga. Mi caj i c'otel i yorajlel 
che' mi caj i lon ña'tañob uts'at 
woli' melbeñob i ye'tel Dios che' 
mi! tsansañetla. 3Che'ach mi caj i 
cha'leñob, come mach i cañayobic c 
Tat. Ma'anic tsi' cañayoñob ja'el. 


I ye'tel Ch'ujul ba Espíritu 

4Tsac subeyetla chuqui tac 
tal cha'an mi la! ña'tan ba! ora 
mi! yujtel, jiñach tsa! ba c wan 
subeyetla. Ma'anic tsac subeyetla 
che! ti! cajibal, come wa! to añon 
la! wic'ot. 5SWAle mic majlel ba'an 
jini tsa! ba i chocoyon tilel. Mi 
juntiquileticla woli' c'ajtibeñon 
baqui mic majlel. Pero wen 
ch'ijyem jax la' pusic'al cha'an 
c t'an tsa! ba c subeyetla. 7Mic 
subeñetla ti isujm: Ñumen uts'at 

cha'añetla mi tsa! majliyon. Mi 
ma'anic mic majlel, mach talic 
la! waj Pi'leya ba' añetla. Che' 
majlemonix mi caj c chocbeñetla 
tilel. 8Che! julemix la! waj Pi'leya, 
mi caj i jec!beñob i pusic'al winicob 
x'ixicob ti pañimil cha'an mi! 
tsictesabeñob i mul yic'ot toj bA c 
pusic'al yic'ot tojmulil. 9 Mi caj i 
ña!tañob añob i mul cha'an ma'anic 
tsi! ñopoyoñob. 10Mi caj i ña'tañob 
toj c pusic'al, come mic majlel 
ba'an c Tat. Ma'anix mi caj la! chan 
q'uelon. 11Mi caj i ña'tañob an 
tojmulil, come otsabilix ti tojmulil i 
yum pañimil. 

12An to cabal chuqui com c 
subeñetla. Maxto mejlic la! lu' 
ch'amben i sujmlel. 13Che' julemix 
jini Espíritu mu! bA i pas i sujmlel, 
mi caj i yaq'ueñetla la! can pejtelel 
i sujmlel. Come ma'anic mi! c'an i 
bajñel pusic'al i tsictesan chuqui 
tac mi! sub. Mi! sub pejtelel chuqui 
tac mi! yubin. Mi! caj i subeñetla 
chuqui tac tal. 14Mi caj i pas c 
ñuclel, come mi caj i lu! ch'am 
ti' wenta. Mi caj i yaq'ueñetla la! 
can. 15Pejtelel chuqui an i cha'an 
c Tat, c cha'añach. Jini cha'an 
tsac subeyetla mi caj i lu' ch'am ti' 
wenta. Mi caj i yaq'ueñetla la' can. 


Mi caj i q'uextiyel i ch'ijiyemlel 
la' pusic'al ti' tijicñayel 

16 Jumuc' jax ma'anix mi caj la! 
q'uelon. Ti yamba jumuc' to mi caj 

la' cha' q'uelon, come mic majlel 

ba'an c Tat, che'en. 1 Jini cha'an 

jini xcant'añob i cha'an tsa' caji i 

c'ajtibeñob i ba: ¿Chuqui jini mu' 
ba i subeñonla Jesús? “Jumuc! jax”, 
che'en, “ma'anic mi caj la' q'uelon. 

Ti yamba jumuc' to mi caj la! cha' 
q'uelon, come mic majlel ba'an 
c Tat”. 18Jini cha'an tsi' yalayob: 
¿Chuqui i sujmlel che' mi' yal Jesús, 
jumuc! to? Ma'anic mi lac ch'amben 
isujm chuqui mi' yal, che'ob. 

19Tsi' ña'ta Jesús chuqui yom i 
c'ajtibeñob. Tsi' subeyob: ¿Mu' ba 
la' c'ajtiben la' ba chuqui i sujmlel 
c t'an tsa! bA cala: “Jumuc! ma'anic 
mi caj la! q'uelon. Ti yamba jumuc! 
to mi caj la! cha! q'uelon”? 201sujm, 
isujm mic subeñetla: Jatetla mi 
caj la! cha'len uq'uel, mi caj la! 
mella! pusic'al. Jini año! DA ti 
pañimil tijicña mi caj i yubiñob. 
Jatetla ch'ijyem jax mi caj la!' 
wubin. Ti wi'il mi caj i q'uextayel i 
ch'ijiyemlel la! pusic'al ti! tijicñayel. 
21Che' i yorajlelix mi caj i yilan 
pañimil alal, mi! yubin wocol i ña! 
cha'an bajq'uel. Ti wi'il, che! tsa'ix 
i meq'ue alal, ma'anix chan c'ajal 
i cha'an i wocol, come tijicñayix 
i pusic'al cha'an tsi' yila pañimil 
i yalobil. 22 Jatetla ja'el wocol mi 
la' wubin wale. Joñon mi caj c cha' 
q'ueletla. Tijicña mi caj la! wubin. 
Ma'anic majch mi mejlel i yac' ti 
jilel i tijicñayel la! pusic'al. ?3Ti jini 
q'uin ma'anic mi caj la' c'ajtibeñon 
i sujmlel c t'an. Isujm, isujm mic 
subeñetla, pejtelel chuqui mi la! 
c'ajtiben c Tat tij c'aba', mi caj i 
yaq'ueñetla. ?4C'alal wale ma'anic 
chuqui tsa! la! c'ajti tij c'aba'. 
C'ajtinla. Mi caj la! waq'uentel 
cha'an mi' ts'actiyel i tijicñayel la' 
pusic'al. 


Tsac t'uchta i p'atalel pañimil 


25 Jini t'an tsac subeyetla ti lajiya. 
Tal i yorajlel che' ma'anic mic 

chan pejcañetla ti lajiya. Mi caj 
c subeñetla i sujmlel c Tat ti wen 
tsiquil ba t'an. 26Ti jini q'uin mi caj 
la! cha'len c'ajtiya tij c'aba'. Ma'anic 
wolic subeñetla mi caj j c'ajtiben lac 
Tat cha'añetla. 27 Come c Tat ja'el 
mi! c'uxbiñetla, come jatetla mi la! 
c'uxbiñon. Tsa'ix la! ñopo tilemon 
ti Dios. 28'Tsa! loq'uiyon tilel ba'an 
c Tat. Tsa! tiliyon ti pañimil. Ti 
yamba ora mi caj j cay pañimil. Mi 
caj c cha! majlel ba'an c Tat, che'en. 
29Jini xcant'añob i cha'an tsi' 
subeyob: Awilan, tsiquilach i 
sujmlel a t'an wale. Mach ti lajiyajic 
woliyet ti t'an. 30Cujilix lojon a 
wujilach pejtelel chuqui tac an. 
Mach yomic ma! cantesantel ti 
winicob. Jini cha'an mic ñop lojon 
tilemet ti Dios, che'ob. 31 Jesús tsi' 
c'ajtibeyob: ¿Mu' ba la' ñop wale? 
32 Awilan, tal i yorajlel, i yorajelix 
wale, mi caj la' pam pujquel. Ti 
jujuntiquiletla mi caj la' sujtel ti la' 
wotot. Mi caj la' cayon tic bajñelil. 
Pero mach c bajñelic, come an 
quic'ot c Tat. 33Tsac subeyetla jini 
t'an cha'an mi la' taj i ñach'tilel la' 
pusic'al ti joñon. Ti pañimil mi caj 
la' taj wocol. La' ñuc'ac la' pusic'al, 
come tsac jisabe i yumantel 
pañimil, che'en. 


Jesús tsi' taja ti oración 
xcant'añob i cha'an 
1 Jesús tsi' subeyob jini t'an. 
Tsi' letsa i wut ti panchan. 
Tsi' yala: C Tat, i yorajlelix wale. 
Pasa i ñuclel a Walobil, cha'an mi' 
pas a ñuclel a Walobil ja'el. ?Come 
tsa! wotsa pejtelel winicob x'ixicob 
tic p'atAlel cha'an mi caq'ueñob 
i cuxtalel mach ba anic mi' jilel 

ti pejtelelob tsa' ba a waq'ueyon. 
3Jiñach i cuxtalel mach ba anic 
mi' jilel, che' mi' cañetob jini 
mero Dios, jini cojach ba, yic'ot 
Jesucristo, tsa' ba a choco tilel. 
4Tsac pasa a ñuclel ila ti pañimil. 
Tsa'ix c ts'actesa jini e'tel tsa! ba a 
waq'ueyon cha'an mic mel. 5WAle, 
c Tat, pasa c ñuclel che! bajche' an 
c chalan quic'otet che! maxto anic 
pañimil. 

êTsac tsictesabeyob a c'aba! 
jini winicob tsa' ba a waq'ueyon 
ti pañimil. A cha'añob, tsa! 
waq'ueyoñob. Tsi' jac'ayob a t'an. 
TYujilobix ya' ch'oyol ba! añet 
pejtelel tsa! ba a waq'ueyon. 8 Come 
tsa caq'ueyob ili t'an tsa! bA a 
waq'ueyon. Tsi! ñopoyob. Yujilobix, 
isujm tsa! loq'uiyon tilel ba' añet. 
Tsi' ñopoyob chocbilon tilel a 
cha'an. 9Mij c'ajtibeñet i wenlel. 
Ma'anic mij c'ajtibeñet i wenlel 
i cha'año' ba pañimil. Pero mij 
c'ajtibeñet i wenlel jini winicob 
tsa' ba a waq'ueyon, come a 
cha'añob. 10A cha'añobach pejtelel 
c cha'año' ba. C cha'añobach 
pejtelel a cha'año' ba ja'el. Woli' 
tsictiyel c ñuclel ti jini xñopt'añob. 
11Mach chan añonix ti pañimil 
pero añob to ti pañimil. Joñon 
cha! talon ba! añet. C Ch'ujutat, 
cAntañob ti a c'aba! jini xñopt'añob 
tsa! ba a waq'ueyon cha'an mi' 
yajñelob ti jump'ejl jach i pusic'al 
che! bajche' joñonla. 12Che! wa'to 
añon quic'otob ti pañimil, tsaj 
cantayob ti a c'aba'. Tsaj canta jini 
xñopt'añob tsa! ba a waq'ueyon. 
Ma'anic tsa' sajti mi juntiquilic, 
jini jach mu! ba i majlel ti tojmulil 
cha'an mi' ts'actiyel i Ts'ijbujel Dios. 


JUAN 17, 18 


13Wale talon ba! añet. Wolic 
sub jini t'an ti pañimil cha'an mi' 
ts'actiyel i tijicñayel i pusic'al che! 
bajche' i tijicñayel c pusic'al. 14Tsa 
caq'ueyob a t'an. Jini i cha'año' ba 
pañimil tsi! ts'a'leyob c cha'año' bA, 
come mach i cha'añobic pañimil 
che! bajche' joñon ja'el mach i 
cha'añonic pañimil. 15Ma'anic 
mij c'ajtibeñet cha'an ma' payob 
loq'uel ti pañimil. Mij c'ajtibeñet 
cha'an ma! chaca q'uelob ame 
yajlicob ti jontolil. 16Mach i 
cha'añobic pañimil che! bajche' 
joñon mach i cha'añonic pañimil 
ja'el. 1 Saq'uesañob ti a sujmlel. 
Isujmach jini a t'an. 18 Che! bajche' 
tsa! chocoyon tilel ti pañimil, che! 
ja'el tsac chocoyob majlel ti pejtelel 
pañimil. 19Mi caq'ueñet c ba cha'an 
mi! yaq'ueñetob i ba ja'el cha'an ti' 
sujmlel a t'an. 

20 Mach cojic jach ili winicob 
x'ixicob mic tajob ti oración, pero 
ti pejtelelob mu' ba caj i ñopoñob 
cha'an ti' t'an ili wa' ba añob, 
21cha'an mi' yajñelob ti jump'ejl 
jach i pusic'al pejtelel xñopt'añob. 
Che' bajche' añet ti joñon, c Tat, 
añon ja'el ti jatet, la! ajñicob ja'el ti 
joñonla cha'an mi! ñopob jini año! 
ba ti pañimil jatet tsa' chocoyon 
tilel. 22Joñon tsa caq'ueyob c ñuclel 
tsa! bA a waq'ueyon cha'an mi' 
yajñelob ti jump'ejl jach i pusic'al, 
che! bajche' jump'ejl lac pusic'al 
ja'el. 23 Añon ti! tojlelob, añet ti 
joñon, cha'an mero jump'ejlob jach 
i pusic'al. Che' jini, jini año' ba ti 
pañimil mi caj i ña'tañob jatet tsa! 
chocoyon tilel. Mi mejlel i ña'tañob 
ja'el c'ux tsa' wubiyob, che' bajche' 
c'ux tsa' wubiyon. 

24C Tat, ya! ba! añon com 
temel mi! yajñelob jini tsa! bx a 
waq'ueyon cha'an mi! q'uelob c 
ñuclel tsa' ba a waq'ueyon, come 
c'ux tsa! wubiyon che! maxto 
melbilic pañimil. 25Toj bA c Tat, 
ma'anic tsi! cañayet año! ba ti 
pañimil. Joñon tsaj cañayet. Yujilob 
xñopt'añob ja'el tsa! chocoyon tilel. 
26Tsa cAq'ueyob i can a c'aba', Mu! 
to caj c chan ac! ti cajñel cha'an 
lajal mi! c'uxbiñoñob che! bajche! 
tsa! c'uxbiyon, cha'an mi cajñel ti' 
pusic'alob. 


Tsa' chujqui Jesús 

(Mt. 26.47-56; Mr. 14.43-50; Lc. 22.47-53) 

1 Che! bA tsa! ujti ti t'an 
Jesús, tsa! c'axi yic'ot 

xcant'añob i cha'an ti junwejl pa! i 
c'aba' Cedrón ba'an pac'abal. Ya' 
tsa' ochi yic'ot xcant'añob i cha'an. 
2Cambil jini pac'abal i cha'an Judas 
ja'el, jini tsa! ba i yac'a Jesús ti! c'ab 
i contra, come cabal tsa! ajni ya'i 
Jesús yic'ot xcant'añob i cha'an. 
3 Judas tsi! paya tilel junmojt 
soldadojob yic'ot xcantayajob i 
cha'an motomajob yic'ot fariseojob. 
Tsa' tiliyob yic'ot c'ajc yic'ot taj 
yic'ot espada. 4Ña'tabilix i cha'an 
Jesús pejtelel chuqui tac mi caj i 
tumbentel. Tsa' majli ba' añob. Tsi' 
c'ajtibeyob: ¿Majqui woli la' sajcan? 
che'en. 5Tsi! jac'beyob: Jesús, jini 
ch'oyol ba ti Nazaret, che'ob. Jesús 
tsi! subeyob: Joñoñach, che'en. 
Ya'an Judas ja'el yic'otob. Jiñach 
tsa' ba i yac'a Jesús ti' c'ab i contra. 
6Che! ba tsi! subeyob: “Joñoñach”, 
walac pat tsi! chocoyob majlel i 
bA. Tsa' yajliyob ti lum. 7 Jesús 
tsi' cha' c'ajtibeyob: ¿Majqui woli 


187 


la! sajcan? che'en. Tsi! subeyob: 
Jesús, jini ch'oyol ba ti Nazaret, 
che'ob. 8 si! jac'a Jesús: Tsa'ix c 
subeyetla joñoñach. Mi woli la! 
sajcañon, la! sujticob ili xcant'añob 
c cha'an, che'en. 9Che!ach tsa! ujti 
cha'an mi' ts'actiyel jini t'an tsa!' 

ba i yala Jesús: “Ma'anic tsa' sajti 
mi juntiquilic xcant'an tsa! bA a 
waq'ueyon”. 10WAle Simón Pedro 
tsi! bots'o i yespada. Tsi! wel tsepbe 
loq'uel ñoj ba i chiquin i winic jini 
ñuc ba motomaj. I c'aba! jini winic 
Malco. 11 Jesús tsi! sube: Pedro, 
otsan a wespada ti! yotot. ¿Mach ba 
yomic mic laj ñusan ili wocol tsa! bA 
i yaq'ueyon c Tat? che'en. 


Jesús ti' tojlel ñuc ba motomaj 
(Mt. 26.57-68; Mr. 14.53-68; Lc. 22.54-57) 
12 Jini soldadojob yic'ot i capitán 
yic'ot xcAntayajob i cha'an judíojob 
tsi! chucuyob Jesús. Tsi' cachayob. 
13Tsi' ñaxan payayob majlel ba'an 
Anás, i ñij'al Caifás, jini ñuc bA 
motomaj ti jini jabil. 14(Jiñach 
Caifás tsa! bA i sube judíojob uts'at 
mi! chamel juntiquil winic cha'an i 
q'uexol winicob x'ixicob.) 
15Simón Pedro tsi! tsajca majlel 
Jesús yic'ot yamba xcant'an. Jini 
yamba xcant'an cambilach i cha'an 
jini ñuc bA motomaj. Tsa' ochi 
yic'ot Jesús ya! ti' pam i yotot jini 
ñuc ba motomaj. 16Pedro tsa! cale 
ti jumpat, wa'al ti! ti! otot. Jini 
cha'an jini yamba xcant'an, cambil 
ba i cha'an jini ñuc ba motomaj, 
tsi! pejca jini xch'oc tsa! ba i canta 
i ti' otot. Jini xch'oc tsi! pAyA 
ochel Pedro. 1 Jini xch'oc tsa! bA 
i canta i ti' otot tsi' c'ajtibe Pedro: 
¿Mach ba xcant'añetic i cha'an 

ja'el? che'en. Pedro tsi' yala: Mach 
joñonic, che'en. 18Wa'alob x'e'telob 
yic'ot xcantayajob ya! ba! tsi! 
meleyob c'ajc come an tsañal. Woli' 
q'uixñesañob i bA. Ya! wa'al Pedro 
ja'el yic'otob. Woli' q'uixñesan i bA. 
19 Jini ñuc bA motomaj tsa! caji i 
c'ajtiben Jesús: ¿Majqui xcant'añob 
a cha'an? ¿Chuqui a cantesa? 
che'en. 20 Jesús tsi! jac'be: Joñon 
tsac pejcayob ti jamal jini año! bA 
ti pañimil. C tilelach mic cha'len 
cAntesa ti sinagoga yic'ot ti Templo 
ba! mi! tempañob i bA pejtelel 
judíojob. Ma'anic tsac subu t'an 
ti mucul jach. 21¿Chucoch wola! 
c'ajtibeñon, che' jini? C'ajtibeñob 
jini tsa' ba i yubiyob chuqui tsac 
subeyob. Yujilob chuqui tsac subu, 
che'en Jesús. 22Che! ba tsa! ujti i 
sub jini t'an, juntiquil winic wa'al 
ba ti! t'ejl tsi! poch'i Jesús. Tsi' yala: 
¿Mu' ba a jac'ben i t'an jini ñuc bA 
motomaj che' bajche' jini? che'en. 
23 Jesús tsi' jac'be: Mi jontol chuqui 
tsac subu, tsictesan c jontolil. Mi 
weñach chuqui tsac subu, ¿chucoch 
ma! poch'iñon? che'en. 24Che! 
cachal to Jesús, Anás tsi' choco 
majlel ba'an Caifás jini ñuc ba 
motomaj. 


Pedro tsi! yala mach i cañayic Jesús 
(Mt. 26.71-75; Mr. 14.69-72; Lc. 22.58-62) 


25Wa'al to Simón Pedro, woli' 
q'uixñesan i bA. Tsi! c'ajtibeyob: 
¿Jatet ba ja'el xcant'añet i cha'an? 
che'en. Pedro tsi! yala: Mach 
joñonic, che'en. 26Juntiquil i winic 
jini c'ax ñuc bA motomaj, i pi'alach 
jini tsa' ba tsepbenti loq'uel i 
chiquin, tsi! yala: ¿Mach ba tsa'ic j 
q'ueleyet ya! ti pac'abal a wic'ot jini 

Jesús? che'en. 27 Pedro tsi! cha! ala 
mach i cañayic Jesús. Ti ora jini tat 
mut tsi! cha'le uq'uel. 


Jesús ti! tojlel Pilato 
(Mt. 27.1-2, 11-14; Mr. 15.1-5; 
Lc. 23.1-5, 13-25) 

28'Tsa! caji i payob loq'uel Jesús ti! 
yotot Caifás. Tsi' payayob majlel ti 
meloñibal. Wolix i sac'an pañimil. 
Ma'anic tsa' ochiyob ti meloñibal 
judíojob ame bib'acob, come yom 
i cha'leñob we'el che' ti Pascua. 

29 Jini cha'an Pilato tsa! loq'ui i 
pejcañob. Tsi' c'ajtibeyob: ¿Chuqui 
i mul jini winic? Subula, che'en. 
30Tsi' jac'beyob: Machic xjontolil 
jini winic, ma'anic tsa cac'a lojon ti 
a c'ab, che'ob. 31Pilato tsi' subeyob: 
Payala majlel jatetla. Melela che' 
bajche' ts'ijbubil ti la' mandar, 
che'en. Jini judíojob tsi' yalayob: 
Tic'bilon lojon ti mandar cha'an 
mach yomic mic tsansan lojon 
winic, che'ob. 32Che'i tsi' yalayob 
judíojob cha'an mi' ts'actiyel i t'an 
Jesús tsa! DA i yala bajche' mi! caj ti 
chamel. 

33 Jini cha'an Pilato tsa! cha! 
ochi ti meloñibal. Tsi' paya tilel 
Jesús. Tsi' c'ajtibe: ¿Jatet ba i 
Reyet judíojob? che'en. 34Jesús 
tsi' jac'a: ¿Tilem ba jini t'an ti a 
bajñel pusic'al, o am ba majch tsi' 
ñaxan subeyet? che'en. 35Pilato 
tsi! jac'a: ¿Judíojon ba? A pi'alob ti 
a lumal yic'ot ñuc ba motomajob 
tsi! yac'ayetob tij c'ab. ¿Chuqui tsa! 
cha'le? che'en. 

36 Jesús tsi! jac'a: Mach watic 
ch'oyol c yumantel ti pañimil. Watie 
ch'oyol tsa'ach i cha'leyob guerra c 
winicob cha'an ma'anic mi cajq'uel 

ti' c'ab judíojob. Pero mach wa'ic 
ch'oyol c yumantel, che'en Jesús. 
37 Jini cha'an Pilato tsi! c'ajtibe: 
¿Reyet ba che! jini? che'en. Jesús 
tsi! jac'a: Reyon cu, che! bajche! 
wola! wal. Jini cha'an tsa quila 
pañimil. Jini cha'an tsa! tiliyon ti 
pañimil cha'an mi cac! ti cAjñel 
i sujmlel Dios. Pejtelel majqui 
mi! ñop i sujmlel mi! yubin c t'an, 
che'en. 38Pilato tsi! sube: ¿Chuqui 
i sujmlel? che'en. Che' ba tsa' ujti 
i sub jini t'an, tsa' cha' loq'ui i 
pejcan judíojob. Tsi' subeyob: Tsaj 
q'uele ma'anic i mul jini winic. 39C 
tilelach che! ti! yorajlel Pascua 
mi cAc! ti colel juntiquil xñujp'el. 
¿La' wom ba mi cac! ti colel i Rey 
judíojob? che'en Pilato. 40Jini 
cha'an tsi! cha! cha'leyob c'am bA 
t'an. Tsi' yalayob: Mach jiniqui. La! 
colic Barrabás, che'ob. Xujch' jini 
Barrabás. 
1 Jini cha'an Pilato tsi' chucu 
majlel Jesús. Tsi' jats'a ti 

asiyal. ?Jini soldadojob tsi' xot 
jalayob ch'ix. Tsi' joy ñet'beyob ti' 
jol Jesús. Tsi' lApbeyob chaccojan 
ba pal ba bujcAl. 3 Tsi! subeyob: 
Cotañet, i Reyet judíojob, che'ob. 
Tsi' poch'iyob. 

4Pilato tsa' cha' loq'ui i pejcañob. 
Tsi' subeyob: La' wilan wolic 
paAybeñetla tilel jini winic cha'an 
mi la' ña'tan ma'anic i mul che'en. 
5Tsa' loq'ui tilel Jesús ñet'el ti! jol 
jini xotol bA ch'ix. Lapal i cha'an 
chaccojan ba pal bA bujcal. Pilato 
tsi' subeyob: Q'uelela jini winic, 
che'en. Jini ñuc ba motomajob 
yic'ot jini xcantayajob che' ba tsi' 
q'ueleyob, c'am tsi! yalayob: Ch'iji 
ti cruz, chtiji ti cruz, che'ob. Pilato 

tsi' subeyob: PAyAla majlel jatetla. 
Ch'ijila ti cruz. Mi cal ma'anic 

i mul jini winic, che'en. 7 Jini 
judíojob tsi! jac'ayob: An lojon c 
mandar. Ts'ijbubil tic mandar wersa 
mi' chamel, come tsi' subu i ba ti' 
Yalobil Dios, che'ob. 

8Ñumen cabal tsi! cha'le baq'uen 
Pilato che' ba tsi' yubi jini t'an. 
9'Tsa! cha! ochi Pilato ti meloñibal. 
Tsi' c'ajtibe Jesús: ¿Baqui ch'oyolet? 
che'en. Jesús ma'anic tsi' jac'be. 
10Pilato tsi' sube: ¿Mach ba anic ma' 
jac'beñon c t'an? ¿Mach ba a wujilic 
an c p'atAlel cha'an mic ch'ijet ti 
cruz? An c p'atAlel ja'el cha'an mi 
caq'uet ti colel, che'en. 1! Jesús 
tsi! jac'a: Machic tsi! yaq'ueyet a 
p'atalel jini am ba ti chan, ma'anic 
a p'AtAlel cha'an ma! contrajiñon. 
Jini cha'an jini tsa! ba i yac'ayon 
ti a c'ab ñumen an i mul, che'en. 

12 Jini cha'an Pilato tsi! ñopo i col. 
Jini judíojob c'am tsi' yalayob: Mi 
tsa' colo Jesús, mach i pi'aletic 
César. Jini mu' ba i sub i ba ti Rey, 
mi! contrajin César, che'ob. 13Che! 
ba tsi! yubi jini t'an Pilato, tsi! pAyA 
tilel Jesús. Tsa' buchle ti' buchlib 
cha'an meloñel, ac'bil ba ya! ti ts'ajc 
i c'aba' Gabata ti' t'an hebreo. 

14] q'uiñilelix chajpaya che' mi 
caj i melob Pascua. Che' bajche' ti 
xinq'uiñil. Pilato tsi' sube judíojob: 
Q'uele la! Rey, che'en. 15Wen c'am 
tsi! cha'leyob t'an: iLa! chamic, la! 
chamic, chtiji ti cruz! che'ob. Pilato 
tsi' c'ajtibeyob: ¿Yom ba mic chtij 
ti cruz la! Rey? che'en. Jini ñuc bA 
motomajob tsi! jac'ayob: Ma'anic 
lojon c rey, jini jach César, che'ob. 
16 Jini cha'an Pilato tsi! yac'a Jesús 

cha'an mi' ch'ijtal ti cruz. Tsi' 
chucuyob majlel Jesús. 


Tsa' ch'ijle ti cruz Jesús 
(Mt. 27.32-44; Mr. 15.21-32; Lc. 23.26-43) 


17 Tsi' q'ueche majlel i cruz. Tsa! 
c'oti ti bujtal i c'aba' Calavera. 
Ti' t'an hebreojob jiñach Gólgota. 
18Yati tsi! ch'ijiyob ti cruz yic'ot 
cha'tiquil, jujuntiquil ti jujunwejl. 
Xinlapal Jesús. 19Pilato tsi! cha'le 
ts'ijb. Tsi! yac'a ti! jol cruz. Jiñach 
jini ts'ijbubil ba: JESUS CH'OYOL 
BA TI NAZARET, I REY JUDIOJOB. 
20 Cabal judíojob tsi! q'ueleyob jini 
ts'ijbubil bA, come jini bujtal ba! tsa! 
ch'ijle ti cruz Jesús lac'al jach an 
ti tejclum. Ts'ijbubil ti' t'an hebreo, 
yic'ot ti t'an griego, yic'ot ti' t'an 
latín. ?1 Jini ñuc ba motomajob 
cha'an judíojob tsi' subeyob Pilato: 
Mach a ts'ijban jini t'an, “I Rey 
judíojob”. Ts'ijban, “Tsi' subu i ba 
ti' Rey judíojob”, che'ob. 22pilato 
tsi! jac'beyob: Jini tsa! bA c ts'ijba, 
ts'ijbubilix, che'en. 

23Che' ba tsa! ujti i ch'ijob 
Jesús ti cruz, jini soldadojob tsi' 
ch'ambeyob i pislel. Tsi' t'oxoyob 
ti champ'ejl, jujump'ejl cha'an 
jujuntiquil soldado. Tsi' ch'amayob 
ja'el pal ba i bujc Jesús. Mach 
ts'isbilic. Jalbil jach ti pejtelel. ?4Tsi' 
subeyob i ba: Mach yomic mi lac 
tsil. La' lac cha'len yajcaya ti alas 
cha'an mi lac ña'tan majqui mi caj i 
ch'am, che'ob. Che'ach tsi' yalayob 
cha'an mi' ts'actiyel i Ts'ijbujel Dios 
mu! bA i yal: “Tsi' pucbeyob i bA c 
pislel. Tsi' cha'leyob yajcaya ti alas 
cha'an c bujc”. Che'i tsi! meleyob 
soldadojob. 

25Ya! wa'alob ti! t'ejl cruz i ña! 
Jesús yic'ot i yijts'in i ña!, yic'ot 
i yijñam Cleofas, i c'aba' María, 
yic'ot María ch'oyol ba ti Magdala. 
26 Jesús che! ba tsi! q'uele i ña' 
yic'ot jini xcant'an c'uxbibil ba i 
cha'an, tsi! sube i ña!: X'ixic, q'uele 
a walobil, che'en. ?7Ti wi'il tsi! sube 
jini xcant'an: Q'uele a ña', che'en. 
Ti jini jach ba ora jini xcant'an tsi' 
paya majlel i ña' Jesús ti' yotot. 


Tsa' chami Jesús 

(Mt. 27.45-56; Mr. 15.33-41; Lc. 23.44-49) 

28 Yujilix Jesús ts'actiyemix 
ti pejtelel. Tsi' yala cha'an mi' 
ts'actiyel i Ts'ijbujel Dios: Tiquinix 
c ti', che'en. 29Yalan jump'ejl tsima 
but'ul ti vinagre. Tsi' ts'ajayob 
chayo!ja! ti vinagre. Tsi! yac'ayob 
ti! ñi! te! i c'aba! hisopo*. Tsi' 
yaq'ueyob ti! yej. 30 Che! ba tsa'ix i 
ch'ama jini vinagre Jesús, tsi! yala: 


Tsa'ix ts'actiyi, che'en. Tsi' ju'sa i jol. 


Tsi' yAc'A ti loq'uel i ch'ujlel. 

31] q'uiñilelix chajpaya che! 
woli' melob Pascua. Jini cha'an 
mach yomobic judíojob mi' caytal 
i bac'tal jini chameño' ba ti cruz 
che' ti' q'uiñilel c'aj o, come 
jiñach ñuc ba q'uin. Jini cha'an 
tsi' c'ajtibeyob Pilato cha'an mi' 
yAc! ti c'asbentelob i ya! cha'an mi' 
ch'ajmelob majlel. 32Tsa' tiliyob 
soldadojob. Tsi' c'asbeyob i ya! 
jini ñaxan bA, yic'ot i ya! yamba 
winic ch'ijbil ba ti cruz yic'ot 
Jesús. 33Che! ba tsa! tiliyob ba'an 
Jesús, tsi' q'ueleyob chamenix. Jini 
cha'an ma'anic tsi! c'asbeyob i ya’. 
34 Juntiquil soldado tsi' jeq'ue ti 

yebal i ch'i'lat yic'ot i lanza. Ti ora 
jach tsa! loq'ui i ch'ich'el yic'ot ja". 
35Jini tsa! ba i q'uele woli! cha! sub. 
Isujmach i t'an.Yujil isujm chuqui 
mi' yal cha'an mi la' ñop jatetla 
ja'el. 36Tsa' ujti ti pejtelel cha'an mi' 
ts'actiyel i Ts'ijbujel Dios: “Ma'anic 
mi caj i c'ascujel mi junts'ijtic i 
baquel”. Che'ach ts'ijbubil. 371 
Ts'ijbujel Dios mi! yal ja'el: “Jini tsa! 
ba i jeq'ueyob mi caj i cha' q'uelob”. 


Tsi' yotsayob ti mucoñibal 
(Mt. 27.57-61; Mr. 15.42-47; Lc. 23.50-56) 


38 Juntiquil xcant'an i cha'an Jesús, 
i c'aba' José ch'oyol ba ti Arimatea, 
tsi' ñopo Jesús ti mucul jach, come 
tsi' bac'ña judíojob. Che! ba tsa! 
ujti ili tac, José tsi! c'ajtibe Pilato i 
bac'tal Jesús. Pilato tsi! yac'a i t'an. 
Tsa' majli José. Tsi' ch'ama majlel i 
bac'tal Jesús. 39 Tsa! tili Nicodemo 
ja'el, tsa' ba tili ba'an Jesús ti ac'alel. 
Tsi' ch'ama tilel mirra xabal yic'ot 
áloesJiñach, che! bajche! juncujch. 
40Tsi' ch'amayob majlel i bac'tal 
Jesús. Tsi' bac'ayob ti wen ba pisil 
yic'ot xojocña ba ts'ac, come i tilel 
che'ach mi' cha'leñob mucoñel 
judíojob. 41 Ya! ba! tsa! ch'ijle ti cruz 
Jesús an pac'abal. Ya! ti pac'abal an 
tsiji' ba i yotlel ch'ujlelal ba! maxto 
ac'bilic winic. 421 yorajlelix chajpaya 
che! mi! melob Pascua judíojob. 
Lac'al jach an i yotlel ch'ujlelal, jini 
cha'an ya' tsi' ñolchocoyob Jesús. 


Tsa' cha' ch'ojyi Jesús 
(Mt. 28.1-10; Mr. 16.1-8; Lc. 24.1-12) 
2 Ti ñaxan ba q'uin ti 
semana che! ic! to, tsa! 





Jiñach te! mu! bA i yac! xojocña bA i yujtsil che! woli ti oc'mal. 

tili María ch'oyol bA ti Magdala 
ti! yotlel ch'ujlelal. Tsi' q'uele 
loc'sabilix xajlel ti! yotlel ch'ujlelal. 
2'Tsa! majli ti ajñel. Tsa' tili ba'an 
Simón Pedro yic'ot yamba xcant'an, 
jini c'uxbibil ba ti Jesús. María tsi' 
subeyob: Tsa'ix i ch'amayob loq'uel 
lac Yum ti' yotlel ch'ujlelal. Mach 
cujilic lojon baqui tsi! yac'ayob, 
che'en. 

3'Tsa! loq'ui majlel Pedro yic'ot 
jini yamba xcant'an. Tsa' majliyob 
ti' yotlel ch'ujlelal. 4Temel 
tsi' cha'leyob ajñel. Jini yamba 
xcAnt'an tsi! ñusa Pedro ti ajñel. 
Tsa' c'oti ti ñaxan ba'an i yotlel 
ch'ujlelal. 5Tsi' c'uchchoco i bA 
cha'an mi' q'uel. Tsi' q'uele ya! 
ac'bil jini wen ba i pislel Jesús. 
Ma'anic tsa! ochi. ŝTi ora tsa! c'oti 
Simón Pedro ti wi'ipat. Tsa' ochi 
ti' yotlel ch'ujlelal. Tsi' q'uele ya' 
ac'bil jini wen ba i pislel Jesús 
Tyic'ot i tejp'il i jol. Mach ya'ic an i 
tejp'il i jol yic'ot i pislel. Partejach 
an. Balbil. 8'Tsa! ochi jini yamba 
xcAnt'an ja'el, tsa! ba c'oti ti axan 
ti' yotlel ch'ujlelal. Tsi' q'uele, 
tsi! ñopo. 9Come maxto anic tsi! 
ch'ambeyob isujm i Ts'ijbujel Dios 
cha'an wersa mi' cha' ch'ojyel 
loq'uel Jesús ba'an chameño' bA. 
10 Jini xcant'añob tsa! cha! sujtiyob 
ti' yotot. 


Jesús tsa' tsictiyi ti' wut María 
ch'oyol ba ti Magdala 
(Mt. 28.9-10; Mr. 16.9-11) 
11Ya' wa'al María ti jumpat ti' 
yotlel ch'ujlelal, woli ti uq'uel. Tsi' 
c'uchchoco i ba cha'an mi' q'uel i 
mal i yotlel ch'ujlelal. 12'Tsi! q'uele 
cha'tiquil ángelob lapal i cha'añob 

sasac ba i pislel. Juntiquil buchul ti' 
jol, yamba buchul ti' yoc baqui tsa' 
ajq'ui i bac'tal Jesús. 13 Jini ángelob 
tsi! subeyob: X'ixic, ¿chucoch 
woliyet ti uq'uel? che'ob. María 

tsi! subeyob: Cha'an tsi! ch'amayob 
majlel c Yum. Mach cujilic baqui 
tsi! yac'ayob, che'en. 14Che! ba tsa! 
ujti i sub jini t'an, tsi! sutq'ui i bA 
María. Tsi' q'uele Jesús. Ya! wa'al. 
Mach yujilic María mi jiñach Jesús. 
15 Jesús tsi! sube: X'ixic, ¿chucoch 
woliyet ti uq'uel? ¿Majqui wola! 
sajcan? che'en. María tsi' yala ti' 
pusic'al, tic'al mi jiñach x'e'tel 
cha'an pac'abal. Tsi' sube: Mi tsa! 
ch'ama majlel, subeñon baqui tsa! 
wac'a cha'an mic ch'am majlel, 
che'en. 16 Jesús tsi! yala: María, 
che'en. Tsi' sutq'ui i ba i q'uel. Tsi' 
sube: Raboni, che'en. (Jini mi' yal ti 
lac t'an, Maestro.) 17 Jesús tsi! sube: 
Mach a chan chucon, come maxto 
anic tsa' letsiyon majlel ba'an c Tat. 
Cucu ba'an quermanojob. Subeñob: 
“Mic letsel majlel ba'an c Tat, jiñach 
la' Tat ja'el. Mic letsel majlel ba'an 
c Dios, jiñach la' Dios ja'el”, che'en. 
18 María ch'oyol ba ti Magdala tsa' 
majli i subeñob xcant'añob cha'an 
tsa'ix i q'uele lac Yum. Tsi' subeyob 
chuqui tsi' yala lac Yum. 


Jesús tsa' wa'le ti yojlil jini 
junlujuntiquil 

(Mt. 28.16-20; Mr. 16.14-18; Lc. 24.36-49) 

19Che' wolix i yic'an ti ñaxan 
ba q'uin ti semana, tsa! tili Jesús 
ba'an xcant'añob. Ñup'ul i ti' otot 
ba' temel añob xcant'añob, come 
woli' bac'ñañob judíojob. Tsa' c'oti 
Jesús. Ya! wa'al ti yojlilob, tsi' 
subeyob: La' ñach'lec la' pusic'al, 

che'en. 20Che! ba tsa! ujti i sub jini 
t'an, tsi' pasbeyob i c'ab yic'ot i 
yebal i ch'i'lat. Tijicña tsi' yubiyob 
xcant'añob che' ba tsi' q'ueleyob lac 
Yum. ?1 Jesús tsi! cha! subeyob: La! 
ñach'lec la! pusic'al. Che! bajche' c 
Tat tsi' chocoyon tilel, che! ja'el mic 
choquetla majlel, che'en. 22Che! bA 
tsa! ujti i sub jini t'an, tsi' wujtayob. 
Tsi' subeyob: Ch'amala jini Ch'ujul 
ba Espíritu. 23Majqui jach mi la' 
ñusaben i mul, ñusabilach. Majqui 
jach ma'anic mi la' ñusaben i mul, 
mach ñusabilic, che'en. 


Ma'anic tsi' ñopo Tomás 

24Che! ba tsa! tili Jesús, mach 
ya!ic an Tomás yic'otob. Tomás, 
i pi'al jini junlujuntiquil. Mi' 
pejcantel ti xloj. 25Jini cha'an tsi' 
subeyob yamba xcant'añob: Tsa'ix j 
q'uele lojon lac Yum, che'ob. Tomás 
tsi' subeyob: Mi ma'anic mij q'uel 
i yejtal lawux ti' c'ab, mi ma'anic 
mi cotsan i yal j c'ab ti' yejtal 
lawux, mi ma'anic mi cotsan j c'ab 
ti' yebal i ch'i'lat, ma'anic mi caj c 
ñop, che'en. 26'Tsa! ñumi waxacp'ejl 
q'uin. Cha! ya'ix añob xcant'añob 
i cha'an ti! mal otot, ya'an Tomás 
yic'otob. Tsa' ochi Jesús che! ñup'ul 
i ti! otot. Ya! tsa! wa'le ti yojlilob. 
Jesús tsi! subeyob: La! ñach'lec la! 
pusic'al, che'en. 27 Jesús tsi! sube 
Tomás: Otsan i yal a c'ab ilayi. 
Q'uele j c'ab. Sats'a a c'ab, otsan ti! 
yebal c ch'i'lat. Mach yomic tsats a 
pusic'al. Ñopoyon, che'en. 28 Tomás 
tsi! jac'be: C Yum, c Dios, che'en. 
29 Jesús tsi! sube: Cha'an jach tsa! 
q'ueleyon, tsa! ñopoyon. Tijichayob 
jini tsa! ba i ñopoyoñob che! maxto 
anic tsi! q'ueleyoñob, che'en. 

Chucoch tsa! ts'ijbunti jini jun 

30An to cabal i yejtal i p'atalel tsa! 
ba i pasa Jesús ti! tojlel xcant'añob 
i cha'an. Mach ts'ijbubilic ti jini 
jun. ĉ1Tsa' ts'ijbunti ili i yejtal tac i 
p'atalel cha'an mi la! ñop Cristojach 
jini Jesús. I Yalobilach Dios. Tsa' 
ts'ijbunti cha'an, mi la' waq'uentel 
la' cuxtalel ti' c'aba' che' mi la' ñop. 


Jesús tsi! pasa i ba ti! wut 
wuctiquil xcant'añob 
2 Ti wi'il Jesús tsi! cha! pasa 
i ba ti' wut xcant'añob 
i cha'an ti ñajb ya! ti Tiberias. 
Che'ach tsi' pasa i ba bajche' wolic 
ts'ijbubeñetla. ?Temelobix Simón 
Pedro yic'ot Tomás, jini mu! ba i 
pejcAntel ti xloj, yic'ot Natanael, 
jini ch'oyol ba ti Caná ya' ti Galilea, 
yic'ot i yalobilob Zebedeo yic'ot 
yamba cha'tiquil xcant'añob i 
cha'an. 3Simón tsi! subeyob: Mic 
majlel ti chuc chay, che'en. I pi'alob 
Simón tsi! subeyob: Mic majlel lojon 
quic'otet ja'el, che'ob. Tsa' majliyob. 
Tsa' ochiyob ti barco. Ti pejtelel 
ac'alel ma'anic chuqui tsi' chucuyob. 
4Che! ba tsa! sac'a, tsa! wa'le 
Jesús ti! ti! ja'. Jini xcant'añob mach 
yujilobic mi jiñach Jesús. 5Jesús tsi' 
subeyob: Calobilob, ¿am ba chuqui 
mi laj c'ux? che'en. Tsi' jac'beyob: 
Ma'anic, che'ob. ê Jesús tsi! subeyob: 
Chocola ochel la' chim ti la' ñoj ti' 
ts'ejtalel barco. Ya'i mi caj la' taj, 
che'en. Ti ora tsi' chocoyob ochel. 
Ma'anic tsa' mejli i cha' chucob 
loq'uel, come wen cabal jini chay. 
7 Jini xcant'an c'uxbibil ba i cha'an 
Jesús, tsi' sube Pedro: Jiñach lac 
Yum, che'en. Simón Pedro che! 

bA tsi! yubi ya'an i Yum, tsi! lapa 

i bujc, come jochol i cha'an. Tsi' 
choco ochel i ba ti ñajb. 8 YambA 
xcAnt'añob tsa! tiliyob ti barco, 
come mach ñajtic añob ti! ti! ñajb. 
Tic'al mi an uxc'al jach ti jajl. Woli' 
tujc'añob tilel jini chim but'ul ti 
chay. 9 Che! ba tsa! c'otiyob ti! ti' 
ñajb, tsi! q'ueleyob xic'bilix c'ajc. Ya' 
c'acal chay yic'ot waj. 

10 Jesús tsi' subeyob: Ch'amala 
tilel lamital jini chay tsa! ba ujti la! 
chuc, che'en. 11Tsa' ochi ti barco 
Simón Pedro. Tsi' tujc'a loq'uel 
chim ti' ti' ñajb. But'ul jini chim ti 
colem chay, uxlujuncojt i waxacc'al 
(153). Anquese wen on, ma'anic 
tsa! ts'ojqui jini chim. 1? Jesús 
tsi' subeyob: La' cu la ti we'el, 
che'en. Jini xcant'añob ma'anic 
tsi' c'ajtibeyob: ¿Majquiyet? come 
yujilobix jiñach lac Yum. 1°Tsa' 
tili Jesús. Tsi' ch'ama waj. Tsi' 
yaq'ueyob. Che' ja'el chay. 14Jiñach 
i yuxyajlel tsi' pasa i ba Jesús 
ti' wut xcant'añob i cha'an che! 
ch'ojyemix loq'uel ba'an chameño' 
bA. 


Jesús yic'ot Pedro 

15Che! ba tsa! ujtiyob ti we'el, 
Jesús tsi! sube Simón Pedro: Simón, 
i yalobilet bA Juan, ¿ñumen c'ux ba 
ma! wubiñon bajche' jini? Pedro tsi' 
sube: Ñumen cu, c Yum, a wujil mij 
c'uxbiñet. Jesús tsi! sube: Aq'uen 
i buc'bal cala tiñAme!, che'en. 
16 Jesús tsi! cha! c'ajtibe Simón ti' 
cha'yajlel: Simón, i yalobilet ba 


Juan, ¿c'ux ba ma! wubiñon? che'en. 


Tsi! jac'be: C'ux cu, c Yum. A wujil 
mij c'uxbiñet, che'en. Tsi! cha! sube: 
Cantan c tiñAme! che'en. 17 Jesús 

tsi! cha! c'ajtibe ti! yuxyajlel: Simón, 
i yalobilet bA Juan, ¿mu! ba a 
c'uxbiñon? che'en. Pedro tsa! caji 

i mel i pusic'al come tsi' c'ajtibe ti' 
yuxyajlel: “¿Mu! ba a c'uxbiñon?” 
Tsi! sube: C Yum, a wujil pejtelel 
chuqui tac an. A wujil mij c'uxbiñet. 
Jesús tsi! sube: Aq'uen i buc'bal c 
tiñame'. 18Isujm, isujm mic subeñet: 
Che! ba ch'itoñet to, tsa! lapa a 
bujc, tsa! majliyet baqui jach yom a 
pusic'al. Che! ñoxetix mi caj a sAts! 
a c'ab. Yamba mi caj i lapbeñet a 
bujc. Mi caj i payet majlel ba' mach 
a womic majlel, che'en. 19 (Jesús tsi! 
sube jini t'an cha'an mi! ch'amben 
isujm bajche' mi caj i pas i ñuclel 
Dios Pedro che' mi' chamel.) 
Subilix jini t'an, Jesús tsi' cha' sube: 
Tsajcañon, che'en. 


Jini c'uxbibil ba xcant'an 


20Tsi' sutq'ui i ba Pedro. Tsi' 
q'uele jini xcant'an woli ba i 
tsajcañob, jini c'uxbibil ba i cha'an 
Jesús tsa' ba buchle ti' t'ejl Jesús 
che! bA tsi! c'uxuyob waj. Jiñach tsa' 
ba i sube: “C Yum, ¿majqui mi caj 
i yaq'uet ti' c'ab a contra?” che'en. 
21Che' ba tsi' q'uele jini xcant'an, 
Pedro tsi! sube Jesús: C Yum, ċ¿jixcu 
jini winic chuqui mi caj i yubin? 
che'en. 22 Jesús tsi! sube: Mi com 
mi! cAytAl ili winic jinto mic cha! 
tilel, mach a wentajic. Tsajcañon, 
che'en. 23Jini cha'an tsa! caji i yalob 
i pi'alob, ma'anic mi' cajel ti chamel 
jini xcant'an. Pero Jesús ma'anic 
tsi' sube jini xcant'an ma'anic mi' 
cajel ti chamel. Tsa' jach i yala: “Mi 
com mi' caytal jinto mic cha! tilel, 
mach a wentajic”, che'en. ?4Jiñach 
jini xcant'an woli ba i tsictesan ili 

tac. Tsi' ts'ijba pejtelel ili tac. La tsa' laj ts'ijbunti ti pejtelel i melbal, 
cujil isujm i t'an mu' ba i sub. ?5An mi cal mach ochic wa! ti pañimil 
to cabal chuqui tsi! cha'le Jesús. Mi pejtelel jini jun mu! ba i ts'ijbuntel. 


HECHOS 


I melbal jini chocbilo' ba majlel ti subt'an 





Tsa' pajyi letsel ti panchan Jesús 
Ti yamba jun, Teófilo, tsac 
ts'ijbubeyet pejtelel chuqui tac 

tsa' caji i mel Jesús, yic'ot chuqui 
tsa! caji i cantesan 2c'AlA ti jini 
q'uin che! ba tsa! pajyi letsel. Che! 
ba tsa! ujti i yaq'ueñob mandar jini 
apóstolob yajcabilo! ba i cha'an, 
Jesús tsi! yaq'ueyob mandar ti' 
p'AtAlel jini Ch'ujul bA Espíritu. 
3Che! cha! cuxulix Jesús, che! bA 
tsa! ujti i yubin wocol, tsi! cha! pasa 
i bA ti! tojlel jini chocbilo! bA majlel 
ti subt'an. Wen tsiquil i sujmlel. 
Cha'c'al q'uin tsi! pasa i ba ti! tojlel 
ili winicob. Tsi! subeyob bajche' 
an i yumantel Dios. 4Che! temel 
añob tsi! subeyob: Mach yomic mi 
la! loq'uel ti Jerusalén. Yom yati 
mi la! pijtan jini subil ba i cha'an 
lac Tat mu! ba caj i yaq'ueñetla. 
Joñon tsac subeyetla ja'el. 5Juan 
tsi! yaq'ueyetla ch'amja'. Pero Dios 
mach jalix mi caj i yaq'ueñetla la! 
ch'am Ch'ujul bA Espíritu, che'en. 
6Jini cha'an jini tempabilo! ba tsi! 
c'ajtibeyob: C Yum, ¿mu' ba caj a 
cha! wa!chocon i yumantel Israel ti 
ili ora? che'ob. 7 Jesús tsi! subeyob: 


Mach la! wentajic baqui bA ora mi 
baqui bA q'uin mi caj i yujtel jini, 
come lac Tat tsi! yotsa ti! bajñel 
wenta. 8Pero mi caj la! waq'uentel 
la! p'atalel che! mi! yochel jini 
Ch'ujul bA Espíritu ti la! pusic'al. Ya! 
ti Jerusalén yic'ot ti pejtelel Judea 
yic'ot ti Samaria c'alal ti ñajt ba 
pañimil mi caj la! sub chuqui tsa! la' 
q'uele, che'en Jesús. 

9Che! ba tsa! ujti i sub jini t'an 
Jesús, che' woli to i q'uelob, tsa' 
pajyi letsel. Tsa! majqui ti tocal. 
10Che' woli' chan q'uelob panchan, 
che! woli ti letsel Jesús, tsa' 
wa'leyob ti lac'al cha'tiquil winicob 
sasac bA i pislel. 11Tsi! subeyob: 
Winicob, ch'oyolet ba la ti Galilea, 
¿chucoch woli la! chan q'uel 
panchan? Jini Jesús, tsa! ba pAjyi 
letsel ti panchan loq'uem ba ti la! 
tojlel, mi caj i cha' tilel che' bajche' 
tsa' la' q'uele che' ba tsa' majli ti 
panchan, che'ob. 


Tsa' yajcanti Matías cha'an 
mi' ch'amben i ye'tel Judas 
12Tsa' sujtiyob winicob ti 
Jerusalén. Tsi' cayayob wits i c'aba! 
Olivos lac'al ti Jerusalén. Che'ach 

i ñajtlel bajche' ojlil legua. 13Che! 
ochemobix ti otot, tsa! letsiyob 
ti yamba junlajm i mal otot ti 
chan ba' woli' jijlelob Pedro yic'ot 
Jacobo, Juan, Andrés, Felipe, 
Tomás, Bartolomé, Mateo, Jacobo i 
yalobil Alfeo, yic'ot Simón Zelotes, 
yic'ot Judas i yijts'in Jacobo. 14Ti 
pejtelelob ti jump'ejl jach i pusic'al 
woli' chan pejcañob Dios yic'ot 
x'ixicob yic'ot María, i ña' Jesús, 
yic'ot i yijts'iñob Jesús. 

15Ti jim ba ora Pedro tsa' wa'le ti 
ojlil ba'an hermanojob. (Tic'al mi 
wacc'alob ya! añob.) Pedro tsi' subu: 
16Quermanojob, wersa mi' ts'actiyel 
i Ts'ijbujel Dios che! bajche' tsi' 
yala jini Ch'ujul ba Espíritu ti 
wajali ti' yej David cha'an Judas. 
Jiñach Judas tsa! bA i toj'esa majlel 
winicob tsa' ba i chucuyob Jesús. 
17 Come jini Judas tsa! tsijqui quic'ot 
lojon. Tsa' aq'uenti i ye'tel ja'el. 
18Tsa' majñi jamil yic'ot i tojol i 
mul. Xitil tsa! yajli. Tsa' tojmi i ñac', 
tsa! loq'ui i soyta'. 19pejtelel año! 
ba ti Jerusalén tsi' yubiyob chuqui 
tsa! ujti. Jini cha'an jini jamil tsa! 
otsAbenti i c'aba' Acéldama, jiñach 
jamil mambil ba ti! tojol i ch'ich'el 
winic. 20Come ts'ijbubil ti! juñilel 
Salmo tac: “La! jochtiyic i chumlib, 
mach mi' chan ajñel winic ya'i”. 
Ts'ijbubil ja'el: “Jini i ye'tel la! to 
i ch'am yamba winic”. Che'ach 
ts'ijbubil. 21Yom wa'chocontic 
juntiquil tsa' ba i pi'leyonla ti 
xAmbal c'alal che! ba tsa! ochi lac 
Yum Jesús ti lac tojlel c'alal che' ba 
tsa! loq'ui ti lac tojlel, 22juntiquil 
tsa' ba i pi'leyonla ti xambal c'alal 
che! ba tsi! yac'a ch'amja! Juan, 
c'alal ti jini q'uin che! bA tsa! pajyi 

letsel Jesús ti lac tojlel. Juntiquil 
ili wa' ba an la quic'ot wersa mi' 
yaq'uentel i ye'tel testigo quic'ot 
lojon cha'an mi' sub ti isujm tsa! 
cha' ch'ojyi Jesús. Che' tsi' yala 
Pedro. 

23Tsi' yajcayob cha'tiquil: José 
yic'ot Matías. I cha'chajplel i c'aba' 
José jiñach Justo. I jol i c'aba' 
jiñach Barsabás. 24Tsi! pejcayob 
Dios. Tsi' yalayob: Jatet, c Yum, ma! 
cAmben i pusic'al pejtelel winicob. 
Wa'an cha'tiquil. Pasa baqui bA 
ma! yajcan 25cha'an mi! ch'am i 
ye'tel ti apóstol tsa! bA i caya Judas 
cha'an i mul cha'an mi! majlel 
ti' yajñib, che'ob. ?6Tsi' cha'leyob 
yajcaya ti alas. Tsa' yajcanti Matías. 
Jini cha'an tsa' tsijqui yic'ot jini 
junlujuntiquil chocbilo' ba majlel ti 
subt'an. 


Tsa' tili Ch'ujul ba Espíritu 
che' ti' q'uiñilel Pentecostés 
Che' i yorajlelix i q'uiñilel 
Pentecostés, temel añob ti 
pejtelel ti jump'ejl jach ajñibal. 
2Ti ora jach tsa! loq'ui t'an ti 
panchan che! bajche' ju'ucña ba ic'. 
Tsa' ubinti ti pejtelel jini otot ba! 
buchulob. 3Ya! ti! tojlel tsa! tsictiyi 
cabal pujquem ba ala c'aje. Che! 
yilal bajche' la cac'. Tsa! c'oti ti' 
pamob i jol ti jujuntiquil. 4Tsa' laj 
bujt'iyob ti Ch'ujul ba Espíritu. Tsa' 
cajiyob ti t'an ti yan tac ba t'an 
che! bajche' tsi! yaq'ueyob t'an jini 
Espíritu. 
5Ya' añob ti Jerusalén judíojob 
mu! bA i ch'ujutesañob Dios. 
Ch'oyolob ti jujump'ejl lum tac 
ti yebal panchan. êChe' ba tsi! 
yubiyob jini ju'ucña ba t'an, cabal 

winicob x'ixicob tsi! tempayob i 

bA. Ma'anic tsi! ña'tayob chuqui 
woli! yujtel, come ti jujuntiquilob 
tsi! yubiyob i bajñel t'an. Tsa’ toj 
sajtiyob i pusic'al. Tsi' yalayob: 
Awilan, ¿mach ba ch'oyolobic ti 
Galilea pejtelel ili winicob woliyo' 
ba ti t'an? 8 ¿Bajche! che! jini ti 
jujuntiquilonla woli la cubin lac 
t'an tsa' ba lac ñopo ti lac ñojte'el? 
9Ch'oyolonla ti Partia, yic'ot ti 
Media, yic'ot ti Elam, yic'ot ti 
Mesopotamia, yic'ot ti Judea, yic'ot 
ti Capadocia, ti Ponto, ti Asia, 10ti 
Frigia, ti Panfilia, ti Egipto, ya' 

ti yan tac ba pañimil ti Africa ti 
yamba junwejl Cirene. Wa' añob 
ja'el romanojob ti lac tojlel. Lamital 
tsi' q'ueleyob pañimil tic lumal 
lojon. Yaño' ba tsi' sutq'uiyob i 

ba ti judíojob. 11Wa' añob ja'el 
tilemo' ba ti Creta yic'ot ti Arabia. 
Ti pejtelelonla mi la cubin ti lac 
t'an jini ñuc ba i ye'tel Dios, che'ob. 
12Tsa' toj sajtiyob i pusic'al. Ma'anic 
tsi' ch'ambeyob isujm chuqui 

woli' yujtel. Tsa' caji i c'ajtibeñob 

i ba: ¿Chuqui i sujmlel jini? che'ob. 
13Yaño' bA tsi! wajleyob: YAcobix ti 
lembal, che'ob. 


I subt'an Pedro 

14Pedro tsa' wa'le yic'ot jini 
junlujuntiquil. C'am tsi' chale t'an. 
Tsi' subeyob: Winicob israelob yic'ot 
pejtelel añet ba la ti Jerusalén, 
ubinla c t'an, ñopola. 15Come ili 
winicob mach yacobic che! bajche' 
mi la! ña'tan ti la! pusic'al, come 
bolomp'ejl jax to ora. 16 Jiñach 
chuqui tsi' subu jini x'alt'an Joel: 

17“Dios mi' yal: Ti jini cojix 
ba q'uin tac mi caj caq'ueñob 

quEspíritu pejtelel winicob x'ixicob. 
La' walobilob mi caj i cha'leñob 
alt'an. Ch'iton winicob mi caj i 
q'uelob chuqui mi' pasbentelob ti 
espíritu. Xñoxob la! cha'an mi caj 
i ñajleñob chuqui tac tal. 18Isujm 
ti jim bA ora mi caj caq'ueñob 
quEspíritu c winicob. Mi caj i 
cha'leñob alt'an. 19Mi caj c pas 
babaq'uen tac ba ti panchan yic'ot 
i yejtal tac c p'atalel ti pañimil, 
ch'ich! yic'ot c!'ajc yic'ot buts'. 2° Jini 
q'uin mi cajel i yiq'uesantel, jini uw 
mi caj i chac'an che! bajche! ch'ich', 
che' maxto tilemic i q'uiñilel lac 
Yum, jini ñuc ba q'uin mu' ba caj 
i tilel. 21Mi caj i yujtel che! an 
majqui mi' pejcan lac Yum ti' c'aba, 
mi caj i coltantel”, che'en. 
22Winicob ti Israel, ubinla jini 
t'an. Dios tsi' pasbeyetla uts'at jini 
Jesús ch'oyol ba ti Nazaret. Come 
Dios tsi! c'aña cha'an mi! cha'len 
ñuc ba i melbal yic'ot babaq'uen tac 
ba yic'ot i yejtal tac i p'atalel ti la! 
tojlel che! bajche' la! wujil. ?3 Jini 
Jesús tsa! ajq'ui ti' c'ab winicob 
che! bajche! tsi! yala Dios ti wajali. 
Dios tsi! wan ña'ta chuqui mi' caj ti 
ujtel. Jatetla tsa'ix la! xic'be xñusa 
mandarob cha'an mi' chucob Jesús. 
Tsi' ch'ijiyob ti cruz. Tsi' tsansayob. 
24Che' chamenix Jesús, Dios tsi' 
teche ch'ojyel, come ma'anic tsa' 
mejli ti caytal ba'an chameño' ba. 
25Come David tsi' yala jini t'an 
cha'an Jesús: “Tsaj q'uele c Yum 
ti pejtelel ora ti' tojel c wut, come 
an tic ñoj cha'an xuc'ul mi cajñel. 
26Jini cha'an tijicña c pusic'al tsa 
cubi, tijicña mic cha'len t'an. C 
bac'tal mi caj i yajñel ti pijtaya, 
27 come ma'anic mi caj a cAy c 

ch'ujlel ba'an chameño' bA, ma'anic 
mi caj a wAc! ti oc'mal jini Ch'ujul 
BA a cha'an. 28 Tsa'ix a pasbeyon i 
bijlel j cuxtalel. Mi caj a ñuq'uesan 
c pusic'al cha'an añet quic'ot”, 
che'en. 

29Winicob c pi'Alob, mic subeñetla 
ti isujm, lac tat David tsa! chami. 
Tsa' mujqui ti! yotlel ch'ujlelAl. 
C'alal wale wa'an la quic'ot i yotlel 
ba! tsa! mujqui. 3°David tsi! subu 
jini t'an come x'alt'añach. Tsi' ña!ta 
isujm i t'an Dios tsa' ba i sube 
cha'an juntiquil i p'olbal, come 
loq'uem ti' p'olbal David jini Cristo 
mu' ba caj i buchchocontel ti' 
yumantel. 31David tsi! wan ña'ta 
mi caj i cha' ch'ojyel Cristo. Tsi' 
wan ña'ta ma'anic mi caj i caytal 
Cristo ba'an chameño' ba. Ma'anic 
mi caj i yoc'mal i bac'tal ja'el. Jini 
cha'an David tsi! subu pejtelel jini. 
32Dios tsi! teche ch'ojyel Jesús. Tic 
pejtelel lojon testigojon lojon, tsa'ix 
j q'uele lojon. 33Tsa'ix aq'uenti 
Jesús i ñuclel ti! ñoj Dios. Tsa! 
ts'actiyi i t'an i Tat tsa' ba subenti 
Jesús cha'an mi caj i yac! Ch'ujul 
bA Espíritu. Tsa'ix i yac'a che! 
bajche' woli la' q'uel woli la' wubin. 
34Ma'anic tsa' letsi majlel David ti 
panchan. Pero tsi' yala: “Jini lac 
Yum tsi' sube c Yum: Buchi' tic ñoj 
35jinto mi caq'ueñet a t'uchtan a 
contrajob”, che'en. 

36Che' jini, la' i ñopob ti isujm 
pejtelel winicob ti Israel, Dios 
tsi! yotsa Jesús ti lac Yum. Jiñach 
Cristo, jini yajcAbil ba, jini Jesús 
tsa! ba la! chtiji ti cruz. Che! tsi' yala 
Pedro. 

37Che' ba tsa'ix ujti i yubiñob 
jini t'an, ch'ijiyem i pusic'al tsa! 

caleyob. Tsi' c'ajtibeyob Pedro 
yic'ot yamba apóstolob: Winicob, c 
pi'alob, ¿chuqui yom mic cha'len 
lojon? che'ob. 38Pedro tsi' subeyob: 
Caya la! mul, ch'amala ja! ti 
jujuntiquiletla ti' c'aba' Jesucristo, 
cha'an mi' ñusantel la' mul. Che'i 
mi caj la' waq'uentel Ch'ujul ba 
Espíritu ti la! majtan. 39 Albilix, 

mi caj la! waq'uentel jini Espíritu 
jatetla yic'ot la! walobilob yic'ot 
año! ba ti ñajtal, che! bajche' 
jaytiquil mi' pajyelob tilel cha'an 
lac Yum Dios, che'en. 

40 Anto cabal t'an tsa! ba i subu 
Pedro. Tsi' xic'beyob. Tsi' subeyob: 
Taja la' coltantel cha'an mi la' cay 
la! mel che! bajche' sajtemo' bA, 
che'en. “Jini tsa! ba i jac'beyob i 
t'an tsi! ch'amayob ja'. Ti jini jach 
ba q'uin tsa! ochiyob che! bajche! 
uxp'ejl mil winicob x'ixicob. 


Pejtelel tsa' ba i ñopoyob temel añob 


42Tsi' chan ubibeyob i cantesabal 
jini apóstolob. Tsi' wen c'uxbiyob 
i ba. Tsi' chan xet'eyob waj. Tsi' 
chan pejcayob Dios. 43Tsa' cajiyob 
ti baq'uen ti jujuntiquil. Cabal 
ñuc tac ba i ye'tel tsi' meleyob 
jini apóstolob. Tsi' pasayob cabal 
i yejtal tac i p'atalel. 44Pejtelel tsa' 
ba i ñopoyob, temel añob. Pejtelel 
i chuba'an i tem cha'añob jach. 
45Tsi' choñoyob i chuba'an yic'ot i 
lum. Tsi' t'oxbeyob i ba cha'an mi' 
yaq'uentelob jini mach ba añobic i 
chuba'an. 46Temel tsa! chan ajniyob 
ti Templo* ti jujump'ejl q'uin. Tsi' 
xet'eyob waj ti' yotot tac. Temel tsi' 
cha'leyob we'el. Tijicña i pusic'al 
ti jujuntiquil. Jump'ejlob jach i 
pusic'al. 4 Tsi' subuyob i ñuclel 

Dios. Ti pejtelel tejclum uts'at 

tsi! q'ueleyob winicob x'ixicob. Ti 
jujump'ejl q'uin lac Yum tsi! p'ojlesa 
xñopt'añob woli ba i coltAntelob. 


Tsa' lajmi winic mach bA wenic i yoc 


Temel tsa! letsiyob majlel 

Pedro yic'ot Juan ti Templo 
ti! yorajlel oración ti och'ajel q'uin. 
2Juntiquil winic mach bA wenic i 
yoc c'alal che! ba tsi! yila pañimil 
tsa! pAjyi tilel. Ti jujump'ejl q'uin 
tsi! yac'ayob ti! ti! Templo, i c'aba! 
I T'ojol BA, cha'an mi! c'ajtibeñob 
taq'uin jini mu! bA i yochelob ti 
Templo. 3Jini winic, che! bA tsi! 
q'uele Pedro yic'ot Juan woli ba i 
yochelob ti Templo, tsi! c'ajtibeyob 
taq'uin. 4Pedro yic'ot Juan 
tsi! q'ueleyob. Pedro tsi! sube: 
Q'ueleyon lojon, che'en. 5Jini winic 
tsa' caji i wen q'uelob. Woli' pijtan 
mi an chuqui mi caj i yaq'uentel. 

Pero Pedro tsi! sube: Ma'anic c 

taq'uin. Ma'anic c cha'an oro. Jini 
jach mi caq'ueñet chuqui an c cha'an. 
Ti' c'aba' Jesucristo, jini ch'oyol bA 
ti Nazaret, ch'ojyen, cha'len xambal, 
che'en. Pedro tsi! chucbe ñoj ba i 
c'ab. Tsi' teche ch'ojyel. Ti ora jach 
tsa! p'at'a i yoc yic'ot i bic' i yoc. 8Tsa! 
xijt'i ch'ojyel. Tsa' wa'le. Tsa' caji ti 
xAmbal. Tsa' ochi ti Templo yic'otob. 
Tsi' cha'le xambal, tsi' cha'le tijp'el. 
Tsi' subu i ñuclel Dios. 9Pejtelel 
winicob x'ixicob tsi' q'ueleyob wolix 
ti xambal jini winic. Woli' sub i 
ñuclel Dios. 10Tsi! cañayob jiñach 
tsa! ba buchle i c'ajtin taq'uin ya! ti' 
ti' Templo, i c'aba' I T'ojol BA. Tsa' 
toj sajtiyob i pusic'al. Tsi! cha'leyob 
baq'uen cha'an jini tsa' ba melbenti 
jini winic. 

I subal Pedro ti' corredor Templo 


11Che' chucbil Juan yic'ot Pedro i 
cha'an jini winic tsa' ba lajmesanti, 
ti ajñel tsa! tiliyob pejtelel winicob 
x'ixicob ya' ba añob ti corredor i 
cha'an Salomón. Tsa' toj sajtiyob 
i pusic'al. 12Pedro che! ba tsi! 
q'ueleyob tsi! subeyob: Winicob ti 
Israel, ¿chucoch mi' toj sajtel la! 
pusic'al cha'an tsa'ix p'at'a i yoc jini 
winic? ¿Chucoch mi la' ch'ujch'uj 
q'uelon lojon che' bajche' mi tic 
bajñel p'atalel, tic bajñel uts'atlel, 
tsa caq'ue lojon i p'atalel ti xambal 
ili winic? 13I Dios Abraham, i 
Dios Isaac, i Dios Jacob, i Dios lac 
ñojte'el tsa'ix i tsictesa i ñuclel i 
Yalobil, jiñach Jesús. Jatetla tsa'ix 
la! wac'a ti! c'ab i contra. Tsa' la' 
ts'a'le ti! tojlel Pilato, che! bA tsi! 
ña'ta i yac! ti colel. 14Jatetla tsa! 
la! ts'a'le jini Ch'ujul BA, jini Toj 
BA. Tsa' la! c'ajtibe Pilato cha'an 
mi' yac! ti colel stsansa. 15 Tsa! la! 
tsansa jini mu' ba i yaq'ueñonla 
laj cuxtalel. Testigojon lojon, Dios 
tsi! teche loq'uel ba'an chameño' 
ba. 16Cha'an ti' c'aba' Jesús mu' ba 
c ñop lojon tsi' taja i p'atalel jini 
winic mu! ba la! q'uel mu! ba la! 
can. Jesús tsi! yaq'ueyonla lac ñop. 
Jini cha'an tsa! c'oq'uesanti jini 
winic ti la' tojlel. 

17Wale c pi'alob, cujil tsa! la! 
tsansa Jesús cha'an i tontojlel la' 
pusic'al che' bajche' la' yumob. 
18Pero Dios tsi' ts'actesa i t'an 
tsa' ba i wan subu ti' yej pejtelel 
x'alt'añob i cha'an, cha'an wersa 
mi! yubin wocol Cristo. 19-20 Jini 
cha'an caya la! mul. Sutq'uin la! ba 
cha'an mi' yajpel la' mul, cha'an 

mi la! taj la! p'atalel ti Espíritu 
yic'ot tijicña ba la! pusic'al ti lac 
Yum. Dios mi caj i chocbeñetla tilel 
Jesús jini Cristo wa'chocobil ba i 
cha'an. 21Come isujm mi! wersa 
ajñel Jesucristo ti panchan c'alal 
ti' yorajlel che' mi' cha' mel pejtelel 
chuqui tac an, che! bajche' tsi' subu 
Dios yic'ot ch'ujul ba x'alt'añob i 
cha'an ti wajali. 22Come Moisés 
tsi! subeyob la! ñojte'el: “La! Yum 
Dios mi caj i techbeñetla juntiquil 
x'alt'an che! bajche! joñon loq'uem 
ba ti la! pi'alob. Mi caj la! jac'ben 
pejtelel chuqui tac mi! subeñetla. 
23Majqui jach mi! ñusaben i t'an 
jini x'alt'an, mi caj i chojquel 
loq'uel ti' tojlel i pi'alob cha'an mi' 
jilel”, che'en. 

24Ti pejtelel x'alt'añob, c'alal ti 
Samuel yic'ot jini tsa' ba tiliyob 
ti wi'ipat che' bajche' jaytiquil tsi' 
cha'leyob t'an, tsi' wan subuyob 
chuqui woli' yujtel ti ili q'uin tac. 
25Jatetla i yalobiletla x'alt'añob. I 
cha'añetla jini trato ba t'an subebilo' 
ba lac ñojte'el cha'an Dios che! bA 
tsi' sube Abraham: “Ti pejtelel año' 
ba ti pañimil mi caj i tajob i wenlel 
cha'an a p'olbal”, che'en. 26Dios 
tsi' teche ch'ojyel i Yalobil. Tsi' 
ñaxan choco tilel ba' añetla cha'an 
mi' yaq'ueñetla la' wenlel cha'an 
mi' ñijcañetla la' cay la' mul ti 
jujuntiquiletla. Che! tsi' yala Pedro. 


Pedro yic'ot Juan ti' tojlel 
jini año' ba i ye'tel 
Che' woli' pejcañob winicob 
x'ixicob Pedro yic'ot Juan, 
tsa' tiliyob motomajob yic'ot 
saduceojob*, yic'ot i yaj capitán 
jini xcantayajob ti Templo. 

2Tsaytsayñayob i pusic'al come 
woli' cantesañob winicob x'ixicob, 
come Pedro woli' subeñob mi caj 
i tech ch'ojyel chameño' ba jini 
Jesús. ĉTsi' chucuyob. Tsi' yotsayob 
ti majquibal c'alal ti yijc'alal come 
ic'ajelix. 4Cabal tsa' ba i yubiyob 
jini t'an tsi' ñopoyob. An che! 
bajche' jo'p'ejl mil winicob. 

STi! yijc'Alal tsi' tempayob i bA 
ti Jerusalén jini yumaAlob yic'ot 
xñoxob año' ba i ye'tel yic'ot 
sts'ijbayajob. Ya'an ja'el Anás jini 
ñuc ba motomaj yic'ot Caifás yic'ot 
Juan yic'ot Alejandro yic'ot yamba 
i pi'alob jini ñuc bA motomaj*. 7 Che! 
ba tsa'ix i yac'ayob Pedro ti ojlil, 
tsi! c'ajtibeyob: ¿Baqui tsa! la! taja 
la! p'atalel? ¿Majqui tsi! subeyetla 
cha'an mi la! mel jini? che'ob. 

8Che! jini Pedro, but'ul ti Ch'ujul 
ba Espíritu, tsi' subeyob: Jatetla 
yumaletla, anix ba la' jabilel yic'ot 
la! we'tel ti Israel, 9?mi woli la! 
c'ajtibeñon lojon cha'an jini wen 
ba e'tel tsa' ba c melbe lojon ili 
winic, ubinla bajche' tsa' mejli ti 
p'at'esantel. 10 Ña'tanla ti la! pejtelel. 
La' i ñopob ja'el pejtelel winicob 
x'ixicob ti Israel. Tsa'ix lajmi cha'an 
i c'aba' Jesucristo, jini ch'oyol ba 
ti Nazaret, jini tsa! ba la! chtiji ti 
cruz, pero Dios tsi' teche ch'ojyel 
ba'an chameño' ba. Cha'an i p'atalel 
Jesucristo tsa'ix p'at'a i yoc jini winic 
am ba ti la! tojlel. 11 Jesús jiñach jini 
Xajlel tsa' ba la' choco, xmel ototet 
ba la. Tsa' otsanti ti ñaxan bA i xujc 
otot. 1?Ma'anic laj coltantel ti yamba, 
cojach ti' c'aba' Jesús. Ma'anic 
yamba ti yebal panchan aq'uebilo' bA 
winicob mu' ba mejlel i coltañonla. 
Che' tsi' yala Pedro. 

13Che! ba tsi! q'uelbeyob i ch'ejlel 
i pusic'al Pedro yic'ot Juan, tsa! toj 
sajtiyob i pusic'al winicob x'ixicob 
come yujilob mach cantesabilobic 
ti jun, ma!añobic i ye'tel. Tsi' 
ña!tayob i pi'alobach Jesús jini 
Pedro yic'ot Juan. 14Che! ba tsi! 
q'ueleyob lajmenix jini winic 
wa'al bA yic'otob, ma'anic chuqui 
tsa! mejli i subob ti! contra. 15Tsi' 
subeyob loq'uel ti! tojlelob. Tsa' 
caji i pejcañob i ba jini año! ba i 
ye'tel. 16Tsi' yalayob: ¿Chuqui mi 
caj lac tumben jini winicob? Come 
cAmbil i cha'an pejtel chumulo! bA 
ti Jerusalén, tsi' pasayob ñuc bA 
i yejtal i p'atalel ti isujm. Mach 
mejlic la cal mach isujmic. 1 Ame 
chan p'ojlic jini t'an ti lac tejclum, 
la' lac tic' jini winicob cha'an mach 
mi! chan cha'leñob t'an ti! c'aba' 
Jesús, che'ob. 

18'Tsi! payayob tilel Pedro yic'ot 
Juan. Tsi' tiq'uiyob cha'an ma'anic 
mi' chan cha'leñob t'an yic'ot 
cantesa ti! c'aba' Jesús. 19pedro 
yic'ot Juan tsi' jac'beyob: Subula 
jatetla mi toj ti' wut Dios mi tsac 
ñusabe lojon i t'an Dios cha'an 
mic jac'beñetla. 2°Mach mejlic 
mij cay lojon ili t'an. Wersa mic 
sub lojon chuqui tsaj q'uele lojon 
yic'ot chuqui tsa cubi lojon, che'ob. 
21 Jini yumalob che! ba tsa! ujti i 
subeñob chuqui mi' caj ti ujtel mi 
ma'anic tsi! jac'ayob, tsi' chocoyob 
sujtel. Ma'anic tsi! yaq'ueyob i toj 
i mul, come tsi' bac'ñayob winicob 
x'ixicob. Ti pejtelelob woli' subob i 
ñuclel Dios cha'an jini tsa' ba ujti. 
22 Come ñumenix ti cha'c'al i jabilel 
jini winic tsa! bA p'at'esanti cha'an 
ñuc ba i p'atAlel Dios. 

Tsi' c'ajtiyob i ch'ejlel i pusic'al 

23Che! ba tsa! ajq'uiyob ti colel 
Pedro yic'ot Juan, tsa! majliyob 
ba'an i pi'Alob. Tsi' subeyob 
pejtelel chuqui tsi' yalayob ñuc 
ba motomajob yic'ot xñoxob año! 
bA i ye'tel. 24Che! ba tsa'ix ujti i 
yubiñob jini t'an, ti pejtelelob tsi' 
tem pejcayob Dios. Tsi' subeyob: 
C Yum, jatet Dioset tsa' ba a mele 
panchan yic'ot pañimil yic'ot 
colem ñajb yic'ot pejtelel i bal. 
25Tsi' cha'le t'an jini Ch'ujul ba 
Espíritu ti' yej David jini a winic. 
Tsi' yala: “¿Chucoch tsi' cha'leyob 
mich'ajel ti mojt ti mojt? ¿Chucoch 
to'ol lolom jach chuqui tac tsi' 
ña'tayob ti! pusic'al? 26 Jini reyob 
ti pañimil tsi! chajpayob i bA, jini 
yumalob tsi! tempayob i ba cha'an 
mi! contrajiñob lac Yum yic'ot 
Cristo, jini yajcAbil ba i cha'an 
Dios”, che'en. 271sujm ti jini tejclum, 
tsi' tempayob i ba Herodes yic'ot 
Poncio Pilato yic'ot jini gentilob 
yic'ot israelob ti' contra Jesús, jini 
ch'ujul ba a Walobil, jini yajcAbil 
ba a cha'an. ?8Tsi' tempayob i 
ba cha'an mi' cha'leñob pejtelel 
chuqui tsa! wan ña'ta mi' caj ti 
ujtel. 239WAle, c Yum, q'uele bajche' 
mi! ya'leñon lojon. A winicon lojon. 
Aq'ueñon lojon i ch'ejlel c pusic'al 
cha'an mic sub lojon a t'an. 30 Ac!A a 
c'ab ti lajmesaya cha'an mi' pastal 
i yejtal a p'atalel yic'ot ñuc tac 
ba a melbal ti' c'aba' a Walobil 
Jesús, jini Ch'ujul Ba. Che' tsi' 
cha'le oración. 31Che! ba tsa! ujti i 
pejcañob Dios, tsa! ñijcanti jini otot 
ba! tsi! tempayob i ba. Ti pejtelelob 
but'ulob ti Ch'ujul bA Espíritu. Tsi' 

subuyob i t'an Dios ti! ch'ejlel i 
pusic'al. 


I tem cha'añob jach i chuba'an 

32 Jump'ejlob jach i pusic'al, 
junchajpob jach i ña'tabal jini 
bajc'al winicob x'ixicob tsa! bA 
i ñopoyob. Ma'anic majqui tsi' 
yala mi i bajñel cha'añach i 
chuba'an. I tem cha'añob jach 
pejtelel i chuba'an. 33Testigojob 
jini apóstolob. Ti cabal i p'atalel 
tsi' subuyob tsa' cha' ch'ojyi lac 
Yum Jesús. Pejtelel jini xñopt'añob 
tsa' aq'uentiyob i yutslel i pusic'al 
Dios. 34Laj añob i chuba'an, come 
jini año' ba i lum yic'ot i yotot 
tsi! choñoyob. Tsi! ch'amayob 
tilel i tojol jini tsa! bA chojni. 
35Tsi' p'ulchocoyob lac'al ti! yoc 
jini apóstolob. Tsa! t'oxbentiyob 
xñopt'añob, majqui jach anto yom i 
cha'an. 

36 José, juntiquil leví ch'oyol bA 
ti Chipre, tsa! aq'uenti yambA i 
c'aba' cha'an jini apóstolob. Jiñach 
Bernabé. (Mi' yal ti lac t'an, jini mu' 
ba i ñuq'uesan lac pusic'al.) 37” An 
i lum jini Bernabé. Tsi' choño. Tsi' 
ch'ama tilel i tojol. Tsi' p'ulchoco 
lac'al ti' yoc jini apóstolob. 


Ananías yic'ot Safira 
Juntiquil winic, i c'aba! 
Ananías yic'ot i yijñam, i 

c'aba' Safira, tsi! choño jumpejt 
lum. ĉ?Tsi' loto lamital i tojol. Yujil 
ja'el i yijñam. Tsi' ch'ama tilel 
lamital, tsi' p'ulchoco lac'al ti' yoc 
jini apóstolob. 3Pedro tsi! sube 
Ananías: ¿Chucoch but'ul a pusic'al 
ti Satanás? Tsa' loti jini Ch'ujul bA 
Espíritu che! ba tsa! loto lamital i 

tojol a lum. 4Che! bA maxto anic 
tsa! choño, ¿mach ba a cha'anic? 
Che! bA tsa'ix a choño, ¿mach ba a 
wentajic jini i tojol? ¿Chucoch tsa! 
tejchi lot ti a pusic'al? Ma'anic tsa! 
loti winicob, tsa' loti Dios, che'en. 

5Che' ba tsi' yubi jini t'an 
Ananías, tsa' yajli. Tsa' chami. Tsi' 
wen cha'leyob baq'uen pejtelel jini 
tsa! ba i yubiyob. ĉCh'iton winicob 
tsa! ch'ojyiyob. Tsi' bac'ayob. Che! 
bA tsi! ch'amayob loq'uel, tsi' 
mucuyob. 

T'Tsa! ñumi che! bajche! uxp'ejl 
ora, tsa! ochi tile] i yijñam Ananías. 
Maxto yujilic chuqui tsa! ujti. 
8pedro tsi! sube: Subeñon mi che'i 
tsa! ch'ama i tojol a lum che! bA 
tsa' la' choño, che'en. Tsi' sube: 
Che'cuyi tsac ch'ama lojon i tojol, 
che'en. Pedro tsi! sube: ¿Bajche' 
tsa! la! teme la! t'an cha'an mi la' 
wilaben i pusic'al i yEspíritu lac 
Yum? Awilan, jini tsa' ba i mucuyob 
a ñoxi'al añob ti' ti' otot. Mi caj i 
ch'ametob loq'uel ja'el, che'en. 10Ti 
ora tsa! yajli lac'al ti! yoc Pedro. Tsa' 
chami. Che! ba tsa! ochiyob ch'iton 
winicob, chAmenix tsi! tajayob. Tsi' 
ch'amayob loq'uel. Tsi! mucuyob ti' 
t'ejl i ñoxi'al. 11Tsi' wen cha'leyob 
baq'uen pejtelel jini xñopt'añob, 
yic'ot pejtelel tsa' ba i yubiyob 
chuqui tsa' ujti. 


Cabal i yejtal i p'atalel jini apóstolob 
12 Jini apóstolob tsi! meleyob cabal 

ñuc tac ba i melbal. Tsi' pasayob 

i yejtal i p'atalel ti' tojlel winicob 

x'ixicob. Ti pejtelelob ya! añob 

ti jump'ejl i pusic'al ti' corredor 

Salomón. 13Yaño! bA ma'anic tsi' 

ñopo i lac'tesañob i ba cha'an 


203 


baq'uen. Pero jini xñopt'añob 

tsi! q'ueleyob ti ñuc. 14CabaAl tsa! 
p'ojliyob jini tsa! ba i ñopoyob lac 
Yum, winicob yic'ot x'ixicob. 15Tsi' 
ch'amayob majlel xc'amajelob ti 

bij. Tsi' ñolchocoyob ti' wayib yic'ot 
pojp tac cha'an mi' tajob anquese 
jinic jach i yaxñalel Pedro che! 
woli' ñumel majlel. 16Cabalob tsi' 
tempayob i ba ti Jerusalén ch'oyolo' 
ba ti yamba tejclum tac ti! joytilel. 
Tsi' payayob tilel xc'amajelob yic'ot 
jini tic'labilo' ba cha'an xibajob. Tsa' 
lajmesantiyob ti pejtelelob. 


Tsa' tic'lantiyob Pedro yic'ot Juan 


yic'ot pejtelel jini saduceojob. 
TsAytsAyñayob jax i pusic'al cha'an 
jini tsa' ba ujti. 18Tsi' chucuyob 

jini apóstolob. Tsi' yotsayob ti 
majquibAl yic'ot jini woli ba i tojob 
i mul. 19Ti ac'alel i yángel lac Yum 
tsi! jambeyob i ti! jini majquibal. Tsi' 
loc'sayob. Tsi' subeyob: 20Cucula 

ti wa'tal ti Templo. Suben winicob 
x'ixicob bajche' yom mi' tajob 

i cuxtilel, che'en. 21Che! ba tsi! 
yubiyob jini t'an, tsa' ochiyob ti 
Templo ti sac'ajel. Tsi' cha'leyob 
cantesa. 

yaño! bA. Tsi! payayob tilel jini año! 
ba i ye'tel yic'ot jini ñoxobix bA 
israelob. Tsi' choco majlel i winicob 
cha'an mi' payob tilel Pedro yic'ot 
Juan. 22Che! ba tsa! c'otiyob i 
winicob, ma'anic tsi! tajayob ti 
majquibaAl. Tsa' cha' sujtiyob i 

sub. ?3Tsi' yalayob: Isujmach, wen 
macbil tsac taja lojon jini majquibal. 
Ya! añob jini xcantayajob ti! ti'. Che' 
ba tsac jama lojon, ma'anic majqui 

tsac taja lojon, che'ob. 24Che! bA 
tsi' yubiyob jini t'an, jini ñuc 

ba motomaj yic'ot i capitán jini 
Templo yic'ot ñuc ba motomajob 
mach yujilobic chuqui mi' caj ti 
ujtel mi tsa! tsictiyi jini. 25Tsa! tili 
juntiquil. Tsi' subeyob: Awilan, ya! 
wa'alob ti Templo jini winicob tsa! 
ba la! ñup'u. Woli! cha! cantesañob 
winicob x'ixicob, che'ob. 26Jini 
cha'an tsa! majli jini capitán yic'ot 
i winicob. Tsi' payayob tilel Pedro 
yic'ot Juan. Pero utsob jax come 
woliyob ti baq'uen ame jujlicob ti 
xajlel cha'an winicob. 

27 Che' ba tsa'ix i payayob tilel, tsi' 
yac'ayob ba'an jini año' ba i ye'tel. 
Jini ñuc bA motomaj tsi! subeyob: 

28 ¿Mach ba tsa'!ic c tiq'uiyetla 
cha'an ma'anic mi la! chan cha'len 
cAntesa ti! c'aba! Jesús? Awilan, 
tsa'ix ubinti la! cantesa ti pejtelel 
Jerusalén. La! wom la! tsictesan 
lojon c mul cha'an tsac bec!be 
lojon i ch'ich'el jini winic, che'en. 
29Pedro yic'ot jini apóstolob tsi' 
jac'beyob: Wersa mic jac'ben lojon i 
mandar Dios anquese mi' ñusantel 
i mandar winicob. 30I Dios lac 
ñojte'el tsi! teche ch'ojyel Jesús, tsa! 
ba la! tsansa che! ba tsa! la! ch'iji ti 
te!. 31 Dios tsi! yaq'ue i ñuclel ya! ti' 
ñoj. Colem yumalach, XcoltayajAch. 
Mi! yaq'ueñob i cay i mul jini 
israelob cha'an mi' ñusabeñob i 
mul. 32Mic sub lojon jini tsa! bA ujti. 
Jini Ch'ujul ba Espíritu mi' sub ja'el, 
come Dios mi' yaq'ueñob i yEspíritu 
jini mu! bA i jac'beñob i t'an, che'ob. 
33Tsa' wen mich'ayob che! ba tsi' 
yubibeyob i t'an. Yomob i tsansan 
jini apóstolob. 34Tsa' ch'ojyi juntiquil 
fariseo am ba i ye'tel, i c'aba! 

Gamaliel. Jiñach mu! ba i cantesan 
winicob ti mandar. Ti pejtelelob tsi' 
q'ueleyob ti ñuc. Tsi' yac'a mandar 
cha'an mi' poj pajyelob loq'uel 
jini apóstolob. 35Che! majlemobix, 
Gamaliel tsi! sube i pi'Alob: Israelob, 
chaca q'uele la' ba cha'an chuqui tac 
mi la! tumben jini winicob. 36Come 
wajalix tsa' tili Teudas. Tsi' lon subu 
i ba ti ñuc. Tsi' tsajcayob che! bajche' 
jumbajc' winicob, pero tsa! tsansanti. 
Tsa' pujquiyob jini tsa' ba i tsajcayob. 
Che! jach tsa! lajmi. 37Ti wi'il tsa' 
tili Judas ch'oyol ba ti Galilea. Che! 
ti! yorajlel censo, jini Judas tsi! paya 
majlel cabal winicob. Tsa' tsansanti 
ja'el. Tsa' pam pujquiyob pejtelel tsa' 
ba i tsajcayob. 38Wale mic subeñetla, 
chaca q'uele la' ba cha'an ma'anic 
mi la' tic'lan jini winicob. Mi ch'oyol 
ti' bajñel pusic'al jini t'an yic'ot jini 
e'tel, mi! caj ti jilel. 39Mi ch'oyolach 
ti Dios, mach mejlic la' jisaben i 
ye'tel ame che'ic mi la' contrajin 
Dios. Che! tsi! yala Gamaliel. 

40Tsi' jac'beyob i t'an. Che! ba tsi' 
payayob ochel jini apóstolob, tsi' 
bajbeyob. Tsi' subeyob cha'an ma'anic 
mi! chan cha'leñob t'an ti! c'aba' 
Jesús. Tsi' coloyob. 41 Che! ba tsa'ix 
loq'uiyob ti' tojlel año' ba i ye'tel, 
tijicñayob jax i pusic'al, come Dios tsi' 
yaq'ueyob i xuc'tilel i pusic'al cha'an 
mi! ñusañob i ts'a'lentel ti! c'aba' 
Jesús. 4# Ti jujump'ejl q'uin tsi! chan 
cha'leyob cantesa ti Templo yic'ot ti 
jujump'ejl otot. Tsi' chan subuyob i 
t'an Jesucristo. 


Tsi' yajcayob wuctiquil 
Che' woli' p'ojlelob xcant'añob, 
jini griegojob tsi! ya'leyob 
hebreojob*, come jini meba! x'ixicob 

i cha'añob ma'anic tsa' aq'uentiyob 
chuqui anto yom i cha'an ti 
jujump'ejl q'uin. ?Jini cha'an jini 
lajchantiquil tsi' tempayob pejtelel 
jini xcant'añob. Tsi' subeyob: 
Mach wenic mij cay lojon c sub 
i t'an Dios cha'an mic puc lojon 
waj. 3Jini cha'an hermanojob, 
yajcanla wuctiquil winicob uts'at 
ba i pusic'al but'ulob ti Ch'ujul ba 
Espíritu, yic'ot wen ba i ña'tabal, 
cha'an mi la' wa'chocoñob cha'an 
jini e'tel. 4Joñon lojon mi caj c 
chan pejcan lojon Dios. Mi caj c 
chan cha'len lojon subt'an, che'ob. 
5Uts'at tsi! yubibeyob i t'an ti 
pejtelelob. Tsi! yajcayob Esteban, 
ñopol ba i cha'an i t'an Dios ti 
jump'ejl i pusic'al, but'ul ba ti 
Ch'ujul ba Espíritu. Tsi' yajcayob 
Felipe ja'el yic'ot Prócoro yic'ot 
Nicanor yic'ot Timón yic'ot 
Parmenas yic'ot Nicolás, jini tsa! 
ba ochi i ñop ti Antioquía. ŝTsi' 
pAyAyob ba'an jini apóstolob. Che' 
ba tsa'ix ujti i pejcañob Dios, tsi' 
yac'ayob i c'ab ti! jol. Tsa’ pujqui 
i t'an lac Yum. Wen cabal tsa' 
p'ojliyob xcant'añob ti Jerusalén. 
Cabal motomajob ja'el tsi' jac'beyob 
i t'an Dios. 


Tsi' chucuyob Esteban 


SEsteban, but'ul ti! yutslel i 
pusic'al yic'ot i p'atalel, tsi' pasa 
ñuc tac ba i yejtal i p'atalel 
yic'ot ñuc tac ba i ye'tel ti' tojlel 
winicob x'ixicob. 9Jini cha'an tsa! 
tiliyob winicob mu! bA i yajñelob 
ti sinagoga. Tsa! caji i ya'leñob 
Esteban. Jini winicob i c'aba' 
librejo' ba yic'ot cirenejob, yic'ot 
alejandríajob, yic'ot judíojob 

ch'oyolo! ba ti Cilicia yic'ot ti 
Asia tsa! caji! contrajiñob Esteban. 
10 Ma'!anic tsa! mejli i contrajiñob i 
ña!tAbal yic'ot jini Espíritu tsiquil 
ba ti! t'an. 1Tsi' xic'beyob winicob 
ti mucul jach cha'an mi' jop'beñob 
i mul. Tsi' yalayob: Tsa'ix cubibe 
lojon i t'an che! ba tsi! cha'le 
p'ajoñel ti! contra Moisés yic'ot ti' 
contra Dios, che'ob. 

12Tsi' ñijcayob winicob x'ixicob 
yic'ot xñoxob año! ba i ye'tel 
yic'ot sts'ijbayajob. Tsa' tiliyob, tsi' 
chucuyob Esteban. Tsi' payayob 
majlel ba'an jini año' ba i ye'tel. 
13Tsi' wa'chocoyob xjop't'añob tsa! 
ba i yalayob: Jini winic mi' cha'len 
p'ajoñel ti pejtelel ora. Mi! p'aj 
jini Ch'ujul* ba AjñibAl yic'ot jini 
mandar. 14Come tsa'ix cubi lojon 
che! bA tsi! yala jini Esteban: “Jini 
Jesús ch'oyol ba ti Nazaret mi caj i 
jisan jini Ajñibal. Mi caj i q'uextan 
i cantesabal Moisés tsa' ba lac 
ñopo ti lac tat”, che'ob. 15Pejtelel 
jini buchulo' ba año' ba i ye'tel 
tsi' q'uelbeyob i wut Esteban lajal 
bajche' i wut ángel. 


I subt'an Esteban 


Jini ñuc ba motomaj tsi' 

c'ajtibe: ¿Isujm ba jini? che'en. 
2Esteban tsi! yala: Winicob c pi'alob, 
ñich'tanla. Jini Dios am ba i ñuclel 
tsa! tsictiyi ti' wut lac tat Abraham 
che! ya'to an ti Mesopotamia che! 
maxto anic tsa' majli ti Harán. 
3Dios tsi! sube: “Loq'uen ti a lumal 
ba'an a pi'alob. Cucu ti ochel ti lum 
mu! ba caj c pasbeñet”, che'en. 

4Tsa' loq'ui ti' lumal caldeojob. 

Tsa' caji ti chumtal ti Harán. Che! 
ba tsa' chami i tat Abraham, Dios 

tsi' c'axtesa ti yamba lum wa' ba' 
chumulonla wale. 5Dios ma'anic 
chuqui tsi' yaq'ue Abraham ilayi, 
mi ts'ita'ic lum, pero tsi' yaq'ue 
i t'an. Tsi' sube mi caj i yotsan 
ti' yum jini lum yic'ot i p'olbal 
ja'el anquese maxto anic i yalobil. 
6Dios tsi! sube Abraham ja'el: “Mi 
caj i majlel ti chumtal a p'olbal ti 
yamba lum mach ba i cha'añobic, 
ba' mi caj i yajq'uelob ti to'ol e'tel. 
Jumbajc' jab mi caj i cha'leñob 
majtan e'tel yic'ot wocol. TMi caj 
caq'ueñob i toj i mul jini winicob 
x'ixicob mu! ba i yotsañob ti to'o 
e'tel. Ti wi'il mi caj i loq'uelob tilel 
a p'olbal. Mi caj i ch'ujutesañoñob 
ilayi”, che'en. 8Dios tsi! yaq'ue 
Abraham jini xuc'ul ba t'an cha'an 
tsep pachalel. I yalobil Abraham 
jiñach Isaac. Abraham tsi' tsepbe 
i pachalel che' waxacp'ejl jax to i 
q'uiñilel Isaac. I yalobil Isaac jiñach 
Jacob. I yalobilob Jacob jiñobach 
lajchantiquil lac ñojte'el. 
9TsAytsAyñayob jax i pusic'al jini 
lac ñojte'el cha'an José. Jini cha'an 
tsi' choñoyob cha'an mi' pajyel 
majlel ti Egipto pero ya'an Dios 
yic'ot. 10Dios tsi! loc'sa ti pejtelel i 
wocol. Tsi' ñijcAbe i pusic'al Faraón 
cha'an mi' q'uel José ti uts'at. Dios 
tsi! yaq'ue José i ña'tabal ti! tojlel 
Jini rey Faraón ya! ti Egipto. Dios 
tsi! yaq'ue i ye'tel ti yumaAl ti! tojlel 
egiptojob yic'ot ti! yotot Faraón ja!el. 
11Tsa' caji wi'ñal ti' lumal 
egiptojob yic'ot ti Canaán ja'el. An 
cabal wocol. Lac ñojte'el ma'anic 
tsi! tajayob i bal i ñac'. 1?Che' bA 
tsi' yubi Jacob an trigo ya' ti Egipto, 
tsi' choco majlel lac ñojte'elob 
che! ti! cajibal wi'ñal. 13Che' bA 

tsa! majliyob ti! cha'yajlel, José 
tsi! yAc'A i bA ti cAjñel ti! tojlel 

i yascuñob. Tsi! yAc!A i pi'Alob ti 
cajñel ti! tojlel Faraón. 14 José tsi' 
chocoyob majlel cha'an mi' payob 
tilel Jacob, i tat, yic'ot pejtelel i 


pi'alob, jo'lujuntiquil i chanc'al (75). 
15Tsa' jubi majlel Jacob ya! ti Egipto. 


Ya! tsa! chami yic'ot lac ñojte'elob. 
16Tsa' q'uejchiyob majlel c'alal ti 
Siquem ba' tsa' mujquiyob ti' yotlel 
ch'ujlelal mambil ba i cha'an 
Abraham. Abraham tsi' tojbeyob 
ti taq'uin i yalobilob Hamor ya! ti 
Siquem. 

17 Che! ba yomix c'otel i yorajlel 
cha'an mi' ts'actiyel i t'an Dios 
che! bajche' tsi' sube Abraham, tsa! 
wen p'ojli i p'olbal Abraham ya' 
ti Egipto 18jinto tsa! wa'choconti 
yamba rey ti Egipto mach bA anic 
tsi! caña José. 19Mach tojic chuqui 
tsi' tumbe lac pi'alob jini rey. Tsi' 
tic'la lac ñojte'elob cha'an mi' wersa 
ac'ob i yalobilob ti chamel cha'an 
mi jilel i p'olbal Israel. 20Ti jim bA 
ora che' woli to i tic'lañob, tsi' yila 
pañimil Moisés. Wen uts'atax tsi' 
q'uele Dios. Tsa' tsu'santi uxp'ejl uw 
ti' yotot i tat. ?1Che' ba tsa! ajq'ui 
Moisés ba' babaq'uen mi' chamel, 
tsa' tili i yalobil Faraón. Tsi' loto. 
Tsi' cosa che' bajche' i yalobil. 
22Tsa' cantesanti Moisés ti pejtelel i 
ña!tAbal egiptojob. Wen ch'ejl ti t'an 
yic'ot ti e'tel. 

23Che! cha'c'alix i jabilel, Moisés 
tsi' ña'ta ti' pusic'al yom majlel 
i jula'tan i pi'alob, jiñobach i 
yalobilob Israel. 24Che! ba tsi' 
q'uele woli' tic'lantel juntiquil i 
pi'al, Moisés tsi' colta jini woli 
ba i tic'lantel. Tsi' q'uextabe 

i jontolil jini egipto. Tsi' jats'A. 
25Come Moisés tsi' lon ña'ta woli' 
ch'ambeñob isujm i pi'alob, cha'an 
jiñach yajcabil ba ti Dios cha'an 
mi' coltañob. Pero ma'anic tsi' 
ch'ambeyob isujm. 26Ti yijc'alal 
Moisés tsi' pasa i ba ba'an i pi'alob 
che! woliyob ti leto. Yom i lajmesan 
leto. Tsi' yala: “Winicob, la! pi'al 
la! ba. ¿Chucoch mi la! tic'lan la' 
bA?” che'en. 27 Jini tsa! ba i tic'la i 
pi'al tsi' tajcax choco majlel Moisés. 
Tsi' sube: “¿Majqui tsi' yaq'ueyet a 
we'tel ti yumal cha'an ma! melon 
lojon? 28 ¿A wom ba a tsansañon 
che' bajche' tsa' tsansa jini egipto 
ac'bi?” che'en. 29Che! ba tsi! yubi 
jini t'an, tsa' puts'i majlel Moisés. 
Tsa' majli ti chumtal ti yamba lum 
i c'aba' Madián. Yati tsi! yilayob 
pañimil cha'tiquil ch'iton ba i 
yalobil. 

30Che! ñumenix cha'c'al jab, tsa' 
tsictiyi juntiquil ángel ti colem bA i 
tiquiñal pañimil lac'al ti Sinaí wits. 
Tsa! tsictiyi ti c'ajc woli ba ti lejmel 
ti alate'. 31 Che! bA tsi! q'uele Moisés, 
tsa! toj sajti i pusic'al cha'an jini 
tsa' ba i q'uele. Che' ba tsa' majli 
i q'uel jini alate', tsa! tili i t'an lac 
Yum: 32“Joñon i Dioson a ñojte'el, i 
Dioson Abraham, i Dioson Isaac, i 
Dioson Jacob”, che'en Dios.Mach 
yomic i chan q'uel Moisés, come 
tsiltsilña jax ti baq'uen. 33Lac Yum 
tsi! sube: “Loc'san a xañab ti a woc 
come ch'ujul jini lum ba! wa'alet. 
34Isujm, tsa'ix j q'uele i tic'lantel 
c cha'año' ba ya' ti Egipto. Tsa'ix 
cubibeyob i yuq'uel. Tsa'ix jubiyon 
tilel cha'an mic loc'sañob. La'ix cu, 
che' jini. Mi caj c choquet majlel ti 
Egipto”, che'en. 

35Jini Moisés tsa! ts'a'lenti cha'an 
i pi'alob. Tsi' yAlAyob i pi'Alob: 
“¿Majqui tsi' yaq'ueyet a we'tel ti 
yumal yic'ot ti meloñel?” che'ob. 
Jini Moisés ts'a'lebil ba i cha'añob, 
Dios tsi! choco tilel. Jini ángel tsa! 
bA tsictiyi ti alate' tsi! yaq'ue i ye!tel 
ti yumal yic'ot ti xcoltaya. 36Moisés 
tsi! paya loq'uel i yalobilob Israel 
che! bA tsa! ujti i pas babaq'uen tac 
bA yic'ot i yejtal i p'atalel cha!c'al 
jab ya! ti Egipto yic'ot ti Chachac 
ba Ñajb yic'ot ti jochol ba lum. 
37 Jiñach Moisés tsa' ba i sube i 
yalobilob Israel: “Lac Yum Dios mi 
caj i techbeñetla juntiquil x'alt'an 
che' bajche' joñon loq'uem ba ti 
la! pi'alob. Jini mi caj la! wubin”, 
che'en. 38 Jiñach Moisés am bA 
yic'ot jini tempabilo' ba ti jochol ba 
lum. Jini ángel tsi' pejca ya' ti Sinaí 
wits yic'ot lac ñojte'el. Tsi' yubi jini 
t'an cha'an laj cuxtalel cha'an mi' 
cha' aq'ueñonla. 

39Lac ñojte'el ma'anic tsi' 
jac'beyob Moisés. Tsi' ts'a'leyob. 
Tsi' chan ña'tayob i cha' sujtel 
ti Egipto. 40Tsi! subeyob Aarón: 
“Mele lac dios tac cha'an ñaxan mi' 
majlel ti lac tojlel. Come ma'anic 
mi lac ña'tan chuqui tsa' tumbenti 
jini Moisés tsa' ba i payayonla 
loq'uel ti Egipto”, che'ob. 41 Che! 
jini tsi' meleyob ala wacax. Tsi' 
tsansabeyob i majtan jini dios 
taq'uin. Tsa' ñuc'ayob i pusic'al 
cha'an jini dios tsa' ba i meleyob ti' 
c'ab. 42Jini cha'an Dios tsi! cayayob 
cha'an mi' ch'ujutesañob jini q'uin 
yic'ot uw yic'ot ec'. Ts'ijbubil ti! jun 
x'alt'añob ja'el: “Jatetla israelob, 
¿tsa' ba la! tsansabeyon la! waAlac! 
cha'c'al jab ti jochol ba lum? ¿Tsa' 

ba la! pulbeyon c majtan? 43Tsa!ix 
la! q'uechbe pisil bA i yotlel Moloc, 
yic'ot jini ec!, i yejtal bA a dios 
Renfán. Tsa' la! mele cha'an mi 

la' ch'ujultesan. Joñon mi caj j 
c'axtesañetla ti junwejl Babilonia”, 
che'en. 

A4AAnicha'an lac ñojte'elob jini 
pisil ba otot ti jochol ba lum ba' 
tsa' pasle i sujmlel Dios. Come che' 
ba tsi' yac'a mandar Dios, tsi' sube 
Moisés cha'an mi! mel otot che! 
bajche' tsa! pasbenti. 45Che! ba tsa! 
ujti i ch'ambeñob i lum gentilob lac 
ñojte'el yic'ot Josué, tsi' q'uecheyob 
ochel jini pisil ba otot ti' lumal. 
Come Dios tsi' choco loq'uel jini 
gentilob ti' tojel i wutob lac ñojte'el 
c'alal ti! yorajlel David. 46Dios tsi' 
pasbe David i yutslel. Jini David 
yom i melben i chumlib Dios tsa! 
ba i ñopo Jacob. 17 Pero tsi! mele 
Salomón. 

48 Jini C'ax Ñuc BA ma'anic mi! 
chumtal ti templo tac melbil bA 
ti c'abal. Che' ja'el tsi' yala jini 
x'alt'an: 49“Jini panchan c buchlib, 
jini pañimil i yajñib coc. ¿Chuqui ti 
otot la' wom la' melbeñon? che'en 
lac Yum. ¿Chuqui jini cajñib ba' 
mij c'aj co? 5° ¿Mach ba c melbalic 
pejtelel ili tac?” che'en. 51Tsatsatax 
la' pusic'al. Mach saq'uesabilic 
la' pusic'al. Macal la' chiquin. Ti 
pejtelel ora jatetla mi la' mactan 
jini Ch'ujul ba Espíritu. Che! bajche' 
tsi' mele la' ñojte'el, che' ja'el 
mi la! mel jatetla. 52Ma!anic mi 
juntiquilic x'alt'an mach bA anic 
tsa! tic'lanti cha'an la! ñojte'el. Tsi' 
tsAnsayob jini tsa! ba i wan subuyob 
tal jini Toj ba. Wale jatetla tsa'ix 
la! wac'a jini Toj ba ti! c'ab i contra. 

Tsa'ix la! tsansa. 53Jini ángelob tsi' 
yaq'ueyetla i mandar Dios. Jatetla 
ma'anic tsa' la' jac'a. Che' tsi' yala 
Esteban. 


Tsi' juluyob Esteban ti xajlel 
54Che' ba tsi! yubiyob ili t'an tsa' 
wen mich'ayob. Quech'ecñayob 
i baquel i yej tsi! meleyob cha'an 
mich! tsi! q'ueleyob. 55But'ul 
Esteban ti Ch'ujul bA Espíritu. 
Tsi' letsa i wut ti panchan. Tsi' 
q'uele i ñuclel Dios. Tsi' q'uele 
Jesús ya! waľal ti! ñoj Dios. 5Tsi' 
yala: Awilan, wolij q'uel calal jini 
panchan. Ya' wa'al *i Yalobil Winic 
ti' ñoj Dios, che'en. 
57Tsi' cha'leyob c'am ba t'an. 
Tsi' macayob i chiquin. Temel tsa! 
majliyob ti ajñel cha'an mi! chucob 
Esteban. 58Tsi! chocoyob loq'uel 
ti colem tejclum. Tsi' juluyob ti 
xajlel. Jini tsa! ba i yubibeyob i t'an 
Esteban tsi! chocoyob jubel i bujc 
tac ti! yoc juntiquil winic i c'aba! 
Saulo. 59 Che! ba tsi! juluyob ti xajlel, 
Esteban tsi! pejca Dios. Tsi! yala: C 
Yum Jesús, ch'ambeñon c ch'ujlel, 
che'en. 50Tsa! ñocle. C'am tsi! cha'le 
t'an: C Yum, mach a waq'ueñob ti' 
wenta ili i mul, che'en. Che! ba tsa! 
ujti i sub jini t'an tsa' chami. 
Saulo uts'at tsi' yubi che! bA 
tsi! tsansayob. 


Saulo tsi! tic'la xñopt'añob 

Ti jim ba ora tsa! tejchi cabal 
tic'laya ti! contra jini xñopt'añob 
tsa' ba i tempayob i ba ti Jerusalén. 
Ti pejtelelob tsa' pam pujquiyob 
ti pejtelel Judea yic'ot ti Samaria. 
Cojach jini apóstolob ma'anic 
tsa' pujquiyob. ?Winicob mu' ba i 


208 


ch'ujutesañob Dios tsi' q'uecheyob 
majlel Esteban cha'an mi' mucob. 
Cabal tsi! yuc'tayob. 3Saulo tsi' 
ñopo i jisan jini xñopt'añob. Tsa' 
ochi ti jujump'ejl otot. Tsi' wersa 
chucu majlel winicob x'ixicob. Tsi' 
yotsayob ti majquibal. 


Felipe tsa' majli ti subt'an ti Samaria 

4Jini tsa! ba pujquiyob, tsa! 
pam ñumiyob ti subt'an. 5Felipe 
tsa! caji' jubel majlel ti tejclum i 
c'aba' Samaria. Ya! tsi' subu i t'an 
Cristo. ĉBajc'al winicob x'ixicob 
ti jump'ejlob jach i pusic'al tsi' 
jac'beyob i t'an Felipe che' ba tsi' 
yubiyob, che' ba tsi' q'ueleyob 
i yejtal i p'atalel tsa! bA i pASA. 
TCome cabal tsa! loq'uiyob i xibajlel. 
Wen c'am tsi! cha'leyob t'an jini 
xibajob che' ba tsa loq'uiyob. Cabal 
tsa! lajmesantiyob jini mach bA 
weñobic i yoc i c'ab. 8Jini cha'an 
wen tijicña tsa! caji i yubiñob ya! ti 
jini tejclum. 

9Juntiquil winic i c'aba' Simón, 
tsa! ba i cha'le wujt ti yamba ora, 
cabal tsi' loti tejclumob ti Samaria. 
Tsi' subu i ba ti ñuc. 10Ti pejtelelob 
tsi' wen ubibeyob i t'an, jini 
ch'o'ch'oco' bA yic'ot jini ñuco' bA. 
Tsi' yalayob: Jiñach jini ñuc ba i 
p'atalel Dios, lon che'ob. 11Tsi' wen 
jac'beyob come c'alal ti wajali tsa! 
toj sajtiyob i pusic'al cha'an leco tac 
ba i melbal. 12Tsa! caji i ñopbeñob i 
t'an Felipe che! bA tsi! subeyob jini 
wen t'an cha'an i yumantel Dios 
ti' c'aba' Jesucristo. Wale cabal 
winicob x'ixicob tsi' ch'amayob 
ja'. Simón tsi! ñopo ja'el. Che! ba 
tsa'ix i ch'ama ja', tsa! jale yic'ot 
Felipe. Tsa' toj sajti i pusic'al che! 

ba tsi! q'uele i yejtal i p'atalel yic'ot 
ñuc ba i melbal tsa' ba i cha'le 
Felipe. 

14 Jini apóstolob añob ti Jerusalén. 
Che' yujilobix wolix i ñopob i t'an 
Dios ya' ti Samaria, tsi' chocoyob 
majlel Pedro yic'ot Juan ya' ba' 
añob. 15Che' ba tsa! c'otiyob ti 
Samaria, tsi' c'ajtibeyob Dios ti 
oración cha'an mi' yaq'uen winicob 
x'ixicob jini Ch'ujul ba Espíritu. 
16Come maxto anic tsa! aq'uentiyob 
Ch'ujul bA Espíritu jini año! bA ti 
Samaria. Cojax to tsi! ch'amayob 
ja! ti! c'aba' Jesús. 17 Pedro yic'ot 
Juan tsi! yac'ayob i c'ab ti! jol. Tsa' 
aq'uentiyob Ch'ujul ba Espíritu. 

18Che' ba tsi' q'uele Simón 
aq'uebilobix Ch'ujul ba Espíritu 
cha'an tsi' yaq'ueyob i c'ab jini 
apóstolob, Simón tsi' pasbeyob 
taq'uin. 1°Tsi' subeyob: Aq'ueñon 
ja'el a p'atalel cha'an mi caq'uen 
Ch'ujul ba Espíritu majqui jach 
com che' mi caq'ueñob j c'ab ti' jol, 
che'en. 20pedro tsi! sube: La! jilic 
a taq'uin a wic'ot, come wola! lon 
ña!tan ti a pusic'al mi mejlel a man 
yic'ot taq'uin a majtan ch'oyol bA 
ti Dios. 21Maxto ochemetic ti jini 
e'tel. Mach a cha'anic. Come mach 
tojic a pusic'al ti' wut Dios. 22CAyA 
a jontolil. C'ajtiben Dios cha'an 
mi! ñusabeñet jini tsa! ba a ña'ta 
ti a pusic'al. 23 Come mij q'uel an 
ch'aj bA i tsaytsayñayel a pusic'al. 
Chucbilet ti jontolil, che'en Pedro. 
24Simón tsi! jac'a: C'ajtiben lac Yum 
cha'an ma!anic mi! wis tajon jini tsa! 
bA a wala, che'en. 

25Pedro yic'ot Juan, che' ba 
tsi' subeyob i t'an lac Yum yic'ot 
chuqui tac tsi' q'ueleyob ti' tojlel 

lac Yum, tsa' sujtiyob ti Jerusalén. 
Tsi' subuyob jini wen t'an ti cabal 
tejclum tac ya! ti Samaria. 


Felipe yic'ot jini ch'oyol ba ti Etiopía 
26] yángel lac Yum tsi! pejca 
Felipe. Tsi! sube: Ch'ojyen, cucu 
ti sur ba'an colem ba itiquiñal 
pañimil ti! bijlel Gaza mu! ba i jubel 
loq'uel ti Jerusalén, che'en. 27 Tsa! 
ch'ojyi Felipe, tsa! majli. Awilan, 
ya'an juntiquil eunuco* ch'oyol bA 
ti Etiopía. An ñuc bA i ye'tel cha'an 
x'ixic bA yumal ti Etiopía i c'aba! 
Candace. Jini winic tsi! cantabe 
pejtelel i chuba'an. Tsajni jini winic 
ti Jerusalén cha'an mi' ch'ujutesan 
Dios. 28 Wolix ti cha! sujtel, buchul 
ti carreta mu! ba i tujc'antel majlel. 
Woli' q'uel i jun jini x'alt'an Isaías. 
29 Jini Espíritu tsi' sube Felipe: 
Cucu ba'an jini carreta. Yom ma! 
majlel yic'ot, che'en. 30 Felipe tsa! 
majli ti lac'al. Tsi' yubibe i t'an jini 
winic che! bA woli' pejcan i jun jini 
x'alt'an Isaías. Felipe tsi' sube: ¿Mu' 
ba a ch'amben isujm jini t'an woli 
ba a q'uel? che'en. 31Jini winic tsi' 
yala: ¿Bajche' mi mejlel c ch'amben 
isujm mi ma'anic majqui mi' 
cantesañon? che'en. Tsi' sube letsel 
Felipe cha'an mi' buchtal yic'ot. 
32Ya! ba! woli' q'uel i Ts'ijbujel 
Dios an jini t'an: “Tsa! pAjyi majlel 
cha'an mi! chamel che! bajche' 
tiñame'. Che! bajche' ala tat tiñame' 
ñach'al ba ti! tojlel jini mu! ba i 
tsepben i tsutsel, ma'anic tsi' cha'le 
t'an jini winic. 33Pec! tsi! mele i 
bA. Jini año! bA i ye!tel ma'anic tsi 
meleyob ti toj. ¿Majqui mi mejlel i 
tsicben i yalobilob jini winic? Come 
tsa! tsansanti ila ti pañimil”, che'en. 

34Jini eunuco tsi! c'ajtibe Felipe: 
Awocolic subeñon, ¿majqui jini 
tsa! ba ña'tAnti ti! t'an jini x'alt'an? 
¿Jim ba jini x'alt'an Isaías o jim 
ba yamba winic? che'en. 35Felipe 
tsa! caji ti t'an. Tsa' caji i suben jini 
wen t'an cha'an Jesús che! bajche! 
ts'ijbubil i cha'an Isaías. 

36Che' woli' majlelob ti bij, tsa' 
c'otiyob ba'an ja'. Jini eunuco 
tsi' sube: Q'uele, wa'an ja'. ¿Am 
ba chuqui mi' mactañon cha'an 
mic ch'am ja? che'en. 37 Felipe 
tsi' sube: Mi wola' ñop ti pejtelel 
a pusic'al, mi mejlel a ch'am ja', 
che'en. Jini eunuco tsi' jac'be: 
Mic ñop i Yalobilach Dios jini 
Jesucristo, che'en. 38Jini eunuco 
tsi' yac'a mandar cha'an mi' cay i 
xAmbal jini carreta. Tsa' jubiyob 
ti ja! ti' cha'ticlelob, Felipe yic'ot 
jini eunuco. Felipe tsi! yaq'ue 
ch'amja!'. 39 Che! ba tsa! loq'uiyob 
ti ja!, i yEspíritu lac Yum tsi! jam 
chucu majlel Felipe. Jini eunuco 
ma'anix tsi! chan q'uele. Tijicña i 
pusic'al tsa! majli ti bij. 40Ya' tsa' 
tajle Felipe ti Azoto. Che' ba tsa' 
ñumi majlel, tsi' subu jini wen 
t'an ti pejtelel tejclum tac c'alal ti 
Cesarea. 


Saulo tsi' ñopo lac Yum 
(Hch. 22.6-16; 26.12-18) 


Saulo woli to ti a'leya ti' contra 

xcant'añob i cha'an lac Yum. 
Yom i tsansañob. Tsa' tili ba'an 
ñuc ba motomaj. ?Tsi' c'ajtibe jun 
cha'an mi! pas ti sinagoga tac ya! ti 
Damasco. Jini jun tsi' yaq'ue i ye'tel 
cha'an cachbil mi' payob majlel ti 
Jerusalén pejtelel woli ba i ñopbeñob 
i bijlel Cristo, mi tsi' tajayob. 

3Che' woli' majlel ti bij, che' 
yomix c'otel ti Damasco, ora jach 
tsa! tili i saclel c!'ajc ch'oyol ba ti 
panchan ti! joytilel Saulo. 4Tsa' 
yajli ti lum. Tsi' yubi t'an tsa' ba i 
sube: Saulo, Saulo, ¿chucoch ma! 
tic'lañon? che'en. 5Saulo tsi! yala: 
¿Majquiyet c Yum? che'en. Tsi' sube: 
JoñoñaAch Jesús woli bA a tic'lan, 
che'en. ĉSaulo, tsiltsilña ti baq'uen, 
tsi' sube: C Yum, ¿chuqui a wom 
mic cha'len? che'en. Lac Yum tsi' 
sube: Ch'ojyen. Ochen ti tejclum. 
Mi caj a subentel chuqui yom ma! 
cha'len, che'en. 7Winicob woli bA 
i pi'leñob Saulo ti xambal ñach'al 
tsa' caleyob cha'an baq'uen. Come 
ti isujm tsi' yubiyob t'an, pero 
ma'anic tsi' q'ueleyob majqui woli 
ti t'an. ŝSaulo tsa' ch'ojyi ti lum. 
Che' cañalix i wut, ma'anic chuqui 
tsa! mejli i q'uel. Jini i pi'alob 
tsi' toj'esayob majlel ti' c'ab. Tsi' 
payayob majlel ti Damasco. °Uxp'ejl 
q'uin tsa! cale ti xpots'. Ma'anic 
chuqui tsi' c'uxu. Ma'anic chuqui 
tsi! japa. 


Saulo ya' ti Damasco 
(Hch. 22.12-16) 


10 An juntiquil xcant'an ti 
Damasco, i c'aba' Ananías. Tsi' 
q'uele chuqui tsa' pasbenti ti lac 
Yum. Lac Yum tsi! sube: Ananías, 
che'en. Ananías tsi! jac'a: WA! añon 
c Yum, che'en. Lac Yum tsi! sube: 
Ch'ojyen. Cucu ti bij, i c'aba' Toj. 
Ya' ti' yotot Judas, sajcan juntiquil 
winic i c'aba' Saulo, ch'oyol ba ti 
Tarso. Awilan, woli' pejcan Dios. 
12Saulo tsa'ix i q'ueleyet che' bajche' 
ti ñajal, Ananías. Tsi' q'uele tsa! 
wac' a c'ab ti' jol cha'an mi' cha' 

c'otel i wut, che'en. !3 Ananías tsi! 
jac'a: C Yum, cabal tsa cubi t'an 
cha'an jini winic. Cabal i jontolil 
tsa! ba i cha'le ti! contra a cha'año' 
ba ti Jerusalén. 14An i ye'tel ilayi 
aq'uebil cha'an ñuc ba motomajob 
cha'an mi' cach pejtelel mu! ba i 
pejcañob a c'aba', che'en Ananías. 
15Lac Yum tsi! sube: Cucu, come 
yajcabilach c cha'an, cha'an mi' 
sub majlel j c'aba' ti' tojlel gentilob 
yic'ot reyob yic'ot israelob. 16 Come 
mi caj c pasben bajche' c'amel mi 
caj i yubin wocol cha'an tij c'aba', 
che'en. 

17 Ananías tsa! majli. Tsa! ochi ti 
otot. Che! bA tsi! yac'a i c'ab ti! jol 
Saulo, tsi' yala: Hermano Saulo, c 
Yum Jesús tsa! bA tsictiyi ti bij che! 
ba tsa! tiliyet, tsi' chocoyon tilel 
cha'an mi! cha! c'otel a wut, cha'an 
ma! bujt'el ti Ch'ujul bA Espíritu, 
che'en. 18 Ti ora jach tsa! c'ajli 
loq'uel i sujl i wut. Tsa! cha! c'oti i 
wut. Tsa! ch'ojyi Saulo. Tsi' ch'ama 
ja'. 19Che' ujtemix ti we'el tsi! cha' 
taja i p'atalel. 

Cha'p'ejl uxpejl q'uin tsa! jale 
Saulo yic'ot xcant'añob ti Damasco. 
20Tsi' bac' subu t'an cha'an Cristo ti 
sinagoga tac. Tsi' yala: I Yalobilach 
Dios jini Cristo, che'en. 21Tsa! toj 
sajtiyob i pusic'al pejtelel tsa' ba 
i yubiyob. Tsi' yalayob: ¿Mach 
ba jinic tsa! bA i tic'la jini mu! bA 
i pejcañob i c'aba' Cristo ya! ti 
Jerusalén? Jini cha'an tsa! tili wa'i 
cha'an cachbil mi! payob majlel ti' 
tojlel ñuc bA motomajob, che'ob. 
22Ñumen cabal tsa! p'ojli i p'atalel 
Saulo. Ma'anic chuqui tsa' mejli 
i jac'ob jini judíojob chumulo' ba 
ti Damasco, come Saulo tsi' wen 

tsictesabeyob Cristojach jini Jesús. 
23Che' ba tsa' ñumi cabal q'uin, 

jini judíojob tsi' comol pejcayob i 
ba. Tsi' ña'tayob bajche' mi caj i 
tsansañob Saulo. 24Ubibilix i cha'an 
Saulo che' woli' chijtañob. Ti q'uiñil 
ti ac'alel tsi' chijtayob ya' ti' ti' tac 
tejclum cha'an mi! tsansañob. ?5 Jini 
cha'an jini xcant'añob tsi' payayob 
majlel ti ac'alel. Tsi' ju'sayob ti 
colem chiquib ti! ñac' jini chan bA 
ts'ajc. 


Saulo ya! ti Jerusalén 


26Che! ba tsa! c'oti Saulo ti 
Jerusalén, tsi! ñopo i tem ajñel yic'ot 
xcAnt'añob. Ti pejtelel tsi' bac'ñayob. 
Ma'anic tsi! ñopoyob mi xcant'an 
Saulo. 27 Bernabé tsi! taja. Tsi' pAyA 
majlel ba'an jini apóstolob. Tsi' 
subeyob: Jiñach Saulo. Tsi' q'uele lac 
Yum ti bij. Lac Yum tsi! pejca. Ya! ti 
Damasco ch'ejl i pusic'al tsi' cha'le 
subt'an ti! c'aba! Jesús, che'en. 28Jini 
cha'an temel tsa! ajni Saulo yic'otob 
ti Jerusalén. ?9Ch'ejl i pusic'al tsi' 
cha'le subt'an ti! c'aba' lac Yum. 
Tsi' subeyob jini griegojob jini wen 
t'an. Tsi' contrajiyob i ba ti t'an. Jini 
griegojob yomob i tsansan Saulo. 
30Che! yujilobix jini hermanojob, 
tsi' payayob majlel ti Cesarea. Tsi' 
chocoyob majlel ti Tarso. 31Tsa' 
ñaAjch'i i tic'lantel jini xñopt'añob 
ti pejtelel Judea yic'ot ti Galilea 
yic'ot ti Samaria. Tsa' p'atesantiyob. 
Tsi' chan bac'ñayob lac Yum. Tsa' 
ñuc'ayob i pusic'al cha'an Ch'ujul ba 
Espíritu. Tsa' wen p'ojliyob. 


Eneas yic'ot Tabita 
32Che' ba tsa' ñumi majlel 
Pedro ti pejtelel lum, tsa' c'oti i 

jula'tan i cha'año' ba lac Yum ya! 
ba chumulob ti Lida. 33Ya' tsi' taja 
juntiquil winic, i c'aba' Eneas. Ñolol 
ti' wayib waxacp'ejl jab. Mach 
wenic i yoc i c'ab. 34Pedro tsi' sube: 
Eneas, Jesucristo woli' lajmesañet. 
Ch'ojyen. Teche a wayib, che'en. Ti 
ora jach tsa! ch'ojyi. 35Pejtelel jini 
ya' ba chumulob ti Lida yic'ot ti 
Sarón tsi' q'ueleyob. Tsi' sutq'uiyob 
i ba cha'an mi' ñopob lac Yum. 
36Ya' ti Jope an xcant'an i c'aba! 
Tabita, jiñach Dorcas. Jini x'ixic 
baxatax ti wen ba i ye'tel tsa! bA 
i cha'le. Tsi' yaq'ueyob i chuba'an 
jini mach ba añobic i cha'an. 37 Ti 
jini jach ba semana tsa' c'am'a. 
Tsa' chami. Che' ba tsa'ix ujti i 
pocob, tsi! yac'ayob ti jump'ejl i 
mal otot. 38Lac'al an Lida ti Jope. 
Jini xcant'añob che! ba tsi! yubiyob 
ya'an Pedro ti Jope, tsi' chocoyob 
majlel cha'tiquil winicob ba'an. Tsi' 
subeyob: Awocolic mach ma! chan 
jalijel ilayi. La! ti ora ba! añon 
lojon, che'ob. 39Jini cha'an Pedro 
tsa! ch'ojyi, tsa! majli yic'otob. Che! 
bA tsa! c'oti, tsi! payayob ochel. Ya! 
wa'alob pejtelel jini meba' x'ixicob 
ti' joytilel Pedro, woliyob ti uq'uel. 
Tsi' pasbeyob cabal chaqueta yic'ot 
bujcAl tsa! ba i mele Dorcas che! 
anto yic'otob. 40pedro tsi! subeyob 
cha'an mi' loq'uelob ti pejtelelob. 
Tsa' ñocle. Tsi' pejca Dios. Ti wi'il 
tsi' sutq'ui i ba cha'an mi! q'uel 
jini ch'ujlelal. Tsi' sube: Ch'ojyen, 
Tabita, che'en. Tsa' cajni i wut. Che' 
ba tsi' q'uele Pedro, tsa' buchle. 
4 Pedro tsi! yaq'ue i c'ab. Tsi' teche. 
Che! ba tsa'ix i cha! paya ochel 
i cha'año' ba lac Yum yic'ot jini 
meba' x'ixicob, tsi' pasbeyob cha' 


212 


cuxulix Dorcas. 4 Tsa' caji ti cajñel 
ti pejtelel Jope. Cabal tsi' ñopoyob 
lac Yum. 43Ya! tsa! jale Pedro cabal 
q'uin ti Jope ti' yotot Simón, jini 
sts'aj pachi. 


Cornelio tsi' paya Pedro 


1 Ya'an winic ti Cesarea, i 
c'aba' Cornelio. An ti' wenta 
Cornelio jo'c'al soldadojob i c'aba! 
Italiana. 2Tsi! ch'ujutesa Dios jini 
winic. Tsi' bac'ña Dios yic'ot pejtelel 
año! bA ti! yotot. Tsi' yaq'ueyob 
cabal i majtan jini p'ump'uño! bA. 
Pejtelel ora tsi' pejca Dios ti oración. 
3Che' ti och'ajel q'uin an chuqui tsi' 
q'uele tilem ba ti panchan. Juntiquil 
i yángel Dios tsa' ochi ba'an. Jini 
ángel tsi' pejca: Cornelio, che'en. 
4Cornelio tsi! cha'le baq'uen che! 
ba tsi' q'uele jini ángel. Tsi' sube: 
¿Chuqui a wom c Yum? che'en. 

Jini ángel tsi' sube: A woración 
yic'ot i majtan tac p'ump'uño! bA 
mu! ba a waq'ueñob woli' ña'tantel 
ti Dios. Choco majlel winicob ti 
Jope. Paya tilel Simón, jini am ba 
i cha'chajplel i c'aba' Pedro. ĉYa' 
jijlem Pedro ti' yotot Simón, jini 
sts'aj pachi. Lac'al an i yotot ti' ti' 
colem ñajb. Pedro mi caj i subeñet 
chuqui yom ma' cha'len, che'en jini 
ángel. 7Che' majlemix jini ángel tsa' 
ba i pejca, Cornelio tsi' paya tilel 
cha'tiquil i winicob yic'ot juntiquil 
soldado tsa! bA i coltayob ti! ye'tel. 
Jini soldado tsi! ch'ujutesa Dios. 
8Che! ba tsi! subeyob chuqui tsa! ujti, 
Cornelio tsi! chocoyob majlel ti Jope. 


Jini tsa! ba i q'uele Pedro 
9Ti yijc'Alal, che! woliyob ti 
xAmbal majlel ti bij, che! lac'alix 

añob ti tejclum, Pedro tsa' letsi 
ti' jol otot cha'an mi' pejcan Dios. 
Ts'ita jax yom i taj xinq'uiñil. 
10 Anix cabal i wi'ñal. Yomix 
i cha'len we'el. Che' woli to i 
chajpañob we'elal an chuqui tsi' 
q'uele Pedro ti espíritu. 11Tsi' q'uele 
calal jini panchan. Woli' jubel tilel 
che' bajche' colem pisil cachbil 
ti champ'ejlel i xujc. Tsa' ju'santi 
c'alal ti lum. 12Ya' ti mal jini pisil 
an cabal alac'al, yic'ot bate'el ti 
chajp ti chajp, yic'ot jini jalacña 
bA, yic'ot te'lemut. 13'Tsa! c'oti t'an, 
tsi' sube: Ch'ojyen, Pedro. Tsansan. 
C'uxu, che'en. 14Pedro tsi' sube: 
Mach che'iqui c Yum, come ma'anic 
ba' ora tsaj c'uxu chuqui tac tic'bil 
mi chuqui tac bibi', che'en. 15Ti' 
cha'yajlel tsa' c'oti jini t'an ba'an 
Pedro: Mach a ts'a'len jatet, chuqui 
tac tsa'ix i saq'uesa Dios, che'en. 
16Uxyajl tsa! c'oti jini t'an. Ti wi'il 
jini pisil tsa' cha' chujqui letsel ti 
panchan. 

17Che' woli' chan ña'tan Pedro 
chuqui i sujmlel jini tsa' ba ujti 
i q'uel, awilan, tsa' tiliyob jini 
winicob chocbilo' ba tilel i cha'an 
Cornelio. Tsi' c'ajtibeyob baqui an 
i yotot Simón. Tsa' c'otiyob ti' ti'. 
18Che! ba tsi! cha'leyob payoñel, 
tsi' c'ajtibeyob mi ya' jijlem Simón 
jini am ba i cha'chajplel i c'aba' 
Pedro. 19Che' woli to i ña'tan Pedro 
chuqui i sujmlel jini tsa' ba ujti i 
q'uel, jini Espíritu tsi' sube: Awilan, 
uxtiquil winicob woli' sajcañetob. 
20Ch'ojyen, che' jini. Juben. Cucu 
yic'otob. Mach yomic tile bixel a 
pusic'al, come joñon tsac chocoyob 
tilel, che'en. ?1Pedro tsa' jubi majlel 
ba'an jini winicob chocbilo' ba tilel 

i cha'an Cornelio. Tsi' subeyob: 
Awilan joñoñach, woli la! sajcañon. 
¿Chucoch tsa! tiliyetla? che'en. 

22Tsi' subeyob: Jini Cornelio, i yaj 
capitán jo'c'al soldadojob, jini wen 
toj bA, mi! bac'ñan Dios. Cambil i 
cha'an pejtelel israelob weñach i 
melbal. Juntiquil ch'ujul ba ángel 
tsi' sube Cornelio cha'an mi' payet 
majlel ti' yotot cha'an mi' yubin 
chuqui ti t'an ma! sub, che'ob. 
23Pedro tsi' subeyob ochel. Tsi' 
we'sayob. 

Ti yijc'alal tsa! ch'ojyi, tsa! majli 
yic'otob. Lamital jini hermanojob ti 
Jope tsi! pi'leyob majlel. 


Pedro ya' ti' yotot Cornelio 

24 Ti yijc'Alal tsa! ochiyob ti 
Cesarea. Cornelio wolix i pijtañob. 
Tsa'ix i tempa cabal i pi'alob yic'ot 
i cañayo' bA. 25Che! ba tsa! ochi 
Pedro ti otot, tsa' tili Cornelio i taj. 
Cornelio tsi' ñocchoco i ba ti' tojel. 
Tsa' caji i ch'ujutesan. 26pedro tsi' 
teche ch'ojyel. Tsi' sube: Ch'ojyen. 
Winicon ja'el, che'en. 27 Che! bA 
woli' pejcañob i bA, tsa! ochi 
Pedro ti! mal otot. Tsi! taja cabAl 
tempabilo! bA. 28 Tsi! subeyob: La! 
wujil tic'bil ti mandar mi' yajñel 
judío yic'ot winic ch'oyol ba ti 
yamba lum. Tic'bil mi! jula'tan. 
Dios tsi' pasbeyon mach wenic 
mic ts'a'len winicob mi juntiquilic. 
Mach mejlic c bi'leñob. ?9 Jini 
cha'an tsa' tiliyon che' ba tsa' 
payayon tilel. Ma'anic tsac ñusa c 
payol. Jini cha'an mij c'ajtibeñetla, 
¿chucoch tsa! la! payayon tilel? 
che'en. 

30 Cornelio tsi! sube: Anix 
champ'ejl q'uin che! bajche! ti 

ili ora woliyon ti oración. Che! ti 
och'ajel q'uin, awilan juntiquil 
winic tsa! wa'le ti! tojel c wut. 

Wen sacxowan i bujc. 31Jini winic 
tsi! subeyon: “Cornelio, ubibilix a 
woración i cha'an Dios. Ña'tabil 

i cha'an Dios, tsa'ix a waq'ue i 
majtan jini p'ump'uño! bA. 32Jini 
cha'an, choco majlel winicob c'alal 
ti Jope. Paya tilel Simón, jini am 
ba i cha'chajplel i c'aba' Pedro. Ya 
jijlem ti' yotot Simón jini sts'aj 
pachi lac'al ba ti' ti' colem ñajb. 
Che' tilemix mi caj i pejcañet”, 
che'en. 33Jini cha'an ti ora jach tsac 
chocoyob majlel ba! añet. Uts'at tsa! 
tiliyet. WAle wA! temel añon lojon 
ti' wut Dios tic pejtelel lojon cha'an 
mi cubin lojon pejtelel chuqui tsi' 


subeyet Dios. Che! tsi! yAlA Cornelio. 


Isubt'an Pedro 


34pedro tsa! caji ti t'an. Tsi! yala: 
Mic ña'tan ti isujm, junlajal mi' 
q'uel winicob Dios. 35Ti pejtelel 
lum Dios mi' q'uel ti uts'at jini 
mu! bA i bac'ñañob, mu! bA i 
cha'leñob chuqui toj. 36Dios tsi' 
choco tilel i t'an ba'an israelob. 
Tsi' subeyob jini wen t'an cha'an 
mi' tajob i ñach'tilel i pusic'al ti 
Jesucristo, jiñach i Yum pejtelel 
winicob. 37 Ubibil la! cha'an jini 
t'an tsa! bA pujqui ti pejtelel Judea. 
Ya! tsa! tejchi ti Galilea che! bA 
tsi! subu Juan cha'an mi! ch'amob 
ja'. 38 Dios tsi! yajca Jesús, jini 
loq'uem ba ti Nazaret. Tsi! yaq'ue 
Ch'ujul ba Espíritu yic'ot i p'atalel. 
Baqui jach tsa! ñumi tsi! cha'le 
uts'at bA i ye'tel. Tsi' lajmesa 
pejtelel jini tic'lAbilo! ba cha'an 
xiba, come an Dios yic'ot. 39Joñon 

lojon tsaj q'uele lojon pejtelel 
chuqui tsi' mele Jesús ti Judea 
yic'ot ti Jerusalén. Jini judíojob 
tsi! tsansayob. Tsi' ch'ijiyob ti 
te!. 40 Dios tsi! teche ch'ojyel 
ti' yuxp'ejlel q'uin. Tsi' yac'a ti 
q'uejlel. 41Mach ti! wutic pejtelel 
winicob x'ixicob, cojach tic wut 
lojon tsa' ba c cha'le lojon we'el, 
uch'el yic'ot Jesús che' ch'ojyemix 
loq'uel ba'an chameño' ba. Dios 
tsi' wa'chocoyon lojon ti testigo 
cha'an mic laj sub chuqui tsaj 
q'uele lojon. 4? Jesús tsi! yaq'ueyon 
lojon mandar cha'an mic subeñob 
winicob x'ixicob jiñach Jesús jini 
yajcabil ba i cha'an Dios mu! bA 
caj i cha'len meloñel. Mi caj i mel 
jini cuxulo' ba yic'ot chameño' bA. 
43Pejtel x'alt'añob tsi' yalayob mi 
caj i ñusAbentelob i mul ti! c'aba! 
Jesús pejtelel mu! ba i ñopob. Che! 
tsi' yala Pedro. 

44Che' woli to i sub jini 
t'an Pedro, tsa' aq'uentiyob 
Ch'ujul ba Espíritu pejtelel tsa! 
bA i yubibeyob i t'an. 45Jini 
hermanojob tsepbilo!* ba i 
pachalel, tsa! ba i pi'leyob majlel 
Pedro, tsa! toj sajtiyob i pusic'al, 
come tsa! aq'uentiyob gentilob* 
ja'el jini Ch'ujul ba Espíritu ti' 
majtan jach. 46Come tsi' yubiyob 
woliyob ti t'an ti yan tac bA 
t'an. Woli! subob i ñuclel Dios. 
47pedro tsi! c'ajtibeyob: ¿Mejl 
ba mi lac tic'ob ti ch'amja' jini 
tsa' ba aq'uentiyob jini Ch'ujul 
ba Espíritu che! bajche! tsa! 
aq'uentiyonla? che'en. 48 si! 
subeyob cha'an mi' ch'amob ja! 
ti' c'aba' Jesucristo. Jini gentilob 
tsi' subeyob Pedro ti wocol t'an 

cha'an mi' jalijel yic'otob cha'p'ejl 
uxp'ejl q'uin. 


Pedro tsi' pejca xñopt'añob 


ya' ti Jerusalén 

1 1 Jini apóstolob yic'ot jini 

hermanojob año' ba ti 
Judea tsi! yubiyob tsa'ix i jac'beyob 
i t'an Dios jini gentilob ja'el. ?Che' 
ba tsa' tili Pedro ti Jerusalén, jini 
woli ba i ñopob tsep pachalel tsi' 
ya'leyob. ĉ3Tsi' subeyob: ¿Chucoch 
tsa' ochiyet ti' yotot winicob mach 
ba tsepbilobic i pachalel? ¿Chucoch 
tsa' cha'le we'el yic'otob? che'ob. 
4Quepecña tsa' caji i sub Pedro 
chuqui tsa! ujti. Tsi' yala: 5Che! ya' 
añon ti tejclum i c'aba' Jope che! 
wolic pejcan Dios, an chuqui tsaj 
q'uele tilem ba ti panchan. Tsa' jubi 
tilel ti panchan che' bajche' colem 
pisil ju'sabil ti champ'ejlel i xujc. 
Tsa' c'oti ba! añon. ĉChe' ba tsac 
wen q'uele, ya'an alac'al, yic'ot 
jontol tac ba bate'el, yic'ot lucum 
yic'ot te'lemut. Tsa cubi t'an. Tsi' 
subeyon: “Ch'ojyen, Pedro. Tsansan, 
c'uxu”, che'en. 8Tsac subu: “Ma'anic, 
c Yum, come ma'anic ba! ora tsa! 
ochi ti quej chuqui tac tic!bil, mi 
chuqui tac bibi”, cho'on tsac sube. 
9Jini t'an ch'oyol ba ti panchan tsi! 
jac'beyon ti' cha'yajlel: “Mach a 
ts'alen chuqui tac tsa'ix i saq'uesa 
Dios”, che'en. 10 Uxyajl tsa! c'oti jini 
t'an. Ti wi'il tsa' cha' chujqui letsel 
ti panchan ti pejtelel. 

11 Awilan, tsa! bac' tiliyob 
uxtiquil winicob ti jini otot ba! 
añon. Chocbilob tilel ti Cesarea tsa! 
tiliyob ba! añon. 12Jini Espíritu tsi' 
subeyon mach yomic tile bixel c 
pusic'al. Yom abi mic majlel ti ora 

yic'otob. Ili wactiquil hermanojob 
tsa! majliyob quic'ot ja'el. Tsa' 
ochiyon lojon ti! yotot Cornelio. 
13Tsi! subeyon lojon bajche! tsi' 
q'uele juntiquil ángel wa'al ti' 
yotot. Jini ángel tsi! sube: “Choco 
majlel winicob ti Jope. Paya tilel 
Simón, jini am ba i cha'chajplel i 
c'aba! Pedro. 14Mi caj i subeñet t'an 
cha'an mi la! coltantel, jatet yic'ot 
pejtelel año! ba ti a wotot”, che'en. 

15Che! ba tsa! cajiyon ti t'an, tsa! 
aq'uentiyob Ch'ujul ba Espíritu 
ja'el che' bajche' tsa' aq'uentiyonla 
ti ñaxan. 16Tsac ña'ta i t'an lac 
Yum tsa! DA i yala: “Isujm, Juan tsi' 
yaq'ueyetla ch'amja' ti ja', pero mi 
caj la' waq'uentel la' ch'am Ch'ujul 
ba Espíritu”, che'en. 17Dios tsi' 
yAq'ueyob i majtan che! bajche! tsi' 
yAq'ueyonla che! ba tsa! lac jac'be i 
t'an lac Yum Jesucristo. Mi che'ach 
tsi! mele Dios, ¿mejl ba mic tic! 
joñon? Che' tsi' yala Pedro. 18Che' 
ba tsi! yubibeyob i t'an, ñach'al tsa! 
caleyob. Tsi' subuyob i ñuclel Dios. 
Tsi' yalayob: Dios tsa'ix i yaq'ueyob 
gentilob ja'el i cayob i mul cha'an 
mi' tajob i cuxtalel, che'ob. 


Xñopt'añob ya' ti Antioquía 

19Che! ba tsa! chami Esteban tsa! 
tejchi cabal tic'laya. Jini winicob 
tsa' ba pam pujquiyob cha'an i 
tic'lantel tsa' majliyob c'alal ti 
Fenicia yic'ot ti Chipre, yic'ot ti 
Antioquía. Jini jach judíojob tsa' 
subentiyob jini wen t'an. ?°An 
ja'el winicob ch'oyolo' ba ti Chipre 
yic'ot ti Cirene tsa' ba ochiyob ti 
Antioquía. Tsi' pejcayob griegojob 
ja'el. Tsi' subeyob jini wen t'an 
cha'an lac Yum Jesús. ?1An i 

p'atalel lac Yum yic'otob. Wen 
cabal tsi' sutq'uiyob i ba cha'an mi' 
ñopob lac Yum. 

22 Jini xñopt'añob mu' ba i 
tempañob i ba ti Jerusalén tsi' 
yubiyob chuqui tsa' ujti. Tsi' 
chocoyob majlel Bernabé c'alal 
ti Antioquía. 23Che! ba tsa! c'oti 
Bernabé ya! ti Antioquía, tijicña 
i pusic'al come tsi! q'uele añob ti! 
yutslel i pusic'al Dios. Tsi' xic'beyob 
ti pejtelelob cha'an mi' chan ñopob 
lac Yum ti! xuc'tilel i pusic'al. 
24Uts'at i pusic'al Bernabé. But'ul ti 
Ch'ujul ba Espíritu. Ñopol i cha'an i 
t'an Dios ti jump'ejl i pusic'al. Cabal 
winicob x'ixicob tsi' ñopoyob lac 
Yum. 

25Ti wiil tsa! majli Bernabé 
ti Tarso cha'an mi' saclan Saulo. 
26Che' ba tsi! taja, tsi! paya 
majlel ti Antioquía. Jump'ejl jab 
tsa! tem ajniyob yati yic'ot jini 
xñopt'añob mu! ba i tempañob i 
bA. Tsi' cantesayob cabal winicob 
x'ixicob. Ya' ti Antioquía tsa' tejchi 
i pejcantelob ti cristianojob jini 
xcant'añob cha'an tsi' tsajcayob 
Cristo. 

27 Tsa' cajiyob ti jubel majlel ti 
Antioquía x'alt'añob ch'oyolo' ba ti 
Jerusalén. 28'Tsa! wa'le juntiquil i 
c'aba' Agabo. Ti! p'atalel jini Espíritu 
tsi! subeyob tal wi'ñal ti pejtelel 
pañimil. Jini wi'ñal tsa! caji che! 
ochemix Claudio ti! ye'tel. 29Jini 
xcAnt'añob tsi! ña'ta i chocbeñob 
majlel i majtan jini hermanojob año! 
ba ti Judea che! bajche' c'amel tsa! 
mejli i yac'ob ti jujuntiquil. 30 Che'i 
tsi' cha'leyob. Tsi' chocoyob majlel ti' 
c'ab Bernabé yic'ot Saulo cha'an mi' 
yaq'ueñob jini ancianojob. 

Yamba i tic'lantelob 
1 Ti jini jach ba ora jini rey 

Herodes tsa! caji i wersa 
tic'lan lamital jini xñopt'añob 
mu! ba i tempañob i ba. ?Tsi' set! 
t'ojbe loq'uel i bic' Jacobo, i yascun 
Juan. 3Che! ba tsi! q'uele Herodes 
tijicñayob judíojob cha'an tsi! tsansa 
Jacobo, tsa! caji i chuc Pedro ja'el. 
I q'uiñilelix caxlan waj mach bA 
anic i levadurajlel. 4Che! bA tsa'ix i 
chucu Pedro, tsi' yotsa ti majquibal. 
Tsi' yac'a ti cantantel cha'an 
waclujuntiquil (16) soldadojob. Ti 
chanchantiquilob tsi' cantayob. 
Herodes tsi' ña'ta i loc'san Pedro 
che' ñumenix Pascua* cha'an mi' 
mel ti! wut xtejclumob. 5Jini cha'an 
cantabil Pedro ti majquibal. Jini 
xñopt'añob mu! ba i tempañob i 
ba tsi' c'ajtibeyob Dios ti oración ti 
pejtelel ora cha'an Pedro. 


Lac Yum tsi' loc'sa 
Pedro ti majquibal 
Ti jini jach ba ac'alel che! 

yomix Herodes i pay loq'uel Pedro, 
ya'an Pedro xinlapal i cha'an 
cha'tiquil soldadojob, cachal ti 
cha't'ujm cadena. Jini xcantayajob 
woli' cantañob i ti' majquibal ti 
jumpat. 7 Awilan, tsa! tili i yángel 
lac Yum ba'an Pedro. Tsa! tsictiyi 
clajc ti majquibal. Jini ángel tsi' 
ñijca Pedro ti' ts'ejtal. Tsi' sube: 
Ch'ojyen ti ora, che'en. Tsa' tujq'ui 
jini cadena am ba ti! c'ab. 8Jini 
ángel tsi! sube: Cacha a ba ti a 
cajchiñac'. Lapa a xAñAb, che'en. 
Che'i tsi' mele Pedro. Jini ángel 
tsi! cha! sube: Lapa pal ba a bujc. 
La! tsajcañon, che'en. °Pedro tsi' 

tsajca loq'uel jini ángel. Mach 
yujilic Pedro mi isujm chuqui tsi' 
cha'le jini ángel. Woli jach ti ñajal 
tsi! lon ña'ta ti! pusic'al. 10 Che! 
bA tsa'ix i ñusayob jini ñaxan bA 
xcAntaya yic'ot jini wi'il bA tsa!' 
tiliyob ba'an colem ba i ti! cárcel 
melbil bA ti tsucul taq'uin, ya! ba! 
mi! loq'uelob majlel ti tejclum. Yilol 
jach tsa! jajmi ti! wutob. Che! ba tsa! 
loq'uiyob ti majquibal, che! ba tsi' 
xAñaAyob majlel calle, tsi! bac' sata i 
ba jini ángel. 

11Tsa' toj juli i pusic'al Pedro. Tsi' 
yala: Wale mic ña'tan isujmach. 
Jini c Yum tsi' choco tilel i yángel. 
Tsi' coloyon ti' c'ab Herodes yic'ot 
ti! c'ab pejtelel judíojob tsa' bA 
i chijtayoñob. Che' tsi' yala ti' 
pusic'al Pedro. 

12Che' ba tsa'ix i ña'ta, tsa! c'oti 
ti' yotot María, i ña' Juan, jini 
xcant'an am ba i cha'chajplel i 
c'aba' Marcos. Ya' temel añob cabal 
xñopt'añob. Woli' pejcañob Dios. 
13Pedro tsi! jats'a i ti' corredor. 
Tsa' majli juntiquil xch'oc i c'aba! 
Rode i yubin majqui ya'an. 14Che! 
ba tsi' cambe i t'an Pedro, tijicña 
jax tsi' yubi. Ma'anic tsi' jambe i 
ti' corredor. Ajñel tsa' cha' ochi ti 
mal otot. Tsi' subeyob: Ixix wa'al 
Pedro ti! ti' corredor, che'en. 15Tsi' 
subeyob: Sojquem a jol, che'ob. 
Rode tsi' chan subeyob: Ixach 
an, che'en. Tsi' yalayob: Jiñach i 
yángel, che'ob. 16Pedro tsa! to i 
chan jats'aA i ti' corredor. Che! bA 
tsi! jambeyob tsi! q'ueleyob. Tsa' 
toj sajtiyob i pusic'al. 17 Pedro tsi' 
pasbeyob ti! c'ab cha'an mi! cayob 
i t'an. Tsi' tsictesabeyob bajche' lac 
Yum tsi! loc'sa ti majquibal. Tsi' 

subeyob: Subenla Jacobo yic'ot jini 
hermanojob chuqui tsa' ujti, che'en. 
Tsa' loq'ui majlel. Tsa' majli ti 
yamba tejclum. 

18Che' ba tsa! sac'a, cabal tsi! 
cha'leyob t'an soldadojob cha'an 
mach tsiquilix Pedro. !9Herodes 
tsi! sacla Pedro. Tsi' c'ajtibeyob 
xcAntayajob baqui an. Che! ma'anic 
tsi! tajayob tsi! yac'a mandar cha'an 
mi! tsansantelob. Pedro tsa! loq'ui 
ti Judea. Tsa' jubi majlel ti Cesarea. 
Ya! tsa! jale yati. 


Tsa' chami Herodes 


20 Herodes tsa! caji i mich'len 
winicob año' ba ti Tiro yic'ot ti 
Sidón. Tsa' tiliyob jini winicob 
ba'an Herodes. Tsi' axan mucul 
pejcayob Blasto, jini i yaj q'uel wayib 
Herodes. Tsi' c'ajtibeyob ti wocol 
t'an cha'an mi' cay i mich'leñob, 
come ya! woli' tajob i bal i ñac' ti' 
lumal Herodes. ?1Che' ba tsa! c'oti 
i yorajlel, tsa' buchle Herodes ti' 
buchlib ti meloñel. Lapal i cha'an i 
pislel rey. 22Winicob tsi! cha'leyob 
c'am ba t'an: iJiñach Dios woli ba ti 
t'an!iMach winiquic woli ba ti t'an! 
che'ob. ?3Ti ora i yángel lac Yum 
tsi' yotsabe i chamel, come ma'anic 
tsi! yac'a ti ñuc Dios. Tsa! c'uxle ti 
motso!. Tsa' chami. 24Tsa! ñojpi i t'an 
Dios, tsa! pujqui. 25Bernabé yic'ot 
Saulo tsa! loq'uiyob ti Jerusalén 
che! ba tsa! ujti i ye'tel. Tsi' payayob 
majlel Juan yic'otob, jini am ba i 
cha'chajplel i c'aba' Marcos. 


Bernabé yic'ot Saulo tsa' caji 
i majlelob ti subt'an 
1 Ya! añob x'alt'añob yic'ot 
xcAntesajob ti! tojlel jini 

xñopt'añob mu! ba i tempañob 

i bA ti Antioquía: i c'aba'ob 
Bernabé, yic'ot Simón, jini am bA 
i cha'chajplel i c'aba' Niger, yic'ot 
Lucio ch'oyol ba ti Cirene, yic'ot 
Saulo, yic'ot Manaén, jini tsa! ba 
tem coli yic'ot jini yumal Herodes. 
2Che! woli' ch'ujutesañob lac 
Yum, che' woliyob ti ch'ajb, jini 
Ch'ujul ba Espíritu tsi' subeyob: 
Wa'choconla Bernabé yic'ot Saulo 
cha'an mi! melob jini e'tel tsa! bA c 
chajpabeyob, che'en. 3Che! ba tsa! 
ujtiyob ti ch'ajb yic'ot oración, tsi' 
yac'ayob i c'ab ti' jol. Tsi' subeyob 
majlel. 


Tsi' subuyob i t'an Dios ya' ti Chipre 

4Jini cha'an tsa' majliyob ti 
Seleucia, come chocbilob majlel 
cha'an Ch'ujul ba Espíritu. Ya'i 
tsa' ochiyob ti barco cha'an mi' 
majlelob ti Chipre. 5Che! ba tsa! 
c'otiyob ti Salamina tsa' caji i subob 
i t'an Dios ti' sinagoga tac judíojob. 
Juan ja'el tsi' pi'leyob majlel cha'an 
mi' coltañob ti' ye'tel. 

6Che! ba tsa'ix i xañayob ñumel 
ti pejtelel Chipre, jini lum joyol 
ba ti ja', tsa! c'otiyob ti Pafos ti 
Chipre ba' tsi' tajayob juntiquil 
xwujt. Jiñach lot ba x'alt'an i c'aba! 
Barjesús, judíojach. "Ya'an Barjesús 
yic'ot Sergio am baA i jol i c'aba' 
Paulo. An i ye'tel ti gobierno jini 
Sergio Paulo. Wen p'ip' i pusic'al. 
Tsi' paya tilel Bernabé yic'ot Saulo 
come yom i yubin i t'an Dios. 8Jini 
xwujt Elimas (come jiñach i c'aba! 
ti yamba t'an) tsi' contrajiyob. Woli' 
mactan i t'an Dios ame i ñop jini 
am bA i ye'tel. 9Jini cha'an Saulo, 
i c'aba'ach Pablo ja'el, but'ul ti 

Ch'ujul bA Espíritu, tsi! ch'ujch'uj 
q'uele. 10Tsi! sube: But'ulet ti cabAl 
lot yic'ot cabal jontolil. I yalobilet 
xiba. I contrajet pejtelel chuqui tac 
toj. ¿A wom to ba a chan xoyben 
jini toj ba i bijlel lac Yum? Wale 
mi' cajel i contrajiñet lac Yum. 
Awilan mi caj a wochel ti xpots'. 
Cabal ora ma'anic mi caj a q'uel i 
c'ac'al q'uin, che'en Pablo. Ti ora 
tsa' yajpi i wut, tsa' ochi ti ac'alel 
yilal. Tsa' majli i sajcan majqui mi' 
toj'esan majlel ti! c'ab. 12 Jini am bA 
i ye'tel, che! ba tsi! q'uele chuqui 
tsa' ujti, tsi' ñopo i t'an Dios. Tsa' 
toj sajti i pusic'al cha'an i cantesa 
lac Yum. 


Pablo yic'ot Bernabé ya' ti Antioquía 

13Che' ba tsa' loq'uiyob ti Pafos, 
Pablo yic'ot i pi'alob tsa' majliyob 
ti barco c'alal ti Perge ti Panfilia. 
Juan tsi' cayayob. Tsa' cha' sujti ti 
Jerusalén. 14Pablo yic'ot i pi'alob 
tsa! ñumiyob ti Perge. Tsa' c'otiyob 
ti Antioquía ti Pisidia. Ya'i tsa! 
ochiyob ti sinagoga che' ti' q'uiñilel 
c'aj o. Tsa' buchleyob. 15Che! bA 
tsa' ujti i q'uelob jini ts'ijbubil bA 
mandar yic'ot i ts'ijbujel x'alt'añob, 
jini yumalob ti sinagoga tsi' 
chocoyob majlel winicob ba' añob. 
Tsi' subeyob: Winicob, c pi'alob, 
mi an chuqui la' wom la' subeñob 
winicob x'ixicob cha'an mi la! 
ñuq'uesAbeñob i pusic'al, subula, 
che'ob. 

16Jini cha'an Pablo tsa! wa'le. 
Ñaxan tsi' pasbeyob i c'ab cha'an 
mi' ñajch'elob. Tsi' yala: Winicob, 
israelob, yic'ot pejtel mu! ba la! 
bac'ñan Dios, ñich'tanla. 17I Dios 
israelob tsi' yajca lac ñojte'el. Tsi' 


219 


yaq'ueyob i ñuclel che' ya' añob ti' 
lumal Egipto mach ba i cha'añobic. 
Tsi' payayob loq'uel ti Egipto ti' 
p'atAlel i c'ab. 18Cha'c'al jab Dios 
tsi' chan cuchbeyob i sajtemal ya! 
ti jochol ba lum. 1°Tsi' jisabeyob i 
p'AatAlel wuctiquil yumalob ya! ti' 
lumal Canaán. Dios tsi! t'oxbeyob 
lac ñojte'el i lumal Canaán. 

20Ti wi'il tsi' yaq'ueyob cabal 
juezob lujump'ejl i yuxc'al i 
cha'bajc! (450) jab c'alal ti' 
yorajlel jini x'alt'an Samuel. ?1Ti 
wi'il, tsi' c'ajtiyob i rey. Dios tsi' 
wa'chocobeyob Saúl cha'c'al jab. 
Jini Saúl i yalobilach Cis, loq'uem 
ba ti' p'olbal Benjamín. 22Dios 
tsi' choco loq'uel ti' ye'tel. Tsi' 
wa'choco David ti' rey israelob. 
Dios tsi! yAc!'A ti cajñel David che' 
bA tsi! yala: “Jini David, i yalobil 
Isaí, jiñAch mu! ba j q'uel ti uts'at. 
Mi caj i mel pejtelel chuqui com”, 
che'en. 23Dios tsi! ts'actesa i t'an 
che! ba tsi! choco tilel ti Israel 
juntiquil xcoltaya, loq'uem ba ti' 
p'olbal David, jiñach Jesús. 24Che! 
maxto tilemic Jesús, Juan tsi! 
subeyob pejtelel israelob cha'an 
mi! cayob i mul cha'an mi! ch'amob 
ja'. 25Che! wolix i ts'actiyel i ye'tel, 
Juan tsi' yala: “¿Majquiyon mi la' 
wal? Mach joñonic jini tal ba. Tal 
to juntiquil tic pat. Mach uts'atonic 
cha'an mic ticben i xañab am ba ti! 
yoc”, che'en. 

26Winicob, c pi'alob, i p'olbalet 
ba la Abraham, jatetla, mu' ba la' 
bac'ñan Dios, tsa! chocbentiyetla 


tilel jini t'an cha'an mi la! coltAntel. 


27 Jini chumulo' ba ti Jerusalén 
yic'ot i yumob ma'anic tsi! cañayob 
Jesús. Ma'anic tsi! ch'ambeyob 

isujm i t'an jini x'altañob mu bA i 
q'uejlel ti jujump'ejl i q'uiñilel c'aj o. 
Tsi' ts'actesabeyob i t'an x'alt'añob 
che' ba tsi' yac'ayob ti chamel Jesús. 
28Ma'anic chuqui tsi' wis tajayob 

ti' contra cha'an mi' tsansañob, 
pero tsi' c'ajtibeyob Pilato cha'an 
mi' yac! ti chamel. 29Che! ba tsa'ix 

i ts'actesayob pejtelel chuqui 
tsi'ijbubil, tsi! ju'sayob ti te', tsi' 
yac'ayob ti! yotlel ch'ujlelal. 30 Dios 
tsi' teche ch'ojyel ba'an chameño' 
ba. 31Cabal q'uin tsi! q'ueleyob 
Jesús jini tsa' ba i pi'leyob majlel 

ti bij ti Galilea c'alal ti Jerusalén. 
Testigojob jini tsa' ba i q'ueleyob. 

32 Joñon lojon ja'el mic subeñet 
lojon jini wen t'an tsa' ba wan 
subentiyob lac ñojte'el che! ba tsi' 
yAC'A i t'an Dios. 33Jini jach ba 
t'an Dios tsi! ts'actesAbeyonla, i 
yalobilon ba la Israel che! bA tsi! 
cha! teche Jesús. Che'ach tsi'ijbubil 
ja'el ti' cha'p'ejlel salmo: “Jatet 
calobilet. Sajmal tsac techeyet 
calobil”, che'en. 34Dios tsi' teche 
ch'ojyel ba'an chameño' bA. 

Ma'anic tsi! yac'a ti oc'mal. Tsi' 
yala: “Mi caj c pasbeñetla i yutslel c 
pusic'al mach ba mejlic ti q'uextiyel 
che' bajche' tsac pasbe David”, 
che'en. 35Jini cha'an mi' yal ja'el 

ti yamba salmo: “Ma'anic mi caj a 
wac! ti oc'mal Ch'ujul ba a Walobil”, 
che'en. 

36Che' ba tsa' ujti i coltan i pi'alob 
che! bajche' yom Dios, melel tsa! 
chami David. Tsa! mujqui ba! mucul 
i ñojte'el. Tsa! oc'mi. 37Pero ma'anic 
tsa! oc!mi jini tsa! bA i teche ch'ojyel 
Dios. 38 Ña'tanla, che! jini, winicob 
c pi'alob, cha'añach ti! ye'tel Jesús 
mi! ñusantel lac mul che! bajche' 

wolic subeñetla. 39Cha'an ti! ye'tel 
Jesucristo, pejtelel mu! ba i ñopob 
mi! ch'ajmelob ti! wenta Dios che! 
ñusabilix i mul. Ma'anic tsa! mejli 
la' ch'ajmel ti! wenta cha'an ti' 
jac'ol i mandar Moisés. 40 Chaca 
q'uele la' ba, che' jini, ame mi' 
tajetla jini ts'ijbubil ba ti' jun 
x'alt'añob. 41 Mi! yal: “Q'uelela 
sts'a'leyajet ba la. La! toj sajtic 
la! pusic'al. La! jiliquetla. Come 
joñon wolic mel junchajp e'tel ti a 
wut, mach bA anic mi caj la! ñop 
anquese an majqui mi! subeñetla”. 
Che! ts'ijbubil, che'en Pablo. 

42Che! woli' loq'uelob ti sinagoga 
Pablo yic'ot Bernabé, jini gentilob 
tsi' c'ajtibeyob cha'an mi' cha' 
subeñob jini t'an ti yamba semana. 
43Che! ba tsa! loq'uiyob jini 
tempabilo' bA, cabal judíojob yic'ot 
jini tsa' ba i ñopbeyob i t'an, mu' ba 
i ch'ujutesañob Dios, tsi' tsajcayob 
majlel. Pablo yic'ot Bernabé tsi' 
pejcayob. Tsi' xic'beyob cha'an mi' 
chan ajñelob ti' yutslel i pusic'al 
Dios. 

44Che' ba tsa! cha! c'oti i q'uiñilel 
c'aj o, colel i lu! tempañob i bA 
pejtelel jini winicob x'ixicob ti 
jini tejclum cha'an mi' yubibeñob 
i t'an lac Yum. 45'Tsaytsayñayob 
jini judíojob che! ba tsi! q'ueleyob 
motocñayob winicob x'ixicob. Tsi' 
cha'leyob t'an ti! contra i cantesa 
Pablo. Tsi' p'ajbeyob i bijlel lac 
Yum. 46Ch'ejl i pusic'al Pablo yic'ot 
Bernabé, tsi' subuyob: Wersa tsa' 
ñaxan subentiyetla i t'an Dios. 
Tsa'ix la' to'ol juch'teq'ue jini 
t'an. Woli la' ñusan la' cuxtalel 
mach ba anic mi' jilel. Jini cha'an 
mic majlel lojon ba'an gentilob. 

47 Come che'ach tsi! yaq'ueyon lojon 
mandar lac Yum. Tsi' yala: “Tsa'ix c 
wa'chocoyet cha'an ma! pasbeñob i 
saclel pañimil jini gentilob, cha'an 
mi' tajob i coltantel c'alal ti' petol 
pañimil”. Che' tsi' subeyon lojon lac 
Yum, che'ob Pablo yic'ot Bernabé. 
48 Tijicñayob gentilob che! ba 
tsi! yubiyob jini t'an. Tsi' subuyob 
wen ñuc i t'an lac Yum. Jini tsa! 
bA yajcantiyob cha'an mi' tajob i 
cuxtalel mach ba anic mi' jilel, tsi' 
laj ñopoyob. 49 'Tsa! pujqui i t'an lac 
Yum ti pejtelel jini lum. 50 Judíojob 
tsi! xic'beyob jini x'ixicob mu! bA 
i ch'ujutesañob Dios, mu' ba i 
q'uejlelob ti ñuc, yic'ot jini ñuco' 
ba ti tejclum cha'an mi' tic'lañob 
Pablo yic'ot Bernabé. Tsi' chocoyob 
loq'uel ti! lumal. 51Che' ba tsi! 
tijcayob loq'uel i ts'ubeñal i yoc 
ti' contra, tsa! majliyob ti Iconio. 
52Jini xcant'añob wen tijicñayob 
i pusic'al. But'ulob ti Ch'ujul bA 
Espíritu. 


Pablo yic'ot Bernabé ya' ti Iconio 


1 Temel tsa! ochiyob ti' 
sinagoga judíojob ya! ti 
Iconio. Tsi' wen cha'leyob subt'an. 
Jini cha'an wen cabal tsi' ñopoyob 
judíojob yic'ot griegojob. ? Jini 
judíojob mach ba anic tsi' ñopoyob 
tsi' xic'beyob gentilob ti' contra jini 
hermanojob. Tsi' socbeyob i pusic'al 
jini gentilob. 3Jini cha'an tsa! 
jal'ayob ya'i. Ch'ejlob i pusic'al tsi' 
cha'leyob t'an come xuc'ulob ti lac 
Yum. Lac Yum tsi' yaq'ueyob i pas i 
yejtal i p'atalel yic'ot babaq'uen tac 
ba cha'an mi' tsictesan i sujmlel i 
t'an Dios yic'ot i yutslel Dios. 4Jini 
tejclumob tsi' t'oxoyob i ba. Ojlil 


221 


tsi! jac'beyob i t'an judíojob. Ojlil 
tsi! jac'beyob i t'an jini apóstolob. 
S'Tsi' chajpayob i bA gentilob yic'ot 
judíojob yic'ot yumalob i cha'an, 
cha'an mi' tic'lañob yic'ot cha'an 
mi! julob ti xajlel. 6Che' ña'tabilix 
i cha'an Pablo yic'ot Bernabé tsa! 
puts'iyob majlel ti Listra yic'ot 

ti Derbe, cha'p'ejl tejclum ya! ti 
Licaonia, yic'ot pejtelel jini lum ti' 
joytilel. 7Ya'i tsi' subuyob majlel jini 
wen t'an. 


Listra yic'ot Derbe 


8Ya! buchul ti Listra an winic 
mach bA wenic i yoc c'alal che! bA 
tsi! yila pañimil. Ma'anic ba! ora 
tsa! mejli ti xambal. 9Jini winic 
tsi! yubibe i t'an Pablo. Pablo tsi' 
ch'ujch'uj q'uele. Tsi! ña'ta ñopol 
i cha'an jini winic mi caj i c'oc'an. 


10 Wen c'am i t'an tsi! sube: Ch'ojyen. 


Wa'ti', che'en. Jini winic tsa! tijp'i. 
Tsi' cha'le xambal. 11Che' ba tsi' 
q'ueleyob winicob x'ixicob chuqui 
tsi' cha'le Pablo, c'am tsi' cha'leyob 
t'an. Tsi' yalayob ti' t'an licaoniajob: 
Tsa'ix jubiyob tilel diosob ti lac 
tojlel che' bajche' winicob, che'ob. 
12Tsi' pejcayob Bernabé ti Júpiter. 
Tsi' pejcayob Pablo ti Mercurio, 
come jiñach Pablo tsa' ba i subu 
t'an. 13Jini motomaj ya! ti! yotlel 
jini dios i c'aba' Júpiter am ba ti! 
yochib tejclum, tsi' ch'ambeyob 
tilel ti! ti' tejclum tat wacax 
yic'ot i ch'ajlil i jol. Jini motomaj 
yic'ot winicob x'ixicob yomob i 
tsansabeñob i majtan Pablo yic'ot 
Bernabé. 

14 Jini apóstolob, Bernabé yic'ot 
Pablo, tsi' tsiliyob i pislel che' ba 
tsi' yubiyob. Ti ajñel tsa! ñumiyob 

ba! motocñayob. Wen c'am tsi! 
cha'leyob t'an. 15Tsi' yalayob: 
Winicob, ¿chucoch mi la' cha'len 
che' bajche' jini? Joñon lojon 
winicon lojon ja'el che' bajche'etla. 
Mic subeñetla yom mi la' cay jini 
lolom jach ba cha'an mi la' ñop 
jini cuxul ba Dios tsa' ba i mele 
panchan yic'ot pañimil yic'ot 
colem ñajb yic'ot pejtelel i bal. 
16Ti yamba ora Dios tsi! yaq'ueyob 
gentilob i melob bajche' jach yomob. 
17 Ma'anic tsi! caya i tsictesan i bA 
ti wen ba i ye'tel. Tsi' yaq'ueyonla 
ja'al tilem ba ti panchan yic'ot 
c'ajbal cha'an mi lac ñaj'an. Tsi' 
tijichesAbeyonla lac pusic'al. Che! 
tsi! yala Pablo yic'ot Bernabé. 
18Pero colel ma'anic tsa! mejli i 
tic'ob jini winicob x'ixicob cha'an 
ma'anic mi! tsansabeñob i majtan. 
19Tsa' tiliyob judíojob ch'oyolo' 
ba ti Antioquía yic'ot ti Iconio. 
Tsi' xic'beyob winicob x'ixicob ti' 
contra. Tsi' juluyob Pablo ti xajlel. 
Tsi' tujc'ayob loq'uel ti tejclum 
come tsi! lon ña'tayob chamenix. 
20Che! ba tsa! tiliyob xcant'añob ti! 
joytilel, tsa! ch'ojyi Pablo, tsa! ochi 
ti tejclum. Ti yijc'alal tsa! majli 
yic'ot Bernabé ti Derbe. 


Tsa' cha' sujtiyob majlel ti 
Antioquía ya! ti Siria 
21Che! ba tsa'ix i subuyob 

jini wen t'an ya! ti Derbe ba' 
tsi' cantesayob cabal winicob 
x'ixicob, tsa' cha' majliyob ti 
Listra yic'ot ti Iconio yic'ot ti 
Antioquía. ??Tsi' xuc'chocobeyob i 
pusic'al xcant'añob. Tsi' xic'beyob 
cha'an mi' chan ñopob i t'an 
Dios. Tsi' subeyob: Che' ba tsa'ix 

lac ñusa cabAl wocol, mi caj la 
cochel ti! yumantel Dios, che'ob. 
23Tsi' wa!chocoyob ancianojob ti 
jujump'ejl tejclum ba'an xñopt'añob. 
Tsi' cha'leyob oración yic'ot ch'ajb. 
Tsi' yac'ayob ti! c'ab lac Yum jini tsa! 
ba i ñopoyob. 

24Tsa' ñumiyob majlel ti Pisidia, 
tsa! c'otiyob ti Panfilia. 25Che! bA 
tsa'ix i subuyob jini t'an ya! ti Perge, 
tsa! jubiyob tilel ti Atalia. ?6Ya'i 
tsa' ochiyob ti barco cha'an mi' 
cha! sujtelob ti Antioquía ba! tsa! 
tejchi i ye'tel che! ti' cajibal. Come 
ya! ti Antioquía jini hermanojob tsi' 
wan c'ajtibeyob i yutslel i pusic'al 
Dios cha'an jini e'tel tsa! bA ujti i 
melob Pablo yic'ot Bernabé. 27 Che! 
bA tsa! c'otiyob, tsi! tempayob i 
ba xñopt'añob. Pablo tsi! subeyob 
pejtelel chuqui tac wen ñuc tsi! 
cha'le Dios yic'otob, che! ba tsi! 
jambeyob gentilob i ti! otot cha'an 
mi! yochelob i ñop. 28Jal tsa! 
ajniyob Pablo yic'ot Bernabé yic'ot 
xcAnt'añob ya'i. 


Tsi' tempayob i bA ya! ti Jerusalén 

1 Tsa' jubiyob tilel winicob 
ch'oyolo! ba ti Judea. Tsa' 

caji i cantesañob jini hermanojob 
ya' ti Antioquía. Tsi' subeyob: 
Mi ma'anic mi la' ch'am tsep 
pachalel che! bajche' tsi! yala 
Moisés, mach mejlic mi la' coltantel, 
che'ob. 2Pablo yic'ot Bernabé tsa! 
caji i calax pejcañob i bA yic'ot 
judíojob. Tsi' contrajiyob i ba ti 
t'an. Jini cha'an jini hermanojob tsi' 
wa'chocoyob Pablo yic'ot Bernabé 
yic'ot cha'tiquil uxtiquil yaño' ba 
cha'an mi' majlelob ti Jerusalén 
cha'an mi' c'ajtibeñob i sujmlel tsep 

pachalel jini apóstolob yic'ot jini 
ancianojob. 

3Jini xñopt'añob tsa' majli i cayob 
ti bij. Pablo yic'ot Bernabé tsa' 
ñumiyob majlel ti Fenicia yic'ot ti 
Samaria. Tsi' subuyob bajche! tsi' 
sutq'uiyob i ba gentilob. Tsi' wen 
ñuq'uesabeyob i pusic'al pejtelel 
hermanojob. 4Che' c'otemobix 
ti Jerusalén, tsa' pajyiyob ochel 
ti' tojlel jini apóstolob yic'ot 
ancianojob yic'ot jini xñopt'añob. 
Tsi' subeyob pejtelel chuqui tac tsi' 
cha'le Dios yic'otob. 5Lamital jini 
xñopt'añob woli ba i jac'beñob i 
t'an fariseojob tsa' ch'ojyiyob. Tsi' 
yalayob: Wersa yom mi' ch'amob 
tsep pachalel. Wersa yom mi' 
subentelob cha'an mi' jac'beñob i 
mandar Moisés, che'ob. 

6Jini apóstolob yic'ot ancianojob 
tsi! tempayob i ba cha'an mi! 
wen ña'tañob bajche' yom. 7Che' 
ba tsa'ix i cha'leyob cabal t'an 
tsa' ch'ojyi Pedro. Tsi' subeyob: 
Hermanojob, la' wujil anix ora Dios 
tsi' yajcayon cha'an mic subenob 
gentilob jini wen t'an cha'an mi' 
ñopob. 8Dios mu! ba i camben i 
pusic'al winic tsi' payayob ti' yalobil 
ti isujm che! ba tsi! yaq'ueyob 
Ch'ujul ba Espíritu che! bajche! tsi' 
yaq'ueyonla. 9Lajal tsi! q'ueleyob 
che! bajche! tsi! q'ueleyonla. Tsi' 
sAq'uesAbeyob i pusic'al che! bA 
tsi! ñopoyob. 10 ¿Chucoch che! jini, 
woli la! wilaben i pusic'al Dios? 
¿Chucoch mi la! waq'ueñob jini 
xcAnt'añob i cuch jini wocol tac bA? 
Ma'anic tsa! mejli lac lat' joñonla 
mi lac ñojte'el. 1! Pero mi lac ñop 
mi caj laj coltantel cha'an i yutslel i 
pusic'al lac Yum Jesús. Che' ja'el mi 

caj i coltantelob jini gentilob. Che' 
tsi' yala Pedro. 

12Ñach'al tsa' caleyob ti pejtelelob. 
Tsi' yubibeyob i t'an Bernabé yic'ot 
Pablo che' ba tsi' subeyob chuqui 
tac ñuc tsi' mele Dios ti' c'ab come 
tsi! pasa i yejtal tac i p'atalel yic'ot 
babaq'uen tac ba ti' tojlel gentilob. 
13Che! ba tsa! ujtiyob ti t'an, Jacobo 
tsi' yala: Winicob hermanojob, 
ñich'tabeñon c t'an. 14Simón tsa' ujti 
i subeñetla bajche' Dios tsa' caji i 
pasbeñob gentilob i yutslel i pusic'al 
che' ba tsi! yajca winicob x'ixicob 
cha'an mi' tsictesan i ñuclel i c'aba!. 
15Che' ja'el mi! yalob x'alt'añob, 
che! bajche' ts'ijbubil: 16“Ti wi'il mi 
caj c cha' tilel, che'en Dios. Mi caj 
c wa!chocon i yotot David tsa! bA 
yajli. Mi caj c cha! mel jini p'ulul bA 
tsa! bA cAle. Mi caj c cha! wa!chocon 
17cha!an mi! saclañob lac Yum i 
colojbal winicob yic'ot pejtelel 
gentilob mu! ba i yubiñob j c'aba'”. 
18Che! woli' yal lac Yum tsa! ba i laj 
ac'a ti cAjñel c'alal ti wajali. 

19Jini cha'an mi cal mach 
wenic mi' tic'lantelob gentilob 
mu! ba i sutq'uiñob i ba cha'an mi! 
ñopob Dios. 20Cojach yom mi la' 
ts'ijbubeñob ti jun cha'an mi' cayob 
i c'ux chuqui tac aq'uebil dioste', 
yic'ot chuqui tac milbil yic'ot i 
ch'ich'el, cha'an mi! cayob i ts'i'lel 
ja'el. 21 Come c'alal ti wajali an ti 
jujump'ejl tejclum jini mu! ba i subob 
i t'an Moisés ti sinagoga ba' mi' 
q'uejlel i jun Moisés ti jujump'ejl i 
q'uiñilel c'aj o. Che! tsi! yala Jacobo. 

Jini carta cha'an gentilob 


22 Jini cha'an jini apóstolob 
yic'ot ancianojob yic'ot pejtelel jini 

xñopt'añob mu! ba i tempañob i 

ba, tsi! ña'tayob uts'at mi! yajcañob 
winicob ti! tojlel hermanojob cha'an 
mi! chocob majlel ti Antioquía 
yic'ot Pablo yic'ot Bernabé. Tsi' 
yajcayob Silas yic'ot Judas, jini 

am ba i cha'chajplel i c'aba' 
Barsabás, ñuc bA winicob ti! tojlel 
hermanojob. ?3Tsi' meleyob carta. 
Tsi' yalayob: “Joñon lojon apóstolon 
lojon quic'ot ancianojob quic'ot 
hermanojob, wolic melbeñetla jini 
jun hermanojob, gentilet ba la ya! 
ti Antioquía yic'ot ti Siria yic'ot 

ti Cilicia. Cotañetla. ?4Tsa'ix cubi 
lojon an winicob tsa' ba loq'uiyob 
tic tojlel lojon tsa' ba i tic'layetla 

ti' t'an. Tsi' socbeyetla la' pusic'al, 
come tsi! yalayob wersa mi la! 
ch'am tsep pachalel, wersa mi la! 
jac' jini mandar. Mach che'iqui tsac 
subeyob lojon. 25Jini cha'an che! 
tempabilon lojon tsac ña'ta lojon 
uts'at mic yajcan lojon winicob 
cha'an mic chocob majlel ba' añetla 
yic'ot Bernabé yic'ot Pablo mu' 

ba j c'uxbin lojon. 261li winicob 

tsi! yac'ayob i ba ba! babaq'uen mi' 
chamelob cha'an ti' c'aba' lac Yum 
Jesucristo. 27Jini cha'an wolic choc 
lojon majlel Judas yic'ot Silas ja'el 
mu! ba caj i subeñetla jini jach bA 
t'an. 28Come joñon lojon quic'ot 
jini Ch'ujul ba Espíritu tsac ña'ta 
lojon mach yomic mi caq'ueñetla 
la' cuch chuqui tac wocol ti' jac'ol. 
Cojach jini yom: 29Caya la! c'ux jini 
tsAnsAbil ba i majtan dioste’ yic'ot i 
ch'ich'el yic'ot jini milbil ba. Mach 
mi la! cha'len ts'i'lel. Mi uts'at mi 
la' cantan la' ba cha'an pejtelel 
jini, uts'at mi la! mel. Ajñenla ti la! 
wenlel”. Che'ach tsi! ts'ijbayob. 

30Che' jini tsi! chocoyob majlel ti 
Antioquía. Che! bA tsi! tempayob i 
ba jini xñopt'añob, jini apóstolob tsi' 
yaq'ueyob jini jun. 31 Che! ba tsa! ujti 
i q'uelob, tijicña tsi' yubiyob come 
tsa! ñuq'uesAbentiyob i pusic'al. 
32 Judas yic'ot Silas, x'alt'añob 
ja'el, tsi! ñuq'uesAbeyob i pusic'al 
jini hermanojob ti cantesa. Tsi' 
xuc!chocobeyob i pusic'al. 33Tsa' 
jaleyob yati. Ti' wi'il jini hermanojob 
ñach'alob i pusic'al tsi' chocoyob 
sujtel ba'an i pi'Alob tsa! bA i 
yaq'ueyob i ye'tel. 34Silas tsi! ña'ta 
uts'at mi! caytal yati. 35Pablo yic'ot 
Bernabé tsa' caleyob ti Antioquía. 


Tsi' chan cantesayob ti' t'an lac Yum. 


Tsi' subeyob jini wen t'an. Cabal 


winicob tsi' pi'leyob majlel ti subt'an. 


Pablo yic'ot Bernabé mi' t'oxob i ba 

36Che! ñumenix cha'p'ejl uxp'ejl 
q'uin, Pablo tsi' sube Bernabé: 
Conla c jula'tan la quermanojob ti 
pejtelel tejclum ba' tsa' lac subeyob 
i t'an lac Yum cha'an mi laj q'uel 
bajche' yilalob, che'en. 37 Bernabé 
yom i pay majlel Juan, jini am 
ba i cha'chajplel i c'aba' Marcos. 
38 Pablo mach yomic i pay majlel 
yic'otob, come Marcos tsi! cayayob 
ya! ti Panfilia che! ma'anic tsa! 
majli ti e'tel yic'otob. 393Cha'chajp i 


pensar. Jini cha'an tsi! t'oxoyob i bA. 


Bernabé tsi! paya majlel Marcos ti 
barco. Tsa' majli ti Chipre. 40 Pablo 
tsi! yajca Silas, tsi' paya majlel. Jini 
hermanojob tsi' yac'ayob ti' c'ab lac 
Yum cha'an mi' yajñelob ti' yutslel i 
pusic'al lac Yum. *^1Pablo tsa! ñumi 
majlel ya' ti Siria yic'ot ti Cilicia. 
Tsi' xuc'choco xñopt'añob baqui 
jach tsi' tempayob i ba. 

Timoteo tsi' pi'le majlel 
Pablo yic'ot Silas 
1 Ti wi'il tsa' c'oti ti Derbe 
yic'ot ti Listra. Awilan, 
yalan xcant'an i c'aba' Timoteo. 
Judía i ña', hermanajach ti Cristo. 
Griegojach i tat. 2Jini hermanojob 
ti Listra yic'ot ti Iconio uts'at tsi' 
tajayob ti t'an Timoteo. 3Pablo yom 
i pay majlel Timoteo. Tsi' paya i 
tsepben i pachalel come ti pejtelel 
judíojob ya' ba añob yujilob griego i 
tat. 4Che' ba tsa' ñumiyob ti tejclum 
tac, tsi' subeyob cha'an mi' jac'ob 
jini mandar tsa! bA i comol ña'tayob 
jini apóstolob yic'ot ancianojob 
año! ba ti Jerusalén. 5Jini cha'an 
tsa' p'atesantiyob ti' t'an Dios jini 
xñopt'añob tsa! ba i tempayob i bA. 
Tsa' p'ojliyob ti jujump'ejl q'uin. 


Pablo tsi' q'uele winic 
ch'oyol ba ti Macedonia 

êTsa' ñumiyob majlel ti Frigia 
yic'ot ti jini lum Galacia. Tic'bilob 
cha'an Ch'ujul ba Espíritu ma'anic 
tsi' subuyob t'an ya' ti Asia. 
TChe' ba tsa! c'otiyob ti Misia tsi! 
ñopoyob majlel ti Bitinia. Pero 
jini i yEspíritu Jesús tsi! tiq'uiyob. 
8Che! ba tsa! ñumiyob ti Misia 
tsa! jubiyob majlel ti Troas. 9° Ti 
ac'alel an chuqui tsi! q'uele Pablo. 
Juntiquil winic ya! ti Macedonia tsa! 
wa'le ti! tojel. Tsi! c'ajtibe ti wocol 
t'an: La! ti Macedonia. Coltañon 
lojon, che'en. 10Che! q'uelbilix i 
cha'an Pablo, ti ora tsac chajpa 
lojon c ba cha'an mic majlel lojon 
ti Macedonia, come tsac ña'ta lojon 
isujm tsi' payayon lojon Dios cha'an 
mic subeñob lojon jini wen t'an. 

Lidia ya! ti Filipos 

11Jini cha'an tsa! ochiyon lojon 
ti barco ti Troas. Toj tsa! majliyon 
lojon c'alal ti Samotracia, ti yijc'alal 
c'alal ti Neápolis. 12Ti wi'il tsa! 
majliyon lojon ti Filipos, jini ñuc 
ba tejclum ti' lumal Macedonia, 
jump'ejl colonia cha'an Roma. Ya' 
añon lojon waxacp'ejl q'uin ti 
jini tejclum. Î'Ti' q'uiñilel c'aj o 
tsa' loq'uiyon lojon ti' ti' tejclum. 
Tsajniyon lojon ti' ti' colem ja' 
ba! i tilel mi! pejcañob Dios. Tsa' 
buchleyon lojon. Tsac pejca lojon 
x'ixicob tsa! ba i tempayob i bA. 
14Ya'an x'ixic i c'aba! Lidia, mu! bA 
i chon chaccojan ba pisil. Ch'oyol 
ti tejclum i c'aba' Tiatira. Lidia tsi' 
bac'ña Dios. Che' ba tsi' ñich'ta 
Pablo, lac Yum tsi' jambe i pusic'al 
cha'an mi! jac'ben i t'an. !5Che! bA 
tsa' ujti i ch'am ja! yic'ot jini año! 
ba ti yotot, tsi' subeyon lojon: Conla 
ti cotot mi tsa' la' q'uele xuc'ulon 
quic'ot lac Yum. Jijlenla ya' ti cotot, 
che'en. Tsi' wersa payayon lojon 
ochel. 


Pablo yic'ot Silas ti majquibal 

16Ti yamba q'uin che' tsajniyon 
lojon ba' mi' cha'leñob oración, 
juntiquil xch'oc am bA i xibajlel 
tsa! bA mejli i subeñob winicob 
chuqui tac tal, tsi! tajayon lojon 
ti bij. I yumob tsi! wen cha'leyob 
ganar cha'an i ye'tel. 17 Jini xch'oc 
tsi' tsajcayon lojon quic'ot Pablo. 
Tsi' cha'le c'am ba t'an. Tsi' yala: 
Jiñobach i winicob Dios am bA 
ti chan. Mi' subeñetob i bijlel la' 
coltantel, che'en. 18Che'ach tsi! 
cha'le t'an cabal q'uin. Pablo mach 

chan yomix i cuchben. Tsi' sutq'ui i 
ba i pejcan. Tsi' sube i xibajlel: Mic 
subeñet ti' c'aba' Jesucristo, loq'uen 
ti' pusic'al, che'en. Ti jini jach ba 
ora tsa' loq'ui. 

19Che' ba tsi! ña'tayob i yumob 
jini xch'oc mach chan mejlobix i 
c'añob ti ganar, tsi' chucuyob Pablo 
yic'ot Silas. Tsi' chucuyob majlel 
ba'an choñoñibal ti' tojlel año' ba i 
ye'tel. 2° Tsa' caji' jop'beñob i mul ti' 
tojlel año' ba i ye'tel. Tsi' yalayob: 
Jini judíojob cabal mi' ñijcañob 
ti t'an jini chumulo' ba ti lac 
tejclum. ?1Mi' subeñob yom mi lac 
mel chuqui tac tic'bebilonla come 
romanojonla. Tic'bil mi lac ñop 
come mach che'ic yom mi lac mel, 
che'ob. 22Jini winicob x'ixicob tsa! 
caji i yotsañob i bA ti! contra. Jini 
año! ba i ye'tel tsi! tsilbeyob i pislel 
Pablo yic'ot Silas. Tsi' yac'ayob 
mandar cha'an mi' jajts'elob ti 
asiyal. 23Che! cabal tsi! jats'ayob, tsi' 
yotsayob ti majquibal. Tsi' subeyob 
xcantaya cha'an mi' wen cantañob. 
24Che! ba tsa! aq'uenti jini mandar 
jini xcantaya tsi! yotsayob ya! ti 
cojix ba i mal majquibal. Tsi' 
ñet'beyob i yoc ti tocol ba te!. 


Tsi' ñopo lac Yum xcanta 
cárcel ya' ti Filipos 

25Ti ojlil ac'alel woli! pejcañob 
Dios Pablo yic'ot Silas. Woli' 
c'ayiñob Dios. Jini xñujp'elob 
woli' yubiñob. 26Ti ora tsa! ñumi i 
yujquel lum. I c'aclib jini majquibal 
tsi' ñijca i ba. Ti ora tsa' lu' jajmi i 
ti' tac majquibal. Tsa' jijti i cajchil 
pejtel jini xñujp'elob. 27 Che! ba 
tsa' cajni i wut jini xcantaya, tsi' 
q'uele jajmenix i ti' tac majquibal. 

Tsi' bots'o i yespada cha'an mi' 
tsansan i DA, come tsi! lon ña!ta 
puts'emobix jini xñujp'elob. 26 C'am 
tsi! cha'le t'an Pablo. Tsi! sube: 
Mach a tic'lan a ba. Umba'añon 
lojon tic pejtelel lojon che'en. ?9 Jini 
xcAntaya tsi! c'ajti c'ajc. Tsa' ochi 
ti mal. Tsiltsilña ti baq'uen tsi! 
ñocchoco i ba ti' tojel Pablo yic'ot 
Silas. 3°Tsi' payayob loq'uel. Tsi' 
c'ajtibeyob: Winicob, ¿chuqui yom 
mic cha'len cha'an mij coltantel? 
che'en. 31Pablo yic'ot Silas tsi' 
subeyob: Ñopo lac Yum Jesucristo. 
Che' jini mi caj a coltantel, jatet 
yic'ot jini año' ba ti a wotot, che'ob. 
32Tsi' subeyob i t'an lac Yum yic'ot 
pejtelel año! ba ti! yotot. 33 Jini 
xcantaya tsi' payayob ti jini jach 
ba ora ti ac'alel. Tsi' pocbeyob 
i lojwel tac. Tsi' bac' ch'ama ja! 
yic'ot pejtelel jini año! ba ti! yotot. 
34'Tsi! payayob ochel ti! yotot. Tsi' 
we'sayob. Wen tijicña i pusic'al 
yic'ot pejtelel año' ba ti' yotot come 
tsi' ñopoyob Dios. 

35Che' ba tsa' sac'a, jini año' ba i 
ye'tel tsi' chocoyob majlel wasilob 
tsa! ba i subeyob xcantaya: Ac'4 ti 
colel jini winicob, che'ob. 36Jini 
xcAntaya tsi! sube Pablo: Jini 
año! ba i ye'tel tsi' chocoyob tilel 
mandar cha'an mi caq'uetla ti colel. 
Loq'uenixla, che! jini. Cucuxla 
ti' ñach'tilel la! pusic'al, che'en. 
37 Pablo tsi' subeyob: Romanojon 
lojon. Ti' wutob winicob x'ixicob 
tsi' jats'ayon lojon che' maxto 
melbilonic lojon. Tsi' chocoyon 
lojon ochel ti majquibal. ¿Mu' ba 
caj i chocon lojon loq'uel ti mucul 
jach? Isujm mach che'ic yom. La' 
tilicob i payon lojon loq'uel, che'en 


226 


Pablo. 38Jini wasilob tsa! cha! 
majliyob ba'an año! bA i ye'tel 
cha'an mi' cha! subeñob. Jini año! 
ba i ye'tel tsi! cha'leyob baq'uen 
che' ba tsi' yubiyob romanojob. 
39Tsa' tiliyob ba'an Pablo yic'ot 
Silas. Tsi' pejcayob ti wocol t'an. 
Tsi' payayob loq'uel ti majquibal. 
Tsi' subeyob cha'an mi' loq'uelob ti 
jini tejclum. 4 Che' loq'uemobix ti 
majquibal tsi! jula'tayob Lidia. Che! 
bA tsi! q'ueleyob jini hermanojob, 
tsi! ñuq'uesAbeyob i pusic'al. Tsa' 
loq'uiyob majlel. 


Pablo yic'ot Silas ya' ti Tesalónica 

17 Che' ba tsa' ñumiyob ti 
Anfípolis yic'ot ti Apolonia, 

tsa' c'otiyob ti Tesalónica ya' ba'an 
i sinagoga judíojob. ?Tsa' ochi 
Pablo yic'otob che! bajche' i tilelach 
che! ti! q'uiñilel c'aj o. Uxp'ejl 
q'uin tsi' tsictesabeyob i Ts'ijbujel 
Dios. 3'Tsiquil wersa mi' yubin 
wocol jini Cristo. Wersa mi' tejchel 
loq'uel ba'an chameño' ba. Tsi' 
yala: Jiñach Cristo, jini Jesús mu' 
ba c subeñetla, che'en. 4Lamital 
tsi! ñopoyob. Tsi! tempayob i ba 
yic'ot Pablo yic'ot Silas, che! ja'el 
griegojob tsa' ba i ch'ujutesayob 
Dios, yic'ot cabal x'ixicob tsa' ba 
q'uejliyob ti ñuc. 

5Tsaytsayñayob i pusic'al jini 
judíojob mach ba anic tsi' ñopoyob. 
Tsi' payayob cha'tiquil uxtiquil 
jontolo' ba winicob. Tsi' tempayob 
cabal winicob. Tsi' ñijcayob ti cabal 
t'an pejtelel año! ba ti tejclum. Ti 
ajñel tsa! majliyob ti! yotot Jasón 
cha'an mi! loc'sañob Pablo yic'ot 
Silas ti' wut winicob x'ixicob. êChe' 
ma'anic tsi' tajayob tsi' chucuyob 


227 


majlel Jasón yic'ot yaño' bA 
hermanojob ba'an jini año! ba i 
ye'tel ti tejclum. C'am tsi! yalayob: 
Jini winicob tsa! DA i socoyob 
winicob x'ixicob ti pejtelel pañimil, 
wa! tsa! tiliyob ja'el. 7 Jini Jasón tsi' 
payayob ochel ti! yotot. Ti pejtelelob 
woli' contrajiñob i t'an César come 
mi! yAlob an yamba rey, i c'aba! 
Jesús, che'ob. Che! tsi! jop'beyob i 
mul. 8Che! bA tsi! yubiyob winicob 
x'ixicob yic'ot año! ba i ye'tel tsa!' 
cajiyob ti cabal t'an. 9Che' ba tsi! 
ch'amayob multa ti' c'ab Jasón 
yic'ot i pi'alob, tsi' coloyob. 


Pablo yic'ot Silas ya' ti Berea 
10 Jini hermanojob tsi! bac! 

chocoyob majlel Pablo yic'ot Silas 
ti ac'alel c'alal ti Berea. Che' ba 
tsa! c'otiyob yati, tsa! ochiyob ti' 
sinagoga judíojob. 11 Jini año! bA 
ti Berea ñumen weñob bajche! 
jini año! ba ti Tesalónica come ti 
jump'ejl jach i pusic'al tsi' jac'ayob 
jini t'an. Ti jujump'ejl q'uin tsi' wen 
q'ueleyob i Ts'ijbujel Dios cha'an 
mi' ña'tañob mi isujm chuqui tsa' 
subentiyob. 12Jini cha'an cabal 
judíojob tsi' ñopoyob yic'ot cabal 
griegojob, yic'ot x'ixicob tsa! bA 
q'uejliyob ti ñuc. 13Che! ba tsi! 
ña!tayob judíojob ya! ti Tesalónica 
wolix i pujquel i t'an Dios ya! 
ti Berea ja'el cha'an Pablo, ya! 
tsa! majliyob ja'el. Tsi! ñijcayob 
winicob x'ixicob ti! contra. 14Jini 
hermanojob tsi! bac' chocoyob 
majlel Pablo c'alal ti colem ñajb. 
Silas yic'ot Timoteo tsa! caleyob 
ya! ti Berea. 15Jini hermanojob 
tsi! pi'leyob majlel Pablo c'alal ti 
Atenas. Tsa! cha! juliyob i subeñob 

majlel Silas yic'ot Timoteo ti ora 
ba'an Pablo. 


Pablo ya! ti Atenas 

16Che! ba tsi! pijtayob ya! ti 
Atenas wen ch'ijiyem i pusic'al 
Pablo, come tsi' q'uele but'ul jini 
tejclum ti dioste'. 1 Jini cha'an 
ya! ti sinagoga tsi! pejcayob i bA 
Pablo yic'ot judíojob yic'ot gentilob 
tsa! bA i ch'ujutesayob Dios. Ti 
jujump'ejl q'uin tsi' pejcayob jini tsa! 
ba ajniyob ti choñoñibal. 18Ya'an 
epicúreojob yic'ot estoicojob mu! bA 
i saclañob i sujmlel tac pañimil. Tsi' 
pejcayob i ba yic'ot Pablo. Lamital 
tsi' yalayob: To'ol t'an jach mi' 
cha'len, che'ob. Lamital tsi' yalayob: 
Woli' sub yamba dios yilal, che'ob. 
Come Pablo tsi! subu Jesús tsa! bA 
cha! ch'ojyi ba'an chameño' bA. 
19Tsi' chucuyob. Tsi! payayob tilel ti 
Areópago*. Tsi' yalAyob: Com cubin 
lojon jini tsijib cantesa mu! bA a sub. 
20 Come jini woli bA a sub maxto 
ubibilic c cha'an lojon. Com c ña'tan 
lojon i sujmlel jini t'an, che'ob. 
21 (Come ti pejtelel jini chumulo! 
ba ti Atenas yic'ot jini tilemo' ba ti 
yamba lum tsa! jach i ñusayob q'uin 
ti t'an. Chuqui tac tsijib ubibil i 
cha'añob mi' cha! subob.) 

22Che' ya' wa'al Pablo ti ojlil 
Areópago, tsi' yala: Winicob wa' 
ti Atenas mij q'uel cabal la' dios 
mu! ba la! ch'ujutesan. 23 Come che! 
ba tsa' ñumiyon ba' tsaj q'uele i 
yotlel tac diosob, tsac taja jump'ejl 
pulantib ba' ts'ijbubil jini t'an: JINI 
DIOS MACH BA CAMBILIC. Jini 
cha'an mi caj c tsictesabeñetla jini 
Dios mach ba cambilic la' cha'an 
mu! bA la! ch'ujutesan. 

24 Jini Dios tsa! ba i mele pañimil 
yic'ot pejtelel i bal, jiñach i Yum 
Panchan yic'ot Pañimil. Ma'anic 
mi' chumtal ti templo tac melbil 
ba ti c'abal. 25Dios ma'anic mi' 
taj i coltantel ti winicob, come 
ma'anic chuqui anto yom i cha'an. 
Mi' yaq'ueñonla laj cuxtalel yic'ot 
la quiq'uilel yic'ot pejtelel lac 
chuba'an. 26Loq'uem jach ti juntiquil 
winic Dios tsi' laj mele winicob 
ti jujunchajp cha'an mi' pam 
chumtalob ti pejtelel pañimil. Tsi' 
yaq'ueyob i yorajlel. Tsi' melbeyob i 
cayajonlel i lumal. 27'Tsi! meleyonla 
cha'an mi lac sajcan cha'an mi lac 
taj ti isujm che' mi lac ñop, come 
mach ñajtic an Dios ti lac tojlel ti 
jujuntiquilonla. 28 Come tilem ti 
Dios laj cuxtAlel yic'ot lac p'atalel 
ti xambal. Ti! p'atalel Dios añonla. 
Che' bajche' tsi' yalayob ja'el jini 
sts'ijbayajob la' cha'an: “Come 
joñonla ja'el i p'olbalonla”, che'ob. 

29] p'olbalonla. Jini cha'an mach 
yomic mi la cal lajalach Dios bajche! 
oro mi plata, mi xajlel mu! ba i 
melob winicob ti! bajñel pusic'al 
i wenta i yejtal Dios. 30Dios tsi' 
ñusabeyob i sajtemal winicob ti 
yamba ora che! ma'añobic i ña'tabal. 
Wale mi' subeñob pejtelel winicob 
x'ixicob baqui jach añob cha'an mi' 
cayob i mul. 3! Tsa'ix i wan ña'ta jini 
q'uin che' mi caj i cha'len meloñel ti 
toj. Tsa'ix i wa'choco jini winic mu' 
ba caj i mel año' ba ti pañimil che' 
bajche! tsi! tsictesabeyonla che! ba tsi' 
teche ch'ojyel Jesús ba'an chameño' 
ba cha'an mi lac ñop. Che' tsi' yala 
Pablo. 

32Che! ba tsi! yubiyob mi! cha! 
ch'ojyelob chAmeño! bA, lamital 


228 


tsi! wajleyob. Yaño! bA tsi! yalayob: 
Ti yanto ba ora mi caj cubin lojon 
a t'an, che'ob. 33Jini cha'an tsa! 
loq'ui majlel Pablo ti' tojlelob. 
34Cha'tiquil uxtiquil tsi! tsajcayob 
Pablo. Tsi! ñopoyob Dionisio ch'oyol 
ba ti Areópago, yic'ot x'ixic i c'aba' 
Dámaris yic'ot yaño! bA. 
1 8 Ti yamba ora Pablo tsa! 
loq'ui majlel ti Atenas. Tsa! 

c'oti ti Corinto. ?Tsi' taja judío i 
c'aba' Aquila, ch'oyol ba ti Ponto. 
Maxto anic cabal ora i loq'uel ti 
Italia yic'ot Priscila i yijñam, come 
Claudio tsi' yac'a mandar cha'an mi' 
loq'uelob pejtelel judíojob ti Roma. 
Tsa' majli Pablo i cañob. 3Cha'an 
lajalob i ye'tel, tsa' chumle yic'otob. 
Temel tsi' cha'leyob e'tel come 
xmel pisil ba ototob. 4Pablo tsi' 
cha'le t'an ti sinagoga ti jujump'ejl 
i q'uiñilel c'aj o. Tsi' cha'le wersa 
cha'an mi' ñopob judíojob yic'ot 
griegojob. 

5Che! ba tsa! c'otiyob Silas yic'ot 
Timoteo, loq'uemo! ba ti Macedonia, 
Pablo woli' cha'len wersa subt'an 
ti Corinto. Tsi' chan sube judíojob 
Cristojach jini Jesús. 5Jini judíojob 
tsi' contrajiyob Pablo. Tsi' p'ajayob. 
Jini cha'an tsi' tijca i pislel, tsi' 
subeyob: Anix ti la! bajñel wenta 
la! cuxtalel. Mach c wentajetixla. 
Mux c majlel ba'an gentilob, che'en 
Pablo. ”Tsa' loq'ui ya'i. Tsa! ochi ti' 
yotot juntiquil winic, i c'aba' Tito 
Justo, tsa! bA i bac'ña Dios. An i 
yotot ti! t'ejl sinagoga. 8Crispo, i 
yum sinagoga, tsi! ñopo lac Yum 
yic'ot pejtelel año! bA ti! yotot. 
Cabal corintiojob che! ba tsi' 


Pablo ya' ti Corinto 

yubibeyob i t'an Pablo tsi! ñopoyob. 
Tsi' ch'amayob ja'. 

9Lac Yum tsi! sube Pablo ti 
ac'alel: Mach a cha'len baq'uen. 
Chan cha'len t'an. Mach yomic ma! 
ñajch'el. 10Come añon quic'otet. 
Ma'anic majch mi mejlel i tic'lañet, 
come an cabal c cha'año' ba ti jini 
tejclum, che'en. 11Ya'i tsa! jale ojlil i 
cha'p'ejl jab. Tsi' cantesayob ti' t'an 
Dios. 

12Che' woli ti yumal Galión 
ya' ti Acaya, jini judíojob tsi' tem 
chucuyob Pablo. Tsi' payayob majlel 
ba'an melobajal. 13 Tsi! yalayob: Jini 
winic mi! bajñel suben tejclumob 
bajche' yom mi! ch'ujutesañob Dios. 
Mach che'ic bajche' ts'ijbubil ti 
mandar mi' subeñob, che'ob. 

14Che' yomix cajel ti t'an Pablo, 
jini Galión tsi' sube judíojob: Mi 
an i mul, mi an chuqui jontol tsi' 
cha'le, wersa mic ñich'tabeñetla la! 
t'an, judíojet ba la. 15Pero woliyetla 
ti' a'leya cha'an to'o t'an jach yic'ot 
cha'an i c'aba' tac winicob yic'ot 
cha'an la' mandar. Jini cha'an 
la! wentajach jatetla. Joñon mach 
comic c cha'len meloñel cha'an 
i t'an. Che! tsi! yala jini yumal. 
16Tsi' chocoyob loq'uel ti melobajal. 
17 Jini griegojob tsi' chucuyob 
Sóstenes, i yum sinagoga. Tsi' 
jats'ayob ti' tojel melobajal. Galión 
ma'anic chuqui tsi! yala. 


Tsa' cha' sujti ti Antioquía Pablo 
18Ya' to tsa! jale Pablo cabal q'uin. 
Ti wi'il tsi' subeyob hermanojob 
adiós. Ti barco tsa' majli ti Siria. 
Priscila yic'ot Aquila tsi' pi'leyob 
majlel. Ya' ti Cencrea, Pablo tsi' 
laj loc'sa i jol come tsi' sube Dios 

chuqui mi caj i wersa mel. 19 Tsa! 
c'oti ti Efeso ba! tsi! caya Priscila 
yic'ot Aquila. I bajñel tsa! ochi ti 
sinagoga Pablo. Tsi' pejcayob i ba 
Pablo yic'ot judíojob. 20Che! ba tsi' 
c'ajtibeyob Pablo cha'an mi' jalijel 
yic'otob, ma'anic tsi! jac'beyob. 
21Che! ba tsi! cayayob i ba Pablo tsi' 
yala: Wersa mic majlel ti Jerusalén 
cha'an mic mel jini q'uin che' mi' 
cajel. Mu! to c cha! tilel ba! añetla 
mi che! yom Dios, che'en Pablo. Tsa' 
loq'ui ti Efeso ti barco. 

22Che! ba tsa! c'oti ti lum ya! ti 
Cesarea, tsa! letsi majlel i yaq'ueñob 
cortesía jini xñopt'añob mu! ba i 
tempañob i ba ti Jerusalén. Ti wi'il 
tsa! jubi majlel ti Antioquía. 23Che! 
ba tsa! ts'ita' jale ya'i tsa! cha! majli. 
Tsa' ñumi ti pejtelel lum ti Galacia 
yic'ot ti Frigia. Tsi' xuc'choco 
pejtelel jini xcant'añob. 


Apolos ya' ti Efeso yic'ot ti Corinto 

24Tsa' c'oti ti Efeso juntiquil 
judío, i c'aba' Apolos, ch'oyol ba 
ti Alejandría. Wen yujil t'an. Wen 
cañal i cha'an i Ts'ijbujel Dios. 
25CAntesabilix Apolos ti' bijlel 
lac Yum. Ch'ejl i pusic'al. Tsi' 
cha'le t'an cha'an mi' ñopob lac 
Yum. Anquese jini jach cambil i 
cha'an jini ch'amja! tsa! bA i yac'a 
Juan, tsi! cha'le cantesa. 26Ch'ejl 
i pusic'al tsa! caji ti sub t'an ti 
sinagoga. Che! ba tsi' yubiyob 
Priscila yic'ot Aquila, tsi' payayob 
cha'an mi' tsictesabeñob i bijlel 
Dios ti toj. 27 Che! yomix majlel 
Apolos ti Acaya, jini hermanojob tsi' 
coltayob ti majlel. Tsi! ts'ijbubeyob 
xcAnt'añob cha'an mi! payob ochel. 
Tsa' c'oti Apolos ya'i. Tsi' wen 

colta jini tsa! ba i ñopoyob cha'an 
ti' yutslel i pusic'al Dios. ?8Tsi' 
pasbeyob judíojob ti' Ts'ijbujel Dios 
Cristojach jini Jesús. Ti cabal i 
p'AtAlel tsi! subu ti' wutob winicob 
x'ixicob. Ma'anic tsa! mejli i jac'ob 
jini judíojob. 


Pablo ya' ti Efeso 


1 Che' ya'to an Apolos ti 
Corinto, Pablo tsa! ñumi 

ba'an wits. Tsa! c'oti ti Efeso. Tsi' 
taja cha'tiquil uxtiquil xcant'añob 
yati. ?Tsi' c'ajtibeyob: ¿Tsa! ba 
aq'uentiyetla Ch'ujul ba Espíritu 
che' ba tsa' la' ñopo? che'en.Tsi' 
subeyob: Maxto anic tsa cubi lojon 
mi an Ch'ujul ba Espíritu, che'ob. 
3Pablo tsi' subeyob: ¿Chuqui ti 
ch'amja! tsa! aq'uentiyetla? che'en. 
Tsi' subeyob: Jini tsa! bA i yAc'A 
Juan, che'ob. 4Pablo tsi' subeyob: 
Juan tsi! yaq'ueyob ch'amja! jini 
tsa! bA i cayayob i mul. Tsi' subeyob 
winicob x'ixicob cha'an mi' ñopob 
jini tal ba ti' pat, jiñach Jesús jini 
Cristo, che'en. 5Che! ba tsi! yubiyob 
jini t'an, tsi' ch'amayob ja! ti! c'aba' 
lac Yum Jesús. êChe' ba tsi! yac'a i 
c'ab Pablo ti' jol winicob x'ixicob, 
tsa' ochi jini Ch'ujul ba Espíritu ti' 
pusic'al. Tsa' cajiyob ti yan tac ba 
t'an. Tsi' cha'leyob alt'an. f Añob 
che! bajche' lajchantiquil winicob ti 
pejtelel. 

8'[sa! ochi Pablo ti sinagoga. 
Ch'ejl i pusic'al, tsi! cha'le t'an 
uxp'ejl uw. Tsi' pejcayob i bA. 
Tsi' xic'beyob cha'an mi' ñopob 
i sujmlel i yumantel Dios. 9 Tsa! 
tsats'a i pusic'al lamital winicob. 
Ma'anic tsi! ñopoyob. Tsi' p'ajayob i 
bijlel Dios ti! tojlel winicob x'ixicob. 

Jini cha'an Pablo tsa! loq'ui ya! ba! 
añob. Tsi' paya majlel xcant'añob 
ja'el. Tsi' cantesayob ti jujump'ejl 
q'uin ti escuela i cha'an Tiranno. 
10Tsi' cha'le cantesa cha'p'ejl jab. 
Jini cha'an tsi' yubibeyob i t'an lac 
Yum Jesús pejtelel jini chumulo' ba 
ti Asia, judíojob yic'ot griegojob. 
11Dios tsi' c'ambe i c'ab Pablo 
cha'an mi! pas wen ñuc tac bA i 
melbal. 12Jini cha'an tsi' ch'amayob 
majlel ba'an xc'amajelob jini 
pañuelo tac yic'ot welñac'al tac tsa! 
ba i tala Pablo. Tsa' lajmi i chamel 
xcl'amajelob. Tsa' loq'uiyob i xibajlel. 
13Jini xan pañimil ba judíojob tsa! 
ba i cha'leyob wujt tsi' lon ñopo 
i c'amben i c'aba' lac Yum Jesús 
cha'an mi' chocob loq'uel xibajob. 
Tsi' yalayob: Mic subeñet loq'uel ti' 
c'aba' jini Jesús mu! ba i sub Pablo, 
che'ob. 14Che' lajal tsi' meleyob 
wuctiquil winicob, i yalobilob 
juntiquil judío, i c'aba' Esceva. I 
yum motomajob jini Esceva. 151 
xibAjlel jini winic tsi! jac'beyob: Mij 
can Jesús. Mij can Pablo ja'el. Pero 
jatetla, ¿majquiyetla? che'en. 16 Jini 
winic am bA i xibajlel tsa! tijp'i i 
chuc jini xwujtob. Tsi' ñolch'iyob ti 
pejtelob. Tsa' majli i cha'an jini am 
bA i xibAjlel. Tsa' puts'iyob loq'uel ti 
otot, pits'ilobix, lojwemobix. 

17 Tsa' caji i yubiñob pejtelel 
judíojob yic'ot griegojob chumulo' 
ba ti Efeso. Ti pejtelob tsi' cha'leyob 
baq'uen. Tsa' ñuq'uesanti i c'aba' 
lac Yum Jesús. 18Cabal tsa! ba i 
ñopoyob tsa! tili i subob i mul. 

Tsi' bajñel tsictesayob i ba cha'an 
chuqui tac tsi! cha'leyob. 19 CabAl 
tsa! ba i cha'leyob wujt tsi' 
tempayob i jun. Tsi' puluyob ti' wut 

winicob x'ixicob. Tsi' tsicbeyob i 
tojol, lujump'ejl i yuxc'al mil sasac 
taq'uin. 20Jini cha'an cabal tsa! 
ñojpi i t'an Dios. Tsa! wen tsictiyi i 
p'atAlel. 

21Che! ba tsa! ujti pejtelel jini, 
Pablo tsi! ña'ta ti Espíritu yom 
ñumel ti Macedonia yic'ot ti Acaya 
cha'an mi! majlel ti Jerusalén. Tsi' 
yala: Wersa yom mic majlel ti Roma 
ja'el che! ba ñumeñonix ti Jerusalén, 
che'en. 22 Jini cha'an tsi! choco 
majlel ti Macedonia cha'tiquil tsa' 
ba i coltayob ti' ye'tel, jiñobach 
Timoteo yic'ot Erasto. I bajñel tsa! 
jale ts'ita ya' ti Asia. 


Tsi' cha'leyob cabal t'an ya' ti Efeso 


23 Jini efesojob tsa! cajiyob ti cabal 
t'an cha'an i bijlel Dios. 24Come 
an juntiquil xten plata, i c'aba! 
Demetrio, tsa! ba i melbe ti sasac 
taq'uin i yotot tac jini dios i c'aba! 
Diana. Cabal tsi' cha'leyob ganar i 
yaj e'telob. ?5Demetrio tsi' tempa 
jini x'e'telob yic'ot yaño' ba lajal 
ba i ye'tel. Tsi' subeyob: Winicob, 
la! wujil cabal mi lac cha'len 
ganar cha'an la que'tel. 26La! wujil 
chuqui woli' mel Pablo, come tsa'ix 
la' q'uele. Tsa'ix la' wubibe i t'an. 
Tsa'ix i xic'beyob cabal winicob 
x'ixicob cha'an mi! cayob Diana, 
mach watic jach ti Efeso, pero colel 
i ñumel ti pejtelel Asia ja'el. Mi' 
yal mach diosic jini melbil tac bA 
ti c'abal. ?7 Jini cha'an babaq'uen 
mi' jilel la que'tel yic'ot i yotlel 
jini x'ixic dios, Diana, jini ñuc bA. 
BAbaq'uen mi' jisantel i ñuclel jini 
dios mu! ba i ch'ujutesañob pejtelel 
año! ba ti Asia yic'ot ti pejtelel 
pañimil, che'en. 

28Che' ba tsa'ix i yubiyob jini t'an 
cabal tsa' mich'ayob. Tsi' cha'leyob 
c'am ba t'an. Tsi' yalayob: iÑuc 
lac dios Diana wa! ti Efeso! che'ob. 
29Wen ju'ucñayob ti pejtelel tejclum. 
Ti ajñel tsi' tempayob i ba ti parque, 
chuculobix i cha'an Gayo yic'ot 
Aristarco ch'oyolo' ba ti Macedonia, 
i pi'alob Pablo ti xambal. 3° Pablo 
yom ochel ba' añob pero 
jini xcant'añob tsi' tiq'uiyob. 
31Cha'tiquil uxtiquil winicob año! 
ba i ye'tel ti Asia, i cAñAyo! DA 
Pablo, tsi' chocbeyob majlel winicob 
cha'an mi' subeñob ti wocol t'an 
mach yomic mi' yochel ti parque. 
32 Jelchojc jax i t'an jini tempabilo' 
ba ti parque. Ju'uc'ñayob jax ti t'an. 
CabAlob mach yujilobic chucoch 
tsi! tempayob i bA. 33Jini judíojob 
tsi! payayob loq'uel Alejandro ba! 
p'ululob winicob x'ixicob cha'an mi! 
pejcañob. Alejandro tsi! pasbeyob 
i c'ab cha'an mi! ñajch'elob, come 
yom i yaq'ueñob i ch'amben isujm. 
34Che' yujilobix judíojach jini 
Alejandro, cha'p'ejl ora tsi' chan 
cha'leyob c'am ba t'an ti pejtelelob. 
C'am tsi' yalayob: iÑuc lac dios 
Diana wa' ti Efeso! che'ob. 

35Jini sts'ijbaya cha'an tejclum 
tsi' ñach'tesayob. Tsi' subeyob: 
Winicob, ¿baqui an juntiquil winic 
mach ba yujilic mi ti pejtelel lac 
tejclum Efeso mi' cantabentel i 
yotlel jini x'ixic dios Diana yic'ot i 
yejtal tsa' ba i choco jubel Júpiter? 
36 Actan, che! jini, ma'anic majch 
mi mejlel i contrajin jini t'an. Jini 
cha'an yom mi la' ñajch'el. Yom mi 
la' ch'amben isujm chuqui yom mi 
la! mel. 37 Come jini winicob tsa! bA 
la! paya tilel ma'anic mi! xujch'iñob 

jini templo. Ma'anic mi' p'ajob la! 
dios. 38La! tilicob Demetrio yic'ot 

i pi'Alob ti e'tel mi an chuqui yom 

i yAlob ti! contra juntiquil winic. 
An melobaAjA], an xmeloñelob. La! i 
melob i ba cha'an i mul. 39Mi anto 
chuqui woli la! ña'tan, jini año! bA 
i ye'tel mi mejlel i yubiñob che' mi' 
tempañob i ba. 40Come babaq'uen 
mi' caj ti sujbel lac mul cha'an jini 
leto tsa! ba ujti sajmal. Ma'anic mi 
mejlel lac sub chucoch tsa! tejchi 
jini ju'ucña ba t'an, che'en. 41 Che' 
ba tsa! ujti ti t'an, tsi! subeyob sujtel 
jini tempabilo' bA. 


Tsa' majli Pablo ti 
Macedonia yic'ot Grecia 

2 Che' ba tsa'ix lajmi jini 

ju'ucña ba t'an, Pablo tsi' 
paya tilel xcant'añob. Tsi' xic'beyob 
ti jini wen t'an. Tsi' lajlaj jats'beyob 
i pat. Tsi' subeyob i ba adiós. Pablo 
tsa' loq'ui cha'an mi' majlel ti 
Macedonia. 2Che! ba woli' ñumel 
majlel ti! bijlel Grecia tsi! wen 
xic'beyob ti jini wen t'an. Tsa! c'oti 
ti Grecia. 3Ya'i tsa! jale uxp'ejl uw. 
Che' ba yomix majlel ti Siria ti 
barco, woli' chijtañob judíojob. Tsa' 
caji i ña'tan uts'at mi' cha' ñumel 
ti Macedonia. 4Tsi' pi'leyob majlel 
c'alal ti Asia jini Sópater ch'oyol 
ba ti Berea, yic'ot Aristarco yic'ot 
Segundo ch'oyol ba ti Tesalónica, 
yic'ot Gayo ch'oyol ba ti Derbe, 
yic'ot Timoteo, yic'ot Tíquico, yic'ot 
Trófimo ch'oyolo' ba ti Asia. 5Jiñob 
tsa' ñaxan majliyob i pijtañon 
lojon ti Troas. ŠChe! ba tsa! ñumi i 
q'uiñilel caxlan waj mach ba anic 
i levadurajlel, tsa' ochiyon lojon ti 
barco ya' ti Filipos. Jo'p'ejl q'uin 

tsac xAñA lojon majlel. Ya! ti Troas 
tsac cha! taja lojon c ba. Yati tsa! 
jaleyon lojon wucp'ejl q'uin. 


Pablo tsi' jula'tayob ya' ti Troas 


TTi ñaxan ba q'uin ti semana che! 
ba tsi! tempayob i ba xcant'añob 
cha'an mi' xet'ob waj, Pablo tsi' 
cantesayob. Come yomix majlel 
ti yijc'alal, tsa' jale ti t'an c'alal ti 
ojlil ac'alel. 8Ya'an cabal lámpara ti' 
mal otot ti cha' lajmlel otot ba' tsi' 
tempayob i ba. 9Juntiquil ch'iton, i 
c'aba' Eutico, buchul ti q'ueloñibal, 
woli ti wen wayel. Tsa' ñucle ti 
wayel come jal woli ti cantesa 
Pablo. Tsa' yajli ti lum. Chamenix 
tsi' lotoyob. 10 pablo tsa' jubi majlel. 
Tsa' bac' c'oti i mec'. Tsi' yala: Mach 
la' mel la' pusic'al. Cuxul to, che'en. 
11Che! ba tsa'ix cha! letsi Pablo, tsi' 
xet'eyob waj, tsi' c'uxuyob. Jalto 
tsi' cha'le t'an c'alal tsa' sac'a. 

Tsa' majli. 1?Cuxul tsi! payayob 
majlel jini ch'iton. Jini cha'an tsa' 
ñuq'uesAbentiyob i pusic'al jini 
hermanojob. 


Pablo tsi' pejca ancianojob 
loq'uemo' ba ti Efeso ti Mileto 


13Tsa' ochiyon lojon ti barco. Tsa' 
majliyon lojon ti Asón ba! com 
lojon c pay ochel Pablo, che! bajche' 
tsi' subeyon lojon. Come ti' yoc 
tsa' majli che' bajche' tsi' ña'ta. 
14Che! ba tsi! tajayon lojon ti Asón, 
tsac paya lojon ochel ti barco. Tsa' 
c'otiyon lojon ti Mitilene. 15Tsa! cha! 
majliyon lojon ti barco. Ti yijc'Alal 
tsa' c'otiyon lojon ti' tojel Quío. Ti' 
cha'p'ejlel q'uin tsa! c'otiyon lojon 
ti Samos. Tsac ñusa lojon ac'alel 
ti Trogilio. Ti! yuxp'ejlel q'uin tsa' 

c'otiyon lojon ti Mileto. 16pablo 
mach yomic majlel ti Efeso, come 
mach yomic jalijel ya' ti Asia. 
Woli' se'ñun i bA, come yom c'otel 
ti Jerusalén cha'an i q'uiñilel 
Pentecostés mi muc'ach i mejlel. 
17Che' anto ti Mileto, Pablo tsi' 
choco majlel winicob ti Efeso. Tsi' 
paya tilel jini ancianojob año' ba 
i ye'tel ti' tojlel xñopt'añob ya! ti 
Efeso. 18Che' ba tsa! c'otiyob, Pablo 
tsi' subeyob: La! wujil bajche! añon 
la! wic'ot ti pejtelel ora c'alal ti 
ñaxan ba q'uin che' ba tsa' ochiyon 
ti Asia. 19Tsac mele c ba ti pec! che! 
ba tsac melbe i ye'tel lac Yum. Tsi' 
tajayon cabal wocol. Tsac cha'le 
uq'uel cha'an judíojob tsa' ba i 
chijtayoñob. 20Ma'anic tsac bac'ña 
c subeñetla jini am ba i c'ajñibal 
la' cha'an. Tsaj cantesayetla ti' wut 
winicob x'ixicob yic'ot ti jujump'ejl 
la! wotot. ?1Tsa'ix c subeyob 
judíojob yic'ot gentilob cha'an mi' 
cayob i mul cha'an mi' ñopob Dios. 
Tsac subeyob cha'an mi' ñopob lac 
Yum Jesucristo. 

22 Awilan, samiyonix ti Jerusalén 
come paybilonix majlel cha'an jini 
Espíritu. Mach cujilic chuqui mi 
caj c tumbentel ya'i. 23pero jini 
Ch'ujul bA Espíritu mi! subeñon ti 
jujump'ejl tejclum, mi caj i tajon 
wocol. Mi caj cochel ti majquibal. 
24Ma'anic mij q'uel j cuxtAlel 
ti ñuc. Anquese mi cajq'uel ti 
chamel, tijicña c pusic'al mi uts'at 
mic ts'actesan que'tel tsa! ba 
aq'uentiyon ti lac Yum Jesús cha'an 
mic sub jini wen t'an cha'an i 
yutslel i pusic'al Dios. 

25 Awilan, tsa'ix c subu i yumantel 
Dios ti la' tojlel. Wale cujil ma'anix 

mi caj la! chan q'uel c wut. 26Jini 
cha'an mic subeñetla ti jini jach 
ba ora, mach chan c wentajix la! 
cuxtaAlel ti la! pejtelel. 27 Ma'anic 
tsac cha'le baq'uen, pero ts'acal 
tsac subeyetla i t'an Dios. 28 ChAcA 
q'uele la' ba che' jini. Cantanla 
pejtelel jini tiñame', come jini 
Ch'ujul ba Espíritu tsi! yaq'ueyetla 
la! we'tel ti xcantaya cha'an 
mi la' we'san jini xñopt'añob i 
cha'año' ba Dios tsa! ba i maña 
ti' bajñel ch'ich'el. 29 Come cujil 
che! majlemonix mi caj i yochelob 
ti la! tojlel jontol bA bate'el ts'i'. 
Ma'anic mi caj i p'untan tiñame'. 
30Mi caj i wa'talob winicob ti la' 
tojlel mu! ba i yalob sojquem bA 
t'an cha'an mi! payob xcant'añob 
cha'an mi! tsajcañob. 31Yom yaxal 
la! wo che! jini. Ña'tanla, uxp'ejl 
jab ma'anic tsaj caya c xic'beñetla 
ti jujuntiquiletla ti q'uiñil yic'ot ti 
ac'alel. Tsac cha'le uq'uel. 

32Wale, hermanojob, mi caq'uetla 
ti' c'ab Dios yic'ot ti' wenta jini t'an 
mu! bA i tsictesan i yutslel i pusic'al. 
An i p'atalel jini t'an cha'an mi' 
xuc'chocon la' pusic'al, cha'an mi 
la! waq'uentel chuqui tac la! tem 
cha'an jach la' wic'ot pejtelel jini 
sAq'uesAbilo! bA. 33Ma'anic tsac 
mulabeyetla chuqui an la' cha'an, 
mi plata, mi oro, mi pisil. 34La' 
wuyjil, tsac cha'le e'tel tij c'ab cha'an 
i bal c ñac'. Tsac we'sa c pi'Alob ja'el 
año! ba quic'ot. 35Ti pejtelel tsa! ba 
c mele tsac pasbeyetla bajche! yom 
mi lac cha'len e'tel cha'an mi laj 
coltan jini mach ba p'atalobic. Yom 
mi la' ña'tan i t'an lac Yum Jesús 
tsa! ba i yala: “Ñumen tijicña jini 
mu! bA i yac! majtañal bajche' jini 

mu! bA i ch'am i majtan”. Che! tsi' 
yala Pablo. 

36Che! ba tsa! ujti ti jini t'an 
tsa' ñocle. Pablo tsi' como pejca 
Dios yic'otob. 37Ti pejtelelob 
tsi' cha'leyob cabal uq'uel. Tsi' 
meq'ueyob Pablo. Tsi' ts'ujts'uyob. 
38 Wen chtijiyem tsi! yubiyob cha'an 
tsi' subeyob ma'anix mi caj i chan 
q'uelbeñob i wut. Tsi' pi'leyob 
majlel c'alal ti barco. 


Tsa' majli ti Jerusalén Pablo 
2 Che' ba tsaj cayayob lojon 
tsa' ochiyon lojon ti barco. 
Toj tsa' majliyon lojon ti Cos, ti 
yijc'alal c'alal ti Rodas, ti wi'il 
c'alal ti Pátara. 2Ya! tsac taja lojon 
barco woli ba i majlel ti Fenicia. 
Tsa' ochiyon lojon. Tsa' majliyon 
lojon. 3Che! ba tsaj q'uele lojon 
Chipre, tsaj caya lojon tic ts'ej. Tsa' 
ñumiyon lojon majlel c'alal ti Siria. 
Tsa' c'otiyon lojon ti Tiro, come ya! 
yom i cay i cuch jini barco. 4Che! 
ba tsac taja lojon xcant'añob tsa! 
jaleyon lojon ya'i wucp'ejl q'uin. Tsi' 
subeyob Pablo ti jini Espíritu mach 
yomic mi' letsel majlel ti Jerusalén. 
5Che' ñumenix jump'ejl semana 
tsa' majliyon lojon. Ti pejtelelob tsi' 
pi'leyon lojon majlel yic'ot x'ixicob 
yic'ot i yalobilob, c'alal che' ba tsa' 
loq'uiyon lojon ti tejclum. Ya' ti' ti' 
ja' tsa' cajiyon lojon ti ñoctal, tsac 
pejca lojon Dios. Che! ba tsa'ix j 
caya lojon c ba, tsa' ochiyon lojon ti 
barco. Jini xcant'añob tsa! sujtiyob 
ti' yotot. 
7Che' loq'uemonix lojon ti Tiro 
ti barco, tsa' c'otiyon lojon ti 
Tolemaida. Ya'i tsa caq'ue lojon 
cortesía hermanojob. Tsa' jaleyon 

lojon jump'ejl q'uin yic'otob. 8Ti 
yijc'alal che' ba tsa' majliyon lojon, 
tsa' c'otiyon lojon ti Cesarea. Ya' tsa' 
ochiyon lojon ti' yotot Felipe, jini 
subt'an, jini tsa' ba aq'uenti i ye'tel 
yic'ot jini wactiquil. Tsa' jijliyon 
lojon quic'ot. 9°An chantiquil i 
yixic'al mach ba anic i ñoxi'al. Tsi' 
cha'leyob alt'an. 

10Che' ba tsa! jaleyon lojon ya'i 
cha'p'ejl uxp'ejl q'uin, tsa' jubi 
tilel juntiquil x'alt'an loq'uem ba ti 
Judea, i c'aba' Agabo. 11Che' ba tsa! 
c'oti ba' añon lojon, tsi' ch'ambe i 
cajchiñac' Pablo. Tsi' bajñel cacha 
i yoc i c'ab. Tsi' subu: Jini Ch'ujul 
ba Espíritu mi' yal: “Che'i mi caj i 
cachob i yum jini cajchiñac'al jini 
judíojob año! ba ti Jerusalén. Mi 
caj i yac'ob ti! c'ab gentilob”. Che! 
mi' yal Ch'ujul ba Espíritu, che'en 
Agabo. 

12Che! ba tsa'ix cubi lojon jini 
t'an, joñon lojon quic'ot jini ya! 
ba añob tsac sube lojon Pablo 
ti wocol t'an cha'an ma'anic mi' 
letsel majlel ti Jerusalén. 13Pablo 
tsi' subeyon lojon: ¿Chucoch mi 
la! cha'len uq'uel? ¿Chucoch mi la! 
waq'ueñon i ch'ijiyemlel c pusic'al? 
Joñon chajpabilon, mach cojic jach 
cha'an mij cajchel, pero cha'an mic 
chamel ja'el ti Jerusalén cha'an ti' 
c'aba' lac Yum Jesús, che'en. 14Che' 
ba ma'anic tsi' jac'beyon lojon c 
t'an, tsaj caya lojon c suben. Tsac 
sube lojon: La' mejlic chuqui yom 
lac Yum, cho'on lojon. !5Ti wi'il 
tsac chajpa lojon c chuba'an. Tsa' 
letsiyon lojon majlel ti Jerusalén. 
16Cha'tiquil uxtiquil xcant'añob 
ch'oyolo' ba ti Cesarea tsi' pi'leyon 
lojon majlel. Tsi' payayon lojon 

majlel ti! yotot juntiquil xcant'an i 
c'aba! Mnasón, ch'oyol ba ti Chipre. 
Jini Mnasón wajalix tsi! ñopo. Ya' 
tsa! jijliyon lojon quic'ot. 


Pablo tsi' julata Jacobo 


17Che' ba tsa! c'otiyon lojon ti 
Jerusalén, tijicñayob i pusic'al 
jini hermanojob, tsi' payayon 
lojon ochel. 18Ti yijc'Alal tsa! ochi 
Pablo quic'ot lojon ba'an Jacobo. 
Tsi' tempayob i ba pejtelel jini 
ancianojob. 19Che' ba tsi! yaq'ueyob 
i ba cortesía, Pablo quepecña tsa! 
caji i subeñob pejtelel chuqui tac tsi' 
cha'le Dios ti! tojlel gentilob ya' ba' 
tsi' cha'le subt'an. 

20Che! ba tsi! yubiyob, tsi' 
subuyob i ñuclel Dios. Jini 
ancianojob tsi! subeyob Pablo: 
Hermano, tsa'ix a wubi jayp'ejl mil 
judíojob tsi! ñopoyob. Ti pejtelelob 
wen baxob cha'an jini mandar. 
21Tsa'ix lon subentiyob jini wa! bA 
añob, wola' cantesan judíojob ya! 
ti! tojlel gentilob cha'an mi! cayob 
i mandar Moisés. Wola' sub mach 
yomic mi! tsepbeñob i pachalel 
i yalobilob, yic'ot mach yomic 
mi! cha'leñob che! bajche' i tilel 
judíojob. ??Jini cha'an, ¿chuqui 
yom mi lac cha'len? Mi caj i 
yubiñob tsa'ix tiliyet. Isujm, mi 
caj i tempañob i ba cabal winicob 
x'ixicob. ?3Jini cha'an, mele chuqui 
mic subeñet lojon. WA! añob 
chantiquil winicob tsa! ba i subeyob 
Dios chuqui mi caj i wersa melob. 
24Payayob majlel. Saq'uesan a bA 
yic'otob. Tojbeñob chuqui yom 
cha'an mi' set'bentelob i jol. Che'i 
mi caj i ña'tañob ti pejtelelob mach 
isujmic jini tsa' ba subentiyob, 

come mach che'ic wola' mel. Mi caj 
i ña'tañob jatet ja'el wolix a jac' jini 
mandar. 25Jixcu jini gentilob tsa! 
ba i ñopoyob, tsa'ix c ts'ijbubeyob 
lojon chuqui tsac ña'ta lojon. Tsac 
subeyob lojon cha!an mi! cayob 
i c'ux jini tsansabil ba i majtan 
dioste! yic'ot i ch'ich'el yic'ot milbil 
tac bA. Tsac sube lojon cha'an 
ma'anic mi' cha'leñob ts'i'lel. Che! 
tsi' subeyob Pablo jini ancianojob. 
26pablo tsi! payayob jini winicob. Ti 
yijc'Alal tsi! saq'uesa i bA yic'otob. 
Tsa' ochi ti Templo cha'an mi! 
subeñob baqui ba q'uin mi caj i 
yujtel i saq'uesañob i bA, yic'ot 
baqui ba q'uin mi caj i yaq'uentel 
i majtan Dios am ba ti' wenta ti 
jujuntiquil. 
Tsi' chucuyob Pablo ti Templo 

27 Che' yomix ts'actiyel jini 
wucp'ejl q'uin, cha'tiquil uxtiquil 
judíojob ch'oyolo' ba ti Asia tsi' 
q'ueleyob Pablo ti Templo. Tsi' 
ñijcayob winicob cha'an mi' chucob 
Pablo. ?8 Jini winicob c'am tsi' 
yalayob: Winicob israelob la'la ti 
coltaya. Umba'an jini winic mu! 
ba i cha'len cantesa ti! contra i 
cha'año' ba Dios yic'ot ti' contra jini 
mandar yic'ot ti' contra jini Templo. 
Che'ach woli' pam cantesan winicob 
x'ixicob. Mach cojic jach jini, pero 
tsa'ix i paya ochel griegojob ja'el 
ti' mal Templo. Tsa'ix i bibesa jini 
Ch'ujul ba Ajñibal, che'ob. 22 Come 
tsi' lon ña'tayob tsa'ix i paya ochel ti' 
mal Templo juntiquil winic ch'oyol 
ba ti Efeso, i c'aba' Trófimo, come 
anix ora tsi' q'ueleyob yic'ot Pablo. 

30 Jini cha'an tsa! tejchiyob ti 
a'leya pejtelel winicob año' ba ti 


HECHOS 21, 22 


jini tejclum. Ti ajñel tsi' tempayob 
i ba. Tsi' chucuyob Pablo. Tsi' 
tujc'ayob loq'uel ti Templo. Ti ora 
tsa! ñujp'i i ti' Templo. 31Che' bA 
woli' ñopob i tsansan Pablo, tsa! 
subenti jini am ba ñuc ba i ye'tel ti' 
tojlel jump'ejl mil soldadojob cha'an 
woliyob ti leto pejtelel winicob ti 
Jerusalén. 32Jini am ba i ye'tel tsi' 
paya majlel soldadojob yic'ot i yaj 
capitañob. Ti ajñel tsa! majliyob ba' 
añob. Jini winicob tsi! cayayob i jats' 
Pablo che! bA tsi! q'ueleyob jini am 
ba ñuc ba i ye'tel yic'ot soldadojob. 
33Tsa' c'oti jini am ba ñuc ba i 
ye'tel. Tsi' chucu Pablo. Tsi' yac'a 
mandar cha'an mi' cajchel ti 
cha't'ujm cadena. Tsi' c'ajtibe i 
c'aba' yic'ot chuqui tsi! cha'le. 34Ti 
pejtelelob woliyob ti c'am ba t'an. 
Jelchojc jax chuqui tsi! yalayob. 
Ma'anic tsa! mejli i ch'amben isujm 
chuqui tsa! ujti come ju'ucñayob ti 
cabal t'an. Jini cha'an tsi! yaq'ueyob 
mandar cha'an mi' payob majlel 
Pablo ti! yotot soldadojob. 35Che! 
ba tsa! c'otiyob ba! quejpactic ts'ajc, 
jini soldadojob tsi! ch'uyuyob majlel 
Pablo, come wen mich'ob winicob. 
36Woli! tsajcañob majlel. C'am tsi' 
yalayob: TsAnsanla, che'ob. 


Pablo tsi' pejca winicob x'ixicob 
(Hch. 9.1-19; 26.12-18) 

37Che' ba tsa! caji i payob ochel 
Pablo ti' yotot soldadojob, Pablo 
tsi! sube jini ñuc bA i ye!tel:¿Mejl 
ba c pejcañet? che'en. Jini ñuc bA 
i ye!tel tsi' sube: ¿A caña ba i t'an 
griegojob? 38 ¿Mach ba jatetic jini 
egipto tsa' ba i teche leto ti' contra 
gobierno maxto jali? ¿Mach ba 
jatetic tsa' paya majlel ti jochol ba 

lum lujumbajc' stsansajob? che'en. 
39pablo tsi! sube: Mach joñonic. 
Mero judíojon. Ch'oyolon ti Tarso 
ya! ti Cilicia. Ya! chucbil j c'aba' 
ti ñuc ba tejclum. Awocolic, la! c 
pejcan jini winicob, che'en. 40 Che! 
ba tsi! yAc!A i t'an, che! wa'alix 
Pablo ba' quejpactic, tsi' pasbeyob 
i c'ab jini winicob. Che! bA tsa! wen 
ñajch'iyob, Pablo tsa' caji i pejcañob 
ti' t'an hebreojob. 
2 Pablo tsi' yala: Winicob c 
pi'alob, ñich'tanla chuqui 
mic subeñetla wale, che'en. 2Che! 
ba tsi! yubiyob woli' pejcañob ti' 
t'an hebreojob, tsa' wen ñajch'iyob. 
3pablo tsi! subeyob: Isujm judíojon. 
Tsa quila pañimil ti Tarso ya! ti 
Cilicia. WA! tsa! coliyon ilayi ti 
ili tejclum. Cantesabilon i cha'an 
Gamaliel. Tsa' cantesantiyon ti' 
sujmlel jini mandar che! bajche' tsi' 
ñopoyob lac ñojte'el. Wen baxon 
cha'an Dios che' bajche'etla ti 
la! pejtelel wale. 4Tsac tic"la jini 
año! ba ti' bijlel Dios. Tsa caca'yob 
ti chamel. Tsac chucu winicob 
yic'ot x'ixicob. Tsa cotsayob ti 
majquibal. 5Jini ñuc bA motomaj 
ja'el yic'ot pejtelel xñoxob año! 
ba i ye'tel yujilob isujm c t'an, 
come tsi' yaq'ueyoñob jun cha'an 
mic pasbeñob lac pi'alob. Ya! tsa! 
majliyon ti Damasco cha'an mic 
chuc jini ya' ba añob cha'an cachal 
mic payob tilel ti Jerusalén cha'an 
mi' tojob i mul. 


Pablo tsi' subu bajche' tsa' coltanti 
(Hch. 9.1-19; 26.12-18) 
6Che! ba woliyon ti xAmbal majlel, 
che! lac'alix añon ti Damasco 
ti xinq'uiñil, tsa! bac' tsictiyi 

tic joytilel i c'ac'al c'ajc ch'oyol 
ba ti panchan. 7 Tsa! yajliyon ti 
lum. Tsa cubi t'an. Tsi' subeyon: 
“¿Saulo, Saulo, cucoch wola! 
tic'lañon?” che'en. 8'Tsac jac'a: “C 
Yum, ¿majquiyet?” cho'on. Tsi' 
subeyon: “Joñon Jesúson ch'oyolon 
ba ti Nazaret. Woli a tic'lañon”, 
che'en. 9Jini año! ba quic'ot, ti 
isujm tsi! q'ueleyob i c'ac'al c'ajc. 
Tsi' cha'leyob baq'uen. Ma'anic 
tsi' yubibeyob chuqui woli' yal jini 
tsa! ba i pejcayon. 10Tsac sube: 
“¿Chuqui yom mic cha'len c Yum?” 
cho'on. Lac Yum tsi' subeyon: 
“Ch'ojyen. Cucu ti Damasco. Ya'i 
mi caj a subentel pejtelel chuqui 
wan ña'tabil c cha'an mu! ba caj a 
mel”, che'en. 11Che' ba ma'anic tsa! 
c'oti c wut cha'an i saclel jini c'ajc, 
tsi' toj'esayoñob majlel tij c'ab jini 
ya! bA añob quic'ot. Tsa! c'otiyon ti 
Damasco. 

12Ya! an winic, i c'aba! Ananías, 
mu! bA i ch'ujutesan Dios, che! 
bajche' cantesabilonla ti mandar. 
Wen uts'at tsa' q'uejli cha'an 
pejtelel judíojob ya' ba chumulob. 
13Tsa' tili ba! añon. Tsa' wa'le tic 
t'ejl. Tsi' subeyon: “Hermano Saulo, 
la' c'otic a wut”, che'en Ananías. Ti 
jini jach ba ora tsa' c'oti c wut. Tsaj 
q'uele Ananías. 14Tsi' subeyon: “I 
Dios lac ñojte'el tsi' yajcayet cha'an 
ma' can chuqui yom i pusic'al Dios. 
Tsi' yajcayet cha'an ma' q'uel jini 
Toj ba, yic'ot cha'an ma! wubiben i 
t'an che! mi! pejcañet. 15Come mi 
caj a wac! ti cAjñel Cristo ti! tojlel 
pejtelel winicob x'ixicob. Mi caj a 
subeñob chuqui tac tsa! q'uele yic'ot 
chuqui tsa! wubi. 16 WAle, ¿chucoch 
woliyet ti pijt? Ch'ojyen. Pejcan 

Dios ti! c'aba! Jesús. Ch'ama ja', 
la! pojquic loq'uel a mul”. Che! tsi' 
subeyon Ananías. 


I payol Pablo cha'an 
mi! cha'len subt'an 


17 Che! ba tsa! cha! tiliyon ti 
Jerusalén, woliyon ti oración ti 
Templo. An chuqui tsa! caji j q'uel 
ti espíritu. 18Tsaj q'uele Jesús tsa! 
ba i subeyon: “Se!ñun a bA, loq'uen 
ti Jerusalén ti ora come ma'anic mi 
caj i jac'ob chuqui wola' subeñob 
cha'añon”, che'en. 19Tsac sube: “C 
Yum, yujlilob joñon tsa cotsa ti 
majquibal jini tsa! ba i ñopoyet. 
Tsac bajbeyob ti sinagoga tac. 
20Che' ba tsa! bejq'ui i ch'ich'el 
Esteban, jini subt'an a cha'an, ya! 
lac'al wa'alon ja'el. Ma'anic tsac 
tiq'uiyob. Tsaj cantabeyob i pislel 
jini tsa' ba i tsansayob”, cho'on tsac 
sube. ?1 Jesús tsi' subeyon: “Cucu 
come joñon mi caj c choquet majlel 
ti ñajtal ba'an gentilob”. Che' tsi' 
subeyon Jesús, che'en Pablo. 

22Tsi' ñich'tayob judíojob jinto tsa' 
ujti i sub jini t'an. Jini winicob tsa! 
cajiyob ti c'am ba t'an. Tsi' yalayob: 
“La! chamic jini winic. Mach 
uts'atic che! chan cuxul”, che'ob. 
23Wen c'am tsi' cha'leyob t'an. Tsi' 
tijcayob i buje. Tsi' wejch'uyob 
letsel ts'ubejn. ?4Jini ñuc ba i ye'tel 
tsi! yac'a mandar cha'an mi' pajyel 
ochel Pablo ti' yotot soldadojob. 
Tsi' yac'a mandar cha'an mi' jajts'el 
ti asiyal cha'an mi' tsictesan i 
mul, come yom i ña'tan chucoch 
tsi' cha'leyob cabal t'an ti' contra. 
25Che! ba tsa'ix i cachayob Pablo 
ti pachi, Pablo tsi' c'ajtibe i yaj 
capitán soldadojob wa'al ba ti' 

t'ejl: ¿Mach ba tic'bilic ti mandar 
mi' jajts'el ti asiyal juntiquil winic 
chucbil ba i c'aba' ya! ti Roma, 
che! maxto ña'tabilic mi an i mul? 
che'en Pablo. 26Che! ba tsi! yubibe i 
t'an Pablo, i yaj capitán soldadojob 
tsa! majli ba'an jini ñuc ba i ye'tel. 
Tsi' sube: ¿Chuqui mi caj a cha'len? 
Chucbil i c'aba' jini winic ya! ti 
Roma, che'en. 27 Jini ñuc ba i ye'tel 
tsa' tili ba'an Pablo. Tsi' sube: 
Subeñon, ¿chucbil ba a c'aba' ya! 

ti Roma? che'en. Pablo tsi! jac'a: 
Chucbil cu, che'en. 28Jini ñuc ba i 
ye'tel tsi' yala: Cabal taq'uin tsac 
jisa cha'an mi! chujquel j c'aba! ya' 
ti Roma, che'en. Pablo tsi' sube: 
Pero tsa' chujqui j c'aba' ya' ti 
Roma che! ba tsa quila pañimil, 
che'en. ?°Jini cha'an jini yomo' ba 
i jats' Pablo cha'an mi' tsictesan i 
mul tsi! bac' cayayob. Che! ba tsi' 
ña!ta ya! chucul i c'aba' Pablo ti 
Roma, jini ñuc bA i ye'tel tsi! cha'le 
baq'uen ja'el, come an i mul cha'an 
tsi! cacha. 


Pablo ti' tojlel jini año' ba i ye'tel 

30Ti yijc'alal yom i ñop ti isujm 
chucoch tsi' cha'leyob t'an jini 
judíojob ti' contra Pablo. Tsi' jiti. 
Tsi' subeyob tilel pejtelel ñuc ba 
motomajob yic'ot jini año! ba i 
ye'tel. Tsi' paya tilel Pablo. 
2 Pablo tsi' wen q'uele jini 

año ba i ye'tel. Tsi' yala: 

Winicob, c pi'alob, ti pejtelel chuqui 
tac tsac mele, Dios tsi' q'uele. C'alal 
wale ma'anic mi' tejchel t'an tic 
pusic'al cha'an uts'at pejtelel chuqui 
tsac cha"le ti' wut Dios, che'en. 
2 Jini c'ax ñuc bA motomaj, i c'aba' 
Ananías, tsi' sube jini wa'alo' ba 

ti' t'ejl cha'an mi! jats'beñob i yej 
Pablo. 3Pablo tsi! sube: Mi caj i 
jats'et Dios. Pajq'uet bombil ba ti 
tan. Buchulet cha'an ma' c'an jini 
mandar a melon, pero wola' ñusan 
mandar che' ma' wac'on ti jajts'el, 
che'en. 4Jini wa'alo' ba tsi' yalayob: 
¿Mu' ba a p'aj jini ñuc ba motomaj 
i cha'an Dios? che'ob. Pablo tsi' 
yala: C pi'alob, ma'anic tsaj caña 
mi jiñach ñuc ba motomaj. Come 
ts'ijbubil: “Mach a p'aj jini yumal 
am bA i ye'tel ti la! tojlel”, che'en 
Pablo. 

Pablo tsi! ña'ta ya! añob 
cha'chajp winicob, saduceojob* 
yic'ot fariseojob*. Jini cha'an c'am 
tsi! cha'le t'an ba'an jini año! bA i 
ye'tel. Tsi' yala: Winicob c pi'alob, 
fariseojon, i yalobilon fariseo. Mic 
ñop an i pijtaya jini chameño' ba 
come mi' cha' ch'ojyelob chameño' 
ba. Jini cha'an paybilonix tilel 
cha'an mi la' melon, che'en Pablo. 
7Che' ba tsa! ujti i sub jini t'an, tsa! 
caji i calax pejcañob i ba fariseojob 
yic'ot saduceojob. Cha'chajp 
tsa! cajiyob ti t'an. 8 Come jini 
saduceojob mi! yalob ma'anic mi 
lac cha! ch'ojyel, ma'anic ángel, 
ma'anic espíritu. Pero mach che'ic 
mi' yalob jini fariseojob. 

9Wen ju'ucña tsa! cajiyob ti t'an. 
Jini sts'ijbayajob i cha'an fariseojob 
tsa' wa'leyob. Tsi' wersa alayob: Mi 
cal lojon ma'anic i mul jini winic. 
Tic'al mi tsi' pejca Pablo juntiquil 
espíritu o juntiquil ángel. Mach 
yomic mi laj contrajin Dios, che'ob. 
10Che! wen mich'ob woli' calax 
pejcañob i ba, jini ñuc ba i ye'tel tsi' 
cha'le baq'uen ame mi' tsansañob 
Pablo. Tsi' cha'le mandar cha'an mi' 


239 


tilelob soldadojob cha'an mi! wersa 
chucob loq'uel Pablo ba' añob, 
cha'an mi' payob ochel ti' yotot 
soldadojob. 11 Ti jini ac'alel lac Yum 
tsa' wa'le ti' t'ejl Pablo. Tsi' sube: 
Xuc'chocon a pusic'al Pablo. Che! 
bajche' tsa! wac'ayon ti cAjñel ti 
Jerusalén, che' ja'el mi caj a wac'on 
ti cajñel ya! ti Roma, che'en. 


Tsi' temeyob i t'an cha'an 
mi' tsansañob Pablo 

12Ti sac'ajel cabal judíojob tsi' 
tempayob i ba. Tsi' temeyob i 
t'an cha'an mi' tsansañob Pablo. 
Tsi' bajñel ch'acayob i ba cha'an 
ma'anic chuqui mi caj i c'uxob, 
ma'anic chuqui mi caj i japob jinto 
mi! tsansañob Pablo. 13 Ñumen ti 
cha'c'al tsa' ba i temeyob i t'an. 
14Tsa' majliyob ba'an i yumob 
motomajob yic'ot xñoxob año' ba i 
ye'tel. Tsi' yalayob: Tsa'ix c wersa 
wa!choco lojon c t'an che! ba tsac 
bajñel ch'aca lojon c bA. Ma'anic 
mi caj c wis c'ux lojon i bal lojon c 
ñac' jinto mic tsansan lojon Pablo. 
15Jatetla, che! jini, yic'ot jini año! 
ba i ye'tel, c'ajtibenla jini am ba 
ñuc ba i ye'tel cha'an ijc'al mi! cha! 
pay tilel Pablo ba! añetla. Subenla 
an chuqui la! wom la! cha! c'ajtiben. 
Chajpabilon lojon cha'an mic 
tsansan lojon che! maxto c'otemic 
ba! añetla, che'ob. 

16Che! ba tsi! yubi i yichac' Pablo 
bajche! mi caj i chijtañob, tsa! majli, 
tsa! ochi ti! yotot soldadojob. Tsi' 
sube Pablo. 17 Pablo tsi! paya tilel 
juntiquil i yaj capitán soldadojob. 
Tsi' yala: Paya majlel jini ch'iton 
ba'an jini ñuc ba i ye'tel, come an 
chuqui yom i suben, che'en. 181 

yaj capitán soldadojob tsi' paya 
majlel. Tsa' majliyob ba'an jini ñuc 
ba i ye'tel. Tsi' sube: Tsi' payayon 
jini xñujp'el Pablo. Tsi' c'ajtibeyon 
cha'an mic pay tilel jini ch'iton ba! 
añet come an chuqui yom i subeñet, 
che'en. 19Jini ñuc ba i ye'tel tsi' 
chucbe i c'ab jini ch'iton. Tsi' mucu 
paya majlel. Tsi' c'ajtibe: ¿Chuqui a 
wom a subeñon? che'en. ?°Tsi' sube: 
Tsa'ix i tempayob i ba judíojob 
cha'an mi' c'ajtibeñet cha'an ma! 
pay jubel Pablo ijc'al ba'an jini 

año! ba i ye'tel. Mi caj i lon alob an 
chuqui yomob i cha' c'ajtiben Pablo. 
21Mach a jac'beñob i t'an, come 
ñumen ti cha'c'al winicob woli' 
chijtañob. Tsi' bajñel ch'acayob i 

ba cha'an ma'anic chuqui mi caj 

i c'uxob, ma'anic chuqui mi caj i 
japob jinto mi' tsansañob Pablo. 
Tsa'ix i chajpayob i ba. Woli jach i 
pijtañob a t'an, che'en jini ch'iton. 
22 Jini ñuc ba i ye'tel tsi' sube majlel 
jini ch'iton. Tsi' tiq'ui ame i suben 
yamba chuqui tsa'ix i tsictesabe. 


Tsa' chojqui majlel Pablo ba'an Félix 
23Tsi' paya tilel cha'tiquil i yaj 
capitán soldadojob. Tsi' subeyob 
cha'an mi' chajpañob lujunc'al 
soldadojob cha'an mi' majlelob ti 
Cesarea ti bolomp'ejl ora i yic'an 
yic'ot lujuntiquil i chanc'al (70) 
c'achalo' ba yic'ot lujunc'al año' 
ba i lanza. ?4Tsi' subeyob cha'an 
mi' chajpabeñob i c'achlib Pablo 
ja'el cha'an c'achal mi' payob 
majlel ti uts'at ba'an Félix, jini 
gobernador. ?5Tsi' ts'ijba jun. Tsi' 
yala: 26“Joñon Claudio Lisiason. 
Mic chocbeñet tilel cortesía, c'ax 
uts'at ba gobernador Félix. 27 Jini 

winic tsa! chujqui cha'an judíojob. 
Colelix i tsansañob. Tsa' majliyon 
quic'ot soldadojob cha'an mij coltan, 
come tsac ña'ta chucbil i c'aba' ya! 
ti Roma. 28Che! bA tsaj c'ajtibeyob 
chuqui i mul woli' subob ti! contra 
Pablo, tsac paya majlel Pablo ba! tsi' 
tempayob i ba jini judíojob año! bA 
i ye'tel. 29Tsaj q'uele woli' tajtal i 
mul cha'an jach i mandar judíojob. 
Tsac ña'ta ma'anic i mul cha'an mi' 
tsansantel, mi cha'an mi' yochel ti 
majquibal. 30Che! ba tsa cubi woli' 
chijtañob jini winic jini judíojob, 
tsac bac' choco majlel ba' añet. 
Tsac subeyob i contrajob cha'an mi' 
majlelob i subeñet i mul. Cojach 
mic subeñet jini”. Che! tsi! ts'ijba 
jini Claudio Lisias. 

31Ti ac'alel jini soldadojob tsi' 
payayob majlel Pablo ti Antípatris 
che! bajche! tsa! subentiyob. 32Ti 
yijc'Alal tsa! sujtiyob ti! yotot. Pero 
jini c'achalo' bA tsa! majliyob yic'ot 
Pablo. 33Che! ba tsa! c'otiyob ya! 
ti Cesarea, tsi! yaq'ueyob jun jini 
gobernador. Tsi' payayob majlel 
Pablo ba'an. 34Che! ba tsa! ujti 
i q'uel jini jun jini gobernador, 
tsi! c'ajtibe baqui ch'oyol. Tsa' 
subenti ya! ch'oyol ti Cilicia. 35Jini 
gobernador tsi! sube: Che! mi! 
julelob a contrajob mi caj cubin 
a t'an, che'en. Tsi! yac'a mandar 
cha'an mi' cantantel Pablo ya' ti' 
yotot Herodes. 


Pablo tsi' subu i ba ti' tojlel Félix 
2 Che' ba tsa' ñumi jo'p'ejl 
q'uin, tsa' jubi majlel jini 
ñuc ba motomaj i c'aba' Ananías 
yic'ot cha'tiquil uxtiquil xñoxob año! 
ba i ye'tel yic'ot juntiquil i c'aba! 

Tértulo wen yujil ba t'an. Tsa' majli 
i pejcañob jini gobernador ti' contra 
Pablo. 2Che! ba tsa! pajyi tilel Pablo 
ba! añob, Tértulo tsa! caji i jop'ben 
i mul Pablo. Tsi! yala: Cha'an ti a 
we'tel ti yumAl ñach'al añon lojon 
tic lumal. Cha'an ti a ña'tabal uts'at 
woli' cantantelob c pi'alob tic lumal. 
3Uts'atet Félix, ti pejtelel ora uts'at 
mij q'uel lojon a melbal ti pejtelel c 
lumal. Mic subeñet lojon wocolix a 
wala. 4Mach comic c jalitesañet ti 
cabal t'an. Jini cha'an mic subeñet 
poj ubibeñon lojon ts'ita' c t'an ti' 
yutslel a pusic'al. Come tsa'ix j 
q'uele lojon cabal woli' tic'lañon 
lojon jini winic. Mi' tech leto ti 
pejtelel pañimil baqui jach an 
judíojob. Jini winic ñumen ch'ejl 
mi! mel i ba bajche' yaño' ba tsa! 
ba i tsajcabeyob i cantesabal jini 
winic ch'oyol ba ti Nazaret. S Tsa!ix 
i ñopo i bib'esan jini Templo ja'el, 
pero tsac chucu lojon. Tsac ña'ta 
c mel lojon che! bajche! mi' yal tic 
mandar lojon, 7pero tsa! tili jini 
Lisias am ba ñuc ba i ye'tel. Wersa 
tsi' chili loq'uel Pablo tij c'ab lojon. 
8 Jini Lisias tsi' subeyob i contrajob 
Pablo cha'an mi' tilelob ba' añet. 
Che' ma' c'ajtiben jini winic mi 
mejlel a ña'tan isujm pejtelel i mul 
tsa' ba c subeyet lojon. Che' tsi' yala 
jini Tértulo. 9Lajal tsi' cha'leyob 
t'an judíojob ja'el. Che! tsi! yalayob 
ti pejtelelob. 

10Che! ba tsi! pasa i c'ab jini 
gobernador cha'an mi' cha'len 
t'an, Pablo tsi' yala: Cabal jab 
gobernadoret tic lumal. Jini cha'an 
tijicña mic sub c ba ti a tojlel. 
11Majqui jach ma! pejcan mi mejlel i 
subeñet an jaxto lajchamp'ejl q'uin 

tsa! letsiyon majlel ti Jerusalén 
cha'an mic ch'ujutesan Dios. 1?Tsi' 
q'ueleyoñob. Ma'anic majqui 
wolij calax pejcan mi ti Templo, 
mi ti sinagoga mi ti jini tejclum. 
Ma'anic tsac xic'beyob winicob 
x'ixicob cha'an mi! tempañob i bA. 
13Ma'anic mi mejlel i tsictesañob 
ti isujm i t'an woli bA i jop'ob tij 
contra wale. 14Mic subeñet ti isujm, 
mic ñop i bijlel Dios. Mi! yalob 
sojquem bajche! mic ch'ujutesan 
jini Dios tsa! bA i ñopoyob c ñojte'el. 
Mic ñop pejtelel mu! bA i yAl jini 
mandar yic'ot chuqui tac ts'ijbubil 
ti' t'an x'alt'añob. 15Añach c pijtaya 
ti Dios, jini jach mu' ba i ñopob 
ja'el, come tal i yorajlel che' mi caj 
i ch'ojyelob jini chameño' ba, jini 
tojo' ba yic'ot jini mach ba tojobic. 
16 Jini cha'an mic chan cha'len 
wersa c mel chuqui toj ti' wutob 
winicob yic'ot ti' wut Dios cha'an 
ma'anic mi' cajel ti t'an c pusic'al. 
17Che' ba tsa! ñumi cha'p'ejl 
uxp'ejl jab, tsa' tiliyon cha'an mi 
cAq'ueñob taq'uin jini p'umpuño' bA 
tic lumal, cha'an mi caq'uen Dios i 
majtan ja'el. 18Che' ba woli caq'uen 
Dios i majtan, cha'tiquil uxtiquil 
judíojob ch'oyolo' ba ti Asia tsi' 
tajayoñob ti Templo. Saq'uesabilon. 
Ma'anic cabal winicob quic'ot lojon. 
Ma'anic woliyon lojon ti cabal t'an. 
19 ¿Chucoch mach watic añob ti a 
tojlel cha'an mi' subob c mul, mi an 
chuqui mi! yalob tij contra? 20Mi an 
c mul la! i subob jini wA! ba añob 
che! wa'alon ba! tsi! tempayob i bA 
jini año! ba i ye'tel. 21 Cojach jini 
t'an tsac subeyob che' ya' wa'alon ti' 
tojlelob: “Paybilon cha'an mic mel 
c ba wale ti la' tojlel, come mic ñop 

mi! cha! ch'ojyelob chameño' bA”, 
cho'on jach tsac subeyob, che'en 
Pablo. 

22Che' ba tsi! yubi jini t'an Félix 
mach yomic i bac' mel jini Pablo, 
come subebilix i sujmlel i bijlel 
Dios. Tsi' yala: Jinto che' mi' jubel 
tilel Lisias, jini ñuc ba i ye'tel, mi 
caj c melet, che'en. 23'Tsi! sube 
i yaj capitán soldadojob cha'an 
mi' cantan Pablo, pero mach mi' 
junyajlel ñup'. Tsi' sube uts'at mi' 
tilelob i pi'alob Pablo cha'an mi' 
yaq'ueñob chuqui yom. 

24Che' ba tsa! ñumi cha'p'ejl 
uxp'ejl q'uin tsa! tili Félix yic'ot i 
yijñam i c'aba' Drusila. Judía jini 
Drusila. Félix tsi' paya tilel Pablo. 
Tsi' yubibe i t'an che' ba tsi' sube 
bajche' yom mi lac ñop Jesucristo. 
25Tsi' sube bajche! yom mi lac taj 
toj ba lac pusic'al yic'ot bajche' yom 
mi lac bajñel tic' lac pusic'al yic'ot 
bajche' mi caj i melonla Dios. Félix 
tsi' cha'le baq'uen. Tsi' sube: Cucux. 
Che' mic tajben i q'uiñilel, mi caj c 
cha! payet tilel, che'en. 26Félix tsi' 
lon ña'ta ja'el mi caj i yaq'uentel 
taq'uin cha'an mi! yac' ti colel. Jini 
cha'an cabal tsi' paya tilel. Tsi' 
cha'le t'an yic'ot. 27 Che! ñumenix 
cha'p'ejl jab tsa' ochi Porcio Festo 
ti' ye'tel Félix. Félix tsi' caya Pablo 
ti majquibal come yom q'uejlel ti 


uts'at cha'an judíojob. 

2 Tsa' caji i cha'len yumal 
Festo ti jini lum am ba ti' 

wenta. Che' ba tsa' ñumi uxp'ejl 

q'uin, tsa! loq'ui ti Cesarea. Tsa' 

letsi majlel ti Jerusalén. ?Jini ñuc 

ba motomajob yic'ot jini ñuco' bA 


Pablo ti' tojlel Festo 

judíojob tsa! tiliyob ba'an Festo. 
Tsi' cha'leyob t'an ti! contra Pablo. 
Tsi' c'ajtibeyob wocol t'an 3cha'an 
mi' mel bajche' yomob ti' contra 
Pablo. Tsi' cajtibeyob cha'an mi' 
yAc! ti pajyel tilel ti Jerusalén. 

Tsi' ña'tayob i chijtan cha'an mi' 
tsAnsañob ti bij. 4Festo tsi! subeyob 
ya! woli' cantantel Pablo ti Cesarea. 
Mach jalic mi! majlel yati ja'el. STsi' 
yala: Majqui jach wa'chocobil, la' 
jubic majlel quic'ot cha'an mi' sub 

i mul mi an chuqui jontol tsi' mele 
jini winic, che'en. 

êYa'to tsa! jale yicot judíojob tic'al 
mi waxacp'ejl o lujump'ejl q'uin. 

Ti wi'il tsa' jubi majlel ti Cesarea. 
Ti yijc'alal che! buchul Festo ya! 

ti melobAjAl tsi' yac'a mandar 
cha'an mi' pajyel tilel Pablo. 7 Che! 
ba tsa' c'oti Pablo, jini judíojob 

tsa! ba jubiyob tilel loq'uemo! 

bA ti Jerusalén tsa! wa'leyob ti' 
joytilel. Cabal tsi! jop'beyob ñuc 

ba i mul Pablo. Ma'anic tsa! mejli 

i tsictesañob ti isujm. ŝPablo tsa' 
caji i coltan i ba. Tsi' yala: Ma'anic 
chuqui tsac wis cha'le ti' contra i 
mandar judíojob, mi ti' contra jini 
Templo, mi ti' contra César, che'en. 
9Festo yom q'uejlel ti uts'at cha'an 
judíojob. Jini cha'an tsi' sube Pablo: 
¿A wom ba letsel majlel ti Jerusalén 
cha'an mic melet ya'i? che'en. 

10 pablo tsi! yala: Wa'alon ti 
melobajal i cha'an César ba! yom 
mic mel c ba. Ma'anic chuqui tsac 
cha'le ti' contra judíojob. Wen a 
wujil. 11Mi xñusa mandaron, mi 
an chuqui tsac cha'le cha'an mi 
cajq'uel ti chamel, la' chamicon, 
pero mi mach isujmic chuqui woli' 
yalob tij contra, ma'anic majch 

mi mejlel i yac'on ti! c'ab. 12La! c 
mel c ba ya' ba'an César, che'en 
Pablo. Festo tsi' pejca jini año' ba i 
ye'tel. Ti wi'il tsi' sube Pablo: Tsa'ix 
a c'ajtibeyon cha'an ma' mel a ba 
ba'an César. Ya' mi caj a majlel 
ba'an César, che'en Festo. 


Pablo ti' tojlel Agripa yic'ot Berenice 

13Che' ñumenix cha'p'ejl uxp'ejl 
q'uin, tsa! tili ti Cesarea jini rey 
Agripa yic'ot Berenice i yijñam 
cha'an mi' yaq'ueñob i yutslel i 
t'an Festo. 14Che' cabal q'uin tsa! 
jaleyob yati, Festo tsi' sube jini 
yumal bajche' woli' mel i ba Pablo. 
Tsi' sube: Wa'an juntiquil winic 
tsa' ba cale ti majquibal ti' wenta 
Felix. 15Che! ya! añon ti Jerusalén, 
jini ñuc bA motomajob yic'ot jini 
xñoxob año ba i ye'tel cha'an 
judíojob tsa! c'otiyob ba! añon. Tsi' 
c'ajtibeyoñob cha'an mi caq'uen i 
toj i mul. 

16Tsac subeyob ma'anic mi' 
to'ol ac'ob ti chamel winic jini 
romanojob. Ñaxan mi' tilelob i 
contrajob cha'an mi' subob i mul ya' 
ti' wut cha'an mi mejlel i coltan i ba 
che' an chuqui mi' subob ti' contra. 
17Che' temel tsa! tiliyob wati, mach 
jalic tsac teche meloñel. Ti yijc'alal 
tsa' buchleyon ya' ti melobajal. Tsa 
cac'a mandar cha'an mi' pajyel 
tilel jini winic. 18Che' ya! añob i 
contrajob, mach che'ic tsi! subuyob 
i mul bajche' tsac lon ña'ta. 19Jini 
jach tsi' contrajiyob Pablo cha'an 
chuqui woli' ñopob. Tsi' tajayob 
ti t'an juntiquil i c'aba! Jesús tsa! 
ba chami. Pero Pablo mi' yal cha' 
cuxul. 2°Ma'anic tsac ña'ta bajche' 
yom mic mel jini winic. Jini cha'an 

tsaj c'ajtibe Pablo mi yom majlel 
ti Jerusalén cha'an ya! mi! mel i 
bA. 21Che! ba tsi! c'ajtibeyon Pablo 
cha'an mi majlel i mel i ba ba'an 
Augusto, tsa cac'a mandar cha'an 
mi' cantantel jinto mi mejlel c choc 
majlel ba'an César. Che' tsi' yala 
Festo. ?? Agripa tsi' sube: Joñon 
ja'el com cubiben i t'an jini winic, 
che'en. Festo tsi! sube: Ijc'al mi caj 
a wubin, che'en. 

23Ti yijc'alal wen ch'albil tsa' 
tiliyob Agripa yic'ot Berenice. Tsa! 
ochiyob ba' mi' yubiñob t'an yic'ot 
jini año' ba ñuc ba i ye'tel yic'ot jini 
ñuco! ba winicob ti tejclum. Tsa' 
pajyi tilel Pablo cha'an ti! mandar 
Festo. ?4Festo tsi' yala: Rey Agripa 
yic'ot pejtelel winicob tempabilob 
quic'ot lojon, wolix la' q'uel jini 
winic. Pejtelel judíojob tsi' wersa 
subeyoñob ti c'am ba t'an ya' ti 
Jerusalén yic'ot wati cha'an mach 
yomic che! chan cuxul. 25'Tsac ña'ta 
ma'anic chuqui tsi! cha'le cha'an 
mi! chamel. Che! ba tsi! bajñel ña'ta 
i mel i ba ba'an Augusto, tsac sube 
mi caj c choc majlel. 26Pero ma'anic 
chuqui mi mejlel c ts'ijbuben jini 
c yum ti! contra Pablo. Jini cha'an 
tsac paya tilel ti la! tojlel yic'ot ti 
a tojlel ja'el, rey Agripa, cha'an 
ma! subeñon chuqui mi mejlel c 
ts'ijbuben jini c yum, che! ba tsa'ix 
a c'ajti tac chuqui tsa! ujti. 27 Come 
mi cAl mach yomic mic choc majlel 
xñujp'el mi ma'anic chuqui mi 
mejlel c sub ti! contra, che!en Festo. 


Pablo tsi' cha'le t'an ti! tojlel Agripa 
(Hch. 8.1-3; 9.1-9; 22.6-11) 
2 Agripa tsi' sube Pablo: 
Mi cac! c t'an cha'an ma! 

coltan a ba ti a t'an, che'en. Pablo 
tsi! pasa i c'ab. Tsa! caji ti t'an 
cha'an mi' coltan i bA. 2Tsi! yala: 
Rey Agripa, tijicña mi cubin, come 
wolic sub c bA wale ti a tojlel cha'an 
pejtelel chuqui tac tsi' subuyob 
judíojob tij contra. 3Come wen a 
wujil bajche! mi! melob judíojob 
yic'ot pejtelel chuqui mi! yalob. Jini 
cha'an mij c'ajtibeñet a wocolic 
ubibeñon c t'an ti' yutslel a pusic'al. 

4Pejtelel jini judíojob yujilob 
chuqui tsac cha'le ya! tic lumal 
yic'ot ti Jerusalén, c'alal che! 
ch'itoñon to. 5Mi yomob, mi mejlel 
i subob come ña'tabil i cha'añob, 
fariseojon c'alal ti wajali. Che! 
bajche' mi' wersa melob fariseojob, 
che'ach tsac mele ja'el. 6Wolix c 
mel c ba cha'an tsa'ix c ñopbe i 
t'an Dios tsa' ba i sube c ñojte'el 
lojon. 7Che'ach mi' ñopob ja'el jini 
lajchAnmojt i p'olbal Israel mu! bA 
i ch'ujutesañob Dios ti jump'ejl i 
pusic'al ti q'uiñil yic'ot ti ac'alel. 
Rey Agripa, che'ach wolic ñop 
ja'el. Jini cha'an jini judíojob woli' 
jop'beñoñob c mul. 8¿Mu' ba la' lon 
ña'tan wocol mi' tech ch'ojyel jini 
chameño' ba Dios? 

9Isujm, joñon tsac lon ña'ta j 
contrajin i c'aba' Jesús ch'oyol ba 
ti Nazaret. 10 Che'ach tsac mele ti 
Jerusalén. Tsac maca ti ñujp'ibal 
cabal i cha'año' ba Dios che' ba 
tsac ch'ama que'tel ti' tojlel jini 
ñuc ba motomajob. Che' ba tsa' 
tsAnsAntiyob tsa cac'a c t'an ti! 
contrajob. 11 Cabal tsac bajbeyob 
ti pejtelel sinagoga. Tsac wersa 
xic'beyob cha'an mi' p'ajob Dios. 
Tsac wen mich'leyob. Tsac tic'layob 
c'alal ti yan tac ba tejclum. 

12Che'ach wolic mel che! ba 
tsa! majliyon ti Damasco, che! 
chocbilon majlel cha'an jini ñuc 
bA motomajob. 13Ti xinq'uiñil, c 
rey, tsaj q'uele i saclel c'ajc ti bij, 
ch'oyol ba ti panchan. Ñumen i 
saclel bajche' q'uin. Tsi! yac'a i 
saclel tic joytilel yic'ot ti' joytilel 
jini tsa' ba i cha'leyob xambal 
quic'ot. 14Che! ba tsa! yajliyon 
lojon ti lum tic pejtelel lojon, tsa 
cubi t'an woli ba i pejcañon. Tsi' 
subeyon ti' t'an hebreojob: “Saulo, 
Saulo, ¿chucoch wola' tic'lañon? 
Wola' lalap tec! jini jay ba i ñi! te! 
cha'an ma! low a bA”, che'en. 

15Tsac sube: “¿Majquiyet, c 
Yum?” cho'on. Jini lac Yum tsi' 
yala: “Joñon Jesúson, woli bA a 
tic'lan. 16Ch'ojyen, wa!i!, come 
tsa' tsictiyiyon ti a wut cha'an mic 
wa'chocoñet cha'an ma! melbeñon 
que'tel. Mi caj a waAc! ti cAjñel jini 
tsa! ba a q'uele yic'ot jini mu! bA 
caj a q'uel che! mic tsictiyel ti 
a wut. 17 Come mi caj j coltañet 
loq'uel ti! c'ab a pi'Alob yic'ot ti' 
c'Ab gentilob. Ya! wolic choquet 
majlel wale 18cha'an ma! cambeñob 
i wut, cha'an mi' sutq'uiñob i ba 
ti ic'yoch'an ba pañimil, cha'an 
mi' yajñelob ti' saclel pañimil. Mic 
choquet majlel cha'an mi' loq'uelob 
ti' p'atalel Satanás, cha'an mi' 
yochelob ti' p'atalel Dios, cha'an 
mi' ñusabentelob i mul che' mi' 
ñopoñob, cha'an i ten cha'añob 
jach jini mu! ba caj i yaq'uentelob 
yic'ot jini saq'uesabilo' ba”. Che! tsi' 
subeyon Jesús. 

19Jini cha'an, mic subeñet, rey 
Agripa, ma'anic tsac ñusa jini 
tsa! bA pasbentiyon ch'oyol ba ti 

panchan. 20 Ñaxan tsac subeyob 
jini año' ba ti Damasco yic'ot ti 
Jerusalén yic'ot ti pejtelel Judea, 
yic'ot gentilob cha'an mi' cayob 
i mul cha'an mi' sutq'uiñob i 
ba cha'an mi' ñopob Dios. Tsac 
subeyob cha'an mi' cha'leñob 
chuqui wen, cha'an mi' tsictiyel 
tsa'ix i cayayob i mul. ?1 Jini cha'an 
jini judíojob tsi' chucuyoñob ti 
Templo. Tsi' ñopo i tsansañoñob. 
22Tsa' coltantiyon ti Dios. Jini 
cha'an c'ala wale mic chan subeñob 
ch'och'oco' ba yic'ot ñuco' ba jini 
jach ba t'an tsa' ba i wan alayob 
x'alt'añob yic'ot Moisés, come 
tsa! ujti che! bajche! tsi! yalayob. 
23X'alt'añob yic'ot Moisés tsi' 
yalayob wersa mi caj i yubin wocol 
Cristo. Tsi' yalayob Cristo mi caj 
i ñaxan ch'ojyel loq'uel ba'an 
chameño' bA, mi caj i subeñob 
israelob yic'ot gentilob i sujmlel i 
sAclel pañimil. Che! tsi! yala Pablo. 
24Che! woli to ti t'an Pablo, c'am 
tsi! cha'le t'an Festo. Tsi' yala: Pablo, 
sojquem a jol. Wolix i sojquel a jol 
cha'an ti' q'uelol cabal jun, che'en. 
25pablo tsi! yala: Mach sojquemic 
c jol, weñet bA Festo. Mic cha'len 
t'an ti isujm yic'ot ti toj. 26 Come 
jini rey yujil pejtelel jini. Ma'anic 
mic bac'ñan c sub c ba ti! tojlel 
ja'el. Come mi cal yujil pejtelel 
chuqui tsa! ujti, come mach muculic 
tsa! ujti. 27Rey Agripa,¿mu! ba a 
ñopben i t'an x'alt'añob? Cujil ma! 
ñop, che'en Pablo. 28 Agripa tsi! 
sube Pablo: Colel ma! waq'ueñon c 
ñop Cristo, che'en. 29 pablo tsi! yala: 
Uts'at mi ti junyajlel ma! ñop che! 
bajche'on. Mach cojic jach jatet, 
pero pejtelel mu' ba i yubiñob c t'an 

wale. Uts'at mi lajaletla quic'ot pero 
mach ti cadenajic, che'en Pablo. 
30Che' ba tsa! ujti ti t'an Pablo, 
tsa' ch'ojyi jini rey yic'ot jini 
gobernador yic'ot Berenice yic'ot 
yaño! ba ya! ba buchulob. 31Che' 
ba tsi' tats'ayob i ba, tsi' pejcayob i 
ba. Tsi' yalayob: Ma'anic chuqui tsi' 
cha'le jini winic cha'an mi' chamel 
mi cha'an mi' ñujp'el, che'ob. 
32 Agripa tsi' sube Festo: Machic 
tsi' c'ajti i mel i ba ba'an César, tsa' 
mejli ti colel jini winic, che'en. 


Tsi' payayob majlel Pablo ti Roma 

2 Che! bA tsi! ña'tayob 
wersa mic majlel lojon ti 

barco ti Italia, jini año! ba i ye'tel 
tsi' yac'ayob Pablo yic'ot yaño' ba 
xñujp'elob ti' c'ab i yaj capitán 
soldadojob i c'aba' Julio, i winic 
Augusto. ?Tsa' ochiyon lojon ti 
barco ch'oyol ba ti Adramitio woli 
ba i majlel ti tejclum tac am ba ti' ti' 
ñajb ya! ti Asia. Tsa' ochiyon lojon 
quic'ot Aristarco jini ch'oyol ba ti 
Tesalónica ya' ti Macedonia. Tsa' 
majliyon lojon. 

3Ti yijc'Alal tsa! c'otiyon lojon 
ti Sidón. Uts'at chuqui tsi! melbe 
Pablo jini Julio. Tsi' yac'a i t'an 
cha'an mi' majlel ti jula' ba'an i 
CAñAyo! ba, cha'an mi! poj jijlel 
yic'otob. 4Che' ba tsa' loq'uiyon 
lojon ya'i, tsa! majliyon lojon lac'al 
ti Chipre ba' ma'anic cabal ic', come 
jini ic' yom i cha' chocon lojon 
sujtel. 5Che! ba tsa! ñumiyon lojon 
ti colem ñajb ba'an Cilicia yic'ot 
Panfilia, tsa' c'otiyon ti Mira, jini 
tejclum ti Licia. ŝYa'i i yaj capitán 
soldadojob tsi' taja jump'ejl barco 
ch'oyol ba ti Alejandría woli ba i 


HECHOS 26, 27 


majlel ti Italia. Tsi' yotsayon lojon. 
TCabal q'uin c'unte' jach tsac XAñA 
lojon majlel. Wocol tsa' c'otiyon 
lojon ya' ti Gnido. Jini ic' yom i 
cha' chocon lojon sujtel. Jini cha'an 
tsa! majliyon lojon ya! ti Creta 
lac'al ti Salmón ba' ma'anic cabal 
ic!. 8Wocol jach tsaj c'unte! xAñA 
lojon majlel ya! ti! t'ejl Creta. Tsa' 
c'otiyon lojon ti tejclum i c'aba! 
Wen BA i Jijlib Barco lac'al ti jini 
tejclum i c'aba' Lasea. 

9'Tsa! sajti cabal q'uin. Babaq'uen 
mi lac chan cha'len xambal ti barco, 
come ñumenix i q'uiñilel ch'ajb. 
Jini cha'an Pablo tsi' tiq'uiyob. 
10Tsi' subeyob: Winicob, mic 
ña'tan che' mi lac majlel ti barco 
mi caj lac taj cabal wocol. Cabal 
mi caj i jilel lac chuba'an, mach 
cojic jach jini barco yic'ot i cuch 
pero joñonla ja'el, che'en. 11 Jini 
i yaj capitán soldadojob ma'anic 
tsi' jac'be i t'an Pablo. Tsi' jac'be i 
t'an jini xtoj'esa barco yic'ot i yum 
jini barco. 12Mach abi wenic i jijlib 
barco ya' ba' añob. Wocol abi mi' 
ñusañob i yorajlel tsañal ya'i. Jini 
cha'an ñumen cabalob jini yomo' 
ba loq'uel ya' ba' jijlemob. Yomob 
c'otel c'alal ti Fenice ba' uts'at i 
jijlib barco cha'an ya'i mi' ñusañob i 
yorajlel tsañal mi tsa' mejliyob. Jini 
Fenice jump'ejl tejclum ya! ti Creta 
am ba ti! tojel nordeste yic!ot ti! 
tojel sudeste. 


Tsa' tejchi p'atal bA ic! ya! ti ñajb 

13Che! ba tsa! tejchi c'unte! ba ic! 
ch'oyol ba ti sur, tsi! lon ña'tayob 
uts'at mi! majlelob. Tsi! letsabeyob i 
pislel barco. Tsa' cajiyob ti xAmbal 
majlel lac'al ti! ti' ñajb ya! ti Creta. 

14Mach jalic tsa! tejchi wen p'atal 
ba ñuqui ic! i c'aba' Euroclidón. 
15Tsi' jats'a jini barco. Ma'anic tsa! 
mejli ti xambal jini barco cha'an 
ic'. Tsaj caya lojon c toj'esan majlel 
barco. Tsi' wersa chocoyon lojon 
majlel jini ic'. 16Che' ba tsa! c'otiyon 
lojon ba' ma'anic cabal ic' lac'al ti' 
t'ejl ch'o'ch'oc ba lum joyol ba ti ja' 
i c'aba' Clauda, wocol tsa' mejli j 
cach lojon jini ch'o'ch'oc ba barco. 
17 Tsa' ujti i ch'uyob jini ch'o'ch'oc 
ba barco, tsi' ban cachayob jini 
colem barco. Tsi' bac'ñayob i cujob 
i ba ti bulul ba lum i c'aba' Sirte 
am ba ti' mal ñajb. Tsi' ju'sabeyob i 
pislel barco. Tsa! wersa chojquiyob 
sujtel cha'an ic'. 18 C'ax cabal 
tsi! jats'a barco jini ñuqui ic'. Ti 
yijc'Alal tsa! caji i sejb'esañob barco. 
19Ti' yuxp'ejlel q'uin tsac bajñel 
choco lojon loq'uel i bal jini barco. 
20Cabal q'uin ma'anic tsiquil mi 
q'uin mi ec'. C'ax p'atal to jini ic'. 
Tsac ña'ta lojon ma'anic mi caj c 
chan colel lojon. 

21Cabal q'uin ma'anic tsaj c'uxu 
lojon waj. Jini cha'an Pablo tsa! 
wa'le ti yojlil ba! añob. Tsi' yala: 
Winicob, uts'at tsa'ic la' jac'beyon c 
t'an. Uts'at machic tsa' loq'uiyetla 
ti Creta. Che! jini ma'anic tsa! sajti 
la' chuba'an. Ma'anic tsa' la' wubi 
wocol. 22Wale mic wen subeñetla, 
tijicñesan la! pusic'al come 
ma'anic majch mi caj i chamel mi 
juntiquileticla. Cojach mi caj i jilel 
jini barco. 23Come sajmal ti ac'alel 
tsa' wa'le i yángel Dios ba' añon. I 
cha'añon jini Dios. Mic cha'liben 
i ye'tel. ?4Tsi' yala: “Mach ma! 
cha'len baq'uen Pablo. Wersa mi 
caj a wa!tAl ti! tojlel César. Awilan, 

Dios tsa'ix i yaq'ueyet pejtelel 
woliyo' ba ti xambal a wic'ot 

che' bajche' tsa' c'ajtibe”, che'en. 
25Jini cha'an, winicob, tijicñesan 
la' pusic'al come mic ñop mi caj i 
yujtel che! bajche! tsi' subeyon Dios. 
26Wersa mi caj lac chojquel majlel 
ti jump'ejl lum joyol ba ti ja'. Che! 
tsi' yala Pablo. 

27 Che! ti' chanlujump'ejlel (14) 
ac'Alel che! ba tsa! ñijcantiyon 
lojon majlel ti colem ñajb i c'aba! 
Adriático, ti ojlil ac'alel tsi! ña'tayob 
jini x'e'telob ti barco lac'alix añon 
lojon ti! ti' ñajb. 28Tsi! p'isiyob 
i tamlel ja'. An junc'al ti jajl. Ti 
yamba jumucrc! tsi! cha! p'isiyob. An 
jax jo'lujunjajl. 29Tsi! cha'leyob 
baq'uen ame mi' cuj i ba barco 
ti xajlel tac am ba ti! mal ja'. Tsi' 
chocoyob ti ja' champ'ejl i calib 
barco ti' yebal barco. Wocol tsi' 
ñusayob ac'alel. 30 Jini x'e'telob ti 
barco tsi' ñopoyob puts'el majlel 
yic'ot ch'o'ch'oc ba barco. Tsi' 
ju'sayob ti colem ñajb. Tsi' meleyob 
che' bajche' mi yomob i choc jubel 
i calib barco ya! ti! ñi'. 31 Pablo tsi' 
sube i yaj capitán soldadojob yic'ot 
pejtelel soldadojob: Mi ma'anic 
mi' yajñelob ti' mal barco jini 
x'e'telob, ma'anic mi mejlel la' colel 
jatetla, che'en. 32Jini cha'an jini 
soldadojob tsi' tsepbeyob i lazojlel 
jini ch'o'ch'oc ba barco cha'an mi' 
yac! ti sajtel. 

33Che! ba wolix i sac'an, Pablo 
tsi' subeyob cha'an mi' c'uxob i 
bal i ñac' ti pejtelelob. Tsi' yala: I 
lajchamp'ejlelix q'uin woli la' ñusan 
wocol. Woliyetla ti ch'ajb. Ma'anic 
chuqui tsa! la! c'uxu. 34Jini cha'an 
mic subeñetla ti wocol t'an yom 

mi la! cha'len we'el cha'an mi 
la! p'at'an. Ma'anic mi caj i sajtel 
mi junt'ujmic i tsutsel la! jol mi ti 
juntiquileticla, che'en Pablo. 35Che! 
ba tsa! ujti i sub jini t'an, tsi! ch'ama 
waj. Tsi' sube Dios wocolix i yala ti' 
tojlel pejtelel winicob. Tsi' xet'e. Tsa' 
caji i c'ux. 36'Tsa! ñuc'ayob i pusic'al 
ti pejtelelob. Tsa' cajiyob ti we'el 
ja'el. 37 Añon lojon lujunc'al yic'ot 
waclujuntiquil i chanc'al (276) 
ti' mal barco. 38Che' ñajobix tsi' 
sejb'esayob jini barco. Tsi' chocoyob 
ochel c'uxbil ba i wut jam ti colem 
ñajb. 

Tsa' jejmi barco 

39Che! ba tsa! sac'a ma'anic tsi! 
cAñAyob jini lum. Tsi' q'ueleyob 
junxajc' ñajb ba! tsa! ochi ti lum. Ya! 
yomob i ñijcan majlel barco ti! ti! i 
xac! ñajb, mi tsa! mejliyob. 4 Jini 
cha'an tsi' tsepbeyob i lazojlel i 
calib tac barco. Ya' tsi' cayayob 
ti colem ñajb. Tsi' jitiyob lazo tsa! 
ba i chucu i toj'esajib barco. Tsi' 
letsayob i pislel i ñi' barco cha'an 
mi' chuc ic'. Tsi' ñopoyob majlel ti' 
ti' ñajb. 41Tsa! tiliyob ba! t'oxbil jini 
ñajb cha'an bulul ba lum. Ya! tsa! 
cale ba! jay jini ja'. Tsa' ts'ajpi i ñi' 
barco ti lum. Ma'anic tsa' mejli i 
ñijcañob. I yit jini barco tsa' caji ti 
xujlel cha'an cabal tsi! jats'a ja'. 

42 Jini soldadojob yomob i tsansan 
xñujp'elob cha'an ma'anic mi' 
puts'elob ti ñuxijel. 431 yaj capitán 
soldadojob tsi' tiq'uiyob come yom 
i coltan Pablo. Tsi' subeyob cha'an 
mi! chocob ochel i ba che! bajche! 
jaytiquil yujilo' ba ñuxijel cha'an 
mi! c'otelob ñaxan ti lum. 44Jini tsa! 
bA cAleyob tsi! c'añayob tabla, ojlil 

tsi! c'añayob i xujt'il tac jini barco. 
Che' jini, uts'at tsa' c'otiyob ti lum 
ti pejtelelob. 


Pablo ya' ti lum i c'aba' 
Malta joyol ba ti ja' 
2 8 Che! uts'at tsa! c'otiyon 
lojon ti! ti! ñajb, tsac ña!ta 
lojon Malta i c'aba' jini lum joyol 
ba ti ja!. 2Jini chumulo' ba yati tsi' 
wen p'untayon lojon. Tsi' xiq'uiyob 
c'ajc. Tsi! payayon lojon ochel tic 
pejtelel lojon cha'an woli to ja'al. 
Tsawan jax pañimil. 3Pablo tsi' 
tempa junsejt si'. Che! bA tsi! yotsa 
ti c'ajc, tsa! loq'ui tsunte!chan 
cha'an i ticwalel c'ajc. Tsa! ts'uyle 
ti' c'ab Pablo. 4Jini chumulo! bA 
yai che! bA tsi! q'ueleyob ts'uyul 
lucum ti' c'ab, tsi! subeyob i ba: 
Isujm, stsansa jini winic. Anquese 
uts'at tsa! loq'ui ti ja', wale mux 
caj i chamel cha'an i mul, che'ob. 
5Pablo tsi! pajq'ui ochel ti c'ajc jini 
tsunte'chan. Ma'anic chuqui tsi' 
tumbe. ĉTsi' ña'tayob jini winicob 
mux i sijt'el o mux i bac' wa'al 
chamel. Che! jal tsi! pijtayob tsa! 
caji i q'uelob ma'anic chuqui tsi' 
tumbe. Tsi' q'uextayob i pusic'al. 
Tsa' caj i yalob jiñach juntiquil dios. 
7 An juntiquil i c'aba' Publio am 
ba i ye'tel ti jini lum joyol ba ti ja'. 
Lac'al jach an i lum. Tsi' payayon 
lojon ochel ti' yotot. Uxp'ejl q'uin 
tsi' we'sayon lojon ti' yuts'atlel i 
pusic'al. 8 Ñolol i tat ti' wayib, woli 
ti c'ajc yic'ot ta'. Tsa! majli Pablo 
i q'uel. Che' ba tsi' pejca Dios, tsi' 
yAC'A i c'ab ti! jol. Tsi' lajmesa. °Che' 
cambil chuqui tsa' ujti, tsa' tiliyob 
ja'el yaño! bA xc'amajelob loq'uemo! 
ba ti pejtelel jini lum joyol bA 

ti ja'. Tsa' lajmesantiyob. 10Tsi' 
yaq'ueyoñob cabal c majtan lojon. 
Che' ba tsa' cha' majliyon lojon, tsi' 
yotsabeyon lojon ti barco chuqui 
tac yom c cha'an lojon. 


Tsa' c'oti Pablo ti Roma 

11Che' ñumenix uxp'ejl uw, tsa! 
majliyon lojon ti barco ch'oyol 
bA ti Alejandría. Ya jach tsi! ñusa 
i yorajlel tsañal ti jini lum joyol 
ba ti ja'. An i yejtal jini Cástor 
yic'ot Pólux bombil ti' pat jini 
barco. 12Che! ba tsa! c'otiyon 
lojon ti Siracusa, ya! tsa! jaleyon 
lojon uxp'ejl q'uin. 13Che! ba tsa! 
loq'uiyon lojon yati, tsac cha'le lojon 
joyocña bA xAmbal c'alal ti Regio. 
Ñumenix jump'ejl q'uin, tsa! tejchi 
ic! loq'uem ba ti sur. Ti! cha'p'ejlel 
q'uin tsa! c'otiyon lojon ti Puteoli. 
14Ya'i tsac taja lojon hermanojob. 
Tsi' c'ajtibeyon lojon cha'an mij 
caytal lojon yic'otob wucp'ejl q'uin. 
Ti wi'il tsa! c'otiyon lojon ti Roma. 
15Che! ba tsi! yubiyob ya! ti Roma 
c'otemonix lojon, jini hermanojob 
tsa' tiliyob i tajon lojon ya' ba'an 
choñoñibal tac ti Apio. Yaño' ba tsi' 
tajayon lojon ya' ti Tres Tabernas. 
Tsa! ñuc'a i pusic'al Pablo che! ba tsi! 
q'ueleyob. Tsi' sube Dios wocolix i 
yala. 16Che' ba tsa' c'otiyon lojon ti 
Roma tsa' aq'uenti permiso Pablo 
cha'an mi' chumtal ti' bajñel otot 
yic'ot jini soldado tsa' ba i canta. 


Pablo tsi' subu i t'an Dios ya' ti Roma 
17Che! ñumenix uxp'ejl q'uin, 

Pablo tsi' paya tilel jini ñuco' ba 

judíojob. Che' ba tsi' tempayob i 

bA, Pablo tsi! subeyob: Winicob c 

pi'alob, ma'anic chuqui tsac cha'le 

ti' contra lac pi'alob. Ma'anic tsaj 
contraji i t'an lac ñojte'el, pero tsa! 
ajq'uiyon ti! c'ab romanojob tsa! 
bA i ñup'uyoñob ya! ti Jerusalén. 
18Che! bA tsi! meleyoñob yomob i 
yac'on ti colel, come ma'anic c mul 
cha'an mic chamel. 19 Jini judíojob 
tsi! wersa subeyob cha'an ma'anic 
mi' yac'on ti colel. Jini cha'an tsac 
wersa c'ajti c mel c ba ba'an César 
anquese ma'anic chuqui mic sub 
ti' contra c pi'alob tic lumal. 20Jini 
cha'an tsac payayetla tilel cha'an 
mij q'ueletla, cha'an mic pejcanetla, 
come cachalon ti cadena cha'an 
wolic ñop jini mu! ba i ñopob 
winicob x'ixicob ti Israel, che'en 
Pablo. 

21 Jini judíojob tsi' subeyob: 

Jini año' ba ti Judea ma'anic tsi' 
chocbeyoñob tilel jun cha'an mi' 
subob a mul. Ma'anic tsi' subuyob a 
mul mi juntiquilic lac pi'alob tsa! ba 
juliyob. Ma'anic chuqui tsi' yalayob 
ti a contra. 22Com cubin lojon 
chuqui wola' ñop, come cujil lojon 
ti pejtelel lum woli' contrajintelob 
jini mu! ba i ñopob che! bajche! 
jatet. Che' tsi' yalayob judíojob. 

23 Jini judíojob tsi! wan ña'tayob 
baqui ora mi' caj i cha! tilelob. 
Cabal tsa! c'otiyob ya' ba! chumul. 
Pablo tsi! wen subeyob jini wen 
t'an chalan i yumantel Dios. C'alal 
ti sac'ajel c'alal ti ic'ajel tsi' wen 
tsictesabeyob i sujmlel Jesús che! 
bajche' ts'ijbubil ti' mandar Moisés 
yic'ot ti! jun jini x'alt'añob. 24Ojlil 
tsi' ñopoyob chuqui tsi' subeyob. 
Ojlil ma'anic tsi! ñopoyob. ?5Tsi' 
t'oxoyob i ba ti t'an. Che! ba tsa! 
majliyob, Pablo tsi! subeyob: Isujm 
chuqui tsi! yala jini Ch'ujul bA 

Espíritu che! bA tsi! c'ambe i yej jini 
x'alt'an Isaías che! bA tsi! pejca lac 
ñojte'el. 26'Tsi! yala: “Cucu ba'an 
jini winicob x'ixicob. Subeñob: Mi 
caj la' wubin t'an, ma'anic mi caj 

la' ch'amben isujm. Mi caj la' q'uel, 
pero ma'anic mi caj i c'otel la' wut. 
27 Come tsa' ochi ti tonto i pusic'al 
jini winicob x'ixicob. Mach yomobic 
i yubiñob. Tsi' muts'uyob i wut, 
ame i q'uelob ti' wut, ame i yubiñob 
ti' chiquin, ame i ch'ambeñob isujm 
ti' pusic'al, ame i cha' sutq'uiñob i 
ba cha'an mic lajmesañob”, che'en. 

28 Ña'tanla, che! jini, wolix i 
sujbel ba'an gentilob laj coltantel 
ch'oyol ba ti Dios. Jini gentilob 
mi caj i ñich'tañob, che'en Pablo. 
29Che' ba tsa! ujti ti t'an, tsa! 
majliyob judíojob. Tsi' contrajiyob 
i ba ti cabal t'an. 30Cha'p'ej] jab 
tsa' ajni Pablo ti! yotot tsa! bA i 
majña. Tsi' paya ochel pejtelel tsa' 
ba tiliyob. 31Tsi' subu i sujmlel 
cha'an i yumantel Dios. Ti ch'ejlel 
i pusic'al tsi' cantesayob i sujmlel 
lac Yum Jesucristo. Ma'anic majch 
tsi' tiq'ui. 

Jun cha'an jini año' ba ti Roma 
Pablojon i winicon Cristo Jesús. 
Paybilon cha'an mic majlel ti 

subt'an. Dios tsi' yaq'ueyon que'tel 

ti! t'an. ?Jiñach jini wen t'an tsa! ba i 
wan subu Dios ti ch'ujul ba i Ts'ijbujel, 
ts'ijbubil ba i cha'an x'alt'añob. 3Jiñach 
jini wen t'an mu' ba i tsictesan i Yalobil 
Dios tsa' ba i yila pañimil tilem bA 

ti' p'olbal David. 4Tsa' wen tsictiyi 

i Yalobilach Dios ti' p'atalel yic'ot ti' 
yEspíritu Dios che! ba tsa! tejchi loq'uel 
ba'an chAmeño! bA lac Yum Jesucristo. 
STsi' yaq'ueyon lojon i yutslel i pusic'al 
che! bA tsi! payayon lojon ti apóstol 

ti! tojlel winicob x'ixicob ti pejtelel 
pañimil cha'an mi! ñopob Jesucristo, 
cha'an mi' jac'beñob i t'an. 5Jatetla 
ja'el paybiletla i cha'an Jesucristo lajal 
bajche' yaño' ba. I cha'añetla. 

TWolic ts'ijbubeñetla jini jun 
pejteletla añet ba la ti Roma. 
C'uxbibiletla i cha'an Dios tsa! bA 
i payayetla cha'an mi la! wochel ti 
ch'ujul. La' i yaq'ueñetla Dios yic'ot 
lac Yum Jesucristo i yutslel yic'ot i 
ñach'tilel i pusic'al. 


Pablo yom majlel ti Roma 


8Ñaxan mic suben Dios wocolix i 
yala ti Jesucristo cha'an pejteletla, 


come woli ti ajlel ti pejtelel pañimil 
bajche' tsa' la! ñopo Cristo. 9 Yujil 
Dios wolic chan ña'tañetla ti 
pejtelel ora che! mic pejcan. Mic 
melben i ye'tel Dios ti pejtelel c 
pusic'al ti jini wen t'an mu! bA i 
tsictesan i Yalobil Dios. 1 Anix 
ora wolij c'ajtiben Dios j coltantel 
cha'an mic majlel ba' añetla mi che' 
yom Dios. 11Com j q'ueletla cha'an 
mi caq'ueñetla la' can la' majtan 
ch'oyol ba ti Espíritu, cha'an mi 
la! xuc'chocontel. 12Com j q'ueletla 
cha'an mi lac tem ñuq'uesaben lac 
bA lac pusic'al, come ti jump'ejl lac 
pusic'al woli lac ñop. 

13Come yom mi la' ña'tan, 
hermanojob, anix ora wolic ña'tan 
tilel ba' añetla. C'alal wale an 
chuqui tsi' mactayon. Com tilel 
cha'an mi' p'ojlel xñopt'añob 
ti la' tojlel che' bajche' ti' tojlel 
yaño' ba gentilob*. 14Come an tic 
wenta jini wen t'an cha'an mic 
subeñob griegojob* yic'ot mach 
ba griegojobic, jini cantesabilo' ba 
yic'ot jini mach ba cantesabilobic. 
15Jini cha'an ti pejtelel c pusic'al 
comix c subeñetla jini wen t'an añet 
ba la ti Roma. 

16Ma'anic mic cha'len quisin 
cha'an jini wen t'an, come jiñach 

i p'atalel Dios cha'an mi! coltan 
pejtelel mu! ba i ñopob, ñaxan jini 
israelob, wi'il jini griegojob. 17 Ti 
jini wen t'an mi! tsictiyel toj bA i 
pusic'al Dios mu! ba i yaq'ueñonla 
che' mi lac ñop, cha'an chan xuc'ul 
mi lac ñop che' bajche' ts'ijbubil: 
‘Jini mu! bA i q'uejlel ti toj cha'an 
tsi' ñopo Dios chan cuxul mi caj i 
yajñel come xuc'ul Dios”. 


Woli' tsictiyel i mich'ajel 
Dios ti! contra winicob 

18Come woli' tsictiyel i mich'ajel 
Dios ya! ti panchan. Woli' jubel 
ti' contra pejtelel i jontolil yic'ot 
i mul winicob x'ixicob, mu! bA i 
mactañob i sujmlel yic'ot i jontolil. 
19Come mi mejlel i cañob chuqui 
tac pasbebilob ti Dios ila ti pañimil, 
come Dios tsi' tsictesabeyob. 
20C'4lal ti! tejchibal pañimil tsiquil 
añach Dios, come tsiquil i melbal. 
Anquese ma'anic mi laj q'uel ti 
lac wut, tsiquil i p'atalel yic'ot i 
ña'tibal mach ba anic mi' jilel. Jini 
cha'an bajobach i ba che! ma'anic 
mi! ñopob. 21Anquese tsi! cañayob 
Dios, ma'anic tsi! ch'ujutesayob. 
Ma'anic tsi! subeyob wocolix i yala. 
Tsa' lon tejchi i bajñel ña'tabal. 
Utsilix tsa! p'ojli tonto bA i pusic'al. 
22Che' ba tsi! lon ña'tayob cabalach 
i pusic'al tsa! ochiyob ti tonto. ?3Tsi' 
cayayob jini ñuc bA Dios mach bA 
yujilic jilel. Tsi! diosiyob i yejtal 
winic mu! bA i jilel, yic'ot i yejtal 
te'lemut, yic'ot i yejtal jini cotol bA, 
yic'ot i yejtal jini jAlacña bA. 

24 Jini cha'an Dios tsi! cayayob ti! 
ts'i'lel, come wo'atax i pusic'alob 
ti mulil. Quisintic jax bajche' tsi' 
c'añayob i bac'tal. 25Tsi! cayayob i 

sujmlel Dios cha'an mi' ñopob lot. 
Tsi' ch'ujutesayob jini melbil tac ba. 
Tsi' melbeyob i q'uiñilel. Ma'anic 
tsi' ch'ujutesayob Dios tsa' ba i mele 
pejtelel chuqui tac an, jini yom 

ba mi lac sub ti ñuc ti pejtelel ora. 
Amén. 

26 Jini cha'an Dios tsi! cayayob 
come woli' melob quisintic jax ba 
i colosojlel i pusic'al. Come jini 
x'ixicob i cha'año' ba tsi! cayayob 
i c'ajñibal winicob. Tsi' laj bA 
pi'leyob i ba. 27 Che! ja'el winicob 
tsi! cayayob i c'Ajñibal x'ixicob. 

Tsi' walac pi'leyob i ba. Wo'ob 

jax ti! ts'i'lel. Quisintic jax bajche! 
tsi' meleyob laj bA winicob. Tsa' 
aq'uentiyob i tojol i mul che! bajche! 
an i jontolil. 

28 Mach yomobic i wis ña'tan 
Dios. Jini cha'an Dios tsi' cayayob 
cha'an mi' ña'tañob chuqui tac 
bibi' yic'ot cha'an mi' cha'leñob 
chuqui tac mach wenic. 29put'ulob 
ti jujunchajp jontolil, yic'ot i 
ts'i'lel, yic'ot i mulantel chuba'añal, 
yic'ot ts'a'leya. But'ulob i pusic'al 
ti' tsaytsayñayel cha'an i wenlel 
i pi'alob, yic'ot tsansa, yic'ot leto, 
yic'ot lotiya, yic'ot a'leya, yic'ot 
u'yaj t'an. 30Mi' cha'leñob wulwul 
t'an yic'ot jop't'an. Mi' ts'a'leñob 
Dios. Mi' p'ajob i pi'alob. C'ax ñuc 
mi' p'isob i ba. Mi' ña'tañob i melob 
jontolil. Mi' ñusabeñob i t'an i tat 
i ña'. 31Tontojob, mach xuc'ulobic 
i pusic'al. Mach yujilobic c'uxbiya, 
mi p'untaya, mi ts'ita'ic. 32 Anquese 
ña!tAbil i cha'añob tsa'ix i yAc'A 
mandar Dios cha'an mi' chamel jini 
mu' ba i mel bajche' jini, mi' chan 
melob. Mi' c'uxbiñob ja'el jini mu' 
ba i melob jontolil lajal bajche'ob. 


ROMANOS 2 


Dios mi' cha'len meloñel ti toj 
Jini cha'an mi wola! q'uel 
ti xmulil a pi'alob, an a mul 
come mach a wentajic cha'an ma! 
melob. Come majqui jach mi! sub i 
mul i pi'alob woli' bajñel tsictesan i 
mul, come lajalach i mul yic'ot. ?La 
cujil Dios mi' cha'len meloñel ti toj 
ti' contra jini mu' ba i cha'leñob 
mulil. 3Jatet mu! ba a sub i mul a 
pi'alob che' lajal wola' cha'len mulil, 
¿mu' ba a lon ña'tan mi caj a loq'uel 
ti uts'at che' mi' melet Dios? 4¿Mu' 
ba a lon ñusaben on ba i yutslel i 
pusic'al Dios? ¿Mu' ba a lon ñusan 
che' jal woli' cuchbeñet a mul 
ti' yutslel i pusic'al? ¿Mach ba a 
wujilic, Dios mi' pasbeñet i yutslel i 
pusic'al cha'an ma' cay a mul? 
5Tsatsatax a pusic'al. Ma'anic 

ma! cay a mul. Che! jini wola! wAc! 
ti tempayel i mich'ajel Dios cha'an 
i q'uiñilel mich'ajel che' mi' caj ti 
tsictiyel bajche' mi' cha'len meloñel 
Dios ti toj. Dios mi caj i yaq'ueñob 
i chobejtabal che' bajche' an i 
melbal ti jujuntiquil. 7 Jini mu! ba i 
chan cha'leñob chuqui uts'at cha'an 
yomob i ñuclel yic'ot i c'uxbintel 
yic'ot i cuxtalel mach ba anic mi' 
jilel, mi caj i yaq'uentelob i cuxtalel 
mach ba anic mi' jilel. 8Pero jini 
mu! bA i melob che! bajche' yom 
i bajñel pusic'al mach ba anic 
mi' ñopob chuqui isujm, jini mu' 
ba i cha'leñob jontolil, mi caj i 
tajbeñob i mich'ajel Dios. Dios mi 
caj i ya'leñob. 9Mi caj i tajob cabal 
wocol yic'ot tsic pusic'al pejtel mu' 
ba i cha'leñob jontolil, ñaxan jini 
israelob, ti wi'il jini griegojob. 1°Mi 
caj i taj i ñuclel yic'ot i c'uxbintel 

yic'ot i ñach'tilel i pusic'al jini mu' 
ba i cha'len chuqui uts'at, ñaxan 
jini israelob, ti wi'il jini griegojob. 
11Come Dios mach jelchojquic jach 
mi' c'uxbin winicob x'ixicob. 

12 Jini mach ba anic tsi! yubiyob 
mandar mi caj i jilelob cha'an i mul. 
Ma'anic mi caj i c'an mandar Dios 
cha'an mi' melob. Pero jini tsa' ba i 
yubiyob mandar, tsa' ba i ñusayob, 
Dios mi caj i c'an jini mandar 
cha'an mi! melob. 13Come mach 
tojobic ti! wut Dios jini mu! ba i lon 
ubiñob mandar, cojach jini mu! bA 
i jac'ob jini mandar mi' ch'ajmelob 
ti' wenta. 14Come jini gentilob 
mach ba anic i cha'añob jini 
ts'ijbubil ba mandar, an i cha'añob 
i mandar Dios ti' pusic'al che' mi' 
bajñel melob che' bajche' ts'ijbubil, 
anquese mach i cañayobic jini 
ts'ijbubil ba. 15Mi! tsictesañob jini 
mandar ts'ijbubil ba ti' pusic'alob. 
Mi! bajñel ña'tañob ti! pusic'al mi 
toj woli' melob o mi mach tojic. 
16Ti' q'uiñilel meloñel, Dios mi caj 
i c'an Jesucristo cha'an mi! mel 
winicob x'ixicob cha'an jini mucul 
tac bA tsa! ba i meleyob che! bajche' 
mi! yal jini wen t'an mu! bA c sub. 


Israelob mu' ba i ñopob jini 
ts'ijbubil ba mandar 

17 Jatet israelet ba ma! ñop jini 
ts'ijbubil ba mandar. Ñuc ma' lon 
q'uel a ba cha'an wola' ñop Dios. 
18Cambil a cha'an chuqui yom Dios. 
Ma' ña'tan chuqui wen uts'at, come 
cantesabilet ti jini mandar. !9Ma! 
lon ña'tan xtoj'esayajet cha'an 
xpots'ob. Ma' lon ña'tan i saclelet 
pañimil cha'an jini año! ba ti ac'alel. 
20Ma' lon ña'tan maestrojet cha'an 

jini tontojob, xcantesajet cha'an 
alobob. Ma' lon ña'tan cabalach 
a ña'tabal ti jini mandar yic'ot 
i sujmlel. 21Jatet ma! cantesan 
a pi'alob. ¿Chucoch ma'anic ma! 
bajñel cantesan a ba? Ma! sub mach 
wenic xujch'. ¿Mu' ba a cha'len 
xujch!? 22Ma! wal mach wenic 
ts'i'lel. ¿Mu! ba a cha'len ts'i'lel? 
Ma! ts'a'len dios tac. ¿Mu' ba a 
xujch'iben i chuba'an jini templo 
tac? 23Ñuc ma! lon sub a ba cha'an 
jini mandar. ¿Mach ba wolic a 
ts'a'len Dios che' ma' ñusaben i 
mandar? 24Come jini gentilob mi' 
p'ajbeñob i c'aba' Dios cha'an ti la' 
melbal che' bajche' ts'ijbubil. 
25Come an i c'ajñibal tsep pachalel 
mi wola! jac' jini mandar, pero 
mi wola' ñusan mandar, lolom 
jach tsepbil* a pachalel. 26 Jini 
mach ba tsepbilic i pachalel mi 
tsi' mele chuqui tac toj mu' ba i yal 
jini mandar, ¿mach ba tsepbilic i 
pachalel yilal ti! tojlel Dios? 2? Mi 
ts'acal tsi! jac'a jini mandar jini 
mach ba tsepbilic i pachalel, ¿mach 
ba muq'uic i tsictesan a mul? come 
wola' ñusan mandar che' an a cha'an 
jini ts'ijbubil ba mandar yic'ot 
tsep pachalel. 28Come mach mero 
israelobic pejtel i p'olbal Israel. Jini 
mero tsep pachalel ja'el mach jinic 
am ba ti lac bac'tal. ?29°Mero israelonla 
che' tojonla ti' wut Dios. Mero tsep 
pachalel jini am ba ti lac pusic'al, 
mach ti lac bac'talic, i melbalach 
jini Espíritu. Jini mero israel mi' taj i 
ñuclel ti Dios, mach ti winicobic. 


3 


Xuc'ul Dios 


¿Am ba chuqui ñumen uts'at 
i cha'añob israelob bajche! 

gentilob? ¿Chuqui mi' taj jini 
tsepbilo' ba i pachalel? ?Cabal, 
come jiñobach tsa' ba aq'uentiyob i 
t'an Dios ti ñaxan. ĉIsujm, ma'anic 
tsi! ñopoyob lamital, pero ¿tsa' ba 
jili i xuc'tilel i pusic'al Dios cha'an 
ma'anic tsi! ñopoyob? 4Ma'anic. 
Anquese xlotob pejtelel winicob, 
mach yujilic lot Dios. Che! bajche' 
ts'ijbubil ti Salmos: “Tojach chuqui 
mi' yal Dios ti pejtelel ora. Ma'anic 
majqui mi mejlel i yal mach tojic 
Dios”, che'en. 

SLac jontolil ja'el mi! tsictesan 
toj ba i pusic'al Dios. ¿Chuqui mi 
la cal, che' jini? ¿Yom ba mi la cal 
mach tojic Dios che' mi' yac'onla 
ti tojmulil? Che'ach mi' lon alob 
winicob. Mach che'ic yom. Mi 
mach tojic Dios, ¿bajche' mi mejlel 
i mel pejtelel winicob x'ixicob año! 
ba ti pañimil? 7Mi' yalob: Mi woli 
lac tsictesan i sujmlel Dios yic'ot lac 
lot, mi woli la cAc! ti cajñel i ñuclel 
Dios, ¿chucoch mi' q'uelonla ti 
xmulil che! jini? lon che'ob. 8¿Yom 
ba mi la cal: La! lac cha'len jontolil 
cha'an mi' p'ojlel chuqui tac uts'at? 
Mach yomic. Woliyob ti lot mu' 
ba i yalob che'ach wolic sub lojon. 
Mi caj i yajq'uelob ti tojmulil che! 
bajche' yom. 


Ma'anic majqui toj 

9Jixcu jini judíojob, ¿mu' ba i lon 
ña'tañob tojob? ¿Mach ba lajalobic 
bajche' jini gentilob? Lajalob cu, 
come tsa'ix c subu lojon an i mul 
israelob yic'ot gentilob, come ti 
pejtelonla chuculonla ti! p'atalel 
mulil. 10Che! bajche' ts'ijbubil: 
“Ma'anic majqui toj, mi juntiquilic. 
11Ma'anic majqui mi! ch'amben 

isujm. Ma'anic majqui yom i ñop 
Dios. 1?Ti pejtelonla tsa' sajtiyonla 
ti bij. Ma'anic laj c'ajñibal. Ma'anic 
majqui mi' cha'len chuqui wen, 
mi juntiquilic. 13Lajal i yej 
winicob bajche' i ti' mucoñibal. 
Mi' cha'leñob lot. An i venenojlel 
lucum ti! mal i yej. 14Mi' cha'leñob 
p'ajoñel yic'ot wajleya. !SAjñel 
mi' majlelob i tsansañob i pi'alob. 
16Baqui jach mi! majlelob mi' 
techob wocol yic'ot jisaya. 1 Mach 
i cañayobic jini bij ba! ñach'al 
lac pusic'al. 18Ma'anic mi! wis 
bac'ñañob Dios”. Che'ach ts'ijbubil. 
19La cujil an ti' wenta jini mu! bA 
i yubiñob mandar cha'an mi' jac'ob 
ti pejtelel. Aq'uebilob cha'an mi' 
ñajch'elob yic'ot pejtel winicob 
x'ixicob ti pañimil che' mi' melob 
i ba ti! tojlel Dios. 2° Jini cha'an 
mach cha'anic i jac'ol mandar mi' 
ñusabeñonla lac mul Dios che' mi' 
yotsañonla ti! wenta. Come jini 
mandar mi' yaq'ueñonla lac ña'tan 
lac mul. 


Dios mi' yaq'uen toj ba i 
pusic'al jini mu' ba i ñop 
21WAle tsa'ix tsictiyi toj ba i 

pusic'al Dios mu' ba i yaq'uen 
winicob x'ixicob mach ba anic 
tsi' jac'ayob jini mandar. I juñilel 
mandar yic'ot i juñilel x'alt'añob 
tsi! yac'a ti cajñel toj ba i pusic'al 
Dios. ??Jiñach toj ba i pusic'al mu! 
bA i yaq'uentelob pejtel mu! ba i 
ñopob Jesucristo, come Dios mach 
jelchojquic mi! q'uelob. 23Come 
ti pejtelelob tsa'ix i cha'leyob 
muulil. Mach i tajayobix i ñuclel 
Dios. ?4Dios mi' yotsañob ti' wenta 
cha'an jach i yutslel i pusic'al. Mi' 

ñusabeñob i mul ti! majtan jach, 
come Cristo Jesús tsi' mañayob 
cha'an mi' yac'ob ti colel. 25Come 
Dios tsi! wa!choco Cristo cha'an 
mi! tojbeñob i mul yic'ot i ch'ich'el, 
cha'an mi' lajmel i mich'ajel ti' 
tojlel pejtel mu! ba i ñopob. Che! 
jini tsiquil tojach Dios tsa! bA i 
to'ol q'uelbeyob i mul winicob 
x'ixicob ti yamba ora che' woli to i 
cuchbeñob i mul. 26La cujil tojach 
mi' mel xmulilob. Tojach Dios mu' 
ba i yotsañob ti' wenta che' mi' 
ñusabeñob i mul pejtel mu! bA i 
ñopob Jesús. 

27 ¿Mu' ba lac chan sub lac ba ti 
ñuc? Ma'anic. ¿Chucoch? ¿Mach 
ba anic lac ñuclel cha'an ti' jac'ol 
jini mandar? Ma'anic. Come 
mach cha'anic i jac'ol mandar mi' 
ñusabeñonla lac mul Dios che' mi' 
yotsañonla ti' wenta, pero cha'an 
jach tsa! lac ñopo Jesús. 28'Tsiquil 
che' jini, Dios mi' ñusan lac mul. 
Mi' yotsañonla ti' wenta cha'an 
tsa' lac ñopo Jesús, mach cha'anic 
i jac'ol mandar. 29Lac Dios ¿i 
cha'an jach ba israelob? ¿Mach ba 
i cha'anic gentilob ja'el? I cha'an 
cu ja'el. 30°Come juntiquil jach Dios. 
Mi caj i yotsan ti! wenta pejtel 
mu! bA i ñopob, jini tsepbil ba i 
pachalel yic'ot ja'el jini mach ba 
tsepbilic i pachalel. 31¿Mu' ba lac 
jisan i c'ajñibal mandar che' mi lac 
ñop Jesús? Ma'anic. Mi lac chan 
ña'taben i c'ajñibal mandar. 


Abraham tsi' ñopo Dios 
4 ¿Chuqui yom mi la cal 
che' jini? ¿Chuqui tsi' taja 
Abraham jini lac ñojte'el? 2Dios 
tsi' ñusabe i mul Abraham. Tsi' 

yotsa ti! wenta, pero mach cha'anic 
wen bA i melbal. Tsa'ic i ch'ama ti' 
wenta cha'an wen ba i melbal, tsa' 
mejli i sub i ba ti ñuc, pero mach 
ti' tojlelic Dios. 3¿Chuqui mi! yal i 
Ts'ijbujel Dios? “Abraham tsi! ñopo 
Dios. Jini cha'an Dios tsi! q'uele 
ti toj”, che'en. 4Come jini mu! bA 
i cha'len e'tel ti ganar mi' ch'am i 
tojol. Mach i majtanic. I ganarach. 
5Pero Dios mi' ñusabeñob i mul jini 
mach ba tojobic mu' ba i ñopob. Mi' 
yotsañob ti! wenta. Dios mi! q'uelob 
ti toj cha'an jach tsi' ñopoyob, mach 
cha'anic ti wen ba i melbal. 

6David ja'el tsi! subu bajche' an 
i tijicñayel i pusic'al jini winic mu! 
ba i q'uejlel ti toj ti Dios anquese 
ma'anic wen ba i melbal. 7 David tsi' 
yala: “Tijicñayob jini ñusabilo' ba 
i jontolil, yic'ot jini mach ba chan 
ña'tabilic i mul ti Dios. ŝTijicña jini 
winic mach ba anic mi' ña'tibentel i 
mul ti lac Yum”. Che'tsi' yala David. 

9¿Cojach ba tijicñayob jini 
tsepbilo' ba i pachalel? ¿Mach 
ba tijicñayobic ja'el jini mach bA 
tsepbilobic i pachalel? Mic sub 
lojon tsa! q'uejli ti toj Abraham 
cha'an tsi! ñopo Dios. 10 ¿Baqui ora 
tsa! q'uejli ti toj? ¿Tsa' ba q'uejli 
ti toj che! tsepbilix i pachalel o 
che' maxto tsepbilic? Tsa' q'uejli ti 
toj che' maxto tsepbilic i pachalel. 
11Ti wi'il tsa! tsepbenti i pachalel 
Abraham cha'an i yejtal yic'ot i 
sellojlel toj ba i pusic'al tsa! bA 
aq'uenti cha'an tsi! ñopo Dios che! 
maxto tsepbilic i pachalel. Jini 
cha'an tsa' ochi Abraham ti' tat 
pejtelelob mu' ba i ñopob Dios 


anquese mach tsepbilobic i pachalel, 


cha'an mi' q'uejlelob ti toj ja'el. 

12] tatach ja'el jini tsepbilo! ba i 
pachalel mu' ba i ñopob. Mach cojic 
jach tsi' ch'amayob tsep pachalel, 
pero tsi! ñopoyob. Che' jini woli' 
tsajcañob lac tat Abraham tsa' ba 

i ñopo Dios che' maxto tsepbilic i 
pachalel. 


An chuqui mi' yaq'uentel 
che' mi' ñop Dios 

13Tsa' q'uejli ti toj Abraham 
cha'an tsi'ñopo Dios. Jini cha'an 
Dios tsi! yaq'ue i t'an. Mach 
cha'anic ti' jac'ol jini mandar, pero 
cha'an ti' ñopol Dios tsa' subenti 
Abraham yic'ot i p'olbal mux i 
yaq'uentelob jini pañimil ti' wenta. 
14Mi wersa mi lac jac' jini mandar 
cha'an mi la caq'uentel, che' jini 
lolom jach mi lac ñop, lolom jach 
tsi! yac'a i t'an Dios. 15I ñusantel 
mandar mi' tech mich'ajel, pero 
che' ma'anic mandar ma'anic mi' 
ñusantel. 

16Jini cha'an mi lac taj jini 
albil ba ti' yutslel i pusic'al Dios 
cha'an tsa! lac ñopo Dios. Che! 
jini mi! ts'actiyel jini t'an ti! tojlel 
pejtel i p'olbal Abraham mu! ba i 
ñopob Dios, mach cojic jach mu! 
ba i ñopob mandar, pero yaño! 
ba ja'el mu! ba i ñopob Dios che! 
bajche'Abraham. Jiñach lac tat ti 
lac pejtelel. 17Che' bajche' ts'ijbubil: 
“Dios tsi' yotsa Abraham ti' tat 
winicob x'ixicob ti cabal lum tac”, 
che'en. Diosach mu! ba i yaq'ueñob 
i cuxtilel chameño' bA, mu! ba i mel 
ti' p'atalel jach i t'an jini tsiquil tac 
ba mach ba anic ti yamba ora. 

18 Anquese ma'anic tsi' ña'ta 
Abraham bajche' mi' caj ti ts'actiyel 
jini t'an,tsi' chan ñopo ti' xuc'tilel i 

pusic'al, isujm mi caj i yochel ti! tat 
cabal winicob x'ixicob ti cabal lum, 
come tsa' subenti: “Che'i mi' caj ti 
ajñel a p'olbal”. 19Ma'anic tsa! lujb'a 
i ñop anquese tsi' ña'ta ma'anix i 
yorajlel cha'an mi' yajñel i yalobil, 
come ts'ita' yom mi' ts'actiyel 
jo'c'al i jabil. Che' ja'el xñejep'ix 
jini Sara. ??°Ma'anic tsi! wis caya i 
ñop. Ma'anic tsa! tejchi tile bixel 

bA i pusic'al cha'an jini t'an tsa! bA 
subenti ti Dios. Tsa' p'at'a i pusic'al 
ti jini tsa' ba i ñopo. Tsi' subu i 
ñuclel Dios. 21Ti jump'ejl i pusic'al 
yujil an i p'atalel Dios cha'an 

mi! mel chuqui tsi! yala. ??Jini 
cha'an tsa' q'uejli ti toj cha'an 

tsi' ñopo Dios. 23Mach cha'anic 
jach Abraham, tsa! ts'ijbunti jini 
t'an “Tsa! q'uejli ti toj”. 24pero 
cha'añonla ja'el mu' ba lac ñop Dios, 
tsa' ba i teche ch'ojyel lac Yum 
Jesús ba'an chameño' ba. Joñonla 
ja'el mi laj q'uejlel ti toj. 25Come 
Jesús tsa' ajq'ui ti chamel cha'an mi' 
toj lac mul. Tsa' tejchi cha'an mi laj 
q'uejlel ti toj. 


I ñach'talel lac pusic'al 
yic'ot i tijicñayel 

Dios tsa'ix i ñusabeyonla 

lac mul. Tsa'ix i yotsayonla 
ti' wenta cha'an tsa' lac ñopo 
Cristo. Ma'anix woli laj contrajin 
Dios, come tsi' yuts'esayonla lac 
Yum Jesucristo. ?Cha'an Jesucristo 
mu! bA lac ñop, ochemonixla ja'el 
ti' yutslel i pusic'al. Jini cha'an 
xuc'ulonla. Tijicñayonla cha'an mi 
caj lac taj i ñuclel Dios. 3Mach cojic 
jach jini. Tijicñayonla ja'el cha'an 
jini wocol mu! ba la cubin, come la 
cujil jini wocol mi! yaq'ueñonla lac 

p'atalel ti pijt. 4Che' an chuqui mi 
lac chan pijtan, mi' xuc'chocontel 
lac pusic'al. Jini i xuc'tilel lac 
pusic'al mi' cantesañonla tal lac 
wenlel ti Dios. 5Mach lolomic jach 
woli lac pijtan, come la cujil Dios 
tsa'ix i yaq'ueyonla jini Ch'ujul ba 
Espíritu cha'an mi' but'beñonla lac 
pusic'al ti' c'uxbiya. 

êChe' ma'anic tsa! mejli laj coltan 
lac ba, tsa' chami Cristo cha'añonla 
tsa! ba lac ñusa Dios. 7Ma'anic mi 
la cac' lac ba cha'an i coltantel 
juntiquil toj bA, anquese tic'al mi 
an majch mi' yac' i ba ti chamel 
cha'an mi' coltan juntiquil uts ba. 
8Pero tsa! chami Cristo cha'añonla 
che! xmulilon tola. Che! jini, Dios 
tsi' pasbeyonla c'ux mi' yubiñonla. 
9Ñusabilix lac mul, añonixla ti' 
wenta Dios cha'an ti' ch'ich'el 
Cristo. Jini cha'an ñumen mi caj laj 
coltantel ti Cristo che'mi' tsictiyel i 
mich'ajel Dios. 10Che! i contrajonla 
Dios, tsa' chami i Yalobil cha'an 
mi' yutsesan lac pusic'al yic'ot 
Dios. Wale che' lac pi'alix lac ba 
la quic'ot Dios, umen mi caj laj 
coltantel cha'an tsiji' ba i cuxtilel 
Cristo. 11Mach cojic jach jini, pero 
tijicñayonla ti Dios cha'an lac Yum 
Jesucristo, come tsi' yuts'esa lac 
pusic'al yic'ot Dios. 


Adán yic'ot Cristo 

12Tsa' ochi mulil ti pañimil cha'an 
ti' mul juntiquil winic i c'aba' Adán. 
Jini mulil tsi' yac'a ti chamel pejtel 
winicob x'ixicob. Jini cha'an mi lac 
chamel ti lac pejtelel, come tsa! lac 
cha'le mulil ti lac pejtelel. 13 Che' 
maxto ts'ijbubilic jini mandar, anix 
mulil ti pañimil. Pero che! maxto 

anic mandar, maxto anic mulil ti' 
wenta winicob x'ixicob. 14Melel tsa! 
laj chamiyob c'alal ti Adán c'alal 
ti Moisés, yic'ot ja'el jini mach bA 
lajalobic i mul bajche' Adán. Jini 
Adán mach lajalic che! bajche' 
Cristo tsa! ba tili ti wi'il. 

15Mach mejlic ti lajintel lac 
majtan yic'ot lac mul. Cha'an ti' 
mul juntiquil winic, Adán, cabal 
tsa' chamiyob. Pero tsa' utsi p'ojli i 
yutslel i pusic'al Dios yic'ot i majtan 
ti' tojlel cabalob cha'an ti' yutslel 
i pusic'al juntiquil winic, jiñach 
Jesucristo. 16Jini lac majtan mach 
lajalic bajche' jini wocol mu! bA 
lac taj cha'an ti' mul Adán. Come 
cha'an ti jump'ejl mulil tsa' tejchi 
meloñel yic'ot tojmulil. Pero ti lac 
majtan jach mi laj q'uejlel ti toj 
anquese cabal lac mul. 1 Cha'an ti' 
mul jini juntiquil winic wersa mi' 
chamelob pejtel winicob x'ixicob, 
pero cha'an ti' yutslel juntiquil, 
jiñach Jesucristo, cuxul mi' 
yajñelob jini mu! ba i ch'amob ñuc 
ba i yutslel i pusic'al Dios yic'ot toj 
bA i pusic'al mu! ba i yaq'uentelob 
ti' majtan jach. Che' jini mi caj i 
majlel i cha'añob. 

18Cha'an ti' mul Adán sajtemob 
pejtelel winicob x'ixicob, pero 
cha'an ti toj ba i melbal Cristo mi' 
q'uejlelob ti toj pejtelel winicob 
x'ixicob, cha'an cuxul mi' yajñelob. 
19Come cabalob tsa' q'uejliyob ti 
muulil cha'an tsi' ñusa mandar Adán. 
Che' ja'el cabalob mi' q'uejlelob 
ti toj cha'an tsi! jac'a mandar 
Cristo. 20 sa! tili mandar ja'el 
cha'an mi' tsictiyel woli' p'ojlel lac 
mul, pero che! ba tsa! p'ojli mulil, 
ñumen cabal tsa' p'ojli i yutslel i 

pusic'al Dios. 21Tsiquil che! jini, 
tsa! chamiyob cabalob ti! yumantel 
mulil, pero cha'an ti! yutslel i 
pusic'al Dios anix laj cuxtilel 

mach ba anic mi' jilel, cha'an tsa! 
aq'uentiyonla toj ba lac pusic'al ti 
Jesucristo lac Yum. 


Chameñonixla ti' tojlel mulil, 
pero cuxulonla ti Cristo 
6 ¿ Chuqui yom mi lac sub, che! 
jini? ¿Yom ba mi lac chan 
cha'len mulil cha'an mi' p'ojlel 
i yutslel i pusic'al Dios? 2Mach 
yomic. Jilemix i p'atalel mulil ti 
lac tojlel. ¿Bajche', che' jini, mi 
mejlel lac chan cha'len mulil? 
3¿Mach ba la! wujilic? Pejtelonla 
tsa! bA ochiyonla ti Cristo Jesús che! 
bajche' ti ch'amja', tsa! chamiyonla 
yic'ot. 4Che' bajche! ti ch'amja! tsa! 
tem mujquiyonla yic'ot Cristo che! 
ba tsa! chami. Jini cha'an tsa! tejchi 
loq'uel Cristo ba'an chameño' bA 
cha'an ti! ñuclel lac Tat, cha'an mi 
lac cha'len xAmbal ti tsiji! ba laj 
cuxtilel. 
5Come mi temel tsa' chamiyonla 
yic'ot Cristo che' bajche' tsa' chami, 
che' ja'el temel mi lac tejchel 
ch'ojyel che' bajche' tsa' tejchi 
ch'ojyel. Come la cujil tsa' ch'ijle 
ti cruz lac tsucul pusic'al yic'ot 
Cristo cha'an mi' jisantel i p'atalel 
mulil ti lac pusic'al, cha'an ma'anix 
mi lac chan yuman mulil. ”Come 
jini tsa'ix ba chami, colbilix ti' 
p'atalel mulil. 8Mi tsa! chamiyonla 
yic'ot Cristo, la cujil ja'el cuxul mi 
caj la cajñel yic'ot. 9Come la cujil 
tejchemix ch'ojyel Cristo, mach 
mejlix ti cha' chamel. Mach mejlix 
i cha! tsansantel. 10Come che! bA 

tsa! chami Jesús, jasal jach junyajl 
tsa! chami. Ma'anix mi! chan 
chamel cha'an i tojol mulil. Cuxul 
wale cha'an mi' ñuq'uesan Dios. 
11Che' ja'el jatetla, ña'tanla jilemix 
i p'atalel mulil ti la! tojlel, pero 
cuxuletla cha'an mi la! ñuq'uesan 
Dios ti Cristo Jesús. 

12Jini cha'an mach mi la! 
yuman mulil ti la! bac'tal yujil bA 
chamel, ame la! jac'ben i colosojlel 
la! pusic'al. 13Mach mi la! wac! 
la! bac'tal cha'an mi! cha'len 
jontolil. Aq'uen la! bA Dios, come 
tejchemetixla ch'ojyel ti chamel 
cha'an mi' c'ajñel la! bac'tal ti' 
melol chuqui toj cha'an mi la' 
ñuq'uesan Dios. 14Come mach chan 
añetixla ti' p'atalel mulil cha'an mi 
la' jac'. Mach añetixla ti' wenta jini 
mandar, come añetixla ti' yutslel i 
pusic'al Dios. 


I winicob Dios mi' jac'ob chuqui toj 
15 ¿Chuqui yom mi lac mel che! 
jini che! mach añonixla ti! wenta 
jini mandar, pero añonixla ti' 
yutslel i pusic'al Dios? ¿Yom ba mi 


lac chan cha'len mulil? Mach yomic. 


16¿Mach ba la! wujilic? Che! mi 

la! wotsan la! ba ti! ye'tel ti! tojlel 
yambaA winic, i winiquetla che! woli 
la! jac'ben. Jini mu! ba i jac' mulil 
mi! chamel. Jini mu! ba i jac' Dios 
mi' taj toj ba i pusic'al. 17Ti wajali 
chucbiletla ti' p'atalel mulil. Wale 
wocolix i yala Dios, tsa'ix la! jac'a 
ti jump'ejl la! pusic'al jini cantesa 
tsa' ba aq'uentiyetla tsa' ba la' 


ñopo. 18Tsa!ix loc'santiyetla ti mulil. 


Ochemetixla ti' winic Dios cha'an 
mi la! jac' chuqui toj. 1°Wocol mi 


la' ch'amben isujm come winiquetla. 

Jini cha'an mic cha'len t'an ti lajiya. 
Che! bajche' tsa! la! wac'a la! bac'tal 
cha'an mi la! cha'len chuqui tac bibi' 
yic'ot chuqui tac jontol, che! yom 
mi la! wac! la! bac'tal wale cha'an 
mi la! jac! chuqui toj cha'an mi la! 
wochel ti ch'ujul. 

20Come che! chuculetla ti mulil, 
ma'anic la! p'atalel cha'an mi la! 
jac! chuqui toj. 21 ¿Chuqui tsa! la! 
taja ti mulil, che! jini? Wale che! 
mi la! cha! ña'tan la! mul, mi la! 
cha'len quisin, come la! wujilix mi' 
chamelob jini mu! ba i cha'leñob 
mulil che! bajche' jini. 22WAIle 
loc'sabiletixla ti! p'atalel mulil. I 
winiquetixla Dios. Woli la! taj la! 
sAq'uesAntel yic'ot la! cuxtilel mach 
bA anic mi' jilel. 23An i tojol mulil. 
Jini mu! bA i cha'leñob mulil wersa 
mi! chamelob, jiñach i tojol. Pero 
lac majtan ch'oyol ba ti Dios jiñach 
laj cuxtilel mach ba anic mi' jilel ti 
lac Yum Cristo Jesús. 


Lajiya yic'ot x'ixic am ba i ñoxi'al 
C pi'alob mu! ba la! can jini 
mandar, ¿mach ba la! wujilic 
che! añonla ti! wenta mandar, 
wersa mi lac jac' jini mandar che! 
cuxulon tola? 2Come jini x'ixic 
am ba i ñoxi'al an ti! wenta cha'an 
mi' jac' jini mandar mu' ba i yal 
wersa mi' yajñel yic'ot i ñoxi'al 
che' cuxul to. Mi tsa' chami i 
ñoxi'al, librejix. Ma'anix mi' chan 
jac' chuqui mi' yal jini mandar 
cha'an i ñoxi'al. 3Jini cha'an mi tsi' 
pi'le yamba winic che' cuxul to i 
ñoxi'al, i ts'i'lelach, pero mi tsa'ix 
chami i ñoxi'al, librejix. Ma'anix 
mi' jac' jini mandar. Che' jini, 
mach i ts'i'lelic jini x'ixic mi tsa! 

cha! ñujpuñi yic'ot yamba winic. 
4Che! ja'el quermanojob, jilemix 

i p'atalel jini mandar ti la! tojlel 
come tsa' chamiyetla yic'ot Cristo 
cha'an mi la' loq'uel ti' wenta jini 
mandar, cha'an mi la' taj yamba 
la' yum. Jini lac Yum jiñach Cristo 
tsa! ba tejchi loq'uel ba'an chameño' 
ba cha'an mi lac melben i ye'tel 
Dios. 5Che! ba tsa! lac jac'be lac 
tsucul pusic'al, jini i colosojlel lac 
pusic'al, ñijcAbil cha'an mandar, 
tsi' nijcayonla ti mulil cha'an mi' 
yac'onla ti chamel. 6Wale tsa'ix 
loq'uiyonla ti' wenta jini mandar. 
Tsa'ix chamiyonla quic'ot Cristo. 
Librejonixla cha'an ma'anix mi lac 
jac'ben jini tsa' ba i cachayonla. 
Jini cha'an mi lac jac'ben Dios ti' 
p'atalel jini Espíritu ti tsiji' ba laj 
cuxtilel, mach ti' p'atalelic jini 
ts'ijbubil ba mandar ba! cachalonla 
wajali. 


Mulil am ba ti lac pusic'al 

7 ¿Chuqui yom mi cal, che' jini? 
¿Mulil ba jini mandar? Mach 
mulilic. Machic an mandar, ma'anic 
tsaj caña mulil. Machic tsi! subu 
mandar: “Mach a tsajyuben i 
chuba'an a pi'alob”, ma'anic tsac 
ña'ta mulilach che! bA tsac tsajyube 
i chuba'an c pi'alob. 8Jini mandar 
tsi' yaq'ueyon j can mach tojic i 
tsajyuntel chuba'añal, pero cha'an 
tic mul tsa! caji c tsajyun. Che! 
ma'anic mandar ma'anic mi lac 
ña'tan lac jontolil. 9Che! ba maxto 
anic tsa cubi mandar, tsac lon 
ña!ta cuxulon. Che! ba tsa cubi 
mandar, tsa' tejchi c jontolil. Tsac 
ña'ta chameñon ti mulil. 10Tsa! 
aq'uentiyon jini mandar cha'an mic 

taj j cuxtilel, pero tsi' yac'ayon ti 
chamel cha'an c mul. 11Cha'an tic 
jontolil tsa' lotintiyon. Jini cha'an 
chameñon ti mulil cha'an jini 
mandar. 

12Ch'ujul jini mandar, che' 
jini. Ch'ujul i subal Dios. Tojach. 
Uts'atach. 13¿Am ba i mul jini 
mandar cha'an tsi' yac'ayon ti 
chamel? Ma'anic. Jiñach mulil am 
ba tic pusic'al tsa' ba i chucuyon 
ti' p'atalel cha'an mi' tsictiyel 
mulilach. Jini mulil tsi! c'AñA 
chuqui uts'at, jiñach mandar, 
cha'an mi' yac'on ti chamel, cha'an 
mi! tsictiyel c'ax jontol mulil. 

14La cujil tilem ti Espíritu jini 
mandar, pero winicon, tsucul c 
pusic'al. Chuculon ti' p'atalel mulil. 
15Ma'anic mic ch'amben isujm 
jini mu! ba c mel. Come ma'anic 
mic mel chuqui com. Mu! jach c 
mel chuqui mic ts'a'len. 16Che! 
mic mel jini mach bA comic c mel, 
mic ña'tan uts'atach jini mandar. 
17 Mach tilemic tic pusic'al che! mic 
mel che! bajche' jini. Jiñach mulil 
am ba tic pusic'al. 18Che' jini cujil 
ma'anic chuqui wen tic pusic'al, 
come tsucul c pusic'al. Com c mel 
chuqui uts'at, pero mach mejlic c 
mel. 19Ma'anic mic mel jini uts'at 
tac ba com ba c mel. Jini jontolil 
mach ba comic c mel jiñach mu' ba 
c mel. 20 Jini cha'an che! mic mel 
jini mach ba comic c mel, mach 
joñonix wolic mel, jiñach mulil am 
ba tic pusic'al. 

21Che! jini mic ña'tan an c payol 
ti mulil, come che' com c mel 
chuqui uts'at, an jontolil tic pusic'al. 
22Come tic pusic'al mic wen mulan 
i mandar Dios. 23Pero mic ña'tan 

an yamba c payol tic bac'tal mu! 

ba i contrajin jini com ba c mel 

tic pusic'al. Mi' yac'on ti chujquel 
ti' p'atalel mulil am ba tic bac'tal. 
24p'ump'un jax c bA. ¿Majqui mi caj 
i loc'sañon ti! p'atalel jini tsucul bA 
c pusic'al mu! bA i yac'on ti chamel? 
25Wocolix i yala Dios, Jesucristo 
lac Yum mi' yac'on ti colel. Che! 
jini, joñon ti tsiji' ba c pusic'al mic 
jac'ben i mandar Dios. Ti tsucul 

ba c pusic'al mic jac'ben i p'atalel 
mulil. 


Cuxulonla ti Espíritu 

Jini cha'an ma'anix mi' 

yajq'uelob ti tojmulil jini año' 
ba ti Cristo Jesús. ?Come i p'atalel 
jini Espíritu mu' ba i yaq'ueñonla 
laj cuxtalel ti Cristo Jesús tsi' 
coloyonla ti' p'atalel mulil mu' ba 
i yac'onla ti chamel. 3Jini mandar 
ma'anic tsa! mejli i coltañonla, 
come c'uñonla cha'an lac tsucul 
pusic'al, pero tsa' mejli i coltañonla 
Dios che' ba tsi' choco tilel i Yalobil 
cha'an mi' toj lac mul. I Yalobil Dios 
tsi! ch'ama i bac'tal lajal bajche' lac 
cha'an am ba i payol ti mulil. Tsi' 
yac'a i ba ti chamel cha'an mi! toj 
lac mul, cha'an mi' jilel i p'atalel 
mulil am ba ti lac bac'tal. 4Tsa' 
chami cha'an mi' yaq'ueñonla lac 
mel chuqui tac toj che' bajche' yom 
jini mandar. Jiñach mu! ba lac 
mel che' mi lac cha'len xambal 
che! bajche' yom jini Espíritu, 
mach che'ic bajche' yom lac tsucul 
pusic'al. 

5Come jini mu' ba i jac'beñob i 

tsucul pusic'al mi' chan ña'tañob 
chuqui yom i tsucul pusic'al. Jini 
mu! bA i jac'beñob jini Espíritu 

mi' chan ña'tañob chuqui yom jini 
Espíritu. 6Come jini mu! ba i chan 
jac' i tsucul pusic'al mi' yajq'uel ti 
chamel. Jini mu! ba i chan jac' jini 
Espíritu mi' yaq'uentel i cuxtalel 
yic'ot i ñach'tilel i pusic'al. 7Jini 
cha'an jini mu' ba i chan ña'tan 
chuqui yom i tsucul pusic'al woli' 
contrajin Dios. Ma'anic mi' jac'ben i 
mandar Dios. Mach mejlic i jac'ben. 
8Come jini mu! ba i jac'ob i tsucul 
pusic'al mach mejlic i melob chuqui 
uts'at ti' wut Dios. 

9Jatetla mach chan añetixla ti' 
p'atAlel la! tsucul pusic'al. Añetla 
ti' wenta Espíritu mi woli' yajñel 
i yEspíritu Dios ti la! pusic'al. Jini 
mach ba anic i cha'an i yEspíritu 
Cristo, mach i cha'anic Dios. 10 Mi 
an Cristo ti la! pusic'al, anquese mi' 
chamel la! bac'tal cha'an mulil, jini 
Espíritu mi! yaq'ueñetla la! cuxtAlel 
cha'an tsa! q'uejliyetla ti toj. 1! Mi 
ya! chumul ti jatetla i yEspíritu Dios 
tsa! ba i teche ch'ojyel Jesús, jini 
Dios tsa! bA i teche ch'ojyel Cristo 
Jesús mi caj i yaq'uen i cuxtaAlel la! 
bac'tal cha'an ti! yEspíritu chumul 
ba ti la! pusic'al. 

12 Actan che! jini hermanojob, an 
ti lac wenta cha'an mi lac jac'ben 
lac Yum, pero mach yomic mi lac 
jac' lac tsucul pusic'al cha'an mi 
lac mel chuqui yom. 13Mi woli la' 
mel bajche' yom la' tsucul pusic'al, 
wersa mi caj la' chamel. Pero mi 
ti' p'atalel Espíritu mi la! wac' ti 
chamel i melbal la! tsucul pusic'al, 
cuxul mi caj la! wajñel. 

14pejtelelob mu! ba i toj'esantelob 
majlel cha'an i yEspíritu Dios 
jiñobach i yalobilob Dios. 15Dios 
tsi' yaq'ueyetla i yEspíritu. Ma'anic 

tsi! yotsayetla ti mozo cha'an mi 
la! mel to'ol e'tel yic'ot baq'uen. Mi! 
yaq'ueñetla la' ña'tan ochemetla 
ti' yalobil Dios. Jini cha'an mi la 
cal: Papa, c Tat, cho'onla. 16 Jini 
Espíritu mi' subeñonla i yalobilonla 
Dios. Che'ach mi' yal lac pusic'al 
ja'el. 1 Mi i yalobilonla Dios, an 
chuqui mi caj la caq'uentel ti Dios. 
Mi tsa' la cubi wocol temel yic'ot 
Cristo, lac ten cha'an jach la quic'ot 
Cristo chuqui mi caj la caq'uentel, 
cha'an temel mi lac taj lac ñuclel 
yic'ot Cristo. 

18Mi cal, mach mejlic ti lajintel 
jini wocol am ba wale yic'ot i 
ñuclel Cristo mu' ba caj i tsictiyel 
ti joñonla. 19Come pejtel melbil tac 
ba ti pañimil woli ti pijt jinto mi' 
pastalob i yalobilob Dios. 2° Come 
tsa! asiyi yic'ot wocol pejtel melbil 
tac ba, mach cha'anic bajñel yom, 
pero che'ach yom Dios cha'an mi' 
wersa pijtan jini ñumen uts'at tac 
ba mu! ba caj i tilel. ?1Pejtel jini 
melbil tac ba mi caj i yajq'uel ti 
colel ti' p'atalel chamel. Mi caj i 
yochel ti libre cha'an tijicña mi' 
yajñel yic'ot i ñuclel i yalobilob 
Dios. 

22Come la cujil temel woli ti 
ajacniyel pejtelel jini pañimil. 
Woli ti bajq'uel yilal c'alal wale. 
23 Mach cojic jach jini melbil 
tac ba woli ti ajacniyel, pero 
joñonla ja'el. Tsa'ix aq'uentiyonla 
ñaxan ba lac majtan, jiñach jini 
Espíritu. Woliyonla ti ajacniyel 
ti lac pusic'al, come woliyonla ti 
pijt jinto mi' tsictiyel i yalobilonla 
Dios che! mi la caq'uentel tsiji' bA 
lac bac'tal. 24Come che! ba tsa! 
coltantiyonla, tsa' caji lac pijtan. 

Mi tsa'ix laj q'uele jini woli ba lac 
pijtan, ma'anix woli lac chan pijtan. 
Ma'anic majch mi' chan pijtan jini 
woli ba i q'uel. 25Mi woli lac pijtan 
jini mach ba laj q'ueleyic, la' lac 
pijtan ti! xuc'tilel lac pusic'al. 
26Che' ja'el jini Espíritu mi' 
coltañonla che' c'uñonla, come 
mach la cujilic bajche' yom mi 
lac pejcan Dios. Jini Espíritu mi' 
c'ajtiben Dios ti wocol t'an chuqui 
yom ti lac tojlel che' woliyonla ti 
ajcan. 27 Dios mu! ba i wen q'uel 
lac pusic'al yujil chuqui yom jini 
Espíritu, come mi' c'ajtiben Dios 
ti wocol t'an cha'an mi' coltan i 
cha'año' bA che! bajche' yom Dios. 


Mi' wen majlel lac cha'an 

28La cujil mi! c'an Dios pejtelel 
chuqui tac mi' yujtel cha'an i 
wenlel jini mu' ba i c'uxbiñob 
Dios, jini paybilo' ba i cha'an che' 
bajche' tsi! wan ña'ta. 239Come 
Dios tsi! wan yajca i cha'año' bA. 
Tsi' wan wa!chocoyob cha'an 
mi! yaq'uentelob i pusic'al lajal 
bajche' i pusic'al i Yalobil cha'an 
mi' taj cabal i yijts'iñob jini ascuñal 
ba. 30Dios tsi! paya ja'el jini wan 
wa'chocobilo' ba i cha'an. Tsi' yotsa 
jini paybilo' ba i cha'an ti' wenta. 
Tsi' yaq'ueyob i ñuclel jini tsa! ba i 
q'ueleyob ti toj. 

31 ¿Chuqui yom mi lac sub, che! 
jini? Mi woli' coltañonla Dios, 
¿majqui mi mejlel i contrajiñonla? 
32Dios ma'anic tsi' p'unta i Yalobil, 
pero tsi! yac'a ti chamel cha'añonla 
ti lac pejtelel. ¿Mach ba muq'uic i 
yaq'ueñonla yic'ot Cristo pejtelel 
chuqui yom lac cha'an? 33¿Majqui 
mi mejlel i sub i mul jini yajcabilo' 


ROMANOS 8, 9 


bA i cha'an Dios? Ma'anic majqui. 
Jini mu! bA i ñusAbeñonla lac mul, 
mu! bA i yotsañonla ti! wenta jiñach 
Dios. 34Cristo Jesús tsa! chami 
cha'añonla. Tsa! tejchi ch'ojyel 
ba'an chAmeño! bA. An ti! ñoj Dios 
ba! woli' c'ajtiben Dios laj coltantel. 
Jini cha'an ma'anic majqui mi 
mejlel i yac'onla ti tojmulil. 35¿Am 
ba chuqui mi mejlel i mactaben i 
c'uxbiya Cristo ti lac tojlel? ¿Mejl 
ba lac wocol, mi laj c'ojo'ol, mi lac 
tic'lAntel, mi lac wi'ñal, mi che! 
ma'anic lac pislel, mi babaq'uen 
bA, mi espada? Ma'anic. 36 Come 
ts'ijbubil: “Cha'añetla wolic 
tsansantel lojon ti pejtelel ora. Mic 
chujquel lojon che! bajche! tiñAme! 


cha'an mic tsansantel lojon”, che'en. 


3TTi pejtelel ili wocol mi! wen 
majlel lac cha'an, cha'an ti' 
p'atalel Jesús tsa! ba i c'uxbiyonla. 
38-39 Come cujil ma'anic chuqui mi 
mejlel i mactan i c'uxbiya Dios che! 
mi lac chamel o che! cuxulon tola, 
mi ángelob, mi yumalob, mi jini 
p'AtAlo! bA, mi jinic mu ba i yujtel 
wale, mi jinic mu! bA caj ti ujtel, 
mi chan tac bA, mi jinic am ba ti 
yebal, mi yan tac bA melbil tac bA. 
Ma'anic chuqui mi mejlel i mactan 
i c'uxbiya Dios mu' ba lac taj ti lac 
Yum Cristo Jesús. 


Mu' bA i yajcantel ti Dios 

Mic sub chuqui isujm ti 

Cristo. Ma'anic mic cha'len 
lot. Che'ach mi' subeñon c pusic'al 
cantesabil ba cha'an jini Ch'ujul ba 
Espíritu. 2Wen ch'ijiyem c pusic'al. 
Cabal mic cha'len pensar ti pejtelel 
ora. ĉUts'at muq'uic c chojquel ti 
tojmulil cha'an mij coltan c pi'Alob, 

come c'ux mi cubiñob, come c 
pi'al lojon c ba, junlajal c ñojte'el 
lojon. 4Israelobach. Tsa! pajyiyob 
cha'an mi' yochelob ti' yalobil 
Dios. Tsa! tsictiyi i ñuclel Dios ti' 
tojlelob. Tsi! yubiyob jini trato bA 
t'an. Tsa' aq'uentiyob jini mandar. 
Tsa' pasbentiyob bajche' yom mi' 
ch'ujutesañob Dios. Tsa' subentiyob 
chuqui mi caj i yaq'uentelob. 
SAbraham yic'ot Isaac yic'ot Jacob 
jiñobach i ñojte'elob. I ñojte'elob 
Cristo ja'el. Jini cha'an i pi'alob 

i ba yic'ot Cristo, come tsi'q'uele 
pañimil Cristo ti' tojlelob. Cristo 
jiñach lac Dios am ba ti' wenta 
pejtelel chuqui tac an. La! sujbic ti 
uts'at ti pejtelel ora. Amén. 

SPuru isujm i t'an Dios. Mach 
lolomic tsi! yac'a i t'an, anquese 
mach i cha'añobic Dios pejtelel 
i p'olbal Israel. 7 Che! ja'el mach 
mero i yalobilobic Abraham 
pejtelel i p'olbal Abraham. Come 
ts'ijbubil: “I p'olbal Isaac jiñobach 
a walobilob”. 8Tsiquil che' jini: 
Mach i yalobilobic Dios pejtelel 
i p'olbal Abraham. Jini jach i 
yalobilob Abraham tsa' ba tiliyob 
cha'an ti' t'an Dios jiñobach mero i 
yalobilob. 3Come jiñach jini t'an tsa' 
ba subenti Abraham: “Ti yamba jab 
cha! talon. Mi caj i yac' ti pañimil 
ch'iton ba i yalobil Sara”, che'en. 

10Mach cojic jach jini, pero 
Rebeca ja'el, che' ba tsa' caji i 
cantaben i yalobil Isaac lac ñojte'el, 
11che' cantabilob to i yalobilob, che! 
maxto anic tsi' cha'leyob chuqui 
wen mi chuqui jontol, Dios tsi' sube 
Rebeca mi caj i yujtel che! bajche! 
tsi! wan ña'ta Dios mu! ba i yajcan 
majqui yom. Mach cha'anic wen 

ba lac melbal mi! yajcañonla, pero 
cha'an yom i payonla. 12Jini cha'an 
tsa! subenti Rebeca: ‘Jini ascuñAl 
bA, i c'aba! Esaú, mi caj i melben 

i ye'tel jini ijts'iñal bA, i c'aba! 
Jacob”, che'en. 13Come ts'ijbubil: 
“Tsaj c'uxbi Jacob, tsac ts'a'le Esaú”, 
che'en. 

14 ¿Chuqui yom mi lac sub, che! 
jini? ¿Mach ba tojic Dios? Toj cu. 
15Come Dios tsi' sube Moisés: Mi 
caj c p'untan jini com ba c p'untan. 
Mi caj c pasben i yutslel c pusic'al 
jini com ba c pasben, che'en. 
16Tsiquil che' jini, Dios mi' p'untan 
jini yajcAbil ba i cha'an, mach 
cha'anic che' yom i pusic'al winic, 
mi cha'anic woli' wersa sajcan i 
p'untantel. Mi' p'untantel cha'an 
che'ach yom Dios. 17I Ts'ijbujel Dios 
mi' yal chuqui tsa' subenti Faraón: 
“Tsac wa'chocoyet ti rey cha'an mic 
pas c p'atAlel ti a tojel, cha'an mi! 
pujquel j c'aba' ti pejtelel pañimil”, 
che'en Dios. 18Tsiquil che! jini, Dios 
mi! p'untan majqui yom i p'untan. 
Mi! tsats'esaben i pusic'al majqui 
yom i tsats'esaben i pusic'al. 

19Jini cha'an mi caj a c'ajtibeñon: 
¿Chucoch mi' chan ña'tan lac mul, 
che! jini? Come ¿majqui mi mejlel 
i tic' chuqui yom Dios? che'et. 

20 ¿Chucoch che'i ma! cha'len t'an? 
¿Majquiyet mu! bA a letsan a t'an 
ti' contra Dios? Jini melbil tac 

bA, ¿yom ba mi' suben xmeloñel: 
¿Chucoch che' tsa' meleyon? ?1 Jini 
xmel uc'um, ¿mach ba mejlic i c'an 
jini oc'ol bajche' yom? Ti junc'ojl 
oc'ol mi! mel jump'ejl uc'um mu! bA 
i c'ajñel cha'an chuqui uts'at. Mi' 
mel yamba uc'um mu'ba i c'ajñel 
cha'an jini mach ba wenic. 

22 ¿Chuqui che! jini? Anquese yom 
Dios i pas i mich'ajel yic'ot i p'atalel, 
wen jal tsi' cuchbeyob i mul jini 
tsa' ba i techbeyob i mich'ajel mu' 
ba caj i jisantelob. 23Wen jal tsi' 
cuchbeyob i mul cha'an mi' yac' ti 
tsictiyel pejtelel i ñuclel ti' tojlel jini 
p'untabilo' bA i cha'an, yajcabilo' 
ba cha'an mi' tajob i ñuclel. 241 
pi'alonla come paybilonla i cha'an 
ja'el. Mach jinic jach israelob 
paybilob, pero jini gentilob ja'el. 
25Che' ja'el tsi' yala ti' jun Oseas: 
“Mi caj c pejcañob tic cha'an jini 
mach ba c cha'añobic ti yamba 
ora. Mi caj c pejcan ti c'uxbibil bA 
c cha'an jini mach bA c'uxbibilic ti 
yamba ora. 26Mi caj i yujtel ya! ba! 
tsa! subentiyob mach i cha'añobic 
Dios, ya'i mi caj i pejcAantelob ti' 
yalobil jini cuxul ba Dios”, che'en. 

27 Isaías ja'el tsi' yala cha'an 
Israelob: “Anquese lajal ti! tsicol 
i yalobilob Israel bajche' i ji'il 
colem ñajb, lamital jach mi caj i 
coltAntelob. 28 Ti ora jach lac Yum 
mi caj i junyajlel cha'len meloñel 
ti pejtelel pañimil”, che'en. 29Che! 
bajche' tsi! wan ala Isaías: “Machic 
tsi! caybeyonla la calobilob jini lac 
Yum, jiñach i Yum cabalob, lajal tsa! 
jisantiyonla bajche' jini año! ba ti 
Sodoma yic'ot ti Gomorra”, che'en. 


Aq'uebilob toj ba i pusic'al 
cha'an tsi' ñopoyob 

30 ¿Chuqui yom mi lac sub, che! 
jini? Jini gentilob mach ba anic 
tsi' saclayob toj ba i pusic'al tsa' 
aq'uentiyob. Jiñach toj ba i pusic'al 
aq'uebilob cha'an tsi' ñopoyob. 
31 Pero jini israelob tsa! ba i ñopo 
i tajob toj ba i pusic'al cha'an ti' 

jac'ol mandar ma'anic tsa! mejli 
i jac'ob jini mandar ti ts'acal. 
32 ¿Chucoch? Come tsi! saclayob 
toj ba i pusic'al cha'an ti' jac'ol 
mandar. Ma'anic tsi! saclayob toj bA 
i pusic'al mu! bA i yaq'uentelob jini 
mu! ba i ñopob. Tsa! yajliyob ti jini 
xajlel ba! mi! jats'ob i yoc. 33Che! 
bajche! ts'ijbubil: “Awilan, mi cac' ti 
Sion jump'ejl Xajlel ba! mi' jats'ob i 
yoc winicob, jump'ejl Xajlel mu! bA 
i yac'ob ti yajlel. Jini mu! ba i ñop 
jini Xajlel ma'anic mi caj i yubin 
quisin”, che'en. 
10 Quermanojob, mij c'ajtiben 
Dios ti oración cha'an mi' 
coltantelob israelob. Jiñach com 
ba ti pejtelel c pusic'al. ?Come 
mic sub ti isujm, anquese ch'ejlob 
cha'an Dios, mach yujilobic chuqui 
yom Dios. 3Come mach yujilobic 
bajche' mi lac taj toj ba lac pusic'al 
ti Dios. Jini cha'an woli' ñopob 
i bajñel wa'chocoñob i ba ti toj. 
Ma'anic tsi' peq'uesayob i ba cha'an 
mi' ch'amob ti' wenta i coltantel 
chajpabil ba i cha'an Dios. 4Come 
ti Cristo tsa' ts'actiyi i c'ajñibal 
mandar, come mi' yaq'uentel toj ba 
i pusic'al majqui jach mi' ñop. 
5Moisés tsi! yala bajche! mi! tajob 
toj ba i pusic'al cha'an ti' jac'ol 
jini mandar. Tsi' yala: “Jini winic 
mu! bA i jac! ti ts'acal jini mandar 
cuxul mi caj i yajñel”, che'en. SPero 
yambayach i sujmlel jini toj ba 
lac pusic'al mu' ba la caq'uentel 
che' mi lac ñop. Mi' yal: Mach a 
wal ti a pusic'al: “¿Majqui mi caj i 
letsel majlel ti panchan?” (cha'an 
mi' pay jubel Cristo). 7Mach a wal: 
“¿Majqui mi caj i jubel ochel ti' 
yajñib chameño' bA?” (cha'an mi' 

pay loq'uel Cristo ba'an chameño' 
ba). 8Pero mi! yal: “Lac'al an jini 
t'an ba' añet. An ti a wej, an ti a 
pusic'al ja!el”. Jiñach jini wen t'an 
mu! bA lac sub cha'an mi la! ñop. 
9Mi tsa! subu ti a wej a Yumach 
Jesús, mi tsa! ñopo ti a pusic'al 
tsa'ix i teche loq'uel Dios ba'an 
chameño' bA, mi caj a coltantel. 
10Come ti lac pusic'al mi lac ñop. 
Che' jini, mi la caq'uentel toj ba lac 
pusic'al. Ti la quej mi lac sub che! 
ñopol lac cha'an. Che' jini, mi laj 
coltantel. 11Come i Ts'ijbujel Dios 
mi' yal: “Jini mu' ba i ñop lac Yum 
Jesús ma'anic mi caj i yubin quisin”, 
che'en. 12Come junlajalobach 
judíojob yic'ot griegojob come 
juntiquil jach lac Yum. Jiñach i 
Yum pejtelel winicob. Mi yaq'ueñob 
i yutslel i pusic'al pejtelel mu' ba i 
pejcañob. 13Come majqui jach mi' 
pejcan lac Yum ti' c'aba' mi taj i 
coltantel. 

14¿Bajche! mi mejlel i pejcañob 
lac Yum winicob x'ixicob che! 
maxto anic tsi! ñopoyob? ¿Bajche! 
mi mejlel i ñopob lac Yum che! 
max to anic tsi! yubibeyob i t'an? 
¿Bajche' mi mejlel i yubiñob mi 
ma'anic majqui mi' subeñob? 
15¿Bajche! mi mejlel i cha'leñob 
subt'an mi mach chocbilobic majlel? 
Come ts'ijbubil: “iWen i t'ojol jax i 
yoc jini mu' ba i subob jini wen t'an 
mu! bA i yaq'ueñonla i ñach'tilel lac 
pusic'al!” che'en. 

16Mach ti pejtelobic tsi' jac'ayob 
jini wen t'an, come Isaías tsi! yala: 
“C Yum, ¿majqui tsi! ñopo jini tsa! 
ba c subeyob lojon?” che'en. 17 Mi 
lac ñop chuqui mi la cubin. Mi 
la cubin i t'an Cristo che! mi lac 

subentel. 18Mij c'ajtibeñetla: ¿Mach 
ba tsa'ic i yubiyob? Tsa' cu. Tsa' 
pam pujqui i t'an ti pejtelel pañimil. 
C'alal ba' jaxal i lum tsa' pam 
pujqui i t'añob. 

19Mic cha' c'ajtibeñetla: ¿Mach 
ba anic tsi' ch'ambeyob isujm jini 
israelob? Ñaxan Moisés tsi' subu jini 
tsa' ba i yala Dios: “Mi caj j coltan 
yaño' ba mach ba c cha'añobic 
cha'an mic techbeñetla tsaytsayña 
ba la' pusic'al. Mi caj j coltan jini 
mach ba añobic i ña'tabal cha'an 
mic techbeñetla la! mich'ajel”. 
Che! tsi! yala Dios, che'en Moisés. 
20Ch'ejl i pusic'al Isaías tsi' subu 
i t'an Dios ja'el. Tsi' yala: “Tsa' 
tajleyon cha'an winicob x'ixicob 
mach ba anic tsi' sajcayoñob. Tsa 
cac'a C ba ti cAjñel cha'an jini 
mach ba anic tsi' ña'tayob i cañon”, 
che'en Dios. 21Pero cha'an israelob 
tsi! yala: “Ti pejtelel q'uin wolic 
payob tij c'ab winicob x'ixicob 
mach ba yujilobic i jac'ol. Mi' 
contrajiñob c t'an”, che'en. 


A ñob to Israelob yajcaAbilo!' 
bA i cha'an Dios 
1 Mij c'ajtibeñetla, che! jini: 
¿Tsa' ba chojquiyob ti Dios 

jini winicob x'ixicob i cha'año! 
bA Dios? Ma'anic. Come joñon i 
p'olbalon Israel ja'el, i p'olbalon 
Abraham, i p'olbalon Benjamín. 
2Dios ma'anic tsi! caya i winicob 
tsa! ba i wan cañayob. ¿Mach ba la' 
wujilic chuqui tsi! yala i Ts'ijbujel 
Dios cha'an Elías? Tsi' c'ajtibe Dios 
ti wocol t'an cha'an mi' contrajin 
israelob. ĉTsi' yala: “C Yum, tsa'ix 
i tsansayob x'alt'añob a cha'an. 
Tsa'ix i jemeyob i yajñib tac ba' ma' 

waq'uentel a majtan. C bajñel jax 
tsa! caleyon. Yom i tsansañoñob”, 
che'en Elías. 4¿Bajche' tsi! jac'be 
Dios? Tsi' yala: “Wolij cantan ojlil 
i waxaclujumbajc' (7000) winicob 
mach ba anic tsi' ñocchocoyob 
i ba ba'an Baal”, che'en. 5Che! 
ja'el c'alal wale añob to israelob 
yajcabilo' ba i cha'an Dios ti! yutslel 
i pusic'al. Dios tsi! yajcayob ti' 
yutslel i pusic'al, mach cha'anic 
wen ba i melbalob. Tsa'ic i yajcayob 
cha'an wen ba i melbalob, jiñach i 
tojol i ye'tel, mach i majtanic. 
TÑa'tan, che! jini, jini israelob 
ma'anic tsi' tajayob chuqui tsi' 
sajcayob. Jini yajcabilo' ba tsi' 
tajayob. Tsa' tsats'esabentiyob i 
pusic'al yaño! bA. 8 Che! bajche' 
ts'ijbubil: “Dios tsi! yotsayob ti 
tonto c'alal wale, cha'an ma'anic 
mi' c'otelob i wut, cha'an ma'anic 
mi' yubiñob t'an ti' chiquin”, 
che'en. David ja'el tsi! yala: “La! 
pantiyic ti yac yilal jini wen tac ba 
i cha'añob cha'an mi' chujquelob, 
cha'an mi' yajlelob, cha'an mi' 
tajob i q'uexol i mul. 10La! yajpic 
i wut cha'an ma!anic mi! c'otel. 
C'uchchocobeñob i pat ti pejtelel 
ora”, che'en. 


Tsi' tajayob i coltantel gentilob 

11Mij c'ajtibeñetla, che! jini. 
¿Tsa' ba i jats'ayob i yoc cha'an mi' 
junyajlel yajlelob? Ma'anic. Pero 
cha'an tsi' jats'ayob i yoc israelob 
tsi' tajayob i coltantel gentilob. Jini 
cha'an tsa! techbentiyob tsaytsayña 
jax ba i pusic'al israelob cha'an tsa' 
coltantiyob gentilob, come yomob 
i coltantel ja'el. 1?Mi tsi' tajayob 
chuqui wen pejtelel año' ba ti 

pañimil cha'an tsi! jats'ayob i yoc 
israelob, mi tsi! tajayob chuqui wen 
jini gentilob ja'el cha'an tsi' satayob 
chuqui wen jini israelob, c'ax cabal 
mi caj i tajob chuqui wen che! mi! 
cha' ochelob. 13Mic pejcañetla 
gentilet ba la, come chocbilon 
majlel ti subt'an ti' tojlel gentilob. 
Mic ña'tan wen ñuc que'tel. 
14Come ti pejtelel c pusic'al com c 
techbeñob tsAytsAyña ba i pusic'al 
c pi'alob cha'an mij coltan lamital 
cha'an mi' tajob i wenlel ti Dios. 
15Mi cabal tsi' tajayob i coltantel 
ti Dios jini gentilob che' ba tsi' 
tats'ayob i ba jini israelob, ¿chuqui 
mi caj i yujtel che' mi' cha' melob i 
ba yic'ot Dios jini israelob? Mi caj i 
cha! cuxtayelob jini chameño' bA. 

16Come jini Abraham yic'ot jini 
x'alt'anob, i cha'añobach Dios. Che' 
ja'el i p'olbalob, come mi ch'ujul 
i wi! te', che! ja'el i c'ab tac. 17 Tsa! 
jajqui loq'uel lamital i c'ab te'. Jatet 
i c'abet yamba olivo te! mach bA 
anic i c'ajñibal, yilol jach ba tsa! 
coli ti mate'el. Tsa' otsantiyet ba! 
tsa' jajqui loq'uel i c'ab. Tsa' taja a 
p'AtAlel ti! wi! yic'ot ti! yetsel jini 
wen ba olivo te'. 18 Mach a sub a 
bA ti ñuc ti! contra i c'Ab te! tsa! bA 
jajqui loq'uel. Mi tsa! subu a bA ti 
ñuc, ña'tan ma'anic wola! waq'uen 
i p'atalel i wi! tac jini te!. Jini i wi' 
tac mi! yaq'ueñet a p'atAlel. 

19Mi caj a wal: Tsa' jajqui loq'uel 
lamital i c'ab tac cha'an mi mejlel 
cotsantel, che'et. 20 MelelAch. 
Tsa' jajqui loq'uel come ma'anic 
tsi! ñopoyob. Jatet ma! caytal ba! 
ochemet cha'an jach tsa! ñopo. 
Mach a q'uel a ba ti ñuc. Cha'len 
baq'uen. 21Dios tsi! jaca loq'uel 


266 


lamital jini mero i c'ab te'. Mach 
to'o che'ic jach tsi' q'uele. Mach 
to'o che'ic jach mi caj i q'uelet 
ja'el. 22 Ña'tan, che! jini, i yutslel 

i pusic'al Dios yic'ot i mich'ajel. 
Ña'tan i mich'ajel ti' tojlel jini 

tsa' ba yajliyob. Ña'tan i yutslel 

i pusic'al ti a tojlel mi xuc'ul ma! 
wajñel ti! yutslel i pusic'al. Machic 
jini, jatet ja'el mi caj a tsejpel 
loq'uel. 23Jini tsa! bA jajqui loq'uel 
mi caj i cha! otsAntelob mi tsi' 
sutq'uiyob i ba cha'an mi! ñopob 
Dios, come Dios mi mejlel i cha! 
otsañob. 24Jatetla tsa! otsantiyetla 
ti jini wen bA olivo te! anquese 
tsa! tsejpiyetla loq'uel ti juntejc 
olivo te! mach bA anic i c'Ajñibal, 
yilol jach ba tsa! coli ti mate'el. Mi 
tsa! mejliyetla ti ochel che! mach 

i c'abeticla, isujm mi mejlel ti cha' 
ochel jini mero i c'ab olivo te! tsa! 
bA jajqui tac loq'uel. 


Mi caj i coltantelob Israelob 

25Hermanojob, yom mi la' ña'tan 
jini t'an mach ba tsictiyemic ti 
yamba ora, ame ñuquic mi la' lon 
q'uel la' ba ti la' bajñel pusic'al. 
Tsa' tsatsayob i pusic'al lamital 
israelob jinto ts'acal mi' yochelob 
jini gentilob. 26Che! jini, pejtelel 
israelob mi caj i coltantelob che! 
bajche' ts'ijbubil: “Tal juntiquil 
xColtaya loq'uem ba ti Sion. Mi caj 
i jisaben i jontolil i p'olbal Jacob. 
27 Jiñach xuc'ul ba c t'an tsa' ba 
c subeyob mu! ba caj i ts'actiyel 
che' mic loc'sabeñob i mul”, che'en 
Dios. ?8Wale jini israelob woli' 
contrajiñob Dios cha'an jini wen 
t'an cha'an mi' tajob i coltantel 
jini gentilob, pero c'uxbibilob ti 

Dios, come i p'olbalob Jacob. 29Dios 
ma'anic mi! q'uextan i pusic'al 
che' mi' yaq'ueñonla lac majtan. 
Ma'anic mi' q'uextan i pusic'al 
che! mi! payonla. 3°Ti yamba ora 
jatetla ja'el tsa! la! ñusa Dios. Wale 
tsa'ix p'untantiyetla cha'an ma'anic 
tsi' ñopoyob israelob. 31Pero wale 
jini israelob tsa' ba i ñusayob Dios 
mi mejlel i cha! p'untantelob che! 
bajche' tsa! p'untantiyetla. 32Dios 
tsi' cayayob ti mulil pejtel winicob 
x'ixicob cha'an mi' pasbeñob i 
yutslel i pusic'al ti pejtelelob. 
33Wen cabal i yutslel i pusic'al 
Dios. Ma'anic i p'isol i ña'tabal 
yic'ot i pusic'al. Mach mejlic laj 
cAmben i ña'tabal. Mach mejlic 
lac ch'amben isujm jini mu! ba i 
mel. 34¿Am ba majch tsi' cambe 
i pusic'al Dios? ¿Am ba majch tsi' 
cantesa? 35¿Am ba majch tsi' yaq'ue 
Dios i majtan cha'an mi! cha! ch'am 
i q'uexol? 36Come ch'oyol ti Dios 
pejtelel chuqui tac an. Ti pejtelel 
cantabil i cha'an Dios. I cha'añach 
Dios ti pejtelel. La! sujbic i ñuclel 
Dios ti pejtelel ora. Amén. 


La' la caq'uen lac ba Dios 


1 Jini cha'an hermanojob, 

a wocolic mic subeñetla 
cha'an tsi' p'untayetla Dios, 
aq'uenla Dios la! bac'tal che! bajche' 
tsAnsAbil bA i majtan Dios anquese 
cuxulet to la. Jiñach ch'ujul ba i 
majtan Dios, uts'at bA mi! q'uel. 
Jiñach i ch'ujutesantel Dios ti isujm. 
2Mach mi la! mel bajche' mi! melob 
jini año! ba ti pañimil. La! q'uextiyic 
la! pusic'al ti tsijib cha'an mila! can 
chuqui yom Dios. JiñAch wen tac bA 
yic'ot ts'acal tac ba mu! ba i mulan. 

3Ti' yutslel i pusic'al Dios tsa! 
ba aq'uentiyon, mic subeñetla ti 
jujuntiquiletla: Mach a lon ña'tan 
ti a pusic'al ñumen an a ñuclel 
bajche' an. Ti' p'isol jach bajche' tsi' 
yaq'ueyet a ñop Dios, ña'tan ti toj 
a ñuclel ti jujuntiquiletla. 4Ti lac 
bac'tal an cabal chucbil tac ba. Mach 
junchajpic jach i c'Ajñibal jini chucbil 
tac ba. 5Che! ja'el joñonla anquese 
cabalonla, jump'ejl jach lac bac'tal 
ti Cristo. Lac tem cha'añach lac ba. 
Mach junchajpic jach laj c'ajñibal 
tsa! ba aq'uentiyonla ti' yutslel i 
pusic'al. Mi an laj c'ajñibal cha'an mi 
lac sub t'an, la' lac sub ti pejtelel lac 
pusic'al che! bajche! tsi' yaq'ueyonla 
lac ñop Dios. 7Mi cha'añach mi laj 
coltan lac pi'alob, la' laj coltañob. 
Jini yujil ba cantesa, la' i cha'len 
cantesa. 8 Jini mu! ba i ñuq'uesaben i 
pusic'al i pi'Alob, la! i ñuq'uesAbeñob. 
Jini mu! ba i yac' i chuba'an la! i yac! 
ti pejtelel i pusic'al. Jini am ba i 
ye'tel la' i wen mel i ye'tel. Jini mu' 
ba i cha'len p'untaya la' i cha'len ti' 
tijicñayel i pusic'al. 


C'uxbiya 

?Cha'lenla c'uxbiya ti isujm. 
Ts'a'lenla jontolil. Mach mi la' cay i 
melol chuqui tac wen. 10C'uxbin la! 
ba come la' pi'al la' ba, i yijts'iñetla 
Cristo. Yom ñumen ñuc mi la' q'uel 
la' pi'alob bajche' mi la' bajñel q'uel 
la! ba. 11Mach yomic ts'ubetla. Yom 
ch'ejletla ti jini Espíritu. Cha'lenla 
i ye'tel lac Yum. 12Yom tijicñayetla 
ti la' pijtaya. Yom xuc'uletla ti la' 
wocol. Pejcanla Dios ti pejtelel 
ora. 13Coltanla i cha'año' ba Dios 
ti pejtelel chuqui tac anto yom i 
cha'añob. We!sañob ti la! wotot. 

14 Aq'ueñob i yutslel la! t'an 
jini mu! bA i tic'lañetla. Ac'Ala i 
yutslel la! t'an, mach mi la! cha'len 
p'ajoñel. 15Yom tijicñayetla yic'ot 
jini tijicñayo' bA. Cha'lenla uq'uel 
yic'ot jini mu! ba i cha'leñob uq'uel. 
16 Ajñenla ti jump'ejl la! pusic'al 
yic'ot la! pi'alob. Mach mi la! q'uel 
la! ba ti ñuc. Ajñenla yic'ot jini utso' 
ba. Mach mi la! lon ña'tan cabal la! 
bajñel pusic'al. 

17 Mach mi la! q'uextan jontolil. 
Ña'tan la! mel chuqui toj ti' 
wut pejtelel winicob x'ixicob. 
18Cha'lenla wersa cha'an ñach'al 
mi la' wajñel yic'ot pejtelel 
winicob x'ixicob. 19C'uxbibilet bA 
la, mach mi la' bajñel q'uextaben 
jontol ba i melbal la' pi'alob. La' i 
q'uextabeñob Dios ti' mich'ajel. 
Come ts'ijbubil: “Joñon mij q'uextan 
jontolil. Joñon mi caq'ueñob i tojol i 
mul”, che'en lac Yum. 20Jini cha'an 
mac'lan la' contra mi an i wi'ñal. 
Aq'uen chuqui mi' jap mi an i tiquin 
ti'. Che'ach mi caj a wen techben i 
quisin. 21Mach a wac! a ba ti! jac'ol 
jontolil. Mele chuqui wen cha'an mi' 
majlel a cha'an. 


Jac!benla año' bA i ye'tel 


1 Ti pejteleletla jac'benla i 

t'an jini año! ba i ye'tel ti 
pañimil, come ch'oyolach jini e'tel 
ti Dios. Dios tsi' wa'choco jini año' 
ba i ye'tel. 2Jini cha'an, jini mu! bA 
i ñusabeñob i t'an año' ba i ye'tel, 
mi! ñusan jini wa'chocobilo' bA i 
cha'an Dios. Jini mu' ba i ñusañob 
t'an mi caj i tojob i mul. 3Jini mu! 
ba i cha'len chuqui wen ma'anic 
mi' cajel ti baq'uen ti' tojlel año' ba 
i ye'tel, jini jach mu! ba i cha'len 

jontolil. Mi mach a womic mi' 
tejchel a baq'uen ti' tojlel am ba i 
ye'tel chan mele chuqui wen. Che! 
jini, uts'at mi caj i q'uelet. 4Come 
jini am ba i ye'tel i winicach Dios 
cha'an mi' cantañet. Mi wola' mel 
jontolil, cha'len baq'uen come 
mach lolomic jach an i yespada. 
An i ye'tel, aq'uebil ba i cha'an 
Dios, cha'an mi yaq'uen i toj i mul 
jini mu! ba i cha'len jontolil. 5Jini 
cha'an yom mi lac jac'ben i mandar, 
mach cojic jach cha'an mach mi' 
tajonla i mich'ajel Dios, pero cha'an 
ma'anic mi' cajel ti t'an lac pusic'al. 
6Jini cha'an mi la! wac' tojoñel 
ja'el come jini año! bA i ye'tel, i 
winicobach Dios che mi' chan 
melob jini e'tel. 7 Aq'ueñob ti 
pejtelelob chuqui an ti la! wenta. 
Aq'uenla tojoñel ti chajp ti chajp 
jini mu! ba i ch'amob tojoñel. 
Bac'ñanla jini yom ba mi la! 
bac'ñan. Q'uelela ti ñuc jini yom bA 
mi la' q'uel ti ñuc. 


Yom c'uxbiya come lac'alix i yorajlel 


8Tojo la! bet ti pejtelel. Pero an 
yamba junchajp ba la! bet cha'an 
mi la' chan c'uxbin la' ba, come 
jini mu! bA i c'uxbin i pi'alob ts'acal 
mi' jac' jini mandar. 3Come mi' 
yal jini mandar: “Mach a cha'len 
ts'i'lel, mach a cha'len tsansa, 
mach a cha'len xujch', mach a 
tsajyun chuba'anal”, che'en. Jini 
mandar tac yic'ot pejtelel yan tac 
ba mandar mi' ts'actiyel che' mi lac 
jac' ili jump'ejl mandar: “C'uxbin 
a pi'alob che! bajche! ma! bajñel 
c'uxbin a ba”. 10Jini mu! ba i 
c'uxbin i pi'alob ma'anic chuqui mi! 
cha'len ti! contrajob. Jini cha'an 

che! mi lac cha'len c'uxbiya ts'acal 
mi lac jac! jini mandar. 

11 Melela jini. Come la! wujil 
i yorajlelix wale. Yomix mi lac 
ch'ojyel ti wayel come c'ax lac'alix 
laj coltantel come anix ora tsa! 
caji lac ñop. 1 Yomax ñumel jini 
ac'alel. Talix jini q'uin. La! laj cay i 
ye'tel ic'yoch'an ba pañimil. La' lac 
lapben i saclel pañimil i wenta lac 
mactijib. 13La! lac cha'len xambal 
ti uts'at che! bajche! ti q'uiñil. 
Mach yomic leco ba q'uiñijel, mi 
yac'ajel, mi ts'i'lel, mi jontolil, mi 
leto. Mach yomic tsaytsayña ba lac 
pusic'al cha'an i wenlel lac pi'alob. 
14C'ajtibenla lac Yum Jesucristo 
cha'an uts'at mi la! wajñel. Mach 
yomic mi la! chan ña'tan chuqui 
yom la! tsucul pusic'al cha'an mi la! 
jac'ben i colosojlel. 


Jini mach bA wolic i ñop 
ti pejtelel i pusic'al 

1 Jini mach bA wolic i ñop 

ti pejtelel i pusic'al payala 
ochel ti la' wotot. Mach mi la' pay 
ochel cha'an mi la' calax pejcan 
la' ba cha'an chuqui woli la' bajñel 
ña'tan ti la! pusic'al. 2Juntiquil 
winic mi! ña'tan uts'at mi laj c'ux 
pejtelel chuqui an. Yamba maxto bA 
cantesabilic mi' lon ñop an tic'bil 
tac ba i bal ñac'al. 3Jini mu! bA 
i c'ux pejtelel chuqui an, mach i 
ts'a'len jini mach ba anic mi! c'ux. 
Jini mach ba anic mi' c'ux mach 
mi' lon al ti' pusic'al an i mul jini 
mu' ba i c'ux, come ochem ti Dios. 
4¿A wenta ba cha'an ma! melben i 
winic yamba yumal? I wentajach 
i yum cha'an mi' q'uel mi xuc'ul 
o mi mach xuc'ulic. Lac Yum mi 

caj i q'uel ti xuc'ul i winic come 
an i p'atalel lac Yum cha'an mi' 
xuc'chocon. 

5An winic ñumen ñuc ba mi' 
q'uel jump'ejl q'uin bajche' yamba. 
Yamba winic junlajal mi' q'uel 
pejtelel q'uin. Ti jujuntiquil la! i 
ña'tan ti jump'ejl i pusic'al bajche! 
yom. ĉJini mu! ba i mel q'uin mi' 
mel q'uin cha'an mi' ñuq'uesan lac 
Yum. Jini mach ba anic mi' mel 
q'uin mi' nuq'uesan lac Yum ja'el 
che' ma'anic mi' mel q'uin. Jini 
mu! bA i cha'len we'el mi! cha'len 
we'el cha'an mi' ñuq'uesan lac Yum. 
Mi' suben Dios wocolix i yala. Jini 
mach ba anic mi' cha'len we'el mi' 
ñuq'uesan lac Yum che' ma'anic 
mi' cha'len we'el. Mi' suben Dios 
wocolix i yAlA. 

TMa'!anic majch cuxul cha'an i 
bajñel jach yom. Ma'anic majch mi' 
chamel cha'an i bajñel jach yom. 
8Mi cuxulonla, cuxulonla cha'an mi' 
q'uejlel ti ñuc lac Yum. Mi woli lac 
chamel, woli lac chamel cha'an mi' 
q'uejlel ti ñuc lac Yum. Jini cha'an 
mi cuxulonla, o mi woli lac chamel, 
i cha'añonla lac Yum. 9Tsa! chami 
Cristo, tsa! cha! ch'ojyi. Cuxul tsa! 
cha! ajni cha'an mi! yochel ti' yum 
jini chameño' ba yic'ot jini cuxulo' 
ba. 10 Jatet ¿chucoch wola' q'uel 
ti xmulil a wermano? Come ti lac 
pejtelel mi caj lac wa'tal ba' mi' 
melonla Dios. 11Come ts'ijbubil: 
“Cha'an tic bajñel p'atalel, che'en 
lac Yum, ti pejtelel winicob x'ixicob 
mi caj i ñocchocoñob i ba tic tojel. 
Ti pejtelelob mi caj i subob i ñuclel 
Dios”, che'en. 12 Jini cha'an ti 
jujuntiquilonla mi caj lac sub lac ba 
ti' tojel Dios. 

13Che' jini, mach yomix mi lac 
chan q'uel ti xmulil lac pi'alob. 
La' laj q'uel lac ba cha'an ma'anic 
mi lac yasan ti mulil lac pi'alob. 
14Ma'anic chuqui bibi' ti' bajñelil. 
Cujil, come tsa! pasbentiyon ti 
lac Yum Jesús. Bibi! jach ti' wut 
jini winic mu! ba i q'uel ti bibi'. 
15Mi wola! techben i ch'ijiyemlel i 
pusic'al a wermano cha'an chuqui 
tac ma! c'ux, ma'anic wola! c'uxbin 
bajche yom. Tsa! chami Cristo 
cha'an a wermano. Mach a wac' ti 
jilel cha'an chuqui tac ma! c'ux. 
16Wen ña'tan bajche' yom ma! 
mel ame q'uejlic ti jontolil chuqui 
tac ma! q'uel ti uts'at. 1 Come 
ti' yumantel Dios ma'anic mi 
coltañonla we'elal yic'ot uch'el. 
Mi! coltañonla toj ba lac pusic'al 
yic'ot i ñach'tilel yic'ot i tijicñayel 
lac pusic'al ch'oyol ba ti Ch'ujul 
ba Espíritu. 18Jini mu' ba i taj 
i c'ajñibal ti Espíritu cha'an mi! 
melben i ye'tel Cristo, mi' q'uejlel 
ti uts'at ti' wut Dios yic'ot ti' wut 
winicob. 

19La' lac ña'tan chuqui tac 
yom cha'an ñach'al mi la cajñel 
cha'an mi lac p'atesAben lac ba lac 
pusic'al. 20Mach a jisaben i ye'tel 
Dios cha'an chuqui tac jach ma! 
c'ux. Melel, sac pejtelel chuqui tac 
an. Jiñach jontolil mi an winic 
mu! bA i yac' ti yajlel i yermano 
cha'an chuqui tac jach mi' c'ux. 
21Mach ma' mel chuqui tac mi' 
yasan ti mulil a wermano. Mach 
ma! techben tile bixel ba i pusic'al 
o mi yamba wocol. Uts'at ma! cAy 
a c'ux we'elal o mi vino o mi yan 
tac ba mu! bA i jisaben i xuc'tilel i 
pusic'al. 22Mi an chuqui wola' ñop, 

ñopo ti! xuc'tilel a pusic'al ti' wut 
Dios. Tijicña jini mach ba anic mi' 
tejchel tile bixel ba i pusic'al cha'an 
i melbal mu' ba i q'uel ti uts'at. 
23 Jini am ba tile bixel ba i pusic'al 
cha'an we'elal mi' taj i mul mi tsi' 
c'uxu, come mach ti jump'ejlic i 
pusic'al tsi' c'uxu. Chuqui jach mi 
lac mel che' mach ti jump'ejlic lac 
pusic'al, jiñach mulil. 
1 Mi p'atalonla yom mi laj 
cuchbeñob i sajtemal jini 
tile bixelo' ba i pusic'al. Mach 
yomic mi lac mel chuqui yom lac 
bajñel pusic'al. 2Ti jujuntiquilonla 
la' lac mel chuqui mi! mulañob 
lac pi'alob cha'an mi! p'at'añob, 
cha'an mi' tajob i wenlel. 3Come 
Cristo ma'anic tsi' mele chuqui 
yom i bajñel pusic'al, che! bajche' 
ts'ijbubil: “Che! ba tsi! ya'leyetob, tsi' 
ya'leyoñob”, che'en. 4Jini ts'ijbubil 
ba ti wajali tsa' ts'ijbunti cha'an 
mi laj cantesantel. I Ts'ijbujel Dios 
mi yaq'ueñonla i xuc'tilel yic'ot i 
ñuq'uesantel lac pusic'al cha'an mi 
lac pijtan jini tal to ba. Jini Dios 
mu! bA i yaq'ueñonla i xuc'tilel 
yic'ot i ñuq'uesantel lac pusic'al la' i 
yaq'ueñetla la! tem ajñel ti jump'ejl 
jach la! pusic'al che! bajche! yom 
Cristo Jesús. Che' jini, ti jump'ejl 
la' pusic'al mi mejlel la' tem 
tsictesan i ñuclel Dios, i Tat lac Yum 
Jesucristo. 


Jini wen t'an ti' tojlel gentilob 
7 Jini cha'an p'untan la! ba che! 
bajche' Cristo tsi' p'untayetla cha'an 
mi! ñuq'uesantel Dios. 8Come mic 
subeñetla tsa! tili Cristo Jesús i 
coltan jini tsepbilo' ba i pachalel 
cha'an mi yac! ti tsictiyel isujmach 

Dios, cha'an ja'el mi! ts'actesan jini 
t'an tsa' ba subentiyob lac ñojte'el, 
9cha!an ja'el mi! tsictesabeñob i 
ñuclel Dios jini gentilob tsa! bA 
p'untantiyob ti Dios, che! bajche! 
ts'ijbubil: ‘Jini cha'an mi caj c 

sub a ñuclel ti! tojlel gentilob mi 
caj j c'ayibeñet a c'aba!”, che'en 
Cristo. 10Ts'ijbubil ja'el: “Tijicñesan 
la! pusic'al gentilet ba la yic'ot i 
cha'año' bA Dios”. 11Ts'ijbubil ja'el: 
“Subula i ñuclel lac Yum pejtelel 
gentilet ba la. La' i subob i ñuclel ti 
pejtelel lum”. 12Tsi! yala Isaías ja'el: 
“Mi caj i tilel i p'olbal Isaí. Mi caj 

i tech i yumantel ti' tojlel gentilob 
mu! bA caj i pijtañob”, che'en. 
13Jini Dios mu! ba i yaq'ueñonla 
lac pijtaya che' mi lac ñop, la' i 
bujt'esan la! pusic'al ti! tijicñayel 
yic'ot i ñach'tilel cha'an mi la' wen 


pijtan ti' p'atalel Ch'ujul ba Espíritu. 


14Quermanojob cujil ti isujm, an 
cabal i yutslel la! pusic'al yic'ot la! 
ña!tAbal. La! wujil bajche! yom mi 
la! xic!ben la! ba ti uts'at. 15Ch'ejl c 
pusic'al tsac ts'ijbubeyetla chuqui 
yom mi la! cha! ña'tan. Ch'ejlon 
cha'an tsa! aq'uentiyon que'tel ti 
Dios 1ŝyic'ot i yutslel i pusic'al 
cha'an mic sub Cristo Jesús ti' 
tojlel gentilob. Mic subeñob i 
wen t'an Dios cha'an mi caq'uen 
Dios jini gentilob cha'an i majtan. 
Jiñach yom ba i ch'am Dios, jini 
saq'uesabilo' ba ti Ch'ujul bA 
Espíritu. 

17 Ti Cristo Jesús mij q'uel c bA 
ti ñuc cha'an que'tel aq'uebilon ti 
Dios. 18 Come ma'anic chuqui com c 
tsictesan, cojach jini tsa! ba i mele 
Cristo che! ba tsi! c'aña c t'an yic'ot 
c melbal cha'an mi' jac'ob gentilob. 

19Tsi' pasa ñuc ba i yejtal i p'atalel 
yic'ot babaq'uen tac ba ti' p'atalel 
Ch'ujul ba Espíritu. Che' jini, tsa'ix 
c laj subu i wen t'an Cristo c'alal ti 
Jerusalén, c'alal ti Ilírico. 20 Che'ach 
tsac cha'le wersa c sub jini wen t'an 
ba' maxto subilic i c'aba' Cristo ame 
wolic c cha! sub ba! tsi' ñaxan subu 
yamba winic. 21! Come ts'ijbubil: “Mi 
caj i c'otel i wut winicob mach bA 
anic tsa' subentiyob i sujmlel Cristo. 
Winicob maxto ba anic tsi' yubiyob 
mi caj i ch'ambeñob isujm”, che'en. 


Pablo yom majlel ti Roma 

22 Jini cha'an cabal tsa! tijq'uiyon 
che' ba tsac ña'ta majlel ba' añetla. 
23WAle ma'anix que'tel ilayi ti ili 
lum tac. Anix cabal jab com majlel 
ba! añetla. 24Baqui ora mic majlel 
ti España com j q'ueletla che' mic 
ñumel ba! añetla. Com ja'el mi la! 
pi'leñon majlel ba! samiyon che! 
ba tsa'ix c jula'tayetla. 25 WAle 
mic majlel ti Jerusalén cha'an 
mic ch'ambeñob majlel i coltantel 
i cha'año' ba Dios. 26Come jini 
año! ba ti Macedonia yic'ot ti 
Acaya tsi! yac'ayob ofrenda ti! 
yutslel i pusic'al cha'an i cha'año! 
ba Dios ti Jerusalén mach bA 
añobic i chuba'an. 27 Come yomob 
i yac', come añob i bet ti! tojlel 
israelob. Come jini gentilob tsa! 
tem aq'uentiyob i wenlel ti Dios 
yic'otob. Jini cha'an an ti' wenta 
cha'an mi' coltañob jini hermanojob 
ti Jerusalén ti! chuba'an. 28Ba! ora 
mi cujtel ti jini e'tel, che' ba tsa'ix 
caq'ueyob i majtan, mi caj c ñumel 
ba' añetla che' mic majlel ti España. 
29Cujil che' mij c'otel ba' añetla, 
Cristo mi caj i yaq'ueñonla cabal 

lac wenlel yic'ot lac tijicñayel ti jini 
wen t'an. 

30WAle mic subeñetla, la! wocolic 
hermanojob cha'an ti lac Yum 
Jesucristo, yic'ot cha'an ti! yEspíritu 
mu! bA i yaq'ueñonla laj c'uxbin 
lac bA, cha'lenla wersa quic'ot ti 
oración. Pejcanla Dios cha'añon, 
31cha'an ma'anic mic chujquel ti' 
c'ab jini mach ba anic mi! ñopob ya! 
ti Judea, cha'an uts'at mi' ch'amob 
i majtan mu! ba caj caq'ueñob i 
cha'año' ba Dios ya! ti Jerusalén, 
32cha'an tijicña mij c'otel ba! añetla 
che! bajche! yom Dios cha'an 
mi! cha! ñuq'uesantel lac pusic'al. 
33 Jini Dios mu! ba i yaq'ueñonla 
i ñach'tilel lac pusic'al la! ajnic la' 
wic'ot ti la' pejtelel. Amén. 


Cortesía tac 


1 Com mi la' can la 
quermana Febe am bA i 
ye'tel che' bajche' diácono ti' tojlel 
xñopt'añob mu! ba i tempañob i ba 
ya! ti Cencrea. 2Come añetla ti lac 
Yum, jini cha'an payala ochel ti la' 
wotot che! bajche' yom mi! melob 
jini i cha'año' bA Dios. Coltanla mi 
an chuqui yom come cabalix tsi' 


colta hermanojob. Tsi' coltayon ja'el. 


3 Aq'ueñob cortesía Priscila 
yic'ot Aquila, come tsi' cha'leyob 
e'tel quic'ot ti Cristo Jesús. 4Colel 
tsa! yala tsansantelob cha'an tsi! 
coltayoñob. Mach joñonic jach mic 
subeñob wocolix i yAlA Priscila 
yic'ot Aquila, pero che'ach mi! 
melob ja'el pejtelel jini gentilob 
baqui jach mi' tempañob i ba. 
SAq'uenla cortesía ja'el xñopt'añob 
mu! bA i tempañob i ba ya! ti' 
yotot Aquila. Aq'uenla cortesía 

Epeneto ja'el mu! ba j c'uxbin, 

tsa! ba i ñaxan ñopo Cristo ya! ti 
Acaya. SAq'uenla cortesía María 
tsa! ba i cha'le cabal e!tel cha'an 
mi! coltañetla. 7 Aq'uenla cortesía 
Andrónico yic'ot Junias, jini c 
pi'alob ti ñujp'el. Ñuc mi' q'uejlelob 
cha'an jini apóstolob. Ñaxan tsa! 
ochiyob ti Cristo, wi'ilix joñon. 

SAq'uenla cortesía Amplias mu! 
ba j c'uxbin ti lac Yum. 9Aq'uenla 
cortesía Urbano ja'el woli ba ti e'tel 
la quic'ot ti Cristo, yic'ot Estaquis 
mu! ba j c'uxbin. 1° Aq'uenla 
cortesía Apeles tsa' ba i cuchu 
wocol ti' ye'tel Cristo. Aq'uenla 
cortesía jini año! ba ti! yotot 
Aristóbulo. 11 Aq'uenla cortesía c 
pi'al Herodión. Aq'uenla cortesía 
jini año! ba ti! yotot Narciso año! bA 
tilac Yum. 

12 Aq'uenla cortesía la quermanajob 
Trifena yic'ot Trifosa mu! bA i 
cha'leñob e'tel ti lac Yum. Aq'uenla 
cortesía la quermana Pérsida, jini 
c'uxbibil ba tsa' ba i cha'le cabal 
e'tel ti lac Yum. 13 Aq'uenla cortesía 
Rufo, wen ñuc ba ti lac Yum, yic'ot 
i ña! tsa! ba i c'uxbiyon che! bajche! 
c ña!. 14Aq'uenla cortesía Asíncrito 
yic'ot Flegonte yic'ot Hermas yic'ot 
Patrobas yic'ot Hermes yic'ot yamba 
hermanojob ya! ba añob. 1*Aq'uenla 
cortesía Filólogo yic'ot Julia yic'ot 
Nereo yic'ot i yijti'an yic'ot Olimpas 
yic'ot pejtelel i cha'año' bA Dios ya! 
ba añob. !6Aq'uen la! bA cortesía. 
Ts'ujts'un la! ba ti uts'at. Pejtelel 
jini año! ba ti Cristo baqui jach 
mi' tempañob i ba mi' yaq'ueñetla 
cortesía. 

17 Hermanojob mic subeñetla ti 
wocol t'an ña'tanla majqui woli' 

yasañetla ti mulil, mu! bA i t'oxetla 
ti t'an ti! contra la! cantesantel. 
Tats'a la! bA ba! añob. 18 Come jini 
mu! bA i cha'leñob bajche' jini 
ma'anic mi! jac'ob chuqui yom lac 
Yum Jesucristo. Jini jach mi' jac'ob 
chuqui yom i tsucul pusic'al. Ti 
maña jax ba t'an yic'ot ti uts ba t'an 
mi' lotiñob jini mach ba añobic i 
ña'tabal. 19Yujilob pejtel winicob 
uts'at bajche' mi la' jac'. Jini cha'an 
tijichayon cha'añetla. Com mi la! 
wen can chuqui tac uts'at cha'an 
mi la' mel. Mach comic mi la' ñop 
jontolil. 

20 Jini Dios mu! ba i yaq'ueñonla 
i ñach'tilel lac pusic'al mach jalix 
mi caj i yaq'ueñetla la! t'uchtan 
Satanás. La' ajnic la' wic'ot i yutslel 
i pusic'al lac Yum Jesús. 21Mi' 
yaq'ueñetla cortesía Timoteo jini c 
pi'al ti e'tel, che' ja'el Lucio yic'ot 
Jasón yic'ot Sosípater jini c pi'alob. 
22 Joñon Tercio mu' ba c ts'ijban 
jini jun, mi caq'ueñetla cortesía 
ti lac Yum. ?3Mi' yaq'ueñetla 

cortesía Gayo i yum jini otot ba! 
jijlemon yic'ot pejtelel xñopt'añob 
mu! ba i tempañob i ba ti! yotot. 
Mi' yaq'ueñetla cortesía Erasto 
jini tesorero cha'an tejclum. Mi' 
yaq'ueñetla cortesía la quermano 
Cuarto. ?4La' ajnic i yutslel i 
pusic'al lac Yum Jesucristo la! 
wiclot ti la! pejtelel. Amén. 


La! tsictiyic i ñuclel Dios 

25Dios mi mejlel i p'atesañetla 
che! bajche! mi! yAl jini wen t'an 
mu! bA c sub, mu! ba i yac! ti cajñel 
Jesucristo. Come tsi! tsictesa jini 
mucul tac bA mach ba tsiquilic 
ti yamba ora c'alal ti! cajibal 
pañimil. 26 Tsictiyemix jini t'an 
wale, ts'ijbubil i cha'an x'alt'añob 
cha'an ti' mandar jini Dios am bA 
ti pejtelel ora. Tsi' yac'a ti cAjñel ti 
pejtelel lum cha'an mi' jac'ob jini 
mu! ba i ñopob. 27 Jini cojach ba 
Dios am ba i ña'tabal la! tsictiyic i 
ñuclel ti pejtelel ora ti Jesucristo. 
Amén. 


1 CORINTIOS 





Pablojon quic'ot la quermano 

Sóstenes, paybilon ti apóstol 
i cha'an Jesucristo che! bajche' 
yom Dios. 2Wolic ts'ijbubeñetla ili 
jun, xñopt'añet ba la i cha'an Dios 
ya! ti Corinto. Tsa'ix ajq'uiyetla ti' 
wenta Dios. Paybiletla cha'an mi 
la' wochel ti Cristo Jesús la' wic'ot 
pejtel mu' ba i pejcañob lac Yum 


Jesucristo ti' c'aba', baqui jach añob. 


Jini lac Yum i yumach ja'el. 3La! 

aq'uentiquetla i yutslel i pusic'al 

Dios yic'ot i ñach'talel la! pusic'al 
ch'oyol ba ti Dios lac Tat yic'ot ti 
lac Yum Jesucristo. 


Wocolix i yala Dios 


4Ti pejtelel ora mic suben c Dios 
wocolix i yala cha'añetla, come 
aq'uebiletla i yutslel i pusic'al Dios 
ti Cristo Jesús. *Ti Cristo tsa! p'ojli 
la' wenlel ti pejtelel chuqui tac 
uts'at. Jini cha'an wen la' wujil 
t'an, wen an la! ña'tabal. SCome 
woli' tsictiyel i ye!tel Cristo ti la' 
tojlel che' bajche' tsac subeyetla. 
TChe' jini ma'anic chuqui anto yom 
la' cha'an, come wen chajpabiletla 
woli la' pijtan lac Yum Jesucristo 
mu! ba caj i tsictiyel. 8Mi caj i chan 
xuc'chocoñetla c'alal ti' jilibal 
cha'an ma'anic la' mul che' ti' 


q'uiñilel lac Yum Jesucristo. ° Xuc'ul 
Dios tsa! bA i payayetla cha'an mi 
la! tem ajñel yic'ot i Yalobil, jiñach 
Jesucristo lac Yum. 


¿T'oxol ba Cristo? 


10Hermanojob, mic subeñetla 
ti wocol t'an ti! c'aba! lac Yum 
Jesucristo, yom junlajal mi la' 
cha'len t'an. Mach mi la! t'ox la! 
ba ti leto. Tem ajñenla ti uts'at ti 
jump'ejl la! pusic'al ti jump'ejl la' 
ña'tabal. 11Come jini año' ba ti' 
yotot Cloé tsi' subeyoñob woli la' 
wa'len la! bA, quermanojob. 12Mi 
cal isujm, come ti chajp ti chajp 
mi la! cha'len t'an ti jujuntiquiletla. 
Juntiquil mi! yal: Joñon i cha'añon 
Pablo. Yamba mi' yal: Joñon i 
cha'añon Apolos. Yamba mi' yal: 
Joñon i cha'añon Cefas. Yamba 
mi' yal: Joñon i cha'añon Cristo. 
Che'ach mi la' cha'len t'an. 
13 ¿T'oxol ba Cristo? ¿Tsa' ba chtijle 
ti cruz Pablo cha'añetla? ¿Tsa' ba 
la! ch'ama ja! ti! c'aba' Pablo? 14Mic 
suben Dios wocolix i yAlA come 
ma'anic tsa caq'ueyetla ch'amja!. 
Cojach tsa caq'ueyob ch'amja' 
Crispo yic'ot Gayo, Same anic 
majch mi' lon al tsa! aq'uentiyetla 
ch'amja! tij c'aba'. 16Tsa caq'ue 

ch'amja! Estéfanas ja'el yic'ot jini 
año! ba ti! yotot. Mach cujilic mi 
tsa caq'ue ch'amja' yamba. 17 Come 
Cristo ma'anic tsi' chocoyon 

majlel cha'an mi cac' ch'amja!. Tsi' 
chocoyon majlel cha'an mic sub jini 
wen t'an. Mach ti' ña'tabalic jini 
pañimil mic sub ame sajtic i sujmlel 
i cruz Cristo. 


Cristo, i p'atalel yic'ot i ña'tabal Dios 
18 Jini sajtemo' bA mi! yalob tonto 
jax i sujmlel jini cruz. Pero joñonla 
coltAbilon ba la, la cujil jiñach i 
p'atalel Dios. 19Come ts'ijbubil: “Mi 
caj c jisabeñob i ña'tabal jini cabal 
ba i ña'tabal. Mi caj c socbeñob 
i pusic'al jini año' ba cabal i 
pusic'al”, che'en Dios. ?° ¿Bacan 
jini cabal ba i ña'tabal? ¿Bacan 
jini sts'ijbaya? ¿Bacan jini mu' 
ba i ña'tan i sujmlel jini pañimil 
am ba wale? Dios tsa'ix i pASA 
sojquem jax i ña'tabal jini pañimil. 
21Che' bajche' tsi' wan ña'ta Dios, 
jini año' ba ti pañimil ma'anic 
mi' cañob Dios cha'an ti' bajñel 
ña'tabal, come Dios mi' c'an jini 
t'an mu! bA i yajlel ti tonto cha'an 
mi' coltan jini mu' ba i ñopob, 
come che! yom i pusic'al. ?? Jini 
judíojob mi' wersa c'ajtibeñob i 
yejtal tac i p'atalel. Jini griegojob 
mi' sajcañob i ña'tabal pañimil. 
23 Pero joñonla mi lac sub Cristo 
tsa' ba chtijle ti cruz. Jini t'an mi' 
yac! ti yajlel judíojob. Tonto jax 
jini t'an mi' yalob gentilob. ?4Pero 
jini paybilo' bA, mi judíojob, mi 
griegojob, mi' ña'tañob jini Cristo 
i p'atalelach Dios, i ña'tabalach 
Dios ja'el. 251 ña'tabal Dios mu! ba i 
yajlel ti tonto mach sojquemic che! 

bajche' i ña'tabal winicob. I melbal 
Dios mach ba anic i p'atalel mi' lon 
q'uelob winicob, ñumen p'atalach 
bajche' i p'atalel winicob. 

26Come ña'tanla, hermanojob, 
bajche' tsa' pajyiyetla. Ma'anic 
cabal ñuco' ba am ba cabal i 
ña'tabal ti la' tojlel. Ma'anic cabal 
p'AtAlo! bA, mi cabal yumalob. 
27 Jini mu! ba i q'uejlel ti tonto wa' 
ti pañimil Dios tsi' yajca cha'an 
mi' yac! ti quisin jini cabal ba i 
ña'tabal. Tsi' yajca jini mach ba 
p'atAlic ti pañimil cha'an mi' yac' 
ti quisin jini p'atalo' bA. 28Dios tsi' 
yajca jini mach ba ñuquic ti pañimil 
yic'ot jini ts'a'lebil ba yic'ot jini 
mach ba anic i c'ajñibal cha'an mi' 
jisan jini am ba i c'ajñibal ti! tojlel 
winicob. 29Che! jini ma'anic majqui 
mi mejlel i chañ'esan i ba ti' tojlel 
Dios. 30 Come Dios tsi! yaq'ueyetla 
la! wajñel ti Cristo Jesús. Dios 
tsi! yaq'ueyonla Cristo.JiñaAch lac 
ña!tAbal tilem ba ti Dios. Jiñach tsa! 
ba i yac'ayonla ti! wenta Dios, tsa! 
ba i q'ueleyonla ti toj. Jiñach tsa! bA 
i yac'onla ti libre. 31 Jini cha'an, che! 
bajche' ts'ijbubil: “Jini yom ba i sub 
chuqui ñuc, la' i tsictesan i ñuclel 
lac Yum”. 


Cristo tsa' ba chtijle ti cruz 


Hermanojob, che' ba tsa' 

c'otiyon ba' añetla ma'anic 
tsac pejcayetla ti to'ol ch'ejl jach 
ba t'an yic'ot c bajñel ña'tabal 
che' ba tsac subeyetla i t'an 
Dios. ?Come tsa cala tic pusic'al 
ma'anic chuqui mi caj c ña'tan ti 
la' tojlel, cojach Jesucristo tsa' ba 
ch'ijle ti cruz. 3Che! ba ya! añon 
quic'otetla wen c'uñon, cabal c 

baq'uen, tsiltsilñayon. 4Che' ba tsac 
pejcayetla, che' ba tsac cha'le sub 
t'an cha'an mic xiq'uetla, tsiquil 
mach tilemic c t'an tic bajñel 
pusic'al pero tilem ti' p'atalel 
Espíritu, *cha'an wen xuc'ul mi la! 
ñop. Come jiñach i ye'tel Dios yic'ot 
i p'atalel, mach i ye'telic winicob 
cabal bA i ña'tabal. 


I tsictesabal i yEspíritu Dios 


êMic sub lojon i ña'tabal Dios 
ti' tojlel jini xuc'ul ba xñopt'añob. 
Ma'anic mic sub lojon i ña'tabal 
pañimil, mi i ña'tabal yumalob 
mu! ba i jilelob. 7 Mic sub lojon i 
ña'tabal Dios mach ba tsictiyemic 
ti yamba ora, jini mucul bA i 
ña'tabal tsa' ba i wan wa'choco 
Dios che' ba maxto anic pañimil, 
cha'an mi' yaq'ueñonla lac ñuclel. 
8Jini yumalob ti pañimil ma'anic 
tsi! cañayob i ña'tabal Dios mi 
juntiquilic. Tsa'ic i cañayob, 
ma'anic tsi' ch'ijiyob ti cruz lac 
Yum am ba i yumantel ti chan. 
9Come ts'ijbubil: “Jini mach bA 
q'uelbilic ti' wut winicob, jini mach 
bA ubibilic ti! chiquin winicob, jini 
mach ba anic tsi! ña'tayob winicob 
ti' pusic'al, jiñach tsa! ba i chajpa 
Dios cha'an mi' yaq'ueñob jini mu' 
ba i c'uxbiñob Dios”, che'en. 

10Dios tsi' laj tsictesabeyonla 
ti' p'atalel jini Espíritu, come 
jini Espíritu mi' ch'amben isujm 
pejtelel chuqui tac an yic'ot i 
sujmlel Dios wocol ba ti cañol. 
11 ¿Am ba juntiquil winic mu! bA 
mejlel i camben i pusic'al yamba 
winic? Ma'anic. Cojach i ch'ujlel 
jini winic mi' ña'tan chuqui an ti' 
bajñel pusic'al. Che' ja'el ma'anic 


276 


majch mi' camben i ña'tabal Dios, 
cojach i yEspíritu Dios. 1?Ma'anic 
tsa! aq'uentiyonla i ña'tabal 
pañimil. Tsa' aq'uentiyonla jini 
Espíritu ch'oyol bA ti Dios cha'an 
mi laj can chuqui woli! yaq'ueñonla 
Dios. 13Jiñach mu! bA c sub 
lojon. Jini t'an mu! bA c sub lojon 
mach tilemic ti winicob cabal 
bA i pusic'al ti pañimil, pero jini 
Espíritu tsi' cantesayon lojon. Mi' 
yaq'ueñon lojon jini t'an cha'an 
mic tsictesabeñob jini mu! ba i 
jac'beñob jini Espíritu. 

14Jini mach ba anic Espíritu 
yic'ot, ma'anic mi' ch'amben isujm 
jini ch'oyol ba ti' yEspíritu Dios, 
come mi' yal tonto jax. Mach mejlic 
i ch'amben isujm, come cojach 
jini Espíritu mi' yaq'ueñonla lac 
ch'amben isujm. 15Jini am ba i 
cha'an jini Espíritu mux i mejlel 
i laj ch'amben isujm. Ma'anic 
majch mi' camben i pusic'al jini 
winic. 16Come ¿majqui tsi' cambe 
i pusic'al lac Yum? ¿Majqui tsi' 
cantesa? Pero an lac cha'an i 
ña'tabal Cristo. 


X'e'telonla yic'ot Dios 

Che' jini hermanojob, ma'anic 

tsa! mejli c pejcañetla che! 
bajche! mic pejcan jini mu! ba i 
jac'ob i yEspíritu Dios, come mi la! 
jac'ben jini tsucul ba la! pusic'al, 
come alalet to la ti Cristo. 2Tsa 
caq'ueyetla la! jap leche. Ma'anic 
tsa caq'ueyetla we'elal, come 
maxto mejlic la! c'ux. C'alal wale 
mach mejliquetla. 3Come woli to 
la' jac'ben i tsuculel la' pusic'al. 
Woli la' tsajyuben la' ba la' wenlel. 
Woliyetla ti leto. Woli la! t'ox la! bA 

ti t'an. Che! jini ¿mach ba wolic 

la! jac'ben i tsuculel la! pusic'al? 
¿Mach ba lajalic woli la! cha'len 
che! bajche' i cha'año' bA pañimil? 
4Come juntiquil mi! yal: Ti isujm 

i cha'añon Pablo, che'en. Yamba 
mi' yal: I cha'añon Apolos, che'en. 
¿Mach ba wolic la' jac'ben i tsuculel 
la' pusic'al? 

5¿Majqui jini Pablo che' jini? 
¿Majqui jini Apolos? X'e'telon 
lojon tsa' ba caq'ueyet la' ñop Dios 
cha'an ti' p'atalel lac Yum tsa' ba 
i yaq'ueyon lojon ti jujuntiquilon 
lojon. êJoñon tsac cha'le pac'. 
Apolos tsi! mulu. Dios tsi! yac'a ti 
colel. 7 Che! jini mach ñuquic jini 
mu! bA i cha'len pac' yic'ot jini 
mu' ba i mul. Cojach ñuc Dios 
mu! ba i yac! ti colel. 8Jini mu! bA 
i cha'len pac! yic'ot jini mu! ba i 
mul junlajalob. Ti jujuntiquil mi 
caj i yaq'uentelob i chobejtabal che! 
bajche' an i ye'tel. 9Come joñon 
lojon x'e'telon lojon yic'ot Dios. 
Jatetla i choletla Dios, i yototetla 
Dios. 

10 Joñon che! bajche' tsa! 
aq'uentiyon i yutslel i pusic'al 
Dios, tsac ts'ajquibe i c'aclib otot 
che' bajche' juntiquil wen yujil 
ba i wa'chocontel otot. Yamba mi' 
wa'chocon i ye'tel ti' pam i c'aclib. 
Ti jujuntiquil la' i q'uel bajche' mi' 
wa'chocon i ye'tel ti' pam. 11Come 
ma'anic majqui mi mejlel i yaq'uen 
yamba i c'aclib otot. Jini laj c'aclib 
jiñach Jesucristo. 1?Mi an majch 
mi' c'an oro, mi tsucul taq'uin, 

mi c'ax wen ba xajlel, mi te', mi 
jam, mi tiquin pimel cha'an mi' 
wa!chocon otot ti! pam jini c'aclib, 
13mi caj i tsictiyel bajche' yilal i 

ye'tel jujuntiquil winic ti jini q'uin 
che' mi' yajq'uel ti tsictiyel. Mi caj 
i tsictiyel ti c'ajc mi weñach i ye'tel 
jujuntiquil winic. 14Mi ma'anic tsa! 
jili ti c'ajc i ye!tel tsa! ba i wa!choco 
ti' pam, mi caj i yaq'uentel i 
chobejtabal. 15Mi tsa! puli i ye'tel 
ma'anix i chobejtabal, come sajtem 
i ye'tel, pero mi caj i coltantel jini 
winic che' bajche' juntiquil tsa' ba i 
yala pulel ti c'ajc. 

16¿Mach ba la! wujilic? Jatetla i 
templojetla Dios. I yEspíritu Dios mi! 
chumtal la! wic'ot. 17 Mi an majch 
mi! jisaben i templo Dios, Dios mi 
caj i jisan jini winic, come ch'ujul i 
Templo* Dios. Jatetla i templojetla. 

18Mach a jac' a lotintel. Mi an 
majch mi lon al ti' pusic'al an cabal 
i ña'tabal ti jini pañimil, la' i q'uel i 
ba ti tonto cha'an mi mejlel i taj wen 
ba i ña'tabal. 19Come Dios mi' q'uel 
ti tonto i ña'tabal jini pañimil che! 
bajche' ts'ijbubil: “Dios mi' tsictesan 
lolom jach jini año' ba cabal i 
ña'tabal che' maya jax woli' melob”, 
che'en. ?°Ts'ijbubil ja'el: “Lac Yum 
yujil lolom jach chuqui mi! yalob ti' 
bajñel pusic'al jini año! ba cabal i 
ña'tabal”, che'en. ?1 Jini cha'an mach 
yomix mi la! t'ox la! ba cha'an mila! 
tsajcan winicob. Come la' cha'añach 
pejtelel chuqui tac an, ??yic'ot pejtel 
winicob, mi Pablo, mi Apolos, mi 
Pedro, mi jini pañimil yic'ot chuqui 
woli! yujtel wale yic'ot chuqui mi' 
caj ti ujtel che! cuxuletla yic'ot che! 
mi la! chamel. 23Jatetla i cha'añetla 
Cristo. Cristo i cha'añach Dios. 


Apóstolob i cha'an Cristo 
La' i ña'tañob winicob 
x'e'telon lojon i cha'an 

Cristo. Xcantayajon lojon cha'an i 
sujmlel Dios mach ba tsictiyemic 
ti yamba ora. 2Jini xcantaya wersa 
yom xuc'ul mi' pas i ba ti' ye'tel i 
yum. 3Ma!anic mic mel c pusic'al 
cha'an chuqui mi' yalob winicob, 
mi jatetla mi yaño' ba, mi woli 
la' wal uts'aton o mach uts'atonic. 
4 Anquese ma'anic woli ti t'an c 
pusic'al, ma'anic mic sub c ba ti 
uts'at. Jini mu! ba i q'uelon, mu! bA 
caj i melon, jiñach lac Yum. 5Jini 
cha'an mach mi la' sub mi uts'at o 
mi mach uts'atobic winicob x'ixicob 
che' maxto i yorajlelic, che' maxto 
tilemic lac Yum. Come lac Yum 
mi caj i tsictesan jini mucul tac ba 
mach ba tsictiyemic. Mi caj i yac' 
ti tsictiyel chuqui woli lac ña'tan 
ti lac pusic'al. Che' jini Dios mi caj 
i tsictesabeñob i ñuclel winicob ti 
jujuntiquil. 

6C'ux mi cubiñetla hermanojob. 
Jini cha'an tsa'ix c tajbe i c'aba' 
Apolos yic'ot j c'aba' cha'an mij 
cAntesañetla bajche' yom mi la! 
cha'len. Com mi la! q'uel ti joñon 
lojon bajche! yom mi la! wajñel 
che! bajche! ts'ijbubil. Mach mi la' 
sub ti ñuc juntiquil cha'an mi la! 
ts'a'len yamba. ! Come ¿majqui tsi! 
yAq'ueyetla la! c'ajñibal ti chajp ti 
chajp? ¿Mach ba aq'uebileticla ti la! 
majtan jach? Mi tsa! aq'uentiyetla, 
¿chucoch ñuc mi la! q'uel la! ba che! 
bajche! mach aq'uebiletic la ti la! 
majtan? 

8Mila! lon al jasalix la' 
cAntesAntel ti Dios, cabalix la! 
ña'tabal. Che! mach ya'ic añon 
lojon la' wic'ot mi la' lon mel 
la' ba che' bajche' reyetla. Uts'at, 
aja reyeticla cha'an temel mi lac 

cha'len rey. 93 Apóstolon lojon. 
Mi cal Dios tsi' yac'ayon lojon ti 
q'uejlel ti wi'il pat che! bajche' 
chucbil ba winicob mu! ba caj i 
tsansantelob, come tsi! yac'ayon 
lojon ti pañimil ba' mi' q'ueloñob 
jini ángelob yic'ot winicob x'ixicob. 
10Tonto mij q'uejlel lojon cha'an 
c'ux mi cubin lojon Cristo, pero 
cabal la' ña'tabal ti Cristo. C'uñon 
lojon,pero p'ataletla. An la' ñuclel, 
pero ts'a'lebilon lojon. 11C'alal wale 
mi cubin lojon wi'ñal yic'ot tiquin 
ti'. Pits'ilon lojon, loọjwemon lojon ti 
asiyal. Ma'anic cotot lojon ba' mic 
chumtal. 12Mic cha'len lojon wersa 
e'tel tij c'ab. Che' mi' p'ajoñob 
mic pejcañob ti wen ba t'an. Che! 
mi' tic'lañoñob, mij cuchben 
lojon. 13°Che' mi! yu'yajiñoñob, 
mic pejcañob ti uts ba t'an. Mij 
q'uejlel lojon c'alal wale che' bajche' 
misujelal, che' bajche' i bibi'lel 
pejtel chuqui mi' chojquel. 

14Mach cha'anic mij 
quisnitesañetla wolic ts'ijban jini 
t'an, pero cha'an mic xic'beñetla ti 
uts'at come c'uxbibil ba calobiletla. 
15 Anic la! cha'an lujump'ej] mil 
xcantesajob ti Cristo, juntiquil 
jach la' tat. Come ti Cristo Jesús 
jJoñon tsac techeyetla ti jini wen 
t'an. 16Jini cha'an la! wocolic mic 
subeñetla, melela che! bajche! 
mic mel. 17 Jini cha'an tsac choco 
majlel Timoteo ba! añetla. Jiñach 
c'uxbibil bA calobil. Xuc'ul i pusic'al 
ti lac Yum. Mi caj i yaq'ueñetla la! 
cha! ña'tan chuqui mic cha'len ti 
Cristo. Che! bajche' mij cantesan 
xñopt'añob ti pejtelel pañimil baqui 
jach mi! tempañob i bA, che'ach 
mic mel ja'el. 18Lamitaletla ñuc mi 

la' q'uel la! ba cha'an woli la! lon al 
ma'anix mic chan tilel ba! añetla. 
19Pero mach jalix mi caj j c'otel 

ba' añetla mi yom lac Yum. Mi caj 
j q'uel mi an i p'atalel jini mu! bA 

i lon q'uelob i ba ti ñuc o mi to'ol 
t'an jach woliyob. 2°Come mach 
to'ol t'anic jach i yumantel Dios 
pero an cabal i p'atalel. ?1 ¿Chuqui 
la! wom? ¿La' wom ba mic ch'am 
tilel asiyal ba! añetla o la! wom ba 
mic tilel ti c'uxbiya yic'ot i yutslel c 
pusic'al? 


Juntiquil tsa' ba i taja i ts'i'lel 
Isujm woli' yalob an juntiquil 
ti la' tojlel woli ba i taj i 
ts'i'lel, ñumen leco bajche' mi' 
melob jini sajtemo' bA, come jini 
winic wolix i yajñel yic'ot i majaña'. 
2Jatetla chan mi la! lon mel la! bA. 
¿Mach ba yomic mi la! wuc!tAben i 
mul? ¿Mach ba yomic mi la! choc 
loq'uel ti la! tojlel jini tsa! ba i mele 
bajche' jini? 
ŝ3Isujm mach ya'ic añon la! wic'ot 
tic bac'tal, pero ya' añon ti espíritu. 
Tsa'ix c ña'ta bajche' yom mi' mejlel 
jini am ba i mul. 4Che' temel añetla 
ya'ach añon quic'otetla yubil, come 
yalan i p'atalel lac Yum Jesucristo. 
Ti' c'aba' lac Yum Jesucristo mic 
subeñetla, 5la! poj chojquic loq'uel 
ti la! tojlel jini winic cha'an mi' 
yajñel ti! wenta Satanás, cha'an mi! 
yubin wocol, cha'an mi! jisantel i 
tsucul pusic'al, cha'an mi! coltantel 
i ch'ujlel ti' q'uiñilel lac Yum. 
6Mach wenic mi la! q'uel la! ba ti 
ñuc. ¿Mach ba la! wujilic mi! p'ojlel 
majlel mulil che! bajche! ts'ita' jach 
levadura mi! laj xaxan ti! junc'ojlel 
caxlan waj? Chocola loq'uel jini 

tsucul ba la' melbal come tsijib 
melbiletix la. Come jini lac TiñAme! 
cha'an Pascua* jiñach Cristo tsa! ba 
ajq'ui ti chamel cha'añonla. 8Jini 
cha'an la' lac mel q'uin ti uts'at. 
Mach yomic tsucul ba levadura, 
jiñach jontolil yic'ot mulil. Yom 
jini isujm ba waj mach ba anic 
i levadurajlel, jiñach i saclel lac 
pusic'al. 

9Tsac ts'ijbubeyetla tic jun cha'an 
mach yomic mi la' wajñel yic'ot 
jini mu! ba i tajob i ts'i'lel. 1Isujm, 
mach mejlic la' junyajlel loq'uel ti' 
tojlel i cha'año' ba pañimil mu' ba 
i tajob i ts'i'lel, mu' ba i chacleñob 
i chuba'an, mu' ba i cha'leñob 
xujch', mu! ba i c'uxbiñob dioste! 
tac. Muq'uic la! junyajlel loq'uel ti' 
tojlelob, actan che' jini, ma'añetixla 
ti pañimil. 1 Mic ts'ijbubeñetla 
wale, mach mi la' ñochtan mi 
juntiquilic, anquese mi' sub i ba ti 
hermano, mi woli' taj i ts'i'lel, mi 
an i chaclel, mi woli' c'uxbin dioste' 
tac, mi woli' cha'len p'ajoñel, mi 
woli ti yac'ajel, mi woli ti xujch'. 
Mach mi la' cha'len we'el yic'ot. 
12¿Am ba que'tel cha'an mic mel 
jini mach bA ochemobic? ¿Mach ba 
la! wentajic mi la! mel jini ochemo' 
ba? 13Come Dios mi caj i mel jini 
mach bA ochemobic. Chocola 
loq'uel ti la! tojlel jini xjontolil. 


Che' mi' melob i bA jini xñopt'añob 
Jixcu jatetla che! mi la! 
contrajin la! ba ti meloñel, 

¿yom ba mi la! majlel la! mel la' ba 
ba'an jini am ba i ye'tel mach bA 
i cañayic Dios? ¿Mach ba yomic 
mi la! mel la! ba ti! tojlel i cha'año' 
ba Dios? 2¿Mach ba la! wujilic? I 

cha'año' bA Dios mi caj i melob i 
cha'año' ba pañimil. Mi wersa mi 
caj la! mel i cha'año' ba pañimil, 
¿mach ba mejlic la! mel jini mu! 
bA i cha'leñob leto ti la! tojlel? 
3¿Mach ba la! wujilic mi caj lac 
mel ángelob? Jini cha'an ñumen 
mi mejlel lac mel winicob ila ti 
pañimil. 4Mi an ti la! wenta cha'an 
mi la! melob cha'an chuqui tac woli 
ti ujtel ti ili ora, ¿chucoch mi la! 
chocob majlel ba'an winicob mach 
ba hermanojobic cha'an mi! melob? 
SYom mi la! cha'len quisin. ¿Mach 
ba anic mi juntiquilic hermano 
yujil ba meloñel ti la! tojlel? SJini 
hermanojob mi' contrajiñob i bA. 
Mi' majlelob ti meloñel ti! tojlel jini 
mach ba anic mi! ñopob Dios. 

TAnix la! sajtemal che! jini, come 
woli la! contrajin la! bA ti! tojlel jini 
sajtemo! bA. ¿Chucoch ma'anic mi 
la! cuchben i mul la! wermano che! 
mi! techbeñetla wocol? ¿Chucoch 
ma'anic mi la! ñusAben che! mi' 
chilbeñet la! chuba'an? 8Jatetla mi 
la! mel chuqui mach tojic. Mi la' 
cha'len chiloñel, mi la! contrajin la! 
wermanojob. 

9¿Mach ba la! wuyjilic? Ma'anic 
mi caj i yochelob ti! yumantel 
Dios jini mach ba tojobic. Mach 
mi la! ñop lot. Ma'anic mi caj i 
yochelob ti! yumantel Dios jini mu! 
bA i tajob i ts'i'lel, mi jinic mu! ba i 
c'uxbiñob dioste' tac, mi jinic mu! 
bA i tajob i yixic, mi jinic mach bA 
anic mi! tic'ob i colosojlel i pusic'al, 
mi jinic winicob mu! bA i walac 
pi'leñob i ba. 10Jini xchiloñelob, 
jini xchaclelob, jini xyac'ajelob, jini 
xp'ajoñelob, jini xujch'ob maľ'anic 
mi caj i yochelob ti' yumantel Dios. 

11Lamitaletla che'ach tsa' la' mele, 

pero wale pocbiletixla ti! c'aba' lac 
Yum Jesucristo cha'an ti! yEspíritu 

lac Dios. Tsa'ix ajq'uiyetla ti' wenta 
Dios. Wolix la' q'uejlel ti toj. 


Tsictesanla i ñuclel Dios ti la' bac'tal 


12Mi mejlel c mel pejtel chuqui 
com, mach tic'bilonic, pero mach 
uts'atic mi tsac mele ti pejtelel. 
Chuqui jach com c mel, mi mejlel 
c mel, pero ma'anic mi caj c mel 
ame ñam'ac c pusic'al. 13Uts'at 
we'elal cha'an lac ñac'. Jini lac ñac' 
i yajñibach we'elal. Pero Dios mi 
caj i jisan lac ñac' yic'ot we'elal. 
Jini lac bac'tal mach cha'anic ts'i'lel, 
i cha'añach lac Yum. Lac Yum 
mi caj i coltan lac bac'tal. 14Dios 
tsa' ba i teche ch'ojyel lac Yum 
mi caj i techonla ch'ojyel ja'el ti' 
p'atalel. 15¿Mach ba la! wujilic i 
cha'añach Cristo la' bac'tal? ¿Yom 
ba mij c'an c bac'tal che' i cha'anix 
Cristo, cha'an mi caq'uen ts'i'lel 
ba x'ixic? Mach yomic. 16 ¿Mach 
ba la! wujilic? Jini mu! ba i pi'len 
juntiquil moja, jump'ejl jach mi' 
majlel i bac'tal yic'ot. Come Dios mi' 
yal: “Jini cha'tiquil mi' yochelob ti 
juntiquil jach”, che'en. 1 Jini mu! bA 
i yajñel yic'ot lac Yum mi' yochel 
ti jump'ejl i pusic'al yic'ot lac Yum. 
18Puts'tanla ts'i'lel. Jini mu' ba i 
cha'len ts'i'lel ñumen mi' tic'lan i 
bac'tal bajche' jini mu! ba i cha'len 
yan tac ba mulil. 1!9¿Mach ba la! 
wujilic? La! bac'tal i templojach 
jini Ch'ujul ba Espíritu tsa! ba i 
yaq'ueyetla Dios mu! ba i yajñel ti 
la' pusic'al. Mach la' bajñel wentajic 
la! bA. 20Come tsa! majñiyetla, 
tojbiletla. Tsictesanla i ñuclel Dios 

ti la' bac'tal yic'ot ti la! ch'ujlel, 
come i cha'añach Dios. 


Bajche' yom mi' yajñelob 
winicob x'ixicob 
Wolic ña'tan chuqui tsa! la! 
ts'ijbubeyon. Uts'at mi ma'anic 

mi' pay x'ixic winic. 2Pero an cabal 
mu! bA i tajob i yixic. Jini cha'an 
la' i pay i yijňam jujuntiquil winic. 
La' i taj i ñoxi'al jujuntiquil x'ixic. 
3Jini winic la' i pi'len i yijñam ti 
uts'at, che! ja'el i yijñam la! i pi'len 
i ñoxi'al ti uts'at. 4Jini x'ixic mach 
i bajñel cha'anic i bac'tal, come mi' 
yuman i ñoxi'al. Che' ja'el i ñoxi'al 
mach i bajñel cha'anic i bac'tal, 
come mi' yuman i yijñam. 5Mach 
la! cay la! pi'len la! bA, cojach mi 
la! wom ti la! cha'ticlel cha'an mi 
la! wac! la! ba ti oración. Che! mi! 
yujtel oración yom mi la! cha! pi'len 
la' ba ame i payetla ti mulil Satanás 
che' ma'anic i p'atalel la' pusic'al. 
êChe'ach mic sub cha'an mij 
coltañetla. Mach ti madaric wolic 
sub. 7Come mi cal uts'at mi lajalob 
pejtel winicob che' bajche' joñon. 
Pero ti jujuntiquil an i c'ajñibal 
aq'uebil ba i cha'an Dios. Juntiquil 
an junchajp i c'ajñibal, yamba an 
yamba i c'ajñibal. 

8Mic suben jini i bajñel jax to ba 
añob yic'ot ja'el jini xmeba ixicob 
cha'an uts'at mi' chan ajñelob 
che! bajche' joñon. Mi mach 
mejlicob i bajñel ajñelob ti uts'at, 
la! i cha'leñob ñujpuñel. Uts'at mi! 
cha'leñob ñujpuñel. Mach uts'atic 
mi' jac'ob i colosojlel i pusic'al. 

10Mic subeñob jini ñujpuñemo! 
bA, pero mach c mandaric wolic 
sub. I mandarach lac Yum: Jini 

x'ixic mach i lon cay i ñoxi'al. Mi 
tsi! caya i ñoxi'al x'ixic la! ajnic ti' 
bajñelil. Mi mach yomic ajñel ti' 
bajñelil, la' i mel i ba ti uts'at yic'ot 
i ñoxi'al. Che' ja'el winic, mach i 
choc loq'uel i yijñam. 

12Jiñach mu' ba c sub joñon. 
Ma'anic tsi' subu lac Yum: Mi 
ma'anic mi! ñop lac Yum i yijñam 
juntiquil hermano, mach i choc 
loq'uel i yijñam che! yom to ajñel 
jini x'ixic yic'ot. 13Mi ma'anic mi' 
ñop lac Yum i ñoxi'al juntiquil 
hermana, mach i cay i ñoxi'al 
che' yom to ajñel jini winic yic'ot. 
14Come jini winic mach ba anic 
mi' ñop lac Yum, mi' poj q'uejlel ti 
sac ti Dios che' woli' yajñel yic'ot i 
yijñam mu! ba i ñop lac Yum. Jini 
x'ixic mach ba anic mi' ñop lac Yum, 
mi! poj q'uejlel ti sac ti Dios che! 
woli' yajñel yic'ot i ñoxi'al mu' ba i 
ñop. Mi mach che'iqui, mach saquic 
mi' q'uejlel la' walobilob. Wale 
ch'ujulob mi! q'uejlelob. 15Mi yom 
loq'uel majlel jini mach ba anic 
mi! ñop lac Yum, la! loq'uic. Che! 
jini juntiquil hermano mi winic mi 
x'ixic mach chan anix ti! p'atAlel 
i pi'al mi tsa! loq'ui i pi'al. Tsa'ix i 
payayonla Dios cha'an ñach'al mi 
la cajñel. 16Hermana, ¿mach ba a 
wuyjilic? Tic'al mi mejlel a coltan a 
ñoxi'al cha'an mi! ñop. Hermano, 
¿mach ba a wujilic? Tic'al mi mejlel 
a coltan a wijñam cha'an mi! ñop. 

17Ti jujuntiquil winic la! ajnic 
che! bajche' tsa! aq'uenti i c'ajñibal 
ti lac Yum che! bajche' Dios 
tsi! paya ti jujuntiquil. Che'i mij 
cantesan xñopt'añob baqui jach 
mi! tempañob i bA. 18Mi an majch 
mi! pajyel ti Dios che! tsepbilix i 

pachalel, che'ach yom mi' yajñel. 
Mi an majch mi! pajyel che! mach 
tsepbilic i pachalel, mach i yac! ti 
tsepol. 1°Come ma'anic chuqui 
mi' cha'len mi tsepbil o mi mach 
tsepbilic lac pachalel. Pero yom 
Dios mi lac jac'ben i mandar. ?°Ti 
jujuntiquil la! ajnic che! bajche' 
tsi! taja Dios che! bA tsi! pAyA. 
21¿Tsa' ba pAjyiyet che! añet ti a 
yum? Mach a mel a pusic'al. Pero 
mi tsa! mejliyet ti loq'uel ñumen 
uts'at. 22Come lac Yum tsa! bA i 
pAyA jini am ba ti! yum, tsa'ix i 
yAC'!A ti libre. Pero jini tsa! bA pAjyi 
che! libre an, tsa'ix ochi ti' wenta 
cha'an mi! yuman Cristo. ?3Tsa' 
majniyetla. Tojbiletla. Ña'tanla 
mach chan i cha'añetixla winicob. 
24Hermanojob, bajche' jach 
añetla che! ba tsi! payayetla Dios, 
che'ach yom mi la! wajñel ti Dios ti 
jujuntiquiletla. 

25Ma'anic tsa! aq'uentiyon 
mandar ti lac Yum cha'an mic 
subeñob xch'oc tacob. Cojach mic 
sub chuqui wolic ña'tan tic pusic'al, 
come lac Yum ti! yutslel i pusic'al 
tsi! yac'ayon ti ajñel ti xuc'ul. 26An 
cabal wocol ti ili ora. Jini cha'an 
mi cal uts'at mi che! jach mi' 
yajñelob winicob che! bajche' añob. 
27Mi an a wijñam, mach a ñop a 
cay. Mi ma'anic a wijñam, mach a 
sajcan a wijñam. 28Mi tsa! pAyA a 
wijñam, mach mulilic. Che! ja'el jini 
xch'oc mi tsi! taja i ñoxi'al, mach 
mulilic. Pero jini mu! ba i payob i 
bA, wersa mi caj i yubiñob wocol ti 
pañimil. Mach comic mi la! taj jini 
wocol. 29Mic subeñetla hermanojob, 
jumuc! wA! añonla. Jini año! bA 
i yijñam la! i melbeñob i ye'tel 

lac Yum che! bajche' jini mach bA 
añobic i yijñam. 30Jini mu! ba i 
cha'leñob uq'uel che'ach mi caj i 
yajñelob bajche' jini mach ba anic 
mi! cha'leñob uq'uel. Jini tijicñayo! 
ba che'ach mi caj i yajñelob bajche' 
jini mach ba tijicñayobic. Jini mu! 
ba i cha'leñob mañoñel che'ach mi 
caj i yajñelob bajche' jini mach bA 
añobic i chuba'an. 31Jini mu! bA 
i c'añob chuqui tac an ti pañimil 
che'ach mi caj i yajñelob bajche' 
jini mach ba anic mi! c'añob, come 
pejtel chuqui mi laj q'uel ti pañimil, 
jilel jach woli. 

32Mach comic mi la! mel la! 
pusic'al. Jini mach ba anic i yijñam 
mi' chan ña'tan lac Yum cha'an 
mi' mel chuqui mi' mulan lac Yum. 
33Jini am ba i yijñam mi! chan 
ña'tan i ye'tel ti pañimil cha'an 
tijicña mi! q'uel i yijñam. 34Che! 
ja'el mach lajalic x'ixic am ba i 
ñoxi'al yic'ot xch'oc mach ba anic i 
ñoxi'al. Jini mach ba anic i ñoxi'al 
mi' chan ña'tan lac Yum cha'an sac 
mi! yajñel i bac'tal yic'ot i ch'ujlel. 
Jini x'ixic am ba i ñoxi'al mi' ña'tan 
i ye'tel ti pañimil cha'an tijicña 
mi! yubin i ñoxi'al. 35Mic sub jini 
t'an cha'an mij coltañetla, mach 
cha'anic mi la' chujquel ti yac, pero 
cha'an mi la' mel chuqui wen yic'ot 
chuqui toj, cha'an ma'anic chuqui 
mi' mactañetla la' wen tsajcan lac 
Yum. 

36Mi an winic mu! ba i ña'tan 
mach uts'atic woli' cha'len che! 
ma'anic mi' sijin i yalobil c'alal 
mi' ñejp'an, mi wersa yom i sijin, 
la' i yac' ti ñujpuñel i yalobil che! 
bajche' yom i pusic'al. Mach mulilic. 
37 Pero jini xuc'ul ba i pusic'al mach 

bA yomic i sijin i yalobil, come tsi' 
ña!ta i cantan i yalobil che! mach 
wersajic mi! sijin, uts'at mi! mel che! 
ma'anic mi' yac! ti ñujpuñel. 38Jini 
mu! bA i sijin i yalobil uts'at mi! mel. 
Jini mach ba anic mi' sijin ñumen 
uts'at mi' mel. 

39Jini x'ixic an ti! wenta i ñoxi'al 
che! cuxul to i ñoxi'al. Mi tsa! 
chami i ñoxi'al mi mejlel i cha! 
cha'len ñujpuñel mi yom, pero yom 
yic'ot winic ochem ba ti lac Yum. 
40Mi cAl, ñumen tijicña jini x'ixic 
mi che jach ti! bajñelil mi' yajñel. 
Cujil ja'el, añach quic'ot i yEspíritu 
Dios. 


We'elal aq'uebil ba dios te' tac 


Wale, cha'an we'elal aq'uebil 

ba dioste! tac ti! majtan, la 
cujil an lac ña'tAbal ti lac pejtelel. 
Lac ña'tabal mi! yaq'ueñonla lac lon 
q'uel lac ba ti ñuc, pero laj c'uxbiya 
mi' ñijcañonla ti coltaya. 2Mi an 
majch mi' lon ña'tan cabalach 
i pusic'al, maxto yujilic chuqui 
yom mi' ña'tan. 3Mi an majch mi' 
c'uxbin Dios, cambil jini winic ti 
Dios. 

4¿Yom ba mi laj c'ux we'elal 

aq'uebil ba dioste' tac ti' majtan? La 
cujil ma'anic i c'ajñibal dioste! tac 
ti pañimil, come ma'anic yambA 
Dios, juntiquil jach. 5Mi' lon alob 
an cabal dios ti panchan yic'ot ti 
pañimil, come an cabal i diosob che' 
ja'el cabal yumalob, ĉpero ti lac 
tojlel an juntiquil jach Dios, jiñach 
lac Tat. Ya' ch'oyol pejtelel chuqui 
tac an. Tsi' meleyonla cha'an mi 
lac ñuq'uesan. An juntiquil jach lac 
Yum, jiñach Jesucristo. Ti' p'atalel 

tsa' mejli pejtel chuqui tac an. 
Joñonla ja'el añonla cha'an Cristo. 

TMach laj yujilobic i sujmlel jini 
t'an. Lamital mi' chan ña'tañob 
dioste! tac c'alal wale che! mi' 
c'uxob we'elal aq'uebil ba dioste! 
tac. Come tile bixelob i pusic'al, mi' 
sojquelob che' mi' c'uxob. 8Mach 
cha'anic we'elal mi' q'uelonla ti 
uts'at Dios. Mi woli lac tic' lac ba ti' 
c'uxol, o mi woli laj c'ux, ma'anic 
mi' yaq'ueñonla lac wenlel ti' tojlel 
Dios. 9Chaca q'uele la! ba ame la! 
wac! ti yajlel jini mach ba xuc'ulic 
i pusic'al che' an chuqui mi la' mel 
che! libre añetla. 10 Come mi tsi' 
q'ueleyet jini mach bA xuc'ulic i 
pusic'al che! buchulet ti mesa ya! 
ti' templo dioste! tac, come a wujil 
uts'at jini we'elal, mi caj i ñijcayel 
i pusic'al jini mach ba xuc'ulic 
cha'an mi' c'ux chuqui tac aq'uebil 
dioste! tac, anquese mi' lon ña'tan 
mach uts'atic. 11Che' jini cha'an ti 
a ña'tabal mi caj i sajtel jini winic. 
Cristo tsa' chami cha'an jini winic. 
12Che' jini ma' cha'len mulil ti' 
contra jini hermanojob. Che' ma' 
wac! ti asiyel i pusic'al jini mach 
ba xuc'ulic i pusic'al, ma' cha'len 
mulil ti! contra Cristo. 13Mi cha'an 
jach we'elal mi! yajq'uel ti yajlel 
quermano, ma'anic mi caj j c'ux 
we'elal ti pejtelel ora ame mi cac' ti 
yajlel quermano. 


Jini mu' ba mejlel i c'ajtin apóstol 
¿Mach ba apóstolonic? ¿Mach 
ba librejonic? ¿Mach ba tsa'ic 

j q'uele Jesús lac Yum? ¿Mach ba 
jateticla que'tel ti lac Yum? ?Mi an 
majch mi' yalob mach apóstolonic, 

mach che'ic jatetla come i 
sellojleletla que'tel ti lac Yum. 

3Mic subeñob jini mu' ba i 
c'ajtibeñoñob: 4¿Mach ba mejlic 
caq'uentel lojon chuqui mij c'ux 
lojon yic'ot chuqui mic jap lojon? 
5Che' an quijñam lojon, ¿mach ba 
mejlic c pay lojon majlel quic'ot 
che' bajche' mi' melob yaño' ba 
apóstolob yic'ot i yijts'iñob lac 
Yum yic'ot Pedro? SCojach joñon 
quic'ot Bernabé, ¿mach ba mejlic 
j cay lojon c mel yamba e'tel che! 
woliyon lojon ti subt'an? 

7¿Am ba juntiquil soldado mu! 
ba i cha'len e'tel ti' bajñel taq'uin? 
Jini mu! ba i pac' ts'usubil, ¿mach 
ba anic mi' c'uxben i wut? Jini 
mu! DA i cantan i yalac', ¿mach 
ba anic mi' japben i leche? 8 ¿Jim 
ba i t'an jach winicob mu! bA c 
sub? ¿Mach ba che'ic mi' yal jini 
mandar ja'el? 93Come ts'ijbubil ti' 
mandar Moisés: “Mach a cachben 
i yej tat wacax mu! ba i t'uchtaben 
loq'uel i wut trigo”. ¿Cojach ba tat 
wacax mi' cantan Dios? 10° ¿Mach ba 
wolic i cantañonla? Jini cha'an tsa! 
ts'ijbubentiyonla ili t'an: “Jini mu' 
ba i top' lum, la' i pijtan jini mu' ba 
caj ti colel. Jini mu' ba i jats' loq'uel 
i wut trigo an i pijtaya cha'an mi 
caj i yaq'uentel lamital i wut”. 

11Mi tsa'ix j cantesayetla cha'an 
mi la' p'at'an, ¿mach ba yomic 
mi la' waq'ueñon lojon ts'ita' la' 
chuba'an? 12Mi tsa! la! waq'ueyob 
yaño! bA ¿mach ba ñumen la! 
wentajic cha'an mi la! waq'ueñon 
lojon? Ma'anic tsaj c'ajtibeyet lojon, 
come mij cuch lojon chuqui tac 
wocol ame mic mactaben lojon i 
wen t'an Cristo. 

13¿Mach ba la! wujilic? Jini mu' 
bA i cha'leñob e'tel ti templo mi' 
c'uxob jini ac'bil ba ti templo. Jini 
mu! bA i yaq'ueñob i majtan Dios ya! 
ti pulantib mi' c'uxob chuqui ac'bil 
yati. 14Che! ja'el tsi! yac'a mandar 
lac Yum cha'an mi' yaq'uentelob 
jini subt'añob pejtelel chuqui tac 
yom cha'an i bac'tal, come mi' 
subob jini wen t'an. 15Pero ma'anic 
tsaj c'ajtibeyetla chuqui yom tic 
tojlel anquese an que'tel. Ma'anic 
mic ts'ijban jini jun cha'an mi la' 
waq'ueñon chuqui yom cha'an c 
bac'tal, ame jilic c ñuclel ti jini 
wen t'an. Ñumen uts'at mi tsa! 
chamiyon. 16 Anquese mic sub jini 
wen t'an, mach mejlic c sub c ba ti 
ñuc, come wersa ñijcAbil c pusic'al 
cha'an mic sub jini wen t'an. Mi caj 
c taj wocol mi ma'anic mic sub. 

17 Mi ti pejtelel c pusic'al mic sub, 
an c chobejtabal. Mi mach comic 
c sub jiñach c sajtemal, come tsa! 
aq'uentiyon jini e'tel. 18 ¿Chuqui c 
chobejtabal che! jini? Che! mic sub 
jini wen t'an, jiñach c chobejtabal 
che' mic sub i t'an Cristo ti chejachi. 
Jini cha'an ma'anic mij c'ajtin c 
tojol cha'an jini wen t'an. 

19Jini cha'an ma'anic winic mu! 
ba c yuman. Tic bajñel pusic'al 
tsa'ix cac'a c ba ti x'e'tel i cha'an 
pejtelel winicob cha'an mi' ñopob 
cabalob. ?°Ti' tojlel israelob lajal 
mic mel c ba bajche' israelob cha'an 
mi! ñopob. Ti! tojlel gentilob mu! 
bA i jac'ob mandar (anquese mach 
chan cachalonix ti jini mandar), 
lajal mic mel c ba bajche' jini mu' 
bA i jac'ob mandar, cha'an mi' 
ñopob. 21 Ti! tojlel winicob mach 
bA anic mi! cañob Dios lajal mic 

mel c bA bajche! jini mach bA anic 
mi! cañob Dios, cha'an mi! ñopob. 
(Pero ti pejtelel c pusic'al wolic 
jac'ben i mandar Cristo.) 22 Ti! tojlel 
winicob mach ba xuc'ulic mi! ñopob, 
mi cajñel bajche' juntiquil mach 
ba p'atAlic cha'an mi! ñopob jini 
mach ba añobic i p'atalel. Lajal mic 
mel c ba bajche' pejtelel winicob 
cha'an mij coltañob che! bajche' 
jaytiquil mi! mejlel. 23 Che'ach mic 
mel cha'an mi' cañob jini wen t'an, 
cha'an mic taj c wenlel ja'el ti jini 
wen t'an quic'ot jini mu! ba i ñopob. 
24¿Mach ba la! wujilic? Jini 
mu! ba i cha'leñob ajñel ti! tojlel 
xq'uelojelob mi! cha'leñob ajñel ti 
pejtelelob, pero cojach juntiquil 
mi! taj i majtan. Cha'lenla ajñel 
jatetla che! bajche! jini mu! ba i 
taj i majtan. 25Pejtelel mu! ba i 
cha'leñob ajñel mi! bajñel cantañob 
i ba cha'an mi! yaq'uentelob i 
corona* mu! bA i jilel. Joñonla 
mi laj cantan lac ba cha'an mi la 
caq'uentel corona mach ba anic 
mi' jilel. 26Jini cha'an mic cha'len 
ajñel che' bajche' juntiquil yujil 
ba baqui mi' majlel. Ma'anic mic 
cha'len cujoñel che' bajche' winic 
t'uchlaw bexlaw i c'ab. ?7Mic tic! c 
bac'tal cha'an mi' wersa jac'beñon, 
ame mic chilbentel j c'ajñibal che! 
ba tsa'ix c subeyob winicob jini wen 
t'an. 


Tic'ojel cha'an i ch'ujutesantel dioste' 


1 Hermanojob, mach comic 
mi' ñajayel ti la' pusic'al 
bajche' tsa' ajniyob pejtelel lac 
ñojte'el che! ba tsi! toj'esayob 
majlel Dios ti tocal. Ti pejtelelob 
tsa! ñumiyob majlel ti ojlil colem 

ñajb. 2Ti pejtelelob tsa! aq'uentiyob 
ch'amja! yilal ti tocal yic'ot ti 
colem ñajb che! bA tsi! yac'ayob i bA 
ti' wenta Moisés. 3-4 Ti pejtelelob 
tsi! c'uxuyob jini jach ba we'elal 
yic'ot ja! aq'uebilo' ba ti Dios. Tsa' 
loq'ui i ya'al ti jini Xajlel ac'bil ba 
ti Dios. Jini Xajlel tsa' ba i pi'leyob 
majlel jiñach Cristo. 5Pero cabal lac 
ñojte'el mach uts'atobic ti' wut Dios. 
Jini cha'an tsa' jisantiyob ti colem 
ba i tiquiñal pañimil. 

êChe'ach tsa! ujti cha'an lac 
tic'ol cha'an ma'anic mi lac mulan 
jontolil che! bajche' tsi! mulayob. 
TMach la! ch'ujutesan dioste! 
tac che! bajche! yaño! bA, come 
ts'ijbubil: “Jini winicob x'ixicob 
tsa' buchleyob cha'an mi' cha'leñob 
we'el uch'el. Tsa' ch'ojyiyob ti son”, 
che'en. 8Mach yomic mi la! cha'len 
ts'i'lel che! bajche' tsi! cha'leyob 
lamital. Tsa' chamiyob uxp'ejl 
i cha'c'al ti mil ti jump'ejl jach 
q'uin. ?Mach yomic mi la quilaben 
i pusic'al lac Yum che' bajche' tsi' 
cha'leyob lamital. Tsa' jisantiyob 
ti lucum tac. 10Mach la! cha'len 
wulwul t'an ti la! pusic'al che! 
bajche' tsi' cha'leyob jini tsa' ba 
jisantiyob cha'an jini Angel yujil bA 
tsansa. 

11Che'ach tsa' ujtiyob cha'an laj 
cantesantel. Tsa' ts'ijbunti cha'an 
lac tic'ol joñonla cuxulonto ba la ti 
ili ora che! lac'alix i jilibal. 12Jini 
cha'an jini mu' ba i q'uel i ba ti 
xuc'ul, la' i cantan i ba ame yajlic. 
13Ma'anic mi junchajpic la' payol 
ti mulil mach ba anic tsi' yubiyob 
yaño' ba. Xuc'ul i pusic'al Dios. 
Ma'anic mi' yaq'ueñetla la! taj la' 
payol ti mulil mach bA mejlic la' 

cuch. Che! mi la! pajyel ti mulil, 
Dios mi! yaq'ueñetla la! p'atalel 
cha'an mi la! cuch. Che! jini mi 
mejlel la! loq'uel ba! paybilet ti 
mulil. 


Jini ch'ujul bA waj 

14Jini cha'an c'uxbibilet ba la, 
mach yomic mi la' ch'ujutesan 
dioste! tac. 15Che'ach mic 
pejcañetla, come mi la' ña'tan 
pañimil. Ña'tanla bajche' yom mi 
la! jac'. 16 Che! mi lac tem ch'am jini 
vaso che! mi lac suben Dios wocolix 
i yAlA, ¿mach ba wolic lac tem taj 
lac wenlel ti! ch'ich'el Cristo? Che! 
mi lac tem c'ux jini waj mu! ba lac 
xut!, ¿mach ba wolic lac tem taj lac 
wenlel ti! bac'tal Cristo? 1 Anquese 
cabalonla, lajalonla bajche' 
junq'uejl waj. Jump'ejl i bac'talonla 
Cristo, come ti pejtelelonla mi laj 
c'ux jini junq'uejl waj. 

18 Ña'tanla bajche! mi! melob 
israelob. Jini mu! bA i c'uxob jini 
we'elal mu! ba i yaq'ueñob Dios ti' 
majtan, ¿mach ba muq'uic i tem 
tajob i wenlel ti' tojlel pulantib? 

19 ¿Chuqui i sujmlel c t'an, che! jini? 
¿Am ba i c'ajñibal dioste' tac? ¿Am 
ba i c'ajñibal jini aq'uebil ba dioste! 
tac? Ma'anic. 20Pero jini sajtemo! 
ba, che' mi' yac'ob i majtan ti 
pulantib, woli' yaq'ueñob xibajob. 
Ma'anic mi' yaq'ueñob Dios. Mach 


comic mi la' tem ajñel yic'ot xibajob. 


21Mach mejlic mi la' jap ti' vaso lac 
Yum mi woli la' jap ti' vaso xibajob. 
Mach mejlic la' c'ux waj ti' mesa lac 
Yum mi woli la' c'ux waj ti' mesa 
xibajob. 22 ¿Mu! ba lac techben 

i mich'ajel lac Yum? ¿Ñumen 
p'atalon ba la bajche' lac Yum? 

Melela chuqui tac wen cha'an 
mi! tsictiyel i ñuclel Dios 
23Pejtelel jini la com ba lac mel 
mi mejlel lac mel, pero mach 
uts'atic mi tsa' lac mele ti pejtelel. 
Come ma'anic i c'ajñibal ti pejtelel 
cha'an mi' xuc'chocoñonla. 24Mach 
i lon saclan i bajñel wenlel mi 
juntiquilic. La' i ña'tan i wenlel 
yaño' ba. 25C'uxula jini mu' ba i 
choñob ti choño' we'elal. Mach 
la' c'ajtibeñob mi aq'uebilix 
dioste' tac ame tejchic t'an ti la! 
pusic'al. 26Come i cha'an lac Yum 
jini lum yic'ot pejtelel i bal. 27 Mi 
tsi' payayetla ti' yotot jini mach 
ba wolic i ñop Dios, cucula mi la! 
wom majlel. C'uxula chuqui tac 
mi! yaq'ueñetla. Mach la! c'ajtiben 
mi aq'uebil dioste! tac ame tejchic 
t'an ti la! pusic'al. 28 Mi an majch 
mi! subeñetla: Tsa'ix aq'uenti dioste! 
tac, mi che'en, mach mi la! c'ux 
ame tejchic t'an ti! pusic'al jini 
tsa! ba i subeyetla, 29ame cajic ti 
t'an i pusic'al, mach a pusic'alic. 
¿Chucoch mi' q'uejlel ti mulil jini 
mu! bA c mel ti jump'ejl c pusic'al 
che! woli ti t'an i pusic'al yamba? 
30Mi tsaj c'uxu ti' yutslel c pusic'al, 
¿chucoch mij q'uejlel ti xmulil 
cha'an jini tsa! ba j c'uxu che! bA 
tsac sube Dios wocolix i yala? 
31Mi an chuqui mi la! c'ux, che! 
jini, mi an chuqui mi la! jap, mi 
an yamba chuqui mi la! cha'len, 
cha'lenla ti pejtelel cha'an mi' 
tsictiyel i ñuclel Dios. 32Mach 
mi la! wac' ti yajlel judíojob, mi 
gentilob, mi xñopt'añob i cha'año' 
ba Dios. 33Joñon ja'el wolic ñop c 
mel chuqui uts'at ti! wut pejtelel 

winicob ti pejtelel chuqui mic mel. 
Ma'anic mic saclan c bajñel wenlel. 
Mic saclan i wenlel yaño' ba cha'an 
mi' coltantelob cabalob. 

Melela che' bajche'on. 


1 1 Joñon ja'el mic mel che! 
bajche' Cristo. ?Hermanojob mic 
sub uts'at woli la! mel, come 
c'ajalon la! cha'an. Woli la! chan 
jac' jini cantesa che! bajche' tsaj 
cantesayetla. 

3Com mi la' ña'tan, i Yum pejtelel 
winicob jiñach Cristo. I yum x'ixic 
jiñach winic. I yum Cristo jiñach 
Dios. 4Mi mosol i jol winic che' 
mi' pejcan Dios o che' mi' cha'len 
subt'an, woli' ts'a'len i yum. 5Che! 
mach mosolic i jol x'ixic woli ba ti 
oración yic'ot subt'an mi' ts'a'len 
i yum, come lajal yilal mi tsa' 
jujchinti i jol. Mi ma'anic mi! mos 
i jol x'ixic, la! laj sejt'ic i jol. Mi 
quisintic mi! yubin che! set'bil i 
jol yic'ot che! jujchibil, la! i mos 
ijol. "Mach wenic mi tsi! moso 
i jol winic, come jiñach i yejtal 
Dios yic'ot i ñuclel Dios. Jini x'ixic 
i ñuclelach winic. 8Come mach 
loq'uemic winic ti x'ixic, pero 
loq'uem x'ixic ti winic. 9Come 
Dios ma'!anic tsi! mele winic cha'an 
i wenlel x'ixic. Tsi! mele x'ixic 
cha'an i wenlel winic. 10Jini cha'an 
la! tsictiyic ti! jol x'ixic i yejtal i 
p'atalel winic, come woli' q'uelob 
jini ángelob. 

11Ti lac Yum cayal x'ixic ti winic, 
cayal winic ti x'ixic. Come 
loq'uem xlixic ti winic, che! ja'el 
winic tilem ti x'ixic. Ti' cha'ticlelob 
tilemob ti Dios. 13Ña'tanla jatetla 


Uts'at ba ti' tojlel x'ixicob 

bajche' yom. ¿I t'ojol ba mi' pejcan 
Dios x'ixic che' mach mosolic i jol? 
14¿Mach ba anic mi' cantesañetla 
la! bajñel pusic'al, mach i t'ojolic 
che! tam i jol winic? 15Mach che'ic 
x'ixic. Mi tam i jol i t'ojol jax, come 
aq'uebil i tsutsel i jol cha'an i mosil. 
16Mi an majch mi' tech cabal t'an 
mach che'ic mic mel lojon. Mach 
che'ic mi' melob xñopt'añob i 
cha'año' ba Dios. 


I Cena lac Yum 
(Mt. 26.26-29; Mr. 14.22-25; Lc. 22.14-20) 


17 Pero mic subeñetla mach wenic 
woli la' mel. Ma'anic mij q'ueletla 
ti uts'at. Come che' mi la' tempan 
la' ba ma'anic la' wenlel, pero leco 
mi la' wajñel. 18Ñaxan tsa cubi 
woli la' t'ox la' ba ti a'leya che' mi 
la' tempan la' ba. Mi cal isujm. 
19¿Yom ba mi la' t'ox la' ba ti a'leya 
cha'an mi' tsictiyel majqui wen ti la! 
tojlel? 20Che! mi la! tempan la! bA, 
mach jinic i Cena lac Yum mu! bA 
la! c'ux. 21 Come che! mi la! c'ux ti 
jujuntiquiletla, mi la! se'ñun la! bA 
cha'an mi la! bajñel ch'am la! waj. 
Juntiquil an i wi'ñal, yamba yac. 

22 ¿Mach ba anic la! wotot cha'an 
yai mi la! cha'len we'el uch'el? ¿Mu' 
ba la! ts'a'len jini xñopt'añob mu! bA 
i tempañob i bA? ¿Mu! ba la! wac' ti 
quisin jini mach bA añobic i bal i 
ñac!? ¿Chuqui yom mic subeñetla? 
¿Yom ba mic sub uts'at woli la' mel? 
Mach yomic. Mach uts'atic. 

23 Come tsa'ix aq'uentiyon c sub i 
sujmlel i Cena lac Yum che! bajche' 
tsaj cantesayetla. Lac Yum Jesús 
tsi! ch'ama waj ti jini jach ba ac'alel 
che' ba tsa' ajq'ui ti' c'ab i contra. 
24Che' ba tsa! ujti i suben wocolix 

i yala Dios, tsi! xut'u. Tsi' yala: 
“Ch'amala, c'uxula, jiñach c bac'tal 
mu! bA i xujt'el cha'añetla. Che'ach 
yom mi la' cha'len cha'an mi la' 
ña!tañon”. Che! tsi! yala. 25Chel! ja'el, 
tsi' ch'ama vaso che! ba tsa! ujti ti 
we'el. Tsi' yala: “Jini vaso jiñach 
i yejtal jini tsijib xuc'ul* ba t'an 
wa'chocobil ba tic ch'ich'el. Che'ach 
yom mi la! cha'len ti jujunyajl che! 
mi la' jap cha'an mi la' ña'tañon”, 
che'en. 26 Come ti jujunyajl che! 
mi la! c'ux jini waj, che! mi la! jap 
ti jini vaso, mi la! wac! ti tsictiyel 
bajche! tsa! chami lac Yum c'alal mi' 
cha' tilel. 

27 Jini cha'an jini mach bA 
wenic bajche' mi' c'ux jini waj 
yic'ot bajche' mi' jap ti' vaso lac 
Yum, an i mul, come mi' ts'a'len 
i bac'tal yic'ot i ch'ich'el lac Yum. 
28Ti jujuntiquil la! i bajñel ña'tan 
bajche' an i pusic'al. Che' jini, 
la' i c'ux jini waj, la' i jap ti jini 
vaso. ?’Come jini mach ba wenic 
mi' c'ux mi' jap, woli' pay i wocol 
come ma'anic mi' ña'tan i bac'tal 
lac Yum che' mi' c'ux che' mi' jap. 
30 Jini cha'an an cabal c'amo' bA 
ba' añetla, cabal c'uño' ba. Lamital 
chameñob. 31 Tsa'ic lac ñaxan mele 
lac ba, ma'anic tsa' aq'uentiyonla 
wocol. 32Pero che' mi la caq'uentel 
wocol, lac Yum woli' ju'sabeñonla 
lac pusic'al cha'an ma'anic mi la 
cochel ti toj mulil yic'ot i cha'año! 
ba pañimil. 

33Jini cha'an quermanojob, che! 
mi la' tempan la' ba cha'an mi 
la! c'ux waj, pijtan la! ba. 34Mi an 
i wi'ñal juntiquil, la! i c'ux i waj 
ti' yotot, cha'an ma'anic mi la! 
waq'uentel wocol cha'an chuqui 

woli la! mel che! mi la! tempan la! 
bA. Mi an yambA wocol ti la! tojlel 
mi caj c subeñetla bajche! yom mi 
la! toj'esan ba! ora mij c'otel. 


Laj c'ajñibal mu' bA i 
yaq'ueñonla jini Espíritu 
1 Hermanojob, com mi la' 
ña'tan i sujmlel laj c'ajñibal 
tsa' ba aq'uentiyonla ti jini Espíritu. 
2La' wujil che! sajtemetla tsa! 
pajyiyetla majlel ba'an x'uma! dios 
tac, bajche' jach tsa! ñijcantiyetla. 
3Jini cha'an mic subeñetla mach 
cantesabilic ti' yEspíritu Dios 
majqui jach mi' yal chocol ti Dios 
jini Jesús. Cojach jini cantesabil 
ba ti Ch'ujul ba Espíritu mi mejlel i 
pejcan Jesús ti' Yum. 
4Ti chajp ti chajp an laj c'ajñibal 
tsa' ba aq'uentiyonla, pero juntiquil 
jach Espíritu. Ti chajp ti chajp 
an la que'tel, pero juntiquil jach 
lac Yum. Ti chajp ti chajp an lac 
melbal, pero juntiquil jach Dios 
mu! bA i ñijcañonla ti lac pejtelel. 
TTi jujuntiquilonla aq'uebilonla laj 
c'ajnibal ti jini Espíritu cha'an i 
wenlel pejtelelob. 8Come juntiquil 
mi' yaq'uentel cabal i ña'tabal 
cha'an jini Espíritu cha'an mi' 
sub i sujmlel jini t'an. Yamba 
mi' yaq'uentel cabal i ña'tabal 
cha'an jini jach ba Espíritu cha'an 
mi! cha'len cantesa. 9YambA 
mi' yaq'uentel i ñop Dios ti wen 
xuc'ul cha'an jini jach ba Espíritu. 
Yamba mi' yaq'uentel i c'ajñibal 
ti lajmesaya cha'an jini jach ba 
Espíritu. 1"Yamba mi! yaq'uentel i 
pas i yejtal i p'atalel Dios. Yamba 
mi' yaq'uentel i c'ajñibal ti subt'an. 
Yamba mi' yaq'uentel i can mi wen 

o mi jontol jini espíritujob.VambA 
mi! yaq'uentel i cha'len t'an ti yan 
tac ba t'an. Yamba mi' yaq'uentel 

i ñusan i sujmlel yan tac ba t'an. 

11 Jini juntiquil jach ba Espíritu 

mi! yaq'ueñonla lac mel pejtelel ili 
tac. Ti chajp ti chajp mi' yaq'ueñob 
i c'ajñibal winicob x'ixicob ti 
jujuntiquil che! bajche! yom Dios. 


I bac'tal Cristo 


12 An cabal chucbil tac ba ti lac 
bac'tal, pero jump'ejl jach lac 
bac'tal. Che'ach ja'el i bac'tal Cristo 
yic'ot xñopt'añob. 13Come juntiquil 
jach jini Espíritu. Che! bajche' 
ti ch'amja! tsi! tem otsayonla ti 
jump'ejl jach i bac'tal Cristo, mi 
judío, mi griego, mi jini am ba ti' 
yum, mi jini mach ba anic ti' yum. 
Tsa' aq'uentiyonla lac ch'am jini 
jach ba Espíritu. 

14Come jini lac bac'tal mach 
junchajpic jach chuqui chucbil pero 
cabalach. 15Jini la coc, mi tsi! yala 
mach i cha'anic lac bac'tal come 
mach c'abalic, ¿mach ba i cha'anic 
lac bac'tal che! jini? 16 Jini lac 
chiquin, mi tsi' yala mach i cha'anic 
lac bac'tal come mach wutalic, 
¿mach ba i cha'anic lac bac'tal 
che! jini? 1 Mi ti pejtelel lac bac'tal 
to'o lac wut jach an, ¿bajche! mi la 
cubin t'an che' jini? Mi ti pejtelel 
lac bac'tal to'o lac chiquin jach an, 
¿bajche' mi mejlel lac sic!? 18Ti chajp 
ti chajp tsi' tempa Dios jini chucul 
tac ba ti lac bac'tal che' bajche' yom 
i pusic'al. 19Mi to'ol c'abal jach 
pejtelellac bac'tal, ¿bajche' an lac 
bac'tal che! jini? 2°Pero isujm an 
cabal chucul tac ba ti lac bac'tal 
anquese jump'ejl jach lac bac'tal. 


1 CORINTIOS 12 


21 Jini lac wut mach mejlic i suben 
laj c'ab ma'anic i c'ajñibal. Che' 
ja'el lac jol mach mejlic i suben la 
coc ma'anic i c'ajñibal. 22pero jini 
chucul tac ba ti lac bac'tal mach bA 
p'talic yilal, ñumen an i c'ajñibal. 
23 Jini chucul tac ba ti lac bac'tal 
mach ba yoque uts'atic mi laj q'uel, 
ñumen mi la caq'uen i t'ojlawib. 
Jini mach ba i t'ojolic ti q'uelol 
mi lac mos ti pisil. ?4Jini i t'ojol 
ba ti q'uelol ma'anic chuqui yom 
mi! yaq'uentel. Che! ba tsi' tempa 
lac bac'tal Dios, tsi' yaq'ue ñumen 
i c'ajñibal jini mach ba ñuquic ti 
q'uelol. 25Che! jini, ma'anic mi! 
contrajiñob i bA jini chucul tac bA 
ti lac bac'tal. Mi! tem cantañob i 
ba. 26Mi tsi! taja wocol jump'ejl 
chucul ba ti lac bac'tal, mi la cubin 
ti pejtelel lac bac'tal. Mi tsi' taja i 
ñuclel, tijicña mi la cubin ti pejtelel 
lac bac'tal. 

27 Jatetla i bac'taletla Cristo. 
Jatetla miembrojetla ti' bac'tal 
Cristo. 28Dios tsi! wa'chocoyonla 
ti' tojlel xñopt'añob, ñaxan jini 
apóstolob, wi'il subt'añob, wi'il 
xcAntesajob, wi'il jini mu! ba i 
pasob i yejtal i p'atalel Dios, yic'ot 
jini am ba i c'ajñibal ti ts'acaya, 
yic'ot jini am ba i c'ajñibal ti 
coltaya, yic'ot jini am ba i ye'tel ti 
yumal, yic'ot jini mu! ba i cha'leñob 
t'an ti yan tac ba t'an. 29 ¿Apóstolob 
ba ti pejtelel? ¿Subt'añob ba ti 
pejtelelob? ¿Xcantesajob ba ti 
pejtelelob? ¿Mu' ba i pasob i 
yejtal i p'atalel Dios ti pejtelelob? 
30¿Am ba i c'ajñibal ti ts'acaya ti 
pejtelelob? ¿Mu' ba i cha'leñob t'an 
ti yan tac ba t'an ti pejtelelob? ¿Mu' 
ba i ñusañob i sujmlel yan tac ba 

t'an ti pejtelelob? 31! Pero cha'lenla 
wersa la! taj jini ñumen wen ba la! 
c'ajñibal. Mi caj c pasbeñetla wale 
chuqui ñumen uts'at. 


C'uxbiya 
1 Muqluic c cha'len t'an ti' 
t'an tac winicob yic'ot ti' 

t'an ángelob, mi ma'anic j c'uxbiya, 
tsintsiñayon bajche' tsucu taq'uin. 
Lajalon bajche' tsucu taq'uin mu! bA 
i cujtal. 2Anic j c'ajñibal ti subt'an 
yic'ot c ña'tabal ti pejtelel i sujmlel 
mach ba tsictiyemic ti yamba ora, 
yic'ot pejtelel chuqui tac ña'tabil 
ti pañimil, muq'uic c ñop Dios ti 
xuc'ul bA c pusic'al cha'an mic tats! 
wits, pero mi ma'anic j c'uxbiya, 
ma'anic j c'ajñibal. 3Muq'uic c laj 
pucbeñob c chuba'an cha'an mic 
we'san jini mach ba añobic i bal 
i ñAc!, muq'uic cAc! c ba ti pulel 
cha'an mij coltañob, mi ma'anic j 
c'uxbiya, ma'anic chuqui mic taj. 

4Jini yujil ba c'uxbiya jal mi' 
cuchben i mul yaño' ba, wen uts i 
pusic'al. Jini yujil ba c'uxbiya mach 
tsAytsAyñayic i pusic'al che! mi' 
q'uel i wenlel i pi'alob. Ma'anic mi! 
sub i ba ti ñuc. Ma'anic mi' mel i ba 
ti chan ti! tojlel i pi'alob. 5Jini yujil 
ba c'uxbiya mach lecojic i melbal. 
Ma'anic mi' sajcan chuqui yom 
ti' bajñel pusic'al. Ma'anic mi! bac! 
mich'an, ma'anic mi' lot ti' pusic'al 
i contrajintel. Mach tijicñayic mi' 
yubin che! mi! tic'lantel jini toj 
ba. Tijicña mi! yubin che! uts'at 
mi' loq'uel jini toj bA. !Mi! ñusan 
pejtel wocol, mi' ñop pejtelel 
chuqui tac isujm, mi! cha'len pijtaya 
ti' xuc'talel i pusic'al, mi' ñusan ti 
uts'at pejtelel chuqui tac mi' yujtel. 

8Mach jilic i c'uxbiya ti pejtelel 
ora. Mi' caj ti ujtel i c'ajñibal 
subt'an. Mi' caj ti jilel yan tac 
ba t'an. Mi caj i jilel i ña'tabal 
pañimil. ?Come mach laj cambilic 
lac cha'an. Mach ts'acalic mi lac 
tsictesan ti subt'an. 10Che! mi' tilel 
jini ts'acal ba, mi' caj ti jilel jini 
mach ba ts'acalic. 11Che' alobon 
to tsac cha'le t'an che! bajche' 
alob. Tsac ña'ta che! bajche' alob. 
Tsac ch'ambe isujm che! bajche' 
alob. Che' ba tsa' ochiyon ti winic, 
tsaj caya c mel che! bajche' alob. 
12Come wale mi lac yaxña q'uel 
Cristo che' bajche' ti espejo. Pero 
che' mi' tilel mi caj laj q'uelben i 
wut. Wale wolic yaxña can, pero ti 
wi'il ba ora mi caj c wen can che! 
bajche' Dios mi! cañon. 13WAle anto 
lac cha'an uxchajp: lac ñopbal, lac 
pijtaya yic'ot laj c'uxbiya. Pero jini 
ñumen ñuc bA jiñach c'uxbiya. 


Jini mu! bA i cha'len t'an 
ti yan tac ba t'an 
1 Chan cha'lenla c'uxbiya. 
Cha'lenla wersa cha'an mi 

la' taj la' c'ajñibal ti jini Espíritu. 
Jini ñumen uts'at ba jiñach la' 
c'ajñibal ti subt'an. 2Come jini 
mu! bA i cha'len t'an ti yan tac bA 
t'an ma'anic mi! pejcan i pi'alob, 
cojach mi! pejcan Dios. Ma'anic 
mi! ch'ambeñob isujm winicob. Mi' 
sub i sujmlel Dios ti yamba t'an 
ti Espíritu. 3Jini mu! ba i cha'len 
subt'an mi' xuc'chocobeñob i 
pusic'al winicob. Mi' xic'ob ti' melol 
chuqui uts'at. Mi' ñuq'uesabeñob 
i pusic'al. 4Jini mu! ba i cha'len 
t'an ti yan tac ba t'an mi' bajñel 
xuc'chocon i pusic'al. Jini mu' ba i 

cha'len subt'an mi! xuc'chocobeñob 
i pusic'al xñopt'añob mu! bA i 
tempañob i bA. 5Uts'at mi ti 
pejteletla an la! c'ajñibal ti yan 
tac ba t'an. Pero ñumen uts'at mi 
la' cha'len subt'an ti la! bajñel t'an. 
Come lolom jach yan tac ba t'an 
mi ma'anic majch mi' ñusabeñob i 
sujmlel cha'an mi' xuc'chocobeñob 
i pusic'al xñopt'añob. Che' jini 
ñumen an i c'ajñibal jini mu! ba i 
cha'len subt'an bajche' jini mu! ba i 
cha'len t'an ti yan tac ba t'an. 
6Wale hermanojob, mi woliyon 
ti t'an ti yan tac ba t'an che' mic 
tilel ba! añetla, ¿chuqui i c'ajñibal 
la' cha'an? Cojach an i c'ajñibal 
mi tsac subeyetla ti la! t'an jini tsa! 
ba pasbentiyon, mi jini ña'tabil 
ba c cha'an, mi jini wen t'an, o mi 
cantesa. 7Jini música tac ja'el, che! 
bajche' amay yic'ot guitarra mach 
ba cuxulic, mi mach yAñalic mi' 
loq'uel i t'an, ¿bajche' che' jini, mi' 
caj ti cajñel chuqui woli ti wustal ti 
amay yic'ot chuqui woli ti ñijcantel 
ti guitarra? 8Mi mach uts'atic mi' 
loq'uel i t'an trompeta, ¿majqui mi 
caj i chajpan i ba cha'an guerra? 
9Che! ja'el jatetla, che! mi la' 
cha'len t'an ti yamba t'an mach bA 
anic mi! ch'ambeñob isujm, ¿bajche' 
che' jini mi caj i ña'tañob chuqui 
mi la' wal? Che' jini to'ol t'an jach 
woliyetla. 1Isujm an cabal yan tac 
ba t'an ti pañimil. Ti jujunchajp 
an i sujmlel. 11Mi ma'anic mic 
ch'amben isujm junchajp t'an, 
che'ach mi! q'uelon jini mu! ba ti 
t'an bajche' juntiquil ch'oyol ba ti 
yamba lum. Joñon ja'el mij q'uel 
jini winic mu! ba ti t'an che! bajche' 
juntiquil ch'oyol ba ti yamba lum. 

12Che' ja'el jatetla, come la! wom la! 
c'ajñibal mu! ba i yac' jini Espíritu, 
cha'lenla wersa la' taj cabal la' 
c'ajñibal cha'an mi la' xuc'chocon 
jini xñopt'añob mu' ba i tempañob 
i ba. 

13Jini cha'an jini mu' ba i cha'len 
t'an ti yamba t'an la' i c'ajtiben 
Dios i ña'tabal cha'an mi' ñusan 
i sujmlel. 14Mi wolic pejcan Dios 
ti yamba t'an mach ba j cañayic, 
wolic pejcan tic ch'ujlel jach, mach 
tic ña'tabalic. 15 ¿Bajche' yom che! 
jini? Mi caj c pejcan Dios tic ch'ujlel, 
mi caj c pejcan tic ña'tabal ja'el. 
Mi caj c cha'len c'ay tic ch'ujlel, 
mi caj c cha'len c'ay tic ña'tabal 
ja'el. 16 Come mi ti a ch'ujlel jach 
ma! ch'ujutesan Dios ti! tojlel jini 
mu! bA i tilel i ñich'tan, ¿bajche' 
mi caj i yal amén che' ma' suben 
Dios wocolix i yala, mi ma'anic 
mi! ch'amben isujm chuqui wola' 
wal? 7 Isujm jatet ma! suben 
Dios wocolix i yala ti uts'at, pero 
ma'anic mi' xuc'chocontel i pusic'al 
yamba. 18 Mic suben Dios wocolix i 
yala, come ñumen mic cha'len t'an 
ti yan tac ba t'an bajche' jatetla. 
19Uts'at mi cal che' mic cha'len 
jo'p'ejl t'an yic'ot c ña'tabal cha'an 
mij cantesan yaño' ba. Mach 
uts'atic lujump'ejl mil t'an ti yamba 
t'an mach ba yujilobic. 

20Hermanojob, mach yomic 
lajal la! ña'tabal bajche' i ña'tabal 
alobob. Mach yomic jontoletla. 
Yom lajaletla bajche' alalob. Yom 
lajal la' ña'tabal bajche' winicob 
año! ba cabal i pusic'al. ?1Ts'ijbubil: 
“Mi caj j c'amben i yej yaño! bA 
yic'ot yan tac ba t'an cha'an mic 
pejcan ili winicob x'ixicob. Pero 

anquese che'ach mic pejcañob 
mach yomobic i yubibeñon c t'an”, 
che'en lac Yum. 22Jini t'an tac 
mach ba cAmbilic jiñach i yejtal 

i p'atalel Dios ti' tojlel jini mach 

ba anic mi' ñopob Dios, mach ti' 
tojlelic jini mu' ba i ñopob. Pero 
che' an majch mi' cha'len alt'an, 

an i c'ajñibal i cha'an jini mu' ba i 
ñopob. Ma'anic i c'ajñibal i cha'an 
jini mach ba anic mi! ñopob. 23Che! 
mi la' tempan la' ba xñopt'añet 

ba la, mi ti jujuntiquiletla mi 

la' cha'len t'an ti yan tac ba t'an, 
¿chuqui mi caj i yalob jini mach 

ba cantesabilobic yic'ot jini mach 
ba anic mi' ñopob? ¿Mach ba 
muq'uic caj i yalob sojquem la! jol? 
24Che' mi' yochel juntiquil mach ba 
anic mi' ñop, o mi juntiquil mach 
ba cantesabilic, mi ti pejteletla 

mi la' cha'len subt'an, che' jini 

mi! jec'bentel i pusic'al cha'an la' 
t'an ti la' pejtelel. Mi caj i ña'tan 
xmulilach. 25Mi'! caj ti tsictiyel jini 
mucul tac ba ti' pusic'al. Jini cha'an 
mi caj i pacchocon i ba cha'an mi' 
ch'ujutesan Dios. Mi caj i yal: Ya'an 
Dios la' wic'ot ti isujm, che'en. 


Toj yom jini ch'ujutesaya 

26 ¿Bajche' yom, che! jini, 
hermanojob? Che' mi la' tempan 
la! bA, juntiquil an i salmo, yamba 
an i cantesabal, yamba mi' cha'len 
t'an ti yamba t'an, yamba mi' 
yaq'uentel chuqui mi' pas, yamba 
mi! ñusan i sujmlel jini yan tac bA 
t'an. La' mejlic ti pejtelel cha'an 
mi la! xuc'chocon la! ba. ? Mi an 
mu! bA i cha'leñob t'an ti yan tac bA 
t'an jasal cha'tiquil uxtiquil. Mach 
yomic i ñumel ti uxtiquil. Belecña 

yom mi' subob. La' i ñusan i sujmlel 
juntiquil. 28 Mi ma'anic majch mi 
mejlel i ñusan i sujmlel jini t'an, 
mach i cha'len t'an ti yamba t'an 
ba' mi' tempañob i ba. La' i bajñel 
pejcan Dios. 

29Che' ja'el la! i cha'leñob subt'an 
cha'tiquil uxtiquil jach. Jini yaño! 
ba la! i yubiñob mi toj. 30 Mi 
an juntiquil buchul ba mu' ba i 
yaq'uentel chuqui mi caj i sub, la! i 
cay i t'an jini ñaxan bA. 31 Come ti 
pejteletla mi mejlel la! q'uex la! ba 
ti subt'an cha'an mi la! cantesan 
la! ba ti pejtelel yic'ot cha'an mi la' 
xic! la! ba ti uts'at. 32Jini aq'uebil 
ba jump'ejl t'an ti Dios mi mejlel 
i yujtesan i sub, o mi mejlel i poj 
cay cha'an mi! sub yamba. 33Come 
Dios ma'anic mi' mulan jini ju'ucña 
ba, cojach ñach'al ba baqui jach mi' 
tempañob i ba i cha'año' ba Dios. 
34La' ajnicob ti ñach'al jini x'ixicob 
che! mi! tempañob i ba xñopt'añob. 
Come tic'bilob ti t'an. Yom mi' 
jac'ob i cantesantel che! bajche' mi' 
yal jini mandar. 35Mi an chuqui 
yomob i ñop jini x'ixicob, la' i 
c'ajtibeñob i ñoxi'al ti' yotot. Come 
quisintic jax che' mi' cha'leñob 
t'an x'ixicob ba! mi! tempañob i bA 
xñopt'añob. 36CAxti mi ya'ic tsa! 
tejchi i t'an Dios ba! añetla. CAxti 
mi ya'ic jach tsa! c'oti i t'an ya! ba! 
añetla. 

37Mi an majch mi' sub i ba ti 
subt'an mu! ba i jac'ben jini Espíritu, 
la' i ña'tan jiñach i mandar lac 
Yum tsa! ba c ts'ijbubeyetla. 38 Mi 
an juntiquil mach bA yomic i jac', 
mach la! jac'ben i t'an ja'el. 39Jini 
cha'an hermanojob, cha'lenla wersa 
la' taj la' c'ajñibal ti subt'an. Mach 

la! tic' jini mu! ba i cha'leñob t'an ti 
yan tac ba t'an. 40Ti pejtelel chuqui 
tac mi la! cha'len, tem melela che! 
bajche' yom. 


Tsa' tejchi ch'ojyel Cristo 
1 5 Mic subeñetla ja'el 
hermanojob, jiñach jini 

wen t'an tsa' ba c subeyetla, tsa'ix 
ba la' ñopo, woli ba la' chan ñop. 
2Mi woli la! chan ña'tan jini t'an 
tsa' ba c subeyetla, coltabiletixla, 
mi isujm tsa! la! ñopo che! ba tsa! la' 
subu la! ba ti hermano. 

3Come tsaj cantesayetla jini jach 
ba t'an tsa' ba aq'uentiyon. Tsa' 
chami Cristo cha'an lac mul, che! 
bajche' mi' yal ti' Ts'ijbujel Dios. 
4Tsa' mujqui. Ti yuxp'ejlel q'uin tsa' 
cha' ch'ojyi che' bajche' mi' yal ti' 
Ts'ijbujel Dios. 5'Tsa! tsictiyi ti' wut 


Pedro, wi'il ti' wut jini lajchantiquil. 


6Wi'il tsa! tsictiyi ti' wut ñumen ti 
jo'c'al i cha'bajc' hermanojob che! 
temel añob. Cuxulob to cabal jini 
hermanojob, ojlil tsa' chamiyob. 
TWitil tsa! tsictiyi ti' wut Jacobo, 
wi'il ti' wut pejtelel apóstolob. 
8Wililix tsa! tsictiyi tic wut ja'el. 
Che'ach añon bajche' juntiquil tsa' 
ba i yila pañimil che! ñumenix i 
yorajlel. 

9Come joñon mach lajalic c ñuclel 
yic'ot yaño' bA apóstolob. Mach 
uts'atonic che! ba tsa! pajyiyon ti 
apóstol, come tsac tic'la xñopt'añob 
i cha'an Dios. 10 Pero wale apóstolon 
cha'an ti! yutslel i pusic'al Dios. 
Mach lolomic jach tsa! aq'uentiyon i 
yutslel i pusic'al Dios. Ñumen cabal 
tsac cha'le e'tel bajche' pejtelel 
yaño! bA, pero mach joñonic, 
jiñach i yutslel i pusic'al Dios am 

ba quic'ot. 11Tic pejtelel lojon, mi 
joñon o mi yaño' bA, mic sub lojon 
jini wen t'an, jini jach ba tsa! ba la! 
ñopo. 


Mi caj i tejchelob ch'ojyel 
chameño' bA 

12Mi wolic sub lojon tsa'ix tejchi 
ch'ojyel Cristo, ¿chucoch mi' lon 
alob cha'tiquil uxtiquil ya! ba! 
añetla ma'anic mi' ch'ojyelob jini 
chameño' ba? 13Mi ma'anic mi' 
cha! ch'ojyel jini chameño' bA, che! 
jini, ma'anic tsa' ch'ojyi Cristo 
ja'el. 14Mi ma'anic tsa! ch'ojyi 
Cristo lolom jach mic cha'len lojon 
subt'an. Lolom jach mi lac ñop ja'el. 
15Che'ic jini, lot jach mu! ba c sub 
lojon, come tsa'ix c subu lojon: Dios 
tsi' teche ch'ojyel Cristo. Pero mach 
isujmic lac t'an mi ma'anic mi' 
ch'ojyelob jini chameño' bA, come 
che' jini, Dios ma'anic tsi' teche 
ch'ojyel Cristo. 16Come mi ma'anic 
mi' tejchelob ch'ojyel, ma'anic tsa! 
tejchi Cristo ja'el. 17 Mi ma'anic tsa! 
tejchi ch'ojyel Cristo lolom jach mi 
la! ñop. Che'ic jini, añet tola ti la! 
mul. 18Sajtemob ja'el jini chameño' 
ba tsa! ba i ñopoyob Cristo. 19Mi wa! 
jach ti pañimil mi' poj coltañonla 
Cristo, ñumen p'ump'uñonla bajche! 
yaño! bA winicob. 

20Pero isujm tsa'ix tejchi ch'ojyel 
Cristo ba'an chameño' bA. Jiñach 
ñaxan ba tsa! ba ch'ojyi. ?1Come 
cha'an ti! caj juntiquil winic mi' 
chamelob pejtelel winicob, che! 
ja'el cha'an ti! caj juntiquil winic mi! 
tejchelob ch'ojyel jini chameño' bA. 
22 Come che! bajche' mi! chamelob 
pejtelel i p'olbal Adán, che' ja'el 
mi caj i cha' cuxtayelob pejtelel 

año! ba ti! Cristo. 23Ti jujuntiquil 
mi! cha! tejchelob che! bajche' 
yom. Ñaxan tsa! ch'ojyi Cristo, ti 
wi'il mi! cha! ch'ojyel i cha'año' bA 
Cristo che! mi' cha! tilel. 24Wi'il 
talix i jilibal ba! ora Cristo mi caj i 
yaq'uen i yumantel Dios i Tat che! 
mi! yujtel i jisabeñob i yumantel 
yic'ot i p'atalel pejtelel i contrajob. 
25Come wersa mi! cha'len yumal 
Cristo jinto mi! t'uchtan pejtelel i 
contrajob. 26Mi caj i jisan ja'el jini 
cojix ba laj contra mu! ba i yac! ti 
chamel lac bac'tal. 27 Come Dios 
tsi! yac'a ti' wenta Jesús pejtelel 
chuqui tac an. Che' mi' yal aq'uebil 
ti' wenta pejtelel chuqui tac an, 
tsiquilach ma'anic tsi! yac'a i bA 
Dios ti! wenta Cristo che! ba tsi' 
yaq'ue pejtelel chuqui tac an. 28 Che! 
mi! yujtel i ch'am ti! wenta i Yalobil 
Dios, mi caj i yac' i ba ti' wenta 
Dios tsa! bA i yac'a ti! wenta pejtelel 
chuqui tac an. Che! jini Dios i 
ñuclelach pejtelel chuqui tac an. 
29Mi ma'anic mi! cha! ch'ojyelob 
jini chameño' bA, ¿chuqui i ye'tel 
mi! ch'amob ja! jini cuxulo! bA 
ti' wenta jini tsa'ix ba chAmiyob? 
¿Chucoch che! jini mi! ch'amob 
ja! cha'an jini chameño' bA? 
30 ¿Chucoch che! jini mi cac! lojon c 
ba ti jujump'ejl q'uin ba! babaq'uen 
mic chamel lojon? 31Mic subeñetla 
hermanojob, isujm ñuc c pusic'al 
mij q'ueletla ti lac Yum Jesucristo. 
Isujm ja'el babaq'uen mic chamel 
ti jujump'ejl q'uin. 32Machic tsac 
ña!ta mi! cha! ch'ojyelob chameño' 
bA, ¿chuqui to i ye'tel tsaj contraji 
jini jontolo' ba ti Efeso? Mi ma'anic 
mi! cha! ch'ojyelob jini chameño' 
ba, la' lac cha'len we'el uch'el, 

come mach jalix mi caj lac chamel. 
33Mach yomic mi la' jac' la' lotintel. 
Jini jontolo' ba lac pi'alob mi' 
bib'esañob lac pusic'al. 34Yom yaxal 
la' wo bajche' yom. Mach la' cha'len 
mulil. Come an winicob x'ixicob 
mach ba anic mi' cañob Dios. Jini 
mic sub cha'an mij quisñitesañetla. 


Bajche' yilal jini tsiji' ba lac bac'tal 

35Pero an majqui mi caj i yal: 
¿Bajche' mi' tejchelob ch'ojyel 
jini chameño' ba? ¿Bajche' yilal 
i cuctal? che'en. 36Tontojet mu! 
bA a wal jini. Jini mu! bA a pAc! 
ma'anic mi' colel mi ma'anic mi' 
ñaxan mujquel. 37 Jini mu! ba a 
pac' mach lajalic ti q'uelol bajche' 
jini mu! bA i pasel. Jini mu! ba a 
pac' to'ol pac' jach, mi trigo, o mi 
yamba. 38Dios mi! yaq'uen i wut 
jini pac' bajche' yom. Ti jujunchajp 
pac' mi' yaq'uentel i wut ti chajp ti 
chajp. 39Che! ja'el mach junlajalic 
bac'talal. Isujm junchajp i bac'tal 
winicob, yamba i bac'tal bate'el, 
yamba i bac'tal chay, yamba i 
bac'tal te'lemut. 4 An junchajp 
i bac'tal jini año' ba ti panchan, 
yamba i bac'tal jini año! ba ti 
pañimil. Junchajp i ñuclel jini año' 
ba ti panchan, yamba i ñuclel jini 
año! ba ti pañimil. 4^1 Junchajp i 
ñuclel jini q'uin, yamba i ñuclel jini 
uw, yamba i ñuclel jini ec', come 
i ñuclel jump'ejl ec' mach lajalic 
bajche' i ñuclel yamba ec'. 

42Che'ach ja'el che! mi! cha! 
ch'ojyelob jini chameño' ba. Jini 
mu! bA i mujquel mi' yoc'mal. Jini 
mu' ba i cha' ch'ojyel mach yujilic 
oc!mal. 4Ma'anic i ñuclel che! mi' 
mujquel. An i ñuclel che! mi' cha' 

ch'ojyel. Ma'anic i p'atalel che! mi! 
mujquel. An i p'atalel che! mi! cha! 
ch'ojyel. 44Ch'oyol ti lum lac bac'tal 
mu' ba i mujquel, ch'oyol ti Espíritu 
lac bac'tal mu! ba i tejchel ch'ojyel. 

An lac bac'tal ch'oyol ba ti lum, 
an lac bac'tal ch'oyol ba ti Espíritu. 
45Che'ach ts'ijbubil: ‘Jini ñaxan bA 
winic, i c'aba' Adán, tsa' aq'uenti i 
ch'ujlel. Pero Cristo an i yEspíritu 
cha'an mi! yaq'ueñonla laj cuxtAlel”. 
46 Ñaxan mi la caq'uentel lac 
bac'tal ch'oyol ba ti lum, wi'ilix 
lac bac'tal ch'oyol ba ti Espíritu. 
47 Jini ñaxan ba winic Adán melbil 
ti lum. Pero Cristo, i cha'ticlel ba 
winic, ch'oyol ti panchan. 48 Jini 
año! ba i bac'tal ch'oyol ba ti lum 
lajalob bajche' Adán ch'oyol ba ti 
lum. Jini mu' ba i yaq'uentelob i 
bac'tal ch'oyol ba ti panchan lajalob 
bajche' Cristo ch'oyol ba ti panchan. 
49wale lajalonla ti q'uelol bajche' 
Adán. Pero lajal mi caj la cajñel 
che! bajche! Cristo. 50Mic subeñetla, 
hermanojob, lac bac'tal yic'ot lac 
ch'ich'el yujil ba oc'mal mach 
ochic ti' yumantel Dios ba' ma'anic 
chuqui yujil oc'mal. 

51La' wilan, mic subeñetla jini 
mach ba tsictiyemic ti yamba ora: 
Mach ti pejtelonicla mi caj lac 
chamel, pero ti pejtelonla mi caj 
lac yajñel. 52Che! mi! wustal jini 
cojix ba trompeta, ti ora jach mi caj 
lac yajñel che! bajche' ora jach mi' 
mujts'el mi! cajñel lac wut. Come 
mi' caj ti wustal jini trompeta, mi 
caj i tejchelob ch'ojyel jini chameño' 
ba. Ma'anix mi' chan chamelob. 
Joñonla ja'el mi caj lac yAjñel. 
53 Come jini yujil ba oc'mal wersa 
mi caj i pantiyel ti jini mach ba 

yujilic oc'mal. Jini yujil ba chamel 
wersa mi caj i pantiyel ti jini mach 
ba yujilic chamel. 54Che! ba tsa'ix 
pantiyi jini yujil ba oc'mal ti jini 
mach ba yujilic oc'mal, che! ba 
tsa'ix pantiyi jini yujil ba chamel 
ti jini mach ba yujilic chamel, che! 
jini mi caj i ts'actiyel jini ts'ijbubil 
ba t'an mu' ba i yal: “Lac Yum mi 
caj i junyajlel jisaben i p'atalel 
chamel. 55¿Bacan i c'uxel che! mi 
lac chame]? ¿Bacan mi! majlel i 
cha'an jini mucoñibA1?” che'en. 
56Jini c'ux ba, jiñach mulil mu' ba 
i yac'onla ti chamel. Jini mulil mi' 
taj i p'atalel cha'an jini mandar. 
S7Wocolix i yala Dios mu! ba i 
yAq'ueñonla lac p'atalel ti lac Yum 
Jesucristo cha'an mi! majlel lac 
cha'an. 

58 Jini cha'an, c'uxbibil bA 
quermanojob, chan ajñenla ti 
xuc'ul. Mach yomic tile bixel la' 
pusic'al. Yom baxetla che! mi la! 
cha'liben i ye'tel lac Yum, come la! 
wujil mach lolomic jach la' we'tel ti 
lac Yum. 


Ofrenda cha'an i coltantel 
i cha'año' ba Dios 
1 Cha'an ofrenda mu! ba la! 
tempan cha'an i coltantel i 

cha'año' ba Dios, ac'ala jatetla che! 
bajche' tsac sube jini xñopt'añob 
mu! bA i tempañob i ba ya! ti 
Galacia. ?Ti jini ñaxan ba q'uin ti 
jujump'ejl semana, ti jujuntiquiletla, 
parte yom mi la! wac! lamital la! 
taq'uin. Lotola bajche! c'amel mi 
mejlel la! wac' cha'an tempabilix 
che! mij c'otel ba! añetla. 3Che! 
c'otemon mi caj c choc majlel 
winicob año' ba i cha'an carta 

ba! mi! tsictiyel yajcAbilob cha'an 
mi! ch'amob majlel jini ofrenda ti 
Jerusalén. 4Mi yomach mic majlel 
ja'el, mi mejlel c pi'leñob majlel ti 
Jerusalén. 


Baqui tsi! ña'ta majlel jini Pablo 

SYa! talon ba! añetla che! 
ñumeñonix ti Macedonia, come 
com ñumel ti Macedonia. ĉTic'al 
ya! mic poj caytal ba! añetla cha'an 
mic ñusan i yorajlel tsañal ja'el, 
cha'an mi la! pi'leñon majlel ya' ba! 
mic majlel. Z Come mach ñumelic 
jach com j q'ueletla. Com poj jalijel 
quic'otetla mi che! yom lac Yum. 
8Mi caj j caytal ti Efeso c'alal ti' 
yorajlel Pentecostés. 3Come tsa! 
jambentiyon colem puerta ba! mi 
mejlel c wen cha'len e!tel anquese 
cabalob j contra. 

10 Mi tsa! c'oti Timoteo, q'uelela 


cha'an mi' yajñel ti uts'at ba' añetla, 


come mi' cha'len i ye'tel lac Yum 
lajal bajche'on. 11 Jini cha'an mach 
mi la' ts'a'len mi juntiquileticla. 
Cha! pi'lenla sujtel ti' ñach'tilel la' 
pusic'al cha'an mi mejlel i cha' tilel 
ba' añon, come wolic pijtan yic'ot 
yaño! ba hermanojob. 12Jixcu la 
quermano Apolos, cabal tsac sube ti 
wocol t'an cha'an mi' majlel yic'ot 
hermanojob ba' añetla. Maxto 
yomic majlel. Che' mi' tajben i 
q'uiñilel mi caj i majlel ba' añetla. 


Cortesía tac 


13Yom yaxal la' wo. Yom xuc'ul la' 
pusic'al mi la' ñop. Yom ch'ejletla. 

Yom p'atAletla. 14Ti pejtelel chuqui 
tac mi la' mel, melela yic'ot 
c'uxbiya. 15La! wujil hermanojob, 
jini ñaxaño! ba tsa! ba i ñopoyob 
Dios ya' ti Acaya, jiñobach 
Estéfanas yic'ot jini año' ba ti' yotot, 
tsa'ix i yac'ayob i ba cha'an mi' 
coltañob i cha'año' ba Dios. 16Mic 
subeñetla ti wocol t'an, jac'benla 
hermanojob mu! ba i melob che! 
bajche' jini, yic'ot pejtelob mu! ba i 
cha'leñob e'tel cha'an mi' coltañob 
i cha'año' ba Dios. 17 Tijicñayon 
cha'an tsa! tili Estéfanas yic!'ot 
Fortunato yic'ot Acaico, come uts'at 
che! wa' añob jini uxtiquil anquese 
mach watic añetla. 18 Come tsi' 
ñuq'uesabeyoñob c pusic'al yic'ot 
la' pusic'al ja'el. Q'uelela ti ñuc 
winicob mu! ba i melob che! bajche' 
jini. 

19Jini xñopt'añob mu' ba 
i tempañob i ba ti Asia mi' 
yaq'ueñetla cortesía. Che' ja'el 
Aquila yic'ot Priscila yic'ot jini 
xñopt'añob mu! ba i tempañob i 
ba ti' yotot, cabal mi' yaq'ueñetla 
cortesía ti lac Yum. 20Ti pejtelel 
jini hermanojob mi' yaq'ueñetla 
cortesía. Che' mi la' waq'uen la' ba 
cortesía ts'ujts'un la' ba ti c'uxbiya. 

21 Joñon Pablojon mic 
ts'ijbubeñetla cortesía tij c'ab. 22Jini 
mach ba anic mi' c'uxbin lac Yum 
Jesucristo la' chojquic ti Dios. Tal 
lac Yum. 23La! ajñic i yutslel i 
pusic'al lac Yum Jesús la' wic'ot. 
24Mij c'uxbiñetla ti la' pejtelel ti 
Cristo Jesús. 


2 CORINTIOS 





Pablojon, apóstolon i cha'an 

Cristo Jesús cha'an che! yom 
Dios. Wa'an la quermano Timoteo 
quic'ot. Wolic ts'ijbubeñetla 
xñopt'añet ba la i cha'an Dios ya! ti 
Corinto yic'ot ti pejtelel Acaya. 2La! 
aq'uentiquetla i yutslel i pusic'al 
Dios yic'ot i ñach'talel la' pusic'al 
ch'oyol ba ti Dios lac Tat yic'ot ti 
lac Yum Jesucristo. 


I wocol Pablo 

3La! sujbic i ñuclel Dios i Tat 
lac Yum Jesucristo. Jiñach lac 
Tat ja'el mu' ba i p'untañonla, 
mu' ba i ñuq'uesan lac pusic'al ti 
pejtelel wocol. 4Dios mi' ñuq'uesan 
lac pusic'al ti pejtelel lac wocol 
cha'an mi lac ñuq'uesabeñob i 
pusic'al yaño' ba ti pejtelel i wocol. 
Che' jini, mi lac ñuq'uesabeñob 
i pusic'al che' bajche' Dios tsi' 
ñuq'uesabeyonla lac pusic'al. 
5Come che! bajche' lac ten cha'an 
jach i wocol Cristo, che' ja'el lac 
ten cha'an jach i ñuq'uesantel lac 
pusic'al yic'ot Cristo. SChe! mi 
cubin lojon wocol, an i c'ajñibal 
cha'an mic ñuq'uesabeñetla la! 


pusic'al cha'an mi la! coltantel. Che! 


mi' ñuq'uesabeñon lojon c pusic'al 


Dios, mi mejlel c ñuq'uesabeñetla la! 


pusic'al. Che'ach mi' yujtel che' mi 
la' cuch wocol lajal bajche' joñon 
lojon. 7Cujil lojon ti! xuc'talel c 
pusic'al an chuqui mi caj la' taj. 
Come woli la! ñusan wocol che! 
bajche' joñon lojon. Jini cha'an woli 
la! taj i ñuq'uesantel la! pusic'al ja'el 
che' bajche' joñon lojon. 

8 Quermanojob, com mi la! ña'tan 
tsa cubi lojon cabal wocol ya! ti 
Asia. Mach cujchic c cha'an lojon 
yubil come wen wocol jax. Mach 
colicon lojon tsac ña'ta lojon. 9Pero 
tsa' ajq'uiyon lojon ti chamel yubil 
cha'an ma'anic mic xuc'chocon 
lojon c pusic'al tic bajñel p'atalel, 
cojach ti Dios mu' ba i tech ch'ojyel 
jini chameño' bA. 10Dios tsi! 
yac'ayon lojon ti colel che! ba tsa 
cala lojon chamel. Woli! chan ac'on 
lojon ti colel. Cujil lojon tic pusic'al 
Dios mi caj i chan ac'on lojon ti 
colel. 11 Jatetla ja'el mi la! coltañon 
lojon che! mi la! pejcabeñon lojon 
Dios. Che' jini cabalob mi caj i 
subeñob Dios wocolix i yala cha'an 
c wenlel lojon mu' ba c taj lojon 
cha'an i yoración. 


Ma'anic tsa' mejli ti majlel Pablo 


12ÑAch'al lojon c pusic'al come ti' 
p'atalel Dios tsac mele lojon chuqui 


297 


2 CORINTIOS 1, 2 


isujm yic'ot chuqui toj. Jiñach c 
ñuclel lojon. Tsa' ajniyon lojon ti 
jump'ejl lojon c pusic'al aq'uebilon 
lojon ti Dios. Che'ach tsac pasa 
lojon c ba wa' ti pañimil. Ñumen 
tsac mele lojon chuqui uts'at ti 
la' tojlel, mach che'ic bajche' mi' 
ña'tañob ti pañimil, pero yic'ot i 
yutslel i pusic'al Dios. 13 Jini woli 
ba c ts'ijbubeñetla mi mejlel la' 
q'uel, mi mejlel la' ch'amben isujm. 
Com mi la' ch'amben isujm c'alal 
ti' cajibal. 14Come lamitaletla tsa'ix 
la' ch'ambe isujm, la' ñuclelon lojon 
che' bajche' jatetla ja'el c ñuclelet 
lojon ba! ora mi! cha! tilel lac Yum 
Jesús. 

15Cujil xuc'ul la! pusic'al quic'ot. 
Jini cha'an tsac ña'ta tilel ñaxan 
ba' añetla cha'an ti' cha'yajlel 
tijicñayetla. 16Com ñumel ba! 


añetla che! mic majlel ti Macedonia. 


Che! loq'uemon ti Macedonia com 
cha! ñumel ba' añetla cha'an mi la! 
coltañon sujtel ti Judea. 17 Che! bA 
tsac ña'ta majlel ba! añetla, ¿to!ol 
t'an jach ba tsac cha'le? ¿Mu' ba 
c bajñel ña'tan chuqui com c mel? 
¿Mu! ba c subeñetla ya! talon che! 
mach talonic? 

18Che! bajche! xuc'ul i pusic'al 
Dios ma'anic mic subeñetla ti 
cha'chajp. Ma'anic mic subeñetla 
ya! talon che! mach talonic. 19Come 
mach cha'chajpic i t'an Jesucristo 
i Yalobil Dios tsa' ba c subeyetla 


joñon quic'ot Silvano yic'ot Timoteo. 


Junsujm jach i t'an Jesucristo. 
20Pejtelel chuqui mi' subeñonla 
Dios mi caj i ts'actiyel ti Cristo. 
Jini cha'an ti Cristo mi lac sub 
“Amén” cha'an mi lac tsictesaben 
i ñuclel Dios. 21Diosach mu! bA 

i tem xuc!chocoñonla ti Cristo. 
Diosach tsa! bA i yajcayonla cha'an 
i ye'tel. 22Tsi! yotsAbeyonla i sello. 
Tsi' yaq'ueyonla jini Espíritu ti lac 
pusic'al, i tejchibal jach i ye'tel. 
23La' i q'uel c pusic'al Dios come 

isujm maxto anic tsa' tiliyon ti 
Corinto ba' añetla come mach 
comic c tsats pejcañetla. 24Mach 
la! yumonic lojon cha'an mic 
wersa subeñetla chuqui yom mi 
la! ñop. Wolij coltañetla cha'an mi 
la! taj i tijicñayel la! pusic'al, come 
xuc'uletla cha'an tsa! la! ñopo 
Cristo. 

Tsac ña'ta tic pusic'al ma'anix 

mic majlel ba! añetla che! 
ch'ijiyem c pusic'al. 2Mi tsac 
techbeyetla i ch'ijiyemlel la! pusic'al, 
¿majqui mi caj i cha! ñuq'uesan c 
pusic'al? Cojach jatetla, pero mach 
mejliquetla mi ch'ijiyemetla cha'an 
c t'an. 3'Tsac ts'ijbubeyetla cha'an 
yom mi la! mel la! ba cha'an mi 
la! ñuq'uesAbeñon c pusic'al che! 
mij c'otel ba! añetla, ame tejchic 
i ch'ijiyemlel c pusic'al ti! tojlel 
jini año! ba i mul. Cujil i tijicñayel 
c pusic'al jiñach i tijicñayel la' 
pusic'al ti la! pejtelel. 4Wocol tsa 
cubi che! ba tsac ts'ijbubeyetla 
jun, come cabal tsac cha'le pensar 
ame c techbeñetla i ch'ijiyemlel 
la' pusic'al. Cabal tsa cubi wocol. 
Tsac cha'le uq'uel. Pero wersa tsac 
ts'ijbu cha'an mi la' ña'tan mic wen 
c'uxbiñetla. 


Ñusaben la' ba la' mul 
5Jini winic tsa! ba i techbeyon 
i ch'ijiyemlel c pusic'al tsi' 
techbeyetla la' ch'ijiyemlel 
lamitaletla. ŠJasAlix tsi! yubi wocol 

jini am ba i mul. Come cabal tsi! 
tiq'uiyob hermanojob. ? Yomix mi 
la! ñusaben i mul. Yomix mi la! 
cha! ñuq'uesAben i pusic'al ame 
junyajlel ochic i ch'ijiyemlel. 8Jini 
cha'an mic subeñetla ti wocol t'an, 
pasbenla c'uxbiya. 9Jini cha'an 
tsac ts'ijbubeyetla cha'an com 

c ña!tan mi woli la! jac'beñon c 
t'an ti pejtelel. 10 Majqui jach mi 

la! ñusAben i mul, joñon ja'el mic 
ñusaben i mul. Come jini mulil 

tsa' ba c ñusabe, mi an i mul, tsac 
ñusabe ti' tojlel Cristo cha'an mi la' 
taj la! wenlel, ame p'atac Satanás 
ti la' contra. Come la cujil maña jax 
bajche' mi' mel i ye'tel xiba. 


Ministrojob cha'an jini 
Tsiji Xuc'ul* ba T'an 

12Che! ba tsa! c'otiyon ti Troas 
cha'an mic sub i wen t'an Cristo, 
tsa' jambentiyon jump'ejl puerta 
yilal cha'an i ye'tel lac Yum. 13Pero 
ma'anic tsa! ñajch'i c pusic'al, 
come ma'anic tsac taja quermano 
Tito. Jini cha'an tsa' loq'uiyon. Tsa' 
majliyon ti Macedonia. 

14Wocolix i yala Dios come ti 
Cristo Jesús tsa'ix mAjli i cha'an ti 
lac tojlel. Jini cha'an mi! c'añonla 
ja'el ti' pucol jini xojocña ba che! 
mi la cac' ti cajñel Cristo ti pejtelel 
lum. 15Come xojocña mi! yubiñonla 
Dios cha'an woli' yajñel Cristo ti lac 
pusic'al. Xojocña i yutslel Cristo ti' 
tojlel jini woli ba i coltantelob yic'ot 
jini woliyo! ba ti sajtel. 16Che' mi' 
yubiñob jini sajtemo', mi' ña'tañob 
woli' majlelob ti toj mulil. Che' mi' 
yubiñob jini año' ba i cuxtalel, mi' 
ña!tañob añach i cuxtalel. ¿Majqui 
an i p'atalel cha'an mi! bajñel mel 

jini e'tel? 1 Come mach lajalonic 
lojon bajche' cabalob mu! ba i 
c'añob i t'an Dios cha'an yomob 
ganar che' bajche' xchoñoñelob. 
Come Dios tsi' chocoyon lojon 
tilel. Jini cha'an mic cha'len lojon 
subt'an ti isujm yic'ot i p'atalel 
Cristo ti jump'ejl lojon c pusic'al ti' 
wut Dios. 
3 ¿Woli ba c cha! sub lojon c bA 
ti uts'at? ¿Yom ba mic cha'len 
lojon che' bajche' mi' cha'leñob 
yaño! ba mu! ba i pasob majlel jun 
ba' mi' yac'ob i ba ti cajñel? ¿Yom ba 
mij c'ajtibeñetla jun mu! ba i yac'on 
lojon ti cajñel? ?I wentajetla jun mu! 
ba i yac'on ti cajñel. Ts'ijbubiletla 
tic pusic'al lojon. Cambiletla i 
cha'an pejtelel winicob x'ixicob. Mi 
la! q'uejlel ti! tojlel pejtelelob che! 
bajche' jun. 3Come tsiquil i juñetla 
Cristo tsa! bA c ts'ijba lojon. Mach 
ti tintajic ts'ijbubiletla, pero yic'ot i 
yEspíritu jini cuxul ba Dios, mach ti 
xajlelic pero ti la' pusic'al. 
4Xuc'ulon lojon ti Dios cha'an 
ti' p'atalel Cristo, 5come ma'anic c 
bajñel p'atalel lojon cha'an mic ña'tan 
lojon bajche' yom. Pero ch'oyolach 
ti Dios c p'atalel lojon. 5Dios tsi' 
yaq'ueyon lojon c p'atalel ti' ye'tel 
ti jini tsiji' ba t'an. Ma'anic mic sub 
lojon jini ts'ijbubil ba mandar mach 
ba mejlic i coltan winicob x'ixicob. 
Mic sub lojon laj cuxtalel mu! ba i 
yaq'ueñonla jini Ch'ujul ba Espíritu. 
Come jini ts'ijbubil ba mandar mi' 
tsansañonla yilal, pero jini Espíritu 
mi' yaq'ueñonla laj cuxtalel. 


I ñuclel jini Tsijib Xuc'ul ba T'an 


TWen ñuc jini mandar mu! ba i 
yac'onla ti chamel, ts'ijbubil ba 


2 CORINTIOS 3, 4 


ti xajlel. Che! ba tsa! aq'uentiyob 
israelob, ma'anic tsa! mejli i 
q'uelbeñob i wut Moisés cha'an 
tsa' wen tsictiyi i saclel Dios ti' 
wut, anquese ora jach tsa' caji ti 
yajpel. 8¿Mach ba ñumen ñuquic 
i ye'tel jini Espíritu? 9Mi ñuc jini 
mandar mu! ba i yac'onla ti toj 
mulil, ñumen ñuc jini t'an mu! bA 
i yac'onla ti q'uejlel ti toj. 10Jini 
cha'an jini ñuc ba ti yamba ora 
mach chan ñuquix wale che! bajche! 
jini c'ax ñuc bA. 11Mi an i ñuclel 
jini tsa! ba jili, ñumen cabal i ñuclel 
jini mu' ba i coltañonla, come mach 
yujilic jilel. 

12Che'ach jini c pijtaya lojon, jini 
cha'an ch'ejl mic cha'len lojon t'an, 
come añach c pijtaya lojon. Mach 
che'ic bajche' Moisés, come tsi' moso 
i wut ti pisil ti' tojlel jini israelob 
ame q'uelbentic i wut che' ba wolix 
ti yajpel i saclel. 14Tsa' tsats'ayob 
i pusic'al jini israelob, come c'alal 
wale anto pisil yilal ti' wut che' mi' 
q'uelob jini oñiyi ba trato, come 
ma'anic mi' ch'ambeñob isujm. Mi' 
loc'sabentelob che' mi' ñopob Cristo. 
15C'alal wale che! mi! q'uejlel i 
ts'ijbujel Moisés, mosbil i pusic'al ti 
pisil yilal. 16Pero che! mi! sutq'uiñob 
i ba cha'an mi' ñopob lac Yum, mi 
caj i loc'sabentelob jini pisil. 1 Come 
lac Yum jiñach Espíritu. Jini am bA 
i cha'an i yEspíritu lac Yum librejix. 
Mach chan cachalix ti mandar. 
18Che! jini hermanojob, mach chan 
mosolix lac wut yilal. Che' mi laj 
q'uelben i ñuclel lac Yum che! bajche' 
ti espejo, mi lac utsi tsictesan i 
ñuclel. Mi laj q'uextayel majlel ti' 
yejtal Cristo che' mi' mel i ye'tel i 
yEspíritu lac Yum ti lac pusic'al. 

Tsiquil i ñuclel Dios ti p'ejt yilal 
Jini cha'an ma'anic mic 
lujb'an lojon, come Dios 

tsi' p'untayon lojon che' ba tsi' 
yaq'ueyon lojon que'tel. ?Ma'anic 
chuqui mic mel lojon ti mucul mi 
jinic quisintic ba. Ma'anic mic lotin 
lojon winicob. Ma'anic mic socben 
lojon i t'an Dios. Mic sub lojon i 
sujmlel jini wen t'an ti' tojlel Dios. 
Yujilob pejtelel winicob x'ixicob 
tojon lojon. 3Mi mucul jini wen 
t'an, mucul ti' tojlel jini woliyo' ba 
ti sajtel. 4Satanás, jiñach i dios 
jini jontolo' ba ti pañimil. Tsa'ix i 
yApbeyob i wut jini mach ba anic 
mi' ñopob Cristo, ame i q'uelob 

i saclel jini wen t'an ba! tsiquil 

i ñuclel Cristo i yejtal ba Dios. 
5Ma'anic mic bajñel sub lojon c bA 
che' mic cha'len lojon subt'an. Mic 
sub lojon Jesucristo, come jiñach 
lac Yum. Joñon lojon la' winicon 
lojon cha'an tsi' coltayon lojon 
Jesús. Come Dios tsa! bA i yac'a 
mandar cha'an mi' tsictiyel i saclel 
pañimil ti ic'ch'ipan bA tsi! yac'a 

ti tsictiyel i saclel ti lac pusic'al 
cha'an mi lac ch'amben isujm woli' 
pas i ñuclel Cristo. 

TUts'atach i saclel Cristo am bA 
ti lac pusic'al. Che! yilal bajche' 
c'ax letsem tac bA i tojol lotol bA 
ti uc'um, come melbilonla ti lum 
che' bajche' uc'um. Tsiquil mach 
ch'oyolic ti joñonla jini ñuc ba 
lac p'atalel, pero ch'oyol ti Dios. 

8 Joy ñet'bilon lojon ti wocol, pero 
an bajche' mi caj c loq'uel lojon. 
Mach cujilic lojon bajche' mi! caj 
ti ujtel, pero chan xuc'ul mic 

ñop lojon. °Tic'labilon lojon pero 

mach caybilonic lojon. Mic jajts'el 
lojon pero ma'anic mic jisantel 
lojon. 10Ti pejtelel ora tsiquil tic 
bac'tal lojon wolic chamel lojon 
che' bajche' tsa' chami Jesús cha'an 
mi' tsictiyel cuxul Jesús tic bac'tal 
lojon. 11Come joñon lojon cuxulon 
ba lojon mi cajq'uel ti chamel ti 
pejtelel ora ti! ye'tel Jesús, cha'an 
mi' tsictiyel i cuxtalel Jesús tic 
bac'tal lojon yujil ba chamel. 12Che! 
mic sub lojon jini wen t'an, wolic 
chamel lojon, pero ti' caj jini t'an 
woli la' taj la' cuxtalel. 

13Lajal mic ñop lojon tic pusic'al 
bajche' jini tsa' ba i ts'ijbu jini t'an: 
“Tsac ñopo. Jini cha'an tsac cha'le 
t'an”, che'en. Joñon lojon ja'el mic 
ñop lojon. Jini cha'an mic cha'len 
lojon t'an. 14Come cujil lojon ti 
isujm, Dios tsi' teche ch'ojyel lac 
Yum Jesús. Mi caj i techon lojon 
ch'ojyel ja'el quic'ot Jesús. Dios mi 
caj i tempañon lojon yic'otetla ti' 
tojlel Jesús. 15Come mi cubin lojon 
pejtelel ili wocol cha'an mi la! taj la' 
wenlel. Che' mi' tajbeñob i yutslel 
i pusic'al Dios cabalob mi caj i 
subeñob Dios wocolix i yala cha'an 
mi' yutsi tsictiyel i ñuclel Dios. 


La' lac chan ñop Dios ti xuc'ul 

16Jini cha'an ma'anic mic lujb'an 
lojon. Woli' p'at'an majlel lac 
pusic'al ti jujump'ejl q'uin, anquese 
woli ti chamel lac bac'tal. 17 Come 
sejb lac wocol mu' ba la cubin. 
Poj jumuc! jach mi! ñumel. Wolix 
i p'ojlesabeñonla c'ax on ba lac 
ñuclel mach ba anic mi' jilel ti 
pejtelel ora. 18 Come ma'anic mi lac 
xuc'chocon lac pusic'al ti chuqui tac 
mi laj q'uel ti pañimil, pero mi lac 

xuc'chocon ti jini mach ba tsiquilic 
am ba ti panchan. Come jini tsiquil 
tac ba ñumel jach woli. Jini mach 
ba tsiquilic ma'anic mi' jilel ti 
pejtelel ora. 


An lac chumlib mach ba 
melbilic ti c'abal 


Mi tsa' jisanti lac bac'tal ba' 

woli ti chumtal lac ch'ujlel, la 
cujil mi caj la caq'uentel lac bac'tal 
ti panchan aq'uebilon ba la ti Dios. 
Mach melbilic ti c'abal jini otot am 
ba ti panchan. Mach yujilic jilel. 
2 Jini cha'an mi lac cha'len ajcan 
che' añon to la ti lac bac'tal. La 
comix lac bac'tal am ba ti panchan 
mu! ba caj lac lap che! bajche' 
bujcAl. 3Come ma'anic mi caj la 
cajñel che' bajche' espíritu mach ba 
anic i bac'tal. 4Che! wa'to añonla 
ti lac bac'tal ila ti pañimil mi lac 
cha'len ajcAn yic'ot tsic pusic'al. 
Mach la comic lac chilbentel, pero 
la comix chumtal ti tsiji' ba lac 
bac'tal cha'an mi' pantayel jini yujil 
ba chamel ti jini mach ba yujilic 
chamel, cha'an cuxul mi la cajñel 
ti pejtelel ora. 5Jini cha'an Dios tsi' 
meleyonla cha'an che'ach yom mi la 
cajñel. Tsi! yaq'ueyonla jini Espíritu 
itejchibal ba i ye'tel ti lac pusic'al. 

6Jini cha'an mi lac chan 

xuc'chocon lac pusic'al, come la 
cujil maxto ya'ic añonla la quic'ot 
lac Yum che' wa'to añonla ti lac 
bac'tal. 7 Come xuc'ul mi la cajñel 
cha'an jini mu! ba lac ñop, mach 
cha'anic chuqui mi laj q'uel. 
8Añach lac pijtaya. La com laj cay 
lac bac'tal cha'an mi la cajñel yic'ot 
lac Yum. 9Jini cha'an mi lac cha'len 
wersa ja'el cha'an mi' q'uelonla ti 

uts'at lac Yum mi wa'to añonla ti 
lac bac'tal o mi mach watix añonla. 
10Come ti pejtelonla wersa mi caj 
lac pas lac ba ti melobajal i cha'an 
Cristo cha'an mi la caq'uentel lac 
tojol ti jujuntiquilonla, cha'an lac 
melbal tsa' ba lac mele ti lac bac'tal, 
mi wen o mi jontol. 


Jini t'an mu! bA i yuts'esañonla 
11Jini cha'an mi lac xic'ben 
winicob x'ixicob ti uts'at, come mi 
lac wen bac'ñan lac Yum. Cambil 
i cha'an Dios c pusic'al lojon. Mi 
cal cañal la! cha'an ja'el i winicon 
lojon ti isujm. 1?Ma'anic wolic 
cha' subeñet cha'an mi la' q'uelon 
ti uts'at, pero cha'an mi la' taj 
la' ñuclel tic tojlel lojon. Che' jini 
an chuqui mi mejlel la' suben jini 
winicob mu! ba i lon q'uelob i ba ti 
ñuc che! leco i pusic'al. 13Mi tonto 
mi' q'uelon lojon winicob, com 
jach c tsictesan lojon i ñuclel Dios. 
Mi uts'at mi' q'uelob c ña'tabal 
lojon, woli jach c saclan lojon la' 
wenlel. 14Come i c'uxbiya Cristo 
mi' wersa xic'beñon lojon, come 
mic ña'tan lojon mi tsa' chami 
juntiquil winic cha'an pejtelel 
winicob x'ixicob, actan che' jini, ti 
Cristo tsa' laj chamiyonla cha'an 
mi' jilel i p'atalel mulil ti lac tojlel. 
15Tsa' chami Cristo cha'an pejtelel 
winicob x'ixicob, cha'an mach 
yomic mi lac saclan lac bajñel 
wenlel joñonla tsa! ba aq'uentiyonla 
laj cuxtAlel. Pero yom mi lac 
ñuq'uesan Cristo tsa! ba chami 
cha'añonla, tsa! ba cha! ch'ojyi. 
16 Jini cha'an ma'anix mi lac chan 

q'uel lac ba che! bajche' ti yamba 
ora che! sajtemon tola. Mi tsa! laj 

caña Cristo che! bajche! winic che! 
ba tsa! ñumi ti pañimil, mach chan 
che'ix mi laj can. 1 Jini cha'an 
majqui jach an ti Cristo tsijib 
melbilix. Tsa'ix jili jini tsucul tac 
ba. Awilan tsijib melbil ti pejtelel. 
18Ch'oyol ti Dios jini tsijib tac ba. 
Dios tsa'ix i yuts'esa lac pusic'al 

la quic'ot cha'an tsi' mañayonla 
Jesucristo. Tsa'ix i yaq'ueyon 

lojon que'tel ti jini t'an mu' ba i 
yuts'esabeñonla lac pusic'al yic'ot 
Dios. 19Mic sub lojon ili t'an. Dios 
tsi! pasa i ba ti Cristo che! ba tsi! 
yuts'esabeyob i pusic'al jini año' ba 
ti pañimil. Tsi' cuchbeyob i mul. 
Tsi' yaq'ueyon lojon tic wenta jini 
t'an mu! bA i yuts'esabeñonla lac 
pusic'al yic'ot Dios. ?° Jini cha'an 
chocbilon lojon majlel ti' q'uexol 
Cristo, come Dios woli' pejcañetla 
tic tojlel lojon. Mic subeñet lojon ti 
wocol t'an che! bajche' Cristo: La! 
uts'esantic la' pusic'al yic'ot Dios. 
21Come Cristo ma'anic tsi' wis ñopo 
mulil, pero Dios tsi! yaq'ue i cuch 
pejtelel lac mul ti! bac'tal ya! ti cruz 
cha'an mi! yaq'ueñonla toj ba lac 
pusic'al ti Cristo. 


Tsi' pasa i ba ti uts'at jini Pablo 
Joñon lojon xtem e'telon lojon 
yic'ot Dios. Mic xic'beñetla ti 

uts'at ame lolomic jach mi la' ch'amben 
i yutslel i pusic'al Dios. ?Come Dios 
tsi! yala: “Tsa'ix c ñich'tabeyetla la' 
t'an ti jim ba ora che! woli ti sujbel la' 
coltantel. Tsa'ix j coltayetla ti! yorajlel 
coltaya”. Che! tsi' yala Dios. Awilan, 
wale i yorajlelix mi la cochel. Wale i 
yorajlelix mi laj coltantel. 

3Mic mel lojon chuqui toj ame 
anic majch mi cac' lojon ti yajlel, 

ame wajlentic que'tel lojon. 4Ti 
pejtelel que'tel lojon tsiquil x'e'telon 
lojon i cha'an Dios, che' mic cha'len 
lojon pijt ti' xuc'talel c pusic'al 
lojon, che' mic ñusan lojon wocol, 
che' anto chuqui yom c cha'an lojon, 
che! an lojon j c'oj'ol, 5che! mi 
cubin lojon asiyal, che' añon lojon 
ti majquibal, che' mij contrajintel 
lojon, che' mic cha'len lojon wocol 
e'tel, che' ma'anic mic wayel 
lojon, che' mi cubin lojon wi'ñal. 
6Ti' saclel lojon c pusic'al yic'ot c 
ña'tabal lojon mij cuchben lojon i 
mul winicob x'ixicob yic'ot cutslel 
lojon, cha'an ti jini Ch'ujul ba 
Espíritu. Mij c'uxbin lojon winicob 
ti isujm, 7yic'ot jini isujm ba t'an, 
yic'ot i p'atalel Dios, yic'ot toj bA c 
melbal lojon, i wentajach e'tijibal 
tac cha'an guerra cha'an mic 
mactan lojon j contra yic'ot cha'an 
mic puts'tesan. 8Mic pas lojon 
c ba ti uts'at che! mic ts'a'lentel 
lojon yic'ot che! mi ca'lentel lojon 
yic'ot che' mic sujbel lojon ti uts'at. 
Mic sujbel lojon ti xlot pero isujm 
chuqui mic sub lojon. 9Mi'! lon alob 
mach cambilonic lojon che' wen 
cambilon lojon. Woliyon lojon ti 
chamel pero cuxulon lojon. Mi 
cajq'uel lojon ti wocol pero ma'anic 
mic tsansantel lojon. 10Ch'ijiyem 
lojon c pusic'al pero chan tijicñayon 
lojon. Ma'anic c chuba'an lojon, 
pero wen chumulob yaño' ba 
cha'an que'tel ti subt'an. Ma'anic 
mi ts'ita'ic c chuba'an lojon, pero c 
cha'añach lojon pejtelel chuqui tac 
an. 

11Hermanojob ti Corinto, wolic laj 
subeñetla chuqui wolic ña'tan tic 
pusic'al lojon. But'ul c pusic'al lojon 

ti c'uxbiya. 12CabAl mij c'uxbiñet 
lojon, pero woli la! ñup'beñon la! 
pusic'al. 13Yom mi la! q'uextabeñon 
lojon j c'uxbiya che' bajche' yom. 
Wolic pejcañetla che! bajche!' 
calobiletla. Jambeñon lojon la! 
pusic'al. 


I templojonla jini cuxul ba Dios 

14Mach mi la' cha'len ñujpuñel 
yic'ot jini mach ba anic mi' ñop 
Dios. Come ¿bajche! mi mejlel i 
tem ajñel chuqui toj yic'ot chuqui 
mach tojic? ¿Bajche! mi mejlel i tem 
ajñel i saclel pañimil yic'ot ac'alel? 
15¿Bajche' mi' caj ti ajñel ti ñach'al 
Cristo yic'ot jini xiba? ¿Lajal ba 
chuqui mi' ña'tañob jini mu! ba i 
ñopob Cristo yic'ot jini mach ba 
anic mi! ñopob? 16I templo Dios 
¿Jim ba i pi'al jini dios tac? Joñonla 
i templojonla jini cuxul ba Dios 
che' bajche' tsi' yala Dios: “Mi caj 
c chumtal ti' tojlelob. Ya' mij caj 
ti ajñel. Mi caj cochel ti' Dios. Mi 
caj cotsañob tic cha'an”. Che! tsi' 
yala Dios. 17“Jini cha'an loq'uenla 
ti' tojlel mach ba anic mi' ñopob. 
TAts'A la! bA ba! añob”, che'en lac 
Yum. “Mach mi la! ñochtan chuqui 
tac bibi'. Mi caj c payetla tilel ba' 
añon. 18Mi caj cochel ti la! Tat. Mi 
caj la! wochel ti calobil”, che'en lac 
Yum mach ba anic i p'isol i p'atAlel. 


Tijicña Pablo cha'an tsi' cayayob i mul 
C'uxbibilo! ba hermanojob, lac 
cha'añach jini albil ba i t'an 

Dios. Jini cha'an la' lac poc loq'uel 

pejtelel bibi! tac bA am ba ti lac 

bac'tal yic'ot lac pusic'al. La! lac 
bac'ñan Dios cha'an ch'ujul mi la 
cajñel ti! tojlel. 

2Jambeñon lojon la! pusic'al. 
Ma'anic majch tsac chilbe lojon i 
chuba'!an, mi juntiquilic. Ma'anic 
majch tsac soco lojon. Ma'anic 
majch tsac loti lojon. 3Ma'anic 
mic subeñetla jini t'an cha'an mi 
ca'leñetla, come tsa'ix c subeyetla 
añetla tic pusic'al lojon cha'an 
mic tem ajñel quic'otetla yic'ot 
cha'an temel mi lac chamel. 4Cujil 
mi la! wajñel ti xuc'ul. An cabal 
c ñuclel cha'añetla. Tsa' la! wen 
ñuq'uesAbeyon c pusic'al. Cabal jax 
i tijicñayel c pusic'al ti pejtelel c 
wocol lojon. 

5Che' ba tsa! tiliyon lojon ti 
Macedonia, ma'anic tsac wis c'aja 
lojon co. Tsac taja lojon wocol yic'ot 
cabal leto baqui jach añon lojon. Tic 
pusic'al tsac cha'le lojon baq'uen. 
6Pero Dios mu! ba i ñuq'uesabeñob 
i pusic'al jini ch'ijiyemo! ba tsi' 
ñuq'uesabeyon lojon c pusic'al 
che! ba tsa! tili Tito. 7Ñuc lojon c 
pusic'al cha'an tsa! tili Tito yic'ot 
cha'an tsa' la' ñuq'uesabe i pusic'al. 
Tsi' subeyon lojon uts'at woli la! 
c'uxbiñon lojon. Tsa' la' cha'le 
uq'uel. Tsa' bax'ayetla cha'an mij 
q'ueletla ti uts'at. Jini cha'an tsa! 
utsi p'ojli i tijicñAyel c pusic'al. 

8Ma'anix mic chan mel c pusic'al, 
anquese tsac mele c pusic'al cha'an 
tsa caq'ueyetla i ch'ijiyemlel la' 
pusic'al cha'an ti jini jun. Come 
isujm tsi! yaq'ueyetla i ch'ijiyemlel 
la! pusic'al pero cha'p'ejl uxp'ejl 
jach q'uin. 9 WAle tijicñayon, mach 
cha'anic ch'ijiyem tsa! la! wubi, 
pero cha'an tsa! la! caya la! mul. 
Come Dios tsi! c'aña i ch'ijiyemlel 
la! pusic'al cha'an mi! toj'esañetla. 
Che! jini ma'anic tsa! la! taja 

wocol cha'añon lojon. 10Come i 
ch'ijiyemlel lac pusic'al ch'oyol 
ba ti Dios mi! yaq'ueñonla laj cAy 
lac mul cha'an mi laj coltantel. 
Tijicñayonla che! an i ch'ijiyemlel 
lac pusic'al ch'oyol ba ti Dios, pero 
i ch'ijiyemlel tilem ba ti pañimil mi' 
yac ti chamel. “La' wilan, uts'at 
tsa' ujtiyetla cha'an ti' ch'ijiyemlel 
la! pusic'al ch'oyol ba ti Dios. Tsa' la' 
toj'esa la' ba ti jump'ejl la' pusic'al. 
Tsa' caji la! ts'a'len mulil. Tsa' la' 
cha'le baq'uen. Cabal tsa' caji la' 
cha! c'uxbiñon. Tsa' bax'ayetla. Tsa' 
la! ju'sabeyob i pusic'al jini año! bA 
i mul. Ti pejtelel tsa' ba la' cha'le 
tsa! la! pasa la! ba ti toj. 1? Jini 
cha'an tsac ts'ijbubeyetla, mach 
cha'anic jach jini am ba i mul yic'ot 
jini tsa' ba contrajinti, pero cha'an 
mi la! pasbeñon lojon c'ux mi la! 
wubiñon lojon ti lac Yum. 13Jini 
cha'an tsa! ñuc'a lojon c pusic'al, 
come tsa! ñuc'a la! pusic'al. 

Ñumen cabal i tijicñayel lojon c 
pusic'al cha'an tsa! la! ñuq'uesabe 
i pusic'al Tito. 14Come tsac sube 
Tito bajche' mi caj la' jac' ti uts'at. 
Ma'anic mic cha'len quisin, come 
che'ach tsa' la' mele. Isujm pejtelel 
chuqui tsac subeyet lojon, che! 
ja'el isujmach chuqui tsac sube 
Tito cha'añetla. 1SWAIe cabal woli' 
c'uxbiñetla Tito, come woli' chan 
ña'tan bajche' tsa! la! jac'be i t'an ti 
la' pejtelel. Tsiltsilñayetla ti baq'uen 
tsa' la' paya ochel ba' añetla. 
16'Tijicñayon come cujilix uts'at woli 
la! wajñel. 


On tsi! yac'ayob ofrenda 
Com mi la! ña'tan ja'el 
hermanojob, Dios tsi' 

yAq'ueyob i yutslel i pusic'al jini 
xñopt'añob ya! ti Macedonia. 2Che! 
bA tsa! ilabentiyob i pusic'al ti 
cabal wocol, tsa! wen p'ojli i p'ewlel 
yic'ot i tijicñayel i pusic'al anquese 
c'ax pobrejob. 3'Testigojon cha'an 
ti! bajñel pusic'al tsi! ña'tayob i yac! 
ofrenda che! bajche' tsa! mejliyob. 
Ñumen on tsi! yac'ayob che! bajche' 
tsa! mejliyob. 4Cabal tsi! c'ajtibeyon 
lojon ti wocol t'an cha'an mic ch'am 
majlel jini ofrenda ti Jerusalén 
cha'an mi' coltantelob i cha'año' 
ba Dios ya'i. Mach che'ic jach tsi' 
cha'leyob, pero ñaxan tsi' yac'ayob i 
ba ti' wenta lac Yum, wi'il tic tojlel 
lojon, cha'an mi' melob chuqui yom 
Dios. Jini cha'an tsac xic'be lojon 
Tito cha'an mi' majlel i tempan jini 
ofrenda tsa! ba i teche ti yamba ora, 
cha'an mi' yujtel jini wen ba e'tel 
ti' yutslel la! pusic'al. 7Come woli la! 
wen pas la! ba ti uts'at ti' xuc'talel 
la' pusic'al, yic'ot ti la' t'an, yic'ot ti 
la ña'tabal. Wen baxetla. C'ux mi la' 
wubiñon lojon. Che'ach yom mi la! 
wen pas i yutslel la' pusic'al yic'ot 
la' wofrenda ja'el. 

8Ma'anic mi caq'ueñetla mandar, 
pero mic subeñetla bajche' mi' 
melob yaño' ba, cha'an mi la' pas 
la! c'uxbiya ti isujm. 9Come cañalix 
la' cha'an i yutslel i pusic'al lac 
Yum Jesucristo. Jini wen chumul 
ba tsa! ochi ti pobre, come c'ux tsi! 
yubiyetla. Tsa' ochi ti pobre cha'an 
wen chumul mi la! wajñel. 

10Jini cha'an mic subeñetla 
bajche! yom mi la! mel, come 
jatetla ti yamba jab tsa! la! ña'ta 
la! tempan jini taq'uin. Tsa' caji 
la! tempan ja'el. 11Wale yom mi la' 
wujtesan la! tempan che! bajche' tsa! 

la! ña'ta. Che! bajche' tsa! la! ña'ta 
ti jump'ejl la! pusic'al, yom ja'el ti 
jump'ejl la! pusic'al mi la! wujtesan 
che! bajche! c'amel an la! cha'an. 
12Mi an majqui yom i yac' majtañal, 
la' i yac' loq'uem ba ti' chuba'an, mi 
on o mi mach onic. Mach mejlic i 
yac' chuqui mach i cha'anic. 

13 Anquese che'ach wolic 
subeñetla jini t'an, mach comic mi 
la' taj wocol cha'an mi' coltantelob 
yaño' ba. 14Pero com junlajal 
mi la' coltan la' ba. Che' an i 
ñumel la! chuba'an, yom mi la! 
waq'ueñob yaño' ba chuqui anto 
yom i cha'añob. Che'ach yom mi' 
yaq'ueñetla i chuba'an che! anto 
yom la! cha'an. Mach yomic jelchojc 
jach mi la! wajñel. 15Che! bajche' 
ts'ijbubil: “Jini tsa! ba i tempa cabal 
i chuba'an, ma'anic i ñumel. Jini tsa! 
ba i tempa ts'ita', jasalach i cha'an 
ja'eľ. 


Tsa' chojqui majlel Tito ti Corinto 


16Wocolix i yala Dios come 
tsi' yac'ayetla ti' pusic'al Tito 
che! bajche' tic pusic'al. 1 Isujm 
Tito tsi! wen jac'beyon c t'an che! 
ba tsac sube majlel, come cabal 
mi' ña'tañetla ja'el. Jini cha'an 
tsi! c'aña i pusic'al ja'el cha'an 
mi! majlel ba! añetla. 18Tsa'ix c 
choco lojon majlel Tito cha'an i 
ye'tel ti jini wen t'an yic'ot yamba 
hermano mu! ba i q'uejlel ti ñuc i 
cha'an pejtelel xñopt'añob mu! bA 
i tempañob i ba. 19 Tsa! yajcAnti 
jini hermano ti! tojlel xñopt'añob 
cha'an mi' pi'leñon lojon majlel ti 
xAmbal, cha'an mi! cha! ch'am tilel 
jini taq'uin. Che! sujtemix yic'ot jini 
taq'uin mi caj c puc lojon cha'an mi! 

wen tsictyel i ñuclel lac Yum yic'ot 
la' wutslel cha'an tsa! la! wac'a ti 
jump'ejl la! pusic'al. 20Temel mic 
majlel lojon cha'an mi' wen tsictiyel 
uts'at bajche' mic puc lojon, ame 
anic majch mi' ya'leñon lojon 
cha'an cabal ili taq'uin woli ba la! 
wac!. 21Com c mel lojon chuqui toj, 
mach cojic jach ti' wut lac Yum, 
pero ti' wut winicob x'ixicob ja'el. 

22Wolic choc lojon majlel yamba 
hermano ja'el, come tsa'ix j q'uele 
lojon wen bax ti pejtelel i ye'tel. 
Ñumen bax wale come yujil mi caj 
la! wac' jini ofrenda che! bajche' 
tsa! la! ña'ta. 23Tito jiñach c pi'al 
mu! bA i coltañon ti jini e'tel ti la! 
tojlel. Pejtel ili la quermanojob 
tsa! bA chojquiyob majlel i cha'an 
xñopt'añob mu! bA i tempañob i 
bA, mi! tsictesañob i ñuclel Cristo. 
24pasbeñob la! c'uxbiya. Melbenla 
che! bajche' tsac subeyob ti! tojlel 
pejtelel jini xñopt'añob, cha'an mi' 
ña!tañob mach lolomic mi! ñuc'an c 
pusic'al ti la! tojlel. 

Mach wersajic mic 
ts'ijbubeñetla bajche! yom mi 

la! waq'ueñob ofrenda i cha'año' 
ba Dios. 2Come cujil la! wom la! 
coltañob ti jump'ejl la! pusic'al che! 
bajche! tsac subeyob jini año! ba ti 
Macedonia. Come tsac subeyob anix 
jump'ejl jab tsa! caji la! chajpan la! 
pusic'al añet ba la ti Acaya. Cabal 
ti Macedonia tsa! nijcantiyob i 
pusic'al che! bA tsi' yubiyob chuqui 
tsa! la! ña'ta. 3Wolic choc majlel ili 
hermanojob ame to'o lolomic jach 
c t'an tsa! bA c subeyob año! bA 
ti Macedonia. Yom chajpabiletla 
che! bajche' tsac subeyob. 4Mi 
tsa! c'otiyon yic'ot jini ch'oyolo' 

ba ti Macedonia che' mach 
chajpabileticla, quisintic jax mi caj 
cubin lojon. Quisintic jax mi caj 

la' wubin ja'el, come tsac subeyob 
uts'at woli la! mel. 5Jini cha'an 

tsac ña'ta wersa yom mic xic'ben 
jini hermanojob cha'an mi' ñaxan 
majlelob ba' añetla. Mi caj i q'uelob 
bajche' woli la' tempan jini ofrenda 
ña'tabil ba la' cha'an. Yom chajpabil 
jini ofrenda che! mi! c'otelob. Ac'ala 
ti' yutslel la' pusic'al, mach cha'anic 
xic'biletla. 


On yom mi lac pac' 

6Mic subeñetla jini t'an. Jini 
ts'ita' jach ba mi! pAc!, ts'ita' jach 
mi! c'aj. Jini on ba mi! pAc!, on mi! 
c'aj. Ti jujuntiquil la! i yac! che! 
bajche! tsi! ña'ta ti! pusic'al, mach 
ti' ch'ijiyemlelic, mach cha'anic 
xic'bebil jach. Dios mi' c'uxbin jini 
mu! bA i yac' ti! tijicñayel i pusic'al. 
8 An i p'atalel Dios cha'an mi! cha! 
aq'ueñetla pejtelel chuqui tac yom 
cha'an jasal la' cha'an ti pejtelel 
ora cha'an mi la' coltan la' ba ti 
pejtelel chuqui wen. 9Che! bajche' 
ts'ijbubil: “Dios mi' puc majtañal. 
Mi' yaq'ueñob jini mach ba añobic i 
cha'an. Toj i pusic'al ti pejtelel ora”, 
che'en. 10Dios mi! yaq'uen pac' jini 
xpac'oñel. Mi! yaq'ueñetla la! waj 
cha'an mi la! c'ux. Mi caj i yutsi 
aq'ueñetla pac! yic'ot waj cha'an mi 
la! waq'ueñob yaño! ba ti! yutslel la' 
pusic'al. Mi caj i p'ojlesabeñetla la! 
chobejtabal. 11Che' jini Dios mi caj i 
yaq'ueñetla pejtelel chuqui tac yom 
cha'an mi la! p'ewbeñob la' chuba'an 
jini mach ba añobic i cha'an, cha'an 
mi! subeñob wocolix i yala Dios che! 
mic pucbeñob i majtan. 


307 


12Come che! mi la! coltan i 
cha'año' bA Dios, mi! tajob chuqui 
anto yom i cha'añob. Che! jini cabal 


mi caj i subeñob wocolix i yala Dios. 


13Che' ba tsatix la! colta i cha'año! 
ba Dios yic'ot yaño' bA, cabalob 

mi caj i subob i ñuclel Dios cha'an 
tsa! la! jac'be i t'an Cristo woli ba la! 
ñop. Tsa' la! p'ewbeyob la! chuba'an. 
14Mi caj i tajetla ti oración ja'el, 
come c'ux mi' yubiñetla cha'an ñuc 
ba i yutslel i pusic'al Dios woli bA 
la! tsictesan. 15Wocolix i yala Dios 
cha'an tsi' yaq'ueñonla lac majtan 
c'ax letsem ba i tojol. 


Pablo tsi' subeyob bajche' 
tsi' mele i ye'tel 
1 Joñon Pablojon, wolic 
pejcañetla che! bajche! 

Cristo ti uts ba t'an. An mu! bA i 
yAlob lijicñayon jach che! ya! añon 
ti la! tojlel, pero ch'ejl abi mic 
pejcañetla ti jun che! mach ya'ic 
añon la! wic'ot. 2Mij c'ajtibeñetla 
ti wocol t'an mach mi la! nijcañon 
ame ch'ejlic mic mel c bA che! ya! 
añon la! wic'ot. Wolic ña'tan ch'ejl 
mi caj c mel c ba ti! tojlel jini mu! 
bA ilon alob wolic mel lojon che! 
bajche! yom c bajñel pusic'al lojon. 
3Añon lojon tic bac'tal pero mach 
tic bajñel p'atalelic lojon woliyon 
lojon ti guerra. 4Come jini que'tijib 
mu! ba j c'an lojon ti guerra mach 
melbilic ti winicob. Cabalach i 
p'atalel tilem ba ti Dios cha'an mic 
jemben lojon i ye'tel xiba. Mic 
lamben lojon pejtel lolom jach bA i 
t'an winicob, yic'ot pejtel i ña'tabal 
mu! bA i mactan yaño' ba ti! cañol i 
sujmlel Dios. Mic tic' lojon pejtelel 
chuqui mi' lon tejchel tic bajñel 

pusic'al lojon cha'an mic jac'ben 
lojon i t'an Cristo. SChajpabilon 
lojon cha'an mic mel lojon pejtelel 
mu! ba i ñusabeñob i t'an Cristo che! 
ts'acal tsa'ix la! jac'be i t'an. 

TWoli la! q'uelon che! bajche' i 
tilel winicob ti pañimil. Mi an 
majch mi! ña'tan ochem ti Cristo, 
la! i ña'tan ochemon lojon ti 
Cristo ja'el. 8Ma'anic mic cha'len 
lojon quisin mi tsac subu lojon c 
ba ti ñuc cha'an c p'atalel lojon 
tsa' ba i yaq'ueyon lojon lac Yum, 
come aq'uebilon lojon cha'an mic 
xuc'chocoñetla, mach cha'anic 
mic jisañetla. 9Com mi la! ña'tan 
ma'anic wolic lon bac'tesañetla tic 
jun tac. 10Come an mu! ba i yalob: 
Isujm, wen tsats, wen p'atal i t'an 
jini jun tac. Pero mach p'atalic 
Pablo ti lac tojlel. Mach ch'ejlic 
mu! ti t'an, che'ob. 11La' i ña'tañob 
ili winicob: che'ach bajche' mic 
cha'len lojon t'an tic jun che' mach 
ya'ic añon lojon, che! ja'el mi caj 
c pas lojon c ba tic melbal che! ya! 
añon lojon. 

12Mach comic c laj lojon c bA 
yic'ot jini mu! ba i bajñel subob i 
ñuclel. Mach lajalonic lojon yic'otob. 
Mi' bajñel p'isob i ba ti ñuc yic'ot i 
pi'alob. Mi' bajñel lajob i ba yic'ot 
i pi'alob. Tonto jax bajche' mi' 
melob. 13Pero joñon lojon ma'anic 
mic bajñel sub lojon c ba ti ñuc. 
Wolic ñop lojon c mel chuqui yom 
Dios che' bajche' mi' pasbeñon 
lojon. Cujil tsi' payayon lojon c 
melben i ye'tel c'alal ba' añetla. 
Tsi' yaq'ueyon lojon c p'atalel 
cha'an mij cantesañetla. 14Ma'anic 
wolic bajñel ñuq'uesan majlel 
lojon que'tel aq'uebilon ba lojon 

ti la! tojlel. Come ñaxan tsa! c'oti 

c subeñet lojon i wen t'an Cristo. 
15Ma'anic wolij q'uel lojon c ba ti 
ñuc cha'an i ye'tel yaño! ba. Com 
lojon xuc'ul mi la! ñop Dios. Che! 
jini mi caj i ñuc'an majlel que'tel ti 
la! tojlel che! bajche! tsi! p'isbeyon 
lojon Dios. 16 Che'ach yom mic sub 
lojon jini wen t'an ja'el ti yamba 
lum tac ti la! junwejlel, mach ya'ic 
ba! woli ti e'tel yamba, ame mij 
q'uel c ba ti ñuc cha'an chuqui tac 
melbil i cha'an. 1 Jini yom ba i sub 
chuqui ñuc, la! i sub i ñuclel lac 
Yum. 18Come mach jinic mi' q'uejlel 
ti uts'at mu' ba i bajñel sub i ba ti 
ñuc, cojach jini mu' ba i sujbel ti 
ñuc ti Dios. 


Pablo yic'ot jini payxo apóstol 

1 Yom mi la! ts'ita' cuchbeñon 
c t'an, anquese tonto yubil. 

2Com mi la! taj la! wenlel che! 
bajche' yom Dios. Come tsa'ix c 
sijiyetla cha'an mi la! taj juntiquil 
jach la! ñoxi'al. Com caq'uetla ti' 
wenta Cristo che! bajche' tsiji' ba 
xch'oc. 3Mic cha'len baq'uen ame 
cajic ti sojquel la' ña'tabal cha'an 
lot che' bajche' jini lucum tsi' loti 
Eva cha'an mach chan xuc'uleticla 
yic'ot Cristo. 4Che' mi' tilel winic 
cha'an mi' subeñetla yamba Jesús 
mach ba tsa'ic c subeyet lojon, o mi 
tsa' aq'uentiyetla yamba espíritu 
mach jinic tsa' ba aq'uentiyetla, 
o mi yamba wen t'an mach jinic 
tsa' ba la' ñopo, tsiquil woli la' 
jac'beñob ti ora. 5Mi cal mach 
ñumen ñucobic che' bajche'on 
jini yaño! ba mu! ba i lon cuyob i 
ba ti ñuc ba apóstolob. êAnquese 
mach ch'ejlonic ti t'an, cabalach 

c ña'tabal che' bajche' tsa' wen 
tsictiyi ti pejtelel c melbal ya! ti la' 
tojlel. 

7 ¿Tsa' ba c cha'le mulil che! ba 
tsac mele c ba ti pec' cha'an mi la' 
taj la! ñuclel, che! ba tsac subeyetla 
i wen t'an Dios ti la! majtan jach? 
8'Tsac chilbeyob i yofrenda yambA 
xñopt'añob yubil che! ba tsi' 
coltayoñob cha'an mij coltañetla. 
9Che! ya! añon quic'otetla che! 
anto chuqui yom c cha'an, ma'anic 
chuqui tsaj c'ajtibeyetla. Come jini 
hermanojob tilemo' ba ti Macedonia 
tsi' yaq'ueyoñob chuqui anto yom 
c cha'an. Che'ach tsac ñusa wocol 
ame mi la' wubin wocol cha'añon. 
Che'ach mi caj c chan cha'len. 10Mic 
subeñetla cha'an ti' sujmlel Cristo 
am ba tic pusic'al, ma'anic majch mi 
caj i tic'on ti' subol ti pejtelel Acaya. 
11 ¿Chucoch? ¿Cha'an ba ma'anic 
wolij c'uxbiñetla? Yujil Dios c'ux mi 
cubiñetla. 

12Che! bajche' wolic mel mi caj c 
chan mel, cha'an mic tsictesabeñob 
i lotob mu! bA i bajñel subob i bA 
ti ñuc. Come jini winicob mi' lon 
alob lajal woliyob ti e'tel bajche'on 
lojon. 13Xlotob mu! bA i subob i 
ba ti apóstolob, x'e'telob mu! ba i 
cha'leñob lotiya. Mi' lon subob i bA 
ti apóstol i cha'an Cristo. 141 tilel 
che'ach mi! melob, come Satanás 
ja'el mi! cuy i ba ti ángel mu' bA 
i pas i c'ac'al. 151 tilel che'ach mi 
melob i winicob ja'el. Mi' lon cuyob 
i ba ti toj ba x'e'telob, pero mi caj i 
jilelob cha'an leco i melbal. 


I wocol Pablo ti' ye'tel lac Yum 


16Mic cha' subeñetla: Mach 
mi la' q'uelon ti tonto. Pero mi 

tontojon, payayon che! bajche' mi 
la! pay juntiquil tonto ba cha'an 
mic ts'ita' sub c ñuclel ja'el. Mach 
tilemic ti lac Yum chuqui wolic 
sub, pero wolic sub che! bajche! 
juntiquil tonto ba mu! ba i sub i 
bajñel ñuclel. 18 An cabalob mu! bA 
i subob i ba ti ñuc cha'an chuqui 
tac mi! tajob ti pañimil. Joñon 
ja'el mi caj c sub c ñuclel. 19Come 
tijicña mi la! wubibeñob i t'an jini 
tontojo' bA. Wen an la! ña'tabal 
mi la! wal. 20Mi la! cuchben che! 
an majch mi' yotsañetla ti majtan 
e'tel yic'ot che! an majch mi' 
jisabeñetla la! chuba'an, che! an 
majch mi' lotiñetla, che' an majch 
mi' chañ'esan i ba, che' an majch 
mi! poch'iñetla. 21Mic cha'len lojon 
quisin che' mic subeñetla, imach 
ch'ejlonic lojon che' bajche' jini 
yaño! bA! 

Mi an i p'atalel yamba winic 
cha'an mi' sub i ba ti ñuc, an c 
p'atalel ja'el cha'an mic sub c ba ti 
ñuc. Mic sub jini t'an che! bajche' 
juntiquil tonto ba. 22¿Hebreojo! 
ba ili winicob? Hebreojon 
ja'el. ¿Loq'uemo' ba ti' p'olbal 
Israel? Joñon ja'el. ¿I p'olbalo' ba 
Abraham? Joñon ja'el. 23 ¿X'e'telo' 
ba i cha'an Cristo? Joñon ja'el. 
(Mic cha'len t'an che! bajche' tonto 
ba.) Ñumen cabal tsac cha'le 
e'tel. Ñumen cabal tsa cubi asiyal. 
Ñumen cabal tsa' ñujp'iyon. Colel 
tsa! cala chamel. ?4Jo'yajl jini 
judíojob tsi! yac'ayoñob ti jajts'el. 
Junyajl jax yom cha'an cha'c'al tsi! 
jats'ayoñob ti jujunyajl. 25Uxyajl 
tsa! jajts'iyon ti te". Junyajl tsa' 
jujliyon ti xajlel. Uxyajl colel c 
chamel ya' ti colem ñajb che' ba 


2 CORINTIOS 11, 12 


tsa! jejmi barco. Tsac ñusa jump'ejl 
ac'alel yic'ot jump'ejl q'uin ti ojlil 
ñajb. 26CabAl tsac cha'le ñajt ba 
xAmbal. Tsa cubi babaq'uen tac bA 
ti ja! yic'ot ti' tojlel xujch' yic'ot ti' 
tojlel c pi'alob yic'ot ti! tojlel jini 
gentilob* ti tejclum yic'ot ti jochol 
ba lum, yic'ot ti colem ñajb, yic'ot 
ti' tojlel jini mu' ba i cuyob i ba ti 
hermanojob. 27 Tsac cha'le e'tel, tsa! 
lujb'ayon. Cabal ac'alel ma'anic 
tsa! wayiyon. Tsa cubi wi'ñal yic'ot 
tiquin ti', tsac cha'le ch'ajb, tsa cubi 
tsAñal, pits'ilon. 28 Mach cojic jach 
tsa cubi jini, pero ti jujump'ejl q'uin 
mic chan ña'tan i cantantel pejtelel 
xñopt'añob año! ba tic wenta. 
29Che! an hermano c'un bA mi' 
yubin pañimil, ¿mach ba c'unic mi 
cubin ja'el? ¿Mach ba ch'ijiyemic c 
pusic'al che! an majch mi! yasantel 
ti mulil? 

30Mi wersa yom mic sub c bA 
ti ñuc, mic sub ti ñuc j c'unlel. 
31Yujil Dios ma'anic woliyon ti 
lot. Jini Dios i Tatach lac Yum 
Jesucristo, mu' ba i sujbel ti uts'at 
ti pejtelel ora. 32Ya' ti Damasco 
jini gobernador am ba i ye'tel 
ti' yumantel jini rey Aretas, tsi! 
yac'a ti cantantel jini colem 
tejclum cha'an mi! chucon. 33Jini 
hermanojob tsi! loc'sayoñob ti 
ventana. Tsi' jich'iyoñob jubel ti 
colem chiquib ti! ñac' jini chan bA 
ts'ajc. Che! jini, tsac puts'ta jini año! 
ba i ye'tel woli ba i chijtañoñob. 
1 2 Isujm wersa yom mic sub c 

ba ti ñuc anquese ma'anic 

chuqui mic taj. Mi caj c sub chuqui 
tac tsaj q'uele ti espíritu yic'ot chuqui 


Pablo tsi' q'uele paraíso* 

tsa! pasbentiyon ti lac Yum. 2Mij 

can juntiquil winic ti Cristo. Anix 
chanlujump'ejl (14) jab tsa! chujqui 
letsel c'alal ti' yuxlajmlel panchan 
—mi yic'ot i bac'tal o mi loq'uem ti' 
bac'tal mach cujilic, Dios yujil. 3Mij 
can jini winic— mi yic'ot i bac'tal o 
mi loq'uem ti' bac'tal mach cujilic. 
Yujil Dios. 4Tsa' ch'ujyi letsel c'alal ti 
paraíso ba! tsi! yubi t'an mucul ba i 
sujmlel mach ba aq'uebilic i cha' sub. 
5Mic sub i ñuclel ili winic. Ma'anic 
mic sub c bajñel ñuclel. Jini jach j 
c'unlel mij q'uel ti ñuc. ĉMuq'uic c sub 
c ba ti ñuc mach tontojonic, come jini 
jach mic sub chuqui isujm. Pero mach 
comic c sub c ñuclel ame muq'uic i lon 
ña'tañob winicob ñumen ñucon bajche! 
mil tsictiyel tic melbal yic'ot tic t'an. 

TC'ax uts'atax chuqui tsa! 

pasbentiyon. Jini cha'an tsa! 
aq'uentiyon wocol tic bac'tal. Ch'oyol 
ti Satanás cha'an mi' tic'lañon ame 
ñumen ñuquic mij q'uel c ba bajche' 
yom. ŝUxyajl tsaj c'ajtibe lac Yum ti 
wocol t'an cha'an mi! lajmesabeñon 

c wocol. 9Lac Yum tsi! subeyon: Jasal 
iyutslel c pusic'al ti a tojlel, come 

mil ts'actiyel c p'atalel ti! c'unlel 
winic, che'en. Jini cha'an ti pejtelel 

c pusic'al mij q'uel ti ñuc j c'unlel 
cha'an mi' yajñel i p'atalel Cristo tic 
pusic'al. 10 Jini cha'an tijicñayon che! 
an j c'unlel yic'ot c ts'a'lentel yic'ot 
che' anto chuqui yom c cha'an yic'ot 

c tic'lantel yic'ot wocol mu! ba cubin 
cha'an ti! c'uxbintel Cristo, come che! 
ba! ora c'uñon p'atAlon. 


Pablo mi' c'uxbin jini 
año' ba ti Corinto 
11Tsac subu c ñuclel che! bajche' 
tonto ba. Jatetla tsa' la' ñijcayon 

c sub. Mach che'ic yom. Yom mi 
la' sub c ñuclel jatetla, anquese 
ma'anic c bajñel ñuclel, come mach 
ñucobic bajche'on jini mu! ba i 
lon cuyob i ba ti ñuc ba apóstolob. 
12Che! ya! añon ti la! tojlel tsa' 
wen tsictiyi apóstolon ti isujm ti 
pejtelel ñuc ba c melbal yic'ot c 
p'talel ti' cuchol wocol. Dios tsi! 
tsictesa yic'ot i yejtal tac i p'atalel 
yic'ot babaq'uen tac ba. 13 Junlajal 
mij c'uxbiñetla che' bajche' mij 
c'uxbin yamba xñopt'añob mu' ba 
i tempañob i bA. ¿Am ba c mul ti 
la! tojlel? Ma'tica anic c mul come 
ma'anic chuqui tsaj c'ajtibeyetla. 
Ñusabeñon ili c mul. 

14La' wilan i yuxyajlelix tsac 
chajpa c ba cha'an mic tilel ba! 
añetla. Ma'anic chuqui mi caj j 
c'ajtibeñetla, come ma!anic wolic 
ña'tan c ch'am chuqui an la! cha'an 
pero mic ña'tañetla. Come mach 
i wentajic la calobilob cha'an mi' 
tempabeñob i chuba'an i tat i ña!'. 
I wentajach i tat i ña' cha'an mi' 
tempabeñob i chuba'an i yalobilob. 
15Mi caj cac! c bA yic'ot pejtelel c 
pusic'al yic'ot pejtelel c chuba'an 
cha'an mi la' taj la' wenlel, come 
cabal jax wolic c chan c'uxbiñetla, 
anquese ma'anic woli la' c'uxbiñon 
che! bajche' ti ñaxan. 16Ña'tabil 
la' cha'an ma'anic chuqui tsaj 
c'ajtibeyetla. Pero mi la' wal 
maya jax tsac lotiyetla. 17 ¿Tsa! 
ba i chilbeyetla la! chuba'an jini 
winicob tsa' ba c choco majlel ba' 
añetla? 18Ti wocol t'an tsac sube 
majlel Tito. Tsac choco majlel 
juntiquil hermano yic'ot. ¿Tsa' ba i 
chilbeyetla la' chuba'an Tito? Wen 
la! wujil jump'ejl lojon c pusic'al 

yic'ot jini Espíritu. Junlajal bajche' 
mic mel lojon que'tel. 

19¿Mu' ba la' lon al wolic sub 
lojon c ba ti toj cha'an jach mi 
la' q'uelon ti uts'at? Mic cha'len 
lojon t'an ti Cristo ti' tojlel 
Dios. C'uxbibilet ba la, tsa'ix c 
subu lojon ti pejtelel cha'an mic 
xuc'chocoñetla. 20Mic cha'len 
baq'uen ame mach che'ic mic 
tajetla bajche' com j q'ueletla che' 
mic tilel ba' añetla, ame mach 
che'ic mi la' q'uelon ja'el bajche' 
la' wom. Tic'al mi woliyetla ti 
leto, tsaytsayña la' pusic'al cha'an 
i wenlel la' pi'alob. Tic'al mi an la' 
mich'ajel, o woli la' t'ox la' ba ti 
leto, o woliyetla ti u'ya t'an yic'ot 
wulwul t'an, o c'ax ñuc woli la' pas 
la! bA, o woli la! contrajin la! bA. 
21Cabal mic cha'len baq'uen ame 
mi' yac'on ti quisin Dios ti la' tojlel 
che' mic cha' tilel ba' añetla, ame 
mi cuct'an jini tsa' ba i cha'leyob 
mulil mi ma'anic tsi' cayayob 
i bibi'lel yic'ot i ts'i'lel yic'ot i 
colosojlel. 


Cojix ba tic'ojel 

1 I yuxyajlelix talon ba' 

añetla. Cha'an ti' t'an 
cha'tiquil uxtiquil testigojob mi 
caj i tsictiyel mi an i mul winic. 
2Ti pejteletla yic'ot jini tsa! ba i 
cha'leyob mulil mic cha! subeñetla 
che! bajche' tsac subeyetla ti 
yamba ora: Che! mic cha! tilel 
ba! añetla, tsAts mi caj c tiq'uetla. 
Anquese mach ya'ic añon wolic 
ts'ijbubeñetla che! bajche' ya'ach 
añon. 3Come la! wom la! ña'tan mi 
Cristo woli! c'ambeñon quej ti isujm, 
come wen toj mi! cha'len meloñel 

Cristo. P'atal Cristo ti la! tojlel. 
4 Anquese an i c'unlel Cristo che! 
ba tsa! chtijle ti cruz, cuxul wale 
cha'an ti' p'atalel Dios. Joñon lojon 
ja'el c'uñon lojon ti Cristo. Pero 
cuxulon lojon yic'ot Cristo. An lojon 
c p'atAlel ti Dios cha'an mic meletla. 
5Ña'tan la! ba mi woli la! ñop 
Cristo ti isujm. Ña'tanla bajche! 
añetla. ¿Mach ba la' wujilic? 
Woli' yajñel Jesucristo ti jatetla 
mi isujm woli la! ñop. Mi ma'anic, 
chocbiletla ti Dios. 5Mi cal la! 
wuyjil i winicon lojon Dios ti 
isujm. Mach chocbilonic lojon i 
cha'an. 7Mij c'ajtiben lojon Dios ti 
oración cha'an ma'anic mi la' mel 
chuqui jontol. Com lojon mi la' mel 
chuqui uts'at, pero mach cha'anic 
mij q'uejlel lojon ti uts'at cha'an 
winicob. Melela chuqui uts'at 
anquese mi la' lon ña'tan chocbilon 
lojon ti Dios. 8Melel mach mejlic 
laj contrajin i sujmlel Dios, jini 
jach mi mejlel lac tsictesan. °Jini 
cha'an tijicñayon lojon mi p'ataletla 
anquese c'uñon lojon. Mij c'ajtiben 
lojon Dios cha'an mi' ts'actiyel 
la! wenlel. 10 Jini cha'an mic 
ts'ijbubeñetla ili t'an che' mach 
ya'ic añon, come mach comic 
ca'leñetla che! mic tilel yic'ot c 
p'atAlel tsa! bA i yaq'ueyon Dios. 
Com jach j c'an c p'atalel cha'an 
mic xuc!chocoñetla, mach cha'anic 
mic jisañetla. 


Cortesía 


1twale hermanojob, ajñenla ti' 
tijicñayel la! pusic'al. La! ts'actiyic la! 
wenlel, la! ñuq'uesantic la! pusic'al. 
Ajñenla ti ñach'al ti jump'ejl jach la' 
pusic'al. Che! jini, Dios mi caj i yajñel 

la! wic'ot, jini Dios mu! ba i c'uxbiñonla, 
mu! ba i yaq'ueñonla i ñach'talel 

lac pusic'al. 12 Aq'uen la! ba cortesía. 
Ts'ujts'un la! ba ti uts'at. Pejtelel i 


cha'año' ba Dios mi! yaq'ueñetla cortesía. 

13La' ajnic ti la! tojlel ti la' 
pejtelel i yutslel i pusic'al lac Yum 
Jesucristo yic'ot i c'uxbiya Dios 
yic'ot jini Ch'ujul ba Espíritu, la caj 
Pi'leya. 


GÁLATAS 





Pablojon, apóstolon. Mach 

chocbilonic majlel i cha'an 
winicob mi ti! p'atalelic winic. 
Chocbilon majlel i cha'an Jesucristo 
yic'ot Dios lac Tat tsa' ba i teche 
ch'ojyel Jesús ba'an chameño' bA. 
2Joñon quic'ot pejtelel hermanojob 
WA! bA añob wolic ña'tañet 
lojon xñopt'añet ba la mu! ba la! 
tempan la! ba ya! ti Galacia. 3La! 
aq'uentiquetla i yutslel yic'ot i 
ñach'talel la' pusic'al ch'oyol ba 
ti Dios lac Tat yic'ot ti lac Yum 
Jesucristo. 4Tsi' yac'a i ba ti chamel 
cha'an lac mul che' bajche' yom 
Dios lac Tat cha'an mi' loc'sañonla 
ti! p'atalel jontolil am ba ti pañimil 
wale. 5La! sujbic i ñuclel ti pejtelel 
ora. Amén. 


Ma'anic yamba Wen T'an 
6Woli! toj sajtel c pusic'al come 
maxto anic ora tsa! la! ñopo, pero 
wale wolix la! cay Dios tsa! bA i 


payayetla ti! yutslel i pusic'al Cristo. 


Woli la! cha! sutq'uin la! ba cha'an 
mi la! ñop yamba t'an. 7 Ma'!anic 
yamba wen t'an. An winicob woli 
ba i tic'lañetla cha'an yomob i 
socben i wen t'an Cristo. 8La! 
junyajlel chojquic ti Dios majqui 
jach mi! sub yamba t'an mach bA 


lajalic bajche' jini wen t'an tsa' ba 

c subu lojon, mi ángel tilem ba ti 
panchan o mi joñon lojon mu! bA c 
sub yamba t'an, la! chojquicon lojon. 
9Che! bajche' tsac subeyet lojon ti 
yamba ora wolic cha! subeñetla. Mi 
an majch mi' subeñetla yamba wen 
t'an yilal mach ba jinic tsa! ba lac 
ñopo, la' chojquic jini winic ti Dios. 
10 ¿Woli ba c sajcan c ñuclel ti! tojlel 
winicob, o ti! tojlel Dios? ¿Woli ba 
c cha'len chuqui uts'at cha'an mi! 
q'ueloñob ti ñuc winicob? Muq'uic 
c mel chuqui uts'at cha'an mi' 
q'ueloñob ti ñuc winicob, mach i 
winiconic Cristo. 


I ye'tel Pablo cha'an jini Wen T'an 


11Com c subeñetla hermanojob, 
mach ch'oyolic ti winicob jini 
wen t'an tsa! bA c subu. 1?Ma'anic 
tsi' yaq'ueyoñob winicob. Mach 
cantesabilonic i cha'an winicob. 
Jesucristo tsi' pasbeyon i sujmlel. 
13Tsa'ix la' wubi bajche' tsac 
ñopbeyob i costumbre israelob. 
Ma'anic i p'isol bajche' tsac tic'la i 
cha'año' ba Dios mu' ba i tempañob 
i bA. Tsac ñopo c jisañob. 14Ti 
pejtelel i costumbre israelob ñumen 
bAxon bajche! c pi'alob. Ñumen 
baxon ti! subol i t'an c ñojte!elob. 

15Dios tsi! yajcayon che! maxto 
anic tsa quila pañimil. Tsi' payayon 
ti' yutslel i pusic'al 16che! ba tsi! 
pasbeyon i Yalobil. Tsi' yac'a ti 
tsictiyel i Yalobil ti joñon che! 
bajche' yom i pusic'al cha'an mic 
sub Cristo ti' tojlel jini mach ba i 
cAñayobic Dios. Che' jini ma'anic 
tsaj c'ajtibe winicob i sujmlel jini 
wen t'an. 1 Ma'anic tsa! majliyon 
ti Jerusalén ba'an jini ñaxan bA 
apóstolob, pero tsa' majliyon ti 
Arabia. Tsa' cha' tiliyon ti Damasco. 
18Che' ñumenix uxp'ejl jab, tsa' 
letsiyon majlel ti Jerusalén cha'an 
mij can Pedro. Ya' tsa' jaleyon 
jo'lujump'ejl (15) q'uin yic'ot Pedro. 
19Ma'anic tsaj q'uele yamba apóstol, 
cojach Jacobo i yijts'in lac Yum. 
20 Awilan, ti! tojlel Dios mach c lotic 
jini woli ba c ts'ijbubeñetla. ?1Ti 
wi'il tsajniyon ti tejclum tac ya! ti 
Siria yic'ot ti Cilicia. 22Ti jim bA 
ora maxto cAmbilonic i cha'an año! 
ba ti Cristo mu! ba i tempañob i bA 
ya! ti Judea. 23'Tsa! jach i yubiyob 
chuqui woli' yAlob yaño! bA: Jini tsa! 
bA i tic'layonla ti yamba ora wolix i 
sub jini wen t'an tsa! ba i lon ñopo 
i jisan, che'ob. ?4Tsi' q'ueleyob i 
ñuclel Dios ti joñon. 


Jini xcant'añob tsi' ch'amayob 
ti wenta Pablo 

Che! ñumenix chanlujump'ejl 

(14) jab, tsa! cha! letsiyon 
majlel ti Jerusalén quic'ot 
Bernabé. Tsac paya majlel Tito 
ja'el. ?Cantesabilon ti Dios tsa! 
majliyon cha'an mic tsictesabeñob 
jini wen t'an mu! bA c subeñob 
gentilob*. Tic bajñel lojon yic'ot 
jini hermanojob año! bA i ye'tel 

tsac subeyob pejtel chuqui tsac 
cha'le yic'ot pejtel j cantesa, cha'an 
uts'at mi' yujtel que'tel ti' tojlelob 
che! junlajal lac pusic'al. 3Uts'at 
tsi' pejcayoñob yic'ot Tito am ba 
quic'ot, anquese griego*. Ma'anic 
tsi! xic'beyob cha'an mi! ch'am 
tsep* pachalel, 4anquese ya! añob 
payxo hermanojob ti mucul tsa! 

bA ochiyob i yojch'oñon lojon 
cha'an libre añonla ti Cristo 

Jesús. Mi! yAlob wersa mi lac 

chan jac! jini mandar cha'an mi 

laj coltantel. 5SMa!anic tsac wis 
jac'beyob lojon come com lojon 

mi! chan ajñel i sujmlel jini wen 
t'an ti la! tojlel. ŠJixcu jini wen 
cAmbilo! bA año! ba i ye'tel ti! tojlel 
xñopt'añob, ma'anic chuqui tsa! 
cAntesAntiyon ti! tojlelob. Mi ñucob 
ti! tojlel winicob ma'anic chuqui 
mi! cha'len, come junlajalonla 

ti! wut Dios. ? Pero tsi! ña'tayob 
aq'uebilon tic wenta cha'an mic 
sub jini wen t'an ti' tojlel gentilob 
che' bajche' aq'uebil Pedro cha'an 
mi' sub ti! tojlel israelob. 8Che' 
bajche' lac Yum tsi' wa'choco Pedro 
cha'an mi' majlel ba'an israelob, 
tsi' wa'chocoyon ja'el cha'an mic 
majlel ba'an gentilob. °? Jacobo 
yic'ot Pedro yic'ot Juan, mu' ba i 
q'uejlelob che' bajche' oy cha'an 
ñuc i ye'tel, tsi' ña'tayob aq'uebilon 
i yutslel i pusic'al Dios. Che' jini 
tsi' yaq'ueyoñob cortesía quic'ot 
Bernabé ti ñoj ba i c'ab cha'an mic 
majlel lojon ba'an gentilob. Jini 
uxtiquil tsa' majliyob ba'an israelob. 
10Tsi' subeyon lojon yom jach mic 
ña'tan lojon jini p'ump'uño! ba che! 
bajche' tsac bajñel ña'ta c mel ti 
pejtelel c pusic'al. 

Pablo tsi' tiq'ui Pedro 


11Che' ba tsa! c'oti Pedro ti 
Antioquía, tsac tiq'ui come an i 
sojquemal. 12Come che! maxto 
c'otemobic i pi'Alob Jacobo, temel 
tsi! c'uxu waj Pedro yic'ot gentilob. 
Ti wi'il che! bA tsa! tiliyob jini 
winicob, tsi' tats'a i ba Pedro 
ba'an gentilob. Ma'anix tsi' chan 
pejcayob, come tsi! bac'ña jini 
mu! ba i cantesañob tsep pachalel. 
13Yaño' ba judíojob ja'el cha'chajp 
tsi! meleyob i pusic'al lajal bajche' 
Pedro. Che'ach tsi' mele ja'el 
Bernabé. 14Che' ba tsaj q'uele 
mach tojic woli' yajñelob ti' sujmlel 
jini wen t'an, tsac sube Pedro che' 
temel añob: Jatet anquese israelet, 
wola' mel bajche' jini gentilob. 
Mi ma'anix wola' mel bajche' 
israelob, ¿chucoch che' jini, ma' lon 
xic'beñob gentilob cha'an mi' melob 
lajal bajche' israelob? cho'on tsac 
sube. 

15Joñonla tsa! ba la quila 
pañimil ti Israel, mach i pi'alonicla 
jini xmulilob, gentilob. 16Pero 
la cujil che' mi' ñopob Cristo 
mi' ñusabentelob i mul. Dios 
mi' yotsañob ti' wenta cha'an tsi' 
ñopoyob, mach cha'anic i jac'ol 
mandar. Mi' yotsañonla ti' wenta 
ja'el che' mi lac ñop Cristo. Mi' 
ñusabeñonla lac mul cha'an tsa! lac 


ñopo, mach cha'anic i jac'ol mandar. 


17 Pero che! woli lac ñop Cristo 
cha'an mi' yotsañonla ti' wenta, mi 
lajal mi lac taj lac mul bajche' jini 
mach ba i cañayobic mandar, ¿jim 
ba i mul Cristo? Ma'anic. 18Mi 
tsa! cha! caji c ñop jini mandar 
che! bA tsa'ix j cAyA, tsiquil xñusa 

mandaron. Che! jini an c sajtemal, 
come tsaj cantesayetla mi laj 
q'uejlel ti toj cha'an ti' ñopol Cristo, 
mach cha'anic ti' jac'ol jini mandar. 
19Che! ba tsac ñopo j coltan c bA 

ti' jac'ol mandar, tsi! tsansayon 

jini mandar yilal. Chameñonix 

ti' tojlel jini mandar cha'an mic 

taj j cuxtalel ti Dios. 201sujm tsa! 
ch'ijleyon ti cruz yic'ot Cristo. 

Mach chan cuxulonix joñon, pero 
cuxul Cristo tic pusic'al. Wale che! 
cuxulon tic bac'tal ti pañimil, wolic 
taj j cuxtalel ti' ñopol i Yalobil Dios 
tsa! ba i c'uxbiyon, tsa! ba i yac'4 i 
ba ti chamel cha'añon. ?1Ma'anic 
mic ñusaben i yutslel i pusic'al Dios. 
Mugq'uic laj q'uejlel ti toj cha'an i 
jac'ol mandar, lolom jach tsa' chami 
Cristo. 


Tsa' aq'uentiyob Espíritu 
che' ba tsi' ñopoyob 

iSojquemetla añet ba la ti 

Galacia! ¿Majqui tsi' socoyetla 
cha'an mi la' cay la' jac'ben i 
sujmlel jini wen t'an tsa' ba wen 
subentiyetla cha'an tsa' chtijle ti 
cruz Jesucristo? 2Cojach com j 
c'ajtibeñetla: ¿Tsa' ba aq'uentiyetla 
jini Espíritu cha'an ti! jac'ol i 
mandar Moisés? ¿Mach ba cha'anic 
tsa' la' ñopo jini wen t'an che' ba 
tsa! la! wubi? 3¿Chucoch sojquem la! 
pusic'al? Tsa' caji la! ñop Cristo ti' 
p'atAlel jini Espíritu. Wale, ¿mu' ba 
mejlel la' taj la' wenlel ti la' bajñel 
wersa? 4Tsa! la! ñusa cabal wocol 
cha'an jini wen t'an. Mach to'olic 
jach. 5Diosach mu! ba i yaq'ueñetla 
jini Espíritu. Mi' cha'len ñuc ba i 
ye'tel ba' añetla. ¿Cha'an ba tsa' 
la' jac'a jini mandar? ¿Mach ba 

cha'anic tsa! la! ñopo che! ba tsa! la! 
wubi? 

Abraham ja'el tsi' ñopo Dios. 
Jini cha'an Dios tsi! yotsAbe ti' 
wenta. Tsi' q'uele ti toj. f Ña!tanla 
che! jini, pejtel mu! bA i ñopob Dios 
i yalobilobach Abraham. 8WAn 
ts'ijbubil ti! t'an Dios, mi caj i 
ñusabeñob i mul. Mi caj i yotsañob 
jini gentilob ti' wenta che' mi' 
ñopob Dios. Jini cha'an tsa! wan 
subenti Abraham jini wen t'an: “Ti 
a tojlel mi caj i tajob i wenlel pejtel 
tejclumob”. 9Jini cha'an, majqui 
jach mi' ñop Dios mi' taj i wenlel 
yic'ot Abraham tsa! ba i ñopo Dios. 

10 Come pejtelel mu! ba i ñopob i 
coltañob i ba ti' jac'ol jini mandar 
mi caj i chojquelob ti Dios. Come 
ts'ijbubil: “Mux i chojquelob ti 
Dios pejtelel mu' ba i wis cayob i 
mel ti ts'acal chuqui tac ts'ijbubil 
ti' juñilel jini mandar”. 11Tsiquil 
che' jini, Dios ma'anic mi' ñusaben 
i mul, ma'anic mi' yotsan ti' wenta 
mi juntiquilic cha'an ti' jac'ol 
jini mandar. Come mi' yal: “Jini 
otsabilix ba ti' wenta Dios cha'an 
tsi! ñopo Dios, cuxul mi! yajñel”, 
che'en. 12Mach lajalic i jac'ol 
mandar bajche' i ñopol Cristo, 
come mi' yal: “Jini mu' ba i jac' jini 
mandar ti ts'acal mi! taj i cuxtAlel”, 
che'en. 13Pero ya! ti cruz Cristo 
tsi' mañayonla loq'uel ti! p'atalel 
jini mandar mu' ba i yac'onla 
ti chojquel, come tsa! chojqui ti 
Dios cha'añonla, come ts'ijbubil: 
“Chocbil ti Dios majqui jach mi' 
joc'chocontel ti te!”. 14Che'ach 
tsa' ujti cha'an mi' tajob i wenlel 
gentilob ja'el ti Cristo Jesús, che! 
bajche' Dios tsi! wan sube Abraham, 

cha'an mi lac laj aq'uentel jini 
Espíritu che' mi lac ñop. 


Jini Mandar yic'ot jini Albil ba t'an 

15Mic cha'len lajiya hermanojob. 
WA ti pañimil che! mi lac ts'ijban 
ti jun bajche' mi' caj ti t'oxtal 
lac chuba'an che! mi lac chamel, 
ma'anic majch mi mejlel i jem. 
Ma'anic majch mi mejlel i xa’ 
ts'ijban yamba t'an che' anix i 
sellojlel. 16Dios tsi' yaq'ue Abraham 
yic'ot juntiquil i p'olbal jini albil ba 
t'an. Ma'anic tsi' yala i p'olbalob, 
pero i p'olbal, come juntiquil jach, 
jiñach Cristo. 1 Jiñach i sujmlel 
woli ba c sub: Dios tsi' wan subu 
cha'an mi caj i tilel Cristo. Che! 
ñumenix jumbajc' yic'ot lujump'ejl 
i cha'c'al (430) jab, tsi! yac'a jini 
mandar. Jini mandar tsa! ba tili ti 
wi'il ma'anic tsi! jeme jini t'an tsa! 
ba i ñaxan ala. 18Mi cha'anach jini 
mandar mi laj coltantel, che' jini 
mach cha'anic jini albil ba t'an. 
Pero Dios ti' yutslel i pusic'al tsi' 
colta Abraham che' ba tsi' yaq'ue 
jini albil ba i t'an. 

19 ¿Chuqui i ye'tel jini mandar 
che' jini? Dios tsi' yaq'ueyonla jini 
mandar cha'an mi' tsictesabeñonla 
lac mul. Pero ma'anix i c'ajñibal 
jini mandar che' tilemix i P'olbal 
che' bajche' wan albil. Dios tsi' 
c'aña i yángelob i yaq'uen mandar 
Moisés i wenta xñusa t'an. 20Che! 
an juntiquil jach mach wersajic 
yom xñusa t'an. Pero Dios, che! ba 
tsi' lac'4 i t'an cha'an mi' coltan 
winicob x'ixicob, tsi! bajñel 
wa'choco. 

21 Jixcu jini mandar, ¿i contra 
ba jini t'an albil ba i cha'an Dios? 

Mach i contrajic. Actan tsa'ic 
aq'uentiyonla laj cuxtalel cha'an 
ti' jac'ol jini mandar, che' jini, 
isujmach mi laj q'uejlel ti toj 
cha'an ti! jac'ol jini mandar. 22pero 
i t'an Dios mi! yal woli! yajñelob 
ti' p'atalel mulil pejtelel año! ba ti 
pañimil cha'an mi la caq'uentel 
jini albil ba ti Dios che' mi lac ñop 
Jesucristo, come majqui jach mi' 
ñop mi' coltantel. 

23Che! maxto tilemic jini wen 
t'an mu' ba lac ñop, añon to la ti' 
wenta jini mandar. Ñup'ulonla jinto 
tsa! tsictesabentiyonla jini wen 
t'an mu' ba lac ñop. ?4Jini mandar 
tsi' cantesayonla cha'an mi lac ñop 
Cristo, cha'an mi laj q'uejlel ti toj 
che! mi lac ñop. 25WAle tilemix jini 
wen t'an mu' ba lac ñop. Mach chan 
añonixla ti! wenta jini mandar. 261 
yalobiletla Dios ti la' pejtelel cha'an 
tsa! la! ñopo Cristo Jesús. 27 Ti 
pejteletla tsa! bA ochiyetla ti Cristo 
ti Espíritu, tsa'ix la! xojo Cristo. 
28 Mi judíojet, mi griegojet, mi añet 
ti a yum, mi to!ol che! jach añet, 
mi winiquet, mi x'ixiquet, ma'anic 
chuqui mi! cha'len, come juntiquilet 
jach la ti Cristo Jesús. 29Mi i 
cha'añetla Cristo, mero i p'olbaletla 
Abraham. Mi caj la' taj chuqui mi 
la' waq'uentel che' bajche' albil i 
cha'an Dios. 

Yom mi la' ña'tan ja'el: 

Che' alal to jini mu' ba caj i 
yaq'uentel i chuba'an i tat, lajal jach 
bajche! x'e'tel, anquese i yaumach 
jini chuba'añal. ?Anto ti! wenta 
xcAntesajob yic'ot xcantayajob jinto 
mi! c'otel i q'uiñilel i jabil tsa! bA 
i wan ala i tat. 3Che! ja'el joñonla 
che' alobon to la, mozojonla 

yilal. Tsa' lac jac'be i cantesabal 
lac ñojte'el che! bajche' i tilel mi' 
ñojpel ti pañimil. 4Pero Dios tsi' 
choco tilel i Yalobil che' ba tsa' c'oti 
i yorajlel. Tsi' yila pañimil ti x'ixic. 
Tsa' ochi ti' wenta mandar 5cha'!'an 
mi' mañonla loq'uel ti' wenta 

jini mandar, cha'an mi la cochel 

ti' yalobil. I yalobiletla. Dios tsi' 
choco tilel ti lac pusic'al i yEspíritu 
i Yalobil mu! bA i yal: Papa, c 

Tat, che'en. 7Che' jini mach chan 
mozojetix la, pero i yalobiletix la. 
Mi i yalobiletla an chuqui mi caj la' 
waq'uentel ti Dios yic'ot Cristo. 


Mach yomic mi la! cha' 
ñop yamba cantesa 


8'Ti yamba ora, che! maxto anic 
tsa' la' ñopo Dios, tsa' la' cha'le 
to'ol e'tel ti' wenta jini mach bA 
mero diosic. 9Wale mi la! can Dios, 
pero ñumen mi' cañetla. ¿Chucoch 
woli la! cha! mulan i cantesabal 
lac ñojte'el mach ba anic i p'atalel 
cha'an mi! coltañetla? ¿La! wom 
ba la! cha! chujquel ti to'ol e'tel? 
10Mi la! mel q'uin ti! q'uiñilel tac, ti' 
yuwilel tac, ti! yorajlel tac, ti! jabilel 
tac. 11Woli la! wac'on ti tsic pusic'al, 
ame lolomic jach tsac cha'le e'tel ti 
la' tojlel. 

12Quermanojob, ti wocol t'an 
mic subeñetla. Ajñenla ti libre 
che! bajche'on, come ti yamba ora 
junlajal lac pusic'al. Ma'anic tsa' la' 
ts'a'leyon. !3La! wujil tsac subeyetla 
ili wen t'an che' ti ñaxan che' ya' 
añon ba' añetla cha'an ti' caj tsi' 
tajayon c'amajel. 14 Anquese leco 
tsa! la! q'uele jini am ba tic bac'tal, 
ma'anic tsa! la! bi'leyon. Ma'anic tsa! 
la! ts'a'leyon. Tsa' la! payayon ochel 

che! bajche' juntiquil ángel ch'oyol 
ba ti Dios, che! bajche' Cristo Jesús. 
15¿Baqui tsa! majli i tijicñayel la' 
pusic'al? Come mic ña'tan, tsa'ic 
mejli la' loc'san la' wut cha'an 

mi la' waq'ueñon, tsa' la' loc'sa. 
16¿Tsa' ba ochiyon ti la! contra 
cha'an tsac subeyetla i sujmlel? 

17 Jini yaño' ba bax mi! melob i bA 
cha'an mi la' c'uxbiñob. Pero mach 
uts'atic bajche' mi' melob. Yomob 

i tats'etla loq'uel tic tojlel lojon 
cha'an mi la' c'uxbiñob. 18Uts'at mi 
bax mi' melob i ba ti chuqui uts'at 
ti pejtelel ora, mach cojic jach che! 
ya! añon la! wic'ot. 19Calobilob, che! 
bajche! x'ixic woli ba ti bajq'uel, 
che'ach wolic cha! ubin wocol 
cha'añetla jinto mi! tsictiyel Cristo 
tila! pusic'al. ?°Uts'at ya'ic añon la! 
wic'ot cha'an mic wen pejcañetla, 
come cabal woliyon ti tsic pusic'al 
cha'an mach cujilic bajche' añetla. 


Lajiya cha'an Sara yic'ot Agar 

21Mi la! wom la! wajñel ti' wenta 
jini mandar, ¿mach ba anic mi 
la' ch'amben isujm jini mandar? 
Subeñonla. 22Come ts'ijbubil 
an cha'tiquil i yalobil Abraham, 
juntiquil i yalobilach criada, yamba 
i yalobilach jini libre ba mach ba 
criadajic. 231 yalobil jini criada tsi' 
yila pañimil che! bajche' i tilel mi' 
yilañob pañimil alalob. I yalobil 
jini mero i yijñam ba tsa! tili cha'an 
albil ba i t'an Dios. 24An i sujmlel 
ili lajiya. Jini cha'tiquil x'ixic i 
yejtalach cha'chajp trato. Agar, jini 
criada, i yejtalach jini trato ch'oyol 
ba ti wits i c'aba' Sinaí. Tsi' q'uele 
pañimil i yalobil che' chucul ti to'ol 
e'tel. ?5 Jini Agar i yejtalach wits 

ya! ti Arabia i c'aba' Sinaí yic'ot 
jini tejclum Jerusalén ba chuculob 
ti to'ol e'tel jini ya' ba chumulob 
mu! bA i ñopob i taj i coltantel 

ti' jac'ol mandar. 26Pero libre jini 
Jerusalén am ba ti chan. Jiñach lac 
ña! ti lac pejtelel. 27 Come ts'ijbubil: 
“Tijicñesan a pusic'al, jochol bA 
x'ixic, mach ba anic a walobil. C'am 
yom ma' cha'len t'an, jatet mach bA 
anic a bajq'uel. Come ñumen cabal 
i yalobil jini bajñel ba x'ixic bajche' 
jini am ba i ñoxi'al”. Che'ach 
ts'ijbubil. 

28 Joñonla, hermanojob, tsa! la 
quila pañimil che' bajche' Isaac 
cha'an albil ba i t'an Dios. 29Che! 
bajche' tsa' ujti ti' yorajlel Isaac 
che'ach mi' yujtel wale. Jini mu' 
bA i cha! ilañob pañimil ti Espíritu 
woli' tic'lantelob ti! tojlel jini 
yom ba i yac'ob ti' jac'ol mandar. 

30 ¿Chuqui mi yal i Ts'ijbujel Dios?: 
“Choco loq'uel jini criada yic'ot 

i yalobil, come i yalobil criada 
ma'anic mi! tem ch'am i chubas'an i 
tat yic'ot i yalobil jini mero i yijňam 
ba”. 31Jini cha'an hermanojob, 
mach i yalobilonicla criada. I 
yalobilonla jini libre bA x'ixic. 


Librejonixla ti Cristo 


Librejonla. Cristo tsi' 

yac'ayonla ti colel ba' 
chuculonla. Jini cha'an yom libre 
mi la! chan ajñel. Mach mi la! cha! 
ac! la! ba ti chujquel ti to'ol e'tel. 

2Awilan joñon, Pablo, mic 

subeñetla, mi woli la! ch'am tsep 
pachalel, ma'anic i c'ajñibal Cristo 
tila! tojlel. 3Mic cha! subeñetla, 
majqui jach mi! ch'am tsep pachalel, 
wersa mi' jac' pejtelel i mandar 

Moisés. Ti pejteletla mu! ba la! lon 
ña!tan woli la! ch'ajmel ti' wenta 
Dios cha'an i jac'ol jini mandar, 
chocbiletixla ti Cristo. Mach 
cAyAletixla ti! yutslel i pusic'al Dios. 
5Joñonla tsa! ba lac ñopo Dios woli 
lac pijtan laj coltantel ti' p'atalel 
jini Espíritu cha'an mi laj q'uejlel ti 
toj. Come ti Cristo Jesús ma'anic 
chuqui mi' cha'len mi tsepbil lac 
pachalel, o mi mach tsepbilic lac 
pachalel. Pero jiñach mero ganar 
che' ñopolix lac cha'an jini wen t'an 
mu! ba i yaq'ueñonla laj c'uxbin lac 
bA. 

TTi yambaA ora tsa! la! jac'a ti 
uts'at jini wen t'an. ¿Majqui tsi' 
mactayetla cha'an mi la! cay la! 
ch'ujbin i sujmlel? 8Mach tilemic 
ti Dios mu! ba i payetla. 9JasAl 
ts'ita' levadura cha'an mi' laj xaxan 
caxlan waj. 1Cayalon ti lac Yum 
wolij c'ajtiben cha'an mi' cantañetla 
ame mi la' jac' yamba t'an. Dios 
mi caj i yaq'uen i toj i mul majqui 
jach mi! tic'lañetla. 11Come ma'anic 
i tic'lantel jini mu! bA i sub tsep 
pachalel, pero joñon wolic sub 
jini wen t'an cha'an jini cruz. Jini 
cha'an wolic tic'lantel. 1?Uts'at 
muq'uic i junyajlel tsepob i bA 
cha'an mi' loq'uelob ti la! tojlel jini 
woli bA i tic'lañetla. 

13Hermanojob, tsa' pajyiyetla 
cha'an libre mi la' wajñel. Wale, 
mach la' jac'ben i tsuculel la' 
pusic'al che! libre añetla. Ti la! 
c'uxbiya coltan la! pi'alob. 14Come 
uts'at woli la! jac' jini mandar ti 
pejtelel che! mi la! jac' ili t'an: 

“C'uxbin a pi'alob che! bajche' ma! 
c'uxbin a bA”, che'en. 15Pero mi 
woli la' c'ux la' ba yilal, mi woli la' 


GÁLATAS 5 


jach' la! ba yilal, tsajiletla ame la! 
jisan la! bA. 


I yac'bal jini Espíritu 

16Mic subeñetla: Cha'lenla 
xAmbal ti jini Espíritu cha'an 
ma'anic mi la! jac' i colosojlel la' 
pusic'al. 1 Come i colosojlel lac 
pusic'al mi' contrajin jini Espíritu. 
Jini Espíritu mi' contrajin lac tsucul 
pusic'al. Jini cha'an mach mejlic 
la! mel jini la! wom ba la! mel. 18Mi' 
woli' toj'esañetla majlel jini Espíritu, 
mach chan añetixla ti' wenta jini 
mandar. 

19Tsiquil i mul lac tsucul pusic'al. 
Jini mu! ba i jac'ob mi! tajob i yixic, 
mi' cha'leñob ts'i'lel, mi! melob 
chuqui bibi'. 2°Mi' ch'ujutesañob 
dios tac, mi! cha'leñob wujt, yujilob 
ts'a'leya yic'ot leto. TsAytsAyña jax i 
pusic'al cha'an chuba'añal. Yujilob 
mich'ajel yic'ot a'leya. Mi' t'oxob i 
ba ti leto yic'ot ti yamba i ñopbal. 
21Tsaytsayña i pusic'al cha'an i 
wenlel yaño' ba. Mi' cha'leñob 
jontolil, yic'ot yac'ajel, yic'ot leco 
ba q'uiñijel yic'ot yan tac ba mach 
ba wenic. Mic cha! subeñetla che! 
bajche' tsac subeyetla ti yamba ora, 
jini mu! ba i cha'len che! bajche' jini, 
ma'anic mi caj i yochel ti' yumantel 
Dios. 

22Pero i yac'bal jini Espíritu 
jiñach laj c'uxbiya, i tijicñayel lac 
pusic'al, i ñach'talel lac pusic'al, 
lac p'atalel ti' cuchol wocol, yic'ot 
p'untaya, coltaya, i xuc'talel lac 
pusic'al, 23]a cutslel, yic'ot i tic'ol 
lac pusic'al. Mach tic'bilic jini mu' 
ba i mel bajche' iliyi. 24Pejtelel i 
cha'año' ba Cristo tsa'ix i ch'ijiyob 
ti cruz i tsucul pusic'al yic'ot 

pejtelel i colosojlel yic'ot chuqui mi' 
mulan. 25Mi cuxulonla cha'an jini 
Espíritu, la' lac cha'len chuqui yom 
Dios ti! p'atalel jini Espíritu. ?6La' 
laj cay lac chañ'esan lac ba. Mach 
yomic mi lac techbeñob i mich'ajel 
lac pi'alob. Mach yomic tsaytsayña 
lac pusic'al cha'an i wenlel lac 
pi'alob. 

Hermanojob, mi tsa' yajli ti 

mulil juntiquil winic, jatetla 
woli ba la! wajñel ti jini Espíritu, 
cha' toj'esanla ti' yutslel la' pusic'al. 
Q'uele la! ba ame pajyiquetla ti 
mulil ja'el. 2Coltan la! ba ti! cuchol 
wocol. Che' jini mi la! jac'ben 
i mandar Cristo. 3Come mi an 
majqui mi! lon ña'tan an i bajñel 
wenlel, woli jach i bajñel lotin i 
bA. 4Ti jujuntiquiletla bajñel caña 
la! bA. Q'uele mi uts'at a melbal. 
Tijicñesan a pusic'al mi wen melbil, 
pero mach ma! chañ'esan a ba ti! 
tojlel yaño' ba cha'an a melbal. 
5Come an ti lac wenta lac melbal ti 
jujuntiquilonla. 

8Jini woli ba ti cantesantel ti! 

t'an Dios, la' i coltan i yaj cantesa 
yic'ot i chuba'an. "Mach mi la! wac! 
la! ba ti lotintel. Mach mejlic ti 
wajlentel Dios. Pejtelel chuqui jach 
mi! pac' winic mi caj i c'aj. 8Jini mu! 
ba i pac' chuqui tilem ba ti' tsucul 
pusic'al, mi caj i c'aj toj mulil. Pero 
jini mu' ba i cha'len pac' ti jini 
Espíritu, mi caj i c'aj i cuxtalel 
mach ba anic mi' jilel. ?Mach yomic 
mi lac lujban ti' melol chuqui uts'at, 
come tal i yorajlel mi caj lac cha'len 
c'ajbal mi ma'anic mi' lujban lac 

pusic'al. 10 Jini cha'an la! laj coltan 
pejtelel winicob che' i yorajlel to. 
Pero ñumen yom mi laj coltan jini 
mu! ba i ñopob Cristo. 


Pablo mi' sub i ñuclel i cruz Cristo 


11 Q'uelela tsac ts'ibubeyetla ili 
jun ti colem ba letra tac tij c'ab. 
12Pejtelel yomo' ba q'uejlel ti ñuc 
mi! wersa xic'beñetla cha'an mi la! 
ch'am tsep pachalel, come mach 
yomobic i yubin wocol cha'an i 
cruz Cristo. 13Pero jini woli ba 
i ch'amob tsep pachalel mach 
ts'acalic woli' jac'ob jini mandar. 
Yomob jach mi la' ch'am tsep 
pachalel cha'an mi' q'uelob i ba ti 
ñuc cha'an i sellojlel ti' la' bac'tal. 
14Pero ma'anic mic saclan c ñuclel 
tila! tojlel, cojach mi cac' ti ñuc i 
cruz lac Yum Jesucristo, come ya! 
ti cruz tsa! jili i p'atalel pañimil 
tic tojlel. Tsa' ch'ijleyon ti cruz 
cha'an ma'anic mic chan mulan i 
cha'an bA pañimil. 15Come ti Cristo 
Jesús ma'anic chuqui mi' cha'len 
mi tsepbil lac pachalel o mi mach 
tsepbilic lac pachalel. Pero mi cha! 
melbilonla ti tsijib jiñach yom ba. 
16La' aq'uenticob i ñach'talel yic'ot 
i p'untantel ti Dios pejtelel mu' ba i 
melob che' bajche' wolic subeñetla 
yic'ot pejtel jini mero i cha'año' ba 
Dios. 

17 Mach i chan tic'lañon majqui 
jach an tij contra, come tsiquil i 
yejtal tac c lojwel cha'an i winicon 
Jesús. 18Hermanojob, la! ajnic ti la! 
pusic'al i yutslel lac Yum Jesucristo. 
Amén. 


EFESIOS 





Pablojon, apóstolon i cha'an 

Jesucristo cha'an che! yom 
Dios. Mi caq'ueñetla cortesía i 
cha'añet ba la Dios ya! ti Efeso 
mu! ba la! ñop Cristo Jesús. 2La! 
aq'uentiquetla i yutslel yic'ot i 
ñach'tilel la! pusic'al ch'oyol ba 
ti Dios lac Tat yic'ot ti lac Yum 
Jesucristo. 


An lac wenlel ti Cristo 

3La! sujbic i ñuclel Dios, i Tat lac 
Yum Jesucristo tsa! ba i yaq'ueyonla 
ti lac majtan ya! ti panchan pejtel 
chuqui uts'at ti Cristo. 4Come tsi' 
yajcayonla ti Cristo che' maxto 
melbilic pañimil cha'an mi la cajñel 
ti ch'ujul ti' tojlel, saq'uesAbilonixla 
ti pejtelel lac mul. 5Come tsi! wan 
ña!ta i yotsañonla ti! yalobil ti' 
wenta Jesucristo cha'an c'ux tsi! 
yubiyonla. Che'ach tsi! mele come 
che'ach yom i pusic'al. ŝLa' lac 
sub i ñuclel Dios cha'an i yutslel 
i pusic'al tsa' ba i yaq'ueyonla 
ti lac majtan ti' tojlel c'uxbibil 
ba i Yalobil. 7Che' ba tsa! chami 
Cristo, tsi' yac'ayonla ti colel cha'an 
ti! ch'ich'el. Tsi' ñusabeyonla lac 
mul come wen on i yutslel. 8Mach 
p'isbilic tsi' yaq'ueyonla i yutslel 
che! ba tsi! ts'actesa chuqui wan 


ña'tabil i cha'an ti cabal i ña'tabal. 
9Tsi' mele ti pejtelel che! bajche' 
yom i pusic'al. Tsi' tsictesabeyonla 
chuqui wan ña'tabil i cha'an mach 
ba tsictiyemic ti yamba ora tsa! bA 
i bajñel ña'ta i yujtesan ti Cristo. 
10Mi caj i yaq'ueñob i yuman Cristo 
pejtel chuqui an ti panchan yic'ot ti 
pañimil che' tilemix i yorajlel. 
11Tsi' yajcayonla ti Cristo che! 
bajche' tsi! wan ña!ta i mel, come 
Dios mi' lu! mel che! bajche! yom 
i pusic'al. 12Yom mi lac tsictesan 
i ñuclel, joñonla tsa! ba lac ñaxan 
taja lac pijtaya ti Cristo. 13 Jatetla 
ja'el che' ba tsa' la' wubi jini wen 
t'an, jini isujm ba, cha'an mi 
la' coltantel, tsa' la' ñopo Cristo. 
Tsa' otsabentiyetla jini Ch'ujul bA 
Espíritu, jiñach la' sellojlel yilal 
tsa' ba tili che' bajche' wan albil. 
14 Aq'uebilonla jini Espíritu cha'an 
mi lac ña'tan ts'acal mi caj lac 
ch'am ti pejtelel chuqui wan albil i 
cha'an Dios. Mi caj i yac' ti libre i 
cha'año' ba cha'an mi lac tsictesan i 
ñuclel Dios. 


Oración cha'an mi' yaq'uentelob 
cabal i pusic'al 
15Tsa cubi tsa'ix la' ñopo lac Yum 
Jesús. C'ux mi la' wubin pejtelel 

i cha'año' ba Dios. 16Jini cha'an 
ma'anic mij cay c suben Dios 
wocolix i yala cha'añetla che' mic 
tajetla ti oración. 1 Mij c'ajtiben 

i Dios lac Yum Jesucristo cha'an 
mi! yaq'ueñetla cabal la! ña'tabal 
yic'ot i yEspíritu cha'an mi la! wen 
ch'amben isujm chuqui woli la! 
pasbentel, cha'an mi la' wen can 
lac Tat am ba ti panchan. 18La' 

i yaq'ueñet la' ch'amben isujm 
chuqui woli la' pijtan, come jini 
cha'an tsi' payayetla cha'an mi la' 
can jini uts'at tac ba mu' ba caj i 
yaq'uen i cha'año' ba. 19Come mach 
p'isbilic jini ñuc ba i p'atalel Dios 
woli ba ti e'tel ti lac pusic'al mu' 
ba lac ñop. Tsi' c'aña ti lac tojlel 
jini jach ba i p'atalel 20tsa! ba i 
c'aña i tech ch'ojyel Cristo ba'an 
chameño' bA, che! ba tsi' buchchoco 
ti! ñoj ya! ti panchan. 21 Ñumen ñuc 
Cristo bajche' pejtel i yumantel 

tac pañimil yic'ot ñuco' ba i ye'tel 
año! ba i p'atalel yic'ot i yumantel. 
Ñumen ñuc i ye'tel bajche' pejtelel 
wa'chocobilo' ba, mach cojic jach 
ti ili ora pero ti tal to ba ora ja'el. 
22 Dios tsi! yotsabe ti! wenta Cristo 
pejtel chuqui tac an. Tsi! yotsa 
Cristo ti' yum pejtelel xñopt'añob 
cha'an mi lac jac'ben ti pejtelel 
chuqui yom. 231 bac'talonla Cristo. 
Mi' yajñel ti joñonla mu! ba lac ñop. 
Mi' ts'actiyel i tijicñayel ti joñonla. 
Pejtel chuqui an mi' taj i c'ajñibal ti 
lac Yum. 


Cuxulonixla ti Cristo 
Dios tsi! yaq'ueyetla la! 
cuxtAlel che! chameñetla 
ti la! jontolil yic'ot ti la! mul. 2Ti 
yamba ora tsa! ajniyetla ti jontolil 

che! bajche' i tilel i cha'año' bA 
pañimil. Tsa' la' jac'be Satanás i 
yum pañimil mu! ba i yumañob 
xibajob, jini espíritu woli ba ti e'tel 
ti' pusic'al xñusa mandarob. š3Ti 
yamba ora lajal tsa! ajniyonla che! 
bajche! yaño' ba. Tsa' lac cha'le 
bajche' yom lac tsucul pusic'al 
yic'ot lac bac'tal yic'ot lac tsucul 
ña'tabal. Tsa' lac techbe i mich'ajel 
Dios lajal bajche' yaño' ba. 4Pero 
cabal tsi' p'untayonla Dios, cabal tsi' 
c'uxbiyonla. 5Tsi! tem aq'ueyonla 
laj cuxtalel la quic'ot Cristo che! 
chameñonla ti mulil. Coltabiletla 
ti' yutslel i pusic'al Dios. ŝTsi' 
techeyonla ch'ojyel temel la quic'ot 
Cristo. Tsi' buchchocoyonla ti 
panchan la quic'ot Cristo Jesús 
Tcha'an mi' pas ti pejtelel ora 
bajche' tsi! p'untayonla ti on bA 

i yutslel i pusic'al, che! ba tsi' 
pasbeyonla i c'uxbiya ti Cristo 
Jesús. 8Come coltabiletla ti! yutslel 
i pusic'al Dios cha'an tsa! la! ñopo. 
Ma'anic tsa! la! bajñel colta la! bA. 
La! majtan jach tilem ba ti Dios. 
9Mach cha'anic wen ba la! melbal, 
ame anic majqui mi' lon chañ'esan 
i ba. 10Come i melbalonla Dios. 

Tsi' cha' meleyonla ti Cristo Jesús 
cha'an mi lac mel chuqui wen. Dios 
tsi' wan chajpabeyonla la que'tel 
yom ba mi lac mel. 


Ochemonla ti junmojt ti Cristo 


11 Ña'tanla bajche' añetla ti yamba 
ora gentilet* ba la. Jini tsepbilo!* 
ba i pachalel tsi! bajñel subuyob i 
bA ti ñuc cha'an tsepbil i pachalel ti 
c'ab winicob. Tsi' ts'a'leyetla cha'an 
mach tsepbilic la! pachalel. 1?Ti 
yamba ora ma'anic Cristo la' wic'ot, 

mach la! pi'Alobic jini israelob, 
mach la! cha'anic jini xuc'ul* bA 
t'an albil ba i cha'an Dios, ma'anic 
la! pijtaya. Ma'anic la! Dios wa! ti 
pañimil. 13Pero wale añetla ti 
Cristo Jesús, jatetla ñajt ba añetla ti 
yamba ora. Tsa' pAjyiyetla ti lac'al 
cha'an ti! ch'ich'el Cristo. 

14Come Cristo tsi! lajmesabeyonla 
lac ts'a'leya che! bA tsi! mele ti 
junmojt jini cha!mojt tejclumob, 
gentilob yic'ot israelob. Tsi' jeme 
jubel jini tsalal tsa' ba i t'oxoyonla. 
15Che' ba tsa' chami, tsi' jisa jini 
mandar yic'ot tic'oñel tsa! bA 
i t'oxoyonla. I bajñel tsi' mele 
jump'ejl tsiji' ba tejclum paybil bA 
loq'uel ti cha'mojt, cha'an ñach'al 
mi la cajñel la quic'ot. 16Ya' ti 
cruz, Cristo tsi' yuts'esabeyonla lac 
pusic'al yic'ot Dios. Tsi' mele jini 
cha'mojt winicob ti junmojt che! bA 
tsi! jisabeyonla lac ts'a'leya. 17 Tsa! 
tili i subeñob jini ñajt bA añob yic'ot 
jini lac'al bA añob cha'an ñach'al mi 
la cajñel. 18 Come ti pejtelonla tsa! 
ba lac ñopo Cristo mi lac lac'tesan 
lac ba ba'an lac Tat ti juntiquil jach 
ba Espíritu. 

19Jini cha'an mach chan 
yambayix mij q'ueletla. Añix la' 
wajñib quic'ot lojon. Ochemetixla 
yic'ot i cha'año' ba Dios. Lac pi'alix 
lac ba ti Dios. 20 Wa'chocobiletla 
quic'ot lojon che' bajche' xajlel ti 
jump'ejl jach ba otot c'acchocobil 
ti' pam i c'aclib tsa' ba i ts'ajquiyob 
jini apóstolob yic'ot x'alt'añob. 
Jesucristo jiñach Ñuc ba Xajlel ti' 
xujc otot. 21 Wen xojñibil pejtel jini 
otot ti Cristo Jesús. Woli ti chañ'an 
majlel jinto mi! yujtel ti melol jini 


ch'ujul ba Templo* i cha'an lac Yum. 


EFESIOS 2, 3 


22Ti lac Yum wa'chocobiletla ja'el ti 
jump'ejl chumlibal ba' mi' chamtal 
Dios ti Espíritu. 


Tsa' aq'uenti Pablo i ye'tel 
ti' tojlel gentilob 

Joñon Pablojon, xñujp'elon i 

cha'an Cristo Jesús cha'añetla 
gentilet ba la. 2Mi cal, tsa'ix la! 
wubi bajche! tsa! aq'uentiyon que'tel 
cha'an mi caq'ueñetla la! can i 
yutslel i pusic'al Dios. 3La! wujil 
tsa! pasbentiyon i sujmlel mach 
ba tsictiyemic ti yamba ora, che! 
bajche' tsac ts'ita' ts'ijbubeyetla. 
4Che' mi la' q'uel jini jun, mi mejlel 
la' ch'amben isujm jini mucul 
tac ba tsa' ba i cantesayon Cristo. 
5Mach cambilic i cha'an winicob ti 
yamba ora, pero wale jini Espíritu 
tsa'ix i tsictesabeyob jini ch'ujul ba 
apóstolob yic'ot x'alt'añob i cha'an. 
6Jiñach i sujmlel cha'an lajal mi 
caj i yaq'uentelob i wenlel gentilob 
yic'ot israelob, come jump'ejlobix 
i bac'tal yic'ot Cristo Jesús. Mi caj 
i tem aq'uentelob ti Cristo chuqui 
albil i cha'an Dios ti' yutslel i 
pusic'al. 

TChe' ba tsi! wa'chocoyon Dios 

ti' yutslel i pusic'al, tsi' yaq'ueyon 
que'tel ti jini wen t'an. Tsi' tsictesa 
i p'atalel tic tojlel. 8Anquese mach 
ñuconic che' bajche' yaño' ba i 
cha'año' ba Dios, tsa' aq'uentiyon 
que'tel cha'an mic subeñob gentilob 
jini wen t'an yic'ot i yutslel Cristo, 
cha'an mi' cañob i ñuclel Cristo 
mach ba lu' cambilic lac cha'an. 
Mic tsictesabeñob pejtelel winicob 
x'ixicob jini mach ba tsictiyemic 
c'alal ti' cajibal pañimil che' ba tsi' 
mele Dios pejtelel chuqui tac an. 


EFESIOS 3, 4 


10Come Dios tsi! wan ña'ta i c'an 
jini xñopt'añob cha'an mi' yac' ti 
cAjñel jini ñuc ba i ña'tabal ti! tojlel 
yumalob yic'ot ángelob año! ba i 
ye'tel ti panchan. 11Che'ach tsi' wan 
ña'ta i mel Dios che' maxto anic 
pañimil. Tsa'ix i yac'a ti ts'actiyel 

ti Cristo Jesús lac Yum. 1?Ti lac 
Yum ch'ejl lac pusic'al mi mejlel 

la cochel ti! tojlel Dios cha'an tsa! 
lac ñopo Cristo. 13 Jini cha'an mic 
subeñetla ti wocol t'an, mach mi 

la! wac' ti lujb'an la! pusic'al cha'an 
ili wocol woli bA j cuch, come an i 
c'ajñibal cha'an mi la! taj la! wenlel. 


Oración cha'an mi' cambeñob 
i c'uxbiya Cristo 

14Jini cha'an mic ñocchocon c bA 
ti' tojlel lac Tat 15tsa! ba i yaq'ueyob 
i c'aba' jujunchajp winicob x'ixicob 
ti panchan yic'ot ti pañimil. 16Mij 
c'ajtiben Dios, i Yum pejtelel chuqui 
an, cha'an mi! p'atesabeñetla la! 
pusic'al yic'ot jini Espíritu, 1 cha'an 
mi' chumtal Cristo ti la' pusic'al 
cha'an woli la' ñop. Che' jini mi caj 
i tam'an la! wi! che! tsats cayaletla 
ti Cristo, che' c'ux mi la' wubin. 
18Com mi la' ch'amben isujm 
yic'ot pejtelel i cha'año' ba Dios 
bajche' c'amel an i c'uxbiya Jesús, 
yic'ot bajche' an i jawtilel, yic'ot 
i ñajtlel, yic'ot i chanlel, yic'ot i 
tamlel. 19Com mi la! camben i 
c'uxbiya Cristo, anquese mach lac 
lu! cañayic, cha'an mi la! taj pejtelel 
jini yom ba i yaq'ueñonla Dios. 

20Wen cabal i p'atalel woli ba 
ti e'tel ti lac pusic'al cha'an mi' 
mel ñumen ñuc ba i ye'tel bajche! 
pejtelel chuqui mi laj c'ajtiben 
yic'ot pejtelel mu' ba lac ña'tan. 

21La' tsictiyic i ñuclel Dios ti! tojlel 
jini mu! bA i tempañob i ba ti Cristo 
Jesús ti pejtelel ora. Amén. 


Jump'ejlach i bac'tal Cristo 


Joñon xñujp'elon cha'an 

lac Yum. Ti wocol t'an mic 
subeñetla cha'an mi la! wajñel 
che! bajche! yom Dios, come jini 
cha'an tsi! payayetla. 2Ajñenla ti 
pec! ti! yutslel la! pusic'al. Chan 
cuchbeñob i sajtemal la! pi'alob 
tila! c'uxbiya. 3Cha!lenla wersa 
cha'an ñach'al mi la! wajñel ti 
jump'ejl jach la! pusic'al ti jini 
Espíritu. 4Jump'ejlach i bac'tal 
Cristo ba! ochemonla. Juntiquil 
Espíritu. Paybiletla cha'an mi la' 
wajñel ti junsujm jach la' pijtaya 
come jini cha'an tsi' payayetla 
Dios. 5Juntiquil lac Yum, junsujm 
jach woli ba lac ñop, junsujm jach 
ch'amja'. 6 Juntiquil jach Dios, lac 
Tat ti lac pejtelel.I yumach winicob. 
Mi' cha'len i ye'tel ti' tojlel pejtelel 
winicob x'ixicob. Mi! yajñel ti la' 
pusic'al ti la! pejtelel. 

TDios tsi! yaq'ueyonla ti 
jujuntiquilonla i yutslel i pusic'al 
che! bajche' lac majtan tsa! ba i 
t'oxbeyonla Cristo. 8Jini cha'an 
tsi! yala ti salmo: “Che! ba tsa! letsi 
majlel ti panchan Cristo, tsi! pAyA 
majlel cabal tsa! bA cajchiyob ti 
yamba ora. Tsi' yaq'ueyob i majtan 
tac winicob x'ixicob”. 9Jini tsa! 
bA letsi majlel ti panchan, ¿mach 
ba! ñaxanic tsajni ti yebal lum? 

10 Jini tsa! ba jubi tilel, jiñach 
tsa' ba letsi majlel ti' chañelal tac 
panchan cha'an mi' laj but' pejtel 
panchan yic'ot pañimil. 11Tsi' 
yaq'ueyob i ye'tel winicob: ñaxan 

apóstolob, wi'ilix x'alt'añob, yic'ot 
subt'añob, yic'ot xcantayajob, yic'ot 
xcantesajob. 1?Laj wa!chocobilob 
cha'an mi' cantesañob i cha'año' bA 
Dios cha'an mi' cha'libeñob i ye'tel, 
cha'an che' jini mi' p'at'an majlel i 
bac'tal Cristo, 13jinto mi lac ñop ti 
jump'ejl jach lac pusic'al cha'an mi 
laj can i Yalobil Dios ti pejtelonla, 
jinto mi lac taj laj colel ti Cristo 
cha'an mi lac tsictesan i ñuclel che! 
junlajalonla yic'ot. 

14Mach yomix alobon to la. Mach 
yomic mi lac chan ñijcayel cha'an i 
cantesa winicob che' bajche' i yopol 
te! mu! ba i ñijcan ic'. Maya jax mi' 
melob i bajñel sojquemal cha'an mi' 
lotiñonla. !5Pero joñonla mi lac sub 
i sujmlel yic'ot c'uxbiya. Mi lac taj 
laj colel ti Cristo ti pejtelel chuqui 
yom. Jiñach lac jol. 16Pejtelel i 
bac'tal Cristo mi' taj i p'atalel ti' jol. 
Che' mi' jac'ben i jol pejtel chucbil 
tac ba ti' bac'tal, tsuyul mi' yajñel 
yic'ot i p'aquel. Che' uts'at mi' mel 
i ye'tel, mi' wen colel yic'ot cabal 
i p'atalel yic'ot cabal c'uxbiya che! 
bajche' yom. 


Tsiji' ba lac pusic'al cha'an Cristo 


17 Jini cha'an mic subeñetla 
ti lac Yum, mach yomic mi la! 
chan ajñel che! bajche' yaño' bA 
gentilob, sojquem ba i ña'tabal. 
18 Añob ti ac'alel yilal. Ma'anic mi' 
ch'ambeñob isujm, come ma'añobic 
i cuxtalel ch'oyol ba ti Dios. Mach i 
cañayobic come tsatsatax i pusic'al. 
19Tsa' ñAm'ayob i pusic'al ti mulil. 
Tsa'ix i junyajlel ac'ayob i ba ti 
jontolil. Añob i wo'lel ti jujunchajp 
i bibi'lel. 

20 Pero Cristo mach che'ic tsi! 
cantesayetla. ?1Tsa'ix la! wubibe i 
t'an ti isujm, come cantesabiletla 
ti Jesús bajche' yom mi la' wajñel. 
22Yom mi la! cay i tsuculel la! 
pusic'al tsa' ba i lotiyetla che' ba 
tsa' la' jac'a ti yamba ora, come 
tuwix yubil cha'an i colosojlel. ?3La' 
mejlic la' pusic'al ti tsijib yic'ot la' 
ña'tabal. 24Yom mi la! ch'am tsiji' 
ba la' pusic'al melbil ba ti toj ti 
isujm cha'an ch'ujul mi la' wajñel 
che! bajche' Dios. 

25Jini cha'an cayala lot. Cha'lenla 
t'an ti isujm ti jujuntiquiletla yic'ot 
la! pi'alob, come lac pi'alach lac 
ba. 26Mi tsa! tejchi la! mich'ajel, 
mach la! cha'len mulil. Mach yomic 
chan mich'etla che! mi' bajlel q'uin. 
27 Mach yomic mi la! wis jamben la! 
pusic'al xiba. 28Jini tsa! ba i cha'le 
xujch! mach i chan cha'len. La' i 
cha'len e'tel. La' i c'an i c'ab cha'an 
wen bA i ye!tel. Che! jini mi mejlel i 
yaq'uen i chuba'an jini anto ba yom 
i cha'an. 

29Mach yomic mi la' c'an la' wej 
ti jontol ba t'an. Yom jach mi la' sub 
chuqui uts'at cha'an mi la' p'atesan 
jini mu! ba i yubiñob, cha'an mi 
la' waq'ueñob i yutslel i pusic'al. 

30 Mach la! waq'uen i ch'ijiyemlel i 
pusic'al jini Ch'ujul ba Espíritu tsa' 
ba la! taja ti Dios, come jiñach la! 
sellojlel ti jini tal to ba q'uin che' 
mi caj i tsictiyel majqui i cha'añetla. 
31Cayala ti junyajlel: ts'a'leya, 
mich'ajel, a'leya, mich' ba t'an, 
u'yaj t'an, yic'ot pejtelel jontolil. 
32Yom mi la' coltan la' pi'alob 

ti' yutslel la! pusic'al. P'untan la! 
pi'alob. Ñusaben la! ba la! mul che! 

bajche! Dios tsi! ñusAbeyetla la! mul 
ti Cristo. 


Ajñenla che' bajche' yom 

Tsajcanla i melbal Dios, come 

c'uxbibil ba i yalobiletla. ?Ti 
pejtelel chuqui mi la' mel c'uxbin 
la! ba che! bajche! tsi' c'uxbiyonla 
Cristo. Tsi! yac'a i bA ti chamel 
cha'añonla che' bajche' tsansabil ba 
i majtan Dios, che' bajche' ofrenda 
xojocña ba i yujts'il. 3Mach yomic 
mi la' taj la' wixic. Mach la' cha'len 
chuqui bibi'. Mach la' tsajyun 
chuba'añal. Che' leco chuqui mi' 
yujtel ti la! tojlel, mach yomic mi 
la! chan al, come mach i t'ojolic 
ti' tojlel i cha'año! ba Dios. 4Mach 
yomic bibi' la' t'an, mi sojquem, mi 
alas t'an, pero yom mi la' suben 
Dios wocolix i yala. Come la! wujil 
ti isujm, ma'anic mi caj i yochel ti' 
yumantel Cristo yic'ot Dios jini mu' 
ba i cha'len ts'i'lel mi jini am ba i 
bibi'lel i pusic'al, mi jini tsaytsayña 
ba i pusic'al cha'an chuba'añal. 
Come i tsaytsayniyel lac pusic'al 
cha'an chuba'añal lajalach bajche' i 
c'uxbintel dioste". Mach yomic mi 
la' jac' lot yic'ot lolom jach ba t'an, 
come jini cha'an tal i mich'ajel Dios 
ti' contra xñusa mandarob. Mach 
mi la' chan majlel yic'otob. 

8'Ti yamba ora añetla ti ic'ch'ipan 

ba pañimil. Wale añetla ti' saclel 
pañimil yic'ot lac Yum. Ajñenla 
che! bajche' jini año! bA ti! saclel 
pañimil. 9Come i yac'bal jini 
Espíritu jiñach pejtelel chuqui uts'at 
yic'ot pejtelel chuqui toj yic'ot 
pejtelel chuqui isujm. 10Cha'lenla 
wersa la' mel jini mu' ba i mulan 
lac Yum. 11Mach mi la' mel lolom 

jach ba che' bajche' jini año' ba 
ti ic'ch'ipan ba pañimil. Yom mi 
la! tsictesabeñob i mul. 12Come 
quisintic jax ti' yalol chuqui mi' 
mucul melob. 13Che! mi lac lu! ac! 
ti' saclel pañimil, mi caj i tsictesan 
mi wen o mi jontol. 14Jini cha'an 
albilix: “Caña a wut woliyet ba ti 
wayel. Ch'ojyen loq'uel ti ic'ch'ipan 
ba pañimil ba'an chameño' bA. 
Cristo mi caj i yaq'uet ti ajñel ti' 
saclel pañimil”. 

15Yom yaxal la' wo che' bajche' 
jini año' ba i pusic'al. Tsajaletla 
ame mi la! ñusan q'uin che! bajche' 
jini tontojo' bA. 16Ti pejtelel q'uin 
pasa la! ba ti uts'at, come cabal 
woli' p'ojlel jontolil ti ili ora. 1 Jini 
cha'an mach la' mel la' ba ti tonto, 
pero ña'tanla chuqui yom lac Yum. 
18Mach yomic mi la' yac'an ti vino, 
come jiñach la! wo'lel yujil ba 
jisaya, pero yom but'uletla ti jini 
Espíritu. 19Pejcan la! ba ti salmo tac, 
yic'ot himno, yic'ot c'ay i cha'an 
Dios. C'ayin lac Yum ti la' pusic'al, 
subula i ñuclel. 20pejtelel ora 
subenla Dios lac Tat wocolix i yala 
ti' c'aba' lac Yum Jesucristo cha'an 
pejtelel chuqui jach mi' yujtel. 


Jac'ben la' pi'alob ti uts'at 
21Ti jujuntiquiletla jac'ben 

la! pi'Alob ti uts'at cha'an woli 
la! bac'ñan Dios. 22X'ixicob, ac'a 
la! bA ti utsat ti! wenta la! ñoxi'al 
che! bajche' mi la! jac'ben lac 
Yum. 23Come jini winic i yumach 
x'ixic che! bajche' Cristo i yamach 
xñopt'añob. Come jiñobach i bac'tal 
Cristo jini xñopt'añob mu! bA i 
tempañob i ba. Cristo jiñach la caj 
Coltaya. ?4Jini cha'an la' i jac'beñob 

i t'an i ñoxi'al x'ixicob ti pejtelel 
chuqui mi! melob che! bajche' mi' 
jac'beñob i t'an Cristo xñopt'añob. 
25Winicob, c'uxbin la! wijñam 
che! bajche' Cristo tsi! c'uxbi i 
cha'año! bA. Tsi! yac'a i ba ti chamel 
cha'añob 26cha'!an mi! yotsañob ti 
ch'ujul, cha'an mi! saq'uesañob ti' 
t'an che! bajche' ti ja'. 27 Cristo mi 
caj i cantan i cha'año' ba cha'an i 
t'ojol jax mi' q'uejlelob ya' ti' tojlel 
che' ma'anic i pajq'uemal tac mi i 
sojwic'lel tac mi i mul mi yamba 
i bibi'lel, che! ch'ujulob. 28 Yom 
mi! c'uxbiñob i yijñam winicob 
che! bajche! mi! bajñel c'uxbiñob 
i bac'tal. Jini mu! ba i c'uxbin i 
yijñam woli' bajñel c'uxbin i bA. 
29Ma'anic winic mu! ba i ts'a'len 
i bac'tal. Mi' we'esan, mi' cantan 
ti uts'at che' bajche' Cristo mi' 
cantan i cha'año' bA. 30°Come i 
bac'talonla Cristo. CAyAlonla ti' 
tojlel. 31 Jini cha'an mi' cay i tat i 
ña' winic cha'an mi' yajñel yic'ot i 
yijñam. Jini cha'tiquil mi! yochelob 
ti juntiquil jach. 32Jiñach ñuc bA 
i sujmlel mach ba tsictiyemic ti 
yamba ora. Wolic subeñetla ti lajiya 
cha'an mi la! ña'tan bajche! mi' 
yajñel Cristo yic'ot xñopt'añob mu! 
ba i tempañob i ba. 33Jini cha'an ti 
jujuntiquiletla yom mi la! c'uxbin 
la! wijñam che! bajche' mi la! bajñel 
c'uxbin la! bA. Jini x'ixic la! i q'uel 
ti ñuc i ñoxi'al. 


Alalob yic'ot tatalob 
Alobob, ch'ujbiben i t'an 
la' tat la' ña', come che'ach 

yom lac Yum tsa! ba i yotsayetla 
ti' wenta. ?3Q'uele ti ñuc a tat a 
ña' cha'an ma' taj a wenlel yic'ot 

cabal a jabilel ti pañimil. Dios 

tsi! yaq'ueyonla ili mandar cha'an 
mi lac taj chuqui albil i cha'an. 
4Tatalob, mach yomic mi la! 
techbeñob i mich'ajel la! walobilob. 
Ju'sabeñob i pusic'al che! woliyob ti 
colel. CAntesañob ti lac Yum. 


X'e'telob yic'ot yumalob 

5X'e'telob jac'ben la! yum ti 
pañimil ti baq'uen yic'ot ti! pec'lel 
la! pusic'al che! bajche! ti! tojlel 
Cristo. Mach cha'anic jach mi la' 
q'uejlel ti uts'at ti winicob, pero 
yic'ot pejtelel la! pusic'al, che! 
bajche' x'e!telob i cha'an Cristo, 
cha'lenla che! bajche! yom Dios. 
7Cha'libenla i ye'tel la! yum ti 
pañimil che! bajche' ti! tojlel lac 
Yum, mach ti! wutic jach winicob. 
8La! wujil, chuqui jach mi lac 
mel ti jujuntiquilonla, mi caj lac 
ch'am lac chobejtAbal ch'oyol bA 
ti lac Yum. Lajal mi' ch'amob jini 
año! ba ti! yum yic'ot mach bA 
añobic ti' yum. ?Yumalob, yom 
mi la' c'uxbin x'e'telob la' cha'an. 
Caya la! bac'tesañob, come ña'tabil 
la' cha'an an juntiquil Yumal ti 
panchan, la' Yum, jiñach i Yum 
ja'el. Dios mach jelchojquic jach mi' 
c'uxbin winicob. 


Xojo pejtel a mactijib mu' 
ba i yaq'ueñet Dios 
10Che' ja'el, quermanojob, 
p'Atesan la! ba ti lac Yum come 
cabal i p'atalel mu! ba i yaq'ueñetla. 
11Xojola pejtelel la! mactijib mu' 
ba i yaq'ueñetla Dios cha'an mi 
la' wajñel ti uts'at ame i lotiñetla 
xiba. 1?Ma'anic woli laj contrajin 
winicob año' ba i bac'tal yic'ot i 

ch'ich'el. Pero woli laj contrajin 
xibajob año' ba i ye'tel yic'ot i 
p'AtAlel, woli ba i melob i yumantel 
ti ic'ch'ipan ba pañimil, yic'ot 
jontol ba espíritujob ti pañimil. 
13Jini cha'an ch'amala pejtelel la' 
mactajib mu! bA i yaq'ueñetla Dios 
cha'an xuc'ul mi la' wajñel che' mi' 
tajetla wocol. Che' ba tsa'ix ñumi 
la' cha'an ti pejtelel, yom chan 
xuc'uletla. 14Yom chajpabiletla 

che' bajche' soldado yic'ot isujmlel 
i t'an Dios, i wenta la! cajchiñac', 
cha'an uts'at mi la' cha'len xambal. 
Lapala toj ba la! pusic'al i wenta 

la! bujc. 15Yom chajpabil la! woc 
cha'an mi la! majlel yic'ot jini wen 
t'an mu! bA i yuts'esan lac pusic'al 
yic'ot Dios. 16Che' ja'el, chucu 

la! mactajib ti la! c'ab cha'an mi 

la! yapben i jalajb xiba woli ba ti 
lejmel i ñi'. Jini lac mactajib chucul 
ba ti la' c'ab, jiñach i ñopol Dios. 
17C'acala i mactajib la! jol, jiñach la!' 
coltantel. Chucula jini espada mu! 
ba i c'an Espíritu cha'an mi' mel i 
ye'tel, jiñach i t'an Dios. 18Cha'lenla 


oración ti pejtelel ora ti jini Espíritu. 


Yom mi la! chan c'ajtiben chuqui 
anto yom la! cha'an. Yom yaxal la! 

wo cha'an mi la' chan taj ti oración 
pejtelel i cha'año' ba Dios. 
19Cha'lenla oración cha'añon 
ja'el, cha'an mi caq'uentel t'an 
ba' ora com c sub, cha'an ch'ejl mi 
cac' ti cAjñel jini wen t'an mach bA 
tsictiyemic ti yamba ora. 20Come 
chocbilon tilel cha'an mic sub i t'an 
Dios. Jini cha'an cachalon ti cadena. 
C'ajtiben Dios cha'an ch'ejl mic sub 
jini wen t'an che' bajche' yom. 


I yutslel i t'an 

21La quermano Tíquico, c'uxbibil 
ba hermano, xuc'ul ba x'e'tel 
i cha'an lac Yum, mi caj i laj 
subeñetla cha'an mi la' ña'tan 
bajche' añon yic'ot chuqui wolic 
mel. 22Jini cha'an mic choc tilel 
ba' añetla cha'an mi la' ña'tan 
bajche' añon lojon cha'an mi' 
ñuq'uesabeñetla la' pusic'al. 

23La! aq'uenticob la quermanojob 
i ñach'tilel i pusic'al, yic'ot c'uxbiya, 
yic'ot i xuc'tilel i pusic'al ch'oyol 
ba ti Dios lac Tat yic'ot ti lac Yum 
Jesucristo. 24La! aq'uenticob i 
yutslel i pusic'al pejtelelob mu! bA 
i c'uxbiñob lac Yum Jesucristo ti 
pejtelel ora. 


FILIPENSES 





Pablojon quic'ot Timoteo, i 

winicon lojon Jesucristo. Wolic 
ts'ijbubeñet lojon ili jun, pejtelel 
i cha'añet ba la Cristo Jesús ya! ti 
Filipos, yic'ot xcantayajob yic'ot 
diáconojob. ?La' aq'uentiquetla i 
yutslel yic'ot i ñAch'tAlel la! pusic'al 
ch'oyol ba ti Dios lac Tat yic'ot lac 
Yum Jesucristo. 


Pablo tsi' cha'le oración cha'an 
xñopt'añob ya! ti Filipos 

3Ti jujunyajl che! mic ña'tañetla, 
mic suben c Yum Dios wocolix 
i yala. 4Ti pejtelel ora che! mic 
tajetla ti oración, mij c'ajtiben Dios 
la! wenlel ti! tijicñayel c pusic'al. 
5Mic suben wocolix i yala, come 
c'alal ti' cajibal che' ba tsa' caji la' 
ñop c'alal wale, woli la' coltañon 
ti' pucol jini wen t'an. 5Cujil Dios 
mi caj i ts'actesan majlel jini wen 
ba e'tel tsa' ba i teche ti la' pusic'al 
c'alal ti' q'uiñilel Jesucristo. 
TChe'ach yom mic chan ña'tañetla 
ti la' pejtelel ti pejtelel ora, come 
añetla tic pusic'al. Jini cha'an woli 
la' tajben i yutslel i pusic'al Dios 
quic'ot, come chan xuc'ulon ti jini 
wen t'an wa' ba' ñup'ulon. Wolic 
chan tsictesan i sujmlel. 8Yujil 
Dios ti pejtelel c pusic'al mic wen 


c'uxbiñetla ti la' pejtelel yic'ot i 
c'uxbiya Jesucristo. 9Mij c'ajtiben 
ti oración cha'an mi! chan p'ojlel 
la! c'uxbiya yic'ot la! ña'tabal yic'ot 
cabal la! pusic'al, 1cha'an mi la! 
yajcan chuqui ñumen wen, cha'an 
mi la! wajñel, ti! saclel la! pusic'al 
ti! tojlel la! pi'Alob c'alal ti! q'uiñilel 
Cristo, !!cha!'an cabal mi! yac' i wut 
toj ba la' pusic'al ti' tojlel Jesucristo. 
Che' jini, mi caj i tsictiyel i ñuclel 
Dios. Mi caj i subentel wocolix i 
yala. 


Che' cuxulon to wa'to mic 
chan ajñel cha'an Cristo 


12Com mi la' ña'tan hermanojob, 
jini wocol tsa! ba cubi tsi! yAc'A ti 
utsi pujquel jini wen t'an 13ti! tojlel 
pejtelel i soldadojob César woliyo' 
ba ti cantaya, yic'ot yaño' ba ja'el. 
Laj yujilob ñup'ulon cha'an Cristo. 
14Tsa' ch'ejl'ayob ti lac Yum cabal 
la quermanojob cha'an ñup'ulon. 
Ñumen ch'ejl woli' subob jini wen 
t'an. Ma'añobix i baq'uen. 

15Isujm an winicob mu! ba i subob 
i t'an Cristo yic'ot i tsaytsayñayel i 
pusic'al tic tojlel, cha'an mi' t'oxob 
hermanojob. Pero yaño' ba mi' 
subob i t'an Cristo cha'an yomob 
i mel chuqui uts'at. 16-17 Woliyob 

ti subt'an come woli' c'uxbiñoñob. 
Ña'tabil i cha'añob wa!chocobilon ti 
Dios cha'an mic tsictesan i sujmlel 
jini wen t'an. Pero yaño' bA mi' 
cha'leñob subt'an, come yomob 
i yotsabeñon i tsaytsayñayel c 
pusic'al. Yomob i p'ojlesabeñon c 
wocol ilayi ti majquibal. 18 ¿Chuqui 
mi cal, che! jini? Mi woli' subob i 
t'an Cristo cha'an yomob i bajñel 
chañ'esan i bA, o mi woli' subob ti 
jump'ejl i pusic'al, tijicãayon cha'an 
woli ti sujbel. Chan tijicña mi cubin. 
19Come cujil mi caj cajq'uel ti 
colel cha'an la' woración yic'ot i 
ye'tel i yEspíritu Jesucristo. 20 Come 
che'ach com ja'el ti pejtelel c 
pusic'al. Mi cal ma'anic mi caj 
cajq'uel ti quisin mi ts'ita'ic, pero 
ti pejtelel c ch'ejlel che' bajche' ti 
yamba ora, che! ja'el wale, mi caj 
i pastal i ñuclel Cristo tic tojlel 
mi cuxul to mi cajñel, o mi mux 
c chamel. ?1Come cuxul Cristo 
tic pusic'al. Jiñach j cuxtalel. Mi 
tsa! chamiyon ñumen tijicñayon 
ti' tojlel. 22Pero mi anto j 
c'Ajñibal wa' ti pañimil ti! tojlel 
xñopt'añob, mach cujilic baqui bA 
yom mic yajcan. 23Come woli ti 
chan q'uextayel c pusic'al cha'an 
cha'chajp wolic ña'tan. Comix 
chamel cha'an mi cajñel yic'ot 
Cristo. Jiñach c'ax uts'at bA. 24pero 
yom to mic chan ajñel quic'otetla 
cha'an mij cantesañetla. 25Che'ach 
wolic ña'tan. Jini cha'an cujil mu' 
to cajñel quic'otetla, cha'an mi' 
p'ojlel la' wenlel yic'ot i tijicñayel la' 
pusic'al ti' ñopol Cristo. 26Che! jini 
mi caj i p'ojlel i ñuclel la' pusic'al ti 
Cristo Jesús cha'añon che! mic cha! 
c'otel ba' añetla. 

27 Yom jach mi la! wajñel ti uts'at 
che' bajche' mi' cantesañonla i 
wen t'an Cristo. Che' jini mi tsaj 
q'ueleyetla, o mi ma'anic tsaj 
q'ueleyetla, mi caj cubin xuc'uletla 
ti jump'ejl la! pusic'al, che! temel mi 
la! cha'len wersa cha'an mi! ñojpel 
jini wen t'an. 2š8Mach yomic mi la' 
wis bac'ñan la' contrajob. Che' jini 
tsiquil ti' tojlelob mi caj i jisantelob, 
pero mi caj la' coltantel cha'an Dios. 
29Come aq'uebiletla la' c'ajñibal ti 
Cristo, mach cojic jach cha'an mi la! 
ñop, pero cha'an ja'el mi la' wubin 
wocol cha'an Cristo. 3°Lajal woli' 
yujtel wocol ti la! tojlel che! bajche' 
tic tojlel come wolic ñusan wocol 
che bajche! tsa! la! wubi. 


Cristo tsi! peq'uesa i bA 


An i ñuq'uesantel lac pusic'al 

ti Cristo yic'ot c'uxbiya. Mi lac 
wen can lac ba ti jini Espíritu. Mi 
laj c'uxbin lac ba, mi lac p'untan 
lac bA. 2Jini cha'an ts'actesabeñon i 
tijicñayel c pusic'al. Yom junlajal la' 
ña'tabal yic'ot la! c'uxbiya yic'ot la' 
t'an. Yom jump'ejl jach la' pusic'al. 
3Mach yomic chuqui mi la' wis mel 
ti' tsaytsayñayel la' pusic'al cha'an 
mi la' chañ'esan la' ba. Pero yom 
pec' mi la' mel la' ba. Yom ñumen 
ñuc mi la! q'uel la! pi'alob che! 
bajche! mi la! bajñel q'uel la! bA. 
4Mach jinic jach la! bajñel wenlel 
yom mi la! ña'tan pero i wenlel la! 
pi'alob ja'el. 

5Yom lajal la! ña'tabal che! bajche' 

i ña'tabal Cristo Jesús. Che! 
junlajal Jesús yic'ot Dios, ma'anic 
tsi! wersa ña'ta i yajñel che! bajche' 
Dios. 7Pero tsi! wen peq'uesa i bA. 
Tsa' ajni che! bajche' juntiquil am 

ba ti! yum. Tsi' yila pañimil che! 
bajche' winic. 8Che! ba tsa! ajni 
bajche! winic, tsi! peq'uesa i bA. Tsi' 
wen jac'be Dios c'alal tsi! yac'a i bA 
ti chamel ya! ti cruz. 9Jini cha'an 
Dios tsi' yaq'ue c'ax cabal i ñuclel 
ya! ti! tojlel. Tsi' yaq'ue ñumen ñuc 
ba i c'aba! che! bajche! pejtelel ñuco' 
ba am ba i ye'tel. 10Cha'an ti! c'aba' 
Jesús mi caj i ñocchocoñob i ba 
pejtelel año' ba ti panchan yic'ot 

ti pañimil yic'ot ti' mal lum. 11! Ti 
pejtelelob mi caj i yalob Yumalach 
Jesucristo cha'an mi' tsictesañob i 
ñuclel Dios lac Tat. 


La' tsictiyic la' saclel ti pañimil 
12 Jini cha'an hermanojob, 

c'uxbibil ba c cha'an, che! bajche' 
tsa' la' jac'beyon che' ya' to añon 
la! wic'ot, ñumen wen woli la! 
jac' wale che! mach ya'ic añon. 
Ti' tsiltsilñayel la! pusic'al yic'ot 
baq'uen yom mi la' chan cha'len 
chuqui uts'at cha'an mi' tsictiyel 
woli la! coltantel. 13Come Dios woli' 
mel i ye'tel ti la' pusic'al cha'an 
mi la! mulan yic'ot cha'an mi la' 
mel chuqui yom Dios. 14Melela ti 
pejtelel la! pusic'al. Mach yomic mi 
la' cha'len wulwul t'an mi a'leya. 
15Che' jini toj mi caj la' wajñel ti 
jump'ejl la' pusic'al, i yalobiletla 
Dios. Che' jini ma'anic la' bibi'lel 
anquese joyoletla ti jini mach bA 
tojobic i pusic'al, jini sojquemob 
jax ba. Mi' tsictiyel la' saclel ti' 
tojlelob che! bajche' ec! 16che! woli 
la! pas jini cuxul ba t'an. Che! jini, 
tijicña mi caj cubin ti! q'uiñilel 
Cristo cha'an mach lolomic jach 
que'tel. 17Tsa!ix la! ñopo Cristo tsa! 
bA i yAC!A i bA i wenta tsAnsabil 

ba i majtan Dios. Mi che'ach yom 
mic chamel ja'el cha'an xuc'ul mi 
la! ñop, tijichayon mi tsa! mejli c 
ñuq'uesAbeñetla la! pusic'al. 18Jini 
cha'an yom tijicñayetla. Yom mi la! 
ñuq'uesAbeñon c pusic'al ja'el. 


Timoteo yic'ot Epafrodito 

19Mi cal mach jalic mi caj i 
coltañon lac Yum Jesús, cha'an 
mic choc tilel Timoteo ba! añetla, 
cha'an mi! ñuc'an c pusic'al che! 
mi cubin bajche' añetla. 20 Come 
ma'anic yamba c pi'al ilayi lajal 
bajche' Timoteo mu! ba i ña'tan la! 
wenlel ti jump'ejl i pusic'al. ?1Ti 
pejtelelob mi' ña'tañob i bajñel 
wenlel. Ma'anic mi' ña'tañob 
chuqui yom Cristo Jesús. ??La' 
wuyjil an cabal i c'ajñibal Timoteo. 
Che' bajche' ch'iton mi' coltan i 
tat ti e'tel, tsi' coltayon Timoteo ti' 
pucol jini wen t'an. ?3Jini cha'an 
com c choc majlel ya' ba' añetla 
che' mic ña'tan chuqui anto yom 
tic tojlel. 24Mi cal mach jalix mi 
caj i coltañon lac Yum cha'an 
mic tilel ja'el ba! añetla. 25'Tsac 
ña'ta ja'el yom mic choc majlel 
ba' añetla quermano Epafrodito, c 
pi'al ti e'tel ti jini wen ba guerra. 
Chocbil tilel la' cha'an, tsi' wen 
coltayon. ?6Wersa yom i q'ueletla 
ti la' pejtelel, come tsi' wen mele 
i pusic'al cha'an tsa' la' wubi c'am. 
271sujm tsa! wen c'am'a Epafrodito. 
Colel tsi! yala chamel. Pero Dios tsi! 
p'unta. Mach jinic jach tsi! p'unta 
Epafrodito, tsi! p'untayon ja'el, 
ame p'ojlic i ch'ijiyemlel c pusic'al. 
28 Jini cha'an com c bac! choc majlel 
ba! añetla, cha'an cha! tijicña mi la! 
wubin che! mi la! q'uel, cha'an che! 

jini mi! lajmel jini c tsic pusic'al 
ja'el. 29PAyAla ochel ti lac Yum ti' 
tijicñayel la! pusic'al. Q'uelela ti ñuc 
pejtel mu! ba i melob che! bajche' 
Epafrodito. 3°Come cha'an ti! ye'tel 
Cristo colel tsi' yala chamel. Tsi' 
yac'a i bA ba! babaq'uen mi! chamel 
cha'an mi' ts'actesabeñetla chuqui 
anto yom melol tic tojlel. 


Wolic cha'len ajñel cha'an mij 
c'otel ya' ba' jaxal c bijlel 
Hermanojob, anto yom mi 
la! tijicñesan la! pusic'al 

ti lac Yum.Isujm, ma'anic mic 
lujban c cha' ts'ijbubeñetla jini 
jach ba t'an. Che'ach yom cha'an 
mi la' wen jac'. ?Tsajiletla come 
an winicob lajalo' ba bajche' ts'i'. 
Chaca q'uele la' ba ti' tojlel jini 
mu! ba i cha'leñob jontolil. Chaca 
q'uele la' ba ti' tojlel jini woli ba i 
subob wersa mi! tsejpel lac pachalel 
cha'an mi laj coltantel. 3'Tsepbil 
lac pachalel ti isujm, joñonla mu! 
ba lac ch'ujutesan Dios ti Espíritu. 
Mi' ñuc'an lac pusic'al ti Cristo 
Jesús. La cujil mach mejlic lac 
bajñel coltan lac ba. 4Mi an majqui 
tsi! lon ña'ta i bajñel coltan i bA, 
che! ja'el joñon. Mi an majqui mi 
mejlel i pas i ba ti ñuc ti! tojlel Dios, 
ñumen joñon. 5Come tsac ch'ama 
tsep pachalel che! waxacp'ejl jaxto 
j q'uiñilel. Loq'uemon ti! p'olbal 
israelob, ti! p'olbal Benjamín. 
Hebreojon come puro hebreojob 
c ñojte!el. Fariseojon cha'an ti' 
jac'ol mandar. Cabal tsac tic'la 
xñopt'añob mu! ba i tempañob i bA. 
Ma'anic c mul ti! tojlel jini mandar. 
T Pero lolom jach pejtel c bajñel 
ñuclel. Tsac ña'ta la'ix sajtic cha'an 

mij c'uxbintel ti Cristo. ŝIsujm, 
ma'anic i c'ajñibal jini tsa! bA c 
ñaxan q'uele ti ñuc come ñumen 
ñuc i cañol Cristo Jesús, c Yum. 
Cha'an Cristo wolij q'uel bajche! 
misujelal pejtelel tsa' ba j q'uele 

ti ñuc ti yamba ora cha'an mic 

taj c wenlel ti Cristo, 3cha'an mi 
cajñel ti! tojlel. Mach cha'anic 

ti' jac'ol mandar wolic taj, pero 
cha'an wolic ñop Cristo, come Dios 
mi' yaq'ueñonla toj ba lac pusic'al 
che! mi lac ñop. !0Com jach j can 
Cristo yic'ot i p'atalel Dios tsa' ba i 
teche ch'ojyel. Com camben i wocol 
cha'an mic chamel lajal bajche' tsa' 
chami, 11cha'an mic cha! ch'ojyel 
ja'el ti' tojlel chameño' ba, bajche' 
jach mi! yujtel, cha'an mi cajñel ti 
tsiji' ba j cuxtalel. 


Yom mi lac cha'len wersa 


12Maxto anic tsac taja pejtelel 
jini. Maxto ts'actiyemic c wenlel. 
Wolic cha'len wersa cha'an ts'acal 
mic taj chuqui yom i yaq'ueñon 
Cristo Jesús tsa' ba i tajayon. 
13Hermanojob, ma'anic wolic ña'tan 
mi ts'acal tsac taja, pero junsujm 
jach wolic ña'tan: Wolic ñajatesan 
jini am ba tic pat. Wolic cha'len 
wersa cha'an mic taj jini am ba ti' 
tojel c wut. 14Wolic cha'len wersa 
che' bajche' x'ajñel cha'an mij c'otel 
ya! ba! jaxal c bijlel cha'an mic taj 
jini c'ax uts'at bA. Dios woli' payon 
ti chan ti Cristo Jesús, jiñach jini 
c'ax uts'at ba. 15Jini cha'an, ti 
pejtelelonla tsa' ba lac taja laj colel, 
che'ach yom mi lac ña'tan ti lac 
pusic'al. Mi tilel bixel la' pusic'al, 
Dios mi caj i pasbeñetla. 16Mi an 
chuqui tsa' lac taja ti Cristo, la' lac 

chan tsajcan ti jump'ejl lac pusic'al 
che! bajche' cantesabilonla, che! 
bajche! tsa! lac mele c'alal wale. 

17 Hermanojob, melela che! bajche' 
wolic mel. Wen q'uelela jini mu' ba 
i melob che' bajche' joñon lojon. 

18 Come woli' yujtel che! bajche' 
tsac wan subeyetla. Cabalob ti 

la' tojlel woli' contrajiñob i cruz 
Cristo. Wolic cha' subeñetla yic'ot 
i ya'lel c wut. 19Mi caj i jisantelob 
come woli' diosiñob chuqui yom i 
bac'tal. Mi' lon q'uelob i ba ti ñuc 
cha'an i melbalob anquese quisintic. 
Mi' yac'ob ti' pusic'al chuqui jach 
an ti pañimil. ?°Pero joñonla an 
lac lumal ya' ti panchan ba' mi 

caj lac taj la caj Coltaya, lac Yum 
Jesucristo woli ba lac pijtan. ?1 Jini 
mi caj i q'uextabeñonla lac bac'tal 
am ba i tsuculel cha'an lajal mi' 
yajñel bajche' i bac'tal lac Yum 
am ba i ñuclel, come an i p'atalel 
cha'an mi' ch'am ti' wenta pejtelel 
chuqui tac an. 


Tijicñesan la' pusic'al ti lac 
Yum Jesucristo ti pejtelel ora 

C'uxbibil ba quermanojob, 

com j q'ueletla. Mic taj c 
tijicñayel yic'ot c ñuclel ti jatetla. 
Jini cha'an ajñenla ti xuc'ul ti lac 
Yum, c'uxbibilet ba la. 2Ti wocol 
t'an mic subeñet Evodia yic'ot 
Síntique, yom jump'ejl la' pusic'al 
ti lac Yum. 3Che! ja'el ti wocol t'an 
mic subeñetla, mero c pi'alet ba la 
ti e'tel, coltan jini x'ixicob tsa' ba 
i cha'leyob e'tel quic'ot ti jini wen 
t'an, yic'ot ja'el Clemente, yic'ot 
yaño! ba c pi'Alob ti e'tel chucbilo' 
ba i c'aba' ti! jun Dios yic'ot pejtel 
año! ba i cuxtalel. 4Tijicñãesan 

la' pusic'al ti lac Yum ti pejtelel 
ora. Mic cha! subeñetla: Tijicñesan 
la! pusic'al. 5PAsbeñob i yutslel la' 
pusic'al pejtelel winicob. Lac'alix 
an lac Yum. Mach mi la! cha'len 
tsic pusic'al pero ti pejtelel chuqui 
tac mi' yujtel subenla Dios chuqui 
tac yom ti oración. Chan c'ajtibenla. 
Subenla wocolix i yala. ! Che! jini, 
i ñach'talel la! pusic'al ch'oyol bA 
ti Dios mi caj i cantan la! pusic'al 
yic'ot la' ña'tabal ti Cristo Jesús. 
Ma'anic i p'isol i ñach'talel lac 
pusic'al mu' ba i yaq'ueñonla. 


Ña'tanla pejtelel jini 

8Che! ja'el hermanojob yom mi 
la' ña'tan chuqui tac isujm, chuqui 
tac toj, chuqui tac uts'at, chuqui tac 
sac, chuqui tac i t'ojol, chuqui tac 
wen. Mi an chuqui c'ax wen, mi an 
chuqui yom sujbel ti ñuc, ña'tanla. 
Melela ti pejtelel che! bajche' 
cAntesaAbiletla, che! bajche! tsa! la! 
ñopo, che! bajche! tsa! la! wubi ti 
joñon, che! bajche! tsa! la! q'uele ti 
joñon. Che! jini mux i yajñel Dios la! 
wic'ot. JiñAch mu! bA i yaq'ueñonla 
i ñach'tlel lac pusic'al. 


Tsa' aq'uenti i majtan Pablo 

10 C'ax tijicña c pusic'al ti lac 
Yum wale come tsa! cha! caji la' 
coltañon. Anix ora la' wom, pero 
ma'anic tsa! mejli la! taj bajche' 
mi la' coltañon. 11Ma'anic woli 
cal mi an to chuqui yom c cha'an. 
Come cujil ajñel ti tijicña bajche'! 
jach añon. 12Cujil c ñusan wocol 
che! ma'anic c chuba'an. Cujil 
wen chumtal ja'el che! cabal c 
chuba'an. CAntesAbilon cha'an 
mi cajñel ti tijicña bajche' jach 

añon, chuqui jach mi! yujtel, mi 
ñajon, mi wi'ñayon, mi an cabal c 


chuba'an, o mi anto yom c chubas'an. 


13Ti Cristo mu! ba i p'atesañon mi 
mejlel c mel pejtelel chuqui yom. 
14Wen uts'at tsa' la' mele che' ba 
tsa! la! coltayon tic wocol. 15Che! 
ti' cajibal jini wen t'an, che! bA tsa! 
loq'uiyon ti Macedonia, ma'anic 
tsi! coltayoñob. La! wujil ma'anic 
chuqui tsi! yaq'ueyoñob yamba 
xñopt'añob, cojach jatetla añet 

ba la ti Filipos. 1!6Che! ya! añon 

ti Tesalónica ja'el cha'yajl tsa! la' 
chocbeyon tilel chuqui anto yom 

c cha'an. 1 Ma'anic wolij c'ajtin c 
majtan, pero com mi' p'ojlel wen 
ba la' melbal cha'an ñumen cabal 
mi la! taj la! chobejtabal. 18 Tsa'ix 
la! waq'ueyon pejtelel chuqui yom. 
An i ñumel. JasAlix. Epafrodito 

tsi' ch'ambeyon tilel ti pejtelel. La! 
wofrenda, xojocña i yujts'il yilal, 
lajal bajche' pulbil ba i majtan Dios 
mu' ba i mulan, uts'at ba mi' q'uel. 
19Lac Yum Dios mi caj i yaq'ueñetla 
pejtelel chuqui anto yom la' cha'an 
che' bajche' c'amel an i cha'an 
Cristo Jesús ya! ti panchan. 20La! 
sujbic i ñuclel Dios lac Tat ti pejtelel 
ora. Amén. 


Cortesía tac 


21Aq'uenla cortesía pejtelel i 
cha'año' ba Dios ti Cristo Jesús. 
Pejtelel la quermanojob año' bA 
quic'ot mi! yaq'ueñetla cortesía. 
22pejtelel i cha'año! ba Dios mi! 
yaq'ueñetla cortesía, cojcoj jini año! 
ba ti! yotot César. ?3La' ajnic ti la' 
pusic'al i yutslel i pusic'al lac Yum 
Jesucristo. 


COLOSENSES 





Pablojon apóstolon i cha'an 

Jesucristo cha'an che'ach yom 
Dios. Añon quic'ot la quermano 
Timoteo. ?Wolic ts'ijbubeñetla ili 
jun i cha'añet bA la Dios, xuc'ul bA 
hermanojob ti Cristo añet ba la ti 
Colosas. La' aq'uentiquetla i yutslel 
yic'ot i ñach'talel la' pusic'al ch'oyol 
ba ti Dios lac Tat yic'ot ti lac Yum 
Jesucristo. 


Wocolix i yala Dios 


3Ti pejtelel ora mic suben lojon 
wocolix i yala Dios i tat lac Yum 
Jesucristo che' mic tajet lojon ti 
oración. 4Come tsa cubi lojon ñopol 
la' cha'an Cristo Jesús. Mi la' c'uxbin 
pejtelel i cha'año' ba Dios. 5Come 
woli la' pijtan chuqui tac lotbebilet 
bA la ya! ti panchan che! bajche! 
tsa! la! wubi ti isujm ti jini wen t'an 
tsa! bA c'oti ti la! tojlel yic'ot ti 
pejtelel pañimil. Woli' chan pujquel 
tila! tojlel. Woli! chan ac! i wut che! 
bajche' ti jini q'uin che! ba tsa! caji 
la! wubin che! ba tsa! la! ch'ambe i 
sujmlel i yutslel i pusic'al Dios. 7 Tsi' 
cantesayetla Epafras, jini c'uxbibil bA 
c pi'al lojon ti e'tel, jini xuc'ul ba i yaj 
e'tel Cristo ti la! tojlel. 8Epafras tsi' 
subeyon lojon an cabal la! c'uxbiya 
ti jini Espíritu. 9Jini cha'an joñon 


lojon ja'el, che! ba tsa cubi lojon 
c'alal wale, ma'anic mij cay lojon c 
mel oración cha'añetla. Mij c'ajtiben 
lojon Dios cha'an mi' bujt'esañetla 

ti wen ba la' ña'tabal ch'oyol ba ti 
Espíritu cha'an mi la' ch'amben isujm 
ti pejtelel la' pusic'al chuqui yom 
Dios, 1cha'an che! jini mi mejlel la! 
wajñel bajche' yom lac Yum, cha'an 
tijicña mi! q'ueletla. Che! jini mi caj 
la! wac' la! wut ti wen ba la! melbal. 
Mi caj i p'ojlel la! ña'tabal ti Dios 
cha'an mi la! wen can. 11Mij c'ajtiben 
lojon jini p'atal ba Dios am ba i ñuclel 
cha'an mi' p'atesañetla yic'ot pejtelel 
i p'atalel cha'an mi la! cuch pejtelel 
wocol ti! xuc'talel la! pusic'al yic'ot 
cha'an mi la! cuchben i mulla! pi'alob. 
12Ti' tijicñayel la! pusic'al subenla 
wocolix i yala lac Tat, come tsi! cha! 
meleyonla ti uts'at cha'an mi lac taj 
lac wenlel yic'ot i cha'año' ba Dios 
woli ba i yajñelob ti! saclel pañimil. 
13Dios tsi' loc'sayonla ti' yumantel 
ic'ch'ipan ba pañimil. Tsi' yotsayonla 
ti' yumantel jini c'uxbibil ba i Yalobil 
14tsa! ba i yac'ayonla ti colel che! bA 
tsi' ñusAbeyonla lac mul ti' ch'ich'el. 


Wen ñuc Cristo 


15Come Jesús tsi' tsictesa Dios mach 
ba mejlic laj q'uel. Jiñach yax alal ba 

i chalan che! maxto anic melbil tac bA. 


16Melbil i cha'an Jesús pejtelel chuqui 
tac an ti panchan yic'ot ti pañimil, 
jini tsiquil tac bA yic'ot jini mach bA 
tsiquilic, mi reyob, mi yumalob, mi 
gobierno, mi i p'atalel año! bA i ye'tel. 
Pejtelel chuqui an, melbilach i cha'an 
Jesús cha'an mi' q'uejlel ti ñuc lac 
Yum. 17 Añach Jesús che! maxto anic 
chuqui an. Ti! p'atalel Jesús xuc'ul mi! 
yajñel ti pejtelel. 18 Jesús i Yumach 
pejtelel mu! ba i ñopob. Jiñach lac jol, 
joñonla i bac'talonla. Mi' yaq'ueñob i 
cuxtAlel pejtelel xñopt'añob. Jiñach 
ñaxan ba tsa! ba ch'ojyi ba'an 
chameño' ba cha'an i bajñel mi' 
q'uejlel ti ñuc ti' tojlel pejtelel chuqui 
tac an. 19Come Dios yom cha'an mi' 
yajñel pejtel i bujt'emal ti! Yalobil. 
20Cha'an ti! caj i ye'tel Cristo, Dios tsi' 
yuts'esa pejtelel chuqui an ti pañimil 
yic'ot panchan. Cristo tsi' ñach'choco 
pejtelel mu! ba i contrajin Dios che' 
ba tsa' bejq'ui i ch'ich'el ti cruz. 
21-22Ti yamba ora ñajt añetla ti Dios. 
Tsa' la' contraji Dios ti la' pusic'al 
yic'ot ti jontol ba la' melbal. Pero Dios 
tsi! yac'a ti chamel i Yalobil. Che! jini 
tsi' cha' uts'esayetla cha'an ch'ujul mi' 
payetla ochel ti! tojlel. Saq'uesabiletla 
ti pejtelel la' bibi'lel yic'ot la' mul 

23 mi chan xuc'uletla ti isujm, mi 
p'taletla ti jini mu! ba la! ñop. Mach 
mi la' cay la' pijtaya tsa' ba la' wubi 

ti jini t'an woli ba i sujbel ti pejtelel 
pañimil ti yebal panchan. Joñon, 
Pablo, aq'uebilon que'tel cha'an jini 
wen t'an. 


I ye'tel Pablo cha'an gentilob* 
24Tijicñayonix wale cha'an wolic 
ñusan wocol cha'añetla. Wolic 
ts'actesan i wocol Cristo anto bA 

yom ti! tojlel jini xñopt'añob mu' 
ba i tempañob i ba, jiñobach i 
bac'tal Cristo. 251 yaj e'telon jini 
xñopt'añob che! bajche' tsi! ña'ta 
Dios. Tsi' yaq'ueyon que'tel ti la! 
tojlel cha'an ts'acal mij cantesañetla 
ti' t'an Dios. 26Jiñach i sujmlel 
mach ba tsictiyemic ti yamba ora, 
pero wale tsa'ix tsictesabentiyob i 
cha'año' ba Dios. 27Dios yom i yac! 
ti cajñel ti' tojlel pejtelel winicob 
x'ixicob jini c'ax ñuc ba i sujmlel 
mach ba tsictiyemic ti yamba ora. 
Jini ñuc ba ti cañol jiñach Cristo 
woli ba i yajñel ti la! pusic'al. 
Jiñach mu! bA i yaq'ueñetla la! 
pijtan la! ñuclel. 28Mic sub lojon 
majlel Cristo. Mic xic!ben lojon 
pejtelel winicob. Mij cantesañob 
lojon cha'an mi! ch'ambeñob isujm 
ti jujuntiquil cha'an chajpabilob ti 
Cristo Jesús. 29Jini cha'an wersa 
mic cha'len e'tel ti pejtelel c p'atalel 
tilem ba ti Cristo woli ba ti e'tel tic 
pusic'al. 

Com mi la! ña'tan bajche! 

wolic cha'len wersa e'tel 
cha'añetla yic'ot año! ba ti Laodicea 
yic'ot pejtelob maxto ba anic tsi' 
q'ueleyob c wut, ?cha'an mi' cha! 
ñuq'uesantel la' pusic'al, cha'an 
mi la! c'uxbin la! ba ti jump'ejl la' 
pusic'al. Com mi la' lu' ch'amben 
isujm pejtelel jini c'ax ñuc tac bA 
i sujmlel maxto ba tsictiyemic ti 
yamba ora, cha'an mila! can i 
sujmlel Dios lac Tat yic'ot Cristo. 
3Ctax ñuc i ña'tabal Cristo. Laj 
cañalach i cha'an. Mi' pasbeñonla 
jini mucul tac ba i cha'an Dios. 
4Wolic wan subeñetla ame anic 
majqui yom i lotiñetla ti maña jax 
ba t'an. SIsujm mach ya'ic añon 

quic'otetla pero tic pusic'al wolic 
ña!tañetla che! bajche' ya! añon. 
Tijicñayon che! mi cubin woli la' 
wajñel ti jump'ejl la! pusic'al, che' 
xuc'ul woli la! ñop Cristo. 


Lac bujt'emal ti Cristo 

6Jini cha'an che! bajche' tsa! la! 
ñopo lac Yum Jesucristo, che! ja'el 
chan ajñenla ti Cristo. ”Yom an la! 
wi! ti Cristo, come wa!chocobiletla 
i cha'an. Yom chan xuc'uletla ti 
jini tsa! ba la! ñopo che! bajche' tsa! 
cantesantiyetla. Chan subenla Dios 
wocolix i yAlA. 

8Chaca q'uele la! ba ame anic 
majch mi' soquetla yic'ot i ña'tabal 
ch'oyol ba ti pañimil yic'ot i 
sajtemal loq'uem ba ti' bajñel 
pusic'al, che! bajche' i tilel i melbal 
lac ñojte'el woli ba i ñojpel ti 
pañimil, mach ba cantesabilobic 
ti Cristo. ’Ti' bac'tal Cristo mi' 
yajñel pejtelel i bujt'emal Dios. 
10Bujt'emetla ti Cristo. Jiñach i 
Yum pejtelel yumalob año! ba i 
ye'tel yic'ot i p'atalel. 11 Ti Cristo 
ja'el tsa' tsejpi la' pachalel yilal 
che! ba tsa! la! choco i tsuculel la! 
pusic'al am ba ti la' bac'tal. Jiñach 
mero tsep pachalel, mach melbilic 
ti c'abal, i ye'telach Cristo. 12Tsa! 
tem mujquiyetla la' wic'ot Jesús ti 
ch'am ja'. Che' ja'el tsa' tejchiyetla 
ch'ojyel la! wic'ot Jesús cha'an tsa! 
la' ñopo i p'atalel Dios tsa' ba i 
teche ch'ojyel Jesús ba'an chameño' 
bA. 

13Ti yamba ora che! chameñetla 
ti mulil, che! mach tsepbilic la! 
pachalel, Dios tsi! yaq'ueyetla 
la! cuxtAlel yic'ot Cristo. Tsi' 
ñusabeyetla pejtelel la! mul. 

14Cristo tsi! jisabe i p'atalel jini 
mandar am ba ti laj contra. Tsi' 
yapa jini jun ba! ts'ijbubil jini 
mandar mu! bA i tsictesan lac 
mul. Tsi' ch'iji ti cruz. 15Tsi! jisabe 
i p'atalel xiba yic'ot i yaj e'telob 
yic'ot i yumantel. Tsi' quisnitesayob 
ti' wut pejtelelob. Tsa' majli i 
cha'an Cristo ya! ti cruz. 

16Jini cha'an mach yomix mi la' 
lon q'uejlel ti xmulil cha'an chuqui 
tac mi la! c'ux, mi cha'an chuqui 
tac mi la! jap, mi cha'an q'uiñijel, 
mi che! woli ti pasel uw, mi che! 
ti' yorajlel c'aj o. 17 Pejtelel jini, i 
yejtalach jini mero isujm ba mu! 
to ba i tilel. Pero jini mero isujm 
ba mi' tajtal ti Cristo. 18Jini mu! 
ba caj la! waq'uentel mach mi la! 
wac! ti chijlel cha'an jini mu! bA 
i lon pasob i ba ti pec', mu' ba i 
ch'ujutesañob ángelob. Mi' lon alob 
an chuqui tsi' q'ueleyob ti espíritu. 
Mi' lon chañ'esañob i ba cha'an i 
bajñel ña'tabal. 19Pero ma'anic mi' 
yumañob Cristo. Mach chuculobic 
ti' bac'tal Cristo ba' mi' tajob i 
p'atalel i cha'año' bA Cristo. Pejtelel 
i bac'tal Cristo tsuyulach ti' p'aquel 
tac yic'ot ti' chijil tac. Mi' taj i colel 
ti' p'atalel Dios. 


Tsiji' ba laj cuxtalel ti Cristo 

20Mi tsa'ix chamiyetla la' wic'ot 
Cristo yomix mi la' cay la' jac'ben 
i cantesa pañimil. ¿Chucoch woli 
la' wotsan la' ba ti' wenta jini 
mandar tac che' bajche' i cha'año' 
ba pañimil? ?1Mi' yalob: Mach la! 
chuc jini. Mach la' c'ux jini. Mach 
la! tal yamba, che'ob, 22che! bajche' 
i tilel mi' cha'leñob cantesa yic'ot 
tic'oñel i cha'año' ba pañimil. Pejtel 

chuqui tac tic'bil mi! jilel i c'ajñibal. 


231sujm, lon an i ña'tabal yilal jini 
mu! bA i jac'beñob i mandar che! 
mi! cha'leñob ch'ujutesaya bajche! 
jach yomob, che! mi! lon melob i bA 
ti pec!, che! mi! yilol ac'ob i bac'tal 
ti wocol. Pero ma'anic i c'ajñibal 
cha'an mi! tic'ob i tsucul pusic'al. 
Mi tsa'ix cha! tejchiyetla la! 
wic'ot Cristo, sajcanla chuqui 
an ti chan ba! buchul Cristo ti' 
ñoj Dios. 2Chan ña'tanla chuqui 
an ti chan, mach jinic am ba ti 
pañimil. 3Come tsa! chamiyetla 
yic'ot Cristo. Cantabil la! cuxtAlel 
yic'ot Cristo ti Dios. 4Che! mi' 
tsictiyel Cristo jatetla ja'el mi caj la! 
tsictiyel la! wic'ot ti! ñuclel come la! 
cuxtalelach Cristo. 


Jini tsucul ba winic yic'ot 
jini tsiji' ba winic 

5Jini cha'an ti junyajlel chocola 
pejtelel i cha'an ba pañimil am 
ba ti la! pusic'al: la! ts'i'lel, la! 
bibi'lel, la! jontolil, i colosojlel 
la! pusic'al, yic'ot i ts'i'lel la! wut, 
come lajal i ts'i'lel lac wut bajche' i 
ch'ujutesantel dioste". ê Jini cha'an 
tal i mich'ajel Dios ti' tojlel jini mu' 
ba i ñusañob mandar. TTi yamba 
ora jatetla ja'el tsa! la! ñusa Dios 
che! bA tsa! ajniyetla ti mulil. 8Pero 
wale cayala pejtelel jini: mich'ajel, 
a'leya, u'yaj t'an, jop' t'an, yic'ot 
bibi' t'an mu' ba i loq'uel ti la' wej. 
9Mach mi la! lotin la! pi'alob, come 
tsa'ix la! choco jini tsucul ba la! 
pusic'al yic'ot i melbal. 10Tsa'ix la' 
xojo jini tsiji' ba la! pusic'al tsa! bA i 
mele Dios cha'an mi la' q'uextayel 
majlel ti' yejtal Dios yic'ot tsiji' 
ba la! ña'tabal. 11Ti Cristo mach 

jelchojquic mi' q'uejlelob winicob 
x'ixicob mi griego, mi judío, mi 
tsepbil i pachalel, mi mach tsepbilic 
i pachalel, mi ñajt ch'oyolob, mi 
mach yujilic jun, mi an ti' yum, 
o mi ma'anic i yum, pero Cristo 
i Yumach pejtelel winicob yic'ot 
pejtelel chuqui tac an. 
12Yajcabiletla i cha'an Dios, 
ch'ujuletla, c'uxbibiletla. Jini cha'an 
lapala tsiji' ba la! pusic'al yujil ba 
p'untaya yic'ot c'uxbiya. Q'uele 
la' ba ti pec'. Yom uts la' pusic'al. 
Cuchula wocol. 13Cuchben la! ba la' 
sajtemal. Ñusaben la! ba la! mul mi 
an la! contrajintel. Che! bajche! tsi' 
ñusabeyetla la! mul Cristo, che'ach 
yom mi la' mel jatetla. 14Jini 
ñumen yom ba jiñach c'uxbiya, 
come mi' yaq'uetla ti tem ajñel ti 
jump'ejl la! pusic'al. 15La' tsictiyic i 
ñach'talel la' pusic'al ch'oyol ba ti 
Dios. Jini cha'an, tsa! tem pajyiyetla 
ti jump'ejl la! bac'tal. Subenla Dios 
wocolix i yala. 16Wen ñopola i t'an 
Cristo cha'an mi' yac' i wut ti la' 
pusic'al. CAntesan la! bA. Toj'esan 
la! bA yic'ot wen ba la! ña'tabal. 
C'ayiben lac Yum salmo tac, yic'ot 
himno tac, yic'ot c'ay ti' yutslel 
la' pusic'al. Subenla wocolix i yala 
Dios. 1 Pejtel chuqui mi la! mel, mi 
t'an, mi e!tel, melela ti! c'aba! lac 
Yum Jesús. Subenla wocolix i yAlA 
Dios lac Tat ti Jesús. 18X'ixicob 
ac'a la! bA ti uts'at ti' wenta la! 
ñoxi'al, come che'ach yom lac Yum. 
19Winicob c'uxbin la! wijñam. Mach 
tsatsic yom mi la! pejcan. 


Bajche' yom mi' yajñelob xñopt'añob 


20 Alobob, jac'benla la! tat la! ña' 
ti pejtelel chuqui mi' subeñetla, 

come che'ach mi! mulan lac Yum. 
21Tatalob, mach mi la' lon techben 
i mich'ajel la! walobilob ame 
lijicña mi! melob i bA. 22X!e!telob, 
jac'benla la! yum ti pañimil ti 
pejtelel chuqui mi! subeñetla, mach 
cha'anic uts'at mi! q'ueletla winicob 
pero ti jump'ejl la! pusic'al cha'an 
woli la! c'uxbin Dios. 23Pejtelel 
chuqui jach mi la! mel cha'lenla 
ti jump'ejl la! pusic'al ti! tojlel lac 
Yum che! bajche' i ye'tel lac Yum, 
mach che'ic bajche' i ye'tel winicob. 
24Come ña'tabil la' cha'an, lac Yum 
mi caj i yaq'ueñetla la' chobejtabal 
ti panchan. Come woli la' cha'liben 
i ye'tel Cristo lac Yum. 25Jini mu! 
ba i cha'len jontolil, mux i ch'am i 
tojol cha'an i jontolil. Ti jujuntiquil 
mi caj i yaq'uentel bajche' an i 
melbal. 

Yumalob, melbenla chuqui 

uts'at yic'ot chuqui toj jini 
x'e'telob la' cha'an. Come ña'tabil 
la! cha'an an la! Yum ja'el ya! ti 
panchan. 2Chan cha'lenla oración ti' 
xuc'talel la' pusic'al. Yom ch'ejletla 
ti oración. Subenla Dios wocolix 
i yala. ĉTajayon lojon ti oración 
ja'el come ñup'ulon cha'an jini wen 
t'an. C'ajtibenla Dios cha'an mi' 
chajpabeñon lojon ba' mic sub lojon 
majlel jini wen t'an yic'ot i sujmlel 
Cristo mach ba tsictiyemic ti yamba 
ora, 4cha'an mic tsictesan majlel 
che! bajche' yom. 5Ajñenla ti uts'at 
ti! tojlel jini mach bA ochemobic 
ti! t'an Dios. C'añala ti ts'acal 
jujump'ejl q'uin ti! tojlel Dios. Š Ti 
pejtelel ora cha'lenla uts ba t'an am 
ba i yats'mil yubil. Ña'tanla bajche' 
yom mi la' jac'ben i t'an jujuntiquil. 

Cortesía tac 


T Jini c'uxbibil ba la quermano 
Tíquico mi caj i subeñetla pejtel 
chuqui wolic mel. Jiñach xuc'ul 
ba x'e'tel, c pi'al ti e'tel ti lac 
Yum. Jini cha'an wolic choc 
tilel ba' añetla cha'an mi' ña'tan 
bajche' añetla yic'ot cha'an mi' 
ñuq'uesabeñetla la! pusic'al. 9Mi' 
tilel yic'ot Onésimo jini xuc'ul bA 
quermano, c'uxbibil ba lac cha'an, 
loq'uem ba ba' añetla. Mi caj i 
subeñetla pejtelel woli ba ti ujtel 
ilayi. 

10 Aristarco, c pi'al ti ñujp'el, mi' 
yaq'ueñetla cortesía yic'ot Marcos 
i yalobil i yumijel Bernabé. Che! 
bajche' tsac subeyetla ti yamba ora, 
yom mi la! pay ochel Marcos mi tsa! 
c'oti ba! añetla. 11Mi' yaq'ueñetla 
cortesía Jesús, jini am bA i 
cha'p'ejlel i c'aba' Justo. Ti pejtelel 
jini israelob cojach cha'tiquil 
uxtiquil woli' coltañoñob ti e'tel 
cha'an i yumantel Dios. Cabal tsi' 
ñuq'uesAbeyoñob c pusic'al. 1?Mi' 
yaq'ueñetla cortesía Epafras x'e'tel 
i cha'an Cristo tsa! ba loq'ui ba! 
añetla. Ti pejtelel ora woli! chan 
cha'len wersa oración cha'an xuc'ul 
mi la' wajñel, cha'an ts'acal mi 
la' lu' ña'tan pejtelel chuqui yom 
Dios. 13Come mic subeñetla, cabal 
woli' chan ña'tañetla Epafras. Woli' 
ña'tan ja'el pejtelel ya' ba añob 
ti Laodicea yic'ot ti Hierápolis. 
14Lucas jini c'uxbibil ba sts'acaya, 
mi! yaq'ueñetla cortesía. Che! 
ja'el Demas. !5Aq'uenla cortesía 
la quermanojob ya! bA añob 
ti Laodicea yic'ot Ninfa yic'ot 

xñopt'añob mu! ba i tempañob i bA 
ti' yotot Ninfa. 

16Che! mi! yujtel ti q'uejlel 
ili jun ba! añetla, aq'uenla i 
q'uelob ja'el xñopt'añob mu! bA 
i tempañob i ba ya! ti Laodicea. 
Yom mi la! q'uel ja'el jini jun tsa! 
bA chojqui majlel ya! ti Laodicea. 

17 Subenla Arquipo: “Chaca q'uele 
a ba cha'an ts'acal ma' mel a 
we'tel tsa' ba i yaq'ueyet lac Yum”. 
Che! yom mi la! suben. 18Joñon, 
Pablo, tsac ts'ijba ili cortesía tij 
c'ab. Ña'tanla cachalon ti cadena. 
La' ajnic la' wic'ot i yutslel i 
pusic'al Dios. 


1 TESALONICENSES 





Pablojon quic'ot Silvano, 

quic'ot Timoteo. Wolic 
ts'ijbubeñet lojon ili jun xñopt'añet 
ba la mu! ba la! tempan la! bA ya! ti 
Tesalónica, ochemet ba la ti Dios 
lac Tat yic'ot ti lac Yum Jesucristo. 
La' aq'uentiquetla i yutslel yic'ot 
i ñach'talel la! pusic'al ch'oyol bA 
ti Dios lac Tat yic'ot ti lac Yum 
Jesucristo. 


Xpasoñelob jini año' ba ti Tesalónica 

2Wolic chan suben lojon wocolix 
i yala Dios cha'añetla ti la' pejtelel. 
Wolic tajet lojon ti oración. 3Ti' 
tojlel Dios lac Tat wolic chan ña'tan 
lojon bajche' tsa' la' ñopo Dios, 
yic'ot bajche' woli la' c'uxbin, yic'ot 
bajche' woli la' pijtan lac Yum 
Jesucristo. Wen tsiquil la' xuc'tilel 
ti la' melbal, come woli la' wen 
cha'liben i ye'tel cha'an c'ux mi la' 
wubin. 

4Cujil lojon, hermanojob, 
c'uxbibiletla i cha'an Dios tsa! bA 
i yajcayetla. 5Come mach to'ol 
t'anic jach jini wen t'an tsa! bA c 
subeyet lojon. Tsa' tili ba! añetla 
yic'ot i p'atalel Dios yic'ot i p'atalel 
jini Ch'ujul bA Espíritu. Tsa! wen 
tsictesAbentiyetla ti isujm. La' 
wujil bajche' tsa' ajniyon lojon ti 


la! tojlel cha'an la! wenlel. ĉTsa' 
caji la! tsajcan lac Yum che! bajche' 
tsa' la' tsajcayon lojon. Anquese 
cabal tsa! la! taja la! tic'lantel, tsa' 
la! ñopo jini t'an yic'ot i tijicñAyel 
la' pusic'al ch'oyol ba ti Ch'ujul 

ba Espíritu. 7Che'ach woli la! pas 
bajche' yom mi' melob pejtelel 
xñopt'añob ti Macedonia yic'ot ti 
Acaya. 8Come mach jinic jach año' 
ba ti Macedonia yic'ot ti Acaya tsi' 
yubibeyob i t'an lac Yum tsa' ba la' 
pucu. Pero ti jujumpejt lum tsa'ix 
ubinti bajche' tsa' la' ñopo Dios. Ti 
pejtelel yujilob, jini cha'an mach 
wersajic mic sub lojon. 3Come woli' 
subob bajche' tsa' la' payayon lojon 
ochel ba' añetla yic'ot bajche' tsa! la' 
caya dios tac cha'an mi la' ñop jini 
mero Dios, cha'an mi la' cha'liben 
i ye'tel jini cuxul ba Dios, 1°cha'an 
ja'el mi la' pijtan i Yalobil Dios mu' 
ba caj i tilel ti panchan. Jiñach 
Jesús tsa' ba tejchi ch'ojyel ba'an 
chameño' bA, mu! ba i coltañonla 
cha'an ma'anic mi' tajonla i 
mich'ajel Dios mu' ba caj i tilel. 


I ye'tel Pablo ya' ti Tesalónica 
Come la' wujil hermanojob, 
mach lolomic jach tsac 

jula'tayet lojon. ?Anquese tsac 

1 TESALONICENSES 2 


ñaxan ubi lojon wocol yic'ot c 
tic'lantel ya! ti Filipos, ch'ejlon 
lojon ti Dios, tsac subeyetla i 

wen t'an Dios anquese an cabal j 
contrajintel lojon. 3Che! ba tsac 
xic'beyet lojon, mach sojquemic c 
t'an lojon, mach bibi'ic, mach c lotic 
lojon. 4Dios uts'at tsi' q'ueleyon 
lojon che' ba tsi' yaq'ueyon lojon 
que'tel cha'an jini wen t'an. Jini 
cha'an mic sub lojon. Ma'anic wolic 
saclan lojon j c'uxbintel ti' tojlel 
winicob, pero ti' tojlel Dios, come 
jiñach mu! bA i q'uelbeñon lojon c 
pusic'al. 5Come ña'tabil la! cha'an 
ma'anic tsac pejcayetla ti! t'ojol ba 
t'an cha'an mic taj lojon c wenlel 

ti la' tojlel. Ma'anic tsac wis tsajyu 
lojon chuba'añal. Testigojach Dios 
tsa' ba i q'uelbeyon c melbal lojon. 
6Ma'anic tsac sacla lojon i subentel 
c ñuclel ti winicob, mi ti la' tojlel, 
mi ti' tojlel yaño' ba, anquese 
muc'ach mejlel j c'ajtin lojon chuqui 
com lojon, come apóstolon lojon 
chocbilon lojon majlel ti subt'an i 
cha'an Cristo. 

TPero uts tsa! ajniyon lojon ti la! 
tojlel che' bajche' x'ixic mu' ba i 
c'uxbin i yalobilob. êChe'ach tsac 
wen c'uxbiyet lojon che' ba tsac 
subeyet lojon i wen t'an Dios. Mach 
cojic jach jini, pero chajpabilon 
lojon cha'an mic tsansantel lojon 
cha'añetla, come wen c'uxbibiletla 
c cha'an lojon. 9C'!ajal to la! cha'an, 
hermanojob, tsac cha'le lojon wocol 
e'tel ti q'uiñil ti ac'alel, cha'an 
ma'anic mi! c'ojyel la! mac'lañon 
lojon che' ba tsac subeyet lojon i 
wen t'an Dios. 

10 Testigojetla bajche' tsac mele 
lojon. Testigojach Dios ja'el. Xuc'ul 

c melbal lojon, toj ja'el. Ma'anic c 
mul lojon ti la' tojlel mu' ba la' ñop. 
La’ wujil tsa! ajniyon lojon ti la' 
tojlel che' bajche' la' tat mu' ba i 
cantan i yalobilob. Tsac xic'beyet 
lojon. Tsac ñuq'uesAbeyetla la! 
pusic'al ti jujuntiquiletla. 12Tsac 
subeyet lojon ti mandar cha'an mi 
la' wajñel ti uts'at che' bajche' yom 
Dios tsa' ba i payayetla ochel ti' 
yumantel ti panchan. 

13Jini cha'an joñon lojon ja'el 
wolic chan suben lojon Dios 
wocolix i yala. Come che! ba tsa! 
la' ñopo i t'an Dios, tsa' ba la' wubi 
tic tojlel lojon, tsa! la! ñopo mach 
i t'anic winicob, pero i t'añach 
Dios woli ba i mel i ye'tel ti la! 
pusic'al xñopt'añet ba la. 14Jatetla, 
hermanojob, tsa' caji la' tsajcan jini 
xñopt'añob ti Cristo Jesús, i cha'año' 
ba Dios, mu' ba i tempañob i ba 
ti Judea. Come lajal tsa' la' wubi 
wocol ti' c'ab la! pi'alob che! bajche' 
jini hermanojob ti Judea ti! c'abob 
judíojob 15tsa! ba i tsansayob lac 
Yum Jesús yic'ot x'alt'añob i cha'an. 
Tsi' chocoyoñob loq'uel. Ma'anic 
mi! melob mu! ba i mulan Dios. 
Woli' contrajiñob pejtelel winicob. 
16 Jini judíojob woli' tic'on lojon ti 
subt'an ti! tojlel jini gentilob* ame 
coltanticob. Tsa'ix ñumi ti p'is i 
mulob. Jini cha'an wolix i yubiñob 
i mich'ajel Dios mach ba yujilic 
lajmel. 


Pablo yom i q'uel jini tesalónicajob 
17 Hermanojob, mach jalix mi 
caj lac cha' q'uel lac ba. Anquese 
mach ya'ic añon lojon quic'otetla, 
pero añetla tic pusic'al lojon. Tsa 
cala lojon tilel, come wersa com j 

q'ueletla. 18Jini cha'an com lojon 
majlel ba! añetla. Joñon Pablojon, 
isujm junyajl cha'yajl tsac ñopo 
tilel ba! añetla, pero Satanás tsi! 
mactayon lojon. !'9Come ¿chuqui c 
pijt lojon? ¿ Chuqui jini c tijicñayel 
lojon? ¿Chuqui jini c ñuclel lojon? 
¿Mach ba jateticla ti! tojlel lac Yum 
Jesucristo che! mi! tilel? 2°Come c 
ñuclelet lojon, c tijicñAyelet lojon. 
Cabal tsac mele c pusic'al 
cha'an com cubin bajche! 
añetla. Jini cha'an tsac ña'ta j 
caytal tic bajñelil ya! ti Atenas. 
2Tsac choco majlel la quermano 
Timoteo, x'e'tel i cha'an Dios, c 
pi'al lojon ti e'tel cha'an i wen t'an 
Cristo. Tsac choco majlel cha'an 
mi' xic'beñetla, yic'ot cha'an mi' 
xuc!chocoñetla ti jini tsa! ba la!' 
ñopo, 3ame anic majqui mi' cajel 
ti wulwul t'an ti' pusic'al cha'an 
jini wocol woli ba la' ñusan. Jatetla 
la! wujil lac tilel mi la cubin wocol 
che! bajche' tsi! wan ña'ta Dios. 
4Che! ya! añon lojon la! wic'ot tsac 
wan subeyet lojon wersa mi caj 
lac ñusan wocol. Che'ach tsa! ujti 
bajche' tsa cala lojon. Ña'tabil la' 
cha'an. 5Jini cha'an ma'anic tsa! 
mejli c chan pijtan t'an. Tsac choco 
majlel juntiquil cha'an mi cubin 
mi xuc'ul woli la' ñop, ame tsa'ic i 
xiq'uiyetla ti mulil jini xiba, ame 
lon sajtic que'tel lojon ti la' tojlel. 


I t'an Timoteo 


6Che! ba tsa! cha! juli Timoteo, 
che! ba tsajni ba! añetla, tsi' 
subeyon lojon xuc'ul woli la! ñop. 
Woli la! c'uxbin la! ba. Woli la! chan 
ña!tañon lojon ti uts'at. La! womix 
la! cha! q'uelon lojon che! bajche! 

com c cha! q'uelet lojon ja'el. 7 Jini 
cha'an, hermanojob, anquese an 
c wocol lojon yic'ot c tic'lantel 
lojon, tsa! tili i ñuclel c pusic'al 
lojon che! ba tsa cubi xuc'ul woli 
la! ñop. 8WAle tijicñayon lojon 
come xuc'ul woli la! wajñel ti lac 
Yum. 9Jini cha'an cabAl mic suben 
lojon Dios wocolix i yala cha'añetla, 
come tsa'ix ñumi ti p'is i tijicñayel 
lojon c pusic'al woli ba cubin lojon 
cha'añetla ti! tojlel Dios. 10 Wolic 
chan cha'len lojon oración ti q'uiñil 
yic'ot ti ac'alel ti jump'ejl c pusic'al 
cha'an mi mejlel c cha! tilel j q'uelet 
lojon, cha'an mij cantesañet lojon 
chuqui tac anto yom mi la' ñop. 
11Wale la! i chajpabeñon lojon c 
bijlel Dios lac Tat yic'ot lac Yum 
Jesucristo cha'an mic tilel lojon 
ba! añetla. 12La! i p'ojlesañetla lac 
Yum. La' i p'ojlesabeñet la' c'uxbiya 
cha'an mi la! wen c'uxbin la! bA 
yic'ot cha'an mi la! c'uxbin yaño! 
ba ja'el che! bajche' wolij c'uxbiñet 
lojon. 13Che! jini, lac Yum mi caj 
i xuc!chocon la! pusic'al cha'an 
ma'anic mi! tajtal mulil ti la! tojlel, 
cha'an ch'ujul mi la! wajñel ti! tojlel 
Dios lac Tat che! mi! tilel lac Yum 
Jesucristo yic'ot pejtelel i cha'año! 
ba Dios. 


Yom mi la' wajñel che' 
bajche' yom Dios 

Wale, hermanojob, mic 

subeñetla ti wocol t'an cha'an 
mi la' wajñel che' bajche' tsaj 
cantesayetla che' bajche' yom Dios. 
Mic xic'beñetla ti lac Yum Jesús 
cha'an mi la! chan cha'len wersa la! 
mel che! bajche' woli la! mel wale. 
2Come la! wujilix bajche! yom mi 

la! wajñel che! bajche' tsac subeyet 
lojon ti lac Yum Jesús. 

3Yom Dios mi la! saq'uesantel. 
Mach yomic mi la! taj la! ts'i'lel. 4Ti 
jujuntiquiletla yom mi la! ña'tan 
bajche' yom mi la! pay la! wijñam 
ti' saclel la! pusic'al yic'ot c'uxbiya. 
5Mach yomic i colosojlel la! pusic'al 
che' bajche' jini sajtemo' ba mach 
ba anic mi' ñopob Dios. Mach 
yomic mi la' lotin la' pi'al. Mach 
yomic mi la' contrajin ti mulil, 
come lac Yum mi' yaq'ueñob i toj i 
mul pejtelel mu! ba i melob bajche' 
jini. Tsa'ix c subeyet lojon. 7Ma'anic 
tsi' payayonla Dios cha'an mi la 
cajñel ti lac bibi'lel. Tsi' payayonla 
cha'an mi lac saq'uesantel. 8Jini 
cha'an, majqui jach mi' ñusan 
ili mandar mach winiquic woli' 
ts'a'len. Woli' ts'a'len Dios mu! bA i 
yaq'ueñonla Ch'ujul ba Espíritu. 

Mach wersajic mic ts'ijbubeñetla 
bajche' yom mi la! c'uxbin la' 
ba, come cantesabiletla i cha'an 
Dios cha'an mi la' c'uxbin la' ba. 
10Che'ach, woli la' c'uxbin ja'el jini 
hermanojob ti pejtelel Macedonia. 
Pero ti wocol t'an mic subeñet lojon, 
hermanojob, la! chan p'ojlic la' 
c'uxbiya. 

11Cha'lenla wersa cha'an ñach'al 
mi la! wajñel. Yom baxetla ti la! 
we'tel ti jujuntiquiletla. Cha'lenla 
e'tel ti la! c'ab che! bajche' tsac 
subeyet lojon 1?cha'an toj mi la' 
wajñel ti! wut yaño' bA, cha'an 
ma'anic chuqui anto yom la' cha'an. 


Che' mi' cha' tilel lac Yum 
13Hermanojob, com lojon mi la' 
ña'tan i sujmlel jini chameño' ba 
cha'an mach mi la' mel la' pusic'al 

che' bajche' yaño' ba mach ba 
añobic i pijtaya. 14Come mi tsa'ix 
lac ñopo Jesús tsa! ba chami, tsa! 
ba cha! ch'ojyi, ña'tanla ja'el Dios 
mi caj i cha' pay tilel yic'ot Jesús 
jini tsa! ba chamiyob ti Jesús. 15Jini 
cha'an wolic subeñet lojon yic'ot i 
t'an lac Yum: Joñonla cuxulon to 
ba la, mi wa'to añonla che! mi! cha! 
tilel lac Yum, mach ñaxañonicla mi 
caj lac letsel majlel ti! tojel i wut 
jini chameño' bA. 16Come jini lac 
Yum mi caj i jubel tilel ti panchan. 
Mi caj i cha'len mandar. Jini ñuc 
ba ángel mi' caj ti t'an yic'ot ja'el i 
trompeta Dios. Ñaxan mi' cajelob ti 
ch'ojyel jini chameño' ba i cha'año' 
bA Cristo. 1Ti wi'il joñonla cuxulon 
to ba la wa' ti pañimil mi caj lac 
tem letsel majlel la quic'ot jini 
tsa' ba chamiyob. Ya' ti tocal ti 
panchan mi caj lac taj lac Yum. 
Che' jini mi caj la cajñel yic'ot lac 
Yum ti pejtelel ora. 18 Jini cha'an 
ñuq'uesaben la! ba la! pusic'al yic'ot 
ili t'an. 

Pero hermanojob, mach mejlic 

c ts'ijbubeñetla baqui ba ora, 
baqui ba q'uin mi' caj ti ujtel. ?La' 
wujil mi caj i tilel i q'uiñilel lac 
Yum che! bajche' xujch! ti ac'Alel. 
3Ba! ora mi! yAlob ñach'alix pañimil, 
ba! ora mi! yAlob ma'anic tsiquil 
babaq'uen ba, che! jini mi caj i 
bac' jisantelob che! bajche' mi! bac! 
cajel ti bajq'uel x'ixic che' mi' yilan 
pañimil i yalobil. Mach mejlicob ti 
puts'el. 

4Jatetla, hermanojob, ma'añetixla 

ti ac'alel. Jini cha'an, mach 
mejlic i tajetla i q'uiñilel lac Yum 
che! bajche! xujch'. 5Come ti 
pejteletla añetla ti! saclel pañimil, 

i cha'añetla i saclel. Ma'añetixla ti 
ac'alel yic'ot ic'yoch'an ba pañimil. 
8Jini cha'an, mach yomic mi la! 
cha'len wayel che! bajche' yaño' 

ba. Yom ch'ejlonla. Yom c'ajal la 
co. f Come jini muc'o' ba ti wayel 
mi' cha'leñob wayel ti ac'alel. Jini 
muc'o' DA ti yac'ajel mi! yac'añob 

ti ac'alel. 8Pero ñumenix ac'alel. 
Añonixla ti q'uiñil. Jini cha'an yom 
c'ajal la co. La! lac xuc'chocon lac 
pusic'al ti jini woli ba lac ñop yic'ot 
c'uxbiya ame i tajonla laj contra. La' 
lac p'is ti wenta laj coltantel woli 
ba lac pijtan ame cajiconla ti tsic 
pusic'al. ?Come Dios ma'anic tsi' 
yajcayonla cha'an mi' yotsañonla 

ti' mich'ajel. Pero tsi' yajcayonla 
cha'an mi' yaq'ueñonla laj coltantel 
ti lac Yum Jesucristo. 10 Jesús tsa! 
chami cha'añonla cha'an mi lac 
tem ajñel yic'ot, mi cuxulon to la, 

o mi chameñonixla. 11Jini cha'an 
ñuq'uesAben la! ba la! pusic'al. 
P'AtesAben la! ba la! pusic'al ti uts'at 
che' bajche' woli la' mel. 


Mi' subentelob chuqui 
yom mi' melob 


12Ti wocol t'an mic subeñet lojon 
hermanojob, q'uelela ti ñuc jini 
mu! bA i cha'leñob i ye'tel lac Yum 
ti la! tojlel, mu! ba i cantañetla ti 
lac Yum, mu! ba i tiq'uetla. 13Yom 
wen ñuc mi la! chan q'uelob yic'ot 
la! c'uxbiya, come woli' cha'libeñob 
i ye'tel lac Yum. Ñach'al yom mi 
la! wajñel. 14Mic subeñet lojon 
ja'el, hermanojob, tiq'uila jini mu' 

ba i to'ol ñusañob q'uin ti t'an. 
Ñuq'uesabeñob i pusic'al jini c'uño! 
ba. Coltanla jini mach ba añobic 
i p'atalel. Cuchbenla i sajtemal 
pejtelel winicob. 15Q'uele la! ba 
cha'an ma'anic mi la! q'uextan 
jontolil. Yom mi la! chan mel 
chuqui uts'at yic'ot pejtelel la' 
pi'alob yic'ot pejtelel winicob. 

16Chan tijicñesan la! pusic'al. 
17 Chan cha'lenla oración. 
18Subenla Dios wocolix i yala ti 
pejtelel chuqui jach mi' yujtel. 
Come che' yom Dios ti Cristo 
Jesús. 1%Mach la! yap jini Espíritu. 
20Mach la' ts'a'len chuqui mi' 
subob jini x'alt'añob. 21 Yom mi la! 
wen ña!tan mi jiñAch mero isujm 
bA woli ba ti sujbel. Ts'ijbanla 
caytal ti la! pusic'al chuqui 
uts'at. 22Mach la! ñop jontolil mi 
junchajpic. 

23Jini Dios mu! bA i yaq'ueñonla 
i ñach'tilel lac pusic'al la! i lu! 
sAq'uesañetla. La! cantantic la! 
ch'ujlel yic'ot la! pusic'al yic'ot la' 
bac'tal cha'an ma'anic la! mul che! 
mil tilel lac Yum Jesucristo. 24Jini 
woli ba i payetla xuc'ulach. Mi caj i 
mel che' bajche' mi' yal. 

25Hermanojob, cha'lenla oración 
cha'añon lojon. 26 Aq'uenla cortesía 
pejtelel hermanojob. Ts'ujts'uñob 
ja'el ti sac bA la! pusic'al. 27 Mic 
xic'beñetla ti lac Yum cha'an mi 
la! pejcAbeñob ili jun pejtelel 
hermanojob i cha'año' ba Dios. ?8La' 
ajnic la' wic'ot i yutslel i pusic'al lac 
Yum Jesucristo. 

Pablojon quic'ot Silvano quic'ot 
Timoteo, wolic ts'ijbubeñet 
lojon ili jun xñopt'añet ba la mu! bA 
la! tempan la! bA ya! ti Tesalónica, 

ochemet ba la ti Dios lac Tat 
yic'ot ti lac Yum Jesucristo. ?La' 
aq'uentiquetla i yutslel yic'ot i 
ñach'tilel la! pusic'al ch'oyol bA 
ti Dios lac Tat yic'ot ti lac Yum 
Jesucristo. 


Wocolix i yala Dios yic'ot oración 

3Yom mic chan suben lojon 
Dios wocolix i yala cha'añetla, 
hermanojob, come ñumen xuc'ul 
woli la' ñop, ñumen cabal woli 
la' c'uxbin la' ba ti jujuntiquiletla. 
4Jini cha'an wolic tsictesañetla ti 
ñuc ti! tojlel xñopt'añob mu! ba i 
tempañob i ba. Come chan xuc'ul 
woli la' ñop. Ti' p'atalel la' pusic'al 
woli la! cuch la! tic'lantel yic'ot 
wocol. 

5Che! mi la! cuch wocol ti uts'at, 
woli la! tsictesan toj ba i meloñel 
Dios, come mi caj la' q'uejlel ti 
uts'at che! mi! tilel i yumantel 
Dios. Jini cha'an woli la' cuch 
cabal wocol. Come Dios mi caj 
i melob ti toj. Mi caj i yaq'ueñob 
wocol jini woli ba i yaq'ueñetla 
wocol. 7Mi caj i yaq'ueñetla la! c'aj 


la' wo quic'ot lojon che' mi' pastal 
lac Yum Jesús ti panchan yic'ot 
jini ángelob am ba i p'atalel. 8Mi 
caj i tilel yic'ot c'ajc cha'an mi' 
q'uextabeñob i jontolil jini mach 
ba anic mi' cañob Dios yic'ot jini 
mach ba anic mi' ch'ujbibeñob i 
wen t'an lac Yum Jesucristo. 9Mi 
caj i tojob i mul ti c'ajc ti pejtelel 
ora. Ma'anic mi caj i chan q'uelob 
lac Yum mi i ñuclelic i p'atalel. 
10Ti jim ba q'uin mi caj i tilel lac 
Yum cha'an mi' sujbel ti ñuc ti' 
tojlel i cha'año' ba. Mi caj i q'uejlel 
ti ñuc lac Yum ti' tojlel pejtelel 
tsa' ba i ñopoyob yic'ot ti la' tojlel. 
Come tsa'ix la! ñopo c t'an lojon 
che' ba tsac subeyetla. 

11 Jini cha'an wolic chan ña'tañet 
lojon ti oración cha'an uts'at mi la' 
q'uejlel ti Dios tsa! ba i pAyayetla. 
Mij c'ajtiben Dios cha'an mi' 
yujtesabeñetla pejtelel jini wen 
bA e'tel ti la! tojlel che! bajche' 
la! wom. La! i coltañetla yic'ot i 
p'atalel cha'an mi! laj ujtel che! 
bajche! woli la! ñop. 12Che! jini mi 
caj i ñuq'uesantel i c'aba' lac Yum 
Jesucristo ti jatetla. Jatetla ja'el mi 
caj la' ñuq'uesantel ti Jesús cha'an 
ti' yutslel i pusic'al Dios yic'ot lac 
Yum Jesucristo. 

Mi tsictiyel jini winic 
but'ul ba ti jontolil 

Cha! tal lac Yum Jesucristo. 

Mi caj lac tempayel majlel 
ya! ba'an. Jini cha'an la! wocolic, 
hermanojob, 2mach yomic mi' bac! 
tejchel tile bixel ba la! pusic'al. 
Mach la! tsic la! pusic'al. Mach la! 
jac'ben espíritu, mi t'an, mi jun 
mu! bA i yal tsa!ix tili i q'uiñilel 
lac Yum. Mi! lon alob che'ach tsac 
ts'ijba lojon. 3Mach la! wac! la! bA 
ti lotintel mi ts'ita'ic. Come maxto 
talic i q'uiñilel jinto mi! cha! cayob 
jini wen t'an, jinto mi' tsictiyel 
ja'el jini winic but'ul ba ti jontolil, 
jini winic mu! ba i majlel ti c'ajc. 
4Jiñach i contra Dios mu' ba i 
chañ'esan i ba ti' contra pejtelel 
chuqui tac mi' diosintel, yic'ot 
pejtelel chuqui tac mi' c'uxbintel 
ti ch'ujyijel. Mi! caj ti buchtal ti' 
Templo Dios che' bajche' Dios. Mi 
caj i cuy i ba ti Dios. 

5¿Mach ba c'ajalic la! cha'an 

tsac subeyetla ili t'an che! ya!to 
añon la! wic'ot? Š WAle la! wujil 
chuqui woli' tic' jini winic cha'an 
ma'anic mi' tsictiyel jinto che' i 
yorajlelix. Z Come wolix ti p'ojlel i 
p'atalel jontolil mach ba tsictiyemic 
ti yamba ora. Pero jini woli bA i 
mactan mu'to caj i chan mactan 
jinto che' mi' tats' i ba. 8Che' jini 
mi' caj ti tsictiyel jini xjontolil. 
Lac Yum Jesús mi caj i tsansan ti' 
yiq'uilel jach i yej. Mi caj i jisan jini 
winic ti! saclel che! mi' tilel. 9 Mi! 
tilel jini xjontolil yic'ot i p'atalel 
Satanás cha'an mi' melben i ye'tel. 
Mi' cajel ti lot yic'ot i yejtal tac 
i p'atalel yic'ot babaq'uen tac ba 

i melbal, 10yic'ot pejtelel jontol 

ba lo'loya ti' tojlel jini woli ba i 
sajtelob, come mach yomobic 

i c'uxbin i sujmlel cha'an mi' 
coltantelob. 11Jini cha'an Dios mi' 
yac'ob ba' mi' wen tajob i sojquemal 
cha'an mi! ñopob lot, 1?cha'an mi' 
yochelob ti tojmulil pejtelel mach 
ba anic tsi! ñopbeyob i sujmlel, tsa! 
ba i mulayob jontolil. 


Dios tsi! yajcayetla cha'an 
mi la! coltantel 

13Hermanojob, c'uxbibilet ba 
la i cha'an lac Yum, yom mic 
chan suben lojon Dios wocolix i 
yala cha'añetla. Come ti' cajibal 
pañimil Dios tsi' yajcayetla cha'an 
mi la' coltantel. Ti' p'atalel jini 
Espíritu woli' yotsañetla ti ch'ujul, 
come woli la' ñopben i sujmlel 
Dios. 14Jini cha'an tsi' payayetla 
yic'ot jini wen t'an mu! ba c sub 
lojon, cha'an mi la' taj i ñuclel 
lac Yum Jesucristo. 15Jini cha'an, 
hermanojob, yom mi la' xuc'chocon 
la' ba. Wen ac'ala ti la' pusic'al jini 
t'an tsa' ba la' wubi mi tic t'an lojon, 
o mi tic jun lojon. 

16 Jini lac Yum Jesucristo, yic'ot 
Dios lac Tat tsa' ba i c'uxbiyonla, 
jini tsa' ba i yaq'ueyonla i ñuclel 
lac pusic'al mach ba anic mi' jilel 
yic'ot wen ba lac pijtaya ti' yutslel 
i pusic'al, 17]a! i ñuq'uesAbeñetla 
la' pusic'al. La' i xuc'chocoñetla ti 
pejtelel wen ba t'an yic'ot ti pejtelel 
wen bA e'tel. 


Pablo tsi' c'ajti oración 
Wale, hermanojob, cha'lenla 
oración cha'añon lojon, cha'an 
ora mi' p'ojlel i t'an lac Yum, cha'an 

mi! q'uejlel ti ñuc ti! tojlel yaño! bA 
che! bajche' ti la! tojlel. 2Cha'lenla 
oración cha'an ma'anic chuqui mi' 
tumbeñon lojon winicob but'ulo' ba 
ti jontolil yic'ot i sajtemal, come 
mach ti pejtelelobic mi' ñopob 
Dios. 3Pero xuc'ul lac Yum mu! 

bA caj i xuc!chocoñetla. Mi caj i 
cAntañetla ba! ora mi! yilabeñet 

la! pusic'al jini xiba. 4Cujil lojon ti 
lac Yum, woli la! jac'beñon lojon c 
mandar. Cujil lojon mi caj la! chan 
jac'. ŠLa' ñijcantic la! pusic'al ti 

lac Yum cha'an mi la' c'uxbin Dios 
yic'ot cha'an mi la! cuch wocol che! 
bajche! Cristo. 


Mach mi la! to'ol ñusan q'uin 

SWAle, hermanojob, mic subeñet 
lojon ti mandar ti! c'aba' lac Yum 
Jesucristo, mach la' ñochtan jini 
hermanojob to'o che' jach ba mi' 
ñusañob q'uin, jini mach ba anic 
mi! yajñelob bajche' tsaj cantesayet 
lojon. 7Come la! wujil bajche' yom 
mi la' tsajcañon lojon. Mach to'ol 
che'ic jach tsac ñusa lojon q'uin ya! 
ba' añetla. 8Ma'anic tsaj c'uxu lojon 
waj tic majtan jach. Tsa' lujb'ayon 
lojon ti wocol e'tel ti q'uiñil yic'ot 
ti ac'alel cha'an ma'anic mi' c'ojyel 
la! mac'lañon lojon. 9Machic tsac 
p'untayet lojon tsa! mejli j c'ajtin 
lojon j coltantel, pero tsac ña'ta 
lojon c pasbeñetla tic melbal 
lojon bajche' yom mi la' cha'len 
e'tel, cha'an mi la' tsajcañon lojon. 

10Come che! ya'to añon lojon la! 
wic'ot tsac subeyetla ti mandar: Mi 
an majqui mach yomic e'tel, mach i 
to'ol c'ux waj, cho'on lojon. 

11Come woli cubin lojon che' jach 
woli' to'ol ñusañob q'uin lamital. 
Ma'anic mi' cha'leñob e'tel. Mi' 
to'ol bajñel otsañob i ba ba! mach i 
wentajic. 12 Jini woli ba i melob che! 
bajche' jini, mic subeñob lojon ti 
mandar, mic xic'beñob lojon ti lac 
Yum Jesucristo cha'an ñach'al mi' 
chan cha'leñob i ye'tel cha'an mi' 
c'uxob i bajñel waj. 13Hermanojob, 
mach la' lujb'an ti' melol chuqui 
uts'at. 

14Mi an majqui mach yomic 
i ch'ujbin chuqui wolic subeñet 
lojon ti ili jun, q'uelela jini winic. 
Tats'ax la' ba ba'an cha'an che' jini, 
mi' cajel ti quisin. 1SPero mach 
la' q'uele' che' bajche' la' contra. 
Yom mi la! xic'ben ti uts'at bajche! 
hermano. 


Cortesía 


16Lac Yum mu! ba i yaq'ueñonla 
i ñach'tilel lac pusic'al, la! i 
yAq'ueñetla i ñach'tilel la! pusic'al 
ti pejtelel ora bajche' jach añetla. 
La! ajnic lac Yum la! wic'ot ti la! 
pejtelel. 17 Joñon Pablojon mic 
ts'ijbubeñetla ili cortesía tij c'ab. 
Jiñach i marcajlel pejtelel c jun tac. 
Jiñach bajche' yilal c ts'ijb. 18La' 
ajnic la' wic'ot ti la' pejtelel i yutslel 
lac Yum Jesucristo. 

Pablojon, apóstolon i cha'an 
Jesucristo cha'an ti' mandar 
Dios la caj Coltaya yic'ot lac 
Yum Jesucristo, lac pijtaya. 
2Mic ts'ijbubeñet ili jun, Timoteo, 
mero calobilet ti' t'an Dios. La' 
aq'uentiquet i yutslel a pusic'al 
ch'oyol ba ti Dios lac Tat yic'ot ti 
Cristo Jesús lac Yum. 


Tsajaletme cha'an leco ba cantesa 

3Che! ba tsa! cajiyon ti majlel ya' 
ti Macedonia, tsac subeyet ti wocol 
t'an cha'an ma' caytal ti Efeso. Tsac 
subeyet cha'an ma! tic' jini woli bA 
i techob leco ba cantesa. 4Subeñob 
cha'an ma'anic mi' chan ñopob i 
sajtemal i ñojte'elob yic'ot i juñilel 
i c'aba' tac i ñojte'elob mu' ba i 
yac'ob ti calax t'an. Mach mejlic i 
wis coltañob cha'an mi' tajob i bijlel 
Dios ba' mi' coltantel jini mu' ba i 
ñopob. 

5Che'ach wolic sub cha'an com 
mi! ñopob c'uxbiya mu! ba i p'ojlel 
che! sac lac pusic'al che! ma'anic 
woli ti t'an, che' woli lac ñop 
Dios ti jump'ejl lac pusic'al. Pero 
lamital tsi' cayayob chuqui wen 
cha'an mi' cha' ñopob lolom jach 
ba t'an. fZYomob i cha'len cantesa 
ti jini mandar, pero ma'anic 


mi' ch'ambeñob isujm chuqui 
woli' yalob mi chuqui woli' wersa 
cantesañob. 

8La cujil uts'atach jini mandar 
mi woli' c'ajñel ti toj. °La cujil 
ma'anic tsa' ts'ijbunti jini mandar 
cha'an mi' tijq'uelob jini toj ba 
winicob, pero cha'an mi' tijq'uelob 
jini xñusa mandarob, yic'ot xñusa 
t'añob, yic'ot xñusa Diosob, yic'ot 
xmulilob, yic'ot xjontolilob, yic'ot 
xp'ajoñelob, jini mu' ba i tsansañob 
i tat, i ña!, i pi'alob. 10Tsa! ts'ijbunti 
cha'an mi' tijq'uelob jini mu! ba i 
cha'leñob ts'i'lel, yic'ot jini mu! bA 
i walac pi'leñob i ba, yic'ot jini 
mu' ba i xujch'iñob winicob, yic'ot 
xlotob, yic'ot xjop't'añob, yic'ot 
yaño! bA bajche' jach mi! ñusañob 
toj ba cantesa. 11Che'ach mi' yal ti 
jini wen t'an tsa' ba aq'uentiyon tic 
wenta, ch'oyol ba ti Dios am ba i 
yutslel. 


I yutslel i pusic'al Dios ti' tojlel Pablo 


12Mic suben wocolix i yala 
Cristo Jesús lac Yum, come 
tsi' wa!chocoyon ti! ye'tel. Tsi' 
p'Atesayon, come tsi! wan ña'ta 
xuc'ul mi caj cajñel. 13Ti yamba ora 
tsac cha'le p'ajoñel yic'ot tic'laya 
yic'ot ts'a'leya. Tsa' p'untantiyon 

come tsac mele c tontojlel che! 
maxto anic tsac ñopo Cristo. 14C'ax 
cabal tsa! ajni i yutslel i pusic'al 
lac Yum tic tojlel come che' ba tsi' 
yaq'ueyon c ñop, tsi' yaq'ueyon j 
c'uxbiya ti Cristo Jesús. 

15Cristo Jesús tsa! tili wa! ti 
pañimil cha'an mi! coltan xmulilob. 
Isujm ili t'an. Uts'at mi! ñojpel ti 
pejtelel pañimil. Joñon ñumen 
xmulilon bajche' yaño! ba. 16Jini 
cha'an Jesucristo tsi! p'untayon 
anquese ñumen xmulilon, cha'an 
mi! pas i p'untaya ti! tojlel jini 
mu! bA caj i ñopob Jesús cha'an 
mi'! tajob i cuxtAlel mach bA anic 
mi' jilel. La! q'uejlic ti ñuc jini 
Rey am ba ti pejtelel ora, mach bA 
yujilic chamel, mach ba tsiquilic ti 
lac wut. Jiñach cojach ba Dios am 
ba i ña'tabal. La' tsictiyic i ñuclel ti 
pejtelel ora. Amén. 

18 Calobil Timoteo, che'ach wolic 
subeñet cha'an ma! cha'len wen bA 
guerra, cha'an mi' ts'actiyel chuqui 
tsa! wan ajli ti a tojlel. 1Chan ñopo 
lac Yum. Jac'a jini toj ba t'an am 
ba ti a pusic'al. Lamital ma'anic 
tsi' jac'ayob i tic'ol i pusic'al. Jini 
cha'an tsi! caya i ñopob. Tsa' 
sajtiyob. 20 Che! tsi! cha'leyob 
Himeneo yic'ot Alejandro. Tsa'ix 
cotsayob ti' wenta Satanás, come 
woli! yac'ob ti p'ajtal i c'aba! Cristo. 


Bajche' yom mi' cha'leñob oración 
Ñaxan mic xic'beñetla: 
c'ajtibenla Dios chuqui 

yom la' cha'an, cha'lenla oración, 
pejcAbenla Dios winicob x'ixicob, 
subenla Dios wocolix i yala cha'an 
pejtelob. ?Melela oración cha'an 
yumalob yic'ot pejtel año' ba i 


350 


ye'tel cha'an ñach'al mi la cajñel ti' 
tijicñayel lac pusic'al, ti wen ch'ujul 
yic'ot ti wen toj. 3Come jiñach 
uts'at ba. Che'ach yom Dios, la Caj 
Coltaya. 4Yom mi' coltan pejtelel 
winicob x'ixicob. Yom mi' cañob i 
sujmlel. 5Come juntiquil jach Dios 
yic'ot juntiquil jach la caj ñusa 
t'an ti! tojlel Dios, jiñach jini winic 
Cristo Jesús. Š'Tsi! yac'a i ba cha'an 
mi! man pejtelel año! ba ti pañimil. 
Jiñach i ye'tel tsa! bA ajq'ui ti 
cajñel che! ti! yorajlel. 7Jini cha'an 
tsa! wa!chocontiyon ti subt'an. 
Chocbilon majlel ti subt'an. (Isujm 
chuqui wolic sub come añon ti 
Cristo. Mach c lotic.) XcAntesajon ti! 
tojlel jini gentilob cha'an mi! cañob 
i sujmlel, cha'an mi' ñopob Dios. 
8Com mi' melob oración winicob 
baqui jach añob. La' i letsañob i 
c'ab ti' xuc'talel i pusic'al. Mach 
yomic mich'ajel mi leto. 9Jini 
x'ixicob ja'el la! i xojob i pislel 
bajche' yom, mach cha'anic mi' 
q'uejlelob ti winicob. I p'isol jach 
yom mi' ch'alob i ba. Mach yomic 
ñumen ti p'is mi' ch'alob i jol. Mach 
yomic ñumen ti p'is mi' ch'alob 
i ba ti oro, mi ti c'ax letsem ba i 
tojol ujal, mi ti c'ax letsem ba i 
tojol pisil. 1Pero la! i pasob wen 
ba i melbal che! bajche' yom, come 
jiñach mero i ch'sjlil x'ixicob mu! 
ba i yalob ochemob ti Dios. 11 Jini 
x'ixicob la' i yubiñob i cantesantel 
ti ñach'al. La! i melob i ba ti pec'. 
12Come mach comic mi' cha'leñob 
cantesa x'ixicob. Mach yomic 
mi' yumantelob i cha'an winicob. 
Ñach'al yom mi' yajñelob x'ixicob. 
13Come ñaxan tsa! mejli Adán, wi'il 
Eva. 14Adán ma'anic tsa! lotinti, 

pero jini x'ixic tsa! lotinti che! bA 
tsi! ñusabe i t'an lac Dios. !5Pero 
mi caj i coltantelob x'ixicob cha'an 
ti! yac'ol alalob ti pañimil mi xuc'ul 
mi! chan ñopob, mi xuc'ulob ti 
c'uxbiya, mi ch'ujulob, mi ma'anic 
mi! chañ'esañob i bA. 


Jini mu! ba i cha'leñob 
i ye'tel ti xcantaya 
Xuc'ul ili t'an: Mi an majch 
yom i cha'len i ye'tel ti 
xcantaya, woli' mulan wen ba e'tel. 
2Mach yomic mi' cha'len mulil 
jini xcantaya. Yom juntiquil jach i 


yijñam. Yom mi! wen ña'tan pañimil. 


Yom mi' tic' i ba. Yom mi! mel 


chuqui toj. Yom mi' cha'len p'untaya. 


Yom mi' wen cha'len cantesa. 
3Mach yomic mi' mulan vino. Mach 
yomic mi' jats! i pi'alob. Mach 
yomic mi' mulan taq'uin. Yom uts 

i pusic'al. Mach yomic mi' cha'len 
leto. Mach yomic i ts'i'lel i wut 
cha'an chuba'añal. 4Yom mi' cantan 
ti uts'at jini año' ba ti' yotot. Yom 
mi' ju'sabeñob i pusic'al i yalobilob 
cha'an mi' yajñelob ti toj, cha'an 
mi' p'isob ti! wenta i tat. 5Come jini 
mach ba yujilic i cantan ti uts'at jini 
año! ba ti! yotot, ¿bajche! mi mejlel i 
cantan xñopt'añob i cha'an ba Dios? 
6Mach yomic mi! yochel tsiji' ba 
hermano ti xcantaya ame i taj i mul 
che! bajche' tsi! taja i mul xiba che! 
ba tsi! chañ'esa i bA. 7Che' ja'el yom 
mi' pas i ba ti toj ti' tojlel jini mach 
ba ochemobic ame cajic i ya'lentel, 
ame chujquic ti' yac xiba. 


Jini diáconojob 
8Che! ja'el, jini mu! ba i cha'leñob 
i ye'tel ti' tojlel xñopt'añob, yom 

toj i melbal, mach yomic cha'chajp 
i t'an. Mach yomic mi' mulañob 
cabal vino. Mach yomic i ts'i'lelob 
i wut cha'an ganar. 9 Yom ti! saclel 
i pusic'al mi' cantañob i sujmlel 
mach ba tsictiyemic ti yamba ora 
woli ba lac ñop. 1!0Yom ñaxan mi' 
q'uejlel mi xuc'ulob. Mi ma'anic i 
mul, la' i cha'leñob i ye'tel ti' tojlel 
xñopt'añob. 11Che' ja'el i yijňamob, 
yom mi' yajñelob ti toj. Mach 
yomic mi' cha'leñob jop't'an. Yom 
mi' bajñel wen tic'ob i pusic'al. 
Yom xuc'ulob ti pejtelel i melbal. 
12Yom juntiquil jach i yijñam jini 
mu! ba i cha'leñob i ye'tel ti! tojlel 
xñopt'añob. La! i cantan i yalobilob 
yic'ot i yotot ti uts'at. Come jini 
mu! bA i cha'leñob i ye'tel ti uts'at, 
cabal mi' chobejtañob i ñuclel. Che! 
ja'el mi' yutsi p'ojlel i xuc'talel i 
pusic'al yic'ot jini t'an mu! ba lac 
ñop ti Cristo Jesús. 


I ña'tabal Dios mach bA 
tsictiyemic ti yamba ora 


14Mach jalic com tilel ba' añet. 
Wolic ts'ijbubeñet ili t'an. 15Mi tsa! 
jaleyon, mi mejlel a ña'tan bajche! 
yom ma' mel ti' yotot Dios ti' tojlel 
jini xñopt'añob mu! ba i tempañob i 
bA, i cha'año' ba jini cuxul ba Dios. 
Jini xñopt'añob jiñach i cucujlel 
yic'ot i yoyel i yotot Dios ba' mi' 
tsictesantel i sujmlel. 16Isujm wen 
ñuc laj cantesantel ti Dios mach 
ba tsictiyemic ti yamba ora. Tsi' 
pasa i ba Dios ti! bac'tal winic. Tsa' 
pasle ti toj cha'an jini Espíritu. Tsa' 
q'uejli ti' wut ángelob. Tsa' sujbi 
i c'aba' ti! tojlel gentilob*. Tsa' 
ñojpi ti pañimil. Tsa' pajyi letsel ti 
panchan. 

I cantesantel Timoteo 

Jini Espíritu mi' wen 

cantesañonla an mu! bA 
caj i cay i ñopob jini wen t'an ti 
wi'il ba q'uin. Mi caj i jac'beñob 
espíritujob mu' ba i cha'leñob 
lot yic'ot i cantesa xibajob. 2Xlot 
jini winicob mu' ba i cantesañob. 
Chamen i pusic'al cha'an mulil. 3Mi' 
lon tic'ob ñujpuñijel yic'ot ja'el i 
c'uxol we'elal tsa' ba i mele Dios 
cha'an mi' c'uxob jini xñopt'añob 
mu! bA i cañob i sujmlel, mu! ba i 
subeñob Dios wocolix i yala. 4Come 
uts'atach pejtelel tsa' ba i mele 
Dios. Mach yomic mi lac ch'ajban. 
Yom tijicña mi laj c'ux mi tsa'ix lac 
sube Dios wocolix i yala. 5Come 
saq'uesabilix che! mi lac ch'am 
yic'ot i t'an Dios yic'ot oración. 

Mi wola' subeñob hermanojob ili 
cAntesa, che! jini xuc'ul bA x'e'telet 
i cha'an Jesucristo, mac'labilet ti 
jini t'an tsa' ba a ñopo yic'ot wen 
ba cantesa tsa' ba a wersa tsajca. 
TMach ma! ñopben i sajtemal la! 
ñojte'elob, yic'ot i tsucul t'an, come 
sojquem jax. Chajpan a pusic'al 
cha'an ch'ujul ma' wajñel. 8Mi 
lac taj ts'ita' lac wenlel che' mi 
laj cantan lac bac'tal. Pero cabal 
mi lac taj che' ch'ujul mi la cajñel. 
Come mi' coltañonla wale ti ili ora 
yic'ot ti jini tal to ba ora. 9Xuc'ul 
ili t'an. Yom mi' ñojpel ti pejtelelob. 
10Jini cha'an woliyonla ti wersa 
e'tel yic'ot wocol come woli lac 
chan ñop jini cuxul ba Dios, i Yaj 
Coltaya pejtelel winicob, pero mero 
i cha'añob jini mu' ba i ñopob. 

11Cha' cantesan ti mandar 
jini woli ba c subeñet. 1? Mach 

a wac! a ba ti ts'a'lentel ti! tojlel 
winicob cha'an ch'iton winiquet to. 
Pasbeñob ti a melbal bajche' yom 
mi! cha'leñob t'an xñopt'añob, yic'ot 
bajche' yom mi' yajñelob ti uts'at 
yic'ot c'uxbiya ti jump'ejl jach i 
pusic'al, yic'ot i xuc'talel i pusic'al 
ti Cristo, yic'ot i saclel i pusic'al. 
13Pejcabeñob i ts'ijbujel Dios. 
Cha'len subt'an yic'ot cantesa jinto 
mij c'otel. 14Wen cantan a c'ajñibal 
tsa' ba aq'uentiyet yic'ot a we'tel ti 
subt'an, che' ba tsi' yac'ayob i c'ab 
ti a jol jini ancianojob. 

15Chan mele a we'tel. Yom baxet 
ti' melol cha'an mi' laj q'uelob uts'at 
wola' wajñel. 16Cantan a ba. Chan 
cha'len cantesa ti toj. Chan ajñen 
ti' sujmlel, come che' jini mi caj 
a coltan a ba yic'ot jini mu' ba i 
yubiñob a t'an. 


Yom p'untaya 
Mach a wa'len ñoxix bA. 
Yom ma! xic'ben ti uts'at 

che' bajche' mi lac pejcan lac tat. 
Xic'beñob ch'iton winicob che! 
bajche' la quijts'iñob. ?Xic'beñob 
jini ñoxix ba x'ixicob che! bajche' 
lac ña', yic'ot jini xch'ocob che! 
bajche' la quijts'iñob yic'ot pejtelel i 
saclel a pusic'al. 

3Q'uele ti ñuc meba! x'ixicob 
mi mero meba'ob. 4Pero mi an 
juntiquil meba' x'ixic am ba i 
yalobil mi i buts, la' i ña'tañob i 
wentajach cha'an mi! cantañob i ña'. 
La! i q'uextabeñob i wenlel jini tsa! 
ba i cosayob. Come che'ach yom 
Dios. Uts'at mi! q'uel. 5Coltanla 
jini mero meba' x'ixic tsa! bA cale 
ti' bajñelil woli ba i pijtan chuqui 
mi caj i taj ti Dios, woli ba i chan 

cha'len oración ti q'uiñil yic'ot ti 
ac'alel. ŝPero jini meba! x'ixic mu! 
ba i mel bajche' jach yom i bajñel 
pusic'al, chamenix yilal che' cuxul 
to. 7Subeñob ili t'an ti mandar 
cha'an mi! yajñelob ti toj. 8Mi an 
juntiquil mach ba anic mi' cantan 
jini mero i pi'alob yic'ot jini año! bA 
ti' yotot, tsa'ix i caya i ñop. Ñumen 
lecojach bajche' juntiquil mach ba 
anic mi' ñop Dios. 

9Mach ma! chucben i c'aba' ti 
jun jini meba! x'ixic maxto ba anic 
uxc'al i jabilel. Yom jini tsa' ba ajni 
yic'ot i ñoxi'al ti xuc'ul. 10Yom mi' 
tsictiyel ti! tojlel i pi'alob mi an wen 
ba i melbal, mi tsi' cosa i yalobilob, 
mi tsi! cha'le p'untaya, mi tsi' 
pocbeyob i yoc i cha'año' ba Dios, 
mi tsi' colta jini tsa' ba i tajayob 
wocol, mi tsi! yac'a i ba ti pejtelel 
wen ba i melbal. 

11 Pero mach a chucben i c'aba! ti 
jun jini xch'oc to ba meba' x'ixicob, 
come che' mi' jac'ob chuqui yomob 
i pusic'al, mi' tats'ob i ba ti Cristo. 
Mi caj i mulañob i cha'yajlel 
ñujpuñijel. 12Che! jini mi! tajob i 
mul che! mi! jemob i t'an tsa! bA i 
subuyob ti! tojlel Cristo. 13Yic'ot 
ja'el mi! ñAm'añob ti buchtal. Mi' 
pam ñumelob ti jula'. Mach cojic 
jach mi! ñAm'añob ti buchtal, pero 
mi! cha'leñob jop't'an ja'el. Mi' 


yotsañob i ba ba' mach i wentajobic. 


Mi' cha' alob chuqui mach yomix 
chan alol. 14Jini cha'an yom mi' 
cha! cha'leñob ñujpuñijel jini xch'oc 
to bA meba' x'ixicob. La! i cha'leñob 
albal, la! i cantañob i yotot. Che! 
jini, mach mejlic i wis wajleñonla 
laj contra. 15Come lamital tsa'ix 


1 TIMOTEO 5 


i cha! sutq'uiyob i ba i tsajcañob 
Satanás. 

16Mi an meba' x'ixic ti! wenta 
xñopt'an, la! i coltan. Che! jini 
ma'anic mi! yochel ti! wenta pejtel 
jini xñopt'añob mu! ba i tempañob 
i bA, come jasal che! mi! coltañob 
jini mero meba' x'ixicob. 17 Jini 
ancianojob mu' ba i wen cha'leñob 
i ye'tel, yom mi' q'uejlelob ti ñuc. 
Pero ñumen ñuc jini mu! ba i 
cha'leñob e'tel ti subt'an yic'ot ti 
cantesa. 18Come i Ts'ijbujel Dios 
mi' yal: “Mach ma' cachben i yej tat 
wacax che' woli' t'uchtaben loq'uel 
i wut trigo”. Mi' yal ja'el: “Yom mi' 
yaq'uentel i tojol jini x'e'tel”, che'en. 

19Mach a ñop t'an ti' contra 
anciano, cojach che' an cha'tiquil 
uxtiquil testigojob. 2? Jini mu! ba i 
cha'leñob mulil, tiq'uiyob ti' tojlel 
pejtelel hermanojob cha'an mi' 
cajelob ti baq'uen jini yaño! ba. ?1Ti' 
tojlel Dios yic'ot lac Yum Jesucristo, 
yic'ot yajcAbilo! ba i yángelob, 
mic subeñet ti mandar cha'an 
ma' jac' ili cantesa ti toj. Mach 
yomic jelchojc ma! cha'len c'uxbiya. 
22Mach a bac' wa'chocon winic ti' 
ye'tel lac Yum. Mach a wotsan a 
ba ba' woli' cha'leñob mulil yaño' 
ba. Chaca q'uele a ba cha'an chan 
saquet. 

23 Mach cojic jach ja! yom ma! 
chan jap, pero japa ts'ita' vino 
cha'an a ñac', come cabal mi! tajet 
c'amajel. 24An mu! ba i pajyelob ti 
meloñel come tsiquil i mul ti! wut 
pejtelob. Yaño' ba mach ba tsiquilic 
i mul mi caj i tojob ti wi'il ba q'uin. 
25Che' ja'el, jini wen ba lac melbal 
ora mi' tsictiyel. Jini mach ba mi' 

bac' tsictiyel, mach ti pejtelic ora 
mi! mujquel. 

Pejtelel x'e'telob año! ba ti' 

yum, la' i wen q'uelob ti ñuc i 
yum, ame p'ajlec i c'aba' Dios yic'ot 
i cantesa. ?Jini año' ba ti' wenta i 
yum mu' ba i ñop Dios, mach yomic 
mi' ñusabeñob i t'an cha'an laj ba 
hermanojob, pero ñumen uts'at 
yom mi' melbeñob i ye'tel, come 
c'uxbibil ba hermano jini woli ba 
i coltantel. Cantesañob ti ili t'an. 
Xic'beñob cha'an mi' jac'ob. 


Mero ganar che' contento 
añonla ti Dios 

3Mi an majqui mi' cha'len yamba 
cantesa cha'an mach yomic i ñop 
toj ba i t'an lac Yum Jesucristo 
yic'ot i cantesantel cha'an ch'ujul 
mi' yajñel, c'ax ñuc woli' pas i 
ba che! jini. 4Sojquem i ña'tabal. 
Mi' calax pejcan i pi'alob. Mi' 
contrajiñob yic'ot i t'an cha'an mi' 
techbeñob tsAytsAyña ba i pusic'al 
yic'ot leto, yic'ot jop't'an. Mi' 
saclabeñob i mul. 5Mi'! tech cabal 
a'leya ti' tojlel winicob año' ba i 
bibi'lel, tsa! ba i cAyAyob i sujmlel. 
Mi' lon ch'ujutesan Dios cha'an jach 
ganar. Mach ma! tsajcan mu! ba i 
melob bajche! jini. 

6Che! mi lac jac'ben i t'an Dios ti! 
tijicñayel lac pusic'al, jiñach mero 
ganar. 7Come ma'anic chuqui tsa! 
lac ch'ama tilel ila ti pañimil. Isujm 
ma'anic chuqui mi mejlel lac ch'am 
majlel. 8Jini cha'an che! an lac waj 
yic'ot lac pislel, yom tijicñayonla 
che! jini. 9Jini yomo' ba i taj cabal i 
chuba'an mi' jac'ob i payol ti mulil. 
Mi' yochelob ti yac, ñijcabilob 
cha'an i colosojlel i pusic'al mu! bA 

i yac'ob ti wocol. Mi' satob i ba. Mi 
caj i jisantelob. 10Come i mulantel 
taq'uin mi' tech pejtelel jontolil. 
Jini mu'o' ba i mulan cabal taq'uin 
tsa'ix i cayayob i ñop lac Yum. Tsi' 
yotsayob i ba ti cabal wocol. 


Cha'len wen bA guerra 
cha'an jini tsa' ba a ñopo 
11Jatet i winiquet ba Dios, 
puts'tan pejtelel mulil. Chan 
tsajcan chuqui toj yic'ot chuqui 
ch'ujul. Chan ñopo Dios ti xuc'ul 
yic'ot c'uxbiya, yic'ot i cuchol wocol 
ti uts'at, yic'ot uts ba a pusic'al. 
12Cha'len jini wen ba guerra cha'an 
chan xuc'ul ma! ñop. Ch'ama ti a 
wenta a cuxtAlel mach ba anic mi' 
jilel come jini cha'an tsa! pAjyiyet. 
Tsa' subu a ba ti Cristo ti' tojlel 
cabalob. 13Wersa mic subeñet ti' 
wut Dios mu' ba i yaq'uen i cuxtalel 
pejtelel chuqui an, yic'ot ti' wut 
Jesucristo tsa' ba i subu i ba ti 
Dios ti! tojlel Poncio Pilato: 14Wen 
cantan jini mandar c'alal jinto mi' 
tsictiyel lac Yum Jesucristo, cha'an 
ma'anic mi' bib'an jini mandar, 
cha'an ma'anic mi' ts'a'lentel. 
15Dios mi caj i yac! ti tsictiyel Cristo 
che! ti! yorajlel. Jiñach tijicña 
ba Yumal, jini cojach ba am ba i 
p'atalel, i Rey jini reyob, i Yum jini 
yumalob, !6jini cojach ba mach bA 
anic mi! chamel, jini chumul ba ti' 
saclel ba' mach mejlic lac lac'tesan 
lac ba, jini mach ba q'uelbilic i 
cha'an winicob mi juntiquilic, mach 
ba mejlic laj q'uel ja'el. La! q'uejlic 
ti ñuc. La' yumantic ti pejtelel ora. 
Amén. 
17 Jixcu jini am ba cabal i 

chuba'an ti pañimil, tsats ma! 

subeñob cha'an ma'anic mi' 
chañ'esañob i bA, cha'an ma'anic 
mi' yac'ob ti' pusic'al i chuba'an 
yujil ba jilel. Subeñob cha'an mi' 
chan ñopob jini cuxul ba Dios 

mu! ba i wen aq'ueñonla pejtelel 
chuqui tac yom cha'an mi la cubin 
lac tijicñayel. 18 Subeñob cha'an 

mi' melob chuqui uts'at, cha'an mi' 
p'ojlel wen ba i melbal. Mach yomic 
chacob. Yom mi' coltañob yaño! bA 
yic'ot i chuba'an. 19Che! jini woli' 
yac'ob ti tempayel i chuba'an cha'an 

jini tal to ba q'uin. Woli! wen ac'ob 
ti' pusic'al i cuxtalel mach bA 
yujilic jilel. 

20Timoteo, wen cantan pejtelel 
chuqui tac aq'uebilet ti a wenta. 
Mach a ñich'tan lolom jach ba i t'an 
pañimil ti' tojlel jini mu' ba i calax 
pejcañob i ba, mu' ba i lon ña'tañob 
cabalach i ña'tabal. 21Lamital tsa'ix 
i cha' cayayob jini tsa' ba i ñopoyob 
cha'an mi' jac'beñob i t'an pañimil. 
La' ajnic a wic'ot i yutslel i pusic'al 
Dios. 


2 TIMOTEO 





Pablojon, apóstolon i cha'an 

Cristo Jesús che! bajche! yom 
Dios, cha'an mic pam puc chuqui 
tsi! yAlA Dios mu! bA i yaq'ueñonla 
laj cuxtAlel ti Cristo Jesús. 
2Mic ts'ijbubeñet ili jun, Timoteo, 
c'uxbibil ba calobil. La! i yaq'ueñet i 
yutslel i pusic'al yic'ot a p'untAntel 
yic'ot i ñAch'tAlel a pusic'al Dios lac 
Tat yic'ot Jesucristo lac Yum. 


Xuc'ul yom ma! ñop jini wen t'an 

3Mic suben Dios wocolix i yAlA, 
come wolic cha'liben i ye'tel ti' 
saclel c pusic'al che! bajche' c 
ñojte'elob. Mic chan ña'tañet che! 
mic pejcan Dios, ti q'uiñil ti ac'alel. 
4Mic ña'tabeñet a wuq'uel. Comix 
j q'uelet cha'an mi' cha' ñuc'an c 
pusic'al. 5Wolic ña'tan bajche' tsa! 
ñopo Dios ti isujm che! bajche' ti 
ñaxan tsi! ñopo a chu'chu' Loida 
yic'ot a ña! Eunice. Wale cujil wola! 
ñop ja'el. 

8Jini cha'an mij c'ajtesabeñet 
cha'an ma! chan p'atesan a c'ajñibal 
ti Dios tsa' ba aq'uentiyet che' 
ba tsa cac'a j c'ab ti a jol. Yom 
ch'ejlonla come Dios ma'anic mi' 
yac'onla ti baq'uen. Tsi' yaq'ueyonla 
lac p'atalel yic'ot laj c'uxbiya. Tsi' 
yaq'ueyonla lac tic' lac pusic'al. 


8Jini cha'an mach a cha'len quisin 
che! ma! wac! ti cAjñel lac Yum. 
Mach yomic ma! wubin quisin 
cha'an xñujp'elon i cha'an lac 
Yum. Ti! p'atAlel Dios, ñusan wocol 
quic'ot cha'an jini wen t'an. 9Dios 
tsi' coltayonla. Tsi' payayonla 
cha'an ch'ujul mi la cajñel ti' tojlel. 
Mach cha'anic wen ba lac melbal, 
pero cha'an che' yom i pusic'al tsi' 
pAyAyonla ti! yonlel i yutslel tsa! bA 
i yaq'ueyonla ti oñiyi yic'ot Cristo 
Jesús. 10Tsiquilix i yutslel wale 
cha'an tsa' tili Cristo Jesús, la caj 
Coltaya tsa! ba i jisabe i p'atalel lac 
mul mu! ba i yac'onla ti chamel. 
Tsi' ch'ambeyonla laj cuxtalel mach 
ba yujilic chamel, che! bajche! mi' 
tsictesabeñonla ti jini wen t'an. 
11Wa'chocobilon cha'an mic 
subeñob gentilob* jini wen t'an. 
Chocbilon majlel ti subt'an yic'ot 
cantesa ti! tojlelob. 12Jini cha'an 
woli cubin wocol, pero ma'anic 
woliyon ti quisin. Come cañal c 
cha'an Dios tsa! bA c ñopo. Cujil 
an i p'atalel cha'an mi! cantan 
jini tsa! bA cac'a ti! wenta c'alal ti 
jini wi'il ba q'uin. 13Ti! xuc'tilel a 
pusic'al yic'ot ti a c'uxbiya ti Cristo 
Jesús, chan lajin a cantesa yic'ot toj 
ba c t'an tsa' ba a wubi. 14Cantan 

jini uts'at tac bA tsa! ba i yac'a ti 
a wenta jini Ch'ujul ba Espíritu 
chumul ba ti lac pusic'al. 

15Ña'tabil a cha'an, tsa'ix i 
cAyAyoñob Figelo yic'ot Hermógenes 
yic'ot pejtelel yaño! ba ti Asia. 16La' 
p'untanticob ti lac Yum jini año! bA 
ti' yotot Onesíforo, come cabal tsi' 
ñuq'uesAbeyon c pusic'al. Ma'anic 
tsi' quisñiyon anquese cachalon 
ti cadena. 17 Pero che! ba tsa! juli 
ti Roma tsi! wersa saclayon, tsi' 
tajayon. 1ŝLa' i taj i p'untantel ti 
Dios ti' tojlel lac Yum ti jini tal 
to ba q'uin. Wen cañal a cha'an 
bajche' tsi' coltayonla Onesíforo ya' 
ti Efeso. 


Xuc'ul ba soldado i cha'an Jesucristo 
Jini cha'an, calobil, la' chan 
p'at'aquet ti! yutslel i pusic'al 

Cristo Jesús. ?Jini t'an tsa! bA c 

subeyet ti! tojlel cabalob, aq'ueñob 

ti' wenta xuc'ul bA winicob mu! bA 
caj i cantesañob yaño! bA. 

3Ñusan wocol che! bajche' xuc'ul 
ba soldado i cha'an Jesucristo. 4Jini 
soldado woli ba ti guerra, ma'anic 

mi! mel i ye'tel ti' yotot come woli' 

melben i ye'tel jini tsa! bA i yotsa 

ti soldado. 5Chel! ja'el jini x'alas 

ma'anic mi' yaq'uentel corona mi 

ma'anic tsi! cha'le alas ti toj. ê Jini 

xpac' wersa mi! ñaxan cha'len e'tel 
ti lum cha'an mi' ch'amben i wut. 

TÑa!tan ti a pusic'al chuqui wolic 

sub. Lac Yum mi caj i yaq'ueñet a 

ch'amben isujm ti pejtelel. 

8Ña'tan Jesucristo loq'uem ba ti! 
p'olbal David. Tsa' ch'ojyi loq'uel 
ba'an chameño' bA che! bajche! 
mic sub ti jini wen t'an. 9Woliyon 
ti wocol. Cachalon che! bajche! 

xjontolil. Pero mach cachalic i 
t'an Dios. Jini cha'an wolic lat' 
pejtelel jini wocol, come c'ux mi 
cubin jini yajcabilo' bA, cha'an com 
mi! tajob i coltAntel ti Cristo Jesús 
yic'ot i ñuclel mach ba anic mil jilel. 
11Xuc'ulach ili t'an: Mi tsa' 
chamiyonla yic'ot Cristo Jesús, 
cuxul mi caj la cajñel yic'ot. 12 Mi 
woli lac lat' wocol, mux caj lac tem 
cha'len yumal la quic'ot. Mi tsa' la 
cala mach laj cañayic, ma'anic mi 
caj i cañonla ja'el. 13Mi xuc'ulonla 
o mach xuc'ulonicla, pero xuc'ul 
Cristo Jesús yic'ot i t'an. Mach 
yujilic lot. 


X'e'tel mach bA anic 
chuqui mi' quisñin 

14C'ajtesAbeñob ili t'an. Wersa 
subeñob ti' wut lac Yum cha'an 
ma'anic mi! calax pejcañob i bA 
ti to'ol t'an jach mach ba anic i 
c'ajñibal. Che' jini mi' sojquelob jini 
mu! ba i yubiñob. 15Cha'len wersa 
cha'an ma' pas a ba ti uts'at ti' wut 
Dios che! bajche! x'e'tel mach bA 
añic chuqui mi! quisñin, mu! bA 
i c'an ti uts'at jini isujm ba t'an. 
16Mach ma! majlel ba! ma! wubin 
lolom jach ba i t'an pañimil, come 
mi' yutsi p'ojlesan i jontolil winicob. 
17 Come mi' p'ojlel majlel i t'an 
che! bajche' leco bA tsoy. Che'ach 
yilal i cantesa jini Himeneo yic'ot 
Fileto. 18Come tsi' tats'ayob i ba ti 
jini isujm ba t'an. Woli' socbeñob 
i pusic'al xñopt'añob, come mi' 
lon alob tsa'ix ñumi i yorajlel mi 
caj lac tejchel ch'ojyel. Mi' yalob 
ma'anix lac pijtaya. 19Pero tsats 
chuculonla mu! ba lac ñop Dios. 
Tsi' yaq'ueyonla lac marcajlel 

ba! ts'ijbubil: “Lac Yum mi! can 
i cha'año' bA”. Jini cha'an la' i 
cAy i jontolil jujuntiquil mu! ba i 
pejcAben i c'aba! Cristo. 

20Ti mal colem otot an latu tac 
melbil ba ti oro yic'ot ti sasac 
taq'uin yic'ot yamba melbil ba ti te! 
yic'ot ti lum. Ti chajp ti chajp an 
i c'ajñibal. Lamital mi' c'uxbintel, 
lamital mi! ts'a'lentel. 21Mi an 
majqui mi! cay chuqui tac mach 
wenic, mi! sAq'uesan i bA. Che! 
jini an i c'uxbintel, ch'ujul, cabal 
i c'ajñibal ti lac Yum. Chajpabil 
i pusic'al cha'an mi! mel pejtelel 
chuqui wen. 

22Mach ma! jac'ben i colosojlel 
a pusic'al che! bajche! yamba 
ch'iton winicob. Tsajcan chuqui toj, 
yic'ot c'uxbiya, yic'ot i ñAch'tAlel 
a pusic'al. Chan ñopo Dios yic'ot 
pejtelel mu' ba i pejcañob lac Yum 
ti' saclelob i pusic'al. 23 Mach ma! 
ñich'tabeñob i t'an jini sajtemo' 
ba mu! ba i calax pejcañob i ba ti 
lolom t'an mach ba anic i sujmlel. 
Sojquem jax i t'an. A wujil mi! tech 
leto. 24Mach yomic mi' bac! letsan 
i t'an ti leto jini x'e'tel i cha'an lac 
Yum. Yom uts mi' pejcan pejtelel 
i pi'alob. Yom ch'ejl i pusic'al 
ti cantesa. Yom mi' ñusabeñob 
i sajtemal yaño! bA. 25Yom mi! 
toj'esan i contrajob yic'ot uts ba t'an. 
Tic'al mi Dios mi caj i yaq'ueñob i 
cay i mul cha'an mi' ñopob chuqui 
isujm, 26cha!an mi! puts'elob ti! yac 
jini xiba, tsa' ba i chucuyob cha'an 
mi' wersa jac'beñob i mandar. 


Jontol winicob che' ti wi'il ba q'uin 
Yom ma! ch'amben isujm: 
Ti cojix ba q'uin tac tal i 

yorajlel babaq'uen tac ba. 2Come 
jujuntiquil mi caj i bajñel c'uxbin 

i ba. Mi caj i mulañob taq'uin, mi 
caj i chañ'esañob i ba, ñuc mi caj 

i q'uelob i ba. Mi caj i cha'leñob 
p'ajoñel. Mi caj i ñusabeñob i t'an i 
tat i ña'. Ma'anic mi' subeñob Dios 
wocolix i yala. Mach i cañayobic 
Dios. 3Mach yujilobic c'uxbiya 

mi p'untaya. X'u'yajob. Ma'anic 

mi' tic'ob i pusic'al. Wen jontolob. 
Mi! ts'a'leñob chuqui uts'at. 4Mi' 
yac'ob i pi'Alob ti! c'ab i contra. 
Babaq'uen jax i melbalob. C'ax ñuc 
mi' pasob i ba. Mi' mulañob pejtel 
chuqui tac yom i pusic'al. Ma'anic 
mi' c'uxbiñob Dios. 5An bajche' 

mi! lon ch'ujutesañob Dios, pero 
ma'anic mi! cAmbeñob i p'atalel. 
TAts'A a ba ti! tojlel winicob mu! bA 
i melob che! bajche' jini. Come 

ti maya jax yic'ot leco bA cantesa 
mi' socbeñob i pusic'al tonto ba 
x'ixicob teñelo' ba ti mulil, mu' jach 
ba i jac'beñob i colosojlel i pusic'al. 
TPejtelel ora woli' ñich'tañob i 
cantesantel, pero ma'anic mi ñopob 
jini mero isujm ba. 8Che! bajche' tsi' 
contrajiyob Moisés jini Janes yic'ot 
Jambres, che' ja'el jini winicob 

mi' contrajiñob i sujmlel. Jontol 
chuqui mi' ña'tañob ti' pusic'al. 

Tsi' junyajlel cayayob jini woli bA 
lac ñop. 9Pero mach ti pejtelelic 
ora mi caj i melob, come mi' caj ti 
cAjñel i tontojlel i cha'an pejtelelob 
che! bajche! tsa! cajni i tontojlel jini 
cha'tiquil. 


T'an cha'an jini yom ba i mel Timoteo 
10Pero jatet tsa'ix a ñopo j cantesa 

yic'ot c melbal, yic'ot jini com bA c 

mel, yic'ot c ñopbal, yic'ot bajche! 

mij cuchben i mul yaño! ba, yic'ot j 
c'uxbiya, yic'ot i xuc'talel c pusic'al 
ti pijt, 1 yic'ot c tic'lantel, yic'ot 
c wocol, yic'ot jini tsa' ba c ñusa 
ya' ti Antioquía yic'ot ti Iconio, 
yic'ot ti Listra. Tsaj cuchu pejtelel 
c tic'lantel. Lac Yum tsi' coltayon 
loq'uel ti pejtelel. 1?Majqui jach 
yom i yajñel ti ch'ujul ti Cristo 
Jesús, mux i tic'lantel ja'el. 13 Pero 
jini jontolo' ba yic'ot xlotiyajob, utsi 
utsijax mi' chan melob i jontolil. 
Mi caj i lotiñob yaño! ba. Mi caj i 
lotintelob ja'el. 14Jixcu jatet, ajñen 
che' bajche' tsa' cantesantiyet come 
tsa! wen ch'ambe isujm. A wujil 
ja'el majqui tsi! cantesayet. 15C'alal 
che! alAlet to, cambilix a cha'an 
jini Ch'ujul ba i Ts'ijbujel Dios, mu' 
ba i cantesañet cha'an ma' ñop 
Cristo Jesús cha'an ma! coltantel. 
16Ch'oyol ti Dios pejtelel i Ts'ijbujel. 
An i c'ajñibal ti cantesa cha'an lac 
tic'ol, yic'ot cha'an lac toj'esantel, 
cha'an mi lac mel chuqui toj, 
17 cha'an chajpabil i winic Dios ti 
pejtelel chuqui wen, cha'an uts'at 
mi' mel i ye'tel ti pejtelel. 

Jini cha'an mic subeñet 

ti' tojlel Dios yic'ot lac 
Yum Jesucristo mu! ba caj i tilel 
i mel jini cuxulo! ba yic'ot jini 
chameño' ba che! mi! wa'chocon i 
yumantel: ?Subu jini wen t'an. Yom 
chajpabilet ti! yorajlel subt'an yic'ot 
che' mach i yorajlelic. Xic'beñob i 
ñop. Subeñob i mul. Xic'beñob ti 
uts'at ti' yutslel a pusic'al yic'ot i 
cantesa Dios. 3Come tal i yorajlel 
che! ma'anic mi caj i mulañob toj bA 
cantesa. Mi caj i mulañob i yubin 
yamba t'an. Mi caj i payob cabal i 
maestrojob mu' ba i subob chuqui 

mi! mulañob. 4Mi caj i cayob i 
yubin chuqui tac i sujm. Mi caj i 
jac!beñob i sajtemal i ñojte'elob. 5Ti 
pejtelel chuqui tac mi! yujtel chaca 
q'uele a ba. Cuchu wocol. Cha'len 
e'tel ti subt'an. Ts'acal yom ma! mel 
a we'tel. 

Come mach jalix mi caj cajq'uel 
ti' majtan Dios. Lac'alix i yorajlel 
cha'an mij cay pañimil. TTsac cha'le 
wen bA guerra. Wale, c'otemonix ba! 
jaxal c bijlel. Tsac wen canta jini 
mu! ba lac ñop. 8Jixcu jini mu! bA 
caj i yujtel, wolic pijtan jini corona 
mu! ba caj i tsictesan toj ba lac 
pusic'al. Lac Yum jini toj ba melo' 
muulil, mi caj i yaq'ueñon ti jini tal 
to ba q'uin, mach cojic jach joñon 
pero pejtelel yomo' ba i q'uel lac 
Yum che' mi' tilel. 

9Cha'len wersa cha'an ma! tilel ti 
ora wa! ba! añon. 10Come Demas tsi' 
cAyAyon cha'an tsi! mula pañimil. 
Tsa' majli ti Tesalónica. Tsa' majli 
Crescente ti Galacia. Tsa' majli 
Tito ti Dalmacia. 11 Jini jach Lucas 
wa'an quic'ot. Paya tilel Marcos a 
wic'ot, come an i c'ajñibal cha'an 
mi! coltañon. 12Tsac choco majlel 
Tíquico ti Efeso. 13Che! ma! tilel 
ch'ama tilel jini pal ba chaqueta tsa' 
ba j caya ti! yotot Carpo ya! ti Troas, 
yic'ot jini jun tac. Wersa yom ja'el 
jini jun ba! mic cha'len ts'ijb. 

14 Alejandro, jini xten taq'uin, cabal 
tsi! cha'le jontolil tij contra. La! i 
yaq'uen lac Yum i tojol che' bajche' an 
i melbal. 15Chaca q'uele a ba ti! tojlel 
Alejandro come cabal tsi' contraji lac 
t'an. 16 Ma'anic majqui tsi! coltayon che' 
ba tsac ñaxan mele c bA. Ti pejtelelob 
tsi' cayayoñob. La! ñusabenticob i mul. 
17pero lac Yum tsa! walle tic t'ejl. Tsi' 

yaq'ueyon c p'atAlel cha'an ts'acal mic 
sub jini wen t'an, cha'an mi! yubiñob 
pejtelel gentilob. Tsi! coltayon loq'uel 

ti! yej colem bajlum yilal. !8Lac Yum mi 
caj i coltañon loq'uel ti pejtelel jontolil. 
Mi caj i cantañon c'alal mi cochel ti' 
yumantel panchan. La' tsictiyic i ñuclel 
lac Yum ti pejtelel ora. Amén. 


Cortesía 


19 Aq'uen cortesía Prisca 
yic'ot Aquila yic'ot jini año! bA 

ti' yotot Onesíforo. 20Tsa! cale 
Erasto ya' ti Corinto. C'am 

tsaj caya Trófimo ya! ti Mileto. 
21Cha'len wersa cha'an ma' tilel 
che' maxto i yorajlelic tsañal. 
Mi' yaq'ueñet cortesía Eubulo 
yic'ot Pudente, yic'ot Lino, 
yic'ot Claudia, yic'ot pejtelel la 
quermanojob. ??La' ajnic ti a 
pusic'al lac Yum Jesucristo. La' 
ajnic la' wic'ot i yutslel i pusic'al 
Dios. 


TITO 





Pablojon, i winicon Dios, 

apóstolon i cha'an Jesucristo 
cha'an mi' ñopob jini yajcAbilo! bA 
i cha'an Dios, cha'an mi! cañob i 
sujmlel mu! ba i yac'onla ti ajñel 
ti ch'ujul, 2yic'ot cha'an mi! tajob 
i cuxtalel mach ba anic mil jilel, 
woli bA lac pijtan. Come Dios, mach 
bA yujilic lot, tsi! wan ac!a i t'an 
che! maxto anic pañimil. 3Che' ti' 
yorajlel wan ña'tabal i cha'an Dios, 
tsi! tsictesa jini t'an. Dios la caj 
Coltaya tsi! yaq'ueyon que'tel cha'an 
mic sub. 4Mic ts'ijbubeñet ili jun 
Tito, mero calobilet ti jini t'an mu! 
ba laj comol ñop. Ch'ama i yutslel 
yic'ot i ñach'talel a pusic'al yic'ot 
a p'untantel ti Dios lac Tat, yic'ot 
ti lac Yum Jesucristo Xcoltaya lac 
cha'an. 


I ye'tel Tito ya' ti Creta 

STsaj cayayet ya! ti Creta cha'an 
ma' toj'esan jini yom ba toj'esantel 
yic'ot cha'an ma' wa'chocon 
ancianojob ti jujump'ejl tejclum 
che! bajche' tsac subeyet. Š Yom 
winic mach ba anic i mul ti! tojlel 
i pi'alob, juntiquil jach i yijñam 
am ba i yalobilob mu' ba i ñopob i 
t'an Dios. Mach yomic jini sajtemo' 
ba i yalobilob come an ti' wenta 


mi mach yujilic i tic'ob che! mi' 
ñusañob mandar. ”Wersa yom 
mi' wa'chocontel xcantaya mach 
ba anic i mul cha'an mi' cantan 
i cha'año' ba Dios. Mach yomic 
mi' chañ'esan i ba, mach yomic 
ora mi' mich'an, mach yomic mi' 
mulan vino, mach yomic mi' jats' 
i pi'alob, mach yomic mi' mulan 
taq'uin. 8Yom mi' pay ochel i 
pi'alob ti' yotot, yom mi' mulan i 
melol chuqui uts'at yic'ot chuqui 
toj yic'ot ch'ujul. Yom mi' ña'tan 
pañimil, yom mi' tic' i pusic'al. 
9Yom xuc'ul mi! yajñel ti jini toj ba 
t'an che! bajche' cantesabil, cha'an 
mi' xic'beñob ti toj ba cantesa jini 
woli ba i contrajiñob jini wen t'an, 
cha'an mi! sutq'uiñob i bA. 

10Come an cabAl xñusa mandarob. 
Mi' cha'leñob lolom jach ba t'an, 
xlotiyajob. Cojcoj jini woliyo' ba ti 
cantesa cha'an tsep pachalel, mi' 
socbeñob i pusic'al yaño' ba. 11Yom 
mi' tijq'uelob come ti' caj i t'an woli' 
laj cayob jini wen t'an ti cabal otot. 
Woli! cantesañob chuqui mach tojic 
cha'an mi! tajob taq'uin. 12Juntiquil 
x'alt'an loq'uem ba ti! tojlelob tsi' 
yala: “Xlotob ti pejtelel ora jini año! 
ba ti Creta. Lajalob bajche' jontol ba 
bate'el. Sts'u'lel, xwo'lelob”, che'en. 

131sujm tsa! ba i yala. Jini cha'an 
yom tsats ma! tic'ob cha'an mi' 
wen xuc'chocoñob i pusic'al ti jini 
mu' ba lac ñop. 14Mach yomic mi' 
chan jac'beñob sojquem ba i subal 
judíojob yic'ot i mandar winicob 
mu! bA i cayob i sujmlel. 15Jini 
saco' ba i pusic'al mi' q'uelob ti 
uts'at pejtelel chuqui an. Jini bibi'o' 
ba mach bA yomobic i ñop lac 

Yum, ma'anic chuqui mi' q'uelob ti 
uts'at. Bibi! i ña'tabal, mach yujilic 
i tic'ob i ba. 16Mi' lon alob añob ti 
Dios, pero leco i melbal. Sojquemob. 
Xñusa t'añob. Ma'añobix i c'ajñibal 
cha'an i melol chuqui uts'at. 


Toj ba cantesa 


Pero jatet, yom uts'at ma! 
cha'len t'an yic'ot toj bA 

cantesa cha'an mi' yajñelob ti uts'at. 
2Subeñob jini ñoxix ba winicob 
cha'an mi' tic'ob i pusic'al, cha'an 
mi' wen ña'tañob chuqui wen 
yic'ot chuqui mach wenic. Yom mi' 
yajñelob ti toj ti jini mu! ba lac ñop 
yic'ot i c'uxbiya yic'ot i xuc'talel 
i pusic'al. 3Che! ja'el subeñob 
ñoxix ba x'ixicob cha'an uts'at 
mi' yajñelob yic'ot i pi'alob. Mach 
yomic mi' cha'leñob jop't'an. Mach 
yomic mi' mulañob cabal vino.Yom 
mi! cantesañob chuqui uts'at. 4Yom 
mi' cantesañob xch'oc to ba x'ixicob 
cha'an mi' c'uxbiñob i ñoxi'al yic'ot 
i yalobilob, 5cha'!an mi' tic'ob i 
pusic'al, cha'an sac mi! yajñelob, 
cha'an mi' wen cha'leñob i ye'tel 
ti' yotot. Yom uts mi' pasob i ba ti' 
wenta i ñoxi'al cha'an ma'anic mi' 
wajlentel i t'an Dios. 

6Che! ja'el suben ch'iton winicob 
cha'an mi! ña'tañob pañimil. Ti 

pejtelel a melbal pasa a ba ti uts'at 
ti' tojlelob. Cha'len cantesa ti toj, ti 
jump'ejl a pusic'al. 8Yom toj a t'an 
ti pejtelel cha'an mi' yubin quisin a 
contra che' ma'anic chuqui mi' taj 
ti a tojlel. 

Suben x'e'telob cha'an mi' 
jac'beñob i t'an i yumob, cha'an 
uts'at mi' q'uejlelob ti pejtelel i 
melbal, cha'an ma'anic mi' letsañob 
i t'an. 10Mach yomic mi' cha'leñob 
xujch'. Ti pejtelel i melbal yom 
mi' pasob i ba ti xuc'ul ti' tojlel i 
yumob cha'an uts'at mi' yubiñob i 
cantesa Dios, Xcoltaya lac cha'an. 

11Come tsa'ix tsictiyi i yutslel 
i pusic'al Dios ti coltaya ti' tojlel 
pejtelel winicob x'ixicob. 1?Mi' 
cAntesañonla cha'an mi laj cAy 
pejtelel chuqui mach tojic, yic'ot 
i colosojlel lac pusic'al yic'ot i 
cha'an ba pañimil, cha'an mi lac 
wen ña'tan chuqui yom, cha'an toj 
mi la cajñel ti ili ora che! bajche! 

i cha'año' ba Dios. 13Yom mi lac 
pijtan jini c'ax uts'at ba mu' ba caj 
laj q'uel che' mi' pas i ñuclel jini 
ñuc ba Dios Jesucristo, Xcoltaya lac 
cha'an. 14Tsi! yac'a i ba ti chamel 
cha'añonla cha'an mi' mañonla 
loq'uel ti pejtelel lac jontolil, cha'an 
mi! saq'uesañonla, cha'an mi! 
yotsañonla ti! cha'an, cha'an mi 

lac bax'an ti! melol pejtelel chuqui 
wen. 15Subeñob ili t'an, xic'beñob. 
Ti pejtelel a p'atAlel ti ili e'tel tiq'ui 
jini año' ba i mul. Mach i ts'a'leñet 
mi juntiquilic. 


Yom toj ba lac melbal 


Suben xñopt'añob cha'an 
uts'at mi' yajñelob ti' wenta 
yumalob yic'ot año! ba i ye'tel ti 

gobierno. La! i jac'beñob ti uts'at 
ti pejtelel i pusic'al yujil ba i 
melol pejtelel chuqui wen. 2Suben 
xñopt'añob cha'an ma!anic mi! 
cha'leñob u'yaj, cha'an ma!anic mi! 
cha'leñob leto, cha'an utsob jach mi' 
pasbeñob pejtelel winicob i yutslel 
i pusic'al. 

3Come joñonla ja'el ti yamba ora 
ma'anic lac pusic'al, xñusa t'añonla, 
lotibilonla. Tsa' jach lac jac'be 
pejtelel i colosojlel lac pusic'al 


yic'ot yan tac ba yom ba lac pusic'al. 


Tsa' lac lon ñusa q'uin ti ts'a'leya 
yic'ot ti' tsaytsayñayel lac pusic'al. 
Tsa' ts'a'lentiyonla. Tsa' lac ts'a'le 
lac bA. 4Pero che! ba tsa! tsictiyi i 
yutslel yic'ot i c'uxbiya Dios la caj 
Coltaya ti' tojlel winicob x'ixicob, 
Stsi' coltayonla. Mach cha'anic 

toj ba lac melbal pero cha'an 

ti' p'untaya tsi' coltayonla. Tsi' 
pocoyonla cha'an mi la caq'uentel 
tsiji' ba laj cuxtalel. Tsi! cha! 
meleyonla ti' p'atalel Ch'ujul ba 
Espíritu. Dios tsi! wen aq'ueyonla 
Ch'ujul ba Espíritu ti Jesucristo, la 
caj Coltaya, 7”cha'an mi lac ch'ajmel 
ti' wenta cha'an ti' yutslel i pusic'al. 
Tsi' yotsayonla ti' yalobil cha'an 

mi la caq'uentel i yumantel yic'ot 
laj cuxtalel woli ba lac pijtan. 
S8Isujmach ili t'an. Wen subeñob 
tsa! ba i ñopoyob Dios cha'an 
xuc'ul mi! yac'ob i DA ti wen bA i 
melbal. Come jiñach yom bA, añach 


TITO 3 


i c'ajñibal ti! tojlel pejtelel winicob 
x'ixicob. 

9Mach a wotsan a ba ba! woli' 
calax pejcañob i ba ti lolom t'an, 
yic'ot cabal t'an cha'an i c'aba! tac i 
ñojte'el. Yujilob a'leya, yic'ot calax 
t'an cha'an jini mandar. Come 
lolom jach pejtelel iliyi. Ma'anic i 
c'ajñibal. 10Tiq'ui jini woli ba i t'ox 
hermanojob. Mi ma'anic mi' jac' i 
tic'ol che! ti cha'yajlel mach ma' 
chan q'uel che' bajche' hermano. 
11Come ña'tabil a cha'an sojquem 
jini winic. Woli ti mulil. Bajach i bA 
woli' bajñel ac' i ba ti toj mulil. 


T'an cha'an jini yom ba i mel Tito 

12Che' mic chocbeñet tilel 
juntiquil hermano, mi Artemas, o 
mi jini Tíquico, yom ma! cha'len 
wersa cha'an ma! tilel ba! añon ti 
Nicópolis. Come ya! com ñusan i 
yorajlel tsañal. 13Wen coltan Zenas 
jini xcantesa mandar, yic'ot Apolos 
cha'an uts'at mi' majlelob. Q'uele 
cha'an ma'anic chuqui anto yom 
i cha'añob. 14Lac pi'alob ja'el la' i 
melob chuqui wen. La' i coltañob 
jini anto ba yom i cha'añob, cha'an 
mach lolomic mi' ñusañob q'uin. 
15Pejtelel hermanojob wa' ba añob 
quic'ot yomob i yaq'ueñet cortesía. 
Aq'ueñob cortesía pejtelel mu' i 
c'uxbiñon lojon cha'an jini wen t'an 
mu! bA lac ñop. La! ajnic la! wic'ot 
iyutslel i pusic'al Dios ti la! pejtelel. 


FILEMÓN 





1Pablojon xñujp'elon i cha'an 
Jesucristo, quic'ot la quermano 
Timoteo. Mic ts'ijbubeñet ili jun 
Filemón, c'uxbibilet ba c pi'al lojon 
ti e'tel, ?yic'ot ja'el c'uxbibil ba la 
quermana Apia yic'ot Arquipo, tem 
soldado quic'ot lojon, yic'ot jini 
xñopt'añob mu! ba i tempañob i 
bA ti a wotot. 3La! aq'uentiquetla i 
yutslel yic'ot i ñAch'tAlel la! pusic'al 
ch'oyol ba ti Dios lac Tat yic'ot lac 
Yum Jesucristo. 


Filemón mi' c'uxbin lac Yum 


4Ti pejtelel ora mic suben c Dios 
wocolix i yala che' mic ña'tañet ti 
oración. 5Come tsa'ix cubi uts'at wola’ 
ñop lac Yum Jesús yic'ot pejtelel i 
cha'año' ba Dios. ŝLa' i coltañet Dios 
ti' subol jini woli ba lac ñop cha'an 
mi! tajob i cuxtalel yaño! ba ja'el che! 
mi' cañob pejtelel chuqui wen am 
ba ti lac pusic'al cha'an Cristo Jesús. 
TWen tijicñayon lojon, hermano, 
come wen a wujil c'uxbiya. Tsa' 
ñuq'uesabeyon lojon c pusic'al che! 
bajche' tsa' ñuq'uesabeyob i pusic'al i 
cha'año' ba Dios. 


Wocol t'an cha'an Onésimo 


8Ti Cristo mi mejlel c subeñet ti 
mandar bajche' yom ma! mel. 9Pero 


c'ux mi cubiñet, jini cha'an mij 
c'ajtibeñet ti wocol t'an. Pablojon, 
ñoxonix, xñujp'elon i cha'an 
Jesucristo. 10 Mij c'ajtibeñet ti wocol 
t'an, paya ochel Onésimo, calobil 
ti jini wen t'an tsa' ba j cantesa ti 
majquibal. 11Ti yamba ora ma'anic 
i c'ajnibal a cha'an. Wale anix i 
c'ajñibal cha'añet yic'ot cha'añon. 
12Wolix c cha' chocbeñet tilel. Paya 
ochel che! jini che! bajche! ma! 
payon. 

13Tsac ña'ta uts'at mi' caytal 
quic'ot cha'an mi' coltañon ti a 
wenta che! wA! ñup'ulon cha'an jini 
wen t'an. 14pero ma'anic chuqui 
com c mel jinto ma' subeñon 
bajche' yom a pusic'al, come 
mach comic c xic'beñet cha'an ma! 
coltañon. !5Tic'A] mi tsi! poj cayayet 
Onésimo cha'an ma! junyajlel pay 
ochel ti pejtelel ora. 16Mach jinic 
jach a winic wale pero ñumen 
an i c'ajñibal, come c'uxbibil bA 
hermanojix ti Cristo. Mic wen 
c'uxbin, pero ñumen yom ma! 
c'uxbin jatet come a waj e'telach. A 
wermanojix ti lac Yum ja'el. 

17 Mi a pi'alon ma! wal, paya che! 
bajche' ma' payon. 18Mi an chuqui 
tsi' mele ti a contra, mi an i bet 
a wic'ot, ac'a tic wenta. 19Joñon, 

Pablo, wolic ts'ijban tij c'Ab, mi caj 

c tojbeñet anquese wen a wujil an 

a bet quic'ot come tsa! ñopo Cristo 

tic tojlel. 20Hermano, pasbeñon 

i yutslel a pusic'al ti lac Yum. 

Ñuq'uesabeñon c pusic'al ti Cristo. 
21 Mic ts'ijbubeñet ili jun come 

cujil mi caj a jac'beñon. Cujil 

ñumen mi caj a mel bajche' 

mic subeñet. 22Yom ja'el ma! 


FILEMÓN 


chajpabeñon cajñib ba! mic 
jijlel. Come mi cal Dios mi caj i 
jac'beñetla la! woración cha'an mic 
cha! tilel. 

23Mi! yaq'ueñet cortesía Epafras c 
pi'al ti majquel cha'an Cristo Jesús. 
24Che! ja'el Marcos yic'ot Aristarco 
yic'ot Demas yic'ot Lucas, c pi'alob 
ti e'tel. 25La! ajnic ti la! pusic'al i 
yutslel i pusic'al lac Yum Jesucristo. 


HEBREOJOB 





Ti oñiyi Dios tsi! c'AñA jini 

x'alt'añob cha'an mi! pejcan 
lac ñojte'el. Cabal tsi! pejcayob 
ti chajp ti chajp che' bajche' yom 
ti jujunyajl. ?Wale, ti ili cojix ba 
q'uin tac tsa'ix i c'aña i Yalobil i 
pejcañonla. Tsi' wa'choco cha'an 
mi' yaq'uentel pejtelel chuqui tac 
an. Tsi' c'AñA ti! melol pejtel chuqui 
tac an. 3Mi! wen ac! ti tsictiyel i 
ñuclel i Tat. Mero Diosach ajñel. I 
tsictiyemlelach i Tat. Ti' p'atalel i 
t'an mi' cantan pejtel chuqui tac an. 
Che' ba tsa' ujti i bajñel poc lac mul, 
tsa' buchle ti' ñoj jini C'ax Ñuc Ba 
am ba ti chan. 4Ñumen ñuc bajche' 
jini ángelob, come ñumen ñuc tsa! 
otsAbenti i c'aba' bajche! ángelob. 


Ñumen ñuc i Yalobil Dios 
bajche' ángelob 

5Come Dios ma'anic ba! ora tsi' 
sube ángel mi juntiquilic: “Jatet 
Calobilet. WAle tsa! ochiyon ti 
a Tat”. Ma'anic ba! ora tsi! sube 
ángel: “A Taton, calobilet”. Mach 
che'ic tsi! yala. 5SChe! ba tsi! choco 
tilel ti pañimil yax alal ba i Yalobil, 
Dios tsi! yala: “La! i ch'ujutesañob 
Calobil pejtelel ángelob”, che'en. 
TDios tsi! yala cha'an jini ángelob: 
“Ora jach mi! majlelob i yángelob 


che! bajche! ic'. Lajalob jini x'e'telob 
i cha'an bajche' c'ajc mu! ba ti 
lejmel”, che'en. 

8Pero che! ba tsi! pejca i Yalobil 
tsi' yala: “Buchulet Dios ti a 
yumantel, ti pejtelel ora. Ti a 
yumantel mi caj a mel chuqui toj. 
9Tsa' mula chuqui toj. Tsa! ts'a'le 
jontolil. Jini cha'an joñon, a Dios, 
tsa'ix c ñumen aq'ueyet i tijicñayel 
a pusic'al bajche! yaño' bA”, che'en. 

10Tsi' yala ja'el: “Jatet yumalet, ti' 
cajibal tsa' wa'choco jini pañimil. 
Jini cha'an i melbalach a c'ab. 
11Mi' caj ti jilel jini pañimil yic'ot 
panchan, pero mi caj a chan ajñel. 
Mi' caj ti tsuculiyel jini pañimil 
yic'ot panchan che! bajche' bujcAl. 
12Mi caj a bal che' bajche' mi' 
bAjlel tsuts. Mi! caj ti q'uextiyel. 
Pero chan junlajalet ti pejtelel 
ora. Ma'anic mi caj i jilel a jabilel”, 
che'en. 

13Dios ma'anic ba' ora tsi' sube 
ángel: “Buchi' tic ñoj jinto mi 
cAq'ueñet a jisan a contrajob”. 
Mach che'ic. 14Pejtelel jini 
ángelob, ¿mach ba espíritujobic 
mu! bA i cha'leñob e'tel? ¿Mach 
ba chocbilobic tilel cha'an 
mi' cantañob jini mu' ba caj i 
coltantelob? 

Jini ñuc ba laj coltantel 


Jini cha'an wersa yom mi lac 

wen ac! ti lac pusic'al jini t'an 
tsa' ba la cubi ame laj cay mi mach 
yAxAlic la co. 2Isujm i t'an jini 
ángelob. Majqui jach tsi! ňusabeyob 
i t'an tsi' wersa tojoyob i mul, come 
ma'anic tsi! jac'ayob. 3¿Bajche! mi 
mejlel lac puts'el joñonla mi woli 
lac ñusan jini ñuc ba laj coltantel? 
Lac Yum tsi' teche i subol laj 
coltantel. Jini tsa' ba i yubibeyob 
i t'an, tsi' cha' subeyonla ti isujm. 
4Dios tsi! teme i t'an yic'otob che! 
ba tsi' pasa i sujmlel i t'an, yic'ot 
cabal i yejtal tac i p'atalel, yic'ot 
babaq'uen tac ba, yic'ot ñuc tac ba i 
melbal. Tsi' yaq'ueyob i c'ajñibal ti 
chajp ti chajp yic'ot jini Ch'ujul ba 
Espíritu che' bajche' yom i pusic'al. 


I Yaj Coltaya winicob 


5Come Dios ma'anic tsi! yAc'A 
ti' wenta ángelob jini tal to bA 
pañimil mu! ba lac sub. ŝTs'ijbubil 
chuqui tsi! yala David ti salmo: 
“¿Chucoch ma! wac! ti a pusic'al 
winicob x'ixicob? Yic'ot *i Yalobil 
Winic, ¿chucoch ma! c'uxbin? 7Tsa! 
poj ac'a ti chumtal ti pañimil ba! 
mach i tajayic i ñuclel ángelob. Tsa' 
waq'ue i ñuclel yic'ot i c'uxbintel 
ti' tojlel pejtelel chuqui tac an. 8Tsa! 
waq'ue i yumantel ti! tojlel pejtel 
chuqui tac an”, che'en. Che! ba tsi! 
yotsa ti! wenta pejtelel chuqui tac 
an, ma'anic tsa! cale chuqui mach 
aq'uebilic ti' wenta. Wale maxto 
añic woli laj q'uelben i yumantel. 
9pero mi laj q'uel Jesús, tsa! ba 
poj peq'uesanti ba' mach i tajayic i 
ñuclel ángelob, tsa'ix cha' aq'uenti i 

ñuclel yic'ot i c'uxbintel, cha'an tsi' 
yac'a i ba ti chAmel, come ti! yutslel 
i pusic'al Dios tsa! chami cha'an 
pejtelelonla. 

10 Dios tsi! mele pejtel chuqui 
tac an. Woli' cantan cha'an 
mi' tsictesan i ñuclel. Yom mi' 
yaq'ueñob i ñuclel pejtel i yalobilob. 
Jini cha'an tsi' ts'actesa i ye'tel ti 
Jesucristo la caj Coltaya che' ba tsi' 
yac'a ti wocol cha'an mi! coltañonla 
cha'an mi lac taj lac ñuclel ti' tojlel. 

11Jini mu! ba i saq'uesan winicob 
x'ixicob yic'ot jini mu' ba i 
sAq'uesAntelob an jach juntiquil i 
Tat ti pejtelob. Jini cha'an ma'anic 
mi' cha'len quisin Jesús che' mi' 
yermanojiñob. 1?Tsi' yala: “Mi caj 
c tsictesabeñob a c'aba'. Ti! tojlel 
jini tempabilo' ba mi caj j c'ayin a 
ñuclel”, che'en. 13'Tsi! yala ja'el: “Mi 
caj c wen ñop Dios”. Tsi' cha' ala: 
“WA! añon quic'ot calobilob tsa! ba i 
yaq'ueyon Dios”, che'en. 

14 An i bac'tal yic'ot i ch'ich'el i 
yalobilob. Jini cha'an Jesús tsi' taja 
i bac'tal yic'ot i ch'ich'el ja'el cha'an 
mi' yac' i ba ti chamel. Che' ba tsa' 
chami tsi' jisa jini am ba i p'atalel 
cha'an mi' yac! ti chamel winicob 
x'ixicob, jiñach xiba. 15Che! jini tsi' 
jiti pejtelel jini cachalo' ba ti xiba, 
mu! bA i cha'leñob baq'uen come mi' 
cajelob ti chamel. 16Melel ma'anic 
mi' coltan ángelob. Mi' coltan i 
p'olbal Abraham. 1 Jini cha'an 
wersa tsi' ch'ama i bac'tal Jesús 
lajal bajche' i bac'tal i yermanojob 
cha'an mi' yochel ti c'ax ñuc ba 
motomaj yujil ba p'untaya. Xuc'ul 
i pusic'al ti! ye'tel Dios cha'an mi! 
tojbeñob i mul pejtelel winicob 
x'ixicob. 18 si! yubi wocol che! 

ba tsa' pajyi ti mulil. Jini cha'an 
mi mejlel i coltan jini woli ba i 
pajyelob ti mulil. 


Ñumen ñuc Jesús bajche' Moisés 
Jini cha'an ch'ujul bA 
hermanojob, jatetla woli bA la! 

pajyel ti Dios, q'uelela Cristo Jesús, 
jini chocbil ba tilel. Jiñach c'ax 
ñuc bA motomaj* lac cha'an mu! bA 
lac ñop. 2Xuc'ul tsi! melbe i ye'tel 
Dios tsa' ba i wa'choco, che' bajche' 
xuc'ul tsi' mele i ye'tel Moisés ti' 
tojlel i cha'año' ba Dios. 3Jini xmel 
otot ñumen an i ñuclel bajche! i 
yotot. Che! ja'el umen yom mi 

laj c'uxbin Jesús bajche' Moisés 
come ñumen ñuc. 4Ti jujump'ejl 
otot añAch majqui tsi! mele. Pero 
jini tsa! ba i mele pejtelel chuqui 
tac an, jiñach Dios. Moisés xuc'ul 
tsi' melbe i ye'tel Dios ti' tojlel i 
cha'año' ba Dios. I winicach. Tsi' 
wan tsictesa jini tsa' ba tili ti wi'il. 
SPero Cristo i Yalobilach Dios. Mi! 
cantan ti xuc'ul i cha'año' ba Dios. 
Tsiquil che' jini, i cha'añonla Dios 
mi c'alal ti' jilibal chan lotol ti lac 
pusic'al chuqui tsa' lac ñopo, mi 
xuc'ul mi lac pijtan ti' tijicñayel lac 
pusic'al. 


Paybilob cha'an mi' c'ajob i yo 

7 Jini cha'an, che! bajche' mi! yal 
jini Ch'ujul ba Espíritu: “Mi woli 
la! wubiben i t'an Dios, 8mach 
mi la! wac! ti tsats'an la! pusic'al 
che! bajche' tsi! cha'leyob la! tatob 
che! bA tsi! contrajiyoñob ya! ti 
colem ba i tiquiñal lum che! bA 
tsi' yilabeyoñob c pusic'al. 9 Tsi' 
yilabeyoñob c pusic'al. Tsi' ñusayob 
c t'an. Cha'c'al jab tsi' q'ueleyob c 

melbal. 10Che! jini tsi' techbeyoñob 
c mich'ajel jini año! ba ti yamba 
ora. Tsac subu: Ti pejtelel ora 
an i sajtemal come leco chuqui 
tsi! ña!tayob ti! pusic'al. Ma'anic 
tsi! ñopoyob c bijlel. 11 Jini cha'an 
mich! tsac subu ti isujm: Ma'anic mi 
caj caq'ueñob i c'aj i yo”. Che! mi' 
yal jini Ch'ujul ba Espíritu. 12 Jini 
cha'an hermanojob, chaca q'uele la' 
ba ame tejchic jontolil ti la' pusic'al, 
ame mi la' cay jini cuxul ba Dios 
mi mach xuc'ulic mi la! ñop. 13Pero 
yom mi la! xic!ben la! ba ti uts'at 
ti jujump'ejl q'uin che! woli to i 
payonla, ame tsats!ac la! pusic'al 
ti mulil yujil ba lotiya. 14Lac tem 
cha'añach i yutslel i pusic'al Dios 
la quic'ot Cristo mi c'alal ti'jilibal 
mi lac chan ñop che! bajche! ti 
ñaxan ti! xuc'tilel lac pusic'al. 151 
t'an Dios mi' subeñonla: “Mi woli 
la' wubiben i t'an Dios, mach mi 
la! wAc! ti tsats'an la! pusic'al che! 
bajche! tsi! cha'leyob che! ba tsi! 
contrajiyoñob”. Che! mi! yal. 

16¿Majqui tsi! contrajiyob che! 
bA tsi! yubibeyob i t'an? ¿Mach 
ba pejtelobic tsa! bA loq'uiyob ti 
Egipto yic'ot Moisés? 17 Cha'c'al 
jab tsi! techbeyob i mich'ajel. Dios 
tsi! mich'le jini tsa! ba i cha! leyob 
mulil. Tsa' yajliyob i bac'tal ya' ti 
jochol ba lum. 18Dios tsi! tajayob 
ti t'an che' ba tsi' yala ti isujm: 
“Ma'anic mi caj caq'ueñob i c'aj 
i yo”, che'en. Jiñobach tsa' ba i 
ñusabeyob i t'an. 19 Tsiquil che! jini, 
ma'anic tsa' mejliyob ti ochel, come 
ma'anic tsi' ñopoyob. 

Woli to i payonla Dios cha'an 
mi' yaq'ueñonla laj c'aj la 

co. Jini cha'an yom tsajilonla ame 

anic ti la! tojlel majqui ma'anic 
mi! c'aj i yo ti lac Yum. 2Come 
tsa'ix subentiyonla jini Wen T'an 
lajal bajche' tsa' subentiyob. Pero 
ma'anic chuqui tsi! tajayob che! 
ba tsi' yubiyob come ma'anic tsi' 
ñopoyob. Pero joñonla mu! bA 
lac ñop Dios, ochemonla ba! mi 
laj c'aj la co, che! bajche! tsi! yala: 
“Mich'on tsac subu ti isujm: Ma'anic 
mi caj caq'ueñob i c'aj i yo quic'ot”. 
Che! tsi! yAlA Dios, anquese ujtemix 
i melbal c'alal ti! tejchibal pañimil. 
4Come an ba! ts'ijbubil jini t'an 
cha'an i wucp'ejlel q'uin: “Ti' 
wucp'ejlel q'uin Dios tsi' c'aja i yo 
che' ujtemix pejtel i ye'tel”. Che'ach 
ts'ijbubil. 5Ts'ijbubil ja'el: “Ma'anic 
mi caj i yochelob ti c'aj o”, che'en. 

êTsiquil mi caj i c'ajob i yo yaño! 
bA, come ma'anic tsi! c'ajayob i yo 
jini tsa! ba subentiyob jini Wen T'an 
ti ñaxan, come xñusa t'añob. ”Tsi' 
cha! taja ti t'an i yorajlel c'aj o che! 
ba tsa! ñumi cabal jab. Tsi! subu 
ti' jun David jini jach ba t'an: “Mi 
woli la' wubiben i t'an wale, mach 
mi la! wac! ti tsats'an la! pusic'al”. 
Che! tsi! yala. ŝTsa'ic i yaq'ueyob i 
c'aj i yo jini Josué, ma!anic tsi! cha! 
ala Dios ti wi'il. 9Tsiquil che! jini, 
an yamba c'aj o woli ba i pijtañob 
i cha'año' ba Dios. !0Come majqui 
jach mi' c'aj i yo ti Dios, mi! cay i 
mel i ye'tel che' bajche' Dios tsi' 
c'aja i yo che! ujtemix i ye'tel. 11La' 
lac cha'len wersa cha'an mi laj c'aj 
la co, ame anic majch mi' yajlel ti 
mulil che' bajche' la' tatob tsa' ba i 
ñusabeyob i t'an. 

12 Come cuxul i t'an Dios. Wen 
p'atal. Ñumen jay bajche' espada 
am ba i yej ti! cha'wejlel. Mi! sal 

jec' lac pusic'al yic'ot lac ch'ujlel. 
Mi' tsictesan chuqui woli' yal lac 
pusic'al yic'ot chuqui yom lac 
pusic'al. 13Ma'anic mucul tac bA 

ti' wut Dios. Jamal ti! wut pejtel 
chuqui tac an. Wersa mi caj lac mel 
lac ba ti! tojlel jini mu! ba i lu' q'uel. 


Jesús jini c'ax ñuc ba la caj motomaj 
14 An c'ax ñuc ba la caj motomaj 
tsa' ba ochi ti panchan ti' tojlel Dios. 
Jiñach Jesús, i Yalobil Dios. Jini 
cha'an la! lac chan ac! ti lac pusic'al 
jini tsa' ba lac ñopo mu' ba lac sub. 
15C'ax ñuc la caj motomaj. Yujil i 
p'untañonla, come yujil c'uñonla. 
Tsa! pAjyi ti chajp ti chajp bA mulil 
ja'el, che! bajche' mi lac pajyel ti 
mulil. Pero ma'anic tsi! jac'a. 16 Jini 
cha'an yom ch'ejl lac pusic'al mi 
lac lac'tesan lac ba ba'an i buchlib 
Dios ba' mi' pasbeñonla i yutslel i 
pusic'al. Ya'i mi caj lac p'untantel. 
Mi caj laj coltantel ti' yutslel i 
pusic'al che' an wocol ti lac tojlel. 
Pejtel ñuc ba motomaj yajcaAbil 
bA ti! tojlel winicob, an ti' 
wenta cha'an mi! melben i ye'tel 
Dios cha'an i wenlel winicob. 
Mi' yaq'uen Dios ofrenda yic'ot 
tsAnsAbil ba i majtan* cha'an mulil. 
2Mi mejlel i p'untan jini mach bA 
anic i ña'tabal yic'ot jini woli ba ti 
sajtel, come winic ja'el. 3Jini cha'an 
wersa yom mi' yaq'uen i majtan 
Dios cha'an i bajñel mul, che! 
bajche' mi' yaq'uen i majtan cha'an 
i mul yaño' ba. 4Ma'anic majch 
mi' bajñel ch'am jini ñuc ba e'tel, 
cojach jini mu' ba i pajyel ti Dios 
che! bajche! tsa! pajyi Aarón. 
5Cristo ja'el ma'anic tsi! bajñel 
ñuq'uesa i ba cha'an mi! bajñel 

otsan i bA ti c'ax ñuc bA motomaj. 
Tsa' subenti: “Jatet Calobilet. Wale 
tsa' ochiyon ti a Tat”, che'en. Jini 
tsa' ba i sube ili t'an tsi' wa'choco. 
êTsi' yala ti yamba salmo ja'el: 
“Jatet motomajet ti pejtelel ora. 
Wa'chocobilet ti' motomajil 
Melquisedec”, che'en. 

TChe' wa'to chumul Jesús ti 
pañimil, tsi' pejca Dios am ba i 
p'AtAlel cha'an mi! yac' ti colel 
ame chamic. Tsi' c'ajtibe ti wocol 
t'an. C'am tsi! cha'le uq'uel. Tsa' 
tili i ya'lel i wut. Dios tsi' yubibe i 
t'an i Yalobil come uts'at tsi! jac'a 
ti pejtelel ora. 8Pero anquese 
i Yalobilach, ti! caj i wocol tsi' 
wen ñopo ch'ujbiya. 9Che! ba tsa! 
ts'actiyi i chajpantel yic'ot i ñuclel 
Jesús, tsa' ochi ti la caj Coltaya ti 
pejtelel ora. Mi' coltan pejtelel mu' 
ba i jac'beñob i t'an. 10Dios tsi! subu 
ti c'ax ñuc ba motomaj wa'chocobil 
ba ti' motomajil Melquisedec. 


Jini mu! ba i cayob Dios 
11 Anto chuqui com c subeñet lojon, 
come cabal i sujmlel ili motomajil. 
Wocol mi la' ch'amben isujm come 
macal la' chiquin yubil. 1 Anix ora tsa! 
la' wubi jini t'an. Anquese i yorajlelix 
mi la' wochel ti xcantesajob, anto yom 
majqui mi' cha' cantesañetla c'alal ti' 
cajibal i sujmlel i t'an Dios. La' wom 
to la! chu! yilal. Maxto mejlic la! c'ux 
waj. 13Come majqui jach woli to ti 
chu', maxto wen yujilic bajche' yom 
mi' yajñel ti toj, come alal to. 14Pero 
mi laj c'ux waj che! tsa'ix lac taja laj 
colel, che! cañalix lac cha'an chuqui 
wen yic'ot chuqui mach wenic. 
Jini cha'an mach yomix mi lac 
chan jal'an ti' ñopol i cajibal 

i sujmlel Cristo. La' wen sojlic ti 
lac pusic'al pejtelel i sujmlel, mach 
jinic jach i tejchibal cantesa. Yom 
mi lac junyajlel cay jini lolom jach 
ba lac melbal cha'an mi lac ñop 
Dios. ?Jasalach la! cantesantel ti 
ch'amja! yic'ot ti yac'ol c'abal ti la! 
jol. Tsa'ix la' wubi mi' tejchelob 
ch'ojyel chameño' ba. Tsa'ix la! 
wubi i sujmlel toj mulil mach ba 
yujilic jilel. Jasal la! cantesantel 

ti ili tac. 3Pero anto yom mi la! 

taj la' colel ti Cristo. La' lac ñop 

ti pejtelel che' bajche' yom Dios. 
4Jini mu! ba i junyajlel cayob Dios, 
¿bajche! mi caj i cha! ñopob? Tsa'ix 
i can q'ueleyob i saclel. Tsa'ix i can 
tajayob i wenlel ti Dios yic'ot ti 
Ch'ujul ba Espíritu. *Tsi' ña'tayob 
uts'at i t'an Dios. Tsi' yubiyob i 
p'talel i yumantel mu! ba caj 

i tilel. Pero tsi! tats'ayob i bA. 
Mach mejlix lac chan ñijcabeñob i 
pusic'al cha'an mi' cha' sutq'uiñob 
i bA, come woli' cha! ch'ijob ti cruz 
i Yalobil Dios yilal. Woli' yac'ob ti 
wajlentel. 

TDios mi! yaq'uen i bendición 
jini lum mu! ba i chan jap ja'al che! 
mi' choc tilel.Mi' yac' ti colel uts'at 
tac ba lac pac'bal. 8Pero mi woli 
jach i yac' ti colel pimel am ba i 
ch'ixal, ma'anic i c'ajñibal jini lum. 
Pujch'emix. I yum mi caj i cay. Mi' 
caj ti pulel. 

9C'uxbibilo! ba, anquese che'ach 
wolic subeñet lojon, cujil lojon 
uts'at añetla. Woli la' wac' la' wut 
ti uts'at come coltabiletla. 1Come 
mach jontolic Dios. Mach ñajayic i 
cha'an la' melbal yic'ot la' c'uxbiya, 
come ti' c'aba' Dios tsa' la' colta i 
cha'año' ba. Woli to la' coltañob. 

11Pero com lojon chan bAxetla ti 
jujuntiquiletla c'alal mi la! chamel, 
cha'an mi la! taj pejtel woli ba la! 
pijtan. 12Mach comic lojon mi la! 
lij la! bA. Tsajcanla majlel jini woli 
bA i yaq'uentelob pejtelel jini albil 
bA i cha'an Dios, come mi! chan 
cha'leñob pijt ti' xuc'talel i pusic'al 
woli ba i ñopob. 

13Dios che! ba tsi! yaq'ue Abraham 
i t'an, tsi' bajñel xuc'choco i t'an. 
Come ma'anic yamba ñuc ba bajche' 
Dios tsa' ba mejli i xuc'chocon. 
14Tsi' sube Abraham: “Ti isujm 
cabal mi caj caq'ueñet bendición. 
Mi caj c wen p'ojlesabeñet a 
p'olbal”. Che! tsi! yala Dios. 15Che! 
jal tsi' pijta Abraham ti' xuc'talel 
i pusic'al, tsi' taja chuqui albil i 
cha'an Dios. 

16Ti isujm, winicob mi' tajbeñob 
i c'aba' jini ñumen ñuc ba 
cha'an mi' xuc'chocoñob i t'an. 
Che! mi! xuc!chocoñob ti! c'aba' 
yamba, ma'anix majch mi mejlel 
i jem. 17 Dios ja'el yom i wen 
tsictesabeñonla mach mejlic ti 
jejmel i t'an. Pejtel mu! ba i ñopob 
mi caj i yaq'uentelob chuqui albil i 
cha'an. Jini cha'an tsi' bajñel taja 
i c'aba' cha'an mi' xuc'chocon i 
t'an. 18Dios mach mejlic i cha'len 
lot. An cha'chajp mach ba yujilic 
q'uextayel. Jiñach i xuc'talel i 
pusic'al yic'ot albil ba i t'an. Jini 
cha'an joñonla tsa' ba lac taja 
laj coltantel ti Dios, mi lac taj i 
ñuq'uesantel lac pusic'al cha'an mi 
lac chan pijtan chuqui subebilonla. 
19-20 Jini lac pijtaya, jiñach mu' ba i 
tsats xuc'chocoñonla. Mi' yac'onla 
ti ochel ti junwejl pisil ba tsalal 
yilal ya' ti panchan ba' tsa' ñaxan 

ochi Jesús cha'añonla. Tsa' ochi 
ti c'ax ñuc ba motomaj ti pejtelel 
ora wa'chocobil ti' motomajil 
Melquisedec. 


I motomajil Melquisedec 


Che' ba tsi' mala Abraham 

ti! tojlel jini reyob, tsa! tili 
Melquisedec cha'an mi' taj che! 
wolix ti sujtel. Melquisedec jiñach 
i rey Salem, i motomaj jini Nuc 
ba Dios. Melquisedec tsi! yaq'ue 
Abraham i yutslel i t'an. ?Abraham 
tsi' yaq'ue i diezmojlel pejtel i 
chuba'an. An i sujmlel i c'aba' 
Melquisedec ti lac t'an, jiñach Toj 
ba Rey am ba ti Salem. Jiñach Rey 
yujil ba NAch'chocoya. 3Ma'anic i 
tat i ña'. Ma'anic tsa! tajle i c'aba' i 
ñojte'el. Ma'anic i cajibal, ma'anic 
i jilibal. Lajalach bajche' i Yalobil 
Dios. Motomaj ti pejtelel ora. 

4Ña'tanla i ñuclel jini 

Melquisedec. Abraham lac paq'uil 
tsi! yaq'ue i diezmojlel pejtelel 
chuqui tsi! taja ti guerra. 5Isujm, 
ts'ijbubil ti jini mandar an ti! wenta 
i p'olbal Leví mu! bA i yochelob ti 
motomajil cha'an mi! ch'ambeñob 
i diezmojlel i chuba'an i pi'Alob. 
Anquese laj i p'olbalob Abraham 
ti pejtelelob, pero che'ach yom 
mi! yaq'ueñob i chuba'an i pi'Alob. 
6Pero jini Melquisedec mach bA 
i p'olbalic Leví, tsi! ch'ambe i 
diezmojlel i chuba'an Abraham. Tsi' 
yaq'ue i yutslel i t'an jini am ba i 
cha'an jini albil ba t'an. 7Isujm, jini 
ñuc ba mi' yaq'uen i yutslel i t'an 
jini mach ba yoque ñuquic. 8Isujm, 
mi! ch'amob diezmo i p'olbalob 
Leví yujilo' ba chamel. Pero mi' 
subeñonla i Ts'ijbujel Dios chan 

cuxul Melquisedec. 9 Mi mejlel la 
cal: Jini Leví (i ñojte'el jini mu! bA 
i ch'amob diezmo) anto ti Abraham 
ba! ora tsi! yaq'ue Melquisedec i 
diezmojlel i chuba'an. 10 Come jini 
Leví i p'olbalach Abraham. Ya'to an 
Leví ti' bac'tal Abraham che! ba tsi! 
taja Melquisedec. 
11Dios tsi! yaq'ueyob israelob 
jini ts'ijbubil ba mandar ti! wenta 
i p'olbal Leví. Tsi' wa'choco 
motomajob tilemo' ba ti Aarón, 
i yalobil ba Leví. Tsa'ic mejli i 
coltañonla i p'olbal Leví, ma'anic tsi' 
wersa choco tilel yamba motomaj 
wa'chocobil ba ti! motomajil 
Melquisedec. Come parte jini 
Melquisedec, mach tilemic ti Aarón. 
12Che! ba tsa! loq'ui ti' motomajil i 
p'olbal Aarón, wersa tsa! q'uextayi 
jini mandar. 13Come mach tilemic 
ti Leví Cristo tsa! bA ochi ti 
motomaj, pero tilem ti Judá, jini 
yamba junmojt israelob ba! ma'anic 
mi juntiquilic tsa! ba i cha'le i ye'tel 
ti motomaj ti! t'ejl i pulantib* i 
majtan Dios. 14Come ña'tabil lac 
cha'an tsa' tili lac Yum ti' p'olbal 
Judá, pero Moisés ma'!anic tsi! yala 
mi tal motomaj ti! p'olbal Judá. 
15Tsiquil che! jini tsa'ix tejchi 
yamba motomaj che! bajche' 
Melquisedec. 16Che' ba tsa' ochi 
ti motomaj, mach wa'chocobilic 
i cha'an winicob che! bajche! 
ts'ijbubil ti mandar. Pero 
wa'chocobil ti motomaj yic'ot 
i p'AtAlel i cuxtalel mach bA 
yujilic jilel. 17 Jump'ejl salmo 
tsi! taja ti t'an Cristo che! bA 
tsi! yala: “Motomajet ti pejtelel 
ora. Wa'chocobilet ti' motomajil 
Melquisedec”, che'en. 18Isujm tsa! 

q'uextiyi jini ñaxan ba mandar 
come ma'anic i p'atalel. Ma'anic 
i c'ajñibal. 19Come jini mandar 
ma'anic tsa' mejli i yaq'ueñonla 
lac p'atalel cha'an ts'acal mi lac 
jac'. Pero tsa' tili wen uts'at ba lac 
pijtaya yic'ot Cristo. Jini cha'an 
mi mejlel lac lac'tesan lac ba ba'an 
Dios. 

20Dios tsi! yac'a i t'an che! ba tsa! 
ochi Cristo ti motomaj. ?1Mach 
che'ic tsi' mele ti' tojlel yamba 
motomajob che! bA tsa! cajiyob 
ti' ye'tel. Pero Dios tsi! yAc!A i t'an 
ti! tojlel Jesús. Tsi! sube: “A Yum 
Dios tsa'ix i yac!A i t'an. Ma'anic mi! 
q'uextan i pusic'al. Jatet motomajet 
ti pejtelel ora”, che'en. 22Jini cha'an 
la cujil ñumen wen jini tsiji! bA 
trato, come mi! xuc!chocontel ti 
Jesús. 

23Ti yamba ora wersa tsa! 
wa'chocontiyob cabal motomajob. 
Mach jalic tsa' ajniyob ti' ye'tel, 
come tsa! chamiyob ti jujuntiquil. 
24Pero Cristo mi' yajñel ti pejtelel 
ora. Ma'anic mi' q'uextayel i 
motomajil. 25Jini cha'an mi mejlel 
i junyajlel coltan pejtel mu' ba i 
lac'tesañob i ba ba'an Dios ti' tojlel 
Jesús. Come chan cuxul ti pejtelel 
ora. Woli' chan tajob ti oración ti' 
tojlel Dios. 

26 Jesús jiñach c'ax ñuc ba la 
caj motomaj che' bajche' yom lac 
cha'an. Come ch'ujulach, ma'anic 
i jontolil, sac i pusic'al, mach 
xmulilic. Tsa'ix aq'uenti i ñuclel 
ti panchan. 27Mach wersajic 
mi! tsansaben i majtan Dios ti 
jujump'ejl q'uin che! bajche' yamba 
motomajob. Ñaxan tsi' tsansabeyob 
i majtan Dios cha'an i bajñel mul, 

ti wi'il cha'an i mul i pi'alob. Pero 
Jesús tsi! tojo lac mul che! ba tsi! 
yAC!A i ba ti chamel che! bajche' 
tsansabil ba i majtan Dios. Jasal 
junyajl tsa! chami. ?8 Jini mandar 
mi' wa'chocon ti ñuc ba motomaj 
winicob am ba i c'unlel i pusic'al. 
Pero Dios tsi' wa'choco i Yalobil tsa' 
ba ts'actiyi i p'atalel yic'ot i ñuclel 
ti pejtelel ora. 


Jesús tsi' yaq'ueyonla 
ñumen wen ba trato 
An ñuc ba i sujmlel jini woli 
ba c sub lojon. Jiñach iliyi: An 
c'ax ñuc ba la caj motomaj tsa' ba 
buchle ti' ñoj jini C'ax Ñuc ba woli 
ba ti yumantel ya! ti panchan. 2Woli' 
mel i ye'tel motomaj ya! ti jini C'ax* 
Ch'ujul ba Ajñibal, jini mero isujm 
ba otot tsa' ba i wa'choco lac Yum. 
Mach jinic pisil ba otot tsa' ba i 
wa!chocoyob winicob. 
3Come ti pejtelel ñuc bA 
motomajob añob i ye'tel cha'an 
mi' yaq'ueñob Dios ofrenda yic'ot 
tsansabil ba i majtan. Jini cha'an 
wersa an chuqui mi' yac' ja'el 
jini ñuc ba motomaj lac cha'an. 
4Watic an ti pañimil Jesús, mach 
motomajic, come an motomajob 
mu! bA i yaq'ueñob i majtan che! 
bajche' ts'ijbubil ti mandar. 5Pero 
jini motomajob woli' pasob i yejtal 
jach chuqui an ti panchan, i yaxñAlel 
jach yilal. Come che' ba tsa' subenti 
Moisés bajche' yom mi' mel jini 
tabernáculo, Dios tsi' sube: “Yom 
ma' wen q'uel cha'an lajal ma' mel ti 
pejtelel che! bajche' tsac pasbeyet ya! 
ti wits”, che'en. 
6Pero Jesús tsa'ix i taja ñumen 
ñuc ba i ye'tel come tsi' yaq'ueyonla 

ñumen wen ba trato ti' tojlel Dios 
cha'an mi lac pijtan chuqui tac 
uts'at, albil ba i cha'an Dios. Z Come 
tsa'ic mejli i coltañonla jini ñaxan 
ba trato ma'anic tsa' ajq'ui yamba ti' 
q'uexol. 8Tsi! ña'ta Dios quepel jini 
t'an che! ba tsi! yala: “Awilan, tal 
i yorajlel, mi caj c wa'chocon tsijib 
xuc'ul ba t'an yic'ot i p'olbal Israel 
yic'ot i p'olbal Judá. 9Mach lajalic 
bajche' jini xuc'ul ba t'an tsa! bA c 
mele yic'ot i ñojte'elob, che' ba tsac 
chucbeyob i c'ab cha'an mic payob 
loq'uel ti' lumal Egipto. Ma'anic tsi' 
wen jac'ayob. Jini cha'an tsac tAts!'A 
c bA. 
10Mi caj c mel yamba xuc'ul 
ba t'an yic'ot jini israelob che! 
ñumenix cabal q'uin. Jiñach iliyi: 
Mi caj caq'ueñob i ña'tan c mandar 
ti' pusic'al. Mi caj i c'uxbiñoñob 
come i Dioson. Mi caj c cha'aniñob. 
11Mach wersajix mi caj i cantesan 
i pi'alob, mi i yerañob. Ma'anic mi 
caj i yalob: Ñopo lac Yum, come 
ti pejtelelob mi caj i ñopoñob, 
jini alAlob yic'ot jini ñoxobix bA, 
12come mi caj c ñusabeñob i mul. 
Ma'anic mi caj c chan ña'tabeñob 
i jontolil”. Che! tsi! yala Dios. 
13Che! ba tsi! yala tsijib jini pacto 
tsi! tsictesa ma!anix i c'ajñibal jini 
oñiyix bA. Chuqui tac mach tsijibic 
woli bA ti tsuculiyel mach jalix mi' 
SAC jilel. 
Dios tsi! yaq'ueyonla mandar 
yic'ot jini ñaxan ba trato. 
Tsi' cantesayonla bajche' yom mi 
lac ch'ujutesan yic'ot bajche' yom 
mi' yujtel i ye'tel ti ch'ujul* ba 
ajñibal ila ti pañimil. ?Tsa' mejli 
pisil ba otot. Ya' ti ñaxan ba i 
mal i c'aba' Ch'ujul ba Ajñibal an 

lámpara* yic'ot mesa*, yic'ot waj 
tsa! ba ajq'ui ti mesa. 3An yamba i 
mal ti' pat jini cha'wejlel ba pisil 
i c'aba' C'ax Ch'ujul ba Ajñibal. 
4Ya'an i pulantib* pom melbil ba 
ti oro yic'ot caxate! laj tep'bil ba ti 
oro ba' lotol jini xuc'ul ba t'an. Ya' 
ti mal caxate' an p'ejt melbil ba ti 
oro ba' lotol maná*. Ya'an ja'el i 
barate! Aarón tsa! ba i cha'le nich 
yic'ot jini xajlel ba' ts'ijbubil jini 
lujump'ejl mandar. 5Ya! ti! pam jini 
caxate! an i yejtal querubiñob* mu! 
ba i ñuq'uesañob Dios. I yaxñalel 
i wich' tsa! c'oti ti' pam i majc 
caxate' ba' tsa' ñusabentiyob i mul 
winicob. Wale mach yomic mic laj 
tsictesAbeñetla i sujmlel i bal jini 
otot. 

êChajpabilix jini otot, mi' 
yochelob jini motomajob ti ñaxan 
ba i mal cha'an mi' melob i ye'tel ti 
jujump'ejl q'uin. Pero ti cha'tsajlel 
i mal, cojach mi' yochel jini ñuc 
ba motomaj junyajl jach ti jump'ejl 
jab. Wersa mi' ch'am ochel ch'ich! 
mu! bA i yac! cha'an i bajñel mul 
yic'ot i mul winicob x'ixicob che! 
mach tsajilobic i cha'an. 8Che! 
bajche' jini, jini Ch'ujul ba Espíritu 
mi! yaq'ueñonla lac ña'tan maxto 
tsictiyemic bajche' mi la cochel 
ti jini C'ax Ch'ujul bA Ajñibal che! 
wa'al to jini ñaxan ba otot. ° Jini 
pisil ba otot, jiñach i yejtal jini 
isujm ba otot mu' ba i yaq'ueñonla 
Cristo wale. Ti jini pisil bA otot tsa! 
aq'uenti Dios ofrenda tac yic'ot 
tsansabil ba i majtan mach bA 
mejlic i junyajlel ñach'chocobeñob 
i pusic'al jini mu' ba i cha'leñob 
ch'ujutesaya. 10Come i melbal jach 
winicob ili waj yic'ot ili japbil bA. 

Mi' pocob ti ja'. I yejtal jach jini 
mero isujm ba. Che' mi' tilel jini 
isujm ba, mi' jilel i c'ajñibal yamba. 

11Wale tsa'ix tili Cristo, jini 
c'ax ñuc bA motomaj mu! ba i 
yaq'ueñonla jini uts'at ba. Come 
an ñumen ñuc ba otot wen melbil 
ba, jiñach mero i chumlib Dios. 
Mach melbilic ti c'abal che! bajche! 
jini melbil ba ti pañimil. 1?Tsa' 
junyajlel ochi Cristo ya' ti Ch'ujul 
ba Ajñibal. Mach i ch'ich'elic ala 
chivo mi ala tat wacax, pero yic'ot 
i bajñel ch'ich'el tsa' ochi ti jini 
Ch'ujul ba AjñibAl ti chan, come 
tsi' mañayonla cha'an mi la cajñel 
yic'ot ti pejtelel ora. 131 ch'ich'el tat 
wacax yic'ot i ch'ich'el ala chivo 
yic'ot i tañil ala ña! wacax tsa! 
mejli i poj saq'uesabeñob i bac'tal 
jini bibi'o bA che! tsijcAbil ti' pam. 
14Ñumen i c'ajñibal i ch'ich'el Cristo. 
Come mi ' poc loq'uel ti lac pusic'al 
jini tsucul ba lac melbal cha'an mi 
lac melben i ye'tel jini cuxul ba 
Dios. Ti' p'atalel jini Espíritu mach 
bA ajnic mi' jilel, Cristo tsi! yAac'A i 
ba che! bajche' ch'ujul ba i majtan 
Dios mach ba anic i mul. 

15Jini cha'an Cristo tsi' mele 
jini tsijib xuc'ul ba t'an cha'an mi' 
yaq'uentelob jini paybilo' ba ti Dios 
jini bendición tsa' ba i wan ña'ta. 
An i p'atalel Cristo cha'an mi! mel 
iliyi, come tsa' chami cha'an mi' 
ñusabeñob i mul jini añob to ba ti 
wenta ñaxan ba trato. 16Che' an 
majqui mi' chamel, mi tsi' wan 
mele ts'ijbubil ba jun ba' mi' yal 
woli' t'ox i chuba'an, ma'anic majch 
mi mejlel i ch'am jinto chamenix 
i yum. 1 Che! chamenix mi' yujtel 
che' bajche' ts'ijbubil. Ma'anic mi' 

yujtel che! cuxul to i yum tsa! ba i 
ts'ijba. 

18 Jini ñaxan ba trato ja'el 
ma'anic i p'atalel jinto tsa! bejq'ui 
ch'ich'. 19Moisés che! ba tsa! ujti i 
subeñob pejtelel winicob pejtelel i 
mandar Dios tsi' ch'ama i ch'ich'el 
ala wacax yic'ot i ch'ich'el chivo 
yic'ot ja!, yic'ot chachac ba i tsutsel 
tiñame', yic'ot pimel cha'an mi' 
tsijcan i juñilel mandar yic'ot 
pejtelel winicob x'ixicob. 20Tsi' 
yala: ‘Jiñach i ch'ich'el alac'al 
cha'an mi! ts'actiyel jini trato 
che' bajche' Dios tsi' yaq'ueyetla 
mandar”, che'en. ?1Che' ja'el tsi! 
tsijca ti ch'ich' jini pisil ba otot 
yic'ot pejtelel i bal mu' ba i c'ajñel 
ti' ye'tel Dios. 22Che! bajche' mi! yal 
jini mandar, cojach yic'ot ch'ich' 
mi! saq'uesantel ti pejtelel. Machic 
mi' bejq'uel i ch'ich'el i majtan Dios, 
ma'anic i ñusantel mulil. 


An i ñusantel mulil come Cristo 
tsi! yac'a i ba ti tsansantel 


23Che' jini tsa! wersa saq'uesanti 
jini Tabernáculo yic'ot i bal, 
jiñach i yejtal jach chuqui tac an 
ti panchan. Pero tsa' saq'uesanti 
i cha'año' ba Dios yic'ot yamba 
tsansabil ba i majtan Dios, ñumen 
wen ba. 24Come Cristo ma'anic tsa! 
ochi ti Ch'ujul bA Ajñibal melbil bA 
ti c'abal, i yejtal jach ba panchan. 
Tsa' ochi ti panchan, jini mero 
Ch'ujul ba Ajñibal ba! woli' pas i bA 
ti' tojlel Dios cha'an mi' coltañonla. 
25 Junyajl jach tsa! ochi ti panchan 
cha'an mi' yac' i ba. Mach che'ic 
bajche' jini ñuc ba motomaj mu' 
ba i yochel ti jujump'ejl jab ti C'ax 
Ch'ujul ba AjñibAl yic'ot chtich', 

mach ba i ch'ich'elic. 26Chelic jini, 
wersa tsa' cha' chami Cristo ti 
jujumuc' c'alal ti! tejchibal pañimil. 
Pero mach che'ic. Jasal junyajl 
tsa! tsictiyi Cristo che! lac'alix jini 
cojix bA q'uin tac. Tsi' yac'a i ba ti 
tsAnsAntel chalan mi' jisabeñonla 
lac mul. 27I tilel junyajl jach mi' 
chamelob winicob x'ixicob. Mi' 
yujtelob ti chamel, mi' melob i 
ba. 28Che! ja'el, Cristo junyajl jach 
tsa' ajq'ui cha'an mi' cuchbeñob 
i mul cabalob. Mi caj i tsictiyel ti' 
cha'yajlel cha'an mi' coltan jini woli 
ba i pijtañob, pero ma'anix mi caj i 
chan cuch mulil. 
1 Jini mandar mi' pasbeñonla 
i yejtal jach jini mero isujm 

ba mu! ba caj i tilel. Mi! yaxñal 
pas. Ti jujump'ejl jab mi' chan 
tsansabeñob i majtan Dios che' mi' 
ch'ujutesañob che! bajche! mi! yal 
jini mandar. Pero jini mandar mach 
mejlic i ts'actesabeñob i wenlel i 
pusic'al. ?Tsa'ic mejli i saq'uesan 
jini mu! ba i ch'ujutesañob Dios, 
jasal junyajl tsi' tsansabeyob i 
majtan. Che'ic jini tsa' junyajlel 
ñusabentiyob i mul. 3Pero che! 
mi' chan tsansabeñob i majtan ti 
jujump'ejl jab, chan añix i ña'tantel 
mulil. 4Come i ch'ich'el tat wacax 
yic'ot i ch'ich'el tat chivo mach 
mejlic i jisan mulil. 

5Jini cha'an, che! ba tsa! tili ti 
pañimil Cristo, tsi! yala: “Mach a 
womic tsAnsabil bA a majtan yic'ot 
ofrenda. Pero tsa! chajpabeyon c 
bac'tal. SMa!anic ma! mulan pulbil 
ba a majtan yic'ot yan tac ba mu! bA 
i yaq'ueñetob cha'an ma! ñusabeñob 
i mul. 7Jini cha'an tsa cala: Awilan, 
tsa'ix tiliyon cha'an mic mel chuqui 

a wom, Dios, che! bajche' ts'ijbubil 
ti balbil ba jun”. Che' tsi' yala 
Cristo. ŝTi ñaxan tsi' yala: “Mach a 
womic tsansabil bA a majtan, yic'ot 
ofrenda mu! ba i yaq'ueñetob, yic'ot 
pulbil ba a majtan, yic'ot yan tac 
ba cha'an ma! ñusabeñob i mul. 
Mach che'ic ma' mulan”. Che' tsi' 
yala anquese ti pejtelel ili majtañal 
mi' yac'ob che' bajche' mi' yal jini 
mandar. ° Ti wi'il tsi' yala: “Awilan, 
tsa' tiliyon cha'an mic mel chuqui 
a wom, Dios”, che'en. Che' bajche' 
jini, tsi' jisa jini ñaxan ba cha'an 
mi! wa'chocon jini wi'il ba. 10Wale 
saq'uesabilonixla che' bajche' yom 
Dios cha'an tsi! yac'a i bac'tal 
Jesucristo che! junyajl jach tsa! 
chami cha'añonla. 

11Pejtel motomaj mi' wa'tal ti 
jujump'ejl q'uin cha'an mi' cha' mel 
i ye'tel. Cabal mi' chan tsansaben 
i majtan Dios mach ba mejlic i wis 
jisan mulil. 12Pero Cristo junyajl 
tsi! yAac'A i bA ti! majtan Dios cha'an 
mi! toj lac mul ti pejtelel ora. Che' 
ba tsa! ujti i yac' i ba, tsa! buchle ya! 
ti! ñoj Dios. 13Ya' buchul woli ti pijt 


jinto mi! t'uchtantel pejtelel i contra. 


14Come ti jump'ejl jach ba i majtan 
Dios, tsa'ix i junyajlel weñ'esayob i 
pusic'al jini saq'uesabilo' bA. 

15Che'ach mi' subeñonla ja'el jini 
Ch'ujul ba Espíritu. Ñaxan tsi' yala: 
16Jiñach xuc'ul ba c t'an mu! bA 
caj c mel yic'otob che' ñumenix 
cabal q'uin. Mi caj cotsan c mandar 
ti! pusic'al”, che'en lac Yum. 17 Tsi' 
cha' ala: “Ma!anic mi caj c chan 
ña'tabeñob i mul yic'ot i jontolil”, 
che'en. 18Che' ñusabilix lac mul, 
mach chan yomix i majtan Dios 
cha'an mulil. 

La' lac ñochtan lac ba ba'an Dios 

19Jini cha'an, hermanojob, yom 
ch'ejl lac pusic'al mi lac toj ochel 
ti jini C'ax Ch'ujul ba Ajñibal 
cha'an ti! ch'ich'el Jesús. ?°Ti jini 
tsiji' ba bij, jini cuxul ba tsa! bA i 
jambeyonla Jesús, mi laj c'axel ti 
junwejl pisil, jiñach i bac'tal. 21 An 
lac cha'an c'ax ñuc ba motomaj 
mu! bA i cantan i cha'año' ba Dios. 
22 Jini cha'an la! lac lac'tesan lac bA 
ba'an Dios ti jump'ejl lac pusic'al. 
Mach yomic tile bixel lac pusic'al 
che' mi lac ñop. Yom saq'uesabil 
lac pusic'al. Yom pocbil lac bac'tal 
ti yax ba ja'. 23La! lac chan ac! ti 
lac pusic'al chuqui ñopol lac cha'an 
woli ba lac pijtan. Come xuc'ul jini 
tsa! bA i yac'4 i t'an. ?4La' laj coltan 
lac ba ti pejtelel chuqui wen, cha'an 
mi laj c'uxbin lac ba bajche' yom 
yic'ot wen ba lac melbal. ?25Mach 
yomic mi laj cay lac tempan lac bA 
che' bajche' mi' bixel melob lamital. 
La' lac ch'ejl'esan lac ba. Cojcoj 
wale che! woli ti lac'tiyel jini cojix 
ba q'uin che' bajche' woli la' q'uel. 


Mi woli lac cha'len mulil 
cha'an jach la com 


26Mi an majch mi' chan cha'len 
mulil cha'an jach yom i pusic'al che! 
cañalix i cha'an i sujmlel, wolix i 
ñusan Cristo tsa! ba i tojbe i mul. 
Ma'anix majch mi caj i chan tojben 
i mul. ?7 An jach babaq'uen ba mu! 
bA i pijtan che! mi caj i tojob i mul 
ti' c'ac'al i mich'ajel Dios pejtel i 
contrajob. 28 Majqui jach tsi' ñusabe 
i mandar Moisés tsa! tsansanti che! 
ba tsi' tsictesayob cha'tiquil uxtiquil 
testigojob. Ma'anic majch tsi' p'unta. 

29 ¿Mach ba ñumeniquix mi caj 
i toj i mul jini mu! ba i ts'a'len i 
Yalobil Dios? Che' mi' ñusan jini 
xuc'ul ba t'an yic'ot i ch'ich'el mu! 
ba i saq'uesañonla woli' ts'a'len 
jini Espíritu woli ba i payonla ti' 
yutslel i pusic'al. Ña'tanla cabalix 
i mul jini winic. Cabal mi caj i 
taj wocol che! mi! toj i mul. 3°La 
cujil jiñach lac Yum tsa! ba i yala: 
“Joñon mij q'uextan jontolil. Joñon 
mi caj caq'uen i toj”. Tsi' cha' ala: 
“Lac Yum mi caj i mel i cha'año' 
ba”. 351Babaq'uen jax muq'uic i 
yaq'ueñonla lac toj lac mul jini 
cuxul ba Dios. 

32Cha' ña'tanla bajche' tsa' la' 
mele ti yamba ora. Che! ba tsa! la' 
ch'ambe isujm, chan xuc'uletla 
yic'ot lac Yum anquese cabal jax tsa! 
la' ñusa wocol. 33Tsa' wajlentiyetla, 
tsa! tic'lantiyetla ti! wut la! pi'Alob. 
Yaño! ba ti la! tojlel tsi! coltayob 
jini tic'labilo' ba. 34Come tsa! la! 
p'unta jini tsa! ba majquiyob. Che! 
bA tsa! xujch'inti la! chuba'an tsa! la' 
cuchu yic'ot i tijicñayel la! pusic'al. 
Come la! wujil an ñumen wen ba la! 
chuba'an ti panchan mach ba yujilic 
jilel. 

35Jini cha'an mach mi la' sat i 
ch'ejlel la' pusic'al, come añach ñuc 
ba la' chobejtabal woli ba la' pijtan. 
36Yom chan xuc'uletla ti' cuchol 
wocol cha'an mi la' taj chuqui tac 
albil i cha'an Dios che! ba tsatix la! 
mele chuqui yom Dios: 37“Come 
jumuc' to mi caj i tilel jini tal bA. 
Mach jalix mi caj i tilel. 38Jini toj 
ba i pusic'al mi caj i taj i cuxtalel 
cha'an tsi' ñopo Dios. Pero mi tsi' 
caya i ñopon mach tijicñayic mi 
caj j q'uel”, che'en. 39Pero mach 

lajalonicla bajche' jini mu! ba i cha! 
cay i ñopob, mu' ba i majlelob ti 
c'ajc. Joñonla mi lac ñop Dios mu! 
ba i coltan lac ch'ujlel. 


Che' mi lac ñop Dios 
1 Jini mu' ba i ñop Dios, 

xuc'ul i pusic'al mi' pijtan. 
Mi' ñop ti isujm tal jini mach bA 
tsiquilic. ?Che'ach tsi! ñopoyob Dios 
jini winicob ti oñiyi. Jini cha'an 
Dios tsi! q'ueleyob ti uts'at. 3Cha'an 
tsa'ix lac ñopo Dios, la cujil tsa! 
mejli pañimil ti! p'atalel jach i t'an 
Dios. Dios ma'anic tsi! c'aña chuqui 
tac tsiquil cha'an mi! mel jini 
pañimil woli bA laj q'uel. 

4Cha'an tsi! ñopo Dios, Abel tsi' 
yaq'ue ñumen wen ba i majtan 
bajche' Caín. Jini cha'an Dios tsi' 
q'uele ti toj. Tsi' subu uts'at i majtan 
tsa! ba i yac'a Abel. Anquese tsa! 
chami Abel woli to i cantesañonla 
cha'an tsi' ñopo Dios. 

5Cha'an tsi! ñopo Dios Enoc 
ma'anic tsa! chami. Cuxul tsa! pAjyi 
letsel ti panchan. Ma'anix majch 
tsa' mejli i chan q'uel, come Dios 
tsi' paya letsel. Ts'ijbubilix uts'at 
tsa! ajni Enoc yic'ot Dios wa! ti 
pañimil. Tsi' tijicñesAbe i pusic'al. 
6Mi ma'anic mi lac ñop Dios, mach 
mejlic i q'uelonla ti uts'at. Come 
majqui jach yom i can Dios, wersa 
mi' ñop mi an Dios, come jiñach 
mu' ba i yaq'uen i chobejtabal 
majqui jach mi' tsajcan. 

TNoé tsi' ñopo Dios. Jini cha'an 
tsi' jac'be i t'an ba' ora Dios tsi' 
sube chuqui mi! caj ti ujtel che! 
maxto tsiquilic. Tsi! mele jini colem 
barco cha'an mi' coltan pejtelel año! 
ba ti! yotot. Cha'an tsi! ñopo Dios, 

Noé tsi! tsictesabeyob i mul pejtelel 
año! ba ti pañimil. Tsa' aq'uenti toj 
ba i pusic'al cha'an mi' yochel ti' 
cha'an ba Dios yic'ot pejtel mu' ba i 
ñopob. 

8 Abraham tsi! ñopo Dios. Jini 
cha'an tsi! jac'a i payol. Tsa! majli 
i taj i lum tsa! bA subenti mi caj 
i yaq'uentel. Tsa' loq'ui anquese 
mach ña'tabilic i cha'an baqui 
woli' majlel. 9Cha'!an tsi! ñopo 
Dios, Abraham tsa! chumle ya! ti 
jini yajcAbil ba lum che! bajche' tsi' 
sube lac Yum. Ya' tsa' chumle ti' 
lumal yamba yumalob. Tsa' chumle 
ti pisil ba otot che' bajche' Isaac 
yic'ot Jacob tsa' ba aq'uentiyob 
jini jach ba t'an albil ba cha'an 
Dios. 10Come Abraham tsi! pijta jini 
tejclum am ba i c'aclib, chajpabil ba 
i cha'an Dios, melbil ba i cha'an. 

11 Abrahan tsi! ñopo Dios. Jini 
cha'an tsa' mejli i tech i yalobil, 
anquese cabalix i jabilel. Xñejep'ix 
Sara ja'el. Pero Abraham tsi' ñopo 
mi caj i ts'actiyel i t'an Dios che! 
bajche' tsa! subenti. 12Jini cha'an 
anquese wen ñoxix Abraham, tsa! 
ochi ti! tat cabal i p'olbal che! 
bajche' jini ec' am ba ti panchan, 
yic'ot i ji'il i ti' colem ñajb mach ba 
mejlic ti tsijquel. 

13Ti pejtelelob xuc'ul to tsi' 
ñopoyob Dios c'alal che! ba tsa! 
chamiyob. Ma'anic tsa! aq'uentiyob 
chuqui tsa! subentiyob. Tsa' jach 
i ñajti q'ueleyob cha'an jini albil 
ba t'an. Tsi' ñopoyob. Tsi' pijtayob. 
Tsi' yalayob mach i lumalic ili 
pañimil. Xñumelob jach. 14Pejtel 
mu' ba i yalob yambayach i lumal 
mi' tsictesañob i ba, come woli' 
saclañob mero i lumal. 15Tsa'ic 

i ña'tayob jiñach i lumal tsa' ba 

i cAyAyob, isujm tsa! mejliyob ti 
cha! sujtel. 16Pero tsi! pijtayob 
jini ñumen wen ba i lumal am bA 
ti panchan. Jini cha'an ma'anic 
mi' cha'len quisin Dios che' mi' 
diosiñob, come tsa'ix i melbeyob i 
tejclum. 

17 Cha'an tsi! ñopo Dios Abraham, 
tsi! yac'a Isaac cha'an i majtan Dios 
che! ba tsa! ilAbenti i pusic'al. Jini 
tsa! bA aq'uenti jini albil ba t'an 
tsi! yaq'ue Dios cojach ba i yalobil 
ti! majtan. 18 Tsa! subenti Abraham: 
“Loq'uem ti Isaac mi caj i tilel mero 
a p'olbal”. 19 Abraham tsi! ña'ta an 
i p'atalel Dios cha'an mi' cha' tech 
loq'uel ba'an chameño' ba. Che' ba 
tsi! yac'a i yalobil, che'ach tsa! ujti 
yilal. Tsi' cha' paya sujtel. 

20Cha'an tsi! ñopo Dios Isaac, 
tsi! yaq'ueyob i yutslel i t'an Jacob 
yic'ot Esaú. Tsi' subeyob chuqui 
tac mi' caj ti ujtel. ?1Cha'an tsi' 
ñopo Dios Jacob, tsi' yaq'ueyob i 
yutslel i t'an i yalobilob José che! 
yomix chamel. Tsi' c'uchchoco i 
ba i ch'ujutesan Dios che! chucul 
i cha'an i xambal te'. 22Cha'an tsi' 
ñopo Dios José, tsi' yac'a mandar 
che' yomix chamel cha'an mi' 
mucob ti! lumal, come tsi! wan ña!ta 
mi caj i loq'uelob ti Egipto. 

23Cha'an tsi' ñopoyob Dios i tat i 
ña' Moisés, tsi' mucuyob uxp'ejl uw 
che' ba tsi' yila pañimil i yalobil, 
come wen uts'at tsi' q'ueleyob. 
Ma'anic tsi' bac'ñayob i mandar 
rey. ?4Cha'an tsi! ñopo Dios Moisés, 
che' winiquix, ma'anix tsi' chan 
pejca ti! ña! i yixic'al jini Faraón. 
25Tsi' yac'A i bA i yubin i tic'lantel 
yic'ot i cha'año' ba Dios. Ma'anic 

tsi! yajca cha'an mi' poj tijicñesan i 
pusic'al jumuc! ti mulil. 26'Tsi! ña!ta 
ti' pusic'al ñumen an i c'ajñibal 

lac tic'lantel cha'an Cristo bajche! 
pejtelel chuba'añal ti Egipto. Come 
xuc'ul tsi' pijta i chobejtabal. 

27 Cha'an tsi' ñopo Dios, tsa' loq'ui 
Moisés ti Egipto. Ma'anic tsi' 
bac'ñabe i mich'ajel rey. Xuc'ul jach 
tsa' ajni come woli' q'uel yilal jini 
mach ba mejlic laj q'uel. 

28Cha'an tsi' ñopo Dios, tsi' teche 
Pascua*. Tsi' subeyob i pi'alob 
cha'an mi! tsansañob tiñAme! 
cha'an mi! tsijcañob ch'ich' ti' ti' i 
yotot cha'an mi! coltantelob jini yax 
alalob ba' ora tsa' ñumi i jisañob 
jini ángel. ?9Cha'an tsi! ñopoyob 
Dios, tsa' c'axiyob ti jini Chachac 
Ñajb che' bajche' ti tiquin lum. Jini 
egiptojob tsa! chAmiyob ti ja! che! 
bA tsi! lon ñopoyob c'axel. 

30Cha'an tsi! ñopoyob Dios, tsa! 
yajli ts'ajc ti' joytilel Jericó che! 
ujtemix i joyojtañob wucp'ejl q'uin. 
31Cha'an tsi! ñopo Dios Rahab, am 
bA cabal i yixic, ma'anic tsa! jili 
yic'ot jini xñusa t'añob, come tsi! 
paya ochel jini stsajiyajob cha'an mi! 
coltañob. 

32 ¿Chuqui to yom mic sub? 
Ma'anic i yorajlel cha'an mic sub 
chuqui tsi' meleyob Gedeón, Barac, 
Sansón, Jefté, David, Samuel, 
yic'ot x'alt'añob. 33Cha'an tsi' 
ñopoyob Dios, tsa! majli i cha'añob 
ti! contra reyob, tsi! cha'leyob 
chuqui toj, tsi' tajayob chuqui tac 
albil, tsi' macbeyob i yej bajlum, 
34tsi! yapayob ts'aplaw ba c'ajc, tsi! 
puts'tayob i yej espada. Che' c'uñob 
tsa' p'at'esantiyob. Tsa' p'atayob 
ti guerra. Che! motocñayob i 

contrajob ch'oyolo' ba ti yamba lum, 
tsi! yajñesayob. 35An meba' x'ixicob 
tsa! ba i cha! payayob jini chameño' 
ba i cha'añob tsa! ba cha! ch'ojyiyob. 
Yaño' ba tsa' p'ump'un tic'lantiyob. 
Pero ma'anic tsi! jac'ayob colel, 
come yomob i taj jini ñumen uts'at 
ba mu! ba caj i yaq'uentelob ba! ora 
mi! cha! ch'ojyelob jini chameño' 
ba. 36Yaño! bA tsa! wajlentiyob. 
Tsa' bajbentiyob ti asiyal. Yaño' 
ba tsa' cajchiyob ti cadena. Tsa' 
majquiyob. 37 Tsa! jujliyob ti xajlel. 
Tsa' setuntiyob ti sierra. Tsa' 
tsansantiyob ti espada. Lapal i 
cha'añob i pachalel tiñame' yic'ot 
chivo, tsa' pam ñumiyob ti xambal. 
Ma'añobic i chuba'an. Tic'labilob. 
Cabal i wocol. 38Pero wen uts i 
pusic'al ti! tojlel jini jontolo' bA. 
Tsiquil mach i lumalic ili pañimil. 
Tsa' pam ñumiyob ti tiquin lum 
yic'ot ti wits. Tsa' chumleyob ti 
ch'en tac yic'ot ti yebal xajlel. 

39Ti pejtelelob tsa! q'uejliyob ti 
uts'at cha'an tsi' ñopoyob Dios. Pero 
ma'anic tsa' aq'uentiyob ti pañimil 
chuqui tsi! pijtayob. 40 Come 
Dios tsi! ña!ta uts'at mi! pijtañob 
chuqui ñumen ñuc mu! bA caj i 
tajob yic'otonla che! temel mi la 
caq'uentel lac wenlel yic'otob ba! 
ora mi' ts'actiyel i t'an. 


Toj yom mi lac tsajcan majlel Jesús 


1 Joyolonla ti cabal testigojob 
che' bajche' colem tocal. 
Jini cha'an la! lac junyajlel cay 
pejtelel mu' ba i mactañonla yic'ot 
pejtelel mulil mu' ba i yac'onla ti 
caytal. La' lac chan cha'len wersa 
che! bajche' jini wen yujil ba ajñel 
cha'an mi lac taj jini woli ba lac 

pijtan. 2Toj jach yom mi lac tsajcan 
majlel Jesús mu! ba i yaq'ueñonla 
lac ñop. Mi caj i ts'actesabeñonla 
ja'el chuqui mi lac ñop. Jesús 
ma'anic tsi! xoyo i bijlel ti! tojlel 
wocol, come tsi' q'uele jini tijicña 
ba woli ba i pijtan. Jini cha'an 
tsi! yAc'A i ba ti quisin che! ba tsa! 
chami ti cruz. Tsa' buchle ti! ñoj 
Dios ya! ti' yumantel. 3Na'tanla 
bajche! tsi' ñusa wocol che! ts'a'lebil 
i cha'an xmulilob, ame lujb'aquetla 
ti wocol ame mi la! lij la! bA. 
4Come maxto anic tsa! la! wac'a 
la! ba ti tsansantel ti! cuchol wocol 
cha'an mi la! contrajin mulil. 
5Tsa'ix ñajayi la! cha'an bajche! tsi! 
xic'beyetla Dios che! bajche' mi lac 
xic'ben la calobil. Tsi' yala: “Calobil, 
mach a ts'a'len i ju'santel a pusic'al 
ti lac Yum. Mach a lij a ba che! mi' 
tiq'uet lac Yum. Come lac Yum mi' 
ju'saben i pusic'al majqui jach mi' 
c'uxbin. Mi' toj'esan pejtelel mu' ba 
i yotsan ti' yalobil”, che'en. 

TMi woli la! cuch ti uts'at i 
ju'santel la' pusic'al, Dios woli' 
q'ueletla che' bajche' i yalobil. 
Come wersa mi' ju'sabentel i 
pusic'al pejtelel alal c'uxbibil 
ba i cha'an i tat. 8Mi ma'anic mi' 
ju'sabeñet la! pusic'al, che! bajche' 
lac tilel ti! tojlel lac tat, mach i 
yalobileticla. Yañach ba la! tat. 
9Come lac tatob ti pañimil tsi' 
ju'sabeyonla lac pusic'al. Tsa' lac 
chan q'ueleyob ti ñuc. ¿Mach ba 
yomic ñumen mi lac ch'ujbiben i 
t'an lac Tat ti panchan cha'an cuxul 
mi la cajñel? 101sujm ya cha'p'ejl 
uxp'ejl jach jab lac tat tsi' ju'sayob 
lac pusic'al che' bajche' tsi' bajñel 
ña'tayob ila ti pañimil. Pero Dios 

mi' ju'san lac pusic'al cha'an mi la 
cochel ti ch'ujul che' bajche' ch'ujul 
Dios, cha'an mi lac taj lac wenlel. 
11Isujm mach tijicñayic mi la cubin 
che! an majqui mi! ju'sabeñonla lac 
pusic'al. Poj ch'ijiyem mi la cubin. 
Pero ti wi'il mi! yac! ti p'ojlel toj bA 
lac pusic'al yic'ot i ñach'talel lac 
pusic'al che! ba tsa'ix lac jac'a ti 
uts'at. 


Cantan la' ba cha'an ma'anic majch 
mi' cay i yutslel i pusic'al Dios 

12 Jini cha'an p'atesan c'un bA 
la' c'ab. P'atesan c'un ba la' pix. 
13Pata toj ba bij ame yajlic jini 
q'uichq'uichña ba mi' cha'len 
xambal. La'p'atac. 14Chan cha'lenla 
wersa cha'an mi la' wajñel ti 
ñach'al yic'ot pejtelel winicob 
x'ixicob. Ñopola ajñel ti ch'ujul, 
come jini mach ba ch'ujulic ma'anic 
mi caj i q'uel lac Yum. 15Tsajiletla 
ame anic juntiquil ti la' tojlel mu' 
ba i ñusaben i yutslel i pusic'al Dios. 
Cantan la' ba ame anic jini ch'aj ba 
mu! bA i tech mich'ajel ti la! pusic'al 
ame i bib'esabeñob i pusic'al 
cabalob. 16Tsajiletla ame anic majch 
mi' taj i yixic, ame anic majch 
mi' ts'a'len jini albil ba i cha'an 
Dios che! bajche' Esaú. Tsi' choño 
i yascuñil che! an i wi'ñal cha'an 
mi' poj taj i bal i ñac'. 17 Come la! 
wujil, che! yom i ch'am bendición ti 
wi'il, ma'anic tsa' mejli. Anquese tsi' 
mele i pusic'al ti uq'uel, ma'anix tsa! 
mejli i mel i bA. 

18Come mach paybileticla ti 
wits che! bajche' israelob ba' mi 
la' wubin c'ajc, yic'ot sutujt ic', 
yic'ot ic'yoch'an ba pañimil, yic'ot 
babaq'uen ba ja'al, 19yic'ot i t'an 

trompeta, yic'ot i t'an Dios. Jini tsa! 
ba i yubiyob jini t'an tsi' c'ajtibeyob 
Moisés ti wocol t'an cha'an ma'anic 
mi! chan pejcañob Dios. 20Come 
mach cujchic i cha'añob che! bA 
tsa! subentiyob wersa mi caj i jujlel 
ti xajlel majqui jach mi! tal jini 
wits, mi winic mi alac'al. ?1C'ax 
babaq'uen chuqui tsi' q'ueleyob. 
Moisés tsi! yala: “Woli' toj sajtel c 
pusic'al. Tsiltsilñayon ti baq'uen”, 
che'en. 

22Pero jatetla tsa'ix c'otiyetla 
ti wits i c'aba' Sion, i tejclum jini 
cuxul ba Dios, jini Jerusalén am bA 
ti panchan ba! tempabilob bajc'A1 
ángelob. ?3Tsa'ix c'otiyetla ba' 
tempabilob yax alal ba i yalobilob 


Dios ts'ijbubil ba i c'aba' ti panchan. 


Ya'an Dios mu! ba i mel pejtelel 
winicob. Ya' añob i ch'ujlel toj 
ba winicob tsa! ba cha! mejliyob 
ti uts'at. ?4Tsa'ix c'otiyetla ba'an 
Jesús, jini tsa! ba i yaq'ueyonla jini 
tsijib xuc'ul ba t'an ba! tsijcAbil i 
ch'ich'el cha'an mi' ñusantel lac 
mul. Ñumen uts'at i ch'ich'el come 
ma'anic mi' c'ajtin i q'uexol che! 
bajche' i ch'ich'el Abel. 

25Tsajiletla ame la' ñusan lac Yum 
woli ba ti t'an. Come tsi' wersa 
tojoyob i mul jini israelob che! bA 
tsi' ñusabeyob i t'an Moisés i winic 
Dios wa' ti pañimil. Ñumen mi caj 
lac toj joñonla mi woli lac ñusan 
Dios mu' ba i pejcañonla ya'ti 
panchan. 26Che! ba tsi! cha'le t'an 
Dios ya' ti wits tsi' ñijca pañimil 
ti! t'an. Pero wale che! ba tsi! 
yaq'ueyonla i t'an tsi' yala: “Junyajl 
to mi caj c ñijcan pañimil yic'ot 
panchan, mach jinic jach pañimil”. 
Che! tsi! yala. 27 Che! ba tsi! yala: 

“Junyajl to”, tsi' yaq'ueyonla lac 
ña!tan mi! caj ti q'uextayel jini 
melbil tac bA yujil ba ñijcayel, 
cha'an mi' jalijel chuqui tac mach 
yujilic ñijcayel. 28La! lac chan 
suben Dios wocolix i yala cha'an 
woli la cochel ti' yumantel mach bA 
yujilic ñijcayel. La! lac ch'ujutesan 
Dios ti uts'at yic'ot pejtel lac 
pusic'al yic'ot baq'uen. 229Come Dios 
yujil jisaya che! bajche' c'ajc. 


Bajche' yom mi' yajñelob 
hermanojob 
Chan c'uxbin la! bA, come 


1 3 hermanojetla ti Cristo. 
2Mach ñajayic ti la! pusic'al la! 
p'untan jini xñumelob mach bA 
cAñaAlobic la! cha'an. An itajol 
tsi! mac'layob ángelob lac tatob 
che' mach cambilobic i cha'añob. 
3Coltanla jini xmajquelob. 
P'untañob che! bajche' la! wom 
p'untAntel ya'ic añetla ti majquibal. 
Ña'tanla jini woliyo' ba ti wocol che! 
bajche' jatetachla woli ba la' wubin 
wocol. 

4Ña'tanla uts'at ñujpuñel, uts'at 
mi! pay i yijñam winic. Yom xuc'ul 
mi' pi'leñob i ba. Come majqui jach 
mi' taj i yixic, mi an i yijñam, o mi 
ma'anic i yijñam, Dios mi caj i mel. 
5Mach mi la' tsajyun taq'uin. Yom 
tijicña mi la! wajñel yic'ot chuqui tac 
an la! cha'an. Come Dios tsi! yala: 
“Ma'anic mi caj a cAytAl ti meba'. 
Ma'anic mi caj j cayet”, che'en. 5Jini 
cha'an, yom ch'ejl lac pusic'al mi lac 
sub: “Lac Yum jiñach caj Coltaya. 
Ma'anic mi caj c bac'ñan chuqui mi' 
tumbeñon winicob”, cho'onla. 

TÑa'tanla jini xcantayajob la' 
cha'an tsa' ba i subeyetla i t'an Dios. 

Ña'tanla jaytiquil la! pi'Alob tsa! bA 
i tajayob i wenlel ti chajp ti chajp 
ti! tojlelob. Ñopola Dios che! bajche' 
tsi! ñopoyob. 8Jesucristo junlajalach 
ac!bi yic'ot wale yic'ot ti pejtelel 
ora. 9Mach mi la! wac! la! ba cha'an 
mi la! jac' yamba cantesa am bA i 
sajtemal ti chajp ti chajp. Come mi 
lac taj i xuc'talel lac pusic'al cha'an 
i yutslel i pusic'al Dios, mach 
cha'anic we'elal. Mi woli laj c'ux 
we'elal o mi ma'anic woli laj c'ux, 
ma'anic mi! coltañonla ti tojlel Dios. 
Tsa' jiliyob jini tsa' ba i jac'ayob ili 
cantesa cha'an i bal ñac'al. An 
pulantib lac cha'an, jiñach i cruz 
Cristo ba' mach mejlic i coltantel 
jini mu! ba i chan ñop i coltan i ba 
ti' jac'ol jini mandar. 

11Jini c'ax ñuc ba motomaj tsi' 
ch'ama ochel i ch'ich'el alac'al ti 
Ch'ujul bA Ajñibal cha'an i ñusantel 
muulil. Tsi' puluyob i bac'tal alac'al 
ti junwejl i ti! tejclum. 12Che! ja'el 
Jesús tsi! yubi wocol ti junwejl i ti' 
tejclum cha'an mi' saq'uesañonla 
ti' bajñel ch'ich'el. 13Jini cha'an 
la' lac lac'tesan lac ba ba'an Jesús 
ti junwejl i ti! tejclum. La! laj cuch 
lac ts'a'lentel che! bajche' Jesús. 
14Mach wa'ic an lac tejclum. Pero 
woli lac sajcan jini tal to ba tejclum 
yujil ba jalijel. 

15Jini cha'an che' coltabilonla 
cha'an Jesús, la' lac chan sub i 
ñuclel Dios ti' tojlel winicob. Jiñach 
mero i majtan. 16Mach yomic mi' 
ñajayel ti la' pusic'al i melol chuqui 
uts'at cha'an mi la' coltan la' pi'alob, 
come jiñach i majtan Dios uts'at ba 
mi' q'uel. 

17 Jac'benla i t'an xcantayajob 
la' cha'an. Otsan la' ba ti' wenta 

come añob i ye'tel cha'an mi' wen 
pasbeñetla i bijlel la' coltantel. 
Wersa mi caj i subob i ba ti' tojlel 
Dios. Mi uts'at mi la! jac'ob tijicña 
mi caj i subob. Pero mi wola! 
waq'ueñob i ch'ijiyemlel i pusic'al 
mach che'ic mi la! taj la! wenlel. 
18Yom mi la! tajon lojon ti oración. 
Cujil lojon ma'anic c mul lojon ti 
la! tojlel. Come ti pejtelel lojon c 
pusic'al com c mel lojon chuqui 
uts'at. 1La' wocolic cha'lenla 
oración cha'an mach chan jalix mic 
cha' tilel ba' añetla. 


Cortesía tac 


20Diosach mu' ba i 
ñach'chocoñonla. Tsi' teche loq'uel 
lac Yum Jesucristo ba'an chameño' 
bA. Jiñach ñuc ba XcAnta tiñame'. 
Tsi' beq'ue i ch'ich'el cha'an 
i sellojlel jini xuc'ul ba t'an 
mach ba anic mil jilel. ?1La' i 
yaq'ueñetla pejtelel chuqui anto 
yom la' cha'an, cha'an mi la' mel 
ti pejtelel ora chuqui yom Dios. 
La' i mel i ye'tel Dios ti jatetla 
ti'p'atalel Cristo che' bajche' mi' 
mulan. La! tsictiyic i ñuclel Cristo 
ti pejtelel ora. Amén. 

22A wocolic hermanojob, yom 
uts'at mi la' jac' la' xic'bentel, 
come ts'ita jach tsac ts'ijbubeyetla. 
23 Ña'tanla librejix la quermano 
Timoteo. Mi mach jalix mi' julel 
ilayi, ya' talon ti jula' quic'ot. 

24 Aq'uenla cortesía pejtelel 
xcantayajob la' cha'an, yic'ot 
pejtelel i cha'año' ba Dios. Mi' 
yaq'ueñetla cortesía jini ch'oyolo! 
ba ti Italia. 25La! ajnic i yutslel 

i pusic'al Dios la! wic'ot ti la! 
pejtelel. 


SANTIAGO 





Santiagojon, x'e'telon i cha'an 


Dios yic'ot lac Yum Jesucristo. 


Mic ts'ijbubeñetla ili jun i p'olbalet 
ba la jini lajchantiquil i yalobil 
Israel, pujquemet ba la ti pejtelel 
pañimil. Mi caq'ueñetla cortesía. 


I yilabentel lac pusic'al 

2Quermanojob, ña'tanla jiñach 
wen tijicña ba che' mi' tilel 
wocol ti chajp ti chajp cha'an mi' 
yilabeñetla la! pusic'al. 3Come la! 
wujil, mi xuc'ul mi la! ñop Dios 
che! mi la! ñusan wocol, mi' yac' ti 
p'ojlel i p'atalel la! pusic'al ti pijt. 
4La' ts'actayic i p'atalel la! pusic'al 
ti pijt cha'an uts'at mi la' wajñel, 
cha'an mi' ts'actiyel i wenlel la' 
pusic'al. Che' jini ma'anic chuqui 
anto yom la! cha'an. Mi anto yom 
la' ña'tabal c'ajtibenla Dios mu' ba 
i p'ewbeñob pejtelel winicob. Che! 
mi la! c'ajtiben mi caj i yaq'ueñetla 
ti' yonlel i ña'tabal come mach 
yujilic a'leya. Ñopola mi caj la' 
waq'uentel che! mi la! c'ajtiben. 
Mach yomic tile bixel la! pusic'al 
ame lajaleticla bajche! walacña 
bA ja! mu! bA i ñijcan ic'. Mi! jats' 
tac i ba ya! ti colem ñajb. Mi tile 
bixel la! pusic'al mach ti jump'ejlic 
la! pusic'al woli la! c'ajtiben. Che! 


jini ma'anic chuqui mi caj la' 
waq'uentel ti lac Yum. 8 Come jini 
cha'p'ejax bA i pusic'al mi! cha'len 
cajcaj xAmbal ti pejtelel i bijlel. 
9Jini hermano mach ba anic i 
chuba'an ti pañimil la! ñuc'ac i 
pusic'al cha'an i ñuclel Dios. 10Jini 
wen chumul bA winic la! ñuc'ac 
i pusic'al chalan peq'uesabil ti' 
tojlel Dios, come mi' caj ti jilel che' 
bajche' i nich pimel. 11Che' c'ux 
q'uin mi' tiquesan jam. Mi' p'ajtel 
i nich pimel. Mi' jilel i t'ojlawel. 
Che' ja'el mi caj i chamel jini wen 
chumul bA. Quepel mi' cay i ye'tel. 
12Tijicña jini mu' ba i cuch 
wocol ti uts'at, come che' ñumenix 
i yilabentel i pusic'al, mi caj i 
yaq'uentel i cuxtalel i wenta corona 
che' bajche' albil i cha'an Dios. 
Dios mi caj i yaq'ueñob pejtelel mu' 
ba i c'uxbiñob. 13Che! an majqui 
woli' pajyel ti mulil, ña'tanla 
mach paybilic i cha'an Dios. Come 
Dios mach mejlic i pajyel ti mulil. 
Ma'anic ba' ora mi' pay ti mulil 
winicob. 14Che' an majqui woli' 
pajyel ti mulil, jiñach i colosojlel i 
pusic'al mu! ba i pay, mu! ba i xic!. 
151 colosojlel i pusic'al mi! colel ti' 
pusic'al. Mi! ñijcan ti mulil. Che! 
tsa'ix p'ojli mulil mi! yac! ti chamel. 

16C'uxbibilo! bA quermanojob, 
mach mi la! jac' la! lotintel. 
17Pejtelel wen ba lac majtan yic'ot 
pejtelel uts'at ba lac majtan mi! tilel 
ti Dios. Mi! jubel tilel ti lac Tat, tsa' 
ba i mele ec! ti pejtelel. Ma'anic 
mi' q'uextiyel i pusic'al. Ma'anic mi' 
yAjñel mi ts'ita'ic. 18'Tsi! yaq'ueyonla 
lac ñop i sujmlel i t'an cha'an mi lac 
cha' ilan pañimil che' bajche' yom 
i pusic'al. Tsi' cha! meleyonla ti yax 
alal ba i yalobil ti' tojlel yaño' ba 
mu! bA caj i ñopob. 


Chan melela chuqui 
mi! yal jini wen t'an 

19Jini cha'an c'uxbibil ba 
quermanojob, yom p'ip'etla che' mi 
la' ñich'tan t'an. Mach yomic ora 
mi la' cha'len t'an. Mach yomic mi 
la! bac' mich'an. 20Come i mich'ajel 
winicob ma'anic mi' coltañonla lac 
mel chuqui toj che' bajche' yom 
Dios. ?1 Jini cha'an cayala pejtelel 
chuqui tac bibi' yic'ot pejtelel 
jontolil. Ti' yutslel la' pusic'al 
ch'ujbinla jini t'an tsa' ba ochi ti 
la! pusic'al che! bajche' pac' mu! bA 
mejlel i coltan la' ch'ujlel. 

22Chan melela chuqui mi' yal 
jini wen t'an. Mach yomic to'o 
che! jach mi la! wubin. Mach mi la! 
lon ña'tan woli la! ñop mi ma'anic 
woli la! jac'. 23Come jini mu! ba i 
ñich'tan jini wen t'an, mi ma'anic 
mi' jac', lajalach bajche' juntiquil 
mu! bA i q'uel i wut ti espejo. ?4Mi' 
yujtel i q'uel i wut, mi' majlel. Mi' 
bac' ñajayel ti' pusic'al bajche' yilal 
i wut. 25Mach che'ic jini mu! bA 
i wen q'uel jini wen ba mandar, 
come jini mandar mi' yac' ti colel 
jini ñup'ulo! bA. Majqui jach mi' 

wen q'uel, ma'anic mi' ñajayel ti' 
pusic'al chuqui tsi' yubi, pero mi' 
jac' che' bajche' yom. Jini winic mi' 
taj i wenlel ti Dios ti pejtelel chuqui 
mi' mel. 

26Jini mu' ba i lon ña'tan 
uts'at woli! ch'ujutesan Dios che! 
ma'anic mi tic' i yac', woli jach 
i ñop lot. Tontojach. Mi' lon sub 
i ba ti hermano. ?” Jini mu! ba i 
ch'ujutesan Dios ti isujm, mach bA 
anic i bibi'lel ti' tojlel Dios lac Tat, 
jiñach mu! bA i coltan meba' alobob 
yic'ot meba! x'ixicob. Mi! chaca 
q'uel i ba ame i ñopben i sojquemal 
pañimil. 


Mach yomic jelchojc mi 
la' c'uxbin la' ba 

Quermanojob, jatetla mu' ba 

la' ñop lac Yum Jesucristo i 
Yum Panchan, mach yomic jelchojc 
jach mi la! c'uxbin la! pi'Alob. 2 Ya! 
ba! mi la! tempan la! bA, mi tsa! 
ochi wen chumul bA winic lapal bA 
i chalan i mat c'ab melbil ba ti oro 
yic'ot wen ba i pislel, mi tsa! ochi 
ja'el yamba mach ba anic i chuba'an 
lapal ba i cha'an tsuculix ba i pislel, 
3mach wenic che! ñumen mi la' 
c'uxbin jini wen ba i pislel. Mi tsa! 
la' sube buchtal ba' wen uts'at, pero 
mi tsa' la' sube jini mach ba anic 
i chuba'an: Wa'i ya'i o, mi mach a 
womic wa'tal, buchi' ti lum lac'al 
ti coc, mi che'etla, 4an la! mul che! 
jini. Jelchojc jach woli la! c'uxbin 
winicob. Jontol bajche' woli la' 
bajñel ña'tan. 

5C'uxbibilo' ba quermanojob, 

ubinla. Dios tsi! yajca jini mach bA 
añobic i chuba'an ti pañimil cha'an 
mi! wen chumtalob cha'an jini mu! 

bA lac ñop, come mi caj i yajñelob 
ti' yumantel Dios yic'ot pejtel mu! 
bA i c'uxbiñob Dios che! bajche! 
albil i cha'an. ŝPero jatetla woli la' 
ts'a'len jini mach ba anic i chuba'an. 
¿Majqui mi' tic'lañetla? ¿ Majqui 
mi' payetla majlel ti melobAjA]? 
Jiñobach wen chumulo' ba. 7 Jini 
wen chumulo' ba mi' p'ajbeñob 
i c'aba' Cristo ba' mi lac taj lac 
wenlel. 

8Yom mi la! jac! ti isujm ili c'ax 
ñuc ba mandar ti! Ts'ijbujel Dios: 
“C'uxbin a pi'alob che! bajche' ma! 
bajñel c'uxbin a bA”, che'en. Mi 
woli la' jac' jini mandar toj woli la' 
mel. 9Pero an la! mul mi jelchojc 
jach woli la! c'uxbin la! pi'alob. Che! 
jini xñusa mandaretla ti! tojlel ili 
mandar. 10 Majqui jach mi' tstita! 
ñusan jump'ejl mandar anquese 
mi! lu! jac' jini yan tac bA, an i mul 
ti' tojlel pejtelel jini mandar cha'an 
tsi' ñusa jump'ejl. 11Come jini tsa' 
ba i yala: “Mach ma! cha'len ts'i'lel”, 
tsi! yala ja'el: “Mach ma! cha'len 
tsansa”, che'en. Mi ma'anic tsa! 
cha'le ts'i'lel pero mi tsa' cha'le 
tsansa, xñusa mandaret che! jini. 
12Ti pejtelel chuqui mi la' cha'len 
yic'ot chuqui mi la' wal, ña'tanla mi 
caj la' mel la' ba ti' tojlel Cristo tsa' 
ba i yac'ayonla ti colel cha'an mi 
lac jac'ben i mandar. 13Jini mach 
ba yujilic p'untaya, ma'anic mi caj i 
p'untantel ti' yorajlel meloñel. Jini 
yujil ba p'untaya tijicña mi caj i 
yubin che! ti! yorajlel meloñel. 


PASA wen bA a melbal 
mi tsa! ñopo Dios 
14Quermanojob, mi an majch 
mi! lon ña'tan woli' ñop Dios che! 

ma'anic mi! mel chuqui wen, ¿woli 
ba i ñop ti isujm? Mi che'ach woli' 
ñop Dios, ¿woli ba i taj i coltantel? 
15Mi a cañayach juntiquil p'ump'un 
ba mach ba anic i pislel mi i bal 

i ñAc!, 16mi tsa! sube: Cucu ti! 
ñach'talel a pusic'al, q'uixñesan a 
ba, la' ñaj'aquet, mi che'et, ¿woli ba 
a coltan che! jini, che! ma'anic ma! 
waq'uen chuqui anto yom i cha'an? 
17 Che! jini ma'anic woli la! ñop 
Dios ti isujm come to'ol t'an jach mi 
ma'anic wen ba la! melbal. 

18 An majqui mi caj i subeñet: 
Jatet wola' ñop Dios cha'an ma' taj 
a coltAntel, pero joñon wolic pas 
wen ba c melbal. ¿Bajche' mi caj 
a pasbeñon ti isujm mi wola' ñop 
che! ma'anic wen bA a melbal? 

Pero wen tsiquil wolic ñop Dios 
che! mic pasbeñet wen ba c melbal, 
che'en. 9 ¿Am ba ti la! tojlel mu! bA 
i lon ña'tan jasal mi lac to'ol ñop 
juntiquil jach jini mero Dios? Isujm 
juntiquil jach, pero mach jasalic 
mi lac to'ol ñop, come jini xibajob 
ja'el mi' ñopob, che' tsiltsilñayob ti 
baq'uen. 

20Tontojet. ¿Mach ba a wujilic 
lolom jach mi lac to'ol ñop Dios 
che' ma'anic wen ba lac melbal? 
21¿Mach ba anic tsa' q'uejli ti toj 
lac tat Abraham cha'an ti wen ba i 
melbal che' ba tsi' yac'a ti chamel i 
yalobil i c'aba' Isaac ya' ti' pulantib 
i majtan Dios? ??Ña'tan che! jini, 
mach cojic jach tsi' ñopo Dios pero 
tsi' mele chuqui wen. Tsiquil uts'at 
tsi' ñopo Dios come tsi! pASA i 
ñopbal yic'ot wen ba i melbal. 23'Tsa! 
ujti che' bajche' tsi' yala i ts'ijbujel 
Dios: “Abraham tsi' ñopo Dios. Jini 
cha'an tsa! q'uejli ti toj”, che'en. 

Dios tsi! pejca ti! pi'al. 24Ña!tanla 
che! jini, mi lac ch'ajmel ti! wenta 
Dios che' mi lac mel chuqui wen, 
mach cojic jach che' mi lac to'ol 
ñop Dios. 

25Che' ja'el jini Rahab, am 
ba cabal i yixic, tsa' ch'ajmi ti' 
wenta Dios che' ba tsi' paya ochel 
jini xmucu stsajiyajob, che! ba 
tsi' chocoyob sujtel ti yamba bij. 
26Che! loq'uemix lac ch'ujlel ti lac 
bac'tal chameñonixla. Che' ja'el 
mi to'ol t'an jach woli lac ñop Dios 
che' ma'anic wen ba lac melbal, 
chameñonixla yubil come ma'anic 
mi lac ñop ti isujm. 


La cac' 


Quermano, mach yomic ma! 

bac' ochel ti xcantesa, come 
la! wujil ñumen mi caj lac toj lac 
mul bajche' yaño' ba hermanojob 
che' xcantesajonla. ?Ti lac pejtelel 
cabal mi lac taj lac sajtemal ti' tojlel 
lac pi'alob. Majqui jach puro uts'at 
i t'an ti' tojlel yaño' ba, uts'atach i 
pusic'al jini winic. Yujil i tic' i ba ti 
pejtelel chuqui mi' mel. 

3La! wujil mi la cotsaben i 

taq'uiñal i yej caballo cha'an 
mi' jac'beñonla. Che' jini mi' 
yumañonla ti pejtelel i cuctal. 
4Ña'tanla wen colem barco, pero 
che! ñijcAbil i cha'an p'atal ba ic', 
mi' toj'esantel majlel cha'an biq'uit 
bA i toj'esajib baqui jach yom majlel 
jini xñijca barco. 5Che! ja'el la cac', 
anquese biq'uit jax ti lac bac'tal, 
wen ch'ejl mi' pas i ba ti' subol ñuc 
tac ba. Anquese che' jach ya wistal 
i nich c'ajc, mi tsi' chucu colem te'el 
mi' laj pulel. Jini la cac! lajalach 
bajche! c'ajc. Wen yujil jontolil. Mi' 

bib'esan pejtelel lac bac'tal. Ch'oyol 
ti infierno i jontolil la cac'. Mi 
mejlel i xic'beñonla jontolil cha'an 
mi! jisañonla ti c'ajc. 

TMi mejlel la cuts'esan i bal 
mate'el, mut, lucum, yic'ot i chAñil 
ñajb come ti chajp ti chajp tsa! 
uts'esanti cha'an winicob. 8Pero 
mach che'ic la cac'. Ma'anic winic 
mu! ba mejlel i yuts'esan i yac!. 
Jontol la cac'. Mach yujilic tijq'uel. 
An i venenojlel yujil bA tsansa. 

9Ti la cac! mi lac ch'ujutesan 
Dios lac Tat. Ti la cac' mi lac 
p'aj winicob x'ixicob melbilo' bA 
ti' yejtal Dios. 10Ti! yej winic mi' 
loq'uel uts ba t'an yic'ot p'ajoñel. 
Quermanojob, mach che'ic yom. 
11Ti jump'ejl jach i loq'uib ja', ¿mu' 
ba i loq'uel yax ba ja' yic'ot ch'aj 
ba? 12Quermanojob, ¿mu! ba lac 
tuc' olivo ti higuera te'? ¿Mu' ba lac 
tuc' higo ti ac'? Che' ja'el, ma'anic 
i loq'uib ja! mu! ba i yac' yax ba ja! 
yic'ot tsaj bA. 


Jini lac ña'tabal mu! ba i 
jubel tilel ti chan 

13Majqui jach an cabal i pusic'al 
yic'ot cabal i ña'tabal, la' i tsictesan 
ti wen ba i melbal. Yom pec' mi' 
mel i pusic'al che' mi' mel chuqui 
wen yic'ot wen ba i ña'tabal. 14Mi 
tsAytsAyña la! pusic'al cha'an i 
wenlel la! pi'alob, mi la! wujil a'leya 
tila! pusic'al, mach la! chañ'esan 
la! ba. Mach la! cha'len lot ti! contra 
i sujmlel. 15Come mach tilemic ti 
chan i tsuculel lac pusic'al, pero 
tilem ti pañimil, tilem ti' colosojlel 
lac pusic'al yic'ot ti xiba. 16Ya' ba! 
tsAytsAyñayob i pusic'al winicob, 
ba! ñijcAbilob i cha'an i ts'i'lel i 

wut, ya! mi! t'oxob i ba ti leto yic'ot 
jujunchajp jontolil. 

17 Pero jini wen ba lac ña'tabal 
ch'oyol ba ti chan ñaxan mi' pas 
i ba ti' saclel lac pusic'al yic'ot i 
yutslel lac t'an. Mi' yac' ti bujt'el 
lac pusic'al ti p'untaya cha'an 
mi lac mel pejtel chuqui wen ti 
pejtelel lac pusic'al. Mach yujilic 
lo'loya. 18Jini mu! ba i lajmesañob 
leto ti' ñach'talel i pusic'al woli' 
wejch'uñob majlel pac' yilal mu' 
ba caj i yac' i wut cha'an toj mi la 
cajñel. 


Jini mu! ba i c'uxbin i 
cha'an ba pañimil 
¿Chucoch woli la' t'ox 
la' ba ti a'leya? ¿Mach ba 

xic'bileticla cha'an i colosojlel la' 
pusic'al? Come mi' tejchel guerra 
ti la! pusic'al che! cha'p'ejl jax la' 
ña'tabal. ?An i ts'i'lel la! wut cha'an 
chuba'añal. Mi la' cha'len tsansa 
cha'an mi la! taj. Tsaytsayña la! 
pusic'al cha'an i wenlel la' pi'alob 
pero ma'anic mi la! taj. Jini cha'an 
mi la' cha'len leto yic'ot guerra. 
Ma'anic mi la! taj chuqui la! wom 
come ma'!anic mi la! c'ajtiben Dios. 
3An chuqui tac mi la! c'ajtiben pero 
ma'anic mi la! taj, come sajtem 
bajche! mi la! c'ajtin. La! wom 
jach la! jisan cha'an i colosojlel la' 
pusic'al. 

4Lajaletla bajche' x'ixic mu' ba i 
cay i ñoxi'al cha'an mi' c'uxbiben 
i contra. ¿Mach ba la! wujilic? Jini 
mu! bA i c'uxbin i cha'an bA pañimil, 
mi! contrajin Dios. Jini yom bA i 
c'uxbintel ti pañimil, woli' yotsan 
i ba ti! contra Dios. 5Ña'tanla 
isujm mi' subeñonla i Ts'ijbujel: 


SANTIAGO 3, 4 


“Dios tsi' chumchoco ti lac pusic'al 
jini Espíritu mu' ba i cantañonla 
ame sojquiconla”. 6Cabal mi' 
yAq'ueñonla lac p'atalel cha'an mi! 
majlel lac cha'an. Jini cha'an mi' 
yal: “Dios mi! contrajin jini mu! bA i 
chañ'esañob i bA, pero mi' p'at'esan 
jini mu! ba i peq'uesañob i bA”, 
che'en. 

7 Aq'uen la! ba Dios. Pasa la! bA 
ti' contra xiba. Che' jini mi caj i 
puts'tañetla. 8Lac'tesan la! ba ba'an 
Dios. Che' jini mi caj i lac'tesan i 
ba ba! añetla. Xmulilob, poco la! 
c'ab. Jatetla cha'chajp jax ba la! 
pusic'al saq'uesan la! bA. 9°Mele la! 
pusic'al. Cha'lenla uq'uel. Uc'tan 
la' mul. La' ujtiquetla ti tse'ñal. 

La! pantayic ti uq'uel. La! jilic i 
tijicñayel la! pusic'al. La! pantayic ti 
la! ch'ijiyemlel. 10 Mele la! ba ti pec! 
ti' wut lac Yum. Che! jini mi caj i 
chañ'esañetla. 

11 Quermanojob, mach yomic mi 
la' pac' ti jontolil la' pi'alob. Jini 
mu! bA i pAc! ti jontolil i pi'alob 
yic'ot jini mu! bA i bajñel melob ti' 
pusic'al woli' contrajin jini mandar. 
Woli' yal ti! pusic'al mach uts'atic 
jini mandar. Pero mi wola' wal ti a 
pusic'al mach uts'atic jini mandar, 
mach tojetic ti' tojlel. Wola' bajñel 
wa'chocon a ba ti meloñel ti! tojlel. 
12 An juntiquil jach x'ac' mandar am 
ba i p'atalel cha'an mi' coltañonla 
cha'an mi' jisañonla. ¿Chuqui i 
ye!tel ma! bajñel otsan a ba a mel a 
pi'al ti a bajñel pusic'al? 


Mach la' wujilic chuqui 
mi' caj ti ujtel ijc'al 
13Ubinla jatetla mu' ba la' wal: 
Wale o mi ijc'al mi caj lac majlel 

ti tejclum. Ya'i mi caj lac jalijel 
jump'ejl jab cha'an mi lac cha'len 
mañoñel yic'ot choñoñel. Mi caj laj 
ganarin cabal taq'uin, lon che'etla. 
14Mach la! wujilic chuqui mi' caj 

ti ujtel ijc'al mi bajche' mi caj la' 
wujtel. Isujm, lajal la' cuxtalel 
bajche' i yowix ja'. Poj tsiquil 
jumuc'. Ti wi'il mach tsiquilix. 
15Jini cha'an yom mi la' wal: Mi 
che'ach yom lac Yum, che'ach mi 
caj la cajñel, che'ach mi caj lac mel, 
che'etla. 16Pero che! mi la! bajñel 
ña!tan chuqui mi caj la! mel,woli 
la! chañ'esan la! bA. Che! mi la' 
bajñel sub la! ba ti ñuc, an la! mul. 
17 Majqui jach mi! ña'tan chuqui 
yom melol pero mach che'ic mi' 
mel, añach i mul. 


T'an cha'an wen chumul ba winic 


Ubinla wen chumulet ba la. 

Cha'lenla uq'uel, cha'lenla 
oñel cha'an jini wocol mu' ba caj 
i tajetla. 2Oc!benix la! chuba'an, 
c'uxbilix la! pislel ti' chañil. 3Jini 
oro yic'ot plata ta'ajemix. I ta' mi' 
yAc! ti tsictiyel la! mul. Mi caj i jisan 
la! bac'tal che! bajche! c'ajc. Tsa! la! 
bajñel loto la! chuba'an ti ili cojix 
bA q'uin tac. 4La! wilan c'am woli 
ti t'an jini taq'uin, come ma'anic 
tsa! la! tojo x'e'telob la! cha'an tsa! 
bA i tsepbeyetla la! jamil. Tsa! c'oti 
i t'an la' waj tsep jamob ti' chiquin 
lac Yum, jiñach i Yum panchan 
yic'ot pañimil. 5Wen chumuletla 
wa! ti pañimil. Tijicña tsa! la! ñusa 
q'uin. Ma'anic tsa! la! tiq'ui la! bA. 
Tsa' la! jujp'esa la! pusic'al cha'an 
jini q'uin che' mi caj la' tsansantel. 
êTsa' la! jop'be i mul jini toj bA. Tsa' 

la' tsansa. Ma'anic tsi' letsa i t'an ti 
la' tojlel. 


Cha'lenla pijt 

7 Jini cha'an hermanojob, 
cha'lenla pijt ti' ñach'talel la' 
pusic'al jinto mi' tilel lac Yum. 
Ña'tanla jini xpac'. Jal mi' pijtan 
i yac'bal i lum. Ti! ñach'talel i 
pusic'al mi! pijtan jini ñaxan bA 
ja'al yic'ot jini wi'il ba cha'an mi' 
colel i pac'bal. 8Che'ach yom mi la' 
cha'len pijt ti' ñach'talel la! pusic'al. 
Xuc'chocon la' pusic'al come lac'alix 
jini q'uin che' mi' tilel lac Yum. 
9Quermanojob, mach la! cha'len 
wulwul t'an ti' contra la' pi'alob 
ame pajyiquetla cha'an mi la! mel 
la' ba. La' wilan wa'alix ti' ti' otot la 
Caj mel mulil. 

10Quermanojob, ña'tanla jini 
x'alt'añob tsa' ba i subuyob t'an 
ti' c'aba' lac Yum. Tsi' pasbeyetla 
bajche' yom mi la' ñusan wocol. Tsi' 
cha'leyob pijt ti' ñach'talel i pusic'al. 
Tsi' ñusayob i tic'lantel. 11La cujil 
tijicñayobix cha'an tsi! cuchuyob 
wocol. Tsa'ix la' wubi bajche' tsi' 
cuchu wocol ti uts'at jini Job. Tsa'ix 
la' wubi chuqui tsi' cha'le lac Yum 
ti' tojlel Job che' ti' yujtibal, come 
uts i pusic'al lac Yum. Wen yujil 
p'untaya. 12Quermanojob, jiñach 
ñumen uts'at ba che' ma'anic 
mi la' lon taj ti t'an panchan mi 
pañimil mi yamba t'an cha'an mi 
la' wa'chocon la' subal. Jasal jach 
mi la' wal che'ach yom o mach 
che'ic yom ame la! taj la! mul ti' 
tojlel Dios. Mi mach isujmic, mach i 
sujmic, che'etla, cha'an ma'anic mi 
la! pajyel la! mel la! bA. 


389 


Cha'lenla oración ti' 
xuc'talel la' pusic'al 
13 ¿Am ba majqui woli' yubin 
wocol? La! i pejcan Dios. ¿Am ba 
majqui woli! yubin tijicña? La! i 
c'ayin Dios. 14¿Am ba majqui woli ti 
c'amajel? La! i pay jini wa'chocobilo' 
ba ti' tojlel xñopt'añob mu' ba i 
tempañob i ba. Mi caj i pejcAbeñob 
Dios. Mi caj i boñob ti aceite ti' 
c'aba! lac Yum. 15Mi woli lac ñop ti 
lac pusic'al che! mi lac pejcan Dios, 
mi caj i coltan jini xc'amaAjel. Lac 
Yum mi caj i lajmesan. Mi tsi! cha'le 
mulil, mux i ñusAbentel. 16 Subu 
la' ba che' an la' mul ti' tojlel 
la' pi'alob. Taja la' ba ti oración 

cha'an mi la' lajmesantel. An cabal 
i c'ajñibal i yoración jini tojo! bA. 
Cabalach i p'atAlel. 

17 Winicach Elías lajal bajche'onla. 
Ti jump'ejl i pusic'al tsi' pejca 
Dios cha'an ma'anic mi' tilel ja'al. 
Ojlil i champ'ejl jab ma'anic tsa' 
yajli ja'al ti lum. 18Tsi' cha! pejca 
Dios. Tsi' choco tilel ja'al. Jini 
lum tsi! cha! ac'4 ti colel pac'abal. 
19Hermanojob, mi an juntiquil ti 
la' tojlel tsa' ba i caya i sujmlel 
Dios, yom mi! cha! toj'esan yamba. 
20Come jini mu' ba i toj'esan 
xmulil am ba i sajtemal woli' 
coltan cha'an mi' taj i cuxtalel 
cha'an ma'anic mi' jilel. Woli! yac' 
ti ñusantel cabal mulil. 


1 PEDRO 





Pedrojon, apóstolon i cha'an 

Jesucristo. Mic ts'ijbubeñetla 
ili jun, xñumelet jach ba la, 
pujquemet ba la ti Ponto, ti Galacia, 


ti Capadocia, ti Asia yic'ot ti Bitinia. 


2Yajcabiletla che' bajche' tsi! wan 
ña'ta Dios lac Tat. Jini Espíritu woli' 
sAq'uesañetla cha'an mi la! jac'ben 
Jesucristo, yic'ot ja'el cha'an mi 

la' mujlel ti! ch'ich'el Jesucristo. 

La! p'ojlesantic i yutslel yic'ot i 
ñach'talel la! pusic'al. 


An cuxul ba lac pijtaya 


3La' sujbic i ñuclel Dios i Tat lac 
Yum Jesucristo, come cabal tsi' 
p'untayonla che' ba tsi' yaq'ueyonla 
lac cha' ilan pañimil. Jini cha'an 
an cuxul bA lac pijtaya, cha'an 
tsa! cha! tejchi ch'ojyel Jesucristo 
ba'an chAmeño! bA. 4Come Dios 
mi caj i yaq'ueñonla jini lotbebilon 
ba la ti panchan ba! ma'anic 
mi' jilel, ba! ma'anic mi! bib'an, 
ma'anic mi' tsuculiyel. Mi caj la' 
waq'uentel ya! ti panchan. 5Come 
Dios woli' cantañetla ti ñuc ba i 
p'atalel pejteletla mu! ba la! ñop, 
c'alal ti jini cojix bA q'uin che! mi 
caj i tsictiyel la! coltAntel tsa! ba i 
wan chajpabeyetla. ŠJini cha'an 
tijicñayetla, anquese poj jumuc! 


jach mi la! wubin jujunchajp wocol 
mi che'ach yom Dios, ?cha'!an mi' 
tsictiyel mi xuc'ul woli la! ñop. 
Ñumen uts'at i xuc'talel la! pusic'al 
ti Cristo bajche! oro mu! ba i jilel. 
Wolix la! ñusan wocol che! bajche' 
mi! ñumel oro ti c'ajc cha'an mi' 
q'uejlel mi mero oro. Che! ja'el che! 
ñumenix la! wocol, mi caj i sujbel la! 
ñuclel, mi caj la! c'uxbintel, mi caj 
la! q'uejlel ti ñuc che! mi! tsictiyel 
Jesucristo. 8Ma'anic tsa! la! q'uele 
Jesús, pero mi la! c'uxbin. Ma'anic 
woli la! q'uel wale, pero woli la! 
ñop. Jini cha'an ma'anic i p'isol 
i tijicñayel la! pusic'al tilem bA 
ti panchan, 9come woli la! taj la! 
coltAntel cha'an tsa! la! ñopo. 
10Che! bajche! tsi' wan subuyob 
jini x'alt'añob, mi caj la! taj i 
yutslel i pusic'al Dios. Tsi' ñopoyob 
i ch'amben isujm bajche' mi caj i 
yujtel la! coltantel. 11Tsi' sajcayob 
ti jun cha'an mi! ña'tañob baqui 
ba ora mi' caj ti ujtel jini tsa' ba 
i yala i yEspíritu Cristo am ba ti' 
pusic'alob. Come i yEspíritu Cristo 
tsi' wan subeyob i wocol Cristo, 
yic'ot i ñuclel mu! ba caj i taj che! 
ujtemix wocol. 12'Tsa! pasbentiyob 
mach cha'anic i bajñel c'ajñibal 
tsi' cha'leyob t'an, pero cha'an mi' 

cAntesAntel yaño' bA. Wale tsa'ix la! 
wubi jini jach ba t'an tic tojlel lojon. 
Tsac subeyetla jini wen t'an yic'ot 
jini Ch'ujul ba Espíritu chocbil ba 
tilel ti panchan. Jini ángelob wersa 
yomob i ch'amben isujm. 


Yom ch'ujuletla ti pejtelel la' melbal 

13 Jini cha'an, chajpan la! pusic'al. 
Yom yaxal la' wo. Junyajlel 
xuc'chocon la' ba ti pijtaya, come 
mi caj la! waq'uentel i yutslel la! 
pusic'al che! mi! pastal Jesucristo. 
14Yom lajaletla bajche' alobob mu! 
ba i wen jac'ob t'an. Mach mi la' 
chan mel che! bajche' ti yamba ora 
che' maxto anic la' ña'tabal, che' ba 
tsa' la' jac'a i colosojlel la' pusic'al. 
t5Ch'ujul jini tsa! ba i payayetla, 
jini cha'an yom ch'ujuletla ja'el 
ti pejtelel la! melbal. 16 Come 
ts'ijbubil: “Ajñenla ti ch'ujul, come 
ch'ujulon”, che'en lac Yum. 

W Mi woli la! pejcan ti la' Tat jini 
mu! bA i mel pejtel winicob ti toj, 
mu! bA caj i meletla ti jujuntiquil 
che! bajche' an la! melbal, ajñenla ti 
baq'uen che! wa'to añetla ba! mach 
mero la! lumalic. 18 Come ña'tabil 
la! cha'an, mambiletla cha'an 
ma'anic mi la' chan ñop jini lolom 
jach ba tsa' ba la ñopo ti la' ñojte'el. 
Mach mambileticla ti jini yujil 
tac ba jilel che' bajche' oro yic'ot 
sasac taq'uin. 19Pero mambiletla 
ti' ch'ich'el Cristo, letsem ba i tojol, 
che! bajche' juncojt ala tat tiñame' 
mach ba anic i chamel mi i bibi'lel. 
20Tsa' wa!choconti Jesús che! maxto 
anic tsa! mejli pañimil, pero tsa! 
poj tsictiyi ti jini cojix bA q'uin tac 
am bA wale cha'an mi' coltañetla. 
21Cha'an ti! caj Jesús mi la! ñop 

Dios tsa! ba i teche ch'ojyel Jesús 
ba'an chAmeño! bA. Tsi! yaq'ue i 
ñuclel. Jini cha'an cayaletla ti Dios. 
An la' pijtaya ti Dios. 
22Tsa'ix la! saq'uesa la! pusic'al 

ti' jac'ol i sujmlel. Jini cha'an mi 
la' c'uxbin la' wermanojob ti isujm. 
Wen c'uxbin la! ba ti jump'ejl la! 
pusic'al. 23Come ma'anic tsa! la! 
cha! ila pañimil ti pac! yujil bA 
jilel, pero ti pac! mach ba yujilic 
jilel, jini cuxul ba i t'an Dios mu! 
bA i yajñel ti pejtelel ora. 24Come 
ts'ijbubil: “Pejtelel winicob lajalob 
bajche' pimel. Pejtelel i ñuclel 
winicob lajalach bajche' i nich 
pimel. Mi' tiquin pimel, mi' yajlel 
jubel i nich, 25pero i t'an lac Yum 
mi' yajñel ti pejtelel ora”, che'en. 
Che'ach mi' yal jini wen t'an tsa! bA 
c subeyetla. 

Jini cha'an cayala pejtelel 

la' jontolil yic'ot lotiya yic'ot 
i cha'chajplel la' pusic'al, yic'ot 
tsAytsAyña DA la! pusic'al cha'an 
i wenlel la! pi'Alob, yic'ot pejtelel 
u'yaj t'an. 2Yom lajaletla bajche' 
alal, poj ujtel ba i yilan pañimil, 
mu! bA i c'ajtin i chu'. Che'ach yom 
mi la! c'ajtin la! chu! ti Espíritu mu! 
ba i we!san la! pusic'al ti! sujmlel, 
cha'an mi la! colel majlel ti la' 
coltantel, 3mi sumuc tsa! la! wubi i 
yutslel lac Yum. 


Jini cuxul ba Xajlel 

4La'la ba'an Jesús, jini cuxul 
ba Xajlel. Winicob tsi' chocoyob 
ti isujm, pero Dios tsi' yajca come 
uts'atax mi! q'uel. 5Jatetla ja'el 
lajaletla bajche' cuxul ba xajlel. 
Woli la' wa'chocontel ti' yotot Dios. 
Yom ch'ujul ba motomajetla i cha'an 

Jesucristo cha'an mi la! waq'uen 
ch'ujul ba i majtan Dios mu' ba i 
mulan. Come ts'ijbubil: “Awilan, 
woli cac! ti Sion jump'ejl uts'at bA 
Xajlel, yajcAbil ba cha'an i xujc otot. 
Jini mu! ba i ñop ma'anic mi' cajel 
ti quisin”, che'en. 7Jatetla mu! bA 
la' ñop, c'ux mi la' wubin Jesús. 
Pero ti' tojlel jini mach ba anic 

mi! ñopob, jiñach Xajlel chocbil ba 
cha'an jini xmel ototob. Pero Dios 
tsi! yotsa ti! xujc otot. 8'Ts'ijbubil 
ja'el: “Jiñach Xajlel ba! mi! jats'ob i 
yoc winicob. Jiñach Ñuc ba Xajlel 
mu! bA i yac'ob ti yajlel. Come tsi' 
jats'ayob i yoc cha'an ma'anic tsi' 
jac'ayob jini wen t'an”. Che'ach tsi' 
meleyob bajche' tsi! wan ña'ta Dios. 


X'e'teletla i cha'an Dios 


9pero i yalobiletla, yajcabiletla. 
Ñuc ba motomajetla ti' tojlel jini 
Rey. Ch'ujul ba tejclumetla. I 
cha'añetla Dios cha'an mi la' sub 
majlel jini ñuc tac ba i melbal 
Dios, tsa! bA i payayetla loq'uel 
ti ic'yoch'an bA pañimil. Tsi' 
yotsayetla ti! saclel i yumantel. 10Ti 
yamba ora mach i cha'añeticla Dios, 
pero wale i cha'añetla. Ti yamba 
ora ma'anic majch tsi! p'untayetla, 
pero wale tsa'ix i p'untayetla. 

11C'uxbibilet ba la, xñumeletla 
ti pañimil, yañach ba la! lumal. Ti 
wocol t'an mic subeñetla mach 
yomic mi la! jac'ben i colosojlel la' 
pusic'al mu! ba i cha'len guerra ti' 
contra la! ch'ujlel. 12Pasa la! ba ti 
uts'at ti! tojlel jini gentilob*. Che! 
jini anquese mi' paq'uetla ti jontolil, 
mi caj i ña'tañob wen ba la' melbal 
che' mi' tsictiyel lac melbal ti lac 
pejtelel. Mi caj i subob i ñuclel Dios. 

Ac'A la' bA ti' wenta año' bA i ye'tel 
13 Añetla ti lac Yum, jini cha'an 
ac'a la! ba ti uts'at ti' wenta pejtelel 
año! ba i ye'tel ti la! tojlel, jini c'ax 

ñuc ba yumal 14yic'ot winicob 
wa!chocobilo! ba i cha'an, cha'an 
mi! yaq'ueñob i toj i mul xjontolilob, 
yic'ot cha'an mi' subeñob i ñuclel 
jini mu' ba i melob chuqui wen. 
15Come yom Dios mi la' mel chuqui 
wen cha'an mi la' ñach'tesabeñob 
i tontojlel jini winicob mach ba 
añobic i ña'tabal. 16Libre añetla 
cha'an mi la' mel chuqui uts'at, 
mach cha'anic mi la' cha'len mulil, 
come x'e'teletla i cha'an Dios. 
17 Q'uelela ti ñuc pejtelel winicob 
x'ixicob. C'uxbin la! wermanojob. 
Bac'ñanla Dios. Q'uelela ti ñuc jini 
yumalob. 

18X'e'telob, jac'benla i t'an la! 
yum, mach cojic jach jini uts'ato' 
ba mu! ba i c'uxbiñetla pero jini 
tsAtso! bA i t'an ja'el. 19 Come uts'at 
mi' q'uelonla Dios mi uts'at mi laj 
cuch wocol che! tic'bilonla cha'an 
i melol chuqui uts'at, che' ma'anic 
lac mul. 20Mi woli la! jajts'el cha'an 
la! jontolil, ¿am ba la! ñuclel che! 
mi la! cuch jini wocol? Pero mi 
woli la! cuch wocol cha'an i melol 
chuqui uts'at, Dios mi caj i q'ueletla 
ti uts'at. ?1Come paybiletla cha'an 
mi la' wubin wocol. Come Cristo 
ja'el tsi' yubi wocol cha'añonla. 
Tsi' pasbeyonla bajche' yom mi lac 
mel. Tsajcanla majlel. ??Ma'anic tsi' 
cha'le mulil, ma'anic tsi! cha'le lot. 
23Che' ba tsa' a'lenti, ma'anic tsi' 
q'uexta a'leya. Che' ba tsa' aq'uenti 
wocol, ma'anic tsi' cha'le bac'tesaya. 
Che! jach tsi! yac'a i ba ti! wenta 

jini mu! ba i cha'len meloñel ti toj. 
241 bajñel jach tsi! cuchu lac mul 

ti' bac'tal che! bA tsa! chami ti te', 
cha'an mi' jilel i p'atalel mulil ti lac 
tojlel. Cuxulonixla cha'an yom mi 
lac mel chuqui toj. LajmesaAbiletla 
cha'an tsa! lojwi lac Yum. 25Ti 
yamba ora tsa! sajtiyetla che! bajche!' 
tiñame', pero tsa! la! sutq'ui la! bA 
cha'an mi la! tsajcan majlel jini 
Xcanta tiñAme!, jini Xcantaya mu! 
bA i coltan la! ch'ujlel. 


Ajñenla ti uts'at yic'ot la! pi'al 

X'ixicob, yom mi la! wac' la! 

ba ti uts'at ti' wenta la' ñoxi'al. 
Che' jini, mi ma'anic mi' ñopob 
la' ñoxi'al, mi caj i ñopob cha'an 
uts'at ba la' melbal, mach cha'anic 
la' t'an. ?Mi caj i q'uelob toj ba la' 
melbal che' mi la' jac'beñob ti uts'at. 
3Mach mero la! ch'ajlilic che! mi la' 
jal la' jol mi che' mi la' ch'al la' ba 
ti oro yic'ot wen ba la' pislel. 4Pero 
yom i ch'sjlil la' pusic'al mach bA 
anic mi' jilel, jiñach i yutslel yic'ot 
i ñach'talel la! pusic'al. Jiñach c'ax 
uts'at ba ti' wut Dios. 5Come che! 
ja'el ti oñiyi jini ch'ujul ba x'ixicob 
tsa' ba i pijtayob i wenlel ti Dios tsi' 
ch'alayob i ba ja'el. Tsi' yac'ayob i ba 
ti uts'at ti' wenta i ñoxi'al. 6Che'ach 
tsi' mele Sara. Tsi' ch'ujbibe i t'an 
Abraham, tsi' pejca ti' yum. Jatetla 
i yalobiletla Sara, mi toj mi la' mel, 
mi ma'anic mi la' bac'ñan chuqui mi' 
yujtel. 7Che' ja'el winicob, ajñenla 
ti uts'at yic'ot la! wijñam. Q'uelela 
ti ñuc jini x'ixic anquese ñumen 
c'un bajche'etla, pero temel mi la! 
waq'uentel la' cuxtalel ti' yutslel 
i pusic'al Dios. Che'ach yom mi la! 
mel ame mactantic la' woración. 

La' wocol cha'an wen ba la' melbal 

8'Ti pejteletla yom junlajal la' 
pusic'al mi la' cha'len p'untaya. 
C'uxbin la! ba che' bajche' la' 
wijts'in la' ba. Yom uts la' pusic'al. 
Yom mi la! mel la! ba ti pec'. 9Mach 
yomic mi la' q'uextan jontolil, mi 
a'leya. Yom mi la' waq'ueñob i 
yutslel la! t'an la! pi'alob, come 
ña'tabil la' cha'an paybiletla 
cha'an mi la' waq'uentel la' wenlel. 
10Come ts'ijbubil: “Majqui yom 
ajñel ti! tijicñayel i pusic'al, cha'an 
uts'at mi! ñusan q'uin, la! i tic' i yac! 
ti jontolil, la! i tic' i yej ti lot. “La' i 
cay jontolil. La' i mel chuqui uts'at. 
La' i saclan i wenlel i pi'alob cha'an 
ñach'al mi! yajñel yic'otob. 1?Come 
lac Yum woli' wen q'uel jini tojo' 
ba. Mi' yubibeñob i yoración. Pero 
mi' contrajin jini mu' ba i melob 
jontolil”. 

13Mi baxetla ti' melol chuqui 
uts'at, ¿am ba majqui mi caj i 
tic'lañetla? 14Pero mi woli la' 
tic'lantel cha'an ti' melol chuqui 
toj, tijicñayetla. Jini cha'an mach la! 
cha'len baq'uen che' mi' cha'leñob 
bac'tesaya. Mach la' mel la' pusic'al. 
15Pero chan yumanla Cristo ti la' 
pusic'al. Yom chajpabil la' pusic'al 
ti pejtelel ora cha'an mi la' suben 
la' pi'alob baqui tilem la' pijtaya 
che' mi' c'ajtibeñetla. Subenla ti uts 
ba t'an yic'ot c'uxbiya. 16Ajñenla 
ti uts'at cha'an ma'anic mi' tejchel 
t'an ti la' pusic'al. Che' jini mi 
caj i yubiñob quisin la' contrajob 
mu! bA i paq'uetla ti jontolil, che! 
mi! q'uelob wen ba la! melbal ti 
Cristo. 17 Mi yom Dios mi la cubin 
wocol, ña'tanla uts'at mi la cubin 

cha'an wen ba lac melbal, mach 
cha'anic jontolil. 18Come Cristo 
ja'el ti junyajlel tsi' yubi wocol 
cha'an mulil. Jini Toj ba tsi! yac'a 

i ba ti chamel cha'an jini mach 

ba tojobic, cha'an mi' payonla ti' 
tojlel Dios. Isujmach tsa' tsansanti 
ti' bac'tal, pero tsa' cha' cuxtiyi 

ti jini espíritu. 19Yic'ot i yespíritu 
tsa' majli Cristo i subeñob t'an jini 
ch'ujlelalob ya! ti' yajñib chameño' 
ba. 20 Jiñobach sajtemo! ba mach bA 
anic tsi! jac'ayob ti yamba ora, che! 
jal tsi! cha'le pijt Dios ti! yorajlel 
Noé che' ba woli to i mel colem 
barco. Waxactiquil jach tsa! coliyob 
ti ja'. ?1Jiñach i yejtal bajche' mi laj 
coltantel wale ti ch'am ja'. Ma'anic 
mi' poc loq'uel i lumil lac pachalel, 
pero mi' pasonla ti sac ti' wut Dios 
che' ñach'al lac pusic'al cha'an 

tsa' lac subu lac ba ti' tojlel Dios. 
Tsa'ix tejchiyonla ch'ojyel yic'ot 
Jesucristo. ??Tsa'ix majli ti panchan 
ya! ti! ñoj Dios. Jini ángelob yic'ot 
yumalob, yic'ot año! ba i p'atAlel, 
mi' yumañob Jesús. 


Ts'acal yom mi la' pas i 
yutslel i pusic'al Dios 
Cristo tsi! ñusa wocol ti' 
bac'tal cha'añonla. Jini cha'an 
yom chajpabil la! pusic'al cha'an 
mi la! ñusan wocol ja'el che! bajche' 
Cristo. Come majqui jach tsi! ñusa 
wocol ti! bac'tal tsa'ix i caya i mul. 
2Ma'anix mi! chan jac' i colosojlel 
i pusic'al che' bajche' yaño' ba. Mi' 
cay tsucul ba i pusic'al cha'an mi' 
mel bajche' yom Dios ti pejtelel i 
jabil. 3Come jasalix jini q'uin tac 
tsa! ba la! ñusa ti! melol mulil che! 
bajche' jini sajtemo' ba mu! ba i 

jac'ob i colosojlel i pusic'al yic'ot 
i ts'i'lel. Mi' cha'leñob chuqui 
jisil yic'ot yac'ajel yic'ot leco ba 
q'uiñijel, yic'ot lemoñel. Mi' melob 
leco ba i q'uiñilel dios tac. 4Mi' toj 
sajtelob i pusic'al cha'an ma'anix 
woli la' tsajcañob ti jontolil. Mi' 
p'ajetla. SPero mi caj i tojob yic'ot 
Dios mu' ba caj i mel jini cuxulo' 
ba yic'ot jini chameño' ba. Jini 
cha'an ti wajali tsa' subentiyob jini 
wen t'an jini tsa! ba chamiyob. Tsa' 
jisantiyob i bac'tal che! bajche! mi' 
chamelob pejtelel winicob x'ixicob, 
cha'an cuxul mi' yajñelob ti espíritu 
che' bajche' Dios. 

7Lac'alix i jilibal pejtelel chuqui 
tac an. Jini cha'an yom mi la' wen 
ña'tan pañimil. Chaca q'uele la! bA, 
cha'lenla oración. 8Yom mi la! wen 
c'uxbin la! bA. JiñAch ñumen ñuc bA, 
come che! mi laj c'uxbin lac pi'alob 
mi laj cuch cabal mulil. ?°Mac'lan 
la' pi'alob. Mach yomic mi la' caj ti 
wulwul t'an. 10Dios tsi! yaq'ueyetla 
la! c'ajñibal ti jujuntiquiletla 
ti' yutslel i pusic'al cha'an mi la! 
coltan la! pi'alob, cha'an mi' tajob i 
wenlel ti Dios ja'el yic'ot i c'ajñibal 
ti chajp ti chajp. 11Majqui jach 
mi' cha'len t'an, la' i cha'len t'an 
che' bajche' cantesabil ti' t'an Dios. 
Majqui jach mi' coltan i pi'Alob, la! 
i coltañob yic'ot i p'atalel mu' ba i 
yaq'uen Dios, cha'an mi' tsictiyel i 
ñuclel Dios ti Jesucristo ti pejtelel 
chuqui mi' yujtel. La' tsictiyic i 
ñuclel yic'ot i p'atalel ti pejtelel ora. 
Amén. 


La' i cuchob wocol xñopt'añob 


12C'uxbibilet ba la, mach yomic 
mi' toj sajtel la' pusic'al che' mi' 

tilel i yilAbentel la! pusic'al che! 
bajche' c'ajc. Mach yomic leco mi 
la! q'uel. 13Tijicñesan la! pusic'al 
come woli la! taj wocol che! bajche! 
Cristo, cha'an c'ax tijicña mi la! 
wubin che! mi! tsictiyel i ñuclel 
Cristo. 14Mi woli la! wa'lentel 
cha'an i c'aba! Cristo, tijicñayetla, 
come woli' yajñel ti la! pusic'al i 
yEspíritu Dios am ba i ñuclel. Isujm 
woli' ts'a'leñob Dios jini winicob 
pero jatetla woli la' ñuq'uesan. 
15Che' jini, mach yomic mi la' lon 
taj wocol ti' melol mulil, mi tsansa, 
mi xujch' mi i ñusantel mandar, 

mi yamba jontolil. Mach yomic 

mi la' wotsan la' ba ba' mach la' 
wentajic. 16Mi an majch mi' yubin 
wocol cha'an ti' ñopol Cristo, 

mach i cha'len quisin. La' i sub 

ti ñuc Dios cha'an woli' coltantel 

ti Cristo. 1 Come i yorajlelix mi' 
melob i ba i cha'año' ba Dios. Mi 
ñaxan mi' melonla, ¿bajche' mi 

caj i yujtelob jini mach ba anic mi' 
jac'ob i wen t'an Dios? 18Mi wocol 
mi' coltantelob jini toj ba winicob, 
¿bajche! mi caj i yujtelob jini xñusa 
t'añob yic'ot xmulilob? 19 Jini 
cha'an, la' i melob chuqui uts'at jini 
mu! bA i yubiñob wocol che! bajche' 
yom Dios. La! i yac'ob i bA ti! c'ab 
Dios, jini xuc'ul ba Xmel pañimil. 


CAntanla i cha'año' bA Dios 


Testigojon cha'an tsi' 

ñusa wocol Cristo. Mi caj 
cAq'uentel c ñuclel yic'ot Cristo 
che! mi! tsictiyel. Ti wocol t'an mic 
subeñob ancianojob ti la! tojlel, 
come ancianojon ja'el: ?Cantanla 
i tiñame' Dios año! ba ti la! wenta. 
Mach cha'anic xic'bebiletla, pero 

ti pejtelel la' pusic'al che' bajche' 
yom Dios. Mach cha'anic ganar, 
pero cha'an che' yom la' pusic'al. 
3Mach yomic mi la! chañ'esan la' 
ba ti' tojlel jini tiñame' año' ba ti 
la' wenta. Pasbeñob ti la' melbal 
bajche' yom mi' melob. 4Che' mi' 
tsictiyel jini ñuc ba XcAnta tiñame', 
mi caj la' waq'uentel corona i yejtal 
ba la' ñuclel mach ba anic mi' jilel. 
5Che' ja'el, ch'iton winicob, ac'a 
la! ba ti' wenta ancianojob. Ti la! 
pejtelel chan mele la! ba ti pec! 
ti' tojlel la! pi'alob, come Dios mi! 
contrajin jini mu! ba i chañ'esan i bA. 
Mi! yaq'uen i yutslel i pusic'al jini 
mu! ba i peq'uesan i ba. SAc'!A la! bA 
ti pec! ti p'atal ba i c'ab Dios, cha'an 
mi' yaq'ueñetla la! ñuclel che! ti' 
yorajlel. 7 Ac'a ti' wenta Dios pejtelel 
la! c'oj'ol, come woli' cantañetla. 
8Ña'tanla pañimil. Chaca q'uele 
la! bA, come jini xiba, jini la! contra, 
woli ti pam ñumel che! bajche! 
colem bajlum woli ba ti jujuj t'an. 
Woli' chijtan i colojm cha'an mi' 
c'ux. 9Cha'lenla wersa ti! contra 
xiba. Xuc'ul yom la! pusic'al ti 
Dios. Ña'tanla lajal woli' yubiñob 
wocol la' wermanojob ti pejtelel 
pañimil. 10Dios am ba cabal i yutslel 
i pusic'al tsi' payayetla cha'an temel 
mi la' wajñel yic'ot Cristo ti' ñuclel 
i yumantel mach ba anic mi jilel. 
Che! ba tsa'ix la! jumuc' ñusa wocol, 
mi caj i ñuq'uesan la! pusic'al ya! ti' 
tojlel. Mi caj i xuc'chocoñetla, mi caj 
i p'at'esañetla. 11La' tsictiyic i ñuclel 
yic'ot i p'atalel ti pejtelel ora. Amén. 


Cortesía tac 


12Tsac mele ala jun cha'añetla ti' 
c'ab la quermano Silvano, xuc'ul ba 


1 PEDRO 5 


mij q'uel. Tsac ts'ijba jun cha'an mic 
xic'beñetla, yic'ot ja'el cha'an mi 
CAC! ti cAjñel jini isujm ba i yutslel 

i pusic'al Dios ba! cayaletla. 13Jini 
xñopt'añob mu! ba i tempañob i 

bA ya! ti Babilonia, tem yajcabilo' 

bA la! wic'ot, mi! yaq'ueñetla 
cortesía, yic'ot ja'el calobil Marcos. 
14 Aq'uen la! bA cortesía. C'uxbin 
la! ba ti uts'at. La! aq'uentiquetla i 
ñach'talel la! pusic'al pejtel añet bA 
la ti Cristo. 


2 PEDRO 





Simón Pedrojon, i winicon 

Jesucristo, apóstolon i cha'an. 
Mic ts'ijbubeñetla ili jun come 
junlajal tsa! aq'uentiyetla la! ñop 
Cristo quic'ot lojon. Come toj la 
caj Coltaya Dios, i c'aba! Jesucristo. 
Yom mi lac wen c'uxbin jini wen 
t'an woli ba lac ñop. 2La! p'ojlic i 
yutslel yic'ot i ñAch'tAlel la! pusic'al 
come la' cañayach Dios yic'ot lac 
Yum Jesús. 


Tsa' aq'uentiyonla lac pusic'al 
lajal ba bajche' i cha'an Dios 
3Ti ñuc ba i p'atalel Dios 

tsi' yaq'ueyonla pejtelel chuqui 
anto yom lac cha'an che' ba tsi' 
yaq'ueyonla laj can lac Yum Jesús 
cha'an mi la cajñel ti ch'ujul. Tsi' 
payayonla cha'an mi laj camben i 
ñuclel yic'ot i yutslel. 4Jini cha'an 
tsi' yaq'ueyonla jini albil ba t'an, 
wen ñuc ba, c'ax uts'at bA. Che! mi 
la! ñopben i t'an mi! yaq'uetla ti 
colel ba! chuculetla ti! colosojlel la' 
pusic'al ti' wenta pañimil cha'an 
mi la' taj la' cuxtalel ch'oyol ba 
ti Dios. 5Jini cha'an yom mi la! 
cha'len wersa cha'an mi la' pas 
la' ba ti uts, come tsa'ix la' ñopo 
Dios. Che' utsetla yom wen ba la' 
ña'tabal. 6Che' an la! ña'tabal yom 


mi la! tic' la! pusic'al. Che! mi la! tic! 
la! pusic'al yom mi la! cuch wocol 

ti xuc'ul. Che! mi la! cuch wocol 

ti xuc'ul yom mi la! tsictesan Dios. 
TChe! mi la! tsictesan Dios yom mi 
la! p'untan la! pi'alob. Che! mi la' 
p'untañob yom mi la! c'uxbiñob. 
8Mi che'ach mi la! mel mi caj la' 
p'at'an majlel. Mi caj i yutsi p'ojlel 
la! c'ajñibal. Che! jini mach lolomic 
jach tsa! la! caña lac Yum Jesucristo. 
9Jini mach bA anic mi! mel che! 
bajche' jini, xpots' yilal. Ma'anic mi' 
c'otel i wut. Mach c'ajalix i cha'an 
mi tsa'ix pocbenti i mul tsa' ba i 
mele ti yamba ora. 

10 Jini cha'an hermanojob, 
cha'lenla wersa cha'an mi' wen 
tsictiyel paybiletla, yajcabiletla. Mi 
che'ach mi la' mel, ma'anic mi caj 
la! yajlel. Ma'anic mi caj la! cay la’ 
ñop. 11Che' jini mi caj la! pajyel 
ochel ti' yumantel Dios mach 
ba anic mi' jilel, yic'ot lac Yum 
Jesucristo, Xcoltaya lac cha'an. 

12 Jini cha'an mi caj c chan 
c'ajtesabeñetla pejtelel jini t'an, 
anquese ña'tabilix la' cha'an, 
anquese xuc'chocobiletla ti' sujmlel 
woli ba la! ñop. 13Che' cuxulon 
to tic bac'tal mi cal uts'at mic 
chan xic'beñetla. Yom mic chan 

c'ajtesabeñetla bajche' yom mi la! 
mel. 14Come cujil mach jalix mi 

caj j cay c bac'tal che' mic chamel, 
che! bajche! tsi! subeyon lac Yum 
Jesucristo. 15Jini cha'an mic cha'len 
wersa ti la! tojlel cha'an mi la! chan 
ña!tan jini t'an ti pejtelel ora che! 
chameñonix. 


Tsi' q'ueleyob i ñuclel 
Cristo ti' wutob 

16Ma'anic tsac jop'o lojon maña 
jax ba t'an che' ba tsac subeyet 
lojon i p'atalel lac Yum Jesucristo 
mu' ba caj i cha' tilel ti' ñuclel 
i yumantel, pero tsac subeyetla 
chuqui tsaj q'uele lojon yic'ot c wut. 
17Ya' añon lojon ba! ora Dios tsi' 
yaq'ue i ñuclel i Yalobil. Tsa' yAjñi i 
wut ti' ñuclel Dios i Tat. Tsa cubibe 
i t'an Dios loq'uem ba ti! yumantel 
ti panchan che! ba tsi! yala: “Jiñach 
c'uxbibil ba Calobil. Tijicña mij 
q'uel”, che'en. 18Tsa cubi lojon jini 
t'an ch'oyol ba ti panchan che' ya' 
añon lojon yic'ot Jesús ya! ti ch'ujul 
ba wits. 

19Jini cha'an ñumen xuc'ulonla 
cha'an ti' t'an x'alt'añob, come woli 
ti ts'actiyel ti' tojel lac wut. Yom mi 
la' wen p'is ti wenta i t'an, come 
lajalach i c'ajñibal bajche' lámpara 
mu' ba i pasbeñonla i saclel ti 
ac'alel jinto mi' sac'an pañimil, 
jinto mi! tsictiyel Cristo che! bajche' 
Ñoj Ec! ti la! pusic'al. 20Ñaxan yom 
mi la! ch'amben isujm, ma'anic t'an 
ti' Ts'ijbujel Dios tsa! ba i bajñel 
ña'tayob jini x'alt'añob. Come 
jiñach Ch'ujul ba Espíritu tsa! ba i 
yaq'ueyob jini isujm ba i t'an Dios. 
21Come c'alal ti' cajibal ma'anic 
tsi' bajñel cha'leyob t'an winicob 

ti' bajñel pusic'al, pero jini ch'ujul 
ba winicob ñijcabilo' ba i cha'an 
Ch'ujul bA Espíritu tsi! cha! subuyob 
chuqui tsi! yubiyob ti Dios. 


Lot ba x'alt'añob yic'ot lot ba 
xcantesajob 
(Judas 4-13) 

Pero tsa! tejchi lot bA 

x'alt'añob ti! tojlel israelob. 
Che! ja'el mi caj i tejchel lot ba 
xcantesajob ti la' tojlel. Ti mucul 
jach mi caj i yotsañob jini sojquem 
ba cantesa mu' ba i yaq'uetla ti 
sajtel. Woli' ñusañob lac Yum tsa! 
ba i mAñayob. Woli' bac' payob tilel 
i wocol mu! ba caj i jisañob. 2An 
cabalob mu! ba caj i jac'ob. Lajal mi' 
melob i ts'i'lel ti' colosojlel i pusic'al. 
Mi' yac'ob ti p'ajtal jini isujm ba bij. 
3Wo'ob ti taq'uin jini xcantesajob, 
jini cha'an mi caj i lotiñetla cha'an 
mi' chilbeñetla la' chuba'an. C'alal 
ti wajali c'alal wale ña'tabil mi caj 
i tojob i mul. Chajpabilix ba' mi caj 
i jilelob. 

4Dios ma'anic tsi' ñusabeyob i 

mul ángelob tsa' ba i cha'leyob 
mulil. Tsi' chocoyob ochel ti c'ajc 
cha'an cachal mi! caytalob ya! ti 
ic'ch'ipan ba pañimil c'alal ti' 
yorajlel toj mulil. 5Dios ma'anic tsi' 
p'unta jini pañimil ti oñiyi. Cojach 
tsi' colta Noé tsa' ba i subu i sujmlel 
ili t'an ti toj, yic'ot wuctiquil yaño' 
bA, che! ba tsi! choco tilel but'ja' 
cha'an mi! jisan xñusa Diosob 
ti pañimil. ĉTsi' junyajlel pulu 
Sodoma yic'ot Gomorra. Tsi' yAc'A 
ti jisantel cha'an mi lac ña'tan ti 
pejtelelonla che'ach mi' yujtelob jini 
mach ba anic mi' bac'ñañob Dios. 
TPero tsi! colta loq'uel Lot jini toj ba 

winic tsa! ba i wen mele i pusic'al 
cha'an i bibi'lel yic'ot i jontolil jini 
xñusa Diosob. 8Come an chuqui tsi' 
q'uele, an chuqui tsi' yubi jini toj ba 
winic che! ya! chumul yic'otob. Jini 
cha'an tsi' wen mele i pusic'al ti 
jujump'ejl q'uin cha'an i melbal jini 
mach ba tojobic. 9Che! ja'el lac Yum 
yujil i coltan jini ch'ujulo' bA che' 
woli' yilabentelob i pusic'al. Yujil 
ja'el i yac'ob ti toj mulil jini mach 
ba tojobic che' ti' yorajlel meloñel. 
10Cojco jini mu! ba i jac'beñob i 
colosojlel i pusic'al yic'ot i bibi'lel, 
mu! bA i ts'a'leñob año! ba i ye'tel. 

Ch'ejl mi' melob i ba. Mi' melob 
bajche' jach yomob ti' bajñel 
pusic'al. Ma'anic mi' bac'ñañob i 
cha'len t'an ti' contra jini año' ba i 
ñuclel ti panchan. 1 Jini ángelob 
am ba ñumen ñuc ba i p'atalel 
yic'ot i ye'tel, ma'anic mi' cha'leñob 
t'an ti' contra jini jontolo' ba ti' 
tojlel lac Yum. 12Pero ili winicob 
mi' cha'leñob t'an ti' contra jini 


mach ba anic mi' ch'ambeñob isujm. 


Tontojob che' bajche' bate'el mu' ba 
i yilan pañimil cha'an mi' yajquel, 
cha'an mi' tsansantel. Mi caj i 
jilelob yic'ot i bibi'lel. 

13Mi caj i q'uextabentelob i 
jontolil. Tijicña mi! yubiñob che! 
woliyob ti leco bA q'uiñijel ti 
jujump'ejl q'uin. Bibi'ob jax. Añob i 
yoc'beñal. Wen tijicña mi! yubiñob 
cha'an i sajtemal che! mi! c'uxob 
waj la! wic'ot. 14But'ulob i pusic'al 
ti! ts'i'lel. Mach mejlic i cayob i 
mul. Mi! payob ti mulil jini mach 
ba xuc'ulobic i pusic'al. Ñamalobix 
i mel i ts'i'lel i wut. Chocbilobix 
ti Dios. 15Tsa'ix i cayayob jini toj 
ba bij. Sajtemob. Tsi' tsajcAbeyob 


2 PEDRO 2, 3 


majlel i bijlel Balaam, i yalobil 
Beor tsa! ba i mulabe i chobejtabal 
jontolil. 16Jini burro mach ba 
yujilic t'an tsa! caji ti t'an che! 
bajche' winic. Tsi' tic'be i tontojlel 
jini x'alt'an. 

17Lajalob ili winicob bajche' 
tiquin bA i jol ja'. Lajalob bajche' 
tocal ñijcAbil ba ti colem sutujt ic'. 
Caybilobix ti c'ax i'ic' bA ac'alel ti 
pejtelel ora. 18Mi! to'ol chañ'esañob 
i ba ti lolom jach ba. Ti bibi' bA 
i colosojlel i pusic'al mi' payob 
ti mulil jini mu! ba cajel i ñopob 
Cristo, maxto ba jali tsi! cAyA i 
tsajcañob i sajtemal i pi'Alob. 

19Che! chujquemob ti! mul mu! bA 
caj i jisañob, mi! lon subeñob yaño! 
ba bajche' mi caj i yac'ob ti colel. 
Come majqui jach mi! cha'len mulil 
chuculach ti! p'atalel mulil ti' wenta 
xiba. 20 Che! mi! puts'elob loq'uel 
winicob ti! bibi'lel jini pañimil, che! 
mi! cañob lac Yum Jesucristo la caj 
Coltaya, mi tsa! cha! chujquiyob ti' 
bibi'lel, mi tsa! cha! yajliyob ti mulil, 
ñumen leco mi' yajñelob ti wi'il 
bajche! ti ñaxan. ?1Uts'at machic tsi' 
cAñayob jini toj ba bij, come che! bA 
tsi! cañayob, tsi! cha! cayayob jini 
ch'ujul ba t'an tsa! bA aq'uentiyob. 
22Tsi' cha'leyob che! bajche! mi! yal 
jini proverbio ti isujm: “Jini ts!i! mi' 
sutq'uin i ba cha'an mi! cha! mac! 
i xej. Che' pocbilix jini chitam mi' 
cha! jujc'un i ba ti oc'ol”, che'en. 


I q'uiñilel lac Yum 
C'uxbibilet ba la, jiñach i 
cha'q'uejlel carta tsa! bA c 

melbeyetla. Cha'yajl tsac chan 
xic'beyetla cha'an mi la! cha! ña'tan 
chuqui sac. 2Yom c'ajal la! cha'an 


2 PEDRO 3 


i t'an jini ch'ujul ba x'alt'añob ti 
oñiyi yic'ot i mandar lac Yum la caj 
Coltaya che' bajche' tsi! subeyetla 
jini apóstolob. 

3Ñaxan yom mi la! ña'tan talob 
xwajleyajob ti wi'il ba q'uin tac. Mi 
caj i cha'leñob xambal ñumel ti 
pañimil ti! colosojlel i pusic'al. 4Mi 
caj i yalob: ¿Bacan tsiquil woli' cha! 
tilel che' bajche' tsi' yala? C'alal 
che' ba tsa' chamiyob lac ñojte'el 
c'alal wale, lajal woli' chan ajñel 
pejtelel chuqui tac an che! bajche! 
ti' cajibal pañimil, che'ob. 5Mach 
yomobic i p'is ti' wenta bajche' tsa' 
ajni panchan ti wajali. Ti' t'an jach 
Dios tsi! mele pañimil. Jini lum tsa! 
loq'ui ti ja', joyolach ti ja'. 6Yic'ot 
ja' tsa' jejmi jini pañimil am ba ti 
oñiyi ti! yorajlel but'ja'. 7Ti jini jach 
ba i t'an Dios woli' cantantel jini 
panchan yic'ot pañimil am ba wale 
cha'an mi' pulel ti c'ajc ti! q'uiñilel 
melo! mulil, che! mi! tojob i mul jini 
winicob x'ixicob mu! bA i ñusañob 
Dios. 

8C'uxbibilet ba la, ña'tanla 
junlajal mi' q'uel jump'ejl q'uin 
lac Yum bajche' ojlil i yuxbajc!' 
(1000) jab. Che' ja'el, junlajal mi' 
q'uel ojlil i yuxbajc' jab bajche!' 
jump'ejl q'uin. 9’Lac Yum ma'anic 
mi' jalitesan i mel chuqui albil i 
cha'an che' bajche' mi' lon alob 
cha'tiquil uxtiquil. Woli' pijtañonla 
come mach yomic mi' sajtel mi 
juntiquilic. Yom mi laj cay lac mul 
ti lac pejtelel. 

10Mi caj i tilel i q'uiñilel lac Yum 
che! bajche! xujch' ti ac'alel. Ti c'am 
bA i t'an mi' caj ti jilel panchan. 
Mi! caj ti ulmal ti c'ajc pejtelel 
chuqui tac an. Mi' caj ti laj pulel 

pañimil yic'ot pejtelel melbil tac ba 
ti pañimil. 11Mi che'ach mi' caj ti 
ulmal ti pejtelel, ¿bajche' yom mi 

la! wajñel che! jini? Yom ch'ujuletla. 
Yom toj la! melbal. 12Yom ch'ejl la' 
pusic'al mi la' pijtan i q'uiñilel Dios. 
Yom baxetla ti! ye'tel Dios cha'an mi' 
bac' tilel jini q'uin. Jiñach jini q'uin 
che' mi' caj ti ulmal panchan ti 
c'ajc. Pejtelel chuqui tac an mi' caj ti 
ulmal che! mi' pulel ti c'ajc. 13Woli 
lac pijtan tsiji' ba panchan yic'ot tsiji' 
ba pañimil ba' mi' mejlel chuqui toj 
che' bajche' albil i cha'an Dios. 

14 Jini cha'an c'uxbibilet ba la, che! 
woli la! pijtan jini q'uin, yom mi la! 
cha'len wersa cha'an mi la' wajñel 
ti ch'ujul cha'an saquetla, cha'an 
ñach'al la' pusic'al che' mi' tajetla 
Jesús. 15Ña!tanla woli ti pijt lac 
Yum jinto mi' coltantelob winicob 
x'ixicob. Che'ach tsi' ts'ijbubeyetla 
ja'el jini c'uxbibil ba la quermano 
Pablo che' bajche' Dios tsi' cantesa. 
16Che'ach tsi' ts'ijba Pablo ti pejtelel 
i jun. An wocol tac ba mach bA wen 
tsiquilic i sujmlel mach ba orajic mi 
lac ch'amben isujm. Jini mach ba 
añobic i ña'tabal yic'ot jini mach ba 
xuc'ulobic mi' socbeñob i sujmlel 
che! bajche! mi! socbeñob yamba i 
Ts'ijbujel Dios. Woli! bajñel chocob i 
bA ti toj mulil. 

17 Jini cha'an c'uxbibilet ba la, 
come tsa'ix la! wubi tal toj mulil, 
tsajiletla ame lotintiquetla ame la! 
ñopben isojquemal jini xjontolilob, 
ame la! cay la! ñop chuqui isujm. 
18Yom mi la! taj la! colel ti Cristo 
che! mi la! camben i yutslel i pusic'al 
yic'ot i ña'tabal lac Yum Jesucristo 
la caj Coltaya. La' subentic i ñuclel 
wale yic'ot ti pejtelel ora. Amén. 


1 JUAN 





Jini t'an am ba ti! cajibal 

jiñach tsa! bA cubi lojon, tsa! 
ba j q'uele lojon, jini tsajibil ba c 
cha'an lojon, jini talal ba c cha'an 
lojon. Jiñach jini t'an am bA i 
cuxtaAlel. 2'Tsa! tsictiyi i cuxtalel. 
Tsaj q'uele lojon. Wolic sub lojon 
chuqui tsaj q'uele lojon. Wolic 
subeñet lojon laj cuxtalel mach ba 
anic mi' jilel. Ya'an yic'ot lac Tat. 
Tsa' pasbentiyon lojon. 3Jini q'uelel 
ba c cha'an lojon, jini ñich'tabil 
ba c cha'an lojon, jiñach mu! bA c 
subeñet lojon cha'an mi la' tem 
ochel quic'ot lojon ti' ñopol lac 
Tat yic'ot Jesucristo i Yalobil Dios. 
4Wolic ts'ijban lojon ili jun cha'an 
mi' ts'actiyel i tijicñayel lac pusic'al. 


I saclel pañimil 

5Jiñach tsa' ba cubi lojon ti' tojlel 
Jesús woli ba c subeñet lojon: Dios i 
saclelach pañimil. Ma'anic i yi'ic'lel 
mi ts'ita'ic. Mi woli lac lon al tem 
ochemonla ti! ñopol Dios, lac lotach 
mi woliyonla ti xambal ti ic'yoch'an 
ba pañimil, come che' jini ma'anic 
woli lac jac'ben i sujmlel. Pero 
mi woliyonla ti xambal ti' saclel 
pañimil, che! bajche! mi! yajñel 
Dios ti! saclel pañimil, che! jini mi 
lac wen can lac ba. I ch'ich'el Jesús 


i Yalobil Dios woli' saq'uesañonla ti 
pejtelel mulil. 

8Mi woli la cal ma'anic lac 
mul, woli lac lotin lac ba ti lac 
pusic'al. Che' jini ma'anic i sujmlel 
ti lac pusic'al. 9Mi woli lac suben 
lac mul Dios mu' ba i melonla ti 
toj, an i xuc'talel i pusic'al che! 
mi' ñusabeñonla lac mul. Mi' 
pocbeñonla loq'uel pejtelel lac 
jontolil. 10Mi woli la cal ma'anic tsa' 
lac cha'le mulil, woli laj cuy Dios ti 
xlot. Che' jini mach ochemic i t'an 
ti lac pusic'al. 


Tsiji ba mandar 


Calobilob, wolic ts'ijbubeñetla 

ili jun cha'an mach mi la! 
cha'len mulil. Mi an majqui tsi' 
cha'le mulil, an la caj pejcaya ti' 
tojlel lac Tat, jiñach Jesucristo, 
jini Toj Ba. ?Jiñach tsa' ba i yubi i 
mich'ajel Dios ti' caj lac mul, mach 
jinic jach lac mul pero i mul ja'el 
pejtelel año! ba ti pañimil. 3Mi 
woli lac ch'ujbiben i mandar, la 
cujil cañalix lac cha'an Jesús. 4Jini 
mu! DA i yal: J cañayach Jesús, 
che'en, woli ti lot mi ma'anic mi! 
ch'ujbiben i mandar. Ma'anic i 
sujmlel ti! pusic'al jini winic. Jini 
mu! bA i ch'ujbiben i t'an Jesús,woli' 

wen c'uxbin Dios. Che! jini la cujil 
añonla ti Jesús. Jini mu! bA i yal 
woli' yajñel ti Jesús la! ajnic che! 
bajche! tsa! ajni Jesús. 

THermanojob, mach tsijibic ili 
mandar woli ba c ts'ijbubeñetla, 
pero jiñach oñiyix ba mandar tsa' 
ba subentiyetla ti' cajibal. Jini 
oñiyix ba mandar jiñach jini t'an 
tsa' ba la' wubi c'alal ti' cajibal. 
8 Anquese oñiyix pero tsijibach jini 
mandar woli ba c ts'ijbubeñetla. 
Tsiquil i sujmlel ti Jesús yic'ot 
ti jatetla. Come wolix ti ñumel 
ic'yoch'an ba pañimil. Wolix ti wen 
tsictiyel i saclel pañimil, jini isujm 
bA. 

9Jini mu! ba i lon al woli' yajñel 
ti' saclel pañimil che! woli' ts'a'len 
i yermano, anto ti ic'yoch'an bA 
pañimil. 10 Jini mu! ba i c'uxbin i 
yermano, anix ti' saclel pañimil. 
Ma'anic mi' yasan i yermano 
ti mulil. Jini mu! ba i ts'a'len 
i yermano an ti ic'yoch'an bA 
pañimil. Mi' cha'len xambal ti 
ic'yoch'an ba pañimil. Mach yujilic 
baqui mi' majlel, come ma'anic mi' 


c'otel i wut cha'an i yi'ic'lel pañimil. 


12Wolic ts'ijbubeñetla alobob, 
come ñusabilix la! mul cha'an i 
c'aba! Jesús. 13Wolic ts'ijbubeñetla 
tatalet ba la, come cambilix la! 


cha'an jini am ba ti' cajibal pañimil. 


Wolic ts'ijbubeñetla ch'itoñob, 
come t'uchtabilix la! cha'an jini 
xjontolil. Wolic ts'ijbubeñetla 
alobob, come cAmbilix la! cha'an 
lac Tat. 14Tsa'ix c ts'ijbubeyetla 
tatAlob, come cAmbil la! cha'an jini 
am ba ti! cajibal pañimil. Tsa'ix 

c ts'ijbubeyetla ch'itoñob come 
p'atAletla. I t'an Dios woli' yajñel ti 

la' pusic'al. T'uchtabilix la' cha'an 
jini xjontolil. 

15Mach la' c'uxbin i cha'an ba 
pañimil mi chuqui an ti pañimil. 
Come jini mu! ba i c'uxbin i cha'an 
ba pañimil, ma'anic mi! c'uxbin 
lac Tat. 16Come pejtelel chuqui an 
ti pañimil, i colosojlel lac pusic'al 
yic'ot i ts'i'lel lac wut, yic'ot i 
chañ'esantel lac ba mach ch'oyolic 
ti lac Tat pero ch'oyol ti pañimil. 11 
cha'año' ba pañimil mi caj i jilelob 
yic'ot i colosojlel i pusic'al, pero mi' 
yajñel ti pejtelel ora jini mu! ba i 
cha'len che! bajche! yom Dios. 


Xcontra Cristo 

18 Alobob, jiñach cojix ba q'uin 
tac. Tsa' la' wubi tal jini xcontra 
Cristo. Wale añobix cabal mu' ba i 
contrajiñob Cristo. Jini cha'an la 
cujil añonixla ti cojix ba q'uin tac. 
19Tsa' loq'uiyob majlel ti lac tojlel, 
come mach lac cha'añobic. Lac 
cha'añobic, wa'to añob la quic'ot 
c'alal wale. Pero tsa' loq'uiyob 
cha'an mi' tsictiyel mach lac 
cha'añobic. 

20 Pero tsa'ix tili jini Ch'ujul ba 
Espíritu ti la' tojlel. Jini cha'an mi 
la' camben i sujmlel ti la' pejtelel. 
21Ma'anic mic ts'ijbubeñetla che' 
bajche' jini mach ba cantesabilobic 
ti' sujmlel, come cAntesabiletixla. 
La! wujil chuqui isujm yic'ot chuqui 
mach isujmic. Mach tilemic lot 
ti jini Isujm bA. 22 ¿Majqui xlot? 
¿Mach ba jinic mu! ba i yal mach 
Cristojic jini Jesús? Jiñach xcontra 
Cristo mu! ba i yal mach i Tatic 
Cristo jini Dios, yic'ot mach i 
Yalobilic Dios jini Cristo. 23Jini mu! 
bA i yal mach i Yalobilic Dios jini 

Cristo mach i cha'anic lac Tat. I 
cha'añach lac Tat jini mu! ba i sub i 
Yalobilach Dios Jesús. 

24[La! calec ti la! pusic'al jini tsa! 
bA la! ñich'ta c'alal ti' cajibal. Mi 
woli' cAytAl ti la! pusic'al jini tsa! bA 
la! ñich'ta c'alal ti! cajibal, che! jini, 
mi caj la! chan ajñel ti lac Tat yic'ot 
ti' Yalobil. 25Dios mi! yaq'ueñonla 
laj cuxtAlel mach bA anic mi' jilel 
che' bajche' albil i cha'an. 

26Wolic ts'ijbubeñetla ili t'an 
cha'an mach mi la' jac' jini yomo' 
ba i lotiñetla. ?”Tsa'ix aq'uentiyetla 
jini Ch'ujul ba Espíritu woli ba i 
chan ajñel ti jatetla. Jini cha'an 
mach wersajic mi' cantesañetla 
yamba, come cantesabiletla ti 
Espíritu ti pejtelel chuqui yom. 
Isujmach i cantesa, mach lotic. Che! 
bajche! tsi' cantesayetla, che'ach 
yom mi la' chan ajñel ti Jesús. 
28 Wale, alobob, chan ajñenla ti 
Cristo. Che' jini ch'ejl lac pusic'al 
mi caj laj q'uel che' mi' tsictiyel. 
Aja machiqui mi' tejchel t'an ti lac 
pusic'al cha'an mi lac tats' lac ba 
ti quisin che! mi' tilel. ??La' wujil 
tojach Cristo. La! wujil ja'el tsa'ix i 
yilayob pañimil ti Dios pejtelel mu' 
ba i cha'leñob chuqui toj. 


I yalobilonia Dios 


Cabal tsi' c'uxbiyonla lac Tat. 
Jini cha'an mi lac pejcantel 
ti' yalobil Dios. Melel i yalobilonla. 
Jini cha'an ma'anic mi' cañonla i 
cha'año' ba pañimil, come mach 
i cañayobic Dios. ?C'uxbibilo' 
ba, i yalobilonixla Dios. Maxto 
tsictiyemic bajche' mi caj la cujtel. 
Pero la cujil che' mi' tsictiyel Cristo 
mi caj la cajñel lajal bajche' Cristo, 

come mi caj laj q'uel che! bajche! 
an. 3Jini mu! ba i pijtan chuqui mi' 
caj ti ujtel che! mi! tilel Cristo, mi' 
saq'uesan i pusic'al cha'an sac mi! 
yajñel che! bajche' Jesús. 

4Majqui jach mi' cha'len mulil, 
woli' ñusan mandar. Mulil jiñach 
i ñusantel mandar. 5La! wujil tsa! 
tsictiyi Cristo cha'an mi' ch'am 
majlel lac mul. I bajñel ma'anic i 
mul. êJini mu! ba i chan ajñel ti 
Cristo, ma'anic mi' cha'len mulil. 
Jini mu! ba i cha'len mulil, ma'anic 
tsi' q'uele Cristo, mach i cañayic 


ja'el. 


7 Alobob, mach mi la! jac'beñob 
i lot winicob mi juntiquilic. Jini 
mu! ba i cha'len chuqui toj, tojach 
che! bajche' toj Cristo. 8Jini mu! 
ba i cha'len mulil i cha'añach xiba, 
come jini xiba woli' chan cha'len 
muulil c'alal ti! cajibal. Jini cha'an 
tsa' tsictiyi i Yalobil Dios cha'an 
mi' jisaben i ye'tel xiba. 9Jini tsa!' 
ba i yila pañimil ti Dios ma'anic 
mi' chan cha'len mulil, come 
woli' yajñel i yEspíritu Dios ti' 
pusic'al. Mach mejlic i chan cha'len 
mulil, come tsa'ix i yila pañimil 
ti Dios. 1Che' jini, tsiquil majqui 
i yalobilob Dios yic'ot majqui i 
yalobilob xiba. Jini mach bA anic 
mi' cha'len chuqui toj, mach i 
cha'anic Dios. Che' ja'el jini mach 
ba anic mi' c'uxbin i yermano, 
mach i cha'anic Dios. 


Yom mi laj c'uxbin lac ba 


11 Jini t'an tsa! ba la! wubi c'alal 
ti' cajibal, jiñach iliyi: Yom mi laj 
c'uxbin lac ba ti lac pejtelel. Mach 
yomic lajalonla bajche' Caín tsa! 
ba i tsansa i yijts'in. ¿Chucoch 

tsi! tsansa? Caín i cha'añach jini 
xjontolil. Jontol i melbal pero toj 

i melbal i yijts'in. 13 Quermanojob, 
mach toj sajtic la' pusic'al mi 

ts'a' mi' q'ueletla i cha'año' ba 
pañimil. 14Anquese chameñonla 

ti yamba ora, pero la cujil anix laj 
cuxtalel come woli laj c'uxbin la 
quermanojob. Jini mach ba anic mi' 
c'uxbin i yermano chamen to mi' 
yajñel. 15Majqui jach mi' ts'a'len 

i yermano, stsansajach. La! wujil 
ma'anic i cha'an stsansa laj cuxtalel 
mach ba anic mi' jilel. 

16 Jesús tsi! yac'a i ba ti chamel 
cha'añonla. Che' jini, mi laj 
camben i c'uxbiya. Che'ach yom 
mi la cac' lac ba ti chamel cha'an 
la quermanojob. 17 Jini am bA i 
chuba'an ti pañimil, mach ba anic 
mi' p'untan i yermano che' mi' 
q'uel anto chuqui yom i cha'an, 
¿bajche! mi! yajñel i c'uxbiya Dios 
ti! pusic'al? 18 Calobilob, mach 
yomic mi lac cha'len c'uxbiya ti 
lac t'an jach mi ti lac subal jach. 
La' lac cha'len c'uxbiya ti isujm 
ti lac melbal. 19-20 Che' jini mi lac 
ña'tan añonla ti! sujmlel, xuc'ul lac 
pusic'al ti' tojlel Dios che' ma'anic 
mi' tic'onla lac pusic'al. Pero mi 
woli' tic'onla lac pusic'al, ñumen 
ñuc Dios bajche' lac pusic'al. Yujil 
pejtelel chuqui an. 

21C'uxbibilo' ba, mi ma'anic woli' 
tic'onla, ch'ejlonla ti Dios. 22Che! 
jini mi la caq'uentel ti Dios chuqui 
jach mi laj c'ajtiben, come woli lac 
ch'ujbiben i mandar. Woli lac mel 
chuqui mi' mulan Dios. 23Jiñach i 
mandar: Yom mi lac ñopben i c'aba' 
Jesucristo i Yalobil Dios. Yom mi 
laj c'uxbin lac ba ti lac pejtelel, che! 

bajche' tsi' yaq'ueyonla mandar. 

24 Jini mu! ba i ch'ujbiben i mandar 
mi' yajñel ti Dios. Dios mi' yajñel 
ti jini winic ja'el. Cantesabilonla 
cha'an jini Espíritu tsa' ba i 
yaq'ueyonla, la cujil woli' yajñel 
Dios ti joñonla. 


I yEspíritu Dios yic'ot i 
yespíritu jini xcontra Cristo 
C'uxbibilet ba la, mach yomic 
mi la! ñop pejtelel espíritujob. 
Ña'tanla mi ch'oyolob ti Dios. Come 
tsa'ix i pucuyob i ba ti pañimil 
cabal xlot ba x'alt'añob. 2Yom mi 
la' camben i yEspíritu Dios. Ch'oyol 
ti Dios pejtel espíritu mu' ba i yal 
tilem Jesucristo ti' bac'tal. 3Pejtel 
espíritu mach ba anic mi' sub 
ti ñuc Jesús, mach ch'oyolic ti 
Dios. Jiñach xcontra Cristo. Tsa! 
la! wubi mi caj i tilel. Wale anix ti 
pañimil. 4Calobilob, i cha'añetla 
Dios. Tsa'ix la' t'uchtayob come 
ñumen ñuc jini am ba ti a pusic'al 
bajche' jini am ba ti pañimil. 
SYaño! ba i cha'añobach pañimil. 
Jini cha'an i t'an jach pañimil mi' 
yalob. Jini i cha'año' ba pañimil 
mi' ñich'tabeñob i t'an. êJoñonla i 
cha'añonla Dios. Jini mu' ba i can 
Dios mi' yubin lac t'an. Jini mach 
ba anic mi' can Dios ma'anic mi' 
yubin lac t'an. Che' jini mi laj can 
jini Espíritu mu! ba i sub i sujmlel 
yic'ot jini espíritu mu' ba i cha'len 
lot. 


Xc'uxbiyajach Dios 
7C'uxbibilet ba la, la! laj c'uxbin 
lac ba ti lac pejtelel, come ch'oyol 
ti Dios jini c'uxbiya. Majqui mi' 
cha'len c'uxbiya, tsa'ix i yila 

pañimil ti Dios, i cañayach Dios. 
8Jini mach ba yujilic c'uxbiya mach 
i cañayic Dios. Come c'uxbiyajach 
Dios. 9 Tsi! pasbeyonla i c'uxbiya 
Dios che! bA tsi! choco tilel ti 
pañimil cojach ba i Yalobil cha'an 
mi lac taj laj cuxtAlel ti Jesús. 
10 Jiñach mero c'uxbiya. Mach 
joñonicla tsa! laj c'uxbi Dios pero 
jini tsi' c'uxbiyonla. Tsi' choco 
tilel i Yalobil cha'an mi' toj lac 
mul, cha'an mi' lajmel i mich'ajel 
ti lac tojlel. 11C'uxbibilet ba la, mi 
che'ach tsi! c'uxbiyonla Dios, che! 
yom mi laj c'uxbin lac ba ti lac 
pejtelel. 1?Maxto anic majch tsi' 
q'uele Dios ti pejtelel ora. Che' woli 
laj c'uxbin lac bA, Dios mi! yajñel ti 
joñonla. Che' jini wolix i ts'actayel 
majlel i c'uxbiya ti lac pusic'al. 
13Che' jini, la cujil woli la cajñel 
ti Dios, la cujil woli! yajñel Dios ti 
joñonla, come tsa'ix i yaq'ueyonla i 
yEspíritu. 14Lac Tat tsi! choco tilel i 
Yalobil, i yaj Coltaya pañimil. Tsa'ix 
j q'uele lojon. Che'ach mic sub 
lojon ja'el. 15Majqui jach mi' sub 
i Yalobilach Dios jini Jesús, Dios 
mi' yajñel ti' pusic'al. Jini winic 
mi' yajñel ti Dios ja'el. 16Tsa'ix laj 
cambe i c'uxbiya Dios. Tsa'ix lac 
ñopo ja'el xc'uxbiyajach Dios. Jini 
yujil ba c'uxbiya mi! yajñel ti Dios. 
Dios mi' yajñel ti jini winic. 1Wen 
la cujilix c'uxbiya che! ma'anic mi 
lac bac'ñaben i q'uiñilel toj mulil, 
come wa! ti pañimil lajalonla bajche' 
Jesús. 18Ma'anic baq'uen che! an 
c'uxbiya. Che' ts'acal laj c'uxbiya 
mi' laj loq'uel lac baq'uen. An cabal 
i wocol jini mu' ba i bac'ñan toj 
mulil. Jini mu' ba ti baq'uen, maxto 
wen yujilic c'uxbiya. 

19 Jini cha'an mi laj c'uxbin Dios, 
come ñaxan tsi! c'uxbiyonla. 20 Che! 
an mu! bA i yal: Wolij c'uxbin Dios, 
che'en, mi woli' ts'a'len i yermano, 
xlotach. Come mi mach c'uxic mi' 
yubin i yermano tsa! ba i q'uele, 
¿bajche! mi mejlel i c'uxbin Dios 
mach ba anic tsi' q'uele? ?1Dios 
tsi' yaq'ueyonla ili mandar: Jini 
mu! ba i c'uxbin Dios, la! i c'uxbin i 
yermano ja'el. 


Jini mu! ba i ñop i Yalobil Dios 
Pejtel mu' ba i ñop Cristojach 
jini Jesús, tsa'ix i yila pañimil 

ti Dios. Majqui jach mi' c'uxbin 

lac Tat tsa' ba i yaq'ueyonla lac 

cha' ilan pañimil mi' c'uxbin ja'el i 
yalobilob. ?La cujil woli laj c'uxbin 
i yalobilob che' mi laj c'uxbin Dios, 
che' mi lac ch'ujbiben i mandar 
ja'el. 3Come i c'uxbintel Dios jiñach 
i ch'ujbibentel i mandar. Mach 
wocolic i mandar. 4Come jini 

tsa' ba i yila pañimil ti Dios, mi' 
t'uchtan i cha'an ba pañimil. Jiñach 
i t'uchtantel pañimil che' mi lac 
ñop Dios. 5¿Majqui jini mu! ba i 
t'uchtan jini pañimil? Jiñach woli 
ba i ñop i Yalobilach Dios jini Jesús. 


I tsictesantel Jesucristo 


6Jiñach Jesucristo tsa! ba 
tili. Dios tsi' tsictesa che' ba tsi' 
ch'ama ja! yic'ot che! ba tsi! yAc'A 
i ch'ich'el. Mach ti ja'ic jach tsi' 
tsictesa, pero yic'ot ja' yic'ot i 
ch'ich'el. Testigojach jini Espíritu 
ja'el, come i sujmlelach jini Espíritu. 
7 An uxchajp mu! ba i tsictesañob 
i sujmlel: ŝjini Espíritu yic'ot jini 
ja! yic'ot i ch'ich'el Jesús. Junsujm 
jach chuqui mi' yac! ti tsictiyel 

ili uxchajp. 9Mi lac ñop chuqui 

mi! yalob winicob. Ñumen yom 

mi lac ñop chuqui tsi! yala Dios, 
come tsi! yala chalan mi! yac' ti 
cajãel i Yalobil. 10 Majqui jach mi' 
ñop i Yalobil Dios yujil ti' pusic'al 
isujmach ili t'an. Jini mach bA 
anic mi! ñop Dios tsa'ix i cuyu ti 
xlot, come ma'!anic tsi! ñopo jini 
t'an tsa! ba i yala Dios cha'an mi 
laj camben i Yalobil. 11 Jini t'an 
tsa' ba i yala Dios jiñach iliyi: Dios 
tsi' yaq'ueyonla laj cuxtalel mach 
ba anic mi' jilel. Ili laj cuxtalel an 
ti' Yalobil Dios. 12Jini ochem bA 

ti! Yalobil Dios, an i cuxtAlel. Jini 
mach ba anic i cha'an i Yalobil Dios, 
ma'anic i cuxtalel. 


Laj cuxtalel mach ba anic mi' jilel 


13Jini cha'an tsac ts'ijbubeyetla ili 
t'an, jatetla tsa! ba la! ñopbe i c'aba' 
i Yalobil Dios, cha'an mi la' ña'tan 
anix la' cuxtalel mach ba anic mi' 
jilel. 

14Ch'ejl lac pusic'al ti' tojlel Dios, 
come la cujil mi' yubibeñonla 
chuqui jach mi laj c'atiben che! 
bajche' yom i pusic'al. 15Che' mi 
lac ña'tan woli' yubibeñonla chuqui 
jach mi laj c'ajtiben, la cujil tsa'ix 
lac taja chuqui tsa' laj c'ajtibe. 

16Mi an majch mi' q'uel i 
yermano che' woli' taj i mul 
mach ba anic mi' yac' ti chamel, 
la i c'ajtiben Dios cha'an mi' 
ñusabentel i mul i yermano. Dios 
mi caj i yaq'uen i cuxtalel jini 
am ba i mul mach ba anic mi' 
yac! ti chamel. An mulil mu! ba i 
yac'onla ti chamel. Ma'anic wolic 
subeñetla mi yom mi la' cha'len 
oración cha'an mi' ñusabentel. 

17 Pejtelel lac melbal mach bA 
tojic, jiñach mulil. An mulil 

mach ba anic mi' yac'onla ti 
chamel. 

18La cujil ma'anic mi' chan 
cha'len mulil jini tsa' ba i yila 
pañimil ti Dios. Jini xjontolil 
mach mejlix i chan taj. Come 
i Yalobil Dios mi! cantan. !9La 
cujil i cha'añonla Dios. Pejtelel 
i cha'año' ba pañimil añob ti' 
c'ab jini xjontolil. 20La cujil 
tsa'ix tili i Yalobil Dios. Tsa'ix i 
yaq'ueyonla lac ña'tabal cha'an 
mi laj can jini mero isujm 
ba. Añonla ti jini mero isujm 
ba jiñach Jesucristo, i Yalobil 
Dios. JiñAch mero Dios yic'ot laj 
cuxtAlel mach ba anic mi' jilel. 
21 Alobob, cantan la! ba. Mach mi 
la' ch'ujutesan dios tac. 

1Ancianojon. Mic ts'ijbubeñet 
ili jun, yajcabilet bA x'ixic yic'ot a 
walobilob. Mij c'uxbiñetla ti isujm. 
Mach joñonic jach pero che' ja'el 
pejtelel jini tsa! ba i cañayob i 
sujmlel. ?Mij c'uxbiñetla cha'an i 
sujmlel, mu! ba i yajñel ti joñonla, 
mu! bA i yajñel la quic'ot ti pejtelel 
ora. 3La! i yaq'ueñonla Dios i yutslel 
i pusic'al, yic'ot lac p'untantel, 
yic'ot i ñach'tilel lac pusic'al, 
che' mi la cajñel ti' sujmlel yic'ot 
c'uxbiya, ch'oyol ba ti Dios lac Tat 
yic'ot ti Jesucristo i Yalobil lac Tat. 


Ajñen ti' cantesa Cristo 

4Wen tijicñayon cha'an tsac taja 
cha'tiquil uxtiquil a walobilob 
woliyo' ba ti xambal ti' sujmlel 
Dios, che' bajche' tsi' yaq'ueyonla 
mandar lac Tat. 5WAle, x'ixic, 
mic subeñet ti wocol t'an cha'an 
yom mi laj c'uxbin lac ba ti lac 
pejtelel. Mach tsijib mandaric wolic 
ts'ijbubeñet, pero jiñach mandar tsa' 
ba aq'uentiyonla c'alal ti' cajibal. 
6Jiñach laj c'uxbiya che! mi lac 
cha'len xambal che' bajche' mi' yal 
i mandar. Tsa' la' wubi jini mandar 


c'alal ti' cajibal: Yom mi laj c'uxbin 
lac bA. 

TCome an cabal xlotiya ti pañimil. 
Mi' yalob ma'anic tsa! tili Jesucristo. 
Ma'anic i bac'tal, che'ob. Majqui 
mi! sub bajche' jini, xlotiyajach, 
xcontraj Cristojach. 8Chaca q'uele 
la! ba cha'an ma'anic mi la! sat i 
chobejtabal la' we'tel. Yom ts'acal 
mi la! taj la! chobejtabal. 9Jini mu! 
ba i cha'len mulil mach bA anic 
mi' yajñel ti' cantesa Cristo, mach i 
cha'anic Dios. Jini mu! ba i yajñel ti' 
cantesa Cristo, i cha'añach lac Tat 
yic'ot i Yalobil. 10Mi an majch mi' 
c'otel i subeñetla yamba cantesa, 
mach mi la' wotsan ti la' wotot. 
Mach mi la' waq'uen cortesía. 
11Come jini mu! ba i yaq'uen 
cortesía, i pi'alach ti jontol ba i 
melbal. 

12 Anto cabal chuqui com c 
ts'ijbubeñetla. Mach comic c 
pejcañetla ti jun. Wolic ña'tan c 
jula'tañetla cha'an mi lac pejcan 
lac ba che' temel añonla cha'an mi 
la cubin i tijicñayel lac pusic'al. 131 
yalobilob a chich, jini yajcabil ba ti 
Dios, mi' yaq'ueñet cortesía. 

1Ancianojon, mic ts'ijbubeñet ili 
jun c'uxbibilet bA Gayo mu! bA j 
c'uxbiñet ti isujm. 2C'uxbibilet bA, 
mic pejcAbeñet Dios cha'an puro 
uts'at ma! ñusan q'uin, cha'an chan 
c'oq'uet che! bajche' an i c'oc'lel a 
ch'ujlel. 3Wen tijicña tsa cubi che' ba 
tsa! juliyob la quermanojob i subeñon 
cha'an xuc'ulet ti isujm. Woliyet ti 
xambal ti! sujmlel Dios. 4Che' mi 
cubin woliyob ti xambal ti! sujmlel 
jini calobilob, wen tijicñayon. Ma'anic 
chuqui mi! ñumen tijicñesañon. 


Uts'at woli! mel Gayo 
che' mi! payob ochel 


SC'uxbibil bA, xuc'ul wola! mel che! 
ma! p'untan la quermanojob yic'ot 
jini mach ba cambilobic a cha'an. 
6Woli! pam subob ti' tojlel xñopt'añob 
bajche' an a c'uxbiya. Uts'at wola' mel 
che! ma! coltañob majlel che! bajche' 
yom cha'an i ye'tel Dios. f Come 
tsa'ix loq'uiyob majlel cha'an Jesús. 
Ma'anic chuqui tsi' ch'ambeyob ti' 
c'ab jini sajtemo' ba. 8Jini cha'an, 
yom mi lac payob ochel cha'an che! 
jini tem x'e'telonla yic'otob ti! sujmlel. 


Jini Diótrefes woli' contrajiñob 
9%'Tsa'ix c ts'ijbubeyob jini mu! ba 
i tempañob i ba. Pero jini Diótrefes 


mu' ba i mulan i wa'chocon i ba che' 
bajche' yumal ti' tojlelob, ma'anic 

mi' p'ison lojon ti! wenta. 10Jini 
cha'an che! mic tilel, mi caj c cha' 
c'ajtesabeñob chuqui woli! mel 
Diótrefes. Woli' cha'len jop't'an ti laj 
contra. Mach cojic jach jini. Mach 
yomic i pay ochel la quermanojob 
ja'el. Mi! tic' ja'el jini yomo' bA i payob 
ochel. Mi' chocob loq'uel ti templo. 


Uts' at bajche' woli' mel jini Demetrio 
11C'uxbibilet bA, mach a tsajcan 

jontolil. Tsajcan chuqui uts'at. Jini 
mu! ba i cha'len chuqui uts'at 

i cha'añach Dios. Jini mu' ba i 
cha'len jontolil, ma'anic tsi' q'uele 
Dios. 1?Uts'at bajche! woli' mel 
jini Demetrio. Pejtelel winicob mi' 
yalob uts'at mi! mel che! bajche' 
cantesabil cha'an i sujmlel Dios. 
Che'ach mic sub lojon ja'el. A wujil 
isujmach chuqui mic sub lojon. 

13 Anto cabal chuqui com c 
ts'ijbubeñet. Pero mach comic c 
ts'ijban ti tinta yic'ot ti pluma. 
14Mach jalic com j q'uelet cha'an mi 
lac pejcan lac ba che' temel añonla. 
15La' ajnic i ñach'tilel i pusic'al 
Dios ti a pusic'al. Lac pi'alob mi' 
yaq'ueñet cortesía. Aq'uen cortesía 
lac pi'alob ti' c'aba' ti jujuntiquil. 

JUDAS 





1Judason, i winicon Jesucristo, 
i yijts'iñon Jacobo. Wolic 
ts'ijbubeñetla ili jun pAybilet ba la. 
C'uxbibiletla i cha'an Dios lac Tat, 
cantabiletla i cha'an Jesucristo. 2La! 
p'ojlic ti la! tojlel p'untaya yic'ot i 
ñach'talel la! pusic'al yic'ot c'uxbiya. 


Mi caj i tajob wocol mu' bA i 
cha'leñob jontolil 
(2 Pedro 2.1-17) 

3C'uxbibil bA quermanojob, ti 
jump'ejl c pusic'al tsac ña'ta c 
ts'ijbubeñetla i sujmlel laj coltantel 
am ba lac cha'an ti lac Yum. Pero 
yomix mic ts'ijbubeñetla cha'an 
mic xic!beñetla, come yom mi la! 
cha'len wersa cha'an jini isujm bA 
t'an tsa' ba junyajlel aq'uentiyob i 
cha'año' ba Dios cha'an mi' ñopob. 
4Come ochemobix winicob tsa' ba i 
to'ol xabayob i ba yic'ot hermanojob. 
Wan ña'tabil i cha'an Dios mi caj 
i yochelob ti toj mulil jini winicob. 
Xñusa Diosob. Mi' socob jini wen 
t'an yic'ot i yutslel i pusic'al Dios 
cha'an mi' melob mulil. Ma'anic mi' 
wis tic'ob i pusic'al. Mi' yalob mach 
Yumalic Jesucristo jini cojach ba lac 
Yum. 

SLaj ña'tabil la! cha'an pero com 
c cha! cantesañetla. Lac Yum tsi' 


colta pejtelel jini israelob ti Egipto, 
pero ti wi'il tsi! jisa jini mach bA 
anic tsi! ñopoyob. ĉJini ángelob 
ja'el ma'anic tsa! jal'ayob ti! ye!tel 
yic'ot i ñuclel. Tsi! cayayob mero i 
yajñib. Dios tsi' cachayob cha'an mi! 
cAytAlob ti ic'ch'ipan ba pañimil ti 
cadena mach ba anic mi jilel c'alal 
ti jini ñuc ba i q'uiñilel meloñel. 
TChe' ja'el Sodoma yic'ot Gomorra, 
yic'ot yamba tejclum tac ti! joytalel, 
tsi' tajayob i yixic, tsi' walac 
pejcayob i ba. Pero tsi' tojoyob i 
mul ti c'ajc mach ba anic mi' jilel. 
Jini cha'an yom mi lac chaca q'uel 
lac bA, come che'ach mi caj i jilelob 
mu! bA i socob i bA. 

8Che! ja'el jini winicob x'ixicob, 
ñijcAbilob cha'an chuqui mi' 
q'uelob che! bajche! ti ñajal, mi' 
bib'esañob i bA. Mi! ts'a'leñob jini 
año! ba i ye'tel. Mi! p'ajob jini 
ñuco' ba ti panchan. 9Pero ma'anic 
tsi' chañ'esa i ba Miguel, jini c'ax 
ñuc ba ángel, ti' tojlel jini xiba 
che' ba tsi' contrajiyob i ba che' ba 
tsi! calax pejcayob i ba cha'an i 
bac'tal Moisés. Ma'anic tsi! yAc!A i 
ba cha'an mi! sub i mul jini xiba. 
Tsa' jach i yala: La' i tiq'uet lac 
Yum, che'en. 10pero ili winicob 
mi! wajleñob chuqui tac mach 

JUDAS 


cAmbilic i cha'añob. Chuqui tac mi' 
yAlol cañob che! bajche' bate'el, mi' 
yac'ob ti sajtel. 

11Mi caj i tajob wocol cha'an 
tsi' cha'leyob tsansa che! bajche' 
Caín. Tsi' junyajlel ac'ayob i ba ti' 
sajtemal Balaam cha'an yomob 
ganar. Tsa' jiliyob che! bajche' 
Coré cha'an tsi' contrajiyob Dios. 
12Leco mi' melob ti la' tojlel ili 
winicob che' mi la' tem cha'len 
we'el. Mach yujilobic quisin che! 
mi! c'uxob we'elal la! wic'ot. Mi' 
bajñel we'sañob i bA. Lajalob bajche' 
tocal mach ba anic i ya'lel mu! bA 
i wets! ñumel ic'. Lajalob bajche' 
tiquin bA te! mach ba anic tsi! yac'a 
i wut che! ti! yorajlel. Bojquem 
jax, chamen ti cha'yajlel. 13Lajalob 
bajche' babaq'uen jax ba sacwalan 
ba ja! ti colem ñajb mu! ba i yac' 
bibi' jax ba i loje. Lajalob bajche' ec! 
mu! ba i sajtel ti! bijlel. Lajal mi caj 
i yujtelob ti c'ax i'ic' ba ac'alel ti 
pejtelel ora. 

14Enoc i waclajmlel i p'olbal 
Adán, tsi' wan ala cha'an jini 
winicob: La' wilan tal lac Yum 
yic'ot bajc'al ch'ujulo! ba i cha'an, 
15cha'an mi' melob ti pejtelelob. 
Tal i subeñob i mul pejtel xñusa 
Diosob cha'an pejtelel i jontolil 
yic'ot pejtelel tsats ba t'an tsa! 
ba i subuyob ti' contra lac Yum 
jini xmulilob tsa' ba i ñusayob 
Dios, che'en. 16Xwulwul a'leyajob. 
Mi! jop'beñob i mul i pi'Alob. 
Mi' jac'ob i colosojlel i pusic'al. 
Mi' chañ'esañob i ba ti lot. Mi' 
pejcañob winicob ti i t'ojol ba t'an 

cha'an mi' tajob chuqui yom i 
bajñel pusic'al. 


Chan ajñenla yic'ot Dios 

17 Pero jatetla c'uxbibilet ba la, 
ña'tanla chuqui tsi' wan subuyob 
jini apóstolob i cha'an lac Yum 
Jesucristo. 18Tsi' subeyetla: Ti 
wi'il ba q'uin tac mi caj i tilel 
xwajleyajob mu! ba caj i cha'leñob 
xAmbal ti! jontolil, ti! colosojlel 
i pusic'al, che'ob. 19Mi! t'oxob 
hermanojob. Mi! melob chuqui 
yom i tsucul pusic'al. Ma'anic 
jini Espíritu ti! tojlelob. 20Jatetla 
c'uxbibilet ba la, xuc'chocon la! bA 
ti jini ch'ujul ba t'an woli ba la' 
ñop. Pejcanla Dios ti jini Ch'ujul ba 
Espíritu. ?1Chan ajñenla ti! c'uxbiya 
Dios. Chan pijtan la' p'untantel ti 
lac Yum Jesucristo cha'an mi la' taj 
la' cuxtalel mach ba anic mi' jilel. 
22Xic'benla jini tilel bixelo' ba i 
pusic'al cha'an mi' sutq'uiñob i 
bA. 23Coltanla yaño' ba. Chucuyob 
loq'uel ti c'ajc. P'untanla yaño' bA 
yic'ot baq'uen ame bib'aquetla. 
Ts'a'lenla i pislel bib'esabil ba ti 
muulil. 


I yutslel i t'an 


24 An i p'atalel lac Yum cha'an 
mi' cantañetla cha'an ma'anic mi 
la! yajlel. Tijicña mi caj i yaq'uetla 
ti' tojlel i ñuclel, saq'uesabiletla ti 
mulil. 25Jini cojach ba Dios am ba i 
ña'tabal, la caj Coltaya, la' tsictiyic 
i ñuclel yic'ot i yumantel yic'ot i 
p'atalel ti! tojlel lac Yum Jesucristo 
wale yic'ot ti pejtelel ora. Amén. 


APOCALIPSIS 


I tsictesAbal Jesucristo tsa' bA pasbenti Juan 





Jiñach i tsictesAbal Jesucristo. 

Dios tsi! yaq'ue Cristo cha'an 
mi! pAsben i winicob chuqui tac 
mach jalic mi! caj ti ujtel. Cristo 
tsi! choco tilel i yángel ba'an Juan, 
i winic Cristo cha'an mi' tsictesan. 
2 Juan tsi! subu i sujmlel i t'an 
Dios yic'ot i sujmlel Jesucristo 
yic'ot pejtelel chuqui tac tsi' q'uele. 
ŝ3Tijicña jini mu! ba i q'uel yic'ot jini 
mu! ba i yubiñob jini t'an ts'ijbubil 
ba ti ili jun, yic'ot jini mu! ba i 
jac'ob chuqui tac ts'ijbubil ilayi, 
come lac'alix i yorajlel. 


Jun cha'an wucmojt xñopt'añob 
mu' ba i tempañob i ba 

4Juañon. Mic ts'ijbubeñetla ili 
jun wucmojt xñopt'añet ba la mu' 
ba la' tempan la' ba ya' ti Asia. 
La' i yaq'ueñetla i yutslel yic'ot i 
ñach'tilel i pusic'al Dios jini am ba 
wale, jini am ba ti wajali, jini tal 
to ba, yic'ot jini wuctiquil espíritu 
año! ba ti! tojel i buchlib Dios, 
Syic'ot ja'el Jesucristo, jini xuc'ul 
ba Testigo mu! ba i yac! ti cajñel 
i sujmlel. Jiñach tsa' ba ñaxan 
tejchi loq'uel ba'an chameño' ba. I 
yumach jini reyob ti pañimil. 


Cristo mi' c'uxbiñonla. Tsi' 
pocbeyonla loq'uel lac mul ti' 
ch'ich'el. ĉTsi' yotsayonla ti rey 
yic'ot ti motomaj* ti' tojlel Dios 
i Tat. La' aq'uentic Jesucristo i 
ñuclel yic'ot i p'atalel ti pejtelel 
ora. Amén. 7Awilan, tal ti tocal. 
Pejtelel winicob yic'ot jini tsa! bA 
i jeq'ueyob mi caj i q'uelob. Mi' 
cajelob ti cabAl uq'uel jujunchajp 
winicob x'ixicob ti pañimil che! mi' 
tilel Cristo. Che'ach yom. Amén. 

8 Joñon tsac teche pejtelel chuqui 
tac an. Mi caq'uen i jilibal. Añon 
ti' tejchibal. Añon ti' jilibal, che'en 
lac Yum. Joñoñach jini am ba wale, 
jini am ba ti wajali, jini tal to bA, 
jini Mach ba Anic i P'isol i P'atalel, 
che'en lac Yum. 


Tsi' q'uele Cristo 


9Joñon, Juañon, a wermanojon 
mu' ba c tem ubin wocol quic'otetla 
cha'an Jesús. Temel añonla ti' 
yumantel. Temel woli laj cuch 
wocol che' mi lac pijtan Jesús. 
Añon ti lum joyol ba ti ja' i c'aba' 
Patmos cha'an i t'an Dios yic'ot i 
sujmlel Jesús. 10Tsa! bujt'i c pusic'al 
ti' yEspíritu Dios ti jini q'uin che! 

mi lac ch'ujutesan lac Yum. Tsa 
cubi c'am ba t'an tic pat che! bajche' 
trompeta. 11Tsi' yala: Joñon tsac 
teche pejtelel chuqui tac an. Mi 
caq'uen i jilibal. Añon ti ñaxan. 
Añon ti' yujtibal. Ts'ijban ti jun 
chuqui tac ma' q'uel. Chocbeñob 
majlel jun jini wucmojt xñopt'añob 
mu! bA i tempañob i ba ya! ti 
Asia, jini año' ba ti Efeso, yic'ot ti 
Esmirna, yic'ot ti Pérgamo, yic'ot 
ti Tiatira, yic'ot ti Sardis, yic'ot ti 
Filadelfia, yic'ot ti Laodicea, che'en. 

12Tsac sutq'ui c ba cha'an mij 
q'uel majqui woli' pejcañon. Che! bA 
tsac sutq'ui c bA tsaj q'uele wucts'ijt 
lámpara melbil ba ti oro. 13 Ti! yojlil 
jini wucts'ijt lámpara tsaj q'uele 
i Yalobil Winic lapal i cha'an pal 
jexan bA i bujc c'alal ti' yoc. Cachal 
i tajn ti' cajchiñac' melbil ba ti oro. 
14Sasac i jol yic'ot i tsutsel i jol 
bajche' sasac ba i tsutsel tiñame', 
sasac bajche' i ña'al tsañal. Woli 
ti lejmel i wut che' bajche! c'ajc. 
15Lajal i yoc bajche' lemlaw bA 
c'anc'an taq'uin, saq'uesabil ba ti 
c'ajc. Che'ach i t'an bajche' ju'ucña 
ba ja'. 16Ti ñoj ba i c'ab an wucp'ejl 
ec'. Woli' loq'uel ti! yej junts'ijt 
espada jay ba i yej ti' cha'wejlel. 
Che'ach i wut bajche' jini q'uin che! 
ti xinq'uiñil. 

17Che' ba tsaj q'uele, tsa! yajliyon 
ti' yoc che! bajche' chamen ba. 
Tsi' yac'a ñoj ba i c'ab tic jol. Tsi' 
subeyon: Mach a cha'len baq'uen. 
Añon ti ñaxan, añon ti' yujtibal. 
18 Joñoñach jini cuxul bA. Tsa' 
chamiyon. Awilan, cha' cuxulon ti 
pejtelel ora. Amén. An tic p'atalel 
jini chameño' ba yic'ot i yajñib 
chameño' ba. 19 Ts'ijban chuqui 

tsa! q'uele, yic'ot chuqui an wale 
yic'ot chuqui mi caj i yujtel. 20 Mi 
caj c subeñet i sujmlel jini wucp'ejl 
ec! tsa! bA a q'uele ti ñoj bA j c'Ab, 
yic'ot jini wucts'ijt lámpara melbil 
ba ti oro. Jini wucp'ejl ec' jiñobach 
xcantayajob cha'an jini wucmojt 
xñopt'añob mu! ba i tempañob i 
ba. Jini wucts'ijt lámpara tsa! ba a 
q'uele, jiñach wucmojt xñopt'añob 
mu! bA i tempañob i bA. 


I cantesantel Efeso 


Ts'ijbuben jun xcantaya i 

cha'an jini xñopt'añob mu! bA 
i tempañob i ba ya! ti Efeso: “Jini 
chucul ba i cha'an wucp'ejl ec! ti 
ñoj ba i c'ab, jini mu' ba i cha'len 
xAmbal ti! yojlil jini wucts'ijt 
lámpara melbil bA ti oro, jiñach 
mu! bA i yal ili t'an: ?Cambil c 
cha'an la! melbal yic'ot wocol ba la! 
we'tel yic'ot i p'atalel la! pusic'al 
ti' cuchol wocol. Cujil mach mejlic 
la' cuch jontol ba winicob. Tsa'ix 
la! wen q'uelbe i ye'tel jini mu! bA 
i lon cuyob i ba ti apóstolob. Tsa'ix 
la! ña'ta xlotiyajobach. 3CAmbil c 
cha'an la! p'atAlel ti' cuchol wocol. 
Woli' lajt'el la! cha'an cha'an tij 
c'aba'. Ma'anic tsa! lujb'ayetla. 

4Pero an chuqui mach wenic ti la! 

tojlel. Ma'anix mi la! wen c'uxbiñon 
che! bajche' ti ñaxan. 5Ña'tanla 
bajche! tsa! ajniyetla che! maxto 
anic yajlemetla. Caya la! mul. Cha! 
melela che' bajche' ti ñaxan. Mi 
ma'anic mi la' cay la' mul mi caj 
c bac! tilel ba! añetla cha'an mic 
chilbeñetla la! lámpara. An chuqui 
mi la! mel ti uts'at. Mi la! ts'a'liben 
i melbal nicolaitajob*. Mic ts'a'len 
ja'el. 

TJini am ba i chiquin la! i 
yubiben i t'an i yEspíritu Dios mu' 
ba i suben xñopt'añob mu! ba i 
tempañob i bA. Jini mu! ba i majlel 
i cha'an mi caj caq'uen i c'uxben i 
wut jini te! i yejtal ba laj cuxtalel 
am ba ti' yojlil i paraíso* Dios”. 


I cantesantel Esmirna 

8'Ts'ijbuben jun jini xcantaya 
i cha'an xñopt'añob mu' ba i 
tempañob i ba ya! ti Esmirna: 
“Joñon añon ti ñaxan. Añon ti! 
yujtibal. Tsa! chAmiyon, tsa! cha! 
cuxtiyiyon. Woliyon ti t'an. 3CAmbil 
c cha'an la! melbal yic'ot la! wocol. 
Ma'anic la! chuba'an, pero cabalach 
la! wenlel. Cambil c cha'an ja'el 
bajche! mi! ts'a"leñetla jini mu! bA 
ilon cuyob i bA ti israelob. Mach 
israelobic, pero i cha'añob Satanás. 
10 Mach la! bac'ñan jini wocol mu! 
ba caj i tajetla. Awilan jini xiba mi 
caj i lamital otsañetla ti ñujp'ibal 
cha'an mi' yilabentel la' pusic'al. 
Mi caj la! tic'lantel lujump'ejl q'uin. 
Xuc'ul yom mi la' wajñel anquese 
mi la' wajq'uel ti chamel. Mi caj 
caq'ueñetla la! cuxtalel che! bajche' 
corona. 

11Jini am ba i chiquin la' i 
yubiben i t'an jini Espíritu mu! bA 
i suben xñopt'añob. Jini mu' ba i 
majlel i cha'an ma'anic mi caj i 
chamel ti' cha'yajlel”. 


I cantesantel Pérgamo 


12Ts'ijbuben jun xcantaya i cha'an 
xñopt'añob mu! ba i tempañob i 
bA ya! ti Pérgamo: “Jini am bA i 
yespada jay ba i yej ti' cha!wejlel, 
mi' yal ili t'an: Cambil c cha'an la! 
melbal ya' ba' chumuletla ba' woli' 


APOCALIPSIS 2 


cha'len yumal Satanás. Pero woli la' 
chan ña'tan j c'aba'. Ma'anic tsa! la! 
caya la! ñopon. Xuc'uletla ja'el che! 
ba tsa! tsansanti Antipas, xuc'ul bA 
testigo c cha'an tsa' ba i yac'ayon 
ti cAjñel ya' ba! añetla ba! chumul 
Satanás. 

14pero mic subeñetla chuqui tac 
mach wenic ti la! tojlel. Ya! añob la' 
wic'ot mu! DA i ñopob i cantesabal 
Balaam, jini Balaam tsa' ba i sube 
Balac cha'an mi' yac' ti yajlel i 
yalobilob Israel che' ba tsi' payayob 
cha'an mi' c'uxob we'elal aq'uebil 
ba dios tac, cha'an mi' cha'leñob 
i ts'i'lel. 15Ya' añob la! wic'ot 
ja'el mu' ba i ñopob i cantesabal 
nicolaitajob mu! ba c ts'a'len. 16 Jini 
cha'an cayala la' mul. Mi ma'anic 
mi la! cay la! mul mi caj c bac' tilel 
ba' añetla. Mi caj j contrajin jini 
nicolaitajob yic'ot jini espada am bA 
ti quej. 

17 Jini am ba i chiquin la! i 
yubiben i t'an jini Espíritu mu! bA 
i suben xñopt'añob. Jini mu' ba i 
majlel i cha'an mi caj caq'uen i c'ux 
mucul ba maná*. Mi caj caq'uen 
jump'ejl sasac ba ala xajlel, ba' 
otsAbil tsiji' ba i c'aba'. Ma'anic 
majch yujil chuqui otsabil, cojach 
jini mu! ba i ch'am”. 


I cantesantel Tiatira 


18 Ts'ijbuben xcantaya i cha'an 
xñopt'añob mu! ba i tempañob i 
bA ya! ti Tiatira: “I Yalobil Dios, 
jini woli ba ti lejmel i wut bajche' 
c'ajc, jini am ba i yoc che! bajche! 
c'anc'an taq'uin c'an tsañan ba ti 
c'ajc. Jiñach mu! ba i yal ili t'an: 
19Cambil c cha'an la' melbal. Mi 
la' c'uxbiñon. Mi la' ñopon. Cambil 

c cha'an la! we'tel yic'ot i p'atalel 
la' pusic'al ti' cuchol wocol. Jini 
la' melbal tsa' ba la' mele ti wi'il 
ñumen cabal bajche' ti ñaxan. 
20Mic subeñetla ja'el chuqui mach 
wenic ti la' tojlel. Mi la' cuchben i 
jontolil jini x'ixic Jezabel, mu! bA 
i cuy i ba ti x'alt'an. Mi! cantesan 
c winicob. Mi' socbeñob i pusic'al 
cha'!an mi' cha'leñob ts'i'lel, cha'an 
mi' c'uxob we'elal aq'uebil ba dios 
tac. ?1Tsac pijta cha'an mi! cay i 


mul, pero mach yomic i cay i ts'i'lel. 


22 Awilan, wolic choc jini x'ixic ti' 
ch'ac ba' mi caj i yubin cabal wocol 
yic'ot jini tsa' ba i pi'leyob ti' ts'i'lel, 
mi ma'anic mi! cayob i mul. ?3Mi 
caj c tsansan i yalobilob Jezabel. 
Pejtelel xñopt'añob baqui jach mi' 
tempañob i ba mi caj i ña'tañob 
joñoñAch mu! ba c wen q'uelbeñob 
i pusic'al yic'ot i ña'tabal. Ti 
jujuntiquiletla mi caj caq'ueñetla 
la! tojol che! bajche' an la! melbal. 
24Mic subeñetla pejtelel añet bA 

la ti Tiatira, mach ba ñopolic la! 
cha'an i cantesabal Jezabel yic'ot 
jini mucul tac ba i cantesabal 
Satanás mu! ba i lon q'uelob ti ñuc 
la' pi'alob: Ma'anic mi caq'ueñetla 
yamba la! cuch. 25Jini jach yom mi 
la! chan lot ti la! pusic'al jini am bA 
la! cha'an jinto mic tilel. 

26 Jini mu! ba i majlel i cha'an 
yic'ot jini mu' ba i melbeñon que'tel 
c'alal ti' jilibal mi caj cotsañob 
ti' yum colem tejclumob. ?”Tsats 
mi caj i cha'leñob yumal, chucul i 
cha'añob vara melbil bA ti tsucul 
taq'uin. Mi caj i jisañob jini xñusa 
t'añob che! bajche! mi! bic'ti tojp'el 
p'ejt. Che'ach i p'atalel bajche' c 
p'AtAlel tsa! ba i yaq'ueyon c Tat. 

28Mi caj caq'ueñob jini ec! wen 
tsiquil ba ti sa'ajel. 29Jini am bA 

i chiquin la! i yubiben i t'an jini 
Espíritu mu! bA i suben xñopt'añob”. 


I cAntesAntel Sardis 


Ts'ijbuben xcantaya i cha'an 

xñopt'añob mu' ba i tempañob 
i ba ya! ti Sardis: “Jini am ba i 
cha'an wuctiquil espíritu i cha'an 
Dios yic'ot wucp'ejl ec', jiñach mu! 
ba i yal ili t'an: Cambil c cha'an 
la' melbal. Cujil chameñetla yilal 
anquese lon cuxuletla ti alol. 
2Chaca q'uele la! bA. La! cha! p'ojlic 
i wenlel la! pusic'al woli ba ti 
jilel. Come tsac taja mach uts'atic 
la! melbal ti! tojlel Dios. 3Ña'tanla 
chuqui tsa! la! wubi yic'ot chuqui 
tsa! la! jac'a. Xuc'ul yom mi la! ñop. 
CAyAx la! mul. Mi ma'anic mi la! 
chaca q'uel la! bA, mi caj c tile] ba' 
añetla che! bajche' xujch'. Ma'anic 
mi caj la! ña'tan baqui ora mi caj c 
tilel ba! añetla. 

4An hermanojob ti Sardis mach 

bA anic tsi! bib'esayob i pislel. Mi 
caj i cha'leñob xAmbal quic'ot, 
lapal i cha'añob sasac ba i pislel. 
Che'ach yom come uts'at i melbal. 
5Jini mu' ba i majlel i cha'an mi caj 
i yaq'uentel i lap sasac ba i pislel. 
Ma'anic mi caj c yapben i c'aba' ti 
jun ba' otsabilob i c'aba' año' ba i 
cuxtalel. Mi caj c sub ti' tojel c Tat 
yic'ot ti! tojel i yángelob. Jini am 
ba i chiquin la' i yubiben i t'an jini 
Espíritu mu' ba i suben xñopt'añob”. 


I cantesantel Filadelfia 
T'Ts'ijbuben xcantaya i cha'an 
xñopt'añob mu! ba i tempañob i ba ya! 
ti Filadelfia: “Jini Ch'ujul Ba, jiñach 

Isujm BA, am bA i cha'an i llave David. 


Che' an chuqui mi' jam, ma'anic 
majch mi' ñup'. Che' an chuqui 
mi' ñup', ma'anic majch mi' jam. 
Jiñach mu! bA i yal ili t'an: 8 CAmbil 
c cha'an la' melbal. Awilan, jamal 
jump'ejl i ti! tsa! bA cac'a ti! tojel la' 
wut. Ma'anic majch mi mejlel i ñup', 
come anquese ts'ita' jach la! p'atalel 
tsa'ix la! jac'beyon c t'an. Ma'anic 
tsa! la! wala mach la! cañayonic. 
9 Awilan, mi caj c pay tilel ti la! tojlel 
i cha'año' bA Satanás, winicob mu! 
bA i cha'leñob lot. Mi! cuyob i ba ti 
israelob anquese mach israelobic. 
Mux caj c pAyob tilel cha'an mi' 
ñocchocoñob i ba ti! tojel la! woc. 
Mi caj i ña'tañob c'ux mi cubiñetla. 
10 Come xuc'ul woli la! jac'beñon c 
t'an anquese wersa mi la' cuch wocol. 
Jini cha'an mi caj cantañetla ame i 
tajetla wocol ti' yorajlel wocol mu' ba 
caj i tilel ti pejtelel pañimil cha'an mi 
yilabentelob i pusic'al jini chumulo' 
ba ti pañimil. 

11 Awilan, talon ti ora. Lotola ti 
la' pusic'al jini tsa' ba aq'uentiyetla 
ame anic majqui mi! chilbeñetla la! 
corona. 12Jini mu! ba i majlel i cha'an 
mi caj caq'uen i yajñel bajche! oy ti' 
templo c Dios. Ma'anix mi caj i chan 
loq'uel ya'i. Mi caj c ts'ijbuben i c'aba' 
c Dios ti jini winic yic'ot tsiji' bA j 
c'aba! yic'ot i c'aba! i tejclum c Dios, 
jini tsiji' ba Jerusalén mu! ba iloq'uel 
tilel ti panchan ch'oyol ba tic Dios. 
13Jini am ba i chiquin la' i yubiben 
i t'an jini Espíritu mu' ba i suben 
xñopt'añob”. 


I cantesantel Laodicea 
14Ts'ijbuben jini xcantaya i cha'an 
xñopt'añob mu! ba i tempañob i 

ba ya! ti Laodicea: “Awilan, jini 
Amén ba, jini isujm ba, jini xuc'ul 
ba Testigo mu' ba i cha'len yumal 
ti' tojlel pejtel i melbal Dios, jiñach 
mu! bA i yal ili t'an: Cambil 
c cha'an la' melbal. Ma'anic mi 
la' wac' la' pusic'al cha'an mi 
la' melbeñon que'tel. Ma'anic 
mi la! wac! la! pusic'al cha'an mi 
la! contrajiñon. Mach ticaweticla, 
mach tsawañeticla. Uts'at 
junchajpic jach la! pensar. 16Pero 
c'unq'uixiñet jach la. Jini cha'an 
mi caj c xejtañetla loq'uel tic tojlel, 
come ma'anic chuqui mi la! mel 
ti pejtelel la! pusic'al. 17 Mi la! lon 
al: Wen chumulon lojon. Cabal tsa! 
p'ojli c chuba'an. Ma'anic chuqui 
an to yom c cha'an lojon, che'etla. 
Ma'anic mi la' ña'tan mach wen 
chumuleticla, c'ax p'ump'uñetla, 
ma'anic la! chuba'an, xpots'etla, 
pits'iletla yilal. 18 Mic subeñetla 
cha'an mi la' man oro tic tojlel 
saq'uesabil ba ti c'ajc, cha'an wen 
chumul mi la! wajñel. Mañala wen 
sasac ba la! pislel cha'an mi la! lap, 
ame quisintiquic mi la! wubin che! 
pits'il mi la! q'uejlel. Boño la! wut 
yic'ot i ts'acal cha'an mi' c'otel la! 
wut. 

19Jini mu' ba j c'uxbin mic 
tic'. Mic ju'saben i pusic'al. Jini 
cha'an yom baxetla. Cayala la' mul. 
20 Awilan, wa'alon, wolic jats'ben i 
ti' otot. Mi an majch mi' yubibeñon 
c t'an mu! ba i jambeñon i ti! otot, 
mi caj cochel ba'an, mi caj c cha'len 
we'el yic'ot. Mux caj i cha'len we'el 
quic'ot ja'el. ?1 Jini mu! ba i majlel 
i cha'an mi caj c suben buchtal 
quic'ot tic yumantel, che! bajche! 
tsa! buchleyon quic'ot c Tat ti' 

yumantel che! bA tsa! majli c cha'an. 


22 Jini am ba i chiquin la! i yubiben 
i t'an jini Espíritu mu' ba i suben 
xñopt'añob”. 


I ch'ujutesantel Dios ya' ti panchan 
Ti wi'il tsaj q'uele: Awilan, 
jambil jump'ejl i ti' panchan. 

Jini ñaxan ba t'an tsa' ba cubi 
lajalach bajche' i t'an trompeta. Tsi' 
subeyon: La' ti letsel ilayi. Mi caj c 
pasbeñet chuqui tac wersa mi' caj 
ti ujtel, che'en. ?Ti ora tsa' bujt'i 
c pusic'al ti Espíritu. Awilan, tsaj 
q'uele jump'ejl buchlibal ac'bil 
ba ti panchan yic'ot jini ya! bA 
buchul ti' yumantel. 3Lajal yilal jini 
buchul ba bajche' jaspe xajlel yic'ot 
sardio xajlel. An t'oxja! ti' joytalel 
i buchlib Dios lajal yilal bajche' 
esmeralda xajlel. 4Ti' joytalel i 
buchlib an champ'ejl i cha'c'al 
buchlibal. Ya' buchulob ti' ye'tel 
tsaj q'uele chantiquil i cha'c'al 
(24) ancianojob lapal i cha'añob 
sasac ba i pislel. An i corona tac 
melbil ba ti oro c'acal ti! jol. 5Tsa! 
loq'ui chajc yic'ot cabal t'an yic'ot 
i t'an chajc ti! buchlib Dios. Woli ti 
lejmel wucp'ejl lámpara ya' ti' tojel 
ili buchlibal. Jiñach i yejtal jini 
wuctiquil espíritu i cha'an Dios. ŝTi' 
tojel i buchlib Dios an colem ñajb 
yilal, am ba i saclel che! bajche' 
espejo. 

Ti' joytalel jini buchlibal ti' 


chanwejlel, an chantiquil querubín*. 


An cabal i wut ti' wut yic'ot ti' pat. 
7 Jini ñaxan ba querubín che! yilal 
bajche! colem bajlum. I cha'ticlel 
che! yilal bajche' ala tat wacax. Jini 
i yuxticlel an i wut bajche' i wut 
winic. Jini i chanticlel che' yilal 

bajche! xiye' woli bA ti wejlel. 8 Ti 
jujuntiquil an wawaq'uejl i wich'. 
An cabal i wut tac ti! joytalel i 
cuctal yic'ot ti' mal. Ti pejtelel q'uin 
yic'ot ti pejtelel ac'alel ma'anic mi' 
cAyob i yal: Ch'ujul, ch'ujul, ch'ujul 
lac Yum Dios jini Mach ba Anic i 
P'isol i P'atalel, jini am ba ti wajali, 
jini am bA wale, jini tal to bA. Che! 
mi' yalob. 9 Ti pejtelel ora jini 
chantiquil querubin mi' tsictesañob 
i ñuclel jini buchul ba ti' yumantel. 
Ti jujunyajl che' mi' c'ayibeñob i 
ñuclel, che' mi' subeñob wocolix 

i yala jini cuxul ba ti pejtelel 

ora, 10jini chantiquil i cha'c'al 
ancianojob mi' pacchocoñob i ba ti' 
tojel jini buchul ba ti' yumantel. Mi' 
ch'ujutesañob jini cuxul ba Dios ti 
pejtelel ora. Mi' yac'ob i corona ti' 
tojel i buchlib. Mi! yalob: 11Uts'at c 
Yum lojon. Yom mi' sujbel a ñuclel 
yic'ot a c'uxbintel yic'ot a p'atalel, 
come jatet tsa' mele pejtelel chuqui 
tac an. Ti pejtelel tsa' mejli cha'an 
che'ach a wom. Tsa' laj aq'ue i 
cuxtalel, che'ob. 


Balal ba jun yic'ot jini tiñame' 
Tsaj q'uele balal ba jun ti 
ñoj ba i c'ab jini buchul ba ti' 
buchlib Dios. An i ts'ijbal ti' pam 
yic'ot ti! pat. Ñup'ul jini jun ti 
wucp'ejl sello. 2Tsaj q'uele p'atal 
ba ángel. Wen c'am tsi' cha'le t'an: 
¿Majqui uts'at? La' i jam jini jun. 
La' i loc'saben i sellojlel tac jini jun, 
che'en. 3Ma'anic tsa! tajle juntiquil 
us'at ba ti panchan mi ti pañimil, mi 
ti yebal pañimil. Ma'anic majch tsa! 
mejli i jam jini jun cha'an mi' q'uel. 
4Tsac cha'le cabal uq'uel, come 
ma'anic tsa' tajle mi juntiquilic 

uts'at ba cha'an mi' jam jini jun. 
Ma'anic majch tsa' mejli i pejcan 
jini jun. Ma'anic majqui tsa' mejli 
i q'uel. 5Juntiquil anciano tsi' 
subeyon: Mach a cha'len uq'uel. 
Q'uele jini colem Bajlum loq'uem 
ba ti' p'olbal Judá. Jiñach ñuc ba i 
p'olbal David. Tsa' majli i cha'an. 
Jini cha'an mi mejlel i loc'san jini 
wucp'ejl i sellojlel cha'an mi' jam 
jini jun, che'en. 

êTsaj q'uele ya'an jini TiñAme! 
ti' tojel i buchlib Dios, joyol ti 
chantiquil querubiñob yic'ot 
ancianojob. Tsiquil tsa' tsansanti 
jini Tiñame' pero cha' cuxul. An 
wucts'ijt i xulub i yejtal i p'atalel 
yic'ot wucp'ejl i wut. Jiñach 
wuctiquil espíritu i cha'an Dios 
chocbilo' ba tilel ti pejtelel pañimil. 
T'Tsa! tili jini Tiñame'. Tsi' ch'ama 
jini jun am ba ti ñoj ba i c'ab 
Dios ya! ba! buchul ti' yumantel. 
8Che! ba tsi! ch'ama jini jun, jini 
chantiquil querubiñob yic'ot 
chantiquil i cha'c'al ancianojob 
tsi' pacchocoyob i ba ti' tojel jini 
Tiñamel. Ti jujuntiquil an i cha'an 
arpa yic'ot taza melbil ba ti oro 
but'ul ba ti pom. Jiñach i yejtal i 
yoración i cha'año' ba Dios. 

9'Tsi! c'ayiyob tsiji' ba c'ay: Wen 
uts'atet. Uts'at ma! ch'am jini 
jun cha'an ma' tsilben i sellojlel 
tac, come tsa! tsansantiyet, tsa! 
mañayon lojon ti a ch'ich'el cha'an 
mic ñop lojon Dios. Loq'uemon 
lojon ti jujunchajp winicob, yic'ot 
ti pejtelel t'an tac, yic'ot ti pejtelel 
tejclum tac. 10Tsa! wotsayon lojon 
ti rey yic'ot ti motomaj ti! tojlel 
Dios. Mi caj c cha'len lojon yumal ti 
pañimil, che'ob. 

11Tsaj q'uele cabal ángelob 
ti' joytalel i buchlib Dios. Tsa 
cubibeyob i t'an yic'ot i t'an jini 
querubiñob yic'ot i t'an ancianojob 
ti pic ti pic. Wen bajc'Alob. 1?Tsi' 
yalayob ti c'am ba t'an: Uts'at jini 
Tiñame' tsa! ba tsansanti. Uts'at 
mi! ch'am i ye'tel yic'ot i chuba'an, 
yic'ot i ña'tabal, yic'ot i p'atalel 
yic'ot i ñuclel. Uts'at mi lac sub i 
ñuclel, che'ob. 

13Tsa cubi woli ti t'an pejtelel 
melbil tac ba am ba i cuxtalel ti 
panchan yic'ot ti pam lum, yic'ot 
ti yebal lum, yic'ot ti colem ñajb, 
yic'ot pejtelel chuqui tac an ti 
pañimil. Tsi' yalayob: La! lac sub 
i ñuclel yic'ot i c'uxbintel yic'ot i 
saclel, yic'ot i p'atalel, ti pejtelel 
ora, jini buchul ba ti' yumantel 
yic'ot jini Tiñame', che'ob. 14Jini 
chantiquil querubiñob tsi' yalayob: 
Amén, che'ob. Jini chantiquil i 
cha'c'al ancianojob tsi' pacchocoyob 
i ba. Tsi' ch'ujutesayob jini cuxul ba 
ti pejtelel ora. 


Wucp'ejl sello 

Tsaj q'uele tsi' jama jump'ejl 

sello jini Tiñame'. Tsa cubibe 
i t'an juntiquil querubín i pi'al jini 
uxtiquil. Wen c'am tsi' cha'le t'an 
che! bajche' i t'an chaje. Tsi' yala: 
La! q'uele, che'en. ?Tsaj q'uele, 
awilan an juncojt sasac caballo. Jini 
c'achal ba ti! pat an i cha'an jalajb. 
Tsa' aq'uenti corona. Tsa' loq'ui 
majlel. Tsa' majli i cha'an. Tsi' mala 
majlel. 

3Che' ba tsi' jama i cha'p'ejlel 

sello, tsa cubibe i t'an i cha'ticlel 
querubín. Tsi' yala: La' q'uele, 
che'en. 4Tsa' loq'ui tilel yamba 

caballo, wen chachac. Jini c'achal 
ba ti' pat caballo tsa' aq'uenti i 
p'AtAlel cha'an mi! tech guerra ti' 
tojlel winicob cha'an mi' tsansañob 
i bA. Tsa' aq'uenti junts'ijt colem 
espada. 

5Che' ba tsi! jama i yuxp'ejlel 
sello, tsa cubibe i t'an i yuxticlel 
querubín. Tsi' yala: La' q'uele, 
che'en. Tsaj q'uele, awilan, an 
juncojt i'ic' caballo. Jini c'achal 
ba ti! pat an p'isoñib ti! c'ab. Tsa 
cubi t'an loq'uem ba ti' yojlil jini 
chantiquil querubiñob. Tsi' yala: 
Jump'ejl kilo trigo jiñach i tojol 
jump'ejl q'uin e'tel. Uxp'ejl kilo 
cebada, jiñach i tojol jump'ejl q'uin 
e'tel. Mach ma' jisan mi ts'usubil mi 
olivojil, che'en. 

TChe' ba tsi! jama i champ'ejlel 
sello, tsa cubibe i t'an i chanticlel 
querubín. Tsi' yala: La' q'uele, 
che'en. 8Tsaj q'uele, awilan, an 
juncojt c'anc'an caballo. Jini c'achal 
ba ti! pat, i c'aba' Stsansa. Yamba 
c'achlib tsi' tsajca majlel, i c'aba' i 
Yajñib Chameño' BA. Tsa' aq'uenti 
i p'atalel cha'an mi! tsansan bajc'al 
winicob ti espada, yic'ot ti wi'ñal, 
yic'ot ti chamel, yic'ot ti jontol 
ba bate'el. Ti chanchantiquil tsa! 
chami jujuntiquil. 

9Che! ba tsi! jama i jo'p'ejlel 
sello, tsaj q'uele ti' yebal i 
pulantib* i majtan Dios i ch'ujlel 
pejtelel winicob x'ixicob tsa' ba 
tsansantiyob cha'an xuc'ulob ti' t'an 
Dios, tsi' yac'ayob ti cajñel Cristo. 
10Tsi' cha'leyob c'am ba t'an. Tsi' 
yalayob: C Yum lojon am ba cabal 
a p'atalel, ch'ujulet, isujmet, ¿jala 
to mi caj a cha'len meloñel? ¿Jala 
to mi caj a q'uextAbeñob i jontolil 

jini chumulo' ba ti pañimil tsa' ba i 
bec'beyon lojon c ch'ich'el? che'ob. 
11Ti jujuntiquil tsa! aq'uentiyob 
sasac ba i bujc wen pal ba. Tsa! 
subentiyob yom to mi' c'ajob i yo 
jinto mi! laj julelob i pi'Alob ti e'tel 
yic'ot i yermanojob mu' ba caj i 
tsAnsAntelob ja'el. 

12Tsaj q'uele che! ba tsi! jama 
i wacp'ejlel sello. Tsa' tili colem 
yujquel. Tsa' ic'a q'uin. Tsa' sujti 
che' bajche' pisil melbil ba ti' 
tsutsel chivo. Tsa! sujti jini uw che! 
bajche' ch'ich'. 13Jini ec! ti panchan 
tsa' yajli ti lum che' bajche' mi' 
p'ajtel i wut higuera te' che' mi' 
ñijcan p'atal ba ic!. 14'Tsa! sac jili 
panchan che! bajche' mi! bAjlel jun. 
Pejtelel wits tac yic'ot pejtelel lum 
tac joyol ba ti ja! tsa! loc'santi ti' 
yajñib. 

15Jini reyob ti pañimil, yic'ot año! 
bA i ye'tel, yic'ot wen chumulo! bA, 
yic'ot i yaj capitañob soldadojob, 
yic'ot jini p'atalo' ba, yic'ot pejtelel 
año' ba ti' yum, yic'ot pejtelel mach 
ba añobic ti! yum tsi' mucuyob i bA 
ti ch'en tac yic'ot ti xajlel tac am 
ba ti colem wits. 16Tsi! pejcayob 
wits tac yic'ot xajlel tac: Yajlen ti 
joñon lojon. MActAbeñon lojon i 
wut jini buchul ba ti' yumantel. 
Mactabeñon lojon i mich'ajel jini 
Tiñamel!. 17 Come tsatix tili ñuc ba 
i q'uiñilel i mich'ajel. ¿Majqui mi 
mejlel i cuch?che'ob. 


144,000 tsa' aq'uentiyob i sellojlel 
Ti wi'il tsaj q'uele chantiquil 
ángelob wa'alo' ba ti 

champ'ejl i xujc pañimil. Woli' 
tic'ob chanchajp ic' am ba ti 
pañimil ame ñumic ti pañimil 

yic'ot ti colem ñajb yic'ot ti te!el. 
2'Tsaj q'uele ja'el yamba ángel 
woli' letsel tilel ti! pasibal q'uin, 
chucul i cha'an i sellojlel jini cuxul 
ba Dios. Ti c'am ba t'an tsi' pejca 
jini chantiquil ángelob tsa' bA 
aq'uentiyob i p'atalel cha'an mi' 
tic'lañob pañimil yic'ot colem ñajb. 
ŝ3Tsi' yala: Mach mi la! tic'lan jini 
lum mi colem ñajb mi te', jinto 
mi la cac! i sellojlel Dios ti' pam i 
winicob Dios, che'en. 

4Tsa cubi jaytiquilob tsa' 
aq'uentiyob i sellojlel loq'uemo' 
ba ti jujunmojt i p'olbal Israel. An 
waxaclujumpic (144,000). Tsa! 
aq'uentiyob i sellojlel: lajchamp'ejl 
mil (12,000) i p'olbal Judá, 
lajchamp'ejl mil i p'olbal Rubén, 
lajchamp'ejl mil i p'olbal Gad, 
êlajchamp'ejl mil i p'olbal Aser, 
lajchamp'ejl mil i p'olbal Neftalí, 
lajchamp'ejl mil i p'olbal Manasés, 
TlajchAmp'ejl mil i p'olbal Simeón, 
lajchamp'ejl mil i p'olbal Leví, 
lajchamp'ejl mil i p'olbal Isacar, 
8lajchamp'ejl mil i p'olbal Zabulón, 
lajchamp'ejl mil i p'olbal José, 
yic'ot lajchamp'ejl mil i p'olbal 
Benjamín. 


Bajc'al winicob x'ixicob lapal i 
cha'añob sasac ba pal ba i buje 
9 Awilan, ti wi'il tsaj q'uele 

motocñayob winicob x'ixicob. 
Ma'anic majqui tsa' mejli i tsicob. 
Ch'oyolob ti pejtelel tejclum tac, ti 
jujunmojt winicob, ti pejtelel lum 
yic'ot ti pejtelel t'an tac. Wa'alob 
ti' tojel i buchlib Dios, ti' tojlel 
jini Tiñame'!, lapal i cha'añob pal 
ba i buje sasac bA. An i yopol xan 
ti' c'ab. 10Tsi' cha'leyob c'am bA 

t'an. Tsi' yalayob: Yujil coltaya lac 
Dios buchul ba ti' ye'tel yic'ot jini 
Tiñame', che'ob. 1! Pejtelel ángelob 
tsa' wa'leyob ti' joytalel i buchlib, 
ti' joytalel ancianojob yic'ot 

jini chantiquil querubiñob. Tsi' 
pacchocoyob i ba ti' tojel i buchlib 
Dios. Tsi' ch'ujutesayob Dios. 1?Tsi' 
yalayob: Amén. La' lac suben i 
c'uxbintel yic'ot i ñuclel yic'ot i 
ña'tabal lac Dios. La' lac suben 
wocolix i yala cha'an i ñuclel yic'ot 
i p'atalel yic'ot i wersa ti pejtelel 
ora. Amén, che'ob. 

13 Juntiquil anciano tsi! subeyon: 
¿Majqui jini winicob lapal i 
cha'añob sasac ba i bujc? ¿Baqui 
ch'oyolob? che'en. 14Tsac sube: 

C yum, a wujil jatet, cho'on. Tsi' 
subeyon: Tsa' loq'uiyob ti ñuc bA 
wocol. Tsa'ix i wuts'uyob i pislel. 
Tsi' saq'uesayob ti' ch'ich'el jini 
Tiñame'. 15Jini cha'an wa! añob ti! 
tojel i buchlib Dios. Mi' cha'libeñob 
i ye'tel ti q'uiñil ti ac'alel ti mal 

i Templo*. Jini buchul ba ti' 
yumantel mi caj i yajñel yic'otob. 
16Ma'anix mi caj i chan ubiñob 
wi'ñal mi tiquin ti'. Jini q'uin 
ma'anix mi caj i pulob. Ma'anix mi 
caj i yubiñob ticwal. 1 Jini TiñAme! 
am ba ti' tojel i buchlib Dios mi 

caj i cantañob. Mi caj i pasbeñob 
majlel cuxul ba ja'. Dios mi caj i 
sujcubeñob pejtelel i ya'lel i wut, 
che'en. 


I wucp'ejlel sello 
Che' ba tsi' jama i wucp'ejlel 
sello jini Tiñame', ñach'al 
tsa! cale panchan che! bajche! ojlil 
ora. ?Tsaj q'uele jini wuctiquil 
ángelob wa'alo' ba ti! tojel Dios. Tsa' 

aq'uentiyob wucts'ijt trompeta. 3'Tsa! 
tili yımba ángel. Tsa' wa'le ti! tojel 
i pulantib i majtan Dios, chucul i 
cha'an i yajñib pom melbil ba ti 

oro. Tsa' aq'uenti cabal pom cha'an 
mi! xab yic'ot i yoración pejtelel i 
cha'año' bA Dios. Tsi' yac'a ti pulel 
ti pam pulantib melbil ba ti oro 

ya! ti! tojel i buchlib Dios. 4I buts'il 
jini pom tsa! bA i yAc!aA ti pulel jini 
ángel, tsa! letsi ti! tojlel Dios yic'ot i 
yoración winicob x'ixicob i cha'año! 
ba Dios. 5Jini ángel tsi' ch'ama i 
yajñib pom. Tsi' but'u ti! nich c'ajc 
loq'uem ba ti pulantib. Tsi' choco 
jubel ti pañimil. Tsa' tili i t'an chajc, 
yic'ot cabal t'an tac, yic'ot chaje 
yic'ot yujquel lum. 


Wucts'ijt trompeta 


8Jini wuctiquil ángelob am bA 
i cha'añob wucts'ijt trompeta, tsi' 
chajpayob i ba cha'an mi' wusob. 
7 Jini ñaxan ba ángel tsi! wusu i 
trompeta. Tsa! tili tuñija! yic'ot c'ajc 
xAbAl yic'ot ch'ich'. Tsa! chojqui 
jubel ti pañimil. Tsa' t'oxle yilal 
ti uxpejt. Tsa' puli jumpejt lum 
yic'ot te'el. Tsa' puli pejtelel yajyax 
pimel. 81 cha'ticlel ángel tsi! wusu 
i trompeta. An chuqui tsa' chojqui 
ochel ti colem ñajb. Che' yilal 
bajche! colem wits woli ba ti pulel 
ti c'ajc. Tsa' t'oxle yilal jini colem 
ñajb ti uxpejt. Jumpejt tsa! pantAyi 
ti ch'ich'. 9Ti u'uxcojt cuxul bA 
i chAñil colem ñajb tsa! chami 
jujuncojt. Ti u'uxp'ejl colem barco 
tsa! jili jujump'ejl. 101 yuxticlel 
ángel tsi! wusu i trompeta. Tsa! 
yajli colem ec! ti lum. Woli ti lejmel 
che! bajche' taj. Ti u'uxp'ejl colem 
ja! yic'ot i loq'uib ja! tsa! yajli jini 

colem ec! ti pam jujump'ejl colem 
ja! yic'ot jujump'ejl i loq'uib ja'. 
I c'aba! jini ec! jiñach Ch'aj. Ti 
u'uxp'ejl ja! tsa! ch'aj'a jujump'ejl 
ya! ba! tsa! yajli ec'. Tsa! chamiyob 
cabal winicob cha'an jini ja! come 
ch'aj'esabil. 121 chanticlel ángel tsi' 
wusu i trompeta. Tsa' ic'a ojlil (1/3) 
jini q'uin, yic'ot ojlil (1⁄3) jini uw, 
yic'ot ojlil jini ec'. Che' jini, ma'anic 
tsi! yac'a i saclel pañimil ba! i'ic', 
mi ti q'uiñil mi ti ac'alel. 13Che' ba 
tsaj q'uele, tsa cubi juntiquil ángel 
woli ba ti wejlel ti ojlil panchan. 
Tsa cubibe i t'an che' c'am tsi' yala: 
Obol i bA, obol i bA, ñumen cabal 
wocol mi caj i tajob jini chumulo' 
ba ti pañimil che' mi' yubiñob i t'an 
yamba uxp'ejl trompeta mu! ba caj i 
wusob jini yamba uxtiquil ángelob, 
che'en. 

I jo'ticlel ángel tsi' wusu i 

trompeta. Tsaj q'uele jump'ejl 
ec! tsa! ba yajli ti panchan c'alal 
ti pañimil. Tsa' aq'uenti i llavejlel 
jini ch'en mach ba anix mi' tajben 
i yebal. ?Tsi' jambe i ti' jini tam 
ba ch'en. Tsa' loq'ui buts' ti ch'en 
lajal bajche' i buts'il colem c'ajc. 
Tsa' ic'a jini q'uin yic'ot pañimil 
cha'an jini buts' loq'uem ba ti 
ch'en. ĉTsa' loq'ui cabal sajc' ya! ti 
buts'. Tsa' pam pujqui ti pañimil. 
Tsa' aq'uenti i p'atalel che! bajche! 
i p'atalel siñan. 4Tsa' subenti saje! 
cha'an ma'anic mi' c'ux jam mi 
pimel mi te'. Cojach mi' c'uxob 
jini winicob mach ba añobic i 
sellojlel Dios ti' pam. 5Ma'anic 
tsa' aq'uenti i p'atalel cha'an mi' 
tsansañob winicob come tic'bilob. 
Pero tsa! aq'uenti i p'atalel cha'an 
mi' tic'lañob jo'p'ejl uw cha'an 

mi! yaq'ueñob wocol che! bajche' 
i c'uxel i yej siñan che! mi! c'ux 
winic. ŝTi jim ba ora winicob mi 
caj i lon saclañob bajche' mi mejlel 
i chamelob. Ma'anic mi caj i tajob. 
Anquese yomob chamel, mach 
mejlicob. 

7Che' yilal ili sajc' bajche' caballo 
chajpabil ba cha'an guerra. An 
i corona tac ti' jol melbil ba ti 
oro. Che'ach i wut bajche' i wut 
winicob. 8Lajal i tsutsel i jol bajche' 
i tsutsel i jol x'ixic. Lajal i baquel 
i yej bajche' i baquel i yej colem 
bajlum. 9An i sujl wechel ti! tajn 
lajal bajche' tsucu taq'uin. Lajal 
tsi! cha'le t'an i wich' bajche' cabal 
carreta mu! ba i tujc'an majlel 
caballo che' mi' cha'len ajñel ti 
guerra. 10C'ux i ñej che! bajche' 
i ñej siñan. An i p'atalel ti! ñej 
cha'an mi' tic'lan winicob jo'p'ejl 
uw. 11An i rey jini sajc', jiñach i 
yángel jini ch'en mach ba anix mi' 
tajben i yebal. I c'aba'ach Abadón 
ti' t'an hebreo, jiñach Apolión ti' 
t'an griego. I sujmlel i c'aba' jiñach 
“Yujil bA Jisaya”. 


12Tsa'ix ñumi jini ñaxan bA wocol. 
Awilan, tal to yamba cha'yajl wocol. 


131 wacticlel ángel tsi! wusu i 
trompeta. Tsa cubibe i t'an loq'uem 
ba ti chants'ijt xulub am ba ti jini 
pulantib melbil ba ti oro ya! ti! tojel 
Dios. 141 wacticlel ángel, jini chucul 
ba i cha'an trompeta tsa! subenti: 
Jiti jini chantiquil ángelob cachalo' 
ba ti colem ja' i c'aba' Eufrates. 
Che! tsa! subenti. 15Tsa! jijtiyob 

jini chantiquil ángelob chajpabilo' 
ba cha'an ili ora, yic'ot ili q'uin, 
yic'ot ili uw, yic'ot ili jabil cha'an 
mi' tsansañob winicob, jujuntiquil 

loq'uem ba ti u'uxtiquil. 16I tsicol 
jini cabal soldadojob c'achalo' ba ti 
caballo jiñach lujunc'al millón. Tsa 
cubi jaybajc! i tsicol. 

17Tsaj q'uele cabal caballo yic'ot 
jini c'achalo' ba. An i majquil i 
tajn jini c'achalo' bA, chachac 
bajche' c'ajc, yajyax bajche' jacinto, 
c'anc'an bajche' azufre. Che! yilal 
i jol caballo bajche' i jol colem 
bajlum. Tsa' loq'ui c'ajc ti! yej 
yic'ot buts' yic'ot azufre. 18 Tsa' 
tsansantiyob winicob jujuntiquil 
loq'uem ba ti u'uxtiquil, cha'an ti' 
caj jini uxchajp wocol, c!'ajc yic'ot 
buts' yic'ot azufre, tsa' ba loq'ui 
ti' yej caballo. 1°Come an i p'atalel 
ti' yej yic'ot ti' ñej jini caballo. Che' 
yilal i ñej bajche' lucum. An tac i jol 
ti' ñej. Tsi' c'añayob i low winicob. 

20Yamba winicob mach ba anic 
tsa' chamiyob ti jini wocol ma'anic 
tsi' cayayob i mel jontol ba i melbal. 
Ma'anic tsi' cayayob i ch'ujutesan 
xibajob, yic'ot dios oro tac, yic'ot 
dios plata tac, yic'ot dios c'anc'an 
taq'uin tac, yic'ot dios xajlel tac, 
yic'ot dios te' tac, mach ba anic 
mi' c'otel i wut, mach ba anic mi' 
yubin t'an, mach ba yujilic xambal. 
21Ma'anic tsi! cayayob tsansa, mi 
wujt, mi ts'i'lel, mi xujch'. 


Jini ángel am ba ala jun ti' c'ab 

1 Tsaj q'uele tsa' loq'ui ti 
panchan yamba p'atal ba 

ángel. Tsa' jubi tilel. An tocal ti' 
joytalel. An t'ox ja' ti' chañelal i 
jol. Che' yilal i wut bajche' q'uin. 
Che'ach i yoc bajche' wa'al ba 
c'ajc. 2Ya! ti' c'ab an ala jun yujil 
ba bajlel. Jambil. Tsi' yac'a ñoj bA 
i yoc ti! pam colem ñajb. Tsi' yac'a 


APOCALIPSIS 10, 11 


ts'ej bA i yoc ti' pam lum. 3Wen 
c'am tsi! cha'le oñel che! bajche' mi' 
cha'len t'an colem bajlum. Che' bA 
tsa! ujti ti oñel, wucyajl tsi! cha'le 
t'an chajc. 4Che! wucyajl tsa! ujti 
ti t'an chajc tsa! cala cajel ti ts'ijb. 
Tsa cubi t'an loq'uem ba ti panchan. 
Tsi' subeyon: Ñup'u ti sello chuqui 
tsi! subu che! wucyajl tsi! cha"le t'an 
chaje. Mach a ts'ijban, che'en. 

5Jini ángel tsa' ba j q'uele, jini 
xat wa'al ba ti colem ñajb yic'ot ti 
lum, tsi! letsa i c'ab ti panchan. Tsi' 
subu t'an ti' c'aba' jini cuxul ba ti 
pejtelel ora, tsa! ba i mele panchan 
yic'ot i bal, yic'ot pañimil yic'ot i 
bal, yic'ot colem ñajb yic'ot i bal. 
Tsi' yala mach chan jalix mi caj i 
jilel pañimil. 7Che' mi! cha'len t'an 
i wucticlel ángel, che' mi' cajel i 
wus trompeta, mi' caj ti ts'actiyel i 
sujmlel Dios maxto ba tsictiyemic 
ti yamba ora che! bajche' Dios 
tsi' sube i winicob, jini x'alt'añob, 
che'en. 

8 Jini t'an tsa! ba cubi loq'uem 
ba ti panchan tsi' cha' pejcayon. 
Tsi' yala: Cucu. Ch!'AmA jini jamal 
ba jun am ba ti' c'ab jini ángel xat 
wa'al bA ti! pam colem ñajb yic'ot ti' 
pam lum, che'en. 9Jini cha'an tsa! 
majliyon ya! ba'an jini ángel. Tsac 
sube yom mi! yaq'ueñon jini ala 
jun. Jini ángel tsi' subeyon: Ch'AmA, 


c'uxu. Ch'aj mi caj a wubin ti a ñAc!. 


Pero tsaj mi caj a wubin ti a wej 
lajal bajche' i tsajel chab, che'en. 
10Tsac ch'ama jini ala jun am ba ti' 
c'ab ángel. Tsaj c'uxu. Tsa cubi ti 
quej tsaj che' bajche' chab. Che' ba 
tsa! ujti j c'ux, ch'aj tsa cubi tic ñac!. 
11Tsi' subeyon: Wersa ma! cha! sub 
chuqui mi caj i tajob cabAl winicob 

x'ixicob yic'ot i reyob cabal tejclum 
tac, yujilo' ba cabal t'an ti chajp ti 
chajp, che'en. 


Cha'tiquil mu' ba caj i yac'ob 
ti cajñel Jesucristo 
1 Tsa' aq'uentiyon junts'ijt 
amay lajal bajche' vara. Tsa' 
subentiyon: Ch'ojyen. P'isi i Templo 
Dios yic'ot i pulantib i majtan Dios 
yic'ot jini mu' ba i ch'ujutesañob 
Dios ya! ti Templo. 2Mach a p'is i 
pam Templo am ba ti! mal corral. 
La! to ajnic. Aq'uebilix gentilob*. 
Cha'p'ejl i yuxc'al (42) uw mi caj i 
t'uchtañob jini ch'ujul bA tejclum. 
3Mi caj caq'uen i p'atalel cha'tiquil 
testigo mu! ba caj i yac'oñob ti 
cAjñel. Uxc'al i chambajc' (1,260) 
q'uin mi caj i cha'leñob subt'an, 
lapal i cha'añob i pislel melbil 
ba ti! tsutsel chivo. 4Jini cha'tejc 
olivo te! yic'ot cha'ts'ijt i yajñib 
nichim i yejtalobach jini cha'tiquil 
testigojob wa'alo' ba ti' tojel i Yum 
pañimil. 5Che! an majqui yom i 
lowob mi' loq'uel c'ajc ti! yejob 
cha'an mi' jisan i contrajob. Che'ach 
mi' caj ti wersa jilel jini yom ba i 
low jini cha'tiquil. ŠAñob i p'atalel 
jini cha'tiquil cha'an mi' ñup'ob 
panchan cha'an ma'anic mi! yAc! 
ja'al ba' ora woliyob ti subt'an. 
Añob i p'atalel cha'an mi! pantesan 
ti ch'ich' i loq'uib ja'. Añob i p'atalel 
cha'an mi' tic'lañob pañimil ti cabal 
wocol che' bajche' jayyajl yomob. 
TChe! mi' yujtel i ye'tel jini 

cha'tiquil testigo, mi caj i tilel jini 
jontol ba bate'el mu! ba i letsel 
loq'uel ti ch'en mach ba anix mi' 
tajben i yebal. Mi caj i tech guerra 
ti' contra jini cha'tiquil. Mi caj i 


423 


majlel i cha'an. Mi caj i tsansan jini 
cha'tiquil. 8Mi caj i ñol caytalob i 
bac'tal jini chameño' ba ti colem 
bij ti colem tejclum ya! ba! tsa! 
ch'ijle ti cruz i Yum. An i c'aba' ti 
lajiya Sodoma yic'ot Egipto. ° CabAl 
winicob ch'oyolo' bA ti cabal 
tejclum ti cabal lum yujilo! ba 
cabal t'an ti chajp ti chajp mi caj i 
q'uelbeñob i bac'tal jini chameño' 
ba ojlil i champ'ejl q'uin, come 
mach yomobic i yac'ob i t'an cha'an 
mi! mujquelob. 10Tijicñayob i 
pusic'al jini chumulo' ba ti pañimil 
ti! tojlelob. Mi! q'uextabeñob i bA 
i majtan, come ñucob i pusic'al 
cha'an tsa' jiliyob jini cha'tiquil, 
come tsi' tic'layob jini chumulo' ba 
ti pañimil. 

11Che' ñumenix ojlil i champ'ejl 
q'uin, Dios tsi' cha' otsabeyob 
i ch'ujlel cha'an mi! cuxtayelob. 
Tsa' wa'leyob ti' yoc. Wen cabal 
tsi' cha'leyob baq'uen jini tsa! ba i 
q'ueleyob. 1? Jini cha'tiquil x'alt'añob 
tsi' yubiyob c'am ba t'an loq'uem bA 
ti panchan. Tsi' subeyob: Letsenla 
tilel ilayi, che'en. Tsa' letsiyob majlel 
ti panchan ti tocal. Jini i contrajob 
tsi! q'ueleyob. 13Ti jim ba ora tsa! 
tili colem yujquel. Tsa' t'oxle yilal 
tejclum ti lujumpejt. Jumpejt tsa! jili. 
Tsa' chAmiyob ojlil i waxaclujumbajc' 
(7,000) winicob cha'an jini yujquel. 
Jini cuxulob to ba tsa' wen cajiyob 
ti baq'uen. Tsi! subuyob ñuc Dios am 
ba ti panchan. 14Tsa' ujti ti ñumeli 
cha'yajlel wocol. Awilan, mi caj i bac! 
tilel i yuxyajlel wocol. 


I wucp'ejlel trompeta 


15] wucticlel ángel tsi! wusu i 
trompeta. Tsa' cajiyob ti c'am bA 

t'an ti panchan. Tsi' yalayob: I 
yumantel tac pañimil tsa'ix ochi 
ti' wenta lac Yum yic'ot ti' wenta 
Cristo. Mi caj i cha'len yumal 
ti pejtelel ora, che'ob. 16Jini 
chantiquil i cha'c'al (24) ancianojob 
buchulo' ba ti' ye'tel ti' tojel Dios tsi' 
pacchocoyob i ba. Tsi' ch'ujutesayob 
Dios. 1Tsi' yalayob: Ma'anic i p'isol 
a p'AtAlel. Wocolix a wala c Yum 
Dios, am bA wale yic'ot ti wajali 
yic'ot ti talto bA ora, come tsa!ix 
a c'AñA ñuc bA a p'atAlel. Tsa'ix 
caji a yumantel. 18Mich'ob jini 
año' ba ti pejtelel pañimil. Wolix 
a pas a mich'lel. I yorajlelix ma' 
mel jini chameño' ba. I yorajlelix 
ma' waq'ueñob i chobejtabal a 
winicob yic'ot x'alt'añob a cha'an, 
yic'ot pejtel a cha'año' ba mu' ba i 
bac'ñañob a c'aba', jini ch'o'ch'oco' 
ba yic'ot jini ñuco' bA. I yorajlelix 
ma! jisan jini mu! ba i jisañob 
pañimil. Che! tsi! yalayob. 

19Tsa' jajmi i templo Dios ya! ti 
panchan. I caxajlel jini trato bA i 
t'an Dios tsa! q'uejli ti' mal templo. 
Tsa' caji ti tsictiyel i xu'il chajc tac, 
yic'ot c'am ba t'an tac, yic'ot i t'an 
tac chajc, yic'ot yujquel lum, yic'ot 
colem tuñija'. 


Jini x'ixic yic'ot jini colem ba ajin 

1 Tsa' tsictiyi ñuc ba i yejtal 
i p'atalel Dios ti panchan: 

juntiquil x'ixic lapal ba i cha'an 
q'uin. An uw ti! yebal i yoc. C'acal 
ti' jol jump'ejl corona melbil ba ti 
lajchamp'ejl (12) ec'. ?Cantabil to i 
yalobil jini x'ixic. Tsa' caji ti wocol. 
Tsi' cha'le oñel che' woli ti bajq'uel, 
come i yorajlelix mi' yilan pañimil i 
yalobil. ĉTsa' tsictiyi yamba i yejtal 

i p'atalel ti panchan. Awilan, an 
colem ajin chachac bA. An wucp'ejl 
i jol yic'ot lujunts'ijt i xulub. An 
wucxojt i corona. 4I ñej tsi! tujc'a 
cabAl ec! ti panchan. Tsi! choco 
jubel ti lum jujump'ejl ec! loq'uem 
ba ti u'uxp'ejl. Jini ajin tsa! wa'le 
ti' tojel x'ixic che' woli ti bajq'uel 
cha'an mi' c'uxben i yalobil che' mi' 
yilan pañimil. 5Tsi! yila pañimil 
ch'iton ba i yalobil mu' ba caj i 
cha'len yumal ti pejtelel tejclum tac, 
chucul i cha'an vara yilal melbil ba 
ti tsucu taq'uin. Tsa' pajyi letsel i 
yalobil ba'an Dios c'alal ti' buchlib 
Dios. ŝTsa' puts'i majlel jini x'ixic ti 
jochol ba lum ba' chajpabil i yajñib 
ti Dios cha'an ya'i mi' we'santel jini 
x'ixic uxc'al i chambajc' (1,260) 
q'uin. 

TTi wi'il tsa! caji guerra ti 
panchan. Miguel yic'ot i yángelob 
tsi' cha'leyob guerra ti' contra jini 
ajin yic'ot i yángelob jini ajin. êTsa' 
majli i cha'an Miguel. Ma'anix tsa' 
chan tajle ti panchan i yajñib jini 
ajin yic'ot i yángelob. 9 Tsa! chojqui 
jubel jini colem ajin. Jiñach jini 
oñiyix ba lucum, am ba cha'chajp 
i c'aba', xiba yic'ot Satanás. Jiñach 
mu! bA i lotin pejtel winicob ti 
pañimil. Tsa' chojqui jubel ti lum 
yic'ot pejtelel i yángelob. 10Tsa 
cubi c'am ba t'an ti panchan. Tsi' 
yala: Tsatix tili i coltantel winicob 
x'ixicob yic'ot i p'atalel yic'ot i 
yumantel lac Dios yic'ot i p'atalel 
Cristo. Come tsa'ix chojqui jubel jini 
mu! bA i sub i mul la quermanojob. 
Mi' sub lac mul ti' tojlel Dios ti 
q'uiñil ti ac'alel. 11 Jini hermanojob 
tsi' malbeyob xiba cha'an ti' 
ch'ich'el jini TiñAme! yic'ot i t'an 

tsa! ba i subeyob. Ma'anic tsi' 
c'uxbiyob i cuxtalel che' babaq'uen 
mi' yajq'uelob ti chamel. 12Yom 
tijicña panchan yic'ot chumulo! bA 
ti panchan. Obol la! bA añet ba la ti 
pañimil yic'ot ti colem ñajb, come 
jini xiba tsa'ix jubi tilel ba! añetla. 
An cabal i mich'ajel come yujil 
lac'alix i yorajlel, che'en. 

13Jini ajin che! ba tsi! q'uele 
chocbilix jubel ti lum, tsa! caji i 
yajñesan majlel jini x'ixic tsa! ba i 
yac'a ti pañimil ch'iton ba i yalobil. 
14Tsa' aq'uenti jini x'ixic cha'q'uejl 
i wich' che! bajche' i wich' colem 
xiye! cha'an mi! puts'tan xiba. Tsi' 
cha'le wejlel majlel ti jochol ba lum 
ti' yajñib. Ya! tsa! we'santi jump'ejl 
jab yic'ot cha'p'ejl jab yic'ot ojlil 
jab. 15Jini lucum tsi! beq'ue loq'uel 
ja! ti! yej che! bajche' colem ja'. 
Tsi' chocbe majlel ti! pat jini x'ixic 
cha'an mi' jisan ti but'ja'. 16 Jini 
lum tsi' colta jini x'ixic. Jini lum tsi' 
cawa i yej yilal. Tsi' japa jini colem 
ja' tsa' ba bejq'ui loq'uel ti' yej ajin. 
17 Jini ajin cabal tsi' mich'le jini 
x'ixic. Tsa' majli i cha'len guerra ti' 
contra pejtel i p'olbal x'ixic mu! bA 
i jac'beñob i mandar Dios, mu' ba i 
ñopbeñob i t'an Jesucristo. 


Cha'cojt jontol ba bate'el 

1 Tsa' wa'leyon ti' ji'il colem 
ñajb. Tsaj q'uele jontol ba 

bate'el woli ba i loq'uel ti colem 
ñajb. An wucp'ejl i jol yic'ot 
lujunts'ijt i xulub yic'ot lujunxojt 
corona ti! xulub. Ya! ti! jol tac 
otsAbil i c'aba' jini mu! ba i p'aj 
Dios. ?Tsaj q'uele lajalach jini jontol 
bA bate'el bajche' c'anbo'lay. Che' 
yilal i yoc bajche' i yoc oso. Lajal 

i yej bajche' i yej colem bajlum. 
Jini ajin tsi! yaq'ue i p'atalel yic'ot 
i buchlib yic'ot ñuc ba i ye'tel. 
3Tsaj q'uele an i lojwel ti jump'ejl 
i jol. Colelix i chamel. Tsa' lajmi i 
lojwel. Pejtelel año' ba ti pañimil 
tsi' tsajcayob jini jontol ba bate'el. 
Tsa' toj sajtiyob i pusic'al. 4Tsi' 
ch'ujutesayob jini ajin, come jini 
ajin tsi' yaq'ue i ye'tel jontol ba 
bate'el. Tsi' ch'ujutesayob jini jontol 
ba bate'el ja'el. Tsi' yalayob: ¿Bacan 
yamba lajal bajche' jini jontol ba 
bate'el? ¿Majqui mi mejlel i cha'len 
guerra ti' contra? che'ob. 

5Tsa' aq'uenti i p'atalel ti t'an 
cha'an mi' chañ'esan i ba cha'an 
mi' p'aj Dios. Tsa' aq'uenti i p'atalel 
cha'an mi' cha'len mandar cha'p'ejl 
i yuxc'al (42) uw. ŠTsi! c'aña i yej 
i contrajin Dios. Tsi' p'ajbe Dios 
yic'ot i c'aba' Dios, yic'ot i chumlib, 
yic'ot jini chumulo' ba ti panchan. 
7Tsa' aq'uenti i cha'len guerra ti' 
contra i cha'año' ba Dios cha'an 
mi' malob. Tsa' aq'uenti i ye'tel ti 
yumal ti' tojlel winicob x'ixicob 
año! ba ti pejtel tejclum tac yujilo' 
ba t'an ti chajp ti chajp. 8Pejtelel 
woliyo! bA ti chumtal ti pañimil, 
mach ba otsabilic i c'aba! ti jini jun 
ba! otsAbilob i c'aba' jini año! ba i 
cuxtalel c'alal ti! tejchibal pañimil, 
mi caj i ch'ujutesañob jini bate'el. 
Jini jun i cha'añach jini Tiñame' tsa! 
ba tsansanti. 

9Majqui an i chiquin la! i yubin. 
10 Jini mu! ba caj ti cajchel cachal 
mi! majlel. Jini mu! ba i cha'len 
tsansa ti espada wersa mi caj i 
tsansantel ti espada. Che' jini mi' 
tsictiyel i p'atalel i cha'año' bA Dios 

ti' cuchol wocol, yic'ot i xuc'talel i 
pusic'al che' mi' ñopob Dios. 

11Ti wiil tsaj q'uele yamba 
jontol ba bate'el. Tsa' loq'ui tilel 
ti lum. An cha'tstijt i xulub lajal 
bajche' i xulub ala tat tiñAme!, pero 
tsi! cha'le t'an che! bajche' ajin. 
12Lajal i p'atalel bajche' jini ñaxan 
ba jontol ba bate'el. Tsi' cha'le 
e'tel ti' tojlel jini ñaxan ba. Tsi' 
xic'beyob pejtelel pañimil yic'ot 
pejtelel año' ba ti pañimil cha'an 
mi! ch'ujutesañob jini ñaxan bA 
bate'el tsa! ba lajmi i lojwel. 13Tsi' 
pasa cabal ñuc tac ba i yejtal i 
p'atalel. Tsi' paya loq'uel c'ajc ti 
panchan. Tsi' ju'sa ti lum ti' tojlel 
winicob. 14Tsi' loti pejtel chumulo' 
ba ti pañimil yic'ot i yejtal i p'atalel 
tsa' ba aq'uenti i pas ti' tojlel jini 
jontol ba bate'el. Tsi' yaq'ueyob 
mandar jini chumulo' ba ti pañimil 
cha'an mi' melob i yejtal jini jontol 
ba bate'el tsa' ba lojwi ti espada, 
tsa! ba cha! coli. 15Tsa! aq'uenti i 
p'AatAlel cha'an mi! yaq'uen i ch'ujlel 
i yejtal jini ñaxan bA bate'el cha'an 
mi' cha'len t'an yic'ot cha'an mi' 
yAc! ti tsansantel majqui jach mach 
yomic i ch'ujutesan. 16Tsi' yac'a 
i t'an cha'an mi' ts'ijbubentel i 
marcajlel pejtelel winicob x'ixicob 
ti ñoj ba i c'ab o ti' pam. Jini 
ñuco! ba yic'ot ch'o'ch'oco' ba, jini 
wen chumulo' ba yic'ot jini mach 
ba añobic i chuba'an, jini librejo! 
ba yic'ot año' ba ti' yum, tsa' laj 
ts'ijbubentiyob. 1Ma'anic majch tsa! 
mejli i cha'len choñoñel mAñoñel 
che! ma'anic i marcajlel. I marcajlel 
jiñach i c'aba! jini jontol bA bate'el 
o mi i númerojlel i c'aba!'. 

18Jiñach i sujmlel yom ba mi la' 
ña'tan. Jini am ba i ña'tabal lla! i 
p'is ti wenta i númerojlel jini jontol 
ba bate'el. Jiñach i númerojlel i 
c'aba' winic. I númerojlel jiñach 
seiscientos sesenta y seis (666). 
1 Tsaj q'uele awilan ya'an 

jini Tiñame' ti' pam wits 

i c'aba! Sion yic'ot waxaclujumpic 
(144,000) winicob x'ixicob. Ya' ti' 
pamob ts'ijbubil i c'aba' jini Tiñame' 
yic'ot i c'aba' i Tat. ?Tsa cubi t'an 
loq'uem ba ti panchan lajal bajche' 
i t'an cabal ja' yic'ot c'am ba i t'an 
chaje. Lajal jini t'an tsa! ba cubi 
che! bajche' i t'an arpa che! woli' 
nijcantel. 3Tsi! cha'leyob tsiji' ba 
c'ay ti' tojel i buchlib Dios yic'ot ti' 
tojel jini chantiquil querubín yic'ot 
ti' tojel jini ancianojob. Ma'anic 
majch tsa' mejli i can jini c'ay, 
cojach jini waxaclujumpic winicob 
x'ixicob tsa! ba majñiyob loq'uel ti' 
tojlel año' ba ti pañimil. 4Jiñobach 
saco' ba mach ba anic tsi' payayob 
i yijñam. Mi! tsajcañob jini TiñAme! 
baqui jach mi' majlel. Tsa' majñiyob 
loq'uel ti' tojlel i pi'alob. Jiñobach 
jini ñaxan pac! ti! tojlel Dios yic'ot 
jini TiñAme!. 5SMach yujilobic lot, 
come ma'añobic i bibi'lel ti! tojel i 
buchlib Dios. 


I c'ay jini coltabilo' ba 


Jini uxtiquil ángelob 

êTsaj q'uele yamba ángel woli ba 
ti wejlel ti ojlil panchan, ch'amal 
i cha'an jini wen t'an am ba ti 
pejtelel ora cha'an mi! subeñob jini 
chumulo' ba ti pañimil yic'ot jini 
año' ba ti pejtelel tejclum tac yic'ot 
pejtelel winicob x'ixicob yujilo' bA 

t'an ti chajp ti chajp. 7C'am tsi! 
cha'le t'an. Tsi! yala: BAc!ñanla 
Dios. Subenla i ñuclel. Tsa'ix tili i 
yorajlel cha'an mi' cha'len meloñel. 
Ch'ujutesanla jini tsa! ba i mele 
panchan yic'ot pañimil, yic'ot 
colem ñajb, yic'ot i loq'uib ja! tac, 
che'en. 8Yamba ángel, i cha'ticlel 
ba, tsi' tsajca tilel. Tsi' yala: 
Jejmenix, jejmenix Babilonia, jini 
colem tejclum, come tsi' yaq'ueyob 
i jap vino pejtelel año! ba ti pañimil. 
Jini vino jiñach i yejtal i ts'i'lel 
Babilonia, che'en. 

9Yamba ángel, i yuxticlel bA, 
tsi! tsajca tilel. Tsi' yala ti c'am bA 
t'an: Mi an majqui mi' ch'ujutesan 
jini jontol ba bate'el yic'ot i yejtal, 
mi an majqui mi' ch'amben i 
ts'ijbal ti' pam mi ti! c'ab, 10mi 
caj i yaq'uentel i jap vino i yejtal 
ba i mich'ajel Dios. Mach xabalic 
yic'ot ja' i mich'ajel mu' ba caj i 
choc tilel. Mi caj i tic'lan ti c'ajc 
yic'ot azufre ti' tojel jini ch'ujul ba 
ángelob, yic'ot ti! tojel jini Tiñame'. 
11I buts'il i wocol jini winicob mi' 
letsel majlel ti pejtelel ora. Jini mu' 
ba i ch'ujutesañob jini jontol ba 
bate'el yic'ot i yejtal yic'ot jini mu' 
ba i ch'ambeñob i c'aba' ma'anic mi' 
c'ajob i yo, mi ti q'uiñil mi ti ac'alel, 
che'en. 

12 Jini cha'an la! i cuchob wocol 
ti' xuc'talel i pusic'al i cha'año' ba 
Dios mu! bA i jac'beñob i mandar 
Dios yic'ot i cantesabal Jesús. 

13Tsa cubi t'an loq'uem ba ti 
panchan. Tsi' subeyon: Ts'ijban: 

“Tijicñayob ti pejtelel ora jini 
chameño' tsa! ba chamiyob che! añob 
ti lac Yum”. Tijicñayob cu, che'en 
jini Espíritu, come mi caj i c'ajob i yo. 

Tsi' cha'leyob wocol e'tel pero woli' 
c'ajbeñob i wut i melbal, che'en. 


I yorajlel c'ajbal ti pañimil 

14 Awilan, tsaj q'uele tocal wen 
sasac ba. Ya' buchul ti tocal tsaj 
q'uele i Yalobil Winic. C'acal ti' jol i 
corona melbil ba ti oro. Chucul ti' c'ab 
locol ba machit, jay ba i yej. 15'Tsa! 
loq'ui ti Templo yamba ángel. C'am 
tsi! cha'le t'an. Tsi' pejca ti c'am bA 
t'an jini buchul ba ti tocal: Wejlun 
majlel a machit. Cha'len c'ajbal, come 
tsa'ix tili i yorajlel. Wen tiquinix i 
wut ti pañimil, che'en. 16Jini buchul 
ba ti tocal tsa' caji i wejlun majlel 
jini machit ti pañimil. Tsi' loto jini 
winicob x'ixicob. 

17 Yamba ángel tsa! loq'ui ti Templo 
am ba ti panchan. Chucul i cha'an 
ja'el locol ba machit, jay ba i yej. 
18Yamba ángel tsa! loq'ui ba'an i 
pulantib i majtan Dios. An i p'atalel 
cha'an mi' jisan pañimil ti c'ajc. C'am 
tsi! cha'le t'an. Tsi' pejca jini am bA i 
machit jay ba i yej. Tsi' yala: Wejlun 
majlel a machit jay ba i yej. Tempan 
jini tsoc'ol ba ts'usub ti pañimil, 
come c'anix jini ts'usub, che'en. 19Jini 
ángel tsi' wejlu majlel i machit ti 
pañimil. Tsi' laj tempa i wut ts'usubil 
ti pañimil. Tsi' choco ochel ts'usub 
ti' yajts'ib, i yejtal ba i mich'ajel Dios. 
20Tsa' t'uchtanti ts'usub ya! ti! yajts'ib 
ti junwejl tejclum. Tsa' loq'ui ch'ich' 
ti' yajts'ib ts'usub. Tsa' tam'a letsel 
c'alal ti' taq'uiñal i yej caballo, Jo'c'al 
legua i ñajtlel. 


Wuctiquil ángelob yic'ot 
wucchajp wocol 
1 Tsaj q'uele yamba i yejtal 
i p'ntalel Dios ti panchan, 

wen ñuc, wen babaq'uen: wuctiquil 
ángelob yic'ot wucchajp wocol 
cha'an mi' tic'lañob winicob. Jini 
wucchajp wocol jiñach jini cojix ba 
wocol tac, come jiñach i ts'actiyib 

i mich'ajel Dios. 2Ya! tsaj q'uele 
ñajb melbil ba ti espejo yilal, xabal 
ti c'ajc. Ya! añob winicob tsa! ba i 
maAlayob jontol bA bate'el yic'ot i 
yejtal, yic'ot i númerojlel i c'aba'. 
Wa'alobix ti' pam colem ñajb melbil 
ba ti espejo. An i cha'añob cabal 
arpa aq'uebilo' ba i cha'an Dios. 
37Tsi! c'ayiyob i c'ay Moisés, i winic 
Dios, yic'ot i c'ay jini Tiñame'. 

Tsi' yalayob: Wen ñuc, wen uts'at 
pejtelel a melbal c Yum Dios, jatet 
Mach ba Anic i P'isol a P'atalel. Toj 
a bijlel, isujm ja'el. Jatet i Reyet 
pejtel i cha'año' ba Dios. 4C Yum, 
¿am ba winic mach ba anic mi caj i 
bac'ñabeñet a c'aba', mach bA anic 
mi caj i ñuq'uesAbeñet a c'aba!? 
Come jatet jach ch'ujulet. Jini 
cha'an pejtel año! ba ti pañimil mi 
caj i tilelob i ch'ujutesañet, come 
tsa! tsictiyi toj ba a meloñel. Che! 
tsi! c'ayiyob. 

STi wi'il tsaj q'uele, awilan, tsa' 
jajmi jini Templo, i yotlel Dios am 
ba ti panchan, ba' lotol i ts'ijbujel 
Dios. ĉêTsa' loq'uiyob ti Templo 
wuctiquil ángelob chucul i cha'añob 
wucchajp wocol. Jini ángelob 
lapalob i cha'an sac ba i pislel, c'ax 
uts'atax ba, sasac jax. Cachbil oro 
ti' tajn. 7 Juntiquil querubín am 
ba i ye'tel yic'ot jini uxtiquil tsi' 
yaq'ueyob jini wuctiquil ángelob 
wucp'ejl taza melbil ba ti oro. 
But'ul jini wucp'ejl taza ti' mich'ajel 
Dios, jini cuxul ba ti pejtelel ora. 
8'Tsa! bujt'i jini Templo ti buts' 

cha'an i ñuclel Dios yic'ot cha'an i 
p'atalel. Ma'anic majqui tsa! mejli 
ti ochel ti Templo jinto tsa' ujti jini 
wucchajp wocol tsa! ba i ch'amayob 
tilel jini wuctiquil ángelob. 


Wucp'ejl taza but'ul ba 
ti' mich'ajel Dios 
1 6 Tsa cubi wen c'am ba t'an 
loq'uem ba ti templo. Tsi' 

sube jini wuctiquil ángelob: Cucula. 
Beq'uela jubel ti lum i bal jini 
wucp'ejl taza but'ul ba ti' mich'ajel 
ba ángel. Tsi' beq'ue i bal taza ti 
pañimil. Tsa' p'ojli leco jax ba tsoy 
ti jini winicob am ba i cha'añob 
i ts'ijbal jini jontol ba bate'el, jini 
winicob tsa! ba i ch'ujutesabeyob i 
yejtal. 3I cha'ticlel ángel tsi' beq'ue 
i bal taza ti colem ñajb. Tsa' pantayi 
colem ñajb ti ch'ich' che! bajche' 
i ch'ich'el chamen ba winic. Tsa! 
chami pejtelel cuxul tac bA am ba ti 
colem ñajb. 

4I yuxticlel ángel tsi! beq'ue i bal 
taza ti colem ja' tac yic'ot i loq'uib 
tac ja'. Tsa! pantayi ti ch'ich'. 5Tsa 
cubibe i t'an jini ángel am ba ti' 
wenta cabal ja' tac. Tsi' yala: Tojet, 
c Yum, añet ba wale yic'ot ti wajali. 
Ch'ujulet come tsa'ix a cha'le 
meloñel ti! tojlelob. Come tsi! 
bec'beyob i ch'ich'el i cha'año' bA 
Dios yic'ot i ch'ich'el jini x'alt'añob. 
Wale tsa'ix a waq'ueyob i japob 
ch'ich'. Che'ach yom cha'an i mulob, 
che'en. 7Che' jini tsa cubi t'an 
tsa' ba loq'ui ti' pulantib i majtan 
Dios. Tsi' yala: Melel, c Yum Dios, 
Mach ba Anic i P'isol a P'atalel. Ma' 
cha'len meloñel ti isujm yic'ot ti toj, 
che'en. 

8I chanticlel ángel tsi! beq'ue i bal 
taza ti q'uin. Tsa' aq'uenti i p'atalel 
q'uin cha'an mi' pul winicob ti 
c'ajc. 9'Tsa! puliyob ti cabal ticwal. 
Tsi' p'ajbeyob i c'aba' Dios am bA i 
p'AtAlel cha'an mi! yac' jini wocol. 
Ma'anic tsi! cayayob i mul cha'an 
mi' q'uelob ti ñuc Dios. 

10] jo'ticlel ángel tsi! beq'ue 
i bal taza ti' buchlib jontol ba 
bate'el. Tsa' ic'a i lumal i yumantel. 
Winicob x'ixicob tsi' c'uxuyob i 
yac' cha'an i c'uxel i wocol. 11! Tsi' 
p'ajayob Dios am ba ti panchan 
cha'an i wocol yic'ot i tsoy. Ma'anic 
tsi! cayayob i jontolil. 

12] wacticlel ángel tsi! beq'ue i 
bal taza ti jini ñuc ba colem ja' i 
c'aba' Eufrates. Tsa' tiqui i ya'lel 
cha'an mi' chajpabentelob i bijlel 
reyob ch'oyolo' ba ba' mi' pasel 
q'uin. 13Tsaj q'uele: tsa! loq'ui bibi' 
bA espíritu ti! yej ajin yic'ot ti! yej 
jontol bA bate'el yic'ot ti! yej x'alt'an 
mu! bA i cha'len lot. Che! yilal 
bajche! xpequejc jini uxtiquil bibi' 
bA espíritujob. 14Jini espíritujob 
jiñach xibajob mu! bA i pas tacob i 
yejtal i p'atalel. Mi! majlelob ba'an 
reyob ti pejtelel pañimil cha'an mi! 
tempañob tilel ti guerra mu! bA caj i 
yujtel ti jini ñuc ba q'uin, i q'uiñilel 
Dios Mach ba Anic i P'isol i P'atalel. 
15 Awilan, talon che! bajche' xujch'. 
Tijicña jini woli ba i q'uel, woli bA 
i cantan i pislel ame pits'ilic mi' 
cha'len xambal, ame quisintiquic 
mi! yubin che! pits'il, che'en. 16Jini 
espíritujob tsi' tempayob tilel jini 
reyob ti lum, i c'aba' Armagedón ti' 
t'an hebreo. 

17] wucticlel ángel tsi! beq'ue i 
bal taza ti ic'. Tsa' loq'ui c'am bA 

t'an ti! buchlib Dios ya! ti templo 
am ba ti panchan. Tsi' yala: Tsa'ix 
ujti, che'en. 18Tsa' tsictiyi i xu'il 
chajc yic'ot ju'ucña ba t'an yic'ot 

i t'an chajc. Tsa' tili wen p'atal 

ba yujquel lum. C'alal ti' cajibal 
winicob ti pañimil ma'anic p'atal 
ba yujquel che! bajche' jini. 1° Jini 
colem tejclum tsa! t'oxle ti uxpejt. 
Jini tejclum tac ti pejtelel pañimil 
tsa! jejmi. Dios tsi! c'ajtesabe i mul 
Babilonia. Tsi' yaq'ue i jap jini vino 
am ba ti taza i yejtal ba i mich'ajel 
Dios. 2° Tsa' sac jili wits yic'ot lum 
tac joyol ba ti ja'. Ma'anic tsiquil 
ba! tsa! majli. ?1Tsa' yajli ti' pam 
winicob colem tuñija! loq'uem ba ti 
panchan. Ti jujump'ejl tuñija! an i 
yalel che! bajche' juncujch. Winicob 
tsi! p'ajayob Dios come wocol jax tsi! 
yubiyob cha'an tuñija!. 


Mi caj i yajq'uel ti toj mulil 
jini colem ba xmoja 
1 Tsa' tili juntiquil ángel i 
pi'al jini wactiquil chucul 
bA i cha'añob wucp'ejl taza. Tsi' 
pejcayon. Tsi' yala: La' ilayi. Mi caj 
c pasbeñet bajche' mi caj i yajq'uel 
ti toj mulil jini ñuc ba xmoja 
buchul ba ti! yumantel ba'an i xac! 
colem ñajb. 2Jini reyob ti pañimil 
tsi! cha'leyob ts'i'lel yic'ot. Jini 
chumulo' ba ti pañimil tsa' yac'ayob 
ti vino i yejtal ba i ts'i'lel, che'en. 
ŝTsa' bujt'i c pusic'al ti jini 

Espíritu. Tsi' payayon majlel ti 
jochol ba lum. Tsaj q'uele x'ixic 
buchul ti chacts'eran bA bate'el. An 
cabal i c'aba' tac jini bate'el mu! 
ba i p'aj Dios. An wucp'ejl i jol jini 
jontol ba bate'el yic'ot lujunts'ijt i 
xulub. 4Lapal i cha'an chaccojan ba 

yic'ot chachac ba i pislel jini x'ixic, 
ch'albil ti oro yic'ot ti c'ax uts'at 
ba ala xajlel tac, yic'ot ti perla 
tac. Chucbil i cha'an jump'ejl taza 
melbil ba ti oro. But'ul jini taza ti' 
bibi'lel tsa' ba i taja ti' ts'i'lel yic'ot 
pejtel ts'a'lebil bA. 5Ts'ijbubil i c'aba' 
ti' jol. Cambil i sujmlel ti Dios: 
JINI ÑUC BA BABILONIA, I ÑA'AL 
XMOJAJOB, I ÑA'AL JONTOLIL AM 
BA TI PAÑIMIL. êTsaj q'uele yac 
jini x'ixic cha'an tsi' japa i ch'ich'el 
i cha'año' ba Dios yic'ot i ch'ich'el 
jini tsa' ba chamiyob cha'an Jesús. 

Che! ba tsaj q'uele tsa! toj sajti c 
pusic'al. 7 Jini ángel tsi! subeyon: 
¿Chucoch mi' toj sajtel a pusic'al? 
Mi caj c subeñet i sujmlel jini x'ixic 
yic'ot jini jontol ba bate'el am 
ba wucp'ejl i jol yic'ot lujunts'ijt 
i xulub, woli ba i cuch jini x'ixic. 
8Jini jontol ba bate'el tsa' ba a 
q'uele jiñach am ba ti wajali, pero 
mach tsiquilix wale. Mi caj i letsel 
loq'uel ti ch'en mach ba anix mi' 
tajben i yebal cha'an mi' majlel 
ba' mi' jisantel. Mi caj i toj sajtel 
i pusic'al jini chumulo' ba ti lum, 
mach ba otsabilic i c'aba! ti jun ba' 
ts'ijbubil i c'aba' tac jini año' ba i 
cuxtalel c'alal ti' tejchibal pañimil. 
Mi caj i toj sajtelob i pusic'al che! 
mi' q'uelob jini jontol ba bate'el am 
ba ti wajali, mach ba tsiquilix wale, 
mu! ba caj i tilel. 

9La' i ch'amben isujm jini am bA 
cabal i pusic'al. Jini wucp'ejl i jol 
bate'el jiñach i yejtal wucp'ejl wits 
ba! buchul jini x'ixic. 1 Jiñach i 
yejtal wuctiquil reyob. Tsa'ix jiliyob 
i yumantel jo'tiquil. Juntiquil 
an wale. Yamba mu! to caj i tilel. 
Che' mi' tilel mach jalic mi' yajñel. 

11Jini jontol bA bate'el am ba ti 
wajali, mach ba anic wale, jiñach i 


waxaActiclel. I pi'alach jini wuctiquil. 


Mi' majlel ba' mi' jisantel. 

12 Jini lujunts'ijt xulub tsa! bA a 
q'uele jiñach lujuntiquil reyob maxto 
ba anic tsa' aq'uentiyob i yumantel. 
Pero mi caj i tem aq'uentelob i 
p'atAlel ti rey yic'ot jini jontol bA 
bate'el cha'an mi! cha'len yumal 
jump'ejl ora. 13Ti jump'ejl i pusic'al 
mi caj i yaq'ueñob jini bate'el i ye'tel 
yic'ot i p'atalel. 14Mi caj i contrajiñob 
jini Tiñame' ti guerra. Jini Tiñame' 
mi caj i mal come i Yumach 
yumalob, i Reyach reyob. Pejtel 
mu! bA i yajñelob yic'ot jini Tiñame' 
jiñobach paybilo' ba, yajcabilo' bA, 
xuc'ulo' ba i pusic'al, che'en. 

15Jini ángel tsi' cha' subeyon: 

Jini cabal ja' tac tsa' ba a q'uele 

ba' buchul xmoja jiñach bajc'Al1 
winicob x'ixicob año' ba ti cabal 
tejclum tac yujilo' ba t'an ti chajp ti 
chajp. 16Jini lujunts'ijt xulub tsa! ba 
a q'uele yic'ot jini jontol ba bate'el 
mi caj i ts'a'leñob jini xmoja. Mi 

caj i chilbeñob i chuba'an yic'ot i 
pislel. Mi caj i c'uxbeñob i bac'tal. 
Mi caj i pulob ti c'ajc. 1 Come Dios 
tsi! ñijcAbeyob i pusic'al cha'an mi' 
melob chuqui yom Dios. Mi caj i 
temob i t'an cha'an mi' yaq'ueñob 
jini jontol ba bate'el i yumantel 
jinto mi! ts'actiyel i t'an Dios. 18 Jini 
x'ixic tsa' ba a q'uele jiñach jini 
colem tejclum mu! bA i yumantel ti' 
tojlel jini reyob ti pañimil. Che! tsi! 
yala jini ángel. 


Jejmenix Babilonia 
1 Ti wi'il tsaj q'uele yamba 
ángel. Tsa' jubi tilel ti 

panchan. An cabal i p'atalel. Tsa' 
sac'a pañimil cha'an i c'ac'al i 
ñuclel. ?Tsi' cha'le oñel ti c'am bA 
t'an. Tsi' yala: Jejmenix, jejmenix 
jini ñuc ba Babilonia. Ya'ix 
chumulob xibajob yic'ot pejtel 
bibi' ba espíritu. I yajñibix pejtelel 
bibi' ba te'lemut mu! bA i ts'a'lentel. 
3Come pejtelel año! ba ti pañimil 
tsa'ix i japbeyob i vino, i yejtal ba i 
ts'i'lel yic'ot i bibi'lel. Jini reyob ti 
pañimil tsi! cha'leyob ts'i'lel yic'ot 
año! ba ti Babilonia. Tsa' ochiyob 
ti rico jini xchoñoñelob ti pañimil 
come cabal jax tsi' jisabeyob i 
taq'uin jini año' ba ti Babilonia, 
che'en. 

4Tsa cubi yamba t'an loq'uem 
ba ti panchan. Tsi' yala: Loq'uenla 
yati, c cha'añet ba la. Mach mi 
la' tsajcan año' ba ti Babilonia ti 
mulil, ame aq'uentiquet la' wocol 
lajal bajche'ob. Come tsa'ix i 
latschoco i mul c'alal ti panchan. 
Ña'tabilix i cha'an Dios i jontolil. 
6Cha! aq'uenla che! bajche' tsi' 
yaq'ueyetla. Tojola ti' cha'yajlel 
che' bajche' an i melbal. Ti jini 
jach ba taza tsa! bA i yaq'ueyetla 
la! jap vino, aq'uenla junyajl i 
ñumel cha'an mi' jap. 7 Che! bajche' 
tsi! chañ'esa i bA che! bA tsa! wen 
chumle ti cabal i chuba'an che'ach 
yom mi la' p'isben cabal i wocol 
yic'ot i yuq'uel, come mi' lon al ti' 
pusic'al: “Buchulon tic yumantel 
che! bajche! rey. Mach meba'onic. 
Ma'anic mi caj cubin wocol yic'ot 
uq'uel”, che'ob. 8Jini cha'an ti 
jump'ejl jach q'uin mi caj i tilel 
cabal i wocol. Mi caj i chamel, mi 
caj i cha'len uq'uel, mi caj i yubin 
wi!ñal. Mi caj i pulel ti c'ajc, come 

p'atal lac Yum Dios mu! ba i mel 
Babilonia. 

9Jini reyob ti pañimil tsa! ba i 
cha'leyob ts'i'lel yic'ot, tsa! ba wen 
chumleyob cha'an i chuba'an, mi' 
cajelob ti uq'uel. Mi caj i yuc'tañob 
che' mi' q'uelbeñob i buts'il che' 
mi! pulel. 10Mi caj i ñajta wa'talob 
ti baq'uen ame i tajob wocol. Mi 
caj i yalob: “iObol i bA, obol i bA, 
jini colem tejclum Babilonia, jini 
p'atal ba tejclum, come ti jump'ejl 
jach ora tsa! bac! ajq'ui ti toj mulil!” 
che'ob. 

11 Jini xchoñoñelob ti pañimil mi' 
cajelob ti uq'uel. Mi caj i yuc'tañob, 
come ma'anix majch yom i chan 
mamben i choñoñel. 12An i 
choñoñel melbil ba ti oro ti plata 
yic'ot c'ax uts'at ba ala xajlel tac, 
letsem ba i tojol, yic'ot perla tac 
yic'ot wen ba pisil yic'ot chaccojan 
bA, yic'ot seda, yic'ot chacts'eran bA 
yic'ot xojocña ba te', yic'ot pejtelel 
latu melbil ba ti marfil yic'ot 
pejtelel melbil tac ba ti te' letsem 
ba i tojol, yic'ot c'anc'an taq'uin, 
yic'ot tsucu taq'uin, yic'ot mármol 
xajlel, 13yic!ot i ts'acal we'elal i 
c'aba' canela, yic'ot jAts'acña bA, 
yic'ot pom, yic'ot xojocña ba ts'ac, 
yic'ot xojocña bA pom, yic'ot vino, 
yic'ot aceite, yic'ot wen juch'bil ba 
harina, yic'ot trigo, yic'ot alac'al, 
yic'ot tiñAmel!, yic'ot caballo, yic'ot 
carreta tac, yic'ot ja'el i ch'ujlel 
winicob. 

14Mach a chan tajax jini sumuc 
ba i wut te' mu' ba i mulan a 
pusic'al. Mi caj i laj jilel jini i t'ojol 
tac ba yic'ot chuqui tac c'uxbibil a 
cha'an. Ma'anix mi caj a chan taj 
ti pejtelel ora. 15Jini xchoñoñelob 

tsa! ba i choñoyob ili tac, tsa! bA 
wen chumleyob cha'an i chuba'an 
xmoja, mi caj i ñajta wa'talob 
cha'an baq'uen ame i tajob wocol. 
Mi' cajelob ti uq'uel. Jal mi caj i 
yuc'tañob. 16Mi caj i yalob: “iObol 

i bA, obol i ba, jini colem tejclum 
ba! tsi' lApayob wen ba i pislel yic'ot 
chaccojan ba yic'ot chacts'eran bA, 
ch'albil ba ti oro yic'ot c'ax uts'at ba 
ala xajlel, yic'ot perla tac; 1 come ti 
jump'ejl ora tsa'ix laj jili i chuba'an 
ti pejtelel!” che'ob. 

Pejtel i yumob barco yic'ot 
winicob tsa! ba i cha'leyob xambal 
ti barco yic'ot x'e'telob ti barco 
yic'ot pejtelel mu! ba i cha'leñob 
ganar ti colem ñajb mi caj i ñajta 
wa'talob. 18Mi caj i cha'leñob oñel 
che! mi! q'uelbeñob i buts'il c'ajc 
ba! woli ti pulel. Mi caj i yAlob: 

“¿Bacan yamba tejclum lajal bajche' 
jini colem tejclum?” che'ob. 19 Mi 
caj i chocob ts'ubejn ti! pam i jol. 
Mi caj i cha'leñob c'am ba t'an che! 
mi' yuc'tañob. Mi caj i cha'leñob 
uq'uel. Mi caj i yalob: “iObol i bA, 
obol i bA, come ti jump'ejl jach 

ora tsa'ix jili jini colem tejclum ba' 
wen chumulob pejtelel i yumob 
barco cha'an i choñoñel ti colem 
ñajb yic'ot i chuba'an jini año' ba 
ti Babilonia”, che'ob. 20La! ñuc'ac 
la' pusic'al, añet ba la ti panchan, 
yic'ot i cha'año' ba Dios, yic'ot 
apóstolob, yic'ot x'alt'añob, come 
Dios tsi' mele Babilonia ti la' tojlel, 
che'en. 

21 Juntiquil ángel am ba i p'atalel 
tsi! ch'uyu xajlel che! bajche!' 
colem ña'atun. Tsi! choco ochel 
ti colem ñajb. Tsi' yala: Che' ja'el 
c'am mi caj i chojquel jubel jini 

colem tejclum Babilonia. Ma'anix 
mi caj i chan tajtal ti pejtelel ora. 
22Ma'anix música yai. Ma'anix 
majqui mi' ñijcan arpa mi yamba 
música. Ma'anix majqui mi' wus 
amay mi trompeta. Ma'anix x'e'tel 
yujilo' ba i melol pachi, mi pisil, 
mi ts'ac mi yamba. Ma'anix mi 

caj i chan ubintel i t'an ña'atun. 
23Yati ma'anix mi caj i tsictiyel i 
c'ac'al lámpara. Ma'anix mi caj i 
yubintel i t'an xñujpuñelob. Come 
jini xchoñoñelob a cha'an jiñobach 
ñuco! ba ti pañimil. Tsa' loti pejtelel 
tejclum tac ti! caj a lot. ?4Ya' tsa! 
bejq'ui i ch'ich'el x'alt'añob yic'ot 
i ch'ich'el i cha'año' ba Dios, yic'ot 
pejtelel tsa! ba tsansantiyob ti 
pañimil. Che! tsi! yala ángel. 


iAleluya! 
1 Che! ba tsa! ujti ti t'an tsa 
cubibe i t'an bajc'al winicob 

x'ixicob ti panchan. C'am tsi' 
yalayob: iAleluya! Tilem ti lac Yum 
Dios laj coltantel. La' sujbic i ñuclel 
yic'ot i c'uxbintel yic'ot i p'atalel. 
2Come mi' cha'len meloñel ti isujm 
yic'ot ti toj. Come tsa'ix i mele jini 
ñuc ba xmoja tsa! ba i yoc'mesa 
pañimil ti! ts'i"lel. Dios tsi! q'uextabe 
i jontolil jini xmoja cha'an tsi! bec'be 
i ch'ich'el i winicob Dios, che'ob. 
ŝ3Ti' cha'yajlel tsi' yalayob: iAleluya! 
Mi' letsel i buts'il xmoja ti pejtelel 
ora, che'ob. 4Tsi' pacchocoyob i 
ba ti lum jini chantiquil i cha'c'al 
(24) ancianojob yic'ot chantiquil 
querubín. Tsi' ch'ujutesayob Dios, 
buchul ba ti' yumantel. Tsi' yalayob: 
Amén. Aleluya, che'ob. 

5Tsa' loq'ui t'an ti! buchlib Dios. 
Tsi' yala: Subenla i ñuclel lac Dios 

pejteletla i winiquet ba la mu' ba la' 
bac'ñan, ch'o'ch'oquet ba la yic'ot 
ñuquet ba la, che'en. ĉTsa cubi t'an 
che! bajche! i t'an bajc'al winicob, 
che! bajche' i t'an cholocña ba ja', 
che! bajche' i t'an p'atal ba chajc. 
Tsi' yala: iAleluya! come woli ti 
yumantel lac Yum Dios, Mach bA 
Anic i P'isol i P'atalel. 7La! ñuc'ac 
lac pusic'al. La! la cubin i tijicñayel 
lac pusic'al. La' lac sub i ñuclel lac 
Yum, come i yorajlelix mi' cha'len 
ñujpuñel jini Tiñame'. Tsa'ix i 
chajpa i ba jini xch'oc c'ajtibil ba i 
cha'an. êTsa'ix aq'uenti i lap wen 
uts'at ba sasac pisil i c'aba' lino. 
Sasac jax, come jini wen uts'at bA 
pisil jiñach i yejtal toj ba i melbal i 
cha'año' ba Dios, che'en. 

9Jini ángel tsi! subeyon: Ts'ijban 
ti jun: “Tijicñayob jini mu! ba i 
pajyelob ti c'ux waj che! mi! cha'len 
ñujpuñel jini TiñAme!”, che'en. Jini 
ángel tsi' subeyon: Jiñach i t'an 
Dios. Isujm jini t'an, che'en. 10Tsac 
pacchoco c ba ti' tojel i yoc cha'an 
mic ch'ujutesan jini ángel. Pero 
tsi' subeyon: Q'uele, mach che'ic 
yom ma! cha'len. I winicon Dios 
lajal bajche'et yic'ot a wermanojob 
mu! bA i jac!beñob i t'an Jesús. 
Ch'ujutesan Dios, che'en. Come jini 
Espíritu tsa' ba i pejcayonla ti Jesús 
mi! ñijcañonla ti subt'an. 


Jini c'achal ba ti' pat sasac caballo 

11Tsaj q'uele jajmen panchan. 
Awilan, ya'an juncojt sasac caballo. 
Jini c'achal ba ti' pat i c'aba'ach 
jini Xuc'ul Ba, jini Isujm Ba. Toj 
mi' cha'len meloñel yic'ot guerra. 
12Lajal i wut bajche' ts'iplaw 
ba c'ajc. An cabal corona ti! jol. 

Ts'ijbubil i c'aba' pero ma'anic 
majqui mi' can. I bajñel jach mi' 
can. Î3Lapbil i cha'an i pislel ts'ajbil 
ba ti ch'ich'. I c'aba' jini c'achal 
ba jiñach: I T'AN DIOS. 14Jini 
xguerrajob año' ba ti panchan 
tsi' tsajcayob, c'achalob ti sasac 
caballo. Lapalob i cha'an wen ba i 
pislel i c'aba' lino. Wen sac jini lino, 
sasac jax. 15Mi'! loq'uel junts'ijt jay 
bA espada ti! yej. Mi caj i c'an jini 
espada i low jini año! ba ti tejclum 
tac. Mi caj i c'an vara melbil bA 
ti tsucu taq'uin che' mi' cha'len 
yumal. Mi caj i t'uchtan i yajts'ib 
ts'usub yilal ti tsats ba i mich'ajel 
Dios Mach ba Anic i P'isol i P'atalel. 
16Ts'ijbubil i c'aba' ti' pislel yic'ot 
ti' ya': I REY REYOB, I YUM 
YUMALOB. 

17Tsaj q'uele ángel wa'al ba ti 
q'uin. Jini ángel tsi' cha'le oñel 
ti c'am ba t'an. Tsi' pejca pejtelel 
te'lemut mu! ba ti wejlel ti ojlil 
panchan: La'la, tempan la! ba ti 
we'el chajpabil ba i cha'an Dios. 
18C'uxbenla i bac'tal reyob yic'ot 
i bac'tal i yaj capitañob yic'ot i 
bac'tal p'atAlo! ba yic'ot i bac'tal 
caballo yic'ot jini c'achalo' ba yic'ot 
i bac'tal pejtelel winicob libre ba 
añob yic'ot año! ba ti! yum, jini 
ch'o'ch'oco' ba yic'ot ñuco! bA, 
che'en jini ángel. 

19Tsaj q'uele jini jontol ba bate'el 
yic'ot jini reyob ti pañimil yic'ot 
xguerrajob i cha'an. Tempabilob 
cha'an mi' contrajiñob ti guerra 
jini c'achal ba ti caballo yic'ot 
xguerrajob i cha'an. 20'Tsa! chujqui 
jini jontol bA bate'el yic'ot jini 
x'alt'an yujil ba lot, tsa! bA i pasa 
i yejtal tac i p'atalel ti' wut jontol 

ba bate'el cha'an mi' lotin winicob 
tsa' ba i ch'ambeyob i marcajlel jini 
bate'el, che' ba tsi' ch'ujutesabeyob 
i yejtal. Ti' cha'ticlel che' cuxulob 
to tsa' chojquiyob ochel ti' yajñib 
colem c'!ajc woli ba ti pulel yic'ot 
azufre. ?1 Jini c'achal ba ti caballo 
tsi' tsansa jini yaño' ba ti jini 
espada tsa' ba loq'ui ti' yej. Pejtelel 
te'lemut tsa' ñaj'ayob ti' c'uxol 
bac'talal. 


Ojlil i yuxbajc' jab 
2 Tsaj q'uele tsa' jubi tilel 
ángel loq'uem ba ti 

panchan. Chucul i cha'an colem 
cadena yic'ot i llavejlel colem ch'en 
mach ba anic i yebal. ?Tsi' chucu 
jini ajin, jini oñiyi ba lucum, jini 
xiba, Satanás. Tsi' cacha caytal 
lujunc'al i yuxbajc' (1,000) jab. 
3'Tsi' choco ochel ti ch'en mach 
ba anic i yebal. Tsi' ñup'u. Tsi' 
yaq'ue i sellojlel cha'an ma'anic 
mi! chan lotin tejclumob ti pañimil 
c'alal jinto mi! ts'actiyel lujunc'al i 
yuxbajc! jab. Che! ñumenix, wersa 
mi! colel jumuc'!. 

4Tsaj q'uele cabal buchlibal. 
Jini tsa! ba buchleyob yati, tsa! 
aq'uentiyob i ye'tel ti meloñel. Tsaj 
q'uele i ch'ujlel winicob x'ixicob 
tsa' ba set' t'ojbentiyob loq'uel i bic' 
cha'an i sujmlel Jesús yic'ot cha'an i 
t'an Dios. Ma'anic tsi' ch'ujutesayob 
jini jontol ba bate'el yic'ot i yejtal. 
Ma'anic tsi! ch'ambeyob i ts'ijbal ti' 
pam mi ti' c'ab. Tsa' cha' cuxtiyiyob. 
Tsi' cha'leyob yumal yic'ot Cristo 
lujunc'al i yuxbajc' jab. SJiñobach 
tsa! ba ñaxan ch'ojyiyob. Jini yaño' 
ba chameño' bA, ma'anic tsa! cha! 
cuxtiyiyob jinto che' ñumenix 

lujunc'al i yuxbajc' jab. ŠTijicñayob 
mu! bA i tejchelob ch'ojyel ti 
ñaxan. Ch'ujulob. Ma'anic mi caj 

i chAmelob ti! cha'yajlel. Mi caj 

i yochelob ti motomaj ti! tojlel 
Dios yic'ot ti! tojlel Cristo. Mi caj i 
tem cha'leñob yumal yic'ot Cristo 
lujunc'al i yuxbajc!' jab. 


Mi caj i chojquel ti c'ajc Satanás 

7Che' ñumenix lujunc'al i 
yuxbajc! jab mi caj i colel Satanás 
ba' ñup'ul. 8Mi caj iloq'uel tilel 
i lotin jini tejclumob año! ba ti 
pejtelel pañimil yic'ot Gog yic'ot 
Magog cha'an mi' tempañob tilel ti 
guerra. Che'ach i tsicol bajche' i ji'il 
colem ñajb. °Tsi' cha'leyob marcha 
ti' pamol pañimil. Tsi' joyoyob jini 
c'uxbibil ba tejclum ba! tempabilob 
i cha'año' ba Dios. Tsa' jubi tilel 
c'ajc ti Dios ya! ti panchan. Tsi' jisa 
jini xcontrajob. 10 Jini xiba tsa! ba 
i lotiyob tsa' chojqui ochel ya' ti 
colem c!ajc woli ba ti pulel yic'ot 
azufre, ya! ba! añob jini jontol bA 
bate'el yic'ot jini lot ba x'alt'an. Mi 
caj i tic'lantelob ti q'uiñil yic'ot ti 
ac'alel ti pejtelel ora. 


Mi caj i melob i ba jini sajtemo' ba 

11Tsaj q'uele colem ba i buchlib 
Dios sasac ba. Tsaj q'uele jini 
tsa! ba buchle yati. Jini pañimil 
yic'ot panchan tsa' puts'i ti' tojel. 
Ma'anic tsiquil baqui tsa' majli. 
12Tsaj q'uele jini chameño' ba, jini 
ñuco! ba yic'ot ch'o'ch'oco' bA 
wa'alo! ba ti! tojel Dios. Tsa' jajmi 
jini jun tac. Tsa' jajmi yamba jun 
ba! ts'ijbubil i c'aba'ob año! ba i 
cuxtalel. Lac Yum tsi' c'aña jini 
jun cha'an mi! mel jini chameño' 


434 


ba che' bajche' an i melbalob, 
come ya! ts'ijbubil i melbalob ti 
jini jun tac. 13Jini colem ñajb tsi' 
cha! colo jini chameño' bA año! 

ba ti ja'. Jini i yajñib chameño' 

ba tsi' colo jini ya' ba añob. Lac 
Yum tsi! meleyob ti jujuntiquil 

che! bajche' an i melbalob. 14Jini 

i p'atalel chamel yic'ot i yajñib 
chameño' bA tsa! chojquiyob ochel 
ti' yajñib colem c'ajc. Jiñach i 
cha'yajlel mi' chamelob, che' mi' 
yochelob ti colem c'ajc. 15Majqui 
jach mach ts'ijbubilic i c'aba' ti jun 
ba' ts'ijbubil i c'aba' jini año' ba i 
cuxtalel, tsa! chojqui ochel ti colem 
c'ajc. 


Tsiji' ba panchan yic'ot 
tsiji' ba pañimil 

2 Tsaj q'uele tsiji' ba panchan 

yic'ot tsiji' ba pañimil, 
come tsa' jili jini ñaxan ba panchan 
yic'ot jini ñaxan ba pañimil. 
Ma'anix colem ñajb. 2Joñon, Juan, 
tsaj q'uele jini Ch'ujul bA Tejclum, 
jini tsiji' ba Jerusalén. Woli' jubel 
tilel ti panchan ch'oyol ba ti Dios, 
ch'albil bajche' xch'oc mu' ba i taj 
i ñoxi'al. 3Tsa cubi c'am ba t'an 
tsa' ba loq'ui ti panchan. Tsi' yala: 
Awilan, watix an i chumlib Dios 
yic'ot winicob x'ixicob. Mi caj i 
chumtal yic'otob. Winicob x'ixicob 
mi caj i yochelob ti' cha'an ba Dios. 
Mi caj i yajñel Dios yic'otob. 4Dios 
mi caj i sujcubeñob i ya'lel i wut. 
Ma'anix majch mi' caj ti chamel. 
Ma'anix uc'taya mi uq'uel mi wocol 
ti pejtelel ora. Come tsa'ix ñumi jini 
ñaxan tac ba, che'en. 

5Jini buchul ba ti' yumantel 

tsi! yala: Awilan, mic mel ti tsijib 

pejtelel chuqui tac an, che'en. Tsi' 
subeyon ja'el: Ts'ijban, come xuc'ul 
jini t'an, isujm ja'el, che'en. ĉTsi' 
subeyon: Ts'actiyemix ti pejtelel. 
Joñon tsa' caq'ue i tejchibal pejtelel 
chuqui tac an. Mi caq'uen i jilibal. 
Añon ti' tejchibal. Añon ti' jilibal. 
Jini am bA i tiquin ti', ti! majtan 
jach mi caj caq'uen ja' loq'uem ba 
ti' loq'uib ja' i yejtal ba i cuxtalel. 
TJini mu! ba i majlel i cha'an mi 

caj i ch'am pejtelel chuqui tac 

an. Joñon i Dioson. Jini mi caj i 
yochel ti calobil. 8Jini muc'o! ba ti 
baq'uen, yic'ot jini mach ba anic mi' 
ñopob, yic'ot jini bibi'o' bA, yic'ot 
stsansajob, yic'ot mu' ba i cha'leñob 
ts'i'lel, yic'ot xwujtob, yic'ot 
xch'ujutesa dioste'ob, yic'ot pejtelel 
xlotob mi caj i tajob i yajñib ya! ti 
c'ajc woli ba ti pulel yic'ot azufre. 
Jiñach i cha'yajlel mi' chamelob, 
che'en. 


Tsiji' ba Jerusalén 

9Tsa! tili juntiquil ángel, i pi'al 
jini wactiquil ángelob, año! ba i 
cha'an jini wucp'ejl taza but'ul ba 
ti jini wucyajl wocol, jini cojix ba 
wocol tac. Tsi' subeyon: La' ilayi. 
Mi caj c pasbeñet jini xch'oc mu! bA 
cajel ti ñujpuñel. Jiñach i yijñam 
jini Tiñame', che'en. 10Tsi' payayon 
majlel ti Espíritu c'alal ti jump'ejl 
chan ba wits. Tsi' pasbeyon jini 
ch'ujul ba Jerusalén woli ba i jubel 
tilel ti panchan ch'oyol ba ti Dios. 
11An i cha'an i ñuclel Dios. Che'ach 
i c'ac'al bajche' jump'ejl c'ax uts'at 
ba xajlel, che' bajche' jaspe xajlel, 
wen sasac ba bajche' espejo. 12 Joyol 
ti colem ts'ajc, wen chan bA, an 
lajchamp'ejl (12) i ti'. Ya! ti' ti' an 

lajchantiquil ángelob. Ts'ijbubil 
i c'aba' jini lajchanmojt i p'olbal 
Israel ti! ti' ts'ajc. An uxp'ejl i 
ti' ti' pasib q'uin. An uxp'ejl i ti' 
ti norte. An uxp'ejl i ti' ti sur. An 
uxp'ejl i ti' ti' bajlib q'uin. 14An 
lajchamp'ejl i c'aclib jini ts'ajc ya! 
ti' joytilel tejclum. Ya' ts'ijbubil i 
c'aba'ob jini lajchantiquil apóstolob 
i cha'an jini Tiñame'. 

15Ya' ti! c'ab jini ángel tsa! ba i 
pejcayon an junts'ijt te' melbil ba 
ti oro cha'an mi' p'is jini tejclum 
yic'ot i ti! yic'ot jini colem ts'ajc ya! 
ti' joytalel. 16 Jini tejclum joy lajal 
ti' joytalel. Lajal i ñajtlel bajche' 
i jawtilel. Tsi' p'isi jini tejclum 
ojlil i wacbajc' (2,200) kilómetro 
ti jujunwejl. Lajal i ñajtlel yic'ot 
i chanlel yic'ot i jawtilel. 1Tsi' 
p'isi jini ts'ajc ti' joytalel tejclum 
champ'ejl i waxacc'al (64) metro 
i pimlel. Jini ángel tsi! p'isi che! 
bajche! mi' p'isob winicob. 18 Melbil 
jini ts'ajc ti jaspe xajlel. Jini tejclum 
puro oro, wen sActsAñan bajche! 
espejo. 19Ch'albil i c'aclib jini ts'ajc 
yic'ot jujunchajp c'ax uts'at bA 
xajlel. Jini ñaxan ba i c'aclib jiñach 
jaspe. I cha'p'ejlel jiñach zafiro. 
I yuxp'ejlel jiñach calcedonia. I 
champ'ejlel jiñach esmeralda. 
20] jo'p'ejlel jiñach sardónica. I 
wacp'ejlel jiñach sardio. I wucp'ejlel 
jiñach crisólito. I waxacp'ejlel 
jiñach berilo. I bolomp'ejlel jiñach 
topacio. I lujump'ejlel jiñach 
crisoprasa. I junlujump'ejlel jiñach 
jacinto. I lajchamp'ejlel jiñach 
amatista. ?1 Jini lajchamp'ejl i ti' 
jiñach lajchamp'ejl perla tac. Ti 
jujump'ejl i ti' melbil i puertajlel ti 
jujump'ejl perla. Jini bij ti tejclum 

puro oro, wen sActsAñan bajche! 
espejo. 

22Ma'anic tsaj q'uele templo ti 
ili tejclum come lac Yum Dios, jini 
Mach ba Anic i P'isol i P'atalel, 
yic'ot jini Tiñame' i templojach. 
23Maľ'anic i c'ajñibal q'uin ti ili 
tejclum. Ma'anic i c'ajñibal uw, 
come i ñuclel Dios mi' yaq'uen i 
saclel. Jini Tiñame' i lámparajach 
jini tejclum. ?4Jini año! ba ti 
pañimil mi caj i cha'leñob xambal 
ti' saclel. Jini reyob ti pañimil mi 
caj i ch'amob ochel i ñuclel yic'ot 
i wenlel. ?5Ma'anic ba! ora mi caj 
i ñujp'el tac i ti', come ma'anic mi! 
tilel ac'alel ya'i. 26Mi caj i ch'amob 
ochel i ñuclel yic'ot i wenlel jini 
año! ba ti pañimil. 27 Ma'anic mi 
caj i wis ochel chuqui tac bibi' mi 
jini mu! ba i cha'len jontolil yic'ot 
lot. Cojach mi caj i yochelob jini 
ts'ijbubilo' ba i c'aba' ti! juñilel 
Tiñame' ba! ts'ijbubil i c'aba' jini 
año! ba i cuxtalel. 


Jini ñuc ba ja' jini cuxul ba 

2 2 Ti wi'il tsi' pasbeyon sAc 
ba colem ja', i yejtal ba laj 

cuxtAlel. Wen sasac bajche' espejo. 
Woli' loq'uel ja! ti' buchlib Dios 
yic'ot ti' buchlib Tiñame'. ?Woli' 
ñumel ti! yojlil calle am ba ti jini 
tejclum. Ti jujunwejl ja! an te! i 
yejtal ba laj cuxtAlel. Mi! yac' i wut 
ti jujump'ejl uw lajchanyaj] ti jab. 
An i c'ajñibal i yopol jini te! cha'an 


mi! lajmesan jini año! ba ti pañimil. 


3Ma'anix p'ajoñel. Ya'an i buchlib 
Dios yic'ot i buchlib jini Tiñame'. 
I winicob mi caj i ch'ujutesañob. 
4Mi caj i q'uelbeñob i wut. Mi caj 
i ts'ijbubentelob i c'aba! Dios ti' 

pam. 5Ma'!anix ac'alel ya'i. Ma'anix 
i c'ajñibal i c'ac'al lámpara mi i 
saclel q'uin. Come lac Yum Dios 
mi caj i yaq'ueñob i saclel. Mi caj i 
yumantelob ti pejtelel ora. 

6Jini ángel tsi' subeyon: Xuc'ul 
jini t'an, isujm ja'el. Lac Yum 
Dios, jini Dios tsa' ba i yaq'ueyob 
x'alt'añob i ña'tabal, tsi' choco 
tilel i yángel cha'an mi! pasbeñob i 
winicob chuqui mach jalic mi caj i 
yujtel. 


Talon ti ora, che'en Jesucristo 


7 Awilan, talon ti ora, che'en 
Jesús. Tijicña jini mu! ba i jac' i 
cantesantel am ba ti ili jun. 

8Joñon, Juan, tsa cubi ili t'an. 
Tsaj q'uele ili tac. Che' ba tsa cubi, 
che' ba tsaj q'uele, tsac pacchoco 
c ba ti' tojel i yoc jini ángel cha'an 
mic ch'ujutesan jini tsa' ba i 
pasbeyon. °Tsi' subeyon: Q'uele 
mach che'ic yom ma' cha'len, come 
i winicon Dios lajal bajche'et yic'ot 
a wermanojob jini x'alt'añob, yic'ot 
jini mu! bA i jac'beñob i t'an jini 
jun. Ch'ujutesan Dios, che'en. 1° Jini 
ángel tsi' subeyon: Mach a ñup' ti 
sello jini jun yic'ot i cantesa, come 
lac'alix i yorajlel. 11 Jini xjontolil, la' 
i chan cha'len jontolil. Jini bibi' bA, 
la' i chan bib'esan i ba. Jini toj bA, 
la' i chan cha'len chuqui toj. Jini 
ch'ujul ba, la! chan ajnic ti ch'ujul, 
che'en. 

12 Awilan, talon ti ora. Wolic 
ch'am tilel chobejtabalal cha'an 
mi caq'uen i tojol jujuntiquil che! 
bajche' an i melbal. 13Joñon tsa 
caq'ue i tejchibal pejtelel chuqui 
tac an. Mi caq'uen i jilibal. Añon 
ti ñaxan. Añon ti' yujtibal. Añon 

ti! tejchibal. Añon ti! jilibal, che'en. 
14Tijicñayob mu! ba i wuts'ob i 
pislel cha'an mi! c'uxbeñob i wut 
jini te! i yejtal ba i cuxtAlel. Mi caj 
i yochelob ti! ti! tejclum. 15Ya! ti 
jumpat an ts'i' yic'ot xwujt yic'ot 
jini mu! ba i cha'leñob ts'i'lel yic'ot 
stsansajob yic'ot jini mu' ba i ñopob 
dioste! yic'ot jini mu! ba i mulañob 
lot yic'ot jini mu! bA i cha'leñob lot. 

16 Joñon Jesús. Tsa'ix c choco 
tilel cángel cha'an mi' subeñet 
ti toj chuqui tac yom ma! cha' 
subeñob xñopt'añob baqui jach mi' 
tempañob i ba. Loq'uemon ti David, 
i p'olbalon David. Joñon jini ec'on 
wen tsiquil ba che' yomix sac'an 
pañimil, che'en. 

17 Jini Espíritu yic'ot jini xch'oc 
mu' ba cajel ti ñujpuñijel mi' 
yalob:La', che'ob. Jini mu! ba i 

yubin, la' i yal: La'. Che' yom mi' 
yal. Jini am ba i tiquin ti', la' tilic. 
Majqui jach yom, la! i jap ja! ti' 
majtan jach, i yejtal ba i cuxtalel. 

18 Mic tic'ob pejtelel winicob 
mu' ba i yubiñob i cantesantel 
ti jini jun: Mi an majqui mi' xA! 
otsan i t'an ti ili jun, Dios mi caj i 
p'ojlesaben i wocol jini winic che! 
bajche' ts'ijbubil ti ili jun. 19°Mi an 
majch mi' yap lamital i t'an jini jun, 
Dios mi caj i yapben i c'aba' ti jun 
ba! ts'ijbubil i c'aba'ob jini año! ba i 
cuxtalel. Mi caj i chilben i yajñib ti 
jini ch'ujul ba tejclum che! bajche' 
ts'ijbubil ti ili jun. 

20 Jini mu! ba i sub ti toj ili t'an 
mi' yal: Isujm, talon ti ora, che'en. 
Amén. La' c Yum Jesús. 

21La' ajnic la' wic'ot ti la' pejtelel 
i yutslel lac Yum Jesucristo. Amén. 


